
Epistola  lllnslrissimi  Domini  de  Montpellier,  Episcopi  Leodiensis. 


Reverendo  Patri  V.-\.  SCHOUPPE,  S.  J.  presbytero  S.  iHEOLOCiiE  Lectori. 

Reverende  Pater, 

Opus  tuum,  Elementa  Theologice  Dogmaticce,  quod  mihi  misisti,  perliben- 
ter accepi,  multamque  tibi  de  hoc  tuo  munere  gratiam  habeo.  Illud  jampridem 
reposui  inter  eos  libros.,  quibus  utor  singulis  fere  diebus  ; eoque  libentius  idem 
saepe  volvo,  quod  numero  paginarum  exiguo  maximam  continet  copiam  doctri- 
narum. Quum  scriberes  haec  Elementa,  cogitasti,  credo,  de  commodis  eorum, 
qui  sacro  ministerio  addicti,  temporis  angustiis  praepediuntur,  quominus  latos 
scientiae  theologicae  flinios  adeant,  e rivulis  tamen  ejusdem  sacros  latices  hau- 
rire coguntur.  Multa  sane,  mea  quidem  sententia,  ejusmodi  sacerdotes  ad 
adeundos  tuos  fontes  hortantur  : doctrinae  scilicet  ubertas  ac  puritas,  sermonis 
accurati  et  compendiosi  perspicuitas,  res  in  optimum  ordinem  digestae,  ita  ut 
totius  Fidei  catholicie  expositionem  sine  ullo,  ut  ita  dicam,  negotio  intelligant, 
et  memoria  teneant,  atque  eamdem  fidelibus  sibi  concreditis  pure  ac  limpide 
valeant  propinare.  Quanti  tandem  Elementa  tua  Theologiae  dogmaticae  faciam, 
vel  ex  hoc  intelliges,  quod  ut  Enchiridion,  ad  addiscendam  hanc  sacrae  scien- 
tiae praecipuam  partem,  eadem  alumnis  seminarii  mei  Leodiensis  tradere  non 
dubitaverim. 

Persuasum  habeas  veliin  nihil  mihi  gratius  esse,  quam  ut  meae  existimatio- 
nis et  dilectionis  in  Christo  sensus  tibi  significem. 

Reverende  Pater,  etc. 

f THEODORUS,  Episc.  Leodiensis. 


Leodii,  hac  20  Octobris  1862. 


Epistola  illustrissimi  Domini  Dslf.becque,  Episcopi  Gandavensis. 


Rev.  Patri  Francisco  Xav.  SGHOUPPE,  Societatis  Jesu  presbytero,  S.  Theo- 

LOGIiE  m LoVANIENSI  PRiEFAT^  SOCIETATIS  COLLEGIO  LeCTORI. 

Reverende  Pater, 

Quod  jamdiii  in  votis  erat,  quodque  in  scholis  theologicis  desiderabatur, 
compendium  scilicet  Theologiae  dogmati-  ae  praesentibus  Ecclesiae  necessitatibus 
accommodatum,  id  studio  ac  opera  tua  perfectum  est.  Elementa  haec  Theologice 
dogmaticce,  materiarum  pondere,  sanaeque  doctrinae  eloquiis  vere  conspicua, 
stylo  brevi,  claro  ac  facili,  optima  a te  methodo  redacta,  tanta  ego  mentis 
voluptate  perlegi,  tamque  apta  judicavi  ad  clericos  ad  scientiam  Theologiae 
dogmaticae  praeparandos  ac  informandos,  ut  librum  hunc  alumnis  majoris  mei 
Seminarii  in  schola  praelegi  voluerim  atque  decreverim.  De  hoc  ingenii  ac 
laboris  tui  fructu  dum  tibi  ex  corde  congratulor,  infinitam  Dei  bonitatem 
enixe  deprecor,  ut  ad  majorem  suam  gloriam,  animarumque  subsidium,  ac 
dioecesis  meae,  in  qua  natus  es,  bonum.  Reverentiam  tuam  diu  sospitem  servare 
dignetur. 

Interiin  peramanter  subscribor, 

Rev.  tuae, 

humillimus  in  Christo  servus, 

t LUDOYICUS  JOSEPHUS,  Episc.  Gand. 

Gandavi,  in  festo  S.  Franc.  Xav.  1862. 


Epistola  Illustrissmi  Domini  Malou,  Episcopi  Brugensis. 


Re\'EREndo  Patri  Franc.  Xav.  SCHOUPPE,  Lovanii. 


Reverende  Pater! 


Brugis,  23  Decembris  1862. 


Quia  sacerdotibus,  cura  animarum  onustis,  plerumque,  deficiente  tempore, 
non  licet  latissimos  sacrae  theologiae  dogmaticae  campos  per  se  ipsos  perlustrare, 
tu  Elementa  theologice  dogmaticce  scribendo,  iisdem  veluti  in  hortulo  congestos 
obtulisti  flosculos  et  fructus,  quos  pro  te  ipso,  inter  magnas  sacrae  doctrinae 
segetes  collegeras. 

id  cum  eo  judicio  et  ea  docendi  peritia,  quibus  a Deo  praeditus  es,  faciendo, 
rem  fecisti  Ecclesiae  gratam,  et  clero  regulari  ac  saeculari  profecto  utilissimam. 
Porro  eventus  jam  probat  te  metam  attigisse;  etenim  prima  editio  Elementorum 
, tuorum,  etsi  nuper  impressa,  jam  tota  distracta  est,  et  secunda  editio,  ut  audio, 
mox  in  publicum  prodibit. 

Nec  miror;  siquidem,  librum  tuum  perlegendo,  ipse  observavi,  quanta  cum 
sagacitate  et  eruditione  et  sobria  abundantia  eum  composuisti ; a novitatibus 
abhorrendo  et  adamussim  sequendo  sacrae  theologiae  immortales  magistros, 
S.  Augustinum  et  S.  Thomam  Aquinatem,  iiec  non  scholae  principes  doctores, 
D.  Petavium,  F.  Suarezium,  ut  caeteros  mittam. 

Tibi  igitur,  reverende  Pater,  ex  corde  gratulor  ob  editum  hunc  tuum  librum, 
et  insuper  opto,  ut  ille  idem  liber  etiam  in  posterum  fructus  proferat  uberrimos. 

Interea  noveris  me  tibi  in  Christo  addictissimum. 


t J.  B.  Episc.  Brugens. 


Epistola  Sanctissimi  Domini  Nostri  Pii  Papse  I^. 


Admodum  Reverende  Pater  Observantissime, 

Sanctissimus  Dominus  Pius  IX  tua  Elementa 
theologice  clogmaticce,  tuamque  Evangeliorum  expo- 
sitionem per  singulos  dies  anni  festos  libentissime 
excepit.  Gratulatur  autem  tibi,  quod  in  priori- 
bus, ita  paucis  omnia  scitu  necessaria  complecti 
' curaveris,  ut  qui  positi  sunt  Magistri  in  Israel  non 
modo  perspicuitatem,  ordinem  ubertatemque  lu- 
cubrationis commendaverint,  sed  opus  praeterea 
accommodatissimum  censuerint  juniori  clero  sa- 
cris disciplinis  rite  imbuendo,  non  minus  quam 
opportunitati  maturioris. 

Acceptissimumque  etiam  habuit  quod.  Eccle- 
siae ministris  juxta  et  Christiano  populo  consul- 
turus, commentaria  in  Evangelia,  e Sacrorum 
Patrum  sententiis  deprompta,  ita  digesseris,  ut 
aptam  paratamque  materiam  exhibere  possent 
homiliis  per  singulos  festos  habendis. 


Et  quoniam  nonnisi  spirituale  fidelinm  emolu- 
mentum, ex  ipsa  operum  indole,  te  spectasse 
animadvertit;  illud  me  tibi  amplissimum  omi- 
nari jussit  nomine  suo,  simulque  gratias  agere  de 
oblatis  voluminibus;  auspicem  vero  divini  favo- 
ris paternseque  suae  benevolentiae  pignus  nuntiare 
Benedictionem  Apostolicam,  quam  tibi  peraman- 
ter impertit. 

Quod  dum  ultro  libenterque  perficio,  peculia- 
ris observantiae  meae  aestimationisque  officia  tibi 
exhibere  gaudeo,  cui  adprecor  a Deo  fausta  omnia 
et  salutaria. 

Tui,  Admodum  Reverende  Pater  Observantis- 
sime, 

Addictissimus  Observanlissimus  famulus 
Franciscus  Mercurelli 
Sanctissimi  Domini  Nostri  ab  epistolis  latinis. 

Rom^e,  die  30  Octobris  1867. 


Admodum  Pieverendo  Patri  Ohservantissimo 
P,  Fr  an  Cisco  Xaverio  SchoiqyiyCy  professori 
Theol.  dogm.  et  S.  Scripturce.  Leodium. 


LECTORI  BENEVOLO. 


m hujus  libri  auctor  frequenter  cogitaret 
de  ratione  juvandi  eos,  qui  addiscendis 
Theologiae  dogmaticae  elementis  dant  ope- 
ram, utilissimum  fore  putavit,  si  enchiridion 
aliquod  illis  suppeteret,  dementare  quidem 
et  breve,  sed  tamen  solidum  imprimisque 
methodicum. 

Huj  usmodi  enim  libellus,  ad  sufficientem  sacrae  do- 
ctrinae notitiam  sive  primum  comparandam,  sive  dein- 
ceps pro  sacri  ministerii  usu  recolendam,  viam  facilem 
et  compendiosam  aperire  videbatur. 

Atque  haec  origo  fuit  hujus  operis,  cujus  oeconomia 
paucis  indicanda  est. 

Universa  Theologia  dogmatica,  decem  et  novem  tra- 
ctatibus comprehensa,  distinguitur  in  generalem  ct  spe- 
cialem. ' 

Generalis  tractat  primum  de  locis  theologicis,  caeteris- 
que  notionibus  praeambulis;  deinde  vero  de  Religione 
Christiana,  Ecclesia  catholica,  et  Regula  fidei. 


Specialis  dogmata  singillalim  demonstrat,  et  totam 
fidei  seriem,  a Deo  divinisfiue  attributis  usque  ad  homi- 
nis ac  mundi  novissima,  explicando  percurrit. 

fn  quolibet  Tractatu,  primo  loco  ob  oculos  ponitur 
tum  summa  doctnna)  pertractanda3,  tum  oppositarum 
haeresum  historica  synopsis. 

Secundo  loco,  doctrinae  propositae  capita  demonstran- 
tur, et  a difficultatibus  objici  solitis  pro  opportunitate 
vindicantur. 

Quoniam  vero  quaestiones,  quae  scholasticae  solent  ap- 
pellari, ad  scientiam  theologicam  pertinent,  et  ad  ipsa 
dogmata  penitius  intelligenda,  propugnanda  atque  illu- 
stranda plurimum  conferunt;  ideo,  tertio  loco,  selectae 
quaedam  ex  his  quaestionibus,  pro  subjecta  materia, 
adjiciuntur. 

His  autem  omnibus  praelucent  rerum  atque  termi- 
norum accuratae,  quoad  fieri  potuit,  definitiones  praeviae, 
a quibus  recta  solet  cujusque  doctrinae  intelligentia 
pendere. 

Denique  ut  ea,  quae  juxta  propositum  scopum  parce  et 
summatim  hic  attinguntur,  alibi  copiosius  et  profundius 
tractata  inveniri  possint;  auctores  complures  indicantur, 
ex  quibus  haec magna  ex  partedeprompta  sunt, 
ut  S.  Thomas,  Suarez,  Lessius,  Lugo,  Perrone,  etc.,  etc. 

Habes,  amice  lector,  hujus  theologici  opusculi  ratio- 
nem. Quod  quidem  ea  mente  primum  elaboratum  est, 
ut  Theologiae  compendiatae  studentibus,  privatim  usui 
esset;  deinde  vero  visum  est  in  publicum  posse  prodire, 
pluribus  profuturum,  maxime  sacerdotibus  iis,  qui  po  - 
pulo, sive  catechesibus  sive  concionibus  erudiendo  ad- 
dicti, et  a prolixiorum  auctorum  studio  impediti, cupiunt 


variarum  quaestionum  accuratam  cognitionem  facili  ne- 
gotio acquirere. 

Consilii  hujus  executioni  illud  aliquamdiu  obstitit, 
(luod,cum  tot  ac  tam  erudita  volumina  exstent  de  rebus 
theologicis,  haec  publico  ^conspectu  parum 

digna,  et  imperfecta  nimis  censerentur.  Verum  aliae 
rationes  praevaluerunt.  Non  enim  solum  eruditis  tracta- 
tibus opus  est, sed  etiam  elemeniaribus,  iis  potissimum 
qui,  ex  una  parte,  omnibus  ingeniis  p. ani  sunt,  ac  plu- 
rimum habent  utilitatis  practicae;  ex  altera  vero,  peni- 
tiores scientiae  recessus  a longe  ostendunt,  ad  illos 
adeundos  mentem  excitant,  iter  parant  ac  facem  praefe- 
runt. — Deinde,  quod  liber  quispiam  perfectus  minime 
sit,  imo  in  pluribus  forte  deficiat,  non  ideo  sua  utilitate 
caret  : cujus  proinde  utilitatis  gratia,  poterit  interdum 
absque  temeritatis  nota  in  lucem  edi;  praesertim  si  spes 
affulgeat  fore,  ut,  qui  minus  perfectus  prodit,  paulatim, 
peritorum  opitulante  censura,  ad  quamdam  perfectio- 
nem adducatur. 


y.  * ■ 


THEOLOGUS  DOGMATIGJl 


|)flrs  :|)rtor. 


THEOLOGIA  GENERALIS. 


theologij:  dogmatica 

Ipars  prior. 

THEOLOGIA  GENERALIS. 


er 

TRACTATUS  PRIMUS. 

PROLIiGOMENA 


DE  PRINCIPIIS  THEOLOGICIS. 


INTRODUCTIO. 


§ 1.  Tractatus  argumentum. 

1.  Cum  tractatus  initialis  locum  introductionis  teneat,  ideo 
Prolegomenorum  titulo  inscribitur.  Continet  enim  praeambula 
quaedam,  quae  viam  ad  ipsam  Theologiam  aperiunt  et  ster- 
nunt. 

2.  Notiones  scilicet  ab  initio  traduntur  praeviae,  quibus 
Theologiae  candidatus  instructus  esse  debet,  ut  facili  fausto- 
que  gressu  in  theologicis  disciplinis  procedat.  In  omni  nam- 
que opere  suscipiendo,  quidam  veluti  apparatus  praerequiri 
solent;  exempli  gratia,  qui  aedificium  construendum  aggre- 
ditur, ille  prius  formam,  locum,  materiam  et  instrumenta 
comparare  debet,  quam  ipsius  aedificii  jaciat  fundamenta.  — 
Quemadmodum  etiam  ille,  qui  regionem  quampiam  perlu-  •- 
strare  vult  et  cognoscere,  praevie  quaedam  necessaria,  ut 
libros  tabulasque  geographicas,  optica  quoque  instrumenta  ' 
sibi  comparat,  ac  itinerarium  sibi  sequendum  praestituit, 
ut  non  errabundus,  sed  certis  viis,  et  cum  jucunditate  suum 
iter  conficiat;  ita  nobis,  sacrae  Theologiae  campum  ingressu- 

ris,  notiones  praeviae  sunt  comparandae,  ut  cum  luce,  facili- 
tate, profectu  atque  jucunditate  praestantissimum  hunc 
scientiae  cursum  peragamus. 

3.  Idem  quoque  initialis  tractatus  inscribitur  De  principiis 
theologicis : quia  in  eo  notiones  traduntur,  quae  prima  ele- 
menta ac  veluti  rudimenta  sunt,  quibus  exordiri  sacra  haec 
institutio  debet;  simulque  fundamentales  veritates  aperiun- 
tur, seu  principia  logica,  quibus  tota  Theologia  innititur  et 
fundatur. 

§ 2.  Tractatus  divisio. 

4.  Reduci  possunt  prolegomena  hujusmodi  ad  quatuor  ca- 
pita, quibus  Theologiae  notio,  subsidia,  historia  et  methodus 
continentur. 

5.  Ad  Theologiae  notionem  spectat,  quid  ipsa  Theologia 
sit,  quis  finis,  quodque  objectum  ejus.  — Subsidia  sunt 
quaecumque  media,  quibus  ad  finem  consequendum  Theo- 
logia utitur.  — Historia  ostendit  qua  ratione  theologicae 
disciplinae  ante  nos  fuerint  tractatae.  — Methodus  demum 
modum  aperit,  quo  eaedem  disciplinae  tractari  debeant  a 
nobis. 

6.  Hinc  praesentis  tractatus  divisio  : 

Caput  I,  de  Theologice  notione. 

Caput  II,  de  ejus  subsidiis. 

Caput  III,  de  ejus  histona. 

Caput  IV,  de  ejus  methodo. 


CAPUT  PRIMUM. 


DE  THEOLOGIAE  NOTIONE. 


7.  Ut  plene  et  dilucide  Theologiae  notio  concipiatur,  se- 
quentia distinctis  articulis  videntur  exponenda. 

Articulus  I,  de  Theologice  definitione  et  objecto. 

Articulus  11,  de  differentia  Theologiam  inter  tt  Philosophiam. 
Articulus  III,  de  Theologice  divisionibus  seuspeciebus. 

Articulus  Vf , de  Theologia  positiva  et  scholastica. 

Articulus  V,  de  Theologice  utilitate  et  fine. 


ARTICULUS  I. 

DE  THEOLOGLE  DEFINITIONE  ET  OBJECTO. 

8.  Merito  sapientes  admonent,  teste  Petavio  (i),  ut  scientiae 
de  qua  tractaturi  sumus  vocabulum  ipsum  praeprimis  inter- 
pretemur, quod  eo  plerumque  natura  illius  et  proprietates 
contineantur.  Quapropter  exponendum  est,  primo  statim  in 
limine,  tum  quid  nominis  Theologia  sit,  tum  quid  ret  per 
illud  proprie  significetur. 

9.  Theologix  vocabulum  etymo  graecum,  ex  vocibus  0£oV  et 
Aoyos-  compositum  est ; unde  vi  nominis  idem  sonat  ac  sermo 
de  Deo;  ratio.,  cognitio,  scientia  de  Deo;  >.oyos  enim  verbum, 
tum  externum  tum  etiam  internum,  id  est,  cogitationem  et 
cognitionem  significat. 

10.  Ex  hac  nominis  derivatione  multiplex  manavit  ejus- 
dem acceptio.  — 1®  Prima  quidem  latissima,  qua  Theologia 
designat  quemcumque  sermonem,  discursum  seu  tractatio- 
nem de  Deo,  aut  de  quavis  divinitate  seu  vera  seu  commen- 
titia. — 2®  kMecdi  strictissima,  qua  Theologia  apud  SS.  Patres 
olim  solam  tractationem  de  Deo  et  de  divinis  Personis  de- 

(I)  Tom.  I,  De  Deo,  proleg.  c.  I.  — Tuli.  Deoffic.,  I.  I,  c.  2. 

signabat;  dum  OEconomiam  vocarent  tractationem  de  Incar- 
natione Verbi,  de  hominis  reparatione  ac  toto  salutis  ordine. 
Tali  sensu  vox  Theologia  primum  apud  Christianos  occurrit. 
Hac  quoque  rigidissima  acceptione  S.  Joannes  Evangelista 
ei  S.  Gregorius  Nazianzenus,  speciali  quadam  excellentiae 
praerogativa,  Theologi  nomen  veluti  per  antonomasiam  obti- 
nuere; q iod  ille,  prae  reliquis  Evangelistis,  Verbi  divinitatem 
luculentius  expresserit,  hic  vero,  inter  ceteros  Ecclesiae  Do- 
ctores,  saltem  graecos  anteriores,  graviori  sublimiorique  stylo 
suis  in  scriptis  eamdem  vindicaverit. 

11.  3®  Tertia  acceptio  propria  est,  generica  tamen,  qua 
definitur  Theologia,  objective  quidem  : Complexus  veritatum 
Beligionis  demonstratarum;  subjective  vero  : Scientia  Religio- 
nis, cum  rationis,  tum  prxcipue  revelationis  ope  acquisita. 

12.  Dicitur  scientia  Religionis,  id  est,  eorum  quae  ad  Dei 
cognitionem  et  cultum  spectant.  — Hinc  objectum  Theologiae 
materiale,  non  tantum  est  ipse  Deus,  qui  tamen  ejus  objectum 
primarium  merito  dicitur ; sed  etiam,  licet  secundario,  ipsae 
creaturae,  quatenus  speciali  quodam  modo  conducunt  ad 
Deum,  vel  clarius  cognoscendum,  vel  impensius  colendum. 
Cum  autem  tota  Religio  praecipue  in  fide  objecti va  seu  reve- 
latione contineatur,  hinc  fit,  ut  objectum  Theologiae  non  raro 
dicatur  esse  Fides.  Quare  et  Theologia  ipsa  pro  scientia  Fidei, 
seu  scientia  revelationis,  subinde  accipitur. 

13.  Dicitur  : cum  rationis,  tum  prxcipue  revelationis  ope 
acquisita,  ut  indicetur  objectum  formale,  seu  principia  qui- 
bus innititur.  Rddc,  prxcipue  sunt  veritates  revelatae  : imo  pas- 
sim  auctores  statuunt.  Theologiae  principia  esse  essentialiter, 
saltem  partim,  revelata;  quod  in  ea  Theologiae  parte  quae  spe- 
cialis, ac  strictiore  sensu  Theologia  dicitur,  admitti  debet.  At 
vero,  quoniam  principia  rationis  etiam  adhibentur,  in  ea 
praesertim  parte  quaeTheologia  generalis  dicitur,  ideo  utraque 
principia  conjunctim  in  definitione  indicantur. 

14.  Dicitur  scientia,  non  cognitio  vulgaris,  a qua  differt 
essentialiter.  Haec  enim  est  nuda  rerum  notitia  et  quasi  me- 
moria; scientia  vero  est  cognitio  erudita,  cujus  proprium  est 
rem  in  suis  rationibus  cognoscere.  Unde  scientia  Religionis 
no  11  tantum  veritates  Fidei  cognoscit,  sed  et  earum  rationes  et 

nexum  percipit,  notas  varias  ac  pulchritudinem  distinguit, 
ex  iisque  consectaria  et  conclusiones  deducit,  quibus,  ut  ait 
S.  Augustinus,  fides  gignitur^  nutritur,  defenditur  ac  robora- 
tur (4). 

15.  Dicitur  et  est,  ut  recte  S.  Thomas  (2)  et  alii  commu- 
nissime contra  Durandum,  vere  et  absolute  scientia  : cum  sit 
cognitio  certa  et  aequivalenter  evidens,  per  discursum  vir- 
tualiter  demonstrativum  comparata.  Auctores  qui  nomen 
scientiae  rejiciunt,  illud  cum  Aristotele  sensu  accipiunt  stri- 
ctissimo, quatenus  principia  formaliter  evidentia  supponit. 
At  hujusmodi  evidentia  formalis,  non  de  essentia  est  scientiae 
cujuscumque,  sed  solius  scientiae  pure  naturalis.  Ad  essen- 
tiam enim  scientiae  generaliter  acceptae,  tantum  pertinet 
certitudo  inconcussa,  quam  sane  Theologia  in  principiorum 
revelatorum  infallibilitate  summam  habet. 

16.  Dixi  evidentiam  non  esse  de  essentia  scientiae  cujus- 
cumque, seu  in  genere  spectatae  : haec  enim  recte  definitur  : 
Cognitio  certa  per  causas  seu  principia.  Hujusmodi  autem  prin- 
cipia possunt  esse,  vel  intrinseca  et  a priori,  vel  extrinseca; 
— possunt  quoque  esse,  vel-  solius  rationis  humanae,  vel  so- 
lius revelationis,  vel  mixta  ex  utroque  fonte;  quaecumque 
autem  sint,  modo  inconcussa  certitudine  gaudeant,  ad  essen- 
tiam scientiae  non  refert. 

17.  Hanc  tertiam  Theologiae  acceptionem,  licet  propria 
sit,  diximus  tamen  esse  genericam ; cum  sub  se  varias  conti- 
neat species,  quae  infra  explicabuntur. 

ARTICULUS  II. 

DIFFERENTIA  THEOLOGIAM  INTER  ET  PHILOSOPHIAM. 

18.  Theologia  et  Philosophia  ita  inter  se  differunt,  ut  una 
alteri  nequaquam  adversetur. 

19.  1“  Dico  has  duas  scientias  differre,  et  quidem  essen- 
tialiter : quod  ex  utriusque  comparatione  palam  fiet.  Philo- 
sophia namque,  stricte  et  proprie  sumpta,  est  scientia  veri  et 
boni  solius  ordinis  naturalis,  et  ope  solius  rationis  acquisita. 
Theologia  vero  est  scientia  Religionis,  tum  rationis,  tum  pree- 

De  Trinit.  I.  14,  c.  1.  — (2)  1 p.  q.  1,  art.  2. 

i. 

scrtim  revelationis  ope  acquisita.  Hinc  patet  Philosophiam  esse 
iiiidequaque  naturalem.  Theologiam  vero  esse  scientiam  su- 
pernaturalem. 

20.  Philosophia  est  naturalis  undequaque,  scilicet  tam 
ratione  objecti  materialis,  quam  formalis  seu  principiorum. 

21.  Theologia  vero  supernaturalis  est,  sive  consideretur 
ea  pars  quae  generalis  dicitur,  sive  altera  quae  dicitur  spe- 
cialis. 

22.  Theologia  generalis  dicta,  est  supernaturalis  ratione 
objecti  materialis,  quod  in  facto  consistit  supernaturalis 
revelationis ; tota  enim  in  eo  versatur,  ut  veram  revelationem 
ac  religionem  supernaturalem  demonstret, 

23.  Theologia  specialis  et  stricte  dicta,  supernaturalis  est 
quantum  ad  principia  attinet;  haec  enim  ex  divina  revela- 
tione desumit,  quibus  saltem  partim  insistendo,  universa 
Fidei  dogmata  probat  et  illustrat.  Dico  saltem  partim.,  quia  ad 
conclusionem  theologicam  sufficit,  ut  una  praemissarum  sit 
revelata  aut  ex  revelatis  deducta,  altera  interim  naturaliter 
evidente.  — Quod  spectat  ad  objecta  materialia  Theologiae 
specialis,  haec  maxima  quidem  parte  sunt  supernaturalia,  ut 
Gratia,  Sacramenta,  etc. ; quaedam  tamen  etiam  naturalis 
ordinis  pertractat,  qualia  sunt  attributa  divina,  lex  mora- 
lis, etc. ; in  quibus  Philosophia  cum  Theologia  convenit  : 
ita  ut  objectum  materiale  Philosophiae  et  Theologiae  partim 
coincidant,  partim  se  invicem  excedant,  habeantque  se  velut 
duo  circuli  ex  parte  tantum  superpositi. 

24.  2®  Differunt  itaque  Theologia  et  Philosophia  inter  se, 
tum  ratione  objecti,  tum  ratione  principiorum ; ita  tamen 
differunt,  ut  nequaquam  una  alteri  adversetur.  Non  enim  dis- 
crepant sicut  lux  a tenebris,  verum  sicut  lumen  a lumine; 
adeo  ut,  nedum  inter  se  pugnent,  amico  potius  nexu  et  mutua 
relatione  jungantur.  Etenim  se  invicem  adjuvant,  ita  ut  Phi- 
losophia Theologiae  subserviat,  eique  velut  ancilla  famuletur; 
Theologia  autem  vicissim  Philosophiam  custodiat,  illustret 
et  coronet. 

2o.  Philosophia  instructus  supponitur  Theologiae  disci- 
pulus, eamque  ad  manum  habere  debet.  Per  eam  primum 
manuductus,  ad  revelationem  Christianam,  seu  ad  divinam 

Christi  missionem  agnoscendam  perveniet.  A Christo  ad  Ec- 
clesiam suam  remittitur,  ad  quam  inveniendam  simul  viam 
docetur  indubiam.  Hanc  viam  ingreditur  Philosophia  adjutus, 
donec  ad  Ecclesiae  oraculum  perveniat.  — Tunc  puro  Dei 
verbo  auscultat  Theologus  illudque  perpendit ; Philosophia 
interim  tacente,  nisi  quod  interdum,  ad  verbum  Dei  confirman- 
dum aut  illustrandum,  rationis  quoque  momenta  adjiciat  (i). 


ARTICLLUS  III. 

DE  THEOLOGLtE  DIVISIONIBUS  SEU  SPECIEBUS. 

26.  Divisio  vulgaris  Theologiam  ratione  materiae  distinguit 
in  dogmaticam  et  moralem  ; vel  etiam,  loco  dogmaticee  ponendo 
partes  duas,  quas  ipsa  continet,  in  positivam,  scholasticam  et 
moralem. 

27.  Completius  autem  et  distinctius  dividitur  Theologia, 
D ratione  originis,  2°  ratione  materiae,  3®  ratione  fontium, 
4^  ratione  methodi  (2). 

28.  1®  Ratione  originis  dividitur  in  naturalem  et  superna- 
turalem.  Naturalis  ea  est,  quae  solo  naturali  lumine  ducitur, 
nititurque  principiis  itidem  mere  naturalibus.  Haec  meta- 
physicae  partem  constituit,  quae  de  Deo  disputat  et  Theodicea 
vocatur,  ac  non  nisi  lato  sensu  ad  Theologiam  pertinere  in- 
telligitur,  sed  proprie  Philosophiae  accensenda  est.  — Super- 
naturalis,  quae  jure  merito  venit  antonomastice  Theologiae 


(1 ) cc  L’homine,selon  la  loi  ordinaire, se  rapproche  de  Dieu  par  trois  degres  : 

a la  raison,  qui  le  conduit  jusqu’a  la  certitude  de  diviue  de 

« TEglise ; TEglise  et  la  raison,  qui  le  conduisent  jusqu’a  la  certitude  de 
cc  Texistence  du  simiaturel;  le  suriiatui  ei,  qui  le  relie  directement  a Dieu  son 
cc  premier  principe  etsa  derniere  fin.  — L’intelligence  chretienne  possede 
cc  en  son  entier  cette  chaine  merveilleuse.  Par  la  raison  elle  ne  reste  etran- 
cc  gere  a aucune  partie  des  connaissances  humaines ; elle  en  parcoui  t le 
cc  vaste  champ  avec  une  pleine  liberte ; elle  soumet  au  conti  ole  d’une  logi- 
ce que  severe  le  grand  fait  du  christianisme,  les  preuves  de  sa  divine 
cc  origine,  ses  enseignements  les  plus  eleves.  Par  PEglise  et  par  le  surna- 
cc  turei,  c’est-a-dire  par  la  Revelatiou  prealablement  demontree,  elle  a un 
cc  guide  shr  dans  Toidre  puiement  naturel;  de  plus  un  horizon  sans  bornes 
cc  de  verites  sublimes  se  developpe  devant  elle.  » P.  Godfroy,  de  1’exeg 
rational.  Etudes  theol.  etc.  des  PP.  Daniel  et  Gagarin,  tom.  I. 

(2)  Gfr.  Zaccaria,  Thesaur.  theol.  tom.  I,  diss.  1. 

nomine,  potissimum  innititur  principiis,  per  divinam  reve- 
lationem supernique  luminis  adjutorium  cognitis.  — Theo- 
logia porro  supernaturalis,  alia  dicitur  Beatorum,  qui  lumine 
gloriae  perfusi.  Deumque  de  facie  ad  faciem  intuentes,  de 
divinis  ejus  perfectionibus  discursus,  utique  certissimos  ac 
evidentissimos,  elformant  : alia  Viatorum,  per  quam  nos 
mortales,  etiam  nunc  in  corpore  constituti.  Deumque  dun- 
taxat  subobscura  fidei  luce,  aliove  tenui  superni  fulgoris  ra- 
dio, velut  joer  speculum  in  aenigmate  cognoscentes,  de  ipso  et 
rebus  ad  illum  pertinentibus,  ex  principiis  ab  illo  superno 
lumine  acceptis,  recte  disserimus.  — Theologia  Viatorum 
alia  denuo  dicitur  infusa,  alia  acquisita,  prout  vel  proprio 
labore,  industria,  studio  acquiritur  a nobis,  superiori  illi 
luci  cooperantibus ; vel,  seclusis  illis  prioribus,  a Deo  specia- 
liter infunditur,  quemadmodum  infusa  fuit  Apostolis,  cum 
repleti  Spiritu  sancto  coeperunt  loqui  magnalia  Dei,  et  abstrusa 
divinitatis  mysteria  explicare;  quos  idcirco  auctor  libri  De 
divinis  nominibus  Theologis  in  S.  Petro  annumerat,  cum  hunc 
velut  illorum  verticem,  supremam  decus,  et  antiquissimorum 
Theologorum  culmen  appellat. 

29.  2®  Ratione  materiae,  dividitur  in  speculativam  seu  theo- 
reticam  et  practicam ; vel,  quod  idem  est,  in  dogmaticam  et 
moralem.  — Speculativa  res  credendas,  practica  vero  appli- 
cationem continet  veritatum  credendarum  ad  actiones. 

30.  1)  Speculativa  vocatur  a)  vel  positiva  vel  scholastica, 
prout  circa  substantiam  dogmatum  versatur,  vel  circa  eorum 
illustrationem.  — Dicitur  6)  apologetica,  polemica  vel  irenica, 
prout  dogmata  a calumniis  vindicat,  adversus  hostes  defen- 
dit, vel  pacifice  pertractat.  — Est  c)  vel  generalis  vel  specialis. 
Generalis  principia  fidei  generalia  demonstrat,  per  principia 
rationis,  quibus  credibilitatis  motiva  expendit.  Specialis  vero, 
principia  fidei  particularia,  seu  dogmata  singula  perpendit 
et  illustrat.  Ha^c,  ut  supra  dictum  est.  Theologia  stricto  sensu 
saepe  vocatur,  dum  illa  generalis  tantum  consideratur  ut 
praeambulum. 

31.  2)  Practica,  seu  Moralis,  ea  docet  quae  ad  conscientiam 
moresque  formandos  pertinent.  Differt  ab  Ethica,  eo  quod 
non  tantum  principiis  rationis,  sed  praecipue  principiis  re- 

velatis  insistit.  Subdivisiones  sunt  : Speculativo-practica, 
pure  practica  seu  Casuistica,  Ascetica,  Mystica,  Pastoralis, 
Mariana. 

32.  a)  Speculativo-practica  circa  principia  moralia  primaria, 
seu  generalia,  versatur. 

33.  b)  Casuistica  vero  circa  principia  particularia  et  eorum 
applicationem. 

34.  c)  Ascetica  seu  ascesis,  media  docet  quibus  morum 
sanctitudo  comparari,  augeri  ac  perfici  debeat.  Definiri  po- 
test : Scientia^  vel  etiam,  ars  sanctificationis  \ cujus  objectum 
est  hominem  deducere  ad  perfectam  sanctitatem,  quae  aliud 
non  est  quam  pura  charitas,  seu  charitas  ab  omni  terreno 
inquinamento  defaecata.  — Si  integra  consideretur  ascesis, 
quinque  partes  complectitur.  Prima  pars,  quae  negativa  est, 
reducit  hominem  ex  aberratione  peccati,  eumque  in  via  sta- 
tuit justitiae  ac  sanctitatis.  Secunda  pars  media  progrediendi 
exponit,  orationem,  sacrarhenta,  etc.  Tertia  pars  tollit  impe- 
dimenta, tum  externa  tum  interna,  quae  in  sensibus  et  pas- 
sionibus sita  sunt.  Quarta  pars  virtutes  varias  docet  quae  ad 
charitatem  perfectam  inducunt.  Quinta  demum,  informat  ad 
purissimam  charitatem  ; in  quo  et  cum  Mystica  convenit.  — 
Hae  quinque  partes  referri  possunt  ad  tres,  ut  aiunt,  asceticas 
vias;  ita  ut  D pars  ad  viam  purgativam,  %,  3“  et  4"*  ad  illu- 
minativam,  5"^  ad  unitivam  pertineat  (i). 

35.  d)  Theologia  mystica  de  contemplatione  tractat  et  subli- 
miore commercio  cumDeo  in  oratione,  nec  non  de  animarum 
in  viis  extraordinariis  directione.  — In  hac  excelluerunt 
S.  Bonaventura,  S.  Joannes  a Cruce,  S.  Teresia,  praesertim  in 
Castello  animee  ; S.  Franciscus  Salesius,  in  tractatu  De  amore 
divino  (2). 

36.  e)  Pastoralis,  ad  quam  refertur  Ritualis,  est  scientia  ri- 
tuum, caeremoniarum  et  aliarum  rerum  quae  ad  sacrum  mi- 
nisterium et  animarum  curam  pertinent. 

(t)  Cfr.  Neumayr, Theologice  asceiicce ; — Scaramelli,  Dfrec^orhm asce- 
ticum,  opus  ad  dirigendas  animas  per  vias  ordinarias  utilissimum. 

(2)  Opera  in  hoc  genere  utilissima  quoque  sunt  Schram,  Theologia  myst ; 
— Scaramelli,  Directorium  mysticum ; — Amort,  De  revelationibus  reyulce 
tutce; — Alvarez  de  Paz,  De  perfectione  spirit.  tom.  III ; — S.  Bernardus  in 
Cantica  Canticorum. 

37.  f)  Mariana  (i)  vocatur  theologica  scientia,  quae*  de 
cultu  disserit  B.  Mariae  Virginis,  et  in  ejus  laudibus  occu- 
patur. 

38.  3°  Ratione  fontium,  qui  sunt  Scriptura  et  Traditio, 
Theologia  dividitur  in  scripturalem,  patristicam,  symboli- 
cam,  liturgicam  et  synodicam.  — Scripturalis  seu  scripturi- 
stica^  verum  Scripturae  sensum  investigat;  complectiturque 
hcnneneuticam,  quae  regulas  interpretationis  exponit,  et  exege- 
ticam  seu  exegesin,  quae  easdem  regulas  practice  applicat.  — 
Patristica  doctrinam  SS.  Patrum  ex  eorum  scriptis  disquirit. 
Haec  ne  confundatur  cum  Patrologia,  quae  scripta  SS.  Patrum 
genuina  novit  et  a spuriis  discernit.  — Symbolica  doctrinam 
fidei  eruit  e Symbolis.  — Liturgica  eamdem  colligit  ex  litur- 
giis,  sicut  Synodica  et  Historica  ex  synodicis  et  historicis  mo- 
numentis. 

39.  4°  Ratione  methodi  et  elocutionis.  Theologia  est  con- 
cionaliSj  cujusmodi  apud  multo’s  Patres ; vel  homilitica,  vel 
parxnetica,  vel  cate.chetica  et  popularis,  prout  dicendi  formam 
induit  illis  nominibus  congruam. 

ARTICULUS  IV. 

DE  THEOLOGIA  POSITIVA  ET  SCHOLASTICA. 

40.  Theologia  speculativa  seu  dogmatica,  ut  supra  vidimus, 
complectitur  positivam  et  scholasticam;  qua3  divisio  recta 
videtur  et  tenenda.  Nonnulli  quidem  auctores  positivam  a 
dogmatica  distinguunt,  non  tanquam  speciem  a genere,  sed 
tanquam  speciem  a specie,  partem  a parte.  Ex  eorum  mente, 
positiva  ea  est,  qua3  expositionem  dogmatum  seu  veritatum 
revelatarum  tradit,  earumque  probationem,  praecipue  e 
S.  Scriptura  deductam,  methodo  analytica,  ad  morem  SS.  Pa- 
trum. — Dogmatica  vero  juxta  ipsos  ea  est,  quae  Fidei  veri- 
tates complectitur  earumque  probationem,  tum  ex  Scriptura 
tum  ex  Patribus,  Conciliis,  etc.  desumptam,  methodo  ma- 
gis synthetica,  ad  morem  modernorum  Theologorum.  — At 
satius  visum  est  dogmaticam  tanquam  genus  considerare, 
positivam  vero  et  scholasticam  ut  ejusdem  species. 

(1)  Quee  tamen  ad  Asceticam  reduci  potest,  ut  nobilissima  ejus  species. 

41.  Atqui  positiva^  ut  contra  scholasticam  distincta  ponitur, 
in  solis  dogmatibus  versatur  exponendis,  iisdemque  per 
Scripturam  et  Traditionem  adversus  Fidei  hostes  vindicandis. 
Idcirco  autem  positiva  seu  fundamentalis  videtur  appellari, 
quod  in  ponendis  ac  stabiliendis  primis  ac  immediatis  Fidei 
principiis  et  fundamentis  occupatur  ; vel  quod  ea  demonstrat, 
quae  in  Fide  catholica  certo  et  inconcusse  atque  extra  contro- 
versiam posita  sunt. 

42.  Theologia  scholastica  (i),  si  nomen  spectetur,  ita  voca- 
tur a Scholasticis.  — Scholastici  jam  ante  saeculum  XI  voca- 
bantur quicumque  in  scholis  artem  vel  scientiam  qualem- 
cumque  methodo  ordinata  docebant  vel  addiscebant.  Postea 
vero,  cum  theologica  disciplina  in  ordinem  redacta,  atque  in 
scholis  publicis  ordinata  methodo  ac  scientifica,  intermixtis 
etiam  domesticis  concertationibus,  tradi  coepta  fuisset,  illius 
professoribus  scholasticorum  nomen  velut  per  antonomasiam 
adhaesit,  et  illi  ipsi  Theologiae  nomen  scholasticx,  ductum 
proinde,  vel  ab  ipsis  scholis,  vel  ab  illa  subtiliori  methodo 
scholastica.  Hoc  sensu  Petavius  : Scholastici,  inquit,  nomi- 
nantur: hoc  est,  ingeniosi  quidam  divinarum  rerum  disputatores 
et  acuti  (2).  Atque  haec  quidem  de  nomine  Theologiae  scho- 
lasticae. 

43.  Ad  rem  ipsam  quod  attinet,  Theologia  scholastica,  quae 
et  speculativa  quandoque  quasi  antonomastice  vocatur,  si 
consideretur  pure  talis,  ea  est  qude  ex  dogmatibus  fidei,  discur- 
rendo methodo  subtiliori  et  more  dialectico,  deducit  conclusiones, 
quibus  easdem  veritates  explanet,  suadeat,  confirmet  ac  tueatur. 
Scilicet  ea  est,  ut  a P.  Perrone  recte  describitur  (3),  quae 
speculatione  se  attollit  ad  penitiorem  dogmatum  investiga- 
tionem, nexus  exponit,  et  consecutiones  deducit  quae  in  illis 
delitescunt,  ac  etiam  attingit  erectionem  fidei  ad  intelligen- 
tiam,  seu  intimam  qualis  obtineri  mysteriorum  potest  co- 
gnitionem, et  scientificam,  ut  ita  dicam,  dogmatum  enuntia- 
tionem. 

(l^Cf.  egregiam  de  Thcol  scliol.,  dissertationem  P.  Ramiere,in  collectione 
jHjriodica  PP.  Daiiiel  etGagarin,  volum.  5. 

(2;  in  Prolog,  c.  3,  n.  1. 

(3;  Historice  theol.  synopsis,  n.  2. 

44.  Definitio  Scholasticae,  modo  tradita,  attente  distin- 
guenda est  a definitione  mendaci,  qua  a suis  adversariis  di- 
citur esse  mera  quxdam,  iners  ac  obscura  logomachia,  quse  in 
abstrusis  solum  ac  metaphysicis  qusesXionibus,  nihil  vel  parum 
utilibus, per  rixas  scholasticas  utramque  in  partem  ventilandis, 
potius  quam  enodandis  aut  dirimendis,  desudat.  Qui  ita  defi- 
niunt, veram  scholasticam  cum  ejus  abusu  permiscent  ; 
perindeque  faciunt,  ac  si  quis  sophisticam  cum  sana  philo- 
sophia confunderet. 

45.  Duo  sunt  characteres  scholasticae  proprii  : materia 
tractanda  et  methodus.  — Materia  non’  tam  sunt  ipsa  do- 
gmata, quam  quaestiones  connexae  et  consectariae.  — Metho- 
dus, si  spectetur  qua  generalis  est,  synthetice  et  systematice 
procedit;  qua  vero  particularis,  nitida  valde  est,  et  ad  seve- 
ram dialecticam  ac  syllogisticam  exacta.  De  hoc  infra  ube- 
rius. 

46.  Si  de  scholasticae  origine  inquiras,  prima  ejus  linea- 

menta merito  S.  Joanni  Damasceno  tribuuntur,  qui  sa3Culo 
VIII  floruit ; scripsitque  inter  alia  plura,  libros  quatuor  De 
fide  orthodoxa,  in  quibus,  teste  Bellarmino  (i),  ipse  primus 
universam  Theologiam  recto  ordine  comprehendit  ; imo 
certas  etiam  voces,  seu,  ut  loquimur,  terminos  huic  disci- 
plinae proprios  invenit.  At  vero  saec.  XI,  valida  incrementa 
sumpsit  occasione  Berengarii,  cui  acriter  imprimis  obstitit 
Lanfrancus,  Cantuariensis Episcopus,  scripto  libro  De  corpore 
et  sanguine  Salvatoris . Hujus  discipulus  simul  et  successor 
S.  Anselmus  fuit  [t  1109],  qui  in  plurimis  suis  scriptis,  ut 
Breviarii  romani  verbis  utar,  factus  est  norma  omnium  Theo- 
logorum qui  sacras  litteras  scholastica  methodo  tradiderunt. 
— Post  S.  Anselmum  Petrus  Lombardus  apparuit,  Episco- 
pus Parisiensis  [t  1146],  a libris  Magister 

Sententiarum  cognominatus.  Hic  vulgo  ut  Scholasticorum 
parens  perhibetur ; cujus  quoque  aetate  Theologia)  scholasticae 
nomen  sensim  invaluit,  et  ejus  professores  appellari  coepti 
sunt  Scholastici. 

47.  Hostes  acerrimi  contra  scholasticam  insurrexerunt. 


(1)  De  script.  Eccl. 

quorum  duplex  genus  distinguitur.  Primum  genus  consti- 
tuunt hxretici  praecipue  primipili ; alterum  complures  Catho- 
lici, quorum  aliqui  splendida  haereticorum  garrulitate  se- 
ducti, alii  acrioris  aemulationis  studio  concitati,  alii  ex  nimia 
quaevis  carpendi  prurigine  irritati^  alii  demum  innoxii  ex 
abusuum  quorumdam  intuitu  fuere  decepti.  Etenim  non 
diffitebor  Scholasticos  nonnullos,  in  abusum  dialecticae  pro- 
lapsos, quaestionibus  otiosis  ac  subtilitatibus  nimium  indul- 
sisse.  At,  etiam  sub  illo  respectu,  nimium  fuerunt  insimulati. 
Plurimae  namque  quaestiones,  quae  otiosae  videri  possint,  non 
sine  emolumento  intellectuali,  ad  exercitationem  rationis  et 
ad  majorem  scientiae  expansionem,  agitatae  in  scholis  fuerunt. 
Sic  ipse  Angelicus  Doctor  D.  Thomas,  in  eximia  sua  Summa, 
non  paucas  adhibet  quaestiones,  quae,  licet  aliquando  levi 
intuitu  ut  redundantes  fuerint  spectatae,  tamen,  si  seria  me- 
ditatione perpenduntur,  ad  completam  evolutionem  doctri- 
nae et  scientiae  theologicae  cernuntur  pertinere. 

48.  De  cetero,  ab  omnibus  quibus  fuit  impugnata  crimi- 
nibus atque  calumniis,  Scholasticam  vindicant,  1®  viri  qui 
eam  coluerunt  eorumque  opera  : inter  quos  nominasse  suf- 
ficiat Petrum  Lombardum,  cujus  quatuor  Sententiarum  libros 
non  indignos  aestimarunt  Theologi  quos  infinitis  fere  com- 
mentariis illustrarent;  5.  Thornam  Aquinatem,  cujus  Summa 
Theologica  in  Concilio  Tridentino  juxta  S.  Scripturam  fuit 
collocata;  Suaresium,  a Paulo  V Doctoris  eximii  titulo  conde- 
coratum, qui  tomis  23  universam  Theologiam  copiosissime 
miraque  eruditione  complexus  est.  Alia  nomina  huc  conferri 
possunt,  quae  sequenti  capite,  ubi  de  Theologiae  historia  age- 
tur, recensebimus. 

49.  2*  Scholasticam  vindicant  plurima  Romanorum  Pon- 
tificum praeconia,  cujusmodi  sunt  verba  Sixti  V,  in  Bulla 
qua  S.  Bonaventuram  Ecclesiae  Doctoribus  annumeravit  : 
Quanto  magis  illi  [haeretici]  hanc  munitissimam  scholasticx 
Theologiee  arcem  oppugnare  et  evertere  conantur,  tanto  magis,' 
ait,  nos  decere,  hoc  invictum  fidei  propugnaculum  defendere,  et 
hxreditatem  patrum  nostrorum  conservare  et  tueri. 

50.  3®  Demum  Scholasticam  vindicant  proprietates  ejus 
eximiae  et  maxima  emolumenta,  quae  S.  Ignatius  in  celeber- 

rimo  Exercitiorum  libro  ita  exponit  : « Scholasticorum^ 
« inquit,  peculiare  est,  ut  S.  Thom?e,  Bonaventurae,  Magi- 
ce stri  Sententiarum,  etc.,  dogmata  ad  salutem  necessaria 
((  exactius  tradere,  atque  definire,  prout  convenit  suis  tem- 
« poribus  et  posteris,  ad  errores  haeresum  confutandos. 
((  Siquidem  Doctores  hujusmodi,  ut  sunt  tempore  posterio- 
(c  res,  non  solum  Scripturae  S.  intelligentia  praediti  sunt,  et 
(c  veterum  auctorum  juvantur  scriptis,  sed  etiam  cum  in- 
« tluxu  divini  luminis.  Conciliorum  sanctionibus,  decretis 
« et  variis  Ecclesiae  Constitutionibus,  ad  salutis  nostrae  sub- 
« sidium  feliciter  utuntur  (i).  » 

51.  Ex  hactenus  expositis  de  Theologia  dogmatica  notio- 
nibus concludere  licet,  eam  fore  optimam  et  maxime  com- 
pletam dogmaticam,  quae  positivam  simul  et  scholasticam 
conjunget;  qualis  fere  illa  est  quae  a Theologis  \Yircebur- 
gensibus  S.  J.  exstat  adornata.  Hujusmodi  Theologia  positi- 
vo-scholastica  vocari  potest  et  definiri  : Institutio  theologictty 
qu3B  methodo  scholastica  versatur ^ tum  circa  fidei  dogmata,  tum 
circa  eorumdem  scientificam  evolutionem. 

ARTICULUS  V. 

THEOLOGIA  UTILITAS  ET  FINIS. 

52.  Inter  omnes  hominum  curas,  studium  divinae  sapientiae 
est  perfectius,  jucundius  et  utilius  (2).  Tanta  laus  non  immerito 
ab  Angelico  Doctore  tribuitur  Theologiae,  quippe  quae  ipso 
suo  nomine  de  Deo  sermonem  enuntians,  divinum  aliquid 
spiret,  atque  ad  sui  amorem  alliciat. 

53.  At  inventi  sunt  qui  dixerint,  impossibilem  esse  juxta 
Catholicorum  principia  scientiam  theologicam,  imo  illici- 
tam, cum  ipsa  requirat  examen  dogmatum ; examinare  au- 
tem non  liceat,  sed  absque  examine  caeca  fide  credendum 
sit.  — Haec  autem  est  heterodoxorum  et  incredulorum  ca- 
lumnia, rationabile  obsequium  (3)  fidei  non  intelligentium. 
Non  licet  quidem  homini  post  susceptam  catholicam  fidem, 
in  qua  summa  certitudo  obtinetur,  eamdem  ad  examen  duhi- 

(1)  Exercit.  spirit.  Reg.  XI  ad  sentiendum  vere  cum  Eccl. 

(2)  D.  Thom.  Contra  gent.  I.  2,  c.  2.  — ^3)  Rom  XII,  I ; — 2 Cor.  X,  3.. 

tativum  revocare,  quod  perperam  Hermesius  aggressus 
est  (i) ; omnino  autem  theologo  permittitur  dogmata  perpen- 
dere examine  confirmalico^  quo  scilicet  fidei  investigat  fun- 
damenta totumque  aedificium,  ut  videat,  non  quidem  an 
solidum  sit  quod  novit  esse  super  infallibili  veritate  funda- 
tum ; sed  quomodo  super  hac  eadem  veritate  fundatum,  et  in 
omnibus  suis  partibus  compactum  atque  connexuum  sit. 

54.  Hoc  itaque  exam.en  omnino  licitum,  imo  maxime  utile 
est  et  necessarium  ac  laude  dignissimum.  Utile  sane  est 
scire,  et,  quantum  fieri  potest,  intelligere  verbum  Dei,  et  res 
omnes  ad  aeternam  hominum  salutem  pertinentes;  utile, 
inquam,  homini  christiano  et  pro  se  et  pro  aliis  : pro  se 
quidem,  ut  fidem  melius  cognitam  firmius  teneat,  efficacius 
operibus  exprimat ; pro  aliis  vero,  ut  eos  docere  et  in  fide 
confirmare  possit. 

55.  Sed  et  necessarium  idem  est  ad  defendendam  Fidem 
contra  omnigenos  adversarios  ejus  : Sunt  enim  multi  inobe- 
dienteSj  vaniloqui  et  seductores,  quos  oportet  redargui,  Tit.  1, 10'. 
Quoniam  multi  pseudopropheta  exierunt  in  mundum.  1 Joan. 
IV,  1.  Ideo  Christus  ipse  dedit  quosdam  quidem  Apostolos,  quos- 
dam autem  Prophetas.,,  alios  autem  pastores  et  doctores,  ad 
consummationem  sanctorum,  in  opus  ministerii,  in  xdificatio- 
nem  corporis  Christi. . . Ut  jam  non  simus  parvuli  fluctuantes,  et 
circumfer amur  omni  vento  doctrinx.  Eph.  IV,  11  seq.  Quam- 
obrem  commendat  S.  Petrus,  ut  simxxs  parati  semper  ad  satis- 
factionem, omni  poscenti  nos  rationem  de  ea  qux  in  nobis  est 
spe,  I.  Pet.  III,  15;  et  S.  Paulus,  ut  sacerdos  praecipue 

sit  exhortari  in  doctrina  sana,  et  eos  qui  contradicunt  arguere, 
Tit.  I,  9;  scriptum  est  enim  : Labia  sacerdotis  custodient 
scientiam,  et  legem  requirent  de  ore  ejus;  quia  angelus  Domini 
exercituum  est.  Malach.  II,  7.  — Haec  autem  scientia  sacerdo- 
talis non  sane  alia  quam  Theologia  est,  qua,  ut  Augustinus 
loquitur,  non  pollent  fideles  plurimi,  quamvis  polleant  ipsa  fide 
plurimum.  Aliud  est  enim  scire  tantummodo  quid  homo  credere 
debeat  propter  adipiscendam  vitam  beatam,  qux  non  nisi  xterna 
est;  aliud  autem,  scire  quemadmodum  hoc  ipsum  et  piis  opitule- 
tur, et  contra  impios  defendatur  (2). 

(1)  Introductio  'philosophica.  Cf.  Perrone,  lom.  IX,  De  locis  theol.  pari.  o. 
sect.  1,  c.  1,  § 3.  — (2)  De  Trin.  I.  14,  c.  1. 

o6.  Ut  recte  tantae  excellentiae  opus  aggrediamur,  ab  ini- 
tio applicanda  est  prima  haec  humanae  prudentiae  regula  : 
Respice  finem;  et  altera  quae  prioris  complementum  est  : Or- 
dina media  ad  finem.  Quare  jam  hoc  loco  breviter  finem 
Theologiae  indicemus,  de  mediis  in  sequenti  capite  fusius 
acturi. 

oT.  J.mi  vero,  quis  Theologiae  sit  finis,  tum  remotus  tum 
proximus,  ex  iis  quae  de  ejus  excellentia  et  necessitate  modo 
diximus  perspicuum  est.  Remotus  scilicet  est  aedificatio  et 
defensio  Ecclesiae  Dei ; proximus  vero,  et,  ut  aiunt,  ipsius 
operis  finis,  scientifica  religionis  notitia  est  : nimirum  ut 
religionem  sanctam,  quam  rationabili  fidei  lumine  jam  no- 
vimus et  suscepimus,  eamdem  etiam  scientifice  cognosca- 
mus. Hoc  autem  objectum  duabus  quaestionibus  continetur  : 

Quxnam  est  vera  religio?  — 2®  Queenam  est  verse  religionis 
doctrina?  — Ad.D"*  Theologia  respondet  : Vera  religio  est 
religio  christiana,  quae  in  Scriptura  et  Traditione  contine- 
tur, juxta  interpretationem  Ecclesiae  Romanae.  Ad  2'“  re- 
spondet exponendo,  probando  et  illustrando  omnia  dogmata, 
quae  in  vera  Christi  Ecclesia  docentur. 

68.  Perspecto  fine,  inquirendum  est  de  mediis.  Media  sunt 
alia  objectiva,  de  quibus  in  capite  sequenti ; alia  subjectiva, 
quae  ipsum  subjectum  afticiunt,  suntque  dispositiones  in 
Theologiae  discipulo  requisitae. 

69.  Hujusmodi  dispositiones  aliae  sunt  naturales,  aliae  su- 
pernaturales  seu  spirituales.  Naturales  sunt,  1®  judicium  sa- 
num et  philosophiae  studio  excultum.  Quo  refertur  recta 
Theologiae  principiorum  aestimatio ; quae  quidem  principia 
in  se  pollent  metaphysica,  imo  excellentiori  certitudine  : no- 
bis autem  tantum  morali  certitudine  innotescunt,  via  scili- 
cet auctoritatis,  non  evidentiae  metaphysicae  sicut  principia 
mathematica  (i).  — 2®  Judicio  comitari  debet  memoriae  ad- 
jumentum, et  3®  sedulus  ac  diligens  in  studendo  labor. 

60.  Spirituales  dispositiones  sunt  fides  et  pietas.  1*  Fides 
scilicet  docilis  menti  insidere  debet.  Theologiae  enim  obje- 
ctum est  revelatio,  seu  Dei  verbum ; tale  est  autem  Dei  ver- 

(1)  Huc  quoque  pertinet  ut  probe  theologus  intelligat  munus  suum,  quod 
non  est  aliud  quam  verbum  Dei  dilucidare,  non  vero  idem  perficere  aut  augere. 

hum,  ut  nisi  credatur  intelligi  nequeat.  Cordi  docili  atque 
humili  Deus  lumen  infundit  et  intelligentiam  : Confiteor  tibi. 
Pater,  Domine  coeli  et  terroe,  quia  abscondisti  hdec  a sapientibus  et 
prudentibus,  et  revelasti  ea  parvulis.  Ita,  Pater  : quoniam  sic 
fuit  placitum  ante  te.  Matth.  XI,  23.  Perperam  dicebat  Abai- 
lardus  : Intelligere  quocro  ut  credam;  recte  vero  S.  Anselmus  : 
Credo  ut  intelligam  (i).  Imo,  juxta  Septuaginta  Interpretes  (2), 
ipsa  Scriptura  diserte  ait  : j\isi  credideritis,  non  intelligetis . 
Isai.  VII,  9.  — 2®  Pietas,  ad  quam  tria  referuntur  : puritas, 
humilitas  et  oratio.  Puritas  hic,  cum  cordis,  tum  intentionis 
intelligitur  : Beati  mundo  corde,  quoniam  ipsi  Deum  videbunt, 
Matt.V,8;  Si  oculus  tuus  f uerit  simplex,  totum  corpus  tuum  lu- 
cidum erit...  et  sicut  lucerna  fulgoris  illuminabit  ^e.  Luc.XI,  36. 
— Humilitas  : Non  plus  sitpere  quam  oportet  sapere,  sed  sapere 
ad  sobrietatem,  Rom.  XII,  3 ; superbia  enim  temeritatis,  per- 
tinacise,  novitatum  et  omnium  errorum  mater  est.  — Oratio; 
Deus  scientiarum  Dominus  est.  l Reg.  II,  3.  Unde  S.  Jacobus 
monet  : Si  quis  vestrum  indiget  sapientia,  postulet  a Deo,  qui 
dat  omnibus  affluenter...  et  dabitur  ei...  Omne  datum  optimum 
et  omne  donum  perfectum  desursum  est,  descendens  a Patre  lu- 
minum. Jac.  I,  3,  17.  Doctissimus  P.  Suarez,  cum  primum 
esset  obtusa3  mentis,  illud  per  orationem  accepit  acumen, 
quod  in  ejus  23  voluminibus  miramur  (3).  Narrat  F.  Regi- 
naldus,  S.  Thomam  dicere  fuisse  solitum,  amplius  se  profe- 
cisse ad  pedes  Crucifixi  et  sancta  oratione,  quam  libris  et 
studiis.  S.  Bonaventura  ipsi  Aquinati  interroganti,  quanam 
ex  bibliotheca  suam  hauriret  scientiam,  ostendens  Crucifixi 
imaginem,  Ecce,  respondit,  bibliotheca  mea. 

Hoc  egregie  Viucentius  Lirinensis  docet  Commonit.  c.  22  : 0 Timothee,  o sa- 
cerdos, 0 tractator,  o doctor,  si  te  divinum  munus  idonemn  fecerit  ingeniof 
exercitatione,  doctrina,  esto  spiritualis  tabernaculi  Beseleel,  pretiosas  divini 
dogmatis  gemmas  exsculpe,  fideliter  coopta,  adorna  sapienter,  adjice  splen- 
dorem, gratiam,  venustatem.  Intelligatur  te  exponente  illustrius,  quod  ante 
obscurius  credebatur.  Per  te  posteritas  intellectum  gratuletur,  quod  ante 
vetustas  non  intellectum  venerabatur.  Eadem  tamen  quee  didicisti  doce ; ut 
cum  dicas  nove  non  dicas  nova. 

(1)  Cur  Deus  homo,  cap.  2.  — (2)  Quae  verba  ab  Augustino,  Chrysostomo, 
Cypriano,  aliisque  Patribus  frequenter  citantur.  In  nostra  autem  Vulgata 
sic  legimus  : Si  noji  credideritis,  non  permanebitis.  — ^,3)  Patrignani,  Meno- 
logio  della  C.  di  G.  23  Sept. 

DE  THEOLOGIiE  APPARATU. 


Articulus  I,  dc  apparatu  theologico  in  genere. 

Articulus  II,  de  locis  theologicis  singillatim. 

Articulus  III,  de  propositionibus  et  conclusionibus  theologicis. 


ARTICULUS  J. 

DE  APPARATU  THEOLOGICO  IN  GENERE. 

61.  Apparatum  theologicum  vocamus  media  omnia  quibus 
theologus  ad  scientiae  suae  aedificium  construendum  utitur. 
Sunt  autem  ha3C  quadruplicis  generis,  nimirum  : principia, 
fontes,  instrumenta,  subsidia. 

62.  Principium  vario  sensu  sumitur : in  genere,  omne  a quo 
aliquid  tprocedit  quomodocumque,  dicimus  esse  principium  (i). 
Speciatim  vero,  principia  logica  seu  scientifica,  de  quibus 
hic  sermo,  sunt  veritates  inconcussse  ex  quibus  conclusiones 
ducuntur.  Veritates  hujusmodi  respectu  propositionis,  si 
qua  praefixa  est  ex  iis  comprobanda,  solent  argumenta  vel 
probationes  vocari,  sicut  respectu  conclusionis  sunt  prin- 
cipia. 

63.  Fontes,  seu  loci  theologici,  sunt  promptuaria  quaedam  vel 
sedes,  et  quasi  fodinae,  e quibus  principia  aut  argumenta, 
imoi(et  instrumenta  theologica  eruuntur.  Hujusmodi  fontes 
sunt  S.  Scriptura,  SS.  Patres,  etc. 

64.  Instrumenta  sunt  scripta,  monumenta  ac  documenta 
varia,  quibus  authentice  continentur  principia  : v.  gr.  Sym- 
bolum Nicaenum,  Epistolae  S.  Ignatii,  antiquae  liturgiae,  etc. 

65.  Subsidia,  seu  adjumenta,  sunt  linguae  ac  scientiae  variae, 
quae  juvant  ad  instrumenta  genuina  facilius  secernenda,  in- 
ii) s.  Thom.  I.  p.  q.  53,  a.  1. 

telligenda,  et  ad  principia  ex  iis  eruenda  : talia  sunt  philo- 
logia, hermeneutica,  archaeologia  sacra. 

66.  Dividuntur  principia  theologica  dupliciter  : 1°  alia  sunt 
generalia,  alia  particularia.  Generalia  sunt  haec  duo  : Christia- 
nam religionem  esse  divinam,  et  eam  esse  depromendam  ex  Scri- 
ptura et  Traditione  sub  magisterio  Ecclesix  Romano-Catholicx. 
— Particularia  sunt  proprie  omnia  et  sola  dogmata  fidei, 
aut  ex  his  deductae  conclusiones,  quatenus  et  ipsae  tanquam 
praemissae  adhibentur.  — 2°  Dividuntur  principia  in  consti- 

. tutiva,  directiva,  adjuvantia.  Constitutiva  sunt  ipsae  verita- 
tes revelatae,  quae  objectum  fidei  et  scientiae  theologicae  con- 
stituunt, et  in  Scriptura  ac  Traditione  continentur.  — 
Directiva  sunt  veritates,  quae  theologum  in  inquisitione  do- 
gmatum tanquam  regula  dirigunt : haec  continentur  in  doctrina 
Ecclesiae,  Conciliorum  et  Romani  Pontificis.  — Adjuvantia 
sunt  veritates,  quae  theologum  in  illustranda  vel  confirmanda 
fidei  doctrina  adjuvant  : haec  in  SS.  Patribus  continentur, 
nec  non  in  Scholis  theologicis,  Jurisscientia,  Historia  et  Ra- 
tione humana. 

67.  Dividuntur  Fontes,  seu  Loci  theologici,  in  generales  et 
particulares.  Generales  sunt  duo  : Auctoritas  et  Ratio.  — Par- 
ticulares  sunt  omnino  decem,  quorum  septem  ab  auctoritate 
profluunt,  tres  a ratione. 

68.  Qui  ab  auctoritate  profluunt  loci  theologici,  sunt  sequen- 
tes : 1°  Scriptura,  2*  Traditio,  3®  Ecclesia  catholica,  4®  Conci- 
lia, 5“SS.  Patres,  6*  Theologi  et  Canonistae,  7®  Romani  Pontifi- 
ces.— Qui  vero  manant  a ratione,  sunt : 8®  Sana  Philosophia, 
ad  quam  etiam  variae  scientiae  naturales  referuntur,  9®  Ju- 
risperitia,  10®  Historia,'  tum  ecclesiastica  tum  profana,  ad 
quam  refertur  ars  critica  (i). 

69.  Septem  priores  loci  proprie  sunt  theologici,  tres  reli- 
qui sunt  peregrini,  et  ministerialiter  tantum  theologici.  — 
Septem  priores  ad  tria  referuntur  capita,  quae  integram  fidei 

(1)  Exhujusce  theologici  apparatus  conspectu  facile  cernitur,  quam  recta 
sit  hsec  S.  Thomae  sententia  : Theologia,  inquit,  debet  omnibus  scientiis  im- 
perare... et  ideo  est  sicut  caput,  et  principalis,  et  ordinatrix  omnium  scien- 
tiarum. Prolog,  in  I Seiitent.  art.  1 et  3. 

regulam  constituunt,  sunt : Scruptura,  Traditio  et  Eccle- 
sia3  auctoritas. 


ARTICULUS  II. 

DE  LOCIS  THEOLOGICIS  SINGILLATIM. 


§ 1.  Scriptura. 

70.  Scriptura  sacra,  quae  verbum  Dei  scriptum  continet 
sicut  Traditio  verbum  Dei  traditum,  est  fons  Theologiae  pri- 
marius, et  proprius  theologi  liber  dici  potest. 

71.  Scriptura  sacra  sive  Biblia,  est  collectio  librorum  tum 
veteris  tum  novi  Testamenti,  qui  a viris  antiquis,  inde  a Moyse 
usque  ad  Apostolos,  conscripti,  jure  merito  sacri  nominantur. 
Hi  enim  libri,  uti  postea  demonstrabitur,  non  solum  hu- 
mana, sed  etiam  divina  auctoritate  gaudent;  nec  tantum  sunt 
veri,  sed  infallibiles,  quippe  qui  a scriptoribus  non  tantum 
veracibus,  sed 'divinitus  inspiratis  emanaverint. 

72.  Hinc  patet.  Scripturam  posse  bifariam  sumi.  Etenim, 
prout  ejus  divinitas  vel  mente  proscinditur  vel  consideratur, 
Scriptura  spectari  poterit,  ut  liber  mere  humanus,  hi- 
storicus scilicet  et  moralis,  humanam  auctoritatem  habens ; 
vel  2°  ut  liber  divinitus  inspiratus,  habens  auctoritatem  divi- 
nam. — Si  consideratur  ut  liber  humanus,  argumentum 
omnino  certum  desumitur  ex  factis  historicis  quae  memorat. 
Si  vero  consideratur  ut  divinus,  argumenta  omnino  infalli- 
bilia ducuntur  imprimis  ex  sensu  litterali ; deinde  etiam  ex 
sensu  mystico,  quando  nempe  sensus  hujusmodi  in  certo 
loco  Scripturae  inesse,  ab  ipso  Spiritu  S.  in  alio  loco,  vel  per 
Traditionem  declaratur.  Ut  autem  Scripturae  interpretatio 
recta  sit  et  legitima,  fieri  debet  sub  magisterio  Ecclesiae, 
quae  hanc  in  Concilio  Tridentino  regulam  ponit,  ut  nemo 
contra  eum  sensum  quem  ipsa  tenet  Ecclesia,  aut  contra  una- 
nimem consensum  Patrum,  Scripturam  sacram  interpretari 
audeat  (i). 


(1)  Trid.  Sess.  4. 

§ 2 Traditio. 

73.  Traditio,  verbum  Dei  traditum  continens,  est  alter  fons 
ejusdem  dignitatis  ac  Scriptura;  nec  huic  secunda  est,  nisi 
numero  veritatum,  quae  plures  in  Scriptura  depositae  sunt 
quam  in  Traditione.  Imo,  ratione  quad  im.  Scripturae  praesiat 
Traditio,  ratione  scilicet  necessitatis;  quandoquidem  sine 
Scriptura  quidem  absolute  fides  esse  possit,  nequaquam  vero 
sine  Traditione,  qua  sublata,  neque  ipsam  Scripturam  divi- 
nam certo  habere  possemus  (i). 

74.  Traditio  generatim  est  notitia  qualiscumque,  oretenus 
primum  aliis  communicata.  — Quatenus  spectat  ad  praesens 
argumentum,  distinguitur  duplex  : divina^  a Deo  revelata;  et 
humana,  quae  ab  hominibus  originem  habet.  Hic  tantum  de 
divina  agitur. 

7o,  Traditio  divina  sumitur  triplici  praecipue  sensu:  primo, 
pro  veritate  divinitus  revelata,  nec  contenta,  saltem  expressis 
verbis,  in  Scriptura,  sed  viva  voce  primitus  ab  auctore  suo 
proposita,  ac  deinceps  quasi  de  aure  in  aurem  ad  posteros 
successive  perducta  : sive  postmodum  aut  in  Conciliorum 
actis,  aut  in  Patrum  scriptis,  aut  in  historicorum  libris,  fuerit 
authentice  consignata,  sive  non. 

76.  Secundo  sensu.  Traditio  sumitur  pro  variis  mediis,  per 
quae  hujusmodi  veritates  ad  nos  pervenerunt;  atque  ita  scri- 
pta Patrum,  aliaque  ecclesiastica  monumenta,  nomine  Tra- 
ditionis frequenter  veniunt. 

77.  Tertio  sensu.  Traditio  est  omnium  illarum  veritatum 
collectio  seu  complexus  ; quo  sensu  hic  Traditionem  accipi- 
mus, eamque  ut  alteram  Revelationis  partem  juxta  Scriptu- 
ram collocamus.  — Loco  Traditionis  in  singulari,  adhibetur 
quandoque,  et  quidem  proprie,  numerus  pluralis;  uti  in 
Tridentino,  ubi  verbum  Dei  non  scriptum  dicitur  contineri 
Traditionibus,  qux  ipsius  Christi  ore  ab  Apostolis  acceptee,  aut 
ab  ipsis  Apostolis,  Spiritu  S.  dictante,  quasi  per  manus  traditx, 
ad  nos  usque  pervenerunt  (2). 

(t)  Cf.  infra  Traci.  A,  De  regvla  fidei,  cap.  2,  prop.  l,argum.  4, p.  163. 

{2)  Sess.  A,  Decret.  de  Canon.  Script. 

78.  Argumentum  e Traditione  ducitur  infallibile.  Etenim 
Traditionum  hujusmodi,  seu  revelationum  non  scriptarum, 
depositum  existere,  infra  demonstrabitur.  Qua  demonstra- 
tione supposita  patet,  omnes  et  singulas  in  hoc  deposito  con- 
tentas veritates,  cum  sint  ab  ipso  Deo  primitus  prolatae,  toti- 
dem esse  divinae  ac  infallibilis  auctoritatis  principia. 
Quotiescumque  ergo  hujusmodi  principium  profertur,  sine 
controversia  admittendum  est,  dummodo  illud  in  deposito 
Traditionis  contineri  constet.  Constare  autem  id  variis  argu- 
mentis potest ; praesertim  vero,  fide  et  doctrina  Ecclesix  Ca- 
tholiese,  quae  Traditionis  custos  est  constituta;  declaratione 
Romanorum  Pontificum,  qui  ejusdem  sunt  interpretes ; et 
demum  SS.  Patrum  suffragio,  qui  ejusdem  Traditionis  testes 
existunt. 


§ 5.  Ecclesia. 

79.  Ecclesia,  generali  et  latiore  sensu,  est  coetus  Christia- 
norum. Potest  intelligi,  1®  partialis  vel  universalis,  2®  catholica 
vel  acatholica. 

80.  1®  Partialis  seu  particularis  Ecclesia,  ad  partem  Chri- 
stianorum, ratione  regionis,  temporis  vel  confessionis,  re- 
stringitur. Praecipuae  Ecclesiae  partiales  sunt : Ecclesia  Orien- 
talis, Occidentalis,  Graeca,  Latina,  Romana,  Africana, 
Alexandrina,  Hierosolymitana,  Gallicana,  Primaeva,  Moderna, 
Nestoriana,  Jacobitica,  Anglicana,  etc.  — Universalis  quan- 
doque sumitur  pro  omnibus  gentibus  Christianis,  pro  toto 
Christiano  nomine  in  universa  sua  extensione ; frequentius 
autem  et  communiter  accipitur  pro  Ecclesia  catholica. 

81.  2"  Ecclesia  catholica  est  societas  Christi  fidelium,  seu 
coetus  baptizatorum,  ejusdem  fidei  christianee  professione  et 
eorumdem  sacramentorum  communione,  sub  uno  Christi  in 
terris  Vicario,  Romano  nempe  Pontifice,  adunatus. — Ecclesia 
acatholica,  seu  potius  ecclesiae  acatholicae,  sunt  varii  coetus 
Christiani,  variaeque  sectae,  sive  haereticae,  sive  schismaticae,  a 
centro  unitatis,  quae  estRomana  Sedes,  separatae.  Hae  quoque, 
licet  immerito,  vocari  solent  ecclesiae,  juxta  illud  Tertul- 

liani  : Faciunt  favos  et  vespae,  faciunt  ecclesias  et  Marcio- 
nitae  (i). 

82.  Ecclesia  autem  de  qua  sola  hic  agimus,  est  Ecclesia 
catholica,  quae  proprie  et  stricte  Ecclesia  dicitur,  vera  nimi- 
rum societas  fidelium  a Christo  in  perpetuum  fundata ; quae- 
que demonstrabitur  esse  infallibilis  fidei  custos,  ac  magistra, 
nec  alia  esse  quam  Ecclesia  Romana  cum  subjecta  sibi  ditione 
universa. 

83.  Haec  itaque  Ecclesia,  cum  in  materia  fidei  et  morum 
errare  non  possit,  infallibile  suppeditat  theologo  argumen- 
tum. — Quod  si  quis  adversarius  hanc  infallibilitatem  Eccle- 
siae catholicae  non  admitteret,  ille  saltem  auctoritatem  ejus 
humanam  admittere  deberet.  Dupliciter  enim  Ecclesia  spe- 
ctari potest:  ut  habet  auctoritatem  divinam,  vel  ut  habet  tan- 
tum auctoritatem  humanam.  Haec  autem  posterior  tanta  est, 
ut,  quoniam  societas  humana  venerabilior  est  nulla,  nulla 
quoque  major  in  humanis  auctoritas  inveniri  possit.  Quare 
qui  Ecclesiae  auctoritatem  divinam  respuunt,  hi  humanam 
ejus  auctoritatem,  nisi  testimonium  prorsus  omne  rejicere, 
ac  proin  principia  rationis  abdicare  velint,  admittant  necesse 
est. 

84.  Porro  Ecclesia  catholica  considerari  potest  triplici  sub 
respectu  : ut  est  credens,  ut  est  docens  in  Conciliis  congregata, 
et  ut  docens  per  orbem  dispersa.  In  triplici  casu  infallibilis 
est,  quatenus  est  ipsa  Christi  Ecclesia  quae  credit  et  docet. 
In  sequentibus  paragraphis.  Ecclesia  docens  in  Conciliis  sub 
titulo  Concilia,  et  Ecclesia  docens  per  orbem,  sub  titulo 
SS.  Patres  aliique  Doctores,  distincte  spectabitur. 

85.  In  praesenti  paragrapho,  ut  locus  theologicus  particu- 
laris sola  ponitur  Ecclesia  credens.  Cujus  ut  fides  innotescat 
multa  juvant  argumenta,  quae  vocantur  : Ecclesiae  praxis  et 
usus,  liturgia,  acta  Martyrum,  epigraphia  et  vetera  monumenta 
reliqua,  haeresum  damnationes.  Ecclesiarum  etiam acatiiolicarum 
consensus. 


{i)  AdversKS  Maniori,  c.  4. 

§ 4.  Concilia. 

86.  Concilium  ecclesiasticum  vel  Synodus,  est  quasi  Sena- 
tus Ecclesia?,  et  definiri  potest : Legitimus  conventus prxlatorum 
Ecclesix,ad  ordinandas  rationes  Ecclesiee  publicas  institutus. — 
Distinguuntur  Concilia  universalia  seu  cecumcnica,  generalia., 
et  particularia. 

87.  Concilium  oecumenicum  illud  est,  quod  representat 
Ecclesiam  catholicam  universam;  ad  quod  constituendum 
sufficit  convenire  partem  Ecclesia  notabiliorem,  quae  cum 
Romano  Pontifice  consentiat  (i). 

88.  Concilium  generale  dicitur  illud,  quod  numero  qui- 
dem praelatorum  conspicuum  est,  sed,  vel  auctoritate R.  Pon- 
tificis caruit,  vel  aliunde  inter  oecumenica  numerari  non 
solet. 

89.  Concilium  particulare  illud  est,  quod  partem  tantum 
Ecclesiae  repraesentat.  Distinguitur  triplex:  nationale  seu  pri- 
matiale,  provinciale  seu  metropolitanum,  dicecesanum,  quod 
simpliciter  synodus  vocari  solet. 

90.  Jam  ut  intelligatur  qualia  e Conciliis  argumenta  duci 
possint,  varia  Conciliorum  auctoritas  discernenda  est;  quare 
duae  statuuntur  regulae  ; 

Concilii  oecumenici  definitiones  in  materia  fidei  vel 
morum,  a R.  Pontifice  approbatae,  certee  et  infallibiles  sunt.  — 
Dicitur  definitiones,  hoc  est,  ipsae  definitiones  substantialiter 
sumptae;  quia  non  praeambulis,  clausulis,  motivis,  etc.,  neque 
conclusionibus  theologicis  inde  deductis,  eadem  auctoritas 
tribuenda  est.  Porro  definitionum  nomine  intelliguntur  non 
tantum  canones  anathema  continentes  ; sed  etiam  expositiones 
doctrinales  sine  anathemate,  ut  sunt  multa  capita  doctrinalia 
in  Tridentino.  — Dicitur  in  materia  fidei  et  morum;  quo  in- 
telliguntur sola  decreta  dogmatica,  non  autem  disciplinaria, 
quae  reformabilia  sunt  et  mutabilia.  — Dicitur  a R.  Pontifice 
approbatee ; quia  haec  approbatio  seu  confirmatio  vim  ac  au- 
ctoritatem supremam  Conciliis  tribuit. 

92.  Practice  ergo  i)  secernenda  est  ipsa  substantia  definitio- 
nis, ab  iis  quae  obiter  solum,  et  praeter  institutum  praecipuum 

(1)  Cf.  Intra  irsiCt.De regula  fidei,  cap.  3,art,  4,  prop.  5et  4,n.239etseqq. 

ab  ipso  Concilio  interseruntur.  2)  Pensanda  diligenter  et  at- 
tente verba  ipsius  definitionis;  item  3)  sub  quo  certitudinis 
gradu  aliquid  definiatur  inspiciendum. 

93.  Notae,  ex  quibus  Conciliorum  de  fide  judicia  inter- 
nosci queant,  sunt  sequentes  : a)  si  expressis  terminis  pro- 
nuntient aliquid  a fidelibus  esse  firmiter  credendum ; b)  si 
contrarium  expresse  declarent  fidei  refragari ; c)  si  contradi- 
centes pro  haereticis  habendos  esse  decernant;  d)  si  aliter 
sentientibus  sive  asserentibus  anathema  dicant,  vel  excom- 
municationem ipso  facto  incurrendam  infligant.  At  haec  nota 
interdum  ambigua  est;  nec  semper  quidquid  in  Conciliis 
sub  anathemate  prohibetur,  ratione  sui  proprie  haeresis  est  : 
nonnunquam  enim  propositiones  in  cumulo,  diverso  cen- 
surae gradu  notantur,  et  tamen  omnes  sub  excommunicatio- 
nis poena  doceri  prohibentur. 

94.  2°  Altera  regula  ad  Concilia  generalia  et  particularia 
spectaP:  haec  tantam  habent  auctoritatem,  quantam  Ecclesiae 
quas  repraesentant.  Ergo  magnam  quidem  auctoritatem  habere 
possunt,  non  vero  infallibilem  : nisi  vel  Ecclesia3  universalis 
consensu,  vel  auctoritate  Romani  Pontificis  fuerint  sole- 
mniter  confirmata  ; ut  Arausicanum  secundum,  quod  confir- 
mavit Bonifacius  II  anno  529. 

95.  Exstant  collectiones  Conciliorum  accurate  confecta?  a 
Binio,  Sirmondo,  card.  De  Aguirre,  Parisiensibus  Theo- 
logis; postea  vero  a Labbeo  et  Cossartio,  atque  ab  Harduino, 
quorum  deinde  collectionem  Mansius  et  Colletus  amplifica- 
runt. 

96.  Quoniam  autem  Conciliorum  notitia  theologo  neces- 
saria est,  elenchum  subjungimus,  quo  tum  Concilia  oecume- 
nica,  tum  etiam  particularia  quaedam  e praecipuis,’sub  uno 
conspectu  exhibentur. 


THEOLOG.  DOGM.  I. 

Concilia  oecumenica. 


97. 


CONCILIA 

ANNO 

PONTIFICE 

i ! 

1 IMPERATORE  | CAUSA 

1 1 

(Orientalia.) 

1.  Nicaenum  I, 

323 

S.  Sylvesiro. 

Constantino.  [adversus  Arianos. 

2,  ('onslanlinop.  I, 

581 

S.  Damaso. 

Theodosio  Sen.  jadv.  Macedonianos. 

3.  Epbesinum, 

451 

S.  Coelesiiuo. 

Theodosio  Jun.  |adv.  Neslorianos. 

4.  Ghalcedonense, 

43 1 

S.  Leone. 

Marciano.  i adv.  Eutychian<is 

5.  Conslantin,  II, 

335 

Vigilio. 

; Justiniano.  i propter  tria  Capitula.^ 

6.  Constantio.  Tli, 

680 

Agalhone. 

1 Constant,  Pog.  [adv.  Monolheliias. 

7.  Nicaenum.  11, 

787 

Adriano  I. 

! Constant,  et  Iren.  jadv.  Iconoclasias. 

8.  Constanlin.  IV, 

870  j 

Adriano  II. 

(Occidentalia.) 

9.  Lateranense  I. 

1123  1 

Calixto  II. 

iBasilio.  jadv.  Pbotium. 

10.  Laieran.  II, 

1159 

Innocenl.  11. 

* 1 expedii.  Hierosol. 

Conrado  III  pr®-j  propter  schisma  anli- 

n.  Laieran.  III, 

1179 

Alex.  III. 

sente  i pauae. 

12.  Laieran.  IV, 

1213 

Innoc.  111. 

13.  Lugdun.  I, 

1245 

Innoc.  IV. 

i et  err.  Joachim. 
BalduinoIIelS.Ln-jconira  Frideric.  IT. 

14.  Lugdun.  II, 

1274 

Gregor.  X. 

1 dov.  IX  praes.  | 

13.  Viennense, 

1 

1512 

Clem  V. 

1 1 disciplinam  restaur, 

i iribus  regib.  praes. | propter  causam  Tem- 

18-  Florenlin., 

1439-43 

1 

! 

j Eugen.  IV. 

1 Gall.  Argi,  el  Ar-j  plar  et  exped.  Hie- 
' rag.  1 ros. 

Joan,  PalaeoI,  praes.}  propl,  union.  Gr;ecor. 

17.  Laieran.  V, 

1312 

1 Julio  II  hi 

Maximil.  I prtes.  i propl.  schisma  ortum 

18.  Tridenlin  (i). 

1343-85 

( Leone  X. 
j Paulo  III  inelio. 

1 j ex  conciliab.  Pisan. 

1 Carolo  V adjuvante  adv.  Proiesianles  et  ad 

1 Pio  IV  conclud. 

} 1 ret\»i  in.  disciplinam^ 

98.  Concilia  generalia. 


1.  Sardicense,  347,  Julio  Pontifice,  Constantino  et  Constante 

Imperat.,  contra  Arianos. 

2.  Pisanum,  1409,  propter  schisma  Occid. ; deponit  Gre- 

gor. XII  et  Bened,  XIII,  eligit  Alexan- 
drum V. 

3.  Constantiense,  1414-18,  Joan,  XXIII  Pontifice,  Sigismundo 

Imper.  , propter  idem  schisma  ; eligit 
Mart.  V.,  damnat  Wicleff,  et  Huss. 

4.  [Basileense,  1431-43,  Martino  V convocante,  Eugen.  IV 

claudente , propter  grassantes  haereses , 
Graecor,  union.,  et  cleri  reform.]' 

(1)  Quo  facilius  memoria  teneantur  concilia  18  oecumenica,  cn  trita  for- 
mula mnemotcchnica  : Nic,  Con.  Epti.,  Chal.  Go.  Co.,  Nic.  Co.  La.,  La.  La. 
La.,  Lu.  Lu.  Vi.,  Flo.  La.  Tri. 

99.  Concilia  particularia  notabiliora. 

An.  49,  Apostolicum  Hicrosohjmitanum. 

170,  Hierapolitanum,  damnat  Montanum. 

253,  [Carthaginiense.,  sub  Cypriano,  de  lapsis  et  re- 
l^aptiz.  haereticis.] 

270,  Antiochenum,  contra  Paul.  Samosat. 

313,  Eliberitanum,  canones  edit  81  pcenitentiales. 

349,  Sirmiense  /,  damnat  Photinum. 

380,  Cxsaraugustanum,  damnat  Priscillianistas. 

I canonem  edunt  SS.  Scripturarum. 
397,  Carthag.  ///,  \ ^ 

412-425,  Carthaginiensia,  contra  Coelestium  et  Pelag. 

440,  Arelatense,  sub  Leone  Magno. 

475,  Arelatense,  contra  Praedestinatianos. 

494,  Romanum,  unde  decretum  Gelasii  de  libris  sacris. 

529,  Arausicanum  II,  Contra  Semipelag. 

633,  Toletanum  IV,  processio  Spir.  S.  ex  Patre  Filioque, 

can.  1. 

634,  Hier osolymit., unde eplst.Sophroim  de2  voluntatib. 
649,  Lateranense,  sub  Martino,  damnat  Monothelitas. 
692,  [Trullanum,  seu  Quinisextum,  canones  102.] 

794,  Francofordiense,  contra  Adoptianos. 

848,  Moguntinum  ei  Car isiacum,  ddiXun.  Gotteschalcum. 
879,  Romanum,  pro  restituendo  Photio. 

1050,  Romanum,  damnat  doctrinam  Berengarii. 

1060,  Hispana  plura,  pro  mutatione  ritus  gothici. 

1095,  Claromontanum,  pro  expedit.  Hierosolym. 

1097,  Rarense,  pro  reconcil.  Graecis  et  Latinis. 

1116,  Lateranense,  dat  Indulgentias. 

1121,  Suessionense,  damnat  Abailardum. 

i!to’  contra  Gilbertum  Porretanum. 

1148,  Rh emense, 

1195,  Monspeliense,  contra  Albigenses. 

1242,  Tarraconense,  contra  ^Yaldenses. 

1277,  [Constantinop.,  agnoscit  primatum  Rom.  Ponti- 
ficis.] 

1302,  Parisiense,  de  lite  inter  Bonif.  VIII  et  Philippum. 

i38;2,  Londinense,  damnat  Wicleff. 

1412,  Romanum^  contra  Hussitas. 

1437,  Avenionense^  confirmat  opinionem  piam  de  Im- 
mac.  Cone. 

1363,  et  seqq.  Mediolanensia^  sub.  S.  Carolo  Borromeo. 

1607,  Mechliniense,  decr.  et  canon.  Tit.  26. 

1C12,  Senonense,  damnat  librum  Richerii. 

1638,  et  1642,  [Constaritinopolitana,  contra  Protestan- 
tium  dogmata.] 

4672,  [Hierosolymitanum,  contra  eadem.] 

§ 3.  Sancti  Patres. 

100.  Sancti  Patres  latiore  sensu  dici  possunt  quicumque 

primarii  Ecclesiae  pastores  ac  doctores,  qui  speciali  lumine 
a Deo  perfusi,  ac  insigni  sanctitate  conspicui.  Ecclesiae  plan- 
tandae et  sua  doctrina  excolendae  sedulo  magis  allaborarunt ; 
quo  sensu  et  ipsos  imprimis  Apostolos  vocaveris  Patres.  — 
Restrictiore  et  communiore  sensu,  ii  sunt  SS.  Patres,  qui  post 
Apostolorum  tempora,  his  tamen  paulo  saltem  viciniores, 
doctrina  ac  sanctitate  celebriores.  Ecclesiam,  qua  voce,  qua 
libris  ad  posteros  transmissis,  illustrarunt.  — Ratione  anti- 
quitatis solent  in  tres  veluti  aetates  distribui ; quarum  prima 
tria  priora  complectitur  saecula;  tria  insequentia ; 

tertia,  a saec.  VII  usque  ad  XIl'^'"  protenditur,  nempe  usque 
ad  aetatem  S.  Bernardi,  qui  novissimus  Patrum  vocari  con- 
suevit. 

101.  Licet  multi  Patres  etiam,  tum  Doctores  tum  Scriptores 
Ecclesiastici  nominentur,  haec  tamen  tria  nomina  suo  distin- 
guuntur discrimine.  Ecclesiastici  Scriptores  generatim  vo- 
cantur ii  omnes,  qui  Ecclesiam  aliquomodo  scriptis  suis  aedi- 
ficarunt, etiamsi,  ut  Tertullianus  et  Eusebius,  sanctitate  non 
fulserint.  — Doctores,  qui  insigni  doctrina,  scriptis  praesertim 
pervulgata,  in  Ecclesia  floruerunt.  Horum  alii  sunt  Doctores  m 
Ecclesia  seu  privati,  alii  Doctores  Ecclesise  seu  publici.  Do- 
ctores in  Ecclesia  sunt  omnes  Catholici  ab  Academia  seu  Uni- 
rersitate  qualibet  catholica  Doctoris  gradu  insigniti.  Doctores 
Ecclesiee  sunt  viri  eminentis  simul  doctrinae  et  sanctitatis, 
qui  speciali  honoris  titulo  Ecclesiae  Doctores  nuncupantur, 

€0  quod  publico  ipsius  Ecclesiae  testimonio  pro  talibus 
agniti  ac  declarati  fuerint.  Hujusmodi  ex  Graecis  sunt 
SS.  Basilius,  Athanasius,  Gregorius  Nazianzenus,  Joannes 
Chrysostomus  ; e Latinis  ^vero  quatuor  praecipui  sunt  : 
SS.  Gregorius,  Ambrosius,  Augustinus,  Hieronymus;  deinde 
SS.  Hilarius,  Leo,  Petrus  Chrysologus,  Isidorus,  Petrus  Da- 
mianus,  Anselmus;  quibus  jpostremo  accesserunt  S.  Bernar- 
dus,  Doctor  mellilluus,  — S.  Tliomas,  Doctor  Angelicus,  — 
S.  Bonaventura,  Doctor  Seraphicus. 

102.  Ut  auctoritas  Patrum  quanta  sit  intelligatur,  animad- 
vertendum est,  ipsos  esse  Ecclesiae  per  orbem  docentis  re- 
praesentantes, et  sacrae  Traditionis  testes.  Verumtamen  non 
semper  ut  tales,  sed  saepe  ut  doctores  et  theologi,  privata  sua 
auctoritate  loquuntur;  unde  apprime  curandum  est,  ut  in 
Patribus  qualitas  testis  a qualitate  doctoris  secernatur.  Si 
loquuntur  ut  doctores,  tanta  est  eorum  auctoritas  quanta 
doctrina  et  sanctitas;  sin  ut  testes  Traditionis,  auctoritas 
eorum  est  irrefragabilis,  quia  cum  Traditione,  imo  cum 
ipsa  auctoritate  Ecclesise,  tanquam  una  eademque  res  con- 
funditur. 

103.  At  illud  dignoscere  nos  oportet,  quandonam  Patres 
ut  Traditionis  testes,  et  quidem  ut  testes  irrefragabiles,  lo- 
quantur, quando  vero  ut  privatae  auctoritatis  doctores.  Quae- 
dam in  hunc  finem  statui  solent  regulae,  quas  cognoscere 
juvabit.  Sunt  autem  sequentes  : 

104.  1°  In  rebus  naturali  lumine  cognitis^  auctoritas  Pa- 
trum tantum  valet  quantum  eorum  ratio. 

105.  2®  In  quaestionibus  facti,  ad  fidem  et  mores  non  spectan^ 
tibus,  ipse  etiam  Patrum  consensus  non  semper  certam  fidem 
facit. 

106.  3®  In  materia  fidei  vel  morum,  unanimis  SS.  Patrum 
consensus  est  infallibilis.  Ratio  est,  quod  doctrina  omnium 
Patrum  est  ipsius  doctrina  Ecclesiae,  cui,  ex  divino  promisso, 
in  rebus  fidei  vel  morum,  error  subesse  nequit.  — Porro 
hujusmodi  materia  et  consensus  obtinet,  quotiescumque 
Patres  aliquam  doctrinam  aperte  constanterque  proferunt, 
tanquam  communem  Ecclesiae  fidem,  ab  Apostolis  descen- 
dentem; aut  contrariam  velut  haereticam  impugnant. 

3. 

107.  4®  Auctoritas  etiam  paucorum  Patrum  magna  est, 
dum  ut  testes  veritatis,  de  praxi  vel  disciplina  suis  tempori- 
j>us  usitata  loquuntur;  imo  gravis  est  auctoritas  vel  unius 
d^atris,  cui  ceteri  non  contradicunt. 

108.  5”  Auctoritas  unius  vel  alterius  Patris  non  facit  sen-  - 
tentiam  certam,  maxime  dum  alii  Patres  dissentiunt.  — Si 
tamen  in  certa  fidei  materia,  singulariter  aliquis  Pater  ab 
Ecclesia  tanquam  rectam  exponens  doctrinam  agnoscatur 
et  proponatur,  hujusmodi  solius  auctoritas  sententiam  facit 
certam.  Talis  est  auctoritas  S.  Augustini  in  materia  de  Gra- 
tia et  praedestinatione;  Hilarii  et  Athanasii,  in  mysterio 
SS.  Trinitatis;  Leonis  Magni  et  Cyrilli  Alexandrini,  in  my- 
sterio Incarnationis,  etc. 

109.  Hic  tamen  opportune  notabitur  S.  Thomae  sententia, 
tanto  Doctore  sane  dignissima  : Quia^  inquit,  et  ipsa  doctrina 
catholicorum  Doctorum  ab  Ecclesia  auctoritatem  habet,  ideo 
magis  standum  est  auctoritati  Ecclesiee,  quam  auctoritati  vel 
Augustini,  vel  Hieronymi,  vel  cujuscumque  Dactoris  (i).  Quae 
sententia,  per  se  solide  fundata,  confirmata  etiam  fuit  da- 
mnatione propositionis  30*®  inter  damnatas  ab  Alexandro  VIH, 
quae  ita  sonabat  : « Ubi  quis  invenerit  doctrinam  in  Augu- 
c(  stino  clare  fundatam,  illam  absolute  potest  tenere  et  do- 
<c  cere,  non  respiciendo  ad  ullam  Pontificis  Bullam.  » — 
Hinc  patet  quam  labile  sit  Jansenianorum  systema,  quod  non 
alio  nititur  fundamento,  cum  scilicet  S.  Augustinum,  vel 
ipsius  quam  dicunt  doctrinam,  in  materia  de  Gratia,  tan- 
quam normam  fidei  statuant,  neglecta  Ecclesiae  auctoritate. 

110.  Scripta  Patrum  variis  collectionibus  ediderunt  plu- 
res  eruditi  viri,  Petavius  nimirum,  Sirmondus,  Cotelerius, 
Gorderius,  Gretzerus,  Chiffletius,  Combefisius,  Fronto  Du- 
caeus,  Le  Quien,  Garnerius,  editores  Maurini;  quibus  acces- 
serunt Bibliotheca  Patrum  magno  numero,  cum  Apparatu 
Nourryi,  Gallandi,  aliorumque,  ac  Patrologia  completissima 
Mignii ; Praeter  Historiam  criticam  Patrum  Halloixii,  Dupinii, 
Geillierii,  Lumper. 


(1)  2.  2.  q.  10.  a.  12  in  corp. 

111.  CATALOGUS 

Patrum f Doctorum  et  Scriptorum  ecclesiasticorum  prx- 
cipui  nominis  (i) . 

Sxculo  I.  Bariiabas.  — Clemens  Romanus.  — Dionysius  Areo- 
pagita. — Hermas. 

Sdcculo  11.  Ignatius  107  (2)  — Polycarpus  166.  — Justinus  167. 

. — Iren?eus  202.  — Clemens  Alexandrinus  217.  — Minu- 
tius Felix  209. 

Seec.  III.  Hippolytus  Portuensis  225.  — Tertullianus  245.  — 
Origenes  254.  — Cornelius  Papa  252.’ — Cyprianus  258. 
— Dionysius  Alexandrinus  265.  — Gregorius  Thauma- 
turgus  270.  — Lactantius  310. 

Seec.  IV.  Athanasius  373.  — Hilarius  Pictaviensis  368.  — 
Cyrillus  Hierosolymitanus  386.  — Rasilius  379,  Gre- 
gor. Nazianzenus  392,  et  Greg.  Nyssenus  403,  Cappadoces. 
— Eusebius  340.  — Ephrem  Syrus  373.  — Ambrosius 
397.  — Pacianus  390.  — Optatus  Milevitanus  400.  — 
Epiphanius  402. 

Sxc.  V.  Joannes  Chrysostomus  407.  — Hieronymus  420.  — 
Augustinus  430.  — Cyrillus  Alexandrinus  444.  — Leo 
Magnus  461.  — Theodoretus  458.  — Prosper  463.  — 
Vincentius  Lirinensis  450.  — Petrus  Chrysologus  451. 
— Socrates  et  Sozomenus  440.  — Cassianus  448.  — 
Vigilius  Tapsensis  484. 

Seec.  VI.  Fulgentius  Ruspensis  533.  — Gregorius  Magnus 
604.  — Roetius  530.  — Caesarius  Arelatensis  542.  — Jo- 
annes Climacus  570.  — Gregorius  Turonensis  595.  — 
Anastasius  Sinaita  599.  — Venantius  Fortunatus  600.  — 
Dionysius  exiguus  555. 

Sxc.  VII.  Isidorus  Hispalensis  636.  — Sophronius  et  Joannes 
Moschus  630.  — Maximus  Martyr  662.  — Ildefonsus  To- 
letanus 667. 


(1)  Cf.  Theol.  Wirceb.  tom.  I De  principiis  theol.,  Disput.  3,  art.  3. 

(2)  Numerus  indicat  anuum  obitus^ quod  etiam  in  sequentibus  inteiligen- 
dum  est. 

Sdec.  VIll.  Beda  735.  — Joaii.  Damascenus  760.  — Alcui- 
iius  804. 

Sxc.  IX.  Isidorus  Mercator  814.  — Theodorus  Studita  826. 
— Nicephorus  Constantinop.  828.  — Paschasius  Kadber- 
tus  851.  — Rabanus  Maurus  856.  — Ratramnus  870.  — 
Ilincmarus  882.  — Photius  891.  — Anastasius  Riblio- 
thecarius  887.  — Walafridus  Strabo  849. 

Ssec.  X.  Regino  Prumnensis  908.  — Simeon  Metaphrastes 
942.  — Odo  Cluniacensis  942.  — Flodoardus  966.  — 
Luitprandus  970.  — OEcumenius  960.  — Gerbertus  seu 
Sylvester  II.  1003. 

Seec.  XI.  Petrus  Damianus  1072. — Lanfrancus  1089.  — Odilo 
Cluniacensis  1048.  — Durandus  1070.  — Theophilactus 
1077.  — Anselmus  Lucensis  1088.  — Bruno  Carthus. 
1101. 

Ssec.  A7/.  Anselmus  Cantuariensis  1109.  — Bernardus  1153. 
— Sigebertus  Gemblacensis  1113.  — Rupertus  abbas 
Tuitiensis  1135.  — Gratianus  Bononiensis  1151. — Hugo 
1140,  et  Richardus  1173,  a S.  Victore.  — Petrus  Lom- 
bardus  1164.  — Theodorus  Balsamon  1200. 

Sxc.  XIIL  Innocentius  III  1216.  — Alexander  Halensis, 
Doctor  irrefragabilis^  1245.  — Albertus  Magnus  1280.  — 
S.  Thomas,  Doctor  Angelicus,  1274.  — S.  Bonaventura, 
Doctor  Seraphicus,  1274.  — i^^gidius  Romanus,  Doctor 
fundatissimus,  1290.  — Henricus  Gandavensis,  Doctor  so- 
lemnis,  1283. — Alanus  ab  Insulis,  Doctor  universalis,  1203. 
— Richardus  de  Middleton,  Doctor  solidus,  1304.  — Ro- 
gerius  Baco,  Doctor  mirabilis,  1300.  — Raymundus  de 
Pennafort,  1275.  — Jacobus  a Vitriaco  1240.  — Hugo  de 
S.  Caro  1264.  — Vincentius  Bellovacensis  1264.  — Ni- 
cephorus Calixtus  1305. 

Sdcc,  XIV.  Duns  Scotus,  Doctor  subtilis,  1308. — Joannes  Baco, 
Carmel.,  Doctor  resolutus,  1346. — Petrus  Aureolus  Ver- 
meriensis,  Doctor  facundus,  1308.  — Franciscus  de  May- 
rone,  Doctor  illuminatus  et  acutus,  1320.  — Guilielmus 
Occam,  Doctor  singularis,  .1325.  — Guilielmus  Durandus 
a S.  Porciano,  Doctor  resolutissimus,  1333.  — Gualterus 

Burlceus,  Doctor  planus  et  perspicuus^  1337. — Paliidanus 
1330. —Tauler  usi  350. 

Sxc.  XV.  Joannes  Gerson  1429.  — Thomas  Waldensis  1430. 
— S.  Bernardinus  Senensis  1443.  — S.  Laurentius  Ju- 
stinianus 1465.—  S.  Antoninus  1459. — i®neas  Sylvius 
1464.  — Dionysius  Carthusianus  1471.  — Thomas  a 
Kempis  1471.  — Bessario  1472.  — Georgius  Trapezun- 
ti iis  1486. 

Sxc.  XVI . Eckius  1543.  — Cajetanus  card.  1534.  — Trithe- 
mius  Trevirensis'4516.  — Gatharinus  1553.  — Dominicus 
Soto  1560.  — Petrus  Soto  1563.  — Melchior  Canus  1560. 
— Martinus  Navarrus  1586.  — Bannesius  1604.  — Arias 
Montanus  1598.  — Sixtus  Senensis  1569.  — Cornei. 
Jansenius  Gandavensis  1577.  — Surius  Carthus.  1578. — 
Ruardus  Tapperus  1559.  — Maldonatus  1583.  — Salme- 
ron  1585. — Molanus  1585. — Toletus  1596  — Emmanuel 
Sa  1596.  — Canisius  1597.  — Molina  1600.  — Valentia 
1603. — Lessius  1623.  — Bellarminus  1621.  — Baro- 
nius  1607.  — Estius  1613.  — Vasquez  1604.  — Suarez, 
Doctor  eximius  et  pius^  1607. 

Sxc.  XVII . Franeiscus  Lucas  Brugensis  1619.  — S.  Francis- 
cus  Salesius  1622.  — Thomas  Sanchez  1610.  — Gaspar 
Sanchez  1628.  — Tirinus  1636.  — Cornei,  a Lapide 
1637.  — Menochius  1655.  — Martinus  Becanus  1624.  — 
Petavius  1552.  — Lugo  1660.  — Diana  1663. — Roswey- 
dus  et  Bollandus  1665.  — Pellavicinus  1667.  — Labbeus 
1667.  — Emmanuel  Schelstrate  1692. — Sylvius  1649. 
Sxc.  XVIII.  Benedictus  XIV  1758.  — Bossuet  1704.  — Fene- 
lon  1715.  — Mabillon  1707.  — Huetius  1721.  — Natalis 
Alexander  1724.  — Harduinus  1729.  — Scheffmacher 
1733.  — Gotti  1742.  — Berthier  1782.  — Bergier  1790. 
— Zaccaria  1795.  — Feller  1802.  — Gerdii  1802.  — 
Muzzarelli  1813.  — S.  Alphonsus  de  Liguorio  1787. 

§ 6.  Theologi  et  Canonisiie. 

112.  Quemadmodum  Apostolis  successere  SS.  Patres  tan- 
quam  Ecclesise  Doctores,  ita  Sanctos  Patres,  interiori  tamen 
auctoritatis  gradu,  Theologi  scholastici,  aliive  majoris  nomi- 

nis  Doctores  catholici  (i)  exceperunt,  qui,  dum  ea:  docent 
quae  a Patribus  acceperunt,  eorum  veluti  in  cathedram  sunt 
subrogati. 

113.  Theologorum  placita  alia  sunt  singulis  aut  paucfs, 
alia  integrae  scholae  propria,  alia  omnibus  passim  scholis  ac 
Theologis  catholicis  communia.  Hinc  Theologorum  auctori- 
tas distinguenda  ut  sequitur  : 

114.  1®  Cujuslibet  singularis  Theologi  sententia,  vel  unius 
scholae,  contradicentibus  aliis,  nequaquam  est  irrefragabilis; 
sed  tanti  valet  quanti  rationum  fundamentum  cui  innititur. 

lio.  2®  Auctoritas  Theologorum  in  unam  sententiam, 
quamvis  ab  Ecclesia  non  definitam,  conspirantium  est  tanta, 
ut  illi  refragari  sit  temerarium. 

116.  3®  In  iis  qua3  ad  fidei  dogmata  morumve  principia 
pertinent,  indeque  indubie  deducuntur,  unanimis  Theologo- 
rum sententia  auctoritatem  tantam  habet,  ut  eidem  contra- 
dicere saltem  haeresi  aut  errori  proximum  videatur. 

117.  Ad  Theologos  proxime  accedunt  Juris  Canonici  seu 
Pontificii  periti;  quorum  tamen  commentationes  ab  ipso 
jure  sunt  secernendae,  haud  secus  ac  commentaria  interpre- 
tum S.  Scriptura  ab  hac  ipsa  Scriptura  distinguuntur. 

118.  Jus  Pontificium,  sic  dictum  quod  a Pontificibus,  vel 
eorum  jussu,  compilatum  aut  confirmatum  fuit,  illo  contine- 
tur volumine,  quod  Corpus  Juris  canonici  appellatur.  Hoc 
autem  sex  partes  complectitur  sive  collectiones,  quae  sunt  : 
1°  Decretum  Gratiani ; 2°  Decretales ; 3°  Sextus ; 4®  Clemen- 
tinae;  o°  Extravagantes  Joannis  XXII;  6®  Extravagantes  com- 
munes. 

119.  Quod  ad  auctoritatem  attinet.  Jus  canonicum  in  suis 
decretis  vel  responsis  tantam  habet  auctoritatem,  quantam 
habent  fontes,  ex  quibus  illa  liquido  profluxerunt. 

120.  Canonistarum  diMCioviidiiQ,  in  rebus  ad  fidem  spectan- 
tibus, theologus  non  utitur ; imo  in  his  theologus  canonistae 
succurrit.  Quando  vero  agitur  de  moribus  Ecclesiae  et  insti- 
tutis, per  leges  pontificias  determinandis,  vel  quando  poenae 
in  Jure  statuuntur,  tunc  communis  canonistarum  consensus 
theologo  optimam  fidem  facere  debet. 

(1)  Cf.  catalog.  paragraphi  praec.  et  infra  cap.  3,  n.  176,  seqq. 

§ 7.  Romani  pontifices,  seu  Sedes  Aposlolica. 

'121.  Licet  ratione  dignitatis  Sedes  Apostolica  immediate 
post  Ecclesiam  nominanda  fuisse  videatur,  de  ea  tamen  huc 
dilatus  est  sermo,  ut  Concilia,  Patres  ac  Doctores,  qui  toti- 
dem loci  sunt  Ecclesise  explicativi,  eidem  Ecclesiae  appositi 
conjungerentur. 

122.  Sedes  Apostolica  vocatur  Romanae  Ecclesiae  cathedra, 
in  qua  Apostolorum  princeps  S.  Petrus  sedit  primus,  et 
post  eum  legitimi  ejus  successores  sedere  continuant.  — Hoc 
autem  loco,  nomine  Sedis,  ut  ex  titulo  patet,  ipsi  sedentes 
intelliguntur,  Romani  nempe  Pontifices.  Hos  infra  demon- 
strabimus fuisse  a Christo,  in  persona  S.  Petri,  ut  summos 
Ecclesiae  Pastores  constitutos,  qui  potestatis  et  doctrinae  aucto- 
ritate, universum  Christi  gregem  in  vera  fide  custodiant. 

123.  Romanus  ergo  Pontifex  indita  sibi  divinitus  gaudet 
dote  infallibilitatis,  ita  ut  in  materia  fidei  vel  morum,  si  lo- 
quatur qua  summus  Ecclesiae  doctor,  et,  ut  aiunt,  ex  Cathedra 
definiat,  sit  infallibilis.  Argumentum  itaque  ex  tali  definitione 
certum  omnino  et  infallibile  deducitur  (i).  — Dixi,  qua  sum- 
mus Ecclesix  doctor  : si  enim  aliquid  pronuntiet  tanquam 
privatus  doctor,  illud  non  majoris  auctoritatis  erit  quam 
alterius  theologi  vel  doctoris,  et  ita  ad  locum  praecedentem 
pertinebit. 

124.  Romanus  Pontifex  loquitur  ex  Ca^/iec?ra  Petri,  i.  e.  velut 
successor  Petri,  tenens  ejus  Cathedram,  scilicet  fidem,  do- 
ctrinam et  auctoritatem,  quotiescumque  solemniter  edit, 
atque  omnibus  fidelibus  proponit  et  intimat  decretum  doctri- 
nale de  aliquo  articulo  fidei  firmiter  credendo,  aut  de  aliquo 
errore  absolute  reprobando.  Hujusmodi  decreta  continentur 

(I)  Praeter  definitiones  ex  Cathedra  solemnes,  quae  ad  universam  Ecclesiam 
solemniter  diriguntur,  dantur  et  responsa  doctrinalia  ac  documenta,  a 
Rom,  Pontifice  ad  Episcopos  aut  Ecclesias  particulares  missa : qiialis  ex. 
gr.  est  celebris  epistola  Pii  VI  ad  Episcopum  Motulensem  data  16  Sept. 
1788.  In  hujusmodi  documentis  minus  solemnibus  Rom.  Pontifex,  quatenus 
etiam  ut  supremus  P^istor  ex  officio  loquitur,  irrefragabilis  quoque  aucto- 
ritatis esse  censendus  est.  — A fortiori  illud  erit  dicendum,  si  documenta 
hujusmodi,  forrna  minus  solemni,  a Summo  Pastore  ad  Ecclesiam  univer- 
sam dentur  Essentia  enim  rei,  seu  conditio  infallibilitatis,  non  in  forma 
accidentali  et  mutabili  consistit;  sed  in  eo  quod  Pontifex,  pro  munere  suo, 
ut  supremus  Doctor  Ecclesiam  doceat.  Gf.  infra,  Tract.  4,  de  Regula  fidei, 
cap.  3,  n.  233  seqq. 

Bullis,  seu  Constitutionibus  apostolicis,  quales  sunt  Consti- 
tutio Pii  VI  Auctorem  fidei,  Pii  IX  Ineffabilis  Deus  (i). 

125.  Omnes  summorum  Pontificum  Bullae,  Brevia,  De- 
creta qua?Jibet,  collecta  sunt  in  Bullario  magno,  quod  47 
constans  voluminibus,  adornatum  fuit  cura  Caroli  Coque- 
lines,  et  continuatum  ab  Andrea  Barberi. 

126.  Propositiones  damnatas,  et  decreta  doctrinalia  prae- 
cipua Pontificum,  una  cum  aliis  documentis,  collegit  Den- 
zinger  (!2). 

Notitia  Summorum  Pontificum. 

127.  Pontifices  a S.  Petro  in  Sedem  Apostolicam  succes- 
serunt circiter  258,  quorum  insigniores  sunt  sequentes. 

SICULO  I. 

S.  Petrus,  Christi  Vicarius  an.  29,  Romanus  Pontifex  an.  42^ 
mortuus  29  jun.  an.  67.  Scripsit  duas  epistolas  cano- 
nicas. • 

Linus  Petro  succedit  an.  67,  moritur  an.  eodem.  Damnat 
Menandrianos. 

Clemens  I,  succedit  an.  67,  pontificatum  abdicat  77.  Scrib.  2 
epist.  ad  Corinthios. 

Cletus.  90  (3).  Instituit  Romae  25  presbyteros. 

S.«C.  II. 

Evaristus  119.  Titulos  seu  aedes  in  Urbe  presbyteris  distribuit. 
Alexander  130.  Liber  Pontificalis  eum  auctorem  facit  aquae 
benedicendae;  at  probabilius  est,  morem  hunc  ex  apo- 
stolica  ortum  traditione,  Alexandri  decreto  tantum 
confirmatum  fuisse. 

Sixtus  1 140.  Decrevit  ut  nullus  Episcopus  Roma  ad  Eccle- 
siam suam  rediens  susciperetur,  nisi  Apostolicae  Sedis 
litteras,  veluti  communionis  tesseram  exhiberet.  [Lib. 
Pontif.] 

Hyginus  155.  Excommunicat  Cerdonem. 

Anicetus  173.  Urget  celebrationem  Paschae  die  Dominica,  re- 
fragante  S.  Polycarpo. 

(1)  Gfr.  Muzzarelli  De  auctoritate  summi  Pontif.  Tom.  I,  cap,  I. 

(2)  In  Enchiridio  symbolor.  et  definit.  — Cf.  Tlieol.  Wirceb.  De  principiis 
theol.  disput.  5,  cap.  3,  append. 

(3^  Numerus  indicat  annum  obitus,  quod  etiam  in  seqq.  intelligendumest. 

Eleutherius  185.  Convenitur  a S.  Irenaeo  ob  quasdam  Eccle- 
siae quaestiones. 

Victor  1 197.  Damnat  Sabellium,  Noetum  et  Valentinum.  De- 
cidit controversiam  de  Paschate. 

S^C.  III. 

Zephyrinus  217,  Damnat  Proclum  cum  Montanistis. 

Cornelius  252.  Damn.  Novatianum.  Scribit  epist.  ad  Fabium 
Antioch. 

Stephanus  257.  Controv.  de  rebapt.  cum  Cypriano. 

Dionysius  269.  Absolvit  Dionysium  Alexandrinum. 

Felix  I 247.  Damnat  Paulum  Samosat. 

Marcellinus  I 304.  Lapsus  ejus  fictitius. 

S^C.  IV. 

Melchiades  II  314.  Absolvit  Caecilianum. 

/ 335.  Confirmat  Concil.  Arelatense,  praesidet  per 
legatos  OEcumenico  I. 

Julius  I 352.  Judicat  Orientalium  causas.  Scribit  epist.  ad 
Eusebianos  et  Ecclesiam  Alexand. 

Liberius  366.  Sirmiensi  formulae  nulli  subscribit.  Damnat 
Concil.  Ariminense. 

Damasus  I3S^.  Damnat  Appoliinarem,  resistit  Macedonio, 
confirmat  OEcum.  II,  scrib.  epist.  et  carmina. 

Siricius  I 39S . Damn.  Jovinianum,  Manichaeos,  Priscilliani- 
stas;  scrib.  epist.  ad  Himerium  et  Episcopos  Afros. 

s^c.  V. 

Innocentius  I 417.  Absolvit  Chrysostomum,  damn.  Pelagium 
et  Coelestium ; confirmat  conc.  Africana;  scribit  epist. 
ad  Decentium,  Victricium  et  alios. 

Zosimus  418.  Detecta  fraude  damnat  iterum  Pelag.  et  Cmlest, 
Scribit  praeter  alias  epist.  Tractatoriam. 

Bonifacius  I 422.  Urget  Constitut.  Imperat,  contra  Pelagia- 
nos,  subscriptionem  Tractatoriae  et  jus  appellationum. 
Scribit  epist.  ad  Illyrie,  et  Gallos. 

Coelestinus  I 432.  Resistit  Semipelagianis  ; praedamn.  Ne- 
storium  ; praesidet  per  legat.  OEcumehico  III  ; scribit 
epist. 

THEOLOG.  DOGM.  I. 

Leo  I 461.  Damn.  Eutychen  et  Latrocinium  Ephes.;  prae- 
sidet per  legatos  OEcumenico  IV  ; scribit  epist.,  serm.. 
etc. 

Simplicius  483.  Damn.  Petrum  Fullonem  ; scrib.  epist. 

Felix  III  Rejicit  Zenonis  l/enoficon;  damnat  Aeacium,, 
Petrum  Fullonem  et  Mongum;  scrib.  epist. 

Gelasius  I 496.  Resistit  Manichaeis  ; edit  decretum  de  libris ; 
scribit  epist. 

S^C.  VI. 

St/mmac/iws  314.  Damn.  Anastasium;  sponte  se  subjicit  Sy- 
nodo Palmari ; scribit  epist. 

Hormisdas  323.  Comp.  Schisma  Constantinop. ; suppr.  Scy- 
tharum  novitates. 

Bonifacius  II  332.  Conf.  Concil.  Araus.  Contra  Semipelag. 

Vigilius  333.  Resistit  Acephalis;  utitur  oeconomia  circa  tria 
Capitula;  conf.  OEcumen.  V. 

Pelagius  II  390.  Rescindit  synodum  Joannis  Jejunatoris. 

SiEC.  VII. 

Gregorius  I 604.  Reprobat  titulum  OEcumenici  a Patriarcha 
CPtano,  Joanne  IV,  usurpatum  ; urget  damn.  trium  Ca- 
pitulorum. 

Honorius  I 638.  Non  favet  Monothelitis  scripto  aut  facto. 

Severinus  640.  Damn.  Ecthesin. 

Joannes  IV  6^^.  Defendit  Honorium.  Damn.  Monothel. 

Theodorus  649.  Damn.  Pyrrhum  et  Typum. 

Martinus  I 633.  Facit  eadem  in  Syn.  Lateran.  Exuli  surroga- 
tur  et  dein  mortuo  succedit  Eugenius  1. 

Agatho  682.  Damn.  Monothelitas  ; mittit  legatos  et  litteras  ad 
Cone.  OEcum.  VI. 

.Leo  II  683.  Confirmat  OEcum.  VI. 

Sergius  II  701.  Non  probat  Canon.  Trullanos. 

s^c.  vni. 

Gregorius  II  731.  Exting.  schisma  Anglor.  circa  celebratio- 
nem Paschatis:  resistit  Leoni  Iconomacho. 

Gregorius  III  741.  Scriptis  et  factis  obstat  Iconomachis  ; re- 
spondet ad  qusest.  Ronifacii. 

Zacharias  732.  Eadem  quse  praedecessor  facit. 

Stephanus  II  737.  Dat  responsa  Gallis. 

Adrianus  1 793.  Praesidet  per  legat,  et  confirmationem  dat 
OEcumenico  VII. 

S.«C.  IX. 

Leo  IU  816.  Damn.  errorem  Felicis  et  Elipandi.  Nondum  ap- 
probandam censet  additionem  in  Symbolo,  quae 

postea  mutatis  circumstantiis  inserta  fuit. 

Nicolaus  I 867.  Reprimit  Theopaschitas,  Photium  et  Pneu- 
matomachos  ; respondet  consultis  Bulgarorum. 

Adrianus  II  Dsimn.  Photium  ; praes,  per  leg.  OEcume- 
nico VIII,  controversatur  cum  Hincmaro. 

Stephanus  VI  Sdl . Furit  contra  Formosum  praedecessorem 
defunctum. 

Joannes  I\  900.  Agit  pro  Formoso  ; respondet  consultatio- 
nibus. 


s^c.  X. 

Joannes  X 928.  Componit  controv.  de  quartis  nuptiis. 
Benedictus  F963.  Cui  succedit  qui  prius  erat  intrusus  Leo 
Vni  963. 


S.^EC  XI. 

Joannes  XVIII 1009.  Conciliat  Ecclesiam  Orient.  et  Occid. 
Benedictus  IX  abdicat  1044. 

Leo  7X1034.  Damn.  Berengarium  et  Scoti  Erigenae  librum; 

confutat  Michaelem  Cerularium. 

Gregorius  VII  iOSo.  Insectatur  simoniam,  conjugia  clerico- 
rum et  investituras. 

Urbanus  II 1099.  Persequitur  priora. 

S^C  XII. 

// 1124.  Praesidet  OEcumenico  IX  ; componit  con- 
trov. de  investituris. 

/nnocenhws  i/ 1143.  Praes.  OEcumenico  X. 

Eugenius  III 1153.  Damn.  Eonem  et  Gilberti  errores. 
Alexander  III  WSi.  Praes.  OEcumenico  XI. 

SjEC  XIII. 

] nnocentius ] 11 1216.  Pr*s.  OEcumenico  XII. 

Honorius  111 1227.  Bellum  sacrum,  missiones  ad  infideles 
promovet. 

Gregoriiis  IX  1241.  Promulgat  libros  quinque  Decretalium. 

Innocentius  IV  12S4.  Praesidet  OEcumenico  XIII. 

xilexander  IV  1261.  Damn.  libr.  Guilielmi  deS.  Amore. 

Gregorius  X 1276.  Praes.  OEcumenico  XIV. 

Bonifacius  Vlll  1303.  Edit  Libr.  Sextum  Decretalium. 

S.XC  XIV. 

Benedictus  XI 1304.  Componit  simultates,  inter  praedecesso- 
rem et  Galliam,  inter  clerum^t  religiosos  ortas. 

Clemens  V 1314.  Sedet  Avenione.  Praes.  OEcumenico  XV ; edit 
Clementinas. 

Joannes  XXll  1334.  Acen,  Dirimit  quaestiones  de  paupertate; 
damn.  errores  Fratricellorum,  asserta  Marsilii  Patavini 
et  Joannis  de  Poliaco ; publicat  Clementinas  et  Extrava- 
gantes ; nihil  statuit  de  visione  Dei. 

Benedictus  Xll  1342.  Aven.  Decidit  quaest.  de  visione  beati- 
fica. 

Clemens  VI  1332.  Aven.  Damn.  Flagellantes. 

Gregorius  XI  1378.  Bedit  Bomam. 

Urbanus  VI  1389.  Sedet  Romx.  Schisma. 

[Antipap.  Clemens  VII  1374  Sedet  Aven.] 

SJEC  XV. 

Bonifacius  /A' 1404.  Sedet  Romse. 

[Aiitipap.  Benedictus  XIII,  moritur  1424.] 

Innocentius  F//1406.  Sedet  Bomse. 

Gregorius  Xll.  Sedet  Romx.  Deponitur  Pisis  1409 ; abdicat 
Constantiae  1413;  moritur  1417. 

Alexander  V post  depositionem  Pontificum  Pisanam  1409, 
eligitur  ; sedet  Romx^  moritur  1410. 

Joannes  XXlll  deponitur  Constantiae  1413,  moritur  1419. 
Sedet  Bomx. 

Martinus  V 1431.  Praesidet  postremis  Cone.  Constantiensis 

sessionibus  ; sedet  liomXj  uti  deinceps  sequentes. 

Eugenius  IV  1447.  Transfert  Concilium  Basilea  Florentiam, 
ubique  praesidet  OEcumenico  XVI. 

JSicolaus  V 1455.  Schisma  cedente  Felice  Fextinguitur  1446. 

Pius  II 1464.  Damn.  appellationes  a Pontifice  ad  Concilium. 

Sisctus  IV 1484.  Indulgentias  attrib.  officio  Immac.  Concep- 
tionis. 

Innocentius  VIII 1492.  Oppr.  ha*res.  Hussitarum. 

s^c  xvi. 

Julius  II 1513.  Inchoat  OEcumenicum  XVII. 

Leo  JT 1521.  Praeses  absolvit  hoc  Concil.;  damnat  Lutheri 
articulos. 

Paulus  III 1549.  Inchoat  OEcumenicum  XVIII. 

Paulus  IV 1559.  Edit  Indicem  librorum  prohibitorum. 

Pius  IV 1565.  Absolvit  et  confirmat  OEcum.  XVIII. 

Pius  V 1572.  Curat  promulgationem  Tridentini  ; damnat 
propp.  Baii. 

Gregorius  XIII 1585.  Corrigit  Calendarium. 

Sixtus  F1590.  Expurgat  S.  Biblia. 

s^c  xvn. 

Clemens  F/i/ 1605.  Damn.  propp.  de  absolutione  absentis; 
repetit  emendatam  Bibliorum  editionem  ; habet  congreg, 
de  Auxiliis  div.  gratiae. 

Paulus  V 1621.  Finit  controversiam  de  Auxiliis  indicto 
utrinque  silentio;  damnat  lib.  Richerii. 

Urbanus  VIII  1644.  Damn.  iterum  propp.  Baii ; edit  Brevia- 
rium etMartyrologium  Rom.  expurgatum. 

Innocentius  X 1655.  Damn.  librum  Augustinus,  et  5 propp. 
Jansenii. 

Alexander  VII  1667.  Praescribit  formulam  damnationis  Jan- 
senianae  ; damn.  lib.  de  Praeadamitis,  et  45  propp.  va- 
riorum ; vetat  censuras  circa  doloris  sacramentalis’ 
sufficientiam ; piae  de  Immac.  B.  M.  V.  Conceptione  sen- 
tentiae plurimum  favet. 

Innocentius  XI 1689.  Damn.  sCripta  et  68  propp.  Molinosi, 
necnon  65  prOpp.  variorum. 

Alexander  Vili  1691.  Damii.  propp.  de  peccato  philos.  et  31 
alias  ; irritat  Declarationem  cleri  Gallicani. 

Innocentius  XII  1700.  Damn.  librum  Placita  sanctorum,  et  23 
propp.  Fenelonii. 


S^C.  XVIII. 

Clemens  XI 1721.  Damn.  effugia  Jansenistarum,  necnon  Re- 
flexiones morales  et  propp.  101  Quesnelli;  reprobat  cul- 
tum Confucii ; indicit  festum  Immac.  Conceptionis  ab 
omnibus  celebrari  de  prsecepto. 

Benedictus  XIII  1730.  Sancit  discipl.  Ecclesiasticam  celebrato 
Romae  concilio;  munit  SS.  Augustini  et  Thomae  doctri- 
nam contra  Jansenistarum  calumnias;  laudat  Scholam 
Thomisticam. 

Clemens  XII  1740.  Declarat  Pontificis  prioris  laudibus  nihil 
detractum  esse  ceteris  Scholis  catholicis. 

Benedictus  XIV  ilbS.  Decidit  causam  Sinensem,  controver- 
sias de  matrimoniis  in  ditione  Protestantium,  de  usuris, 
de  jejunio,  de  absolutione  complicis,  etc.  Damnat  propp. 
de  duello;  praescribit  regulas  circa  neganda  Constitut. 
Unigenitus  refractariis  sacramenta. 

Pius  VI  1799.  Damn.  statuta  synodi  Pistoriensis,  nec  non 
constitut.  civilem  cleri  in  Gallia. 

SiEC  XIX. 

Pius  VII  1823.  Dat  rescriptum  ad  Vicar.  Apostol.  Treviren- 
sem  de  matrimoniis  mixtis. 

Pius  Vill  1831.  Edit  breve  ad  Episc.  Rhenanos  de  iisdem 
matrim. 

Cregorius  XVI 1846.  Damn.  errores  Lamennais;  novam  in- 
structionem edit  de  matrim.  mixtis  ; prohibet  opera 
Hermesii ; reprimit  sententias  Bautain. 

Pius  IX.  Definit  dogma  Immac.  Conceptionis  B.  M.  V.;  edit 
instructiones  tum  circa  fidem  et  rationem,  tum  circa 
matrimonia  civilia. 

§ 8 Sana  philosophia. 

128.  A fontibus  aci  auctoritatem  spectantibus  ad  illos  faci- 
mus gradum,  qui  ad  humanam  rationem  pertinent.  Humana 
scilicet  ratio  dupliciter  accipitur  : 1®  subjective^  pro  facultate 
naturali  ratiocinandi ; quo  sensu  est  conditio,  ac  veluti  in- 
strumentum in  Theologia,  sicut  in  omni  scientia  humana, 
necessarium.  — 2*  Ohjective,  pro  principiis  ac  veritatibus 
quae  naturali  rationis  lumine  cognosci  possunt ; adeoque 
pro  omni  scientia  quae  sit  humanae  rationis  foetus,  quales 
Philosophia,  Jurisprudentia  et  Historia  esse  intelliguntur. 

129.  Philosophia  humana,  ut  supra  dictum  est  (i).  Theo- 
logiae tanquam  principali  deservit  et  utilis  est.  Imo,  ut  ait 
Bened.  XIV,  non  utilis  tantum,  sed  necessaria  est  praevia 
verae  philosophiae  institutio,  quae  viam  ad  Theologiam  ape- 
riat; sed  ita  quidem,  ut  eidem  semper  obsequium  praestet 
quod  Agar  Sarae  praestare  debuit,  ex  imperio  Abrahami. 

130.  Philosophia  quatenus  est  argumentorum  locus  theo- 
logo, sumitur  objective,  pro  complexu  scilicet  veritatum  quas 
sana  ratio  demonstrat,  et  sententiarum  qu£e  optimis  quibus- 
que philosophis  probantur. 

131.  Argumenta  hujusmodi  vocari  solent  argumenta  ex  ra- 
tione; aut  si  misceantur  principiis  revelatis,  argumenta  ra- 
tionis theologicx. 

132.  Argumenta  porro  rationis  juvant  ad  edocendos  genti- 
les, convincendos  rationalistas,  instruendos  fideles,  et  quos- 
cumque hostes  debellandos  qui  ex  ratione  fidem  catholicam 
evertere  conantur.  Hunc  in  tinem  et  SS.  Patres  plerique  et 
scholastici  passim  hujusmodi  argumentis  utuntur,  praecipue 
vero  S.  Thomas,  qui,  dum  auctoritatem  non  negligit,  ratio- 
num momenta  nunquam  omittit. 

133.  Regula  hic  theologo  observanda,  est,  ut  philosophia 
in  sacrae  disciplinae  adjutorium  admissa,  sit  1«  vera  ac  certa 
in  principiis,  2''  sana  in  doctrinis,  3®  cauta  in  delectu  opi- 
nionum, 4®  sobria  in  usu ; ideoque  non  praesumat  naturali 
ratione  evincere  ea  quae,  ut  ex.  gr.  mysterium  SS.  Trinitatis, 
sola  revelatione  certo  cognosci  possunt. 

(1)  Cap.  I,  art.  2,  ii.  24. 

§ 9.  Jurisprudciilia. 

134.  Jus  aliud  est  aliud  civile  :hoc  posterius  vero 

aliud  est  Romanum  seu  Commune,  aliud  novum. 

133.  Juris  naturalis  scientia  theologo  utilis  est  valde.  Nam 
cum  jus  naturae,  Moysis  et  Christi  promulgatione  evaserit 
positivo-divinum,  hinc  fit  ut  ratio  et  naturalis  juris  peritia, 
ad  revelationem  in  hac  parte  dilucidandam,  conferre  pluri- 
mum possit.  In  dubiis  tamen  standum  est  responsis  Ecclesiae, 
quae  juris  naturalis  interpres  est  infallibilis  (i). 

136.  Jurisprudentia  civilis,  quamvis  plurimum  de  libera 
imperantis  voluntate  habeat,  aequitatem  tamen  naturalem 
ubique  sectatur  aut  supponit.  Unde  patet,  et  ipsam  ad  jus 
naturale  declarandum  nonnunquam  juvare  posse. 

§ 10.  Historia. 

137.  Historia  quae  merito  a Cicerone  vocatur  lux  veritatis 
et  magistra  (2),  dividitur  in  sacram  Qi profanam,  pvoai 
gesta  quae  perscribuntur,  ad  unam  alteramve  rerum  classem 
pertinent.  Hic  nobis  praecipue  de  historia  sacra,  et  quidem 
de  ea  parte  quae  Ecclesiastica  dicitur,  sermo  esse  debet. 

138.  Ut  autem  historia  vere  sit  lux  veritatis  et  magistra 
vitae,  duas  comites  Geographiam  et  Chronologiam  habere  de- 
bet, ducem  vero  artem  Criticam.  — Geographia  et  Chrono- 
logia  ad  cognoscenda,  distinguenda  facta,  eaque  memoriter 
retinenda  inserviunt. 

139.  Ars  critica  in  libros  quoscumque,  eorum  auctores, 
textus,  horumque  sensum,  ac  res  ipsas  de  quibus  scribunt, 
judicium  exercet;  adeoque  ipsa  historiae  fundamenta  exami- 
nat.— Nititur  autem,  praeter  testimonium  seu  auctoritatem 
testium,  tanquam  propriis  suis  principiis,  conjectura, 
2®  traditione,  3°  sensu  et  observantia  Ecclesiae  sive  universalis 
sive  particularis,  quae  vel  ex  Martyrologiis,^Missalibus,  Bre- 
viariis, Calendariis  aliisque  monumentis,  vel  ex  solemnita- 
tibus,  moribus  aliisque  institutionibus  colligi  possunt. 

(1)  Cf.  Tract.  4.  De  reg.  fidei,  propos.  de  objecto  infallibilitatis  Ecclesiae, 
n.  210  seqq. 

De  oratore,  lib.  2,  c.  9,  n.  36. 

140.  Circa  conjecturam  notanda  sunt  haec  duo  : 1'’  non 
sufficere  si  ea  rationi  non  adversetur,  sed  requiri  praeterea 
ut  argumento  positivo  nitatur;  2'’ communius  acceptata  vel 
antiquitus  indubia,  nequaquam  vel  ex  conjecturis  levissimis, 
vel  ex  argumento  mere  negativo  abjicienda  esse;  sed  ad  hoc 
requiri  argumenta  vere  convincentia,  hoc  est,  quae  vel  posi- 
tiva sint  vel  positivis  ax|ui valeant  (i). 

141.  His  praemissis  dicendum  est.  Historiam  Ecclesiasti- 
cam plurimum  subsidii  scientiae  sacrae  praestare,  imo  ipsam 
Historiam  profanam,  quatenus  ad  res  ecclesiasticas  diluci- 
dandas confert,  necessariam  esse.  Cujus  rei  ratio  est,  tum 
quod  religio  per  historiam  primis  mundi  aetatibus  tradita,  a 
Moyse  ad  Christum  usque  conservata,  post  Christum  iterum 
per  historica  facta  et  documenta  iri  omnem  terram  aetatem- 
que propagata  fuit  : tum  quia  Theologia  per  historiam  prae- 
cipua sua  principia,  maxime  directiva,  accipit;  doctrinae, 
disciplinae  ac  rituum  antiquitatem  vel  novitatem  intelligit; 
dogmatum  fidei  ac  principiorum  moralium  occasionem,  cer- 
titudinem ac  sensum  discit;  rerum  ecclesiasticarum  origi- 
nem, usum,  constantiamque  aut  varietatem  cognoscit  : 
denique  quia  per  historiam  saepe  facilius  quam  per  ratioci- 
nationem docetur  et  discitur  fides,  solidius  confirmantur 
dogmata,  efficacius  refelluntur  errores,  illustrius  exponuntur 
mysteria. 

142.  Quod  ad  soliditatem  spectat  hujusce  generis  argumen- 
torum, Historia  Ecclesiastica  et  profana  non  solum  probabi- 
lem rationem  theologo  suppeditat;  verum  etiam,  si  omnes 
historici  in  idem  consentiant,  dummodo  sanae  criticae  susti- 
neant censuram,  argumentum  omnino  certum  praebent;  cum 
in  tali  casu  moralis  evidentia  habeatur. 

143.  Scriptores  Historiae  Ecclesiasticae,  praeter  S.  Lucam 
historiographum  canonicum,  et  Flavium  Josephum  ac  Phi- 
lonem Judaeos ; praecipue  citari  possunt  sequentes  : Hege- 
sippus,  Eusebius  Caesariensis  in  Palaestina  Episcopus,  qui 
Historiae  Ecclesiasticae  pater  merito  nuncupatur ,- Ruffinus, 


(1)  Cfr.  Mabillon,  De  studiis  monasticis,  et  Honorat,  a S.  Maria,  Animadv, 
ad  regu’as  et  usum  crilices. 

Socrates  et  Sozomenus,  Theocloretus  Cyri  in  Syria  Episc., 
Gelasius  Cizicenus,  Philostorgius,  Sulpitius  Severus,  Paulus 
Orosius,  Evagrius  Syrus,  Gregorius  Turonensis,  Cassiodorus, 
Venerab.  Beda,  Anastasius  Bibliothecarius,  Luitprandus, 
Sigebertus  Gemblacensis,  Nicephorus  Callistus  ; — recentiore 
autem  aevo  principem  locum  tenet  Card.  Ba.ronius  : hic 
annales  Ecclesiasticos  perduxit  ad  annum  1198,  quos  alii  dein 
continuarunt  usque  ad  1572,  imo  Spondaims  usque  ad  1640 
prosecutus  est.  Post  Baronium  accedunt  Mabillon,  Bossuet, 
Natalis  Alexander,  Card.  Orsi,  Berti,  Saccarelli,  Berault  Ber- 
castel;  nec  omittendi  Bollandiani  Agiographi,  qui  Actis 
Sanctorum.,  tum  rerum  tractandarum  copia,  tum  eximia  cri- 
tica, mirifica  Ecclesiasticae  Historiae  subsidia  contulerunt.  — 
Haec  de  Historia  generatim. 

144.  Speciatim  vero,  quoniam  utilissima  est,  imo  necessa- 
ria, historica  notitia  de  haeresibus  quae  per  saeculorum  seriem 
in  Ecclesia  subortae  sunt,  earum  idcirco  syllabum  hoc  loco 
apponimus. 


14o.  Syllabus  haereticorum. 


ScBculo  1. 

Simoniani. 

Cerinthiani 

Ebionitffi, 

Swculo  II. 

Saturiiiaiii,  a Saturnino. 
Gnostici  seu  Corpocratiani. 
Valentiniani. 

Marcionitie. 

Encratita3. 

Montanislae. 

Millenarii. 

Sceciilo  HI. 

Sabelliani. 

Praxeani  et  Noetiani. 

. Pauliani. 

Novatiani. 

Manichaei. 

Docetae  et  Phautasiastae. 


Sceculo  IV. 

Donatistae. 

Aviani. 

Photiniani. 

Aeriani. 

Macedoniani. 

Apolliiiaristae. 

Priscillianistae. 

Jovinianistae. 

Massaliani  seu  Euchitae. 

Sceculo  y. 

Pelagiani  et  Seraipelagiani. 
Nestoriani. 

Eutychiani  seu  Monophysitae. 
Praedestinatiani. 

HcBculo  VI. 

Jacobitae. 

Tritheitae. 

Origenistae. 

Swculo  VII. 

• Monothclitae. 

Paulidaiii.ii 

[Mahumetani.] 

Sceculo  \HL 

Icononiachi. 

Adoptiani. 

ScECulo  IX. 

Photiani. 

Scotus  Erigena. 

Saiculo  J,  vacat. 

Sceculo  XI . 

Manichaei  novi. 

Berengariani. 

Trilheismus  Roscellini. 

Sceculo  XII. 

Petrobrusiani,  aut 
Henriciani. 

Albigenses. 

Waldenses  seu 

Pauperes  Lugdun.,  Catbari. 

Tancheliani. 

[Abailardus,  Gilbertus  Porreta- 
nus,  Almaricus,  et  Joachim 
Abbas.] 

Sceculo  IIII. 

Fiagellantes. 

Fratricelli. 


Sceculo  XIV. 

Dulcinistae. 

Beguardi  et  Beguinae. 

I Lolhardi . 

I Palamitfe  seu  Quietistae  oricnt. 

{ Turlupini. 

I Wicleffitae. 

I [Raymundus  Liillus.] 

Sceculo  XV. 

Hussitae,  qui  et 
Thaboritae  et 
Calixtini  dicti. 

Petrus  de  Osma. 

Sceculo  XVI. 

I Lutherani  seu  Protestantes. 

j Anabaptistae. 

I Sociniani  seu  Unitarii. 

I Zwingliani  seu  Sacramentarii, 

i Calviniani  seu  Hugonotti. 

I Anglicani  seu  Episcopales, 

i Baiani. 

I [Erasmus  (i).] 

i Sceculo  XVII. 

; Jansenistae,  Arnaldiis  et  Quesnel, 

j Quietistae  et  Molinos, 

i Arminiani  seu  Remonstrantes. 

j Pietistae 

Praeadamitae. 

Sceculo  XVIIL 

Quesnellistae  seu  Appellantes. 
Franco-Murarii. 

Deistae. 

Natiiralistae  et  pseudophilosophi. 

Sceculo  XIX. 

Rationalistae  et 
Indifferentistae. 


( 1 ! Erasmus  Rotcrodamiensis,  turbarum  hujus  saeculi  se  ipso  judice  auctor, 
dubiae  fidei  homo,  de  quo  Germani  dixerunt:  «Erasmus  innuit,  Lutherus  ir- 
ruit ; Erasmus  dubitat,  Lutherus  asseverat ; vel  Erasmus  Lutherizat,  vel  Lu- 
therus Erasmizat.  — Verbis  magis  categoricis  Danes:  «Erasmus,  inquit, 

ARTICULUS  III. 

DE  PROPOSITIONIBUS  ET  CONCLUSIONIBUS  THEOLOGICIS. 

146.  Cum  hactenus  de  Theologiae  principiis  egerimus,  con- 
sentaneum videtur,  uti  jam  de  propositionibus  et  conclusionibus 
theologicis  agamus.  Haec  autem  duo  merito  conjunguntur  : 
quia  quae  -respectu  principiorum  conclusio  est,  eadem,  prae- 
cisione facta  a principiis,  simpliciter  propositio  vocatur. 
Quanquam  vox  propositio  latius  patet  quam  conclusio,  ut  ex 
sequentibus  palam  fiet. 

§ l.  De  proposilione  theologica. 

147.  Propositio  theologica  universim  sumpta,  est  affirma- 
tio vel  negatio  quaelibet  in  materia  theologica.  Alia  est  ortho- 
doxa, alia  heterodoxa. 

148.  1°  Orthodoxx  propositiones  distinguuntur  bifariam  : 
ratione  scilicet  declarationis  et  ratione  obligationis  per  Eccle- 
siam factae. 

149.  1)  Ratione  declarationis,  propositio  dicitur  vel  de  fide, 
vel  de  fide  catholica,  vel  de  fide  theologica,  vel  fidei  proxima  aut 
fide  certa,  vel  simpliciter  certa,  vel  sententia  communis,  vel 
sententia  probabilis  aut  probabilior. 

150.  Propositio  de  fide,  scilicet  quoad  se,  seu  fidei  dogma, 
vocatur  generatim  id  omne,  quod  in  deposito  tidei,  hoc  est 
in  Scriptura  et  Traditione,  continetur;  abstrahendo  ab  expli- 
cita  declaratione  seu  propositione  Ecclesiae.  — Porro  alia 
dicuntur  dogmata  fidei,  strictiore  sensu,  alia  dogmata  mo- 
rum. 

151.  De  fide  catholica,  seu  de  fide  quoad  nos,  est  illa  pro- 
positio, quae  ab  Ecclesia  aperte  declarata  est,  proposita  ac 
definita,  et  cujus  contradictoria  est  haeretica;  seu,  ut  verbis 
utarVeronii,  de  fide  catholica  est  illud  omne  et  solum,  quod  est 
revelatum  in  verbo  Dei,  et  propositum  omnibus  ab  Ecclesia  catho- 
lica, fide  divina  credendum  (i).  — Illud  autem  omne  censen- 

in  nonnullis  damnatus,  in  multis  suspectus,  in  omnibus  est  caute  legendus^ 
attamen  in  communione  catholica  mortuus  1536.  » Generalis  temp.  notio. 

(1)  Cf.  Veron.  Regula  fidei  cathol. 

dum  est  ita  propositum,  1)  quod  in  Scripturis  immediate 
apparet  contentum,  ut  ex.  gr.  Christi  nativitas  in  Bethlehem, 
ejus  agonia,  ejus  flagellatio,  etc.  2)  Quod  in  Scripturis  obscu- 
rius continetur,  sed  ab  Ecclesia  ibidem  contineri  declara- 
tum fuit.  3)  Quod  ab  Ecclesia  tanquam  de  fide  definitum  est, 
aut  cujus  contradictorium  tanquam  haereticum  fuit  damna- 
tum. 4)  Quod  Ecclesiae  communi'  doctrina  et  usu  omnibus 
manifestum  est ; nimirum  quod  tam  aperte  ac  notorie  ab 
Ecclesia  ut  objectum  fidei  indicatur,  v.  g.  in  cultu  et  oratio- 
nibus publicis,  ut  nulla  id  tergiversatione  negari  possit. 
Exemplum  est  in  dogmate  Angelorum  custodum,  quos  Ec- 
clesia ad  nostram  custodiam  mitti  in  suis  orationibus  clare 
pronuntiat  (i). — Veritas  de  fide  catholica  vocatur  quoque 
de  fide  definita,  dogma  simpliciter  dictum,  articulus  fidei,  — 
Articuli  tamen  fidei  stricte  dici  solent  ea  dogmata,  quae  inter 
fidei  veritates  primarium  quemdam  locum  obtinent,  et  sunt 
veluti  quaedam  fidei  capita,  in  quibus  alia  dogmata  continen- 
tur; quales  sunt  articuli  Symboli;  dum  reliqua  dogmata  po- 
tius jow/icta  fidei  dici  solent. 

132.  De  fide  theologica  generatim  ea  omnia  vocantur,  qua? 
quocumque  modo  a Deo  revelata  sunt,  sive  private  sive  pu- 
blice, adeoque  fide  divina  credi  possunt ; speciatim  autem  et 
proprie,  ea  quae  in  Scriptura  aut  Traditione  contineri  certo 
demonstrantur,  seclusa  tamen  Ecclesiae  definitione.  Hujus- 
modi enuntiatio  dicitur  quoque  de  fide  flfey?m6t’b',ejusque  con- 
tradictoria est  error  in  fide,  et  peccatum  infidelitatis  indu- 
cit. 

133.  Fidei  proxima  est  quaelibet  propositio  connexa  cum 
dogmate, aut  tanquam  conclusio  ex  eo  fluens;  et  dicitur  quo- 
que ad  fidem  pertinens,  fide  certa.  Specialius  tamen  fide  certa^ 
illae  dicuntur  propositiones,  qua?,  sive  a synodo  OEcumenica, 
sive  a Rom.  Pontifice  declarata?  sunt  ut  verae  quidem,  at  non 
explicite  ut  fidei  veritates  sub  anathematis  poena  credendae. 

(1)  Exemplum  a contrario  datur  in  Assumptione  B.  M.  V.,  quam  Ecclesia 
luisse  in  carne  assumptam,  non  formaliter  pronuntiat  Quare  B.  Virginis  as  - 
sumptio  corporalis  non  pro  lidei  articulo  habetur.  Quanquam  misso  hoc 
theologico  rigore,  ita  Ecclesiae  mens  perspecta  est,  ut  nemo  fidelis  sil,  qui 
hujus  mysterii  veritatem  non  agnoscat  et  credat. 

THEOLOG.  DOGM.  I.  G 

Hujusmodi  sunt  multarum  propositionum  damnatarum  con- 
tradictoriae ; quae  etiam  simpliciter  veritates  catholicae  vocari 
possunt,  quasque  sine  infidelitatis  peccato  negare  nemo 
potest. 

• 154.  Simpliciter  certa  est  ea,  cujus  veritas  rationabili  dubio 

subjici  nequit;  licet  ad  gradum,  in  quo  fidei  proxima  collo- 
cata est,  non  pertingat. 

155.  Sententia  communis  illa  dicitur,  quae,  licet  obscurius' 
in  revelatione  contenta,  ita  communiter  tamen  a Theologis 
docetur,  ut  sit  certitudini  proxima,  nec  sine  temeritatis  nota 
respui  possit. 

156.  Sententia  probabilis  vel  probabilior  illa  est,  quae  ab  ali- 
qua magnae  auctoritatis  schola  recepta  est,  et  cum  Ecclesiae 
pace  docetur. 

157.  2)  Ratione  o6%aR’oni5,  propositio  theologica  est  vel 
necessaria,  vel  libera,  vel  tolerata. 

Necessaria  est  illa  propositio  vel  doctrina,  quam  Eccle- 
sia catholica  sic  profitetur,  ut  cunctis  eam  fidelibus  propo- 
nat, cum  obligatione  illam  credendi  vel  in  praxi  tenendi  : 
hujusmodi  sunt  definitiones  Conciliorum.  — Haec  illa  neces- 
saria sunt,  in  quibus  omnes  fideles  consentientes  esse  debent 
juxta  hoc  Augustini  effatum  : In  necessariis  unitas.  — Quan- 
quam  omnis  propositio  fidei  proxima  et  ipsa  est,  licet  minus 
rigoroso  sensu,  necessaria. 

159.  Libera  est  ea,  quee  neque  de  fide  est,  neque  fidei  bo- 
nisve  moribus  contraria,  ac  in  scholis  catholicis  innoxie 
palam  traditur  a multis.  — Exempla  doctrinae  liberae  sunt, 
diversae  de  aeterna  hominum  praedestinatione,  ante  \e\  post 
praevisa  absolute  merita,  sententiae ; item  de  scientia  media, 
nec  non  de  gratia  per  se  ab  intrinseco  efficaci,  in  sensu  scho- 
larum catholicarum,  etc. 

160.  Tolerata  est  ea  opinio,  quae,  licet  eqmmunius  ortho- 
doxis Theologis  videatur  fidei  vel  bonis  moribus  repugnare, 
nondum  tamen  aperto  Ecclesiae  judicio  damnata  vel  proscri- 
pta est.  Ex.  gr.  opinio  de  millenario  Christi  in  terris  regno, 
post  corporum  nostrorum  resurrectionem,  quae  tolerata  fuit 
usque  ad  Damasi  Papae  tempora  [380];  item  de  Incalido  hae- 
reticorum baptismo,  ante  apertam  Ecclesiae  definitionem  in 

contrarium  (i) ; de  dilata  justorum  visione  beatifica  usque  ad 
extremum  judicii  diem,  quse  sententia  fuit  tolerata  usque  ad 
tempora  Benedicti  XII  (1340),  et  Concilii  Florentini,  a quo 
damnata  fuit  ut  haeretica. 

161.  2«  Heterodoxa  propositio,  seu  erronea,  est  quaecumque 
veritatibus  theologicis  adversatur.  — Aliae  sunt  erroneae  in 

^fide,  aliae  in  moribus.  — Iterum,  aliae  sunt  vel  hxreikx  vel 
erronex  (specihce  tales),  vel  hxresi  proximx,  vel  hxiesin  sa- 
pientes, de  hxresi  suspectx,  schismaticx,  temerarix ; alia3  der 
miim  dicuntur  seditiosx,  blasphemx,  impix,  mjuriosx,  male 
sonantes,  piarum  aurium  offensivx. 

162.  Propositio  hxretica  est  ea,  qua3  certo,  directe  et  imme- 
diate, adversatur  veritati  catholicae,  certo  revelatae  in  verbo 
Dei  scripto  vel  tradito,  sive  expresso,  sive  per  Ecclesiae  defi- 
nitionem declarato  vel  exposito : ut  v.  g.  Verbuin  Dei  non  estin- 
carnatum ; Christus  non  est  Filius  Dei  consubstantialis  Patri, e.ic,. 

163.  Propositio  erronea,  specifice  talis  et  prout  distincta 
ab  haeretica,  quaeque  etiam  error  in  fide  dici  potest,  illa  est, 
quae  directe  propositioni  de  fide  theologica  opponitur,  et  om- 
nes conditiones  habet,  ut  ab  Ecclesia  declarari  haeretica  pos- 
sit. 

164.  Ilxresi  proxima  ea  est,  quae  cum  haeretica  connectitur 
aut  ex  ea  fluit,  et  propositioni  fidei proximx  opponitur. 

165.  Hxresin  sapiens  ea  est,  quae  de  se  quidem  est  capax 
duplicis  sensus  proprii,  orthodoxi  videlicet  et  haeretici;  atta- 
men sensu  haeretico  censetur  praevalere  : sive  ratione  sui,  eo 
quod  verba  ex  se  nata  sint,  majore  cum  proprietate  expri- 
mere sensum  haereticum  quam  catholicum ; sive  propter  ex- 
ternas circumstantias  loci,  temporis,  personarum,  in  quibus, 
aut  a quibus  profertur;  unde  fundamentum  praebet  probabi- 
liter judicandi,  haeresin  sub  illa,  aut  in  ejus  auctore  delite- 
scere : V.  g.  fides  justificat,  propositio  est  orthodoxa  in  ore 
Catholici,  haeresim  sapit  in  ore  Lutherani. 

166.  De  hxresi  suspecta  est  talis  propositio,  quae  fundamen- 
tum ad  judicandum  haDresim  subesse  non  suppeditet ; sed 
duntaxat  ad  id  prudenter  suspicandum  aut  formidandum, 
inducat. 

(1;  Tiid.  Sess  l,de  Bapt.cm.  t. 

167.  Propositio  schisma tica,  prout  contra  haereticam  di- 
stinguitur, illa  est,  quai  schismati  sive  scissioni  ecclesiasticae 
unitatis,  per  separationem  a capite  vel  a membris  reliquis, 
viam  aperit;  retrahendo  scilicet  ab  obedientia,  superioribus 
ecclesiasticis,  ac  praecipue  Summo  Pontifici  totius  ecclesia- 
sticae unitatis  centro,  debita ; vel  a spirituali  communicatione 
cum  ceteris  fidelibus  disjungendo. 

168.  Temeraria  propositio  ea  est,  quae  in  materia  theolo- 
gica seu  dogmatica  fidei  vel  morum,  aut  aliquo  modo  cum 
hac  connexa,  arbitrarie,  imprudenter,  ac  temere  sine  rationis 
regula,  vel  contra  hanc,  asseritur.  Hujusmodi  solet  esse  ea, 
quae  contra  se  habet  communem  SS.  Patrum  doctrinam,  con- 
stantem Theologorum  sententiam,  rationesve  gravissimas, 
quibus  absque  gravi  auctoritatis  vel  rationis  fundamento 
contradicit  (i). 

169.  Quae  sint  porro  propositiones  seditiosx,  blasphemde  etc., 
ipsa  denominatione  intelligitur. 

170.  Praefati  propositionum  heterodoxarum  characteres 
vocantur  quoque  notx  theologicae,  seu  censurse,  scilicet  do- 
ctrinales, quae  a poenalibus  censuris  omnino  distinguuntur. 
Hujusmodi  doctrinalis  censura  definiri  potest  : Sententia  per 
quam  nota  prava  et  maligna^  doctrinx  alicui  theologice  erro- 
nex,  vel  quocumque  modo  vitiosx,  inuritur. 

171.  Sententia  theologicam  ferens  censuram,  distingui 
potest  et  debet  duplex  : una  quae  simpliciter  doctrinalis  dici- 
tur, et  est  eorum  qui,  licet  nulla  fruantur  auctoritate  coeli- 
tus  sibi  commissa,  ad  servandam  fidei  integritatem ; nihilo- 
minus tamen  varias  notant  propositiones,  quarum  virus 
discernunt  eo  facilius,  quo  peritiores  habentur  et  sunt.  Talis 
sententia  doctrinalis  a Doctoribus  theologis  profertur,  et  a 
sacris  Universitatum  Facultatibus.  Altera  judicialis  appella- 
tur, qua:»  ab  Episcopis  fertur,  pro  jure  ac  munere  sibi  divi- 
nitus collato;  et  quidem  infallibilis  haec  sententia  est,  si 
feratur  ab  Episcoporum  principe,  Rom.  Pontifice,  ex  Cathe- 
dra; vel  si  ipsius,  aut  Concilii  OEcumenici  sanctione  confir- 
metur. 

(1)  Cf.  Prodrom.  ad  Theol.  dogm.  auctore  Gautier  S.  J.,  apud  Zaccariani 
tom.  I. 

§ IT.  De  conclusione  theologica. 

172.  Conclusio  theologica  in  genere,  est  deductio  quselibet 
ex  principiis  fidei,  sive  revelationis,  derivata.  — in  specie 
distinguitur  duplex  : prima  ex  praemissis  duabus  revelatis 
deducitur,  secunda  ex  una  praimissa  revelata  et  altera  natu- 
rali, infertur.  Conclusio,  si  dogma  enuntiat  seu  materiam 
fidei,  ac  proinde  revelata  est  dicenda,  vocatur  dogmatica; 
secus,  mere  scholastica  dici  solet. 

173.  Jam  vero,  quandonam  conclusio  pro  revelata  et  de 
fide  habenda  est?  Resp.  Regula  generalis  est  hfec  : Si  con- 
clusio formaliter  et  immediate  contineatur  in  praemissis,  vel 
in  praemissa,  de  fide,  tanquam  pars  in  toto,  vel  singulare  in 
collectivo;  et  deductio  se  tantum  habeat  per  modum  propo- 
nentis et  explicantis;  conclusio  erit  de  fide.  Si  vero  conclusio 
non  contineatur  formaliter  in  praemissis,  sed  tantum  virtua- 
liter,  tunc  non  est  formaliter  revelata;  solummodo  occasione 
revelationis  a ratione  deprehenditur,  adeoque  foetus  rationis 
censenda.  Quare  hujusmodi  conclusio  non  est  per  se  materia 
fidei;  cum  in  illa  admittenda, assensus  non  immediate  primae 
veritati  innitatur,  sed  naturali  discursui,  quo  connexionem 
conclusionis  cum  praemissis  deprehendimus. 

174.  Hinc  1”  quae  conclusio  deducitur  liquido  ex  duplici 
praemissa  revelata,  ea,  de  consensu  omnium,  etiam  revelata 
censetur. 

175.  2«  Illa  quae  deducitur  ex  una  revelata  et  altera  natu- 
rali, potest  esse  vel  non  esse  revelata.  Si  fuerit  mere  explica- 
tiva,  eTit  immediate  revelata;  sin  vero  illativa,  non  erit  sic 
revelata.  — Quod  ut  intelligatur,  notandum  est  cum  Tour- 
ncly  et  Rilluart,  conclusionem  in  praemissis  contineri  vel 
virtualiter  vel  formaliter.  Virtualiter,  nempe  ratione  conne- 
xionis naturalis,  ut  proprietas  in  essentia,  effectus  in  causa  : 
V.  g.  Omnis  homo  est  risibilis ; atqui  Christus  est  homo ; 
ergo  Christus  est  risibilis.  — Formaliter,  nempe  ratione 
significationis,  ut  pars  in  toto  continetur,  singulare  in  colle- 
ctivo, implicitum  in  explicito,  terminis  aequivalentibus  ex- 
pressum : ut  si  dicas,  Christus  est  unus  substantia  cum  Patre; 
ergo  est  Patri  consubstantialis.  Vel  : Christus  mortuus  est  pro 

omnibus;  ergo  est  mortuus  et  pro  Petro.  — In  illo  quidem 
priori  conclusionis  genere  datur  vera  deductio,  vera  proinde 
conclusio,  quie  a notioribus  ad  minus  nota  incedere  debet; 
in  posteriori  vero,  non  stricta  conclusio,  sed  mera  termino- 
rum praemissarum  explicatio,  et  expositio  sub  forma  syllo- 
gistica.— Jam  vero  iu  secundo  casu,  conclusio  est  immediate 
revelata,  in  priori  autem,  ubi  conclusio  proprie  stricteque 
dicta  est,  cum  plerisque  theologis  tenemus,  eam  non  esse 
pro  revelata  habendam  (i). 

176.  Notandum  tamen  est,  saepe  hujusmodi  conclusionem, 
quae  solum  -virtualiter  continetur  in  praemissis,  dici  de  fide 
indirecte,  in  quantum  negata  conclusione,  hoc  ipso  prae- 
missa de  fide  negaretur.  Ex.  gr.  si  quis  propositionem  ad 
mores  mere  spectantem,  postquam  ab  Ecclesia  damnata 
fuerit,  propugnaret,  ille  indirecte  aliam  propositionem  quae 
contra  fidem  est  defenderet  : nimirum.  Ecclesiam  in  conde- 
mnanda propositione  morali  errare  posse;  quod  est  haereti- 
cum. Et  e converso,  qui  hujusmodi  conclusioni  assentitur, 
indirecte  assentitur  propositioni  revelatae  qua3  in  praemissis 
continetur. 

(1)  Cf.  Theol.  Wirceb.  De  virtutib.  tlieol.  disput.  2,  cap.  I,  art.  2 et  5. — 
Item  Lugo,  tom.  III,  De  fide,  disp.  I,  sect.  15  § 1-4.  — Item,  hujus  operis 
tom.  II,  Tract.  de  Virtutibus,  cap.  2,  art.  2,  sect.  2. 

ARTICULUS  UNICUS. 

177.  Licet  Theologiae  exordium  ab  ipsis  humani  generis 
incunabulis  repeti  possit;  ejusque  existentia  ac  progressus 
primum  in  Patriarcharum  familiis,  deinde  in  Judaeorum 
synagogis  usque  ad  Christi  adventum,  ad  plenam  Theologiae 
historiam  pertinere  videatur  : illa  tamen  parte  omissa  quae 
Christi  adventum  praecessit,  de  ea  tantum  quae  subsecuta  est, 
pro  instituto  nostro,  tractabimus.  Postquam  enim  Verbum 
Dei  incarnatum  in  terris  apparuit  erudiens  nos,  nova  ac 
divinior  quaedam  Theologia,  nempe  Christiana,  exorta 
est;  cujus  nos  institutiones  tradere  intendimus,  cujusque 
proin  solius  historiam,  breviter  contextam,  praemittere  de- 
bemus. 

178.  Ut  itaque  a rei  partitione  exordiamur,  christiana3 
Theologiae  historia  commode  potest  in  sex  epochas,  seu  pe- 
riodos, dividi  : 1'  ab  aetate  apostolica  se  porrigit  usque  ad 
controversiam  Arianam;  — 2^  ab  hac,  usque  ad  S.  Augu- 
stinum; — 3*  ab  Augustino,  usque  ad  S.  Anselmum;  — 4“  a 
S.  Anselmo,  usque  ad  Concil.  Tridentinum;  — 5*  a Triden- 
tino,  usque  ad  Kantianam  Philosophiam;  — 6'  a Philosophia 
Kantiana  ad  nos  usque  descendit  (i).  — Hae  variae.  epocha3, 
si  character  praedominans  spectetur,  ita  distinguuntur,  ut 
prima  dici  possit  fuisse  apologetica,  2^  polemica,  3®  dogma- 
tico-polemica,  4®  scholastica,  o"  positivo-scholastica,  6*  posi- 
tiva. 

EPOCHA 

179.  In  1^  epocha,  SS.  Patres  adversus  idololatriam  et  phi- 
losophiam ethnicam,  frequentes  edunt  apologias;  quibus, 
* (4)  Cf.  Perrone,  Synopsis  histor.  theol. 

(Ium  Christianam  tuentur  fidem,  ejusdem  expositionem  phi- 
losophice ac  scientifice  complectuntur.  Hac  itaque  Chri- 
stianae veritatis  defensione,  mythologiae  vanitas  ac  idolola- 
triae impietas  detegitur;  mundi  quoque  origo,  hominis 
libertas,  ejus  casus,  ejusque  per  Verbum  divinum  reparatio, 
adstruitur.  Quandoque  etiam  primaevi  ilii  Patres,  adversus 
Judaeos  et  haereticos  Gnosticos,  veritatem  et  puritatem  fidei 
defendunt.  — Hanc  epocham  praicipue  repraesentant  Justi- 
nus, philosophus  et  Martyr;  Athenagoras,  Clemens  Alex., 
Origenes,  Tlieophilus'  Antioch.,  Irenaeus,  Tertullianus,  Cy- 
prianus, et  Eusebius  Caesariensis,  in  Praeparatione  et  Demon- 
stratione  Evangelica. 

EPOCHA 

180.  In  2"  epocha,  luctandum  in  Oriente  fuit  adversus  hae- 
resim  Arianam,  ejusque  infinitas  subtilitates  et  transforma- 
tiones; deinde  vero,  adversus  Nestorianismum,  Eutychiani- 
smuni;etnon  multo  post,  adversus  Monothelismum  bellum 
exarsit.  — In  aciem  prodierunt  veritatis  propugnatores, 
inter  alios  multos  insignes,  S.  Athanasius,  Cyrillus  Alexan- 
drinus, Leo,  Maximus  Martyr ; qui  totam  substantiam  Christi, 
tum  qua  Deus,  tum  qua  homo  est,  ita  dilucidarunt,  ut  circa 
christologiam  seu  Incarnationis  mysterium,  maximum  Theo- 
logiae attulerint  scientificum  incrementum. 

EPOCHA  3\ 

181.  In  epocha  eminent,  S.  Augustinus,  quasi  princeps 
in  Occidente;  et  non  mediocri  quoque  laude,  S.  Joannes 
Damascenus  in  Oriente.  — Ingenii  vi  et  acumine  S.  Augu- 
stinus, communi  consensu,  primas  obtinuit.  Cum  ex  bonis 
artibus  ad  philosophicas  excolendas  disciplinas  totum  se 
contulisset,  philosophiae  Platonicae  ac  Neoplatonicae  maxime 
fuit  addictus  ; qua  non  modice  adjutus  est,  ut  a Manichaeorum 
laqueis,  in  quos  Carthagine  inciderat,  se  eriperet.  Ad  fidem 
catholicam  ex  animo  conversus,  scripta  edidit  copiosissima  : 
moralia,  dogmatica,  polemica.  Cumque  in  polemicis  tres 
potissimum  sectas  aggressus  fuerit,  Manichaeorum,  Donati- 
starum  et  Pelagianorum;  mirum  in  modum  scientiam  theo- 

logicam  easdem  impugnando  provexit,  in  quaestionibus,  quae, 
tum  circa  mundi  originem  ac  finem,  tum  circa  bonum  ac 
malum,  hominisque  libertatem  ac  ejus  abusum  versantur. 
Theoriam  praeterea  exponit  Ecclesiae;  ejusque  unitatem,  et 
infallibilitatem  in  rebus  quae  fidem  attingunt,  ita  dilucidat, 
ut  auctoritatem  Ecclesiae  ipsis  sacris  Bibliis  anteponendam 
esse  demonstret;  quandoquidem  Biblia  admittamus  Ecclesiie 
auctoritate  permoti  (i),  ac  proin  ipsa  Biblia,  adeoque  et  vera 
fides,  per  Ecclesiam  nobis  innotescant.  Denique  S.  Doctor 
actionem  Dei  in  voluntatem  nostram  mirifice  adstruxit  per 
doctrinam  de  Gratia,  quam  adversus  Pelagianos  propu- 
gnavit. — Doctrinam  S.  Augustini  summatim  thesaurum 
ac  promptuarium  vere  vocaveris;  ex  quo  deinceps  divitias 
theologicae,  imo  philosophicae  scientiae,  compararunt  sibi 
omnes;  vel  saltem,  si  eidem  impense  studerent,  comparare 
possent. 

182.  Alter  egregie  de  Theologia  meritus  est  S.  Joannes 
Damascenus,  qui,  saec.  VIII,  tractatum  scripsit  De  heeresibus, 
et  quatuor  libros  De  fide  orthodoxa.  Hoc  posterius  opus,  in 
quo  praecipua  fidei  dogmata  ex  Scripturis  et  Patribus 
adstruuntur,  veluti  summa  theologica  spectari  potest;  et 
primum  hujus  generis  scriptum  est  quod  in  Ecclesia  pro- 
dierit; idemque  normam  Scholasticis  praebuit,  qui  doctrinae 
catholicae  systema  in  unum  corpus  redegerunt. 

183.  Interim,  per  hanc  tertiam  epocham,  theologica  di- 
sciplina pedetentim  ab  altitudine  illa,  ad  quam  a Doctoribus 
IV  et  V saeculi  fuerat  evecta,  declinavit.  Verumtamen,  quam- 
vis haec  periodus  ab  anterioribus  distet,  non  omni  prorsus 
progressu  caruit;  verum  in  progrediendo  impedita  fuit  et 
languens.  Non  aliud  quippe  miseranda  temporum  conditio 
ferebat. 

EPOCHA  4*. 

184.  In  4®  epocha  germinare  incipit  Theologia  Scholastica, 
et  continuis  incrementis  penitus  evolvitur.  Lucta3  S.  Anselmi 
adversus  Boscellinum  et  Nominalistas,  item  S.  Bernardi  ad- 
versus Abailardum;  ac  paulo  post,  labores  utriusque  Victo- 

(1  Lib.  contra  Epist.  fundam,  c.  4 et  alibi. 

rini,  Scholasticorum  primordia  ostenderunt.  Scholasticae 
tamen  Theologia?  presse  sumpta?,  ut  alibi  dictum  est,  parens 
salutatur  Petrus  Lomhardus,  Magister  Sententiarum  nuncu- 
patus, propter  celeberrimum,  quod  an.  1160  edidit  opus, 
inscriptum  : Sententiarum  libri  quatuor.  Commentaria  in  hos 
libros  edidisse  perhibentur  innumeri  fere  theologi ; quos 
inter  celebriores  occurrunt  : Alexander  Alensis,  Albertus 
Tti.,  S.  Bonaventura  et  S.  Thomas  Aquinas.  Kic  vero  pra? 
omnibus  adeo  excelluit,  ut  Angelicus  Doctor  fuerit  nuncupa- 
tus; et  id  quidem  optimo  jure,  sive  miram  ingenii  felicita- 
tem spectes,  sive  scriptorum  copiam  et  perspicuitatem.  Prae- 
cipua S.  Thomae  opera,  praeter  commentarium  in  Magistrum 
Sententiarum,  recensentur  Summa  contra  gentiles , opus  vere 
absolutissimum,  quod  philosophi  non  minus  quam  theologi 
semper  suspexerunt ; et  Summa  theologica,  quae  aliorum  ipsius 
librorum  veluti  compendium  est,  ex  quibus  et  supplementum 
partis  3®,  quam  auctor  morte  praeventus  imperfectam  reli- 
quit, est  desumptum.  31irus  in  Summa  elucet  ordo,  quo 
omnia  apprime  connectuntur  ac  evolvuntur ; adeo  ut  aptis- 
sime arbori  comparata  fuerit,  qua?  crescit  in  fustum,  se 
dilatat  in  ramos,  et  frondibus  ac  foliis  convestitur.  Innume- 
ros et  haec  enarratores  habuit. 

183.  Post  S.  Thomam,  exeunte  saec.  XIII,  Theologorum 
natio  scissa  est  in  tres  sectas,  seu  ut  aiunt,  vias;  quarum 
1^  Thomistica,  complectitur  illos,  qui  D.  Thomae  placita  se- 
ctantur; 2,  jEgidiana,  eos  qui  ^gidii  Romani,  familia  Colu- 
mnensis.  sententias  amplectuntur;  3.  Scotistica,  hos  qui  Joan- 
nis  Duns,  vulgo  Scoti,  sensus  tuentur. — Succedente  tempore, 
4“  schola  emersit,  Recentioruin  dicta,,  qui  scilicet  nullius 
magistri  in  verba  jurare  patientes,  systema  eclecticum  aut 
novum  constituerunt;  quamvis  ordinem,  vel  Librorum  Sen- 
tentiarum, vel  Summae  S.  Thomae,  non  respuerent. 

EPOCHA  3'. 

186.  In  epocha,  ab  aetate  nempe  Protestantisini  et  Con- 
cilii Tridentini  inchoanda.  Theologia  apparet  positivo-scho- 
lastica.  Theologi  scilicet  a scholae  speculationibus  ad  posi- 
tivam defensionem  dogmatum , quae  adversus  modernos 

haereticos  Tridentina  Synodus  definierat,  fuere  devocati. 
Unde  multo  magis  quam  antea,  invaluit  Theologia  presse 
dogmatica,  quam  posiVioam  dicunt. — Nequaquam  tamen  ideo 
Scholastica  fuit  plane  obliterata;  quin,  potius  eo  se  detergens 
squalore,  quem  pseudo-scholasticorum  ac  temporum  vitio 
contraxerat,  opera  Francisci  Victoria  et  Melchioris  Cano,  ite- 
rum viguit,  et  suum  visa  est  splendorem  recuperare.  Quod 
praeclare  testantur  opera  atque  elucubrati ones  Salmanticen- 
sium,Maldonati,card.  Joan.  de  Aguirre,  utriusqueSoti,  Sylvii, 
Gammachaei,  Isamberti,  Duvallii,  Goneti,  Valentia?,  Toleti, 
De  Lugo,  Lessii,  Vasquezii,  Suarezii,  etc.  — Ex  altera  autem 
parte,  in  dogmatibus  positive  propugnandis  praecelluit  card. 
Bellarminus,  cujus  Controversiarum  opus  adhuc,  tanquam 
validissimum  fidei  armamentarium  consistit,  nec  unquam 
deficiet.  Hunc  secuti  sunt'  card.  alter,  David  Du  Perron, 
Gretzerus,  fratres  Walenburgici , Becanus,  Thomassinus, 
Bossuetius,  et  Petavius,  qui  inter  theologos  positivos,  merito 
princeps  censetur.  Alia  nomina  fere  innumera  hic  citari 
possent,  cum  epocha  de  qua  disserimus,  praestantissimis 
viris  fuerit  uberrima;  nec  ulla  sit  scientiae  sacrae  pars,  quae 
cultores  suos  eximios  nacta  non  fuerit. 

187.  Etenim  ex  hoc  potissimum  tempore.  Scriptura  sacra 
nobilissimos  habuit  interpretes  atque  expositores  : inter 
quos  excelluerunt  Salmeron,  Toletus,  Sanctius,  Maldonatus, 
Estius,  Lorinus,  Bonfrerius,  Pineda,  Corn.  a Lapide,  Tirinus, 
Menochius,  Calmet,  aliique  pene  innumeri.  — Collectiones 
Conciliorum  adornarunt  Sirmondus,  Labbeus,  Hardui- 
nus,  etc.  — Scripta  Patrum  ediderunt  Petavius,  Sirmondus, 
Cotelerius,  etc.  — Liturgias  Orientalium  et  Occidentalium 
Ecclesiarum  collegerunt  et  vulgarunt  : Renaudotius,  Marte- 
nius,  Mabillonius,  card.  Bona,  Muratorius,  atqufi  uterque 
Assemanus.  — Historia  Ecclesiastica  illustrata  est  per  Baro- 
nium,  Bollandianos,  etc.  — Christianas  antiquitates  investi- 
garunt archffiologi  eruditissimi,  Bosius,  Arringhius,  Boldet- 
tus,  Mafieius,  Muratorius,  Sclieelstrate,  Zaccaria,  etc. ; quibus 
subsidiis  mirum  in  modum  Theologia  profecit. 

EPOCHA  6\ 

188.  In  6'  epocha,  ab  exordio  scilicet  philosophiae  Kan- 
tianae,  Theologia  fere  tota  positiva  evasit.  Cum  enim  unde- 
quaque  dogmata,  et  quidem  novis  artibus,  oppugnarentur; 
undequaque  etiam  novis  adaptatis  defensionibus,  eadem 
tueri  theologi  debuerunt.  Impetita  praesertim  fuerunt  ipsa 
Fidei  fundamenta,  per  pseudo-philosophiam,  quae  in  Ger- 
mania sub  forma  rationalismi  theologici,  in  Gallia  vero  sub 
forma  neo-eclectismi  prodiit.  Eadem  Fidei  fundamenta  sub- 
ruta fuere  alio  modo,  per  temerarios  ipsius  Fidei  defenso- 
res, qui,  ut  Lamennais  et  Hermesius,  ipsa  rationis  principia, 
seu  Fidei  praeambula,  subverterunt.  — Impetita  fuere  Eccle- 
siae, Pontificisque  Romani,  jura  et  potestas ; — impetita  par- 
ticularia et  fere  singula  dogmata;  et  quidem  nomine  scien- 
tiae, sive  historicae  sive  physicae,  quam  adversarii  constanter 
Fidei  opponere  nitebantur  : ut  specie  hujusmodi  confictae 
antithesis.  Fidem,  tanquam  rationis  lumini  oppositam,  ex- 
ploderent. — Quare  catholici  theologi,  sanae  philosophiae  ac 
verae  scientiae  arma  compararunt,  quibus  arma  mendacii 
perfringerent.  Viri  plurimi  hoc  genere  nobilitati  citari  pos- 
sent, ut  card.  Gotti,  Houtteville,  Nonnotte,  Bergier,  Gauchat, 
Guenee,  Feller,  card.  Gerdii,  Zallinger,  Baldinotti,  Galluppi, 
Balmes,  in  philosophicis;  — Zaccaria,  Bolgeni,  Rallerini, 
Marchetti,  Muzzarelli,  Milnes,  Roskovany,  ^yiseman,  Kenrick, 
Klee,  in  controversiis  dogmaticis; — Zaccaria  iterum,  Bianchi, 
Devoti,  Zallinger,  in  Jure  Canonico.  — Praeterea  Ecclesiastica 
historia,  patristica,scripturistica,  archaeologia  sacra;  singulae 
demum  sacrarum  disciplinarum  provinciae,  a viris  clarissi- 
mis ita  porro  excoluntur,  ut  indies  uberiore  luce,  adversus, 
renascentes  usque  errores,  veritas  catholica  invalescat. 

DE  THEOLOGI.E  METHODO. 


Articulus  I,  de  methodo  generatim. 

Articulus  II,  de  Theologice  systemate,  ac  methodo  sequenda. 


ARTICULUS  I. 

DE  METHODO  GENERATIM. 

189.  Methodus  est  ordinata  ratio  inquirendi  veritatem, 
eamque,  postquam  inventa  est,  aliis  communicandi.  — Di- 
stinguitur i®  methodus  generalis  Qi  particularis ; 2®  methodus 
aaalytica  et  synthetica, 

190.  Generalis  methodus,  seu  dispositio  generalis,  ea  est, 
qua3  totius  operis  ordinat  processum ; parDcw/ans  vero,  est 
modus  tractandi  particulares  quaestiones,  et  processum  in 
singulis  operis  articulis  dirigit. 

191.  Methodus  analytica,  id  est,  resolutionis  (i),  a complexu 
seu  toto,  ad  simpliciora  seu  partes,  a particulari  ad  univer- 
salia tendit,  ab  effectibus  ad  causam  ; soletque  incipiendo  a 
notis  ad  ignota  devenire.  Exempli  gratia,  si  e S.  Scriptura  eruo 
varia  fidei  dogmata ; si  contra  haereticos  polemice  agens,  ex 
eo  quod  admittunt  ascendo  ad  reliqua  qua3  rejiciunt;  sequor 
processum  analyticum.  Haec  dicitur  quoque  methodus  di- 
scendi vel  inventionis. 

192.  Methodus  synthetica,  id  est,  compositionis  (2),  a sim- 
plicioribus ad  complexiora,  ab  universali  ad  particularia,  a 
causa  ad  effectus  progreditur.  Per  hanc  veritas  jam  nou 

(1)  Resolvit  aiialysis,  eo  quod  principia  universalia  et  elementa  ad  quae 
devenit,  iis  conditionibus  liberat,  quibus  antea  coarctabantur  ;sicex  notione 
singulari  Petri,  notas  individuantes  et  particulares  detrahendo,  devenit  ad 
notionem  universalem  ac  simplicem  hominis.  Cf‘.  Liberatore,  Institutiones 
philos.  Logic,  part.  2,  n.  255. 

(2)  Componit  synthesis,  quia,  dum  ad  particularia  descendit,  notiones 
generales  novis  conceptibus  vestit  et  determinat,  elementa  simul  jungit,  ut 
compositum  inde  confletur:  sic,  ex  notione  et /mwims  Christo  applicata, 
ad  omnes  proprietates  divinae  et  humanae  naturae  Verbo  incarnato  tribucu^ 
das  deducitur.  Cf.  Liberatore  ibid. 

THF.Ol.OU.  DOGM.  I. 

manifestari  aliis  solet,  estquo  methodus  docendi  seu  demon- 
strationis.— Differentia  characteristica  inter  hanc  methodum 
et  prfficedentem  existit,  quod  per  analyticam  quo  perventuri 
simus  ignoramus  ; per  syntheticam  vero,  clare  ab  initio  ter- 
minum quo  tendimus  perspectum  habemus,  neque  ambula- 
mus in  incerto. 

193'  Methodus  synthetica  spectari  potest  ut  est  generalis, 
seu  ut  applicata  universo  scientiaa  alicujus  objecto;  vel  ut  est 
particularis,  seu  applicata  quaestionibus  singulis. 

194.  Methodus  synthetica  generalis,  primo  totum  scientiti- 
cum  opus,  quod  construendum  est,  quasi  aedificii  formam 
sub  oculis  ponit,  illudque  dein  per  partes,  a generalioribus 
ad  particularia  procedendo,  reconstruit.  Ex.  gr.  si  docens 
Theologiam,  ab  initio  statuo,  veram  religionem  esse  illam,  qux 
continetur  fide  catholica  Romana;  si  deinde  ad  probandam 
hanc  thesinij  considero  primo,  quomodo  vera  religio  sit  religio 
Christiana,  dein  quomodo  verus  Christianismus  sit  in  Ecclesia 
Catholica,  demum  quae  et  qualia  sint  catholica  dogmata 
singula;  hac  procedendi  via  sequor  methodum  syntheticam 
generalem., 

19o.  Methodus  synthetica  particularibus  quaestionibus  ap- 
plicata, hanc  habet  indolem,  ut  ab  initio  ponat  thesim  seu 
propositionem,  dein  argumenta  subjungat,  donec  perveniat  ad 
concludendum  id  quod  demonstrandum  erat  positum  in  thesi. 

ARTICULUS  II. 

DE  THEOLOGl.i:  SYSTEMATE  ET  METHODO  SEQLEADA. 


§ I De  Theologiae  systemate. 

196.  Methodus  synthetica,  complete  et  adaequate  sumpta, 
systema  supponit  et  includit.  Etenim  illa  divisio  totius  in 
suas  partes,  non  fit  sine  ratione  connexionis  et  dependentiae 
partium  inter  se,  quae  ipsius  systematis  ratio  est.  Systema 
namque  est  quoddam  totum,  per  modum  corporis  organici 
constitutum.  Porro  corpus  organicum  est  compositum  quod- 
piam unum,  ex  capite  et  membris  constans  inter  se  conjun- 
ctis et  subordi natis,  quale  in  animalibus  et  plantis  videre 

€st.  Hinc  systematis  notio  facile  concipitur,  cujus  etiam 
exempla  intueri  licet  in  corpore  humano,  ubi  datur  systema 
membrorum;  in  horologio,  ubi  est  systema  rotularum ; in 
bello,  ubi  est  systema  oppugnationis  aut  defensionis  ;in  coelo, 
ubi  systema  astrorum ; in  organo  musico,  ubi  systema  chor- 
darum : similiter  in  religione  datur  systema  doctrinae,  et  in 
Theologia  systema  ejusdem  doctrinae  scientificum. 

197.  Scientiiicum  porro  systema  definiri  potest  : Multitudo 
cognitionum,  juxta  leges  logicas,  in  totum  unum  ceu  corpus 
conjunctarum ; unde  systema  theologicum  recte  dicetur  : Tota 
doctrina  religionis  in  unum  corpus  ordinata  atque  composita. 
— Jam  vero  hujusmodi  systema  methodus  synthetica,  si  per- 
fecta fuerit,  supponit:  quippe  quae  complexum  doctrinae  pro- 
ponere debeat,  non  tantum  ut  compositum  quodpiam  seu 
aggregatum ; sed  tanquam  aliquod  totum,  quod  ex  partibus 
connexis  constituatur  in  corpus. 

198.  Ut  autem  systema  theologicum  conficiatur,  vario 
quidem  modo  componi  partes  possunt,  sicut  vario  modo  pos- 
sunt partes  aedificii  construi ; sed  curandum  est,  ut  fiat  stru- 
ctura solida,  integra  atque  commoda;  ne  forte -opus  labile, 
incompletum,  incommodum  aut  obscurum  evadat.  Quare 
statui  possunt  sequentes  regulae. 

199.  l*"  Systema  sit  completum,  i.  e.  integrum  Theologiae 
objectum  complectatur.  — 2®  Sit  distinctum  ac  subdistinctum 
in  partes.  — Partes  omnes  ita  subordinatae  sint  inter  se  et 
connexae,  ut  unum  quoddam  corpus  firmamque  compaginem 
constituant. 

200.  Hinc  opportunum  visum  est,  scholasticam  methodum 
breviter  oculis  subjicere;  tum  exempli  causa,  tum  etiam  ut 
cernatur,  quam  immerito  haec  methodus  fuerit  ab  acatholicis 
explosa;  quamque  recte  sanae  doctrinae  ac  praestantioris  in- 
genii viri,  cum  Turnelio  asserant,  eam  esse  tradendis  ac  di- 
scendis disciplinis  aptissimam. 

Methodus  scholastica. 

201.  Scholastica  institutio,  posterioribus  praesertim  saecu- 
lis magis  exculta,  suamque  perfectionem  assecuta,  hac  me- 
thodo tum  generali  tum  particulari  incedit. 

202.  1®  Methodus  generalis.  Qucestiones  tum  dogmaticas, 
hic  illic  in  SS.  Patrum  voluminibus  disseminatas  ; tum  alias 
deinceps  exortas  controversias,  in  brevem  quamdam  sum- 
mam contrahit,  atque  unum  veluti  in  corpus  redigit.  — Cor- 
pus hoc  in  sua  membra  distincte  partitur,  certoque  ordine 
recte  disponit : ac  universim  quidem  in  partes  quasdam 
praecipuas,  quos  Uhros  vel  tractatus  vulgo  dicimus  ; tractatus 
vero  ipsos  subdividit  in  plures  disputationes  aut  dissertationes; 
has  vel  illas  iterum  in  plura  capita;  ista  denuo  in  varios  ar- 
ticulos, par  agraphos  dL\xi  sectiones  dispertit,  prout  exigit  di- 
sputationis argumentum  : ita  tamen  ut  una,  eaque  posterior 
quaestio,  naturaliter  ac  veluti  sponte  subnascatur  ex  alia 
priore,  vel  ad  hanc  dilucidandam  ordinetur,  prout  Angelicus 
Doctor  in  sua  Summa  exacte  observavit. 

Summee  D.  Thorme  conspectus. 

203.  D.  Thomas  in  sua  Summa  hanc  procedendi  rationem 
sequitur,  ut  primo  consideret  Deum  in  se;  secundo  in  crea- 
turis, quarum  est  principium  et  finis ; tertio  ipsarum  crea- 
turarum motum  in  Deum  per  Christum  et  sacramenta. — Uni- 
versam hanc  materiam  dividit  in  tres  partes,  quae,  quoniam 
secunda  duplex  est,  quatuor  partibus  aequivalent. 

D Pars.  De  Deo,  Trinitate,  mundo,  angelis  et  hominibus. 
Continet  questiones  T19. 

2®,  De  beatitudine,  actibus  humanis,  passionibus,  ha- 
bitibus, virtutibus,  peccatis  et  vitiis,  legibus,  gratia 
et  merito.  Quest.  114. 

2'  2^^.  De  virtutibus  theologicis  et  cardinalibus,  oppositis- 
que  vitiis;  de  gratiis  gratis  datis;  de  diversis,  vita, 
statu  et  officiis  hominum.  QQ.  189. 

3'  Pars.  De  Incarnatione,  Christi  vita  et  mysteriis,  tribus 
primis  sacramentis , et  Poenitentia  in  genere. 
QQ,  90. 

Sldplementlm  Partis  3®*.  De  Poenitentiae  partibus,  Extre- 
ma-Unctione,  Ordine,  Matrimonio,  resurrectione, 
extremo  judicio,  beatis  et  damnatis.  Quaestio- 
nes 99. 

204.  2®  Methodus  scholastica  particularis,  qucO  inservit  tra- 
ctandis quaestionibus  singulis,  considerari  potest  1)  quoad 
dispositionem,  2)  quoad  stylum. 

205.  1)  Quoad  dispositionem,  septem  puncta  comprehendit 
qua3  sequuntur: 

a)  /wrrorfwcao.  Terminos  scilicet  quiestionis,  detersa,  si  qua 
fuerit,  omni  ambiguitate  vel  sequivocatione, dilucide  exponit; 
necessariasque  definitiones  ac  divisiones  praemittit. 

b)  Qudcstionis  distincta  expositio.  Certa  ab  incertis  et  adhuc 
controversis,  accurate  secernit;  ac  indicatis  iis  in  quibus 
consentiunt  omnes,  genuinum  praesentis  controversiae  statum 
dilucide  aperit; et  ubi  res  poscit,  in  plura  membra  distribuit, 
singulaque  figit,  ne  alio  dilabatur  disputatio. 

c)  Opiniones  diversee.  Diversas  Doctorum  in  ea  quaestione 
sententias,  opiniones  vel  errores,  ex  propriis  ac  fere  primis 
aut  praecipuis  auctoribus,  sincere  fideliterque  refert. 

d)  Positio,  seu  vera  quxstionis  solutio.  Quaestionem  resolvit 
per  conclusionem,  sive  dogmaticam  sive  scholasticam ; eam 
que  primum,  si  opus  sit,  exponit  aut  limitat. 

e)  Ejusdem  probatio.  E locis  theologicis  argumenta  elicit, 
probat,  stabilit;  momentis  pariter,  quoad  fieri  potest,  eo 
ordine  distributis,  quem  isti  loci  inter  se  tenent. 

f)  Objectionum  confutatio.  Pari  ordine  ac  ratione,  adversa- 
riorum impugnationes  clare  proponit  ac  dissolvit. 

g)  Corollaria,  si  quae  occurrunt,  subjungit. 

206.  2)  Quoad  stylum,  scholastica  sermone  magis  conciso, 
presso,  simplici  et  aperto  utitur,  qui,  praecisis  rhetorum 
ambagibus  acTiguris,  multa  paucis  complectitur;  quique  ad 
severas  dialectica3  leges,  strictamque  syllogisticen  passim 
exactus,  veritatem  nitidius  menti  objicit  ac  suavius  instillat, 
et  errorem  apertius  detegit. 

§ 2.  De  methodo  sequenda. 

207.  Jam  methodus  sequenda  ea  nobis  videtur,  qua  primum 
statuatur  synthesis  generalis;  ac  deinde  in  particularibi<s 
quaestionibus,  quin  excludatur  analysis  ubi  opportunum 
fuerit,  synthetice  quoque  procedatur.  Quae  methodus  praBti  r 
alia  emolumenta,  et  hoc  habet  pretii,  quod  illi  doctrinae^ 

qua^  iion  invenienda,  sed  nota  jam  et  a Deo  revelata  est, 
maxime  convenire  videatur  (i).  — Jam  distincte  proponamus 
1°  methodum  particularem,  2®synthesim  generalem  seu  totius 
Theologiae  synopsin. 

Methodus  particularis. 

208.  Quatuor  puncta  sunt  : 1)  Status  qusestionis.  Definitio 
terminorum,  circumscriptio  quaestionis. 

209.  2)  Positio  seu  propositio.  Haec  ab  erroribus,  et  qua- 
cumque opinione  diversa,  separatur  et  clare  distinguitur. 

210.  4)  Argumenta.  Haec  juxta  ordinem  plerumque  digni- 
tatis proponi  solent ; quandoque  juxta  ordinem  efficaciae 
disponi  possunt. 

2T1.  4)  Objectiones . OvAme,  item  fontium  afferuntur  obje- 
ctiones, et  solvuntur:  sive  hae  negativae  sint  sive  positivae; sive 
, directe  impetant  propositionem,  sive  indirecte,  allata  nimirum 
argumenta  evertendo. 

Synthesis  generalis,  seu  totius  Theologise  synopsis. 

212.  Theologia,  seu  scientia  Religionis,  dividitur  in  duas 
partes,  unam  generalem  (2)  alteram  specialem;  prior  agit dfe 
vera  Religione,  altera  de  verx  Religionis  doctrina,  circa  Deum, 
circa  mundum,  et  circa  hominem  ad  Deum,  ceu  finem  ipsius 
ultimum,  deducendum. 

213.  PARS  PRIOR. 

XHEOLOGrl^ 

[Continet  tractatus  quatuor.] 

Tractatus  I,  deprificipiis  theologicis,  seu  prolegomena. 

Tractatus  II,  de  Religione  Christia?ia,  seu  de  vera  Religione  contra  gen- 
tiles et  Judaeos. 

Tractatus  III,  de  Christi  Ecclesia,  seu  de  vera  Religione  contra  haereticos. 

Tractatus  IV,  de  Regula  fidei,  seu  de  Scriptura,  Traditione  et  Magisterio 
Ecclesiae,  quae  sunt  verae  Religionis  regula  pro  ipsis 
Catholicis. 

(l)Exnon  intellecto  hoc  principio  erravit  Hermesiusin  sua  Methodologia. 

Theologia  generalis  fere  cum  ea  parte  convenit  quae  a nonnullis  Apo- 
logetica dici  solet ; paulo  latius  tamen  Theologia  extenditur. 

214. 


PARS  ALTERA. 


tConlinet  tractatus  quindecim,  qui  praecedentibus  continuata  serie  connectuntur.] 


Theologia.  ^ Tractatus 
CosMOLOGiA.  Tractatus 

Cheistologia.  Tractatus 

/ Tractatus 
I Tractatus 
k Tractatus 
I Tractatus 
j Tractatus 
’ Tractatus 
Anthuopologia.  < Tractatus 
j Tractatus 
i Tractatus 


' Tractatus 
Eschatologia.  Tractatus 


) Tractatus  V,  de  Deo  et  divinis  attributis,  seu 
VI,  de  SS.  Trinitate.  . . . . . 
VII  decreationeet peccatooriginali. 

VIII,  de  Incarnatione 

IX,  de  Gratia 

X,  de  Sacramentis  in  genere  . . 

XI,  de  Baptismo 

XII,  de  Confirmatione 

XIII,  de  Eucharistia 

XIV,  de  Poenitentia 

XV,  de  Exirema-Unctione.  . . . 

XVI,  de  Ordine 

XVII,  de  Matrimonio 

de  actibus  humanis  .... 

de  legibus 

de  peccatis 

XVIII,  de  virtutibus 

XIX,  de  novissimis 


de  Deo  uno. 
de  Deo  Trino, 
de  Deo  Creatore, 
de  Deo  Redemptore. 


de  Deo  Sanctificatore. 

de  Deo  Legislatore, 
de  Deu  Remuneratore. 

TRACTATUS  U. 


DE  RELIGIONE  CHRISTIANA. 


INTRODUCTIO. 

§ I.  Argumentum,  se\i  veritas  in  Tractatus  decursu  demonstranda.  — §11. 

Errores  contrarii.  — § III.  Principia  qu(V  supponuntur.  — § IV.  Procedendi 

modus  ac  divisio  Tractatus. 

§ 1.  Argumentum. 

1.  Tractatus  hujusce  argumentum  est  demonstrare  Chri- 
stianae Religionis  divinitatem,  divinamve  originem;  seu,  quod 
idem  est,  divinam  missionem  (i)  auctoris  ejus,  qui  Jesus 
Christus  est;  atque  hoc  totius  Religionis  aedificii,  cui  stude- 
mus, est  fundamentum. 

2.  Scilicet  Religio  sacra,  integre  et  adaequate  spectata, 
quasi  divinum  aedificium  est,  ad  laudem  divinae  Majestatis  in 
conspectu  totius  mundi  constitutum ; cujus  figura  fuit  tem- 
plum illud  Hierosolymitanum,  quod  olim  rex  Salomon  ex 
divino  impulsu,  aedificaverat  in  monte  Sion.  Templum  Salo- 
monis, ex  lignis  cedrinis  et  lapidibus  exquisitis  constru- 
ctum, auro  mundissimo  ornatum,  mirabile  et  divinum 
structura  sua,  divinum  quoque  erat  sacris  quae  continebat 
mysteriis  (2) ; eratque  solum  veri  Dei  templum,  inter  omnia 
per  orbem  idolorum  delubra,  sanctitate  fulgens  in  vertice 
montium;  et  ita  figuram  referebat  Religionis  Christiano- 
Catholicae,  quae  velut  mysticum  quoddam  aedificium  ac  tem- 


(1)  Ne  confundatur  divinitas  Christianismi,  ac  divinitas  missionis  Christi, 
cum  divinitate  ;?erson<e  Christi,  de  qua  in  tract.  De  Incamat.,  ut  in  proprio 
loco  erit  agendum. 

(2)  Templum  exstructum  fuit  et  adornatum  secundum  exemplar  Taberna- 
culi, cujus  ipse  Deus  formam  delineaverat.  Cfr.  Exod.  XXV,  40  et  XXVI,  30; 
item  1 Paralip.  XXVIil,  19. 

pium,  divinitus  ad  Dei  laudem  liominumque  salutem  exstru- 
ctum apparet  in  medio  terra3. 

3.  Jam  vero,  hoc  Religionis  aedificium  totum  cognoscere 
et  perscrutari,  universx  Theologix  objectum  est.  Quemadmo- 
dum autem  in  templo  distinguitur  ipsum  aedificium,  a 
sacris  quae  intus  continentur;  ita  etiam  in  Religione  exami- 
nanda, generalis  Religionis  veritas  distinguitur  a doctrina 
particulari,  et  dogmatibus  singulis,  quae  in  ipsa  continen- 
tur. Haec  dogmata  singillatim  spectata,  argumentum  sunt 
Theologide  specialis. 

4.  Generaliter  autem  spectatae  Religionis  veritas  demon- 
stranda, Theologiee  generalis  argumentum  est;  quod  hac  pro- 
positione continetur  : Vera  ac  divina  Religio  repeti  debet  a 

S.  Scriptura  et  Traditione^  sub  magisterio  Ecclesidc  Romano- 
Catholicx.  Hujus  autem  propositionis  demonstratio,  adeoque 
totus  Theologiae  generalis  processus,  ad  hanc  reduci  potest 
formam  : Vera  ac  divina  Religio  repeti  debet  a S.  Scriptura  et 
Traditione,  sub  magisterio  Ecclesix  Romame : si  Deus  religionem 
Christianam,  eamque  solam,  hominibus  constituit,  eamque  Ec  ■ 
clesiee  Romame  commisit  custodiendam,  ac  depositam  in  Scri- 
pturis et  Traditione  eidem  dedit  interpretandam;  atqui  i®  Deus 
hominibus  Religionem  Christianam,  eamque  solam  constituit; 
2®  hanc  Religionem  Christianam  Deus  Ecclesise  Romame  commi- 
sit custodiendam;  'ac  3®  depositam  in  Scripturis  et  Traditione, 
eidem  dedit  interpretandam ; ergo  vera  ac  divina  Religio  repeti 
debet  a S.  Scriptura  et  Traditione,  sub  magisterio  Ecclesix  Ro- 
mano-Catholicee. 

5.  Hinc  animadvertere  licet,  ipsam  Theologiam  genera- 
lem in  tres  tractatus  subdividi  : 1®  de  Religione  Christiana, 
quae  demonstratio  Christiana  quoque  vocari  solet ; — 2®  de 
Christi  Ecclesia,  seu  de  Religione  Catholica,  et  3®  de  theologica 
Regula,  seu  de  Regula  fidei  cathoUcx;  quae  duae  ultimae  tra- 
ctationes demonstrationem  catholicam  constituunt.  — Di- 
stinguitur autem  demonstratio  Christiana  a demonstratione 
catholica,  seu  quod  idem  est,  demonstratio  divinae  Christi 
missionis  a demonstratione  vera3  Christi  Ecclesiae  ac  genuinae 
fidei,  sicut  aedificii  fundamentum  ab  ipso  distinguitur  aedi- 
ficio. Quemadmodum  enim  in  templo  spectari  potest  et 

fundamentum,  et  superaedificata  structura ; ita  in  vera  reli- 
gione, distingui  potest  Ecclesia  Christi  a fundamento  suo, 
quod  ipse  Christus  est,  ejusque  divina  missio  et  auctoritas  : 
Fundamentum  enim  uliud^nemo  ponere  potest  prdeter  id  quod 
positum  est,  quod  est  Christus  Jesus.  I Cor.  IIl,  11. 

6.  Haec  ergo  fundamentalis  veritas,  divinus  scilicet  Chri- 
stianae religionis  character,  hujusce  tractatus  argumentum 
est,  quod  his  verbis  enuntiari  potest : Demonstrare,  inter  omnes 
totius  mundi  religiones,  unam  Religionem  Christianam  esse 
divinitus  datam  et  impositam  hominibus . Qua  propositione  con- 
tinentur duo  : 1^  Religionem  Christianam  esse  divinitus  reve- 
latam, 2«  nullam  aliam  Deo  placere.  Haec  autem  duo  simul- 
tanee  demonstrabuntur  : pars  enim  negativa  ipsa  parte 
positiva  continebitur ; ita  enim  Christiana  Religio  divinitus 
data  ostendetur,  ut  simul  exclusiva  esse  appareat. 

§ IL  Errores  contrarii 

7.  Demonstratio  christiana  sectis  qntichristianis  opponitur; 
quemadmodum  sectis  anticatholicis  opponetur  subsecutura 
demonstratio  catholica. 

8.  Porro  sectae  antichristianae  duplicis  sunt  generis  : aliae 
fidem  Christi  non  habent,  licet  aliquam  forte  revelationem 
admittant  : hujusmodi  sectatores  vocantur  infideles',  — aliae 
fidem  nullam  habent,  omnemque  revelationem  respuunt  : 
et  hi  vocantur  increduli. 

9.  Infideles  sunt  : Judaei,  Mahumetani  et  Gentiles  reliqui. 

10.  Increduli,  quo  nomine  veniunt  quoque  Naturalistae  seu 
Rationalistae,  et  Indifferentistae,  varie  distinguuntur,  nimd- 
rum  : 1°  ratione  systematis  philosophici,  2«  ratione  opinio- 
nis de  Deo,  3®  ratione  aetatis  et  nationis. 

11.  1®  Ratione  systematis  philosophici,  s\xni  vel  idealistde, 
vel  mater ialist 38,  vel  sceptici. 

12.  2<^  Ratione  opinionis  de  Deo,  sunt  vel  athei,  vel  pan~ 
theistx,  vel  deistx,  vel  progressistx  et  autotheistx . 

13.  3®  Ratione  aetatis,  sunt  vel  antiqui  vel  recentiores.  Inter 
quatuor  celebriores  in  antiquitate  philosophicas  sectas,  seu 
scholas,  quae  sunt  Platonica,  Epicurea,  Aristotelica  seu  Peri- 
pateticorum, Zenonis  seu  Stoicorum;  secunda  et  quarta. 

Epicurei  nempe  et  Stoici,  magis  in  impietatem  ferebantur  (i). 
PraBcipuum  impietatis  nomen  nacti  sunt  : Anaximander, 
Leucippus,  Democritus,  Epicurus,  Strato,  Lucretius. 

14.  Recentiores  commode  dividi  pos*sunt  in  quatuor  na- 
tiones : Itali,  Angli,  Germani  et  Galli. 

15.  Itali  Machiavellus  1527  (2).  — Jordanus  Bruno  1600. 

— Vanini  1619.  — Spinoza,  Lusitanus  1677. 

16.  Angli  : Herbertus,  comes  de  Cherbury,  coryphaeus, 
1648.  — Hobbes  1625.  — Locke  1704.  — Shaftesbury  1713. 
~ Toland  1722.  — Tindal*  1733.  — Craig  1700.  — Collins 
1729.  — Woolston  1731.  — Bollingbroke  1751.  — Hume 
1776. 

17.  Germani:  Kant  1804.  — Ficbte  1814. — Schelling  1854. 

— Hegel  1831.  — Strauss. 

18.  Galli:  Bayle  1706. — Voltaire  1778. — D’Alembert  1783. 

— Montesquieu  1755. — D’Argens  1771. — Marmontel  1799. — 
Maupertuis  1759.  — Condorcet  1794.  — Toussaint  1772.  — 
J.  J.  Rousseau  1778.  — De  Volney  1820.  — De  Tracy  1836. — 
Materialistae  : La  Mettrie  1751,  d’Holbac  1789,  Helvetius  1772, 
Diderot  1784,  Gabanis  1808,  et  horum  continuator  Broussais 
1838.  — Franco-Muratorum  secta,  postquam  in  Anglia  cum 
incredulitate  adoleverat,  in  Galliam  introducta  fuit  a Der- 
wentwater,  qui  primam,  ut  aiunt,  Officinam  erexit  Pari- 
siis 1725  (3). 

19.  De  impietate  Kantiana  in  Germania,  et  neo-eclectica  in 
Gallia,  aliquid  magis  peculiare  indicandum  videtur.  Idea- 
lismus  kantianus,  cum  omne  fundamentum  Religionis  Chri- 
stianae, metaphysicum,  physicum  atque  historicum  plane 
convelleret,  novum  religionis  genus  peperit,  rationis  humanae 
delirantis  foetum.  Huic  quidem  praelusit  ipse  Kantius  opere 
inscripto  : De  religione  intra  limites  rationis;  sed  viam  auda- 
cter calcavit  Schelling,  a quo  omnia  Christianae  theologiae 
mysteria  ita  ratione  explicata  fuere,  ut  omnimode  potius  per- 
vertantur ; ac  nil  aliud  doceantur  esse,  quam  doctrina  pagano- 

(1)  Cf.  Josephi  Gautier,  opusc.  De  hceresibus,  apud  Migne,  Cni'sus  theoh 
tom  V. 

(2)  Annus  obitus. 

loj  Cf.  Woulers,  Hist.  Eccles.  ad  an,  1723. 

rum  mysteriorum,  evoluta  ac  publice  manifestata  (i).  Rem  tan- 
dem complevit  Hegelius,  qui  religiones  omnes  veluti  neces- 
sarias ideae  evolutiones  in  humanitate  spectans,  earum  om- 
nium complementum  in  sua  collocat  philosophia,  quam 
solam  homine  Deoque  dignam  religionem  esse  delirat (2). 

20.  Neo-eclectismi  gallici  origo  manifeste  germanica  est, 
tum  ob  apertam  doctrinarum  consensionem,  potius  dixeris 
identitatem,  tum  ob  ipsam  historicam  factorum  evidentiam. 
Sub  novis  scilicet  verborum  formulis,  sub  elegantiore  qua- 
dam veste,  eadem  ponuntur  principia,  eaedem  consecutiones 
deducuntur.  Pantheismus  ac  rationalismus,  aeque  ac  in  phi- 
losophicis systematibus  Germaniae,  neo-eclectismi  hujus 
cardines  sunt.  Deus  est  tv  ku)  seu  universum ; creatio  est 
necessaria  mundi  emanatio  a Deo  : historia  est  inflexibilis 
geometria.  Christiana  vero  mysteria  omnia  pervertuntur  : 
Trinitas  consistit  in  infinito, finito,  ac  utriusque  nexu; Incar- 
natio est  ratio  divina  in  unoquoque  homine  se  manifestans; 
uno  verbo,  hoc  intendit  neo-eclectismus,ut  rationis  ope  evol- 
vat sensum  philosophicum,  sub  mythis,  quos  vocat,  christia- 
nismi delitescentem,  atque  ita  integrum  christianismum 
reficiat,  aut  potius,  penitus  destruat  (3). 

21.  His  duabus  sectis  sive  scholis,  plus  minus  accedit  aut 
adnectitur,  omnis  moderna  incredulitas,  quse,  utut  multifor- 
mis, in  hoc  tamen  conspirat  universim,  ut  quidquid  reve- 
latum et  supernaturale  est  rejiciat,  totamque  religionem 
ad  naturalis  legis,  qualem  sibi  fingit,  observationem  redu- 
cat. 


§ III.  Principia  quaj  supponuntur. 

22.  Ut  contra  has  impietates  et  aberrationes  veritatem  ad- 
struamus,  nonnulla  principia  prsesupponimus,  quae  sana 
philosophia  demonstrat  (4). 


Cf.  J.  Steininger,  Examen  critique  de  laphilosophie  allemande dcpuis 
Kant  jusqu  d nos  jours.  Treves,  1841,  p.  80. 

(2)  Ibid.,  p.  lOoseqq. 

(3)  Perrone,  Synopsis  hist.  theol. 

(4)  Cf.  tamen  infra  Tract.  5 de  Deo  et  dk\  attrib. 

23.  Adversarios  scilicet  eo  censemus  adductos,  ut  admit- 
tant certitudinem  et  certitudinis  criteria  varia,  ergo  non 
esse  scepticos  ; 2®  existentiam  objectivam  corporum,  ergo  non 
esse  idealistas  ; S*»  existentiam  personalem  Dei,  ergo  non  esso 
atheos  aut  pantheistaa;  4®  Dei  infinitam  perfectionem,  pro- 
videntiam, hominisque  libertatem,  ergo  non  esse  fatalistas ; 
5®  animae  humanae  spiritualitatem  et  immortalitatem,  ergo 
non  esse  materialistas ; 6®  existentiam  legis  naturalis,  qua 
homo  vere  et  absolute  obligatur,  ergo  non  esse  autonomistas. 
Quibus  suppositis,  demonstrationem  Christianam  ordinamus 
ac  delineamus  sequenti  forma. 

§ IV.  Processus  ac  divisio  Tractatus. 

24.  Propositio  generalis  :jRe%io  Christiana,  eaque  sola,  di- 
vinitus est  hominibus  constituta. 

23.  Proh.  Religio  Christiana,  eaque  sola,  divinitus  est  ho- 
minibus constituta,  si  1®  Deus  Religionem  Christianam  ho- 
minibus revelavit,  et  2°  nulla  alia  ipsa  placet ; atqui  Reli- 
gionem Christianam  Deus  revelavit,  et  nulla  alia  ipsi  placet ; 
ergo. 

26.  Probatur  minoris  pars  prior:  Deus  Religionem  Christia- 
nam revelavit,  si  potuit  et  voluit : atqui  potuit,  quod  ex  ipsa 
Religionis  et  revelationis  notione  ostenditur;  voluit,  quia 
eamdem  in  Testamento  vetere  praeparavit,  et  in  Testamento 
novo  per  Christum  consummavit. 

27.  Probatur  minoris  pars  altera,  tum  ex  praecedenti,  cujus 
est  corollarium  ; tum  directe,  ostendendo  praeter  Religionem 
Christianam  nullam  esse,  quae  vel  abrogata,  vel  falsa  etiimpia 
non  sit. 

28.  Hinc  Tractatus  divisio  deducitur  in  quatuor  capita, cum 
appendice,  hoc  modo  : 

Caput  I,  de  Religione  in  genere. 

Caput  II,  de  Religione  revelata. 

Caput  III,  de  revelatione  Mosaica. 

Caput  IV,  de  revelatione  ChHstiana. 

Appendix  de  ceterarum  religioiwni  inanitate. 


CAPUT  PRIMUM. 


DE  RELIGIONE  IN  GENERE. 


29.  Tria  in  hoc  capite  dilucidare  et  stabilire  debemus  : 
quid  sit  Religio,  an  aliqua  Religio  sit  necessaria,  an  de  Reli- 
gione sit  inquirendum.  Hinc  tres  articuli  : 

Articulus  I,  de  Religionis  notione. 

Articulus  II,  de  Religionis  necessitate. 

Articulus  III,  de  Religionis  inquisitione. 

ARTICULUS  I. 

DE  RELIGIONIS  NOTIONE. 

QUAESTIONES. 

30.  QuaERItur  : P Quomodo  Religio  definitur  et  distingui- 
tur? — R.  P Religio,  vi  nominis,  quod  a religando  derivatur, 
est,  juxta  mentem  Augustini,  quasi  vinculum  unionis  Deum 
inter  et  homines,  atque  obligatio  qua  Deo  Creatori  nostro 
adstringimur.  — Quoad  sensum,  Religio  sumitur  metapho- 
rice et  proprie : metaphorice,  pro  statu  vel  societate  hominum, 
Deum  peculiari  modo  colentium;  proprie,  pro  ofpcio  hominis  erga 
Deum.  — Porro  Religio  sensu  proprio  potest  accipi,  vel  sub- 
jective, vel  objective.  Subjective  definitur  : Virtus  qua  Deo 
debitum  obsequium  et  honorem  prxstamus ; objective  vero:  Com- 
plexus omnium  officiorum,  quibus  homo  Deo  obsequium  et  hono- 
rem exhibere  tenetur. 

31.  Divisio.  Religio  distinguitur  tripliciter  : i)  est  vera  vel 
falsa;  2)  naturalis  vel  supernaturalis  seu  revelata;  s)  spe- 
culativa vel  practica.  — 1)  Vera  Religio  ea  est,  quaa  veram  de 
Deo  existimationem  et  fidem  habet,  verumque  ac  legitimum 
cultum  ipsi  exhibet,  et  definiri  potest  : Certa  ratio  ac  modus 
colendi  Deum, vi  cujus  ipsi  in  hac  vita  placer  e,  et  in  altera  xter- 

nam  felicitatem  consequi  possumus.  Religio  falsa  ea  dicenda 
est,  quae  falsa  de  Deo  docet,  et  adulterinum  ipsi  cultum  re- 
pendit. 

32.  — Naturalis  reVigio  ea  est,  quam  ratio,  sola  sibi  relicta, 
nata  est  dictare,  et  ad  quam  natura  inclinat;  seu  est  collectio 
principiorum  ad  Deum  colendum  spectantium,  quatenus 
naturali  lumine  innotescere  possunt.  — Religio  supernatura- 
lis  ea  est,  quae  extraordinaria  et  supernaturali  revelatione  et 
Dei  manifestatione  nititur  et  innotescit.  Deus  itaque  omnis 
verse  religionis  objectum  est  : naturalis  quidem,  ut  auctor 
naturae;  supernaturalis,  ut  auctor  gratiae. 

33.  — 3)  Distinguitur  quoque  religio  speculativa  et  practicay 
quia  obsequium  religiosum  pertinere,  tum  ad  intellectum,  tum 
ad  voluntatem  potest.  Quare  religio  speculativa  dicitur,  qua- 
tenus imponit  officia  theoretica,  quae  praestantur  ab  intellectu: 
nimirum,  ut  de  natura  et  proprietatibus  naturae  divinae  recte 
sentiamus ; dicitur quatenus  imponit  officia  practica, 
quae  a voluntate  exhibentur  : nimirum,  ut  Deum  diligamus, 
invocemus,  metuamus,  eique  cultum  signis  etiam  externis 
exhibeamus. 

34.  Q.  2®  Quid  et  quotuplex  est  cultus? — Cultus,  generaliter 
sumptus,  est  ipsa  religio  exercita,  seu  in  concreto  : adeo  ut 
ipsis  constituatur  actibus,  quibus  religio  exercetur. 

3o.  Divisio.  Cultus  distinguitur  tripliciter  : est  enim  inter- 
nus vel  externus ; privatus  vel  publicus  ;naturalisvQ\  revelatus. 
— 1)  Cultus  internus  ille  est,  qui  exercetur  actibus  internis, 
intellectus  scilicet  et  voluntatis,  per  fidem  rectosque  sensus, 
et  amorem ; qui  exercetur  actibus  externis  et  corpo- 

ris ministerio.  Utrumque  religio  complecti  debet. — 2)  Cultus 
privatus  est,  qui  praestatur  ab  homine  qua  persona  individua 
est;  publicus,  qui  praestatur  ab  homine  qua  membrum  vel 
caput  societatis  est.  — 3)  Cultus  demum  dicitur  7iatur alis  vel 
revelatus,  prout  a natura  dictatur,  vel  ab  ipso  Deo  supernatu- 
rali modo  proscribitur. 


CAP.  1.  DE  nELIGIONE  IN  GENERE. 

ARTICLLUS  II. 

DE  RELIGIONIS  NECESSITATE. 

36.  De  necessitate  agitur  ethica,  seu  de  obligatione,  quae 
homini  circa  religionem  incumbit.  Necessitas  ethica  distin- 
guitur contra  necessitatem  physicam;  cum  haec  referatur  ad 
rei  existeutiam,  ethica  vero  respiciat  jus,  et  ad  rei  obligatio- 
nem pertineat.  — Quaeritur  itaque,  utrum  religio  sit  obli- 
gatoria? 2®  qualis  cultus  Deo  exhiberi  debeat,  internusne  an 
externus?  3®  num  qualiscumque  religio  sit  homini  indiffe- 
rens? Unde  tres  propositiones  sequentes  : 

Propositio  I,  de  religionis  obligatione. 

Propositio  II,  de  cultu  prcestando. 

Propositio  III,  de  indifferenlismo. 

PROPOSITIO  I. 

Religio  est  homini  absolute  obligatoria. 

37.  EXPLICATUR,  Religio  intelligitur  aliqua  conveniens, 
quin  determinetur  qualis;  revelatane  scilicet  esse  debeat, 
an  naturalis  esse  possit.  — Dicitur  homini,  hoc  est,  omni 
homini,  sensu  universali.  — Dicitur  obligatoria  absolute,  hoc 
est,  non  relative  ad  certa  adjuncta,  a quibus  obligatio  depen- 
deat; sed  essentialiter,  ita  ut  nulla  causa  obligationem  hanc 
solvere  possit,  utpote  qua3  insita  hominis  naturgfe  inhaereat. 

38.  PROBATUR.  Religio,  seu  obsequium  hominis  erga  Deum 
obligatorium  est,  si  ex  parte  hominis  illud  obsequium  debe- 
tur, et  ex  parte  Dei  illud  idem  requiritur;  atqui  haec  duo 
constant;  ergo. 

39.  I.  Debetur  ex  parte  hominis,  quod  patet  1®  ex  natura 
rei  '.Superiori  seu  domino  debetur  ab  inferiore  obsequium; 
atqui  nullus  magis  quam  Deus  est  hominis  dominus,  quum 
dominium  in  hominem  obtineat  sicut  Creator  in  creaturam, 
sicut  opifex  in  opus  manuum  suarum;  ergo.  — Renefactori 
debetur  gratitudo ; atqui  Deus  summus  homini  benefactor. 
— Patri  debetur  reverentia  et  amor;  atqui  Deus  est  eminen- 
tissime hominis  pater  (i).  — Regi  debetur  honor;  atqui  Deus 

(1  j Agitur  hic  de  paternitate  quae  Deo  comj)etit  ut  Creatori,  non  de  ea  qliai 
illi  convenit  ut  SauctiQcatori,  per  regenerationem  baptismalem. 

Ilex  supremus  est,  Rex  regum  el  Dominus  dominantium  (i),Rex 
iixculorum  immortalis  (2),  cui  honor,  virtus  et  gloria  debetur. 

40.  — 2**  Patet  ex  communi  natur x sensu.  Homo  naturaliter 
inclinatur  ad  religionis  oliicia  : quod  in  instinctu  illo  cerni- 
tur, quo,  dum  imminent  pericula,  ad  orandum  Deum  impelli 
solet  : quodque  vocare  possumus  cum  Tertulliano,  testimo- 
nium animx  naturaliter  christianx  (3),  vel  saltem  naturaliter 
religiosaB.  — Plutarchus  ait  : Si  terram  obeas,  invenire  possis 
urbes  muris,  litteris,  legibus,  domibus,  opibus,  numismate  caren- 
tes; urbem  vero  templis  diisque  destitutam,  qux  precibus,  jureju- 
rando, oraculis  non  utatur,  non  bonorum  causa  sacrificet,  non 
mala  sacris  avertere  nitatur,  nemo  unquam  vidit  (4).  — Cicero  : 
Sua  cuique  civitati  religio  est.  Deum  quippe  ndtura  venerari-no- 
vit;  nec  quisquam  est  homo,  qui  lege,  qux  hoc  prxcipiat,  ca- 
reat  (o). 

41.  — 3*^  Patet  ex  humanx  societatis  conditione , qu«  sine  re- 
ligione prorsus  stare  nequit.  Unde  Plato  : Omnis  humanx 
societatis  fundamentum  convellit,  qui  religionem  convellit  (6). 

42.  \\.  Requiritur  ex  parte  Dei.  Etenim  Deus  non  potest 
concedere,  ut  inferior  non  praestet  superiori  obsequium,  aut 
officia  a natura  imposita  non  impleat ; cum  legis  naturalis 
praecepta  formalia,  vel  tollere,  vel  mutare,  nequaquam  possit. 

43.  Corollarium  I.  Homo  tenetur  Deum  eo  modo  hono- 
rare, vei  eo  cultu,  quo  Deus  voluerit;  nam  homo  obsequium 
Deo  debet  absolutissime,  ergo  illud  debet  etiam  quoad 
modum  qui  Deo  placuerit. 

44.  Coroll.  H.  Ergo,  si  Deus  aliquam  religionem  voluerit 
revelare,  hanc  homo  accipere  et  servare  tenebitur. 

,45.  OBJic.  Deus  cultu  nostro  non  eget;  ergo  nec  illum 
exigit.  — R.  Conc.antec.  nego  conseq.  et  suppositum.  Non  enim 
propterea  exigit  quia  eget;  sed  propterea  exigit,  quia  quales 
nos  creavit  et  esse  destinavit,  tales  necessario  vult  nos  esse. 

46.  Inst.  i®  Si  vellet  nos  tales  esse,  deberet  grassantem 
impietatem  impedire  : atqui  hanc  nequaquam  impedit;  ergo. 

‘ — R.  Neg.  illat.  et  conc.min.neg.  cons.  Liberum  enim  ab  ho- 

(1)  Apoc.  XIX,  16.  —i2)  I Tim.  I,  17.  — (3)  Apolog.  cap.  — Contra 
Collot.  Epiciir. — (5;  iii  Orat. pro  Flacco.  — ^6)  De  legibus,  lib.  10. 

inine  libero  exigit  obsequium;  cum  impiis  autem,  qui  libere 
non  faciunt  ea  quae  vult,  faciet  ipse  quae  vult. 

47.  Inst.  2°  Cultus  noster  est  imperfectus;  ergo  Deo  indi- 
gnus. — R.  Dist.  antec.  Est  imperfectus  sensu  negativo, 
conc.;  sensu  positivo,  subdist.  Per  se  et  objective  spectatus, 

per  accidens,  ratione  actus  humani  in  individuo  spe- 
ctati, transeat.  Et  neg.  conseq.  Id  enim  Deo  non  est  indi- 
gnum quod , posita  creatione  hominis  liberi , ab  eo  non 
requirere  nequit  : imo  si  indignum  non  fuit  Deo  creare  ho- 
minem, an  indignum  erit  ut  ab  homine,  tanquam  Deus  et 
Creator,  agnoscatur  et  honoretur? 

PROPOSITIO  II. 

Homo  tenetur  prxstare  Deo  cultum  internum  et  externum. 

48.  PROB.  1®  Quoad  cultum  internum.  Homo  tenetur  Deo 
exhibere  gratitudinem,  amorem,  etc. ; atqui  haec  sine  cultu 
interno  praestari  non  possunt. 

49.  2®  Quoad  utrumque.  Homo  totus,  ratione  corporis  aeque 
ac  anim«,  multis  auctus  beneficiis  a Deo  pendet;  ergo  homo 
totus,  hoc  est,  anima  et  corpore,  Deum  colere  tenetur  : 
anima  quidem  per  cultum  internum ; corpore  vero  per  ex- 
terna quaedam  interioris  obsequii  signa,  quae  cultum  exter- 
num constituunt. 

50.  3®  Naturae  humanae  consentaneum  est,  internos  sensus 
exterioribus  significationibus  prodere.  Ergo. 

51.  4°  Accedit  omnium  populorum  unanimis  consensus, 
inde  a sacrificio  Abelis,  usque  ad  oblationes  et  cantus  reli- 
giosos barbarorum,  in  hodierna  America  et  Oceania. 

PROPOSITIO  III. 

Indifferentismus  in  materia  religionis  damnandus  est. 

52.  Indifferentismus  generatim,  est  principium  vel  doctrina 
statuens  indifferentiam  in  materia  religionis.  — Distinguitur 
duplex  : primus  est  illorum  qui  religionem  ut  rem  prorsus 
indifferentem,  et  nequaquam  necessariam  negligunt;  hoc 
indifferentismi  genus  in  Propos.  / confutatum  est. — Alter 
est  eorum,  qui  necessitatem  quidem  alicujus  erga  Deum  cul- 
tus fatentur,  docent  tamen  cuivis  licere  religionem  quam 

libuerit,  pro  vario  loco,  tempore,  statu,  setate  ctc.,  profi- 
teri. In  hoc  secundo  sensu  propositio  intelligenda  est. 

53.  Indifferentismus,  secundo  modo  intellectus,  parum 
differt  a Tolerantismo^  quem  etiam  supponit  et  includit.  To- 
lerantismus  enim  est  doctrina  statuens,  omnes  religiones, 
quamvis  oppositas,  esse  bonas.  — Distinguitur  autem  tole- 
rantismus  in  laxiorem^  qui  omnes  in  orbe  existentes  religio- 
nes aeque  bonas  ae  sanctas  dicit,  utpote  quae  solis  formulis 
differant;  et  in  minus  laxum  seu  protestanticum,  qui  omnes  et 
solas  sectas  Christianas  . affirmat  esse  bonas,  et  ad  Ecclesiam 
Christi  pertinere,  modo  vagum  quemdam  christianismum 
retineant,  seu,  ut  aiunt,  articulos  fundamentales  2idmiii2inl  (i). 

54.  Tolerantismus  iste  dicitur  etiam  tolerantia  religiosa^ 
\e\  dogmatica  aut  theologica;  ut  distinguatur  a civili  et  po- 
litica : quae  alia  non  est,  quam  legum  dispositio,  qua  publi- 
cum cultus  exercitium  permittitur,  aut  etiam  aequalis  pro- 
tectio promittitur  externae  professioni  tam  erroris  quam 
veritatis. 

55.  Indifferentismus  itaque,  quem  impugnamus,  toleran- 
tiam religiosam  istam,  et  quidem  latiorem,  includit;  et  hac 
formula  enuntiari  potest  : Licet  homini  indifferenter  pro  arbi- 
trio quamcumque  religionem  sequi.  Hanc  autem  doctrinam 
damnandam  asserimus. 

56.  PROBATUR.  Istiusmodi  doctrina  est  in  se  falsa,  Deo 
blasphema,  homini  injuriosa  et  perniciosa,  religioni,  et  hinc 
societati  exitiosa ; ergo  damnanda  est. 

57.  Falsa;  nam  supponit,  i)  hominem  habere  jus  reli- 
gionis modum  pro  arbitrio  suo  determinandi;  atqui  hoc 
falsum  est.  Etenim  hoc  jus  non  habet,  neque  ex  natura  rei, 
neque  ex  Dei  concessione  : non  ex  natura  rei,  nam  summe 
atque  unice  ad  Deum  pertinet  determinare  quomodo  ipse  coli 
voluerit;  neque  ex  concessione  : non  enim  potest  Deus  illud 
homini  concedere,  ut  quovis  cultu,  etiam  erroribus,  vitiis, 
impietatibus  immixto,  divinam  Majestatem  honoret.  — Sup- 
ponit 2)  omnes  religiones,  etiam  inter  se  oppositas  in  do- 
gmatibus et  morali,  esse  seque  veras  et  bonas. 


(1)  Infra,  Tract.  3,  De  Ecclesia^  introd.  n.  28. 

58.  2®  Deo  blasphema.  Id  blasphemum  est  in  Deum  quod 
negat  ipsius  attributa;  atqui  indifferentismus  negat  ipsius  et 
veracitatem  et  sanctitatem,  etc. ; cum,  sectas  sibi  contrarias 
seque  bonas  proclamans,  supponat  Deo  aeque  placere  verita- 
tem et  mendacium,  bonum  et  malum ; ergo. 

59.  3®  Homini  injuriosa  et  perniciosa.  — 1)  Injuriosa.  Vel 
enim  homo  credit  omnes  religiones  esse  veras  : et  est  insa- 
nus, dum  credit  contradictoria  simul  esse  vera ; atqui  tamen 
id  credere  tenetur,  quicumque  dicit  omnes  sectas  esse  aeque 
bonas.  Admittere  enim  debet  haec  et  similia  : Christum  esse 
merum  hominem,  et  Christum  esse  Deum;  Romanum  Pontifi- 
cem esse  Christi  vicarium,  et  eumdem  esse  Antichrislum,  etc. 
— Vel  credit  unam  esse  veram  : et  est  hypocrita,  reliquas 
omnes  aeque  approbando.  — Vel  demum  credit  nullam  esse 
veram,  sed  omnes  falsas  : et  est  impius  in  Deum,  noxius  in 
societatem,  et  hypocrita  si  aliquam  exerceat.  — 2)  Perniciosa. 
Nam  si  vel  probabile  tantum  sit,  existere  religionem  unam 
ex  obligatione  suscipiendam,  qua  ?ola  Deus  coli  et  homo 
finem  suum  consequi  possit;  perniciosa  sane  res  est  hanc 
unam  religionem  jion  amplecti,  nec  eidem  ut  soli  bonae 
adhaerere;  atqui  religionem  tantum  unam  veram  esse  et  ex 
obligatione  suscipiendam,  non  solum  probabile  sed  certum 
est ; ergo. 

60.  4®  Religioni,  et  hinc  societati  exitialis.  Nam  i)  sine 
notione  Dei  nulla  concipi  potest  religio;  atqui  indifferen- 
tismus tollit  notionem  Dei,  cujus  attributa  inficiatur ; ergo. 
2)  Sine  obligatione  officiorum  quae  religionem  constituunt, 
nulla  concipi  potest  religio;  atqui  indifferentismus  omnem 
obligationem  officiorum  tollit,  dum  omnia  reddit  arbitraria; 
ergo.  3)  Tandem  sine  religione  subsistere  nequit  societas ; 
sed  indifferentismus  religionem  subvertit;  ergo  et  societa- 
tem. 

ARTICULUS  III. 

DE  RELIGIONIS  INQUISITIONE. 

Propositio  I,  de  obligatione  inquirendi. 

Propositio  II,  de  non  excludenda  ab  examine  religione  revelata. 

Propositio  III,  de  inquirenda  revelatione. 

Propositio  IV,  ratione  indagandi  revelationem. 

PROPOSITIO  I. 

Homo  tenetur  de  vera  religione  inquirere^  et  docentes  audire. 

61.  Inquirere  tenetur  homo  ille  scilicet,  qui  non  in  tran- 
quilla veritatis  possessione  conquiescit  : hoc  est,  qui  vel 
ignorat  quomodo  Deum  colere  debeat,  vel  de  legitimitate 
sui  cultus  rationabiliter  dubitat.  — Debet  inquirere  et  docen- 
tes audire;  quae  duo  connexa  sunt,  et  simultanee  demonstran- 
tur. 

62.  PROB.  1®  Homo  tenetur  Deum  colere  quomodo  Deus 
voluerit ; ergo  tenetur  de  religione  inquirere.  Prob.  cons. 
Tenetur  inquirere:  nam  qui  obligatur  ad  finem,  obligatur  ad 
medium,  quod  hic  est  inquisitio  religionis. 

63.  2«  Si  non  teneretur  inquirere,  hocrideo  foret,  quia  vel 
immediate  evidens  est  vera  religio,  vel  quia  in  materia  reli- 
gionis licet  esse  indifferentem;  atqui  neutrum  dici  potest. 
Etenim  vera  religio  non  est  immediate  evidens,  saltem  in 
sensu  thesis,  quae  supponit  incertitudinem;  neque  in  reli- 
gione, utpote  in  re  tanti  momenti,  licet  esse  indifferentem; 
quod  supra  uberius  ostensum  est. 

PROPOSITIO  II. 

Non  licet  homini  ah  inquisitione  sua  excludere  religionem 
revelatam. 

64.  PROB.  Potuit  Deus  aliquam  religionem  revelare,  et  qui- 
dem mediate,  per  alios  homines  ; ergo  obligatio  est  et  de  ea 
inquirendi  et  audiendi  docentes. — Prot/.a/iZec.  i)  Etenim  Deus 
id  potuit  ethice.,  quia  jus  habet  praescribendi  quem  voluerit 
cultum ; et  physice.,  quia  est  omnipotens.  2)  Idem  patet  ex 
consensu  populorum  omnium,  qui  semper  in  religionibus 
suis  hanc  Dei  potestatem  agnoverunt.  Ergo  (i). 

(I)Cf.  infra  Gap.  II,  art.  1.  n.  87  seqq. 

63.  OBJ.  Religio  revelata  repugnat;  ergo  neque  existit,  ne- 
que est  inquirenda.  Etenim  religio  natura  sua  universalis 
esse  debet ; ergo  nequit  forma  particulari,  contineri,  qualis 
est  cultus  revelatus  ; sed  principiis  universalibus  consistere 
debet,  quae  humano  generi  universo  conveniant,  quaeque  alia 
non  sunt  quam  principia  legis  moralis  (i).  — R.  Dist.  antec. 
Religio  debet  esse  universalis  in  potentia,  ita  ut  omnes  reve- 
lationem accipere  possint,  si  ad  omnes  data  sit,  cono.  ; debet 
esse  universalis  actu,  ac  ita  saltem,  ut  naturae  sit  inscripta 
atque  inhaereat,  sicut  lex  naturalis,  neg.  Dixi  si  ad  omnes 
data  sit  : quia  fieri  potest,  ut  Deus  alicui  populo  particulari 
cultum  revelatum  concedat,  quemadmodum  se  gessit  erga 
Judaeos. 

PROPOSITIO  III. 

Homo  reipsa  tenetur  de  religione  revelata,  et  speciatim  de 
Christiana  inquirere. 

66.  PROB.  1®  Omnes  fere  populi,  in  religionibus  suis,  re- 
velationem esse  factam  contendunt;  ergo  tenetur  homo  de 
facto  hoc  saltem  probabili  inquirere. 

67.  2®  Inter  varias  gentium  revelationes,  existit  revelatio 
Judaica  et  Christiana,  singulari  divinitatis  aut  probabilitatis 
charactere  praefulgens ; ergo  tenetur  homo  de  facto  hujusce 
specialis  revelationis,  et  quidem  de  hoc  imprimis,  disqui- 
rere. 

PROPOSITIO  IV. 

Divinae  revelationis  indagandae  vera  ratio  est  examen  auctorita-- 

tis,  seu  motivorum  credibilitatis , non  philosophica  rerum  et 

veritatum,  quae  revelatae  dicuntur,  disquisitio.  ^ 

68.  Motiva  credibilitatis  sunt  generatim  rationes,  seu  ar- 
gumenta, propter  quae  aliqua  res  credibilis  est.  In  specie, 
respectu  revelationis,  motiva  credibilitatis  sunt  rationes, 
quibus  factum  revelationis  probatur,  ac  proin  credibile  effi- 
citur, imo  credendum ; ita  ut  non  tantum  prudenter  credi 

(1)  Kant,  La  religion  dans  Ics  limites  de  la  raison,  traduci.  Trullard, 
Paris  1841. 

possit,  sed  credi  debeat,  sub  poena  gravissimae  et  culpabilis 
imprudentiae. 

69.  Dicitur  in  examen  auctoritatis  seu  motivo- 

rum  credibilitatis  : quia  cum  factum  revelationis  ejusque 
signa,  qualia  sunt  miracula,  debeant  nobis  passim  per  viam 
testimonii  et  auctoritatis  innotescere,  hinc  fit  ut  motiva  cre- 
dibilitatis in  auctoritate  fundentur. 

70.  Dicitur  procedendum  esse  via  auctoritatis, non  disquisi- 
tionis philosophicx.  Scilicet  philosophica  disquisitio  ea  est, 
qua  quaeritur,  utrum  debuerit  a priori  fieri  revelatio,  et  utrum 
res  revelatae  in  se  verae  sint;  via  auctoritatis  e contra  est  ea, 
qua  quaeritur,  utrum  de  facto  constet,  et  historice  certum  sit, 
Deum  esse  locutum 

71.  PROB.  Ratio  indicata  revelationis  indagandae  vera  ac 
opportuna  ratio  est,  si  via  philosophicae  disquisitionis,  nec 
revelationi  convenit,  nec  revelationis  indagatoribus ; e contra 
vero,  utrique  parti  quam  maxime  convenit  via  auctoritatis ; 
atqui  utrumque  ita  se  habet;  ergo. 

72.  MINORIS  PARS  I.  Via  philosophicae  disquisitionis  non 
convenit  i^ipsi  revelationi,  ex  triplici  capite  : i)  quia  revelatio 
ex  parte  Dei  est  actus  liber,  ergo  non  potest  a priori  co- 
gnosci ; 2)  quia  est  factum,  ergo  debet  constare  per  testium 
auctoritatem;  3)  quia  potest  habere  mysteria,  ut  infra  proba- 
bitur ; -ergo  non  debet  intrinseca  rerum  veritas  demon- 
strari. 

73. 2*» Non  convenit  indagatoribus  : nam  hi  indigent  via  tuta 
et  facili  ;sed  via  illa  disquisitionis  non  est  neque  facilisjneque 
tuta,  ut  ex  praecedentibus  sequitur ; ergo. 

74.  MiN.  PARS  II.  Convenit  via  auctoritatis,  1®  revelationi, 
quae  in  facto  historico  consistit,  et  probari  auctoritate^debet. 
— 2®  Convenit  indagatoribus,  quia  et  tuta  est  et  facilis.  Tuta, 
nam  motiva  praebet  certa,  quibus  secure  quilibet,  etiarti  in  re 
maximi  momenti,  fidere  possit.  Faahs,  quia  scire  an  Deus 
religionem  revelaverit  quilibet  potest,  cum  motiva  credibili- 
tatis obvia  sint  et  omnium  captui  accommodata,  ut  ex  sequen- 
tibus patebit. 


CAPUT  SECUNDUM. 


DE  RELIGIONE  REVELATA, 

SEU 

DE  REVELATIONE  GENER ATIM. 


75.  Inquirendum  igitur  nobis  de  revelatione,  et  ita  qui- 
dem de  ea  inquirendum  est,  sicut  de  facto  inquiri  debet ; per 
examen  nimirum  auctoritatis  et  testimoniorum,  ac  proba- 
tionum positivarum  omnium,  quae  motiva  credibilitatis  di- 
cuntur. Quamobrem,  jam  hoc  loco  statim  ea  motiva  essent 
perpendenda,  nisi  prius  de  revelationis  possibilitate  quaestio 
praemittenda  foret.  Cur  autem,  quaerat  quispiam,  in  pro- 
banda possibilitate  revelationis  haerendum  est?  Nonne  suf- 
ficit, si  immediate  probetur  revelationis  existentia?  Ab  esse 
enim  ad  posse  valet  illatio.  — Respondetur  : haec  utique 
probatio  promptior  valeret ; sed  eam  aliquantulum  adversa- 
riorum gratia  differendam  existimamus.  Horum  enim  non 
pauci  discussionem  facti  fugere  conantur,  per  ratiocinia 
a priori,  dicentes  ?ion  esse  possibilem  revelationem;  ergo  nec 
existere;  proindeque  facta  positiva  quaecumque  afferuntur  re- 
cusant. Ut  igitur  saltem  facta  examinare  cogantur,,  necesse 
est  in  antecessum  possibilitatem  revelationis  ipsis  ostendere. 
— Alia  praeterea  ratio  haec  addi  potest,  quod  in  possibilitate 
revelationis,  ad  quam  ejusdem  utilitas  et  necessitas  referun- 
tur, praejudicium  non  spernendum  continetur  ejusdem  exi- 
stentiae. 

76.  Quatuor  erunt  hujus  capitis  articuli  : 

Articulus  I,  de  revelationis  possibilitate. 

Articulus  H,  de  ejusdem  utilitate. 

Articulus  III,  de  ejusdem  necessitate. 

Articulus  IV,  de  ejusdem  cognoscibilitate, 

TlIEOLOG.  DOGM.  I.  8 

77.  Haec  divisio,  quae  implicite  continetur  in  ratiocinio 
fundamentali  Tractatus  (i),  hoc  modo  explicatur  : — Deus 
potuit  revelationem  dare,  si  nullum  adest  obstaculum  physi- 
cum aut  morale,  sive  ex  parte  Dei  sive  ex  parte  hominis  : 
seu,  quod  idem  est,  si  revelatio  ex  parte  Dei  praestari  potest, 
vel  possibilis  est;  et  si  ex  parte  hominis  utilis,  imo  necessaria 
et  cognoscibilis  est;  atqui  sic  habet.  Probatur  minor,  demon- 
strando I.  revelationis  possibilitatem,  II.  ejusdem  utilitatem, 
III.  necessitatem,  IV.  cognoscibilitatem  per  criteria  varia. 

ARTICULUS  I. 

DE  REVELATIONIS  POSSIBILITATE. 

PRiCNOTANDA. 

§ I.  Notio  revelationis  in  genere.  — § II.  Objecta  revelationis  christiance  i/i 
specie.  — § III.  Revelationis  adversarii. 

78.  § I.  Revelatio,  vi  etymologica  vocis,  est  manifestatio 
rei  occultae.  — Vi  acceptionis,  est  manifestatio  rei  occultae 
per  signum.  Signum  autem  potest  esse  naturale  vel  super- 
naturale. 

79.  Hinc  distinguitur  revelatio  naturalis  et  supernatura- 
lis.  Naturalis,  est  manisfestatio  veritatis  a Deo  homini  facta, 
medio  et  modo  mere  naturalibus.  Haec  est  revelatio  late  et 
improprie  sumpta,  quo  sensu  tota  creatio  revelatio  vocari 
possit.  — Supernaturalis,  est  manifestatio  veritatis  a Deo 
homini  facta,  medio  aut  modo  supernaturalibus.  Unde  est 
proprie  dicta  locutio  Dei  ad  homines.  Etenim  proprie  dicta 
locutio  definitur  : Productio  signi  arbitrarii,  quo  quis  manifestat 
id  quod  habet  in  mente.  Si  locutio  procedat  ab  homine,  hu- 
mana ; si  a Deo,  divina  vocatur.  Unde  patet,  revelationem 
supernaturalem  vocandam  quoque  esse  divinam. 

80.  Revelatio  supernaturalis  est  jorojone  et  stricte 

dicta;  quae  in  immediatam  et  mediatam  subdividitur.  Imme- 
diata  est,  quum  Deus  ipse  directe  loquitur  ad  hominem; 
mediata  quum  Deus  ad  homines  per  alios  homines  loquitur. 
Utramque  indicat  Apostolus  his  verbis  : Multifariam  multis-^ 

(1)  Supra,  Introduci.  § IV,  n.  24. 

que  modis  olim  Deus  loquens  patribus  in  prophetis  : novissime, 
<liehus  istis,  locutus  est  nobis  in  Filio.  Hebr.  I,  i,  2. 

81.  De  hac  revelatione  divina  proprie  dicta  nobis  agen- 
dum est;  quse,  sumpta  subjective,  seu  pro  ipso  actu  reve- 
landi, definitur  : Alicujus  veritatis  incognitx  externa  mani- 
festatio, vel  veritatis  jam  cognitee  clarior  explicatio,  homini  a 
Deo  per  proprie  dictam  locutionem,  mediate  vel  immedia  r facta. 
Sumpta  vero  objecti  ve,  estt;>sa  veritas,  vel  veritatum  complexus, 
super  natur  aliter,  i.  e.  per  viam  a naturali  rationis  lumine  di- 
versam, manifestatus. 

82.  Hac  definitione  patet,  revelationem  proprie  dictam  et 
in  sensu  Ecclesiae  catholicae  acceptam,  a revelatione  illa  late 
sumpta,  quae  rationalistarum  est,  essentialiter  difterre.  Ratio- 
nalistae  namque  et  ipsi  revelationis  vocabulo  saepe  utuntur, 
• sed  ita,  ut  per  eam  nihil  aliud,  quam  rationem  ipsam  suam 
significent,  quatenus  natam  veritates  divinas  et  morales  in- 
telligere  in  operibus  naturae. 

83.  § II.  Objecta  revelationis  Christianx.  Revelatio  Chri- 
stiana, quae  eadem  res  est  cum  religione  christiana,  comple- 
ctitur veritates  duplicis  generis.  Primum  genus  sunt  veritates 
naturaliter  cognitae  vel  cognoscibiles  : facta  nempe  historica 
ac  sensibilia,  et  lex  naturalis.  — Alterum  genus  sunt  veri- 
tates naturaliter  non  cognoscibiles  : dispensatio  videlicet 
supernaturalis,  facta  supernaturalia  seu  mysteria,  et  prae- 
cepta positiva. 

84.  Porro  dispensatio  supernaturalis  ea  intelligitur,  qua 
homo  fuit  ad  finem  supernaturalem  vocatus,  et  ad  ordinem 
elevatus,  quem  nuda  natura  sua  neque  postulabat,  neque 
ulla  ratione  attingere  poterat.  Haec  dispensatio  cum  effecti- 
bus suis  vocatur  Gratia. 

83.  Mysterium,  vi  graeci  vocabuli,  est  res  occulta 

seu  secreta.  — Quoad  acceptionem,  in  materia  religiosa  ut 
in  nostro  casu,  accipi  potest  vel  late,  pro  doctrina*  sacra  quae 
occultatur  profanis;  vel  proprie  etsensw  theologico  stricto,  pro 
veritate  revelata  et  incomprehensibili,  quae  definitur  : Veritas 
ita  intellectum  humanum  transcendens,  ut  neque  cognosci  ab  eo, 
neque  intelligi  naturali  potentia  possit;  seu,  quod  idem  est  : 
Veritas  talis,  ut  humana  facultas  eam  neque  invenire,  neque 

acceptam  demonstrare  possit.  — Dicitur  facultas  humana.,  hoc 
est,  intellectus  humanus  qualiscumque,  et  absolute  sumptus; 
ita  ut  veritas  mysterii  homini  sit  impervia  omni.  Quod  si 
tantum  impervia  esset  respectu  quorumdam,  tunc  esset  my- 
sterium relativum,  et  improprie  dictum,  de  quo  hic  non  agi- 
tur. 

86.  § ni.  Adversarii  revelationis  ii  sunt,  qui  revelationem 
omn(‘m  rejiciunt,  et  sola  religione  naturali  Deum  colendum 
docent,  ut  deistae,  rationalistae  vel  naturalista3.  Horum  alii, 
vel  omnem  prorsus  revelationem,  eam  quoque  quae  tantum 
foret  plenior  religionis  naturalis  declaratio,  respuunt  tan- 
quam  impossibilem;  vel  contendunt,  Deum  saltem  nihil 
homini,  quod  hujus  ratio  assequi  non  valeat,  revelare  posse  : 
— alii  revelationem  rejiciunt  ut  inutilem  (i). 

Propositio  I,  de  possibilitate  revelationis  generatim. 

Propositio  Ii,  de  revelatione  mysteriorum. 

' Propositio  HI,  de  revelatime  legis positivee. 

PROPOSITIO  I. 

Revelatio  supernaturalis  est  possibilis. 

87.  Quaestio  haec  de  revelatione  immediata  agit,  qua  scili- 
cet Deus  ipse  directe  loquitur;  hac  enim  admissa,  facile 
patet  eam  ab  homine  ad  hominem  transmitti,  atque  ita  fieri 
mediatam  posse. 

88.  Ut  autem  revelationis  possibilitas  rite  examinetur, 
notandum  est,  in  actu  revelandi  tria  esse  elementa  : Deum 
qui  revelat,  hominem  qui  revelationem  excipit,  et  objecta 
ipsa  qu£e  revelantur.  Etenim  objecta  revelationis  quse  a Deo 
manifestantur,  per  naturae  nostrae  facultates  recipi  debent, 
et  ita  fieri  subjectivae.  Ex  quo  intelligitur  intima,  ratio- 
nem inter  et  revelationem,  relatio  et  nexus  existens. 

89.  PROB.  Ratione.  Revelatio  est  possibilis,  si  nihil 
eidem  obstat,  neque  ex  parte  Dei,  neque  ex  parte  hominis, 
neque  ex  parte  veritatum  revelandarum;  atqui  nihil  horum 

fl)  Inter  plurimos  alios,  eminet  J.  J.  Rousscan,  qui  in  toto  fere  opere, 
<ui  titulus  Emile,  in  id  incumbit,  ut  ostendat  naturam  esso  librum,  in  quo 
ratio  omnia  legere  possit;  unde  revelationem  inutilem  ac  superfluam  esse 
>3onc)udit. 

obstat.  Etenim  ex  parte  Dei  obstare  tantum  posset,  vel  im- 
potentia pbysica,  vel  inhonestas,  quia'  nempe  dedeceret  per- 
fectiones ejus  ; sed,  ex  una  parte,  Deus  est  omnipotens  : potest 
quae  voluerit  homini  manifestare,  sive  externa  voce,  sive 
interna  intellectus  vel  phantasiae  illuminatione  ; ex  altera 
autem  parte,  hominem  erudire  bonitate  ac  sapientia  Creato- 
ris est  dignissimum.  — Neque  obstat  quidquam  ex  parte 
hominis,  qui  natura  ita  comparatus  est,  ut  ad  veritatum 
cognitionem  multo  magis  doctrina  et  institutione,  quam 
propria  investigatione  perveniat ; quod  si  potest  hoqio  ab 
homine  erudiri,  ergo  facilius  et  melius  a Deo.  — Neque  ex 
parte  veritatum  ;nam  multa  sunt  qua^  homo  ignorat,  quaeque 
proin  doceri  potest. 

90.  2®  Auctoritate.  Ps.  XCIII,  9 : Qui  plantavit  aurem  non 
audiet; aut  qui  finxit  oculum  non  considerat? Qui' corripit  gen- 
tes, non  arguet  : qui  docet  hominem  scientiam? ...  Beatus  homo 
quem  tu  erudieris.  Domine,  et  de  lege  tua  docueris  eum  {\). 

91.  Plato  in  Epinomide  ait  : Docere  pietatem  neminem  posse, 
nisi  Deus  tanquam  dux  et  magister  prxiverit. 

92.  Jamblicus  : Qux  Deo  grata  sunt,  scire  difficile  est,  nisi 
quis,  vel  eum  qui  Deum  audivit,  vel  Deum  ipsum  audierit.  De 
vita  Pythagorae,  cap.  28. 

93.  OBJic.  Revelatio  est  res  supernaturalis ; atqui,  quod 
supernaturale  est  ab  homine  percipi  non  potest;  ergo.  — R. 
Dist.  maj.  Est  supernaturalis  subjective,  seu  quatenus  est 
actio  divina,  conc. ; est  supernat.  objective,  seu  quatenus  est 
veritas  menti  hominis  proposita,  sworf.  : quoad  inventionem 
aut  demonstrationem,  saltem  aliquando,  conc. ; quoad  per- 
ceptionem propositionis  seu  assertionis,  neg.  — Ad  minor, 
dist.  Quod  supernaturale  est  percipi  non  potest  : hoc  est, 
objectum  supernaturale  inveniri,  intelligi,  demonstrari  non 
potest  ab  homine,  conc.;  objectum  supernaturale,  si  propo- 
natur vel  enuntietur,  percipi  non  potest,  saltem  imperfecte, et 
quoad  externum  assertionis  sensum,  neg.  Veritas  haec  : Tres 
sunt  in  una  divina  essentia  per  sonx;V\c,Qi\xi\diQ(\\xdiq\\o,  superna- 
turalis, quoad  externum  tamen  assertionis  sensum  percipitur. 

(■J) Auctoritas  Davidis,  respectu  adversarioruiu,  non  ul  divina,  sed  ut  mere 
humana,  nec  secus  ac  Platonis  proponitur.  Cf.  Tract.  1,  cap.  art.  2,  n.  7:2. 

so 


. PROPOSITIO  II. 

Revelatio  mysteriorum  est  possibilis. 

94.  PROB.  !]a3C  revelatio  possibilis  est,  si  nihil  obstat  neque 
ex  parte  mysteriorum,  neque  ex  parte  Dei,  neque  ex  parte 
hominis  : h.  e.  si  dantur  vel  clari  possunt  mysteria,  si  eorum 
revelatio  non  repugnat  Dei  attributis,  nec  hominis  natura3 ; 
atqui  nil  horum  obstat. 

9o.  Etenim  dari  possunt,  imo  dantur  humano  intellectui 
mysteria  : sunt  enim  multa  in  ipsa  natura  et  rebus  creatis, 
qine  ab  humano  intellectu,  utpote  limitato,  nequaquam  in- 
telliguntur ; a fortiori,  non  omnia  perspiciuntur  quse  in  Deo 
ejusque  infinita  sapientia  sunt  abscondita.  — Nihil  obstat  ex 
parte  Dei,  qui  potest  physice  hujusmodi  veritates  enuntiare, 
et  simul  potest  moraliter,  seu  illaesis  suis  attributis,  intel- 
lectus creati  obsequium  exigere.  — Neque  repugnat  rationi 
humanae  hujusmodi  obsequium,  quippe  qua*  hoc  summe  ra- 
tionabile esse  videat  : etenim  ex  una  parte,  videt  se  fini- 
tam omnes  veritates  intelligere  non  posse ; ex  altera,  Deum 
essentialiter  veracejn  non  posse  fallere;  ergo  simul  ac  novit 
indubie  aliquid  a Deo  revelari,  simul  etiam  rationabile 
esse  cernit,  huic  verbo  revelato  obsequium  vel  assensum 
praestare. 

96.  OBJic.  1®  Veritates  religionis  evidentes  esse  debent; 
atqui  mysteria  evidentiam  excludunt ; ergo  nequeunt  mysteria 
ut  veritates  religionis  a Deo  revelari. — R..Dist.maj.  Veritates 
religionis  evidentes  esse  debent,  vel  evidentia  objecti,  vel  evi- 
dentia testimonii,  conc. ; semper  evidentia  objecti,  neg.  Atqui 
mysteria  evidentiam  excludunt  : iterum  dist.  : evidentiam 
objecti,  conc.;  evidentiam  testimonii,  neg.  Aliud  quippe  est 
per  testimonium  scire  rem  esse;  aliud,  rem,  qualis  est,  co- 
gnoscere. 

97.  2®  Deus  revelare  non  potest  quae  contra  rationem  sunt; 
atqui  mysteria  sunt  contra  rationem  ; ergo.  — R.  Neg.  min. 
mysteria  non  sunt  contra,  sed  supra  rationem ; quare  nun- 
quam in  iis  contradictio  aut  repugnantia  ostendi  potest; 
quia  in  rebus  incomprehensibilibus  et  supra  rationem  po- 

sitis,  de  intrinseca  idearum  convenientia  aut  disconvenientia 
judicare  non  possumus. 

98.  3°  Ea  sunt  contra  rationem  quse  argumentis  insolu- 
bilibus impugnantur;  atqui  talia  sunt  mysteria;  ergo. — 
R.  Dist.  maj.  Si  argumenta  sunt  insolubilia quia  sci- 
licet evidentem  contradictionem  in  objecto  inesse  probant, 
conc.;  si  insolubilia  sunt  negative,  quia  scilicet  difficultatem 

'objectant  quam  humana  intelligentia  explicare  non  potest, 
neg. 

99.  4®  Deus  homini  rationem  dedit  ut  ea  utatur ; atqui  si 
mysteria  credenda  revelaret,  usum  rationis  excluderet;  ergo. 
— R.  Dist.  maj.  Deus  dedit  homini  rationem  ut  ea  utatur, 
hoc  est,  ut  in  omnibus  ejus  dictamina  practica  sequatur,  ccnc.; 
ut  nihil  admittat  nisi  quod  ratio  intelligit,  neg.  — Et  neg. 
min.;  cum  ipsa  sana  ratio  dictet,  summse  veritati  esse  cre- 
dendum, etiam  mysteria  eloquenti ; et  statuat,  veritatem  veri- 
tati, rationem  divinam  rationi  humana3  contradicere  non 
posse. 

PROPOSITIO  111. 

Possibilis  est  revelatio  legis positivx. 

100.  Legis  positivifi  nomine  hic  praBcipue  intelligitur  cultus 
externus,  ritus  et  observationes,  qua3  a lege  naturali  nequa- 
quam determinantur. 

101.  PROB.  Possibilis  est  haec  revelatio,  si  nihil  obstat  neque 
ex  parte  legis  hujusmodi,  neque  ex  parte  Dei,  neque  ex  parte 
hominis;  atqui  nihil  horum  obstat.  — Nam  1®  lex  naturalis 
non  omnia  officia  erga  Deum  determinat;  ergo  positive  deter- 
minanda qu«dam  relinquit.  2«  Deus  habet  potestatem  legis- 
lativam ; ergo  leges  condere  potest.  3®  liomo  ordinatur  ad 
obediendum;  ergo  potest  legem  recipere. 

ARTICULUS  II. 

DE  REVELATIONIS  UTILITATE. 

102.  Revelationem  a priori  negandam,  eo  quod  inutilis  sit, 
imprimis  contendit  J.  j.  Rousseau.  Sophista  iste,  qui,  sicut 
Calvinus  antea  cum  Luthero  protestantium  agmen  duxerat, 
ita  ipse  cum  Voltaire  incredulorum  agmen  duxit,  sic 

ratiocinatur  in  Emilio  (i)  : Lex  naturalis  cuilibet  clare  patet 
et  innotescit;  ergo  ejusdem  externa  promulgatio  est  inutilis. 
Lex  naturalis  plenissime  sufficit;  ergo  nulla  dogmata,  aut 
positiva  praecepta  superaddenda  sunt.  Haec  autem  sophi- 
smata et  falsa  principia,  facile  sequentibus  positionibus  dis- 
solventur. 

Propositio  I,  de  utilitate  revelandw  legis  naturalis. 

Propositio  II,  de  utilitate  revelandce  legii  ac  religionis  positivae. 

PROPOSITIO  I. 

Revelatio^  seu  promulgatio  externa  legis  naturalis  ^ est  utilissima. 

403.  Lex  naturalis  hic  in  tota  sua  extensione  sumitur ; qua- 
tenus scilicet  complectitur  officia  hominis  erga  Deum,  erga 
semetipsum  et  erga  proximum. 

104.  PROB.  1“  Ex  natura  revelationis;  cum  haec  sit  medium 
ad  docendos  homines  aptissimum,  brevissimum,  tutissimum. 
Etenim  per  eam  homines  clarius.^  brevius,  efficacius,  doceri 
possunt  ea,  quae  pertinent  ad  religionem  et  bonam  vitam. 
Quod  S.  Thomas  ostendit  (2)  dicens,  eas  etiam  veritates,  qux 
de  Deo  per  rationem  humanam  investigari  possunt,  non  nisi 
a paucis,  et  per  longum  tempus,  et  cum  admixtione  multorum 
errorum  addisci',  a quarum  tamen  cognitione  pendet  tota 
hominis  salus,  quae  in  Deo  est.  — Idem  dici  potest  de  lege 
naturali  universa,  si  primaria  principia,  quae  omnibus  sponte 
innotescunt,  excipiantur. 

lOo.  2®  Confirmat  experiejitia ; {{\x^ni2i  enim  puritas  do- 
ctrinae et  morum  in  Judaismo  et  Christianismo,  si  cum  gen- 
tilibus, qui  legis  naturalis  revelatione  caruerunt,  compa- 
rentur! 

PROPOSITIO  II. 

Revelatio  positivae  religionis  est  utilissima. 

106.  Dicitur  religionis  positivae,  non  legis  positivae,  quia  lex 
tantum  praecepta  continet ; dum  propositio  non  solum  ad 
praecepta  se  extendere  debet,  sed  etiam  ad  veritates  specula- 

(1) Tom.  3. 

(2) P.  l,q.  1 ;art.  1 ; et  fusiu^S.  2,q.  a4  in  corp.;  — Contra  gent.  1. 1.  c.  4, 

tivas  ac  mysteria,  quae  complectitur  christiaua  religio,  cui 
alludunt  adversarii. 

107. PROB.  Ex  effectibus  hujusce  rereZa^toms.  Utilissima  haec 
revelatio  dicenda  est,  si  maxima  emolumenta  afferunt  tum re- 
ritates  quas  credendas, tum^r^ce/)^a quae  implenda  proponit; 
atqui  ita  se  res  habet;  ergo.  Per  veritates  enim,  quae  credendae 
proponuntur,  super])ia  retunditur,  et  intelligentia  in  no])i!e 
fidei  obsequium  incurvatur;  ratio  perlicitur,  voluntas  ad  pie- 
tatem et  virtutem  inflammatur;  ad  bonum  enim  faciendum 
et  ad  vitium  fugiendum  motiva  potentissima,  qualia  ex.  gr.  in 
mysterio  Filii  Dei  pro  nobis  in  cruce  immolati  sentire  est, 
subministrantur.  — Prxcepta  positiva,  legis  naturalis  obser- 
vationem promovent,  pietatem  in  Deum  nutriunt ; per  illa 
homo  sub  omni  respectu  dominio  Dei  subjectus, perfectiorem 
Deo  praestat  obedientiam,  et  certior  efficitur,  se  Deum  cultu 
ab  ipso  praescripto,  ipsique  proin  gratissimo  prosequi. 

108.  2*  Confirmatur  experientia,  qua  videre  licet  civilia 
bona  et  prodigia  virtutum,  quae  ex  Christiana  religione  efflo- 
ruerunt in  mundo;  ex  altera  autem  parte,  vitiorum  ac  scele- 
rum monstra,  quae  paganismus  antiquus,  ejusque  recentiores 
per  impietatem  renovationes  protulerunt. 

ARTICULUS  in. 

IJE  REVELATIONIS  NECESSITATE  (i). 

PR-^NOTANDA. 

§ /,  Status  qucestionis.  — § II.  Modus  argumentandi. 

109.  § I.  Status  quxstionis.  Non  quaeritur  utrum  liiysterio- 
rum  et  supernaturalis  dispensationis  revelatio  sit  necessaria; 
quaeritur  vero  de  revelatione  legis  ac  religionis  naturalis,  utrum 
■ ea  moraliter  necessaria  sit  humano  generi;  seu,  an  humanum 
genus  ad  recte  vivendum  hac  revelatione  indigeat. 

110.  Dicitur  1)  moraliter  necessaria.  Necessarium  dicitur 
aliquod  medium,  quando  non  solum  aptum  est  ad  finem, 
tunc  enim*est  simpliciter  utile;  sed  quando  idem  est  tale  ut 

(1)  Ne  confundatur  necessitas  revelalionis  cum  necessitate  de 

qua  supra  n.  36.  Illic  quaeritur  religione,  utrum  religiosus  cultus  sit 
naturale  officium  et  ineluctabilis  humanae  naturae  insita ; — hic 

autem  quaeritur  de  revelatione,  utrum  ea  humano  generi  in  praesenti  statu 
ita  sit  necessaria  necessitate  indigentice,  ut  nequaquam  deficere  possit. 

sine  ipso  finis  nequeat  o-btineri.  Porro  necessitas  alicujus 
medii  est  vel  absoluta  vel  moralis.  Absoluta  quidem,  si  sub 
nulla  hypothesi  finis  attingi,  vel  res  aliqua  sine  isto  medio 
prsestari  possit;  moralis  vero  necessitas  medii  est,  seu  mora- 
liter  necessarium  est  aliquod  medium,  si  res  absolute  quidem 
sine  illo  praestari  possit,  sed  tanta  tamen  difficultate,  ut 
spectata  hominum  natura,  longe  maxima  pars  hominum  eam 
difficultatem  reapse  non  sit  superatura  (i). 

111.  Dicitur  2)  necessaria  humano  generi;  quia  necessitas 
ex  parte  hominis  spectatur.  Potest  enim  spectari  ex  parte 
Dei  vel  ex  parte  hominis  : si  consideretur  ex  parte  Dei, 
quaestio  utrum  revelatio  sit  necessaria  ex  parte  Dei^  hunc  habet 
sensum  : utrum  Deus  teneatur,  et  quatenus  obligetur  homi- 
nis indigentia?  per  revelationem  succurrere  ; et  an  non  per- 
missive  se  habere  possit? Hanc  autem  qua?stionem  a praesenti 
articulo  secludimus,  et  tantum  necessitatem  revelationis 
spectamus  ex  parte  hominis,  utrum  scilicet  ad  bene  viven- 
dum revelatio  moraliter  necessaria  sit  humano  generi;  i.  e. 
humanae  societati,  quam  consideramus  ut  adultam,  non  vero 
ut  nascentem,  ut  originis  suae  puritate,  vigore  aut  dotibus 
gaudentem  (2). 

112.  § II.  Argumentandi  modus.  Ut  revelationis  necessita- 
tem ita  definitam  probemus,  argumentamur  ex  insufficientia 
rationis.  Si  enim  ex  semetipso  et  per  rationem  suam,  homo 
religionem  veram  et  puram,  qua?  tamen  ipsi  necessaria  est, 
habere  non  potest ; indiget  medio  extrinseco,  scilicet  revela- 
tione, ut  eam  accipiat.  Atqui  haec  insufficientia  rationis  ve- 
rissima est;  ergo.  — Duplici  autem  sensu  ratio  accipi  hic  po- 
test:!) pro  individua  cujusque  ratione  (3),  ac  pro  legis  natura- 
lis cognitione,  quam  quisque  propria  ratione  sibi  comparare 

(1)  No  confundatur  necessitas  moralit  cum  necessitate  ethica,  quae  etiam 
moralis  saepe  appellatur.  Cf.  su|)ra  cap  i,  art.  2,  prop.  I,  n.  37. 

(2'  Cum  loquamur  in  hypothesi  societatis  adultae,  in  qua  proinde  ratio 
evoluta  jam  sit,  huc  nequaquam  pertinere  intelligitur  qurestionem  de 
primaevo  rationis  exercitio  : utrum  scilicet  in  origine,  revelatione  aliqua 
naturali  vel  supernaturali  indiguerit  homo,  ad  expeditum  rationis  suae 
usum  obtinendum. 

(3j  Ne  confundatur  ratio  individua  cum  ratione  seu  potius  spiritu  privato 
protestantium,  quae  ab  heterodoxis  hominibus  ut  regula  interpretationis 
Scripturae  statuitur. 

potest;  2)  pro  ratione  generali  quasi  totius  humani  generis 
simul  conspirante,  quae  praecipue  ratione  exculta  philosopho- 
rum, et  complexu  doctrinae  ab  ipsis  inventa?  repraesentatur. 

Propositio  I,  de  insufficientia  rationis  vulgaris. 

Propositio  II,  de  insu-fficientia  rationis  philosophica. 

PROPOSITIO  I. 

Ratio  humana,  qualis  vulgo  hominibus  inest,  non  sufficit  ad  eos 
in  religione  et  bona  vita  instituendos. 

113.  PROB.  1®  A priori.  Insufficiens  est  ratio  vulgaris  ad 
religionem,  si  neque  sufficit  ad  theoriam  neque  ad  praxim  : 
hoc  est,  neque  ad  sanam  religionem  cognoscendam,  neque 
ad  eam  observandam;  atqui  ad  neutrum  sufficit.  Nam  1®  ut 
ratio  sufficeret  ad  cognoscendam  religionem,  requireretur  in 
hominibus  passim,  tum  mentis  perspicacitas  etjudicium  sanum 
sine  praejudiciis  aut  pravis  affectibus;  tum  summa  attentio  et 
constans  in  inquirendo  diligentia  ; atqui  haec  vulgo  non 
habentur;  ergo.  — 2®  Etiamsi  ratio  sufficeret  ad  religionem 
vulgo  cognoscendam,  non  sufficeret  ad  eam  observandam.  Ut 
enim  sufficeret  ad  observantiam,  deberet  habere  convenientes 
sanctiones,  i.  e.  motiva  obvia  et  sat  efficacia  ad  hominum 
animos  in  obsequium  inclinandos;  atqui  haec  non  habet; 
ergo  (i). 

114.  Ex  facto.  Etenim  extra  revelationis  lumen  positae 
gentes,  neque  veram  religionem  habuerunt,  neque  sanos 
mores  cognoverunt  aut  servarunt ; ergo.  — i)  Non  veram  re- 
ligionem habuerunt : Omnes  enim  populi,  ut  ex  historia  pa- 
tet, uno  fere  excepto,  idololatriam  admiserunt;  nec  tantum 
barbarae  quaedam  gentes,  sed  imprimis  magis  excultae  natio- 
nes, ut  Chaldaei,  ^gyptii,  Phoenices,  Graeci,  Homani;  quorum 
nonnulli  eousque  processerunt,  ut  ipsa  legumina  horti  sui 
divino  cultu  adorarent;  quos  propterea  irridet  poeta  dicens  : 

0 sanctas  gentes,  quibus  haec  nascuntur  in  hortis 
Numina!  Juv.  Sat.  15. 

— 2)  Neque  melius  puritatem  legis  moralis  cognoverunt  aut 
servarunt : nam  vitia  omnia  religione  publica  consecrabant, 

(1)  Cfr.  S.  Thoi^.  Contra  gpnt.  1.  I,  Cap.  4. 

Jovem  adulterum,  Venerem  impudicam,  Mercurium  furem,  etc. 
adorantes.  Ergo  ratio,  qualis  vulgo  hominibus  inest,  nequit 
dici  in  re  religiosa  sulliciens. 

PROPOSITIO  II. 

Ratio  philosophica  ad  eamdem  religiosam  hominum  institutio- 
nem insufficiens  est. 

115.  PROR.  Non  sufficit  ratio  philosophica,  si  populorum 
ignorantise  mederi  neque  scivit,  neque  potuit,  neque  voluit 
philosophia,  sive  antiqua  sive  recentior;  atqui  ita  se  res  habet. 

116.  Non  scivit,  quod  patet,  i)  ex  facto  : ipsi  philosophi 
in  pra:;cipuis  religionis  et  legis  naturalis  capitibus  cascutie- 
bant.  Plato,  qui  in  morali  philosophia  totam  aetatem  con- 
sumpserat, uxorum  communionem,  vagos  concubitus,  abor- 
tus, infantium  expositionem,  ebrietatem  in  bacchanalibus 
approbavit.  Cicero  mendacii,  perjurii,  vindictae  patronum 

Epictetus  suicidii  et  incestus.  \)qos>  Patrios,  adeoque 
plures,  ex  instituto  civitatis,  scilicet  impudicissimis  cere- 
moniis, sanguine  etiam  humano,  atque  talibus  spectaculis, 
quibus  interesse  ipsum  Catonem  pudebat,  esse  colendos  ap- 
probavit Socrates  (i),  Plato  (2),  Cicero  (3).  — De  animae  im- 
mortalitate ipse  Socrates,  huic  doctrinae  ceterum  in  vita  sua 
addictus,  jamjam  moriturus  dubitasse  dicitur  (4).  — Patet 
2)  ex  ipsorum  philosophorum  testimonio.  Cicero  : Nescio 
quomodo  nihil  tam  absurdum  dici  potest,  quod  non  dicatur  ah 
aliquo  philosophorum  (5).  — Plato  : Docere  pietatem  neminem 
posse,  nisi  Deus  tanquam  dux  et  magister  prxivgrit  (6). 

117.  Non  potuit,  i)  Ex  defectu  consensionis,  2)  persua- 
sionis, 3)  conformitatis  actionum  cum  doctrina,  4)  auctori- 
tatis. 

J^118.  3°  Non  voluit,  i)  Defectu  firmitatis  in  conspectu  vete- 
rum superstitionum,  quas  impugnare  debuisset.  Sic  Cicero 
qui  (7)  mirari  se  ait  cum  Catone,  quod  non  rideret  aruspex 

(i)  Xenoph.  Memorab.  Socrat.  lib,  4.  — (2)  In  Epinomide.  — (3j  De  Icgib. 
1.  2,  cap.  lO.  — (4)  In  Apolog.  Piat,  in  fine.  Cf.  Plutarch.  Consolat,  ad 
Apollon. ; Cicer.  Tuscul.  qiiccst.  lib.  4,  cap.  2.  — (5)  De  divinat,  lib.  2. 

(6)  In  Epinomide. 

(7)  De  divinat,  lib.  2.  — - Cfr.  Epist.  ad  Rom.  l.  48  et  24,  seqq. 

aruspicem  cum  videret;  jubet  tamen,  in  religione,  instituta 
pontificum  et  aruspicum  servari.  2)  Ex  principiis  erroneis, 
cujusmodi  illud  : philosophiam  seu  veram  sanamque  doctri- 
nam, non  esse  plebi,  multitudini  communicandam  (i).  Varro, 
Romanorum  doctissimus,  de  religionibus  loquens  ait,  multa 
esse  vera,  quee  vulgo  scire  non  sit  utile  (2). 

119.  Allata  argumenta  praesertim  spectant  ad  philosophiam 
antiquam;  sed  et  applicantur  moderna?,  cujus  impotentia 
patet,  l®a^non;  nam  idem  invenitur  defectus  consensus,  per- 
suasionis, auctoritatis  ; ergo  eadem  insufficientia.  — Expe- 
rientia  confirmatur.  Nam  tot  diversa  systemata  a philosophis 
inventa  et  celebrata,  nihil  nisi  magnam  idearum  confusionem 
et  morum  corruptelam  genuerunt : et  ipsi  scilicet  evanuerunt 
in  cogitationibus  suis.  Rom,  I,  21. 

120.  OBJic.  Si  gentium  ignorantia  probaret  necessitatem 
revelationis,  Deus  eisdem  subvenire  debuisset ; atqui  non 
subvenit,  plerisque  saltem  gentibus,  et  per  plurima  siccula; 
ergo  illa  ignorantia  necessitatem  revelationis  non  probat.  — 
R.  mq/.  Debuisset  Deus  subvenire  illi  ignorantiae,  si  ha?c 
non  esset  ex  parte  hominum  voluntaria,  transeat  maj. ; si  vo- 
luntaria, neg. 

121.  [nst.  Atqui  haec  ignorantia  fuit  involuntaria,  siquidem 
ratio  vulgaris  insufficiens  supponatur;  ergo.  — R.  Dist.antec. 
Non  fuit  voluntaria  personaliter  et  in  omnibus  individuis, 
conc.;  non  fuit  voluntaria  saltem  originaliter  et  in  patribus, 
neg.  Data  enim  fuit  institutio  sufficiens  imo  revelatio  pri- 
mitiva humaiiQ  generi ; qua  abunde  Deus  suffi  providentiae 
satisfecit.  Salva  est  enim  Dei  providentia,  si  ut  provisor  uni- 
versalis, societati  humana?  ab  initio  sufficiens  medium  bene 
vivendi  dederit;  neque,  si  homines  lapsu  temporis  per  suam 
culpam  hoc  pretiosum  depositum  veritatis  perdiderint,  illud 
erit  Deo  crimini  vertendum.  Haud  secus  ac  si  rex  aliquis, 
pauperes  colonos  instrumentis  aratoriis  instruxerit,  quibus; 
victum  comparare  possent ; hi  autem  instrumenta  illa  quam- 
vis necessaria  comburant,  et  ita  semetipsos  et  filios  suos 
in  egestatem  conjiciant,  atque  adeo  fame  moriantur;  non  n^gi 


(1)  Cic.  ibid.  cap.  22.  — (2)  Cf.  Auguslin.  1)p  dvit.  lib.  i et  10. 
TIIEOLOG.  DOGM.  I.  0 

istud  sed  ipsismet  crimini  tribuendum  erit.  Similiter  si 
humana  societas  acceptam  a principio  veritatis  doctrinam 
abjecerit,  ac  deinceps  fuerit  per  plura  etiam  saecula  in  igno- 
rantia relicta,  non  ideo  Dei  providentia  est  inculpanda.  Uuod 
si  qui  homines  absque  ulla  sua  culpa  veritatem  ignorent,, 
profecto  non  ideo  punientur,  si  rationis  suae  ductum  secuti 
fuerint.  Imo  si  auxilio  divino,  quod  Deus  optimus,  qui 
omnes  homines  vult  ad  agnitionem  veritatis  venire,  nemini 
negat  (i),  fuerint  cooperati,  procul  dubio  ad  finem  sibi  a Deo 
praestitutum  pervenient. 

122.  Hinc  videre  licet,  ex  probata  revelationis  necessitate 
non  posse  certo  concludi  ad  ejus  existentiam.  Nam  si  proba- 
tum est  humanum  genus  indigere  revelatione  ut  bene  vivat, 
non  hoc  ipso  probatum  est,  Deum  debere  huic  hominum  in- 
digentiae, dando  revelationem,  satisfacere  (2)  ;ergo  ex  probatis 
non  exoritur  nisi  praejudicium  validum  pro  revelationis  exi- 
stentia,  quod  scilicet  consentaneum  omnino  sit  divinx  bonitati ^ 
ut  humanee  miseriee  per  revelationem  opituletur. 

ARTICULUS  IV. 

DE  REVELATIONIS  COGNOSCIBILITATE. 

123.  Quaestio  jam  succedens  de  revelationis  cognoscibili- 
tate,  non  est,  utrum  revelatio  a Deo  facta  ab  homine  percipi 
et  cognosci  possit  : haec  enim  quaestio  in  propositionibus  de 
revelationis  possibilitate  decisa  est;  quaeritur  vero,  quomodo 
revelatio;  quae  tanquam  divinitus  data  proponitur,  exami- 
nanda sit,  ut  certo  nobis  constet  de  ejus  veritate  : de  veritate 
inquam,  non  rerum  revelatarum  in  se,  sed  ipsius  facti  reve- 
lationis; et  quomodo  vera  revelatio  a falsa  dignosci  possit,— 
Ad  hanc  quaestionem  respondetur,  veritatem  revelationis 
indubie  dignosci  posse  per  criteria  certa,  quae  hoc  articulo 
explicanda  et  probanda  sunt. 

§ I.  Explicatio  criteriorum.  — § II.  Probatio  criteriorum. 

(1) Cf.  infra  Tract.  V,  cap.  2,  art.  i.  prop.  3,  4,  o,  n.  178  seqq. 

(2)  Quje  maxime  conlirmantur  ex  damnata  prop.  Baii  oo : Deus  non  po- 
tuisset ab  initio  talem  creare  hominem  qualis  nunc  netscitur ; cujus  contradi- 
ctoria; sensus  est  : Deus  potuisset  humanum  genus  creare  sine  peccato  et 
gratia,  cum  miseriis  tum  concupiscentise,  tum  etiam  ignorauliie,  ac  proia 
revelationis  lumine  destitutum. 

§ I.  Explicaiio  crilcriorum. 

QU#:STIONES. 

1®  Quid  sunt  criteria  r «velationis,  et  quomodo  distinguuntur? 
— 2®  Qux  sunt  notx  revelationis  negativx?  — Quid  est 
miraculum? — ¥ Quomodo  miracula  dividuntur?  — 5®  Quee 
potest  esse  causa  miraculi?  — 6®  Quid  est  prophetia? — 7®  Qux 
prophetiam  inler  et  miraculum  intercedit  relatio? 

124.  QU.CR.l*  Quid  sunt  criteria  revelationis,  et  quomodo  di- 
stinguuntur? — R.  Criteria  revelationis  sunt  characteres, 
notsfi  vel  indicia,  et  quasi  sigilla,  quibus  revelatio  vere  divina 
a falsa  discerni  possit;  sicut  epistola  regis  ex  regio  sigillo 
agnoscitur. 

125.  Distinguuntur  haec  criteria  i)  in  interna  et  externa  ; 
2)  in  negativa  et  positiva. 

126.  i)  Interna  ea  sunt,  quae  oriuntur  ex  natura  doctrinae 
revelatae,  ex  persona  praeconum,  vel  ex  tempore  aliisve  adjun- 
ctis praedicationis.  — Externa,  sunt  facta  seu  signa  superna- 
turalia,  quae  fiiint  in  confirmationem  doctrinae  : sunt  duo, 
miracula  et  prophetix. 

127.  2)  Negativa  criteria  sunt  ea  quae  probant  negative,  id 
est,  vel  revelationem  esse  confictam  ; vel  contra,  eamdem  non 
esse  evidenter  falsam  et  posse  esse  veram.  Hoc  modo  pro- 
bant indicia  interna,  doctrinae  scilicet  honestas  et  praeconis 
virtutes  vel  vitia.  Attamen  ea  potest  esse  sanctitas‘doctrinae 
et  praeconum , ut  positivum  et  validissimum  praejudicium 
pro  veritate  revelationis  constituat.  — Positiva  sunt  ea  quae 
probant  positive,  id  est,  revelationem  certo  esse  veram  et  a 
Deo  auctore  provenire.  Hoc  modo  probant  miracula  et  pro- 
phetiae. 

128.  Q.  2.  Qux  sunt  notx  revelationis  negativee?  — R.  Notae 
negativae,  quae  probant  revelationem  non  esse  evidenter  fal- 
sam et  posse  esse  veram,  sunt  sequentes  : i)  si  doctrina  non 
evidenter  repugnet  rationi  et  divinis  perfectionibus,  neque  in 
se,  neque  in  modo  quo  data  est;  2)  si  non  repugnet  anteriori 
revelationi  certae ; 3)  si  conferat  ad  Dei  majestatem  commen- 
dandam ; 4)  si  conferat  ad  hominis  veram  felicitatem  pro- 
curandam ; 5)  si  ex  parte  praeconis  adsit  aptitudo,  ac  proiii 

[)rLidentia  et  scientia  rerum  quas  praedicat; 6)  si  adsit  quoque 
sinceritas  et  probitas,  ac  proin  nec  mendax  ille  praeco,  nec 
impostor  esse  convincatur. 

129.  Q.  3'’  Quid  est  miraculum  ? — R.  Miraculum  [(r;j^-e7cv, 

a mirando  dicitur,  et  significat  generatim  effe- 
ctum cujus  causa  nos  latet.  Quod  si  causa  haec  sit  naturalis, 
effectus  potius  vocatur  mirMS  vel  mirabilis  : sin  fuerit  super- 
naturalis  causa,  tunc  effectus  dicitur  proprie,  vel  prodigium 
vel  miraculum  : prodigium  quidem,  si  non  provenerit  a 
Deo  (t) ; sin  autem  a Deo,  miraculum. 

130.  Definitur  miraculum  juxta  mentem  S.Thom£e(2)  :Opus 
sensibile,  quod  divinitus  efficitur  prxter  ordinem  naturee. 

131.  Dicitur  i)  opus  sensibile;  ergo  quidquid  sub  sensibus 
non  cadit,  quantumvis  mirum  sit  et  divinum,  ut  trans- 
substantiatio  Eucharistica,  non  potest  proprie  miraculum 
vocari. 

132.  Dicitur  2) />rcr /er  ordinem  na/wr^,  scilicet  totius  naturae 

creatae,  vel  saltem  naturae  visibilis.  creata  hoc  loco 

intelligitur  id  omne  quod  creatum  est,  seu  universus  crea- 
turarum complexus.  vero  dicitur,  tum  id  quod  est 

pars  naturae,  tum  id  quod  ejus  viribus  produci  potest,  tum 
id  quod  ab  ea  exigitur  ;sw/)erna/Mra/e  vero,  quod  non  est  pars 
naturae,  et  quod  naturae  vires  exigentiasque  excedit;  et,  si  su- 
matur supernaturale  stricto  sensu,  est  id  quod  vires  totius 
naturae  creatae  vel  creabilis  excedit,  et  non  nisi  omnipotenti 
Dei  virtute  fieri  potest.  — Ordo  naturalis  est  ordinatio, 
systema  vel  complexus  virium  quibus  natura  constat,  opera- 
tur et  regitur  ad  finem  sibi  proprium.  Distinguitur  duplex  : 
visibilis  seu  corporeus,  complectens  mundum  hunc  aspectabi- 
lem ; et  invisibilis  seu  incorporeus,  complectens  angelos  et  dae- 
mones, 

133.  Jam  vero,  ut  effectus  quispiam  sit  miraculum,  de- 
bet, ex  definitione,  excedere  vires  utriusque  naturae  or- 

(1)  In  Scriptura  tamen  vox  prodigium  adhibetur  etiam  ^vo  miraculo  Dei 
viitute  patrato,  ut  Deut.  VI,  22. 

(2  1 p.  q 110,  ari.  4 in  corp.  Miraculum  est  id  quod  fit  prwter  ordinem 
tolius  naturce  creatce.  — Contra  gent.  I.  3,  cap.  110  : Illa  simpliciter  mira- 
cula dicenda  sunt, quee divinitus  fiunt preeter  ordinem  communitei- servatum 
in  rebus. 

dinis;  vel  saltem  ordinis  visibilis,  dummodo  a Deo  prove- 
niat. 

134.  Dicitur  3)  quod  divinitus  efficitur^  hoc  est,  quod  vel 
immediate  a Deo;  vel  mediate,  nempe  per  bonos  angelos, 
Deo  volente  producitur. 

135.  Q.  4®  Quomodo  miracula  dividuntur? — R.  Dividuntur 
tripliciter.  \)  Datur  miraculum  quoad  substantiam,  quoad 
.subjectum,  et  quoad  modum.  Miraculum  quoad  substantiam 
est,  quando  effectus  in  se  spectatus  nullis  unquam  naturae 
viribus  produci,  nec  ab  ea  exigi  potest : ut  glorificatio  humani 
corporis.  — Quoad  subjectum^  quando  effectus  in  se  quidem 
naturalis  est,  sed  spectatus  in  subjecto  est  supernaturalis  : ut 
visio  in  caeco  nato.  — Quoad  modum,  quando  secundum  se 
spectatus  effectus,  naturae  vires  non  excedit,  sed  tantum 
quoad  modum  quo  producitur  : v.  g.  subita  morbi  gravis- 
simi depulsio. 

136.  2)  Datur  miraculum  supra  naturam,  praeter  naturam, 
contra  naturam.  — Miraculum  supra  naturam  est,  quando 
effectus  naturae  vires  absolute  superat,  ut  restitutio  vitae  in 
mortuo. — Prxter  naturam,  quando  eo  modo  producitur,  quo 
nequit  a natura  procedere  : ut  sanatio  Naaman  in  Jordane. 
— Contra  naturam,  quando  effectus  producitur  remanente 
in  objecto  dispositione  contraria  : uti  sol  consistens,  vel  re- 
Irogrediens,  jubente  Josue  et  Isaia. 

■^gl37.  .3)  Datur  miraculum  primi  ordinis  et  secundi  ordi- 
nis. — Miraculum  primi  ordinis  illud  est,  quod  superat  vires 
totius  naturae  creatae,  visibilis  et  invisibilis.  Vocatur  quoque 
miraculum  majus,  miraculum  in  se,  absolute  et  stricte  sum- 
ptum.— Miraculum  secundi  ordinis,  quod  etiam  dicitur  mira- 
culum minus,  miraculum  quoad  nos  et  sensu  vulgari  sumptum, 
illud  est,  quod  solius  naturae  visibilis  et  corporeae  vires  su- 
perat. Hoc  quoque  verum  miraculum  esse  ostendit  Benedi- 
dictus  XIV  (i),  et  in  judicio  beatificationis  et  canonizationis 
Sanctorum  admittendum,  utpote  a Deo  procedens,  qui  an- 
gelis bonis  mandat,  ut  in  sui  gloriam  hominumque  utilita- 
tem aliqua  faciant,  quae  naturalem  ipsorum  virtutem  nou 
excedunt,  licet  vires  naturae  corporeae  superent. 

(1)  De  Bcatif.  Sanctor,  et  in  synops.  opp.  tom.  13. 

138.  Q.  5®  Qux  polest  esse  causa  mirae uli  ? — H.  Causa 
miraculi  efficiens  distinguitur  aVvd  principalis,  alia  instrumen- 
talis,  prout  propria  voluntate,  aut  voluntate  alterius  move- 
tur ad  producendum  effectum  miraculosum.  — Porro  mira- 
culum potest  fieri  principaliter  a solo  Deo;  instr  ument  aliter 
vero,  aliquando  etiam  a creaturis  homine  superioribus, 
nempe  ab  angelis  bonis,  Dei  voluntate  et  imperio  operanti- 
bus, effici  potest.  Ratio  est,  quia,  juxta  dofinitionem,  mira- 
culum fieri  debet  divinitus,  id  est  a Deo,  vel  immediate  per 
se  efficiente,  vel  mediate  per  creaturam;  qua3  causalitas  Dei 
tanquam  formale  miraculi  haberi  debet.  — Si  quaerat  quis- 
piam, utrum  homo  miraculum  nullatenus  patrare  possit? 
respondendum  est,  hominem  illud  nullatenus  posse  per 
vires  proprias,  cum  opus  miraculosum  humanas  vires  es- 
sentialiter superet.  Potest  autem  homo,  vel  prece  impetrare 
ut  Deus  miraculum  faciat;  vel  ipse  potentia  sua  obedien- 
liali  (i)  a Deo  praeternaturalem  vim  accipere,  qua,  tanquam 
instrumentum  Dei,  miraculum  operetur  (2). 

139.  Quod  si  sermo  sit  de  miraculo  improprie  dicto,  ma- 
teriali, seu  de  actione  quge  superat  naturam  visibilem,  nec 
provenit  a Deo  nisi  permittente  : hoc  ab  ipsis  malis  spiriti- 
bus in  sphsera  potentiae  eorum,  produci  potest.  Qua3  autem 
ct  quanta  sit  daemonum  potentia  non  facile  quis  determina- 
verit (3) ; quod  exercitium  vero  spectat  ipsorum  potestatis 
in  mundo  visibili,  certum  est,  eos  nihil  quin  Deus  permise- 
rit efficere  posse,  ut  mox  probabitur. 

140.  Q.  6®  Quid  est  prophetia? — R.  Prophetia,  vi  voca- 
buli [zrpej,  q)kci\,  est  praedictio,  seu  dictio  rei  ante  «ventum.  — 
Quoad  sensum,  accipitur  improprie  vel  proprie.  Sumpta 
improprie,  prophetia  est,  vel  praecognitio,  vel  scientia  quaevis 
rerum  occultarum,  vel  interpretatio  arcanorum  praesertim 
vaticiniorum,  vel  interpretatio  totius  Scripturae,  aut  quaevis 
exhortatio  moralis,  vel  demum  miraculum,  eo  quod  mira- 
culis vaticinia  confirmari  soleant  (4). 

(1)  Cf.  Tom.  II,  tract.  10,  De  Sacram,  cap.  3,  art.  1 quajst.  I de  causalit. 
sacram.  — v2)  Cf.  Suarez,  tom.  16,  disp.  51,  sect.  9. 

(5;  Cf.  Tract.  De  creatione,  cap.  2,  iin.  48,  68. 

(4)  Cf.  Joan.  IV,  19;  — Matth.  XXVI,  68;—  Rom.  XII,  16; — 1 Cor.  XI 
ct  XhV;  — Eccli.  XLVIII,  14,etIVReg  XIII,  21 ; — Eccli.  XLIX,  18. 

141.  Proprie  vero  et  stricte  (d)  dicta  prophetia,  vaticinium, 
est  prsedictio  certa  futuri  alicujus  eventus,  qui  ex  natu- 
ralibus causis  prsevideri  non  potest; seu.  etiam,  est  manifestatio 
rei  futurx  plane  contingentis hac  definitione  sequitur,  tria 
ad  prophetiam  requiri,  quae  sunt  : praenuntiatio  certa  ac 
determinata,  — rei  nondum  existentis,  — nec  cum  rebus  jam 
existentibus  ullum  nexum  necessarium  habentis. 

142.  Q.  7"  Qwx  prophetiam  inter  et  miraculum  intercedit 
relatio?  — R.  Ea  quae  intercedit  inter  genus  et  speciem. 
Nam  prophetia  est  species  miraculi ; sed  eo  prae  ceteris 
miraculis  eminet,  quod  est  revelatio  demonstrationem  suam 
sibimetipsi  suppeditans.  Miraculum  est, cum  sit  effectus  vires 
intellectuales  creaturarum  superans ; et  simul  revelatio  est, 
cum  notitiam  contineat  qua3  non  nisi  a Deo  communicari 
possit  : ut  mox  ostendemus  sub  Prop.  VII  sequentis  para- 
graphi. 

§ II  Probatio  crilei  iorum. 

143.  Ut  plene  demonstretur,  miracula  et  prophetias  indu- 
bia esse  revelationis  argumenta,  quatuor  evincenda  sunt  : 
1®  mlracula|et  prophetias  posse  fieri,  2”  eadem  non  posse 
tieri  nisi  a Deo,  3®  eadem  posse  dignosci,  4®  eadem  a Deo 
apponi  revelationi  tanquam  divinae  sute  auctoritatis  sigilla ; 
atqui  haec  sequentibus  propositionibus  stabilientur. 

Propositio  I,  de  possibilitate  miraculi. 

Propositio  II,  de  origine  divina  miraculi. 

Propositio  ill,  de  impotentia  creaturarum  ad  miracula. 

Propositio  W , de  cognoscibilitate  veri  miraculi. 

Propositio  \\  de  vi  probandi  miraculorum. 

. Propositio  VI,  de  possibilitate  prophetice. 

Propositio  VII,  de  exclusiva  origine  divina  prophetice . 

Propositio  VIII,  de  vi  probandi  prophetiarum. 

Quaestiones  — Objectiones. 

PROPOSITIO  I. 

Miraculum  est  possibile. 

144.  PROB.  Miraculum  non  repugnat,  neque  ex  parte  sub- 
jecti^seu  creaturae,  neque  ex  parte  causae  seu  Dei ; ergo  est 

(1)  In  prophetia  proprie  dicta  etiam  gradus  distingui,  docet  S.  Thom.  2. 
2,  q.  171,  art.  5 in  corp. 

possibile.  Non  ex  parte  creaturje,  quas  ad  recipiendum  effe- 
ctum quemlibet  indifferens  est;  non  ex  parte  Dei,  qui  est  ad 
producendum  effectum  omnipotens , qui  Dominus  est  ac 
moderator  supremus,  et,  si  ita  loqui  placet,  legislator  na- 
turae; proindeque  obstaculo  nullo  sive  physico  sive  ethico 
impeditur. 

PROPOSITIO  II. 

Solus  Deus  est  causa  efficiens  miraculi  primi  ordinis. 

145.  Cum  miraculum  primi  ordinis  prae  ceteris  adversus 
incredulos  in  probationem  afferre  conveniat,  de  illo  quoque 
praecipue  disserere  debemus.  Hujusmodi  miraculum  impri- 
mis statuimus  necessario  fieri  ab  ipso  Deo  : id  est,  illud  a 
nulla  creatura,  nisi  forte  instrumentaliter  et  per  potentiam 
obedientialem,  effici  posse,  et  a solo  Deo  auctore  naturae  tan- 
quam  causa  efficienti  produci. 

146.  PROB.  1®  Miraculum  primi  ordinis  est  opus  quod 
totius  naturae  vires  superat;  ergo,  neque  a natura  materiali, 
neque  ab  angelis,  sed  a solo  Deo  produci  potest. 

147.  2®  Idem  probatur  ex  comrhuni  hominum  sensu  ac 
persuasione,  imprimis  Judaeorum  et  Apostolorum  (i),  imo 
totius  mundi,  ad  Christum  conversi  propter  miraculum  re- 
surrectionis ejus,  in  quo  manum  agnovit  Dei,  qui  facit  mira- 
bilia magna  solus  (!2). 

PROPOSITIO  III. 

Angeli  mali  miracula,  etiam  improprie  dicta,  patrare  non 
possunt,  nisi  'permittente  Deo. 

148.  Miracula  improprie  dicta  sunt  effectus  quilibet  stu- 
pendi, praeter  naturam  visibilem  producti,  non  jubente  Deo; 
dicunturque  prodigia  et  signa. 

149.  Angeli  mali  seu  daemones,  naturali  sua  potentia  in 
mundum  corporeum  agere  possunt  (3),  nempe  vel  movenda 

(1)  Joan.  III,  2, 

(2) Ps.  CXXXV,  4.  Cf.  Suar.  tom.  16,  disp.  31,  sect.  9. 

(3)  Quamvis  maligni  spiritus  agere  possint  physice  in  mundum  corpo- 
reum viribus  excedentibus  naturae  visibilis  facultates,  nihilominus  ad  sic 
agendum  nequaquam  naturaliter  ordinati  sunt. 

corpora,  vel  naturales  vires  ad  actum  applicando  (i) ; verum- 
tamen  hanc  potentiam  exercere  pro  suo  arbitrio,  et  indepen- 
denter  a Dei  permissu,  non  possunt. 

150.  PROB.  1 PARS.  Non  possunt  sine  Dei  permissu,  Obstant 
enim  Dei  attributa  : i)  providentia,  qua  omnia  quae  in  mundo 
sunt  ita  moderatur,  ut  nihil  casui  fortuito  relinquat ; ergo,  a 
fortiori,  regni  sui  habenas  malignis  spiritibus  committere 
non  potest.  2)  Obstat  sanctitas,  veritas,  bonitas  : quibus  pro- 
hibetur mundum  tradere  spiritibus  immundis,  mendacibus, 
funestis,  qui  operum  Dei  ruinam  molirentur. 

151.  2”  Accedit  communis  hominum  sensus,  qui,  quam- 
vis potentiam  daemonum  non  habeant  exploratam,  tamen  se 
suaque  omnia  a Deo,  ejusque  providentia  dependere  optime 
sciunt.  — Praeterea,  si  daemonum  potentia  alligata  non  esset, 
cur  ejusdem  effectus  non  quotidie  videremus,  quos  vel  ipsi 
sponte  producerent,  vel  a passionibus  hominum  invocati? 

152.  II  PARS.  Possunt  tamen  permittente  Deo.  Deus  enim 
justo  judicio  permittere  potest,  ut  daemones,  vel  ad  exercen- 
dos bonos,  vel  ad  puniendos  malos,  naturali  sua  virtute 
utantur ; licet  ad  talem  suae  virtutis  usum  minime  natura  sua 
ordinentur. 

PROPOSITIO  iv. 

Miraculum^  aliquando  saltem,  potest  certo  cognosci. 

153.  PROB.  Miraculum  praesertim  primi  ordinis,  aliquando 
saltem  potest  cognosci,  si  aliquando  de  actione  praeternatu- 
rali,  hoc  est,  quae  praeter  naturae  vires  efficitur,  constare 
nobis  potest;  atqui  de  hac  aliquando  constare  potest;  ergo. 
— Probatur  minor,  1®  ex  ratione  in  abstracto,  2®  ex  casu  in 
concreto,  seu  ex  facto  omnibus  suis  circumstantiis  vestito. 

154.  1®  Ex  ratione  in  abstracto.  Constare  potest  aliquando 
actionem  praeter  naturae  vires  esse  factam,  si  vires  agentium 
naturalium  respectu  certorum  effectuum  novimus  : hinc 
enim  cognoscere  possumus,  utrum  effectus  illas  vires  exce- 
dat : atqui  tali  modo  vires  agentium  naturalium  novimus ; 
ergo. 

(1)  Cf.  Suarex,  tom.  2,  lib.  4.  cap.  39;  item  cap.  23  et  seqq. ; item.  tom. 
M,  tracl.  3,  lib.  2,  c.  16. 

155.  Notandum  i)  : agentia  naturalia  distinguuntur  alia ' 
mere  spontanea^  alia  libera.  Agentia  spontanea  agunt  secun- 
dum vires  suas,  modo  necessario  : sic,  ignis  materiam  aptam 
necessario  urit. — Agentia  libera  applicare  possunt  pro  libitu 
vires,  tum  proprias,  tum  etiam  quasdam  alienas  : sic,  medi- 
cus vulnus  considerat,  secat  et  mundat,  per  vires  proprias ; 
sanat  vero,  per  applicationem  medicamenloruni. 

156.  2) : vires  cujuspiam  agentis  cognosci  possunt 
dupliciter,  positive  videlicet  vel  negative  : positive^  quando 
constat  quid  et  quantum  efficere  possint  vel  debeant; 
quando  constat  quid  efficere  nullatenus  valeant. 

157.  His  positis,  probatur  agentium  naturalium  vires  co- 
gnosci respectu  certorum  effectuum.  Scilicet  eas  cognosci- 
mus tum  positive  tum  negative  : nam  i)  cognoscimus  vires 
naturae  generales,  quae  sunt  videlicet  mechanicae,  chymicae. 
organicae,  vitales,  sensitivae',  intellectuales.  2)  Novimus  vires 
proprias  multorum  agentium  in  particulari.  Inter  alia,  certo 
scimus  vim  propriam  ignis  esse  urendi ; organum  corporeum 
evolvi  lente  per  propria  tantum  principia;  novimus  vitam 
non  recipi  nisi  per  propagationem.  Deumque  solum  habere 
dominium  vitae  et  mortis,  quod  omnes  gentes  in  sacrificiis 
suis  offerendis  professae  sunt;  novimus  agentia  mere  spon- 
tanea, esse  actus  intellectualis  incapacia;  novimus  creatas 
intelligentias  futura  non  nisi  in  causis  determinatis  cogno- 
scere; novimus  angelos  et  daemones  in  mundo  corporeo 
nihil,  nisi  per  motum  corporum  et  per  applicationem  virium 
naturalium,  operari  posse;  nec  in  eorum  potentia  esse, natu- 
rales vires  mutare  aut  novas  vires  inducere,  vel  efficere  quid- 
quam, quod  ad  creationem,  aut  ad  mutationem  legum,  ut 
aiunt,  naturai  physicae  reducatur.  Ergo  vires  agentium  natu- 
ralium cognoscimus  respectu  certorum  effectuum  ; ergo 
utrum  effectus  certus  has  vires  excedat  possumus  judicare; 
ac  proin  aliquando  nobis  constare  poterit,  utrum  effectus  sit 
supra  naturam.  Id  autem  ex  casu  in  concreto  apertius  pa- 
tebit. 

158.2“  Probatur  ex  casM  in  concreto.  Spectetur  sive  Susci- 
tatio Lazari,  sive  illuminatio  caeci  nati,  sive  resurrectio 
ipsius  Christi,  vestita  nempe  omnibus  suis  circumstantiis  ; 

et  quisquis  sanae  mentis  fuerit  fatebitur,  quod  mundus  uni- 
• versus  ab  octodecim  jam  saeculis  confessus  est,  haec  esse 
opera  Dei. 

PROPOSITIO  V. 

Miraculum  est  certum  divinitatis  doctrinx,  in  cujus  gratiam 
editur,  argumentum'. 

■ iS9.  Miraculum  intelligimus  praesertim  primi  ordinis,  ut 
ita  quaestionem  restringentes,  viam  quibusdam  inopportunis 
difficultatibus  praecludamus. 

160.  Dicitur  certum  divinitatis  argumentum  : hoc  est,  certo 
constat,  Deum  assumpsisse  miraculum  tanquam  sigillum  ma- 
nus suae  : adeoque,  miraculum  cum  auctoritate  divina  esse 
connexum,  non  quidem  nexu  necessario  et  metaphysico, 
saltem  per  se  et  directe;  sed  nexu  morali,  cujus  necessitas 
indirecte  ad  metaphysicam  necessitatem  evehitur. 

161.  Dicitur  doctrjnx  in  cujus  gratiam  est  editum  : miracu- 
lum enim  id  probare  non  potest,  cui  probando  non  fuit 
quasi  sigillum  applicatum. 

162.  PROB.  1®  Ex  universali  populorum  consensu  et  per- 
suasione. 2®  Ex  providentia  Dei.  Miraculum  hujusmodi  est 
nota  commendatitia  ab  ipso  Deo  alicui  doctrinae  impressa; 
ergo  certum  est  divinae  approbationis  seu  auctoritatis  argu- 
mentum.— Prob.  antec.  Est  nota  commendatitia  : ut  talis 
enim  ab  omnibus  hominibus  rationabili  interpretatione  con- 
sideratur. — Proh,  conseq.  Est  certum  argumentum  divinae 
auctoritatis  : si  enim  in  gratiam  rei,  quam  non  approbat, 
imo  quam  improbat,  ex.  gr.  falsitatis,  impietatis,  etc.  Deus 
tale  signum  apponeret,  genus  humanum,  rationis  dictamini 
obediens,  in  errorem  gravissimum  ipse  induceret,  nec  ullum 
erroris  vitandi  medium  illi  relinqueret. 

PROPOSITIO  VI. 

Prophetia  proprie  dicta  est  possibilis. 

163.  PROB.  Possibilis  dicenda  est  prophetia,  si  neque  Deo 
repugnat  neque  homini. 

164.  Atqui  1®  non  repugnat  Deo.  Nam  Deus  futura  con- 
tingentia ac  libera  omnia  novit,  eaque  homini  manifestare 

tum  physice  potest  tum  moraliter.  Imo  convenire  apprime 
videtur,  ut  ad  sapientiam  suam  glorificandam,  nonnulla  ex 
divinis  mysteriis  atque  consiliis  Deus  cum  homine  commu- 
nicet. 

165.  Nec  repugnat  homini.  Ideo  enim  unice  prophetia 
homini  repugnaret,  quod  ea  libertatem  hominis,  per  quem 
prophetia  complenda  est,  tollere  videatur.  Verum  haec  ratio 
nulla  est.  Quandoquidem  prophetia  i)  potest  ea  respicere 
quae  a libertatis  humanae  usu  minime  pendent,  ut  v.  g.  futu- 
rum aliquod  miraculum ; 2)  potest  circa  actionem  liberam 
versari,  quin  certum  actionis  auctorem  definiat;  3)  potest 
auctorem  ita  definire,  ut  nihilomjnus  auctor  ille  prophetia 
designari  se,  vel  penitus  ignoraturus  sit,  vel  saltem  non 
recordaturus  dum  aget;  vel  certo  denique  actionem  illam 
editurus,  non  alligante  liberum  ejus  arbitrium  prophetiae 
memoria  ; sed  alio  quopiam  motivo  ad  agendum  alliciente. — 
Adde,  nequaquam  repugnare  videri,  ut  Deus  libertatis  hu- 
manie  exercitium,  in  particulari  quadam  actione,  suspendat. 

PROPOSITIO  VII. 

Solus  Deus  est  causa  efficiens  prophetide. 

166.  PROB.  Ex  natura  rei  (1).  Solus  Deus  potest  esse 
causa  illius  cognitionis,  quae  omnem  creatae  intelligentiae  vim 
superat;  atqui  prophetia,  seu  praenuntiatio  rei  contingentis, 
cognitionem  talem  requirit;  ergo  solus  Deus  prophetiae 
causa  esse  potest.  — Prob.  min.  Cognitio  rei  contingentis,  id 
est,  contingenter  seu  libere  futurae,  creatam  intelligentiam 
superat,  si  ab  hac  percipi  illa  res  non  potest  ; atqui  non 
potest  percipi.  Nam  ut  res  percipiatur  ab  intellectu  creato, 
debet  aliquo  modo  existere,  vel  forma  liter,  vel  in  causa  de- 
terminata : secus  enim  deberet  percipi  nullo  modo  existens ; 
quod  fieri  non  potest  nisi  ab  intellectu  increato,  qui  nullo 
indiget  medio  ad  cognoscendum,  nisi  seipso  : qui  vocat  et 
novit  ea  quae  non  sunt,  sicut  ea  quae  sunt ; qui  quemadmodum 
res  ex  nihilo  creat,  ita  eas  in  nihilo  perspicit  : cum  nuda 

(])Cf.  Suarez,  tom.  2,  lib.  2,  cap.  M. 

omnia  et  aperta  sint  oculis  ejus.  — Jam  vero,  objectum  pro- 
phetiae proprie  dictae  est  absolute  non  existens ; ergo  a solo 
Deo  cognosci  ac  proin  annuntiari  potest.  — Haec  multo  evi- 
dentius etiam  patent,  si  objectum  prophetiae  sit  eventus  mi- 
raculosus  qui  a sola  libera  Dei  voluntate  dependeat. 

167.  Ex  consensu  populorum  Christianorum,  Judaeorum 
et  gentilium.  Isaias  : Annuntiate  qux  ventura  sunt  in  futurum^ 
et  sciemus  quia  dii  estis  vos.  XLI,  23.  — Gentiles  quoque  vates, 
futurorum  priescios  appellabant  divinos,  et  adagium  usur- 
pabant cujus  meminit  Cicero  scribens  : Siquidem  ista  sic  re- 
ciprocantur, ut  et  si  divinatio  sit  dii  sint,  et  si  dii  sint  sit  divi- 
natio (i).  — Seneca  : Dii  omnia  futura  norunt,  sed  nobis  occulta 
sunt  (2) . 

PROPOSITIO  VIII, 

Prophetide  sunt  certum  divinx  revelationis  argumentum. 

168.  PROB.  Vera  est  enuntiata  propositio,  si  1®  vera  pro- 
phetia certo  dignosci  potest,  et  si  2®  vera  prophetia  certo 
cum  auctoritate  Dei,  aut  revelatione,  connexa  est;  atqui  ha3c 
duo  constant;  ergo.  — 1®  Dignosci  potest,  tum  ante  eventum 
per  adjuncta  miracula,  tum  post  eventum  per  impletionem 
certam.  — 2*  Connexa  est  cum  Dei  auctoritate  : nam  i)  est 
genus  miraculi ; 2)  est  locutio  proveniens  a Deo,  ergo  con- 
stituit ipsa  prophetia  revelationem;  3)  accedit  omnium  po- 
pulorum consensus. 

QUESTIONES. 

1^  Quxnarn  sunt  regulx  ad  dijudicanda  miracula  et prxstigia  ? 
— 2®  Quxnam  sunt  regulx  ad  dignoscendas  veras  prophetias? 

169.  RESP.  Ad  I.  Signa  illa  secundi  ordinis,  quae  visibilis 
quidem  naturae,  non  vero  invisibilis  vires  excedunt,  vel  vera 
miracula  esse  possunt  vel  daemonis  illudentis  praestigia. 
Quapropter,  ut  verum  a falso  dignoscatur,  nonnullae  dan- 
tur regulae,  quarum  aliae  negativx  sunt,  dMee positivx. 

170.  i)  Miraculum  dignoscitur  esse  falsum  vel  suspectum,  si 
vel  signis  majoribus  illiditur;  — vel  indignum  Deo  est,  sive 

(I)  De  divin.  1.  I,  c.  3.  — ^2)  De  benef.  lib.  4. 

ratione  sui,  sive  ratione  doctrinae  ad  quam  confirinandanT 
profertur; — vel  si  cedit  in  hominum  detrimentum  oorpo- 
*rale;  ~ vel  demum  si  a perversis  hominibus  patratur. 

^ 171.  2)  Miraculum  vere  divinitus  efficitur,  si  vaticinio  praedi- 
ctum antea  fuit,  aut  certis  miraculis  conlirmatum  postea  ; — 
vel  si  cedit  in  hominum  bonum  et  utilitatem  veram,  praeser- 
tim moralem;  — vel  si  in  favorem  doctrinae  sanctae  editur. 
In  duobus  ultimis  casibus  signum  semper  a Deo  procedit, 
etiamsi  a daemone  efficiatur  : nam  tunc  a daemone  fit  cogente^ 
Deo,  et  miraculum  est  dicendum,  quatenus  daemon,  dum 
-illud  operatur,  officium  agit  angeli  boni. 

172.  Q.  2®  Qux  sunt  regulx  discretionis  'prophetiarum ‘i  — 
K.  Veritas  prophetiae  dignoscitur,  i)  ex  ejus  natura  et  cir- 
cumstantiis, quae  Dei  ^perfectionibus  non  modo  non  repu- 
gnant, sed  easdem  potius  haud  ambigue  commendant;  2)  ex 
miraculis ; 3)  ex  eventu. 

173.  Falsitas  vero  demonstratur,  i)  sii  eventus  non  sequa- 
tur : excipe  tamen  casum,  quo  eventus  fuerit  conditionate 
praedictus;  2)  si  prophetia  adversetur  certis  miraculis,  do- 
ctrinae aliunde  certae;  3)  si  edatur  ab  improbis  hominibus, 
aut  usu  libertatis  et  rationis  destitutis ; si  ambigua  et  aequi- 
voca  fuerit,  aut  omni  ex  parte  obscura  : in  hoc  tertio  casu, 
saltem  vehemens  praejudicium  exoritur  falsitatis. 

OBJECTIONES 

adversus  propositiones  superiores. 

174.  OBJic.  1®  Leges  naturae  sunt  immutabiles;  ergo  miracu- 
lum, quod  earum  mutabilitatem  supponit,  est  impossibile. — 
R.  Dist.  antec.  Leges  naturae  moralis  sunt  immutabiles,  co/ic.; 
leges  naturae  physicae,  subdist.  : ita  ut  non  possint  mutari  a 
creatura,  conc. ; ita  ut  non  possint  mutari  a Creatore,  seu  ab 
ipso  Legislatore,  neg.  et  neg.  suppos.  Supponuntur  enim 
perperam  leges  naturae  physicae  ad.  instar  veritatum  acerna- 
rum d^sse  immutabiles,  cum  sint  mere  contingentes ; vel  esse 
ex  parte  Dei  proprie  dicta  statuta  et  decreta,  cum  non  sint 
nisi  uniformis  actio  Dei  in  mundo  per  causas  secundas  : 
quam  sane  uniformitatem  Deus  aliquantisper  interrumpere 
potest,  quoties  ob  rationes  sapientia  sua  dignas  voluerit. 

17o.  Obj.  Non  potest  ab  homine  cognosci  factum  super- 
jiatiirale;  atqui  miraculum  est  factum  supernaturale ; ergo 
cognosci  non  potest. — R.  Dist.  maj.  Non  potest  cognosci,  hoc 
est,  percipi  sensibus,  factum  supernaturale  et  suprasensibile, 
ut  transsubstantiatio  Eucharistica,  conc.;  factum  supernatu- 
rale tantum  in  sua  causa,  quodque  in  suo  termino  est  sensi- 
bile, et  ejusdem  generis  ac  facta  reliqua  naturae,  hujusmodi 
cognosci  non  potest,  neg. ; et  distmg.  min.  in  eumdem  sensum. 

176.  Obj.  3®  Ad  certo  cognoscendum  miraculum,  deberemus 
omnes  natura?  vires  habere  perspectas;  atqui  easdem  non 
habemus  omnes  perspectas;  ergo.  — R.  Neg.  maj.  Sutticit 
ut  natura?  vires  quasdam  cognoscamus,  et  quidem  negative, 
ac  respectu  ad  certos  effectus  : hoc  est,  ut  cognoscamus  ad 
talem  determinatum  effectum,  puta  cadaveris  jam  putrescen- 
tis e sepulcro  suscitationem,  naturae  vires  non  pertingere. 

177.  Obj.  4®  Effectus  mirabiles  producit  naturalis  vis  phan- 
tasiae, magnetismi  animalis,  gaivanismi ; ergo  sciri  nequit 
utrum  miracula  non  simili  causa?  debeantur.  — R'.  Trans, 
untec.  (t)  neg.  cons.  Effectus  illi  mirabiles,  si  qui  certo  con- 
stant, prorsus  differunt  a miraculis  manifestis  in  quibus 
fundatur  christiana  religio,  ut  infra  patebit  (2) ; quaeque  ta- 
lia sunt,  ut  nulla  facultate  mere  humana  produci  possint.  Si 
enim  posset  vis  phantasiae  etc.  mortuos  suscitare,  caecos 
illuminare,  aquam  in  vinum  mutare,  jam  dudum  profecto 
illa  vis  applicata  foret. 

178.  Obj.  5®  Saltem  vires  daemonum,  aut  quarumvis  supe- 
riorum creaturarum  nosse  deberemus,  ut  certo  nobis  consta- 
ret, miraculum  non  ab  ipsis  produci ; atqui  eas  non  novimus; 
ergo.  — R.  Dist.  maj.  Deberemus  nosse  vires  daemonum  et 
naturae  suprasensibilis,  negative  et  respectu  ad  certos  effe- 
ctus, C071C.  positive  et  absolute,  neg.  Novimus  plurima  esse 
quae,  cum  ad  creationem  reducantur  et  requirant  virtutem 
infinitam,  a nulla  creatura  fieri  possunt.  Et  aliunde,  si  crea- 
turae superioris  ordinis  maximam  quamdam  potentiam  ha- 
beant, eam,  ut  supra  vidimus,  sine  Dei  permissu,  in  humano 
mundo  exercere  non  possunt. 

(1)  Cr  Jlistoire  academique  du  Magnetisme,  par  Curdin  el  Dubois.  Paris, 
1^41.  — (2)  Hujusce  Iract.  cap.  4,  art.  1 et  2. 

179.  Obj.  6®  Ipsum  factum  miraculosum  materialiter  sum- 
ptum, et  praecisione  facta  a causa,  necessario  caret  certitudine. 
Prob.  Hoc  factum  mihi  non  constat  nisi  per  hominum  testi- 
monium; atqui  tale  fundamentum  caret  certitudine ; ergo. 
— H.  Neg..antec.  Ad  proh,  trans,  maj.  dist.  min.  Caret  certi- 
tudine metaphysica,  conc.  morali,  neg. 

180.  Instant.  Atqui  certitudo  moralis  non  excludit  impos- 
t^ibiliiatem  de  opposito;  ergo  manet  dubium,  nec  vera  est 
certitudo.  — R.  Dist.  subs.  Non  excludit  impossibilitatem  de 
opposito,  absolute,  conc. ; non  excludit  eam  hypothetice,  sub 
hypothesi  nempe  certa  ordinis  moralis  existentiae,  neg.  Au- 
ctoritas humana  suo  modo  excludit  omne  dubium,  et  qui- 
dem plenissime,  cum  indirecte  quoque  in  principiis  meta- 
physicis  fundetur  (i). 

181.  Obj.  7®  Ubi  constant  morali  evidentia  duo  quae  inter  se 
sunt  contraria,  tunc  illi  parti  assentiri  quae  majorem  eviden- 
tiae vim  habet,  prudentia  jubet ; atqui  in  facto  miraculoso  stat 
evidentia  legis  physicae  contra  ejusdem  legis  suspensionem; 
et  si  casum  particularem  spectemus,  stat  ex.  gr.  experientia 
omnium  hominum  testans  mortuum  non  resurgere,  adver- 
sus apostolos  duodecim,  qui  testantur  Christum  resurrexisse, 
ergo  facta  miraculosa  propter  evidentiam  contrariam  reji- 
cienda sunt.  — R.  Iram.  maj.  neg.  min.  et  conseq.  Non  exi- 
stit  repugnantia  nisi  in  sophismate  adversariorum  : evidentia 
iTkorali,  imo  physica  constat,  leges  physicas  servari  nisi  divi- 
nitus suspendantur;  alia  evidentia  morali  constat,  in  certo 
casu  illam  possibilem  suspensionem  locum  habuisse;  ex  una 
parte  constat,  mortuos  non  resurgere  sine  exceptione  divini- 
tus facta,  et  ex  altera  parte  constat,  exceptionem  hujusmodi 
in  persona  Christi  factam  esse;  ubi  est  contradictio? 

182.  Obj.  8®  3Iiraculum  non  est  certum  divinse  revelationis 
criterium;  nam  Deus  potestatem  miraculorum  committere 
potest  alicui  creaturse  liber^e,  hsec  autem  ea  potestate  abuti 
ad  confirmandos  errores  posset;  ergo.  — R.  l\eg.  antec.  Ad 
prob.  dist  Deus  potest  eam  potestatem  committere  alicui 
creaturae,  ut  ea  in  casibus  a se  praevisis  utatur,  trans;  potest 

(1)  Cf.  Liberatori,  histitut.  philosoph.  vol.  1,  Logic,  part.  2,  cap.  5,  art* 
5,  tle  crilerio  externo,  edit.  Koiu.  18(J0. 

eam  committere  seu  potius  derelinquere,  ita  ut  creatura  in- 
dependenter  a Deo,  et  in  casibus  a Deo  non  praevisis  utatur, 
neg.  Alioquin  idem  faceret  Deus,  ac  si  rex  quispiam  impru- 
dentissimus  sigillum  suum  ministro  non  probatae  fidelitatis 
committeret. 

183.  Obj.  9^  Ut  quis  certus  esse  possit  de  veritate  prophetiae, 
requiritur,  i)  ut  sit  testis  praedictionis,  2)  ut  sit  testis  eventus, 
3)  ut  sit  certus  rem  casu  fortuito  nec  praedici  nec  evenire 
potuisse;  atqui  haec  tria  nunquam  in  uno  homine  concur- 
runt; ergo  nemo  de  veritate  prophetiae  certus  esse  potest  (i). 
— K.  Neg.  totum.  Etenim  imprimis  haec  tria  aliquando  in 
eodem  homine  concurrunt,  uti  in  Apostolis  et  aliis,  qui 
prophetiam  Christi  Domini  de  sua  resurrectione  prolatam 
audierunt,  et  viderunt  impletam.  Deinde  nonnisi  tertium 
requiritur;  de  duobus  prioribus  enim,  etsi  testes  oculati 
non  fuerimus  nec  praedictionis  nec  eventus,  aeque  certo  ta- 
men per  testimonium  hominum  nobis  constare  potest,  nisi 
omnem  historiae  fidem  denegare  velimus. 

184.  Obj.  10®  Etiam  pagani  sua  vaticinia  habuere,  ut  ex  cele- 
bratissimis constat  apud  diversas  gentes  oraculis ; ergo  pro- 
phetiae non  sunt  certum  veritatis  argumentum  (2).  — R.  Dist. 
antcc.  Pagani  habuerunt  oracula,  quae  nihil  aliud  erant  nisi 
fallaces  prophetiarum  simulationes,  conc.;  quae  erant  verae 
prophetiae,  neg.;  et  neg.  conseq.  Notum  enim  est  : i)  innumera 
falsa  oracula  a principum  adulatoribus  ac  poetis  fuisse  con- 
ficta ; quo  spectat  illud  Demosthenis  : Pythonissa  philippizat ; 
et  illud  Caesaris,  cum  ipsi  auguria  laeva  nuntiarentur  ; ea  fore 
Ixtiora  cum  vellet  (3);  2)  plurima  sciQniidi  conjecturali,  aenigma- 
tice  et  ambigue  praedicta  fuisse,  ut  illud  citatum  a Cicerone  (4)  : 
Aio  te,  Mucida,  llomanos  vincere  posse ; 3)  pauca  tantum  exem-  . 
pia  proferri  ab  incredulis,  eaque  talia,  ut  neque  in  confirma- 
tionem alicujus  doctrinae  edita  sint,  neque  examen  artis  cri- 
ticae ferre  possint. 

(1)  J.  J.  Rousseau,  Emile,  lom.  3.  — (2)  Voltaire. — (5)  Cf.  Euseb.  Prw~ 
par.  Evany.  l.  2,  c.  4,  et  lib.  ti  toto.  — ^4)  Dc  Divinat.  I.  2,  c.  ob. 

185.  Hactenus  principia  statuimus  et  criteria,  quibus  re- 
velatio divina  certo  a quacumque  fallacia  dignosci  possit. 
Jam  applicanda  sunt  h^ec  principia  religionibus  illis,  qua? 
revera  tanquam  divinitus  revelatse  perhibentur,  quaeque  ad 
quatuor  reduci  possunt,  et  sunt  : Ethnicismus,  Mahume- 
tismus,  Judaismus  et  Christianismus. 

186.  Ex  his  autem  quatuor  religionum  classibus  duae  sunt, 
quae  super  reliquas  eminent,  judaica  nempe  et  christiana. 
Quin,  christiana  in  Judaicam  praevaluit,  et  eam  suo  fulgore 
devicit  ita,  ut  ipsa  sola  jam  in  toto  mundo  spectabilis  singu- 
lari luce  resplendeat,  sicut  civitas  supra  montem  posita. 
Quare  hominem  gentilem  etiam  et  incredulum,  praesumptio 
valida  in  favorem  hujusce  religionis  Christianae  statim  subire 
debet.  Haec  autem  praesumptio  fundata  est,  imo  explorata 
veritas  a nobis  demonstranda. 

187.  Itaque  missis  aliis  religiosis  traditionibus,  directe 
Christianae  religionis  divinitatem  demonstrandam  aggredi- 
mur. Qiiem  in  finem  procedi  potest  duplici  via  : altera  bre- 
viore, altera  quidem  longiore,  sed  magis  scientifica,  et  prae- 
cipue Judfeis  convincendis  adaptata.  Prior  scilicet  methodus 
immediate  considerat  religionem  Christianam  in  se,  et  in 
signis  quibus  refulget  : altera  considerat  eam  1®  in  praepara- 
tione sua  ab  origine,  et  quasi  in  germine  suo,  quod  vetere 
Testamento  continetur;  ac  dein  2®  eam  in  propria  sua  forma 
contemplatur.  Hanc  pleniorem  methodum  sequemur  : et 
primum  de  Christianae  religionis  praeparatione  agemus, 
quod  praesentis  capitis  argumentum  erit;  deinde,  capite  se- 
quenti, eamdem  in  se  spectabimus.  Qufe  duo  constituent  de- 
monstrationem plenissimam,  juxta  hoc  ratiocinium  : Religio 
christiana  est  vere  a Deo  revelata,  si  Deus  eam  preeparavit  in  ve- 


CAP.  U!.  DE  REVELATIONE  MOSAICA.  115 

iere  Testamento^  ac  dein  perfecit  in  novo  Testamento ; atqui  ita 
est;  ergo. 

188.  Quoniam  autem  ad  facta  hgec,  quae  in  minori  asserun- 
tur, probanda,  insistimus  praecipue  libris  V.  et  N.  Testamenti, 
horum  librorum  auctoritas  ante  omnia  stabilienda  nobis  est. 
Hinc  exsurgit  triplex  hujusce  capitis  articulus  : 

Articulus  I,  de  auctoritate  N.  et  V.  Testamenti. 

«Articulus  II,  de  divinitate  revelationis  mosaicce. 

Articulus  III,  c?e  relationerevelationismosaiccecumreligionechristiana, 

ARTICULUS  I. 

DE  AUCTORITATE  LIBRORUM  N.  ET  V.  TESTAMENTI. 

189.  Antequam  revelationis  factum  in  se  examinemus,  sta- 
bilienda praevie  est  auctoritas  librorum  N.  et  V.  Testamenti; 
quoniam  ut  modo  dicebatur,  ex  iis  praecipua  desumenda 
sunt  verae  revelationis  argumenta.  Dico  prsecipua;  nam  et 
alia  sunt,  quae  sine  Scripturae  libris  sufficere  possent,  et  qui- 
dem multis  gentibus  sufficientia  fuerunt  ad  credendum  : sci- 
licet historia  et  publici  eventus,  natura  Christianae  religionis, 
ejus  existentia  et  perpetua  miracula,  ejus  historia  ad  Chri- 
stum usque  ascendens,  et  cognita,  tum  ex  scriptis  ac  monu- 
mentis antiquis,  tum  ex  testimonio  traditionis  gravissimo  ac 
certissimo;  quae  sane  sufficientia  sunt  Christianae  veritatis  ' 
argumenta.  Attamen  luculentius  illa  veritas  apparet  ex  Scri- 
pturae libris,  ex  quibus  et  Apostoli  et  Christus  ipse  argu- 
mentari solebant. 

190.  Agitur  hic  de  libris  illis  utriusque  Testamenti,  quo- 
rum complexus  vocatur  Scriptura  vel  Biblia.  Porro  circa 
Scripturae  auctoritatem  tria  inquiri  possunt  : 1®  utrum  au- 
thentica s^t,  2®  utrum  verax,  3®  utrum  divinitus  inspirata. 
Hoc  loco  tantum  de  duobus  prioribus  agendum,  quibus 
continetur  auctoritas  historica,  qua  sola  indigemus,  quaeque 
sola  respectu  adversariorum  est  efficax.  — At  expedit  pri- 
mum brevem  tradere  Bibliorum  notitiam. 

Biblio7'um  notitia. 

191.  Dividitur  Scriptura  1®  ratione  temporis,  2®  ratione 
materia3,  3®  ratione  auctoritatis. 

19i2.  1®  llatione  temporis^  dividitur  in  libros  veteris  et  novi 
Testamenti. 

193.  2*  Ratione  materix,  dividitur  in  libros  legales,  histo- 
ricos, morales  seu  sapientiales,  et  propheticos.  — Judtei  olim 
sacra  volumina  distinguebant  in  Legem,  seu  libros  Moysis, 
Prophetas,  et  Psalmos,  vel  Agiographa  (i). 

194.  Numerantur  autem  universae  Scripturae  libri  72, 
complectentes  capita  1324,  scripti  ab  auctoribus  39,  spatio 
1600  annorum  sibi  invicem  succedentibus.  En  biblicorum 
voluminum  catalogus  : 

19o.  Libri  veteris  Testamenti : 1]  Legales  : Genesis,  Exodus, 
Leviticus,  Numeri,  Deuteronomium.  Hi  quinque  libri  vocari 
solent  Pentateuchus.  2]  Historici : Josue,  Judicum,  Ruth, 
quatuor  libri  Regum,  duo  Paralipomenon,  duo  Esdrae,  To- 
bias,  Judith,  Esther,  Job,  et  duo  Machabaeorum  libri,  qui 
velut  appendix  sunt  ad  libros  historicos.  3]  Morales  : Psalmi, 
Proverbia,  Ecclesiastes,  Canticum  canticorum,  liber  Sapien- 
tiae, Ecclesiasticus.  4]  Prophetici  : Isaias,  Jeremias,  Baruch, 
Ezechiel,  Daniel,  Osee,  Joel,  Amos,  Abdias,  Jonas,  Michaeas, 
Nahum,  Habacuc,  Sophonias,  Aggaeus,  Zacharias,  Malachias. 

196.  Libri  novi  Testamenti  : i]  Legales  : Evangelia  quatuor, 
S.  Matthaei,  S.  Marci,  S.  Lucae,  S.  Joannis.  2]  Liber  histori- 
cus : Actuum  Apostolorum.  3]  Morales  : Epistolae  14  S.  Pauli, 
nimirum  1^  ad  Romanos,  2^  et  3^*  ad  Corinthios,  4^  ad  Ga- 
latas, o®  ad  Ephesios,  6^^  ad  Philippenses,  7®  ad  Colossenses, 
8*  et  9"  ad  .Thessalonicenses,  10'  et  11^  ad  Timotheum, 
12*  ad  Titum,  13'  ad  Philemonem,  14'  ad  Hebraeos;  — Epi- 
stola una  S.  Jacobi,  duae  S.  Petri,  tres  S.  Joannis,  demum 
una  S.  Judae.  4]  Liber  propheticus  unus.  Apocalypsis  nempe 
S.  Joannis. 

197.  3°  Ratione  auctoritatis,  dividitur  in  libros  c?inonicos, 
qui  soli  proprie  Scripturam  constituunt,  et  apocryphos. 
Canonici  dicuntur  illi,  qui  non  tantum  quoad  se  sunt,  sed 
etiam  quoad  nos  habentur  sacri  et  Deo  afflante  scripti,  ideo- 
que  in  Canone  Ecclesiae  recensentur.  Apocryphi  hic  intelli- 
guntur  illi,  qui  non  positive  quidem  ab  Ecclesia  sunt  repro- 
bati ; sed  qui  auctoritatis  sunt  dubiae  vel  obscurae,  ab  Eccle- 

U)  Cf.  Luc.  XXIV,  44,  el  Hieron.  Prolog,  galeat. 

sia  saltem  negative  reprobati ; ideoque  licet  in  Bibliis  sacris 
nonnunquam  permissi,  tamen  a reliquis  libris  distincti,  vel 
ad  calcem  voluminis  rejecti  conspiciuntur.  Hujusmodi  sunt 
Oratio  Manasse,  Liber  3 et  4 Esdrae,  prologus  Ecclesiastici, 
praefatiuncula  Threnorum,  Liber  3 et  4 Machabaeorum. 

198.  Canonici,  de  quibus  solis  hic  sermo  est,  subdividun- 
tur in  Protocanonicos eX  Deuterocanonicos , seu  canonicos  primi 
ct  secundi  ordinis  : non  quod  auctoritate  differant,  quae 
identica  est  in  utrisque;  sed  quia  priores  semper  recepti 
fuerunt  ut  * canonici,  posteriores  vero  aliquando  controversiae 
subjecti,  et  non  nisi  lapsu  temporis  manifeste  fuerunt  in 
canonem  relati. 

199.  His  praemissis,  probationem  aggredimur  auctoritatis 
biblicae,  inchoando  a. novo  Testamento;  quia  hoc  quasi  fun- 
damento stabilito,  demonstratio  veteris  Testamenti  facilius 
sequetur. 

200.  Ut  probetur  auctoritas  N.  T.  tria  sunt  ostendenda  : 
i*  libros  quos  continet  esse  genuinos  et  authenticos,  2®  eos- 
dem integros  et  incorruptos  ad  nos  pervenisse,  3*  eorum 
auctores  esse  fide  dignissimos.  Ex  hoc  triplici  facto  plena  et 
maxima  auctoritas  historica  exsurget.  — In  probanda  dein 
auctoritate  V.  T.  eadem  via  procedendum  erit : ita  tamen  ut 
primum  agatur  de  Pentateucho,  et  postea  de  aliis  libris,  po- 
nendo eamdem  triplicem  quaestionem  de  genuitate,  de  inte- 
gritate et  de  veracitate.' 

Propositio  I,  de  genuinitate  librorum  N.  T. 

Propositio  II,  de  eorum  integritate 

Propositio  III,  de  eorum  veracitate. 

Propositio  IV,  de  Moyse  vero  auctore  Pentateuchi. 

Propositio  V,  de  Pentateuchi  integritate. 

Propositio  VI,  de  ejusdem  veracitate. 

Propositio  VII,  de  auctoritate  reliquorum  librorum  V.  T. 

PROPOSITIO  I. 

Libri  N.  T.  vere  genuini  sunt. 

201.  Genuinitas,  quae  etiam  dicitur  authentici- 

tas  (i),  est  proprietas  libri  in  eo  sita,  ut  liber  vere  illius  au- 
ctoris sit  cui  adseribitur. 

(1)  Cf.  infra  Tract.  De  regula  fui.  cap.  1,  art.  5,  n.  97  seqq. 

202.  vnonAiTix  propositio,  iurn  indirecte,  tum  directe : sciWcet 
1®  argumento  priescriptionis,  2<*  argumento  impossibilitatis, 
3°  ex  positivis  authenticitatis  characteribus. 

203.  1®  Praescriptione  : Probari  nequit,  auctores  quibus 
libri  N.  T.  adscribuntur,  esse  supposititios  ; ergo  stat  prai- 
siimptio,  imo  spectata  iiiateria,  stat  certitudo  pro  vera  au- 
tiicnticitate.  Scilicet  critica  per  octodecim  saiculasese  in  his 
libris  exercuit,  et  sa3pe  quidem  ea  tantum  mente  ut  illos  su- 
spectos redderet;  attamen  nihil  quod  eos  supposititios  esse 
probaret,  proferre  unquam  potuit;  ergo. 

20 i.  2®  Impossibilitate.  Sed  neque  suppositio  auctoris  ulla 
fieri  potuit.  Hsec  enim  heri  debuisset  vel  vivis  adhuc  Apo- 
stolis, vel  post  eorum  obitum  : atqui  in  primo  casu  Apostoli 
sane  reclamassent ; in  secundo  vero,  cum  jam  essent  sacra 
volumina  per  orbem  sparsa,  totus  orbis  catholicus  reclamas- 
set;  ergo  nulla  suppositio  heri  potuit. 

20o.  3®  Ex  authenticitatis  characteribus.  Ili  characteres  alii 
sunt  intrinseci,  qui  ex  libris  ipsis  petuntur;  alii  extrinseci, 
qui  petuntur  ex  testimoniis.  Atqui  adsunt  characteres  intrin- 
seci. Etenim  ii,  quibus  librorum  N.  T.  elucubratio  adscribi- 
tur  a Christianis,  perhibentur  fuisse  Jesu  discipuli,  Judiei, 
fere  omnes  rudes  et  indocti,  sdventes  primo  sa3culo  mo- 
narchiae romanae  in  Palaestina  aut  ejus  vicinia.  Jam  vero 
liuic  assertioni  interni  librorum  congruunt  characteres, 
quibus  tempus,  locus,  natio,  persona  auctorum  hujusmodi 
indicantur.  Scripti  enim  sunt  griece,  lingua  tunc  tempo- 
ris ob  romanam  dominationem  in  illis  regionibus  usi- 
tata, sed  nulla  speciali  dialecto,  intermixtis  multis  idio- 
tismis linguae  Syro-Chaldaicae,  frequentibus  abusionibus 
ad  Scripturas  Jud<eorum,  ad  eorumdem  mores,  ad  poli- 
ticam constitutionem,  et  ad  geographicam  regionis  parti- 
tionem, illis  praeciso  temporibus  propriam ; tota  narratio 
miram  spirat  simplicitatem  et  animi  candorem,  circum- 
stantias refert,  quas  nemo  nisi  oculatus  testis  scire  potest; 
ergo. 

206.  Adsunt  et  characteres  extrinseci  seu  testimonia.  Ete- 
nim libros  N.T.  esse  authenticos  asserunt,  t)  CatAo/ict  omnes^ 

' iit  Clemens  Rom.  (i),  Ignatius(i2),  Polycarpus  (3),  Justinus  (4), 
Irenffius  (o),  etc.,  qui  ex  N.  T.  sententias  et  locutiones  addu- 
cunt frequenter,  et  aliquando  etiam  expresse  auctores  nomi- 
nant. 2)  Omnes  hxretici  primorum  temporum,  ut  Ebionitae, 
Gerintliiani,  Marcionitae ; quorum  alii  libros  omnes  N.  T. 
admiserunt,  alii  nonnullos  quidem  rejecerunt  ut  non  conti- 
nentes veram  Christi  doctrinam;  sed  ne  unus  quidem  eorum 
authentiam,  teste  historia  ecclesiastica,  unquam  ausus  est  in 
dubium  vocare  : licet  id  optimum  fuisset  medium  Catholi- 
corum argumenta  effugiendi ; ergo.  3)  Ipsi  etiam  phi- 

losophi, Christianis  infensissimi,  Lucianus,  Celsus,  Porphy- 
rius,  Hierocles  et  Julianus  apostata,  N.  T.  libros  adducunt, 
ex  eis  contra  Christianos  argumentantur,  nusquam  eorum 
■ authentiam  in  dubium  vocantes,  imo  eam  aperte  asserentes. 
Sic  Julianus,  prohibens  edicto  ne  Christiani  humaniores  lit- 
teras docerent  : Satis  ipsis  fuerit^  inquit,  et  Mattheeum 

in  GalUxorum  coetibus  exponere;  et  alibi  ; Jesum  illum  neque 
Paulus  Deum  dicere  ausus  est,  neque  Matthxus,  7ieque  Lucas, 
neque  Marcus ; sed  bonus  ille  Joannes  (6).  Ergo  manifesti  tum 
interni  tum  externi  authenticitatis  characteres,  N.  T.  libris 
suffragantur. 

PROPOSITIO  II. 

Lihri  novi  Testamenti  ad  nos  integri  et  incorrupti  pervenerunt. 

207.  Integritas,  si  stricte  loquamur,  ad  ipsam  authentici- 
tatem  pertinet.  Etenim  perfecta  authenticitas  non  tantum  re- 
quirit ut  liber  sit  auctoris  cui  attribuitur;  sed  etiam,  ut  talis 
sit  qualis  ab  auctore  prodiit : hoc  est,  ut  nihil  interpolatus 
aut  imminutus,  sed  integer  et  incorruptus  existat.  Quia  tamen 
integritas  ab  authentia  potest  et  solet  distingui,  ideo  claritatis 
causa  speciali  propositione  exhibetur. 

208.  PROB.  Corruptio  alicujus  operis  est  factum  historicum, 
quod  historice  probari  deberet;  atqui  non  modo  librorum 


(1)  In  Epist.  ad  Corinth. — In  Epist.  ad  Philadelph.  Smyen.  etc. 

(o)  In  Ep.  ad  PhUipp.  — (4)  In  Apolog. — (5;  Advers.  Jasrcs.  I.  3,  cap.  1. 
(0)  Cf.  bihl  vcngec,  toni  5.  — Bcrgier,  Dc  In  vraie  rcligion.  loin.  8.  — 
La  rcHg.prouvoe  par  les  faits.  toni.  2.  — Corlitnde  des  preuves  du  christia- 
nisme. 

N.  T.  corruptio  non  probatur,  sed  potius  constat  de  contra- 
rio. Constat  enim  non  tantum  non  fuisse  factam  corruptio- 
nem,  sed  etiam  feri  non  potuisse. 

209.  1®  Fieri  non  potuit,  habita  ratione  tum  temporis,  tum 
personarum.  Ratione  temporis : ndiVa  s>\  corruptio  supponatur, 

"haec  vel  tempore  Apostolorum  contigisset,  vel  statim  post 
Apostolorum  obitum,  vel  sequentibus  saeculis ; atqui  nihil 
horum  dici  potest, ut  ex  dictis  in  praecedenti  positione  patet; 
ergo.  — Ratione  personarum  non  potuerunt  sacra  volumina 
vitiari  : hoc  enim  fieri  debuisset  vel  a gentilibus,  vel  a Chri- 
stianis. At  vero  quotidianus  et  publicus  illorum  librorum 
usus,  ingens  exemplarium  per  totum  orbem  diffusorum  mul- 
titudo, et  perpetua  Catholicos  inter  et  haereticos  dissidia, 
omnem  substantialem  corruptionem  impossibilem  reddide- 
runt. Imo,  historice  constat  Tatianum,  Marcionem,  Artemo- 
nem, aliosque  haereticos  qui  Scripturarum  integritatem  -vio- 
lare ausi  sunt,  statim  fuisse  detectos  et  gravissime  exceptos  (t). 

210.  2®  Revera  facta  non  fuit  corruptela  : etenim  i)  textus 
hodiernus  idem  esi  ac  ille,  qui  in  commentariis  Patrum 
aliisque  variorum  saeculorum  scriptis  invenitur;  2)  congruit 
cum  manuscriptis  antiquissimis,  ut  Vaticano,  Alexandrino  et 
Cantabrigiensi ; 3)  congruit  cum  versionibus  tum  antiquis- 
simis, tum  in  variis  regionibus  elucubratis.  — Merito  itaque 
incredulis  et  haereticis  sui  temporis  respondit  olim  Augu- 
stinus: M/it7  mihi  videtur  ab  eis  impudentius  dici,  vel  ut  mitius 
loquar,  incuriosius  et  imbecillius,  quam  Scripturas  divinas  esse 
corruptas;  cum  id  nullis  in  tam  recenti  memoria  exstantibus 
exemplaribus  possent  convincere  (2). 

PROPOSITIO  III. 

Auctores  N.  T.  sunt  fide  dignissimi. 

211.  PROB.  Auctoris  cujuscumque  fides  ex  quatuor  jestimari 
potest  : 1®  ex  ipsa  auctoris  persona,  2®  ex  eorum  quae  refert 
natura,  3®  ex  modo  referendi,  4®  ex  fide  quam  revera  fecit 
omni  tempore;  atqui  h^c,  simul  juncta,  auctoribus  N.  T. 
fidem  conciliant  qua  major  dari  nequit ; ergo  sunt  fide  di- 
gnissimi. 

(1)  HeTlull.  Prwscript.  36.  — (2j  Augusl.  Deiitilitatc  credendi,  cap.  3. 

212.  1®  Si  personas  spectemus,  auctores  sunt  tales  ut  nec 
decepti  sint,  nec  decipere  voluerint,  nec  decipere  potuissent 
si  voluissent  : ipsi  enim,  quae  suis  oculis  viderunt,  narrant 
coram  corvis,  qui  contra  falsitatem  reclamassent ; moriuntur 
pro  attestanda  eorum  quae  referunt  veritate. 

213.  2°  Res  quae  referuntur  tales  sunt,  ut,  nisi  verae  essent, 
fingi  non  potuissent.  Quomodo  enim  rudes  piscatores  Christi 
personam  atque  animum  confinxissent,  puriorem,  subli- 
miorem, diviniorem  omnium  philosophorum  animis  (t)? 
Quomodo  mirabilem  illam  morum  doctrinam  invenis- 
sent, etc.? 

214.  3®  Tota  narrandi  ratio  mirum  spirat  candorem  et 
simplicitatem ; eadem  facta  vario  quidem  modo,  at  nunquam 
contradictorio  referuntur,  et  mirabilis  obtinet  inter  diversos 
auctores  concordia. 

213.  4®  Auctores  illi  fidem  tantam  fecerunt,  ut  per  volu- 
mina sua  judaismum  et  paganismum  subverterint,  ac  novam 
induxerint  religionem  omnibus  cupiditatibus  adversantem : 
ergo. 


PROPOSITIO  IV. 

Exstitit  revera  Moyses,  dux  et  legislator  populi  Israelitia\ 
isque  verus  est  auctor  Pentateuchi. 

216.  PROB.  1 PARS.  Exstitit  Moyses,  si  factum  hoc  historicum 
est,  constanti  et  perpetua  traditione  nixum,  nunquam  nega- 
tum, sed  innumeris  testimoniis,  tum  domesticorum  tum  ex- 
ternorum confirmatum ; atqui  tale  est  factum  existentia^ 
Moysis,  gentis  IsraelitieaB  ducis.  Etenim  pra3ter  JudaBos 
hodiernos  et  veteres,  praeter  gentiles,  Tacitum,  Dionem  Cas- 
sium, Juvenalem,  etc. ; consentientes  habemus  Celsum,  Por- 
phyrium,  Julianum,  aliosque  religionis  Christianae  impu- 
gnatores,  qui,  rei  evidentia  convicti,  negare  ausi  non  sunt, 
quod  tamen  negare  ipsorum  intererat;  ergo. 

(1)  Egregie  hujusce  personae  seu  characteris  sublimitatem  ostendit  ij  se- 
impius  J.  J.  Hou.sseau,  nec  non  generatim  styli  scriptui istici  divinitatem,, 
in  Eniilio,  tom.  3.  Vid.  apud.  Feller,  Catcch.  philos.  tom.  2,  n.  244. 

TIILOI-OG.  DOGM.  I.  II 

217.  II  PARS.  Moyses  est  auctor  Pentateuchi  : nam  1«  argu- 
menta qufp  probant  cxistentiam  ejus,  eadem  pro  Pentateucho 
ipsi  ad  scribendo  militant. 

218.  2"  Si  reapse  a Moyse  exarata  non  esset  constitutio  civi- 
lis et  religiosa,  qua3  in  Pentateucho  continetur,  nunquam 
fieri  potuisset,  ut  eadem  populo  Judaico  tanquam  a Moyse 
conscripta  obtruderetur. 

219.  3®  Nullus  alius  auctor  potest  assignari.  Assignarunt 
quidem  increduli  aliquando  Esdram  loco  Moysis  : sed  hanc 
hypothesim  absurdam  esse  demonstrant  Samaritani,  qui 
Pentateuchum  tanquam  a Moyse  scriptum  recipiunt.  Sama- 
ritani scilicet,  a tempore  Roboami  [anno  ante  Christ.  9601, 
per  schisma  10  tribuum  separati  a Judaeis;  ac  dein  tempore 
Salmanasar  [700]  mixti  gentilibus,  perpetuo  odio  adversus 
Judaeos  perstiterunt  : quomodo  ergo  ab  Esdra,  post  captivi- 
tatem Babylonicam  [536],  Pentateuchum,  eumque  solum 
rejectis  reliquis  libris,  recepissent,  nisi  pro  certo  habuissent 
cum  a Moyse  esse  conscriptum  ? 

PROPOSITIO  v. 

Pentateuchus  integer  et  incorruptus  ad  nos  pervenit. 

220.  PROB.  Propositio  vera  est,  si  corruptio  nec  facta  fuit 
nec  fieri  potuit.  Atqui  1*^  non  fuit  facta  : quod  testatur  tradi- 
tio Judaeorum  publica,  constans.  — 2*^  Aon  potuit  fieri  : 
1)  habita  ratione  connexionis  cum  reliquis  libris  V.  et 
N.  T. ; 2)  ratione  corruptorum,  qui  fuissent  Jiuhei  ipsi, 
vel  eorum  adversarii  Christiani,  gentiles,  aut  Samaritani; 
atqui  nulla  hujusmodi  hypothesis  propugnari  potest.  3)  Ra- 
tione temporis,  quo  nempe  supponi  deberet  corruptionem 
accidisse.  Etenim  vel  ea  accidisset  ante  vel  post  schisma 
10  tribuum  ; atqui  neutrum  dici  potest;  ergo, 

221.  OBJic.  1®  Libro  IV  Reg.  Gap.  XXII,  et  II  Paralip. 
XXXVI,  legitur,  Helciam  sacerdotem  volumen  legis  reperisse 
in  domo  Domini,  et  ad  illius  lectionem  regem  Josiam,  ponti- 
ficem et  universum  populum  obstupuisse,  tanquam  de  re 
nova  et  inaudita.  Ergo  nullum  aliud  tunc  temporis  exisicbat 
legis  exemplar  : ergo  et  facillime  corrumpi  potuit  volumen 

Illud,  quod  unicum  supererat.  — R.  ^eg.  suppos,  et  conseq. 
Volumen  illud  quod  ad  regem  delatum  est,  ipsum  Moysis 
autographum  erat,  et  probabilius  Deuteronomium,  quod  ad 
latus  arc«  fuerat  a Moyse  positum.  Josias  autem  scidit  vesti- 
menta, quia  adspectu  tam  venerandi  autographi,  et  legis 
comminationibus  quas  attentiore  mente  audierat,  fuit  per- 
motus vehementer  (i). 

222.  Obj.  2*^  Crassante  Antiochi  persecutione,  codices  sacri 
omnes  flammis  consumpti  sunt,  ex  I Mach.  1.  59.  — R.  Neg. 
aniec.  In  objecto  loco  narratur  tantum,  combusta  fuisse  vo- 
iumina  quae  inveniri  potuerunt.  Sed  nequaquam  omnia  quae 
(‘xstabant  inventa  sunt  : quod  et  colligitur  ex  I Mach.  I,  46  et 
Xn,  9;  et  ex  eo  quod  tunc  temporis  variis  in  regionibus  dis- 
persi erant  Judaei,  ac  jam  exstabat  LXX  interpretum  Versio. 
Haec  enim  versio  facta  fuit  sub  Ptolem.  Philadelpho  [an.  277 
ante  Christ.],  Machabaeorum  vero  persecutio  sub  Antiocho 
Epiphane  [167  ante  Christ.]. 

223.  Obj.  3*'  Triplex  habetur  historiae  mosaicae  chronologia, 
alia  Hebraeorum,  alia  Samaritanorum,  alia  LXX  interpretum, 
(|uae  omnes  insigniter  inter  se  differunt;  ergo  corruptus  fuit 
Pentateuchus.  — R.  ISeg.  conseq.  Fides  non  denegatur  factis 
historicis  ab  Herodoto  et  Xenophonte  relatis,  quamvis  in 
eorum  chronologiis  reperiatur  discrepantia.  — Chronolo- 
giae  scripturisticae  diversitas  potest  caeteroquin  explicari; 
cum  facilis  accidere  potuerit  mutatio  in  calculis,  qui,  ut  in 
LXX  Versione,  characteribus  numericis  exprimuntur.  — 
Chronologia  porro  probabilior  ea  est,  qua3  in  textu  hebraico 
habetur  integre  verbis  expressa,  cum  qua  nostra  Vulgata 
concordat,  et  cujus  praecipuae  epochae  sunt  sequentes  : 


(Ireutio  hominis. 
Diluvium  . ... 

Yocaiio  Abrahcc.  . 
Exilus  C.X  Mggpio. 


4004  ante  Christum  natum. 
2348  .))  » » 

1921  » » » 

1491  » >>  » 


224.  His  utilitatis  causa  videntur  addenda  : 


Dedicatio  templi  Salomonis 1000  « » » 

•Schisma  10  trib.  sub  Roboamo 962  » » » 


(Ij  Legantur  loca  in  obj.  indicata. 


m 

DcolnuTiiiu  regnum  Israel  a Salmanasar.  . 

718  ante 

Christum 

natum 

Principium  captivitatis  Babyl.  sub.Nabucb.II. 

600 

» 

» 

)) 

Edictum  Cyri  et  reditus  e captivitate.  . . 

556 

» 

» 

» 

Ingressus  Alexandri  in  Jerusalem  .... 

333 

» 

)) 

» 

Versio  LXX  interpr.  sub  Ptol.  Philad.  . . 

277 

» 

» 

» 

Bellum  Machabseor.  sub  Antiocho  Epipli.  . 

167 

» 

» 

» 

Joannes  Hircanus,  finis  V.  T 

136 

•» 

)) 

.Tcrusalf^^-v  capta  a Pompeio.  ..... 

62 

w 

» ' 

» 

Herodes  Idumaeus 

57 

» 

)) 

» 

PROPOSITIO  VI. 

Vera  sunt  qax  Moyses  in  Pentateucho  scripsit. 

225.  PROB.  Verax  est  ille  testis  vel  historiographus,  qui 
decipi  non  potuit,  2®  decipere  non  voluit,  S*"  decipere  non 

potuisset  etiamsi  voluisset;  atqui  talis  est  Moyses  auctor 
Pentateuchi. 

226.  1®  Decipi  non  potuit,  quia  scribit  ea  qu£e  vel  ipse  fecit, 
vel  ipse  vidit,  vel  certissima  traditione  didicit. 

227.  2®  Decipere  non  voluit,  qulo.  viri  indoles,  facta  qua?  nar- 
rat et  modus  narrandi,  nullam  fraudis  suspicionem  patiun- 
tur. 

228.  Decipere  non  potuisset,  quia  populus  Israel  adversus 
fictiones,  quibus  multa  vituperia  et  gravissima  onera  sibi  in- 
digebantur, certissime  reclam.asset. 

229.  OBJic.  Moyses  tantum  4000  annorum  ante  Christum 
natum,  mundi  origini  assignat;  atqui  haec  assertio  contraria 
est  geologiie  et  annalibus  gentium;  ergo  Moyses  non  est 
verax.  — R.  Disting.  major.  Moyses  assignat  4000  annorum 
origini  mundi,  hoc  est,  humani  generis,  conc.;  origini  mundi, 
hoc  est,  materiie  creandae,  terrae  nostrae  formandae  atque 
ornandae,  neg.  Moyses  enim  non  determinat  tempora  quae 
hominis  creationem  praecesserunt.  — Ad  min.  Neg.  Etenim 
quod  attinet  ad  originem  humani  generis,  haec  nullo  facto  aut 
monumento  serio  demonstrari  potest  ultra  6000  abhinc  anno- 
rum ascendere.  Quae  Berosus  et  Diodorus  Siculus  narrant  de 
antiquitate  Chaldaeorum,  Herodotus  et  Manethon  de  multi- 
tudine regum  et  dynastarum  ^gypti,  ea  quae  perhibentur  in 
traditionibus  Sinensium,  etc.,  omni  fide  historica  destituta 
sunt.  E contra,  qua^cumque  ducuntur  ex  historia,  ex  artibus 

et  nioimmentis  antiquis  indicia  ac  testimonia,  ea  in  compro- 
banda recenti  hominum  origine,  et  in  referenda  eadem  ad 
epocham  a Mosaica  epocha  non  longe  distantem,  concor- 
dant. — Quod  spectat  originem  terrae  nostrae  habitabilis,  ut 
concilietur  Mosaica  narratio  cum  geologia,  triplici  modo 
responderi  potest  : 1«  negative,  sumendo  dies  creaiionis  pro 
spatiis  temporis  a Moyse  non  definitis;  qua  interpretatione 
terree  formatio  ad  tempus  removeri  potest  longissimum. 
2«  Distinguendo  sex  dies  a spatio,  quod  duobus  prioribus  ver- 
siculis Genes,  memoratur,  quodque  longissime  extendi  po- 
test. 3®  Positive,  componendo  narrationem  mosaicam  cum 
factis  a geologia  assertis,  quee  quidem  vera  facta  sint  et  non 
merae  hypotheses  (i). 

PROPOSITIO  VII. 

Pr Leter  Pentateuchum,  reliqui  quoque  libri  V.  T.  sunt  > 
authentici,  incorrupti^  et  fide  dignissimi. 

230.  PROB.  Universim,  seu  in  globo,  auctoritate  novi 

Testamenti.  Novum  Testamentum  plena  gaudere  auctoritate 
supra  ostendimus;  atqui  in  eo  approbatur  et  commendatur 
Scriptura  V.  T. ; ergo  haec  vere  commendanda  et  approbanda 
sine  controversia  censebatur,  quo  tempore  N.  T.  conscriptum 
est;  ergo  tunc  temporis  habebatur  et  erat  genuina,  incorrupta 
et  fide  dignissima.  Joan.  V,  39  : Scrutamini  Scripturas,  quia 
vos  putatis  in  ipsis  vitam  aeternam  habere.  — II  Tim.  III,  16  : 
Omnis  Scriptura  divinitus  inspirata  utilis  est  ad  docendum,  ad 
arguendum,  ad  corripiendum,  ad  erudiendum  in  justitia.  Cf.  Luc. 
XXIV,  27,  44.  ; 

231.  2"  Per  paries,  i)  Genuinus  est  liber  qui  ab  eo  auctore 
scriptus  est,  cui  attribuitur,  atque  eo  circiter  tempore,  quo 
scriptus  esse  fertur  ; atqui  tales  sunt  omnes  libri  V.  T. — Prob. 

(I)  Cf.  Perrone,  Ile  Deo  Creature  — Pianciani,  in  historiam  creaiionis 
mosaicam  commentatio.  — Quo  longius  Geologia  progreditur,  eo  melius 
convenientiam  monumentorum  subterraneorum  cum  Mosaica  cosmogonia 
deprehendit.  Cl.  Dumont,  qui  Leodii  obiit  1857,  sub  line  vitae  amicis  suis 
dicebat  : « C’est  une  chose  etonnante,  qu’apres  tous  les  progres  accomplis 
« par  la  geologie,  nous  devons  reconnaitre  que  Moise,  a une  epoque  si  re- 
« culee,  u parte  e.mclement  sur  tout,  entre  autres  sur  les  diverses  couche.s, 
« et  Ia  successiou  de  la  crealion  des  etres.  » ijoarnatde  Brux.  1 mars  1857.) 

11. 

min.  cx  notis  tum  intrinsecis  tum  cxtrinsecis.  Nam  ex  una 
i)arte,  facta  quae  narrantur,  minutarum  circumstantiarum 
ilescriptio,  stylus,  elc. ; ex  altera  parte,  traditio  constans, 
unanimis,  publica  Judaeorum  et  Christianorum,  intima  om- 
nium librorum  connexio,  etc.,  ostendunt  manifeste  libros 
illos  pertinere  ad  auctores  et  epochas  quibus  adscribuntur ; 
ergo. 

232.  2)  Sunt  incorrupti.  Corruptio  fieri  non  potuit,  sive 
ante  Christi  adventum,  sive  post  illum  supponatur  facta. 
Ante  Christum  fieri  non  potuit,  tum  propter  religionem  et 
custodiam  sacram  Judseorum,  tum  propter  multitudinem 
exemplarium,  sive  lingua  primigenia,  sive  graeca  descripto- 
rum. — Fieri  non  potuit  post  Christum,  cum  exemplaria 
eadem  in  manibus  versarentur  Judaeorum  simul  et  Christia- 
norum; ergo. 

233.  3)  Veraces  : adsunt  enim  omnes  veracitatis  characteres 
expositi  supra  in  propositione  VI  (i). 

ARTICULUS  II. 

DE  DIVINITATE  REVELATIONIS  MOSAIC^. 

234.  Revelatio  quae  dicitur  mosaica,  et  continetur  libris 
Y.  T.  distinguitur  duplex  : una quae  et  antemosaica 
nuncupatur,  altera  mosaica  stricte  dicta.  — Prinideva  ea  est, 
quae  facta  fuit  antiquis  patriarchis,  ab  Adamo  usque  ad  Moy- 
seu. — Mosaica  stricte  dicta  ea  est,  quae  facta  fuit  Moysi,  et 
post  eum  deinceps  reliquis  prophetis. 

233.  Revelatio  haec  mosaica  vocari  solet  Lex  mosaica,  a 
parte  sua  pra?cipua,  quae  est  lex  per  Moyseu  populo  Israel 
<livinitus  tradita.  In  hac  autem  lege  distingui  possunt  duo, 
dogmata  scilicet  ei  prxcepta. — Praecepta  porro  dividuntur  in 
moralia,  ritualia  ei  politica.  — Moralia  continentur  Decalogo, 
aliisque  legis  naturalis  declarationibus.  — Ritualia,  vel  caere- 
nionialia,  ea  sunt,  quibus  sacrificia,  sacramenta,  festivitates 
aliaeque  observantiae  religiosae  ordinantur.  — Politica  et  ju- 

(1)  Ad  solv.  difficiiU.  cf.  Gnenee,  Lettres  dcquelqves  Juifs  a M.de  Voltaire. 

(licialia  ea  sunt,  qua',  ipsam  Judccorum  reipublir.ae  formam 
constituunt  (i). 

236.  Jam  vero  circa  hanc  V.  T.  revelationem,  duae  quaestio- 
nes sunt  solvendae  : 1®  utrum  fuerit  vere  divina,  quod  ad 
hunc  articulum  pertinet  : 2«  utrum  fuerit  pxdagogus  ad 
Christum,  quod  in  sequenti  articulo  probabitur. 

237.  Ut  autem  demonstratio  divinitatis  plena  sit,  exhibenda 
ea  est  tum  negative  tum  positive.  Negative,  contra  Dei- 
stas,  ostendendo  revelationem  illam  nihil  quod  Deum  dede- 
ceat, continere,  imo  divina  sapientia  esse  dignissimam,  tem- 
pori ac  personis  accommodatam ; quod  praecipue  efficietur 
argumentis  intrinsecis.  — Positive,  contra  omnes,  osten- 
dendo eam  vere  a Deo  manasse.  Deique  sigillo  esse  obsigna- 
tam; quod  efficietur  ex  miraculis  et  prophetiis. 

Propositio  I,  de  cxisteutia  verce  revelationis primcevw . 

Proitosilio  II,  de  legis  mosaicce  sanctitate. 

Propositio  III,  de  charactere  divinitatis  ejus  intrinseco. 

Propositio  IV,  de  characteribus  divinitatis  ejus  extrinsccis. 

PROPOSITIO  I. 

Humanum  genus  nunquam  sine  revelatione  fuit,  seu  vere  facta 
fuit  revelatio  primdova. 

238.  PROB.  Hujusmodi  revelatio  admitti  debet,  si  1'^  eam 
existere  suadet  ratio,  2®  probat  historia,  3®  confirmat  traditio 
gentium ; atqui  haec  tria  constant. 

239.  1”  Suadet  ratio  : quia  tum  divinae  sapientiae  ac  boni- 
tati, tum  humanae  naturae  ac  indigentiae,  omnino  consenta- 
neum fuisse  apparet,  ut  haec  revelatio  nascenti  humano  ge- 
neri concederetur. 

240.  2®  Probat  historia  veteris  Testamenti,  qua  exhibetur 
nobis  Deus  loquens  ad  protoparentes,  ad  Noe,  Abraham, 
aliosque  patriarchas.  Puncta  autem  hujus  revelationis  prae- 
cipua sunt  sequentia  : i)  Deum  esse  unum  Creatorem  coeli  et 
terrae;  2)  hominem  ad  imaginem  Dei  conditum  esse,  consti- 
tutum super  creaturas  terrae,  subditum  autem  Deo  Domino 

suo;  R)  liominem  peccasse,  excidisse  felicitate,  sed  ad  pceui- 
teniiam  reservatum  esse;  4)  mittendum  a Deo  Redemptorem 
hominis  peccatoris;  5)  matrimonium  esse  divinitus  institu- 
tum, Sabbatum  esse  a Deo  sancti  ficatum.  Sacrificia  Deo  esse 
olferenda  (i). 

241.  3®  Confirmat  persuasio  et  traditio  omnium  gentium. 
Etenim  i)  apud  omnes  fere  populos,  traditur  Deus  olim  in- 
ter homines  versatus  esse;  2)  inveiiitur  summa  reverentia 
erga  majorum  et  antiquorum  doctrinas.  Haec  habet  Plato  in 
Timaeo  : Cum  Sapientes  Grieci  in  antiquis  templis  Memphis 
et  Sais  veritatem  exquirerent,  responsum  a sacerdotibus 
tulerunt : 0 Grxei!  Fos  infantes  estis  : nec  sunt  in  Graecia  senes 
et  presbyteri.  Mens  vestra  semper  juvenis  non  fuit  enutrita  anti- 
quis opinionibus,  per  majorum  traditionem  transmissis  : non 
habetis  scientiam  tempore  venerandam  (2).  — Cicero,  De  nat: 
deor.  c.  4.  n.  9 : Mihi  unum  satis  erat,  (ait  Cotta  ad  Balbum,) 
ita  nobis  majores  nostros  tradidisse;  sed  tu  auctoritates  conte- 
mnis, ratione  pugnas  (3). — 2)  Uuiedam  dogmata  per  orbem  fuere 
recepta  unanimiter  : ut,  sacrificia  esse  offerenda,  hominem 
a Deo  condituin  fuisse,  in  felicitate  primum  constitutum,  et 
ex  ea  per  peccatum  excidisse,  etc.  (4)  — 4)  Religionis  puritas, 
quanto  ascenditur  in  historia  antiquius,  tanto  sincerior  esse 
deprehenditur. 

PROPOSITIO  II. 

Revelatio  mosaica,  tum  in  dogmatibus,  tum  in  praeceptis  mora- 
libus, tum  in  caeremoniis,  tum  in  politia,  sancta  est  et  sapien- 

tissimo  Deo  dignissima. 

242.  PROB.  1®  Lex  mosaica  Deo  sapientissimo  digna  est 
quatenus  est  dogmatica  : nam  omnia  doctrinae  capita  comple- 
ctitur, qua3  ab  initio  Patribus  fuerunt  revelata,  eaque  clariore 
in  luce  ponit;  atqui  haic  sancta  sunt  et  piissima;  ergo  Deo 
digna. 

(1;  Cfr  Gen.  1,  II,  III,  IV. 

(2)  Piat.  opp.  t 9,  p.  290  et  291. 

(3)  Clr.  Auguste  Nicolas,  Etiides  philosophiqucs  sur  le  christianisme,  1. 1. 
liv.  I,  chap.  3.  — (i)  Ibiil.  liv.  2.  chap.  4. 

243.  2"’  Quatenus  moralis^  naturalem  le^^fmi  promulgat,  et 
I)ra*ccpta  morum  tradit  eximia  et  purissima  ;ergo  Deo  digna. 

244.  3”  Quatenus  arremonialis^  et  4*^  quatenus  politica  ^ 
institutiones  continet  singulariter  dispositas,  ut  munimen- 
tum essent  vera*  religionis  ac  legis  naturalis  populo  Judaico; 
atqui  hujusmodi  opus  sanctum  est.  Deique  sapientia  dignis- 
simum. —•  Legis  mosaicje  pra3cipuuni  linem  fuisse  con.ser- 
vationom  vera;  religionis  in  mundo,  patet  ex  pacto  Abraiia- 
inico,  quod  in  fmdero  mosaico  partim  completum  est, 
legiturque  hisce  verbis  expressum,  Den.XVIl,7  et  H:  Statuam 
pactum  meum  inter  meet  te^et  inter  semen  tuum  post  te  in  gene- 
rationibus suisy  foedere  sempiterno  : ut  sim  Deus  tuus  et  seminis 
tui  post  te. — Dahoque  tibi  et  semini  tuo  terram  peregrinationis 
tux^omnem  terram  (ihanaan  in  possessionem  xlernam^  erogue 
Deus  eorum  (\). 

pHOPOsnio  111. 

Lex  rnosaictty  sive  consideretur  in  se,  sive  ex  parte  legislatoris, 
* divinam  originem  prx fert.. 

24o.  pRon.  I PARS.  Considerata  in  se,  1®  lex  hujusmodi  non 
f)Otuit  prai  singularitate  ab  hominibus  excogitari,  nec  pra; 
severitate  imponi ; ergo  non  hominibus  sed  Deo  ejus  origo 
tribuenda  est. 

246.2”  Si  humana  esset,  non  potuisset  illico  cum  omnibus 
suis  partibus  creari,  et  ita  creari,  ut  a principio  perfecta  et 
immutabilis  constitueretur;  ergo  non  humana  sed  divina. 

247.  3”  Nitebatur  in  providentia  extraordinaria  Dei,  qua; 
si  defuisset,  tota  lex  corruisset.  Scilicet  in  eo  nitebatur,  ut 
prophetia?  fere  continuai,  implerentur;  ut  conservaretur  pe- 
rennis tribus  Juda  et  stirps  regia  David;  ut  populus  si  legem 
servasset  protegeretur,  si  violasset  puniretur  effectibus  tem- 
poralibus, etc. ; atqui  extraordinaria  ha*c  providentia,  qua? 
nunquam  defecit,  est  character  divinitatis;  ergo. 

248.  11  PARS.  Considerata  in  legislatore  eumdem  characterem 
praefert.  Nam  Moyses  talem  se  exhibet,  ut  Dei  nuntius  mani- 
feste appareat.  Scilicet  aperte  testatur  se  Dei  nomine  loqui ; 
atqui  huic  ejus  testimonio  fides  est  adhibenda ; ergo.  /Vo6. 

(1}  Ad  olijecl.  V.  OutMice,  Lettres  dc  rptehpics  Jiiifs. 

min.  Moyses  apparet  vir  sapientissimus,  inteliigentia  et  pro- 
bitate conspicuus,  deceptionis  patiendae  simul  et  inferendae 
incapax;  cum  populo  agens  ad  credendum  tardo,  ad  murmu- 
randum et  rebellandum  promptissimo  ; huic  autem  populo 
testatur,  se  non  suam  sed  Dei  legem  promulgare ; ergo  lex  illa 
vere  divina  est,  cum  secus  non  fuisset  a tali  viro  tali  populo 
lanquam  divina  proposita  i). 

PROPOSITIO  IV. 

Lex  mosaica  veris  fuit  confirmata  miraculis  et  prophetiis^ 
ac  proin  manifeste  divina  est. 

249.  PROB.  Propositio  vera  est,  et  cum  sua  conclusione  ad- 
mittenda, si  vera  miracula,  veraque  vaticinia  fuerunt  in  con- 
tirmationem  legis  Moysis  edita  ; atqui  ita  se  res  habet. 

230.  I PARS.  Miracula  multa  patrata,  et  quidem  in  confir- 
mationem legis  mosaica:»,  narrantur  in  Pentateucho  et  se- 
quentibus libris ; atqui  facta  quae  in  his  libris  narrantur^sunt 
vera  : ergo.  Etenim  miracula  sunt  plagae  oEgypti,  et  signa, 
quibus  victi  Pharaonis  magi  exclamare  coguntur:  Digitus  Dei 
est  hic.  Miracula  sunt  transitus  maris  rubri,  Pharaonis  cum 
suo  exercitu  submersio.  Lex  in  monte  Sinai  data  inter  tur- 
bines et  tonitrua,  hiatus  terrae  in  ruinam  Core,  Dathan  et 
Abiron,  nubes  per  diem  in  modum  tentorii,  et  per  noctem 
in  nrodum  ignis,  manna  in  deserto,  sol  sistens  jubente 
Josue,  etc.  ; miraculosa  quoque  est  singularis  illa  Dei  in 
Israelitas  providentia,  cujus  ope  prodigia,  praedictiones,  ca- 
stigationes in  poenam  infractae  legis,  conservatio  cultus  et 
legis  inter  obstacula  et  discrimina  maxima,  per  totam  israe- 
liticae  gentis  existentiam  continuantur.  — Miracula  autem 
haec  omnia  constanti  regula  in  confirmationem  missionis  et 
legis  mosaicae  fiunt,  vel  directe  nempe  vel  indirecte  : directe., 
ut  qua»  narrantur  in  Exodo,  cap.  IV  et  XIX ; indirecte,  ut  quae 
intuitu  illius  legis,  pro  ejus  scilicet  cultoribus  a Deo  patran- 
tur. Ergo  vera  miracula,  etc.  (2). 

(1  nr.  Exod.  iV.  seqq. 

(2)  Cf.  Lieberniann.  tom.  1 Demonslrat.  christ.  pari  2,  cap  2,  art.2,§2. 
— Bouvier,  l)e  verarelig.  \im\  Theol.  Wirccburg.  De  rclig.  Dissertat.  6. 

201.  II  PARS.  Vera  quoque  vaticinia  sunt  : 1"  aiia  qua^  even- 
tus annuntiant  quorum  Moyses  minister  fuit;  ut  illud  quod 
Abraliamo  factum  est  de  servitute  in  ^gypto,  et  liinc  rever- 
'sione  in  terram  Promissionis,  Gen.  XV. -- S'’ Alia  qua*  ab 
ipso  Moyse  edita  eventu  implentur  : ut  de  transitu  maris 
rubri,  de  manna  a cocio  danda.  Omnium  vero  celeberrimum 
est  illud  vaticinium  de  altero  Legislatore,  quod  Dcut.  XVIII 
legitur  : Prophetam  de  gente  tua  et  de  fratribus  tuis,  sicut  me, 
suscitabit  tibi  Dominus.  — 3®  Alia  quae  ad  ipsius  legis  mo- 
saicae  substantiam  pertinent  : ut  Levit.  XXV,  20  et  21,  ubi 
sabbatismo  anni  7'  annectitur  insolita  ubertas  anni  6' ; et 
Exod.  XXXiV,  24,  ubi  praecepto  de  triplici  congregatione 
populi,  annectitur  immunitas  ab  hostium  incursu.  Atqui 
haec  sunt  vera  vaticinia  in  confirmationem  legis  mosaicae 
edita; ergo  veris  vaticiniis  sicut  veris  miraculis  mosaica  reve- 
latio confirmata  est;  ergo  signa  praefert  indubia  divinitatis, 
ut  supra  de  miraculis  et  vaticiniis  probatum  est; ergo  mosaica 
revelatio  est  manifeste  divina. 

ARTICULUS  nU 

DE  RELATIONE  REVELATIONIS  JIOSAIC/E  CUM  RELIGIONE  CHRISTIANA. 

202.  Hactenus  divinitatem  revelationis  mosaicie  demon- 
stravimus : hic  autem  sistere  gradum  nondum  licet ; quan- 
doquidem non  mosaicae,  sed  christiana3  Pieligionis  divinita- 
tem probare  propositum  est.  Quare  ostendendum,  quomodo 
in  divinitate  revelationis  mosaicae  implicite  contineatur  di- 
vinitas Religionis  Christianae.  Continetur  scilicet  in  relatione 
unius  ad  alteram.  Etenim  vetus  revelatio  ad  novam  refertur. 
Lex  ad  Evangelium,  Moyses  ad  Christum  : Finis  Legis  Chri- 
stus, ad  justitiam  omni  credenti  (i);  — Lex  pxdagogus  noster 
fuit  in  Christo  (2);  — omnia  in  figura  contingebant  illis  (3); 
quod  verissimo  exprimit  Augustinus  : Lex,  ait,  a Christo  gra- 
vida erat  {\);  ita  utique  gravida,  ut  quo  magis  tempus  appro- 
pinquaret, eo  quoque  manifestius  venturum  Christum  annun- 

I 

(J)Roni  X,  i. — 2 Gal  1H,21 

(3)  I Cor.  X,  H.  Ct.  IJ  Cor.  V.  — (-4,  Serni  20,  dc  Surietis. 

tiaret.  A principio  mundi  apparet  quasi  claritas  luna),  dein 
succedit  veluti  gradatim  rutilans  aurora,  donec  tandem  in 
plenitudine  temporum  erumpat  lux  oriens  ex  alto.  — Cum 
igitur  vetus  revelatio  ad  novam  referatur,  eamque  adumbret, 
annuntiet  et  praeparet;  evidens  est,  hanc  novam  revelatio- 
nem, ita  divinitus  praeparatam  atque  commendatam, et  ipsam 
fore  divinam.  At  vero  illa  relatio  judaismi  cum  christia- 
nismo, in  qua-  hujusce  praeparatio  consistit  jam  demon- 
stranda. 

Propositio  I,  de  semine  christianismi  contento  in  revelatione  primwva. 
Propositio  II,  de  successione  christianismi  contenta  in  revelatione  inosaica. 
Propositio  HI,  de  termino  legis  mosaicce,  qui  Christus  est. 

PROPOSITIO  I. 

Revelatio  primxva  continebat  christianismi  semina. 

2o3.  PROB.  Propositio  vera  est,  si  revelatio  primaeva  sub- 
stantialiter et  virtuaiiter  eadem  est  ac  Christiana;  atqui  talis 
est  : quod  patet  ex  dictis  in  superioris  articuli  prop.  prima, 
et  ex  eo  praesertim,  quod  revelatio  primaeva  promissionem 
futuri  Redemptoris  continebat. 

PROPOSITIO  II. 

Lex  mosaica  continebat  futuram  christianismi  successionem. 

2o4  PROB.  Propositio  vera  est,  si  lex  mosaica  continebat 
futuram  successionem  alterius  religionis,  et  si  haec  altera  est 
religio  Christiana ; atqui  haec  duo  ita  se  habere  comperiuntur. 

255.  1"  Lex  mosaica  futuram  continebat  successionem  al- 
terius religionis,  qua  vetus  illa  lex  excipienda  erat,  si  i)  no- 
vum Legislatorem  ac  novum  foedus  promittebat,  2)  si  novum 
sacrificium  ac  sacerdotium  annuntiabat,  3)  si  Juda?orum 
gentem  rejiciendam  a Deo  docebat,  et  4)  veram  religionem 
extendendam  ad  omnes  gentes  ; atqui  ita  est.  — Nam  i) 
Deut.  XVni,  15,  Moyses  ad  populum  ait : Prophetam  de  gente 
tua  et  de  fratribus  tuis  sicut  me,  suscitabit  tibi  Dominus  Deus 
tuus;  ipsum  audies.  — Jerem.  XXXI,  31.  Ecce  dies  venient, di- 
cit Dominus,  et  feriam  domui IsraH  et  domui  Juda  fcedus  novum; 
non  secundum  pactum,  quod  pepigi  cum  patribus  eorum  (i). 

(1,  Cf.  Hebr.  VIII,  13;  et  Jerem.  III,  13,  16. 

256.  2)  Isa.  LXVI,  18,  seqq.  Venio  ut  congregem  cum  omni- 
bus gentibus  et  linguis  : et  venient  et  videbunt  gloriam  meam..^ 
Et  assumam  ex  eis  in  sacerdotes,  et  levitas,  dicit  Dominus  (i). 

257.  3)  Daniel  IX,  26  : Occidetur  Christus  : et  non  erit  ejus 
populus  qui  eum  negaturus  est.  Et  civitatem  et  sanctuarium  dis- 
sipabit populus  cum  duce  venturo  : et  finis  ejus  vastitas,  et  post 
finem  belli  statuta  desolatio. 

258.  4)  Veram  religionem  docebat  extendendam  ad  omnes 
gentes,  ut  dicitur  Osee  II,  24  : Dicam  non  populo  meo  : popu- 
lus meus  es  tu;  ipse  dicet  : Deus  meus  es  tu  (2).  Atqui  hoc  con- 
tinet successionem  nova?  religionis  futuram  : nam  annuntiat 
religionem  natura  diversam  a mosaica;  cum  h<ec  ad  solos  Ja- 
cobi  posteros  restricta  esset,  et  soli  terrae  Chanaan  accommo- 
data, nova  autem  quae  annuntiatur  sit  ad  exteras  gentes,  imo 
ad  universum  orbem  extenSenda. 

259.  2«  Jam  vero  ha3c  religio,  divinitus  mosaicae  succes- 
sura, est  religio  Christiana.  Successio  enim  illa  locum  jam 
habere  debuit,  cum  religio  mosaica  dudum  jam  de  sede  sua, 
cui  affixa  erat,  dissipata  sit;  et  alia  nulla  assignari  possit  qua:‘ 
illi  successerit,  nisi  christiana.  Haec  namque  ex  Judaismo 
effloruit,  sicut  futurum  ferebat  fides  populi  Israel  et  vaticinia 
prophetarum.  Isai.XI  : Egredietur  virga  de  radice  Jesse,  et  flos 
de  radice  ejus  ascendet  (3)...  Radix  Jesse  qui  stat  in  signum  po- 
pulorum, ipsum  gentes  deprecabuntur.  Qui  idem  in  Ps.  II,  ita 
loquens  inducitur  : Ego  constitutus  sum  rex  ab  eo  super  Sion 
montem  sanctum  ejus,  prxdicans  prxceptum  ejus.  Dominus  dixit 
ad  me  : Filius  meus  es  tu,  ego  hodie  genui  te.  Postula  a me,  et 
dabo  tibi  gentes  hxreditatem  tuam,  et  possessionem  tuam  termi- 
nos terrx.  — Ergo  praeceptum,  lex  Domini  seu  religio,  ex 
Sion  (4)  se  extendere  debuit  ad  omnes  gentes ; ha^c  autem  lex 
non  est  lex  mosaica,  quae  ipsa  sua  constitutione  nationalis 
erat,  id  est,  ad  gentem  unam  coarctabatur ; ergo  est  quaedam 
catholica  religio,  orta  ex  Jerusalem;  ergo  est  christianismus. 

• (Ij  Cf.  Malacb.  I;  Daniel  IX,  26 ; Amos.  V,  21. 

(2)  Cf.  Malach.  I;  Soph.  III. 

(Sj  Virgam  et  florem  de  radice  Jesse  ipsum  Dominum  Judcei  interpretan- 
tur; quod  scilicet  in  virga  regnantis  potentia,  in  flore  pulchritudo  monstre- 
tur.^os  autem  virgam..  Mariam  Virg.  intelligamus,et  florem  Deum  Salva- 
torem. Hieron.  in  cap.  XI  Isaiae.  — (4)  Cf.  Isa.  II,  3. 

260.  Sed  et  ipse  christianismus  positive,  tum  in  so,  tum  in 
auctore-  suo  Christo,  descriptus  et  determinatus  fuit  ut  Ju^ 
daismo  successurus,  quod  ex  infra  dicendis  patebit. 

PROPOSITIO  III. 

Lex  mosaica  erat  divina  introductio  ad  christianismum. 

261.  Ditfert  positio  haec  a praecedenti  eo,  quod  praecedens 
tantum  statuit,  christianismum  per  legem  mosaicam  fuisse 
annuntiatum  tanquam  legitime  et  divinitus  su.ccessurum  ju- 
daismo;  haec  autem  asserit,  per  eamdem  legem  vias  ad  chri- 
stianismum fuisse  divinitus  praeparatas.  Qua  ex  praeparatione 
sequitur  quoque  christianismum  esse  divinum.  Si  enim  Deus 
introductionem  disponit,  vel,  quod  idem  est,  homines  inducit 
ad  religionem  aliquam,  eo  ipso  lianc  religionem  auctoritate 
sua  et  sanctione  divina  communit.  Atqui  vere  Deus  disposuit 
V.  T.  in  viam  ad  christianismum  : quod  in  thesi  positum,  et 
jam  probandum  est. 

262.  PROB.  Lex  mosaica  seu  V.  T.,  fuit  divina  ad  christia- 
nismum introductio,  si  Deus  Christum  ejusque  Ecclesiam 
in  V.  T.  promisit,  figuravit,  descripsit,  et  determinato  tem- 
pore venturum  praenuntiavit  : ha3c  enim  vera  introductionem 
constituunt,  quippe  quae  eo  tendant,  ut  christianismus  expe- 
ctetur,  agnoscatur  et  recipiatur ; atqui  Christum  ejusque  Ec- 
clesiam Deus  vere  in  V.  T.  promisit,  figuravit,  descripsit,  et 
determinato  tempore  venturum  praenuntiavit;  ergo.  — Tria 
priora  alibi  ostendentur  (i) ; hoc  loco  duntaxat  quartum  de- 
monstrabimus, legem  scilicet  mosaicam  paedagogum  ad  Chri- 
stum fuisse,  praenuntiato  tempore  adventus  ejus. 

263.  Tria  pracipua  sunt  in  V.  T.  vaticinia,  quibus  deter- 
minatur tempus  adventus  Messiae  et  regni  ejus;  atqui  ille 
Messias  et  regnum  ejus  est  Christus  ejusque  religio,  seu  chri- 
stianismus; ergo  in  V.  T.  Deus  determinato  tempore  christia- 
nismum pranuntiavit. 

264.  I.  Probatur  major  argumenti  propositi.  Vaticinium 
primum  est  Jacob,  alterum  Danielis,  tertium  Aggai  et  Mala- 
chia. 

(l)Vid.  infra  cap.  iV;  et  tract.  Dclrcarn.  eap.  1. 

265.  1®  Gen.  XLIX,  8 et  seqq.,  Patriarcha  Jacob,  cum 

liliis  ])enediceret,  his  verbis  Judam  alloquitur  : Juda,  te  lau- 
dabunt fratres  tui...  adorabunt  te  filii  patris  tui...  Non  aufere- 
tur sceptrum  de  Juda  et  dux  de  femore  ejus,  donec  veniat  qui 
mittendus  est,  et  ipse  erit  expectatio  gentium.  — Atqui  in  hac 
prophetia  agilur  de  Messia,  et  tempus  ejus  determinatur; 
ergo.  — i)  Agitur  de  3Icssia,  quod  patet  ex  voce  hcbraica 
(.shiloh),  vel  mittendus,  de  quo  Moyses  dicebat  : Mitte 

quem  missurus  es  (i);  et  discipuli  Joannis  ad  Jesum  : Tu  es 
qui  venturus  es,  an  alium  expectamus'(^2)  ? — 2)  Tempus  Messiae 
determinatur  his  verbis  : Non  auferetur  sceptrum  de  Juda,  do- 
nec veniat.  Quid  intelligendum  nomine  Juda,  et  nomine  sceptri 
(shebhet),  disputant  quidem  catholici  interpretes;  sed  omnes 
in  eo  consentiunt,  ut  tempus  venturi  Messiae  determinatum 
esse  dicant.  Nobis  vehementer  probatur  sententia  Petavii, 
qui  censet  sceptri  nomine  supremam  potestatem  a Jacob 
significari,  quae  in  tribu  Juda  jugiter  permansura  esset  usque 
ad  Messiae  adventum.  Vox  autem  Juda,  cum  interpretibus 
non  paucis,  atque  cum  SS.  Patribus  variis,  de  tota  judaica 
gent^e  intelligi  potest  : et  sic  minuuntur  difficultates;  vel 
tantum  de  tribu  Juda  : et  hic  sensus  naturalis  videtur  et 
obvius  verborum  Jacob,  neque  ulla  objectione  everti  potest. 
J*henim  praedictiones  Jacob  respiciebant  facta  domestica,  ac 
propterea  relativa  erant,  seu  dicta  comparate  ad  caeterarum 
tribuum  eventa. 

266.  Jam  vero  si  respiciatur  ad  subsecuta  facta,  haec  revera 
tribus  Juda  ab  aliis  in  eo  differt,  quod  nunquam  dissoluta 
fuit,  sed  unum  semper,  ut  ita  dicam,  corpus  constituit.  Et  licet 
diversas  vices,  ac  regiminis  diversas  formas  subierit,  diver- 
sosque  duces  ac  principes  nacta  sit,  propriis  tamen  usque 
legibus  et  institutis  usa  est,  quod  reliquis  tribubus  hac  illae 
dispersis  non  obtigit. 

267.  Etenim  potestas  in  tribu  Juda  perduravit  usque  ad 
Herodem  Idumaeum,  quod  ita  ostenditur.  Thronum  regium 
tenuit  tribus  Juda,  a Davide  usque  ad  Jechoniam,  in  trans- 
migratione Babylonis.  Postea  per  Salathiel  devenit  potestas, 
licet  subordinata  Persis,  in  manus  Zorobabel,  post  reditum 

(1)  Exod.  IV,  13.— (2)  Mattb.  XI,  3. 

<*  captivitate  Babylonica.  Tunc  autem  potestas  devenit  ad 
vSenatuin  dictum  Synhedrium,  constantem  ex  70  viris  de 
tribu  Juda.  Penes  hunc  erat,  inquam,  potestas  principalis  : 
nam  Machabaei  deinceps  de  tribu  Levi,  erant  tantum  duces 
militares;  et  summi  sacerdotes,  de  eadem  quoque  tribu,  po- 
testatem tantum  moralem  habebant  et  adhortatoriam  : pote- 
stas anl.m  proprie  dicta,  judiciaria  nempe,  erat  apud  Sanhe- 
drin  de  tribu  Juda;  qui  rerum  status  perduravit  usque  ad  He- 
rodem. Cujus  facti  haec  inter  alia  afferri  possunt  testimonia. 
Rabbi  Moses  Hadersan,  in  libro  Sanhedrin  Hierosolymit.  sic 
ait  : Et  scriba  de  femore  ejus;  hi  sunt  Sanhedrin  sedentes  in 
consistorio  Gazith,  ad  judicandum  judicia  animarum;  hi  nun- 
quam de  Juda  auferentur  quousque  veniat  Shiloh,  qui  est  Mes- 
sius. — Sanhedrin,  ait  Philo  (i),  ex  domo  David  delevit  Hero- 
des, et  Ananelum  quemdam  et  Sanhedrin  ex  proselytis  suffecit. 
Josephus  idem  tradit  (2)  : Herodes  inquit,  regnum  adeptus, 
omnes  illos  judices  sustulit  et  regem,  scilicet  Hircanum,  de  Assa- 
monxorum  gente. 

Ergo  vaticinio  Jacobaeo  tempus  Messiae  determinatum  fuit. 

268.  2®  Alterum  est  vaticinium  Danielis  IX,  24  et  seqq. 
Cabriel  archangelus  ad  prophetam  de  tempore,  quo  Messias 
venturus  esset,  locutus  est  his  verbis  : Septuaginta  hebdoma- 
des abbreviatx  sunt  super  populum  tuum,  et  super  urbem  sanctam 
tuam  , ut  consummetur  preevaricatio,  et  finem  accipiat  peccatum, 
et  deleatur  iniquitas,  et  adducatur  justitia  sempiterna,  et  implea- 
tur visio  et  prophetia,  et  ungatur  Sanctus  sanctorum.  Scito 
ergo  et  animadverte  : ab  exitu  sermonis  ut  iterum  aedificetur  Je- 
rusalem  usque  ad  Christum  ducem,  hebdomades  septem  et  heb- 
domades sexaginta  duae  erunt;  et  rursum  aedificabitur  platea  et 
muri  in  angustia  temporum ; et  post  hebdomades  sexaginta  duas 
occidetur  Christus,  et  non  erit  ejus  populus  qui  eum  negaturus 
est.  Et  civitatem  et  sanctuarium  dissipabit  populus  cum  duce 
venturo;  et  finis  ejus  vastitas,  et  post  finem  belli  statuta  desolatio. 
Confirmabit  autem  pactum  multis  hebdomada  una  : et  in 
dimidio  hebdomadis  deficiet  hostia  et  sacrificium:  et  erit  in  tem- 
plo abominatio  desolationis,  et  usque  ad  consummationem  et  fi- 
/lem  perseverabit  desolatio. 

(1)  Lib.  De  femporiO.  — ^2)  Antiquit.  Juilaic.  I.  14,  c.  17. 


CAP.  III.  DE  REVELATIONE  MOSAICA.  137 

269.  Atqui  hoc  vaticinio  i;  manifeste  agitur  de  Messia,  2)  de- 
terminatur tempus  adventus  ejus  ad  70  hebdomades,  seu 
490  annos  : annorum  enim  sunt  hebdomades,  juxta  morem 
Judeeorum  (i).  — 70  autem  hebdomades  dividuntur  in  tres 
epochas  : prima  complectitur  7 hebdomades,  ab  edicto  regis 
Persarum  pro  Judaeis  usque  ad  rea^diticationem  Jerusalem; 
altera  hebdomades  62,  usque  ad  praedicationem  Christi ; 
tertia  ultimam,  in  qua  complenda  sunt  omnia.  — Ditlicultas 
est  in  harum  hebdomadum  initio  determinando.  Initium 
enim  indicatur  ab  edicto  Persarum  : atqui  fuere  tria  edicta 
regum  Persarum,  quibus  permittebatur  restitutio  Jerusa- 
lem : 1“"’  Cyri,  concessum  Esdrae;  2^"’  Darii  Hystaspis,  ad 
continuandam  templi  aedificationem,  quae  fuerat  interrupta; 
3“"'  Artaxerxis  Longimani,  datum  Nehemiae,  quo  permitteba- 
tur ut  muri  Jerusalem  iterum  aedificarentur.  Horum  tertium 
videtur  a propheta  indigitari  (2). 

Ergo  vaticinio  Danielis  tempus  Messiae  determinatum  fuit. 

270.  S'’  Tertium  vaticinium  est  Aggaei  et  Malachiae,  qui 
templi  secundi,  post  captivitatem  nempe  aedificati,  majorem 
fore  gloriam  annuntiarunt  quam  primi ; propterea  quod  in 
eo  appariturus  esset  Messias.  Agg.  II : //a?c  dicit  Dominus  exer- 
cituum : adhuc  unum  modicum  est,  et  ego  commovebo  coelum,  et 
terram,  et  mare,  et  aridam.  Et  movebo  omnes  gentes  : et  veniet 
DESIDERATUS  CUNCTIS  GENTIBUS;  et  implebo  domum  istam  gloria 
dicit  Dominus  exercituum;...  et  in  loco  isto  dabo  pacem  dicit  Do- 
minus exercituum.  — Malach.  lil,  ait  Dominus  IjEccc  ego  mitto 
Angelum  meum,  et  prxparabit  viam  ante  faciem  meam.  Et  sta- 
tim  veniet  ad  templum  suum  Dominator,  quem  vos  quxritis,  et 
Angelus  testamenti,  quem  vos  vultis.  Ecce  venit,  dicit  Dominus 
exercituum. 

271.  Atqui  ha^c  vaticinia  de  Messia  agere  ejusque  tempus 
determinare,  facile  consideranti  patebit  (3). 

Ergo  tres  citatfe  prophetiae  determinarunt  in  V.  T.  tempus 
Messiae  venturi,  simulque  regni  ejus  quod  conditurus  veniebat. 

(1)  Cf.  Levit.  XXV,  8. 

^2j  Cf.  Dissert.  de  liac  quaest.  in  Bibi.  Avenion.  t.  2,  p,  HO. 

(5)  Cf  Wirceburij.  Tbeol.  De  Verbo  incarn.  dissert.  I.  Item  Huct.  Dcvion- 
strat.  evang.  propos.  7,  c.  7,  20,  28,  50;  prop.  9,  cap.  i et  8. — liem  Gotti, 
Veritae  religionis,  Iract.  I,  cap.  8. 

:27i2.  II.  Probanda  hic  esset  minor  argumenti  supra  pro- 
positi, Messiam  nempe  et  regnum  ejus  esse  vere  Jesum  Chri- 
stum et  christianismum;  verum  hoc  in  sequenti  capite  fusius 
eriiciendum  est.  Quare  hic  interim  dixisse  sufficiat,  nihil 
esse  quod  tempori  in  prophetiis  determinato  respondeat, 
praeter  christianismum. 

Ergo  in  prophetiis  V.  L.  Deus  determinavit  tempus  chri- 
stianismi, ejusque  vias  praeparavit : quod  erat  demonstran- 
dum. 


CAPUT  QUARTUM. 


DE  REVELATIONE  CHRISTIANA. 


273.  Hactenns  Christianam  Revelationem  seu  Religionem, 
consideravimus  in  V.  T.  divinitus  praeparatam  ; jam  existen- 
tem  in  propria  forma  eam  contemplari  debemus,  et  divini- 
tatis signa,  quibus  refulget,  examinare  : ut  demonstretur, 
eamdem  Religionem  Christianam  esse  divinam,  id  est,  divi- 
nitus humano  generi  constitutam. 

274.  Haec  demonstratio  duplici  modo  effici  potest,  indi- 
recte et  directe.  Indirecte,  per  testimonia  extrinseca,  quae 
scilicet  de  christianismo  perhibent  Scripturae  V.  T. ; 2''  di- 
recte, per  testimonia  intrinseca,  quae  in  Christo  ejusque  reli- 
gione continentur.  Hoc  duplex  testimonium  ipse  Christus 
proferebat  Judaeis,  dicens  : Scrutamini  Scripturas.,,  illx  sunt 
qux  testimonium  perhibent  de  me  (i);et  :Ego  sum  qui  testimo- 
nium perhibeo  de  me  ipso,  et  testimonium  perhibet  de  me  qui 
misit  me  Pater  (^)... Opera  enim  qux  dedit  mihi  Pater  ut  perfi- 
ciam, ipsa  opera  qux  ego  facio,  testimonium  perhibent  de  me, 
quia  Pater  misit  me  (3). 

275.  Hoc  duplex  testimonium,  ut  ex  citatis  verbis  quoque 
patet,  eo  tendit  ut  vel  divinam  missionem  (4)  Christi  probet, 
vel  divinitatem  religionis  ejus  : quae  duo  ita  connexa  sunt  et 
reciprocantur,  ut,  si  Christus  sit  divinitus  missus,  ejus  di- 
vina sit  religio ; vel  si  divina  sit  ejus  religio,  ipse  legatus  Dei 
sit,  a Deo  missus  tanquam  humani  generis  legislator. 

276.  Ut  autem  adaequate  probetur  propositio  generalis, 
initio  hujus  tractatus  posita  : Religio  christiana,  eaque  sola, 
divinitus  est  hominibus  constituta;  non  sufficit  simpliciter  reli- 
ti) Joan.  V,  59.  — i2'  Jo.  VIII,  18.  — (5)  Jo.  V,  36. 

(4)  Diligenter  notetur,  hic  agi  tantum  de  divina  Christi  missione  seu  au- 
ctoritate, necdum  de  divinitate  personae  ejus,  quod  ad  tract.rfe  Incarn.  per- 
tinet. 


l iO  TRACT.  11.  I)K  RKLKilOXI-:  CHRISTIANA. 

gionem  Christianam  a Deo  esso  datam  demonstrare ; sed  simul 
demonstrandum  est,  ita  datam  esse,  ut  universo  humano 
generi,  tanquam  lex  divina  universalis,  obligationem  indu- 
cat; utrumque  enim  virtute  continetur  his  verbis  : divinitus 
est  hominibus  constituta.  Hinc  tres  articuli  : 

Articulus  I,  de  divinitate  christianismi  testata  ab  extrinseco. 

Articulus  II,  de  divinitate  christianismi  testata  ab  intrinseco. 

Articulum  III,  de  divina  christianismi  obligatione. 

ARTICULUS  I. 

DE  DIVINITATE  CHRISTIANISMI  TESTATA  AB  EXTRINSECO. 

277.  Testimonia  extrinseca  divinitatis  christianismi  sunt 
V.  T.  vaticinia.  Etenim  V.  T.  vaticinia  divinitatem  testantur 
religionis  christianse,  si  divinam  Christi  Jesu  Nazareni  mis- 
sionem demonstrant;  atqui  eam  demonstrant  certissime. 

278.  Etenim  demonstrant  divinam  Jesu  Nazareni  missio- 
nem, si  eum  individue  designant  ut  Messiam  [mashiach],  seu 
Christum.,  id  est  divinitus  unctum,  aut  quod  idem  est,  divini- 
tus cum  potestate  missum;  atqui  tali  modo  ipsum  designant; 
ergo. 

279.  Proh.  min.  Ipsum  designant  ut  Messiam,  si  in  ipso 
adimplentur;  atqui  vere  in  ipso  adimplentur;  ergo. 

280.  Pro6.  mm.  In  ipso  adimplentur,  si  1"  Messiam  di- 
stincte describunt  et  determinant,  et  si  2°  Jesus  Nazarenus 
solus  in  se  characteres  omnes  et  lineamenta,  prophetiis  pra3- 
signata,  continet ; atqui  haec  duo  constant. 

281.  Nam  1"  prophetiae  toto  vetere  Testamento  sparsae, 
ininutatim  ac  vivide,  characteribus  admodum  propriis  et 
individuantibus,  Messiae  imaginem  exprimunt;  2°  in  Jesu 
Nazareno  deprehenditur  imago  illa  perfectissime  expressa 
fuisse.  Hae  autem  variae  multaeque  prophetiae  ad  tria  capita 
reduci  possunt  : aliae  respiciunt  tempus  adventus  Messiae, 
aliae  ejus  munia  et  characteres,  aliae  notas  ejus  personales 
indigitant. 

Propositio  I de  tempore  Messia;  in  Jesu  wipleto. 

Propositio  II,  demuniis  Messia;  in  Jesu  impletis. 

Propositio  III,  de  notis  pei'sonalibus  Messice  in  Jesu  expressis. 

PROPOSITIO  I. 

» 

Tempus  Messide  a prophetis  determinatum  in  J esu  impletum  est. 

282.  PROB.  Jesus  venit  tempore  determinato  a patriarcha 
Jacob,  a Daniele,  ab  Aggaeo  et  Malachia;  atqui  hi  sunt  pro- 
pheta a quibus  praecipue  tempus  MessicC  determinatum  est, 
ut  supra  (i)  vidimus;  ergo  tempus  Messiae,  determinatum  a 
prophetis,  in  Jesu  impletum  est:  ex  quo  sequitur  Jesum  esse 
verum  Messiam  Dei  legatum. 

283.  Quoniam  temporis  punctum,  tribus  hisce  vaticiniis 
indicatum,  positive  assignare,  propter  historicas  pra3sertim 
obscuritates,  arduum  est ; ideo  eadem  vaticinia  hic  conside- 
ramus tantum  quatenus  negative  illud  tempus  determinant : 
id  est,  quatenus  limitem  certum  statuunt  citra  quem  Messias 
venire  debuit.  Jam  vero,  hoc  modo  ex  primo  vaticinio  cer- 
tum est,  Messiam  venturum  fuisse  antequam  omnis  potestas 
civilis  et  propria  eriperetur  Juda3is ; ex  secundo  et  tertio 
constat,  antequam  religio  mosaica  cum  templo  penitus  dis- 
siparetur, nimirum  ante  excidium  Hierosolymorum,  anno 
aer®  nostrae  70,  Messiam  venire  debuisse.  Atqui  ante  illam 
epocham  non  venit  quispiam  Messias,  ipsis  Judaeis  fatenti- 
bus,  praeter  Jesum  Christum,  christianismi  auctorem;  ergo 
in  Jesu  Christo  praedictum  tempus  Messiae  venturi  impletum 
est. 


PROPOSITIO  II. 

Characteres  Messiae  ac  munia  ejus  a prophetis  indicata^  in  Jesu 
impleta  sunt. 

284.  Characteres  Messiae,  quos  apud  prophetas  deprehen- 
dimus, sunt,  ut  futurus  sit  Rex,  Sacerdos,  Propheta  ac  Legis- 
lator; ejusque  praecipua  munia,  ut  vetere  Testamento  abolito, 
novum  Testamentum,  novamque  religionem.  Ecclesiam  sci- 
licet universalem  constituat.  Alqui  haec  omnia  in  Jesu  Naza- 
reno impleta  sunt ; ergo  characteres  Messiae  ac  munia  ejus 
in  Jesu  impleta  sunt  : unde  sequitur  iterum,  Jesum  esse 
verum  Messiam,  Dei  legatum. 


(1)  N.  563  seqq. 

285.  AD  DROBANDUM  suilicict,  asserta  in  majore  nonnihil  con- 
iirmare;  quo  facto  veritas  minoris  sponte  sua  in  oculos  in-, 

• curret. 

286.  I.  Messias  praedicitur  Uex,  Ps.  II  : Ego  autem  consti- 
tutus sum  Rex  ab  eo  super  Sion  montem  sanctum  ejus. — Sacer- 
dos, Ps.  CIX  : Tues  Sacerdos  in  xternum  secundum  ordinem 
lUelchisedech.  — Propheta  et  Legislator,  iJeut.  XVIII,  15  et 
18, 19  '.Prophetam  suscitabo  eis  de  medio  fratrum  suorum, simi- 
lem tui;  et  ponam  verba  mea  in  ore  ejus,  loqueturque  ad  eos 
omnia  quee  praecepero  illi.  Qui  autem  verba  ejus,  quae  loquetur 
in  nomine  meo,  audire  noluerit,  ego  ultor  existam. 

287.  II.  Messias,  vetere  Testamento  abolito,  novum  Foedus, 
religionem  scilicet  universalem,  conditurus  est.  Jerem.  XXI, 
31  : Ecce  dies  venient, dicit  Dominus,  et  feriam  domui  fsrael  et 
domui  Juda  foedus  novum;  non  secundum  pactum  quod  pepigi 
cum  patribus  eorum. — Ps.  CIX : Tu  es  Sacerdos.. . — Ps.  XXXIX, 

7 : Sacrificium  et  oblationem  noluisti...  Holocaustum  et  pro 
peccato  non  postulasti;  tunc  dixi  : Ecce  venio.  Cf.  Hebr.  X.  — 
Isai.  XLIII,  1,6:  Ecce  servus  metis,  suscipiam  eum  : electus 
meus,  complacuit  sibi  in  illo  anima  mea  : dedi  spiritum  meum 
super  eum,  judicium  gentibus  proferet...  Ego  Dominus  vocavi  te 
in  justitia,  et  apprehendi  manum  tuam,  et  servavi  te  Et  dedi  te 
in  foedus  populi,  in  lucem  gentium  (t).  — Ps.  LXXI,  8 seqq.  : 
Dominabitur  a mari  usque  ad  mare,  et  a flumine  usque  ad  ter- 
minos orbis  terrarum...  et  adorabunt  eum  omnes  reges  terrae  : 
omnes  gentes  servient  ei. 

288.  Atqui  haec  omnia  in  Jesu,  ineoque  solo,  impleta  esse,  ex 
historia  tum  evangelica  tum  ecclesiastica  manifestum  est ; ergo. 

PROPOSITIO  III. 

Personales  Messiae  notae,  a prophetis  deiineatae,  in  Jesu  vere 
expressae  sunt. 

289.  PROB.  Prophetiai  quae  Messiae  personam  describunt  CcO 
sunt,  quae  ortum  ejus  et  nativitatem,  vitae  mortisque  circum- 
stantias, et  a mortuis  resurrectionem  praenuntiant.  Atqui 

omnes  accuratissime  in  Jesu  Nazareno  sunt  impletae; 
ergo  personales  Messiae  notae  a prophetis  deiineatae,  in  Jesu 

(l)Cf.  Is.  cap.  XLIX,  6.  — Ecclesije  gloria  praedicatur  ibid.  XLII,  seqq. 

vere  expressae  sunt  : ex  quo  tertio  patet,  .lesum  esse  verum 
Messiam,  id  est  Christum,  Dei  legatum. 

290.  Probatur,  seu  declaratur  major  argumenti. 

291.  I Messias  praedicitur  oriturus  ex  semine  Abrahae  et 
Davidis,  nasciturus  ex  Virgine  in  Bethlehem.  Isai.  XI.  1 : 
Orietur  virga  de  radice  Jesse.  — Jerem.  XXIII,  o : Ecce  dies  ve- 
niunt^ et  suscitabo  David  germen  justum...  et  hoc  est  nomen 
quod  vocabunt  illum  : Dominus  justus  noster.  — Isai.  VII,  14: 
Ecce  Virgo  concipiet  et  pariet  filium^  et  vocabitur  nomen  ejus 
Emmanuel.  — Mich.  V,  2 : Et  tu,  Bethlehem  Ephrata,  parvu- 
lus es  in  millibus  Juda:ex  te  mihi  egredietur  qui  sit  dominator 
in  Israel;  et  egressus  ejus  ab  initio,  a diebus  xternitatis. 

292.  II.  Messias  nuntiatur  praevium  habiturus  Preccurso- 
rem  in  solitudine,  pra3dicaturus  Evangelium,  miraculis  con- 
firmaturus doctrinam,  pauperem  traducturus  vitam,  trium- 
phantis instar  ingressurus  Hierosolymas,  sedens  super 
asinam.  Isai.  XL.  3 : Vox  clamantis  in  deserto  : Parate  viam 
Domini.  — Malach.  III,  1 : Ecce  ego  mitto  Angelum  meum,  et 
prxparabit  viam  ante  faciem  meam. — Isai.  LXI,  1 ‘.Spiritus  Do- 
mini super  me, eo  quod  unxerit  Dominus  me:  ad  annuntiandum 
mansuetis  misit  me,  ut  mederer  contritis  corde,  et  prxdicarem 
captivis  indulgentiam...  ut  prxdicar em  annum  placabilem  Do- 
mino (i).  — Isai.  XXXV,  4 : Deus  ipse  veniet  et  salvabit  vos... 
Tunc  aperientur  oculi  cxcorum  et  aures  surdorum  patebunt. 
Tunc  saliet  sicut  cervus  claudus,  et  aperta  erit  lingua  muto- 
rum (2).  — Isai.  LIII,  2 : Ascendet  sicut  virgultum  coram  eo, 
et  sicut  radix  de  terra  sitienti.  Non  est  species  ei  neque  decor... 
quasi  absconditus  vultus  ejus  et  despectus;  unde  nec  reputavi- 
mus eum.  — Ps.  LXXXVII,  16  : Pauper  sum  ego,  et  in  labori- 
bus a juventute  mea. — Zachar.  IX,  diExulta  satis,  filia  Sion, 
jubila,  filia  Jerusalem  : ecce  rex  tuus  veniet  tibi  justus  et  salva- 
tor; ipse  pauper,  et  ascendens  super  asinam,  et  super  pullum 
filium  asinx. 

293.  III.  Messiae  praedicitur  passio  et  mors  cum  omnibus 
suis  circumstantiis.  1®  Prodetur  a discipulo,  Ps.  XL,  10  : 
Etenim  homo  pacis  mex,  in  quo  speravi,  qui  edebat  panes  meos; 
magni ficavit  super  me  supplantationem. 

(1)  U.  Liic.  IV,  18.  — (2)  Cf.  Matth.  XI  1-5. 

2”  Vendetur,  Zachar.  XI,  12  : Appenderunt  mercedem  meam 
triginta  argenteos.  Et  dixit  Dominus  ad  me  : Projice  illud  ad 
statuarium,  decorum  pretium,  quo  appretiatus  sum  ah  eis.  Et 
tuli  triginta  argenteos,  et  projeci  illos  in  domum  Domini. 

3®  Deseretur  a suis,  Zachar.  XIII,  7 '..Percute  pastorem,  et 
dispergentur  oves. 

¥ Accusatus  obmutescet,  Isai.  LIII,  1 '.Oblatus  est  quia  ipse 
voluit,  et  non  aperuit  os  suum;  sicut  ovis  ad  occisionem  duce- 
tur,  et  quasi  agnus  coram  tondente  se  obmutescet. 

5®  Sputa  et  contumelias  perferet,  Isai.  L,  6 : Corpus  meum 
dedi  percutientibus,  et  genas  meas  vellentibus ; faciem  meamnon 
averti  ab  increpantibus,  et  conspuentibus  inme. — Thren.  111,30: 
Dabit  percutienti  se  maxillam,  saturabitur  opprobriis. 

6"  A Judaeis  et  gentibus  simul  damnabitur,  Ps.  II,  2 : Ad- 
stiterunt  reges  terrx,  et  principes  convenerunt  in  unum,  adversus 
' Dominum  et  adversus  Christum  ejus. 

7°  Cruci  affigetur,  Ps.  XXI,  17  : Concilium  malignantium 
obsedit  me.  Foderunt  manus  meas  et  pedes  meos  : dinumerave- 
runt omnia  ossa  mea.  — Zach.  XIII,  6 : Et  dicetur  ei  : Quid 
sunt  plagxistde  in  medio  manuum  tuarum?  Et  dicet : His  plaga- 
tus sum  in  domo  eorum  qui  diligehant  me. 

8®  Mortem  obibit  inter  iniquos,  Isai.  LIII,  12  : Tradidit  in 
mortem  animam  suam,  et  cum  sceleratis  reputatus  est. 

9°  Deridebitur  a praetereuntibus,  Ps.  XXI  : Ego  autem  sum 
vermis  et  non  homo  r opprobrium  hominum  et  abjectio  plebis. 
Omnes  videntes  me  deriserunt  me : locu  ti  sunt  labiis  et  mo  verunt 
caput.  Speravit  in  Domino,  eripiat  eum : salvum  faciat  eum,  quo- 
niam vult  eum. 

lO'’  Felle  et  aceto  potabitur,  Ps.  LXVIII,  22  : Dederunt  in 
escam  meam  fel,  et  in  siti  mea  potaverunt  me  aceto. 

11®  Latus  ejus  aperietur,  Zach.  XII,  10  : Aspicient  ad  me 
quem  confixerunt. 

12®  In  vestes  ejus  sortes  mittentur,  Ps.  XXI,  19:  Diviserunt 
sibi  vestimenta  mea,  et  super  vestem  meam  miserunt  sortem. 

13®  Sepelietur  in  monumento  hominis  divitis,  et  impii 
custodient  sepulcrum,  Isai.  \A\\,^  : Dabit  impios  pro  sepul- 
tura, et  divitem  pro  morte  sua. 

14® Demum  non  confringenda  esse  in  morte  crura  ejus,  si- 

gnificatum  est  hac  lege  de  agno  Paschali  : Os  ejus  non  con- 
fringent. Num.  IX,  12. 

294.  IV.  Praedicitur  resurrectio  et  exaltatio  Messiae.  Osee 
XIII,  15  : Ero  mors  tua,  o mors,  morsus  tuus  ero,  inferne.  — 
Ps.  XV,  10  : Non  derelinques  animam  meam  in  inferno  : nec 
dabis  sanctum  tuum  videre  corruptionem. — Isai.  XI,  10  '.In  die 
illa  radix  Jesse,  qui  stat  in  signum  populorum,  ipsum  gentes  de- 
precabuntur, et  erit  sepulcrum  ejus  gloriosum.  — Daii.  VII,  13: 
Aspiciebam  ergo  in  visione  nodis,  et  ecce  cum  nubibus  coeli  quasi 
filius  hominis  veniebat,  et  usque  ad  antiquum  dierum  pervenit: 
et  in  conspectu  ejus  obtulerunt  eum.  Et  dedit  ei  potestatem,  et 
honorem  et  regnum  : et  omnes  populi,  tribus  et  linguae  ipsi  ser- 
vient. 

295.  Jam  quod  spectat  ad  minorem  argumenti  supra  positi, 
qua  nempe  asseritur,  omnia  haec  a prophetis  praenuntiata 
de  Messia,  in  Jesu  Christo  Nazareno  ad  apicem  impleta  esse, 
probatione  non  indiget;  res  enim  manifestissima  est. 

296.  Ergo  personales  Messiae  notae  a prophetis  delineatae, 
in  Jesu  Christo  revera  expressae  sunt.  Ergo  ipse  est  verus 
Christus,  verus  Messias  Dei  legatus  (i). 

ARTICULUS  II. 

DE  DIVINITATE  CHRISTIANISMI  TESTATA  AB  INTRINSECO. 

29.7.  Testimonia  intrinseca,  seu  indicia  quibus  demonstra- 
tur Jesum,  qui  dictus  est  Christus,  omnibus  instructum  esse 
divini  legati  characteribus,  ejusque  doctrinam  omnibus  di- 
vinae revelationis  notis  praefulgere,  ad  quatuor  reduci  pos- 
sunt capita,  quae  sunt:l?  ipsius  Christi  doctrinae  praestantia, 
2®  Christi  et  Apostolorum  ejus  personales  indoles  ; 3*’  pro- 
phetiae editae,  4®  miracula  in  confirmationem  ejusdem  do- 
ctrinae patrata. 

298.  Haec  autem  quatuor  testimoniorum  capita  suppedi- 
tant 10  argumenta  praecipua,  quae  totidem  propositionibus 
afferemus. 

(1)  Cf.  Liebermaui),  1. 1,  Revelat.  Christ.  art.  3,  § 1 ; Huet.  propos. 

9,  elc. 

Propositio  I.  de  ipsius  Christi  doctrince  excellentia. 
Propositio  II,  de  Christi  suam  missionem  testantis  pei‘~ 
sonali  auctoritate. 

Propositio  III,  de  Apostolorum  personali  virtute. 
Propositio  IV,  de  Christi  prophetiis. 


Miracula  in  { Propositio  V,  de  Christi  miraculis, 
ordine  physico  ( Propositio  YI,  Je  /mmew/u' 


Propositio  VII,  de  christiance  Religionis  propagatione. 
Propositio  VIII,  de  ejusdem  in  mundo  effectibus. 
Propositio  IX,  de  ejusdem  in  martyribus  constantia. 
Propositio  X,  de  ejusdem  perpetua  stabilitate  et  conser- 


vatione. 


PROPOSITIO  1. 


Doctrina  Christi  in  omnibus  su  is  partibus  tam  prsecelsa,  tamque 
digna  Deo  apparet,  ut  non  obscure  divinam  originem  innuat. 

299.  PROBATUR  1®  positive,  2®  negative,  i.  e.  confutando 
argumenta  adversariorum.  — 1®  Positive.  Doctrina  Christi 
duplicem  partem  habet,  theoreticam,  et  practicam  seu  mora- 
lem; atqui  in  utraque  singulariter  et  sine  exemplo  in  huma- 
nis, praecelsa  Deoque  dignissima  est;  ergo  divinam  originem 
innuit.  — In  theoreticis,  non  tantum  ea  quae  pertinent  ad 
Deum,  hominem  et  mundum,  sine  minimo  errore  docet;  sed 
etiam  dogmata  tradit  omni  humana  sapientia  longe  supe- 
riora; ergo.  — In  moralibus  similiter  apparet  digna  Deo, 
digna  homine,  digna  societate  ; omnia  legis  naturalis  ofticla 
complectitur,  erga  Deum,  proximum  et  nosmetipsos;  ^lullo 
vel  levissimo  errore  maculata  cernitur  ; necessariis  non 
caret,  superfluis  non  redundat;  motiva  prsebet  eflicacissima 
ad  praecepta  implenda;  sic  arcet  vitia,  ut  ipsorum  originem 
detegat,  et  adjumenta  ad  ea  convellenda  exhibeat;  sic  virtu- 
tes docet,  ut  ad  eas  colendas  fortitudinem  ingerat ; humilitate 
sua  tam  profunde  descendit,  tamque  alte  ascendit  charitate,. 
ut  tantam  virtutis  sublimitatem  humana  ratio,  ante  Christi 
doctrinam,  vix  aut  ne  vix  quidem  fuerit  suspicata.  — Unde 
sic  argumentor  : humana  ratio,  per  studia  et  labores  diu- 
turnos atque  consociatos,  non  potuit  religiosam  ac  moralem 
disciplinam  nisi  imperfectam  producere  (t) ; ergo  illa  mo- 
Cf.  supra  cap.  2,  art.  3,  n.  1 13  seqq. 

rum  ac  religionis  doctrina  quse  purissima  ac  perfectissima 
est,  nec  studiorum  ope  comparata  sed  subito  tanquam  de 
coelo  veniens  praedicata,  supernaturalis  ac  divina  dicenda 
est. 

300.  2®  Negative  probatur,  seu  indirecte,  ostendendo  falsi- 
tatem  hypothesis  contrariae,  quae  Rationalistarum  est  et  Pro- 
gressistarum,  (licentium  Christianam  doctrinam  esse  bunianae 
rationis,  perpetuo  ad  perfectiora  progredientis,  naturalena 
foetum.  Humanae  naturae,  aiunt,  nativa  quaedam  vis  insita  est, 
(|ua,  sicut  in  rebus  materialibus  et  civilibus,  ita  in  moralibus 
ac  religiosis,  perpetuo  et  indefinito  progressu  evolvitur.  Quare 
religiosum  ordinem  si  spectemus,  a feticismo  ad  polythei- 
smum,  a polytheismo  ad  monotbeismum,  a cultu  timoris  Ju- 
4laeorum  ad  cultum  amoris  Christianorum,  a materialismo  ad 
spiritualismum,  populos  videmus  ascendere.  Christiana  ergo 
(loctrina  humana;  natur»  procreatio,  non  autem  divinitus  tra- 
dita revelatio  est  (i). 

301.  Hujusmodi  Progressistarum  hypothesis  negatur,  quia 
tum  historice  tum  philosophice  falsa  est.  Quod  ante(Juam  pro- 
bemus, duo  animadvertenda  pra;mittimus. 

302.  1.  Confundunt  adversarii  progressum  cum  mutatione, 
qu»  duo  probe  distinguenda  sunt.  Progressus  rei  in  hoc  con- 
sistit, ut  res,  eadem  et  substantialiter  identica  perseverans, 
incrementis  et  perfectionibus  augeatur  : quod  in  plantis,  quae 
a tenero  frutice  ad  robustam  arborem  deveniunt;  et  in  disci- 
pulis, qui  a scientiae  elementis  ad  ejusdem  perfectionem  ascen- 
dunt, fieri  conspicimus.  — Mutatio,  quam  substantialem  in 
sensu  adversariorum  intelligimus,  est  rei  destructio  et  alte- 
rius rei  in  prioris  locum  successio;  ut  si  salicis  eradicat» 
loco  plantetur  quercus.  Quod  si  res  succedens  priore  sit  me- 
lior, progressum  quidem  sed  hunc  non  simpliciter  talem,  ve- 
rum cum  substantiali  mutatione  conjunctum  constituet : ut  si 
tugurio  domus  marmorea,  aut  jumentorum  labori  mechani- 
cus vaporis  impetus  substituatur. 

303.  2.  Mutationes  hujusmodi  et  mutabiles  progressus,  in 
materialibus  quidem  rebus  et  hominum  artibus,  aliqua  sal- 
li) Ita  fore  Eug.  Pelletan.  Profession  de  foi  du  XIX^  siecle.  Cf.  Thonissen^ 

teni  ratione,  obtinere  possunt ; in  moralibus  vero  et  religiosis 
rebus  nequaquam.  Res  enim  morales  et  religiosa?  in  doctrina 
-consistunt  et  in  complexu  veritatum,  q use  mutationi  non  sub- 
jacent. — Progressus  autem  simpliciter  talis,  quo  una  eadem- 
que  veritas  magis  evolvitur  et  clariore  in  luce  ponitur,  om- 
nino in  religione  fieri  potest  et  factus  est.  Christus  enim  seu 
Mess  as,  in  quo  tanquam  in  centro  Christiana  Religio  contine- 
tur,ab  initio  mundi  annuntiatus  fuit  et  cognitus  : quae  cogni- 
tio gradatim  clarior  evasit,  donec  ipse  veniens  clarissimam 
doctrinse  lucem  afferret.  Quae  doctrinae  praecedentis  adimple- 
tio fuit  non  negatio,  ut  ipse  Christus  testabatur  dicens  : Nolite 
putare  quoniam  veni  solvere  legem  aut  prophetas ; non  veni  sol- 
vere, sed  adimplere.  Matth.  V,  17. 

304.  His  praemissis,  hypothesim  Progressistarum  Christia- 
nae Religioni  applicatam,  falsam  esse  tum  historice  tum  phi- 
losophice, ita  ostenditur. 

30o.  i)  Historice.  Adversarii  ponunt  humani  generis  reli- 
gionem ab  exordio  fuisse  feticismum,  quo  varia  naturae  cor- 
pora adorarentur  ; at  constat  ex  antiquissima  mundi  historia, 
monotheismum,  seu  cultum  unius  Dei  Creatoris,  per  2000 
annorum  viguisse  antequam  homines  ad  polytheismum  de- 
flecterent. — Ponunt  populos  a polytheismo  ad  monothei- 
smum, et  inde  ad  christianismum  tendere;  sed  e contrario 
constat,  polytheistas,  seu  gentiles,  nunquam  ad  monothei- 
smum Judaeorum,  ad  quem  adversarii  alludunt,  transiisse; 
verum  vel  immutabiles  a millenis  annis  persistere,  vel  im- 
mediate ad  christianismum  converti.  Quin  monotheistae, 
scilicet  Judaei,  tales  semper  fuerunt  et  tales  pertinaciter 
manent,  a religione  Christi  plus  caeteris  abhorrentes.  — Po- 
nunt, humanae  rationis  nativa  vi,  judaismum  primum  et  dein 
christianismum  prodiisse  ; verum  e contra,  utraque  doctrina 
non  ratiocinii  via,  sed  auctoritate  absolutissima,  tanquam  a 
Deo  tradifa,  nec  per  litteratos  philosophos,  sed  per  prophetas 
Dei  nuntios,  ac  per  rudes  Apostolos,  fuit  proposita.  — Po- 
nunt, ex  praevalente  vigore,  quem  humana  mens  e Persidis 
Cra?ci8eque  scholis  hauserat,  doctrinam  Christi  ortam  esse  : 
at  contra  in  comperto  est,  eam  ab  homine  judaeo,  non  e 
schola,  sed  e fabri  officina  egresso,  fuisse  rudi  populo  prae- 

ilicatam. — Ponunt  demum,  doctrinam  Cliristi  esse  progres- 
sum, scilicet,  Progressistarum  sensu,  negationem  doctrinae 
anterioris  seu  Testamenti  veteris,  simulque  gradum  ad  novi- 
tatem ulteriorem  : atqui  constat  Christi  doctrinam  doctrinae 
veteris,  non  negationem,  sed  impletionem  esse ; eamdemque 
ab  18  saeculis  immutatam  permansisse,  imo  et  immutabilem 
constitutam  esse  : Coelum  et  terra  transibunt^  verba  autem  mea 
non  prx  ter  ibunt  (t). 

306.  2)  Philosophice.  Falsa  est  Progressistarum  hypothesis, 
sive  speculative  spectetur  sive  ethice,  a)  Speculative  falsa  est  : 
etenim,  posito  adversariorum  principio,  nullatenus  possunt 
facta  historica  explicari;  ergo  principium  falso  assumitur. 
Probo  anteced.  Nam  ee)  si  rationis  instincius  naturaliter  ad 
christianismum  duceret,  protulisset  ab  a vo  veritatum  rudi- 
menta, generaliora  quidem  et  faciliora,  sed  tamen  pura  ab 
errore  et  Christianis  principiis  conformia;  et  illa  quidem 
ubique  et  eadem  protulisset  : sed  contra,  varios  in  variis  lo- 
cis ortos  esse  errores  christianismo  oppositos  testatur  histo- 
ria. /3)  Veritatis  elementa,  quae  jam  nata  erant  et  inventa,  ut 
commune  totius  humani  generis  patrimonium  servata,  et 
continuis  incrementis  locupletata  fuissent;  sed  contra,  veri- 
tatem antiquitus  puriorem  viguisse  constat,  atque  successu 
temporis  potius  decrevisse  ef  corruptam  ease.  y)  Ubi  acriora 
studia,  illic  christianismus  evolvi  celerius  debuisset;  sed  vix 
ullibi  studia  minus  viguere  quam  in  Ju(ia‘a,  iii  qua  tamen  pri- 
mum christianismus  lloruit.  Si  chrisliana  doctrina  foetus 
et  evolutio  rationis  esset,  hanc  originem  suam  pra3  se  ferret; 
at  e contra,  sese  nuda3  auctoritati  attnijuit.  s)  Si  in  progres- 
sum indefinitum,  substantialibus  mutationibus  constantem, 
qualem  adversarii  ponunt,  natura  nos  impelleret,  christia- 
nismus post  tot  saecula,  in  ulteriores  liujusinodi  progressus, 
seu  essentiales  mutationes  abiisset;  sed  e contra  hic  immu- 
tabilis permansit.  — Ergo  hypothesis  adversariorum  specu- 
lative falsa  est. 

307.  b)  Falsa  est  si  sjiectetur  ethice.  Etenim  a.)  natura  cul- 
panda foret,  quae  tot  sacculis  populos  i i pessimis  erroribus 
ac  scelerum  monstris,  ipsa  suo  magisierio  detinuisset,  p)  Na- 
* (1)  Cf.  traol.  De  princip.  theol.  cap.  I,  art.  5,  n.  o9  nola  (2]. 

tura  sibi  opposita  foret,  quandoquidem  instinctu  priore 
refelleret  sequentem,  et  hoc  postremo  forsan  secuturum; 
unde  etiam  tot  hujusmodi  variabilium  documentorum  foe- 
cunditate,  nullum  satis  etlicax  exercere  posset  imperium  : 
quum  quae  hodie  ut  sancta  praecipit,  cras  posset  ut  obsoleta 
contemnere.  Atque  ita  necessario  moralitas  enervaretur  et 
destrueretur. 

308.  Ergo  tum  positive  tum  negative  constat,  Christi  do- 
ctrinae nullam  posse  humanam  aut  naturalem  originem  assi- 
gnari ; ergo  divina  ei  origo  tribuenda  est. 

PROPOSITIO  II. 

Religio  christiana  divina  esse  probatur  ex  Christi  de  se 
testa ntis  auctoritate. 

309.  PROB.  Christus  se  legatum  Dei  esse  testatus  est;  atqui 
hoc  Christi  testimonium  est  verum ; ergo  ex  ipsius  Christi 
auctoritate  constat  eum  esse  Dei  legatum,  ejusque  proin  re- 
ligionem esse  divinam.  — Major  patet  ex  Evangelio  passim, 
ex.  gr.  ex  Joan.  IV, 25,26  : Dicit  ei  mulier  : Scio  quia  Messias 
venit  [qui  dicitur  Christus]  : quum  ergo  venerit  ille^  nobis  an- 
nuntiabit omnia.  Dicit  ei  Jesus ; Ego  sum  qui  loquor  tecum. 

310.  Prob.  min.  Verum  est  testimonium  Christi,  si  noluit 
decipere,  nec  fuit  ipse  illusione  deceptus  ; atqui  neutrum  sup- 
ponere nos  sinit  ejus  probitas  ac  sapientia.  — Etenim  probi- 
tas ac  virtus  eminet  in  eo  mirabilis  : pietas  erga  Deum,chari- 
tas  erga  homines,  tantis tamque  gratuitis  beneficiis  manifesta; 
igitur  atrocis  imposturae  scelere  Deum  offendere,  et  homines 
perdere  profecto  noluit. — Sapientia  item  mirabilis  apparet  in 
scientia  illa  ac  doctrina,  qua  omnem  Scribarum  subtilitatem 
ac  fallaciam  superabat  et  eludebat;  nec  non  in  mente  tran- 
quilla semper  ac  sui  compote  : ergo  non  fuit  fanatica  aut  su- 
perba imaginatione  delusus.  — Ergo  testimonium  Christi  de 
sua  divina  missione  verum  est. 

311.  OBJic.  1®  Testimonium  cujuspiam  de  se  ipso  non  valet ; 
ergo  testimonium  Christi,  de  se  perhibitum,  divinam  ipsius 
missionem  non  probat.  — R.Dist.  a/z/ec.  Testimonium  cujus- 
piam de  se  ipso  in  causa  judiciali;de  delicto  vel  damno,  non 
valet  juridice,  trans.  \ in  re  extrajudiciali  non  valet,  subdist» 

Si  destitutum  sit  conditionibus  debitis,  conc.;  si  his  condi- 
tionibus gaudeat,  neg.  Homini  enim  compertae  probitatis  non 
est  fides  deneganda;  nemo  enim  supponendus  est  malus  aut 
mendax^  nisi  probetur.  — Et  neg.  cons. 

312.  Ohj.  2*  Testimonium  ut  sit  legitimum  debet  esse  duo- 
rum vel  trium;  ergo  testimonium  Christi  non  est  legitimum. 
— R.  Dist,  antec.  Ut  sit  legitimum,  h.  e.  ut  pro  vero  haberi  a 
judice  debeat,  saltem  juxta  legem  Moysis  (i),  conc.;  ut  sit  legi- 
timum, hoc  est,  verum  in  se,  neg.  Et  neg.  cons.  Testimonium 
Christi  habet  omnes  conditiones  testimonii  stricte  legitimi 
et  acceptandi.  Hae  conditiones  sunt  tres  : i)  ut  is  qui  testa- 
tur rem  bene  sciat,  2)  ut  eam  sincere  dicere  velit,  3)  ut  non 
sit  solus,  quae  conditio  proprie  juridica  est  : has  tres  condi- 
tiones suo  testimonio  adesse  ipse  Christus  ostendit,  I Joan. 
VHI,  13  seqq. 

PROPOSITIO  III. 

Religio  christiana  divina  esse  probatur  ex  Apostolorum 
testantium  auctoritate. 

313.  PROB.  Apostoli  se  divinos  Christi  legatos  esse  testan- 
tur; atqui  hoc  Apostolorum  testimonium  verum  est;  ergo 
vere  divini  legati  sunt,  religionem  divinam  praedicantes. 

314.  Major  patet  passi m ex  Act.  et  Epist.  Apostolorum. 
I Cor.  IV,  1 :Sic  nos  existimet  homo  ut  ministros  Christi.,  et  di- 
spensatores mysteriorum  Dei.  — II  Cor.  V,  20  : Pro  Christo  ergo 
legatione  fungimur,  tanquam  Deo  exhortante  per  nos. 

315.  Prob.  min.  Verum  est  testimonium  Apostolorum,  si 
Apostoli  neque  fallere  voluerunt,  nec  fuerunt  ipsi  delusi; 
atqui  neutrum  dici  potest.  — Non  primum,  quia  eam  rem 
asserere  non  potuissent,  nisi  ipsi  de  ea  fuissent  omnino  per- 
suasi ; non  alterum,  quia  ita  persuasi  esse  non  potuissent,  nisi 
res  vera  fuisset.  — Utraque  ratio  probatur  ex  Apostolorum 
virtutibus  et  sapientia.  Scilicet  1®  ipsorum  erga  Deum  pietas, 
erga  homines  charitas,  eaque  gratuita  ac  generosissima, 
abominandae  fictioni  repugnasset.  2°  Eorum  sapientia  ac 
unanimitas,  cum  tanta  insipientia  tamque  gravi  illusione 
stare  non  potuisset. 

(i)  Deut.  XIX,  15. 

Religio  christiana  divina  esse  probatur  ex  prophetiis  a 
Christo  editis. 

516.  Positio  vera  est  si  Christus  vera  vaticinia  edidit,  et 
ha^c  divinitatem  missionis  ac  doctrinse  ejus  demonstrant ; 
atqui  ista  duo  comperta  sunt;  ergo. 

317.  I PARS.  Christus  plura  praedixit,  quae  ad  se  ipsum,  ad 
discipulos  suos,  ad  Judaeos,  ad  Evangelii  promulgationem 
spectabant,  et  quidem  talia  quae  humanam  praevisionem 
fugerent,  imo  eidem  essent  contraria;  atqui  haec  fuere  vera 
vaticinia;  ergo. — Major  patet  ex  historia  evangelica,  ubi 
Christus  ita  loquitur  de  se  ipso  : Ecce  ascendimus  Jerosoly- 
mam,  et  Filius  hominis  tradetur  principibus  sacerdotum  et  scri- 
bis, et  condemnabunt  eum  morte.  Et  tradent  eum  gentibus  ad 
illudendum,  et  flagellandum,  et  crucifigendum ; et  tertia  die 
resurget.  Matth.  XX.  Hoc  ultimum  speciatim  de  resurrectione 
sua,  solemnius  et  saepius  pronuntiavit,  ita  ut  apprime  notum 
esset  Judaeis,  qui  proin  dixerunt  Pilato,  Matth.  XXVII,  63  : 
Domine,  recordati  sumus,  quia  seductor  ille  dixit  adhuc  vivens  : 
Post  tres  dies  resurgam.  — Praedixit  praeterea  proditionem 
Judae,  trinam  Petri  negationem,  Juda3orum  obstinationem 
eorumque  civitatis  ac  templi  destructionem,  Evangelii  prae- 
dicationem per  orbem,  et  Ecclesiae  perpetuam  inter  bella  et 
persecutiones  stabilitatem,  usque  ad  consummationem  sae- 
culi. Quae,  et  alia  plura,  esse  vera  vaticinia  facile  patet. 

318.  II  PARS.  Haec  vaticinia  divinitatem  missionis  ac  do- 
ctrinae Christi  demonstrant,  si  eduntur  in  signum  missionis 
et  in  confirmationem  doctrinae  suae;  'atqui  hunc  in  finem 
eduntur  vel  directe  vel  indirecte.  1®  Directe,  ut  cum  praedicit 
resurrectionem  suam,  Matth.  XVI,  4;  vel  proditionem  Judae, 
Joan.  XIH,  19  : Qui  manducat  mecum  panem,  levabit  contra 
me  calcaneum  suum.  Amodo  dico  vobis,  priusquam  fiat;  ut  cu.m 
FACTUM  FUERIT,  CREDATIS  QUIA  EGO  SUM.  2*^  Indirectc,  ut  reliqua 
omnia.  Homo  scilicet  qui  dicit  se  a Deo  missum,  si  edit  vati- 
cinia, ea  in  confirmationem  doctrinae  et  missionis  suae  edere 
censetur.  — Deinde,  prophetiae  Christi  cum  religione  ejus 
intime  connexae  sunt;  ergo  si  prophetiae  divinae,  et  ipsa  reli- 

gio  divina  sit  necesse  est.  Prob.  antec.  Prophetiae  Christi 
modo  praenuntiant  miracula  in  testimonium  Evangelii,  ut 
Mare.  ult. : Signa  autem  eos  qui  crediderint  haec  sequentur,  etc. ; 
modo  indicant  futura  fata  religionis  Christianae,  sed  ita  indi- 
cant, ut  simul  innuant  hanc  Religionem  peculiari  modo  ap- 
probari et  custodiri ; ergo  prophetiae  Christi  cum  ejus  reli- 
gione sunt  connexae,  ergo  religio  Christi  aeque  ac  prophetiae 
ejus,  divina  est.  — Ut  haec  conclusio  clarius  pateat,  animad- 
vertendum est,  prophetiam  esse  ex  natura  sua  locutionem 
Dei;  si  ergo  prophetia  de  Christi  doctrina  loquitur,  ipse 
Deus  de  ea  loquitur.  Jam  vero  Deus  de  ea  loquitur  hunc  in 
sensum  : Christi  doctrinam  confirmabo  miraculis;  ejus  praecones 
custodiam,  roborabo;  totamque  Ecclesiam  ita  extendam,  ut  om- 
nes gentes  eam  ingrediantur...  Atqui  his  verbis  Deus  implicite 
dicit,  se  Christi  religionem  approbare  et  custodire;  ergo  do- 
ctrina Christt  in  prophetiis  ejus,  vel  directe  vel  saltem  indi- 
recte approbationem  ac  sanctionem  divinam  habet. 

PROPOSITIO  V. 

Christiana  religio  divina  esse  probatur  ex  miraculis  a Christo 
patratis,  et  speciatim  ex  miraculo  resurrectionis  ejus. 

319.  pR0B.*i  PARS.  Christiana  religio  divina  est,  si  eam 
Christus  veris  miraculis  confirmavit;  atqui  id  Christus 
praestitit. 

320.  Prob.  min.  Christus  religionem  suam  miraculis  con- 
firmavit, si  i®  vera  miracula  patravit,  et  2®  si  ea  patravit  in 
doctrinae  suae  confirmationem;  atqui  utrumque  est  historice 
indubium;  ergo. 

321.  1°  Miracula  ejus  in  Evangeliis  narrantur,  multa, 
praeclara,  manifesta.  Ipsi  obedire  cernitur  natura  inani- 
mata : ut  aqua,  panis,  arbores,  mare  et  venti ; — natura  ani- 
mata : ut  pisces  maris,  corpora  hominum  ac  membra  in- 
firma : omnis  languor  et  morbus,  imo  mors  ipsa  potestati 
ejus  subjecta  est;  — natura  invisibilis,  i.  e.  dsemones, 
ejus  imperio  cedunt,  et  Angeli  praesto  sunt  ad  ministran- 
dum ei.  — Atqui  haec  sunt  vera  miracula,  quae  nec  sunt 
pauca,  nec  suspecta,  nec  occulta,  nec  ejus  generis  ut  te- 

stimonio  sensuum  non  probentur;  sed  talia  ut  rudissimum 
quemque  e vulgo  idoneum  testem  habere  possint,  et  in 
ipsos  absentes  fiant,  (juo  plenius  omnis  suspicio  removea- 
tur; ergo. 

322.  2®  Patravit  ea  in  doctrina;  suae  'confirmationem  ac 
testimonium  missionis  suae.  Joan.  XI,  42  : Propter  populum 
tuum  qui  circumstat,  dixi;  lt  credant  quia  tu  3iE  misisti.  IIxc 
quum  dixisset,  voce  magna  clamavit  : Lazare,  veni  foras.  — 
Joan.  V,'36  : Ipsa  opera  qux  ego  facio,  testimonium  perhibent 
de  me,  quia  pater  misit  me. 

323.  II  pars.  Ex  resurrectione . Resurrectio  Christi  ex  mor- 
tuis est  simul  praeclarum  miraculum  et  praeclari  vaticinii  im- 
plementum ; est  miraculorum  Christi  celeberrimum,  imo 
aliorum  omnium  sigillum.  Quare  ad  hoc  signum  missionis 
suae  provocabat  Dominus,  et  idem  tanquam  argumentum  ir- 
recusabile simul  et  fundamentale  afferebant  Apostoli  (i). 

324.  Argum.  Si  Christus  a mortuis  surrexit  divina  est  ejus 
missio,  et  doctrina;  atqui  vere  a mortuis  surrexit. 

325.  Etenim  indubium  est  factum  illud,  cujus  testes  sunt 
plurimi,  qui  nec  decipi  potuerunt,  nec  decipere  voluerunt, 
nec  si  voluissent  decipere  potuissent;  atqui  tales  sunt  testes 
resurrectionis  Christi.  Sunt  enim  i)  Apostoli,  qui  vident, 
audiunt,  palpant  Magistrum  redivivum  per  40  dies ; qui  testi- 
monium suum  et  miraculis  et  sanguinis  effusione  obsignant. 
2)  Sunt  mulieres  et  discipuli  omnis  generis,  plus  quam  500  (2). 
.3)  Sunt  Judaei  et  Ethnici,  propter  rei  evidentiam  conversi. 
4)  Sunt  Judaeorum  principes,  ad  sepulcrum  excubias  ponen- 
tes, nec  tamen  in  testantes  Apostolos  tanquam  in  mendacii 
reos  animadvertentes,  o)  Sunt  acerbissimi  Christiani  nominis 
hostes,  ut  Celsus,  Porphyrius,  Hierocles,  Julianus,  qui  resur- 
rectionem Christi  sicut  cjetera  ejus  miracula,  magicis  qui- 
dem artibus  tribuendo  elidere  conati,  negare  tamen  nun- 
(fiiam  sunt  ausi.  — Ergo  Christus  surrexit  vere;  ergo  doctrina 
ac  religio  ejus  divina  est;  — ergo  haec  religio  ac  doctrina, 
.sub  pnena  teterna?  damnationis  sequenda  est  et  servanda. 

(1)  U.  Malth.  XVI,  4;  — I Cor.  XV,  14.  — v2)  I Cor.  XV,  6. 

PROPOSITIO  VI. 

Christiana  religio  divina  esse  probatur  ex  miraculis 
Apostolorum. 

326.  PROB.  Propositio  admittenda  est,  si  Apostoli  vera  mi- 
racula patrarunt,  eaque  patrarunt  in  Christianae  doctrinae 
confirmationem ; atqui  haec  duo  testatur  historia ; ergo.  — 
Mare.  XVI,  20  : Illi  profecti  prxdicaverunt  ubique,  Domino 
cooperante,  et  sermonem  confirmante,  sequentibus  signis. — Act. 
III,  6 : In  nomine  Jesu  Christi  Nazareni,  surge  et  ambula. 

PROPOSITIO  vn. 

Christianae  religionis  divinitas  probatur  ex  mirabili  ejusdem 
propagatione . 

327.  Haec  propositio,  cum  tribus  sequentibus,  ea  exhibet 
signa,  quae  vocari  possunt  miracula  in  ordine  morali.  Hujus- 
modi sunt  eventus  illi  extraordinarii,  qui  WcQi  physice  possi- 
biles, moraliter  tamen,  hoc  est,  spectatis  hominum  moribus 
et  naturali  rerum  humanarum  cursu,  absque  speciali  concursu 
Dei,  ejusque  providentiae  ordinatione  singulari,  contingere 
non  potuissent.  Quare  hujusmodi  eventus,  ut  sunt  Religionis 
Christianae  propagatio,  efficacia,  constantia  et  perennitas  (i), 
ad  miracula  merito  referuntur,  juxta  illud  Augustini  : Si 
mundus  credidit  Apostolis  sine  miraculo,  et  hoc  maximum 
miraculum  dicendum  est  (2). 

328.  Haec  miracula  in  ordine  morali  argumentum  suppedi- 
tant, quod  ita  generaliter  enuntiari  potest  : Religionis  Chri- 
stianae propagatio,  efficacia,  fortitudo  et  perennitas,  ejusdem 
divinitatem  probant,  si  divitium  supponunt  influxum  et  adjuto- 
rium peculiare ; atqui  hoc  supponunt',  ergo. 

329.  Quod  ad  vim  probandi  spectat,  hoc  argumentum  si 

(1)  His  a quibusdam  adduntur:  Oraculorum  cessatio,  donorum  Spiri- 
tus S.  in  primos  Christianos  effusio,  eorumque  in  Ecclesia  continuatio;  ul- 
tio Dei  in  Judaeos,  huj usque  gentis  conservatio  ; demum  aerumnae  et  mors 
persecutorum.  — (2j  Eumdera  in  sensum  Dante,  Paradiso  .\XIV,  tUb  : 

Se  il  niondo  si  rivolse  al  Christianesmo 
DissMo  senza  rairacoli : quesfiiDO 
E tal,  clieglialtri  non  sono  il  ceniesmo. 

consideretur  i)  ut  sejunctum  a praecedentibus  propositioni- 
bus, posset  habere  vim  absolutam,  quae  indirecte  saltem  re- 
solvatur in  metaphysicam.  Nam  miracula  illa  moralia,  si  prae- 
sertim collective  sumuntur,  saltem  demonstrant  religionem 
Christianam  omnibus  aliis  esse  longe  tutiorem;  ergo  vi  pru- 
dentia3,  proindeque  vi  rationalis  naturae,  atque  adeo  ex  Dei 
ipsius  voluntate,  debet  ab  hominibus  recipi ; ergo  fieri  non 
potest  quin  vera  ac  divina  sit.  — Si  consideretur  2)  prout 
post  prcBcedentes  probationes  ex  prophetiis  ac  miraculis  af- 
fertur, vim  obtinet  confirmationis  firmissimae  : et  hoc  quidem 
sensu  a nobis  exhibetur.  His  praemissis,  accedamus  ad  propo- 
sitionis demonstrationem. 

330.  PROB.  Propagatio  Christianae  Religionis  virtuti  divinae 
est  adscribenda,si  effectum  continet  naturali  causae  non  pro- 
portionatum;  atqui  ita  habet;  ergo. 

331.  Prob.  min.  Religio  Christiana  celerrime  propagata  est, 
licet  minima  fuerint  propagationis  media  et  maxima  obsta- 
cula ; atqui  tale  phaenomenon  est  effectus  non  proportionatus 
causae  naturali ; ergo  divinae  virtuti  adscribendus  est. 

332.  Prob.  maj.  per  partes,  i)  Celeritas  : vix  tribus  saeculis 
religio  Christiana  diffusa  est  per  orbem  universum,  velut 
mare,  ratione  longitudinis,  latitudinis  et  profunditatis  : hoc 
est,  ratione  locorum,  ratione  multitudinis  et  qualitatis  per- 
sonarum ; imo,  paucis  post  Ascensionem  Domini  annis.  Apo- 
stolus scribebat,  Coloss.  I,  6 : Quod  [Evangelium]  pervenit  ad 
vos,  sicut  et  in  universo  mundo  est,  et  fructificat,  et  crescit.  2)  Me- 
dia, ex  parte  Auctoris,  praeconum,  doctrinae  et  modi  eam 
propagandi,  non  sunt  neque  arma,  neque  humanae  sapientiae 
verba,  neque  divitiae,  aut  sensuum  illecebrae  : sed  inopia  se- 
cundum hominem,  et  inermis  persuasio  ut  homines|Christum 
adorent  Nazarenum,  qui  crucifixus  est  et  resurrexit.  3)  Ob- 
stacula sunt,  tum  praeconceptae  opiniones,  philosophicae, 
religiosae,  morales,  quo  refertur  terribilis  repugnantia  pas- 
sionum ; tum  vis  extrinseca,  Christianam  religionem  proti- 
tentibus  illata,  per  verba,  scripta  atque  tormenta;  tum  in- 
trinsecae dissensiones,  schismata  et  haereses.  — Atqui  haic 
morali  rerum  cursui  in  humanis  adversantur;  ergo  a Domino 
factum  est  istud,  et  est  mirabile  in  oculis  nostris.  Ps.  CXVll,  23. 

PROPOSITIO  VIII. 

Christianse  religionis  divinitas  probatur  ex  stupendis  ejus 
in  mundo  e/fectibus. 

333.  PROB.  Patet  argumenti  veritas,  si  tales  christianismus 
produxit  effectus,  qui  non  nisi  divina  virtute  produci  potue- 
rint; atqui  tales  effectus  produxit;  ergo.  — Prob.  min.  Keli- 
gio  christiana  mundum  gentilem  flagitiosissimum  convertit 
ad  puritatem  evangelicam ; atqui  hujusmodi  effectus  sine 
virtute  divina  explicari  non  potest;  ergo  admittenda  divina 
virtus  est,  juxta  hoc  Pauli,  I Cor.  VI,  9 : Nolite  errare:  neque 
fornicarii,  neque  idolis  servientes,  neque  adulteri,  neque  molles, 
neque  masculorum  concubitor  es,  neque  fures, neque  avari,  neque 
ebriosi,  neque  maledici,  neque  rapaces  regnum  Dei  possidebunt. 
Et  hxc  quidem  fuistis:  sed  abluti  estis,  sed  sanctificati  estis,  sed 
justificati  estis  in  nomine  Domini  nostri  Jesu  Christi,  et  inSpiritlt 
Dei  nostri. 

PROPOSITIO  IX. 

Christianx  religionis  divinitas  probatur  ex  invicta 
martyrum  ejus  constantia. 

334.  PROB.  Martyrum  constantia  cum  omnibus  adjunctis 
spectata,  humanae  conditioni  ut  minimum  moraliter  impos- 
sibilis est; ergo  divino  cuipiam  influxui  ac  virtuti  tribuenda. 
Antecedens  patet,  si  considerentur  varia  Christiani  martyrii 
adjuncta  : 1“  martyrum  multitudo  innumerabilis,  12"  perso- 
narum qualitas,  3**  suppliciorum  immanitas,  4«  persecutio- 
num diuturnitas  per  tria  fere  saecula,  o®  patiendi  modus, 
6"  accedentia  prodigia, 7^* fructus  ad  religionis  incrementum. 
— Talis  scilicet  constantia,  tam  diuturna,  tam  universalis, 
tam  inaudita,  nulla  naturali  ratione  explicari  potest;  ergo 
supernaturalis  et  a Deo  infusa  dici  debet.  Quare  Tertullianus 
illam  martyrum  constantiam  nequaquam  dubitat  in  argumen- 
tum afferre  adversus  gentiles  : Nec  quidquam  proficit,  ait  ad 
Imperatorem,  exquisitior  quxque  crudelitas  vestra  : illecebra 
est  magis  sectx;  plures  efficimur  quoties  metimur  a vobis  ;semen 
est  sanguis  Christianorum  ( i). 

(1)  Apol.  c.  3. 

THEOLOG.  DOGM.  I. 

PROPOSITIO  X. 

Christianx  religionis  divinitas  probatur  ex  perpetua  ejus^ 
stabilitate. 

335.  PROB.  Perpetua  religionis  Christianae  stabilitas  ejus^ 
divinitatem  demonstrat,  si  haec  stabilitas  fuit  contra  omnem 
humanam  prudentiam  praedicta,  et  reipsa  perstitit  inter  vi- 
cissitudines ac  impetus  tales,  quibus  nulla  humana  institutio 
resistere  potuisset;  atqui  talis  est  religionis  Christianae  stabi- 
litas ; ergo. 

336.  l'’  Prxdicta  fuit  a Christo,  Matth.  XVI.  18  : Tu  es  Pe- 
trus,  et  super  hanc  petram  xdificabo  Ecclesiam  meam.,  et  portx 
inferi  non  preevalebunt  adversus  eam.  Et  Matth.  ult : Ecce  ego 
vobiscum  sum  omnibus  diebus ^ usque  ad  consu  mmationem  sxculi^ 

337.  2®  Perstitit  invicta  inter  impetus.  Impetita  fuit  omni 
bellorum  genere  et  omni  tempore,  i)  Omni  tempore  : tres 
epochae  christianismi  distingui  possunt  : exordii,  adolescen- 
tiae  seu  stabilitatis,  et  maturitatis;  hac  autem  triplici  tem- 
poris periodo  impetitus  fuit,  2)  bello  omnigeno.,  sive  arma 
spectentur  sive  hostes.  Arma  fuere  gladius,  errores,  vitia; 
hostes,  tum  publici  et  privati  et  occulti,  tum  externi  et  in- 
terni seu  domestici.  — Hostes  externi  fuere  Judaei,  Gentiles, 
Mahumetani;  hostes  interni  fuere  haeretici  et  schismatici. 
Haeretici  pullularunt  ab  initio  et  a diebus  ipsis  apostolicis, 
nec  unquam  deinceps  defuerunt,  diversis  usque  sub  formis 
renascentes  : alii  singula  dogmata  impetentes,  ut  antiquio- 
res;— alii  totum  corpus  dogmaticum  convellentes,  ut  recen- 
tiores  (i) ; — alii  christianismi  radicem*  evellere  ac  subruere 
fundamenta,  animamque  penitus  exstinguere  adnitentes,  ut 
rationalistae  et  increduli  praesentis  temporis.  — Atqui  inter 
tot  impetus  perstat  immobilis  et  integra  religio  christiana; 
ergo  manu  Dei  fundata  est  et  sustentata. 

338.  Hanc  Christianae  religionis  demonstrationem,  qua 
divinitatis  ejus  argumenta  oculis  subjecimus,  concludere 

(l)Quare  verum  istud  Fausti  Socini  epitaphium, si  nominis  Babylon, qua 
designatur  Ecclesia,  impietas  dematur: 

Tota  quidem  Babylon  destruxit  tecta  Lutherus;  . 

Moenia  Calvinus  ; sed  fundamenta  Socinus. 

Juvat  his  Richardi  Victorini  verbis  : Domine^  si  error  est,  a te 
decepti  sumus  : nam  ista  [fidei  scilicet  nostrae  documenta]  in 
nobis  tantis  signis  et  prodigiis  confirmata  sunt  et  talibus,  qux 
non  nisi  per  te  fieri  potuerunt  (i). 

339.  oBJic.  1®  Christianismus  spectari  potest  ut  periodus 
transitoria  naturalis  humani  progressus ; ergo  non  divinae 
causae  tribuendus  est.  Etenim  hujusmodi  progressum  ot  ana- 
logia innuit  et  historia  testatur.  Vi  analogiae,  humanum  ge- 
nus assimilari  potest  individuo  homini,  qui,  ab  ignorantia 
infantili,  gradatim  ad  perfectiores  usque  scientias  ascendit. 
— Historia  testatur  ex  antiqua  ignorantia  populos  progressos 
fuisse  ad  mythologiam ; ex  mythologia  sese  expedivisse,  ut 
adoperante  Platone  et  philosophia  ejus,  ad  intellectualia  as- 
surgerent; hinc  demum  per  christianismum  ad  mere  spi- 
ritualia sese  evexisse;  ergo.  — Vk..  Neg,  antec.  et  probAlxx- 
jusce  hypothesis  falsitas  supra  (2)  ostensa  est.  Analogia  illa 
gratuito  supponitur;  et,  si  vera  esset,  tantum  probaret,  sicut 
homo  ab  infantia  recte  institutus,  a cognitione  vera  quidem 
sed  obscuriore  ad  cognitiones  clariores  et  ulteriores  pro- 
greditur; ita  humanum  genus  in  veritatibus  ad  religionem 
pertinentibus,  tum  clarius  tum  uberius  usque  percipiendis, 
progressum  esse.  Quod  quidem  verum  est,  si  historia  reve- 
lationis spectetur;  at  falsissimum,  in  hypothesi  adversario- 
rum, qui  non  de  veritate  in  veritatem,  sed  per  errorum  gra- 
dus successivos  humanum  genus  traducunt.  Dein  falsum  est 
Platonem  attulisse  ignotam  antea  religionis  puritatem;  cum 
mille  annis  ante  illum  philosophum,  religionem  longe  pu- 
riorem, imo  nullo  errore  maculatam  Moyses  conscripserit. 

340.  Obj.  2°  In  omnibus  sectis  miracula  et  martyres  profe- 
runtur; ergo  neque  miracula  neque  martyres  veritatem  pro- 
bant. — R.  Dist.  antec.  Proferuntur  hujusmodi  argumenta 
vel  vera  vel  conficta,  conc. ; vera,  et  sicut  in  christiana  reli- 
gione fulgentia,  neg.  — Quod  attinet  ad  miracula,  ne  unum 
quidem  extra  Christianam  religionem  proferri  potest  quod 
Jiistorica  certitudine  nitatur  (3).  Quod  vero  ad  martyres  spe- 
ctat, ii  afferuntur  qui  apud  Indos  se  praecipites  dant  e rupi- 

<1)  De  Trinit  1.  I,  cap.  2.  — (2)  Propos.  I,  n.  299. 

(3)  Cf.  Perrone,  De  vei'a  religione,  n.  160. 

l)us,  vel  se  conterendos  prosternunt  sub  idolorum  plaustris  : 
at  hujusmodi  non  sunt  martyres  sed  fanatici  suicidae. — Quod 
attinet  ad  martyres  Protestantium  (i),  respondeo  i) : feruntur 
martyres  Protestantium  martyribus  veri  christianismi  simi- 
les, i.  e.  tanta  multitudine,  talibusque  adjunctis  mirabiles, 
neg.;  secus, /ransea/.  Non  enim  martyres  utcumque  conside- 
ratos n-’jumenti  loco  afferimus,  sed  iis  adjunctis  conspicuos, 
(juaMicquaquam  apud  Protestantes  inveniuntur. — Respondeo 
:2) : feruntur  martyres  Protestantium,  qui  mortui  sint  libere  et 
pie  in  testimonium  protestantismi  qua  talis,  id  est,  alicujus 
dogmatis  protestantici  qua  talis,  neg.;  in  testimonium  do- 
gmatis catholici,  trans.;  hoc  autem  divinitatem  catholicismi 
confirmaret.  Scilicet  qiricumque  ut  martyres  in  Foxiano  et 
Geddesiano  martyrologio  perhibentur,  et  vere  pro  religione 
mortui  sunt  (2),'  vel  istud  martyrium  subiere  ex  motivo  per- 
verso, ob  superbiam,  pertinaciam,  etc. ; vel  non  libere  : et 
in  utroque  casu  nihil  probant;  vel  demum  martyrium  suum 
libere  et  pie  subiere,  sed  vel  pro  fide  christiana  generatim, 
vel  pro  aliquo  dogmate  vero  : et  tunc  isti  martyres  divinita- 
tem christianismi  veri,  non  protestantismi  testantur. 

341.  Obj.  3"  Numerus  martyrum  tantus  non  fuit,  quantus  a 
Christianis  vulgo  traditur ; multa  siquidem  falsa  martyrum 
acta  conficta  sunt,  praesertim  medio  a3vo ; ergo.  — R.  iVe^. 
antec.  Ad  prob.  neg.  supp.  Innumeros  martyres  pro  Christi 
nomine  occubuisse,  non  ex  actis  medio  aevo  conscriptis  pro- 
bamus; sed  ex  scriptoribus  coaevis,  et  ab  omni  fallendi  suspi- 
cione longe  remotis,  ut  sunt  Irenaeus,  Tertullianus,  Cypria- 
nus, Origenes,  Lactantius,  Eusebius.  Quin  et  ipsi  profani 
auctores,  ut  Tacitus  (3),  Suetonius  (4), Plinius  (o), Celsus  apud 
Origenem,  et  alii,  nobis  suffragantur  (6). 

342.  Obj.  ¥ Atqui  Origenes  saeculo  IIl,  lib.3  cont.  Ceis,  ait: 
Deo  propugnante , et  opportunis  temporibus  cohibente  persecutor  es 

( 1 Protestantes  assimilantur  achristianis,  quia  adversantur  christianismo 
<catholico,  quam  unice  genuinam  Christi  religionem  esse  supponimus,  et 
infra  adversus  Protestantes  demonslrabimus. 

(2j  Cf.  Perrone, vera  vel.  n.  421.  — (3)  Annal.l.  13,  c.  44. 

(4'  De  Nerone, c.  16.  — (b)  Epist.ad  Trajan. 

(6)  ( f.  Dissertat,  de  actibus  martyrum  apud  Butlerpost  mensem  decemb.; 
sibi  et  confutatur  llenric.  Dodwell. 

ichristiani  nominis^  pauci  per  intermlla  temporum  et  facile  wt/- 
merabiles,  pro  religione  christiana  mortui  sunt.  Ergo.  — R, 
List,  conseq.  Ergo  pauci  erant  martyres  comparate  ad  eos, 
qui  persecutioni  fuerunt  superstites,  conc. ; pauci  aljsolute, 
neg.  Scopus  Origenis  erat  ostendere  singularem  Dei  in  con- 
servanda Ecclesia  providentiam,  qui  passus  non  est  ut  gens 
Christiana  interiret.  Ita  enim  pergit  : Deo  vetante,  ne  in  totum 
exscinderetur  hoc  genus  hominum;  subsistere  illud  voluit,  et  om- 
nes terras  repleri  salutari  doctrina  ista.  — In  hoc  ipso  opere 
multitudinem  martyrum  agnoscit.  Etenim  lib.  2 : Nostro 
tempore,  inquit,  multi  scientes  moriendum  sibi  si  confiteantur 
christianismum,  abnegato  vero  absolvendos  se,  contempserunt  vi- 
tam, et  ultro  mortem  ob  pietatem  elegerunt.  — Adde  persecu- 
tiones quae  post  Origenem,  aut  opere  contra  Celsum  jam 
scripto,  exarserunt,  omnium  fuisse  crudelissimas. 

343.  Obj.  o®  Sunt  aliae  religiones,  ut  Mahumetana  ac  Prote- 
stantica,  quae  celeriter  propagatae  sunt ; aliae  quoque  ut  Si- 
nensium  et  Judaeorum,  quae  stabiles  perstiterunt;  ergo 
propagatio  et  stabilitas  Christianae  religionis  non  sunt  indicia 
ejus  veritatis.  — R.  Dist.  antec.  Aliae  religiones  sunt  celeriter 
propagatae  et  stabiliter  conservatae  ex  naturalibus  causis, 
conc. ; sine  illis,  neg.  Nam  propagatio  hujusmodi  facta  fuit  vi 
gladii  et  passionum  ope;  stabilitas  autem  iisdem  causis,  vel 
etiam  ignorantiae  inerti,  aut  regiminis  politici  debetur  admi- 
niculo, quo  sublato  corruerent;  quanto  minus  inter  persecu- 
tiones et  luctas  subsisterent!  Una  quidem  insectationibus 
impetita  fuit  et  perduravit  Judaica  gens;  sed  ex  speciali  Dei 
providentia,  ut  sint  in  signum  Christi  quem  rejecerunt;  ideo 
manent  donec  concertantur  et  quxrant  Dominum  Deum  suum, 
et  David  regem  suum  (i). 

344.  Obj.  6®  Religio  christiana  injungit  fidem  amplecten- 
dam sub  poena  damnationis,  et  credentes  principio  aucto- 
ritatis subjicit;  atqui  primum  explicat  propagationem,  alte- 
rum stabilitatem  ejus;  ergo  propagatio  et  stabilitas  religionis 
Christianae  naturaliter  explicantur.  — R.  Conc.  maj.  Dist.  min. 
Primum  explicat  propagationem  et  alterum  stabilitatem  reli- 
gionis Christianae,  supposita  doctrinae  veritate,  conc.;  ea  noii 

(1)  Osee,  V,  4.  5. 

supposita,  neg.  (i).  Etenim  damnationis  comminatio  non  est 
nata  animos  commovere,  nisi  eam  ex  parte  Dei  intentari 
constet;  neque  auctoritas,  praesertim  inermis,  imperio  valet, 
nisi  quatenus  facile  pro  legitima  agnoscitur. 

ARTICULUS  III. 

DE  DIVINA  CHRISTIANISMI  OBLIGATIONE. 

345.  Jam  in  iis  quae  pra3cedunt  obligatorium  christianismi 
characterem  animadvertere  licuit,  eo  quod  institutor  ejus, 
Christus,  exhibitus  fuit  nobis  tanquam  divinus  legatus,  au- 
ctoritate, non  qualicumque,  sed  legislativa  instructus;  unde 
ct  religio  ab  ipso  instituta  desumit  rationem  Legis : Legis  scili- 
cet novae,  cujus  praeambulum  et  figura  fuit  Lex  vetus  mosaica. 
Ab  hac  autem  Lege  vetere  differt  essentialiter  Lex  christiana, 
<|uod  non  jam  particularis  sit,  singulari  cuipiam  nationi  im- 
posita; sed  universalis,  et  omnibus  hominibus  strictissimo 
Dei  mandato  praescripta  : ut  universae  familiae  gentium,  per 
orbem  terrarum  dispersae,  congregentur  in  unum  sub  Capite 
Christo,  et  fiat  unum  ovile  et  unus  Pastor.  Id  autem  pecu- 
liari positione  visum  est  stabilire. 

PROPOSITIO  UNICA. 

Religio  christiana  omnibus  hominibus  est  divinitus 
obligatoria. 

346.  PROB.  D Religio  christiana  talis  est,  si  auctor  ejus 
eam  condidit  tanquam  legislator  universalis;  atqui  ita  eam 
condidit. — Christus  enim  auctor  novi  Testamenti,  seu  re- 
ligionis Christianae,  a prophetis  exhibetur  ut  rex  et  legislator 
universalis.  Ps.  II  : Ego  constitutus  sum  rex  ab  eo  super  Sion 
montem  sanctum  ejus,  prxdicans  prxcep tum  ejus...  Dabo  tibi 
ventes  hxreditatem  tuam  et  possessionem  tuam  terminos  terrx. 
Deges  eos  in  virga  ferrea.  — Ps.  XXI,  28,  29  : Domini  est  re- 
gnum, et  ipse  dominabitur  gentium...  adorabunt  in  conspectu 
ejus  universx  familix  gentium.  — Dan  II,  In  diebus  autem 
regnorum  illorum  suscitabit  Deus  coeli  regnum,  quod  in  eeternum 

(l)Cf.  Liebermann,  tom.  I.  Kevel.  cbrist.  art.  4.  § 2. 

non  dissipabitur,  et  regnum  ejus  alteri  populo  non  tradetur  : 
comminuet  autem  et  consumet  universa  regna  hxc  : et  ipsum 
stabit  in  deternum. 

347.  2®  Obligatoria  omnibus  est  religio  christiana,  si 
Christus  eam  suscipiendam  mandat  omnibus,  sub  commi- 
natione a3terni  supplicii;  atqui  ita  eam  Christus  mandat. 
Mare.  XVI,  io  : Euntes  in  mundum  universum,  praedicate 
Evangelium  omni  creaturx.  Qui  crediderit  et  baptizatus  fuerit, 
salcus  erit  : qui  vero  non  crediderit  condemnabitur . — Matth. 
XXVIIl,  18  : Data  est  mihi  omnis  potestas  in  coelo  et  in  terra. 
Euntes  ergo  docete  omnes  gentes,  baptizantes  eos  in  nomine  Pa- 
tris, et  Filii,  et  Spiritus  sancti;  docentes  eos  servare  omnia  quee- 
cumque  mandavi  vobis. 


APPENDIX. 

DE  CiETERARUM  RELIGIONUM  INANITATE. 

348.  Generalis  propositio  hoc  tractatu  demonstranda, 
duas  ut  initio  diximus,  partes  habet;  1®  religionem  Chri- 
stianam esse  divinitus  humano  generi  impositam,  et  2®  eam- 
dem  solam  esse  et  exclusi vam.  — Priorem  partem  hactenus 
demonstravimus  ; qua  demonstratione  etiam  altera  pars,  cha- 
racter nempe  exclusivus  cliristianee  religionis,  implicite  con- 
tinetur, et  facile  per  modum  corollarii  deduci  potest.  Si  enim 
Christi  religio  universo  mundo  imposita  est,  eo  ipso  reliqua3 
omnes  religiones  rejectae  sunt;  non  secus  ac  si  rex  ditioni 
suae  alienam  gentem  subjiciens,  ei  suam  legislationem  impo- 
neret, hoc  ipso  leges  illius  gentis  pristinas  irritas  faceret. 

349.  At  prefiter  indirectam  probationem,  non  abs  revisum 
est,  idem  directe  hac  appendice  ostendere,  quo  plenior  Chri- 
stianae religionis  demonstratio  conficiatur.  Ut  autem  directe 
evincatur,  christianam  religionem  esse  exclusive  veram  et 
legitimam,  reliqua3  per  orbem  religiones  singillatim  consi- 
derandae sunt,  et  earum  inanitas  vel  falsitas  demonstranda. 
Unde  duo  paragraphi  : 

I.  Existentes  per  orbem  religiones.  — § II.  Religionum  omnium  prwter 
ch ristia nam  inani tas . 

§ I.  Existentes  per  orbem  religioues. 

350.  Omnes  totius  orbis  religiones  generatim  reduci  pos- 
sunt ad  quatuor  classes,  quae  sunt  : Christianismus,  Judai- 
smus,  Mahumetismus  et  Paganismus. 

351. 1®  Christianismus  comprehendit  i)  Ecclesiam  Romano- 
Catholicam,  quae  in  omnes  mundi  partes  se  extendit;  et 

2)  varias  sectas  acatholicas,  particularibus  ditionibus  politi- 
cis contentas. 

352.  2®  Judaismus  complectitur  quatuor  praecipue  sectas  : 
d)  Karaitas,  2)  Talmudistas,  seu  Rabbinistas,  per  orbem  spar- 
sos, 3)  Rechabitas  in  Arabia,  4)  Samaritanos  in  oppido  Jaffa, 
nec  non  Naplosae,  inter  montes  Ebal  et  Garizin. 

353.  3®  Mahumetismus  est  religio  Mahumedis,  quae  unum 
quidem  Deum  coeli  terraeque  creatorem  veneratur,  sed  ita, 
ut  cultum  ei  tribuat  erroribus  confertum.  In  Asia  occidentali 
et  in  Africa  septentrionali  dominatur. 

354.  4®  Paganismus  illos  religiosos  cultus  complectitur,  qui 
verum  Deum  mundi  creatorem  non  agnoscunt,  sed  ejus  loco 
quaelibet  alia  falsa  numina  colunt.  Praecipui  sunt  : 

1)  Magismus,  seu  religio  Zoroastri,  in  Perside  et  Indostano  : 
colit  duo  rerum  principia,  veneratur  ignem. 

2)  Sabeismus,  in  Arabia  : adorat  corpora  coelestia. 

3)  Brahmanismus,  in  India  : profitetur  polytheismum,  me- 
tempsychosin. 

4)  Religio  Confuciana  Sinensium  : pantheismum  et  materia- 
lismum  includit. 

5)  Boudhismus,  seu  Lamaismus,  in  Thibeto,  in  Mongolia,  ac 
partim  apud  Sinas,  Goreenses,  Japones  : constat  poly- 
theismo  et  metempsychosi. 

6)  Cultus  Geniorum^  in  Japonia,  Corea,  Tonkino : polytheismus 
et  idololatria. 

7)  Sinlismus,  in  Japonia  : colit  quoque  genia  ad  instar  deorum. 

8)  ISanekismus,  in  India  : mixtura  Brahmanismi  et  Islamismi. 

9)  FeticismuSy  in  Africa  et  Oceania  : varia  naturae  corpora 
sive  animata  sive  inertia  adorat  (i). 


(1)  Cf.  Balbi,  hictionnaire  geogr. 

§ !I  Religionum  a christianismo  alienarum  inanitas. 

355.  Omnes  religiones  ista^  a Christiana  aliense,  Judai- 
smus,  Mahumetismus,  Paganismus,  notas  pra3  se  ferunt  evi- 
dentes reprobationis  aut  falsitatis. 

356.  1®  Religio  judaica^  origine  quidem  divina,  et  usque  ad 
Christum  fuit  legitima ; per  Christum  autem,  novi  Fcedcris 
conditorem,  abrogata  est  : quod  futurum  prophetae  praedixe- 
rant, et  Paulus  ad  ipsos  Judaeos  scribens  explicat  luculen- 
ter (i).  Nec  tantum  abrogatio  cultus  judaici  praedicta  erat; 
sed  etiam  templi  nationisque  dissipatio,  et  reliquiarum 
Israelis  perduratio,  donec  convertantur  ad  Christum  (2). 
H<ec  autem  omnia,  vel  dudum  impleta  sunt,  vel  etiamnum 
impleri  cernuntur. 

357.  Etenim  Judaei  horribili  bello  bis  profligati  sunt, 
d)  Sub  Vespasiano,  an.  70,  quum  Jerosolyma  capta,  templum- 
que flammis  consumptum  est.  2)  Sub  Hadriano  an.  117,  quum, 
duce  Barcocheba,  iterum  rebellantes  Judaei,  vel  caesi  vel  di- 
venditi sunt.  — Cumque  postea  sub  Juliano  apostata  [360]  re- 
aedificare templum  tentassent,  teste  Ammiano  Marcellino  (8), 
divinitus  impediti  sunt,  et- ipsa  templi  fundamenta,  quae 
remanserant,  e terra  eruta  fuerunt,  ita  ut  non  remaneret  lapis 
super  lapidem  (4). 

358.  Ex  illo  itaque  tempore,  non  tantum  sacrificio  et 
templo  carentes,  sed  vel  ipsa  templi  spe  destituti,  per  orbem 
divagantur  Judaei,  in  duas  sectas  distincti,  quae  Karaitae  et 
Babbinistae  nuncupantur.  Karaitx  solam  Scripturam  V.  T. 
admittunt;  Rabbinistx,  praeter  Scripturam,  traditiones  Rabbi- 
norum  sequuntur,  quae  continentur  in  Talmud.  Hic  liber 
doctrinalis  duas  habet  partes  : una  vocatur  Mischna,  vel 
secunda  Lex,  constans  traditionibus,  quas  antiquitus  con- 
servatas collegit  Babbi  Judas  Hakadosch,  circa  an.  150, 
tempore  Hadriani.  Altera  pars  vocatur  Gemara,  quae  veluti 
commentarium  est,  a subsequentibus  Rabbinis  textui  prio- 
ris adjectum. 

(0  Hebr.  VIIR  8 seqq.  — (2.)  Osee  IH,  4,  5.  — (3)  Lib.  28,  c.  1. 

(-4)  Matlh.  XXIV,  2. 

3o9.  Inter  antiquos  Judceornm  doctores,  magnam  cele- 
britatem nacti  sunt  Masorethae  et  Cabbalistae.  Masorethx  illi 
sunt,  qui  saBCulo  VI  fecerunt  masoram,  seu  labores  varios, 
ad  custodiendam  integritatem  textus  biblici  pertinentes. 
Ipsis  debemus  textus  hebraici  punctuationem,  quo  et  faci- 
lior fit  lectio  et  certior.  — Cahbalistse  dicuntur  ii,  qui  circa 
s:\'culum  X (i)  confecerunt  Cabbalam,  seu  explicationes  quas- 
dam Scripturarum,  non  vulgares,  sed  arcanas,  aenigmaticas 
et  symbolicas,  quibus  abdita  mysteria,  per  modum  divina- 
tionis e sacris  litteris  eruere  conabantur.  Multum  haec  do- 
ctrina vanitatis  et  superstitionis  habet  (2). 

360.  Hos  inter  doctores  erroresque  varios,  Judaei  tamen 
usque  conservant  et  circumferunt  Scripturas  V.  T.,  in  hoc 
praecipue  intenti  et  laborantes,  ut  prophetarum  eludant  va- 
ticinia de  Messia,  nec  Christum  Jesum  ut  verum  Messiam 
agnoscere  cogantur.  Quamobrem  commentaria  et  commenta 
finxerunt  innumera.  Alii  cum  Maimonide,  saeculi  XII  Rab- 
bino,  Messiam  futurum  aiunt  divitiis  et  potestate  praecellen- 
tem, omnibusque  populis  cum  summa  auctoritate  impe- 
rantem; alii  duos  statuunt  fore  Messias,  unum  pauperem, 
alterum  opulentum:  alii,  rem  brevius  absolvendam  putantes, 
fidem  in  Messiam  e numero  dogmatum  expungunt;  alii  de- 
mum, praesertim  ex  veteribus,  dogma  de  Messia  ad  mentem 
Christianorum  exponunt,  ut  Rabbi  Abarbanel,  qui  inter 
praecipuos  Messiae  characteres,  futura  ejus  miracula,  et  ortum 
ex  familia  David  enumerat.  Hujus  notatu  digna  sunt  haec 
verba  : Mea  sententia  dubitandum  non  est,  Messiam,  justitiam 
nostram,  natum  esse,  antequam  invaluit  magna  illa  expulsio, 
occisio,  perditio,  et  exitium  Hispanicum  (3).  Cum  hoc  doctore 
multi  alii,  prophetiarum  claritate  victi,  fatentur  Messiam 
natum  quidem  esse,  sed  propter  Israelis  peccata  latere  abs- 
conditum. Scilicet  ut  Paulus  jam  dicebat  II,  Cor.  III,  14  : 

(1)  Cf.  Bergier,  Dictiorm.  Article  Cabbale. 

(2)  Tres  cabbaliE  species  a Galatino  enumerantur  ; — a)  quaedam  arcana 
traditio, — 6)  lusus  superstitiosus  verborum  et  litterarum;  — c)  ea  quae 
cabbala  practica  dicitur,  et  est  species  necromantiae,  ope  litterarum  et  vo- 
cum biblicarum  peragendae. 

(3)  Cf.  Wiest,  Histor.  Judaismi,  tom.  2.  Item.  Ravmund.  Martini.  Pugio 
fidei,  part  II. 

Obtusi  sunt  sensus  eorum.  Usque  in  hodiernum  diem,  velamen 
positum  est  super  cor  eorum. 

361.  2®  Mahumetismus  seu  Islamismus,  auctorem  habuit  Ma- 
humedem.  Hic  natus  Mecka?  saeculo  VI  vergente,  quum  pri- 
mum mercaturae  deditus  varia  loca  peragrasset,  mox  perspi- 
caci ingenio  intellexit,  posse  se  religionis  ope  in  contribules 
suos  dominari.  Arabia,  in  solitudine  sua,  multa  de  antiquis 
traditionibus  pure  conservaverat;  sed  supremi  Dei  cultui 
adjecerat  idola,  qu?e  numero  360  in  templo  Meckae  coleban- 
tur. Divisa  autem  erat  regio  illa  in  tribus,  hominum  genere 
robusto  compositas.  Mahumedes  Mecka  expulsus  anno  622, 
cum  fugisset  Medinam  in  civitatem  Meckie  infestam,  illam- 
que  cum  vicinioribus  tribubus  sibi  devinxisset  arctissime, 
Meckam  expugnavit.  Inde  paulatim  omnes  Arabiae  tribus 
sparsas  in  unum  collegit,  bella  inchoavit,  rapinasque  et  vi- 
ctorias in  provincias  labentis  imperii  Romani  strenue  pro- 
secutus, victis  passim  suam  imposuit  religionem  hoc  verbo  : 
Crede,  vel  morere. 

362.  Islam,  seu  doctrina  Mahumedis,  continetur  in  Alco- 
rano,  libro  sacro,  in  quo,  non  ipsius  impostoris  manu,  qui 
litterarum  ignarus  erat,  sed  aliena  manu  conscriptae  sunt 
revelationes  illae  absurdissimae,  quas  in  caverna  montis  Hara 
ab  angelo  Gabriele  se  fingebat  accepisse.  Hujusce  doctrinae 
praecipua  capita  sunt  : d)  dogmatica,  a)  unus  Deus,  et  missio 
divina  Mahumedis ; b)  praBdestinatio  et  reprobatio  absoluta  : 
c)  angelorum  daemoniorumque  existentia;  d)  resurrectio  et 
judicium  futurum;  e)  purgatorium,  et  fabulosus  saltus  pon- 
tis Sarat;  f)  infernus,  et  paradisus  voluptatum  sensua- 
lium; g)  fatalismus.  — 2)  Moralia  sunt  : a)  oratio  quinquies 
de  die;  b)  eleemosyna;  c)  jejunium  Ramadan,  seu  jejunium 
29  dierum;  d)  de  virtutibus  interioribus,  ut  sunt  humilitas 
et  charitas,  non  est  sermo ; e)  potestatis  spiritualis  et  tempo- 
ralis conjunctio  agnoscenda;  f)  polygamia  licita  est  exemplo 
prophetae,  qui  lo  uxores  et  innumeras  concubinas  habebat; 
g)  proscripta  est  fornicatio,  quae  tantum  licuit  prophetae  per 
revelationem  divinam;  h)  omnia  peccata  delentur  pere- 
grinatione Meckam  instituta;  i)  de  religionis  materiis  di- 
sputare non  licet  nisi  stricto  gladio;  k)  qui  in  bello  occum- 

bunt  ita  sunt  certi  de  paradiso,  ut  eo  frustrari  non  possint. 

363.  Jam  vero,  hujusce  religionis  falsitas  primo  intuitu 
apparet.  Nam  i)  veritati  Christianae  est  opposita;  2)  divinitatis 
notis  omnibus  destituta  est,  tam  negativis  quam  positivis,  ut 
facile  consideranti  patebit. 

364.  3”  Paganismus,  seu  religiones  ethnicae  supra  enu- 
merata3,  nulla  excepta,  theoreticos  errores  ac  proin  notas 
falsitatis  prae  se  ferunt.  Quid,  si  doctrinae  moralis  et  cultus 
foeditatem  propius  intueremur ! —At,  quoniam  inter  illas  re- 
ligiones quaedam  sibi  divinas  revelationes  attribuunt,  harum 
revelationum  falsitatem  directe  indigitare  juvat.  Praecipuae 
hujusmodi  revelationes  sunt : Sinensium,  contentae  in  libris 
Shu-King;  Indorum,  in  libris  Vedam;  Persarum,  in  Zend~ 
avesta.  At  hi  libri  i)  non  sunt  divini,  quia  nullam  divinitatis 
notam  prae  se  ferunt;  2)  nec  possunt  esse  divini,  quia  et  veri- 
tati Christianae  opponuntur,  et  Deo  sunt  indignissimi. 

36o.  Ergo  omnes  religiones  (i)  a christiana  religione 
alienae,  reprobandae  sunt  et  falsae;  ergo  Religio  christiana, 
eaque  sola,  divinitus  humano  generi  est  imposita;  quod  hoc 
tractatu  erat  demonstrandum.  — Ergo  jam  de  genuina  Chri- 
sti doctrina  est  inquirendum,  seu  de  vera  ipsius  Ecclesia, 
quod  sequentis  tractatus  erit  argumentum. 

(1)  Religionis  mere  naturalis,  quam  sequi  se  hodiernis  temporibus  ja- 
ctant Rationalistae,  mentionem  non  fecimus;  cum  ea  nullibi  per  modum 
publici  cultus  vigeat,  et  praeterea,  ex  ipsa  supernaturalis  revelationis 
existentia,  quam  probavimus,  insufficiens  esse  convincatur. 

INTRODUCTIO. 

^\.  Momentum  hnjrisce  Tractatus,  et  christiani  orbis  imiversi  conspectus^ 
— § II.  Tractatus  argumentum. — § III.  Propositiones  quincpie:  I da 
unitate  religionis  Christi.  2 ‘ de  perpetuitate  genuinae  religionis  Chnsii, 
3‘  de  immutabilitate  ejusdem,  4*  de  integritate  ejus  servanda,  5^  de  tole- 
rantismi  protestantici  inanitate.  — § IV.  Genuina  Evangelii  circa  Eccle- 
siam Christi  doctrina. — § V Errores  contrarii.  — § W.  Tractatus  divi- 
sio. 

§1. Momentum  hujus  Troclatus,et  conspectus  christiani  orbis  universis 

1.  Tractatum  aggredimur  de  Christi  Ecclesia,  cujus  noii 
secus  ac  praecedentis  gravissimum  est  in  theologia  momen- 
tum. Sicut  enim  omnis  controversiae  cum  achristianis  solutio 
Christus  est,  ita  cum  acatholicis  omnis  controversiae  solutio 
Ecclesia  est.  Ecclesia  ergo  est  ahbreviata  quaedam  ad  omnem 
veritatem  via,  dissidenti  cuilibet  patens  ac  plana ; et  (juem- 
admodum  tractatio  de  religione  christiana  eo  spectat,  ut  homo 
liat  Christianus  ; ita  tractatio  de  Ecclesia  eo  pertinet,  ut  Chri- 
stianus'fiat  Catholicus. 

2.  Notum  est  enim,  non  omnesChrislianos  esse  Catholicos; 
sed  gentes,  qua?  christiana^  vocantur,  in  plurimas  ac  diversis- 
simas confessiones,  seu  ecclesias,  esse  divisas,  qua^  omnes 
C.hristi  religionem  profiteri  sese  contendunt.  Sunt  autem 
praecipuae  sequentes  : 1®  Ecclesia  catholica  ; 2®  ecclcsiai  schi- 
smati cai  ; 3®  sectae  haereticce. 

3.  i®  Ecclesia  catholica  est  Ecclesia  Romana,  cum  uni- 
versa sua  per  omnes  mundi  plagas  ditione,  seu  obedii‘n- 

tia  (i) ; et  complectitur  fidelium  circiter  170  millium  mil- 
lia (2). 

4.  2®  Ecclesix  schismaticx,  quae  complectuntur  circiter  62 
millium  millia  adha3rentium,  praecipuae  sunt:  ecclesia  Grseca, 
sub  patriarcha  Coiistantinopolitano ; Russiaca,  sub  synodo 
imperiali  Petroburgiensi ; Anglicana,  sub  reginae  Angliae  su- 
prematia. 

^.Schismatis  grxci  auctor  fuit Photius (857),  qui  cum  sedem 
Constantinop.  invasisset,  a Nicolao  I et  Adriano  II,  ac  demum 
a Concilio  OEcum.  CP.  IV.  (869),  sub  Adriano  II,  damnatus 
est.  Post  ejus  obitum  pax  aliquo  modo  restituta ; sed  reman- 
serunt discordiae  semina,  donec  per  Cerularium,  saec.  XI, 
schisma  consummatum  sit.  Saepius  deinceps  reconciliatam 
unionem,  praesertim  in  Cone.  Lugd.  II  (1274),  et  Flor.  (1439), 
irritam  fecit  Graecorum  mala  fides. 

6.  Russorum  schisma  Graecorum  defectionem  serius  secu- 
tum est.  Fides  in  Russiam  allata  fuit  saeculo  X labente,  stante 
unione  Graecos  inter  et  Romanos.  Ecclesiae  in  illis  regioni- 
bus fundatae,  subditae  fuerunt  Patriarchae  CP"",  quo  deficiente 
a communione  Romana,  et  ipsae  pariter  deficere  coeperunt. 
Horum  schisma  solummodo  circa  an.  1450,  per  Photium 
Kiowiensem,  fuit  consummatum.  Anno  1580  Episcopus  Mos- 
coviae  creatus  est  Patriarcha  Russorum;  et  1680  Patriarcha 
Nicon  ab  auctoritate  Patriarchae  CP"'  penitus  se  subtraxit. 
Demum  ipsi  patriarchali  auctoritati  Concilium  Ecclesiasticum^ 
cui  ipse  Imperator  praesidet,  ab  Imperatore  Petro  I substitu- 
tum est. 

7.  Anglicana  ecclesia,  cum  per  schisma  Henrici  VIII  (1533) 
ab  Ecclesia  Romana  avulsa  fuerit,  merito  quidem  schismati- 
cis sectis  annumeratur  ;reipsa  vero,  non  minus  quam  reliquae 
Protestantium  communiones,  haeresibus  est  corrupta. 

8.  3"  Sectee'  hsereticee,  quae  sequacium  circiter  58  millium 
millia  complectuntur,  aliae  sunt  orientales,  aliae  et  quidem 
majore  numero,  occidentales. 

(1)  Cf.  Haiiie,  De  la  Cemr  Romaine,  tom.  2,  p.  247.  Louvaiii,  1861. 

(2)  Cf.  Perrone,  De  Ecclesia,  n.  257,  iu  nolis.  — Item  Terwecoren,  Precis 
/ustor.  1856,  pag.  528. — Consonat  commentarium  statisticum  D.  Diclerici, 
in  Bulletin  geograpliiqne  de  Got/ia,  januar.  1859. 

9.  Orientales  sectse,  quso  etiam  ecclesiae  vocantur,  omissis 
lis  qui  ad  ecclesiam  graecam  pertinent,  sunt  quatuor:  l®CAaZ- 
(iaica  seu  Nestoriana,  quorum  patriarcha  residet  in  monaste- 
rio Elkong,  prope  Mossul.  — 2°  Syriaca,  sub  patriarcha 
Antiocheno,  dicta  quoque  Jacobitica,  quia  errores  sequitur 
Jacobi  Bradaei,'Saeculi  VI  Monophysitae ; quibus  erroribus  dein 
Monothelitariim  placita  adjecta  sunt.  — 3*  Armena,  Eutyclie- 
lis  quoque  erroribus  infecta, cujus  patriarcha residetEcniiasi, 
in  urbe  Persidis.  — 4”  Alexandrina,  quae  et  Coptica  dicitur, 
a lingua  coptica  seu  aegyptiaca,  quam  in  liturgia  usurpat. 
Hccc  secta  Christianos  non  tantum  ^gypti,  sed  et  Nubiae  et 
i^]thiopiae,sub  patriarcha  Alexandrino  Jacobita  complectitur, 
iflthiopum  Episcopus,  qui  et  ipse  patriarcha  nominatur, 
Alexandrino  adhaeret. 

10.  Non  desunt  in  Oriente  Catholici,  qui,  inter  schismaticos 
et  haereticos  disseminati,  ad  quatuor  classes  referuntur.  Sunt 
enim : 1®  Grxci  uniti,  qui  Romani  Pontificis  primatum  agno- 
scunt. — 2«  Maronitx,  qui  de  gente  sua  Patriarcham  habent. 
— 3®S?/n,  sub  Patriarcha  catholico  Antiocheno. — 4"  Armem, 
qui  praeter  varios  in  Asia  Episcopos,  Patriarcham  habent,  in 
urbe  Sis  Ciliciae  residentem  (t). 

11.  Occideiitales  sectae  communi  nomine  vocantur  Prote- 

stantes,  quorum  praecursores  fuerunt  Wicleff  in  Anglia(1369) 
et  Joannes  Huss  in  Bohemia  (1400).  — Parentes  autem  ac 
duces  Protestantium  sunt  : i)  Lutherus  antesignanus  (1317), 
cui  favent  Fridericus  et  Joannes  duces  Saxoniae,ac  Philippus 
Landgravius  Hassiae  ; cuique  in  propaganda  doctrina  tanquam 
minister  subservit,  Philippus Melanchthon. — 2)  Zwinglius,  dux 
Sacramentariorum  [1319],  cui  subservit  OEcolampadius . — 
3)  Munzer,cX  dein  Joannes  de  Anabaptistarum  princi- 

pes[1323]. — i)Henricus  VIII  et  Crammr,  schismatis  anglicani 
auctores  [1333].  Hujusce  schismatis  opportunitate,  nascuntur 
in  Anglia  sectae  hereticae  plurimae  : Puritanorum,  Presbyte- 
rianorum,  Methodistarum,  etc. — 5)  Calvinus  et  Beza,  qui  re- 
formationem suam  in  Helvetia,  Gallia  et  Hollandia  spargunt 

(1)  Cf.  Lebrun,  tom.  2,  diss.  6,  art.  1 ; diss.  9,  art.  2 ; Lequien,  Oriens 
christian  t.  3,  p.  47,  n.  45.  ett.  2,  coi.  732;  Buller,  edit.  Louvain,  \ie  de 
S.  Maron,  14  levr. 

I lo35].  — G)  Socini  ambo,  Lelias  [f  lo62]  et  Faustus  (t  1604), 
([uorum  discipuli  Sociiiiani,  Antitrinitarii,  vel  Unitarii  di- 
cuntur. — 7)  Arminius,  cujus  doctrina  a Gommaristis  damna- 
#ur  in  synodo  Dordrecht  (1616). 

§ II.  Tractatus  argumentum. 

12.  Quoniam, inter  tot  discrepantes  sectas  Christianas, quai- 
iiam  sit  vera  a Christo  instituta  religio,  non  primo  statim 
intuitu  apparet  ; idcirco  tractatus  de  Ecclesia  subjicitur, 
c-ujus  est  inquirere,  sive  demonstrare,  ubi  genuina  Christi 
doctrina  inveniatur.  Sicut  supra  ostendimus,  inter  omnes 
totius  orbis  religiones,  solam  veram  ac  divinam  esse  Chri- 
stianam ; ita  nunc  probare  debemus,  inter  omnes  christia- 
nitatis sectas,  solam  veram  esse  ac  genuinam  Ecclesiam  ca- 
tholicam. 

13.  Connectitur  ergo  tractatus  de  Ecclesia  cum  tractatu  de 
religione  Christiana,  sicut  pars  cum  parte  ejusdem  totius ; 
sicut  complementum  cum  opere  inchoato,  aedificium  cum 
-fundamento.  Continet  enim  partem  alteram  theologiee  gene- 
ralis, qua  quaeritur  quaenam  sit  vera  religio.  Huic  quaestioni 
initio  respondimus  generali  hac  propositione  : Vera  ac  di- 
vina religio  repeti  debet  a S.  Scriptura  et  Traditione,  sub  ma- 
gisterio Ecclesi6e  Romanae.  Ad  hanc  autem  propositionem 
probandam,  sequenti  ratiocinio  usi  sumus  : vera  ac  divina 
religio  repeti  debet  a S.  Scriptura  et  Traditione,  sub  magi- 
sterio Ecclesiae  Romanae,  si  1®  Deus  religionem  Christianam, 
eamque  solam,  hominibus  constituit;  et  eam  2®  Ecclesiae 
Romanae  commisit  custodiendam,  ac  3®  depositam  in  Scri- 
ptura et  Traditione, eidem  Ecclesiae  dedit  interpretandam:  — 
atqui  1®  Deus  constituit  hominibus  religionem  Christianam, 
eamque  solam  ; — 2*  hanc  religionem  Christianam  Deus 
Ecclesiae  Romanae  commisit  custodiendam;  — ac  3®  eam 
depositam  in  Scripturis  et  Traditione  eidem  Ecclesiae  dedit 
interpretandam ; ergo. 

14.  Jam  vero,  hujusce  minoris  prima  pars  hactenus,  iii 
superiore  tractatu  de  religione  christiana,  probata  est.  Altera 
nuiic  tractanda  occurrit  de  Christi  Ecclesia,  seu  de  genuina 

Christi  religione  dignoscenda;  qu£e  tractatio,  ut  patet,  prae- 
cedentis continuatio  est  et  complementum. 

§ III.  Propositiones  quinque. 

lo.  Proposita  inquisitio  de  genuina  Christi  doctrina,  prin- 
cipia nonnulla  supponit, quae  ex  praecedenti  tractatu  (i)  fluunt, 
et  hic  in  lumine  sunt  collocanda.  Supponit  scilicet  Christia- 
nam religionem  genuinam,  qualem  nempe  ipse  Christus  insti- 
tuit, inveniri  posse  ; eamque  inquirere  et  suscipere,  omnino 
necessarium  esse  ad  salutem.  In  quo  supposito  quinque  con- 
tinentur : 1®  Christum  religionem  instituisse  unicam,  non  vero 
diversas  christianismi  formas  ; 2"  hanc  incorruptam  perman- 
sisse_,  et  etiamnum  permanere;  ac  proin  inter  varias  Chri- 
stiani nominis  sectas,  unam  esse  debere,  eamque  solam,  quae 
vera  Christi  religio  sit;  3®  Christi  doctrinam  ita  esse  immu- 
tabilem, ut  nequaquam  sit  sensu  protestantico  perfectibilis; 
4®  eam  integre,  nullo  neglecto  articulo,  recipiendam  esse ; 
5®  non  dari  inter  varias  confessiones  Christianas  liberam 
optionem,  sive  indifferentiam.  — Qua?  quinque  totidem  di- 
stinctis propositionibus  declaramus. 

PROPOSITIO  I. 

Christus  instituit  religionem  unicam. 

16.  PROB.  1®  Religio  Christi  est  novum  Testamentum,  seu 
novum  foedus  Deum  inter  et  homines ; atqui  hoc  a prophetis 
exhibetur  ut  unica  adimpletio  veteris;  ergo  religio  Christi 
est  unica  adimpletio  veteris  Testamenti;  ergo  est  unica. 

17.  2®  Christus  mittit  Apostolos  ut  praedicent  Ecangelium, 
(non  Evangeliu,)  omni  creaturee  (2) ; ut  doceant  omnes  gentes^ 
servare  omnia  queecumque  mandavit  (3);  ergo  unam  eamdem- 
que  religionem,  totamque  Christi  doctrinam.  Apostoli  omni- 
bus prccdicare  jubentur;  ergo  Christus  religionem  instituit 
unicam. 

18.3®Ephes.  IV,  o : Unus  Dominus,  una  fides,  unum  Baptisma. 

(1)  Ubi  demonstratura  fuit,  Christum  divinitus  constituisse  legem  uni- 
versalem, <eternam.  Cf.  tract  Ue  relig.  Christ.  cap.  4,  art.  5,  n,  545.  — 
{2;  Mare.  ult.  — (5)  Mattii,  ult. 

PRWOSITIO  II. 

Christiana  religio^  qude  q Christo  tradita  est  et  ab  Apostolis 
promulgata^  hodiedum  perdurat, 

19.  PROB.  1*  Vera  religio  Christi  hodiedum  perdurat,  si- di- 
vini auctoris  sui  voluntate  perpetuo  durare  debet;  atqui  ita 
est ; ergo. 

20.  Crob.  mia.  Verbis  Christi,  Matth.  XXVIII,  19  : Euntes 

ergo  docete  omnes  gentes docentes  eos  servare  omnia  qux- 

cumque  mandavi  vobis  : et  ecce  ego  vobiscum  sum  omnibus  die- 
bus,  usque  ad  consummationem  sxculi. 

21.  2®  6’o?isewsM  omnium  societatum  Christianarum;  quai 
semper  contenderunt,  et  etiamnum  contendunt,  se  veram 
Christi  doctrinam  possidere. 

22.  COROLLARIUM.  Ergo,  inter  diversas  Christiani  nominis 
sectas,  una  est,  et  non  nisi  una,  quge  sit  vera  religio 
Christi. 

PROPOSITIO  III. 

Christi  religio  ita  est  immutabilis  ut perfectibilitate  careat. 

23.  Sensus  propositionis  est,  religionem  a Christo  statutam 
nequaquam  esse  variabilem ; nec  ullo  pacto,  non  tantum  iii 
deterius,  sed  neque  in  melius  mutari  posse. 

24.  Perfectibilitas  hic  intelligitur  objectiva  et  substantialis, 
ac  sensu  protestantico  accepta;  in  hoc  nempe  consistens,  ut 
religio  Christi  in  perfectiorem  mutari,  et  dogmata  ejus  in 
dogmata  perfectiora  renovari  possint ; fere  ut  Antiquum  Te- 
stamentum per  Novum  in  melius  mutatum  ac  renovatum  est; 
])erinde  ac  si  religio  christiana,  quemadmodum  humana  in- 
dustria, progredi  et  perfici  possit. 

25.  Hsec  perfectibilitas  objectiva  et  substantialis,  non  est 
confundenda  cum  perfectibilitate  subjectiva  et  accidentali, 
quae  potius  est  explicatio  vocanda;  qua  nimirum  illud  ipsum 
verbum,  per  Christum  et  Apostolos  seminatum,  evolvitur  et 
explicatur,  ita  ut  non  mutetur  in  aliud,  sed  idem  in  se  per- 
manens, majorem  quoad  nos  claritatis  gradum  acquirat.  — 
Hujusmodi  profectus,  aut  si  placet,  perfectibilitas,  admitti 
poi?est  et  debet;  quatenus,  ut  pulcherrime  Vincentius  Liri- 


INTRODUCTIO. 


175 

iiensis  exponit,  vere  profectus  est  ille  fidei,  non  permutatio.  Si- 
quidem ad  profectum  pertinet,  ut  in  semetipsam  unaquaeque  res 
amplificetur ; ad  permutationem  vero,  ut  aliquid  ex  alio  in  aliud 
transvertatur.  Crescat  igitur  oportet,  et  multum  vehementerque 
proficiat,  tam  singulorum  quam  omnium,  tam  unius  hominis 
quam  totius  Ecclesiae,  aetatum  ac  saeculorum  gradibus,  intelligen- 
tia,  scientia,  sapientia;  sed  in  suo  duntaxat  genere,  in  eodem 
scilicet  dogmate,  eodem  sensu,  eademque  sententia . Imitetur  ani- 
marum religio  rationem  corporum : quae  licet  annorum  processu 
numeros  suos  evolvant  et  explicent,  eadem  tamen  quae  erant  per- 
manent.... Ita  etiam  Christianae  religionis  dogma  sequatur  has 
decet  profectuum  leges,  ut  annis  scilicet  consolidetur,  dilatetur 
tempore,  sublimetur  aetate,  incorruptum  tamen  illibatumque 
permaneat;  et  universis  partium  suarum  mensuris,  cunctisque 
quasi  membris  ac  sensibus  propriis,  plenum  atque  perfectum  sit, 
quod  nihil  praeterea  permutationis  admittat,  nulla  proprietatis 
dispendia,  nullam  definitionis  sustineat  varietatem  (i). 

26.  PROB.  1®  Si  Christiana  religio  in  perfectiorem  mutari 
posset,  hoc  ideo  fieret,  quia  Apostoli  eam  imperfecte  tradi- 
derunt vel  quia  Christus  eam  imperfecte  docuit;  atqui  neu- 
trum dici  potest.  Joan  XVIl,  4 : Opus  consummavi,  quod 
dedisti  mihi  ut  faciam.  — Ibid.  W,  lo  : Omnia  quaecumque 
audivi  a Patre  meo,  nota  feci  vobis.  — Ibid.  XIV,  26  : Paracle- 
tus Spiritus  sanctus...  vos  docebit  omnia,  et  suggeret  vobis  om- 
nia quaecumque  dixero  vobis. 

27.  2°  Perfectio  religioni  accederet  per  incrementum,  vel 
per  imminutionem  traditorum  dogmatum  : at  neutrum  dici 
potest  Hujusmodi  enim  in  lege  evangelica  mutatio,  legitime 
tieri  non  posset,  nisi  de  Christi  legislatoris  auctoritate;  atqui 
nemini  Christus  hanc  auctoritatem  commisit,  aut  committet 
unquam,  i)  Non  commisit  : Etenim  Apostolis  suis  nihil, 
praeter  Evangelii  sui  promulgationem  atque  custodiam,  de- 
mandavit, Matth.  ult.  : Docete....  servare  omnia  quaecumque 
mandavi  vobis.  — Gal.  I.  8 : Sed  licet  nos,  aut  angelus  de  coelo 
evangelizet  vobis  praeterquam  quod  evangelizavimus  vobis,  ana- 
thema sit.  2)  Neque  committet  unquam  : etenim  a)  id  clare 

(1)  Cow7)io7iit.ce^o.Quoi\  caput  integrum,  imo  totum  opusculum,  summa 
utilitate  legetur. 

innuunt  citata  verba  ad  Gal.  I;  h)  idem  ex  eo  patet,  quod 
tides  Ecclesiae  dicitur  una,  atque  fundata  super  fidem  Apo- 
stolorum (d) ; c)  idem  docent  unanimiter  SS‘.  Patres,  ut  Ire- 
naeus  (2),  Hieronymus  (3),  Vincentius  Lirinensis  (4). 

PROPOSITIO  IV. 

Distinctio  inter  articulos  fidei  fundamentales  et  non  fundamen- 
tales, sensu  Protestantium,  admitti  non  potest. 

28.  DiciiMV  sensu  Protestantium  (o),  quia  articuli  fundamen- 
tales sensu  catholico  distingui  etiam  possunt.  Non  enim  im- 
merito fundamentales  vocaveris  illos  fidei  articulos,  quos  fide 
explicita  scire  et  credere  debent  omnes,  necessitate  medii 
ad  salutem ; non  fundamentales  vero,  illos,  quos  si  quis  citra 
culpam  suam  ignoret,  non  ideo  pereat. 

29.  Sensu  itaque  Protestantico,  articuli  fundamentales  sunt 
quaedam  dogmata,  quae  ideo  credi  debent  ad  salutem,  quia 
illis  negatis  negatur  tota  christiana  religio,  iisdem  tanquam 
fundamentis  superstructa.  ISon  fundamentales  ii  sunt  qui,  li- 
cet fidei  partes  dicantur  a quibusdam  Christianis  societati- 
bus, impune  tamen  rejici  possunt.  Sic,  Christi  divinitas  fun- 
damentalis articulus;  primatus  vero  Romani  Pontificis,  et 
transsubstantiatio  Eucharistica,  non  fundamentales  possent 
appellari. 

30.  Haec  distinctio  primum  posita  ab  Hunnio,  adoptata 
fuit  a multis  Protestantibus,  praecipue  a Jurieu,  qui  systema 
suum  de  unitate  Ecclesix  (6)  in  ea  fundavit.  Ideo  scilicet  di- 
stinctio illa  assumitur,  ut  imminuto  dogmatum  credendo- 
rum numero,  plures  sectae  possint  Ecclesiae  ac  fidelium 
coetui  annumerari.  — At  definire  nequaquam  potuerunt 

(1)  Eph.  IV,  5,  et  II,  20.  — (2)  Cont.  hceres.  I.  3,  c.  3. 

(3}  In  illud  Ps.  86  : Dominus  narravit  iti  Scripturis  populorum  etpHnci- 
pum,  horum  qui  fuerunt  in  ea. 

(4)  Commonit.  c.  2 et  22.  — Cf.  Suar.  tom.  XI,  de  fide,  disp.  2,  sect.  6. 

Cf.  Regnier,  Tract.  de  Eccl.,  sect.  2,  apud  Migne,  Cursus  thcol.  tom.  4. 
coi.  264  et  seqq.;  item  Bergier,  Dictionn.  ait.  Fondwmental. 

(6;  Ipse  Bayie,  hujus  operis  impietate  commotus,  vehementer  auctorem 
exagitavit,  edita  confutatione  sub  hoc  titulo  : Janua  caelorum  reserata  cun- 
ctis religionibus,  a celebri  admodum  viro  Petro  Jurieu ; cum  epigraphe  : 
Porta  patens  esto  nulli  claudatur  honesto . 

Protestantes,  quinam  articuli  fundamentales  sint.  Nec  ipse 
Jurieu  illud  stabilire  potuit  duplici  quam  statuit  regula, 
nimirum  : 1%  habeatur  pro  errore  fundamentali^  quodlibet  do- 
ctrinx  genus,  quo  destruatur,  vel  gloria  Dei,  vel  hominum  bea- 
titudo;  2',  habeatur  pro  fundamentali  veritate,  dogma  quodcum- 
que,  perpetuo  et  universali  Christianorum  assensu  confirmatum. 
Pujusmodi  regularum  inanitatem  et  incertitudinem  nemo 
non  videt. 

31.  PROB.  Distinctio  illa  ipsis  Protestantibus  rejicienda 
est,  si  1®  probari  non  potest  ex  Scriptura,  2®  evertit  aucto- 
ritatem Christi,  3®  destruit  legem  Christi,  ¥ absurda  trahit 
consectaria,  5®  ipsum  Protestantium  schisma  condemnat; 
atqui  etc. 

32.  1®  Non  probatur  ex  Scriptura.  Nam  Scriptura  de  hoc 
systemate  non  tantum  silet,  sed  illud  excludit  diserte.  Matth. 
et  Mare.  ult. : Docete.... servare  omnia  quaecumque  mandavi.... 
Praedicate  Evangelium ; . . . qui  non  crediderit  comdemnabitur . — 
0 Timothee,  depositum  custodi  (\).  Et  quae  audisti  a me  per  multos 
testes,  haec  commenda  fidelibus  hominibus,  qui  idonei  erunt  et 
alios  docere  (2).  Formam  habe  sanorum  verborum,  quae  a me 
audisti.  Bonum  depositum  custodi  per  Spiritum  sanctum  {^),  de- 
vitans profanas  vocum  novitates,  et  oppositiones  falsi  nominis 
scientiae,  quam  quidam  promittentes,  circa  fidem  exciderunt  (4). 

33.  2°  Evertit  auctoritatem  Christi,  adeoque  totam  fidem. 
Si  enim  vel  unicum  Christi  verbum  negligere  licet,  eodem 
jure  omnia  licebit  negligere;  siquidem  omnia  eadem  aucto- 
ritate divina  sancita  sunt. 

34.  3®  Destruit  legem  Christi,  eam  tradendo  cujusque  ar- 
bitrio. Cum  enim  Protestantes  definire  non  possint,  qui  sint 
vel  non  sint  articuli  fundamentales,  eos  omnium  arbitrio 
permittunt ; ita  ut  unusquisque,  contendendo  se  fundamen- 
talia tenere,  quae  libuerit  amplecti  possit. 

35.  ¥ Absurda  consectaria  trahit,  i)  Periret  hdes  et  obli- 
gatio credendi  : nam,  cum  articuli  fundamentales  seu  obliga- 
torii non  possint  determinari,  non  datur  obligatio  certa  cre- 
dendi; ergo  practice  obligatio  nulla.  2)  Tuta  salutis  via 

(i)  1 Tim.  VI,  20.  — (2)  II  Tim.  II,  2.  — [3)  II  Tim.  I,  13.  — (4)  I Tim. 
VI,  20,  21. 

praecluderetur,  quam  Christus  tamen  tutissimam  aperuit  (i). 
3)  Admittendus  esset  indifljerentismus  : si  enim  vera  fides  de- 
terminari non  potest,  non  est  cur  una  confessio  alteri  prae- 
feratur. 4)  Vera  fides  fuisset  ignota  per  15  saecula,  cum  de 
articulis  fui^amentalibus  nihil  usque  ad  saec.  XVI,  fuerit 
auditum.  Etenim,  omni  tempore,  haeretici  damnati  sunt, 
non  quia  articulos  fundamentales  non  recipiebant,  sed  quia 
novitates  inferebant;  nec  ullus  haereticus  fuit,  qui,  quod 
facillimum  erat,  sese  defenderit  dicendo  : Fundamentalia 
non  Ixdo. 

36.  5®  Ipsum  Protestantium  schisma  condemnat.  Tunc  enim 
solum  ab  Ecclesia  Romana  legitime  recedere  potuissent, 
cum  fuisset  probatum,  ipsam  articulos  fundamentales  non 
amplius  habere;  atqui  hoc  nunquam  probatum  fuit;  ergo 
nullam  legitimam  rationem  habuerunt  Protestantes  ab  Ec- 
clesia Romana  deficiendi. 

37.  OBJic.  Dicit  Apostolus  I Cor.  IIT,  10  seq.  : Ut  sapiens 
architectus  fundamentum  posui  : alius  autem  super xdificat. 
Unusquisque  autem  videat  quomodo  superaedificet.  Fundamen^ 
tum  enim  aliud  nemo  potest  ponere.,  preeter  id  quod  positum  est. 
Ergo  Apostolus  distinguit  inter  fundamentalia  fidei,  et  alia, 
quse  unusquisque  libere  superaddere  potest. — ^.Neg.conseq. 
seu  interpretationem.  Etenim  i)  haec  interpretatio  de  articulis 
fundamentalibus  liberisque  Protestantium,  nulla  probabili- 
tate nititur;  cum  ante  saeculum  XVI  fuerit  inaudita,  neque 
ex  Apostoli  verbis  extorqueri,  nisi  per  summam  violen- 
tiam, possit.  — Sensus  probabilior  atque  obvius  hujus  loci 
est,  ut  nomine  fundamenti  a Paulo  positi,  tota  Evangelii 
doctrina  significetur  quam  Apostolus  praedicavit,  quamque 
Apollo,’ Cephas,  aliique  secundarii  praecones  fidelibus  ex- 
plicare tenebantur.  Verum,  uti  videtur,  quidam  ex  his  prae- 
conibus, non  debita  simplicitate,  sed  mundanae  quadam 
ostentatione  facundiae,  illud  ministerium  obibant;  adeo  ut 
alii  prae  aliis,  audientium  favorem  captarent,  atque  ita  divi- 
sionibus ansam  praeberent.  Quem  abusum  perstringit  Apo- 
stolus. 


(1)  Joan.  Ili,  16. 

38.  Si  tamen  Apostolus  hic  alludat  ad  praeconum  minus 
rectam  doctrinam,  censendus  est  de  illa  doctrina  loqui,  quae 
non  fidem  corruptam,  sed  tantum  superfluas  legis  Mosaicae 
observantias,  vel  temeraria  quaedam  philosophiae  placita, 
fidelibus  commendaret.  Fatetur  enim  super  Christum  eam 
esse  fundatam.  — Propterea  etiam  hujusmodi  defectus  in 
docendo,  cum  fidei  substantiam  non  laedant,  poena  tantum 
temporali  multandos  esse  asseverat ; eum  vero  qui  aliquo 
errore  corruperit  doctrinam,  assimilat  violanti  templum  Dei, 
quem  certus  interitus  manet  : Si  quis  autem  templum  Dei  vio^ 
laverit,  disperdet  illum  Deus.  Templum  enim  Dei  sanctum  est, 
quod  estis  vos.  I Cor.  III,  17. 

PROPOSITIO  V. 

lYon  datur  indifferentia,  aut  libera  optio,  inter  varias  sectas 
Christianas. 

39.  PROB.  Propositio  nostra,  quae  statuit  tolerantismum 
protestanticum  damnandum  esse,  id  jure  merito  statuit,  si 
falsus  est  ille  tolerantismus,  impius  et  perniciosus;  atqui 
talis  est.  Ergo. 

40.  1®  Falsus  est : nam  inter  omnes  sectas  non  est  nisi  una 
vera  Christi  religio  (i) ; haec  autem  prorsus  necessaria  est  ad 
salutem. 

41.  Impius : quia  Christo  attribuit  doctrinas  contradi- 
ctorias. Varias  enim  confessiones,  inter  se  pugnantes,  aeque 
Christum  auctorem  habere.  Deoque  placere,  supponit. 

42.  3®  Perniciosus  : nam,  si  vel  probabile  tantum  sit,  inter 
confessiones  Christianas  existere  unam,  qua  sola  Deus  coli  et 
homo  finem  suum  consequi  possit;  perniciosa  sane  res  esset 
hanc  unam  non  amplecti;  nec  minus  perniciosa  illa  doctrina, 
quae  hominis  arbitrio  permitteret,  ut  hanc  unam  confes- 
sionem amplecteretur  vel  non  amplecteretur;  atqui  confes- 
sionem unam  esse,  qua  sola  Deus  coli  et  homo  finem  suum 
consequi  possit,  non  solum  probabile  sed  certum  est  [supra 
Prop.  II.] ; ergo. 

43.  Conclusio  generalis  : Ergo  inter  varias  Ciiristiani  no- 


ti) Supra,  prop.  2,  coroll.  n.  22. 

minis  confessiones,  una  et  genuina  Christi  doctrina  existit, 
quam  omnes  integre  amplecti  sub  poena  damnationis,  adeo- 
que  sincero  animo  inquirere,  tenentur.  — Hanc  autem  ge- 
nuinam Christi  religionem  ab  Ecclesia  Romano-Catholica  non 
distingui,  sed  eamdem  ipsam  esse,  hoc  Tractatu  asserimus  et 
demonstramus. 

44.  Quae  demonstratio  quo  clarius  procedat, Evangelii  circa 
Christi  Ecclesiam  doctrina,  in  decursu  Tractatus  probanda, 
jam  hic  in  limine  oculis  subjicienda  videtur. 

§ IV.  Genuina  Evangelii  doclrina  circa  Ecclesiam  Christi. 

4o.  Prdenot.  Scribitur  in  titulo  doctrina  Evangelii,  non 
vero  doctrina  catholim,  seu  Ecclesiae  catholicae;  quia  suppo- 
nimus adversarios  hactenus  Evangelium  quidem,  nondum 
vero  Ecclesiae  catholicae  fidem,  tanquam  veritatis  normam, 
amplecti.  Postquam  agnoverint  divinam  auctoritatem  Eccle- 
siae catholicae,  tunc  ab  ore  ejus  recipient,  tanquam  dogmata 
fidei,  ea  quae  nunc,  ut  veritates  historicas,  per  rationem 
et  humanam  auctoritatem  demonstratas,  admittunt.  Hinc 
intelliges,  haec  duo  puncta  : Christi  religio  est  divina;  — et. 
Ecclesia  Romano-catkolica  est  vera  Christi  Ecclesia ; — esse 
simul  praeambula  ad  fidem  et  fidei  dogmata.  1«  Sunt  prae- 
ambula  ad  fidem,  respectu  subjecti  fidem  inquire^itis  et  reci- 
pientis. Hujusmodi  enim  homo  naturalibus  rationibus,  coo- 
perante  gratia,  debet  cognoscere  Christi  religionem  esse 
divinam,  et  Ecclesiam  ejusdem  interpretem  esse  et  oracu- 
lum. H£ec  duo  licet  intelligat  esse  divinitus  revelata,  et 
ea  credere  possit  fide  divina  (i) ; nondum  tamen  habet  ut 
dogmata  fidei  catholicde,qu\2i  nondum  ea  credit  ut  ab  Ecclesia 
proposita  (2),  et  ut  Ecclesiae  subditus.  — At  2®  postquam  Ec- 
clesiam agnovit  ut  divinum  Christi  oraculum,  ipsam  audit 
bina  illa  puncta  proponentem  et  dicentem  : Christi  religio  est 
divina, — et  ego  sum  ejusdem  interpres  infallibilis  constituta. Hnnc 
itaque  homo  Ecclesiae  discipulus,  eadem  puncta  audit  taii- 
quam  dogmata  fidei  catholicie,  eaque  fide  catholica  credit.  — 

(1)  Cf.  Tract,  De  virtutibus,  cap.  2,art.  2 sect.  5.  — (2)Cf.  Prolcgom.  cap. 
2,  art.  3.  n.  131. 

Hinc  intelligitur,  theologos  non  incidere  in  circulum  vitio- 
sum, neque  revelationem  Christianam  per  Ecclesiam,  et  eam- 
dem  Ecclesiam  per  revelationem,  perpetua  petitione  principii 
probare. 

46.  Quibus  praemissis,  en  circa  Ecclesiam  Christi  Evange- 
lica  doctrina  : 

47.  1°  Christus  instituit  Ecclesiam,  religionis. suae  disposi- 
tariam,  unam,  sanctam,  catholicam,  apostolicam;  extra  quam 
nulla  est  salus  (i). 

48.  2®  Christi  Ecclesia  non  est  invisibilis,  nec  constat  ex 
solis  praedestinatis  (2),  aut  ex  solis  justis  (3) ; sed  eos  omnes  et 
solos  complectitur  qui  non  sunt  infideles,  catechumeni,  hae- 
retici, schismatici,  aut  excommunicati  (4). 

49.  3*^  Ecclesiae  corpus  constituitur  ex  clericis  et  laicis, 
divino  jure  ab  invicem  distinctis  (5) ; clerici  autem  hierar- 
chice  dividuntur  in  Episcopos, Presbyteros  et  Ministros  (6). 

oO.  4®  Dotes  Ecclesiae  a Christo  collatae,  sunt  indefectibi- 
litas  in  cxistendo,  infallibilitas  in  docendo,  auctoritas  in  re- 
gendo. 

31.  5®  Ecclesia  Christi  perpetua  est,  immutabilis  et  prorsos 
indefectibilis  usque  ad  consummationem  saeculi  (t). 

02,  6*"  Eadem  infallibilis  est  (s),  in  iis  omnibus  qua3  ad 
fidem  et  mores  pertinent; nec  non  in  factis  dogmaticis  decer- 
nendis (9).  Ejus  quoque  est,  judicare  de  vero  sensu  et  inter- 
pretatione SS.  Scripturarum  (iO). 

03.  7®  Ecclesia  divinitus  accepit  potestatem,  tum  legisla- 
tivam  tum  coactivam,  ut  independenter  et  supremo  jure 
sanciat  exteriorem  disciplinam,  et  cogat  fideles  ad  eam  ob- 

(1)  Later.  IV.  — (2)  Danui.  art.  1,3,  5,  6,  21,  ex  30  Joaiin.  Huss.,  damna- 
tis a Concil.  Constant,  et  Martino  V,  per  Bullam  Iriler cunctas,  8 Kal.  Mart. 
1418  et  Bullam  In  eminentis,  ejusd.  diei.  — item  Quesnell.  72. 

(3j  Trid.  Sess.  6,  can.  28  : Quesn.  72,  78;  Pistor.  13. 

(4)  Cf.  infra,  cap.  1,  art.  2.  Quaest.  de  extensione  corporis  Eccl.  n.  183. 

(3) Trid.  Sess.  23,  eap.  4,  can.  7.  —(6)  Ibid.  can.  6 et  7. 

[Ij  Joann.  XXII,  ConstitiU.  1518  contraFratric. ; Quesn.  93,  seqq. 

v8/  Luth.  27,  ubi  supra  ; item  OEcum.  VII  Nic.  II,  an.  787  in  befin. 

\9)  Clem.  XI,  Constit.  Vineam  Domini;  Pistor  13.  — (10)  Professio  fdei^ 
Trident.,  a Pio  IV  praescripta. 

servandam,  atque  devios  et  contumaces  salutaribus  poenis 
coerceat  (i). 

54.  8®  Ecclesia  Romana  est  vera  Christi  Ecclesia,  Ena, 
Sancta,  Catholica  et  Apostolica,  omnium  Ecclesiarum  mater 
et  magistra  (2).  — Romanus  autem  Pontifex, «R.  Petri  Apo- 
stolorum principis  successor,  ac  Jesu  Christi  Vicarius,  in 
universum  orbem  tenet  primatum;  totiusque  Ecclesiae  caput 
est,  ut  omnium  Christianorum  Pater  ac  Doctor ; ipsique  in 
B.  Petro,  pascendi,  regendi  ac  gubernandi  universalem  Ec- 
clesiam, a D.  N.  J.  C.  plena  potestas  tradita  est  (3). 

§ V.  Errores  contrarii. 

55.  Hostes  Ecclesiae  alii  sunt  Schismatici,  alii  Ha‘retici. 

56.  1®  Schismatici  praecipui,  qui  se  a Romani  Pontificis  au- 
ctoritate subtraxerunt,  sunt : iVoDaffawi  [250],  Donatistx  [311], 
Acaciani  [480],  Photiani  [860]  seu  Grxci^  ad  quos  referuntur 
et  Russi  [1450] ; demum  Anglicani  [1535]. 

57.  Hderetici  sunt  sequentes  : Donatistx  [311],  qui  doce- 
bant solis  probis,  et  ab  omni  saltem  graviori  crimine  alienis. 
Ecclesiam  constare.  Dein  destruebant  Ecclesiae  catholicita- 
tem,  contendentes  eam,  ob  communionem  cum  Caeciliano, 
ubique  terrarum  velut  contagione  exstinctam,  in  sola  Africa 
penes  Donati  partes  remansisse;  ideoque  extra  suam  sectam 
baptizatis  et  ordinatis,  jubebant  iterari  sacramenta. 

58.  Aeriani  [350]  destruebant  hierarchiam,  cum  presbyte- 
ros Episcopis  aequarent. 

59.  Albigenses  [1140]  negabant  jurisdictionem  ecclesiasti- 
cam. 

60.  CArcumcelliones  [1249],  Waldensium  soboles,  docebant 
Ecclesiam  defecisse;  verbum  Dei  a Pontifice,  Episcopis  et 
sacerdotibus  fuisse  corruptum. 

61.  Dulcinistx  [1308]  docebant,  a tempore  S.  Sylvestri  Ro- 
manam Ecclesiam  defecisse. 

(1)  Pistor.  5,  78 ; art.  12  WicletF  damn.  a Cone.  Constant,  et  Mart.  V ; — 
Bulla  Joaii.  XXH.  Licet  juxta  doctrinam.  Cf.  Litteras  apostol.  Pii  IX,  quibus 
damnat  errores  Nuytz,  22  aug.  1851. 

(2)  Professio  ; Professio  fd.  Clem.  IV,  Lugd.  il. 

(3)  Profess.  fid.  Trid.;  Decret.  Unionis  Greeeorum,  in  Flor.  ; Prof.  fidei  dc 
PrmmnqClem.  IV in  Lugd.  II. 

62.  Fratres  spirituales,  aut  de  vita  paupere  [1318],  conten- 
<]ebant,  sub  adventum  S.  Francisci  Ecclesiam  Romanam  fa- 
ciam esse  meretricem  Bal)ylonicam,  Papam  vero  Antichri- 
slum;  Ecclesiam  penes  se  stare  paupertate  firmatam. 

63.  Marsilius  Patavinus  et  Joannes  de  Lauduno  [1327], 
R.  Petri  primatum  et  Ecclesiae  potestatem  negabant. 

64.  }yiclef[itai  docebant,  Ecclesiam  Christi  solis  con- 

stare praedestinatis;  Ecclesiam  Romanam  esse  Synagogam 
Satanae ; non  esse  de  necessitate  salutis  credendum, illam  esse 
inter  alias  Ecclesias  supremam;  Papam  non  esse  proximum 
ot  immediatum  vicarium  Christi. 

65.  Ilussitx  [1402]  erroribus  Wicleffi  addebant:  non  opor- 
tere esse  unum  visibile  caput  Ecclesiae;  Petrum  hujusmodi 
caput  non  fuisse ; Rom.  Pontificem  nequaquam  Ecclesiae  uni- 
versalis, imo  ne  particularis  quidem  Romanae  Ecclesiae  esse 
caput,  saltem  si  malus  sit  aut  reprobus. 

66.  Petrus  de  Osma  et  Joannes  de  Wesalia  [1470[,  circa  au- 
ctoritatem el  infallibilitatem  Ecclesiae  errarunt. 

67.  Janseniani  et  Quesnellistx  docuerunt.  Ecclesiam  non 
esse  infallibilem  in  decernendis  factis  dogmaticis  (i) ; Eccle- 
siam conflari  ex  solis  justis  et  electis;  Pastores  Ecclesia3  non 
habere  potestatem  excommunicandi,  nisi  ex  consensu,  sal- 
tem praesumpto,  totius  fidelium  corporis.  Idem  principium 
statuerat  Richerius  [1612],  docens  (2)  potestatem  fuisse  col- 
latam  corpori  Ecclesiae,  a quo  confertur  Pastoribus,  qui  eam 
nomine  populi  exercent;  sicut  visio,  aiebat,  data  est  corpori, 
sed  per  oculos  exercetur. 

68.  Protestantes  rejiciunt  auctoritatem  Ecclesiae,  et  prima- 
tum Romani  Pontificis;  tollunt  hierarchiam  omnem  divini- 
tus institutam.  — Episcopos  et  presbyteros  confundunt  sub 
nomine  Seniorum.  Hujus  erroris  praecipui  patroni  fuerunt 
Moshemius,  Salmasius,  Blondellus  etBasnagius. — Anglicani 
servarunt  hierarchiam  speciem,  sed  civili  potestati  mancipa- 
tam. — Visibilitatem  quoque  Ecclesiae  Lutherus  et  Calvinus 
negarunt,  ut  ea  sublata,  facile  suos  errores  promulgarent, 

(1)  Occasione  Constitutionis  Innoc.  XI,  1653,  damnantis  quinque  propo- 
-sitiones  desumptas  ex  libro  Jansenii  cui  titulus  Augustinus. 

(2)  Deeccles.  ct  politica  potestate^ 

(jui  visibilis  Ecclesiae  lumine  jam  detegi  non  possent.  Luthe- 
rus  (i)  ait  : Quis  Ecclesiam  nobis  monstrabit?  cum  sit  occulta 
in  spiritu,  et  solum  credatur  : Credo  Ecclesiam  sanctam.  Cal- 
vinus (2)  : Nobis,  inquit,  invisibilem,  solius  Dei  oculis  conspi- 
cuam Ecclesiam  credere  necesse  esC  Mutarunt  nihilominus  Pro- 
teslantes  sententiam  suam.  In  Confessione  enim  Augustana, 
quam  .Mclanchthon  cudit,  legitur  (3)  : Ecclesia  est  congregatio 
sanctorum,  in  qua  recte  docetur  Evangelium,  et  recte  admini- 
strantur Sacramenta ; ideoque  per  illa  Ecclesiam  reddi  visibi- 
lem aftlrmatur.  — Cum  vero  a Catholicis  objiceretur,  Luthe- 
ranam  et  Calvinianam  sectam,  utpote  novitiam,  neque  ante 
Lutheri  et  Calvini  tempora  visibilem,  esse  non  posse  veram 
Christi  Ecclesiam;  Protestantes,  ut  se  a molesta  objectione 
expedirent,  asseruerunt,  ecclesiam  suam  primaevis  tempori- 
bus pulcherrime  floruisse;  per  aliquot  vero  saecula.  Pontifi- 
cum ac  monachorum  tyrannide  oppfesam,  latitasse,  donec 
per  Lutherum  et  Calvinum  pristinae  libertati  restitueretur. 
Qua  in  re  veteres  haereticos  Donatistas  strenue  imitati  sunt, 
qui,  teste  Augustino  (4),  asserebant,  veram  Christi  Ecclesiam 
per  totum  orbem  periisse  : eamque  in  sola  Africa  ita  occul- 
tam permansisse,  ut  pluribus  annis  cognosci  non  potuerit, 
usque  ad  tempora  Donati. 

§ VI.  Divisio  Tractatus. 

69.  Tractatus  dividitur  in  duo  capita,  juxta  sequentem 
ratiocinii  processum.  Generalis  propositio  Tractatus  est  : 
Ecclesia  Catholico -Romana  est  sola  vera  Christi  Ecclesia . — Ad 
quod  probandum  ita  ratiocinamur  : Ecclesia  Romana  est  sola 
genuina  Christi  Ecclesia,  si  Christus  Ecclesiam  instituit  qua- 
litatibus cognitis  instructam,  et  si  Ecclesia  Romana  sola  has 
qualitates  habet;  atqui  hsec  duo  constant;  ergo.  Minor  pro- 
banda continet  duo  Tractatus  capita  : 

Caput  I,  de  Ecclesice  Christi  constitutione. 

Caput  If,  de  Ecclesice  Christi  cum  Ecclesia  Rqmana  ideyitUate. 


^1)  labro  De  abroganda  Missa. 

2)  Institnt.  l.  4,  c.  I.  — (5)  Art.  7,  Cf.  Mcclilcr,  La  Sijmboliquc,  c.  5,  § 46. 
<4,  L.  De  hwresib.  c.  09. 

70.  Ut  plene  qiue  ad  Ecclesiae  pertinent  constitutionem 
pertractemus,  non  solum  ostendere  debemus  Ecclesiam  a 
Christo  fuisse  institutam;  sed  etiam  qualis  instituta  fuerit,  e 
Scripturis  et  Christianorum  traditionibus  aperire. 

71.  Tota  scilicet  Ecclesi®  a Christo  constitutae  forma  deli- 
neanda est;  et  quae  sit  ejus  natura,  quae  proprietates  ac  dotes 
<;jus,  et  quibus  notis  fulgeat,  demonstrandum.  Haec  tribus  ar- 
ticulis complectemur. 

Articulas  I,  de  Eccicsice  institutione. 

Articulus  II.  f/e  ejus  natura. 

Articulus  III,  de  ejus  proprietatibus  et  notis. 


ARTICULUS  I. 

DE  ECCLESLB  INSTITUTIONE. 

Quaestiones  de  Ecclesice  notione. 

Propositio  I,  de  Ecclesice  institutione. 

Propositio  I!,  de  hujus  institutionis  fine. 

QU.TLSTIONES. 

1®  Quid  significat  ecclesiae  vocabulum  ? — 2®  Quw  sunt  varice  nominis 
Ei.CLESiM  acceptiones? — 5”  Quce  est  essentialis  notio  verce  Ecclesice 
Christi  ? — 4"  Quomodo  definitur  vera  Christi  Ecclesia  ? — 5®  Quo- 
modo differunt  hcec  tria  : fides,  religio,  Ecclesia? — G®  Quibus  no- 
minibus Ecclesia  in  Scriptura  designatur?  — 7®  Quibus  figuris  et 
parabolis  adumbratur? 

72.  QU^R.  1”  Quid  significat  Ecclesix  vocabulum?  — R.  Vox 
Ecclesix,  a verbo  graeco  'EKKuXia,  idem  sonat  ac  evocatio,  seu 
evocatorum  coetus.  Differt  a voce  synagogx,  quae,  a verbo 
graeco  <rwMy&'  derivata,  congregatio  est.  Hoc  posterius  nomen 

16. 

populo  Ju(]a30,  prius  e contra  populo  Christiano,  designando 
inservit.  Et  merito:  nam  juxta  S.  Augustinum  (i),  Judsei, 
quod  carnales  essent,  pecorum  more  congreqari  dicebantur  ; 
Christiani  vero,  quod  spirituales  sint,  more  creaturarum  ratione 
pratdilarum  evocari  debent. 

78.  Q.  2“  Qude  sunt  varix  nominis  Ecclesix  acceptiones?  — 
K.  Vox  Ecclesia  i)  usurpatur,  vel  tropice,  pvo  loco  ubi  evocatio 
tit,  ut  I Cor.  XI,  i8 : Convenientibus  vobis  in  ecclesiam,  audioesse 
scissuras; — vel  proprie,  pro  coetu  ac  multitudine  evocatorum. 

74.  2)  Ecclesia  proprie  usurpata,  accipitur  vel  in  bonam 
partem,  ut  Ps.  CXLIX  : Laus  ejus  in  ecclesia  sanctorum ; — vel 
in  malam,  ut  Ps.  XXV  : Odivi  ecclesiam  malignantium;  — vel 
in  indifferentem,  ut  Ps.  CVl  '.Exaltent  eum  in  ecclesia  plebis. 

75.  3)  Ecclesia  in  bonam  partem  accepta,  sumitur  vel  late 
vel  stricte.  — Late,  pro  coetu  colentium  Deum  : et  sic  comple- 
ctitur, tum  Ecclesiam  triumphantem,  tum  patientem,  tum 
militantem  seu  homines  viatores  in  terris. — Stricte,  pro  coetu 
Fidelium,  quae  denominatio  proprie  viatoribus  seu  Ecclesia; 
militanti  convenit. 

76.  4)  Ecclesia  stricte  sumpta,  recipitur  iterum  vel  commu- 
nius vel  singulariter.  — Communius,  pro  coetu  credentium 
prxeise  Deum  verum;  unde  et  Ecclesia  dicitur, continetque 
fideles  qui  vixerunt  a principio  mundi,  in  quovis  statu.  Na- 
turae scilicet.  Legis  et  Gratiae.  — Singulariter,  pro  coetu  cre- 
dentium explicilc  Christum ; Ecclesia  Christi  vocatur,  et 
Christi  discipulos,  hoc  est,  per  se  loquendo,  omnes  baptiza- 
tos  complectitur. 

77.  3)  Ecclesia  singulariter  dicta,  seu  Ecclesia  Christi,  est 
vel  universalis,  si  accipiatur  pro  tota  Christianorum  gente  per 
universum  orbem  diffusa;  — vel  particularis,  si  pro  parte, 
hoc  est  pro  Christianis  certi  temporis,  loci  vel  confessionis 
usurpetur  (2). 

78.  Eadem  iterum  est  vel  vera  vel  falsa,  prout  vel  Ecclesia 
genuina  est  quam  Christus  instituit ; et  ha3C  simpliciter  et  an- 
tonomastice  Ecclesia  dici  solet;  vel  e contra,  adulterina  et  a 
Christi  institutione  digressa. 

(1)  Comment.  in  Epist.  ad  Rom. 

(2)  Cf  Piolegoin.  tap.  2,  art.  2,§3,  n 79. 

79.  Q.  3*^  Quxnain  est  essentialis  notio  ver x Christi  Ecclesix? 
— R.  Ecclesiae  a Christo  fundatae  notio  essentialis,  est  notio 
alicujus  societatis  : cum  Ecclesia  quaedam  institutio  sit,  ad 
genus  societatum  pertinens.  Hac  enim  ratione  fundata  est, 
ut  sit  societas  Christi  fidelium. 

80.  Porro  societas  est  coadunatio  plurium  in  communem 
finem;  seu  coetus  hominum  ad  communem  fnem  conjunctis  viri- 
bus tendentium  (i).  In  qua  notione  tria  implicantur  ele- 
menta : pluralitas  hominum,  communis  finis,  et  tendentia 
coadunata.  Essentiae  pars  formalis  in  tertio  elemento,  in 
coadunatione  nempe  tendentiae,  consistit. 

81.  Hujus  autem  coadunationis  conditio  est  aliquod  com- 
mune vinculum,  quo  plures  ad  communem  tendendam 
adstringantur.  Secus  enim,  posset  quidem  eadem  esse  ten- 
dentia plurium,  sed  non  esset  conjuncta,  nec  efficeret  ex 
pluribus  unum  quoddam,  unum  systema  seu  corpus  morale, 
quod  conceptu  societatis  includitur. 

82.  Vinculum  autem  illud  adstringens  directioni  com- 
muni, est,  in  societate  humana,  morale  vinculum  legis,  vel 
cujuspiam  statutae  obligationis,  qua3  active  sumpta  vocatur 
auctoritas. 

83.  Haec  porro  auctoritas  est  societatis  conditio,  seu  po- 
tius, ejus  anima  et  forma  (2).  Haec  a societate  est  exercenda 
atque  subeunda;  unde  necessario  duae  partes  constitutivae 
societatis  : una  imperans,  altera  obediens.  — Hinc  facile  cer- 
nitur, quomodo  societas  a mero  coetu,  multitudine,  vel  col- 
legio aequalium,  essentialiter  differat. 

84.  His  positis,  ut  ad  notionem  verae  Christi  Ecclesiae 
redeamus,  haec  genere  suo  societas  esse  probabitur;  ac 
proin  auctoritatem  ut  conditionem  essentialem,  includere. 

85.  Hinc  vera  Ecclesia  Christi  non  est  mera  aggregatio, 
non  schola  philosophica,  classis  aut  coetus  hominum  Christi 
nomen  utcumque  profitentium ; sed  coetus  est  hierarchicuSy 
vera  societas,  imo  societas  omnium  humanarum  societatum 


T(l)  Cf.  Taparelli  crAzeglio,  Essai  thdorique  de  droit  natvrcl  base  mr  les 
faits,  t.  I,  liv.  2,  chap.  2 el  3,  n.  307,  42i.  Tournai,  Caslermaii  1837.  — 
Item  Dc  Decker,  Cours  de  Philosophie,  lom.  4,  11.  141. 

(2)  Ct.  Taparelli,  ibiti.  n.  420. 

perfectissima  (i),  Iiabens  se  ad  instar  lotius,  ceu  corporis 
moraiis  ac  personaB  viventis,  duplici  parte,  i.  e.  anima  et 
corpore  constantis  (2).  Hinc  etiam  fit  ut  vel  inadsequate,  se- 
cundum alterutram  partem;  vel  adiequate,  secundum  utram- 
que, spectari  possit. 

86.  Verum  notandum  est,  duplici  sensu  accipi  posse  de- 
nominationem corporis  et  animx  Ecclesiae.  Prior  est  sensus 
supra  indicatus,  juxta  quem  corpus  Ecclesiae  significaret 
multitudinem  fidelium,  anima  vero  auctoritatem  qua  ordi- 
nantur. Iste  sensus  inter  Theologos  usitatus  non  est.  Poste- 
rior sensus  est  ille  juxta  quem  corpus  significat  Ecclesiam 
ut  societatem  visibilem,  praescindendo  tamen  ab  internis 
gratiae  dotibus;  anima  vero  significat  hanc  ipsam  societatem 
quatenus  praefatis  dotibus  praeditam.  Iste  sensus,  quem  sta- 
tim  accurate  definiemus,  cum  sit  in  Theologia  usitatus,  a 
nobis  constanter  retinebitur,  quoties  sermo  incidet  de  cor- 
pore et  anima  Ecclesiae. 

87.  Q.  4:^  Quomodo  vera  Christi  Ecclesia  definitur? — R.  Vera 
Christi  Ecclesia  inadxquate,  id  est,  secundum  corpus  tantum, 
considerata,  esi  societas  haptizatorum,  ejusdem  fidei  christianx 
professione^  et eorumdem  sacramentorum  communione,  sub  uno 
Christi  in  terris  vicario  adunata.  — Haec  definitio  corpus  Ec- 
clesjae  integrum  complectitur.  Potest  autem  Ecclesiae  corpus 
etiam  spectari  partialiter,  si  nempe  pro  parte  hierarchica, 
docente  ac  regente;  vel,  pro  parte /aica,  audiente  ac  obediente, 
accipiatur. 

88.  Ecclesia  Christi  rursus  considerata  inadxquate,  id  est, 
secundum^  animam  tantum,  est  societas  vocatorum  ad  Christi 
fidem,  super  naturalibus  dotibus  cum  Christo  conjuncta.  — Su- 
pernaturales  illae  dotes  sunt  fides,  spes,  charitas,  cum  reliquis 
virtutibus  et  Spiritus  S.  donis,  quae  hujus  conjunctionis  spi- 
ritualis vincula  sunt  ac  proportionata  media,  ut  ex  eorum  na- 
tura et  officio  intelligi  potest  (3). 

89.  Ecclesia  Christi  adxquate,  secundum  corpus  simul  et 
animam  sumpta,  est  societas  fidelium  baptizatorum,  quos  in~ 

(Ij  Gf.  Taparelli,  ibid.  ii.  309,  et  tom.  3,  I.  7,  c.  1.  — (2)  Gf.  S.  Augu.s.t. 
Brevicul.  collot.,  coli.  3 diei,  c.,10,  n.  20. — (3)  Gf.  tom.  2,  Tract.De 
tibvs. 

terius  quidem  animat  fides,  spes  et  charitas  : exterius  autem 
fidei  ejusdem  christianx  professio,  et  eorumdem  sacramentorum 
communio  adunat,  sub  uno  capite  Christo  in  coelis,  et  ejus  in 
terris  vicario.  Summo  nempe  Pontifice. 

90.  Hae  definitiones,  quas  claritatis  causa  in  antecessum 
posuimus,  veram  Ecclesiae  Christi  naturam  exhibent  qualem 
deinceps  probabimus,  qualemque  semper  christiana  tradilio 
intellexit.  Sic  enim  Ecclesiam  definit  S.  Cyprianus  : Est  plebs 
sacerdoti  adunata,  ei  pastori  suo  grex  adhxrens.  Epist.*69.  — 
S.  Ambrosius  autem  : Congregatio  qux,  in  unum  connexum 
corpus  atque  compactum,  unitate  fidei  et  charitate  assurgit.  De 
OiTic.  1.  3,  c.  3,  n.  19,  Mauri n (i). 

91 . Q.  o®  Quomodo  differunt  hxc  tria : Fides,  Religio,  Ecclesia^l 
— R.  Religio  christiana  differt  a fide,  si  duo  haec  objective 
sumantur,  sicut  aedificium  differt  a suo  fundamento.  In  fide 
enim  tota  christiana  religio  fundatur.  — Religio  autem  et 
fides  differunt  ab  Ecclesia,  sicut  abstractum  a concreto  : Ec- 
clesia enim  est  fides  ipsa  et  religio  christiana,  in  credentibus 
quodammodo  individuata  ac  vivens. 

92.  Q.  6®  Quibus  nominibus  Ecclesia  in  Scripturis  designa- 
tur?— R.  Ex  iis  vocibus  quai  Ecclesiam  metaphorice  in 
Scripturis  denotant,  illas  prae  caeteris  referendas  censemus, 
quibus  praecipui  ejus  characteres  commendantur.  Dicitur 
itaque : i)  Domus  Dei (2) ; — 2)  Domus  maqna  (3) ; — 3)  Civitas  Dei, 
Civitas  sancta  Jerusalem,  cui  opponitur  Babylon  (4) ; — 4)  Civi- 
tas supra  montem  posita  (o) ; — 5)  Regnum  caelor um, Regnum  Dei , 
Regnum  Christi  quod  non  est  de  hoc  mundo  (6) ; — 6)  Castrorum 
acies  ordinata  et  propterea  terribilis  (7) ; — 1)  Semen  Abrahx  \^); 
— 8)  Corpus  Christi  cujus  ipse  Caput  (9) ; — 9)  Ovile  Christi  (lo); 
—10)  Sponsa  Christi  (i  i),  unde  et  Mater  a SS.  Patribus  voca- 
tur (12);  — -11)  Regina  (i3) ; — 12)  Columba,  hortus  conclusus, 
fons  signatus,  paradisus  (i4). 

(l)Cf.  Epist.  ad  Ephes.  I.  22,  23;  II,  t-16.  — p2)  Tim.  III,o;Hebr.  III, 6; 
Eph.  11,20.  —{3!  II  Tira.  11,20. 

(4) Ps.  XLVII,  1,2;  Apoc.  XVP,  XVIII.  XXI. 

(5) Matth.  V,  14.  — 6)  Matth.  XIII;  Liic  XIII,  18.  20;  Jo.  XVIII.  — 
(7‘  Cant.  VI,  10.  — (8,  Gal.  III,  29.  — t9)  Coloss.  I,  18,  24  ; Eph.  I,  22,  23  ; 
IV,  12.— (10)  Joan.X.— (11)  Cant.  IV,  8;  Apoc  XXI,  9;  Eph.  V,  23  seqq.— 
ei2)  Cypr.  I,  De  Unit.  Eccl.  — (13)  Ps.  XLIV  : Asti  it  Regina  a dextris 
tuis,  etc.  — (14,  Cant.  II,  10;  IV,  12. 

93  Q.  7"  Quibus  figuris  et  parabolis  adumbratur? — R.Figurfe 
SOLI  typi  EcclesiLo,  octo  praesertim  deprehenduntur  in  libris 
V.  T.,  quinque  vero  in  Novo.  In  V.  Testamento  : i)  Paradisus 
terrestris; — 2)  Eva,  cujus  formatio  figurabat  Ecclesiae  forma- 
tionem de  latere  Christi ; — 3)  Arca  Noii;  — 4)  veterum  patriar- 
charum uxores;  — 5)  gens  Judaica  (i);  — 6)  urbs  Jerusalem  (2); 
— i)  templum  Jerosol /mitar.um; — 8)  lapis  abscissus  de  monte 
sine  manibus,  qui  faclus  est  mons  magnus  et  implevit  univer- 
sam terram  (3). 

94.  In  novo  Testamento  : i)  Ipse  Christus  typus  est,  seu  po- 
tius archetypon  et  exemplar  Ecclesiae  suae,  quam  ipse  sibi 
formavit  similem  sui,  ad  imaginem  suam,  de  carne  sua  et  de 
ossibus  suis  (4);  quae  sicut  ipse  Christus,  proportione  servata 
est  divina  simul  et  humana,  pertransitque  benefaciendo, 
humiliata  et  exaltata,  moriens  et  resurgens,  ac  per  multas 
tribulationes  intrans  ingloriam  suam. — Navis  Apostolorum, 
navicula  Petri. s)  Vestis  Dominica,  seu  tunica  inconsutilis. — 
4)  Duplex  piscatio  jussu  Christi  facta.  Lue.  V,  Joan.  XXL  — 
3)  Vas  de  coelo  descendens  in  visione  Petri,  Act.  XL 

95.  Sunt  quoque  in  novo  Testamento  parabolae  quibus 
Ecclesia  describitur.  Differt  autem  parabola  a figura,  eo  quod 
figura  sit  factum  vel  res  gesta,  adumbrans  aliud  factum;  para- 
bola vero,  sermonis  modus,  allegoria  scilicet,  seu  fictio  com- 
parativa. Parabolas  itaque  Ecclesiam  adumbrantes  praBcipuae 
sunt  : area  (o);  convivium  (6);  retia  (i) ; pascua,  ovile,  grex 
ovium  (8);  ager,  vinea,  hortus  (9);  granum  sinapis  (lO);  decem 
virgines  (ii);  vitis  vera  cum  palmitibus  suis  (12).  — Hujusmodi 
parabolas,  allegorias  et  figuras  passim  SS.  Patres  explanant. 


(l  ! Cf.  Ps.  LXXIX,  9. — (2  Cf.  hymn.  Coelestis  urbs  Jenisalcm,  in  ofiicio 
dedicat.  Eccl.,iibi  parallelismus  et  connexio  indicatur  coelestis  Ecclesiaeet 
terrestris,  quem  parallelismum  SS.  Patre.s,  praesertim  Alexandrini,  perse- 
quuntur. Unde  patet  .Terusalem  fuisse  typum  Ecclesiae  et  vicissim  Eccle- 
siam ipsam  typum  e.sse  coeli,  quod  est  archetypon  finale  et  cousummata  ve- 
ritas. 

(5)  Dan.  11,34.  — 4'  Gen.  II,  18  seqq.;  Eph.  V.  27,  30;Rom  VIII,  29; 
! Cor  XI,  i ; Matth.  X,  24;  Joan  XV,  20.  (d'.  quoq.  Moehler,  SijmhoUquc, 
cliap.5,§  3G,  n.  2.  — 5)  Matth.  III,  12.  — (6;  Matth.  XXII;  Euc.  XIV.  — 
(7)  Matth.  XIII,  47.  — (8-  Matth.  XXV,  32;  Joan.  X,  9;Luc.  XV,  4. — 
(9i  Matth.  XIII,  24  seqq  ; ib.  XX,  1 ; Luc.  XIII,  19.  — (10)  Luc.  XIII,  19.  — 
(il)  Matth.  XXV  — (12)  Joan  XV.  Cf.  Regnier.  Tract.  de  Eccl.  apud  Migne 
Cursus  theol.  t.  4. 

S.  Ambrosius  : Corpus  Jesu  sindone  involutum  posuerunt  in 
horto,  cui  frequenter  Ecclesia  comparatur , qux  diversorum  ha- 
bet poma  meritorum,  floresque  virtutum  (i).  — S.  Gregorius  : 
Patris  familias  similitudinem  tenet  Conditor  noster,  qui  habet 
vineam,  universalem  scilicet  Ecclesiam,  qux  ah  Abel  justo  usque 
ad  ultimum  electum,  qui  in  fine  mundi  nasciturus  est,  quot 
sanctos  protulit,  quasi  tot  palmites  misit  (2). 

PROPOSITIO  I. 

Christus  instituit  Ecclesiam, 

96.  Propositio  est  de  fide,  ut  patet  ex  omnibus  Symbolis. 

97.  Sensus  propositionis  est,  Christum  aliquam  instituisse 
Ecclesiam,  quae  nondum  in  individuo  designata  supponitur. 
Et  quoniam  nulla  specialis  definitio  Ecclesiae  hactenus  de- 
monstrata est,  eam  in  praesenti  sub  conceptu  generali  societa- 
tis Christi  fidelium  accipimus. 

98.  PROB.  1"  Ex  historia,  2”  ex  traditione,  3^"  ex  facto  perdu- 
rante, 4°  ex  ratione. 

99.  1®  Ex  historia  novi  Testamenti,  ubi  verba  et  facta,  tum 
Christi  tum  Apostolorum,  Ecclesia}  institutionem  demon- 
strant.Nimirum  promittit  C/instws  Ecclesiam  se  aedificaturum, 
Matth.  XVI,  18  : Super  hanc  petram  xdificabo  Ecclesiam  meam. . . 
Et  tibi  dabo  claves.  — Reipsa,  Petro  et  reliquis  Apostolis  tra- 
dit potestatem  suam,  et  mittit  eos  in  mundirm  universum,  ut 
i)  praedicent,  2)  sacramenta  administrent,  3)  omnes  credentes 
et  baptizatos  suscipiant  regendos.  Matth.  XXVIII,  18  seq. ; 
Joan.  XXI,  15;Luc.  X,  16. 

100.  Apostoli  autem  Christi  mandatum  adimplent,  quod  ex 
Act.  et  Epistolis  patet.  Exierunt  enim  docentes,  baptizantes, 
coadunantes  fideles  in  spirituale  regnum,  cui  ipsi  divina 
auctoritate  praeerant.  Etenim  eos  in  Actibus  et  Epistolis,  non 
tantum  docere  et  baptizare,  sed  imponere  praecepta  videmus, 
statuere  leges,  minari,  punire,  ordinare  ac  instituere  diaco- 
nos et  presbyteros ; praesident  concilio  Hierosolymitano, 
Paulus  indignos  excommunicat,  poenitentem  Corinthium  ite- 
rum in  communionem  recipit;  crescente  autem  fidelium 
numero,  adjutores  sibi  eligunt  Episcopos,  quibus  eamdem 

(I)  5erm.  in  Luc.  c.  23. — (2)  llomil.  i9  in  Evan,  post  principium. 

potestatem  suam,  per  impositionem  manuum  conferunt,  et 
simul  mandant,  ut  alios  porro  similiter  ordinent  et  insti- 
tuant (i).  — Ita  Ecclesia  instituta,  plantata  et  propagata  est. 

101.  2‘’  Ex  traditione  perpetua,  qu»  in  omnium  Patrum 
scriptis,  et  in  omnibus  Symbolis  apparet  : Credo...  sanctam 
Ecclesiam  catholicam. 

102.  3®  Ex  facto  existentis  alicujus  Ecclesiae,  aptissimo  re- 
gimine ad  instar  corporis  organici  constitutae,  quae,  tanquam 
vivens  monumentum,  se  a Christo  originem  babere  testatur. 
Hoc  autem  testimonium,  quamvis  ut  mere  humanum  specte- 
tur, non  sane  minoris  fidei  est,  quam  inscriptio  quaelibet  aeri 
vel  marmori  publico  incisa. 

103.  4®  Confirmatur  ex  ratione  : sapientiae  divinae  maxime 
consentanea  erat  ejusmodi  societatis  institutio,  qua  fidei  pu- 
ritas, aeternum  duratura,  ab  omni  corruptione  illibata  serva- 
retur; ergo  existimandum  est  institutionem  illam  reapse  fa- 
ctam fuisse. 

104.  CDROLL,  Ergo  Ecclesia  est  positiva  Christi  institutio, 
sicut  aedificium,  vel  statua,  est  positivum  opus  artificis;  ergo 
talis  est  ejus  forma  et  constitutio,  qualem  Christus  conditor 
eam  esse  voluit.  — Ergo  forma  haec,  constitutio  seu  natura, 
nulla  humana  facultate  immutari  potest  aut  potuit. 

PROPOSITIO  II. 

Einis  Ecclesix  a Christo  institutx,  est  conservatio  ac  dispensatio 

religionis  christianx,  ad  hominum  salutem. 

• 

lOo.  Propositio  est  fide  certa,  ut  ex  argumentis  patebit. 

106.  Finis  statuitur  duplex  : proximus,  religionis  conser- 
vatio ac  dispensatio;  remotus,  hominum  salus. 

107.  Finis  Ecclesiae  dicitur  esse  conservatio  religionis,  hoc 
est,  ut  conserventur  incorrupta  fides  et  sacramenta,  quae  duo 
religionem  Christi,  quatenus  est  medium  salutis  humani  ge- 
neris procuranda3,  constituunt  : Qui  crediderit  et  haptipatus 
fuerit  salvus  erit.  Mare.  XVI.  — Dicitur  quoque  dispensatio, 
hoc  est,  ut  fides  praedicetur  et  sacramenta  administrentur 

'1)  Cf.  Act.  II,  41-47 ; IV,  32-37 ; - I Cor.  V,  o ; — I Tim.  1, 20  ; — II  Cor. 
X;  — Act.  XIV,  22;  — Tit.  I.  5. 


CAP.  I.  DE  ECCLESIAE  CONSTITUTIONE. 


193 


hominibus.  — Haec  duo,  conservatio  et  dispensatio,  per  mo- 
dum unius  probabuntur;  constituunt  enim  revera  finem  Ec- 
clesiae unicum,  missionem  unicam,  quae  non  est  alia  quam 
missionis  Christi  Salvatoris  continuatio. 

108.  PROB.  1®  Ex  missione  Christi.  Christus  missus  est  ut 
mundum  per  religionem  suam  salvaret  (i) ; ergo  magna,  seu 
potius  unica  ejus  institutio.  Ecclesia,  hunc  finem  habet;  ergo 
finis  Ecclesiae  quoque  est,  homines  per  religionem  Christi  in 
perpetuum  salvare. 

109.  2®  Ex  missione  Ecclesix  a Christo  conditore  disertis 
verbis  collata.Joan.  XX,  21  : Sicut  misit  me  Pater,  et  ego  mitto 
vos.  — Matth.  XXVIIl,  19  : Euntes  ergo  docete  omnes  gentes, 
baptizantes  eos...  docentes  eos  servare  omnia  quxcumque  man- 
davi vobis.  — Consonant  verba  Apostoli,  I Tim.  III,  15  : Scias 
quomodo  oporteat  te  in  domo  Dei  conversari,  qux  est  Ecclesia 
Dei  vivi,  columna  et  firmamentum  veritatis. 

110.  3^  Ex  professione  ipsius  Ecclesix  catholicx  (^),  qua3  non 
alium  sibi  praestitutum  linem  agnoscit.  Etenim,  ut  ex  tota 
historia  ecclesiastica  patet,  intactum  servare  depositum  do- 
ctrinae, et  salutem  hominum  procurare  per  sacramentorum 
administrationem,  ac  totius  cultus  Christiani  observationem,, 
semper  Ecclesiae  labor  ac  sollicitudo  unica  fuit. 

ARTICULUS  'll. 

DE  ECCLESIAE  NATURA. 

111.  Naturam  Ecclesiae  hic  intelligimus  ejus  quasi  physi- 
cam essentiam,  complectentem  partes  constitutivas,  quibus 
Ecclesia  coalescit.  Porro  quoniam  Ecclesia  natura  sua  socie- 
tas est,  se  instar  personae  moralis  habet,  constatque  anima  et 
corpore,  capite  et  membris.  Quare  has  partes  singulas  ex  or- 
dine considerabimus  ; ac  primo  de  corpore  agemus,  dein  de 
anima.  — Corpus  capite  constat  et  membris.  Caput  si  forma- 
liter  consideratur  est  potestas  ; sin  vero  spectatur  materialiter, 
subjectum  est  potestatis,  seu  Clerus  hierarchicus.  — Post 
considerationem  capitis  sequetur  disquisitio  de  membris, 

(t)  Jean.  III ; 17,  — VI,  38  et  seqq. 

(2)(;ujus  auctoritatem  ut  humanam  quidem  sed  irrecusabilem,  alFerimus, 
donec  eanidem  quoque  divinam  esse  demonstremus. 

THEOLOG.  nOGM.  I.  17 

qua  tota  qucTstio  de  Ecclesi?e  corpore  absolvetur.  Quaestioni 
autem  de  corpore  quaestio  de  anima,  tanquam  complementum, 
subjungetur. 

Quaestiones  de  notione  potestatis  ecclesiasticas. 

Propositio  de  Ecclesi(& potestate  tnpUci. 

Propositio  II,  de  subjecto  potestatis,  seu  Clero. 

Propositio  III  et  IV,  de  hierarcbice  gradibus. 

Propositio  V,  de  hierarchico primatu. 

Propositio  VI,  de  Ecclesice  membris. 

Quaestiones  de  extensione  corporis  Ecclesias,  deque  anima  ejus. 

QU.^:STIOi\ES 

DE  NOTIONE  POTESTATIS  ECCLESIASTIC.TI. 

1°  Quid  est  potestas  universim  sumpta.,  seu  potentia;  et  quo- 
modo dividitur? — Quomodo  distinguitur  potestas  moralis 
generaliter?  — 3®  Quomodo  dividitur  quatenus  est  auctoritas? 

— 4°  Qudc  est  generatim  potestas  Eccleside,  et  quotuplex  distin- 
guitur? — 5®  Quxnam  est  doctrina  Protestantium  de  ecclesia- 
stica potestate? 

112.  QU.TiR.  1*  Quid  est  potestas  universaliter  sumpta.,  et  quo- 
modo dividitur?  — R.  Potestas,  seu  potentia  activa,  vis, 
universalissime  considerata,  est  facultas  aliquid  agendi ; et 
describi  posse  videtur  : id  quo  proxime  subjectum  evadit 
activum;  vel  etiam  : principium  unde  proxime  est  actio,  seu, 
ut  aiunt  : actionis  principium  quo  proximum  (i).  — Porro  di- 
viditur potestas  in  physicam  et  moralem.  Physica  est  princi- 
pium actionis  physicae;  moralis  autem  est  vis,  non  physica, 
sed  physicae  analoga,  relationem  dicens  ad  facultates  intel- 
lectuales. — Quod  si  minus  universaliter  accipiatur  (et  prout 
nos  eam  accipimus),  potestas  moralis  erit  describenda : eadem 
vis,  quatenus  in  facultate  intellectuali,  adeoque  in  persona 
aliqua  residens. 

113.  Q.  Quomodo  potestas  moralis  distinguitur  generaliter? 

— R.  Potestas  moralis,  ultimo  loco  definita,  multiplex  di- 
stingui potest;  nos  duplicem  tantum  speciem,  pro  scopo  no- 
stro, proponemus  : nimirum  potestatem  per  rationem,  et  po- 
testatem secundum  rationem. 

(1)  Cf.  infra  Tract.  de  Trinit.  Introd.  12«,  n.  58. 

1 14.  Potestas />er  raliotiem^qusi  etiam  dicitur  auctoritas  im- 
]jroprie  dicta  (gallice  ascerif/a?!/),  est  facultas  aliquid  per  ra- 
tionem, seu  motivum^  a voluntate  aliena  obtinendi,  exsurgens 
ex  potestate  physica  inveniendi  et  proponendi  motiva  effi- 
cacia. Hujusmodi  potestate  pollet  e.  g.  homo  eloquens,  dives. 

115.  Potestas  secundum  rationem  describi  potest  : potestas 
moralis  circa  aliquam  rem,  exsurgens  in  persona  ex  eo  prae- 
cise, quod  ratio,  seu  ordo  rationis,  adeoque  Auctor  ejus, 
personae  illi  talem  rem  saltem  permittat.  — Porro  potestas, 
secundum  rationem  dicitur  licentia^  quatenus  respicit  prae- 
cise rem  prostandam  seu  obtinendam  ;dicitur  vero  jws,  qua- 
tenus respicit  alteram  personam  ut  obligatam  ad  non  refra- 
gandum hujusmodi  potestati.  Unde  jus,  prout  distinctum  a 
mera  licentia,  definiri  potest  : potestas  secundum  rationem 
irrefragabilis  (i). 

118.  Jus  distingui  debet  in  et  Jus 

auctoritativum,  seu  auctoritas  proprie  dicta ^ describi  potest  : 
Jus  obligandi  voluntates  alienas  (2). — Notandum, vocem awc^o- 
ritatis,  quo  hic  abstracte  sumitur,  non  raro  usurpari  pro 
concreto,  scilicet  pro  auctoritatis  subjecto,  seu  persona,  quo 
auctoritatem  obtinet  vocaturque  superior. 

117.  Q.  'd''  Quomodo  potestas  moralis,  quatenus  est  auctoritas, 
dividitur? — R.  Dividitur -i)  ratione  objecti : in  potestatem 
imperandi  et  potestatem  gratificandi,  quo  etiam  ligandi  et 
solvendi  dicuntur.  2)  Ratione  joersonarwm  : in  paternam,  heri- 
lem, regiam.  “J)  Ratione  societatis  : in  dom.esticam,  politicam, 
ecclesiasticam.  4)  Ratione  gradus  : in  supremam  seu  indepen- 
(lentem,  et  subordinatam  seu  dependentem.  5)  Ratione  ori- 
ginis : in  naturalem  vel  positivam,  humanam  vel  divinam. 
(Juanquam  omnis  potestas,  mediate  saltem,  divina  est  : ipsa 
enim  potestas  naturalis,  quo  omnis  potestatis  liumano  radix 
est,  provenit  a Deo,  utpote  auctore  ordinis  naturalis,  qui 
ordo  est  expressio  voluntatis  divino.  Quod  proclare  testatur 
Apostolus  ad  Rom.  scribens  : Non  est  potestas  7iisi  a Deo:  qua' 
autem  sunt  (potestates),  a Deo  or  di  nat  x sunt.  XllI,  1.  — Et 
Prov.  VIII,  15  : Per  me  reges  regnant. 

(1)  Cf.  Taparclli,  Droit  iinturel,  lom.  \,  liv.  2,  ch.  3.  — (2)  Cf.  Taparelli, 
ibid.  — liem  De  Decker,  Cours  de  pinlosophie,  lom.  A,  n.  158. 

118.  Q.  4»  Qwx  est  generatim  potestas  Ecclesix^  et  quotuplear 
distinguitur  y — R.  Potestas  Ecclesiae,  de  qua  propositus  est 
hic  nobis  sermo,  facultas  moralis  est,  divinitus  facta  Eccle- 
siae, tum  quatenus  est  licentia  et  jus,  tum  quatenus  est  au- 
ctoritas. 

119.  Potestas  autem  Ecclesiae  triplex  distinguitur  : pote- 
stas docendi,  ministrandi, ‘imperandi . — Quae  tria,  et  praesertim 
duo  ultima,  generali  nomine  vocari  solent  potestas  Clavium, 
seu  Claves  Ecclesix  : cum  haec  Clavium  denominatio,  tota  sua 
latitudine  sumpta,  omnem  facultatem  quam  Christus  sua; 
Ecclesiae  contulit,  complectatur,  in  utroque  foro,  tum  externo 
tum  interno,  exercendam  (i).  — Illa  eadem  triplex  potestas, 
alia  ratione  distinguitur  in  potestatem  duplicem  : Ordinis  et 
jurisdictionis  (2),  quarum  una  oritur  ex  sacramento,  altera  ex 
missione;  una  respicit  rem  faciendam,  altera  personas  afii- 
ciendas. 

120.  Nos  vero,  ut  pro  nostro  instituto  Ecclesia;  naturam 

exponamus,  potestatem  illam  triplicem  considerare  debemus. 
Ecclesia  nimirum,  cum  ex  Christi  institutione  depositaria  sit 
et  dispensatrix  salutis,  instruenda  fuit  potestate  ad  suam 
missionem  implendam  necessaria.  Missio  autem  hsec  triplex 
est  : i)  praedicandi  tidem:  Docete  omnes  2)  mysteria  seu 

sacramenta  dispensandi  : baptizantes  eos,...  ministri  Christi  et 
dispensatores  mysteriorum;  3)  propriae  conservationi  seu  gu- 
bernationi prospiciendi  : docentes  servare  omnia  quaccumque 
mandavi  vobis...  usque  ad  consummationem  sacculi.  Matth. 
ult.,  I Cor.  IV,  1.  — Cui  triplici  missioni  triplex  respondet 
potestas  : docendi,  ministrandi,  regendi  : seu  magisterii,  mi- 
nisterii, regiminis. 

121.  Haec  est  potestas  in  abstracto  considerata.  Quod  si 
consideretur  in  concreto,  ea  non  toti  Ecclesiae  corpori,  ut  in 
singulis  fidelibus  resideret;  sed  certis  designatisque  per- 
sonis, duodecim  nempe  Apostolis,  eorumque  successoribus, 
fuit  concredita.  Ecclesiam  nempe  Christus  in  duos  ordines 
divisit,  alterum  Apostolorum,  alterum  eorum  ad  quos  mitte- 
bantur; docentium  et  audientium,  baptizantium  et  baptizan- 

(r  Matlh.  xvni,  17  et  Joaii.  XX,  23.  — 2)  Cf.  tom.  2,  De  Poenit.  cap.  I, 
art.  1,  et  c.  2,  art.  1,  nn.  67,252  seqq. 

dorum,  regentium  et  subditorum  : qua3  omnia  ordinatis  pro- 
positionibus demonstrabuntur. 

122.  Q.  0°  Queenam  est  doctrina  Protestantium  de  Ecclesia- 
stica potestate?  — R.  Protestantes,  si  potestatem  aliquam  Ec- 
clesia concedunt,  illam  non  ut  divinam,  sed  ut  humanam  ac 
mere  socialem  habent.  Censent  enim  Ecclesiaa  ministros  ea 
pollere  potestate,  quam  a populo  seu  populi  repraesentante, 
Principe,  recipiunt;  eamque  tamdiu  retinere  quamdiu  pla- 
cuerit populo,  a quo  nempe  omni  auctoritate  eos  exui,  et  in 
conditionem  communem,  quemadmodum  societatis  civilis 
ministros,  rejici  posse  arbitrantur  (i). 

PROPOSITIO  I. 

Christus  Ecclesix  sux  contulit  potestatem  docendi^  ministrandi 

et  regendi. 

123.  De  fide,  ut  patet  exprop.  5 pseudosynodi  Pistor,  da- 
mnata per  Constitutionem  Auctorem  fidei;  item  ex  prop.  27 
inter  41  Lutheri,  damn.  a Leone  X. 

124.  Dicitur  Christus  contulisse  Ecclesiae  sux,  scilicet  insti- 
tuisse in  ipsa  et  pro  ipsa,  potestatem  docendi;  hoc  est,  facul- 
tatem docendi  nomine  Dei,  jure  divino  et  auctoritate  divina  : 
ita  ut  non  tantum  docere  possit  jure  negativo,  adeoque  licite, 
seu  docere  permittatur ; sed  ita,  ut  id  praestare  possit  jure 
positivo,  vi  cujus  eam  homines  audire  teneantur.  — Potesta- 
tem ministrandi,  hoc  est,  non  tantum  conficiendi  sed  admini- 
strandi sacramenta,  totumque  cultum  publicum  peragendi. 
— Potestatem  regendi,  hoc' est,  potestatem  legislativam,  judi- 
ciariam et  coactiram,  quae  tria  in  potestate  regiminis,  seu 
principali,  continentur. 

125.  Propositio  itaque  tres  partes  habet  : Christum  nimi- 
rum in  Ecclesia  sua  magisterium  authenticum,  ministerium 
authenticum,  et  regimen  authenticum  instituisse. 

126.  PROP.  I PARS,  magisterium.  Matth.  et  Mare.  ult.  : Docete 
omnes  gentes,  prxdicate  Evangelium  omni  creaturae...  Ecce  ego 
vobiscum  sum. — Luc.  X,  16  : Qui  vos  audit  me  audit. — Act. 

0)  Gf.  Moihler,  Symholiqxie , chap.  5,  § 43.  Item.  Trid.  Sess.  25,  cap.  4. 
Caii.  7. 

V,  : Preecipiendo  preerepimus  vohis,  ne  doceretis  in  nomine 
isto;  et  ecce  replestis  Jerusalem  doctrina  vestra . Itespondens  au- 
tem  Petrus  et  Apostoli^  dixerunt  : Ohedire  oportet  Deo  magis 
quum  hominibus.  ~ Hoc  magisterium  nomine  Dei  exercent 
Apostoli  in  suis  epistolis ; et  similiter,  post  eos,  omni  tem- 
pore universa  Ecclesia  exercuit. 

127.11  PARS.  wmiis^er/Mm.Luc.  XXII,  19  ://oc  facite  in  meam 
coimnemorationem . — Joan.  XX,  21  : Sicut  misit  me  Pater^  et 
ego  mitto  vos...  Quorum  remiseritis  peccata  remittuntur  eis. — 

1 Cor.  IV,  1 : Sic  nos  existimet  homo,  ut  ministros  Christi  et 
dispensatores  mysteriorum  Dei. 

128.  III  PARS,  regimen.  Matth.  XVI,  18  ; XVIII,  18 ; Joan.  XXI, 
15  : Dabo  tibi  claves  regni  coelorum,  et  quodcumque  ligaveris  su- 
per terram  erit  ligatum  et  in  coelis.  — Quxcumque  alligaveritis 
super  terram,  erunt  ligata  et  in  coelo.. . Si  Ecclesiam  non  audierit, 
sit  tibi  sicut  ethnicus  et  publicanus.  — Pasce  agnos  meos,  pasce 
oves  meas.  — Act.  XX,  28  : Attendite  vobis  et  Universo  gregi,  in 
quo  vos  Spiritus  sanctus  posuit  Episcopos, regere  Ecclesiam  Dei', 
quam  acquisivit  sanguine  suo.  — His  verbis  collatam  intelligi- 
mus  Apostolis,  ut  Ecclesiae  ducibus,  potestatem  ligandi,  pa- 
scendi et  regendi ; atqui  haec  est  potestas  regiminis  com- 
pleta; ergo. — Iterum  : his  verbis  apparet  collata  potestas 
legislativa;  atqui  haec  judiciariam  et  coactivam  involvit,  cum 
vera  lex  sanctionem  requirat;  ergo.  Cf.  I.  Cor.  V. 

PROPOSITIO  II. 

Christus  Ecclesix  sux  potestatem  dedit  in  manu  Apostolorum, 
ordinisque  clericalis,  quem propterea  a laicis  divina  ordina- 
tione distinxit. 

129.  De  fide,\ii  patet  exTiud.Sess.  23.  cap.4  et  can.  6 et  7 ; 
item  ex  art.  26  et  28  ex  30  Joann.  Huss.,  damn.  a Concil. 
Constant,  et  Martino  V. 

130.  Jam  agitur  de  subjecto,  in  quo  potestas  Ecclesiae  di- 
vina institutione  residet;  quod  subjectum  esse  Clerum,  ad 
exclusionem  laicorum,seu  populi, asserimus.  Clerus  SQuordo 
clericorum,  dicitur  certa  hominum  classis,  qui,  ut  olim  tribus 
j^evi  in  Tabernaculo,  ita  nunc  in  Ecclesia,  ad  regimen  et 

cultus  divini  ministerium  deputati  sunt.  Vocantur  Clerus,  id 
est  pars  et  hxreditas,  quia  sunt  pars  Domino  consecrata, 
sicut  veteres  Levitae,  Num.  III,  12  : Ego  tuli  Levitas  a filiis  Is- 
rael... eruntque  Levitde  mei;  et  ipse  Dominus  est  pars  et  hae- 
reditas  ipsorum  : Dixit  Dominus  ad  Aaron  : In  terra  eorum 
nihil  possidebitis,  nec  habebitis  partem  inter  eos  : Eqo  pars  et 
hxreditas  tua  in  medio  filiorum  Israel.  Num.  XVIII,  20.  Cf.  Ps. 
XV,  5.  — Contra  clericos  distinguuntur  laici,  qui  nulla  au- 
ctoritate in  Ecclesia  pollent,  et  sunt  pars  Christianae  societa- 
tis solummodo  ad  audiendum  atque  obediendum  ordinata. 

131.  Propositio  simul  Richerii,  Jansenianorum  et  Luthe- 
ranorum  erroribus  opponitur. 

132.  Dicitur  : Christus  dedit,  h.  e.  Christus  ipse  per  se  de- 
dit Apostolis  potestatem,  non  vero  per  Ecclesiam  : quasi  im- 
mediate potestatem  contulisset  toti  Ecclesiae  corpori,  ut  Ec- 
clesia deinde  eam  pastoribus  transmitteret. 

133.  Dicitur  : in  manu  Apostolorum  ordinisque  clericalis, 
scilicet,  per  modum  unius.  Etenim  Christus  certos  homines. 
Apostolos,  exclusive  deputando  ad  potestatem  perpetuo  in 
Ecclesia  tenendam,  hoc  ipso  instituit  ordinem  potestatis  de- 
positarium, quem  clericalem  nominamus.  — Altera  proposi- 
tionis pars,  distinctionem  essentialem  utriusque  ordinis  sta- 
tuens, tanquam  corollarium,  ut  patet,  fluit  ex  priore;  quam 
proin  solam  demonstrabimus. 

134.  PROB.  Propositio  vera  est,  si  1°  Christus  ipse  elegit  de- 
terminatos Apostolos ; 2®  ipsis  omnem  illam  potestatem  con- 
cessit, quam  in  Ecclesia  sua  instituit;  3®  eamdem  contulit 
illis  immediate,  4®  exclusive,  o*  in  perpetuum  successoribus 
eorum  transmittendam  : atqui  hsec  quinque  constant;  ergo. 

135.  1®  Christus  elegit  Apostolos.  — Luc.  VI,  12  : Factum  est 
autem  in  illis  diebus,  exiit  in  montem  orare,  et  erat  pernoctans 
in  oratione  Dei.  Et  quum  dies  factus  esset,  vocavit  discipulos 
suos;  et  elegit  duodecim  ex  ipsis,  [quos  et  Apostolos  nominavit] : 
Simonem,  quem  cognominavit  Petrum,  et  Andream,  etc. 

136.  Illis  contulit  omnem  potestatem.  Patet  ex  eo  quod  tri- 
plex Ecclesiae  potestas,  juxta  Scripturam,  Apostolis  detur  et 
ab  ipsis  exerceatur.  Joan.  XX,  21  : Sicut  misit  me  Pater,  et 
ego  mitto  vos,  Cf.  prop.  prseced. 

137.  3®  Immediate.  Patet  ex  iisdem  testimoniis.  Praeterea 
•non  potuerunt  Apostoli  mediante  Ecclesia  recipere  potesta- 
tem, cum  potestatem  prius  exercere  debuerint,  quam  Eccle- 
sia concrete  formata  existeret  : debuerunt  enim  docere  et 
baptizare,  antequam  esset  credentium  et  baptizatorum  socie- 
tas, quae  est  Ecclesia. 

138.  ¥ Exclusive.  Patet  ex  verbis  Domini  ad  ipsos  solos 
prolatis,  ut  constat  perpetua  traditione,  imo  expresso  Apo- 
stolorum testimonio,  Act.  X,  40  : Hunc  Deus  suscitavit  tertia 
die,  et  dedit  eum  manifestum  fieri,  non  omni  populo,  sed  testibus 
prxordinatis  a Deo,  nobis,  qui  manducavimus  et  bibimus  cum 
illo , postquam  resurrexit  a mortuis.  Et  prxeepit  nobis  prxdicare 
populo.  — Idem  probari  potest  ex  facto,  quod  in  ipsa  Eccle- 
sia primitiva,  et  nondum,  adversariis  fatentibus*  corrupta, 
exstitisse  testatur  historia  ecclesiastica;  videlicet  tunc  tem- 
poris, sicut  nunc  in  Ecclesia  Romana,  solos  clericos  sacram 
potestatem  exercuisse. 

139.  0°  In  perpetuum  eorum  successoribus  transmittendam» 
Patet  i)  ex  eo,  quod  Christus  Apostolis  conferat  potestatem 
exercendam  ab  eis  in  omnem  creaturam,  usque  ad  consumma- 
tionem sxculi,  Matth.  et  Mare.  ult.  Id  enim  demonstrat  Apo- 
stolos, qui  physice  mortales  erant,  tanquam  moraliter 
immortales  a Christo  fuisse  constitutos ; ita  ut  in  successori- 
bus suis  usque  ad  finem  mundi,  cum  ea  potestate  de  qua 
agimus,  perdurarent.  2)  Ratio  ob  quam  potestas  Apostolis 
fuit  concessa,  eadem  usque  perseverat,  conservatio  nempe 
Christi  religionis  et  Ecclesiae.  3)  Apostoli  successoribus  suis 
potestatem  suam  reapse  transmittunt,  ab  iis  porro  ad  alios 
transmittendam.  Etenim,  Tit.  I,  5 : Hujus  rei  gratia  reliqui 
te  Cretee,  ut  ea  quae  desunt  corrigas,  et  constituas  per  civitates 
presbyteros,  sicut  et  ego  disposui  tibi. 

PROPOSITIO  III. 

Christus  in  Ecclesia  sua  instituit  hierarchiam  Ordinis,  constan- 
tem ex  Episcopis,  Presbyteris  et  Ministris. 

140.  De  fide,  Trid.  Sess.  23,  can.  6 et  7,  cap.  4. 

141.  In  praecedenti  propositione  statuimus,  divinitus  in- 

stitutum  esse  Clerum,  tanquam  partem  seu  ordinem  potesta- 
tivum Ecclesiae.  Verum  ipse  quoque  clericalis  ordo  in  varios 
gradus,  qui  dicuntur  hierarchici,  et  quorum  complexus  hie- 
rarchiam  constituit,  divinitus  distinguitur. 

142.  Hterarchia,  quae  vox  sacrum  principatum  sonat,  est 
sacra  potestas,  subordinatis  gradibus  distincta.  Habetur  du- 
plex, coelestis  et  terrestris.  — Coslestis,  est  subordinatio,  quae 
inter  novem  Angelorum  choros,  seu  coelestis  Ecclesiae  glorio- 
sos exercitus,  intercedit  (i).  — Terrestris^  est  inaequalitas  po- 
testatis, et  subordinatio  inter  Pastores  et  Ministros  Ecclesiae 
terrenae  disposita. 

143.  Haec  Ecclesiastica  hierarcliia  iterum  duplex  distin- 
guitur, pro  duplici  potestatis  genere.  Ordinis  et  Jurisdictio- 
nis^ quarum  una  confertur  per  sacramentum  Ordinis,  altera 
per  canonicam  institutionem. 

144.  Utraque  hierarchia  plures  complectitur  gradus  : sci- 
licet hierarcliia  Ordinis  constat  gradibus  septem,  qui  sunt 
septem  Ordinis  sacramentales  : Ordo  Ostiarii,  Lectoris,  Exor- 
cistae, Acolythi,  Subdiaconi,  Diaconi  et  Sacerdotis.  — Hie- 
rarchia Jurisdictionis  constat  variis  ordinibus  dignitatum  ac 
munerum,  qui  sunt  : Papatus,  Cardinalatus,  Patriarchatus, 
Primatia,  Archiepiscopatus,  Episcopatus,  Praelaturae  Episco- 
patu inferiores  (2). 

143.  Horum  graduum  alii  sunt  jure  divino,  alii  tantum 
ecclesiastico  determinati.  Spectato  tantum  jure  divino,  hie- 
rarchia Ordinis  constat  Sacerdotibus  et  Ministris,  seu  (si 
primi  et  secundi  ordinis  Sacerdotes  explicite  separemus)  : 
Episcopis,  Presbyteris  et  Ministris.  — Hierarchia  vero  Juris- 
dictionis constat  : Primatu  Apostolico,  Episcopatu  et  Pres- 
byteratu. 

146.  Propositio  posita,  ut  jam  patet,  enuntiat  divinam 
hierarchiae  Ordinis  institutionem;  seu  statuit,  saltem  tres 
gradus  potestatis  sacramentalis,  a Christo  institutos  fuisse. 

147.  PROB.  Christus  hujusmodi  hierarchiam  instituit,  si 
instituit  Episcopatum,  Presbyteratum  et  Diaconatum,  tan- 
quam tres  distinctos  potestatis  sacramentalis  gradus,  alterum 

(I,  S.  Dionysius  novem  Angelorum  choros  distinguit  in  hierarchiam  tri- 
plicem.— (2j  Gf.  tom.  2 De  sacram.  Ordinis,  cap.  1,  art.  2,  n.  29  seqq. 

alteri  subordiiiatos  ; atqui  sic  habet ; ergo. — Etenim  ab  Apo- 
stolorum tempore  Ecclesia  Episcopos,  I^resbyteros  et  Dia- 
conos habuit,  distincto  ritu  ordinatos,  et  inaequali  potestate 
instructos ; cujus  rei  nulla  alia  ratio,  pra?ter  divinam  insti- 
tutionem, afferri  potest.  S.  Ignatius  Epist.  ad  Smyrn.  cap.  8, 
ait  : Omnes  Episcopum  seepnmini  ut  Jesus  Christus  Patrem,  et 
esbyterium  ut  Apcsiolos;  Diaconos  autem  revereamini  ut  Dei 
mandatum  (i). 


1'KOPOSITIO  IV. 

Christus  instituit  in  Ecclesia  sua  hierarchiam  Jurisdictionis,  qua 

imprimis  Episcopi  sunt  presbyteris  superiores  jure  divino. 

148.  Una  propositionis  pars,  qua  statuitur  superioritas 
Episcoporum  super  presbyteros,  est  de  fide,  ex  Trid.  Sess.  23, 
can.  7 ; — altera,  quae  illam  superioritatem  asserit  esse  de 
jure  divino,  non  est  definita;  sed  certa  prorsus,  cum  contra- 
dictoria damnata  sit  in  Marsilio  Patavino,  Constitut.  Joan. 
XXn,  4 Kal.  Nov.  1327  (2);  et  utraque  pars  iisdem  fontibus 
probetur. 

149.  Propositio  agit  de  liierarchica  jurisdictione,  quae  ge- 
neratim  est  potestas  sacra,  homini  in  alium  sibi  subditum 
tradita;  hic  autem  jurisdictionis  nomen  simul  dignitatem, 
gradum  et  potestatem  complectitur. 

150.  Dicitur  imprimis;  quia  et  alius  gradus  est  divinitus 
institutus,  nempe  Primatus,  de  quo  in  prop.  sequenti  age- 
tur. — Haec  autem  positio  quae  Episcopis  principatum  asse- 
rit, quo  non  gaudent  presbyteri,  opponitur  Blondelio,  Sal- 
masio  et  Presbyterianis  reliquis. 

151.  PROB.  Propositio  vera  est,  si  traditio  Christianorum 
perpetua  hujusmodi  superioritatem  agnovit;  atqui  ita  habet. 

152.  Nam  1»  Aerius,  sacculo  IV,  presbyteros  Episcopis 

(t)  Cf.  Traci.  eiimd.  cap.  1,  art.  2,  n.  39  seqq. 

(2;  Cf.  quoque  Pislor.  9et  iO.  — Ne  confundaUir  jus  divinum  superiori- 
tatis Episcoporum,  cum  immediata  origine  potestatis  episcopalis.  Ha'c  enim 
alia  quaestio  e.st,  quae  ita  poni  potest : An  Episcopi  accipiunt  potestatem 
suam  immediate  a Deo?  R.  Episcopus  supremus,  Rom.  scilicet  Pontifex, 
omnem  suam  potestatem  accipit  immediate  a Deo;  Episcopi  vero  reliqui  si- 
militer accipiunt  a Deo  potestatem  Ordinis  ; potestatem  vero  jurisdictionis, 
probabilius  juxta  plerosque  Theologos,  immediate  obtinent  a R.  Pontifice. 

adaequans,  statim  ab  universa  Ecclesia,  testibus  Epipbanio  et 
Augustino  (i),  ut  novator  atque  hsereticus  habitus  est. 

153.  2°S.  Clemens  Romanus  : Summo  quippe  Sacerdoti  sua 
munia  tributa  sunt,  et  sacerdotibus  locus  proprius  assignatus 
est,  et  levitis  sua  munia  incumbunt.  Homo  laicus  prseceptis  lai- 
cis  constringitur.  Ad  Cor.  1,  c.  40. — S.Ignatius  : Omnes  Epi- 
scopum sequimini  ut  Jesus  Christus  Patrem,  et  presbyterium  ut 
Apostolos.  Ad  Smyrn.  c.  7,  8.  Et  : Episcopo  subjecti  estis  ut 
Jesu  Christo.  Ad.  Trall.  c.2.  — Unde  liquet  presbyterium,  vel 
presbyterorum  coetum,  secundum  tantummodo  locum  obti- 
nuisse, iisque  praefuisse  Episcopum  jure  divino,  quemadmo- 
dum Christus  x\postolis  praefuit. 

154.  3®  Episcopi,  ipsique  soli,  semper  habiti  sunt  ut  Apo- 
stolorum in  Ecclesiarum  regimine  successores.  Tertullianus  : 
Edant  ergo  origines  Ecclesiarum  suarum,  evolvant  ordinem 
Episcoporum  suorum,  ita  per  successiones  ab  initio  decurren- 
tem, ut  primus  ille  Episcopus  aliquem  ex  Apostolis  vel  apostoli- 
cis  viris,  qui  tamen  cum  Apostolis  perseveraverit,  habuerit  au- 
ctorem et  antecessorem.  Hoc  enim  modo  Ecclesix  apostolicx 
census  suos  deferunt.  De  praescr.  c.  32. 

155.  4°  Accedit  consensus  omnium  ecclesiarum  Orienta- 
lium, earumque  librorum  ritualium  testimonia  (2). 

156.  OBjic.  1®  lidem  viri  qui  vocantur  presbyteri,  etiam  di- 
cuntur Episcopi,  Act.  XX,  17  et  28;  ergo  non  datur  inter 
Episcopos  et  presbyteros  ina3qualitas.  — R.  Cone,  antec.  : 
saltem  hoc  sensu, quod  ibi  iisdem  viris  utramque  denomina- 
tionem graecus  textus  accommodet;  at  neg.conseq.  Potuerunt 
enim  vocari  nomine  communi,  licet  distinctione  reali  differ- 
rent; potuerunt  etiam  omnes,  ut  tunc  magis  necessitas  po- 
stulabat, episcopali  dignitate  esse  insigniti,  ita  ut  unus  prin- 
cipaliter, vel  plures  simul  in  unione  charitatis,  regerent 
Ephesinam  ecclesiam;  cui  tamen  paulo  post,  anno  nempe  64, 
Episcopus  unicus,  S.  Timotheus,  fuit  praepositus  (3). 

157.  Obj.  2®  S.  Hieronymus  omnimodam  Episcoporum  et 
presbyterorum,  saltem  de  jure  divino,  aequalitatem  propu- 
li) Epiph.  Hcerps.  75,  cap.  3;  August.  lib.  Dc  liceres,  c.  53. 

l2)  Cf.  Perrone,  De  Ordine,  n.  95. 

(3;  Cf.  tom.  1 DeOrd.  cap.  1,  art  2,  n.  62. 


204 


TUACT.  III.  DE  ECCLESIA. 


gnat;  prccsertim  in  Comment.  inEpist.  ad  Titum,  cap.  I,  ubi 
scribit : Idem  est  ergo  Presbyter  qui  et  Episcopus...  Et  Epi~ 
scopi  noverint  se,  magis  consuetudine  quam  dispositionis  domi' 
nicee  veritate.  Presbyteris  esse  majores.  Ergo  saltem  aucto1'itas 
S.  Hieronymi  positae  assertioni  adversatur.  — R.  Trans,  ar- 
gumentum totum.  Antiquissimae  traditionis  unanimitas, 
unius  quamvis  eruditissimi  Doctoris  oppositione,  labefactari 
nequit,  etiamsi  sententia  ejus  nullam  benigniorem  interpre- 
tationem pateretur.  — At  licet  duriora  esse  S.  Doctoris  verba 
fateamur,  non  tamen  desunt  rationes,  cur  veram  ejus  senten- 
tiam a totius  Ecclesias  sensu  non  fuisse  absonam  judicemus. 
Nam  i)  S.  Hieronymus  in  suspicionem  haereseos  Aerii  nun- 
quam venit;  2)  in  allato  Commentario,  Episcopale  regimen 
ad  Ecclesiae  primordia  refert;  3)  tales  ibidem  rationes  addu- 
cit, qua3  Episcoporum  et  Presbyterorum  aequalitatem  nequa- 
quam evincant;  4)  in  Epistola  ad  Evagrium,  ubi  quoque 
presbyterorum  dignitatem  exaggerat,  ordinationis  potestatem 
tanquam  singulare  jus  Episcoporum  praedicat  : Quid  enim 
facit  excepta  ordinatione  Episcopus,  quod  Presbyter  non  faciat? 
o)  Demum  in  praecitato  Commentario,  utitur  exemplo  Moysis, 
dicens  : Qui  cum  haberet  in  potestate  solus  prxesse  populo 
Israel,  septuaginta  elegit,  cum  quibus  populum  judicaret  ( i). 

PROPOSITIO  V. 

Christus  in  Ecclesia  sua  Primatum  jurisdictionis  instituit,  quem 
S.  Petro  contulit,  et  in  Ecclesia  perpetuo  durare  voluit. 

158.  De  fide,  ut  patet  ex  Decreto  Flor.  unione  Grxco- 
rum,  in  quo  legitur  : Definimus  sanctam  Apostolicam  Sedem 
in  universum  orbem  tenere  primatum,  et  ipsum  Pontificem  Ro- 
manum successorem  esse  B. Petri...  et  ipsi  in  B.  Petro  pascendi, 
regendi  ac  gubernandi  universalem  ticclesiam,  a D.  N.  J.  C. 
plenam  potestatem  traditam  esse. 

159.  Primatus,  de  quo  agitur,  est  hierarchicae  Jurisdictio^ 
nis  complementum  et  culmen. Definiri  potest : Prxeminentia, 
qua  in  Episcoporum  collegio  unus  supra  exteros  divino  jure 
principatum  tenet.  — Porro  potest  quis  esse  princeps,  vel 
honore  ac  dignitate  tantum,  vel  auctoritate  et  jurisdictione. 

(I)  Cf.  Kenrick,  Theol.  dog.  tom.  1,  iract.  de  Eccl.,  cap.  i 5. 

Hinc  primatus  duplex  distinguitur  : alter  honoris  ac  dignita- 
tis, qufe  mera  praesidentia  est,  et  ad  summum  aliquam  pote- 
statem mere  directivam  continet;  alter  auctoritatis  ac  jurisdi- 
ctionis,qm  in  proprie  dictae  potestatis  praestantia  consistit. 

160.  Propositio  adversus  omnes  ecclesiastici  Primatus  ho- 
stes agit,  qui  svint  : Graeci,  et  generatim  omnes  schismatici ; 
Protestantes  et  omnes  sectae  saec.  XVI;  Janseniani,  Quesnel- 
liani,  sequaces  M.  Antonii  de  Dominis  (i),  Richerii(2),  Febro- 
nii  (3) ; qui  omnes,  plus  minus  directe  Primatum  ejusque  jura 
impugnant. 

161.  Ad  probandam  propositionem  suOicit  demonstrare, 
1.  Christum  S.  Petro  contulisse  Primatum,  II.  Primatum  esse 
perpetuo  duraturum. 

162.  PROB.  I PARS.  1®  Ex  Script.  Christus  S.  Petro  contulit 
Primatum  jurisdictionis,  si  super  Petrum  promisit  suam  se 
a^dilicaturum  Ecclesiam,  et  claves  regni  coelorum  se  ei  datu- 
rum pollicitus  est;  ac  reipsa  utrique  promisso  stetit,  eidem 
soli  tanquam  vicario  suo,  pascendum  seu  regendum  commit- 
tens universum  gregem  suum;  atqui  ita  est.  Nam  Matth.XVI, 
18,  dicit  Christus  Petro  : Ego  dico  tibi  quia  tues  Petrus, et  su- 
per hanc  petram  xdificabo Ecclesiam  meam,  e t portee  inferi  non 
prxvalebunt  adversus  eam.  Et  tibi  dabo  claves  regni  coelorum. 
Et  quodcumque  ligaveris  super  terram,  erit  ligatum  et  in  coelis; 
et  quodcumque  solveris  super  terram,  erit  solutum  et  in  coelis. 
— Joan.  XXI,  15  : Simon  Joannis  diligis  me  plus  his?...  Pasce 
agnos  meos...  Pasce  oves  meas. 

163.  Confirmatur  hoc  argumentum  ex  observantia  singu- 

lari, qua  ubique  in  Scriptura  Petrus  exhibetur  ut  princeps  : 
Primus  nominatur  in  enumeratione  Apostolorum,  nominatim 
docetur  de  resurrectione : discipulis  ejus  et  Petro,  Mare. 

XVI,  7 ; Petrus  Christi  redivivi  apparitione  speciatim  fruitur; 
ipse  in  coenaculo  loquitur,  ipse  primus  praedicat  Judaeis,  pri- 
mus praedicat  gentilibus,  Act.  X;  nimirum,  ut  S.  Chrys.  ait,. 
qui  omnium  Pastor  a Domino  fuit  institutus,  ex  omnibus  gen- 
tibus cogere  coepit  oves.  Hom.  3 ad  pop.  Antioch. 

(1)  In  opere  de  Ecclesiastica  repahlica,  edito  1620, 

(2^  De  Ecclesiast.  et  polit,  potestate,  1611. 

(5)  De  preesenti  statu  Ecclesicc,  liber  singularis,  1760. 

164.  Ex  traditione.  Patres  verba  Christi,  supra  citata,, 
unanimiter  de  Primatu  jurisdictionis  Petro  collato  intclligunt. 
Quare  passim  vocant  Petrum  Caput,  Apostolorum  principem. 
Apostolorum  verticem, et  os  Apostolorum,  primum  mundi  Prx- 
sidem,  etc.  (i). 

165.  E particularibus  et  expressis  testimoniis,  qu£e  innu- 
mera apud  auctores  inveniuntur, speciminis  causa  citabo  tan- 
tum bina  ex  Graecis,  bina  ex  Latinis  (2).  S.  Basibus  de  Petro 
ait  : Ille  beatus,  qui  exteris  prxlatus  discipulis  fuit;  cui  claves 
regni  coelestis  commissx  sunt.  Serm.de  Judicio  Dei. — S.Chry- 
sostomus  : Post  gravem  illum  lapsum,  iterum  eum  [Petrum] 
evehit : Ecclesix  prxfecturam  ipsi  per  universum  mundum  tra- 
didit. Homil.  5 de  Poenit. 

166.  Cyprianus  : Ecclesia,  qux  una  est,  super  unum,  qui  et 
claves  ejus  accepit.  Domini  voce  fundata  est.  Epist.  73.— S.  Au- 
gustinus : Quis  enim  nescit , illum  [Petri]  apostolatus  princi- 
patum cuilibet  episcopatui  prx ferendum?  DeBapt.  cont.  Donat. 
1.  2,  c.  1,  n.  2. 

167.  II  PARS.  Primatus  est  duraturus  perpetuo,  hoc  est,  non 
cum  Petro  exstinguendus,  sed  ipsius  successoribus  transfe- 
rendus, quamdiu  subsistet  Ecclesia. 

168.  1®  Ex  Matth.  XVI.  Primatus  est  fundamentum  Ec- 
clesiae, proindeque  ad  constitutionem  aedificii  illius  a Chri- 
sto conditi  pertinet;  ergo,  quamdiu  Ecclesia,  tamdiu  pri- 
matus duraturus  est.  — Primatus  est  modificatio  summi 
momenti,  quam  Apostolorum  potestati  Christus  apposuit; 
atqui  Apostolorum  potestas,  qualis  a Christo  modificata  fuit, 
perpetuo  durare  debet,  ex  Matth.  ult. ; ergo  pariter  primatus 
durare  debet.  — Primatus  institutus  est  a Christo,  ad  Ec- 
clesiae sua3  unitatem  constituendam  et  conservandam,  adeo- 
que  ad  Ecclesiae  essentiam  pertinet;  unitas  enim,  ut  postea 
probabitur.  Ecclesiae  essentialis  est;  et  primatum  tanquam 
unitatis  medium  institutum  esse  Patres  unanimiter  docent, 
cum  S.  Hieronymo  dicente  : Enus  inter  duodecim  eligitur,  ut 

(I)  Ut  Origenes,  hoin.  2 de  divers.,  Hieron.,  Hilar.,  Chrysost.,  Leo,  elc* 
Ct.  PeiTone,  De  Eccl.  n.  499  seqq. 

^2)  Cf.  Infra,  cap.  2,  art.  i,  propos,  u.  271. 

capite  constituto,  schismatis  tollatur  occasio.  Adv.  Jov.  1. 1,  c.  14. 
Ergo,  quamdiu  Ecclesia,  tanidiu  primatus  duraturus  est. 
. 169.  2*  Ex  tradit.  Patres  enim  Petri  primatum  perpetuo 

in  Romana  cathedra  perdurare  docent,  vocantes  eam  Petri 
cathedram,  contra  quam  nunquam  prxvaliturx  sunt  superbx 
inferorum  portx  ^i) ; ex  qua  profluxit  quidquid  in  Episcopis  au- 
ctoritatis est  {'■2).  — S.  Leo  : Sicuti  permanet  quod  in  ('.hristo 
Petrus  credidit,  ita  permanet  quod  in  Petro  Christus  instituit .. , 
Manet  ergo  dispositio  veritatis,  etB.  Petrus,  in  accepta  for titudine 
petrx  perseverans,  suscepta  Ecclesix  gubernacula  non  relinquit, 
Serm,  3 De  Natali  ipsius  (3). 

170.  OBJic.  1®  In  testimonio  Matth.  XVI,  verba  hsec  : super 
hanc  petram,  referuntur  ad  Christum,  non  ad  Petrum.  Non 
enim  dicit  Christus,  super  Petrum,  sed  super  petram.  Deinde, 
I'aulus  I Cor.  X,  4,  ait  : Petra  autem  erat  Christus;  et  I Cor. 
III.  11  : Fundamentum  positum  est,  quod  est  Christus  Jesus; 
ergo  Petrus  non  est  fundamentum  Ecclesiae  (4)  — R.  Neg. 
antec.  Snpev petram  idem  est  ac  super  Petrum',  nam  haec  duo 
efferuntur  eodem  vocabulo  syriaco  Kephas,  quo  Dominus 
usus  est;  cf.  Joan.  I,  42.  — Ad  probat,  nego  parallelmnum. 
Christus  quidem  est  petra,  et  S.  Petrus  est  petra;  Christus 
est  fundamentum  Ecclesiae,  et  Petrus,  imo  Apostoli  omnes 
fundamentum  sunt,  Eph.  II,  20;  sed  longe  diverso  modo  : 
nimirum  Christus  est  fundamentum ef  lapis  angu- 
laris, Petrus  secundarium  principale.  Apostoli  secundarium 
participativum  et  subordinatum. 

171.  Ohj.  2®  Omnes  Apostoli  sunt  aequales;  omnes  pro 
Christo  legatione  funguntur,  II  Cor.  Y,  20;  omnes  sunt  mini- 

1)  S.  August.  in  Psalmo  contra  partem  Donati. 

:2)  S.  Innoc.  Epist.  ad  Victric.  Rothom.  cap. '2.  — S.  Greg.  Nazianz.in 
oral.  Adversns  cos  qui  reprehensiones  aegre  ferunt.  Vid.  Perrone,  u.  576. 

(3’>  Ex  hac  propositione  cum  praecedenti  collata,  determinari  potest  Ec- 
clesiastici regiminis  forma,  quam  ik)ii  immerito  aristocratico-monarchicam 
vocaveris.  Cf.  Perronne.  De  Eccl.  n,  114. 

(4)  Mirum  est,  quot  modis  testimonia  haec  spiritus  superbiae  et  indocili- 
tatis sectariorum  in  sensus  pravos  detorserit.  Sed  frustra;  cum  lux  veritatis 
tanta  sit,  ut  nullis  obductis  nebulis  obscurari  queat.  Quare  egregie  S.  Fr.Sa- 
lesius  dicit  ministres  tachent  tantquils  peuvent,de  troubler  si  finement 
taclaire  foutainc  de  VEvangile,  que  S.  Pierre  n y pwsse  plus  trouver  ses 
cl^ifs  ..  Mais  si  ccci  nesl  pos  violer  l’ Ecriture,  jamais  hommene  lavioleim.  .. 
Et  s'il  est  permis  d'aller  ainsi  devinanl  sur  des  paroles  claires,  il  n'y  aurei 
plus  rien  en  l’ Ecriture  qui  ne  se  puisse  plier  d tout  sens.  Serm.  35  de  Eccl. 

siri  Christi  et  dispensatores  mysteriorum  Dei,  I Cor.  IV,  1, 
omnes  demum  eadem  potestate  donati  sunt;  ergo  Petrus 
nequaquam  primatum  jurisdictionis  accepit.  — Dist.  antec/ 
Omnes  sunt  aequales  potestate  Ordinis  et  Apostolatus,  conc.; 
jurisdictionis,  neg.  Et  in  eumdem  sensum  disting.  probat, 

172.  Oh].  3*  Atqui  omnes  sunt  aequales  potestate  jurisdi- 
ctionis; siquidem  ea  aequaliter  in  omnes  creaturas,  Mare, 
ult.  extenditur;  ergo.  — R.  Dist.  antec.  Sunt  aequales  pote- 
state jurisdictionis,  si  spectetur  genus,  aut  etiam  actualis 
ejusdem  extensio,  conc. ; si  spectetur  gradus,  neg.  Apostolo- 
rum jurisdictio,  licet  universalis,  tamen  subordinata  erat 
jurisdictioni  Petri;  nec  talis  erat  ut  in  sua  universalitate  ad 
Episcopos  successores  eorum,  sicut  jurisdictio  suprema  Pe- 
tri ad  successores  ipsius,  transmitti  deberet  (i). 

173.  Quae  ut  clare  intelligantur,  duo  sunt  animadvertenda. 
1)  Duplex  est  in  Apostolis  distinguenda  potestas,  pro  du- 
plici eorum  munere,  Apostolatus  nimirum  et  Episcopatus. 
Ratione  Apostolatus,  cum  dono  miraculorum  acceperant  au- 
ctoritatem praedicandi  Evangelium  per  orbem,  et  docendi 
omnes  gentes  verbis  et  scriptis  canonicis,  baptizandi,  ba- 
ptizatis alia  sacramenta  conferendi,  omniaque  praestandi 
quae,  ex  parte  sive  Ordinis  sive  jurisdictionis,  ad  formandam 
Ecclesiam  pertinebant.  — Ratione  Episcopatus,  acceperant 
potestatem,  congregatis  secum  fidelibus  Episcopos  et  Pasto- 
res praeficiendi,  ritus  ac  disciplinam,  leges  ac  poenas  sta- 
tuendi, omniaque  faciendi,  quae  ad  gubernandam  hanc  parti- 
cularem ecclesiam  spectabant. 

174.  2)  Utramque  potestatem  a Christo  omnibus  Apostolis 
immediate  fuisse  collatam,  communis  sententia  est.  — Prior 
erat  omnibus  ecqualis,  ut  qu»  ad  jactanda  per  orbem  Ecclesiae 
fundamenta,  esset  quodammodo  necessaria;  sed  tamen  insc- 
qualiter  cotlata,  quia  a Petro,  ta*nquam  ordinario  Pastore,  ad 
successores  transferenda ; ab  Apostolis  autem  ut  delegatis, 
sine  novo  mandato  non  transitura.  — Posterior  erat  inaequa- 
lis, quia  gubernatrix  Petri  potestas  ad  omnes  omnino  Eccle- 
sias, aliorum  autem  Apostolorum,  duntaxat  ad  eas  quas 
fundaverant, -porrigebatur ; inaequaliter  etiam  collata,  quia 

(1)  Cr.  Lielternianii,  lom.  2,  Dc  Eccl.  cap.  2,  art.  1 ;Perrone,  u.  454  seqq. 

Petri  auctoritas  protendebatur  supra  Apostolos,  non  item 
Apostolorum  supra  Petrum  (i). 

17o.  Obj.  4®  Patres  nomine  petrx  intelligunt  Christum 
ipsum;  ergo  Patres  dat»  interpretationi  Mattii.  XVI,  18,  non 
suffragantur.  — R Dist.  antec.  Patres  nonnulli  nomine  petrai 
intelligunt  Christum  ipsum,  ut  petram  principalem  et  meri- 
toriam firmitatis  Simonis,  qui  erat  petra  secundaria,  conc.; 
ad  exclusionem  petra3  secundariae,  neg.  Nullus  ex  Patribus 
sensum  litteralem  hujus  loci  a nobis  expositum  rejicit;  plu- 
rimi expresse  tradunt;  sed  ulterius  pro  more  suo,  in  sensum 
mysticum  et  moralem  inquirunt  (2), 

PROPOSITIO  VI. 

Eccleside  membra  non  sunt  soli  justi  aut  soli  prxdestinati ; sed 
etiam  peccatores  et  non  prxdestinati. 

176.  De  fide,  ex  damn.  articulis  1,  2,  3 etc.  inter  30  Joan- 
nis  Huss,  damn.  a Concilio  Constant,  et  Martino  V;  — item, 
ex  Trid.  Sess.  6,  can.  28;  — item,  ex  damn.  Prop.  72,  78 
Quesnelli,  et  Pistoriensium  io. 

177.  Ab  Ecclesiae  potestate,  seu  capite,  gradmn  facimus  ad 
membra  ejus.  Hic  una  occurrit  controversia,  adversus  Pro- 
testantes  et  Jansenianos,  qui  excludunt  ab  EcclesiaB  gremio 
fideles  gratia  sanctificante  destitutos,  quippe  qui  membra 
viva  non  sint;  aut  etiam  eos,  qui  aliquando  reprobi  futuri, 
membra  Ecciesia3  gloriosa?  nunquam  erunt. 

178.  Propositio  quoad  omnes  suas  partes,  probatur  pe** 
modum  unius,  sequentibus  argumentis. 

179.  PROB.  1°  Verbis  Domini,  qui  dicit  Matth.  XVIII,  15  : 
Si  peccaverit  in  te  frater  tuus...  dic  Ecclesia.  Si  autem  Eccle- 
siam non  audierit,  sit  tibi  sicut  ethnicus  et  publicanus.  — Et 
Matth.  IIJ,  Xlil  et  XXV,  Ecclesiam  suam  describit  variis  pa- 
rabolis, agri,  area?,  sageiicC,  decem  virginum,  nec  peccatores 
nec  reprobos  excludentibus. 

180.  2®  Praxi  Apostolorum,  qui  peccatores  hortantur  ad 
poenitentiam ; non  vero  eos  extra  Ecclesiam  versari  decla- 
rant. Cf.  1 Cor.  V;  I Joan.  1 et  II. 

<(1)  Theol.  Wircel).  be  Eccl.  cap.  3,  art.  1. 

Perroiie;  ii.  474.  — Bellarm.  DeRom.  Pontif.X.  1,  c.  10. 

18. 

181.  3®  Coiiscutit  universa  traditio.  S.  Gregorius  : Sancta 
Eccksia  decent  virginibus  similis  esse  denuntiatur.  In  qua,  quia 
mali  cum  bonis,  et  rejtrobi  cum  electis  admixti  sunt,  recte  similis 
virginibus  prudentibus  et  fatuis  esse  perhibetur.  Honi.  12  in 
Evang.  Cf.  August.  1.  De  unit.  Eccl.  cap.  12. 

182.  N.  B.  Ad  solvendas  difficultates,  distinguenda  sedulo 
est  Ecclesia  terrena  et  militans,  de  qua  hic  agimus,  ab  Eccle- 
sia gloriosa;  Ecclesia  adxquate  sumpta,  ab  Ecclesia  sumpta 
inadxquate;  Ecclesia  sumpta  secundum  animam,  ab  Ecclesia 
sumpta  secundum  corpus.  Distinguendum  similiter  inter 
membra  viva  ac  perfecta,  et  membra  imperfecta,  languida, 
inanimata,  quse  tamen  membra  sunt,  quamdiu  non  separan- 
tur a corpore,  cujus  neque  essentiali  sanctitati  officiunt. 
Aam  sicut  errores  privatorum  non  nocent  Ecclesiae  fidei,  ita 
nec  vitia  sanctitati. 

QUAESTIONES. 

183.  1®  Quinam  ad  Ecclesix  corpus,  tanquam  membra,  per- 
tinent? — R.  Ad  corpus  Ecclesiae  vere  pertinent  ii  omnes  et 
soli,  qui  corpori  huic  Christi  mystico  per  Baptismum  inserti 
sunt,  nec  ab  eo  per  haeresim,  schisma  aut  excommunicatio- 
nem, publice  separati.  Seu,  ii  omnes  et  soli  Ecclesiae  mem- 
bris sunt  accensendi,  qui  non  sunt  infideles,  catechumeni, 
aut  publici  haeretici,  schismatici  vel  excommunicati.  — Non 
sunt  Ecclesiae  membra  infideles;  quia  nunquam  fidelium 
cmtui  fuerunt  adjuncti,  nec  in  Christi  familiam  ingressi.  De 
iis  dicit  Paulus  I Cor.  V,  12  : Quid  mihi  de  iis  qui  foris 
sunt  judicare?  (i)  — Non  catechumeni;  licet  enim  a Patribus 
quandoque  dicantur  fideles,  haec  tamen  appellatio  non  stricte 
est  accipienda.  Nam  Patres  passim,  ut  Gregorius  Nyss.  (2), 
catechumenos  ut  peregrinos  qui  sunt  in  vestibulo,  non  ut 
filios  spectant ; et  Baptismum  ut  Ecclesiae  portam,  et  tan- 
quam nativitatem  spiritualem  habent,  qua  proselytse  gene- 
rantur in  filios.  — Non  hxretici  publici.  Tales  sunt  ii  omnes 
et  soli  qui,  in  re  ad  fidem  pertinente,  pertinaciter  et  palam  ad- 
versantur certdc  et  ipsis  indicatae  definitioni  Ecclesiae.  Hi  ab 

(1)  Cf.  Trid.  Sess.  U,  c.  2. 

(2  Orat.  40,  Ct.  Regnier,  tract.  IJe  Eccl.  pari.  2,  sect.  2.  ApudMigne, 
Cni‘SHS  compl.  tom.  i. 

Ecclesia  exulaiit;  nam  i)  vocantur  in  Scriptura  antichristi, 
lupi  rapaces,  naufragi,  ethnici  et  publicani,  indigni  omni  al- 
loquio et  conversatione  fidelium.  2)  SS.  Patres  ab  iis  tanquam 
a perfidis  hostibus  summopere  abhorrent.  Cum  S.  Polycar- 
pus  sub  Aniceto  Papa  in  Urbem  venisset,  ibique  ei  occurrens 
Marcion  dixisset  : Cognoscis  nos?  S.  Episcopus  respondit  : 
Cognosco  primogenitum  diaboli.  3)  Notam  Christi  fidelium 
propriam  non  habent,  quae  est  nota  unitatis  in  fide  (i),  ut 
infra  videbimus.  — Non  schismatici  manifesti.  Sicut  haeretici 
rumpunt  vinculum  fidei,  ita  schismatici  vinculum  solvunt 
charitatis.  Schismatici  sunt  ii,  qui  ita  scse  subtraxerunt  ab 
obedientia  legitimorum  pr sepositorum  Ecclesix,  ut  omni  cum 
iis  communione  careant  (2).  Exulant  ab  Ecclesia  : nam  i)  Ec- 
clesia est  unum  corpus  per  auctoritatem  ; ergo  qui  auctoritati 
non  subjacet,  ab  unitate  corporis  separatus  est.  2)  Ita  sense- 
runt omnes  Patres,  qui  damnantes  schismata  Novatiani  et  Do- 
nati saec.  III  et  IV,  schismaticos,  aiunt,  Christi  vestem  incon- 
sutilem scindere  (3).  — Demum  non  pertinent  ad  Ecclesiam 
excommunicari  denuntiati ; isti  enim  sunt  legitima  potestate 
separati,  et  membris  abscissis,  aut  civibus  in  exilium  ejectis 
assimilandi  (4). 

184.  Q.  2®  Quinam  ad  Ecclesix  animam  pertinent?  — 
Pi.  Quanquam  Ecclesia  spectata  ut  sponsa  Christi,  aBternum 
cum  ipso  regnatura,  omnibus  et  solis  ad  gloriam  electis  con- 
stet; falsum  tamen  est,  ad  ejusdem  animam  omnes  et  solos 
preedestinatos  proprie  et  immediate  pertinere.  Etenim  ad 
eamdem  primo  ac  praicipue  justi;  altero  autem  veluti  gradu 
ii  spectant  omnes,  qui  vita  supernaturali  tantum  inchoata 
fruuntur. 

185.  Scilicet  EcclesiaB  anima  consistit  in  interno  spiritu,  seu 
influxu  Christi  per  gratiam  spiritaliter  vivificantem.  Ha3c  au- 
tem spiritalis  vivificatio  gradus  admittit,  quorum  primus  est 
fides,  secundus  spes,  tertius  et  summus  est  plenitudo  vita3 
Christianae,  nimirum  gratia  sanctificans,  quacum  necessario 
connexa  est  charilas.  Itaque  ad  Ecclesiae  animam  praecipue 

(t)  Joan.  XVII,  21  et  25.  Ct.  Epist.  ad  Tit.  III,  10.  — (2j  Gf.  Regnier  ibid. 

(5}  August.  Tract.  Il8  m Joan.  Ct.  S.  Cyprian.  Epist.  69. 

{i)  Ct.  Hegiiier,  ubi  supia.  liem.  Wirceb.  Tlieol.  De  Eccl.  cap.  i,  art.  2. 

pertinent  qui  gratia  sanctificante,  seu  vita  Christi  vivunt,  sci- 
licet justi;  deinde  vero  quasi  secundario,  ii  omnes  qui  hanc 
supernaturalem  vitam  aliquatenus,  id  est,  per  spem  vel  saltem 
per  fidem,  participant,  in  quibus  duobus  vita  inchoata  con- 
sistit. 

ARTICULUS  III. 

DE  ECCLESI/E  PROPRIETATIBUS  ET  NOTIS. 

186.  Hactenus  considerantes  quonam  pacto  societas  a Chri- 
sto instituta,  fidelium  multitudine,  sub  una  potestate  tanquam 
capite  coadunata,  in  unum  corpus  coalescat;  ipsam  naturam 
seu  essentiam  Ecclesiae  physicam  perpendimus.  Jam  de  pro- 
prietatibus ejus  et  notis  agendum. 

QUESTIO  PR.EVIA. 

187.  Quid  sunt  proprietates,  dotes  et  notx  Ecclesise?  — 
R.  Proprietates  generatim  dicuntur  omnia  quaecumque  enti 
insunt,  praeter  ipsam  essentiam.  Hoc  generali  sensu,  proprie- 
tatum nomine  vocantur  etiam  attributa,  qualitates,  dotes  vel 
perfectiones  entis. 

188.  Dividuntur  autem  proprietates  in  essentiales  et  acci- 
dentales : dicuntur  accidentales,  quae  abesse  possunt  salva 
essentia;  essentiales  vero,  seu  necessarix,  quae  ita  cum  essen- 
tia, saltem  physica,  connexae  sunt,  ut  ipsa  salva  abesse  non 
possint.  Sic  in  humano  corpore,  accidentale  est  ut  sit  proce- 
rum vel  parvum;  essentiale  vero,  ut  habeat  calorem,  sangui- 
nis motum,  respirationem,  activitatem. 

189.  In  praesenti  articulo,  nomine  proprietatum  intelligi- 
mus  qualitates  illas,  quae  Ecclesiae  naturae,  qua  societas  est, 

. superaddita3  concipiuntur.  Sunt  omnes  essentiales  ac  neces- 
sariae ; et  definiri  possunt  : Qualitates,  dotes,  vel  elementa, 
quee  divinus  fundator  Ecclesise  suee  inesse  voluit. 

190.  Sunt  autem  octo  sequentes  : necessitas,  indefectihilitas, 
infallibili tas,  visibilitas,  unitas,  sanctitas,  calholicitas , apo~ 
stolicitas. 

191.  Inter  has,  quaedam  aliquando  specialius  vocantur 
proprietates , aliae  vero  dotes.  Cum  autem  nulla  specifica  diffe- 
rentia inter  eas  intercedat,  haec  distinctio  non  visa  est  ado- 

ptaiida,  quam  praiterea  ipsa  methodi  claritas  minime  rcqui  - 
rit. 

192.  Illud  tamen  animadvertendum  est  circa  quatuor  ulti- 
mas proprietates,  eas  simul  esse  proprietates  et  notas  Eccle- 
sice  Christi.  Porro  nota  generatim  est  indicium  vel  signum 
extrinsecum,  quo  res  quaepiam  dignoscitur.  Speciatim  vero, 
nota  Ecclesise  definiri  potest  : Proprklaiis  invisibilis  divini-us 
inditx  extr inseca  manifestatio . 

193.  Proprietates  et  notx,  materialiter  et  ontologice  sum- 
ptae, in  unum  idemque  recidunt;  formaliter  vero  et  logice, 
distinguuntur.  Etenim  quatuor  Ecclesiae  notae  sunt  ipsae  pro- 
prietates, quatenus  manifestatae.  De  notis  autem  fusius  in- 
fra (i). 

194.  Hae  notiones  sufficiunt  ad  viam  parandam  huic  arti- 
culo, ubi  principalius  de  proprietatibus,  de  notis  vero,  non 
nisi  secundario  erit  agendum. 

Propositio  I,  de  Ecclesice  necessitate. 

Propositio  II,  de  ejus  indefectibilitate. 

Propositio  III,  de  ejus  infallibilitate. 

Propositio  IV,  de  ejus  visibilitate. 

Propositio  de  ejus  unitate. 

Propositio  VI,  de  ejus  sanctitate. 

Propositio  VII,  de  ejus  catholicitate. 

Propositio  VIII,  de  ejus  aposto licitate. 

PROPOSITIO  I. 

Christus  Ecclesiam  suam  instituit  ut  societatem  necessariam, 

ita  ut  extra  illam  nulla  sit  salus. 

19o.  De  fide  ex  Later.  IV,  cap.  Firmiter  : Una  est  fidelium 
universalis  Ecclesia,  extra  quam  nullus  omnino  salvatur.  Item 
ex  Brevi  Greg.  XVI  ad  Episcopos  Ba variae,  de  Matrim.  mixt. 

196.  Dicitur  Ecclesiam  esse  necessariam,  hoc  est,  omnes  eam 
ingredi, et  membra  corporis  ejus  fieri,  divino  mandato  teneri. 
— Duplici  sensu  Ecclesia  potest  dici  necessaria  : 1®  quoad  se 
ac  institutionem  suam,  2*  quoad  nos  ac  ingressionem  nostram. 
De  posteriore  in  Proposllione  agitur,  quo  sensu  Ecclesia  di- 
citur necessaria,  tanquam  medium  salutis.  — Extra  illam 
nulla  salus  : hoc  est,  extra  illam  culpabiliter  versantibus,  ac 
(1)  Cap.  II,  art.  2,  n.  284  seqq. 

proinde  nec  ad  animam  nec  ad  corpus  Ecclesiae  pertinenti- 
bus, nulla  salutis  via  remanet. 

197.  i>ROP.  1 PARS.  Necessaria  est.  1°  Mare,  ultimo 
Evanyelium  omni  creaturx  : qui  crediderit  et  baptizatus  fuerit 
salvus  erit;  qui  non  crediderit^  condemnabitur.  — Confirmatur 
ex  Joan.  XXI  et  XIV  : Sicut  misit  me  Pater,  et  ego  mitto  vos... 
Ne.no  venit  ad  Patrem  nisi  per  me. 

198.  2®  Omnes  jure  divino  tenentur  veram  Christi  religio- 
nem sequi;  sed  lisec  non  invenitur  nisi  in  vera  Ecclesia,  quam 
Christus  unicam  instituit  suse  religionis  depositariam  ; ergo 
jure  divino  omnes  intrare  Ecclesiam  tenentur. 

199.  II  PARS.  Extra  Ecclesiam  nulla  salus.  1®  Ecclesiam  in- 
trandi obligatio  est  de  jure  positivo  divino  ; atqui  sine  hu- 
jusmodi obligationis  impletione  nulla  est  salus;  ergo. 

200.  2**  Apostoli  et  Patres  idem  docent.  I Tim.  I,  19  : Qui- 
dam circa  fidem  naufragaverunt;  ex  quibus  est  Hymenxus  et 
Alexander,  quos  tradidi  Satanx,  ut  discant  non  blasphemare . 
Quibus  verbis  Apostolus  innuit,  eos  qui  veram  fidem  deserunt 
esse  biasphemos,  e navi  Ecclesice  delapsos,  et  in  lluctibus 
perituros,  nisi  salutari  pauia  emendati  resipiscant. 

201.  S.  Cyprianus  : Habere  non,  potest  Deum  Patrem,  qui 
Ecclesiam  non  habet  Matrem.  Si  potuit  evadere  quispiam  qui 
extra  arcam  Noe  fuit,  et  qui  extra  Ecclesiam  foris  fuit  evadet. 
Lib.  de  Unit.  Eccl. 

202.  3*  Ex  consensu  ecclesiarum  acatholicarum.  Omnes, 
etiam  Protestantes,  saltem  practice,  tenuerunt,  nullam  esse 
extra  veram  Ecclesiam  salutem.  Ideo  Ecclesiae  gremium  per 
systema  articulorum  fundamentalium,  ultra  modum  dilatare 
conati  sunt,  ut  plures  sectae  possent  salvari. 

PROPOSITIO  11. 

Christus  Ecclesiam  suam  instituit  in  existendo 
indefectibilem. 

203.  De  fde,  quod  in  Symboli  articulo  de  Ecclesia  conti- 
netur. Cf.  Propositionem  damn.  Quesnelli  9o,  et  Pistor.  77. 

^0^.  IndefectibilitasproprietdiS  est  cum  praecedenti  connexa. 
Si  enim  omnes  homines  Ecclesiam  intrare  tenentur,  haec 
indefectibilis  esse  debet.  Indefectibilitas  nimirum  est  ea 

Ecclesiae  dos,  vi  cujus  ipsa,  qualis  a Christo  constituta  est, 
eadem  illa  persona  moralis  quae  de  Christo  nata  est,  cum 
omnibus  proprietatibus  suis,  usque  immutabilis  perseverat. 
Includit  ergo  perpetuitatem,  qua  tamen  latius  extenditur; 
nam  perpetuitas  sua  notione  durationem  importat  nunquam 
interrumpendam  ; indefectibilitas  vero  durationi  immutabili- 
tatem superaddit  (i). 

205.  PROB.  Christus  Ecclesiam  suam  constituit  indefectibi- 
lem,  si  voluit  eam  esse  perpetuam  et  immutabilem;  atqui 
utrumque  voluit;  ergo. 

206.  1°  Voluit  eam  esse  perpetuam.  — Luc.  I,  32  : Dabit  illi 
Dominus  Deus  sedem  David patris  ejus;  et  regnabit  in  Domo  Ja~ 
cob  in  deternum,  et  regni  ejus  non  erit  finis.  — Matth.  XYI,  18: 
Et  portx  inferi  non  prxvalebunt  adversus  ea/7^.— Ibi d. XXVIII, 
20  : Ecce  ego  vobiscum  sum  omnibus  diebus.,  usque  ad  consum- 
mationem sxculi. 

207.  Ecclesia  instituta  est  propter  Christi  religionem,  quae, 
debet  esse  perpetua  ; ergo  Ecclesia  ipsa  perpetua  sit  necesse 
est. 

208.  2®  Voluit  eam  esse  immutabilem.  — i)  Ecclesia  perpetuo 
duratura,  ea  est  quam  Christus  instituit;  ergo  immutabilis 
est  : secus  enim,  non  ea  ipsa  perduraret  quam  Christus  in- 
stituit. 

209.  2)  Ecclesia  ab  ipsa  Christi  religione  realiter  non  di- 
stinguitur, seu  eadem  reapse  est  cum  Christi  religione ; atqui 
haec  probata  fuit  esse  immutabilis  (2) ; ergo  pariter  Ecclesia 
immutabilis  est. 

PROPOSITIO  111. 

Christus  Ecclesiam  suam  instituit  in  fide  infallibilem. 

210.  De  saltem  definibili,  ut  ex  probationibus  patebit. 
Dico  saltem  definibili : quia  infallibilitatem  ita  aperte  semper 
Ecclesia  supposuit  et  professa  est,  ut  haec  professio  definitioni 
aequivaleat.  Sic  ex.  gr.  loquuntur  Patres  Nic.  II,  an.  787  : 
Sequentes  catholicx  traditionem  Ecclesix:  nam  Spir itus S.  hanc 
esse  novimus;  qui  nimirum  in  ipsa  inhabitat... 

(1)  Immutabilitas  haec  intelligencla  sensu  supra  explicato,  introd.  § III. 
propos.  5,  n.  23.  — (2)  Supra,  n.  23. 


216 


TIIACT.  111.  DE  ECCLESIA. 


211.  Dicitur  infallibilis  Ecclesia,  nimirum  prout  est  docens 
et  prout  est  credens.  Itaque  infallihilitas  statuitur,  tum  in 
docendo,  quae  proprie  in  fallibil  itas  esi;  ium  in  credendo,  qua? 
proprie  inerrantia  vocatur.  Ha?c  duo  intime  connexa  sunt  ; 
ita  tamen,  ut  inerrantia  ab  infallibilitate  magisterii  pendeat. 
— Porro  cum  Ecclesia  docendi  munere  fungitur,  triplex 
implet  olficium  : testis,  judicis  et  inagistrx.  Testis  est  in 
exponendis  tklei  veritatibus,  quas  a Christo  accepit : judex, 
in  dirimendis  controversiis  circa  fidem ; magistra  in  mini- 
sterio quotidiano  praedicationis  exercendo.  — In  unoquoque 
ex  his  tribus  infallibilem  Ecclesiam  esse,  docent  Catholici ; 
negant,  practice  saltem,  Protestantes  : quippe  qui  Ecclesiae 
auctoritati  systema  spiritus  privati,  afflatus  interni,  vel  pri- 
vata? cujuscumque  sacrarum  Scripturarum  interpretationis, 
substituant. 

212.  PROP.  I PARS.  Ecclesia  est  infallibilis  in  docendo.  31atth. 
ult.  : Docete  omnes  gentes...  Ecce  ego  vobiscum  sum  (docenti- 
bus) usque  ad  consummationem  seeculi.  — Joan.  XIV,  16,  26  : 
Ego  rogabo  Patrem;  et  alium paraclitum  dabit  vobis, ut  maneat 
vobiscum  in  deternum...  ille  vos  docebit  omnia.  Et  XVI,  13  : ///e 
docebit  vos  omnem  veritatem. 

213.  II  PARS.  Infallibilis  in  credendo.  Ecclesia  est  perpetuo 
duratura;  ergo  in  fide  indefectibilis  : secus  enim  non  jam 
esset  Ecclesia,  seu  vera  societas  Christi  fidelium,  illa  nempe 
quam  Christus  instituit. 

214  I Tim.  III,  Io  : Scias  quomodo  oporteat  te  in  domo  Dei 
conversari,  qux  est  Ecclesia  Dei  vivi,  columna  et  firmamentum 
veritatis. 

PROPOSITIO  IV. 

Christus  Ecclesiam  suam  instituit  ut  societatem  visibilem. 

213.  Propositio  certa  ac  fidei  proxima,  ex  art.  1,  3,  3,  6,  21, 
Joann.  Huss.  damn.  a Cone.  Constant,  et  Mart.  V;  item  ex 
Quesn.  72%  seqq. 

216.  Ecclesiae  visibilitas  connexa  est  cum  ejus  necessitate  : 
si  enim  adiri  ab  hominibus  debet,  necesse  est  ut  videri  et 
agnosci  possit. 

217.  Visibilis  autem  Ecclesia  dici  potest  materialiter  et  for- 
maliter  : materialiter,  quatenus  constat  ex  hominibus  qui 
oculis  videri  possunt;  et  ita  omnes  justi  sunt  visibiles,  licet 
justitia  eorum  videri  non  possit.  — Formaliter,  quatenus 
videri  potest  qua  Ecclesia  est,  et  characteres  prsefert  conspi- 
cuos divinitatis  suae.  Ita  ipse  Christus  Dominus  visibilis 
fuit  in  terra,  non  tantum  qua  Homo  erat,  sed  etiam  qua 
Homo-Deus;  cum  divinitas  ejus  signis  manifestis  efful- 
geret. 

218.  Protestantes  visibilitatem  formalem  Ecclesiae  negarunt, 
dicentes,  eam  vel  constitui  solis  justis  aut  praedestinatis;  vel 
saltem  absconditam  in  vere  credentibus  delitescere.  — Nos 
Ecclesiam  ex  Christi  institutione  visibilem  dicimus  : non 
eo  tantum  sensu,  quod  sit  coetus  hominum  visibilium ; sed 
ita  ut,  qua  Ecclesia  Christi  est,  inter  omnes  sectas  sit  visibi- 
libus characteribus  conspicua. 

219.  PROB.  1®  Ex  Scriptura.  Isai.  II,  2 : Erit  in  novissimis 
diebus  prxparatus  mons  domus  Domini,  in  vertice  montium,  et 
elevabitur  super  colles,  et  fluent  ad  eum  omnes  gentes. — Mattii. 
V,  14:  Non  potest  civitas  abscondi  supra  montem  posita. — Act. 
XX,  28  : Attendite  vobis  et  universo  gregi,  in  quo  vos  Spiritus 
sanctus  posuit  Episcopos  regere  Ecclesiam  Dei. 

220.  2«  Ex  traditione.  Origenes  : Ecclesia  plena  est  fulgore 
ab  oriente  usque  ad  occidentem . Homil.  in  MattO. — S.Chryso- 
stomus  : Facilius  est  solem  exstingui,  quam  Ecclesiam  deleri. 
Hom.  4 in  cap.  LX  Isaiae. 

221.  3®  Ex  natura  Ecclesix. Ecclesia,  est  societas  hominum; 
atqui  haec  est  necessario  visibilis.  Nam  in  omni  societate 
humana  est  aliqua  auctoritas;  haec  autem,  cum  non  nisi  in 
subditos  cognitos  et  spectabiles  exerceri  possit,  visibilitatem 
in  societate  supponit.  — Praeterea  Ecclesia  est  societas  neces- 
saria*; ergo  hominibus  innotescere  debet  (i). 


(1)  Non  desunt  ipsorum  Protestanlium  Ifestimonia  nobis  suffragantia,  ut 
art.  12  Confess.  Saxonicae.  Cf.  Wallenburgicos.  De  unit.  Eccl.  I.  1,  c.5. 

PROPOSITIO  V. 

Vilitas  simul  proprietas  et  nota  verse  Christi  Ecclesice  est. 

222.  Prima  pars  de  fide  est,  ex  Symbolo  Constantinop.  : 
Credo...  unam,  sanctam,  catholicam  et  apostolicam  Ecclesium.- 
— Altera  pars,  asserens  unitatem  esse  simul  notam,  fide 
certa  est,  ut  ex  probatione  patebit. 

223.  Unitus  Ecclesise  in  eo  consistit,  ut  ad  instar  individui, 
hominis  viventis,  pluralitatem  et  divisionem  excludat;  com- 
plectitur itaque  duo  : unicitatem  et  unionem. 

224.  Unicitas  excludit  pluralitatem  Ecclesiarum,  tum  si^ 
multaneam  tum  successivam. 

225.  Unio  excludit  divisionem;  et  in  eo  consistit,  ut  ex 
omnium  Ecclesia3  partium  ac  membrorum  connexione,  com- 
positum quoddam  unum,  seu  corpus  efficiatur,  perfecte,  tam 
ratione  sui,  quam  ratione  temporis  et  spatii  indivisum.  1°  Ra- 
tione sui,  unio  ex  triplici  unitate  partiali  constituitur,  fidei 
scilicet,  hierarchise  et  cultus.  — Unitas  fidei,  cui  connexco 
sunt  spes  et  charitas,  quae  ex  fide  consequi  solent,  merito 
quoque  unitas  animse,  vel  animorum,  dicitur.  — Unitas  hie- 
rarchiae,  in  una  auctoritate  suprema  sita  est,  a qua  totum 
corpus  gubernatur  et  regitur  : haec  merito  unitas  corporis 
vocatur. — Unitas  cultus  consistit  in  uno  eodemque  sacrificio^ 
in  iisdemque  sacramentis,  quibus  religio  exercetur  : haic 
quoque  recte  unitas  operationis  vocari  potest.  — 2»  Ratione 
temporis  et  spatii.  Ecclesiae  unitas  perfecte  indivisa  esse  con- 
cipitur, si  omnibus  saeculis  quibus  exstitit,  omnibus  quoque 
mundi  partibus  quibus  disseminata  est,  una  eademque  appa- 
ret in  fide,  in  hierarchia  et  in  cultu ; haud  secus  ac  sol  idem 
semper  esse  conspicitur,  eademque  perpetuo  luce  cTmnes 
mundi  partes  illustrat 

226.  Dicifur  in  propositione,  unitatem  esse  simul  proprie- 
tatem et  notam  : scilicet,  proprietas  est,  quatenus  elementum 
seu  charisma  divinitus  Ecclesi»  inditum;  nota  vero,  quate- 
nus illa  indita  virtus,  extrinsecus  conspicua  apparet. 

227.  PROB.  I PARS.  Unitas  est  Ecclesise  proprietas,  si  Chri- 
stus Ecclesiam  suam  unam  esse  voluit  in  tide,  in  hierarchia 

titin  cultu,  quamdiu  et  ubicumque  ea  esset  exstitura;  atqui 
iil  Christum  voluisse  Scriptura  et  Traditio  demonstrant;  ergo. 

228.  Societas  Christi  fidelium  vocatur  Ecclesia  Christi, 
non  Ecclesiae;  sedificium,  templum  (i),  domus  (2)  quam  ipse 
a3dilicavit;  regnum  Christi,  corpus  Christi  unum,  ovile  Christi 
cujus  unus  pastor  (3). 

229.  Joanii  XVil,  T1  seqq.  : Pater  sancte,  serva  eos  in  no- 
mine tuo,  quos  dedisti  mihi ; ut  sint  unum  sicut  et  nos...  Non 
pro  eis  autem  rogo  tantum,  sed  et  pro  eis  qui  credituri  sunt  per 
verbum  eurum  in  me;  ut  omnes  unum  sint,  sicut  tu,  Pater,  in 
me,  et  ego  in  te,  ut  et  ipsi  in  nobis  unum  sint;  ut  credat  mundus 
quia  tu  me  misisti. 

230.  Eph.  IV,  3,  seqq.  : Solliciti  servare  unitatem  Spiritus 
in  vinculo  pacis.  Unum  corpus,  et  unus  spiritus,  sicut  vocati 
estis  in  una  spe  vocationis  vestrse.  Unus  Dominus,  una  fides, 
unum  Baptisma.  Unus  Deus  et  pater  omnium,  qui  est  super 
omnes,  et  per  omnia  et  in  omnibus  nobis.  — I Cor.  X,  17  : Unus 
punis,  unum  corpus  multi  sumus,  omnes  qui  de  uno  pane  par- 
iicipamus. 

231.  2®  Traditio.  S.  Ambrosius  Ecclesiam  vocat  congre- 
gationem, qux  in  unum  connexum  corpus  atque  compactum, 
unitate  fidei  et  charilale  assurgit.  De  offic.  I.  3,  c.  3. 

232.  S.  Cyprianus  : Quomodo  solis  multi  radii,  sed  lumen 
unum;  et  rami  arboris  multi,  sed  robur  unum  tenaci  radice 
fundatum;  et  cum  de  fonte  uno  rivi  plurimi  defluunt,  numero- 
sitas licet  diffusa  videatur  exundantis  copia  largitatis,  unitas 
lumen  servatur  in  origine.  Avelle  radium  solis,  a corpore,  divi- 
sionem lucis  unitas  non  capit.  Ab  arbore  frange  ramum,  fractus 
germinare  non  poterit.  A fonte  prxcide  rivum,  prxcisus  arescet. 
Sic  et  Ecclesia  Domini  luce  perfusa,  per  orbem  totum  radios 
suos  porrigit,  unum  tamen  lumen  est,  quod  ubique  diffunditur. 
Hamos  suos  in  universam  terram  copia  ubertatis  extendit,  pro- 
fluentes largiter  rivos  latius  expandit  : unum  tamen  caput  est, 
et  origo  una,  et  una  mater  fcecunditatis  successibus  copiosa. 
Illius  fcetu  nascimur,  illius  lacte  nutrimur,  spiritu  ejus  anima- 
niur.  Adulterari  7ion  potest  sponsa  Christi,  incorrupta  est  et  pu- 


(1  Eph.  11,21.  — Hebr.  III,  5,  G.  — (5)  Joan.  X,  16. 

fiica.  ruam  domum  novit,  unius  cubilis  sanctitatem  casto  pu- 
dore custodit.  Ho  unit.  Eccl.  n 20. 

2‘]3.  II  PAUS.  Unitas  est  Ecclesia^  nota,  si  extrinsecus  ap- 
paret, et  ab  ipso  Christo,  ac  SS.  Patribus,  tanquam  vera; 
Ecclesiae  tessera  exliibetur;  atqui  talis  est  unitas.  — Ete- 
nim unitas  Spiritus  extrinsecus  apparet,  tum  in  unitate 
Syml)n]i  seu  confessionis,  tum  in  unitate  regiminis  seu 
comi-mnione  pastorum,  tum  denique  in  unitate  sacrificii  et 
sacramentorum ; et  quidem  pro  omni  tempore  et  loco,  ad 
qua?  vera  Christi  Ecclesia  extenditur. 

234.  Exhiberi  autem  unitatem  tanquam  tesseram,  ex  cita- 
tis Joan.  XVII  et  Cypriani  verbis  facile  cernitur. 

PROPOSITIO  VI. 

Sanctitas  est  simul  proprietas  et  nola  verx  Christi  Ecclesiae. 

23o.  Pars  prior  est  de  fide,  altera  fide  certa,  ut  dictum  f 3t 
de  Unitate. 

236.  Ecclesia  dicitur  sancta,  fere  sicut  arbor  dicitu’’  fru- 
ctifera. Arbor  fructifera  dicitur,  tum  quia  naturam  fiuctife- 
ram  habet,  ac  virtutem  continet  fructificandi;  tum  quia 
reapse  fructus  producit : ita  Ecclesia  non  solum  ex  Christo, 
tanquam  ex  divina  radice,  virtutem  habet  fererdi  fructum 
inultum  (i);  sed  etiam  revera  fructus  omnigenas  et  mirabiles 
sanctitatis  perpetuo  fundit. 

237.  HcCC  porro  sanctitas  simul  Ecc]^‘sia3  proprietas  est  et 
nota.  Ut  est  proprietas,  multipliciter  ^pectari  potest.  Est  enim 
Ecclesia  sancta  1®  in  Auctore  suo,  2®  in  essentia  seu  consti- 
tutione sua,  3"  in  fine  suo,  4®  in  mediis  suis,  o"  in  capite  suo 
Chri*^':;,  6'^  in  ipso  corpore  seu  membris  suis,  quse  divinis 
charismatibus,  nempe  gratia  sanctificante  et  dono  miraculo- 
rum, pollent. 

238.  Sanctitas,  ut  est  nota,  spectari  potest  tantum  in  cor- 
pore et  membris  Ecclesiae;  consistitque  i®  in  cultu  eximia- 
rum virtutum,  2*^  in  miraculis.  Hffic  enim  duo  intuentium 
oculos  tanquam  cadesti  fulgore  percellunt,  adeo  ut  viri 
:sancti  et  thauinaturgi  luceant  sicut  luminaria  in  mundo  {'■2). 

(!  Cf.  Joan.  Ti.  — (2  Phil.  II,  15. 

239.  PROB.  Sanctitas  est  simul  proprietas  et  nota  Ecclesiae, 
si[l®  divinus  Auctor  et  Caput  ejus  eam  sanctam  esse  voluit  in 
essentia  seu  constitutione  sua,  in  fine  et  mediis  suis;  et  si 
2®  eam  in  corpore  et  membris  dotavit  charismatibus  iis,  quae 
sese  tum  virtutibus  eximiis,  tum  miraculis  proderent;  atqui 
hiec  duo  facta  constant;  ergo. 

240.  1”  Auctor  divinus  Ecclesiae  voluit  eam  esse  sanctam.  — 
Cum  enim  Ecclesiae  Auctor  et  Caput  sit  ipse  Christus,  con- 
stitutio sit  opus  Christi,  finis  sit  hominum  sanctificatio  ac 
salus,  media  sint  doctrina  sancta  et  sacram^ita  ; sponte  patet, 
in  omnibus  his  Ecclesiam,  voluntate  Auctoris  sui,  esse  san- 
ctissimam. 

241.  2°  Christus  voluit  Ecclesiam  suam  pollere  tum  gratia  et 
virtutibus  eximiis,  tum  dono  miraculorum. 

242.  i)  Gratia  et  virtutibus.  — a)  In  genere.  Eph.  V,  2o  : 
Christus  dilexit  Ecclesiam  et  se  ipsum  tradidit  pro  ea,  utilium 
sancti ficaret,  mundans  lavacro  aqux  in  verbo  vitx;  ut  exhiberet 
ipse  sibi  gloriosam  Ecclesiam,  non  habentem  maculam  aut  ru- 
gam, aut  aliquid  h ujusmodi ;sed  ut  sit  sancta  et  immaculata . — 
Joaii.  X,  10  : Ego  veni  ut  vitam  habeant  et  abundantius  ha- 
beant.— Matth.  V,  16  : Sic  luceat  lux  vestra  coram  hominibus, 
ut  videant  opera  vestra  bona,  et  glorificent  Patrem  vestrum  qui 
in  ccclis  est  (i). 

243.  b)  In  specie,  Christus  Ecclesiam  suam  pollere  voluit 
divina  charitate,  constantia  usque  ad  sanguinis  effusionem,  tri- 
plici perfectione  paupertatis,  virginitatis  et  obedientix  (i2). 

Of.  Pljil.  II,  13;  Tit.  !1,  14;  Rom.  VIII,  29;  Eph.  I,  4. 

(2)  Hai  Ires  virtutes  vocantur,  quorum  observatio  vi- 

tam peiTectionis  constituit. Quod  si  observatio  consiliorum  suscipiatur  modo 
stabili  et  in  perpetuum,  enascitur  peculiaris  vitae  status,  qui  status  perfe- 
ctionis sive  status  religiosus  vocatur,  a statu  vitae  communis,  seu  mandato- 
rum, divina  ordinatione  distinctus.  Stabilitas  ad  statum  religiosum  requi- 
sita, regulariter  in  Iribus,  ut  aiunt,  religionis  votis  fundatur,  quibus  homo 
in  perpetuum  se  tradit,  consecrat  ac  devovet  divino  obsequio.  Fideles  qui 
hunc  in  modum  se  Deo  consecrant,  religiosi,  vel  etiam  regulares  nuncu- 
pari solent;  cujusmodi  omni  tempore,  licet  varia  forma,  in  Ecclesia  Ilorue- 
^ runt.Nou  tantum  enim  religiosorum  origo  ad  saeculum  quartum  vel  tertium 
* ascendit,  quod  quidam  falso  asseruerunt ; sed  ut  ipse  Protestans  Mosheim 
fatetur  (Hisl.  Christ.  saec.  2,  § 3o;  etsaec.  3,  § 28.),  et  alius  Protestans  Bin  - 
gljam  probat  (Orig.  Eccles.  t.  3,  1.  7,c.  1),  ad  ipsa  Christianismi  [irimordia 
pertingit.  Imo  dici  potest,  religiosam  vitam  ab  ipsis  Apostolis  tuisse  cui 
tam,  quippe  qui  consilia  et  exempla  Domini  perfectissime  secuti  sunt; 
quemadmodum  testantur,  Matth.  XIX,  27  : Ecce  uos  reliquimus  omnia,  et 

.!oan.  XHI,  ?)i:  Mjndatmn  novum  do  cohis:  utdiliyatis 
invicem  sicut  dilexi  vos...  in  hoc  cognoscent  omnes  quia  disci- 
puli mei  estis^si  dilectionem  habueritis  ad  invicon. — IJoan.III, 
'16  : in  hoc  cognovimus  charilatem  Dei,  quoniam  ille  animam 
suampro  nobis  posuit:et  nosdebem  us  pro  fratribus  animas  ponere . 

i2i5.  Joan.  XV,  20  : ]Son  est  servus  major  domino  suo.  Si  me 
persecuti  sunt  et  vos  persequentur.  — Matth.  X,  19  : Quum  au- 
tem tradent  vos,  nolite  cogitare  quomodo  aut  quid  loquamini  : 
dabitur  enim  vobis  in  illa  hora  quid  loquamini. 

246. j[Matth.  XJX,  21  : Si  vis  perfectus  esse,  vade,  vende  qux 
habes  et  da  pauperibus,  et  habebis  thesaurum  in  coelo;  et  veni 
.sequere  me. — Ibid.  12:  Sunt  eunuchi  qui  se  ipsos  castraverunt 
propter  regnum  coelorum.  Qui  potest  capere  capiat,  Cfr.  Y,  28, 
29;  Lue.  IX,  23.  — .loan.  XIII,  lo  : Exemplum  dedi  vobk,  ut, 
quemadmodum  ego  feci  vobis,  ita  et  vos  faciatis. 

247.  !2j  Christus  Ecclesiam  suam  ornatam  voluit  dono  mi- 
raculorum. Joan.  XIV,  12  : Atnen,  amen  dico  vobis:  qui  credit 

aeiuti  sumvs  te;  quibus  verbis  vitam  consiliorum  enuntiant,  de  qua  Domi- 
nus occasione  adolescentis  loquebatur.  Et  si  minus  Apostoli  volis  se  ob- 
strinxerunt, quod  tamen  multi  Patres  allirmant ; negari  non  potest,  ipsos  se 
stabili  modo  et  in  perpetuum,  relictis  omnibus.  Domino  tradidisse  et  con- 
secrasse. — Porro  sicut  ab  Ecclesiae  primordiis  vita  religiosa  coli  coepit, 
ita  deinceps  nunquam  florere  desiit,  neque  desitura  censenda  est.  Etenim 
est  Ecclesiae  connaturalis,  et  quodammodo  necessaria,  non  quidem  neces- 
sjtate  essentiae,  sicut  sacerdotium;  sed  necessitate  integritatis, et  eflicaciai 
verborum  Domini.  ^Gf.  Suarez,  tom.  14,  de  reliy.  tracl.  7, 1.3.  c.  S.  Thom. 
'i.  q.  184,  art.  5,  et  q.  183,  art.  2 — Item  hujus  op.  tom.  2,  Tract.  De 
Virtutibus,  cap.  3,  art.  3.  quaest.  17  et  18,  n 371  seqq.) — Dominus  nimi- 
rum vitam  consiliorum  instituens,  verbo  suo  semen  jactavit,  quod  sterile 
esse  non  potest.  Quam  in  rem  egregie  Balmes  adversus  Protestantes  scribit: 
« On  a dit  que  la  Religion  pouvait  vivre  sans  les  institutions  religienses... 
« II  y a la  uu  sopliisme  grossier.  De  ce  qu’une  chose  n’est  point  uecessaire 
« a Texistence  d’une  autre,  il  ne  s’en  suit  pas  que  cetie  premiere  chose 
« ifait  point  son  origine  dans  la  seconde.  L’arbre  peut  exister  sans  ses 
« fleurs  et  ses  Iruits ; tleurs  et  fruits  peuveul  certainemeht  toniber  sans  que 
o le  tronc  robuste  perde  sa  vie  ; mais  tant  que  Tarbre  existera,  ccssera-t-il 
« jamais  de  donuer  des  preuves  de  sa  vigueuret  de  sa  beaute,  d’oflrir  aux 
« yeux  les  charmes  de  ses  fleurs,  et  au  palais  les  delices  de  ses  fruits?  Le 
« ruisseaupeut  courir  sans  cesse  dans  un  Iit  decristal  sans  les  verts  tapis 
cc  qui  embellissent  ses  bords  ; mais  tant  que  la  source  versera  son  oude, 

«.  tant  que  la  bieufaisante  et  feconde  liquear  s’iufillrera  dans  les  veines  du 
« sol,  les  heureuses  rives  pourront-elles  rester  seches.  steriles,  sanscou-" 
a leur  et  sans  parure?  Appliqiions  ces  images  a Tobjet  qui  nous  oceupe... 

« 11  est  certain  qu’il  y a dependance  necessaire  entre  les  communautes  re- 
« ligieuses  et  la  Religion;  voila  pourquoi  Ton  voit  partout  oii  la  Religion 
« preiid  racine,  les  communautes  religieuses  germer  aussilot.  » Le  Protes- 
/riufisnie  compare  (tu  Cathoticisme,  tom.2,chap.  38. 

in  me,  opera  qua’  ego  facio  et  ipse  faciet,  et  majora  horum  faciet. 
— Mare,  ult  : Signa  autem  eos  qui  crediderint  hxc  sequentur... 

248.  Idem  ratio  suadet  : Synagoga  enim,  sponsa  repu- 
dianda, dotata  fuit  potestate  miraculorum ; ergo  multo  magis 
Ecclesia,  sponsa  perpetua,  eodem  charismate  dotata  est. 

PROPOSITIO  VII. 

Catholicitas  est  simul  proprietas  et  nota  veree  Christi 
Ecclesix. 

249.  Pars  prior  de  fide,  altera  fide  certa,  ut  dictum  est  de 
Unitate. 

250.  Catholicitas  qua  proprietas,  est  missio  Ecclesiae  ad 
humanum  genus  tum  tempore  tum  spatio  universum ; ejus- 
que  proin  ad  fructificandum  ubique  aptitudo  et  tendentia. 

251.  Quatenus  nola,  est  ejusdem  moralis  per  totum  orbem 
diffusio  (i),  ita  ut  omnium  gentium  religio  esse  appareat.  — 
Heec  diffusio  catholica  requirit  duo  : unitatem  et  numerum. 
Requirit  unitatem,  sicut  vitis  aliqua  non  dicitur  late  diffusa, 
nisi  quatenus  suos  palmites  stirpi  semper  conjunctos  quaqua- 
versus extendat.  — Requirit  numerum  absolute  amplum,  ut 
Ecclesia  spectabilis  appareat  inter  populos  terrae  : et  forte 
postulat  etiam  (2)  relative  majorem  singulis  sectis,  ul  sectas  dis- 
sidentes pateat  non  esse  nisi  rebelles,  et  provincias  ab  impe- 
rio deficientes. 

25/.  Adversatur  haec  catholicitas  omni  particularitati,  sive 
loci,  qua  olim  Synagoga,  sive  ditionis  politicae,  qua  omnes 
sectae  acatholicae  constricta3  sunt. 

253.  Quoniam  catholicitas,  quatenus  proprietas  est,  imme- 
diate se  prodit  ad  extra  et  notam  efficit,  eamdem  proprieta- 
tem et  notam  esse  simul  probabimus. 

254.  PROB.  Ex  Vet.  Testamento. — Isai.XI,  iO:  Radix  Jesse 
qui  stat  in  signum  populorum  : ipsum  gentes  deprecabuntur. — 

(1)  Non  clefucrunl  prohali  Theologi,  ut  Canus  et  Bellarminus,  qui  aci  no- 
lam catholicitatis,  universalitatem  successivam  sutiicere  senserint.  Cf.  Bel- 
larm.  De  notis  Ecclesia.',  l.  4,  c.  7. 

(2;  Cf.  Suarez,  lom.  'll,  Defensio  fidei  catholicce,  1.  t,  c.  16. 

L!V,  i : Lauda  sterilis,  quie  non  paris  : decanta  laudem 
et  hinni,  qux  non  paviebas  : quoniam  multi  lilii  desertx,  ma- 
gis quam  ejus  quee  habet  virum,  dicit  Dominus.  Dilata  locum 
tentorii  tui,  et  pelles  tabernaculorum  tuorum  extende,  ne  par- 
cas : longos  fac  funiculos  tuos,  et  clavos  tuos  consolida.  Ad 
dexteram  enim  et  ad  Ixvam  penetrabis  ; et  semen  tuum  gentes 
hxreditabit,  et  civitates  desertas  inhabitabit. 

2o5.  ^2°  Ex  N.  T.  — Luc.  XIII,  19  : Regnum  Dei  simile  est 
grano  sinapis,  quod  acceptum  homo  misit  in  hortum  suum,  et 
crevit,  et  factum  est  in  arborem  magnam;  et  volucres  coeli  re- 
quieverunt in  ramis  ejus.  — Rom.  XI,  2o  : Nolo  enim  vos 
ignorare,  fratres, .mysterium  hoc  : quia  excitas  ex  parte  contigit 
in  Israel,  donec  plenitudo  gentium  intraret. 

256.  3®  Ex  traditione.  Symbol,  apost.  : Credo...  Ecclesiam 
Catholicam.  — S.  Ignatius  ad  Smyrn.  scribit  : Ibi  Christus, 
ubi  est  Ecclesia  catholica.  — S.  Pacianus  : Christianus  mihi 
nomen.  Catholicus  vero  cognomen.  — Ad  Sympron.  Epist.  1, 
11.  4. — Augustinus  :Hxc  est  Ecclesia  unica  Catholica,  qux  toto 
orbe  copiose  diffunditur,  qux  usque  ad  ultimas  gentes  crescendo 
porrigitur.  Ep.  120. 

257.  4®  Ratione  theol.  Ecclesia  ad  conservandam  Christi  re- 
ligionem est  instituta;  atqui  ad  hoc  requiritur  ut  universalis 
sit.  Oportet  enim  ut  fides  servetur  universaliter  et  praedicetur 
o*mni  creaturae;  quod  fieri,  nisi  Ecclesia  universalis  sit,  non 
potest. 

PROPOSITIO  VIII.  ^ 

Apostolicitas  simul  est  proprietas  et  nota  verx  Christi  Ecclesix. 

258.  Pars  prior  de  fide,  altera  fide  certa,  ut  dictum  est  de 
Unitate. 

259.  Apostolicitas;  qua  proprietas,  in  eo  consistit  quod,  ex 
Christi  voluntate,  Ecclesia  super  Apostolos,  hoc  est,  super 
Apostolorum  et  doctrinam  et  missionem,  fundata  permaneat. 
Unde  apostolicitas  duplex,  doctrinx,  et  missionis  quae  et  suc- 
cessionis dici  solet,  distinguitur.  — Apostolicitas  doctrinx  in 
eo  sita  est,  ut  qualis  ab  Apostolis  tradita  fuit  doctrina  Eccle- 

siae,  talis  ab  Ecclesia  fideliter  custodiatur  ;sMccc.<fs/oms  vero,  in 
eo,  quod  Pastores  ab  Apostolis  instituti,  sine  interruptione, 
legitima  serie  succedant;  adeo  ut  persona  Apostolorum  in 
ipsorum  successoribus  moraliter  perseveret;  et  missio  atque 
auctoritas  divina,  ab  Apostolis  tanquam  patriarchis,  spiri- 
tuali quadam  generatione,  perpetuo  propagetur. 

260.  Apostolicitas,  qua  nota,  est  apostolicae  originis,  apo- 
stolici  quasi  seminis  manifestatio  : 1"  quidem  per  doctrinam 
apostolicam,  quam  ab  Apostolis  in  Ecclesia  receptam  fuisse 
et  inviolabiliter  custoditam,  factis  externis  appareat;  2®  vero 
et  praecipue,  per  successionem  Pastorum  legitimam,  quorum 
series  ab  ipsis  Apostolis  exordiatur.  — Haec  autem  series  ut 
vere  apostolica  sit,  non  est  nacesse  eam  in  singulis  Ecclesiis 
immediate  ad  Apostolos  pertingere;  sed  sufficit  apostolicam 
originem  obtineri  mediate ; nimirum  per  communionem 
cum  Ecclesia  saltem  una,  quae  seriem  Pastorum  suorum  ab 
Apostolis  immediate  exorsam,  ad  nos  usque  legitime  per- 
duxerit. 

261.  PROB.  Apostolicitas  est  proprietas  simul  et  nota,  si 
Ecclesia  vere  super  Apostolos  fundata  est,  et  si  factum  illud 
perspicuum  est,  ac  tanquam  verae  Ecclesiae  indicium  a Patri- 
bus exhibetur;  atqui  res  ita  se  habet;  ergo. 

262.  Eph.  II,  19  : Estis  cives  sanctorum  et  domestici  Dei,  su~ 
perxdificati  super  fundamentum  Apostolorum  et  Prophetarum, 
ipso  summo  angulari  lapide  Christo  Jesu  : in  quo  omnis  aedifi- 
catio  constructa  crescit  in  templum  sanctum  in  Domino.  — 
Aprc.  XXI  : Veni, et  ostendam  tibi  sponsam  uxorem  Agni...  Et 
ostendit  mihi  civitatem  sanctam  Jerusalem  descendentem  de  cado 
a Deo...  Et  murus  civitatis  habens  fundamenta  duodecim  : et 
in  ipsis  duodecim,  nomina  duodecim  Apostolorum  Agni. 

263.  Tertullianus  ; Edant  ergo  origines  Ecclesiarum  suarum, 
evolvant  ordinem  Episcoporum  suorum,,  ita  per  successionem  ab 
initio  decurrentem, ut  primus  ille  Episcopus  aliquem  ex  xipostolis 
vel  apostolicis  viris,  qui  tamen  cum  Apostolis  persevera  verit,  ha- 
buerit auctorem  et  antecessorem.  Doc  enim  modo  Ecclesix  Apo- 
stolicx  census  suos  deferunt.  De  praescr.  c.  32.  — S.  Irenaeus  : 
Traditionem  itaque  Apostolorum,  in  toto  mundo  manifestatam. 

in  Ecclesia  adest  respicere  omnibus,  qui  vera  velint  audire ; et 
habemus  annumerare  eos  qui  ab  Apostolis  instituti  suntEpiscopi 
in  Ecclesiis,  et  successores  eorum  usque  ad  nos,  qui  nihil  tale 
docuerunt, neque  coqnoverunt  quale  ab  his  {hm'ei\c\s)  deliratur. 
Adv.  ha3r.  1.  3 (i). 

(1)  Cf.  Perrone,  De  Ecvl.  n.  175  seqcf. 


CAPUT  SECUNDUM. 


DE  ECCLESIiE  CHRISTI  CCM  ECtLESIA  ROMANA  IDENTITATE. 


S264.  Descriptis  Ecclesiae  Christi  qualitatibus,  ad  alterum 
quod  propositum  erat,  gradus  est  faciendus  : ut  qualitates 
illas  Ecclesiae  Romano-Catholicae,  eique  soli,  convenire  de- 
monstremus. Sic  illud  integre  conficietur  quod  a principio 
tractatus  institutum  est,  probare  nempe.  Ecclesiam  Romano- 
Catholicam  esse  veram  Christi  Ecclesiam. 

265.  Ecclesia  Catholica  vera  Christi  Ecclesia  esse  manife- 
stabitur, si  ipsa  prae  se  fert  illam  quam  supra  delineavimus 
imaginem,  nullaque  alia  secta  huic  formae  seu  exemplari 
respondeat.  Porro  exemplar,  supra  delineatum,  duos  chara- 
cteres praefert  insigniores : primatus  Petri  et  quatuor  notarum. 
Hos  duos  characteres  Ecclesiae  Romanae  soli  proprios  esse, 
et  peculiares,  ostendemus,  duplici  usi  argumento : Ecclesia 
Romana  est  vera  Christi  Ecclesia,  si  ipsa  primatum  B.  Petro 
concessum  possidet;  atqui  illum  primatum  possidet;  ergo. 
— 2"^  Ecclesia  Romana  est  vera  Christi  Ecclesia,  si  quatuor 
notas.  Ecclesiae  Christi  exclusive  proprias,  ipsa  inter  omnes 
sectas  .Christianas  praefert  sola;  atqui  ita  est;  ergo.  — Unde 
tres  articuli  : 

Articulus  I,  de  primatu  Romani  Pontificis. 

Articulus  II,  de  notis  verce  Ecetssice  in  Romana  Ecclesia  consideratis. 

Articulus  III,  de  absentia  notarum  in  sectis  acatholicis. 

ARTICULUS  I. 

# 

DE  PRIMATU  ROMANI  PONTIFICIS. 

266.  Primatus  Romani  Pontificis,  uti  mox  demonstrabi- 
tur, est  ipse  primatus  E.  Petri,  Romanis  Pontificibus,  tan- 
quam  legitimis  principis  Apostolorum  successoribus  et 

lia^redilius,  transmissus.  Definiri  potest  : qua 

Romanus  Pontifex,  tum  honorem  ac  dignitatem,  tum  jurisdi- 
ctionem ac  potestatem  in  universam  Ecclesiam  divino  jure  obti- 
net. — Dicitur  : qua  obtinet  honorem  ac  dignitatem,  quali 
V.  g.  gaudet  Imperator  inter  Reges  non  sibi  subditos,  vir  no- 
bilis inter  plebeios,  pr^ses  collegii  inter  collegas  aequales. 
— Dicitur  : jurisdictionem  obtine't  ac  potestatem,  quali  nimi- 
rum gaudet  Princeps  quilibet  aut  magistratus  in  subordina- 
tos  sibi  otliciales  : sic  Rex  inter  omnes  principes  sibi  subdi- 
tos primatum  tenet. 

267.  Primatus  Romani  Pontificis  est  nota  et  quidem  adae- 
quata, hoc  est  exclusive  propria,  vera>  Christi  Ecclesiae.  Ete- 
nim si  Romanus  Pontifex  Ecclesitc  Christi  principatum  tenet, 
hoc  ipso  vera3  Ecclesiae  caput  est,  et  centrum  unitatis  catho- 
licae. Ergo  Ecclesia  ipsi  adhaerens,  est  genuina  Ecclesia 
Christi.  Ebi  namque  centrum  est,  ibi  circulus;  et  ubi  caput 
est,  ibi  et  corpus  esse  cognoscitur;  valetque  conclusio  : ubi 
Papa  ibi  Ecclesia,  sicut  alio  nomine  sed  eodem  sensu  dice- 
bant Patres  : ubi  Petrus  ibi  Ecclesia  (i). 

268.  Hinc  patet  cur  primatus  R.  Pontificis  recte  dicatur 
esse  cardo,  circa  quem  reliquae  omnes  volvuntur  controver- 
siae, inter  Ecclesiam  Romanam  et  sectas  agitatae.  Hoc  si  ad- 
mitterent dogma,  illico  omnes  heterodoxi  fierent  catholici. 

269.  Heterodoxi  omnes,  praesertim  recentiores  saeculi  XVI, 
negant  RR.  Pontifices  esse  B.  Petri  in  primatu  successores  ; 
imo  ex  iis  quidam  longius  progressi, B.  Petrum  Romae  fuisse 
Episcopum,  contra  omnium  saeculorum  testimonium,  negare 
ausi  sunt.  Horum  primus  fuit,  saec.  XIV,  Marsilius  Patavi- 
nus, qui  levissimis  conjecturis  ductus,  ad  fovendum  Ludovici 
Bavarici  schisma,  rem  absque  ullo  successu  inficiatus  est. 
Dein,  saec.  XVI,  alii  in  eumdem  sensum  de  hoc  argumento 
scripserunt,  plurimis  e suis  cohaereticis  contradicentibus  (2); 
inter  quos  Gro4ius  sic  ait  : Romx  Petrum  fuisse,  nemo  verus 
Christianus  dubitavit  (8). 

270.  Catholici  omnes  unanimi  consensu  docent  et  credunt 
Episcopum  seu  Pontificem  urbis  Romae,  esse  B.  Petri  suc- 

(i)  Amhros.  in  Psalm.  4,  n.  30.  — (2)  Cf.  Bellarm.  De  summo  Ponti f.,  lib. 
2.  — (3)  Commeat.  In  I Epist.  Petri. 

cessorem  in  primatu  supremo,  omnibusque  privilegiis  qua? 
eidem  annexa  sunt;  ita  ut,  quemadmodum  fuit  B.  Petrus,  sic 
R.  Pontifex  vere  Christi  in  terris  Vicarius  existat;  Romanum 
nempe  Pontificem  legitime  occupare  credunt  Petri  cathe- 
dram, quam  B.  Apostolus  ex  Christi  ordinatione  omnibus 
suis  praerogativis  ornatam,  successoribus  suis  tanquam  ha?- 
redibus  reliquit.  Itaque  R.  Pontificem  esse  haeredem  prima- 
tus et  potestatis  B.  Petri,  consentiunt  omnes;  et  si  qua  inter 
ipsos  controversia  est,  ea  circa  designandos  hujusce  potesta- 
tis limites  versatur. 

Propositio  unica,  de  veritate  primatus  Rom . Pontificis. 

Corollaria,  de  natura  et  juribus  primatus  Romani. 

Quaestio,  de  jure  divino  Romance  Sedis. 

PROPOSITIO  UNICA. 

Primatus,  B.  Petro  a Christo  concessus,  in  Romano  Pontifice 

perseverat. 

271.  De  fide,  ex  decreto  Concilii  Flor,  pro  unione  Griseo- 
rum : item,  ex  Confessione  Fidei,  quao  Michaeli  Pala^ologo 
Imperatori  a Clemente  IV  anno  1267  proposita,  et  vicissim 
ab  ipso  in  Cone.  OEcumenico  Lugd.  II,  1274,  Gregorio  X fuit 
oblata.  In  hoc  documento  legitur : Ipsa  quoque  sancta  Romana 
Ecclesia  summum  et  plenum  primatum  et  principatum,  super 
universam  Ecclesiam  catholicam,  obtinet;  quem  se  ah  ipso  Do- 
mino in^B.  Petro,  Apostolorum  principe  sive  vertice,  cujus 
B.  Pontifex  est  successor,  cum  potestatis  plenitudine  recepisse, 
veraciter  et  humiliter  recognoscit.  — Cf.  Profess.  fid.  Trid.  et 
Pistor,  damnat,  prop.  3. 

272.  PROB.  l*'  Ex  primatus  necessitate.  Primatus  Petro  col- 
latus debet  in  Ecclesia  perseverare ; atqui  nullibi  perseverat 
nisi  in  Ecclesia  et  in  Episcopo  urbis  Romse;  ergo.  — Minor 
patet,  eo  quod  nullus  unquam  Episcopus,  vel  Petri  successo- 
rem se  esse  contenderit,  vel  potuerit  aliqua  probabilitatis 
specie  contendere;  pra3ter  Episcopos. RR.,  qui  semper,  om- 
nes, unanimiter  se  tales  esse  dixerunt ; ergo  tales  revera  sunt. 

273.  2*^  Ex  facto  Petri  et  jure  successionis.  Ille  Petri  prima- 
tum possidet  qui  est  legitimus  ejus  successor;  atqui  talis  est 

R Pontifex.  Prob.  min.  Successor  Petri  est  Romanus  Epi- 
scopus,  si  Petrus  Romae  sedem  suam  episcopalem  habuit,. 
et  eam  ibidem  moriendo  RR.  Pontificibus  tanquam  succes- 
soribus reliquit;  atqui  boc  est  factum  omni  certitudine  hi- 
storica et  traditionali  (i)  confirmatum.  S.  Hieronymus  ad  Da 
masum  scribit  : Cum  successore  Piscatoris^  et  discipulo  crucis 
loquor.  Ego  Beatitudini  tux,  id  est  cathedree  Petri,  communione 
consocior  : super  illam  Petram  xdificatam  Ecclesiam  scio.  — 
S.  Augustinus  : Cathedra  tibi  quid  fecit  Ecclesiee  Piomame,  in 
qua  Petrus  sedit,  et  in  qua  nunc  Anastasius  sedet?  Contra  litt. 
Petiliani,  1.  2,  c.  31.  — S.  Cyprianus  ; Navigare  audent  ad 
Petri  cathedram  atque  ad  Ecclesiam  principalem,  unde  unitas 
sacerdotalis  exorta  est.  Epist.  55.  ad  Cornei.  (2). 

274.  3®  Ex  constanti  universalis  Ecclesix  traditione  circa 
Romani  Pontificis  primatum.  In  Cone.  Ephes.  431,  actione  IV, 
Juvenalis,  Hierosolymitanus  Patriarcha,  sic  loquitur  : Oporte- 
bat quidem  Joannem,  reverendissimum  Antiochix  Episcopum, 
hac  sancta  et  magna  et  oecumenica  Synodo  considerata,  confe- 
stim  ut  de  iis  qux  ipsi  objiciuntur  se  purgaret,  accurrere  ad 
Apostolicam  Sedem  magnx  Romx  nobiscum  considentem... prx- 
sertim  cum  apud  illam  Sedem  Antiochenx  ipsi  sedi,  exapostolico 
ordine  et  traditione,  mos  sit  dirigi,  et  apud  ipsam  judicari . 

275.  In  Cone.  Chalced.  an.  451,  Paschasinus,  S.  Leonis 
Papae  legatus,  aliis  legatis  praesentibus,  dixit : Beatissimi  atque 
Apostolici  viri  Papee  urbis  Roirne,  qux  est  caput  omnium  Ec- 
clesiarum, prxeepta  habemus  prx  manibus,  quibus  prxeipere 
dignatus  est  ejus  Apostolatus,  ut  Dioscorus  (Alexandrinus 
Episc.)  non  sedeat  in  Concilio.  — Idem  Concilium,  actione  I, 
II  et  III,  passim  vocat  Leonem  universalis  Ecclesix  Ponti- 
ficem. 

276.  4®  Ex  ipso  hujus  primatus  exercitio,  quod  historia  testa- 
tur. Etenim  habemus  ex  I saeculo  S.  Clementis  Rom.  potentis- 
simas  litteras,  ut  S.  Irenaeus  ait  (3),  ad  Corinthios,  ob  exortas 
in  ea  Ecclesia  dissensiones,  datas.  — Saec.  II,  Victor  Papa 

(1)  Ut  probabilius  tenetur,  Petrus  Romam  venit  anno  41  aerae  vulg.,  10  a 
passione  Christi;  mortem  autem  ibidem  oppetiit  an.  66  aerae  vulg.,  35  a 
j)assione  Domini,  Neronis  vero  14.  — (25  Cf.  Iren.  Hceres.  l.  5,  c.  5;  alios 
apud  Bellarm.  De  summo  Poutif.  lib.  2,  cap.  5 et  4. — (5/  Haeres,  l.  3,  c.  3. 

riiagnam  auctoritatem  exeruit,  in  eo,  quod  cum  Asiaticis 
quartodecimanis  habuit,  dissidio;  magnam  sa3c.  lll  Stepha- 
/IUS,  in  causa  rebaptizantium.  Eodem  sseculo  contigit,  ut 
S.  Dionysius  Alexandrinus,  ob  haeresis  suspicionem,  a Catho- 
licis apud  S.  Dionysium  Papam  accusaretur;  a quo,  re  dili- 
genter perpensa,  ut  S.  Athanasius  scribit  (i),  absolutus  est 
Dionysius.  — Sequentibus  saeculis,  cum,  pace  Ecclesiae  data, 
liberius  tractari  possent  negotia  ecclesiastica,  et  internis 
dissidiis  gravius  quam  unquam  antea  conflictaretur  Ecclesia, 
frequentiora  etiam  et  illustriora  occurrunt  hujus  supremae 
potestatis  exempla.  Notum  est,  Romanos  Pontifices  semper 
coegisse  oecumenica  Concilia,  iisque  saltem  per  legatos  suos 
praesedisse  (2).  Notum  est,  quid  Julius  Papa  egerit  in  causa 
vS.  Athanasii  aliorumque  Episcoporum,  qui  ab  Arianis  de- 
positi fuerant;  quid  Liberius  in  causa  Eustathii  Sebasteni,  et 
Innocentius \\\  causa  S.  Joann.  Chrysostomi,  qui  iniqua  sen- 
tentia damnatus,  ad  auctoritatem  apostolicae  Sedis  confugit, 
et  in  !•  epist.  ad  Innocentium  data,  inter  alia  ait  : Scr\bite 
precor,  et  auctoritate  vestra  decernite,  hujusmodi  inique  gesta, 
nobis  absentibus  et  judicium  non  declinantibus,  nullius  esse 
roboris. 


COROLLARIA. 

277.  coROLL.  I.  Primatus  Rom.  Pontificis  non  est  tantum 
honoris  et  dignitatis,  sed  potestatis  et  jurisdictionis.  Etenim 
1®  primatus  R.  Pontificis  idem  est  ac  primatus  B.  Petri 
jugiter  in  successoribus  ejus  perseverans.  — 2®  Testimonia 
Christianae  antiquitatis,  et  exercitium  perpetuum  pontificiae 
potestatis,  non  primatum  honoris  tantum,  sed  etiam  juris- 
dictionis indicant. 

278.  COROLL.  II.  Ergo  R.  Pontificis  auctoritas  est  auctoritas 
vere  episcopalis  super  omnes  Episcopos;  ita  ut  Petri  succes- 
sor, non  primus  inter  pares,  sed  princeps  sit  inter  subditos. 
Quapropter  ad  solum  R.  Pontificem,  vi  sui  primatus  spectat, 
(Concilia  oecumenica  cogere,  iis  praesidere,  eaque  confirmare. 

9 

(1)  Apud  Raron.  atl  an.  265.  — (2)  Cf.  Perrone,  De  R.  Pontif.  lom.  8. 
n.  661. 

!279.  coKOLL.  III.  Ergo  primatus  I{.  Pontificis,  quatenus  est 
ij)sti  successor  Petri,  non  est  juris  ecclesiastici,  sed  divini.  A 
Domino  enim  statutum  est,  ut  l^etri  successor  plenitudine  po- 
testatis i^etri  gauderet.  Quare  Pius  VI,  propositionem  S"*"  Pi- 
storiensium damnando,  sic  ait : Insuper,  propositio  quee statuit, 
/».  Pontificem  esse  caput  ministeiuale,  sic  explicata,  ut  R.  Pon- 
tifex, )ion  a Christo  in  persona  B.  Petri,  sed  ab  Ecclesia  potesta- 
tem ministerii  accipiat,  qua  velut  Petri  successor,  verus  Christi 
Vicarius,  ac  totius  Ecclesix  caput,  pollet  in  universa  Ecclesia; 
hxretica.  — Eamdem  doctrinam  praBdicabat  S.  Leo,  his  ver- 
bis : Itaque,  dilectissimi,  in  persona  humilitatis  mex  ille  intel- 
ligatur,  ille  honoretur,  in  quo  et  omnium  Pastorum  sollicitudo 
cum  commendatarum  sibi  ovium  custodia  perseverat;  et  cujus 
etiam  dignitas  in  indigno  hxrede  non  deficit,  Serm.  2 in  anni- 
yers.  Assumptionis  suaB. 

QCiiiSTIO. 

280.  An  successio  in  locum  Petri  adhxret  Romanx  Sedi  jure 
divino?  — Resp.  Romanus  Pontifex,  ut  modo  diximus,  qua- 
tenus de  facto  est  Petri  successor,  jure  divino  Petri  privilegiis 
gaudet.  Hic  autem  ulterius  inquiritur,  utrum  Sedes  Romana 
sit  cathedra  Petri  jure  divino,  ac  proin,  utrum  necessario  Petri 
successor  debeat  esse  Episcopus  urbis  Romee.  Communis  et 
longe  probabilior  sententia  (i),  respondet  affirmando,  sum- 
mum Ecclesiae  Pontificem,  R.  Petri  haeredem,  jure  divino  at- 
que ordinatione  Christi,  non  alium  esse  posse  ac  Episcopum 
Romanum;  nec  in  Ecclesiae  potestate  esse,  ut  Petri  privilegia 
in  aliam  Sedem  transferat.  Etenim  R.  Petrus,  dum  Romae, 
qua  Episcopus  simul  et  Papa  sederet,  ibidem  mortuus  est, 
et  Episcopatum  ac  Primatum  suum  indivise,  ibidem  mo- 
riendo, successoribus  reliquit. 

281.  Omic.  1®  Potuit  Petrus  Episcopatum  suum  a Primatu 
separare,  adeo  ut,  qua  Episcopus  particularis  sederet  in  uno 
loco,  et  qua  Papa  in  alio;  atqui,  eamdem  adhuc  separandi 
facultatem  habet  Petri  successor,  vel  ipsa  Ecclesia ; ergo  pri- 

f 

(I  CX  Bolbrm.  De  Rodi  Ponti  f.  lib.  2,  c.  12.  — Wirceb.  Tbeol.  De  Eccl. 
c.  5,  art.  2. 

matus  non  jure  divino  Romanae  Sedi  est  alligatus.  — R.  Trans, 
maj.  De  hujusmodi  separabilitate  nihil,  neque  in  Scriptura, 
neque  in  Traditione  insinuatur;  e contra,  episcopalis  et 
papalis  potestas,  in  una  Sede  Petri,  ubique  conjuncta3  sup- 
ponuntur. Ad  minordm  : neg.  Etenim,  quoniam  Ecclesiae 
Caput  necessario  Petri  successor  esse  debet,  jam  alius  esse 
non  potest  quam  Episcopus  Rom.  Aon  enim  Antiochenus  : 
cum  Petrus  sedem  Antiochenam  deserens,  primatum  secum 
Romam  transtulerit,  ubi  sedem  ultimo  tixit.Unde  Antiocheni 
Episcopi  primatum  nunquam  sibi  vindicarunt.  Alibi  autem 
Petri  successor  haberi  non  potest,  cum  alibi  Petrus  non 
sederit. 

^ 282.  Obj.  2°  Primatus  R.  Pontificis  fundatur  in  facto  hu- 
mano, nimirum  in  electione  Sedis  Romanae  a Petro  facta; ergo 
non  est  juris  divini.  — R.  Dist.  antec.  Fundatur  in  facto  hu- 
mano tanquam  conditione,  trans.;  longe  enim  abest  ut  pro- 
batum sit, S.  Petrum  sine  Christi  monito  aut  instinctu,  sedem 
urbis  Roma3,  quae  mundi  centrum  erat,  elegisse;  — fundatur 
in  facto  humano,  tanquam  causa  et  origine  ac  vero  principio, 
neg.  — Sicut  Eucharistia  pendet  ab  electione in 
particulari,  tanquam  conditione;  a verbo  autem  Christi  tan- 
quam vero  principio,  nec  potest  per  hominem  tolli  consecra- 
tio semel  facta  : ita  R.  Sedes,  etiamsi  daretur  eam  electam 
fuisse  humanitus,  obtineret  potestatem  papalem  divinitus.  — 
Proinde  Theologorum  communis  est  doctrina.  Primatum  a 
Romana  Sede  non  amplius  separari  posse.  Potest  quidem 
alio  transferri  residentia^  non  vero  Sedes  ac  Sedis  titulus.  Sic 
aliquando  RR.  Episcopi  seu  Pontifices  residere  potuerunt 
Avenione;  sed  ut  simplex  Episcopus  Avenionensis  sit  Papa, 
summus  Pontifex,  successor  Petri,  fieri  nequaquam  posset, 
Quare  cum  olim  Avenionensi  Papse,  qui  Italis  erat  infensus, 
quidam  familiaris  suaderet,  ut  Papatum  Roime  eriperet,  et 
‘Cadurcum  transferret  in  Vasconiam  : consilium  Pontifex  ri- 
dendo excepit:  An  ignoras^  ait,  me  tunc  Episcopum  Cadurcen- 
sern,  illum  qui  Romx  praefuerit  Papam  fore?  (i). 

(Ij  Petrarcha,  in  lib.  Epistolar.  sine  titulo,  ep.  15. 

AirnCLLLS  II. 

DE  NOTIS  VEH^  ECCLESET:  IN  ROMANA  ECCLESIA  CONSIDERATIS. 

:283.  Praeter  K.  Pontificis  primatum,  aliud  datur  criterium 
ad  veritatem  Ecclesiae  Komana3  dignoscendam,  criterium 
quatuor  notarum^  quibus  Ecclesiam  Christi,  ex  Capite  suo 
jam  cognitam,  uberiore  luce  cernimus  coruscantem.  Sci- 
licet, non  sine  sapienti  Dei  benignitate,  plura  signa  verae 
Ecclesia3  dantur,  1®  ut  multiplicatis  signis  magis  abundet 
claritas ; 2*^  ut  sic  argumenta  accommodentur  variis  homi- 
num ingeniis,  quorum  alii  hoc,  alii  illo  signo  magis  moveri 
solent. 

QUESTIONES  PREVIE.  ' 

Propositio  I,  de  quatuor  notis  in  genere. 

Propositio  II,  de  nota  unitatis  et  sanctitatis  in  Ecclesia  Roni. 

Propositio  II I,  de  nota  catholicitalis  et  apostolic itatis  in  Ecclesia  Rom. 

QU/ESTIONES  PR/EVI/E  DE  NOTIS. 

1"  Quis  est  proprius  notee  conceptus?  — 2*^  Quotuplex  nota- 
rum distinctio? — ^^Quxnam  sunt  conditiones  ad  veram  notam 
requisitx?  — 4®  Qux  notx  Ecclesiae  assignantur  a Protestanti- 
hus,  quae  a Theologis  catholicis? 

284.  QLL£R.  1®  Quis  est  proprius  notae  conceptus?  — R.  Nota 
Ecclesiae,  ut  supra  vidimus  (i)  est  proprietatis  Ecclesiae.,  divi- 
nitus inditae,  externa  manifestalio. — Unde  conceptus  nota3duo 
continet  : externum  effectum,  et  connexionem  cum  interna 
causa  quae  est  proprietas;  ita  ut  nota  formaliter  sumpta, 
semper  cum  elemento  divino  intrinseco,  hoc  est,  cum  pro- 
prietate, sit  connexa. 

283.  Q.  2"  Quotuplex  notarum  distinctio  occurrit? — R.  Du- 
plex : distinguitur  enim,  i)  nota  formalis  et  materialis.  For- 
rnalis  dicitur  ea  quae  connexa  est,  et  spectatur  ut  connexa*, 
cum  elemento  divino  intrinseco  quod  vocatur  proprietas  : 
ex.  gr.  externa  Ecclesiae  Romano-catholic*  unitas  nota  for- 
malis est,  quatenus  consideratur  ut  ab  interno  unitatis  spi- 
ritu dimanans.  — Nota  materialis  est  ea,  quae  spectatur  prae- 

(1)  ('.ap.  I, aiT  5,  n.  187. 

scindendo  a connexione  cum  interna  proprietate;  et  mere 
materialis  appellatur,  si  hujusmodi  connexione  destituta  est : 
ex.  gr.  unitas  Ecclesise  Graeco-schismaticce,  cum  ab  interno 
unitatis  charismate  non  proveniat,  si  nota  vocetur,  mere  ma- 
terialis dicenda  est. 

286.  2)  Distinguitur  nota  adaequata  et  inadaBquata.  Adee- 
quata  illa  est,  qu»  verae  Ecclesiae  ita  est  propria,  ut  semper 
in  ea  effulgere  debeat,  nunquam  in  ecclesia  falsa  inveniri,  ne 
materialiter  quidem,  possit.  Hujusmodi  nota  est  v.  g.  sancti- 
tas, quae,  tum  virtutum  coelestium  cultu,  tum  miraculorum 
potestate  resplendens,  cum  interno  charismate  necessario 
copulatur.  — Inadxquata  est  illa,  qua,  dum  vera  Ecclesia 
carere  nequit,  falsae  quoque  ecclesiae,  materiali  tamen  modo, 
gaudere  possent;  talis  dici  potest  unitas,  si  nempe  hoc  no- 
mine nihil  aliud  intelligamus  praeter  societatis  Christianae 
qualemcumque  formam,  quam  porro  nonnulla3  acatholicae 
ecclesiae  retinent. 

287.  Q.  3*  Queenam  sunt  conditiones  ad  veram  notam  requi- 
sitx?  — R.  Qua3  ad  notam  adaequatam  juxta  Bellarminum 
requiruntur,  ad  tria  reduci  possunt  : i)  sit  notior  ea  re  cujus 
dignoscendae  causa  usurpatur ; 2)  sit  a vera  Ecclesia  insepa- 
rabilis; 3)  cum  falsa  conjungi  non  possit.  — Ad  notam  inad- 
a^quatam  etiam  requiruntur  duo  priora;  non  tamen  tertium: 
cum  nota  inadaequata  ecclesiis  falsis,  materiali  quadam  ra- 
tione, convenire  possit. 

288.  Q.  4°  Quee  notee  Ecclesix  assignantur  a Protestantibus, 
quxnam  a Theologis  catholicis? — R.  Protestantes  illi  qui 
Ecclesiae  visibilitatem  admittunt,  tanquam  notas  statuunt  : 
i)  verbi  Dei  sinceram  praedicationem  ; 2)  sacramentorum  le- 
gitimam administrationem ; 3)  professionem  obedientiae  erga 
legitimum  ministerium.  — At  hujusmodi  notae  ineptae  sunt 
et  rejiciendae,  cum  nequaquam  verarum  notarum  conditiones 
habeant.  Etenim  non  sunt  notiores  re  cognoscenda;  cum  illa 
legitimitas  in  qua  consistunt,  vel  non  sit  omnino  sensibilis, 
vel  saltem  in  dubium  revocari  possit  et  soleat.  — Nec  sunt 
exclusivepropnar  vene  Ecclesiae  : possunt  enim  alibi  inveniri; 
vel  saltem  communiones  variae  eas  sibi  vindicare  possunt  et 
solent. 

289.  Catholici  passim  Theologi  notas  statuunt  has  qua- 
tuor  : unilalem,  sanctitatem^  catholicilatem  et  apostolicitatem, 
illas  nimirum  ipsas,  quas  Cone.  Nic«no-Constantinopolita- 
num  expressit  in  Symbolo  : Credimus...  et  unam  sanctam., 
catholicam  et  apostoUcam  Ecclesiam.  — Has  notas  etiam  nos 
statuimus,  ad  quas  ali^e,  quie  aliquando  afferuntur,  revocari 
possunt. 

PROPOSITIO  I. 

NotcC  verse  Christi  Ecclesise  statui  debent  quatuor  sequentes  : 
unitas,  sanctitas,  catholicitas  et  apostolicitas. 

Propositio  communiorem  Theologorum  doctrinam  enun- 
tiat; imo,  si  intelligatur  hoc  sensu,  quod  hae  quatuor  pro- 
prietates singulae,  ad  dignoscendam  Ecclesiam  aliquo  modo 
conferre  possint,  est  fide  certa  (i). 

291.  Hae  quatuor  notae,  quas  supra  (2)  descripsimus  ita  sunt 
comparatae,  ntunitas  pluralitati  ac  divisioni; sanctitas, internae 
vitse  ac  virtutis  defectui ; catholicitas,  particularitati  et  sterili- 
tati; apostolicitas  demum,  novitati  doctrinse,  et  legitimse  suc- 
cessionis interruptioni  opponatur. 

292.  Has  quatuor  notas  esse  adaequatas,  si  minus  distribu- 
tive,  at  saltem  collective  sumptas,  contendimus.  Qua  restri- 
ctione interim  non  negamus,  id  quod  multis  placet,  sed 
potius  libenter  admittimus,  notas  singulas,  respectu  homi- 
num doctiorum  esse  adaequatas.  — Illae  autem  notae,  quas 
inadaequatas  quis  dixerit,  non  ideo  sunt  inutiles  censendae. 
Etenim,  1®  majorem  lucem  veritati  affundunt;  2°  probant 
negative  contra  haereticos,  cum  falsam  esse  demonstrent  se- 
ctam in  qua  non  inveniuntur ; 3®  probant  relative,  respectu 
nempe  intelligentiarum  quae  earum  vim  apprehendunt. 

293.  PROB.  1"  Quatuor  enumeratae  proprietates  omnibus 
conditionibus  pollent,  quae  ad  veras  notas  requiruntur;  ergo 
reipsa  verae  notae  sunt. 

294.  1)  Sunt  necessariae  seu  inseparabiles : nam  ab  Ecclesiae 
natura  et  proprietatibus,  sicut  a sole  radii,  sponte  dimanant. 

(i)  Cf.  quae  dicta  iu  prop.  De  propriet,  et  nota  unitatis,  supra  n.  222. 

^2)  Gap.  I,  art.  5,  ii.  222,  255  seqq. 

293.  2)  Sunt  notiores  re  cognoscenda  : nam  omnium  oculis 
apert»  sunt.  Manifestatur  enim  unitas  per  fidei  profes- 
sionem, per  cultum  et  sacramenta,  per  regimen  hierarchi- 
cum.  Manifestatur  sanctitas  per  eximias  virtutes  et  miracu- 
lorum charisma.  Manifestatur  catholicitas  per  diffusionem 
in  varias  orbis  plagas,  et  per  numerum,  tum  absolute  tum 
relative  spectabilem.  31anifestatur  apostolicitas  per  succ<  s- 
sionem  Pastorum  perennem,  et  doctrinam  ab  aevo  Apostolo- 
rum immutabilem. 

296.  3)  Sunt  exclusive  proprix  : nam  fieri  nequit,  ut  in  ali- 
qua secta,  etiam  materialiter,  saltem^'omnes  simul,  invenian- 
tur. 

297.  2®  Haec  quatuor  semper  a SS.  Patribus  pro  notis 
fuere  habita,  ut  supra  ostensum  est  (i).  Unum  hic  juvat 
adjungere  Augustini  testimonium  : Multa  sunt  qux  me  in  Ec~ 
clesix  gremio  justissime  tenent : consensio  populorum  et  gentium; 
auctoritas  miraculis  inchoata^  spe  nutrita^  charitate  aucta  et 
vetustate  firmata;  tenet  ah  ipsa  sede  Petri  Apostoli,  cui  pasce n~ 
das  ores  suas  Dominus  mandavit,  usque  ad  prxsentem  diem 
successio  Sacerdotum ; tenet  denique  ipsum  CathoUcx  nomen, 
quod  non  sine  causa  inter  tam  multas  heereses  sic  ista  Ecclesia 
obtinuit,  ut  omnes  heeretici  se  Catholicos  dici  velint;  queerenti 
tamen  peregrino  alicui,  ubi  ad  Catholicam  conveniatur,  nullus 
heereticorum  vel  basilicam  suam,  vel  domum  audeat  ostendere. 
Lib.  cont.  Epist.  fundam,  c.  4. 

PROPOSITIO  II. 

Ecclesia  Romana  habet  has  quatuor  notas;  et  imprimis  notas 
unitatis  et  sanctitatis. 

298.  Fide  certum. 

299.  PROR.  I PARS.  Habet  notam  unitatis.  Haec  enim  unitas, 

tum  in  hierarchia,  tum  in  doctrina,  tum  in  cultu,  nostris 
diebus  manifesta  est  sicut  tempore  Apostolorum  (2),  sicut  tem- 
pore S.  Irenaei  scribentis  : Ecclesia,  tametsi  in  universum  orbem 
usque  ad  extremos  terrx  fines  dispersa,  fidem  eam  ab  Apostolis 
eorumque  discipulis  acceptam,  qux  est  in  unum  Deum  Patrem 
omnipotentem,  et  in  unum  Jesum  Christum  Filium  Dei,  etc 

(l)Gap.  I,  art.  5,  n.  222,  seqq.  — (2)  I Cor.  X,  17. 

hanc,  inquam,  /idem  Ecclesia,  tametsi  per  lotum  terrarum  orbem 
sparsa,  summo  studio  et  cura,  perinde  atque  unam  domum  inco- 
lens, conservat  : ac  velut  animam  unam,  atque  unum  idemque 
cor  habens,  his  xque  fidem  accommodat ; et  miro  consensu,  quasi 
uno  ore  prsedita,  hecc  precdicat,  docet  ac  tradit...  Et  sicut  sol  hic 
a Deo  conditus  in  universo  mundo  unus  atque  idem  est:  ita  etiam 
veritatis  prxdicatio  passim  lucet,  omnesque  homines,  qui  ad 
Veritatis  agnitionem  venire  cupiunt,  illustrat.  Haeres.  1. 1,  c.  10. 
Atqui  ita  loquitur  S.  Irenaeus  de  Ecclesia  Romana,  quam  vo- 
cat omnium  maximam  et  antiquissimam,  a gloriosissimis  duo- 
bus Apostolis  Petro  et  Paulo  fundatam.  Lib.  3,  c.  3.  Ergo  Ec- 
clesia Romana  habet  notam  unitatis. 

300^  II  PARS.  Habet  notam  sanctitatis,  si  sanctitas  interna, 
seu  spiritus  Dei,  quo  Ecclesia  animatur,  per  cultum  eximia- 
rum virtutum  et  miraculorum  donum,  in  ejus  corpore  reful- 
get : atqui  sanctitatem  illam  duplici  hoc  fulgore  elucere 
cernimus. 

301.  Utrumque  ex  historia  Ecclesiastica  probatur.  1®  Vir- 
tutum cultus  : hic  i)  semper  resplenduit  in  doctrina  et  disci- 
plina, qua  promovere  Evangelicos  mores,  abusus  autem  im- 
pugnare, Ecclesia  Romana  nunquam  destitit.  Cujus  facti 
testimonia  continentur  in  Conciliis,  nec  non  in  actis  et 
epistolis  catholicis  RR.  Pontificum,  per  octodecim  saecula 
ad  omnes  Ecclesiae  generationes  datis,  quae  in  Bullario  ma- 
gno collecta  servantur.  2)  Semper  foruit  in  membris  ejus  : 
quod  testantur  carceres,  amphitheatra,  et  omnes  mundi 
plagai  sanguine  martyrum  tinctae;  testantur  solitudines, 
montes  et  cavernae,  quo  tot  animae  pur^  longe  a sxculi  cor- 
ruptela convolantes,  coelestem  vitam  duxerunt;  testantur 
sacra  utriusque  sexus  coenobia,  quae  ubique  terrarum,  in 
sylvestribus  locis  sicut  in  frequentissimis  urbibus,  tanquam 
luminaria  in  mundo,  perpetuo  effulserunt;  testantur  Chri- 
stianae beneficentiae  hospitia,  aliajque  institutiones  omnige- 
nis miseriis  paratae,  qua*,  ubique  in  horto  Ecclesiae  catholicae 
florent  et  odorem  spirant  suavissimai  charitatis ; testantur 
omnia  Ecclesiasticae  historiae  monumenta,  praxipue  vero 
Martyrologia,  et  copiosissima  Bollandianorum  de  Sanctorum 
actis  volumina. 

302.  2®  Miraculorum  donum  nunquam  ab  Ecclesiae  corpore 
abfuisse,  nullo  saeculo,  verius  dixerim,  nullo  anno  non 
emicuisse,  eadem  volumina  testantur.  Neque  miracula  Ec- 
clesiae catholicae  incerta  sunt  aut  dubia ; sed  examine  pro- 
bata severissimo  (d),  ut  unusquisque  cognoscere  potest  ex 
celeberrimo  Benedicti  XIV  opere  De  Beatif.  et  Canonizatione 
Sanctorum^  praesertim  lib.  4.  — Ad  miracula  referri  possunt 
mirabilia,  quae  Ecclesia  catholica  operatur  in  ordine  morali  : 
ejus,  ad  propagandam  inter  barbaros  Fidem,  ad  convertendos 
peccatores,  efficacia ; ejus,  in  pariendis  Christo  filiis,  per- 
petua et  inexhausta  fecunditas  (2). 

PROPOSITIO  III. 

Ecclesia  Fiomana  habet  notas  catholicitatis  et  apostolicitatis. 

303.  Fide  certum. 

304.  PROB.  I PARS.  Habet  notam  catholicitatis,  si  1®  mora- 
liter  universalis  semper  fuit,  ac  diffusa  per  omnes  gentes  ita, 
ut  toti  humano  generi  accommodata  appareat;  et  2'’si  numero 
est  absolute  ampla,  et  relative  amplior  sectis  singulis  : atqui 
hsec  duo  comperta  sunt. 

305.  Nam  1°  illa  unioersalis  Ecclesiae  RomanaB  diffusio,  pa- 
tet, tum  monumentis  historicis,  tum  nomine  Catholicx. — Jam 

(1)  Ut  leve  speciiw.n  habeatur  summae  severitatis,  qua  miracula  Romae 
expenduntur,  adducere  juvat  factum,  quod  a P.  Daubentonin  vita  S.  Joan. 
Francisci  Regis  refertur.  Cum  Romam  venisset  conspicuus  Angliis  prote- 
stans,  Praelatus  quidam  romanus,  qui  cum  eodem  amicitiam  inierat,  illi  ta- 
bulas quibus  plurium  miraculorum  probationes  continebantur,  legendas 
praebuit.  Has  ipse  quum  summa  animi  voluptate  legisset,  Praelato  reddidit 
dicens  : Yoild  certainement  la  plus  sure  maniei'e  de  prouverles  miracles.  Si 
tous  ceux  que  Von  recoit  dansV Eglise  Romaiue  etaiCnt  etablis  sur  des preuves 
aussi  evidentes  et  aussi  authentiques  que  ceux-ci  le  sont,nous  naurions  aic- 
cunepeine  d y souscrire,etpar  Id  vous  vous  sauveriez  de  toutes  les  railleries 
que  nous  faisons  de  vos  pretendus  miracles.  Eh  bien,  respondit  Praelatus, 
sachez  que  de  tous  ces  miracles,  qui  vous  paruissent  si  averes  et  si  bien  ap~ 
puyes ; aucun  na  ete'  ndmis  par  la  Congregation  des  Rites, parce  quilsiiont 
pas  paru  suffisamment  prouves.  — Protestans,  ejusmodi  inexspectato  re- 
sponso percitus,  fassus  est,  non  nisi  praeconceptis  opinionibus  ohcaecatam 
mentem  posse  canoni/.ationi  Sanctorum  obsistere;  neque  unquam  arbitra- 
tum se  esse,  cautelam  Ecclesiae  Romajiae  in  examine,  quod  ipsa  instituit  de 
miraculis,  eo  severitatis  deduci.  (Vie  du  B.  Jean  Fr.  Rogis,  par  le  R.  P.  Dau- 
benton.  Paris,  1716,  pag.  55.) 

(2)  Cf.  La  Civilta  cattolica,Tt  serie,  vol.  9 : Le  missioni  catto! iche  e protcs- 
tanti  nelV  ludia. 

inde  ah  exordio,  ipso  Pentecostes  die,  Petrus,  primus  Ec- 
clesiai  Catholicie  simul  et  Uomanai  Pontifex,  Evangelium 
praedicat  variis  linguis,  ad  viros  ex  omni  natione  qux  sub  ‘coelo 
est  (i)  et  de  numero  eorum  baptizat  tria  millia.  — l^aulus 
de  eadem  Ecclesia  Catholico-Iiomana  scribit  ad  Coloss.  I,  6 : 
Jn  universo  mundo  est,  et  fructificat,  et  crescit,  sicut  in  vobis. — 
P«  eadem  Ecclesia  cujus‘Komana  Sedes  caput  est  (2),  scribit, 
saec.  II,  Irenaeus  : Quanquam  dispares  inter  se  mundi  linqux 
sunt,  una  tamen  et  eadem  est  traditionis  vis.  Ac  neque  hx,  qux 
in  Germqniis  sitx  sunt,  Ecclesix  aliter  credunt,  aut  aliter  tra- 
dunt : nec  qux  in  Hispaniis  aut  Galliis,  aut  in  Oriente,  aut  in 
AEgypto,  aut  in  Africa,  aut  in  mediterraneis  orbis  regionibus 
sedem  habent.  Verum  ut  sol...  in  universo  mundo  lucet.  Haeres. 
I.  1,  c.  10.  — Accedit  ipsum  Catholicx  nomen,  quod  Eccle- 
siae Romanae  omnes  sectarii,  quamvis  inviti  concedunt.  iVon 
enim,  ut  S.  Augustinus  animadvertit,  possunt  intelligi,  nisi 
hoc  eam  nomine  discernant,  quo  ab  universo  orbe  nuncupatur . 
Lib.  De  vera  relig.  c.  7. 

306.  2®  Ecclesia  Romana  sectas  reliquas  numero  semper  su- 
peravit. Id  vel  ex  eo  patet,  quod,  cum  sectae  acatholicae  nulla 
unquam  aetate  aeque  numero  excreverint  ac  nostra,  nihilo- 
minus Ecclesia  Romana  his  longe  numerosior  est.  Acalholi- 
corum  enim,  ex  omnibus  sectis  tum  haereticis  tum  schisma- 
ticis collectiin  computatis,  juxta  accuratissimos  census, 
numerantur  circiter  120,000,000  ; Catholicorum  vero 
170,000,000  (3). 

307.  II  PARS.  Ecclesia^ Romana  notam  apostolicitatis  habet, 
si  originem,  doctrinam,  et  legitimam  Pastorum  successio- 
nem ab  Apostolis  deducit;  seu,  quod  idem  est,  si  ab  Aposto- 
lis receptum  Fidei  depositum  usque  intemeratum  conser- 
vat, et  ab  iisdem  primum  constituta,  perenni  Episcoporum 
successione  perseverat;  atqui  utrumque  in  Ecclesia  Romana 
reperitur. 

308.  Etenim  primum,  quod  ad  Fidei  custodiam  attinet, 
constat  ex  Theologia  speciali,  qua  omnia  et  singula  fidei  do- 

(l)Act.II,5-tl.  — lib.3,  c.  3. 

(3)Cf.  supra  Introdrict.  § l,n  3.  — Balbi,  in  Dictionario  geographico  fert 
Acaiholicorum  121,000,000 ; Catholicorum  vero  139,000,000. 

gmata,  ab  Apostolis  ad  nos  usque,  in  Ecclesia  Romana  sine 
ulla  adulteratione  conservata  esse,  demonstratur. 

309.  Alterum,  quod  ad  successionem  spectat,  compertum 
historia  est.  Haec  enim  RR.  Pontificum  legitimam  seriem, 
et  quasi  genealogiam  texit,  inde  a S.  Petro  usque  ad  Pium  IX, 
feliciter  regnantem,  qui  numero  2o8“®  recensetur.  — Cur 
ergo,  ut  cum  S.  Augustino  concludam,  cur  ergo  dubitamus 
nos  in  ejus  Ecclesix  condere  gremio^  quae  ah  Apostolica  sede  per 
successiones  Episcoporum,  frustra  haereticis  circumlatrantibus, 
culmen  auctoritatis  obtinuit?  Lib.  De  utilit.  credendi,  c.  17. 

310.  Objic.  1®  Ecclesia  Romana  non  habuit  olim,  nec  etiam- 
num  habet  unitatem  doctrinae;  ergo  non  est  vera  Ecclesia. 
Etenim  olim  SS.  Patres  fuerunt  inter  se  discordes,  in  quae- 
stionibus non  tantum  philosophicis  sed  etiam  dogmaticis,  ut 
V.  g.  Cyprianus  et  Firmilianus  in  causa  rebaptizantium; 
Irenaeus,  Justinus,  etc.  circa  regnum  Christi  millenarium. 
Deinde  etiamnum  inter  Theologos  catholicos  litigatur,  an 
liceat  sequi  sententiam  minus  probabilem,  an  gratia  sit  in- 
trinsece eftlcax,  an  Pontifex  Rom.  se  solo  sit  infallibilis.  — 
R.  Dist.  ant.  Nec  data  fuit  olim,  nec  etiamnum  datur  unitas 
in  doctrina  circa  ea,  quae  clare  ab  Ecclesia  decisa  sunt, 
neg.  antec.;  circa  ea,  quae  nondum  sunt,  aut  tunc  nondum 
erant  ab  Ecclesia  decisa,  vel  circa  res  ad  disciplinam  perti-^ 
nentes,  cowc.  anE  — Ad  probat.  1.  Patres  illi  tunc  solummodo 
discordes  fuere,  quando  veritas  nondum  clare  ab  Ecclesia 
erat  decisa,  parati  semper  opiniones  suas  judicio  Ecclesiae 
subjicere,  quam  semper  ut  infalHbilem  fidei  magistram, 
columnam  et  firmamentum  veritdtis  venerabantur.  — Ad 
proh.  2.  Probabilismus,  et  modus  efficaciam  gratiae  expli- 
candi, non  ad  fidei  dogmata,  sed  ad  scholasticas  concerta- 
tiones pertinent,  circa  quas  diversimode  sentire  cuique  fas 
est,  salva  fide  et  unitate  catholica,  donec  Ecclesia  perspicuam 
de  illis  ferat  sententiam.  Pari  modo  infallibilitas  R.  Ponti- 
ficis (i),  in  se  solo,  etiam  antecedenter  ad  acceptationem  Ec- 
clesiae, considerati,  licet  nobis  ac  maximae  parti  Ecclesiarum 
particularium,  certa  prorsus  atque  indubitata  sit;  nondum 

(I)  Cf.  infra,  Iract.  IV,  cap.  5,  art.4,  prop.  o,  n.  2ol. 

tamen  solemni  ac  perspicuo  Ecclesia;  judicio  est  eliquata  : 
adeoque  ab  bieresis  nota  iniinunes  sunt  qui  contrarium  sen- 
tiunt. — Catholicorum  quippe  pronuntiatum  est  : la  neces- 
sariis unitas,  in  dubiis  libertas,  in  omnibus  charitas. 

311.  Obj.  2“  Anno  1378,  et  sequentibus  40  annis,  aut  etiam 
amplius,  bini  fuere  in  Ecclesia  Hom.  Pontitices,  Urbanus  VI 
et  Clemens  VII,  eorumque  successores;  ergo  defuit  longo 
temporis  spatio  unitas  regiminis,  ac  proin  Ecclesia  Komana 
vera  esse  Ecclesia  desiit.  — R.  Dist.  consequens.  Defuit  unitas^ 
regiminis  materialiter,  conc. ; formaliter,  quasi  Ecclesia  in 
illo  statu  divisionis  conquiesceret,  neg.  Du®  personae  rege- 
bant Ecclesiam,  altera  in  his,  altera  in  illis  provinciis  seu 
nationibus;  quia  cum  manifestum  omnibus  non  esset,  utri 
legitime  competerent  supremi  Pontificatus  jura,  nationes 
aliiB  uni  personae  ea  jura  convenire  putabant,  aliae  vero 
alteri.  Omnes  autem  Catholici  consentiebant,  non  esse  nisi 
Pontificatum  unum,  nec  nisi  unum  Pontificem  esse  debere; 
ideoque  ad  unitatem  personae  obtinendam  conspirabant  om- 
nes, conatu  ac  tendentia  tam  manifesta,  ut  forte  nunquam 
alias  Ecclesiae  unitas  magis  universo  mundo  patuerit. 

312.  Obj.  3®  Ecclesia  Christi  non  habet  maculam  neque 
rugam,  ut  Apostolus  scribit,  Eph.  V;  atqui  talis  non  est 
Ecclesia  Romana,  quae  multis  vitiis  tam  in  laico  quam  in 
clericali  ordine  maculatur;  ergo. — Dist.  maj.  Non  habet 
maculam  Ecclesia  Christi  gloriosa  in  coelis,  conc. ; Ecclesia 
Christi  militans  in  terris,  subd.  : non  habet  maculam  in  sua 
essentia,  hoc  est  in  sua^  constitutione  et  forma,  qualis  e 
Christi  manibus  prodiit  et  semper  immutabilis  persistit, 
conc.;  non  habet  maculam  in  suis  membris  {\),  neg.  maj. 
Quod  si  dantur  in  Ecclesia  humana;  miseria;,  datur  quoque* 
eximia  virtus  et  sanctitas,  qualis  in  nulla  secta  unquam  in- 
venta est  (2). 

313.  Obj.  4®  Ecclesia  Romana  non  est  per  totum  orbem 
diffusa,  ergo  non  est  Catholica.  — Dist.  antec.  Non  est  per 
totum  orbem  diffusa  absolute,  ita  ut  semper  et  simultanee 

(1)  Cf.  August.  Retract.  1.  2,  c.  18;  item  hujus  tracl.  cap.  1,  art.  2,  pro- 
pos.  6,  n.  176.  — (2)  Cf.  supra,  propos.  de  sanctitate  Eccl.  Romanae, 
ii.  298,  seqq. 

in  omnibus  mundi  plagis  floruerit,  transeat;  noi>  diffusa 
moraliter,  ita  ut  praedicata  fuerit  et  fructificaverit  ubique 
successu  temporis,  et  sicut  sol,  successive  illuminaverit 
omnes  gentes,  ut  possent  qui  vellent  ad  agnitionem  veritatis 
venire,  neg.  antec.  Et  dist.  conseq.  : ergo  non  est  universalis, 
id  est,  non  complectitur  omnes  homines,  conc.;  non  com- 
plectitur plurimos  per  totum  orbem  sparsos,  nego  consequens. 

— Dixi  supra  ; transeat;  quia  nempe  concedendum  non 

videtur,  ad  catholicitatem,  ut  eam  intellexerunt  SS.  Patres, 
sufficere  si  Ecclesia  tantum  successiva  universalitate  polleat, 
seu  tantum  temporanea;  at  requiri  ut,  moraliter  loquendo. 
Ecclesia  vera  Christi  gaudeat  semper  universalitate  simulta- 
nea  (i).  ^ 

314.  Ohj.  3®  Ecclesia  Romana  abjecit  doctrinam  aposto- 
iicam ; ergo  notam  apostolicitatis  non  habet.  Prob.  Doctrina 
apostolica  exigebat  ut  fieret  trina  in  Baptismo  immersio, 
oratio  versus  Orientem , Eucharistia}  administratio  sub 
utraque  specie,  abstinentia  a sanguine  et  suffocato  (2), 
quae  omnia  in  Ecclesia  Romana  non  amplius  observantur. 

— R.  Neg.  ant.  Ad  prob.  dist.  Et  haec  pertinent  ad  dogmata 
fidei,  neg.  ant.;  pertinent  ad  disciplinam  et  ritus  acci- 
dentales, qui  ab  Ecclesia  justis  de  causis  mutari  possunt, 
conc.  ant. 

315.  Obj.  6°  In  Catholica  Ecclesia  successio  Pastorum 
saepius  interrupta  est;  ergo  non  habet  apostolicitatem  succes- 
sionis. Prob.  \)  Multa  facta  sunt  schismata,  praecipue  diutur- 
num  illud,  ab  an.  1378  usque  ad  an.  1417,  quo  tempore  tres 
inter  se  Pontifices  decertabant,  Joan.  XXIII,  Rened.  XIII, 
et  Gregor.  XII.  2)  Aliqui  violenter,  alii  fraudibus  et  simo- 
niace  pontificatum  adepti  sunt.  3)  Sedes  Romana  annis  70 
vacavit.  Pontificibus  Avenione  in  Gallia  degentibus.  — 
R.  Neg.  ant.  Ad  probationes,  neg.  conseq.  et  explico  : 1)  in 
magno  schismate  occidentali,  unus  ex  Pontificibus  litigan- 
tibus, qui  nempe  legitime  electus  erat,  semper  fuit  verus 
Pontifex  Rom.,  quamvis  a contraria  factione  agnitus  non 

(I)  Cf  Regnier,  de  apud  Migne  in  TAeoZ.  Cursu  completo 

tom.  i,  coi.  312  et  soi[q. — Item  Siiarez,  Defens.  CnthoHcw  fidei,  1.  1,  c.  16. 
opp.  t.  21.  — (2)  Act.  XV,  29;  I Cor.  X,  16. 

fuerit.  Licet  hic  diversa  sint  scriptorum  catholicorum  ju- 
dicia, longe  probabilius  censent  communiter  Theologi, 
pro  veris  et  legitimis  Pontihcibus  habendos  esse  Urba- 
num VI  ejusque  successores,  Bonif.  IX,  Innoc.  VII;  Gre- 
gorium  item  XII,  ut  legitimum  habent,  saltem  usque  ad 
electionem  Alexandri  V in  Cone.  Pisano,  1409 ; Alexandro 
autem  V successit,  1410,  Joan.  XXIII,  qui  pontificatum  gessit 
donec  in  Cone.  Constantiensi  canonice,  omnibus  fatentibus, 
electus  sit  Martinus  V,  1417.  — Invasores  vera  Apostolica; 
Sedis  fuerunt  Clem.  VII  seu  Robertus  Gebennensis,  et  Be- 
ned.  XIII,  seu  Petrus  de  Luna.  2)  Etiamsi  nonnullorum 
electio  ob  vitium  aliquod  fuisset  nulla;  subsequens  tamen 
ratihabitio  atque  acceptatio  Ecclesiae,  omnes  defectus  hu- 
mani juris  supplevit,  et  non  legitime  electos  legitimos  fecit 
Pontifices.  3)  Quamvis  Pontifices  Avenionenses  Koma  abfue- 
rint, veri  tamen  fuere  Pontifices  Romani,  B.  Petri  in  Ca- 
thedra Rom.  successores;  omnium  enim  judicio,  absentia 
Principis  a regno,  eum  provinciis  suis  jureque  supremo  non 
spoliat. 


ARTICULUS  III. 

DE  ABSENTIA  NOTARUM  IN  SECTIS  ACATHOLICIS. 

316.  Etsi  demonstratio  hactenus  exposita  sufiiciens  sit, 
non  tantum  ut  Ecciesia3  Romano-Catholiese  veritas  luculen- 
ter cognoscatur,  sed  etiam  ut  sectarum  falsitas  detegatur; 
non  tamen  superfluum  fuerit  directam  sectarum  confutatio- 
nem subjungere  : 1^  quia  ex  praecedentibus  haec  confutatio 
solummodo  indirecte  consequitur,  theologi  autem  est  etiam 
directe  falsitatem  detegere;  2«  quia  inde  nova  accedet  con- 
firmatio, qua  Ecclesice  catholicae  veritas  clariore  luce  coru- 
scabit. 


Propositio  I,  de  falsitate  ecclesiarum  'protestantium. 
Propositio  il,  de  falsitate  ecclesiarum  orientalium. 

PROPOSITIO  I. 

unitalis  et  cathoUcitatis,  neque  conveniunt,  neque  conve- 
nire possunt ; notcc  vero  sanctitatis  et  aposlolicitatis,  mani- 
feste non  conveniunt  ecclesiis  I^roteslantium. 

317.  Propositio 

318.  PROB.  PARS  1,  UNITAS.  1*’  ^on  habent  unitatem  fidei,  cul- 
tus, corporis  : quod  patet  ex  symbolorum  seu  confessionum 
multitudine,  nec  non  ex  sectis  variis  qu*  aliaBex  aliis  nascun- 
tur (i). 

319.  2‘’  Nec  habere  possunt,  cum  non  habeant  principium 
unitatis,  quod  in  Ecclesiae  auctoritate  consistit;  sed  potius 
principium  divisionis  contineant  et  mutabilitatis,  auctorita- 
tem scilicet  privatam.  Quanquam  principium  istud,  non 
Protestantiiim  proprium,  sed,  saltem  practice,  omnium 
lia*reticorum  est.  Cum  omnis  hxresis  ex  novitate  oria  sit,  ait 
S.  Hilarius  ad  Constantium  Augustum,  ut  hoc  se  titulo  dignam 
ostendat,  nunquam  ab  innovando  desistit. 

320.  II  PARS,  CATHOLiciTAS.  1"^  Noii  habent  catholicitatem  ne- 
que temporis  neque  spatii,  cum  ortae  sint  15  saeculis  post  Apo- 
stolos, et  tantum  ditioni  civili,  cui  adha?rent,  coextendantur. 
Constat  enim,  ante  Lutherum  et  Calvinum,  Protestantes  non 
exstitisse ; et  ab  hoc  tempore  non  extendisse  se,  nisi  intra 
tines  dominationis  politica^  a qua  protegerentur. 

321.  2"  Nec  habere  possunt,  cum  habere  unitatem  non  pos- 
sint, sine  qua  nulla  est  catholicitas.  Uuidam,  ut  Oxonienses 
doctores,  catholicitatem  sibi  ahingere  voluerunt,  ex  omnibus 
sectis  Christianis  conllatam  : at  haec,  non  catholicitas,  seu 
universalis  diliusio  unius  Ecciesiai,  sed  potius  universalis  di- 
versarum sectarum  confusio  dicenda  est. 

322.  111  PARS,  SANCTITAS.  Illa  societas  Christiana  non  praefert 
notam  sanctitatis,  qua3  nec  origine  sancta  est  nec  doctrina, 
nec  praclara  virtutum  exempla  profert  nec  miracula  : atqui 
tales  sunt  omnes  sectae  protestantes.  Etenim  neque  auctores, 
neque  sectarii,  neque  ipsa  doctrina,  sanctitatem  spirant. 
Auctores  plerique,  spretis  religionis  votis,  uxorem  ducunt, 
bona  ecclesiastica  diripienda  tradunt,  injurias  et  calumnias 

(1^1  Ct‘.  Bossuet,  Histoire  des  variat ions. 

^hTunduiit in  Catholicos;  Hassijc  Landgravio  uxoroni  alteram, 
vivente  priore  conjuge,  ducere  permittunt,  etc.  Miracula  vero 
a se  postulari  non  debere,  ipsi  met  aperte  fatentur  (i). 

8:23.  IV  PARS,  AROsTOLiciTAS.  Haiic  Protestantes  manifeste  non 
habent;  cum  neque  originem,  neque  doctrinam,  neque  mis- 
sionem seu  successionem  ab  Apostolis  receperint.  Quod  pa- 
tet/ex  facto  originis  eorum.  Protestantismi  coryphaei  sac- 
culo XV  nulli  pra3decessori  successerunt,  nulla  missione 
dogmata  nova  praedicarunt.  Quod  si  dixerint,  se  extraordina- 
ria missione  apostolos  esse  : hanc  missionem  praeclaris  mira- 
culis comprobare  debuissent;  praesertim  adversus  haec  Pauli 
verba  : Sutit  aliqui  qui  vos  conturbant,  et  volunt  convertere 
Evangelium  Christi.  Sed  licet  nos,  aut  angelus  de  coelo  evange- 
lizet  vobis  preelerquam  quod  evangelizavimus  vobis,  anathema 
sit.  Gal.  I,  7 (2). 


PROPOSITIO  II. 

Ex  omnibus  Orientalibus  ecclesiis  ab  Ecclesia  Romana  separatis, 
nulla  est,  qux  omnes  verx  Ecclesix  notas  habeat. 

324.  Propositio  certa. 

325.  Ecclesiae  orientales  (3),  quae  vel  haereticae  sunt  vel 
schismaticae,  multo  magis  quam  Protestantes,  Ecclesiae  Chri- 
sti similitudinem  referunt;  quae  similitudo  in  hierarchia? 
specie,  atque  in  doctrina  apud  orientales  sectas  melius  ser- 
vata, consistit.  Illae  namque  sectae  a Protestantibus,  tum 
circa  fidem,  tum  circa  cultum  et  ecclesiasticam  constitutio- 
nem, prorsus  differunt  et  dissentiunt.  Hinc  factum  est  ut 

(1)  Erasinus,  Diatribe  de  lib.  arbitr.,  de  Lutheranis  loquens,  uullus,  in- 
quit, illorum  adhuc  exstitit,  qui  vel  equum  claudum,  sanare  potuerit.  Cui 
Lulherus,  in  lib.  De  servo  arbitr.,  respondebat : A nobis,  qui  negamus  libe- 
rum arbitrium,  miracula  exigi  non  debent. — Et  Calvinus, praefat.  Institut.  : 
Improbe  faciunt,  di\i,quod  miracula  a nobis  poscunt.  — Attamen  Hieron. 
Bolsec,  oculatus  testis,  in  Calvini  vita  refert,  eum,  cum  excitare  vellet 
quemdam  Brulaeum,  cui,  spe  lucri  ac  pecuniae,  persuaserat  ut  se  mortuum 
lingeret,  non  licte  sed  vere  mortuum  illum  invenisse.  Hanc  historiam  ab 
haereticorum  oppositionil  us  vindicat  Card.  Golti,  De  Eccles.  tom.  1, 
€.  2,  §6. 

(2)  Cf.  Illustriss.  Malou,  La  faussete  du  Protest autisme  demontree  (Brux. 
chez  H.  Goemaeiej,  praesertim  chap.  2,  ari.  5-10. 

(.5)  Cf.  sxxpvii.lniraduct.  § 1,  n.  9. 

frustra  Proteslantes  cum  ipsis  communicare  voluerint.  l®Me- 
lanchthon,  cum  ad  Patriarcham  CPnum  misisset  confes- 
sionem Augustanam,  ne  responsione  quidem  dignatus  est. 
2*^  Anno  1576,  Tubingenses  theologi  a Jeremia  Patriarcha 
repulsi  sunt.  3®Calvinistae  ann.  1621,  Cyrillum  quemdam  Lu- 
carin,  suis  erroribus  imbutum,  per  pecuniae  vim  in  sedem 
CPnam  intruserunt ; at  ille  mox  ab  ecclesia  Graeca  sede  de- 
jectus, atque  a successoribus  suis,  altero  Cyrillo  et  Parthenio, 
cum  protestantica  sua  confessione  damnatus  est.  — Orienta- 
les ergo,  maxime  Graeci,  non  sicut  Protestantes  totam  Christi 
Ecclesiam  deturparunt;  sed  quamdam  similitudinem  cum 
illa,  ad  externam  speciem  quod  attinet,  conservarunt.  Nihi- 
lominus characteres  quoque  falsitatis  prse  se  ferunt,  quibus 
facile  dignoscantur. 

326.  PROB.  I.  Quoad  sectas  haereticas  in  Asia;  ii.  Quoad 
schismaticos  Gr*cos;  lu.  Quoad  schismaticos  Ruthenos,  seu 
Moscovitas. 

327.  PARS  1.  Hseretici  non  habent  notam  unitatis,  neque 
sanctitatis,  neque  catholicitatis ; neque,  saltem  ut  plurimum, 
apostolicitatis. 

328.  PARS  II  et  111.  Schismatici  Gr«ci  et  Rutheni,  neque  no- 
tam sanctitatis,  neque  catholicitatis,  imo  neque  apostolicita- 
tis, ullo  modo  ostendere  possunt. 

CONCLUSIO. 

329.  Sectae  itaque,  ab  Ecclesia  Romano-Catholica  separata?, 
nequaquam  sunt  illa  vera  Ecclesia,  quam  aedificavit  Domi- 
nus super  fundamentum  Apostolorum,  civitatem  sanctam, 
columnam  et  firmamentum  veritatis ; sed  civitates  sunt  con- 
fusionis, aedificia  superbia?,  lapides  de  sanctuario  avulsi, 
palmites  abscissi  de  vite,  membra  a corpore  sejuncta ; vel 
potius  cadavera,  dissolutioni  et  putredini  tradita,  palam  esse 
cernuntur  : cum  nihil  in  iis  spectandum  occurrat,  nisi  mors, 
tenebrae  et  ruinae. 

330.  Has  autem  inter  ruinas.  Ecclesia  sancta  catholica, 
vera  Domini  vinea,  per  orbem  terrarum  palmites  extendit. 
Dominus  enim  plantavit  radices  ejus,  et  ipsa  implevit  ter- 

rani.  Operuit  montes  umbra  ejus,  et  arbusta  ejus  cedros  Dei ; 
ipsa,  lignum  vitie,  fluvio  aqua^  vivcC  irrigatum,  per  menses 
singulos  reddens  fructum  suum,  et  folia  ejus  ad  sanitatem 
geniium.  — Gloriosa  dicta  sunt  de  te,  Civitas  Dei!  Quam 
pulchra  tabernacula  tua,  Jacob,  et  tentoria  tua,  Israel ! Ut 
valles  nemorosse,  ut  horti  juxta  fluvios  irrigui,  ut  taberna- 
cula quae  fixit  Dominus  ! Diligit  Dominus  portas  Sion  super 
omnia  tabernacula  Jacob.  Gloriosa  dicta  sunt  de  te.  Ecclesia 
Christi,  Jerusalem  nova,  descendens  de  cmlo  a Deo,  habens 
claritatem  Dei ! Gloriosa  dicta  sunt  de  te.  Ecclesia  sancta  et 
immaculata,  sponsa  Christi  dilectissima;  nigra  quidem  do- 
loribus externis,  sed  intrinsecus  formosa,  sicut  tabernacula 
Cedar,  sicut  pelles  Salomonis ; omnis  enim  gloria  filiae  Re- 
gis ab  intus,  in  fimbriis  aureis,  circumamicta  varietatibus. 
Quam  pulchri  sunt  gressus  tui,  filia  Principis  I Quam  suavis 
et  decora  es,  Regina,  stans  a dextris  Regis ! Regina  Mater,  cu- 
jus foetu  nati  sumus,  cujus  lacte  nutriti,  cujus  spiritu  anima- 
mur, quae  nos  Deo  servat,  quae  filios  regno  quos  generavit 
assignat.  Quis  obliviscatur  amoris,  quis  obliviscatur  gemitus 
matris  Si  oblitus  fuero  tui,  Ecclesia  sancta  catholica, 

oblivioni  detur  dextera  mea!  Adhxreat  lingua  mea  faucibus 
meis,  si  non  meminero  tui  (i) ! 

(l)Ps.  CXXXVI ; item  LXXIX,  LVXXVI  et  XLIV;  Nunier.  XXIV;  Apoc. 
XXI  elXXII;  Cantic.  1,  V.  VI;  Eccli.  VII;  S.  De  unitate  Ecclesiw. 

J.  Argumentum  et  ratio  Tractatus.  — § II.  Notio?)es  distinctce  de  Regula 
fidei,  — § III.  Doctrina  Ecclesice  catholicce. — § IV.  Errores  contrarii.  — 
§ V.  Divisio  Tractatus. 

§ I.  .\rgumenlum  el  ralio  Tractatus. 

1.  Initio  Theologide  Generalis,  quaestioni  positae  quaenam 

sit  vera  religio?  responsum  est  : vera  ac  divina  religio  repeti 
debet  a S.  Scriptura  et  Traditione,  sub  magisterio  Ecclesiae 
Komano-Catholicae.  Hanc  autem  propositionem  veram  fore 
diximus  triplici  conditione  : !•  Si  Deus  religionem  Christia- 
nam, eamque  solam,  hominibus  constituit;  2°  si  eam  Eccle- 
siae Romanae  commisit  custodiendam  ; 3®  si  eam  depositam 
in  Scriptura  et  Traditione,  eidem  Ecclesiae  dedit  interpre- 
tandam. Jam  vero  primam,  alteramque  conditionem,  in  tra- 
ctatibus De  Religioiie  Christiana  et  De  Ecclesia,  demonstravi- 
mus. Superest  ut  tertiam,  nempe,  religionem 

in  Scriptura  et  Traditione  contentam,  Ecclesix  Romano- Catho- 
licae datam  esse  interpretandam,  hoc  Tractatu  demonstremus. 

2.  Peracta  quidem  demonstratione  verae  Christi  Ecclesias, 
nihil  jam  obstare  videtur,  quominus,  introeuntes  in  hoc  tem- 
plum Dei  vivi,  veritatis  Christianae  depositori um,  purum  Dei 
verbum  audiamus;  et  universas  Christi  institutiones,  quae 
omnia  ibi  intemerata  servantur,  intueamur.  Attamen  praevie 
agendum  est  nobis  de  Regula  fidei;  quandoquidem,  post  de- 
monstratam veram  Ecclesiam,  ipsius  Ecclesiae  fides  demon- 
stranda sit,  quod  effici,  nisi  praevie  fidei  regulam  teneamus, 
nullo  modo  potest. 

3.  Cognita  enini  Ecclesia  (3iristi,  columna  veritatis,  non 
tantum  al)  ea  recipere  tidem  debemus,  ut  fideles  ejus  filii  ;sed 
pr<eterea,  ut  ejusdem  Ecclesiae  defensores  ac  theologi,  fidem 
demonstrare  tenemur.  — Ut  autem  demonstremus  eam,  cri- 
terio  opus  est  seu  principio  certo,  quo  doctrinam  Christi  ge- 
nuinam ab  adulterina  secertiamus.  Jam  vero  hoc  principium 
est  Regula  fidei. 

§ n.  Notiones  clislinctai  de  Regula  fidei. 

4.  Regula  fidei  (i)  est  triferium,  quo  in  Ecclesia  catholica., 
vera  fides  Christi  ab  omni  adulterina  i nfallibiliter  discernitur. — 
Est  quasi  sigillum  ipsius  Christi,  quo  authentica  ejus  doctrina 
signatur;  est  quasi  lapis  lydius,  aut  instrumentum,  quo, sicut 
verum  aurum,  ita  vera  materia  fidei  probatur. 

o.  Regula  fidei  distinguitur  duplex  : vulgaris  et  theolo- 
gica. Vulgaris,  quie  vulgo  fidelium  proportionata  est,  et  om- 
nibus practice  sufiiciens,  est  auctoritas  infallibilis  Ecclesix. — 
Theologica,  quae  scienti  fica  est.  Ecclesiae  docenti  et  theologis 
est  usui,  atque  a nobis  in  praesenti  tractatu  exponenda.  Con- 
stituitur Scn‘/>/ur«  et  Traditione  sub  magisterio  quod 

vulgata  Veronii  formula  explicatius  enuntiari  potest  : illud 
omne  et  solum  est  de  fide  catholica,  quod  est  revelatum  in  verbo 
Dei,  et  propositum  omnibus  ab  Ecclesia  catholica,  fide  divina 
credendum. 

6.  Haec  regula  theologica  duplici  cernitur  constare  ele- 
mento: uno  constitutivo,  et  quasi  materiali,  quod  est  verbum 
Dei ; altero  directivo,  et  quasi  formali,  quod  est  Ecclesiae 
propositio.  — Verbum  Dei  duplex  est  : scriptum  et  traditum. 
Scriptura  et  Traditio,  quae  et  regula  fidei  remota  aut  etiam 
externa  dicitur.  — Propositio  Ecclesix,  est  ejusdem  verbi  di- 
vini exhibitio  per  ministerium  Ecclesiae  docentis;  et  haec  re- 
gula fidei  proxima  vocatur. 

7.  Propositio  per  Ecclesiam  facta,  potest  esse  generalis  vel 
particularis.  Generalis,  q\i‘3i  tota  Scriptura  totaque  Traditio 
ut  verbum  Dei  proponitur; — particularis,  qua  puncta  quae- 

(11  Cf.  Perrone,  Le  Prolestantmnc  et  la  Regie  de  foi,  tom.  I,  iiitroduct. 
§ 1-0. 

dam  singulariter  ac  determinate  proponuntur,  explicantur, 
aut  definiuntur  atque  injunguntur  credenda.  — Porro  ver- 
bum Dei  quod  generaliter  ab  Ecclesia  proponitur,  generali- 
ter ad  fidem  pertinet;  quod  autem  particulariter,  in  se,  et 
explicite  proponitur,  ad  fidem  quoque  particulariter  et  ex- 
plicite  pertinet. 

8.  Regula  fidei  theologica  applicari  potest  adxquale  vel 
inaddequate.  Applicatur  adaequate,  quando  veritas  quaspiam 
in  verbo  Dei  existere  probatur,  et  simul  etiam  ab  Ecclesia 
proponitur  (4)  : tunc  habetur  fidei  dogma  definitum.  — Inadae- 
quate,  quando  veritas  quaepiam  in  verbo  Dei  inesse  probatur, 
sed  non  ab  Ecclesia  explicite  proponitur  : tunc  habetur  fidei 
dogma  definibile;  quod  quidem  explicite  credere  tenetur  ilhs, 
qui  indubie  novit  id  in  revelatione  contineri ; non  tamen  sub 
pfjena  haeresis  et  excommunicationis  coram  Ecclesia,  sed  so- 
lum sub  poena  infidelitatis  coram  Deo. 

9.  Quum  theologus  regulam  fidei  applicat  inadxquate,  ex 
Scriptura  et  Traditione  conclusionem  ducens,  (\\x\n  positivam 
Ecclesiae  auctoritatem  pro  se  habeat ; tunc  necesse  est,  ut 
eamdem  auctoritatem  habeat  negative  suffragantem  sibi,  id 
est,  non  contradicentem ; atque  ita  maneat  sub  magisterio 
Ecclesiae. 

10.  Hactenus  exposita  fidei  regula  integre  admittitur  a 
Catholicis ; ex  parte  tantum  ab  ha?reticis,qui  passim  Scriptu- 
ram tanquam  unicam  regulam  credendi,  non  vero  simul  Tra- 
ditionem recipiunt.  Quare  adversus  ha3reticos  nullius  efiicaci® 
est,  saltem  directe  et  per  se,  argumentum  ex  auctoritate 
Ecclesiae  Romano-Catholicae  desumptum  : sed  tantum  valet 
illud,  quod  ex  Scriptura  et  Traditione  ducitur.  — Ut  autem 
demonstratio  theologica  plena  sit,  et  simul  dogmatice  pro 
Catholicis  et  polemice  contra  haereticos  valeat ; expedit.  Ec- 
clesiae auctoritatem  vel  definitionem,  tanquam  argumentum 
domesticum  praemittere,  et  deinde  argumenta  Scripturae  ac 
Traditionis  afferre,  quae  polemice  adversus  omnes  adversa- 
rios efficaciter  proferuntur. 

(1)  Non  referi,  ntVeronius  explicat,  utrum  illa  propositio  emanet  ex  Con- 
cilio aliquo  universali,  ex  ejus  decreto  et  definitione,  an  ex  sensu  fide- 
lium, etc.  Cf.  supra  tract.  Ue  princip.  throlog.  n.  lol. 

III.  DoclriHa  Ecclesi;e  Calholicit*. 

11.  Scriptura  sacra  est  divinitus  inspirata  cum  omnibus 
partibus  suis  (i).  Utrum  vero  inspiratio  divina  se  extendat  ad 
ipsa  verba,  Iibera3  controversiae  est. 

12.  Libri  canonici  sunt  quos  exhibet  versio  Vulgata,  qu?e 
et  authentica  declarata  est  (2). 

13.  Interpretari  Scripturam  contra  unanimem  Patrum 
consensum  non  licet  (3). 

14.  Traditio  est  fons  alter  divina  revelationis  (4). 

13.  Romanus  Pontifex,  vi  sui  primatus,  in  omnes  Episco- 
pos, etiam  in  generali  Synodo  collectos,  suprema  auctoritate 
gaudet  (o).  Ipsi  soli  competit,  auctoritate  propria  et  indepen- 
denti.  Concilia  oecumenica  cogere,  iis  praesidere,  eaque 
confirmare.  Decreta  autem  dogmatica  Concilii  oecumenici, 
confirmati  a R.  Pontifice,  irreformabilia  sunt  ex  se,  seu 
ante  consensum  et  acceptationem  Ecclesiae  (6).  — Imo 
R.  Pontifex  qx  Cathedra  definiens,  in  rebus  fidei  et  morum, 
infallibilis  est;  ejusque  dogmatica  decreta,  etiam  ante- 
quam accedat  Ecclesiae  consensus,  sunt  prorsus  irreforma- 
bilia (7). 

§ IV.  Errores  contrarii. 

16.  Scripturas  V.  T.  rejecisse  feruntur  Valentiniani,  Mar- 
cionitx,  Apelles,  Manichm,  et  horum  medio  aevo  surculi,  Al~ 
higenses  et  Cathari  (8). 

17.  Adversarii  Traditionis  fuerunt  : Gnostici,  Theodoiianiy 
Ariani,  Eunomiani,  Aeriani,  Pelagiani,  et  omnes  passi m 
haeretici  usque  ad  Protestantes.  Isti  omnes  Traditiones  reji- 

(1)  Trid.  Sess.  4,  Decret.de  canon.  Script.  — (2)  Ibid.  — (5)  Ibid. 

(4jTrid.  ibid.  etOEcumen.  VIII,  can.  1. 

(5)  Synod.  Later.  V,  apud  Hardouin,  lom.  10,  coi.  1828;  prop.  29  et  50, 
inter  damn.  ab  Alex.  VIII,  7 dec.  1690  ; — art.  4 cleri  Gallic.  1682,  reject. 
ab  Innoc.  XI  et  Alex.  VIII. 

(6)  Ita  omnes  Catholici  adversus  Protestantes,  Jansen.  ac  Febronianos; 
Cfr.  prop.  Pistor,  damn.  2 et  3. 

(7)  Ita  omnes  Catholici,  exceptis  Gallicanis.  Cfr.  artic.  4 declarat,  cleri 
Gallic. 

,8)  Cfr.  Sardagna,  De  canone  divin.  libror,  tom.  2,  n.  150,  seqq. 

ciebant  ;’non  tamen,  praesertim  antiquiores,  spernebant  Tra- 
ditionis principium  ; solum  suas  traditiones  particulares 
Traditioni  universali  Ecclesiae  substituere  satagebant. 

18.  Infallibilitatem  Ecclesiae  et  Conciliorum  rejiciunt  Pro- 
testantes. 


§ V.  Divisio  Tractatus. 

19.  Quoniam  fidei  regula,  de  qua  disserimus,  constat  Scri- 
ptura, Traditione  et  Ecclesiae  magisterio,  hinc  Tractatus 
sponte  in  tria  capita  dividitur. 

Caput  I,  de  S.  Scriptura. 

Caput  II,rfeS.  Traditione. 

Caput  Iit,  de  Eccleske.  magisterio. 

CAPLT  PHIMUM. 


DE  SACRA  SCRIPTURA. 


20.  Scriptura  sacra  in  genere,  est  verbum  Dei  scriptum, 
seu  litteris  exaratum,  vel  ab  ipso  Deo,  vel  a scriba  alio,  Deo 
tamen  afflante. 

21.  Dicitur  1®  verbum  Dei,  quo  convenit  Scriptura  sacra 
cum  Traditionibus  divinis,  de  quibus  infra.  — Scriptum 
quo  distinguitur  a Traditionibus,  voce  duntaxat  editis.  — 
3“  Vel  ab  ipso  Deo,  quo  etiam  illa  Scriptura  comprehenditur, 
quam  quidam  in  Decalogi  tabulis,  ab  angelo.  Dei  personam 
gerente,  signatis,  factam  fuisse  statuunt.  — 4®  Vel  ab  alio 

‘ scriba,  quo  communis  verbi  divini  scripti  modus  designa- 
tur. — o®  Deo  tamen  afflante,  seu  inspirante,  quo  S.  Scriptura 
communiter  censetur  discerni  a canonibus  et  'definitioni- 
bus Ecclesise ; cum  illa  fiat  Deo  cooperante  non  utcumque, 
sed  verbum  suum  scribendum  inspirante. 

22.  Scriptura  S.  in  specie,  est  verbum  Dei  ipso  afflante 
scriptum,  et  in  Bibliis,  h.  e.  voluminibus  seu  libris  sacris, 
contentum.  Sub  hac  praesertim  acceptione  a nobis  in  prae- 
sens Scriptura  S.  consideratur,  quae  etiam  ab  Hebraeis 
BERiTH  [foedus],  a Graecis  Aicih'y.>j,  a Latinis  Testamentum  dici- 
tur, eo  quod  foedus  Deum  inter  et  homines  initum  comple- 
ctatur (i). 

23.  Alibi  (2)  de  Scripturae  auctoritate  humana  egimus ; hic 
autem  de  ejus  auctoritate  divina  inquirendum  : quo  perti- 
nent quatuor  quaestiones,  totidem  articulis  pertractandae. 

Articulus  I,  de  mspiratione  S.  Scripturce. 

Articulus  II,  de  canone  S.  Scripturce. 

Articulus  III,  de  versionibus  S.  Scripturce. 

Articulus  IV,  de  interpretatione  S.  Scripturce. 

(1)  Circa  divisionem  librorum  S.  Scripturae,  vid.  quae  dicta  sunt  in  Iract.- 
Derelig.  Christ.  cap.  5,  art.  1.  n.  191  seqq. 

(2)  Tract.  De  relicj.  cap.  o,  art.  I,  n.  189  seqq. 

ST.  PAUL,  MINN. 

Bear  Sir: 

I tale  the  liberty  of  enclosing  herewith  a 
fewfree  trial  packages  of  my  **§ermm  ^sthmn  £urc/' 
with  the  recjuest  that  you  distribute  them  among  such 
of  your  acguamtauces  as  may  be  suffering  from 
'Oisthma,  Phthisic  or  Hay  Fever,  and  by  so  doing 
confer  a niutual  favor,  With  tliis  remedy  there  is 
no  waiting  for  lesults,  as  by  the  old-time  remedies, 
Being  used  by  inhalation,  its  action  is  immediate, 
direct  and  certain.  It  will  positively  relieve  the  very 

wo)'st  attacks  in  a few  moments,  and  by  perseverant 
use,  ejfect  a cure  in  ali  curable  cases.  j1  trial  proves 
all  I claim.  ^ 

Very  respectfully , yours, 

R.  SCHIFFMANN,  M.  D. 

-A- 

' . Dr  R.  Sehiffmann  has  been  known  to  me  for  many 
years  as  an  aeeomplished  physioian  in  his  specialty,  and 
I aordially  recommend  him  as  every  way  worthy  of  the 
fullest  eonfdence. 

DAVID  DAY, 

Post  MasteVf  St,  Paul, 

ARTICULUS  I. 

DE  INSPIRATIONE  S.  SCRIPTUR/E. 

QU.ESTIONES  PR.EVI^f:. 

Quid  est  divinitas  el  inspiratio  Librorum  SS.?  — 2®  Quolaplcx 

circa  Scriplurcc  divinitatem  el  inspirationem  quccslio  moveri  potest? 

— 3®  Queenam  sunt  Theologorum  opiniones  circa  inspircMionis 

modum  et  extensionem  ? ^ 

24.  QU.ER.  1®  Quid  est  divinitas  et  inspiratio  Librorum  SS»? 
— R.  A]  Divinitas  Scripturas  est  auctoritas  divina,  qua  Scri- 
ptura pollet,  eo  quod  Deum  habet  auctorem. 

25.  B]  Inspiratio  Scripturae,  licet  aliquando  hoc  vocabulum 
usurpetur  ad  divinitatem  Scripturae  significandam;  tamen 
proprie  est  ratio  quasi  formalis,  qua  fit  ut  Scriptura  habeat 
auctorem  Deum,  ac  proinde  divina  appelletur  et  sit.  Unde 
inspiratio  Scripturae  ab  ejus  divinitate,  sicut  formalis  ratio 
rei  ab  ipsa  re,  distinguitur. 

26.  — Quod  si  spectetur  generatim,  et  praescindendo  a 
variis  opinionibus  postea  ventilandis,  definiri  posse  videtur  : 
Actio  illa  Dei,  relativa  ad  Scripturam  ejusque  scriptores,  vi 
cujus  Scriptura  censetur  habere,  et  revera  habet,  Deum  pro 
auctore.  — Inspirationem  Scripturae,  saltem  hoc  generali 
sensu  intellectam,  omnes  Catholici  admittunt  (i),  et  nos  infe- 
rius (2)  vindicabimus  ut  de  fide  credendam. 

27.  Porro  inspiratio  triplici  sub  respectu  considerari  po- 
test : 1®  ratione  modi,  quo  ipsa  peragi  concipitur;  2®  ratione 
extensionis  ad  objecta  plura  vel  pauciora;  ratione  intensita- 
tis,  seu  intensionis,  quam  habere  concipitur  ex  eo,  quod  in 
effectum  potiorem  vel  exiguiorem  influat. 

28.  '1®  Datione  modi,  quintuplex  saltem  concipi  potest  in- 
spiratio. Prima,  ea  quas 'perficiatur  tantum  per  approbatio- 
nem divinam,  qua  nempe  Deus  librum  naturaliter  scriptum 
approlset  ac  suum  faciat  : ha^c  inspiratio,  ut  patet,  sita  foret 
in  actione  Dei,  scriptionem  libri  mere  consequenti. — Secunda, 
ea,  quas  fiat  tantum  per  motionem  divinam,  qua  Deus  nempe 

(1)  Yid.  infra,  quscsl.  o,  n.  53.  — (2  Propos.  1 hujus  articuli,  n.  57. 

moveat  seu  excitet  agiograplium  ad  scribendum  : hiec  inspi- 
ratio sita  foret  in  actione  Dei  mere  antecedenti.  — Tertia^  ea 
qua^  fiat  per  motionem  simul  et  approbationem  : ha‘-c  inspiratio 
sita  proinde  foret  in  utraque  Dei  actione  praedicta,  simul 
sumpta. — Quarta^  ea  qua3  tiat  per  motionem si?nul  et  assisten- 
tiam  mere  negativam;  qua  nempe  Deus  agiographum  adjuvet 
mere  negative,  procurando  ne  in  scribendo  erret.  Haec  inspi- 
ratio sita  foret  simultanee,  in  actione  Dei  antecedenti^  et  in 
actione  Dei  Qoncomitante  quidem  sed  inefficienter . — Quintaj 
ea  qucC  fiat  simur per  motionem  et  per  assistentium  etiam  posi- 
; qua  nempe  Deus  agiographum  etiam  positive  juvet, 
suggerendo  scribenda,  et  scriptionem  dirigendo  : haec  inspi- 
ratio proinde  sita  foret  simultanee,  in  Dei  actione  antecedenti, 
et  in  actione  e/licienter  concomitante.  Haec  postrema  actio  esse 
deberet  : i)  actio  Dei  psychologica  in  homine;  !2)  supernatu- 
ralis;  3)  talis,  ut -per  eam  homo  possit  et  velit  scribere,  ac 
reapse  scribat  quod  Deus  libris  mandari  voluerit.  Non  tamen 
haec  actio  Dei  cooperationem  hominis  excludit,  sed  quando- 
que manifeste  supponit  (i). 

29.  Porro  inspiratio  concepta  juxta  quemvis  ex  tribus  prio- 
ribns  modis,  videtur  valde  improprie  dicta;  ut  ex  mox  di- 
cendis de  Theologorum  opinionibus  eruitur.  — Concepta 
juxta  quartum  modum,  appellari  solet  inspiratio  negativa  vel 
mere  directiva.  — Concepta  demum  juxta  quintum  modum, 
est  maxime  propria  inspiratio,  et  appellari  potest  inspiratio 
positiva. 

30.  2®  Ratione  extensionis,  inspiratio  concipi  potest  duplex  : 
substantialis  et  accidentalis.  — Substantialis  quidem,  si  exten- 
datur tantum  ad  res  et  sententias  quae  scribendae  sunt;  acc?- 
dentalis  \ero,  seu  verbalis,  si  praeterea  ad  ipsam  scriptionem. 
—Porro  substantialis  concipi  potest  subdivisa  'm  gemeralem  et 
paTticularem.l^s^i  generalis,  s>\  vei^vdiiuv  tantum  ad  generale 
argumentum  Scripturae,  ita  ut  de  illo  auctor  scribat  ea  quaj 
novit ; est  particularis,  si  referatur  ad  singulas  sententias  et 
veritates,  nec  non  ad  earum  texturae  ordinem.  — Verbalis  pa- 
riter concipi  potest  subdivisa  \n  perfecte  et  imperfecte  verba- 

(l)Cf.  Perrone,  De  locis  theoJ.  part.  2,  cap.  2,  praeserlim  num.  95  el 
:se(pi. 

lem.  Perfecte,  seu  totaliter  verbalis  est,  si..ad  singula  verba  et 
apices,  eorumque  syntaxin,  seu  phrasin  et  stylum,  extenda- 
tur. Imperfecte  verbalis  est,  si  ad  plura  quidem  vel  pauciora 
verba  extendatur,  non  tamen  ad  omnia  et  singula. 

31.  Ratione  intensionis  duplex  concipi  potest  inspiratio  : 
revelativa  et  instinctiva. — Revelativa  est,  si  non  solum  influat 
in  scriptionem,  sed  etiam  praeternaturaliter  producat  in 
scriptore  cognitionem  rerum  scribendarum.  Instinctioa  est, 
si  influat,  non  in  cognitionem,  sed  in  scriptionem  illarum  re- 
rum quse  scriptori  naturaliter  innotescunt. 

32.  Q.  2°  Quotuplex  circa  Scripturx  divinitatem  et  inspira- 
tionem questio  moveri  potest?  — R.  Triplex  : i)  an  Scriptura 
vere  sit  divina,  ita  ut  munita  sit  auctoritate  Dei;  2)  an  sit  in- 
spirata, ita  ut  Deum  proprie  habeat  auctorem,  et  sit  verbum 
Dei  ; 3)  an  sit  inspirata,  non  tantum  quoad  substantiam,  sed 
eliam  quoad  verba  ? 

33.  Q.  3®  Quxnam  sunt  Theologorum  opiniones,  circa  inspi- 
rationis modum  et  extensionem?  — R.  Catholici  omnes  con- 
sentiunt, et  credunt  cum  Trid.  Sess.  4.,  Scripturam  quoad 
omnes  partes  suas,  esse  sacram  et  divinam,  ita  ut  Deum  ha- 
beat auctorem. 

34.  At  circa  modum  quo  facta  est  inspiratio  Scriptura3,  et 
circa  extensionem  ad  plura  vel  pauciora  objecta,  ex  iis  qua3 
Scriptura  complectitur;  nequaquam  omnibus  una  opinio  est. 

35.  Etenim  circa  modum,  i)  alii  tenent,  inspirationem  Scri- 
pturae esse  maxime  propriam,  quam  nos  supra  appellavimus 
positivam  : videlicet  sitam  in  motione  et  assistentia  Dei  etiam 
positiva.  2)  Alii  tenent,  eam  esse  negativam  seu  simpliciter  di- 
rectivam,  id  est,  sifam  in  motione  Dei  cum  ejus  assistentia 
mere  negativa.  3)  Alii  tandem,  cum  Lessio,  tenuerunt,  eam 
inspirationem  quam  nos  appellavimus  valde  improprie  dictam, 
sitam  nempe  in  mera  Dei  approbatione,  sufficere  ad  hoc,  ut 
liber  aliquis  efficiatur  sacra  Scriptura.  Imo  ipse  Lessius  ali- 
quando (i)  suspicatus  est,  non  aliam  majorem  suppetere  in- 
it) Dico  : nliquatido  suspicatus  est ; quia,  ut  adnolat  P.  Perrone,  tract. 

De  locis  thcol.,  part.  2,  cap.  2,  nota  sub  n.  97  ; ipsi  Lessius  el  Hamelius, 
a 3'  illa^proposilione  expunxerunt  subinde  ea,  quae  intra  parentheses  inclu- 
serant. 


22. 

^j)irationem  libro  Macliabaiorum ; ut  eruitur  ex  tertia  ex 
tribus  thesibus  ab  ipso  propugnatis  Lovanii,  anno  1586,  qua^ 
sunt  hujusmodi  : I.  Ut  aliquid  sit  Scriptura^  non  est  necessa- 
rium singula  ejus  verba  esse  inspirata.  — II.  Non  est  necessa- 
rium ut  singulx  veritates  et  sententia  sint  immediate  a Spiritu 
S.  ipsi  scriptori  inspiratee. — III.  Liber  aliquis  {qualis  forte  est 
liber  S”"  Machabeeorum),  humana  industria  sine  assistentia  Spi- 
ritus S.  scriptus,  si  Spiritus  S.  postea  testetur,  ibi  nihil  esse  fal- 
sum, efficitur  Scriptura  sacra.  — Porro  duae  priores  propo- 
sitiones, quae  inspirationis  extensionem  determinant,  suos 
habent,  inter  Catholicos,  patronos  plurimos,  contra  Facultates 
theol.  Lovaniensem  et  Duacensem,  a quibus  an.  1588  eaedem 
propositiones  fuere  notatae.  — Tertia  vero,  quee  modum  in- 
spirationis determinat,  defendi  non  posse  videtur;  unde  a 
Catholicis  passim  rejicitur  (i). 

56.  Circa  extensionem  inspirationis  determinandam,  diffe- 
runt inter  sese  ii  auctores,  qui  nihilominus  consentiunt  iii 
admittenda  inspiratione  maxime  propria  quoad  modum;  uti 
infra  speciali  quaestione  explicabitur. 

Propositio  I de  inspiratione  Scripturce. 

Propositio  II,  de  inspiratione  Script.  quoad  onmes  partes. 

Propositio  lll,  de  inspirationis  modo. 

Quaestiones  de  inspirationis  extensione. 

PROPOSITIO  I. 

Scriptura  sacra  divinitus  est  inspirata,  ita  ut  Deum  habeat 
principalem  auctorem  , silque  proprie  verbum  Dei. 

37.  De  fide,  ex  Trid.  Sess.  4,  Decret.  d^ canonicis  Scriptu- 
ris, ubi  dicitur : Sacrosancta  oecumenica  et  generalis  Tridentina 
Synodus...  omnes  libros  lam  veteris  quam  novi  Testamenti,  cum 
utriusque  unus  Deus  sit  auctor;  'nec  non  Traditiones  ipsas... 
tanquam  vel  oretenus  a Christo,  vel  a Spiritu  S.  dictatas,  pari 
pietatis  affectu  ac  reverentia...  suscipit  et  veneratur. 

38.  Scripturx  nomen  in  propositione  sumitur  pro  aliqui- 
bus certis  libris,  tum  veteris  tum  novi  Testamenti ; quin  (de- 

(1)  Gf.  Marchiiii,  De  divinitate  et  caucnic.  SS,  Biblior.,  apud  Migiie,  Scri- 
pturce cursus,  tom.  5. 

terminetur  quinam  ilii  libri  sint.  Haec  enim  determinatio  ad 
qua?stionem  de  Canone  spectat,  quce  infra  tractabitur. 

39.  PROB.  i®  Ex  ipsa  Scriptura,  ubi  tum  Prophetce,  tum 
Christus,  tum  Apostoli,  inspirationem  testantur  Scriptura- 
rum. Haec  autem  testimonia  esse  ad  probandum  assumptum 
efficacia,  inde  patet,  quod  Prophetas  V.  T.  veras  accepisse 
revelationes,  Christum  vero  et  Apostolos  divinam  praedicasse 
doctrinam  alibi  (i)  probaverimus. 

40.  Jam  vero  argumenta  hoc  modo  proponi  possunt  : 
i)  quod  ad  vetus  Testamentum  spectat,  auctores  ipsi  non  raro 
testantur  se  Deo  jubente  et  inspirante*  scribere,  ut  Ezech. 
XXIV  : El  factum  est  verbum  Dommi  ad  me,  in  anno  nono,  in 
mense  decimo,  decima  die  mensis,  dicens  : Fili  hominis,  scribe 
tibi  nomen  diei  hujus...  — Jerem.  XXX,  2 : Scribe  tibi  omnia 
verba,  qux  locutus  sum  ad  te,*in  libro. 

41.  Joan.  V,  39  : Scrutamini  Scripturas...  illx  testimonium 

perhibent  de  me.  — Matth.  XXII,  45  : Quomodo  David  in  Spi- 
ritu vocat  eum  Dominum,  dicens : Dixit  Dominus...? — II  Tim. 
ill,  16  : Omnis  Scriptura  divinitus  inspirata,  ^iUnvTTo?,  utilis 
est  ad  docendum.  — II  Pet.  I,  21  : Omnis  prophetia  Scripturx 
propria  interpretatione  non  fit.  Aon  enim  voluntate  humana 
allata  est  aliquando  prophetia  : sed  Spiritu  sancto  inspirati, 
uTTo  uylov  locuti  suui  suncti  Dei  homines. 

42.  i2)  Quoad  novum  Testamentum,  vix  aliud  invenitur  testi- 
monium quam  II  Pet.  III,  16  : in  quibus  (Pauli  epistolis)  sunt 
quxdam  difficilia  intellectu,  qux  indocti  et  instabiles  depravant, 
sicut  et  CETERAS  SCRIPTURAS,  ad  suam  ipsorum perditionem.  — 
S.  Joannes  quoque  inspirationem  Apocalypseos  testatur,  ut 
cap.  XXII,  18,  19  : Contestor  omni  audienti  verba  prophetet: 
libri  hujus... 

45.  2®  Ex  publico  et  universali  Ecclesix  sensu,  qui  manife- 
statur i)  ex  praxi  : ab  exordio  enim  Ecciesige,  Scriptura  con- 
sideratur ut  tidei  regula  et  criterium  prgecipuum  christiange 
veritatis,  salva  tamen  interpretatione  Ecclesiae ; quare  in 
Conciliis  oecumenicis  Liber  Evangeliorum  super  thronum 

(1)  Tract.  De  relig.  Christi.,  cap.  3 et  A, — De  EccL,  cap.  i,  art.  2, prop.  l, 
seqq.,  n.  125.  — Gl.  Paliizzi,  Commentatio  de  Scripturis  divinis,  ^ p.  Roniai 
1831. 

coJiocatur,  ut  sacro  Senatui  quasi  pra3si(leat  (i).  — Manife- 
statur 2)  Patrum  expressis  testimoniis,  qui  omnes  passim  lo- 
quuntur ut  S.  Clemens  Romanus  : Scripturas  diligenter  inspi- 
cite^ quse  Spiritus  S.  sunt  oracula.  ICor.  (2). 

PROPOSITIO  II. 

Scriptura  S.  quoad  omnes  et  singulas  partes  divinitus 
inspirata  est. 

44.  De  fide,  ex  Trid.  Sess.  4 : Si  qwis  libros  ipsos  integros 
cum  omnibus  suis  partibus,  prout  in  Ecclesia  catholica  legi  con- 
sueverunt, et  in  veteri  Vulgata  latina  editione  habentur,  pro  sa- 
cris et  canonicis  non  susceperit...  anathema  sit. 

4o.  Partes  hic  intelliguntur  ea  librorum  fragmenta,  quee, 
ut  caput  ultimum  Marci,  et  XVIU  Lucae,  deuterocanonica  vo- 
cantur, et  rejiciebantur  a Protestantibus,  adversus  quos  Tri- 
dentini  definitio  lata  est. Non  itaque  spectat  Concilii  decretum 
ad  quaedam  minuta,  de  quibus  disputatur  utrum  sint  menda 
necne.  — Eos  quoque  Protestantes  anathema  perstringit,  qui 
cum  Episcopio  dixerunt,  agiographos,  in.  rebus  religiosis 
fuisse  inspiratos,  minime  vero  in  iis  quae  ad  humanam  hi- 
storiam pertinent;  haec  enim  ita  humano  ingenio  scripta  esse, 
ut  nullo  modo  Deus  eorum  auctor  dici  possit. 

46.  PROB.  1'’  Argumenta  in  praBcedenti  propositione  allata, 
generalia  sunt,  nullamque  exceptionem  innuunt  aut  patiun- 
tur ; ut  illud  Ii  Tim.  Ili  : Omnis  Scriptura  divinitus  inspi- 
rata (3). — Patrum  testimonia  pariter  generalia  sunt  : vocant 
enim  Scripturam  universim  oracula  effata  Dei’,  scriptores  vero 
sacros,  organa,  instrumenta  Dei. 

47.  2®  Ratione  theol.  Si  Scriptura  non  esset  tota  et  quoad 
singulas  partes  inspirata,  fine  suo  fraudaretur  inspiratio. 
Finis  enim  est,  ut  certo  nobis  constet  de  Dei  voluntate  et 
objecto  fidei ; de  quibus  nunquam  certo  constaret,  si  aliquid 
admixtum  foret  quod  a Deo  non  esset,  nec  Dei  nomine  scri- 
ptum, Deive  auctoritate  vestitum. 

(1)  Condi.  Ephes.  Aci.  1.  — (2)  Cfr.  Trid.  Sess.  A. 

(3)  Exploratum  est  enim,  quanquam  nomen  arliculocareat, Paulum 
aOirmare  omne,  hoc  est  totum,  Bibliorum  volumen  esse  divinitus  inspiratum. 
Patrizzi,  Opusc.  citalo. 

48.  NB.  Si  quis  ideo  quasdam  fragmenta  non  esse  inspirata 
contendat,  quia  non  sunt  in  vetere  Ecclesiae  Canone,  sequenti 
Articulo  refutabitur. 


PROPOSITIO  III. 

Sacra  Scriptura,  non  partim  negativa,  sad  tota  fuit  positi ca 
inspiratione  conscripta* 

49.  Communior  Theologorum  sententia. 

50.  Dicitur  positiva,  qua  scilicet,  ut  supra  de- 

finivimus, Spiritus  S.  non  tantum  agiographis  affuit  ne  erra- 
rent, eosque  movit  ad  scribendum  ; sed  etiam  positive  juvit 
suggerendo  scribenda,  scriptionemque  moderando,  ita  ut 
reapse  scriberent  quae  ipse  vellet.  — Dicitur  Scriptura  iota  ; 
quia  omnes  admittunt,  pleraque  fuisse  positive  inspirata,  et 
negativam  Dei  cooperationem  pro  quibusdam  solummodo 
partibus  statuunt. 

51.  PROB.  1®  Illa  inspiratio  admittenda  est  pro  tota  Scri- 
ptura, quam  ipsa  Scriptura  et  Patres  supponunt : atqui  suppo- 
nunt inspirationem  positivam.  11.  Tini.  111  ; Omnis  Scriptura 
divinitus  inspirata.  — S.  Clemens  : Scripturac,qu3e  Spiritus  S. 
sunt  oracula...  Epist.  1 Cor. 

52.  2®  Ratione.  Scriptura  S.  secundum  Tridentin.  Sess.  4, 
est  a Spiritu  S.  dictata;  sed  nisi  Spiritus  S.  res  et  sententias 
suggessisset,  nulla  ratione  Scriptura  diceretur  dictata  a 
Spiritu  S.  ; ergo.  — Quidquid  credi  potest  fide  divina,  debet 
t^se  revelatum  a Deo ; cum  fidei  motivum  sit  auctoritas  Dei 
revelantis,  seu  loquentis  : sed  omnes  veritates,  seu  res  ac 
sententiae  in  Scriptura  contentae,  possunt  credi  fide  divina; 
ergo.  — Praeterea,  admissa  hypothesi  inspirationis  mere  ne- 
gativae, minime  cernitur,  quo  titulo  Scripturae  textus  quilibet 
dignitate  praestet  Ecclesiasticae  definitioni,  quae  pariter,  per 
Spiritus  S.  assistentiam,  omni  errore  immunis  praeservatur. 
Porro  an  dicemus  Ecclesiasticam  definitionem  cum  textu 
Scripturae  in  eodem  esse  dignitatis  gradu  (i)? 

(1)  Cf.  Wirceb.  theol.  De  principiis  t/teol.,  disp  I,  cap.  1 , art.3.  — Item 
€hristian.  Regula  fidei  calhoL,  part.  2,  sect.  c.  2,  apud  Migne,  Cursus 
Theol.  lom.  6. 

C{L’.4:STI0NES. 

* 

i®  .4«  inspiratio  extenditur  usque  ad  minimas  etiam  circumstantias? 

— 2’  An  inspiratio  extenditur  usque  ad  verba? 

63.  REsi>.  Ad  1““’ Ratio  dubitandi,  utrum  inspiratio  exten- 
datur ad  omnes  circumstantias,  est,  quod  quaedam  occurrunt 
tantilla,  tam  familiaria,’vel  tam  exigui  momenti,  ut  eu  di- 
vina? inspirationi  attribuere  parum  dignum  videatur.  Hujus- 
modi sunt  cauda  blandiens  canis  Tobiae  (t),  Pauli  penula  (“2), 
liospitium  quod  is  Philemonem  sibi  parare  jubet  (3),  saluta- 
tiones quae  sunt  in  ejus  epistolis,  etc.  An  itaque  haec  Deo 
inspirante  conscripta  esse  credere  oportet  ? — Ad  hanc 
quaBStionem  ita  Patrizzi  (4)  : Si  quis  negaret,  ait,  non  hunc 
equidem  damnarem;  sed  neque  negare  ipse  illud  ausim. 
Neque  enim  deest  cur  illa  quoque  BtUveuc-Tu  esse  credantur. 
Etenim  qui  Scripturas  ita  legit,  ut  Deum  harum  auctorem 
esse  recordetur,  menteque  ad  hunc  assurgat;  facile  in  eo 
quoddeTobiae  catulo  narratur,  indicium  deprehendit  Pro- 
videntiae, qua  Deus  vel  irrationabilia  ipsa  hominis,  cujus 
gratia  ea  creavit,  commodis  inservire  jubet. — Quod  ad  Pauli 
penulam,  documentum  inde  habes,  ut  corporis  quoque  ac 
terrenorum  bonorum  cura  minime  sit  negligenda.  — Phile- 
monis hospitium  exemplo  est  hospitalitatis,  illius  praesertim 
quffi  priscos  inter  Christianos  obtinebat. — Salutationes  vero 
epistolis  additae  eo  spectabant,  ut  salutati  ab  Apostolo  animos 
ad  grandiora  ac  generosiora  praestanda  sumerent;  utque 
horum,  utpotedale  merentium,  memoria  sacris  Litteris  con- 
signata superstitaret. 

54.  Q.  2“  xin  inspiratio  extenditur  usque  ad  verba?  — R. 
Sensus  quaestionis,  prout  vulgo  agitatur,  hic  est,  an  omnia 
verba,  verborum  structuram,  stylum,  ac  summatim  totam 
materialem  sermonis  texturam,  divina  inspiratio  attingat. 
-T-  Jam  vero,  de  hac  questione  disputatur.  Qui  affirmant^ 
hujusmodi  passim  afferunt  argumenta  : i)  Scriptura  vocatur 
et  est  verbum  Dei ; atqui  hoc  suadere  videtur,  ipsa  vocabula 
a Deo  fuisse  agiographis  inspirata,  secundum  illud  II  Pet.  I, 

(1)  Tob.XI,  9.  — (2)  II  Tim.  IV,  13.  — (o)  Philem.  22. 

(4)  Comment.  de  Scripturis  div.  § 16. 

21  : Spiritu  sancto  inspirati Jocuti  sunt  sancti  Dei  homines. — 
2)  S.  Chrysostomus  ait : Nihil  temere  vel  fortuito  loquitur  divina 
Scriptura,  sed  et  syllaba,  et  apiculus  unicus  reconditum  habet 
thesaurum.  — 3)  Accedit  usus  Patrum,  Theologorum,  imo 
ipsius  Scripturae,  quae  ex  vocabulo  interdum  argumentatur. 
Galat.  III,  16  : Non  dicit  : Et  seminibus,  quasi  in  multis:  sed 
quasi  in  uno  : Et  semini  tuo,  qui  est  Christus.  — Augustinus, 
Tract.  120  in  Joan.  : Vigilanti  verbo,  ait,  Evangelista  usus  est. 
ut  non  diceret,  latus  ejus  percussit,  aut  vulneravit,  aut  aliud; 
sed  APERUIT  : ut  illic  quodammodo  vitx  ostium  panderetur . 

55.  Qui  negant  inspirationem  se  porrigere  usque  ad  om- 
nia verba,  dicunt,  hujusmodi  extensionem  per  se  non  esse 
necessariam,  eamque  variis  rationibus  excludi,  i)  Non  est 
necessaria  h»c  extensio  ut  Scriptura  sit  vere  et  proprie  ver- 
bum Dei  : ad  hoc  enim  sufficit,  res  omnes  et  singulas  sen- 
tentias esse  inspiratas,  verba  autem  saltem  confuse  a Spi- 
ritu S.  fuisse  subministrata.  Quod  si  formalis  verborum 
inspiratio  requireretur,  ipsa  nostra  Vulgata  versio  non  foret 
verbum  Dei ; cum  ejus  verba  inspirata  fuisse  nemo  dixerit. 
2)  Si  reapse  omnia  verba  fuissent  inspirata,  meliore  condi- 
tione fuisset  Synagoga  quam  Ecclesia;  habuisset  enim  exem- 
plaria V.  T.  diviniora,  scilicet  primigenia,  quas  Ecclesia  non 
adhibet.  — 3)  Bibliorum  scriptores  non  tantum  fatentur,  se 
multum  in  opere  exarando^laborasse  (i),  sed  se  suaque  excu* 
-sant.  II  Machab.  XV  39  : Si  quidem  bene,  et  ut  historix  com- 
petit, hoc  et  ipse  velim  : sin  autem  minus  digne,  concedendum 
est  mihi. — 4)  S.  Augustinus : Ne  putemus  quasi  consecratis  sonis 
ita  muniri  veritatem : tanquam  Deus  nobis,  quemadmodum  ipsam 
rem,  sic  verba  commendet.  Lib.  2.  De  cons.  Evang.  c.  66.  — 
P.  Patrizzi,  qui  negativam  hanc  sententiam  amplectitur,  ita 
concludit  : « Quum  tamen  negamus,  divinam  inspirationem 
« ad  Scripturarum  verba  in  universum  sese  porrigere,  non 
« hoc  evincere  volumus,  nulla  omnino  horum  verborum 
« esse  BioTrnucrTci.  Etenim  si  qu£e  vaticinia  sunt,  quae  non 
« primo  ore  prolata,  sed  scripto  edita  fuere;  credere  est 
cc  etiam,  verba  quibus  enuntiabantur,  preucipua  saltem, 
a subinde  inspirata  fuisse.  Itemque  sentiendum  de  certis 

(1)  II  Machab.  11,27. 

« quibusdam  verl)is,  in  quibus  tota  sive  doctrinae  sive  argu- 
« menti  moles  consistit,  velut  nomen  Aoyof,  Verbum,  in  seri- 
« ptis  Joannis,  semini,  in  Gal.  III,  16  {i).  » 

ARTICULUS  II. 

DE  CANONE  S.  SCRIPTUR/E. 

QUAESTIONES  PRaETI.E. 

1"  Quid  est  canon  Scripturarum?  — 2“  Quid  libri  canonici  et 

canonicitas?  — 5"  Quomodo  libri  sacri  aliquando  distincti  fuerunt? 

— 4®  Quomodo  differunt  inter  se  canon  Judeeorum.  et  canon 

Christianorum? 

56.  QU^R.  1®  Quid  est  canon  Scripturarum?  — R.  Canon,  si 
proprius  sensus  vocis  spectetur,  idem  est  ac  regula.  — (Aanon 
SS.  Scripturarum  est  collectio  et  publicus  catalogus  libro- 
rum, qui  tanquam  sacri  et  divinitus  inspirati  babentur.  Di- 
citur canon,  tum  quia  S.  Scriptura  fidei  morumque  regula 
est,  tum  quia  ejusmodi  codex  auctoritate  legitima  confectus, 
fidelibus  tanquam  regula  datur,  qua  libros  sacros  ab  aliis  se- 
cernere possint. 

57.  Q.  2®  Quid  sunt  libri  canonici  et  canonicitas? — R.  Libri 
canonici  sunt  libri  inserti  in  canone.  Dividuntur  in  protoca- 
nonicos  et  deuterocanonicos.  Protocanonici  dicuntur  illi,  qui 
ut  sacri  et  divini  semper  ab  universa  Ecclesia,  absque  ulla 
contradictione,  recepti  fuerunt.  Deuterocanonici  vero,  quo- 
rum divinitas  non  ita  semper  explorata  fuit  in  universa  Ec- 
clesia, quin  ab  aliquibus  Catholicis  aliquando  in  dubium 
revocata  fuerit,  vel  etiam  negata.  Tales  libri  sunt,  ex  V.  T., 
Esther,  quoad  septem  postrema  capita ; Baruch,  Danielis pars, 
nempe  hymnus  trium  puerorum,  historia  Susannae  et  Dra- 
conis ; Tobias,  Judith,  Sapientia,  Ecclesiasticus,  libri  duo  3/a- 
chabxorum ; — ex  N.  T.,  caput  ultimum  Marci  av.  9 usque  ad 
finem;  historia  sudoris  sanguinei  in  horto,  et  apparitionis 
angelicae  Christo  factae  in  Evang.Luc.  XXII’,  Joannis  historia 
de  muliere  adultera,  EpistoVa.  R.  Pauli  ad  Hebrxos,  Ep.  catho- 
lica B.  Jacobi,  2'  Petri,  2‘  et  3'  Joannis,  Epistola  B.  Judx 

(1)  Patrizzi,  Commeniat.  de  Scripturis  divin.  § 6. 

et  Apocalypsis,  — Reliqui  omnes  libri,  prceter  hic  recen- 
sitos, sunt  protocanonici,  ab  omnibus  Catholicis  semper  re- 
cepti. 

58.  Canonicitas  est  publica  Ecclesiae  auctoritas  ^\qua  liber  di- 
vinus ut  talis  proponitur  ac  declaratur.  Est  ergo  extrinseca 
qualitas,  libro  divino  superveniens,  qua  divinitas  ejus,  ut 
veritas  jam  in  Ecclesiae  deposito  existens,  in  luce  ponitur,  et 
sicut  aliud  quodvis  dogma  declaratur. 

59.  Q.  3®  Quomodo  libri  sacri  aliquando  distincti  fuerunt? 

— R.  Libri  ecclesiastici  antiquitus  dividebantur  in  duas 
classes.  Ad  primam  classem  referebantur  libri  of^oXoyovy,iyoi, 
seu  canonici,  et  tanquam  divini  ab  omnibus  admissi.  — Ad 
alteram,  xvriMyo^.iioi,  seu  illi  qui  tanquam  divini,  saltem  uni- 
versaliter, non  admittebantur.  Hi  subdividebantur  in  duo  ge- 
nera : alii  erant  controversi,  dubie  divini;  alii 

vo6ot,  4'^v^e7r!y^ct(poi  dicebantur,  et  certo  pro  non  divinis  habe- 
bantur : hi  quoque  vocabantur  u7rax.pv<pot,  quae  vox  tamen  vario 
sensu  usurpata  est. 

60.  Alio  modo,  sed  non  alio  sensu,  distingui  possunt  in  tres 
librorum  classes,  qui  dicebantur  yv^o-ict,  genuini,  certo  di^ 
vini;  ^iKra,  mixti;  vc^ot,  spurii  vel  apocryphi. 

61.  Has  divisiones  librorum  ecclesiasticorum  apud  anti- 

quos obtinuisse,  magna  ex  parte  probatur  ex  Eusebio  {i),qui 
libros  ecclesiasticos  novi  Testamenti  distinguit  in 
h/noXoyouuivci,  seu  Hbros  ab  omnibus  receptos,  et  uvnxiyauvjuy 
non  ab  omnibus  receptos.  Tn  hac  posteriore  classe  recenset 
Epistolas  S.  Jacobi,  S.  Judae,  S""’  Petri,  2*"  et  3""  Joannis.  — 
Praeterea  duas  alias  librorum* species  indicat  ad  religione»m 
spectantes,  quos  vocat  voSu  et  utottx  ku)  appellat 

libros  apocryphos,  id  est  eos,  quorum  constat  Apostolos  non 
esse  auctores  : qualia  esse  dicit  acta  S.  Pauli,  Pastorem 
Hermae,  Apocalypsin  S.  Petri,  Epist.  S.  Barnabae,  Constitu- 
tiones Apostolicas,  Evangelium  Hebraeorum;  et  juxta  quos- 
dam Apocalypsin  S.  Joannis.  — ” Aro^ta  xui  vocal  eos 

libros,  qui  non  tantum  sunt  spurii,  sed  etiam  ineptias  vel 

(1)  Histor.  Eccles.  1.  3,  c.  2t.  Cf.  Illustr.  Malou,  Lecture  de  hi  BihJe. 
lom.  2. 

impietates  continent;  qualia  sunt,  ait,  Evangelia  S.  PetEF, 
S.  Thoime,  S.  Matthiai,  etc. 

62.  Q.  4”  Quomodo  di/ferunt  inter  se  canon  Judxorum  et  ca- 
non Christianorum?  — U.  Canon  Judxorum  tantum  libros 
Y.  T.  continet.  Collectionem  SS.  Librorum  ab  Esdra  fuisse 
factam  post  captivitatem  Babylonicam,  communis  sententia 
est  (i).  Canon  ille  Esdrinus  continuisse  videtur  libros  22, 
quos  enumerat  S.  Hieronymus  in  Prologo  galeato.  Hic  canon 
Judxorum,  vel  etiam  Palxstinensis  vocari  solet. — Pra}ter  hunc 
canoncm,  qui  tantum  libros  liebraice  scriptos  continebat, 
habebant  Jud®i  aliam  collectionem  seu  catalogum,  qui 
libros  etiam  chaldaice  et  grsece  scriptos  complectebatur.  Hic 
catalogus  alter  quasi  canon  est,  qui  Alexandrinus  dicitur  (2). 

63.  Canon  Christianorum  est  illa  Librorum  sacrorum  col- 
lectio, quae  a Christo  et  Apostolis  Ecclesiae  fuit  tradita," et 
postmodum  solemni  definitione  ab  eadem  Ecclesia  sancita. 
Illa  collectio  continebat  et  hodiedum  continet  i)  vetus  Testa- 
mentum, ut  erat  in  canone  Alexandrino;  et  2)  novum  Testa- 
mentum, ut  a Concilio  Carthag.  III,  anno  397,  et  a Tridentino,. 
Sess.  4,  recensetur. 

64.  Haec  SS.  Librorum  collectio,  licet  integra  Ecclesia? 
universali,  (saltem  in  persona  Apostolorum,  et  etiam  ut 
minimum  in  persona  successorum  Petri,)  divinitus  fuerit 
tradita  atque  concredita;  non  tamen  integra,  prioribus 
saeculis,  innotuit  omnibus  Ecclesiis.  Nimirum,  uti  certo 
constat,  non  integrum  corpus  Scripturarum  singulis  Pasto- 
ribus, seu  Ecclesiis  particularibus,  fuit  a principio  con- 
creditum. Hinc  factum  est,  ut  circa  nonnullos  libros  du- 
bitatum fuerit  in  Ecclesiis  particularibus,  donec  Ecclesia 
universalis,  per  legitimos  Pastores  sub  R.  Pontifice  legitime 
congregatos,  integrum  canonem  ediderit. 

6o.  Quod  spectat  ad  vetus  Testam.,  alii  cum  Melitone  Sar- 
densi  saec.  II,  et  concilio  Laodiceno  (371),  can.  o9,  recensio- 
nem Pala3stinensem  admittebant,  cui  tamen  Melito  addebat  (3) 
librum  Sapientiae,  et  PP.  Laodiceni  librum  Baruch.  — Quod 

(1)  Cfr.  Bonfrerius,  Prwtoquia  in  S.  Script.  cap.  3,  sect  6 ; item  Tourne- 
iniiie,  Append.  nd  eadem  prcetoq.  in  edit.  Menociiii,  tom  5 — 2»  Cfr. 
Klee.  Hist.  des  dogmes,  l.  1,  chap.  5,  n.o.  — (5j  Juxta  Bellai  miii.  De  seri- 
plorib.  Eecles. 

ad  N.  T.  attinet,  varia  quoque  incertitudo  exstitit  tribus  prio- 
ribus sacculis,  ut  patet  ex  Eusebio  (i).  Deinceps  autem  pau- 
Jatim  videmus  illos  N.  T.  libros,  qui  ab  Eusebio  tanquam 
controversi  perhibentur,  inter  divinos  admitti,  et  in  cano- 
nem  referri.  Admittuntur  a S.  Athanasio  et  S.  Epiphanio; 
omnes , una  excepta  Apocalypsi , citantur  apud  Cyrillum 
Hierosol.  (2),  Gregorium  Nazianz.  (3)  et  in  Constitutionibus 
Apostol.  — Non  tamen  defuere  dissensiones,  donec  Ecclesia, 
declaratione  solemni , omnes  dubitationes  dissipaverit,  et 
hodiernum  canonem  proposuerit  : quem  exhiberi  cernimus 
in  conc.  Hipponensi  anno  393;— in  conc.  Carthag.  III,  397 ; 

— in  Romano,  sub  Gelasio,  394 ; — in  Epist.  Innocentii  I ad 
Exuperium,  405;  — apud  Augustinum,  De  doctr,  christ.  1.  2, 
c.  8,  n.  13;  — in  Decreto  Eugenii  IV  pro  Jacobitis,  1439; 

— demum  in  Concil.  Trid.  Sess.  4. 

Propositio  I,  de  canone  Tridentino. 

I^ropositio  W^de  dieinitate  libror,  dcuterocanonicornm. 

PROPOSITIO  I. 

Canori  Catholicorum.,  sive  Concilii  Tridentini,  legitimus  est. 

66.  De  fide,  ex  Trid.  Sess.  4. 

67.  Propositio  generaliter  totum  Tridentinum  canonem 
rindicat,  et  statuit,  omnes  qui  in  eo  continentur  libros,  om- 
iiesque  librorum  partes,  ad  sacr‘as  et  divinas  Scripturas  per- 
tinere. 

68.  Dicitur  canon  legitimus,  hoc  est,  jure  constitutus,  et  si- 
mul verus ; legitimus  nempe  tum  jure  tum  facto ; ita  ut  Trid. 
Concilium  non  tantum  habuerit  jus  canonem  statuendi,  sed 
etiam  recte  illo  jure  fuerit  usum. 

69.  PROBATUR,  utrumque  : primum  theologice,  alterum  hi- 
storice. 

70.  I.  Theologice.  Ille  est  legitimus  canon,  qui  ab  Ecclesia 
infallibili  ut  talis  proponitur;  atqui  ita  proponitur  canon 
Tridenti nus ; ergo. 

71.  II.  Historice,  magisque  polemice.  Ille  est  legitimus 
canon,  qui  solidum  habet  in  antiqua  Ecclesia  fundamen- 
ti Hist.  1.  o,  c.  21.  — (2)  Catech.  i,  n.  33;  et  13  n.  13,  16.  — (3)  Carm» 

.35.  — (4;  Ci.  llluslr.  Aialou,  op.  cit. 

tuni;  atqui  talis  est  canon  Trid.  Etenim  ille  canon  solidum 
in  antiquitate  fundamentum  habere  dicendus  est,  qui  a 
potiore  saltem  parte  antiquitatis  reperitur  admissus,  nec 
ulla  critica  difficultate  everti  potest;  atqui  talis  est  canon 
1’ridentinus. 

7^.  Nam  1”  canonem  hunc  a potiori  antiquitate  fuisse  ad- 
missum, Proliant  sequentes  rationes. 

73.  i)  Integer  admittebatur  ab  Ecclesia  Africana  et  Romana 
sa?c.  IV;  ut  constat  ex  documentis  supra  (i)  citatis. 

74.  2)  Omnes  quos  continet  libri  in  antiquis  versionibus 
liabentur,  ut  ex  polyglottis  Waltonianis  liquet. 

73.  3)  Omnes  item  a Patribus,  licet  non  omnes  a singulis, 
tanquam  divini  citantur. 

76.  4)  Integer  admittitur  ab  omnibus  ecclesiis  orientalibus ; 
quamvis  earum  nonnulla3,  quales  sunt  Nestorianorum,  Jaco- 
bitarum  vel  Eutychianorum  secta*,  inde  a V jam  saeculo  ab 
Ecclesia  catholica  divisa3  sint.  Quod  constat  ex  responsione 
synodi  Hierosolymitanse,  an.  1672,  sub  Dositheo  patriarcha, 
protestantibus  data,  qui  Graecos  ad  partes  suas  trahere  tenta- 
verant.  Numeratis  enim  Scripturai  libris  iisdem,  quos  in 
Trid.  decreto  legimus,  addit  synodus  : Hos  omnes  judicamus 
esse  canonicos,  et  sacram  Scripturam  confitemur,  quoniam  eos 
tradidit  antiqua  consuetudo,  seu  magis  Ecclesia  catholica  (2). 

77.  2®  Canonem  Tridentinum  nulla  critica  difficultate 
everti  posse,  patet  ex  eo,  quod  objectiones  omnes,  ab  adver- 
sariis eruditissimis  hactenus  propositas,  Doctores  catholici 
solide  refutarunt  (3). 


PROPOSITIO  II. 

Omnes  libri  deuterocanonici,  tum  V.  tum  N.  Testamenti,  sunt 
vere  divini. 

78.  De  fide,  ex  Trid.  Sess.  4. 

79.  Haec  propositio  non  est,  sicut  praicedens,  generalis ; 
sed  speciatim  libros  deuterocanonicos  adversus  calumnias 
Protestantium  vindicat. 

(DPraiv.  qujest.  4®  n.  62.  — (2)  Vid.  Hardouin,  Acta  Concit,  tom.  12, 
<•30)  258.  — (5)  Gf.  PeiTone,  De  locis  theol.  parte  2,  sect.  1. 

80.  PROB.  I PARS.  Divini  sunt  libri  deuleroc.  V.  T.  — i®  Se- 
t|uitur  ex  argumento  generali  et  theologico,  quod  continetur 
in  decreto  Cone.  Trid.  Sess.  4. 

81.  2"  Argumentis  idem  particularibus  ostenditur,  magis- 
que scientificis,  quseque  etiam  polemice  valent  adversus 
Protestantes.  4)  Illi  libri  semper  habiti  sunt  a Judaeis,  si 
minus  ut  divini,  saltem  ut  veneratione  dignissimi;  quare  in 
canone  Alexandrino  et  Versione  LXX  Interpretum  fuere  in- 
serti. 2)  Citantur  nonnulli  in  novo  Testamento,  saltem  allu- 
-sionibus  non  obscuris,  sicut  reliquae  Scripturae  (4).  3)  Citantur 
a Patribus  antiquissimis,  praesertim  a S.  Clen^ente,  Epist.  I 
ad  Corinthios,  ubi  omnes  fere  libri  d^uteroc.  allegantur. 
4)  Eorumdem  inveniuntur  vestigia  non  obscura  in  inscriptio- 
nibus lapidariis  et  operibus  musivis.  3)  Accedit  de  horum  li- 
brorum divinitate  testimonium  Ecclesiarum  complurium, 
praesertim  Romanae.  Porro  hoc  Ecclesiarum  testimonium  po- 
tius audiendum  est  quam  Judaeorum.  Non  enim  a Judaeis,  ut 
in  celeberrima  ad  Africanum  epistola  Origenes  ait,  sed  ab 
Ecclesia,  libros  sacros  recipere  debemus  (2). 

82.  11  p.uis.  Divini  sunt  libri  deuleroc.  N.  T.  — I®  Argumen- 
tum generale  suppeditat  iterum  decretum  Trid.  Sess.  4. 

83.  2*^  Probatur  per  partes,  et  magis  scienti  fice.- 1)  De  Epi- 
stola ad  tlebr.  testatur  S.  Hieronymus  ad  Dardanum  scribens  ; 
Hanc  Epistolam.,  qux  inscribitur  ad  Hebrscos^  non  solum  ab  Ec- 
clesiis orientalibus,  sed  ab  omnibus  retro  ecclesiasticis  et  greeei 
sermonis  scriptoribus,  quasi  Pauli  Apostoli  suscipi,  dicendum 
est.  Eamdem  laudant  S.  Clemens  Rom.,  Irenaeus,  Tertullia- 
nus. 

84.  2)  De  Epistolis  Jacobi,  Juddc,  2*  Petri,  2'  et  3*  Joannis, 
et  de  Apocalypsi,  inter  alia,  existit  testimonium  Origenis, 
llomil.  7,  in  Josue;  nec  non  Hieronymi,  epist.  ad  Paulinum, 
in  qua  haec  leguntur  verba  : Jacobus,  Petrus,  Joannes,  Judas, 
septem  Epistolas  ediderunt,  tam  mysticas  quam  succinctas,  et 
breves  pariter  ac  longas  : breves  in  verbis,  longas  in  sententiis; 
ut  rarus  sit  qui  non  in  earum  lectione  aecutiat.  Apocalypsis 
Joannis  tot  habet  sacramenta  quot  verba. 

(1)  Cf.  Perrone,  ibid.  part.  2,  cap.  1,  n.  54. 

42-  f.  Epist.  ad  Afric.  n.  4.  opp.  t,  l. 

8<i.  h)  De  fragmtnlis  deuterocanonicis^  quit^  scilicet  pertinent 
mi  caput  ult.  Marci,  XXII  Luca^,etVlII  Joannis,  dixisse  sutti- 
( iat,  ea  a pra3cipuis  Patribus  admitti,  et  in  omnibus  ferever- 
sionibus  ac  codicibus  manuscr.  reperiri. 

86.  OBJio.  1"  Tridentinum  non  potuit  hanc  controversiam 
dirimere,  nisi  ferendo ' judicium  de  Scripturis;  atqui  non 
potuit  judicium  ferre  de  Scripturis  divinis;  ergo  non  potuit 
hanc  controversiam  dirimere  : ac  proin  canon  a Trid.  editus 
illegitimus  est.  Prob.  min.  Ecclesia  nullam  habet  jurisdictio- 
nem in  Scripturas ; ergo  non  potuit  de  iis  judicium  ferre. 
— R.  Dist.  niaj.  Non  potuit  hanc  controversiam  dirimere 
nisi  ferendo  de  Scripturis  judicium  discretionis,  conc. ; judi- 
cium auctoritatis,  subdist.  : circa  fideles,  illos  expresse  obli- 
gando ut  libros  deuterocanonicos  susciperent,  conc.;  circa 
Scripturas  divinas,  neg.  maj.  Eumdem  in  sensum  dist.  min. 
et  probat. 

87.  Obj.^^  Etiamsi  Tridentinum  habuisset  jus,  certo  caruit 
suificienti  notitia;  ergo  canon  Trid.  est  illegitimus.  Etenim 
notitia  Tridentinorum  Patrum  debuit  hauriri  ex  traditione; 
atqui  traditio  de  divinitate  istorum  librorum  non  exstitit  an- 
tiquitus; ergo  Patribus  Trid.  non  potuit  sufficiens  Osse  no- 
titia. — R.  Neg.  antec.  Ad  probat,  nego  minor.  Etenim, 
ut  ostendimus,  potior  antiquitatis  auctoritas  stat  pro  hoc  ca- 
none. 

88.  Obj.  3^^  Si  de  divinitate  librorum  deuteroc.  Ecclesia; 
ex  traditione  Apostolica  constaret.  Patres  traditionem  illam 
non  ignorassent;  atqui  eam  ignorarunt;  ergo.  — Prob.  min. 
Istos  libros  tanquam  divinos  non  agnoverunt  Melito  Sarden- 
sis,  apud  Euseb.  Hist.  1.  4,  c.  2o;  N’.  Athanasius  in  Synopsi ; 
concil.  Laodicenum  sac.  IV;  Origenes,  S.  Gregorius  Aaz., 
S.  Epiphanius,  S.  Joan.  Damascenus,  aliique;  ergo.  — R. 
Dist.  maj.  Si  hac  traditio  recepta  et  -conservata  fuisset  in 
omnibus  Ecclesiis,  conc.;  si  conservata  fuit  in  aliquibus  tan- 
tum Ecclesiis,  pracipue  in  Romana  et  Patriarchatu  Occi- 
dentis, neg.  maj.  — Ad  probat.  Melito  Sardensis  non  tradit 
canonem  Ecclesiarum  Asia,  sed  Judaorum  Palastina.  Alii 
Patres  citati,  complures  libros  ex  deuterocanonicis  tanquam 
Scripturas  divinas  allegant.  Concilium  Laod.  tantum  pro- 


CAP.  I.  DE  SACRA  SCRIPTURA. 


271 


vinciale  fuit  22  Episcoporum  ex  Phrygia;  et  csetei^oquin  ne- 
(juaquam  recenset  canonem  Protestantium,secl  praeter  librum 
Baruch,  suscipit  omnes  libros  deuteroc.  N.  T.,  una  Apoca- 
lypsi excepta. 

89.  Obj.  4°  S.  Hieronymus  complures  annos  Romae  ver- 
satus, praecipue  temporibus  Darnasi,"  praefatione  in  libros 
Salomonis  scribit  : Sicut  Judith  et  Tobiee  et  Machabeeorum  li- 
bros legit  quidem  Ecclesia^  sed  eos  inter  canonicas  Scripturas  non 
recipit : sic  haec  duo  volumina  [Sap.  et  Eccli.]  legat  ad  aedifica- 
tionem plebis,  non  ad  auctoritatem  ecclesiasticorum  dogmatum 
confirmandam.  Aliaque  similia  habet,  praefatione  in  Danie- 
lem.  Ergo  aevo  S.  Hieronymi,  non  exstabat  haec  traditio  in 
Ecclesia  Rom.,  vel  saltem  ab  Hieronymo  pro  apostolica  non 
habebatur.  — R.  Neg.  conseq.  Si  enim  in  Ecclesia  Rom.  tra- 
ditio illa  apostolica  non  exstitisset,  S.  Innocentius  I,  anno 
405,  adeoque  vivente  adhuc  S.  Hieronymo,  canonem  illum 
divinarum  Scripturarum  tanquam  indubium,  et  antiqua 
auctoritate  munitum,  non  misisset  ad  Exuperium;  nec  eum 
S.  Gelasius,  eodem  adhuc  saiculo,  in  concilio  Romano,  quo 
70  Episcopi  convenerant,  ratum  habuisset.  — S.  vero  Hiero- 
nymus verbis  allatis  id  unum  asserere  videtur,  deuterocanoni- 
cos  libros  ad  confutandos  haBreticos  et  articulos  fidei  adstruen- 
dos,  eo  ex  capite  minus  idoneos  esse,  quod  Ecclesia  lunc 
temporis  nondum  supremojudicio  definiisset,  libros  illos  esse 
vere  canonicos  et  divinos;  cum  plures  in  Oriente  Ecclesiae, 
salva  pace  et  lide  catholica,  de  iis  dubitarent.  Certe  ipse 
S.  Hieronymus  plures  ex  deuterocanonicis,  tanquam  divinos 
agnoscit  et  citat  (t). 

90.  Obj.  5®  Ex  facto.  Libri  deuteroc.  veteris  saltem  Testa- 
menti, non  sunt  divini.  Etenim  libri  illi  non  fuerunt  divini 
in  Synagoga,  ergo  neque  in  Ecclesia.  Confirm.  Si  fuissent 
Deo  inspirante  conscripti,  Esdras  eorum  divinitatem  agno- 
visset eosque  canoni  suo  inseruisset;  atqui  non  inseruit; 
ergo.  — R.  Neg.  anlec.  Ad  probat.  Dist.  antec.  Libri  illi  non 
fuerunt  in  Synagoga  divini,  h.  e.  agniti  et  publice  declarati 
divini,  conc.;  non  fuerunt  jam  tunc  Deo  inspirante  conscri- 
pti, neg.  antec.  Et  neg.  conseq.  Apud  catholicos  iidem  libri 

(Ij  Lfr.  Hieron.  Apoloy.  adversus  Ruffin.  1.  2,  c.  9. 

11011  modo  divini  sunt,  sed  etiam  canonici;  quia  canonem 
suum  tideles,  non  a Synagoga,  sed  ab  Ecclesia  acceperunt, 
cjuie  cognita  horum  librorum  divinitate,  eos  in  canonem  re- 
tulit. — Ad  conlirm.  neg.  antec.  Plures  fuere  causae  cur  libri 
deuleroc.  V.  T.  in  canone  relati  ab  Esdra  non  fuerint  : qua- 
rum una  est  impossibilitas  ratione  temporis;  cum  libri  Sap, 
Eccli.Machab.  post  tempora  Esdra3  fuerint  conscripti ; etc.(t). 

AHTICULUS  III. 

DE  VERSIONIBUS  S.  SCKIPTUK.^*. 

Questiones  prccvuc  de  versionibus.  ■ 

Propositio  duplex,  de  authenticitat.e  ct  auctoritate  Yulgatce. 

Questio  de  lectione  Scripturw  in  lingua  vulgari. 

QUESTIONES 

i"  Quo  idiomate  conscripti  fuere  libri  tum  V.  tum  N.  Testamenti?  — 
'■1'*  Quee  sunt  celebriores  V.  T.  versiones?  — o^Quoenam  dicitur  versio 
VULGATA?  — 4°  Quid  est  authentia,  et  quonam  sensu  Vulgata  a Tri~ 
dentino  declarata  fuit  authentica? 

91.  QU^R.  1®  Quo  idiomate  conscripti  fuere  libri  tum  V.  tum 
iY.  Testamenti?  — R.  Libri  V.  T.  fuere  conscripti  hebraice, 
paucis  exceptis,  nimirum  libro  Sap.^  secundo  Machah.,  qui 
lingua  gra3ca;  Tob.,  Judith,  I et  II  Esdrse,  Danielis;  qui  lingua 
Chaldaica  scripti  fuerunt.  Liber  Ecclesiastici  et  lib.I  Machab, 
bebraico  quidem  sermone  exarati  fuerunt,  et  Hieronymus 
testatur  se  utriusque  textum  hebraicum  vidisse;  hodie  tamen 
non  amplius  hebraice  conscripti  reperiuntur. 

92.  Libri  N.  T.  scripti  sunt  grtece  omnes,  excepto  proba- 
biliter Evangelio  S.Matth.,  imo  etiam  Epistola  ad  Hebr.,qu8e 
ambo  hebraico,  seu  'syro-chaldaico  idiomate  forsan  fuerunt 
exarata. 

93.  Q.  2®  Qux  sunt  celebriores  V.  T.  versiones?  — R.  Ver- 
siones varias  collectas  videre  est  in  Polyglottis^  qua3  plures 
fuerunt  adornata3,  nimirum  : Complutensis,  Antverpiensis, 
Parisiensis,  Londinensis  qua?  et  Waltoniana  vocatur.  — 
Porro  celebriores  versiones  sunt,  — i)  versio  Chaldaica^  qmu 

(1)  ('fr.  Sardagna,  De  canone  div.  libror,  n.  163. 

paraphrasis  seu  Targum  vocatur,  complectens  tres  partes  a 
tribus  diversis  auctoribus  scriptas,  qui  sunt  Onkelos,  Jona- 
than  Ben-L'ziel,  et  Rabbi  Joseph.  — 2)  Versio  Syriaca,  quee 
sicut  praecedens  potius  paraphrasis  dicenda  est.  — 3)  Versio 
Grxca  LXX  Interpretum,  omnium  antiquissima,  sub  Ptole- 
maeo Philadelpho,  an.  283  ante  Christum,  confecta.  Haec  versio 
fuit  aliquando  perfectissima;  ea  usi  suiit  ipsi  Apostoli,  ex  ca 
factae  sunt  versiones,  quae  primum  in  Ecclesiis  Christianis 
publice  fuere  perlectae;  eam  demum’Patres  et  Theologi,  tam 
Graeci  quam  Latini,  commentariis  illustrarunt.  At  vero  pro- 
gressu temporis,  vel  hominum  malitia  vel  incuria,  non  pau- 
cas adulterationes  in  illam  irrepsisse,  gravissimi  Theologi, 
ut  Bellarminus  (i),  opinantur.  — 4)  Versiones  Grxcee  Aquila}, 
Theodotionis  et  Symmachi,  quas  Origenes  cum  versione 
LXX  Interpretum  in  Tetrapla  et  dein  in  Ilexapla  collegit. 

94.  — 3}  Versio  Latina  duplex,  antiqua  et  moderna.  Antiqua 
ea  est,  qua}  a viris  Apostolorum  coa}vis  adornata  fuisse  vide- 
tur, vocaturque  a S.  Gregorio  vetus,  a S.  Hieronymo  vulgata 
et  communis,  a S.  Augustino  Itala, de  qua  sic  ait  ceeteris 
versionibus  Isitims  prx fertur ; est  enim  verborum  tenacior  cum 
perspicuitate  sententiee. — Moderna,  est  nostra  Fw/^afa,  de  qua 
in  sequenti  qua}stione. 

93. — 6)  Versiones  vernaculee  seu  vulgares,  ese  dicuntur,  quse 
lingua  .cuilibet  regioni  propria  et  usurpata,  exarata}  sunt. 
Hujusmodi  exstant  plurima},  inter  quas  ab  antiquitate  cele- 
brantur: Gothica,  auctore  Ulphila;  Coptica  sive  /Egyptiaca, 
sdce.  W ',jEthiopica,  cujus  jam  S.  Chrysostomus  meminit; 
Armena  et  Persica,  cujus  meminit  Theodoretus. 

96.  Q.  3®  Qusenam  dicitur  versio  Vulgata?  — R.  Ea  quse  in 
Ecclesia  occidentali  a remotissimo  tempore  in  usu  est,  a 
Tridentino  declarata  fuit  authentica,  et  Sixti  V ac  Clementis 
Vin  jussu  recognita  et  accuratius  edita.  Constat  autem  par- 
tim  ex  vetere  Itala,  partim  ex  versione  S.  Hieronymi,  quam 
scilicet  S.  Doctor  ex  hebreeo  sermone  latine  confecit,  i)  Ex 
Itala  accepit  totum  novum  Testamentum,  ab  Hieronymo  ta- 

(t)  De  verbo  Dei,  lib.  2,  c.  G.  — Cf.  Bonfrerius,  Prwloq.  in  Script.  S ,ca{». 
46,  seel.  6. 

men  eniendaluin ; item  Psalterium  (i),  et  illos  V.  T.  libros 
(juos  Hieronymus  non  vertit,  scilieet  : Sap.  ; Eccli.,  duos 
Macliab.,  Barucli  cum  Jeremiae  epistola,  appendicem  libri 
Estlier,  Danielis  duo  ultima  capita,  -et  Canticum  trium  puero- 
rum. 2)  Ex  versione  Hhronymiana  mutuata  est  reliquos 
libros,  qui  in  llebra-orum  canone  continentur ; ita  saltem,  ut 
majori  ex  parte  Hieronymi  versionem  spirent. 

97.  Q.  4»  Quid  est  authentia^  et  quo  sensu  Vulgata  versio  a 
Tridentino  declarata  fuit  authentica?  — R.  Autbentiam  jam 
consideravimus  in  tract.  De  Religione  christiana  : at  illic  in 
genere  et  quoad  Scripturam  universim  spectatam ; bic  autem 
speciatim  de  versione  Vulgata  queritur,  utrum  et  quomodo 
authentica  sit. 

98.  A]  Authenticum,  a graeco  dUivrlu,  quod  auctoritatem 
denotat,  nomen  babet;  ideoque  significat  propl’ie  (2)  et  gene- 
ratim,  auctoritate  munitum,  quod  facit  fidem,  auctoritatem. 

99.  Jam  vero  scriptum  quodpiam  dici  potest  authenticum 
vario  modo  et  gradu.  i)Si  Qsi autographum,  seu  exemplar  ori- 
ginale; et  tunc,  per  se,  magis  proprie  ac  stricte  est  authen- 
ticum.— 2)  Si  est  apographum,  et  tunc  proprie  quidem,  sed 
minus  stricte  authenticum  est;  cum  tale  non  sit  per  se,  sed 
quatenus  cum  autographo  consonat.  — 3)  Si  est  translatum, 
seu  in  aliam  linguam  versum,  et  tunc  latiore  adhuc  sensu 
dicitur  authenticum;  quatenus  nempe  cum  textu  primigenio 
concordat,  ex  quo  ceu  fonte  fuerat  derivatum. 

400.  Hi  tres  authenticitatis  gradus  possunt  ita  proponi  : 
i)  authentia  absoluta,  qme  est  in  primitivo  autographo,  di- 
citur identitatis; — authentia  relativa  in  apographo,  quae  est 
similitudinis  ; — 3)  authentia  relativa  in  versione,  Qi  haec  fide- 
litatis authentia  vocari  potest. 

101.  Qu®  hactenus  dicta  sunt  pertinent  ad  autbentiam 
intrinsecam.  Duplex  enim  authenti*  genus  distinguitur  : 
altera  est  intrinseca  et  altera  extrinseca.  Intrinseca  dicitur 

(1)  Psalterium  VulgQtsp,  desumptum  est  ex  Itala  a S.  Hieronymo  emendata. 
Vetus  psalterium  non  emendatum,  usurpatur  adhuc  in  Basilica  Vaticani,  in 
Cathedrali  Mediolan.,  in  S.  Marci  Venetiis  et  in  sacello  Toletano. 

(2)  Aliquando  sensu  particulari,  accipitur  pro  gemunitate  et  integritate 
scripti,  ut  supra  tract.  2.  Ue  Reiig.  christ.  cap.  3,  art.  1,  n.  201,  207. 

illa  authentia,  quae  exsurgit  vel  ex  natura  ipsius  autographi, 
vel  ex  convenientia  cum  autographo,  vel,  si  de  versione 
sermo  sit,  ex  fidelitate  qua  versio  res  et  sententias  archetypi 
refert.  Exlrinseca  vero  dicitur  illa,  quai  ex  aliis  rationibus 
tidem  facientibus  scripto  accedit  : qualia  sunt  sigilla,  testi- 
monia; et,  si  sermo  sit  de  versione  Scripturae,  auctoritativa 
declaratio  Ecclesiae. 

102.  B]  De  versione  Vulgata  decrevit  Concil.  Trid.  (i)  eam 
esse,  ex  omnibus  latinis  editionibus  qux  circumferuntur^  pro 
authentica  habendam.  In  quo  Trid.  decreto  spectari  potest 
objectum  materiale,- f^uod  decreto  attingitur;  deinde  modus 
quo  attingitur  : seu,  quo  sensu  aut  gradu  authenticitas  illi 
objecto  tribuatur.  — Quoad  primum.,  decretum  Trid.,  ut  ex 
ejus  verbis  patet,  neque  ad  textus  primigenios,  neque  ad 
antiquas,  sive  orientalis  sive  occidentalis  Ecclesiie,  versiones 
pertinet;  sed  unice  ad  latinas  editiones,  quae  tunc  temporis 
circumferebantur,  per  se  et  directe  spectat.  Quoad  alterum., 
sensum  nempe  authenticitatis  : omnes  Catholici  consentiunt, 
decretum  non  esse  tantum  disciplinare,  quod  solum  statuat 
hanc  editionem  esse  publice  usurpandam  uniformitatis 
causa , atque  authenticitatem  tribuat  mere  extrinsecam  , 
praescindendo  ab  interna,  qua3  ex  lidelitate,  ut  dictum  est, 
exsurgit;  sed  tenent,  decretum  illud  etiam  dogmaticum  esse, 
declarans  scilicet  inesse  Vulgatae  authentiam  intrinsecam,  vi 
cujus  illa,  in  partibus  saltem  principalibus,  a veritate  Scri- 
pturae originalis  non  deflectat,  licet  non  semper  omnem  cla- 
ritatem, vim  ac  elegantiam  textus  originarii  exprimat.  — 
Porro  quod  spectat  ad  extensionem  hujusce  fidelitatis,  quam 
Tridentinum  VulgatcB  attribuit,  duplex  est  sententia  : i)  una 
fidelitatis  rigorosx,  statuit  omnia  esse  ad  minimum  apicem 
perfecta,  in  rebus  quoque  accidentalibus  et  levissimis,  quie 
ad  tidem  bonosque  mores  non  pertinent; — 2)  altera  fidelitatis 
latioris,  \e\  minus  rigorosx,  et  quae  cum  plerisque  Theologis  (2) 
tenenda  videtur,  ea  est  quffi  statuit  fidelitatem  quoad  substan- 
tiam, hoc  est  conformitatem  cum  Scriptura  primitiva  : a)  in 
rebus  fidei  et  morum;  b)  in  aliis  quoque  rebus  et  sententiis, 

(1)  Sess.  A.  Decreto  de  editione  et  iisu  S^.  Librorum. 

(2) of.  Sardagna,  De  auUantia  Vv.tyatw,  t.  2,  n.  182. 

ita  tamen  ut  in  accidentalibus  quaedam  menda  inveniri  pos- 
sint. 

PROPOSITIO  I. 

Versio  Vulgata  jure  merito  a Tridentino  declarata  est 
authentica. 

103.  Ad  fidem  pertinens,  utpote  connexa  cum  infallibilitate 
Ecclesiae. 

104.  pROB.  1®  Ex  auctoritate  Ecclesix.  Authentica  merito 
habenda  est  illa  versio,  quam  a tempore  S.  Gregorii  3Iagm, 
id  est,  a mille  jain  et  amplius  annis,  jrublico  usu  catholica 
consecraverat  Ecclesia;  atqui  talis  est  Vulgata. 

lOo.  2°  Ex  origine.  Vulgata  partim  ex  antiquis  probatis 
versionibus,  partim  ex  S.  Hieronymi  translatione  coaluit; 
atqui  talis  Versio  jure  merito  declarari  poterat  authentica. 

106.  3"  Ex  confessione  Protestantium.  Beza,  in  editione  Movi 
Testamenti,  an.  1359,  eam  omnibus  latinis  versionibus  antefe- 
rendam esse  affirmat.  Idem  sentit  Grotius  in  preefat.  annota- 
tionum in  vetus  Testamentum. 

.PROPOSITIO  II. 

Tridentina  Synodus,  Vulgatam  authenticam  declarando,  eam 

hebrxis  et  grxeis  fontibus  non  anteposuit,  neque  ab  omni  mendo 

puram  esse  definivit. 

107.  Sententia  communis. 

108.  PROB.  I.  PARS,  ex  decreto  Trid.  quod  hujusmodi  prse- 
stantiam  Vulgata»  conferri  non  indicat. 

109.  II  PARS,  ex  ipsius  Concilii  mandato,  quo  eadem  Sess.  4, 
statuit,  ut  Vulgata  sedulo  diligenterque  a viris  eruditissi- 
mis emendaretur;  ergo  eam  non  habuit  ut  omnis  prorsus 
mendi  expertem.  — Accedit  Bellarmini,  qui  fuit  de  corre- 
ctorum numero,  testimonium,  in  praefatione  editionis  Cle- 
menti nae. 

QUESTIO. 

110.  Quid  sentiendum  de  lectione  Scripturos  in  lingua  vul- 
gari? — R.  Catholicorum  nemo  est  qui  neget,  Scripturae  S. 
lectionem,  in  se  spectatam,  sanctam  esse  et  utilem;  adeoque 

per  se  omnibus  permitti  et  persuaderi  posse.  Hinc  tot  ver- 
siones  vernaculae  omni  aevo  in  Ecclesia  adornatae.  Xi  propter 
abusus  recentiorum  praesertim  temporum,  Ecclesia  sapienter 
statuit,  non  indiscriminatim  omnibus  illam  lectionem  per- 
mittendam; ideoque  regulam  Indicis  IV"*"*  sancivit,  quae  ita 
sonat : Cum  experimento  manifestum  sit^  si  sacra  Biblia  vulgari 
lingua  passim  sine  discrimine  permittantur^  plus  inde  ob  homi- 
num temeritatem  detrimenti  quam  utilitatis  oriri;  hac  in  parte 
judicio  Episcopi  aut  Inquisitoris  stetur  ^ ut  cum  consilio  parochi 
vel  confessorii,  Bibliorum  a catholicis  auctoribus  versorum 
lectionem  vulgari  lingua  eis  concedere  possint,  quos  intellexerint 
ex  hujusmodi  lectione  non  damnum,  sed  fidei  et  pietatis  augmen- 
tum capere  posse  : quam  facultatem  inscriptis  habeant,.. 

111.  Haec  porro  regula  jure  et  legitime  lata  est.  Etenim 
lectio  Scripturae  non  est  omnibus,  ac  proin  nec  vulgari  lin- 
gua ad  salutem  necessaria.  — 2"  Dantur  rationes  justae  et  pru- 
dentes, cur  lectio  Scripturae  S.  passim  non  permittatur  om- 
nibus : t)  inutilitas  legendi,  cum  plerique  eam  non  intelligant; 
2)  insolentia,  cum  in  nulla  vitae  societate  usus  obtineat,  ut 
omnes  indiscriminatim  statuta  legumque  codicem  pervol- 
vant, cujus  scientia  et  interpretatio  certae  personarum  classi 
reservatur;  3)  periculum,  cum  ex  una  parte  Scripturarum 
obscuritas,  ex  altera  vero  humanae  mentis  imbecillitas  et 
superbia,  gravissimis  erroribus  occasionem  praebeant  (i). 

ARTICULUS  IV. 

DE  INTERPRETATIONE  S.  SCRIPTURA. 

112.  Hactenus  probatum  est.  Scripturam  sacram,  et  qui- 
dem determinate  eam  quam  prae  manibus  tenemus,  editio- 
nem latinae  versionis  Vulgatam,  continere  verbum  Dei ; ac 
proin  fontem  esse,  unde  divina  revelatio  a nobis  hauriatur. 
At  quoniam  Scriptura  non  in  omnibus  clara  est,  sed  obscu- 
ritatem s*pe  prae  se  fert,  examinandum  jam  quo  pacto  verus 
ejus  sensus  debeat  indagari. 

(1)  'fr.  Iilustr.  Malou,  Lecture  de  la  Bible  en  langue  vulgaire,  \.  \. 

THtOLUG.  DOG.M.  I,  ii 

OD-ESTIONES. 

Quoluplex  distinguiiur  in  S.  Scriptura  sensus?  — 2®  An  proelar 
sensum  Ulleralcm  admittendus  est  mysticus?  — 5®  Ex  quonam 
sensu  argumentum  deduci  potest  ad  dogmata  demonstranda  ? — 
4®  A7i  dantur  plures  ejusdem  loci  sensus  litterales?  — 5*  Quid  esi 
systema  Accommodationis  scripturistiem  Protestantium?  — G®  Quid 
est  llermeneutica,  et  quxnam  sunt  studii  hermeneulici  subsidia  ? — 
7“  Quxnam  sunt  regulae  in  S.  Scripturae  interpretatione  sequendae  T 

113.  QU^R.  1®  Quotuplex  distinguitur  in  S.  Scriptura  sensusY 
— R.  Sensus  alicujus  scripti  est  sententia,  quam  verba  con- 
tinent et  auctor  significare  intendit.  Sensus  Scripturae  S. 
varia  ratione  distinguitur,  i)  Ratione  auctoris,  est  vel  sensus 
Dei,  vel  sensus  hominis.  Proprie  tamen  et  formaliter,  sensus 
Scripturx  est  sensus  auctoris  principalis.  Dei. — 2)  Ratione  si- 
gnificationis, distinguitur  sensus  litteralis  et  mysticus,  a)  Lit- 
teralis seu  historicus  ille  dicitur,  quem  verba  proxime  ex  in- 
tentione Spiritus  S.  significant.  Duplex  est  : proprius,  quem 
verba  proprie  accepta  efficiunt;  et  metaphoricus  seu  tropicus, 
quem  verba  metaphorice  accepta  constituunt.  Sic,  quando 
Christus  dicitur  sedere  ad  dexteram  Patris,  dextera  non  sumi- 
tur proprie  sed  metaphorice,  sensusque  litteralis  est,  Chri- 
stum aequalem  cum  Patre  gloriam  habere,  b)  Mysticus,  seu 
spiritualis  vel  typicus,  ille  est,  qui  non  significatur  proxime 
per  ipsa  verba,  sed  per  rem  verbis  significatam.  Subdividi- 
tur in  allegoricum,  anagogicum  et  tropologicum.  — Alle- 
goricus  dicitur  is,  qui  agit  de  re  pertinente  ad  fidem  vel 
Ecclesiam  militantem;  anagogicus,  qui  de  re  pertinente  ad 
vitam  aeternam,  seu  Ecclesiam  triumphantem ; tropologicus 
denique,  seu  moralis,  qui  de  re  pertinente  ad  mores.  Exempli 
gratia,  per  hanc  vocem  Jerusalem,  sensu  litterali  significatur 
urbs  Palaestinae;  allegorico.  Ecclesia  militans;  anagogico, 
patria  coelestis;  tropologico,  anima  hominis. 

114.  3)  Ratione  analogix  distinguitur  et  sensus  accommoda- 
titius,  qui  videlicet  est  improprius  sensus  Scripturae;  non  a 
Spiritu  S.  intentus,  sed  ab  homine,  verba  Scripturae  accom- 
modante ad  res,  quas  divinitus  non  exprimunt,  significan- 

das,  propter  quamdam  analogiam  aut  similitudinem.  Hunc 
sensum  interdum  usurpant  interpretes  et  concinnatores. 
Verum,  ut  sensus  accommodatitius  licite  usurpetur,  obser- 
vandi sunt  tres  canones  : a)  ut  sensus  ille  sit  verus ; nefas 
enim  est  verbis  sacris,  vel  pe^  meram  accommodationem, 
falsum  adscribere.  b)  Ut  sensus'ille  sit  pius,  et  solum  referat 
res  honestas  et  religiosas  (i).  c)  Ut  sensus  accommodatus  pro 
divino,  sive  litterali  sive  mystico,  non  tradatur;  nec  vicissim 
divinus  pro  accommodato. 

i lo.U-  Anpreeter  sensum  litteralem  admittendus  est  mysti- 
cus?— Besp.  affirmative.  Etenim  sensum  mysticum  semper 
adhibuit  Ecclesia  et  Patres  ; imo  Christus  et  Apostoli  inter- 
pretatione mystica  usi  sunt.  Joan.  III,  14  : Sicut  Moyses  exal- 
tavit serpentem  in  deserto^  ita  exaltari  oportet  Filium  hominis. 
— Joan.  XIX,  : Non  fregerunt  ejus  crura...  ut  Scriptura 
impleretur  : Os  non  comminuetis  ex  eo.  Atqui  in  his  adhibetur 
sensus  vere  mysticus.  — Praeterea  vetus  Testamentum  totum 
fuit  figura  et  typus  futurorum, ut  testatur  Paulus  I Cor.  X,  11: 
llxc  omnia  in  figura  contingebant  illis.  Ergo  datur  sensus  my- 
sticus a Spiritu  S.  intentus. 

116.  Q.  3®  Ex  quonam  sensu  deduci  potest  argumentum  ad 
demonstranda  dogmata?  — R.  Primo  ex  sensu  litterali,  ut 
patet.  — Secundo,  ex  mystico,  quum  eum  talem  esse  con- 
stat ; nam  sensus  mysticus  aeque  a Spiritu  S.  intenditur  ac 
litteralis ; ergo  aeque  certus  est.  Dein  sensum  mysticum  in 
probationem  attulerunt  ipse  Christus  et  Apostoli,  et  post  eos 
Ecclesia  et  Patres;  ergo. — Tertio,  non  ex  accommodato: 
nam  sensus  accommodatus  non  est  sensus  ipsius  Scripturae, 
sed  interpretis;  ergo  ad  probandum  ex  Scriptura  non  valet. 

117.  Q.  ¥ An  ejusdem  Scripturx  loci  plures  interdum  sunt 
sensus  litterales? — R.  Disputatur.  Affirmativam  sententiam 
tenent  Alph.  Salmeron  (2),  Vasquez  (3),  Serarius,  Melchior 
Canus,  Bellarminus,  Bonfrerius,  Tourneminius,  et  omnes 
passim  qui  a tribus  inde  sa3culis  de  sacra  hermeneutica 
scripserunt.  Praecipua  quibus  nituntur  argumenta  sunt  : 
i)  Ex  m/io/ie.  Dignius  est  divina  sapientia  plures  res  una  sen- 
ti) Cf.  Trid.Sess.  4,  Decretum  de  usu  SS.  Lfftror., circa  finem. — '2«  Com- 

mcutnr.  iu  Evcuicjelic.bist.,i.  l,proleg.  8. — (3  Opp.  t.  1,  disput.  17,  cap.  5. 

teiUia  complecti.  Dein,  ))liires  sensus  spirituales  ab  omnibus 
admittuntur;  ergo  a pari  plures  litterales  videntur  admit- 
tendi.— 2)  Ex  factis.  Loci  non  desunt, quibus  sensum  littera- 
lem multiplicem  subesse,  videtur  non  posse  negari ; ex.  gr. 
Ps.  II,  7 : Filius  meus  es  tu  : ego  hodie  genui  te,  tum  de  gene- 
ratione Verbi  aeterna  (i),  tum  de  temporali  (2),  tum  de  resur- 
rectione (3),  ab  ipsis  Apostolis  intelligitur.  Et  illud  Isa.LIII,8: 
Generationem  ejus  quis  enarrabit?  de  generatione  aeterna 
simul  et  temporali  intelligunt  Patres,  ut  S.  Leo  : !So7i  enitnad 
illud  tantummodo  sacramentum,  quo  Filius  Dei  consempiternus 
^st  Patri;  sed  etiam  ad  hunc  ortum,  quo  Verbum  caro  factum 
est,  credimus  pertinere  quod  dictum  est  : Generationem  ejus 
quis  enarrabit?  Serm.  3 de  nativ.  Dom.  — Quod  si  quis  con- 
tendat, in  citato  Isaiae  loco  non  agi  de  generatione  Verbi  pas- 
siva : reponunt  sensus  duplicis  patroni,  obstare  auctoritatem 
fere  unanimem  SS.  Patrum,  ipsiusque  S.  Hieronymi,  he- 
braicae  linguae  peritissimi,  qui  lib.  1 Comment.  in  Matth.,ita 
sevihit:  In  Isaia  legimus '.Generationem  ejus  quis  enarrabit? ... 
ibi  de  generatione  divinitatis  est  dictum. 

118.3)  Tertio  loco  argumentantur  auctoritate,  praeser- 
tim S.  Augustini  (4)  et  S.Thomae.  Angelici  Doctoris  haec  verba 
citantur  : ]Se  aliquis  ita  Scripturam  ad  unum  sensum  cogere 
velit,  ut  alii  se^isus,  qui  in  se  veritatem  continent,  et  possunt 
salva  circumstantia  litterx,  Scripturee  aptari,  penitus  exclu- 
dantur. Hoc  enim  ad  dignitatem  divinx  Scripturx  pertinet,  ut 
sub  una  littera  multos  sensus  contineat...  Unde  si  etiam  aliqua 
vera  ab  expositoribus  S.Scripturx  litterx  aptentur,  qux  auctor 
non  intellexit;  non  est  dubium  quin  Spiritus  S.mtellexerit,qui 
est  principalis  auctor  divinx  Scripturx.DQ  Potentia, q.  4,  a 1. 

119.  Negativa  tamen  sententia  eruditissimos  quoque  post 
Estium  patronos  nactaest,  qui,  ut  Clar.  Beelen  (o)  et  P.  Pa- 
trizzi  (6),  argumenta  allata  solvi  posse  existimant,  et  opposi- 
tam sententiam  ut  probabiliorem  defendunt. 

120.  Q.  o®  Quid  est  systema  Accommodationis  scripturisticx 
Protestantium?  — R.  Protestantes  Juxta  principium  suum  de 

(DHeDr.  1,5. — (2)  Ibid.  V.  5.  —(3)  Aci.  Xfn,33. 

<4  Confess.  l 12,  c.  31. — {5j  De  sensu  litterali  unico 
he  interpretatione  SS.  Script.,  lib.  1,  cap  3. 

spiritu  privato  dirigente,  omnes  hermeneuticae  regulas  ad 
argumenta  ipsi  Scripturae  intrinseca  reducunt,  et  ad  usum 
loquendi.  Hinc  perpetua  illa  comparatio,  inter  dictiones  et 
phrases  scriptorum  sacrorum,  auctorumque  profanorum; 
liinc  et  perpetua  provocatio  ad  parallelismum  ; hinc  quoque 
ortum  esi  principium  Accommodationis. 

121.  Principium  istud  in  eo  consistit,  quod  dicant.  Apo- 
stolos et  Christum  ipsum,  ex  prudenti  oeconomia,  se  populi 
praejudiciis,  ingenio  et  erroribus  accommodasse.  Unde  con- 
cludunt, eos  admisisse  erroneas  prophetiarum  interpreta- 
tiones qua3  vigebant  in  plebe;  eos  miracula  finxisse,  ut  ita 
populum  ad  bonam  frugem  adducerent.  — Hoc  autem  sy- 
stema, quod  Simleri  praesertim  figmentum  est,  falsum  esse 
ac  impium,  et  omnem  revelationem  evertere  facile  patet. 
1)  Est  falsum  : etenim  nec  circa  legem,  nec  circa  Messiae  re- 
gnum temporale,  nec  circa  divinitatem  suam,  nec  ut  populi 
iavorem  captaret,  nec  ut  alicui  Judaeorum  sectae  blandiretur, 
Christus  unquam  populi  judaici  erroribus  sese  accommoda- 
vit; imo,  ita  constanter  contradixit,  ut  propterea  fuerit  cru- 
cilixiis.  Quodque  de  Christo  dicimus,  de  Apostolis  quoque 
est  dicendum;  utrumque  ex  historia  novi  Testamenti  mani- 
festum est.  -i)  Impium  : nam  systema  istud  Christum  et  Apo- 
stolos falsitatis  reos  facit;  quod  vel  innuere  est  impiissi- 
mum.  3)  Revelationem  evertit  : sive  quia  destruit  veracitatem 
praeconum  Fidei,  adeoque  revelationis  fundamentum ; sive 
quia  nihil  in  revelatione  est,  quod  ad  hujusmodi  accom- 
modationem seu  fictionem  semel  admissam,  referri  non 
jiossit  (1). 

'122.  Q.  6®  Quid  est  Hermeneutica^  etqux  sunt  studii  herme- 
neutici  subsidia?  — Hermeneutica,  scilicet  sacra  est  proprie 
ars  interpretandi  Scripturam,  et  regulas  tradit  quas  applicat 
Exegesis  : quai  exegesis  proin  interpretatio,  explicatio  seu 
enarratio  est  textus  sacri. — Haec  tamen  duo  vocabula  ali- 
quando promiscue  usurpantur  ; interdum  etiam  cum  hac 
distinctione,  ut  hermeneutica  ad  translationem  et  sensum 
vocabulorum  referatur,  exegesis  vero  ad  expositionem  sen- 
tentiarum. 

I Ct.  Daniel  et  E tudes,  etc.  tom.  i,  art.  De  VExeyese  rntiouulisle^ 

Ad  subsidia  quod  attinet,  goneratim  naturales  scien- 
liai  omnes  interpreti  Scripturae  S.  adjumentum  praestant. 
Speciatim  vero  majorem  pne  cfeteris  utilitatem  habent  se- 
quentes : i)  ars  critica,  2)  grammatica  et  philologia,  3)  poesis 
et  rlietorica,  4)  historia,  5)  geographia  et  chronologia,  6)  ar- 
idia*ologia,  7)  stathmica,  seu  scientia  ponderum,  mensurarum 
et  monetarum,  8)  philosophia,  9)  subsidia  extrinseca,  ut  co- 
dices manuscripti,versiones  antiquae,  interpretes  et  commen- 
tatores tum  veteres  tum  etiam  recentiores  (t). 

124.  Q.  7®  Qudenam  sunt  regulxin  S.  Scripturx  interpreta- 
tione sequendx?  — R.  Primo  loco  ponenda  est  regula  dogma- 
tica r.oncilii  Trid.  Sess.  4,  statuens  : Ut  nemo,  sux  prudenti x 
innixus,  in  rebus  fidei  et  morum,  S.  Scripturam,  contra  eum 
sensum,  quem  tenuit  et  tenet  S,  Mater  Ecclesia...  aut  etiam  con- 
tra unanimem  consensum  Patrum...  interpretari  audeat . 

12o.  Secundo,  dantur  regulae  scientificae,  quas  Hermeneu- 
ticx  regulas  vocant.  Hae  omnes  ad  tria  capita,  seu  ad  tres 
praecipuos  canones  reducuntur,  qui  sunt:  canon  philologicus, 
canon  logicus,  et  canon  historicus. 

126. 4)  Canon  philologicus  complectitur  vim  verborum,  — 
grammaticae  et  rhetoricae  leges. 

127.  2)  Canon  logicus  complectitur  contextum  orationis, 
— ejus  adjuncta,  — parallelismum,  — logica  praecepta,  in- 
ter qu«  illud  notandum : recedere  non  licere  a sensu  proprio, 
nisi  aliud  adjuncta,  usus,  vel  aliqua  repugnantia  suadeat. 

128.  3)  Canon  historicus  complectitur  Patrum  traditionem 
exegeticam,  — fidei  Christianae  et  morum  analogiam,  — histo- 
riam sacram  V.  et  N.  T.,  — historica  adjuncta  sermonis,  — 
chronologiam. 

129.  Practice,  non  semper  ex  omnibus  his  fontibus  argu- 
menta desumenda  sunt;  sed  modo  ex  uno  fonte,  modo  ex 
alio,  pro  subjecta  materia;  priecipue  vero  i)  ex  vi  verborum, . 
2)8X  contextu  orationis,  3)  ex  orationis  adjunctis,  4)  ex  paral- 
lelis locis,  3)  ex  traditione  Patrum  et  Ecclesiae  sensu  (2). 

(1)  Cfr.  Glaire  Introduci,  d VEcriture  Sahite,  tom.  1.  — Item  Wirceburg. 
'^Iheol.  De  principiis  Theol.  tom.  l,ii.  17  — (.2)  Cfr.  Sardagna,  De  verbo  Dei 
scripto,  t.  2,  n.  l25.  — Item  Patrizzi,  De  interpret.  Script.  lib.  1. 

QU^STIONKS  PRiCVliE. 

1®  Quid  est  Traditio  seu  verbum  Dei  tradituml  — 2®  Quomodo 
distinctius  Traditio  definitur  et  dividitur  ? — 3®  Quid  Prote- 
stantes^  quid  Catholici  de  Traditione  sentiunt?  — 4®  Qucenam  sunt 
tria  capita  adversus  Protestantes  demonstranda? 

130.  QUvER  1®  Quid  est  Traditio  seu  verbum  traditum?  — R. 
Traditio,  prout  est  alter  thesaurus  verbi  Dei^  juxta  S.  Scriptu- 
ram positus,  eique  similis.  Traditio  scilicet  divina  et  dogma- 
tica, definitur  : Complexus  veritatum  ad  fidem  et  mores  spectan- 
tium, quee  primitus  a Christo  et  Apostolis  viva  voce  fuere 
propositae,  nec  in  SS.  Scripturis  saltem  clare  exaratae,  et  dein- 
ceps continua  successione  in  Ecclesia  catholica  conservatx  (i). 

131.  Haec  est  Traditio  proprie  dicta,  non  confundenda  cum 
Traditione  metaphorice  sumpta,  pro  mediis,  quibus  divinae 
Traditiones  omnesque  generatim  Fidei  veritates,  conservatae 
sunt  et  ad  nos  pervenerunt;  qualia  sunt  scripta  Patrum  alia- 
que antiqua  monumenta.  — Ut  autem  distinguatur  una  ab 
altera,  illud  juvare  poterit,  si  vocem  Traditiones  divinas  ad- 
hibueris ad  designandum  alterum  verbi  Dei  thesaurum  ; 
numero  vero  singulari  traditionem,  ad  significanda  scripta 
Patrum  et  reliqua  illius  thesauri  transmittendi  media. 

132.  Q.  2®  Quomodo  distinctius  Traditio  definitur  et  dividi- 
tur ? — R.  (2)  Traditionis  nomen,  prout  traditio  sumitur 
objective,  i.  e.  pro  doctrina  aliqua  transmissa,  tidplici  sensu 
accipi  potest,  t)  Latissimo  sensu  acceptum,  est  doctrina 
qualiscumque,  quocumque  modo  alteri  communicata. — 2)  Lato 
sensu,  est  doctrina  qualiscumque,  a primaevo  aliquo  fonte 

(1)  Cfr.  Trid.  Sess.  4.  — (2  Cl'r.  supra  tiact.  De  princip.  theol.  cap.  2, 
art.  1.  n.  73  se(i(i. 

prollueiis;  qua3  sive  scripto,  sive  viva  voce,  sive  praxi  ad 
posteritatem  pervellerit.  Inde  partitio  in  traditionem  scri- 
ptam, oralem,  et  practicam.  — 3)  Sensu  stricto  et  theologico, 
traditio  generatim  est : Doctrina  sacra,  quae  oretenus  primum 
ab  auctore  suo  proposita,  deinceps,  non  per  sacras  Litteras, 
sed  aliis  mediis,  sive  ore  sive  scripto,  quasi  per  manus  tra- 
dita, ad  posteros  successive  transmissa  est. 

133.  Haec  sacra  traditio  dividitur  i)  ratione  originis,  in  di- 
vinam et  humanam.  Divina  est  illa  quae  a Christo,  atque  ab 
Apostolis  qua  Evangelii  praeconibus,  originem  ducit;  — 
humana,  quae  ab  Ecclesia,  vel  ab  Apostolis  qua  Ecclesiae 
Pastoribus,  repeti  debet. 

134.  2)  Ratione  materix,  in  dogmaticam  et  disciplinarem. 
Dogmatica  pro  objecto  habet  Fidem  aut  mores; — disciplinaris 
pro  objecto  habet  disciplinam.  Haec  subdividitur  ratione 
auctorum,  in  Aposlolicam,  quai  introducta  fuit  ab  Apostolis 
ut  Ecclesiae  Pastoribus;  et  ecclesiasticam,  quae  introducta  fuit 
ab  Apostolorum  in  Ecclesiae  regimine  successoribus. 

135.  3)  Ratione  durationis,  traditio  vel  perpetua  est  vel 
temporalis. 

136.  4)  Ratione  obligationis,  est  vel  praecepti  vel  consilii. 

137.  5)  Ratione  extensionis,  est  vel  localis  vel  universalis. 

138.  6)  Ratione  medii  transmissionis,  est  vel  oralis  vel  scri- 
pta. — Porro  quod  ad  nostrum  propositum  attinet,  de  Tra- 
ditione dogmatica  divina,  quae,  ut  supra  monuimus,  proprie 
dicta  Traditio  est,  solummodo  agendum  erit. 

139.  Q.  3®  Quid  Protestantes,  quid  Catholici  de  Traditione 
sentiunt'^  — R.  Protestantes,  cum  Scripturam  tanquam  uni- 
cam fidei  regulam  admittant.  Traditionem  divinam  ac  do- 
gmaticam, ut  est  a verbo  Dei  scripto  distincta  et  separata, 
omnino  respuunt.  — Acceptant  tamen  aliam  traditionis  spe- 
ciem, et  quidem  duplicem,  quam  inhxsivam  et  declarativam 
vocant.  Inhaesiva  ab  ipsis  dicitur  ilia,  quae  dogmata  tradit 
aliunde  in  SS.  Litteris  contenta,  quaeque  propterea  in  con- 
lirmationem  Scripturae  adhiberi  potest.  Declarativa  ea  est, 
qua  doctrinae,  SS.  Liiteris  brevius  aut  minus  perspicue  tra- 
ditae, disertius  explicantur. 

140.  Catholici  vero,  Traditionem  sensu  stricto  ac  theolo- 
gico intellectam  suscipiunt : eam  nempe,  quae  partem  revela- 
tionis continet,  et  simul  cum  Scriptura  integrum  corpus 
Christianae  doctrinae  constituit.  Quare  Patres  Trid.  Sess.  4., 
aiunt,  doctrinam  catholicam  contineri  non  solum  in  Libris 
scriptis,  sed  et  sine  scripto  Traditionibus,  qux  ipsius  Christi  ore 
ab  Apostolis  acceptx,  aut  ab  ipsis  Apos!-  lis,  Spiritu  S.  dictaule, 
quasi  per  manus  traditx,  ad  nos  usque  pervenerunt',  ac  dein 
anathema  dicunt  in  eum,  qui  Traditiones  praedictas  sciens 
et  prudens  contempserit. 

141.  Q.  4®  Qux  sunt  tria  capita  adversus  Protestantes  demon- 
stranda?— R.  i)  Scripturam  non  esse  unicum  revelationis 
fontem.  2)  Existere  veras  et  proprie  dictas  Traditiones  divi- 
nas. ,s)  Traditiones  divinas  aeque  certo  nobis  innotescere  per 
traditionem,  quam  verbum  Dei  scriptum  per  SS.  Librorum 
volumina.  Unde  tres  articuli  (i). 

Articulus  I,  de  necessitate  Traditionis. 

Articulus  II,  de  existentia  Traditionis. 

Articulus  III,  de  transmissione  Traditionis. 

ARTICULUS  I. 

DE  NECESSITATE  TRADITIONIS. 

142.  Necessitas  Traditionis  sumi  potest  vel  sensu  absoluto 
vel  sensu  relativo;  absoluto,  ita  ut  ex  natura  rei  sit  impossi- 
bile aliquam  Scripturam  dari,  cujus  authenticitas  et  divini- 
tas per  Traditionem  constare  non  debeat;  relativo , \\2i  wi, 
spectatis  nostrae  Scripturae  et  Christianae  Religionis  conditio- 
nibus, sola  Scriptura  insufficiens  sit,  et  Traditionis  admini- 
culum atque  complementum  requirat.  Quo  posteriore  sensu 
hic  a nobis  Traditionis  necessitas  accipitur;  adeoque  demon- 
strandum est.  Scripturam  neque  adaequatam  fidei  regulam 
esse,  neque  fontem  unicum  revelationis. 

143.  Haec  quaestio  mere  polemica  est  contra  Protestantes  ; 
quare  polemice  procedendum  est,  et  quae  adversarii  suppo- 
nunt evertenda.  Jam  vero  Protestantes  contendunt.  Scriptu- 
ram esse  non  tantum  fontem  unicum  revelationis , sed 
unicam  fidei  regulam  adaequatam.  Quod  assumptum  ut  pro- 

(1/  Cf.  Milner,  The  end  of  religious  controversy,  epist.  10,  seqq. 

baretur  tria  forent  ostendenda  : 1"  sola  Scriptura  Ecclesiam 
fuisse  fundatam , fidemque  conservatam  ac  propagatam  ; 
2®  sola  Scriptura  totam  Religionem  ac  Fidem  contineri ; 
3®  eamdem  Fidem  ibi  tam  perspicue  contineri,  ut,  si  qua  con- 
troversia oriatur,  ea  ex  ipsa  Scriptura  semper  dirimi  possit. 
— Jam  vero  tria  ha^c  falsa  esse  probabimus;  et  ita  omne 
fundamentum  protcstanticae  opinioni  subtrahemus  ; unde 
sequetur,  a regula  fidei  non  modo  non  posse  excludi  Tra- 
ditionem, sed  eam  potius  necessario  esse  admittendam. 

Propositio  I,  de  Scripturce  absentia  in  Ecclesiae  primordiis. 

Propositio  II,  de  Scripturce  defectuin  docendis  dogmatibus. 

Propositio  HI,  de  Scripturce  obscuritate  in  plurimis . 

PROPOSITIO  I. 

Scriptura  S.  non  fuit  medium  primigenium  propagandae  et 
conservandae  christianee  Religionis. 

144.  Propositio  certa. 

143.  PROB.  1®  Si  Scriptura  aliqua  fuisset  medium  primi- 
genium propagandi  Christianismi,  ha3c  praesertim  fuisset 
novum  Testamentum,  quo  fere  totus  Christianismus  contine- 
tur; atqui  novum  Testamentum  nequaquam  fuit  hujusmodi 
medium;  ergo. — Novum  Testamentum  non  fuit  medium 
hujusmodi,  cum  sit  Ecclesite  primordiis  posterius.  Etenim 
Evangelium  S.  Matthaei,  qui  ex  N.  T.  libris  primus  est,  ante 
annum  8*^“  ab  ascensione  Domini  non  fuit  exaratum. 

146.  2®  Christus  Apostolos  suos,  non  scriptores  vel  Scri- 
pturarum distributores,  sed  testes  et  praedicatores  constituit. 

147  3®  Scriptura  Traditioni  tanquam  adjumentum  acces- 
sit, eamque  supponit.  I Thess.  II,  13  : Quum  accepissetis  a 
nobis  verbum  auditus  Dei,  accepistis  illud,  non  ut  verbum  horni- 
num,  sed  {sicut  est  vere)  verbum  Dei. 

PROPOSITIO  II. 

Scriptura  S.  non  est  complexus  adxquatus  totius  Religionis 
christianx. 

148.  De  fide,  ex  Trid.  Sess.  4. 

149.  PROB.  1®  Christus  non  injunxit  completum  suae  do- 
ctrinan  systema  conscribi,  neque  sacri  scriptores  hoc  scriben- 

dum  susceperunt.  Nullibi  enim  hanc  intentionem  manife- 
stant, quin  potius  contrarium  insinuant.  II  Tim.  II,  2 : Qux 
audiisti  a me  permultos  testes^hxc  commenda  fidelibus  homini- 
bus^ qui  idonei  erunt  et  alios  docere;  non  dicit  qux  scripta  sunty 
sed  quee  audisti.  Cf.  Joan.  XXI,  25,  et  II  Thess.  II,  14. 

150.  2®  Totum  in  Scripturis  contineri,  Protestantes  affir- 
mant illogice,  id  est,  contra  sua  principia ; siquidem  Scri- 
ptura hoc  nequaquam  testatur. 

151.  3®  Si  tota  Religio  contineretur  in  Scriptura,  vel  in  sin- 
gulis libris,  vel  in  omnibus  simul  sumptis  comprehensa  foret; 
atqui  neutrum  dici  potest.  Non  in  singulis  libris,  ut  patet; 
neque  in  omnibus  simul,  cum  omnes  scriptores  in  illud  pro- 
positum non  conspiraverint,  neque  ipse  Spiritus  S.  inspirator 
se  illud  intendisse  revelaverit. 

152. 4®  facto.  Quaedam  sunt  credenda,  licet  in  Scriptura 
non  contineantur.  Ergo.  — Prob.antec.  Canon  Scripturarum 
credendus  est;  atqui  tamen  in  Scriptura  non  statuitur,  sed 
sola  traditione  constare  potest;  ergo  quaedam  sunt  credenda, 
licet  in  Scriptura  non  contineantur.  — Minor  patet;  explico 
majorem.  Credendus  est  canon  quoniam  continet  objectum 
fidei,  nimirum  tales  determinatos  libros  esse  divinitus  inspira- 
tos; quod  factum  supernaturale  est,  et  proin  revelatum  ac 
objectum  fidei  (i). 

153.  5®  Ex  confessione  practica  Protestantium,  qui  plura 
admittunt  quae  in  Scriptura  non  continentur  : ut  Dominicam 
esse  celebrandam  loco  Sabbati ; parvulos  esse  baptizandos  : 
quod  etiam  Scripturae  adversari  videtur,  cum  parvuli  sint 
instructionis  et  actus  credendi  incapaces,  quae  duo  tamen, 
Matth.  et  3Iarc.  ult.,  ante  Baptismum  requiruntur. 

PROPOSITIO  III. 

Scriptura  sacra  non  est  in  omnibus  clara  et  perspicua. 

154.  Propositio  certa. 

155.  PROB.  Ex  Scriptura  adversus  Protestantes.  Princi- 
pium claritatis  scripturisticae,  in  ipsa  Scriptura  non  reperi- 
lur;  e contra,  S.  Petrus  II  Epist.  111,16,  ait  : In  quibus  [Pauli 

(1;  Cfr.  Sardagna,  De  regula  externa  credendorum.  Tom.  2,  n.  206. 

Epistolis]  sunt  quxdam  difficilia  intellectu,  qux  indocti  et  insta- 
biles  depravant,  sicut  et  exteras  Scripturas,  ad  suam  ipsorum 
perditionem. 

156.  2*^  Ex  consensu  antiquissimorum  Ecclesiae  Doctorum, 
qui  cum  Ambrosio  fatentur,  mare  esse  Scripturam  divinam, 
habens  in  se  sensus  profundos,  altitudinem  propheticorum  xni- 
(jmatum.Y.pxsi.  44  ad  Constant. 

157.  3°  Ex  innumeris  quae  exortae  sunt  circa  Scripturae 
sensum  controversiis ; imo  ex  ipsis  haeresibus,  quae  suum 
semper  in  Scriptura  praesidium  quaesierunt.  Haeretici  namque 
lupi  rapaces  cum  sint;  sese  divinx  legis  sententiis,  velut  qui- 
busdam velleribus  obvolvunt.  Lerin.  Common.  c.  26. 

158.  4:^ Ex  acatholicorum  testimoniis.  Ipse  Lutherus,  Praefat. 
in  Psal.,  ait  : Scio  esse  impudentissimx  temeritatis  eum  qui  au- 
deat profiteri,  unum  Scripturx  librum  a se  esse  in  omnibus  in- 
tellectum. 


ARTICULUS  II. 

DE  EXISTENTIA  TRADITIONIS. 

Propositio  l,de  Traditionum  divinarum  existentia. 

Propositio  \\,de  earumdem  auctoritate. 

PROPOSITIO  I. 

Dantur  Traditiones  dogmaticx  divinx. 

159.  De  fide,  ex  Trid.  Sess.  4. 

160.  PROB.  1®  Ratione  theol.  Scriptura,  uti  supra  probatum 
est,  nequaquam  completum  fidei  systema  continet ; ergo  dan- 
tur praeterea  Traditiones  ; nisi  dicas,  quod  nefas  est  dicere, 
completum  fidei  systema  Ecclesiae  suae  a Christo  non  fuisse 
commissum. 

161.  2®  Ex  Scriptura.  — II  Thess.  II,  14  : Itaque  fratres, 
state  et  tenete  traditiones,  quas  didicistis  sive  per  sermonem  sive 
per  epistolam  nostram. 

Ex  Patribus. — Chrysostomus,  Homil.4,  inIIThess.il: 
Hinc  patet  quod  non  omnia  per  epistolam  tradiderunt  Apostoli; 
sed  mulla  etiam  sine  litteris.  Eadem  vero  fide  digna  sunt  tam  illa 

quam  ista.  — Tertullianus,  toto  libro  De  prsescriptionihus,  hae- 
reticos provocat  ad  doctrinam,  qua?  ante  illos  in  Ecclesia 
praedicabatur. 

163.  ¥ Ex  consequentia  absurda.  Dempta  Traditione  ruit 
Scripturarum  auctoritas;  cum  sine  illa  neque  de  divinitate 
Scripturae,  saltem  N.  T.,  neque  de  Scripturae  canone  infalli- 
biliter  constet  (i). 


PROPOSITIO  II. 

Traditiones  dogmaticx  ejusdem  sunt  auctoritatis  ac 
Scriptura. 

164.  De  fide,  ex  Trid.  Sess.  4. 

i6o.  PROB.  1®  Unum  aeque  ac  alterum  est  verbum  Dei. 

166.  2®  Si  Traditio  minoris  esset  auctoritatis,  primi  fideles 
minus  certi  quam  nos  de  sua  fide  fuissent. 

167.  3®  Ipsa  Scriptura  summam  tribuit  verbo  tradito  au- 
ctoritatem. Mare.  XVI  : Qui  non  crediderit  condemnabitur.  — 
II  Thess.  II,  15  : Tenete  traditiones  quas  didicistis,  sive  per  ser- 
monem, sive  per  epistolam  nostram. 

168.  ¥ Patres  Concilii  Nie.  II,  an.  787,  in  Definitione  aiunt: 
Fatemur  unanimiter,  nos  velle  traditiones  Ecclesix  omnes,  sive 
scripto  sive  non  scripto  nobis  divinitus  datas, 

Y.uiv,  illibatc  custodire , 

ARTICULUS  III. 

DE  TRANSMISSIONE  TRADITIONIS. 

169.  Praesenti  articulo  de  traditione  metaphorice  dicla,  seu 
de  mediis,  quibus  tuto  ad  nos  transmitti  potuit Dei  non 
scriptum,  disserere  aggredimur.  In  hoc  enim  adversarii  pra3- 
cipuam  vim  suam  ponunt  contra  divinas  Traditiones,  quod 
eas  incorruptas  ad  nos  pervenire  potuisse  negent.  At  nisi 
velimus  omnia  divinae,  et  etiam  humanae  auctoritatis  funda- 
menta subvertere,  admittere  debemus,  divinas  Traditiones 

(1)  Cf.  Illuslr.  Malou,  La  f 'an ssete  du  Protestantisme  demonin-e,  cap.  I, 
art.  1 et  2.  Bruxelles,  H.  Goemaere.  — Item  Perrone,  Le  Protestantisme  et 
ta  Rhjlede  foi,  lom.  t,  paitie,  sect.  2. 

non  minus  certo  quam  ipsas  Scripturas,  conservari  et  ad  nos- 
transmitti  potuisse. 


Quaestio  praevia,  de  mediis  consevvnndce  Traditionis. 

Propositio  I,  de  Traditionum  integritate. 

Propositio  II,  de  Traditionum  testibus. 

QU/ESTIO  PH/EVIA. 

170.  Quibus  mediis  Traditiones  divinx  ad  nos  transmissae 
sunt,  et  a nobis  investigari  possunt? — R.  Dantur  media  plura,, 
qua3  sequenti 'ordine  enumerari  possunt  : 1^»  Publica  et  uni- 
versalis, ex  Conciliis  praesertim  patens,  doctrina  Ecclesiae  : 
quae  non  tantum  auctoritatem  humanam  irrefragabilem  ha- 
bet, sed  etiam  in  fidei  doctrina  infallibilitate  donata  est.  — 
Antiqua  fidei  Symbola.  — 3®  Sacra  liturgia  et  Ecclesiae  pra- 
xis. — 4®  Acta  Martyrum.  — 5°  Scripta  Patrum.  — 6^  Historia 
hxresum.  — 7®  Historia  Ecclesiastica  universim.  — 8®  Mo- 
numenta reliqua,  ut  picturaa,  sculpturae,  numismata,  lapi- 
dariae inscriptiones,  sepulcreta  catacumbarum,  et  sacrae 
aedes. 


PROPOSITIO  I. 

JEque  certa  est  divinarum  Traditionum  ac  Scripturarum 
integritas. 

171.  Propositio  certa  et  fidei  proxima,  utpote  connexa  cum 
dogmate  de  Traditionum  existentia,  Trid.  Sess.  4. 

172.  PROB.  1®  Scripturae  authenticitas  et  integritas,  iisdem 
fundatur  auctoritatis  argumentis  ac  Traditionum  divinarum 
integritas;  ergo  utraque  aeque  certa  est. 

173.  2«^  Sicut  Ecclesia  Scripturam  sibi  commissam  ser- 
vare intactam  potuit,  ita  et  Traditionum  divinarum'  deposi- 
tum. 

174.  3®  Non  minus  divina  Providentia  pro  Traditione  po- 
tuit efficere  quam  pro  Scriptura,  ut  utraque  intemerata  cu- 
stodiretur. 

PROPOSITIO  II. 

Testimonium  Patrum  unanime  est  certum  et  infallibile  divi^ 
narum  Traditionum  argumentum  (i). 

175.  Propositio  item  certa  ac  fidei  proxima. 

176.  Agitur  de  testimonio  claro  in  materia  fidei  divinae. 

177.  PROB.  1*  Ex  notione  auctoritatis  humanee.  Auctoritas 
humana  debitis  conditionibus  munita, est  certa  et  infallibilis; 
atqui  testimonium  unanime  Patrum  est  auctoritas  humana 
debitis  conditionibus  copiosissime  munita,  tum  ex  parte  obje- 
cti tum  ex  parte  testium.  — Objectum  enim,  veritas  scilicet 
a Christo  et  Apostolis  tradita,  est  in  se  factum  possibile, 
sensibile,  attentione  dignissimum.  — Testes  sunt  plurimi, 
probi  et  integerrimi,  imo  qui  fallere  nullo  pacto  possunt. 
Ergo. 

Ex  notione  auctoritatis  Ecclesiee.  Etenim  SS.  Patrum 
consensus  repraesentat  doctrinam  et  fidem  Ecclesiae;  atqui 
haec  est  infallibilis  (2);  ergo  et  Patrum  consensus. 

179.  3®  Ex  antiquitatis  testimoniis.  Tertullianus  ait ; Quod 
upud  multos  unum  invenitur y non  est  erratum  sed  traditum.  De 
praescr.  c.  28.  — Augustinus  : Quod  universa  tenet  Ecclesia, 
nec  Conciliis  institutum,  sed  semper  retentum  est,  ab  ipsa  apo- 
stolica  traditione  manare,  rectissime  creditur.  De  Bapt.  cont. 
Donat.  1.  4,  c.  24.  — Vincentius  Lerinensis  : Illud  est  verum 
et  catholicum  quod  semper,  quod  ubique,  quod  ab  omnibus  cre- 
ditum est.  Commonit.  c.  2. 

(1)  Cf.  tract.  Deprincip.  Theol.  cap,  2,  art  2,  n.  100. 

(2)  Cf.  supra  De  Eccl.  cap.  I,  art.  5,  prop.  3,  n.  210 ; — et  infra,  cap.  5, 
iiri.  2,  n.  20-4. 


CAPUT  TERTIUM. 


UE  ECCLESIA  MAGISTERIO. 


180.  Regulam  fidei  diximus  duplici  constare  elemento  : 
verbo  Dei  et  Ecclesiie  propositione.  De  verbo  Dei  sive  scripto 
sive  tradito  hactenus  egimus;  remanet  ut  de  altero  elemento, 
quod  Ecclesiae  propositionem  vocavimus,  agamus.  Haec  autem 
Ecclesiae*  propositio,  prout  hic  sumitur,  nihil  aliud  est  nisi 
Ecclesiae  auctoritas  doctrinalis  (i),  quam  hic  nomine  magiste- 
rii intelligimus. — Porro  magisterium  suum  exercet  Ecclesia 
triplici  modo  (2)  : testificando,  praedicando,  judicando;  unde 
vocatur  testis,  prxdicatrix  seu  magistra  strictiore  sensu,  et 
judex  controversiarum.  Sub  hoc  ultimo  respectu,  quatenus 
nempe  fidei  controversias  suprema  auctoritate  dijudicat.  Ec- 
clesia magisterium  pracipue  considerabimus. 

Articulus  I,  de  necessitate  magisterii  infallibilis. 

Articulus  II,  de  infallibili  magisterio  Ecclesiae. 

Articulus  III,  de  hujus  infallibilitatis  objecto. 

Articulus  IV,  de  ejusdem  infallibilitatis  subjecto. 

ARTICULUS  I. 

DE  NECESSITATE  MAGISTERII  INFALLIBILIS. 

181.  Ut  Doctrina  Christi  scientiam  acquiramus.  Scri- 
ptura et  Traditiones,  quibus  integra  illa  doctrina  continetur, 
speculative  loquendo,  videntur  posse  sufficere.  Practice  vero 
nequaquam  sufficiunt.  Ratio  est,  quod  non  possimus  certo  et 
infallibiliter  Scripturas  et  Traditiones  intelligere,  nisi  aucto- 
ritas infallibilis  eas  interpretetur,  explicet,  et  intellectui 
nostro  immediate  proponat.  Hac  est  Ecclesia  auctoritas, 
qua  regula  immediata  fidei  est,  et  Christi  loco  ac  nomine 
veram  doctrinam  omnibus  proponit;  de  qua  Augustinus 

(1)  De  qua  in  Tract.  De  Eccl.  cap.  1,  art.  2 et  5. 

dicebat  : Ego  Evangelio  non  crederem^  nisi  me  Ecclesiee  moveret 
auctoritas  (i).  Haec  autem  auctoritas,  in  tractatu  De  Ecclesia 
generaliter  probata,  hoc  loco  distinctis  propositionibus  de- 
claranda est. 

Propositio  de  necessitate  Judicis  controversiarum. 

Propositio  \\,de  inanitate  systematum Prolestatitivm. 

PROPOSITIO  I. 

Ut  completa  sit  fidei  regula,  requiritur  aliquis  controversiarum 

Judex  a Christo  institutus;  isque  infallibilis  sit  necesse  est. 

182.  Propositio  certa. 

183.  PROB.  I ]PARS.  1®  Requiritur  controversiarum  Judex  a 
Christo  institutus,  si  controversiae  circa  fidem  existunt  quae 
aliter  tolli  nequeunt;  atqui  hujusmodi  controversiae  existunt, 
ut  ex  haeresum  historia  patet;  ergo.* 

184.  2*^  Christiana  Religio  sine  controversiarum  judice, 
neque  una,  neque  proin  universalis  aut  perpetua  esse  po- 
test; atqui  talis  tamen  ex  voluntate  Fundatoris  sui  esse  de- 
bet; ergo  ab  eodem  Fundatore  controversiarum  judex  con- 
stitui debuit. 

18o.  3®  Ecclesia  est  societas  bene,  imo  sapientissime  or- 
dinata; atqui  talis  sine  controversiarum  judice  esse  non 
potest;  nisi  supponas  nullas  controversias  oboriri  posse. 
Hoc  autem  in  humana  societate  supponi  non  potest,  et  con- 
tradicit Paulo  testanti  : Oportet  hxreses  esse.  I Cor.  XI,  19. 

186.  II  PARS.  Judex  infallibilis.  1®  Nisi  judicis  auctoritas 
infallibilis  sit,  certitudinem  omnimodam  de  dogmate  quod 
dijudicaverit,  habere  non  possumus;  atqui  certitudo  tamen 
omnimoda  requiritur;  ergo  judex  debet  esse  infallibilis. — 
Prob.  min.  Dogma  dijudicatum  credi  debet  fide  divina;  atqui 
ad  hanc  fidem  requiritur  certitudo  omnimoda,  qualis,  si 
judex  falli  possit,  nunquam  obtineret. 

187.  2®  Nisi  judex  esset  infallibilis,  controversia  dirimi 
non  posset;  cum  sententia  ipsa  posset  in  controversiam  vo- 
cari. 


(1)  Contra  Epist.  fundam,  c.  5. 


23. 

188.  S*’  Nisi  judex  esset  iiifalliJdlis,  error  loco  veritatis 
iii  Ecclesiam  introduci  posset;  ergo  infallibilis  sit  necesse 
-est  (1). 


PROPOSITIO  II. 

■Index  controversiarum  non  potest  esse  spiritus  privatus  Prote- 
stantium,  nec  ipsa  Scripturay  nec  ratio  humana. 

189.  Propositio  cer/a. 

190.  Heterodoxi  Ecclesiae  auctoritatem  cum  respuerent, 
ejus  loco  ad  decidendas  controversias,  alii  alias  fingere  hy- 
potheses  coacti  fuerunt.  Lutherus,  et  veteres  Protestantes 
spiritum  privatumy  seu  inspirationem  uniuscujusque  fide- 
lium, quoties  donum  interpretationis  se  habere  senserit, 
controversiarum  judicem  statuerunt  (2).  — Sociniani  ratio- 
nem individualem  ; — alii  solam  Scripturam  semetipsam 
explicantem,  ad  tollenda  omnia  dubia  sufficere  dixerunt.  — 
At  h£ec  systemata  quam  inania  sint  facile  ostenditur. 

191.  PROB.  I PARS.  Non  spiritus  privatus.  1“  Spiritus  ille  pri- 
vatus, qui  a Spiritu  sancto,  privatum  quemque  illuminante, 
immitti  supponitur,  vel  diversis  fidelibus  contradictoria, 
vel  omnibus  et  singulis  consonantia  inspirareret ; atqui  neu- 
trum dici  potest  : non  primum,  cum  Spiritus  S.  sit  unus, 
unica  lux,  unica  veritas ; non  alterum,  cum  in  tot  contradi- 
ctorias sententias  abeant  Protestantes.  Ergo  spiritus  privatus 
admitti  non  potest. 

192.  2«  Illud  nequit  admitti  ut  judex  controversiarum, 
quod  non  tantum  controversias  non  potest  tollere,  sed  e con- 
tra portam  omnibus  erroribus  aperit;  atqui  talis  est  spiritus 
privatus,  qui  uniuscujusque  adinventiones  et  figmenta  con- 
secrat; ergo. 

193.  3®  Illud  nequit,  praesertim  a Protestantibus,  admitti 
ut  controversiarum  judex,  quod  a Scriptura  non  modo  non 
proponitur,  sed  diserte  condemnatur;  atqui  tale  est  princi- 
pium spiritus  privati,  teste  S.  Joanne,  I Epist.  IV,  1 : Nolite 

(i)  Gf.  infra,  art,  2,  prop.  unica,  n.  204.  — Item,  Perrone,  Le  Protestan- 
tismeet  la  Regie  de  foi,  tom.  2,  chap.  5 et  seqq.  — Item,  111.  Malou,  Faus- 
sete  du  Protestantisme,  chap.  1,  art.  4.  — (2j  Gf.  Bellarm.  De  verbo  Dei,  i. 

omni  spiritui  credere,  sed  probate  spiritus  si  ex  Deo  sint  : quo- 
niam  multi  pseudopropheta  exierunt  in  m undum. 

194.  II  PARS.  Non  ipsa  Scriptura.  1®  Scriptura  neque  omnia 
credenda  continet,  neque  in  omnibus  clara  est;  ergo  non  po- 
test esse  judex  controversiarum. 

195.  2®  Adsunt  controversiae  circa  ipsam  Scripturam  : ni- 
mirum circa  canonem,  circa  litteram,  circa  sensum ; atqui 
sive  propter  obscuritatem  Scripturae,  sive  propter  ejus  silen- 
tium, hae  controversiae  dirimi  vel  omnino  non  possunt,  vel 
saltem  non  infallibiliter ; ergo  Scriptura  non  potest  esse  con- 
troversiarum judex. 

196.  3®  Ilia  dijudicandi  regula  admitti  non  potest,  qua  do- 
cti nequeunt  ad  veritatem  pervenire,  indocti  misere  decipiun- 
tur; atqui  talis  foret  Scriptura;  ergo. 

197.  4®  Absurdum  foret  in  societate  civili,  ut  lex  per  se- 
metipsam  sine  alio  judice  explicari  deberet;  ergo,  a fortiori, 

'id  ineptum  foret  in  societate  fidei,  ubi  defectus  omnimodae 
certitudinis  nullo  pacto  compensari  potest. 

198.  5®  Illa  regula  repugnat  qua)  supponit  quod  in  quae- 
stione versatur;  atqui  talis  est  regula  Scriptarad  judicis,  qua3 
Scripturae  intelligentiam  certam  iis  esse  supponit  qui  eam 
consulunt;  ergo. 

199.  III  PARS.iYoii  ratio  individua.  1'’ Judex  controversiarum 
debet  esse  a Christo  institutus  et  infallibilis;  atqui  neutrum 
individua)  rationi  competit;  ergo  haec  controversiarum  judex 
esse  non  potest. 

200.  2*^  Idem  Spiritus  S.  qui  dictavit  verbum,  illud  dubi- 
tantibus explicare  solus  potest  : scilicet  per  infallibilem  as- 
sistentiam  praestitam  explicanti ; atqui  actus  rationis  indivi- 
duae hujusmodi  assistentia  non  gaudet ; ergo  rationi  illa 
explicatio  non  competit.  II  Pet.  I,  20,  21  : Omnis  prophetia 
Scripturx  propria  interpretatione  non  fit.  Non  enim  voluntate 
humana  allata  est  aliquando  prophetia  : sed  Spiritu  sancto  in- 
spirati locuti  sunt  sancti  Dei  homines. 

201.  3^*  Ista  regula  statuit  humanam  rationem  judicem  de 
rebus  revelatis,  quas  tamen  ad  suum  tribunal  non  pertinere 
ipsa  ratio  fatetur;  ergo  rejicienda  est. 

202.  4"  Ista  regula  statuit  methodum  fallacem  in  religione 
indaganda  (t);  ergo  rejicienda  est. 

203.  5®  Ista  regula  experientia  condemnatur,  cum  contro- 
versias in  infinitum  multiplicaverit,  nedum  sustulerit. 

ARTICULUS  II. 

DE  INFALLIBILI  MAGISTERIO  ECCLESliE. 

PROPOSITIO  UNICA. 

Ecclesia  catholica  docens  est  judex  controversiarum  infallibilis  (2) 
a Christo  institutus, 

204.  Propositio  de  fide  est,  utpote  quam  tota  Ecclesiae  do- 

ctrina supponit.  Aliunde  patet  ex  fidei  Professione  Pii  IV  : 
Sanctam  catholicam  et  apostolicam  Romanam  Ecclesiam,  om- 
nium Ecclesiarum  matrem  et  magistram  agnosco atque  hx- 

reses  quascumque,  ab  Ecclesia  damnatas,  rejectas  et  anathema- 
tizatas, ego  pariter  damno,  rejicio  et  anathematizo. 

205.  Dicitur  in  propositione  .Ecc/esfa  docens,  ni  intelligatur 
non  agi  de  laicis,  sed  de  clericali  ordine;  et  speciatim  de 
Episcopis,  quibus  a Domino  divinum  munus  docendi  com- 
missum est. 

206.  PROB.  1®  Ecclesia  a Christo  est  instituta  tanquam  do- 
ctrinae suae  magistra  infallibilis  (3);  atqui  tale  magisterium 
includit  controversiarum  judicium  infallibile;  ergo  Ecclesia 
controversiarum  judex  infallibilis  a Christo  est  instituta. 

207.  2®  Necessarius  est  in  christianismo  controversiarum 
judex  infallibilis ; atqui  praeter  Ecclesiam  nullus  potest  aliquo 
probabili  argumento  assignari ; ergo  Ecclesia  est  ille  judex. 
• 208.  3*»  Ecclesia  sola  omnibus  requisitis  conditionibus,  ut 
sit  controversiarum  judex,  ornata  est  : etenim  praeter  aucto- 
ritatem infallibilem,  ipsa  sola  viam  facilem  et  tutam  praebet 
ad  quaestiones  dirimendas  ; ergo  reipsa  Ecclesia  ille  judex 
est. 

209.  4*^  Ecclesia  ut  controversiarum  judex  agnita  fuit  ab 
omni  antiquitate,  cujus  sensum  ita  exprimit  Augustinus  : 

(1)  Cf.  Tract.  De  relig.  Christ.  cap.  l,art.  3,  prop.  4,  n.  68. 

(2)  Ne  contundatur  infallibilitas  Ecclesiae  cum  hujusce  infallibilitatis 
subjecto,  de  quo  infra,  art.  4,  n.  228,  seqq.  — (,3)  Cf.  De  Eccl.  cap.  1,  art.  3> 
n.  110. 

Quoniam  sancta  Scriptura  fallere  non  potest^  quisquis  falli 
metuit  hujus  obscuritate  queestionis^  eamdem  Ecclesiam  de  illa 
consulat^  quam  sine  ulla  ambiguitate  sancta  Scriptura  demon- 
strat. Contra  Crescon.  1.  I.  cap.  3o  al.  33. 

ARTICULUS  III. 

DE  ECCLESIA  INFALLIBlLITAiiS  OBJECTO. 

Propositio  I,  de  in  falli  hilitate  Ecclesice  in  materia  fidei  et  morum. 

Propositio  II,  de  infallibilitate  ejus  in  factis  dogmaticis. 

Quaestiones. 

PROPOSITIO  I. 

Ecclesia  Christi  infallibilis  est  in  materia  fidei  et  morum. 

210.  De  fide,  easdem  ob  rationes  ac  propositio  praecedens. 

211.  Dicitur  : infallibilis  est  Ecclesia  : quotiescumque  sci- 
licet ipsa  Ecclesia  docens,  per  repraesentantes  suos  loquitur  : 
Quod  praecipue  fit  cum  publica  decreta  et  definitiones 
eduntur,  quibus  totum  Ecclesiae  corpus  adhaerere  debet. 
— In  materia  fidei,  nempe  in  iis  omnibus  rebus  quae  reve- 
latae sunt,  et  a Christo  suis  fidelibus  ut  credantur  relictae.  — 
Et  morum : multa  quidem  quae  ad  mores  pertinent,  fuere  ex- 
plicite  revelata,  et  sic  etiam  sunt  materia  fidei;  alia  tamen 
sunt,  quae  non  explicite  in  Fidei  deposito  continentur  : de 
his  postremis  proprie  altera  propositionis  pars  statuitur,  qua 
sub  infallibilitate  Ecclesiae  cadere  asseruntur. 

212.  PROB.  I PARS.  In  materia  fidei.  Ecclesiae  data  est  infalli- 
bilitas  ad  conservandum  Fidei  depositum  (i) ; ergo  infallibi- 
lis est  in  iis  omnibus  quae  ad  Fidei  depositum  pertinent. 

213.  II  PARS.  In  materia  morum,  i®  Ecclesia  Christi  debet 
esse  sancta;  ergo  et  infallibilis  esse  debet,  non  solum  in 
materia  fidei  sed  etiam  morum.  Etenim  si  Ecclesia  in  materia 
morum  falleretur,  desineret  esse  sancta  secundum  volunta- 
tem Dei  et  Christi,  qui  fideles  suos  elegit,  ut  essent  sancti  et 
immaculati  in  conspectu  ejus  in  charitate  (2) ; qui  pro  eis  sancti^ 
ficavit  semetipsum,  ut  essent  et  ipsi  sanctificati  in  veritate  (3). 

(1)  Cf.  Tracl.  De  Eccl.  c.  1,  art.  3,  prop.  3,  n.  210. 

l2j  Ephes.  1,4. — (3)  Joan.  XVII,  19. 

214.  2®  Christus  Ecclesiam  sibimetipsi,  seu  in  sui  locum 
suffecit,  ad  docendos  omnes  homines,  eosque  non  tantum 
in  fide,  sed  etiam  in  moribus  erudiendos  : Docete...  eos  servare 
omnia  queecumque  mandavi  vobis  : ut  nimirum  sint  perfecti, 
sicut  Pater  coelestis  perfectus  est  (i) ; et  cum  ipsis  haec  docenti- 
bus promittit  se  futurum,  per  Spiritum  sanctum  suum,  quem 
missurus  est,  ut  maneat  cum  discipulis  in  a: ternum,  docens  ipsos 
omnem  veritatem  (2).  Ergo  Ecclesia  in  morum  doctrina  in- 
fallibilis est. 

215.  3®  Christus  Ecclesiae  suae  dedit  jus  et  officium  pascendi 
oves  suas ; ergo  et  donum  largitus  est  discernendi  bona  pascua 
a malis  et  venenatis.  Secus  enim  error  Pastorum  error  eva- 
deret fidelium  omnium,  cum  ex  praecepto  Christi  teneantur 
suis  Pastoribus  obedire;  et  in  Christum  ipsum  ultimato  er- 
ror ille  recideret,  qui  Pastores  tam  noxios  dedisset,  et  simul 
ipsis  obsequendi  legem  fidelibus  imposuisset.  Ergo  Ecclesia 
in  materia  morum  infallibilis  est. 

216.  COROLL.  Ergo  impossibile  est  ut  Ecclesia  in  damnan- 
dis propositionibus  moralibus  fallatur ; aut  edita  lege  quid- 
quam approbet  quod  Evangelio  vel  rectae  rationi  adversetur, 
^uod  semper  ut  fundamentale  principium  a Patribus  fuit 
habitum,  et  ita  a S.  Augustino  enuntiatum  : Qux  sunt  contra 
fidem,  vel  bonam  vitam.  Ecclesia  nec  facit,  nec  approbat,  nec 
tacet.  Epist.  55.  Cfr.  Epist.  34  ad  Januar. 

PROPOSITIO  II. 

Ecclesia  etiam  in  factis  dogmaticis  dijudicandis 
infallibilis  est. 

217.  Propositio  fide  certa,  ut  patet  ex  Ecclesiae  praxi,  ex 
Constitut.  Clem.XI  Vineam  Domini,  1703,  qua  Jansenianorum 
silentium  obsequiosum  damnat,  et  factum  dogmaticum  defi- 
nitum jubet  ex  animo  credi;  item  ex  Pistor,  prop.  13  et  14, 
damn.  a Pio  VI. 

218.  Quaestio  de  factis  dogmaticis  originem  ducit  ex  Jan- 
senianismo.  Etenim  cum  quinque  propositiones,  ex  Jansenii 
Augustino  decerptas,  damnasset  Innoc.  X an.  1653;  Janse- 
niani  primum  contenderunt,  has  propositiones  damnabiles 

U)Malth.  V,  48.  — (2)  Joan.  XIV,  16 ; et  XVI,  15. 

quidem  esse  eo  sensu  quo  damnatae  fuerunt,  sed  eum  noii 
fuisse  sensum  Jansenii.  Hinc  Alex.  VII  per  novam  Constitut. 
an.  1600,  haec  declaravit  : Quinque  illas  propositiones,  ex  libro 
prxmemorato  Cornelii  Jansenii,  Episcopi  Yprensis,  cui  titulus 
est  Augustinus,  excerptas,  ac  in  sensu  ab  eodem  Corn.Jansenio 
intento  damnatas  fuisse,  definimus  et  declaramus.  — Ad  hanc 
declarationem  responderunt  Janseniani,  errare  Ecclesiam 
posse  in  definitione  hujusmodi ; cum  non  de  dogmate  aut 
jwre,sed  de  facto  agatur  : factum  autem  sub  infallibilitate  Ec- 
clesiae non  cadat,  quippe  quod  revelatum  non  sit.  Quare  cum 
juberentur  subscribere  formulae  Alexandri  VII  : subscribi 
posse  dixerunt,  quatenus  contineret  jus;  quoad  factum  vero 
in  eadem  formula  contentum,  sufficere  obsequiosum  silen- 
tium. 

"219. Factum  porro  hoc,  quod  Janseniani  distinguunt  njure, 
est  factum  dogmaticum,  quod  definiri  potest : Factum  cum 
dogmate  connexum  ; seu,  ut  dici  solet, /acfwm  connexum  cum 
jure.  Ex.gr.  An  quinque  propositiones  Jansenio  attributx  sunt 
hxreticx?  En  quaestio  juris.  — An  quinque  illx  propositiones 
sunt  in  Jansenii  Augustino?  En  quaestio  facti.  — An  quinque 
propositiones,  prout  sunt  in  Jansenii  Augustino , seu  in  sensu 
auctoris,  in  sensu  ab  auctore  intento,  sunt  hxreticx?  En  questio 
facti  dogmatici : quae  proin  locum  habet,  quando  Ecclesia  in 
concreto  quaerit,  an  talis  doctor,  vel  talis  liber,  erronee  lo- 
quatur. — Hic  notare  juvat,  sensum  auctoris  non  intelligi 
illum,  quem  auctor  dum  scriberet  habuit  in  mente  ; sed  il- 
lum, qui  lectoris  menti  naturaliter  occurrit,  quique  ex  nativa 
significatione  verborum,  tum  secundum  se  tum  secundum 
texturam  inspectorum,  exoritur. 

220.  His  praemissis,  propositio  probatur.  1®  Ex  munere 
Ecclesix  imposito  pascendi  gregem  Domini.  Quomodo  enim 
lideles  ad  pascua  bona  ducet,  a venenosis  avertet,  si  distin- 
guere certo  et  infallibiliter  nescit  inter  bonum  cibum  et  ve- 
nenum, inter  bona  scripta  ct  haeretica? 

221.  2®  Argumento  ad  hominem,  adversus  Jansenianos. 
Contendunt  ipsi  Ecclesiam  olim,  per  os  Goelestini  Pontificis, 
declarasse,  suam  de  Gratia  doctrinam  eamdem  esse  ac  illam, 
quam  S.  Augustinus  scriptis  adversus  Pelagianos  propugna- 

vit  (i),  et  Ecclesiam  in  hac  declaratione  fuisse  infallibilem; 
(!rgo  non  minus  hodie  infallibilis  est,  dum  doctrinam  Janse- 
nii  esse  haireticam  declarat. 

222.  3”  Ex  praxi  perpetua.  Ecclesia  omni  tempore,  non 
tantum  haireticorum  dogmata  proscripsit,  sed  eorum  libros 
damnavit;  et  nulla  facta  distinctione  inter  damnatos  errores 
et  sensum  librorum  damnatorum,  omnimodam  mentis  sub- 
jectionem censuris  suis  praestandam  voluit.  Sic  Eusebius 
Nicomediensis  et  Theognis  Nicaenus,  in  Concilio  Nicaeno 
subscribere  coacti  fuerunt  damnationi  Arii,  in  sensu  hujus 
haeresiarchae,  quem  ab  Episcopis  catholicis  perperam  intel- 
ligi  contendebant.  Sic  Concilium  Ephes.  scripta  Nestorii 
damnavit  tanquam  Fidei  contraria ; et  Joannes  Antiochenus, 
qui  sensum  auctoris  orthodoxum  judicabat,  nonnisi  hac  con- 
demnatione subscripta,  ad  Ecclesiae  communionem  admissus 
est  (2). 

223.  Ergo  Ecclesiae  decisiones  in  factis  dogmaticis  infalli- 
biles sunt;  et  quidem  ita,  ut  credi  possint  actu  fidei  quae  om- 
nino certa,  imo  juxta  plures,  divina  sit  (3). 

QUESTIONES, 

l"  An  Ecclesia  infallibilis  est  in  generali  disciplina?  — 2"  An  in  cano- 
nizalione  Sanctorum?  — 3”  An  in  approbatione  ordinum  religioso- 
rum?  — 4“  An  in  Breviarii  lectionibus? 

224.  QUER.  1*^  An  Ecclesia  infallibilis  est  in  generali^  disci- 
plina? — Resp.  affirmative  : nam  disciplina  generalis  vel  ad 
fidem  vel  ad  mores  pertinet;  atqui  in  tali  materia  nihil  po- 
test Ecclesia  statuere  perperam , secus  auctor  omnis  veritatis 
et  sanctitatis,  Christus,  non  jam  cum  ipsa  foret.  Hinc  Cone. 
Constant.  Sess.  13,  decernit  eos  pro  haereticis  habendos, |qui 
dicerent.  Ecclesiam  errare  in  more  communicandi  plebem 
sub  una  tantum  specie.  Et  Cone.  Trid.  Sess.  7,  can.  13,  ana- 
themate ferit  eum  qui  dixerit,  receptos  et  approbatos  Ecclesix^ 
catholicee  ritus,  in  solemni  sacramentorum  administratione  ad- 
hiberi consuetos,  aut  contemni,  aut  sine  peccato  a ministris  pro 

(1)  Concil.  Araus.  2,  Capital.  Coelest.  — (2)  Cf.  Bercaslel.  Hist.  EccL  lib. 
78  ab  initio.  — (5j  Ct.  toin.  2 tract.  De  VirliUib.  cap.^2,  art.  2,  sect.  2,  de 
ohjcclo  muicrkdi  fidei,  n.  150. 


CAP.  III.  DE  ECCLESIA  MAGISTERIO.  301 

libitu  omitti^  aut  in  novos  alios  per  quemcumque  Ecclesiae  Pasto- 
rem  mutari  posse. 

22o.  Q.  2®  An  Ecclesia  infallibilis  est  in  canonizatione  San- 
ctorum?  — R.  In  ea  per  se  infallibilis  non  est,  cum  sit  qiue- 
stio  facti  in  revelatione  non  comprehensi;  attamen  per  acri^ 
dens,  quoniam  factum  illud  tam  intime  cum  moribus  et 
cultu  connexum  est,  dicendum,  reipsa  Ecclesiam  in  eo  non 
errare ; ita  ut  contrarium  asserere  summe  temerariuin 
foret. 

226.  Q.  An  Ecclesia  infallibilis  est  in  approbatione  ordi- 
num religiosorum? — Resp.  affirmative  : hoc  enim  objectum 
ad  mores  Ecclesiae  publicos  pertinet,  in  quo  ipsa  errare  non 
potest. 

227.  Q.  ¥ An  infallibilis  est  in  Breviario?  — Resp.  nega* 
tive,  si  sermo  sit  de  omnibus  et  singulis  quae  lectiones  de 
vita  sanctorum  complectuntur.  Inveniri  scilicet  in  iis  pos- 
sent facta  quaedam,  aut  adjuncta,  non  historice  vera.  Eccle- 
sia Breviarium  eo  tantum  sensu  approbat,  ut  eidem  nihil 
contra  Fidem,  aut  mores,  aut  pietatem  Christianam  inesse 
declaret. 

ARTICULUS  IV. 

DE  ECCLESL^E  INFALLIBILITATIS  SUBJECTO. 

228.  Subjectum  infallibilitatis  est  persona,  vel  singularis 
vel  collectiva,  in  qua  residet  jus  iilfallibiliter  docendi,  aut 
controversias  dijudicandi  in  Ecclesia.  Notandum  est,  hoc 
loco  non  agi  de  inerrantia  sed  de  infallibilitate  : inerrantia 
residet  in  Ecclesia  tota  credente;  infallibilitas  vero,  tan- 
tum in  Ecclesia  docente  (i). 

229.  Porro  circa  infallibilitatis  subjectum  examinanda  ve- 
nit quaestio  triplex  : P utrum  Episcopi  sint  veri  ac  soli  in 
rebus  Fidei  judices?  — 2*  Utrum  hoc  jus  Episcopis  competat, 
sive  per  orbem  dispersis,  sive  in  Concilio  congregatis?  — 
3®  Quaenam  sit  in  hac  parte  praestantior  Romani  Pontificis 
auctoritas  seu  praerogativa?  — His  respondemus  sequeniibus 
propositionibus. 

(1;  Sui  la  nact.  D<'  Eccles.  cap.  i,  art.  3,  prop.  3,  n.  210. 

Propositio  I,  dc  jure  doctrinali  Episcoporum. 

Propositio  II,  de  iufallibilitnte  {\) Episcopatus  per  orbem  dispersi. 

Propositio  III,  de  iufallibilitate  Episcopatus  in  Concilio  congregatio 

Propositio  IV,  de  legi  limi  late  Concilii  Tridentini . 

Propositio  V,  de  in  fal  libi  litate  propria  R.  Pontificis. 

Quaestiones. 

PROPOSITIO  I. 

Soli  Episcopi  jure  divino  causas  Fidei  judicant. 

230.  Propositio  certa.,  ut  patet  ex  damn.  prop.  9 et  IQ 
Pistor.,  quibus  etiam  sacerdotes  secundi  ordinis  tidei  judi- 
ces statuebantur. 

231.  PROB.  Ex  Scriptura.,  q\x^  indicat  Episcopos  esse 
solos  Fidei  judices.  Nam  jus  illud  tribuitur  Apostolis  et  suc- 
cessoribus eorum,  Matth.  ult.  : Docete....  usque  ad  consum- 
mationem sxculi.  Quibus  verbis  continetur  prolatio  judicii 
doctrinalis,  qua?  Apostolis  conceditur  quatenus  sunt  futuri 
Ecclesiae  rectores  et  principes  : judicium  enim  per  se  solis 
competit  principibus.  Atqui  successores  Apostolorum,  qua 
sunt  Ecclesiarum  principes,  non  existunt  nisi  soli  Episcopi 
quos  Spiritus  sanctus  posuit  regere  Ecclesiam  Dei.  Act.  XX,  28. 
SS.  Patres  namque  solos  Episcopos  tanquam  Apostolorum 
successores  in  Ecclesiarum  regimine  enumerant,  ut  S.  Ire- 
naeus,  ut  etTertull.  Praescript.  32  : Evolvant  ordinem  Episco- 
porum suorum j ita  ut  primus  Episcopus  aliquem  ex  Apostolis 
vel  apostolicis  viris,  habuerit  auctorem  et  antecessorem.  Hoc 

(1)  Cum  ponimus  primo  infallibilitatem  Episcopatus  catholici,  et  deinde 
intallibilitatem  Episcopi  supremi,  seu  Romani  Pontificis,  non  duplicem  sta- 
tuimus in  Ecclesia  infallibilitatem;  sed  duplicem  infallibililer  docendi  mo- 
dum, duplex  seu  unum  ab  altero  distinctum  infaillbilitalis  subjectum  et  or- 
ganum. Primum  est  Episcoporum  ordo,  sive  per  orbem  sparsus,  sive  in 
Concilio  congregatus,  cum  Capite  tamen  conjunctus;  alterum  est  Romanus 
Pontifex,  seu  Caput  solum  loquens,  praecisione  facta  ab  Episcoporum  cor- 
pore. — Quod  si  a nobis  priore  loco  ponitur  Concilium,  hoc  non  ideo  fit 
quod  infallibilitalis  charisma  primario  collatum  fuerit  Concilio,  et  secun- 
dario tantum  Romano  Pontifici;  cum  potius  contrarium  dicendum  sit  : pri- 
mario nempe  R.  Pontifici  ut  Ecclesiae  Capiti,  et  secundario,  i.  e.  per  unio- 
nem cum  eo.  Episcoporum  corpori  infallibilitatem  esse  datam. — Ponimus 
autem  priore  loco  infallibilitatem  Episcopatus  totius,  1"  quia  hoc  est  Fidei 
dogma, et  e contra  infallibililas  Romani  Pontificis,  licet  certissima,  nondum 
tamen  ut  Fidei  dogma  declarata  est;  2"  quia  hoc  infallibilitatis  organum, 
seu  hic  docendi  modus,  quo  Ecclesia  communi  voce  proimnlial,  solemnior 
<jst,  et  a principio  (Act.  XV,  28.)  frequentius  usurpari  solitus  ad  haercsum 
lites  dissensioiiesque  dirimendas. 


CAP.  III.  I)F,  ECCLESI.€  MAGISTERIO. 


305 


<€nim  modo  Ecclesix  apostolicx  census  suos  deferunt.  Ergo  soli 
Episcopi,  Apostolici  pripcipatus  haeredes,  causas  Fidei  judi« 
eant  jure  divino.  Quare  Paulus  ad  Timotheum  et  Titum  Epi- 
scopos scribit  : Depositum  custodi...  prxdica  verbum^  insta 
opportune^  importune...  Episcopus  potens  sit  exhortari  in  do- 
ctrina sana.,  et  eos  qui  contradicunt  arguere. 

232.  2°  Ex  perpetua  Ecclesix  praxi.  Semper  controversiae 
fidei  ad  Episcopos,  tanquam  ad  legitimos  judices,  fuere  de- 
latae; ipsique  soli  in  Conciliis,  saltem  jure  ordinario  sive  ex 
olFicio  proprio,  judicium  ferunt  (i). 

233.  3®  Accedunt  expressa  Patrum  testimonia.  Concilia  a Pa- 
tribus non  aliter  solent  vocari  quam  conventus  Episcoporum. 

— S.  Cyprianus  ait : Ecclesia  in  Episcopo  est.  Epist.  ad  Pupian. 

— S.  Prosper  Episcopos  appellat  Ecclesix  principes  et  legiti- 
mos judiciorum  Domini  ministros.  Lib.  1 Cont.  Collat.  n.  61. 

PROPOSITIO  II. 

Episcopi  per  orbem  dispersi^  cum  Romano  Pontifice  tamen  ut 

Capite  conjuncti,  si  collective  sumantur,  sunt  infallibiles. 

234.  Propositio  de  fide  est,  ut  patet  ex  dictis  supra  in  pro- 
positione de  infallibili  Ecclesiae  magisterio  (2). 

23o.  Episcopi  jus  suum  in  causis  fidei  dijudicandis  exer- 
cent, sive  dispersi,  sive  in  Concilio  congregati.  Jus  enim 
eorum  non  pendet  a circumstantia  loci,  sed  characteri  epi- 
scopali inhseret.  Et  quidem  in  utroque  casu  sunt  infallibiles 
collective  : hoc  est,  quatenus  cum  Capite  conjuncti  consti- 
tuunt meliorem  partem  Ecclesiae  docentis,  quae  moraliter 
pro  ipsa  Ecclesia  haberi  possit. 

236.  PROP.  1®  Ecclesia  docens  est  infallibilis;  atqui  Epi- 
scopi etiam  dispersi,  cum  Romano  Pontifice  tamen  ut  Capite 
conjuncti,  sunt  Ecclesia  docens;  ergo  sunt  infallibiles.  — Si 
Ecclesia  docens  est  infallibilis,  talis  debet  profecto  esse  in 
statu  suo  ordinario;  atqui  status  ejus  ordinarius  est  ut  sit 
dispersa  in  Pastoribus  suis,  cum  Pastore  supremo  R.  Pon- 
tifice communicantibus;  ergo  Ecclesia  docens  etiam  dis- 
persa, seu,  Episcopi  dispersi  sunt  infallibiles. 

(I)  Cf.  AVirceb.  Theol.  Dc  pinncipiis  Ihcol.  nn.  143,  146.  — (2)  N.  204. 

^^37.  2”  Ex  praxi  constanti  Ecclcsix.  Semper  Patres  verita- 
teiii  fidei  ex  consensione  Ecclesiarum  collegerunt;  ergo  Ec- 
clesiam per  orbem  dispersam  habuerunt  pro  infallibili. 

238.  3”  Ex  necessitate.  Si  Ecclesia  dispersa  non  esset  in- 
fallibilis, in  multis  casibus  adversus  irruentes  errores  efficax 
remedium  non  suppeteret. 

PROPOSITIO  III. 

Ecclesia  docens  in  Concilio  cocumenico  congregata^  est  judex 
Fidei  infallibilis. 

239.  Propositio  est  de  fide  ut  praecedens. 

240.  Concilium  definiri  potest  : Legitimus  Pastorum  Eccle- 
six  conventus,  ad  ordinandas  rationes  Ecclesix  publicas,  prx- 
cipue  ad  fidem,  mores,  aut  disciplinam  spectantes,  institutus. — 
Distinguitur  Concilium  Universale  seu  OEcumenicum,  generale 
et  particulare  (i). 

241.  Concilium  cccumenicum  illud  est,  quod  Ecclesiam 
Christi  docentem  universam  repraesentat,  et  constituitur 
Episcoporum  multitudine,  sub  auctoritate  Rom.  Pontificis 
congregata  (2).  — Hujusmodi  Concilium  dicimus  esse  judi- 
cem fidei  infallibilem  : hoc  est,  infallibilia  esse  omnia  et 
sola  decreta  ejus  dogmatica.  Ergo  eamdem  infallibilitatis 
auctoritatem  non  habent  praeviae  discussiones,  2®  neque 
explicationes  vel  motiva  allata,  3®  neque  rationes  et  argu- 
menta, quibus  decisiones  fidei  fulciuntur,  4®  neque  ea  quae 
ipsius  decreti  dogmatici  terminis,  sensu  proprio  et  obvio 
non  continentur. 

242.  Notae  ad  dignoscenda  decreta  dogmatica  sunt  : 1®  si 
contraria  asserentes  pro  haereticis  a Concilio  habeantur, 
vel  anathemati  aut  excommunicationi  subjiciantur;  2®  si  do- 
gma quodpiam  a fidelibus  credendum  esse  expresse  affir- 
metur. 

243.  Decreta  et  statuta  mere  disciplinaria,  a dogmaticis 
in  hoc  differunt,  quod  quamdiu  permanent,  infallibiliter 
quidem  bona  sint  in  se,  non  vero  immutabilia  sicut  fidei 
decreta. 

(1)  (.1,  Tract.  Deprincip.  theol.  cap.2,  art.  2,  § 4 Concilia,  n.  86. 

’'2;  Ci.  Muzzarelli,  l)c  auctoritate  summi  Ponti f loni.  1,  cap.  4. 

244.  PROD.  Ex  ratione  theologica.  Ecclesia  docens  est  in- 
fallibilis ; atqui  Concilium  oecumenicum  est  Ecclesia  docens, 
seu  eam  repraesentat;  ergo  est  infallibile. 

243.  2°  Ex  perpetua  praxi  et  consensione.  Jam  tempore 
Apostolorum,  Concilium  Hierosolymitanum,  an.  49,  infalli- 
bile se  testabatur  scribens  : Visum  est  Spiritui  sancto  et  nobis. 
Act.  XV,  28.  — S.  Athanasius,  Epist.  ad  Africanos  : Verbum 
inquit,  per  cecumenicam Synodum  Nicxnam  manet  in  xter- 
num.  — S.  Gregorius  : Sicut  sancti  Evangelii  quatuor  libros^ 
^ic  quatuor  Concilia  suscipere  et  vt  nerari  me  fateor.  Lib.  i, 
Epist.  23. 

PROPOSITIO  IV. 

Sacrosancta  Synodus  Tridentina  vere  cecumenica  fuit  et 
• legitima. 

246.  Propositio  est  fde  certa,  utpote  continens  factum  do- 
gmaticum, universa?  Ecclesia?  consensu  et  acceptatione  con- 
firmatum. 

247.  Tridentinum  Concilium  adversus  errores  sa?culi  XVl, 
et  ad  instaurandam  disciplinam,  a Paulo  III  indictum  est. 
Initium  sumpsit  an.  1343,  Tridenti  in  oppido  Tyrolensis  co- 
mitatus, quo  230,  aut  amplius.  Episcopi  vel  Praelati  doctis- 
simi ex  universo  orbe  catholico  convenerunt.  Perduravit  autem 
18  annos,  usque  ad  an.  scilicet  1363,  quum  a Pio  IV  conclu- 
sum est. 

248.  Protestantes,  qui  primum  ad  OEcumenicum  Conci- 
lium appellaverant,  illud,  postquam  coactum  viderunt,  non 
tantum  adire  noluerunt,  sed  omni  calumniarum  genere- im- 
pugnare aggressi  sunt.  Hinc  ex  eorum  mente,  falsa  Triden- 
tini  historia  scripta  est  a Paulo  Sarpio,  vulgo  Fra  Paolo,  quai 
tum  a Marco  Antonio  De  Dominis,  tum  aCorrayerio  fuit  edita. 
— Huic  pestifero  libro  Card.  Pailavicinus  S.  J.  veram,  sum- 
mique meriti  opposuit  Tridentini  historiam,  24  libris  con- 
tentam; quam  ex  actis  authenticis  congestam  an.  1633  Roma? 
evulgavit.  — Ex  hac  historia,  nec  non  ex  ipsa  decretorum 
Concilii  collectione,  et  ex  mirabili  in  Ecclesia  fructu  patet. 
Synodum  Trid.  maxime  illustribus  esse  Conciliis  accensen- 
dam,  inde  ab  exordio  Ecclesice  celebratis;  eamque  ex  insi- 

^;ii  Dei  gratia,  Ecclesia^,  fuisse  recentiori  tempore  conces- 

i2i9.  Porro  Tridentinum  fuisse  vere  OEcumenicum  Conci- 
lium, adversus  Protestantes  asserimus. 

250.  PROB.  Concilium  Tridentinum  fuit  vere  OEcumeni- 
cum, si  conditiones  omnes  ad  OEcumenicum  Concilium 
requisitas  habuit;  atqui  habuit.  Etenim  conditiones  sunt 
sequentes.  1®  Legitima  convocatio^  ut  scilicet  convocatio 
sit  facta  a summo  Pontifice,  vel  saltem  ejusdem  auctoritate, 
aut  consensu,  aut  ratihabitione,  et  directa  sit  ad  omnes  totius 
orbis  Episcopos.  — 2®  Numerosa  conventio ^ ut  Episcopi,  vel 
per  se  vel  per  procuratores,  convenerint  multitudine  notabili, 
liationum  tamen  et  provinciarum  numero  potius  quam  per- 
sonarum aestimanda. — 3*^  Canonica  celebratio,  ut  congregatio 
DOrfi  sit  acephala,  sed  unita  Capiti  suo,  summo  Pontifici,  sal- 
tem per  legatos  praesidenti ; ut  deliberatio  sit  libera  ac  sine 
vi  metuve;  prudens  item  ac  sine  levitate  aut  tumultu;  ut  de- 
cisio sit  conciliaris,  atque  ex  communi  eorum  qui  jus  defi- 
niendi habent  suffragio  ; ut  subscribant  congregati.  Episcopi 
quidem  definientes  : theologi  autem,  jurisconsulti  ac  Princi- 
pes, si  et  ipsi  subscribant,  consentientes  tantum.— 4® 
Pontificis  confirmatio  et  promulgatio,  ut  summus  Pontifex 
acta  Concilii  rata  habeat,  vel  iis  accedendo,  vel  sententiam 
ferendo;  ut  idem  Concilii  constitutiones  tenendas  observan- 
dasque  promulget.  — Praeter  has  quatuor  conditiones,  Janse- 
niani  quidem  requirunt  Ecclesiae  consensum  et  acceptatio- 
nem (i),  distinctam  ab  acceptatione  et  consensu  Ecclesiae 
prout  in  Concilio  repraesentata3 ; sed  immerito  prorsus,  ut  ex 
sensu  totius  antiquitatis  et  perpetua  Ecclesiae  praxi  manife- 
stum est;  ita  ut  omnibus  Catholicis  consentientibus.  Conci- 
lii OEcumenici  conditiones  ad  quatuor  enumeratas  omnino 
reducantur.  Atqui  omnes  has  conditiones  Concilium  Trid. 
implevisse  historia  demonstrat;  ergo  Concilium  illud  vere 
OEcumenicum  et  legitimum  fuit,  ejusque  decreta  sunt  Spiri- 
tus S.  oracula. 


0)  Cf.  Perrone,  Piom.  Ponti f.,  tom.  8,  n.  680. 


CAl».  III.  DE  ECCLESI.^:  MAGISTERIO. 


307 


PROPOSITIO  V. 

Romanus  Pontifex  (i)  est  prxcipuus  controversiarum  judex  in 
Ecclesia;  ejusque,  dum  ex  Cathedra  definit^  dogmatica  de- 
creta sunt  prorsus  infallibilia  et  irreformabilia^  etiam  ante- 
quam iis  accedat  Ecclesix  consensus. 

231.  Prima  pars  propositionis  est  fidei  proxima,  utpote 
connexa  cum  dogmate  de  R.  Pontificis  primatu.  — Altera 
pars  de  infallibilitate  ipsi,  independenter  ab  Ecclesise  con- 
sensu,, propria,  pro  certa  tenenda  est.  Infallibilitas  illa  in 
Declaratione  Cleri  Gallicani  an.  1682,  art.  IV,  negata  quidem 
fuit;  sed  hujus  Declarationis  articuli,  tanquam  irriti,  ab 
Dmoc.  XI  et  Alex.  VIII  fuerunt  rejecti.  Cumque  eosdem  ite- 
rum assumpsisset  et  adoptasset  synodus  Pistoriensis,  hanc 
adoptionem  Pius  VI  gravioribus  verbis  reprobavit  ac  da- 
mnavit. Praeterea  inter  propos.  31  ad  Alex.  VIII  delatas,  cum 
etiam  haec  n.  29  inveniretur  : Futilis,  et  toties  convulsa  est 
assertio  de  Pontificis  R.  supra  Concilium  OEcumenicum  aucto- 
ritate, atque  in  fidei  quxstionibus  decernendis  infallibilitate : Qi 
haec  assertio  cum  reliquis,  7 decemb.  1690,  damnata  est. 

232.  PROB.  I PARS.  Rom.  Pontifex  est  judex  prxcipuus  con- 
troversiarum. 1®  Est  enim  Episcopus  Episcoporum,  ad  quem 
potest  quilibet,  ut  Graeci  in  Syn.  Lugdun.  II  aiunt,  super  ne- 
gotiis ad  Ecclesiasticum  forum  pertinentibus  appellare;  et  ad 
cujus  judicium  potest  in  omnibus  causis,  ad  Ecclesiasticum  exa- 
men spectantibus,  recurri  fi). — 2®  Neque  de  hoc  ulla  est  inter 
Catholicos  controversia,  cum  ipse  Clerus  Gallic.  art.  IV.  sta- 
tuerit : In  fidei  quxstionibus  prxcipuas  summi  Pontificis  esse 
partes,  ejusque  decreta  ad  omnes  et  singulas  Ecclesias  perlinere. 

233.  II  PARS.  Rom.  Pontifex  ex  Cathedra  definiens,  i.  e.  uni- 
versam Ecclesiam  docens  (3),  se  solo  est  infallibilis . 1®  Tria 
praecipue  sunt  in  Scriptura  oracula,  quibus  haec  veritas  pro-  * 
batur.  Luc.  XXII,  31  : Simon,  Simon,  ecce  Satanas  expetivit 
vos  ut  cribaret  sicut  triticum  : ego  autem  rogavi  pro  te  ut  non 
deficiat  fides  tua  : et  tu  aliquando  conversus  confirma  fratres 
tuos.  Matth.  XVI,  18  : Tu  es  Petrus,  et  super  hanc  petram 
aedificabo  Ecclesiam  meam,  et  portee  inferi  non  prxvalebunt 

(I)  Cujus  Primatus  probatus  est  supra,  DeEccl.  cap.  2,  art.  1,  n.  271. 

(2y  Mansi,  Collect.  Concil.  t.  24,  coi.  71.  — Cf.  supra  Tract.  /.  n.  124. 

adversus  eam.  Qwod  si  l^etriis  docens  falleretur,  Ecclesia, 
ejus  auctoritati  innixa  et  assentiens,  erraret;  quod  Ecclesiae 
inerranlia3  repugnat.  — Joan.  XXI,  lo  : Pasce  agnos  meos,... 
pasce  oves  meas.  Quod  si  Ecclesia  reformare  posset  Pontificis 
decreta,  non  jam  Pastor  oves,  sed  oves  pascerent  Pastorem. 
Ergo  summi  Pastoris  decreta  sunt  irreformabilia,  ac  proin 
infallibilia  ; cum  non  possit  Christus  Ecclesiam  suam  subjicere 
irreformabili  decreto  quod  non  sit  verum.  — Sequitur  quoque 
U.  Pontificis  infallibilitas  ex  plena  et  interna  obedientia,  in 
spiritualibus  ipsi  debita.  Nam  ex  dogmate  summae  jurisdictio- 
nis ejus  exoritur  hoc  ratiocinium  : 1{.  Pontifex,  vi  jurisdictio- 
nis, potest  ferre  decretum  fidei,  cui  universa  Ecclesia  obse- 
quium etiam  internum  praestare  debeat;  atqui  id  cui  universa 
Ecclesia  obsequium  internum  praestare  debet,  necesse  est  ut 
sit  verum;  ergo  decretum  fidei,  latum  a R.  Pontifice,  est 
necessario  verum  seu  infallibile.  Hoc  porro  ratiocinium  eo 
magis  videtur  validum,  quod  ipsi  Gallicani  majorem  negare 
non  audent,  sed  concedunt  (i). 

2o4.  12®  Ex  Traditione.  SS.  Patres  plurimi  citata  Scri- 
pturae testimonia  de  Rom.  Pontificis  infallibilitate  intelligunt. 
Sic  verba  Luc.  XXII  in  eum  sensum  allegat  S.  Agatho,  in 
epistola  ad  imperatorem  Constantinum  Pogonatum,  quae  in 
Synodo  meum.  TI  a Patribus  lecta,  et  communi  calculo  pro- 
bata est.  Item  S.  Leo  dicens  : In  Petro  ergo  omnium  fortitudo 
munitur,  et  divirne  gratix  ita  ordinatur  auxilium,  ut  firmitas, 
qux  per  Christum  Petro  tribuitur,  per  Petrum  Apostolis  confe-^ 
ratur  (2).  — Alii  Patres  dotem  hanc  RR.  Pontificibus  univer- 
sim  adjudicant  dicentes,  necesse  esse  in  omnibus  consentire 
cum  Rom.  Cathedra,  si  quidem  fideles  esse  velimus  (3). 
Petrum  semper  in  propria  Sede  praesidere,  ait  S.  Petrus 
Chrysologus,  ut  prxstet  quxrentibus  fidei  veritatem  (4).  Idem 
testatur  Augustinus,  pro  concione  dicens  : Jam  de  hac  (Pela- 
giana)  causa  duo  concilia  missa  sunt  ad  Sedem  Apostolicam  : 
inde  etiam  rescripta  venerunt.  Causa  finita  est.  U tinam  aliquando 
finiatur  errori  Ergo  ut  mutentur  oremus  (5). 

(1)  Infra,  quaest.  2,  ii.  265. — 2)  Serm.  4 Natal.  sui,  n 3.  — 3)  Cf.  Balle- 
rin.  De  vi  et  rat.  prini,  c.  42,  § 1,  u.  1 seqq.  — (4j  Epist.  ad  Eutycheu  pres- 
hyt.  cap.  2.  — ^3;  Serm.  131  u.  19,  alias  serm.  2.  De  verbis  Apost.  c.  10. 

535,  OBjic.  1®  Infallibilitas  R.  Pontificis  nequaquam  pro- 
batur ex  Scriptura.  Etenim  Luc.  XXIT,  agitur  de  favore  per- 
sonali Petri ; ergo  non  de  dote  primatui  annectenda.  — R. 
Neg.  antec.  ei  probat.  Tribuitur  Petro  munus  confirmandi 
fratres  in  fide,  quod  est  munus  publicum,  ab  eo  ut  Ecclesiae 
Primate  exercendum. 

556.  Obj.  5®  Matth.  XVI  Petrus  dicitur  ratione  juris- 
dictionis; ergo  neque  hoc  testimonium  infallibilitatem  pro- 
bat.— K.  Dist.  antec.  Ratione  jurisdictionis  etiam,  conc.; 
solum,  nego.  Utrumque  enim  Christus  Petro  contulit,  et 
primatum  et  infallibilitatem;  nam  haec  Petro  necessaria  est, 
ut  primatus  munere  rite  fungatur. 

557.  Obj.  3®  Si  testimonium  Joan.  XXI,  15,  probaret  Pe- 
trum esse  infallibilem,  simul  evinceret  Episcopos  omnes 
eodem  modo  infallibiles  esse,  cum  sint  et  ipsi  Ecclesiae  Pa- 
stores; ergo  neque  Petrum  infallibilem  esse  evincit.  — R. 
Neg.  antec.  Ad  probat,  distinguo;  reliqui  Episcopi  sunt  Pa- 
stores Ecclesiae  subordinati,  c«nc. ; sunt  pastores  supremi, 
neg.  Pastori  supremo  absolute  necessaria  est  infallibilitas, 
cum  ab  ejus  decreto,  provocatio  ad  tribunal  superius  nulla 
relinquatur,  et  ejus  decisioni  absolute  ex  Christi  voluntate 
accedendum  sit ; quae  decisio  si  erronea  esset.  Ecclesia  ex 
voluntate  Christi  errori  assentiri  deberet,  quod  repugnat. 

558.  Obj.  4®  Christus  infallibilitatem  contulit  EcclesiaB,  seu 
coljegio  Pastorum ; ergo  non  contulit  R.  Pontifici,  cum  id 
inutile  foret.  — R.  Conc.  antec.  neg.  conseq.  et  adjectam  ratio- 
nem. Non  est  inutile  ut  R.  Pontifex,  qui  est  judex  supremus 
et  praecipuus  doctor  Ecclesiae,  sit  infallibilis;  imo  necessa- 
rium est,  cum  Ecclesia  universalis  per  Concilium  vel  litteras 
non  nisi  raro,  perdifficile  et  lente  interrogari  possit. 

559.  Obj.  5®  Obstant  facta,  et  imprimis  doctrina  Honorii 
Papa3.  Honorius  ex  Cathedra  errorem  docuit  epistolis,  ad 
Sergium  et  Cyrum  Monothelitas  missis,  quibus  scripsit,  se 
unam  voluntatem  fateri  D.  N.  J.  C. ; quare  a Conc.  VI  act.  13 
et  18,  damnatus;  ergo  RR.  Pontifices  non  sunt  infallibiles. 
— R.  Neg.  antec.  Honorius  neque  ex  Cathedra  locutus  est  il- 
lis epistolis,  cum  expresse  testetur  se  definire  nolle  quae- 
stionem de  una  aut  duplici  in  Christo  voluntate ; neque  in 

dogmate  de  duplici  operatione  et  voluntate  erravit.  — Ad 
probat,  distinguo;  unam  admisit  in  Christo  voluntatem  hu- 
manam, ad  exclusionem  pugnae  inter  carnem  et  spiritum, 
conc.;  ad  exclusionem  divinx,  nego.  Patet  hoc  tum  ex  episto- 
larum textu  : tum  ex  testimonio  quod  Honorii  orthodoxiae 
perhibuerunt  Joannes  abbas ; Joannes  IV,  Honorii  ab  anni 
dimidio  successor,  in  apologia;  Maximus  marlyr,  in  dispu- 
tatione cum  Pyrrho,  et  in  epist.  ad  Marinum.  — Ex  anathe- 
mate in  Honorium  lato  a Synodo  VI,  evincitur  Honorium 
damnabilem  fuisse  ob  oeconomicam  dispensationem  suam, 
et  defectum  roboris,  conc.;  ob  errorem  in  fide,  neg.  Hanc 
stetisse  Concilio  mentem  in  damnando  Honorio,  testatur 
Leo  II,  qui  ad  Episcopos  Hispaniae  scribens,  dicit,  se  una  cum 
Concilio  anathematizare  Honorium , qui  flammam  hxretici 
dogmatis  non,  ut  decuit  apostolicam  auctoritatem,  incipientem 
extinxit,  sed  negligenlia  confovit  (i). 

QU.CSriONliS. 

1*  Quanam  circa  auclorilalem  R.  Pontificis  in  judicio  fidei,  inter 
^Callwlicos  unanimi  consensu  tenentur,  quid  vero  aliquando  fuit 
disputatum?  — 2°  Quid  est  Gallicanis  mus?  — 5°  Quid  de  superiori- 
late  Concilii  supra  R.  Pontificem,  aut  viceversa,  Pontificis  supra 
Concilium  tenendum  est?  — 4"  Quaenam  est  totius  Theologice  gene- 
ralis conclusio  ? 

260.  RESP.  Ad  L'".  Omnes  Catholici  consentiunt,  Romano 
Pontifici  auctoritatem  competere  in  fidei  controversiis  pro- 
nuntiandi, per  definitionem,  seu  decretum  dogmaticum  ex 
Cathedra  editum. 

261.  Omnes  quoque  consentiunt  hujusmodi  decretum, 
postquam  ab  universa  Ecclesia  fuerit  acceptatum,  esse  in- 
fallibilem fidei  regulam. 

262.  Disputatum  autem  fuit  de  hujusce  decreti  firmitate 
ante  acceptationem  Ecclesix  considerati ; quum  articulo  IV 
Declarationis  Gallic.  assertum  fuerit,  Romani  Pontiticis  ju- 
dicium, nisi  Ecclesiae  consensus  accesserit,  non  esse  irre- 
formabile. 

(1)  Labb.  Concil.  tom.  6.  coi.  1247.  — Difficultates  quse  ducuntur  ex  factis 
Slarcellini,  Liberii,  Hormisdfe,  Vigilii,  vid.  apudWirceb.  Xheol.  De  princip, 
theol.  11. 194  seqq. 

263.  Q.  2°  Quid  est  Gallicanismus? — R,  Est  singularis  do- 
ctrina quorumdam  prsRsertim  Theologorum  Gallrae,  circa  im- 
munitates Ecclesiae  Gallicanae,  et  auctoritatem  R.  Pontificis. 
Quae  doctrina  quatuor  articulis  famosae  Declarationis,  an. 
1682  editae,  continetur  (i).  Art.  I statuit,  RR.  Pontifices  non 
accepissea  Christo  ullam  potestatem,  directam  vel  indirectam, 
in  ordine  temporali ; ac  proin,  neque  deponere  reges  posse, 
neque  subditos  a sacramento  fidelitatis  liberare. — Art.  II  ad- 
mittendum decernit  decretum  Concilii  Gonstantiensis  Sess.  4 
an.  1418,  de  superioritate  Concilii  generalis  supra  R.  Ponti- 
ficem.— Art.  III,  R.  Pontificis  auctoritatem  exercendam  esse, 
salvis  immunitatibus  et  usibus  Ecclesiae  Gallicanae. — Art.  IV, 
R.  Pontificis  decreta  in  fidei  questionibus^  ad  omnes  quidem  et 
singulas  Ecclesias  pertinere ; non  tamen  irreformabilia  esse, 
nisi  Ecclesie  consensus  accesserit. 

264.  Isti  articuli  i)  ut  supra  dictum  est,  a RR.  Pontifici- 
bus, consentienti  orbe  catholico  exceptis  Gallicanis,  saepius 
fuere  reprobati. — 2)  A plurimis  ex  eorum  auctoribus  fuere  re- 
tractati, et  ab  ipsoLudovico  XIV revocatum  fUit  edictum,  quo 
eosdem  in  publicis  scholis  doceri  praeceperat. — 3)  Bossuetius, 
qui  Regis  jussu  Declarationis  Defensionem  scripsit,  eidem 
tamen  Declarationi  nunquam  ex  animo  adheesit;  quod  ex 
illis  patet,  quae  non  nisi  stomacho  scribebat  : Abeat  jam 
Declaratio  quo  libuerit  (2).  Compulsus  ergo  Defensionem  illam 
suscepisse  dicendus  est;  quam  neque  edidit  ipse,  sed  ejus 
nepos  an.  1730,  cujus  fides  hac  in  re  non  sine  causa  in 
suspicionem  venit.  — 4)  Ecclesia  Gallicana  antiqua  stat  pro 
R.  Pontificis  infallibilitate  et  supra  Concilium  superioritate. 
— 5)  Hanc  utramque  veritatem,  etiam  post  famosam  Declara- 
tionem tenet,  et  quidem  fere  unanimiter.  Ecclesia  Gallicana 
recentior  (3). 

263.  Q.  3®  Quid  de  superioritate  R.  Pontificis  supra  Concil., 
aut  viceversa,  tenendum  est? — R.  Romanus  Pontifex,  vi  pri- 

(1)  Hanc  Declarationem  videre  est  in  Bossuetii  Defensione,  ab  initio. 

t2)  Cfr.  apud  Cardin.  Litta,  Lettres  sur  les  quatre  articles,  lettre  4. 

(OjCfr.  de  hac  Declarat.  Cardin.  Litta,  op.  cit. ; Zaccaria,  m Antifehronio, 
toin.  2,  diss.  2,  cap.  lO,  n.  8 et  seqq. ; Theol.  Wirceb.  De  princip.  t/ieol. 
n.  197  seqq.  — Item  Ballerin.  De  primatu  et  infaUibilitate  Boni.  Pont  ; 
Muzzarelli,  De  anetoritate sunwii  Ponti f. 

malus  sui,  auctoritatem  habet  in  OEcum.  Concilium,  sicut 
caput  in  membra.  Et  quemadmodum  caput  membris  con- 
junctum unum  constituit  corpus;  ita  R.  Pontifex,  cum  Con- 
cilio inseparabiliter  unitus,  unam  constituit  Ecclesiam,  unum 
mysticum  Christi  corpus,  cujus  ipse  Pontifex,  quatenus 
Caput,  pars  principalis  est  et  regens. — Quod  si  ponatur  hy- 
pothesis  separationis  Concilii  a Pontifice  : respondeo  Conci- 
lium eo  in  casu  acephalum  esse,  nec  Ecclesiam  Christi  reprae- 
sentare, quae  acephala  esse  non  potest;  nec  proinde  auctoritate 
Concilii  OEcumenici  pollere:  Romanum  vero  Pontificem,  cum 
vi  primatus  Episcopus  Episcoporum  sit,  suam  semper  in 
Episcopos  auctoritatem  conservare,  sive  dispersi  sint  per 
orbem,  sive  in  conventum  congregati. 

266.  Quare  cum  Patribus  Synodi  Lateran.V  dicendum  est, 
solum  Rom.  Pontificem,  Conciliorum  indicendorum,  trans- 
ferendorum ac  dissolvendorum,  plenum  jus  ac  potestatem 
habere,  tanquam  super  omnia  Concilia  auctoritatem  haben- 
tem (i).  Et,  quemadmodum  ipse  Gersonius  aiebat,  si  Papatus 
per  imaginationem  prxscindatur  a reliquis  potestatibus  inferio- 
ribus^ id  quod  superest  non  dicetur  Ecclesia.,,  Proinde  sequitur ^ 
quod,  si  generale  Concilium  repraesentet  Ecclesiam  universalem 
sufficienter  et  integre,  necesse  est  ut  includat  auctoritatem  papa- 
lem  (2). 

267.  Quod  si  objiciantur  decreta  Concilii  Constantiensis, 
Sess.  4 et  o,  praeeminentiam  Concilii  supra  Pontificem  sta- 
tuentia : respondendum  est  i)  haec  decreta  quoad  verum  sen- 
sum esse  dubia;  2)  non  agere  nisi  de  tempore  schismatis  et 
Pontificis  dubii ; 3)  auctoritate  carere,  cum  fuerint  condita 
tempore  quo  Constantiense  Concilium  non  eratoecumenicum, 
neque  a Martino  V fuerint  confirmata  (3). 


(1)  Hardouin,  Collect.  Concil.  t.  iO,  coi.  1828  — Item  Mansi,  Co?<c<7.  toin. 
2-i,  coi.  71.  — item  cf.  formulam  ab  Hormisda  Pontifice  Episcopis  Orien- 
tis, qui  schismati  Acaciano  adhaeserant,  prajscriptam,  et  cui  Patres  Concilii 
oecum.  VIII  subscripserunt;  ibid.  tom.  l6,  coi.  27. 

(2)  De  polestal.  Eccles.,  consid.  7. 

IO)  Cfr.  Wirceb.  ibid  n.  179.  — Hoc  loco,  nisi  opusculi  limites  praepedi- 
rent, poni  posset  quaestio  de  potestate  temporali  R.  Pontificis,  seu  dominio 
ejus  politico  in  pariem  Italiae  quae,  praesertim  donationibus  Pipini,  Caroli 
Magni,  Lotharii  et  Mathildis,  Rom.  Pontificibus  concessa.  Status  Ecclesioe 
dicitur.  De  his  vid.  Gard.  Litta,  op.  cil. ; — Cercia,  De  Rom.  Pontifice,  ia 

268.  Q.  4®  Quxnam  totius  Theologise  generalis  est  conclusio? 
— K.  Conclusio  totius  Theologiae  generalis,  quam  hic  absol- 
vimus, ea  est  quam  initio  (i)  probandam  suscepimus  : veram 
ac  divinam  religionem  repetendam  esse,  a S.  Scriptura  et  Tradi^ 
tione,  sub  magisterio  Ecclesix  Romano-Catholicx . Quo  principio 
demonstrato,  nihil  jam  impedit,  quominus  ad  consideranda 
in  particulari  verae  religionis  -dogmata  accedamus ; quod 
Theologix  specialis  objectum  erit. 

line ; — La  Civilta  cattolica,  Origini  della  sovranita  temporali  dei  Papi,  Se- 
rie IV,  vol.  4,  3,  seqq.;  — Dupanloup,  Episc.  Aurei.,  La  souverainete  pon- 
tificale, selon  ledroit  catholique  et  le  droit  europeen. — Hic  interim  cavea- 
tur confusio  hujusce  potestatis  temporalis,  cum  potestate  coercitiva,  qua 
jure  rfwmo  Ecclesia  uti  potest  per  vim  corporalem.  Vid.  Tract.  De  Eccles. 
Introduct.  § IV,  n.  53.  — (1)  Tract.  De  relig.  cJtrist.  Introduct.  § l,n  4. 

TRACTATUS  V. 

DE  DEO  DIVINISQUE  ATTRIBUTIS. 


INTRODUCTIO. 

§ I.  Theologice  dogmaticce  Specialis  objectum. — § II.  Methodus  qua  in  Theo- 
logia Speciali  procedendum  est.  — §111.  Argumentum  Tractatus  de  Deo 
divinisque  attributis.  — § IV.  Doctrina  catholica  circa  naturam  divinam 
— § V.  Errores  contrarii.  — § VI.  Divisio  Tractatus. 

§ I.  Theologiae  dogmaticae  Specialis  objectum.- 

1.  Theologia  dogmatica  Specialis^  quae  etiam  Theologia  do- 
gmatica stricte  sumpta  dicitur,  est  ea  Theologiae  pars,  quae 
Christianam  Religionem  non  generaliter  et  complexive,  sed 
particulariter  et  per  dogmata  singula,  considerat  ac  demon- 
strat. Unde  objectum  ejus  est  Religio  Christiano-Catholica, 
cujus  veritas  supra  invicte  probata  est,  penitius  examinanda, 
explicanda,  et  per  partes  singulas  demonstranda.  Ergo  sicut 
theologia  Generalis  nos  in  veram  Christi  Ecclesiam  intro- 
duxit, ita  theologia  Specialis  nobis  aperiet  Ecclesiae  thesau- 
ros, universam  dico  ejus  doctrinam,  de  Deo,  de  mundo,  et  de 
homine  ad  Deum  ut  finem  ultimum  deducendo. 

2.  Scopus  vero  theologiae  Specialis,  quod  facile  patet,  est 
scientificam  dare  doctrinae  Christianae  notitiam.  Etenim  de- 
monstrata Ecclesia  catholica,  possumus  quidem  ab  ea  Chri- 
stianae doctrinae  notitiam  certam  recipere;  at  haec  notitia, 
utut  certa,  nondum  erit  scienti  fica,  quum  tamen  scientificam 
sibi  Theologia  vindicet.  Quare  theologus  dogmata  illa,  quae 
ab  Ecclesia  recipit  ut  genuina,  ulteriori  demonstrationi 
subjicit,  ut  de  iisdem  notitiam  scientificam  acquirat. 

3.  Verum  hujusmodi  demonstratio  argumentis  efficitur 
theologiae  propriis,  quae  sunt  potissimum  extrinseca,  ut  do- 
ctrinae Christi  genuinitas  ostendatur.  Deinde  eadem  demon- 
stratio, utpote  confirmativa  doctrinae  Ecclesia3  quam  infalli- 

2". 

esse  probavimus,  eidem  Ecclesia*  semper  subordinata 
est,  ab  ejus  auctoritate  dirigitur,  juvatur  et  aliquando  sup- 
pletur. 

4.  Ita(iue  theologia  Specialis  totum  corpus  dogmaticum  as- 
sumit pertractandum,  distribuitque  in  partes  primarias  qua» 
varios  constituunt  Tractatus,  nimirum  : De  Deo  dimnisque 
attributis,  — de  SS.  Trinitate,  — de  Creatione  et  peccato  ori- 
ginali,  — de  Incarnatione,  — de  Gratia,  — de  Sacramentis  in 
genere,  et  de  septeni  Sacramentis  singillatim,  — de  Actibus  hu- 
manis, — de  Ijcgibus,  — de  Peccatis,  — de  Virtutibus,  — de 
Novissimis. 

§ II.  Tlieologiai  Specialis  methodus. 

5.  Cum  theologia  Specialis  tria  efficere  debeat,  P genuinam 
Ecclesiae  doctrinam  cognoscere,  2«  eam  explicare  et  intelli- 
gere,  3"  eam  demonstrare;  ideo  in  singulis  quaestionibus 
haec  fere  methodus  est  sequenda.  1®  Ea  praemittenda  sunt, 
quae  ad  doctrina?  punctum,  de  quo  agitur,  rite  intelligendum 
conducunt.  — 2”  Punctum  illud  sub  forma  Propositionis  de- 
tiniendum.  — 3®  Hanc  Propositionem  esse  doctrinam  Eccle-’ 
siae,  ex  authenticis  documentis  ostendendum.  — 4°  Demon- 
strationis argumenta  ordine  afferenda.  — 5®  Objectiones 
solvendae.  — G'’  Si  quie  scholasticae  conclusiones,  aut  expli- 
cationes, ad  dogma  dilucidandum  conducunt,  adjicienda?. 

§ HI.  Tractatus  argumentum. 

G.  Tractatus  hujusce,  qui  theologiae  Specialis  primus  oc- 
currit, argumentum  est  Deus,  in  sua  essentia  et  attributis  con- 
siderandus; seu  primum  Christianae  doctrinae  dogma  : Deunv 
existere  unum,  magnum  et  laudabilem  nimis  (i). 

7.  Dicitur  Deus,  considerandus  in  sua  essentia  sive  natura; 
dupliciter  enim  Deus  spectari  potest  : in  sua  essentia,  et  in 
sua  subsistentia  seu  personalitate.  Consideratus  in  sua  per- 
sonalitate,'est  Trinus,  et  ut  talis,  objectum  est  tractatus  de 
SS.  Trinitate,  seu.  de  Deo  Trino; — consideratus  autem  in 
sua  essentia,  est  Unus,  continens  omnes  perfectiones,  et  ut 
talis  est  objectum  tractatus  de  Deo  Uno,  divinisque  attributis 
seu  perfectionibus. 

(DPs.  XLVII,  1. 

8.  Dei  quidem  existeiuiam  et  pleraque  attributa,  ipsa  ratio 
persanam  philosophiam  demonstrat;  sed  imperfecte,  neque 
ea  qua  par  est  in  omnibus  claritate  et  certitudine.  Quod  au- 
tem de  Deo  infirmius  ratio  asserit,  id  revelatio  et  fides  firmis- 
sime stabiliunt. 

§ IV.  Doctrina  catholica  circa  Deum  divinamque  naturam. 

9.  Dei  existentia  non  tantum  nobis  per  fidem,  sed  etiam 
rationis  lumine  innotescit  (i). 

10.  Est  Deus  supremus  omnium  Dominus,  a semetipso, 
seu  vi  propriae  essentite  existens,  et  omnes  perfectiones,  vel 
formaliter  vel  eminenter  in  se  complectens  (2).  Scilicet  uni- 
cus est,  simplex,  infinitus,  aeternus,  immensus,  immutabi- 
lis, etc. 

11.  Divinae  naturae  simplicitas  distinctionem  quidem  vir- 
tualem  admittit,  sed  omnem  excludit  distinctionem  realem, 
tum  inter  essentiam  et  attributa  absoluta,  tum  inter  essentiam 
et  personas  seu  attributa  relativa,  tum  inter  attributa  absoluta 
invicem  comparata  (3). 

12.  Est  in  Deo  perfectissima  scientia,  qua  et  seipsum  co- 
gnoscit et  reliqua  omnia  : praeterita  et  praesentia;  imo  ipsa 
futura,  tam  necessaria  quam  contingentia  et  libera,  etiam 
mere  conditionata,  h.  e.  quae  pendent  a conditione  nunquam 
ponenda  ; quod  postremum  aliquando  disputatum,  nunc 
omnibus  Theologis  certum  est. 

13.  Est  in  Deo  voluntas  omnipotens,  summe  bona,  provida, 
in  operibus  ad  extra  liberrima,  quin  tamen  haec  libertas  im- 
mutabilitati essentiae  divinae  vel  minimum  ofticiat  (4). 

14.  Deus  pro  bonitate  sua  vult  omnes  homines  salvos  fieri ; 
non  solum  praedestinatos,  sed  alios  quoque  fideles,  quod  de 
fide  est  (3);  imo  et  reliquos,  saltem  adultos,  quod  fidei  pro- 
ximum est. 

§ V.  Errores  conlrarii. 

13.  Errores  divinam  naturam  impugnantes,  sunt:l®  athei- 
snius,  2®  polytheismus  et  idololatria,  3®  dualismus,  4*^  trithei- 

(1)  Prop  subseript.  a Bautainio,  8 sept.  1840  — (2)  Goiicil.  Later.  IV, 
Gap.  Finnilcr. — (5j  Gonc.  Rhein.  adv.  Gilb.  Porret.,  et  Later.  IV.  adv.Abb. 
Jrnjchim.  — (4)Gonc.  Lat  IV,  Gap.  Finnitcr.  — (5;  Prop.  Jansen.  5'. 

sniuSjO'’  pantlieismus,  6“aiitliroponiorphismus,7'’  fatalismus. 
Uuinque  priores  opponuntur,  licet  variis  modis,  mono- 
theismo;  sextus  simplicitati  Dei,  septimus  ejus  libertati  con- 
trarius est. 

16.  Atheismus  est  negatio  existentix  Dei.  Athei  distin- 
guuntur in  varias  classes  : alii  dicuntur  athei  positivi^  alii 
negativi;  — alii  speculativi  seu  athei  mente  ; alii  practici^  id 
est,  athei  vel  actione,  vel  saltem  corde  seu  affectu;  — alii 
T/<rec^i,  alii  indirecti.  D&  prioribus  atheorum  classibus  infra  (i) 
agetur.  Hoc  loco  solum  explicandum  est,  quinam  athei  indi- 
recti nominenter.  Ii  sunt,  qui  Dei  existentiam  non  formaliter 
negant,  sed  principia  admittunt  quae  Dei  negationem  inclu- 
dunt. Tales  sunt,  qui  Dei  existentiam  affirmant  esse  tantum 
subjectivam  mentis  formam ; vel  qui  Deum  cum  rerum  uni- 
versitate co*nfundunt;  vel  qui  omnia  argumenta,  quibus  Dei 
existentia  probatur,  tanquam  insufficientia  rejiciunt,  nec 
uspiam  Deum  deprehendunt. 

17.  2®  Polgtheisnius  est  error  eorum  qui  plures  Deos  ad- 
mittunt,Ad  polytheismum  referri  solet  idololatria,  quae  plura 
simulacra  divino  cultu  veneratur  ; proprie  tamen  sumpta,  a 
polytheismo  distinguitur.  Est  enim  stricto  sensu  idololatria 
cultus  imaginum,  qux  vel  ut  dii  habentur,  vel  falsos  deos  reprx- 
sentant.  — Latiore  sensu  et  theologico,  est  quicumque  cultus 
exhibitus  cuivis  objecto  sensibili,  naturali  vel  manufacto,  tan- 
quam Deo.  — Polytheismum  sectati  sunt  omnes  fere  antiqui 
Ethnici ; quibus  annumerari  possunt  haeretici  Valentiniani 
ssec.  II,  plures  deos  nomine  ^onum  admittentes. 

18.  Hic  duo  facta  notare  juverit,  quae  historice  constant  : 
1®  polytheismum  licet  antiquissimum,  esse  tamen  mono- 
Iheismo  posteriorem,  ejusdeinque  corruptelam  (2).  2®  Ethni- 
cos passim  polytheismi  proprie  dicti  reos  fuisse,  vel  plura 
numina  colendo,  vel  idolis  visibilibus  cultum  absolutum, 
aut  ad  falsos  deos  relativum,  tribuendo.  — Haec  posterior 
assertio  adversus  Protestantes  ponitur,  et  quosdam  neoteri- 
cos audaciores.  Protestantes  enim  dixerunt.  Ethnicorum 
idololatriam,  et  Israelitarum  cum  Baalim  adorarent,  noir 
aliud  quam  cultum  veri  Dei,  licet  relativum  fuisse;  et  Israe- 

(1)  Gap.  I,  art.  Gqiiaest.  7,  n.  43. — (:2)  Cf.  Bergier,  Z)jcG,  artic.  Idoldtrie^ 

litas  tantum  eo  peccasse  quod,  contra  legis  vetitum,  imagi- 
nem Dei  venerarentur.  Qute  ideo  commenti  suntProtestantes, 
ut  cultum  SS.  Imaginum  apud  Catholicos  vigentem,  tanquam 
idololatriam  traducerent.  — Neoterici  autem  quidam  per- 
peram affirmarunt : i)  Ethnicos  pluralitatem  deorum  minime 
admisisse;  2)  eos  idola  solummodo  ut  unius  veri  Dei  simu- 
lacra coluisse.  Qupb  ideo  excogitarunt,  lU  consensum  coww?/- 
nrm  generis  humani,  in  unius  veri  Dei  unitate  admittenda 
adstruerent  (i). 

19.  3'’  Dualismus  est  error  eorum,  qui  duo  summa  prin- 
cipia, ceu  duo  numina,  sihi  contraria  statuunt.  Hujusmodi 
fuerunt  ^gyptii,  qui  nomine  Isidis  et  Osiridis ; Persae,  qui 
nomihe  Oromasis  et  Ahrimanii  duo  principia  colehant;  — 
graeci  Stoici,  praesertim  Democritus  et  Chrysippus,  qui  prae- 
ter Fati  necessitatem,  statuebant  incompositam' mafeWam 
nuturx  beneficae  adversantem ; — haeretici  Gnostici,  qui,  a 
Simone  31ago  oriundi,  praecipuos  duces  habuerunt  Cerdo- 
nem, Marcionem,  Apellem  et  Manetem,  suasque  doctrinas  a 
Stoicis  et  Persis  dualistis  hauserunt.  Inter  hos  celeberrimi 
sunt  Manetis  sequaces  seu  Manichaei,  qui  in  Asia  exorti  et 
primum  commorati, deinde  etiam  in  Occidente, sub  Albigen- 
sium  et  Catharorum  nomine,  diu  perdurarunt. 

20.  4®  Tritheismus  tres  deos  in  SS.  Trinitate  constituens, 
error  fuit  Joannis  Philoponii  et  Cononis,  obscurioris  nomi- 
nis haereticorum,  saeculo  VI. 

21.  o®  Pantheismus  rerum  omnium  universitatem  Deum 
facit.  — Pantheistae  alii  sunt  veteres,  alii  recentiores.  Veteres 
omnes  admittunt  pantheismum  quemdam  realem,  quem  in 
unitate  suhstantix  objecticdc  reponunt.  Sunt  enim  vel  hylo- 
zoistde,  adstruentes  aeternitatem  materiae  animatae  et  impro- 
ductae,quae  caeterarum  rerum  principium  sit;  vel  emanatistx, 
naturam  totam  ex  Dei  substantia,  ut  filum  ex  aranea  pro- 
di isse  delirantes.  — Recentiores  pantheistx,  quorum  agmen 
ducunt  Spinoza,  et  Kantii  discipuli,  Fichte,  Schelling,Hegel, 
in  realistas  et  idealistas  dividi  possunt.  Pantheista?  realistce 
unam  dari  substantiam  statuunt,  cujus  infinitie  sint  mani- 
festationes , determinationes  seu  modificationes  partien- 
ti) Cf.  Perrone,  De  Deo  uno,  n.  112. 

lares.  — Idealistae  Deum  esse  universalitatem  idealem  affir- 
mant. 

22.  6"  Anthropomorphitee  Dei  simplicitatem  negabant,  eum 
corporeum  esse  asserentes.  Hujusmodi  fuerunt  nonnulli  mo- 
nachi .d^gypti,  saiculo  IV. 

23.  7®  Fatalislx  Dei  libertatem  ac  Providentiam  negant, 
ipsum  fatali  necessitati  obnoxium  statuentes.  Hujusmodi  fuit 
Hermogenes  stoicus,  saec.  II. 

24.  His  adjungi  possunt  et  alii,  qui  perperam  de  divinis 
attributis  senserunt.  Sociniani  dixerunt  Deum  immutabilem 
quidem  esse  in  substantia,  mutabilem  vero  in  decretis  seu 
voluntatis  actibus. 

2o.  Gilbertus  Porretanus,  inter  divinam  essentiam  et  attri- 
buta, distinctionem  realem  invexisse  dicitur;  quem  errorem 
proscripsit  Cone.  Rhemense  sub  Eugenio  III.  Eumdem  erro- 
rem multi  e Graecis  schismaticis,  agente  Greg.  Palama,  Epi- 
scopo Thessalonicensi,  amplexi  sunt. 

26.  Similiter  Abbas  Joachim,  inter  divinam  naturam  divi- 
nasque personas,  distinctionem  quamdam  inducere  visus  est, 
qua  unitatem  collectivam  in  Deo  adstrueret.  Ejus  libellus  a 
Cone.  Later.  IV  fuit  proscriptus,  cap.  Damnamus. 

27.  In  oppositum  errorem  inciderunt  saec.  IV  Anomxi^  qui 
Eunomium  et  Aetium  secuti,  nullam  ne  rationis  quidem  di- 
stinctionem, inter  essentiam  et  attributa,  atque  essentiam 
inter  et  personas,  admittebant ; ut  sic  ad  impugnandam  Verbi 
consubstantialitatem  facilius  sibi  aditum  aperirent  (i).  Eodem 
fere  modo  erravit  Roscelinus  saec.  XI. 

§ VI.  Divisio  Tractatus. 

28.  Circa  Deum  tria  generatim  quaeri  possunt : quomodo 
Dei  existentia  innotescat  nobis,  quid  Deus  sit  in  sua  essentia, 
quid  sit  in  suis  attributis.  Duo  priora,  quoniam  brevius  ab- 
solvenda sunt,  commode  sub  uno  capite  conjungi  possunt; 
unde  divisio  Tractatus  in  duo  capita  : 

Caput  I,  de  existentia  et  essentia  Dei. 

Caput  II,  de  divinis  attribvtis. 

(i)  Cf.  infra,  hujus  tract.  cap.  2,  art.  1,  propositione,  n.  73. 


CAPUT  PRIMUM. 


DE  EXISTENTIA  ET  ESSENTIA  DEI. 


29.  Dei  Domine  intelligimus  quo  nihil  melius 

aut  perfectius  esse  vel  cogitari  potest^  cujus  proin  idea  includit 
in  se  absolutum  esse.  — Non  autem  semper  Deus,  sicut  hic 
describitur,  ita  etiam  formaliter  concipitur;  sed  saepe  venit 
sub  conceptu  supremi  rerum  omnium  Domini,  \e\  primxcausse, 
vel  entis  supremi,  quod  est  ah  omni  alio  independens,  excellen- 
tissimum, exterorum  omnium  entium  origo  et  causa.  Hi  vero 
conceptus  objective  spectati,  differunt  quidem  logice,  i.  e. 
juxta  modum  quo  rem  repraesentant;  at  realiter,  i.  e.  juxta 
rem  quam  repraesentant,  in  idem  prorsus  recidunt  : idem 
enim  realiter  objectum,  nempe  Deum,  singuli  repraesentant, 
licet  variis  modis  cogitatum. 

30.  Ut  autem  hunc  Dei  conceptum  dilucidemus,  et  quoad 
fieri  potest  perfecte  mente  efformemus,  fidei  simul  et  ratio- 
nis documenta  de  existentia  et  essentia  Dei,  consideranda 
sunt. 


Articulus  b de  existentia  Dei. 
Articulus  Ib  de  essentia  Dei. 

AKTICULUS  I. 

DE  DEI  EXI  ST  ENTI  A. 

QL.ESTIONKS. 

1°  An  notio  Dei  innata  dicenda  est?  — 2°  An  existentia  Dei  est  prima 
veritas?  — 5®  Quomodo  nobis  Dei  existentia  innotescit?  — i®  An 
hoec  propositio  deus  est,  est  per  se  nota?  — 5“  An  Dei  existentia  ex 
ratione  demonstrari  potest?  — 6®  Queenam  afferuntur  demonstra- 
tiones existentice  Dei?  — 7®  Quid,  quotuplex  est,  et  an  vere  existil 
atheismus?  — 8®  Qui  sunt  atheisrni  fontes? 

31.  QU.€R.  1®  An  notio  Dei  innata  dicenda  est?  — R.  Notio 
Dei  innata  dici  potest  eo  sensu,  quod  nobis  natura  insit  ma- 
gna Dei  cognoscendi  facilitas.  Non  autem  proprie  et  stricte 
loquendo  dicenda  est  innata,  seu  ingenita  ab  ortu,  et  se  ha- 
bens in  modum  actus,  (licet  initio  latitantis,  ut  non  pauci 
explicant;)  ac  omnem  aliam  ideam,  sensuum  ope  aut  magi- 
stri disciplina  advenientem  praevertens.  Notionis  Dei  compa- 
randae facilitatem  testantur  Scriptura  et  Patres.  Job,  XII,  7 
et  8 : Interroga  jumenta  et  docebunt  te;  et  volatilia  coeli  et  indi- 
cabunt tibi,  et  narrabunt  pisces  maris.  Quis  ignorat  quod  omnia 
heee  manus  Domini  fecerit?  — Tertullianus  ex  testimonio 
animae  Deum  esse  comprobans,  postquam  observavit  ab  ipsis 
gentilibus  in  angustiis  Deum  unum  nominari,  exclamat  : 0 
testimonium  animae  naturaliter  Christianae!  Apolog.  17. — Opi- 
nio vero  quae  statuit  notionem  Dei  proprie  innatam,  ideo 
neganda  est,  quia  validis  argumentis  non  nititur;  et  aliunde 
vix  concipitur  nobis  perpetuo  aliquam  actualem  notionem 
inesse,  quae  sui  nullum  sensum  faciat,  cujus  nobis  conscii 
non  simus,  cujus  existentiam  aliunde  quam  a sensu  intimo 
discere  cogamur. 

32.  Q.  2®  An  existentia  Dei  est  prima  veritas? — R.  Existentia 
Dei  est  prima  veritas  m ordine  o?i^o/o^/co,  seu  in  ordine  entium, 
juxta  quem  unum  ens  dependet  ab  altero  : siquidem  existen- 
tia Dei  est  id  in  quo  omnia  entia  fundantur.  Non  est  tamen 
prima  in  ordine  logico,  seu  cognitionis  nostrae,  juxta  quem 
cognitio  unius  entis  in  nobis  ab  alterius  cognitione  depen- 

det.  Nam,  ut  ait  S.  Thomas,  Deus  non  est  primum  quod  a 
nobis  cognoscitur ; sed  magis  per  creaturas  in  Dei  cognitionem 
pervenimus  (i). 

33.  Q.  3°  Quomodo  nobis  Dei  existentia  innotescit?  — R.  Du- 
plici modo  nobis  innotescere  potest  : naturaliter,  seu  per 
rationem,  et  supernaturaliter,  seu  per  fidem.  Eadem  veritas 
ut  cognita  per  supernaturalem  revelationem,  est  objectum 
fidei ; ut  cognita  autem  per  naturale  rationis  lumen,  vocatur 
prxambulum  fidei  : quia  Dei  cognitio  naturalis,  cognitionem 
per  fidem  praecedere  debet.  — Porro  per  fidem  nobis  inno- 
tescit Deus,  non  tantum  ut  est  auctor  naturae,  sed  etiam  ut 
est  auctor  gratiae.  Hebr.  XI,  6 : Credere  oportet  accedentem  ad 
Deum  quia  est,  et  inquirentibus  se  remunerator  sit.  Quare  et  in 
Symbolo  recitamus  : Credo  in  Deum  Patrem  omnipotentem^ 
Creatorem  coeli  et  terree.  Dei  scilicet  existentia  totius  revelatae 
religionis  est  fundamentum. 

34.  Per  rationis  lumen,  Deus  innotescit  nobis  tantum- 
modo quatenus  est  auctor  naturae.  — Dupliciter  autem  ali- 
quid naturali  lumine  cognosci  potest : immediate  et  mediale. 
Utrum  existentia  Dei  sit  immediate,  et  solo  terminorum  in- 
tuitu cognita,  non  convenit  inter  auctores  : a plerisque  longe 
probabilius  negatur,  cum  Angelico  Doctore,  qui  apposite 
id  rejicit,  ut  ex  ejus  testimonio  mox  citando  manifestum 
est  (2). 

35.  Q.  4®  An  haec  propositio  : Existit  Deus,  est  per  se  nota? 
Respondeo  verbis  S.  Thomce  : « Contingit  aliquid  esse  per 
« se  notum  dupliciter.  Uno  modo  secundum  se  et  non  quoad 
« nos,  alio  modo  secundum  se  et  quoad  nos...  Dico  ergo,  quod 
« haec  propositio : Deus  est,  quantum  in  se  est,  per  se  nota  est; 
« quia  praedicatum  est  idem  cum  subjecto  : Deus  enim  est 
« suum  esse.  Sed  quia  nos  non  scimus  de  Deo  quid  est,  non 
« est  NOBIS  per  se  nota,  sed  indiget  demonstrari  per  ea,  quae 
(c  sunt  magis  nota  quoad  nos,  et  minus  nota  quoad  naturam, 
« scilicet  per  effectus  (3).  » 

36.  « Opinio  (contraria)  provenit,  partim  quidem  ex  con- 
« suetudine,  qua  a principio  homines  assueti  sunt  nomen 

. (1)  P.  I,  q.  88,  art.  3,  in  corp.— (2)  P.  I,  q.  2,  art.  2 ad  1. 

(o)  P.  !,  q.  2,  art.  I . 

THLOLOC,  DOGM.  I* 


‘>S 


326  TRACT.  V.  DE  DEU  DIVINISQUE  ATTRIBUTIS. 

« Dei  audire  et  invocare;  consuetudo  autem,  et  praecipue' 
« qua;  est  a principio,  vim  naturae  obtinet  : ex  quo  contin- 
« git,  ut  ea,  quibus  a pueritia  animus  imbuitur,  ita  firmiter 
a teneantur  ac  si  essent  naturaliter  et  per  se  nota.  Partim 
« vero  contingit  ex  eo,  quod  non  distinguitur  quod  est  no- 
ce tum  per  se  simpliciter,  et  quod  quoad  nos  notum  est  (i).  » 

37.  Notandum  tamen  est,  demonstrationem  existentiae  Dei, 
secundum  aliquam  notionem  veram,  licet  admodum  imper- 
fectam apprehensi,  non  esse  rem  difficilem  atque  recondi- 
tam, sed  obviam,  et,  ut  ita  dicam,  se  sponte  offerentem; 
ideoque  existentiam  Dei  invincibiliter,  saltem  diu,  ignorari 
non  posse. 

38.  Q.  An  Dei  existentia  ex  ratione  demonstrari  potest? 
— Resp.  affirmative,  illa  demonstratione  qua;  a posteriori 
vocatur.  — Triplex  distinguitur  demonstrationis  species  : 
prima  dicitur  demonstratio  a priori,  quando  effectus  per  suam 
causam  vel  quasi  causam,  i.  e.  rationem  intrinsecam,  pro- 
batur; secunda  est  a posteriori,  dum  causa  ostenditur  per  ef- 
fectum ; tertia  appellatur  a simiiltaneo,  cum  demonstratur  res 
per  aliquod  sui  attributum.  — Jam  vero  existentice  Dei  cum 
nulla  sit  causa,  sequitur,  nullam  dari  demonstrationem  a 
priori.  — Argumenta  petita  ex  idea  Dei  et  entis  necessarii, 
dici  possunt  demonstrationes  a simultaneo  : et  Ine  passim 
ut  inefficaces  a compluribus  habentur.  Angelicum  Doctorem 
secutis  (2).  — At  a posteriori,  hoc  est  per  creaturas,  pneser- 
tim  collective  sumptas,  efficaciter  existentia  Dei  demonstra- 
tur. Etenim  i)  Sap.  XIiI,  5 : A magnitudine  speciei  et  creaturae 
cognoscibiliter poterii  Creator  horum  videri;  etRom.  I,  20,  dicit 
Apostolus,  invisibilia  Dei,  sempiternamque  ejus  virtutem  ac 
divinitatem,  per  ea  quae  facta  sunt  ita  conspici,  ut  verum  ne- 
gantes Deum  sint  prorsus  inexcusabiles. — 2)  Celeberrimi  Re- 
ligionis Christianae  contra  gentiles  apologistce  toti  in  eo  sunt, 
ut  ex  creaturis  veram  divinitatem  ostendant  (3).  — Quin,  ipsi 
gentiles  philosophi  simili  modo  argumentantur  (4).  Quid 
potest  esse,  inquit  Tullius,  tam  apertum,  tamque  perspicuum, 
cum  coelum  suspeximus,  ccelestiaque  contemplati  sumus,  quam 

(Ij  Conlm gent.  I.  1,  c.  XI,  initio.  — (2)  P.  I,  q.  2,  a 1 ; Contra  gent.  I.  I, 
c.  10,  11.  — (3}  Cl.  Pelav.  tom.  1,  De  Deo,  c.  2.  — (4)  Ibid.  cap.  1. 

^sse  aliquod  numen  prsestantissimx  mentis,  quo  hdec  regantur? 
Lib.  I.  De  nat.  Deor. — 4)  Existentia  causae  valide  demonstra- 
tur per  eorum  elTectuum  existentiam,  qui  ita  necessario  ab 
illa  dependent,  ut  sine  illa  non  possint  existere;  atqui  crea- 
turae ita  sunt  dependentes  a Deo,  ut  sine  illo  non  possint 
existere  ; ergo  ex  creaturis  Dei  existentia  valide  et  CiRcaciter 
demonstratur. 

39.  Odjic.  D Dei  existentia  est  fidei  articulus;  sed  articulus 
fidei  non  potest  demonstrari,  cum  fides  sitobs^curorum  et  non 
apparentium;  ergo;  etc. — Respondet  1*  S.  Thomas,  negando 
majorem.  « Deum  esse,  et  alia  hujusmodi,  quae  per  rationem 
« naturalem  nota  possunt  esse  de  Deo,  ut  dicitur  Rom.  I,  non 
« sunt  articuli  fidei,  sed  praeambula  ad  articulos.  Sic  enim 
c<  fides  prfesupponit  cognitionem  naturalem,  ut  gratia  na- 
<(  turam,  et  ut  perfectio  perfecti  bile.  Nihil  tamen  prohibet 
cc  illud,  quod  secundum  se  est  demonstrabile,  et  scibile,  ab 
« aliquo  accipi  ut  credibile,  qui  demonstrationem  non  ca- 
te pit  (i).  ))  — Respondeo  2®  : Dist.  maj.  Dei  existentia  est 
etiam  fidei  articulus,  conc.;  est  tantum  fidei  articulus,  et  non 
etiam  objectum  rationis,  atque  fidei  praeambulum,  neg.  Et 
neg.  min.  Scientia  quippe  et  fides,  juxta  probabilem  sen- 
tentiam, possunt  stare  simul ; et  licet  objectum  sit  obscu- 
rum atque  non  apparens,  quatenus  subjacet  fidei;  quoad 
tamen  ratione  attingitur,  potest  evidentiae  claritate  illu- 
strari (2). 

40.  Obj.  2«  Demonstratio  est  ex  necessariis ; atqui  res  crea- 
ta3  non  sunt  necessariae,  sed  contingentes;  ergo.  — R.  Dist. 
maj.  Ex  necessariis  vel  absolute  vel  hypothetice,  conc.;  abso- 
lute, neg.  Res  quidem  creataB  non  sunt  necessariae  absolute, 
(|uia  potuerunt  non  existere;  sed  necessariae  sunt  hypothetice, 
id  est,  posito  quod  sint,  necessariam  habent  cum  Deo,  a quo 
pendent,  connexionem. 

41.  Obj.  3”  Prima  veritas  non  demonstratur;  atqui  Deus 
prima  veritas  est;  ergo.  — R.  Dist.  maj.  Non  demonstratur 
prima  veritas,  qua3  est  prima  in  ordine  logico,  seu  cogni- 

(t)P  1,  q.  2,  a.  3 ad  1. — (2j  Gf.  loni.  2,  tract.  Dc  virtutib.  cap.  2,  art.  2, 
secl.  4,  n.  180.  — liem  Suarez,  tom.  l,lract.  t,  lib.  1,  cap.  1. 

tioiiis  iiostra3,  et,  ut  aiunt,  in  cognoHCcndo  : hoc  est,  primum 
cognitionis  principium,  conc.;  prima  veritas  in  ordine  onto- 
logico,  seu  ut  aiunt,  in  essendo,  non  demonstratur,  saltem  ab 
ellectibus,  ne^o.Deus  autem  est  prima  veritas  in  essendo,  non 
autem,  quoad  nos,  in  cognoscendo. 

4:2.  Obj.  4*^  Etiectus  tiniti  non  postulant  causam  infinitam; 
i'rgo  a creaturis  non  certo  concluditur  Dei  existentia.  — 
li.  JJibl.  antec.  Non  postulant  causam  infinitam  secundariam, 
conc.;  primariam,  neg.  Ad  causam  enim  tandem  est  deve- 
niendum, qiiaB  a se  existens  omnibus  rebus  originem  e nihilo 
dederit.  Eo  autem  ipso,  quod  a se  existit,  infinita  sit  necesse 
est,  ut  infra  explicabitur  (i). 

43.  Quxr.  6®  Quxnam  ajjeruntur  existentix  Dei  demonstra- 
tiones?— R.  Demonstrationes  multiplicis  distinguuntur  gene- 
ris, pro  diversis  mediis  quibus  perficiuntur  : alise  dicuntur 
nietaphysicse,  aliae  physicae,  aliae  morales. — Demonstrationes 
metaphysicffi  dicuntur  illae,  quae  a causae  priniae  necessitate 
repetuntur.  Ad  metaphysicarum  demonstrationum  genus  illae 
quoque  probationes  essent  revocandae,  quas  nonnulli,  imme- 
rito tamen  (2),  ex  ideis  nostris,  et  praesertim  ex  Dei  notione, 
duci  posse  existimant.  Haec  enim  omnia  ad  metaphysicam 
pertinent.  — Physicae  sunt,  quae  depromuntur  ex  contempla- 
tione naturae. — Morales  demum,  quae  aut  ad  mores  pertinent, 
aut  iis  constant  argumentis,  quae  hominem  prudentem  mo- 
vere valent  ad  assensum;  prudentiae  namque yegulas  suggerit 
Ethica  seu  Moralis.  Hae  demonstrationes  principio  causalita- 
tis,  licet  diversimode,  innituntur  : quod  quidem  principium 
inetaphysicum  est. 

44.  Inter  plurimas  quae  proferri  possent  existentiae  Dei 
demonstrationes , unam  proponemus  obviam  et  facilem , 
quam  David  Propheta  his  verbis  innuit  : Scitote  quoniam 
Dominus  ipse  est  Deus : ipse  fecit  nos,  et  non  ipsi  nos.  Ps.  X(  IX. 
Quibus  verbis  continetur  ratiocinium  hujusmodi  : Si  huma- 
num genus  non  fecit  semetipsum,  admittendus  est  ejusdem 
conditor  a se  ipso  existens,  qui  Deus  est;  atqui  humanum 
genus  semetipsum  non  fecit;  ergo,  etc.  — Praemissae  hoc 
inodo  declarari  possunt.  Dum  memetipsum  interrogo  : Quo- 

[l;  Cap.  2,  a t.  2,  prop.  o,  n.  lOo.  — (2,  Cf.  supra,  Qiicer.  1«,  n.  Z6. 

modo  ad  existenliam  emersi?  quis  mihi  illam  tribuit?  respon- 
deam necesse  est  : Non  ego  feci  me.  Et  unusquisque  patrum 
meorum,  eidem  quaestioni  eamdem  responsionem  reddere 
debuit.  Quod  si  varia  entia  quibus  circumdor,  terram,  aerem, 
aquam,  stellas,  lunam,  solem,  pariter  interrogem  ; singula, 
ut  quidam  ait  ex  antiquis  Patribus,  certatim  respondebunt 
mihi  : Non  ego  te  feci]  sicut  tu,  creatura  hesterna  sum,  qux  non 
magis  tibi  quam  mihi  existentiarn  impertiri  valeo.  Demum,  quo- 
tiescumque easdem  quaestiones  iteraverimus  : Quomodo  huc 
veni?  Quis  fecit  me  id  quod  sum?  definitivum  responsum  non 
inveniemus,  donec  agnoscamus  existere  ens  quoddam  xternum, 
necessarium,  a se,  causam  omnium  entium  contingentium, 
quod  non  est  aliud  quam  Deus.  — Etenim  quamdiu  contin- 
gentium rerum  explicationem  in  ipsis  quaerimus,  seriem  seu 
catenam,  cujus  annuli  alius  ab  alio  dependent,  quodammodo 
percurrimus,  terminum  non  assecuturi,  donec  ad  punctum 
fixum  quod  totam  catenam  sustentet,  quodque  sit  ens  a se, 
tandem  perveniamus.  Igitur  nisi  seriem  contingentium  infi- 
nitam, quasi  catenam  sine  puncto  fixo  pendentem,  sine  susten- 
taculo sustentatam,  admittere  velimus,  necesse  est  ut  ens  a se, 
tanquam  primam  rerum  omnium  causam,  existere  fateamur. 

4o.  Q.  7®  Quid,  quotuplex  est,  et  an  vere  existit  atheis  mus? — 
R.  Generatim  atheismus  definiri  potest,  negatio,  seu  non 
agnitio  Dei.  Distinguitur  praesertim  triplex  : atheismus  actio- 
nis, quo  quis  ita  se  gerit,  quasi  nullum  agnosceret  ac  refor- 
midaret Deum;  cordis,  quo  quis  cupiditatibus  serviens,  nul- 
lum Deum  esse  exoptat,  imo  sibi  persuadere  conatur; 
mentis  tandem,  quo  quis  sophismatibus  motus  vel  deceptus, 
huic  propositioni  : Non  existit  Deus,  assentitur  ex  animo.  — 
Atheos  practicos  inveniri  misera  experientia  compertum  est. 
Atheos  corde  quoque  dari  consentiunt  omnes,  perversos 
scilicet  homines  quos  designat  Psalmista  dicens  : Dixit  insi- 
piens in  corde  suo  : Non  est  Deus.  Ps.  XIII  et  LII. 

46.  Quod  attinet  ad  atheos  mente,  seu  speculativos,  cer- 
tum est  i)  neminem  ■ posse,  saltem  diu,  invincibiliter  esse 
talem  ; cum  Dei  existentiae  veritas  tam  facile  occurrat. 
2)  Elvenire  potest,  juxta  probabiliorem  sententiam,  ut  homo 
per  aliquod  tempus  assentiatur  ex  animo  propositioni  huic  : 

28. 

rsoii  est  Deus;  at  hujusmodi  convictioni  nunquam  bona  fides 
comitabitur. 

4T.  U-  sunt  atheisini  fontes?  — K.  Eorum  qui  vel 

actione  vel  corde  athei  sunt,  fundamentum  unicum  est  cu- 
j)iditas,  vitiorum  omnium  fecunda  radix;  atheismi  autem 
mentis,  remotus  quidem  fons  cupiditas  est  : proximus  vero, 
licentior  et  male  feriata  mens.  Sunt  enim  quidam  homines 
ita  a natura  constituti,  ut  facile  sententice  communis  mo- 
menta spernant,  amore  novitatis  et  paradoxorum  illecti, 
atque  difticultatum  mole  opprimantur,  quamtumvis  illa3  fu- 
tiles sint  nervosiusque  refutatse  : hinc  fit  ut  hujusmodi  ho- 
mines ad  hypotheses,  variaque  confugiant  systemata,  nec 
ulla  deterreantur  absurditate;  modo,  quas  obstare  putant, 
elfugiant  difficultates. 

ARTICULIS  II. 

DE  ESSENTIA  DEI. 

48.  Post  quaestionem  de  Dei  existentia,  ulterius  inquiren- 
dum est,  quid  Deus  sit  in  se,  seu  quee  sit  ejus  essentia  tum 
physica  tum  metaphysica.  Quare  sequentes  solvendae 

QUiESTlO.NES. 

l”  Quid  est  essentia  entis  gener atim  ? — 2“  Qua  est  essentia  Dei 

physica?  — 5*^  Quid  est  perfectio,  et  quomodo  Deus  omnes  perfectiones 

continere  dicitur?  — 4"  Quee  est  essentia  Dei  metaphysica? 

49.  QU.fiR.  Quid  est  essentia  entis  generatim? — R.  Essen- 
tia entis,  seu,  ut  etiam  vocatur,  entis  quidditas,  est  ratio  ejus 
intrinsece  constitutiva ; seu  est  illud  quo  ens  intrinsece  est 
id  quod  est,  et  sine  quo  neque  esse  neque  concipi  potest  (i). 
— Porro  essentia  considerari  potest  tripliciter  : i)  juxta 
suam  abstractionem,  2)  juxta  suam  constitutionem,  3)  juxta 
sLWim  relationem  3id  ens  cujus  est  essentia;  unde  etiam  tri- 
pliciter distinguitur. 

50.  i)  Spectata  ejus  abstractione,  essentia  est  vel  individua 
aut  singularis,  ut  : haec  divinitas;  — vel  communis,  ut  huma- 
nitas, considerata  quatenus  apta  omnibus  hominibus  inesse. 

(1)  Cf  infra  De  Tr init.  Inlrod.  § 2,  n.  7.  seqq.,  15,  seqq. 

51.  2)  Spectata  ejus  constitutione,  essentia  est  vel  physica 
vel  notionalis.  Dicitur  physica,  cum  eo  praecise  modo  consti- 
tuta seu  coalescens  concipitur,  quo  in  re  constituitur  atque 
coalescit.  Sic  essentia  hominis  concepta  ut  constans  ex  anima 
rationali,  corpore  organico  et  utriusque  unione,  vocatur  es- 
sentia hominis  physica.  — Dicitur  notionalis,  cum  spectatur 
ut  constans  elementis,  non  re,  sed  ratione  distinctis.  Sic 
compositum  ex  animalitate  et  rationalitate,  est  essentia  no- 
tionalis hominis. 

52.  3)  Spectata  ejus  relatione  ad  ens  cujus  est  essentia, 
ha3C  vel  totalis  est,  vel  partialis  essentia  illius  entis.  Totalis 
est,  si  omnia  entis  constitutiva  complectitur,  ut  in  exemplis 
modo  allatis.  — Partialis  est,  si  est  pars  quaedam  sive  prae- 
cipua sive  secundaria,  vel  essentiae  physicae  vel  essentiae  no- 
tionalis. — Illa  essentia  partialis  notionalis,  quae  apta  est 
concipi  ut  caeterarum  essentialium  partium  praecipua,  atque 
proprietatum  entis  veluti  prima  radix, appellari  solet. 

entis  metaphysica.  Sic  ex.  gr.  anima  rationalis  est  partialis 
essentia  hominis  praecipua,  sed  physica;  rationalitas  autem 
est  partialis  essentia  hominis  praecipua,  sed  notionalis  : et 
quoniam  ea  concipitur  ut  radix  omnium  proprietatum  in 
homine  existentium,  ideo  essentia  metaphysica  hominis  est 
nuncupanda. 

53.  Q.  2®  Qu3b  est  essentia  Dei  physica?  — R.  Essentia  Dei 
physica  spectari  potest  vel  philosophice^  si  nempe  considera- 
tur prout  est  a parte  rei  in  se,  ac  independenter  a quovis 
mentis  conceptu  ; quidquid  enim  alicui  realiter  indentifica- 
tur,  a philosophis  nomine  essentiae  physicae  indicatur  : — vel 
theologice^  si  natura  divina  praecise  sumitur  pro  Deitate,  et 
prout  communicabitis  aut  communis  est  tribus  Personis  ; 
hanc  enim  acceptionem  adhibent  theologi,  quum  de  essentia 
divina,  ut  a personalitatibus  quocumque  demum  modo  di- 
stincta, loquuntur. 

54.  Posteriore  modo  accepta  essentia  Dei  physica^  est  aggre- 
gatum,complexio  ySeu  cumulus  omnium  perfectionum  simpliciter. 
In  hunc  enim  sensum  Scriptura  et  Patres  divinam  naturam 
describunt.  Ps.  CXLIV' , 3 : M agnus  Dominus  et  laudabilis  nimis, 
et  magnitudinis  ejus  non  est  finis.  — Rom.  XI,  36  : Ex  ipso,  et 

per  ipsum,  ct  in  ipso  su}it  omnia.  — S.  Leo  : Quidquid  digne 
de  Deo  utcumque  sentitur,  non  qualitas  est,  sed  essentia.  Epist. 
93,  c.  5.  — S.  Damascenus  : Universum  id  quod  est,  tanquam 
‘immensum  quoddam  et  infinitum  essentix  (oixriu?)  pelagus,  Deus 
complexu  suo  continet.  De  fid.  orthod.  cap.  12  (i). — Non  ali- 
ter Dei  essentiam  concipit  ratio;  quae  Deum  in  se  omnem 
possibilem  perfectionem  et  quidem  vi  essentiae  suae  comple- 
cti, naturali  lumine  demonstrat.  Ut  autem  haec  rite  intelli- 
gantur,  qu£estio  ponenda  est  de  perfectionibus.  ^ 

53.  Q. 3^  Quid  est  perfectio, et  quomodo  Deus  omnes  perfectio- 
nes continere  dicitur?  — R.  Perfectio  sumitur  dupliciter  : i) 
sensu  lato  et  metaphysico,  pro  quacumque  realitate  quae  in 
ente  est,  et  quam  melius  est  habere  quam  non  habere;  2) 
sensu  stricto,  pro  statu  entis  perfecti,  cui  scilicet  nihil  deest 
ad  complementum  sui  esse.  — Hic  perfectionem  intelligi- 
mus  sensu  metaphysico,  seu  quamcumque  realitatem,  quae 
subjecto  cuilibet  competere  potest.  Hujusmodi  autem  perfe- 
ctio distinguitur  triplicis  generis  : i)  perfectio  simpliciter 
simplex,  quae  melior  est  ipsa  quam  non  ipsa,  seu  cujus  con- 
ceptus nullam  imperfectionem  involvit  : ut  intelligentia. 
2)  Perfectio  simplex,  quae  licet  nullam  imperfectionem  im- 
portet, tamen  cum  alia  aequali  perfectione  insociabilis,  seu, 
ut  aiunt,  incompossibilis  est  in  eodem  supposito,  seu  in 
eadem  persona.  Sic  paternitas,  in  prima  SS.  Trinitatis  per- 
sona, est  perfectio  simplex,  at  non  simpliciter,  quia  filiatio- 
nem in  eadem  persona  non  compatitur. 3)  Perfectio  mixta  seu 
secundum  quid,  quae  in  suo  conceptu  formali  aliquam  inclu- 
dit imperfectionem,  ut  esse  corporeum,  esse  rationabile  seu 
discursivum. 

56.  Porro  perfectio  in  ente  contineri  potest,  vel  formaliterj 
id  est  secundum  se,  secundum  formam  ac  naturam  pro- 
priam, vel  eminenter,  si  loco  ejus  inest  enti  perfectio  prae- 
stantior,  in  qua,  sicut  nummus  argenteus  in  aureo,  inferior 
illa  perfectio  contineatur;  vel  virtualiter  aut  xquivalenter , si 
loco  ejus  inest  enti  perfectio  praestantior,  quae  inferiorem 
illam  producere,  vel  idem  quod  illa  praestare  possit.  Jam 
vero  Deus  omnes  perfectiones  continet,  at  diversa  ratione  ; 

(1)  Cf.  Gregor.  Naz.  Orat,  in  Natal. 

simpliciter  simplices  quidem,  ut  sapientiam,  formaliter; 
mixtas  vero,  ut  vim  ratiocinandi  ac  perfectiones  corporeas, 
vjrtualiter  et  eminenter  : quatenus  intelligentia  sua  vim  ratio- 
cinandi supplet,  et  potentiae  suae  virtute  corpora  producere 
eorumque  effectus  perfectius  praestare  potest.  — De  perfe- 
ctionibus simplicibus  hic  agendum  non  est,  utpote  quae 
non  in  realitate  absoluta,  sed  in  relatione  consistunt,  cd 
ad  subsistentiam  non  vero  ad  essentiam  formaliter  perti- 
nent (i). 

57.  Q.  4*^  Qux  esi  essentia  Dei  metaphysica?  — R.  Ex  defini- 
tione data  supra  (2),  ad  essentiam  metaphysicam  alicujus  rei 
quatuor  requiruntur  conditiones  : t)  ut  sit  quid  proprium 
soli  rei  quam  constituit,  et  quam  a qualibet  alia  distinguit; 
2)  ut  sit  quid  primum  in  ipsa  re,  nec  ab  alio  pra3Supposito 
derivatum;  3)  ut  sit  fons  et  radix  aliarum  notarum  essentia- 
lium, et  omnium  attributorum  vel  proprietatum ; 4)  ut  sit 
adaequatum  rei,  ita  ut  quidquid  est  de  conceptu  ejus  quid- 
ditativo,  id  totum  radicaliter  complectatur.  — Quare  essentia 
metaphysica  in  Deo  considerata,  describi  solet  : aliqua  Dei 
perfectio  specialis^  quse  a nostro  limitato  intellectu  concipiatur 
tanquam  principalis^  et  aliarum  omnium  fons  etorigo^  quseque 
Deo  ita  propria  sit,  ut  eum  a quolibet  alio  distinguat.  — Essentia 
Dei  metaphysica  ita  intellecta,  est  quasi  differentia  essentialis, 
aut  gradus  constitutivus  Deitatis. 

58.  His  preemissis,  circa  Dei  essentiam  metaphysicam  qua- 
tuor sunt  sententiae  : i“  Thomistarum,  quorum  alii  assignant 
intellectionem  radicalem,  seu  facultatem  intelligendi ; alii 
communius,  intellectionem  actualem;  — 2"  Nominalium,  qui 
collectionem  omnium  perfectionum;  — 3*  Scotistarum,  qui 
infinitatem  radicalem;  — 4'  demum  est  caeterorum  Theolo- 
gorum et  nunc  communior,  quae  ut  essentiam  metaphysicam 
Dei  statuit  aseitatem,  i.  e.  proprietatem  existendi  a se,  seu 
omnimodam  ab  alio  independentiam. 

59.  Haec  ultima  et  probabilior  sententia  hoc  fundatur  ratio- 
cinio : Aseitas,  ut  essentia  metaphysica  Dei  habenda  est,  si 

(!)  Cf.  S.  Thom.  ! p.  q.  4,5.  — Suar.  tom.  !,tract.  1,  lib.  \,  cap.  8. 

illa  proprietas  Deo  competit,  et  omnes  requisitas  conditiones 
exliiliet ; atqui  talis  est  aseitas ; ergo.  — -i)  Aseitatem  Deo 
competere  testatur  Scriptura,  Exod.  III,  14  : Ego  sum  qui  sum. 
Sic  dices  filiis  Israel  : Qvi  est  misit  me  ad  vos ; — idemque 
demonstrat  ratio  : Deus  enim,  utpote  prima  causa  et  ens 
necessarium,  non  potest  esse  nisi  a se.  — 2)  Aseitas  omnibus 
conditionibus,  ad  m^tapbysicam  essentiam  requisitis,  satisfa- 
cit : est  enim  aseitas  quid  proprium, primu/iiyradicale  et  adee- 
quatum  divince  naturae,  quam  totam  summatim  complectitur. 
Praeterea  Scripturae  et  Patres  aseitam  Deo  tribuunt,  non 
ut  aliam  quamcumque  perfectionem,  sed  velut  expressum 
Dei  characterem  et  quodammodo  differentiam  constitutivam. 
Exod.  lU  .Ego  sum  qui  sum  {i);  in  quae  verba  ita  scribit S.  Hi- 
larius : Admiratus  sum  plane  tam  absolutam  de  Deo  significa- 
tionem, quee  naturcX  divinae  incomprehensibilem  cognitionem, 
aptissimo  ad  intelligentiam  humanam  sermone  loqueretur . Non 
enim  aliud  magis  proprium  Deo,  quam  esse,  intelligitur.  Lih.l, 
De  Trin. 

(I)  Cf.  Isai.XLI,  4; — Apoc.  I,  8. 

DE  DIVINIS  ATTRIBUETIS  (l). 


60.  Hactenus  Deum  spectavimus  sub  conceptu  generali, 
tum  physico  tum  metaphysico;  eumque,  considerata  essen- 
tia, quasi  per  modum  definitionis,  statuimus  esse  ens  a se  et 
absolute  necessarium.  Jam  gradum  facimus,  ad  eamdem  divi- 
nam naturam  distinctius  et  particularius  in  variis  attributis 
suis  contemplandam.  Quod  ut  ordine  fiat,  commode  distin- 
guentur quatuor  sequentes  articuli  : 

Articulus  I,  de  Dei  attributis  m genere. 

kxiicuXviS  \\,  de  attributis  quiescentibus. 

Articulus  \\\,  de  attributis  operatims. 

Articulus  IV,  de  attributis  moralibus. 

ARTICULUS  I. 

DE  DEI  ATTRlBUriS  IN  GENERE. 

Qusestiones  de  attributorum  notione. 

Propositio  unica,  de  attributorum  et  essentice  distinctione. 


qua:stiones. 

\°Quid  est  attributum  in  Deo,  et  quomodo  divina  attributa  dividuntur? 
— 2“  Quid  est  distinctio  et  quotuplex  datur?  — 5°  Queenam  distin- 
ctio in  Deo  admitti  non  potest,  queenam  vero  admittenda  esl^i 

61.  QU^R.  i^Quid  est  attributum  in  Deo,  et  quomodo  divina 
attributa  dividuntur?  — R.  Attributum  accipitur  tum  sensu 
lato  tum  sensu  stricto.  Sensu  lato,  attributi  nomine  genera- 
tim  id  intelligitur,  quod  de  alio  praedicatur  et  dicitur.  Unde 
hoc  generali  sensu,  attributum  in  Deo  idem  sonat  ac  proprie- 
tas, imo  etiam  idem  ac  perfectio  : quum  de  ente  infinito  nihil 
enuntiari  possit  quod  non  sit  perfectio.  Distinguitur  duplex  ; 
(1)  Cf.  Leonardi  I.essii  egregium  opus  De  perfection.  moribusque  divinis. 

absolutum  et  relativum.  Absolutum  illud  est,  quod  absolute 
dc  natura  divina  enuntiatur,  et  tribus  commune  est  Perso- 
nis, ut  aeternitas;  relativum,  quod  uni  vel  duabus  personis 
proprium  est,  ut  paternitas.,  processio;  qua?  sunt  intrinsecae 
in  Deo  relationes.  Absolutum  quoque  definitur,  id  quod  con- 
venit Deo  ut  est  unus;  relativum  vero,  quod  convenit  ei  ut  est 
trinus. 

62.  Sensu  s^nc/o,  attributum  definiri  potest : Perfectio  sim- 
pliciter simplex,  de  Deo  absolute  et  necessario  preedicabilis  per 
modum  formee  adjacentis.  — Dicitur  i)  perfectio  simpliciter  sim- 
plex, ut  distinguatur  tum  a perfectionibus  secundum  quid, 
quae  adjunctam  cum  habeant  imperfectionem,  non  sunt  in 
Deonisi  eminenter;  tum  a perfectionibus  simplicibus, quales 
sunt  Paternitas  et  Filietas.  2)  Absolute  preedicabilis,  qua  voce 
excluduntur  iterum  relationes,  quae  solis  adjacent  personis; 
non  naturae  et  essentiae,  quae  absoluta  est.  3)  Necessario  prx- 
dicabilis,  ut  removeantur  respectus  liberi  ad  creaturas,  qui 
Litpote  liberi,  Deo  necessario  non  conveniunt.  4)  Dicitur  de- 
mum per  modum  formae  adjacentis,  id  est,  proprietatis,  quae 
essentiae  divinae  adjacere,  seu  inesse  intelligitur,  atque  ab  ea 
dimanare. 

63.  Dividuntur  divina  attributa  stricte  sumpta  i)  in  prima- 
rio essentialia,  quae  primarium  Dei  ingrediuntur  conceptum, 
et  secundario  essentialia,  quae  ex  primario  Dei  conceptu 
fluere  intelliguntur ; 2)  \n  positiva,  quae  de  Deo  aliquam  per- 
fectionem affirmant,  ut  est  bonitas ; et  negativa,  quae  a Deo 
aliquam  imperfectionem  removent,  ut  est  incomprehensi bi- 
litas;  3)  in  attributa  communicahilia  et  incommunicabilia, 
prout  ea  possunt  vel  non  possunt  communicari  creaturis; 
4)  in  quiescentia,  operativa  et  moralia.  Deus  namque  triplici 
modo  considerari  potest  : a)  ut  ens  existens,  b)  ut  ens  vivum, 
seu  operans  more  spirituum,  et  c)  ut  ens  morale.  Inde  tria 
enascuptur  attributorum  genera  : primum  eorum  qua?  conci- 
piuntur quasi  modo  existentiae.  Deumque  exhibent  sine  re- 
latione ad  operationes  divinas  ; ideo  quiescentia  vocantur, 
aut  etiam  immanentia  vel  metaphysica.  Secundum  genus  eo- 
rum est,  quae  Deo  inesse  concipiuntur,  in  quantum  est  spiri- 
tus, vi  et  virtute  infinita  praeditus;  ideo  vocantur  operativa. 

transeuntia,  physica.  Tertium  demum  genus  illas  Dei  perfe- 
ctiones complectitur,  quae  relationem  dicunt  cum  lege  aeterna. 
Deumque  tanquam  omnis  moralitatis  fundamentum  exhi- 
bent et  exemplar.  — Secundum  hanc  ultimam  divisionem, 
de  attributis  in  specie,  sequentibus  mox  articulis,  age- 
mus. 

64.  Q.  2®  Quid  est  distinctio,  et  qux  sunt  ejus  species?  — 
R.  Quando  dicimus  plures  res  esse  distinctas,  volumus  signi- 
ficare quod  una  earum  non  sit  altera,  in  quo  consistit  ratio  (seu 
essentia)  distinctionis  (i).  Haec  itaque  describi  posse  videtur  : 
id  quod  formaliter  unum  non  est  alterum,  et  proin  negabilitas 
unius  de  altero. 

6o.  Distinctio  duplex  ab  omnibus  admittitur  : altera  rei, 
altera  rationis. — Distinctio  rei  seu  realis,  est  ea  quae  habetur 
ante  omnem  operationem  intellectus  nostri ; seu  qua3  in  re- 
bus, prout  in  se  ipsis  sunt,  reperitur,  praescindendo  a conce- 
ptibus quibus  illas  apprehendimus. — Distinctio  rationis,  seu 
logica,  mentalis,  est  ea,  quae  aliquam  operationem  intellectus 
consequitur,  seu  quae  versatur,  in  re,  non  quidem  prout  res 
in  se  ipsa  est,  sed  prout  variis  conceptibus  nostris  subjici- 
tur. — Distinctio  realis,  juxta  omnes,  iterum  duplex  est  : 
realis  major,  seu  plus  quam  modulis,  quae  versatur  inter  ea 
quorum  neutrum  est  merus  modus  alterius  : v.  g.  in  huma- 
nis, inter  animam  materiamque  corpoream;  et  in  divinis, 
inter  Patrem  ac  Filium.  Realis  minor  seu  modulis,  quEe  ver- 
satur inter  ea  quorum  unum  merus  modus  alterius  est : v.  gv 
inter  digiti  dimensiones  ejusque  figuram,  puta  inOexio- 
nem. 

66.  Scoti  discipuli,  praeter  hanc  duplicem  distinch'onem 
rei,  quam  utramque  appellant  realem  majorem,  arbitrantur 
tertiam  in  rerum  natura  inveniri,  quag  inter  distinctionem 
realem  et  rationis  sit  quasi  media,  eamque  nuncupant  for- 
malem realem,NQ\  formalem  ex  natura  rei,  ac  definiunt : Distin- 
ctionem quae  versatur  inter  plures  perfectiones  ejusdem  om- 
nino rei;  quales  sunt  gradus  entitatis  metaphysici  : ut  e.  g. 
in  homine,  gradus  entis  substantialis,  viventis,  sensitivi, 
rationalis;  et  generatim  omnes  illae  formalitates  rei,  qua^  ita 

(1)  S.  TtiOin.  QQ.  Disput.  De  potentia,  quoest.  9,  art.  7,  in  corp. 

cum  re  unum  idemquc  sunt,  ut  niliilominus  possint  prae- 
dicata contradictoria  suscipere.  — Verum  cum  alumnis 
Angelici  Doctoris,  aliiscpie  (|uam  plurimis,  existimamus 
hanc  tertiam  speciem  distinctionis  esse  tictitiam  (i),  adeo- 
(|ue  non  admittendam,  et  ad  distinctionem  rationis  revocan- 
dam. 

G7.  Distinctio  rationis  seu  mentalis,  duplex  quoqueest : una  . 
ratio)iis  ralioritiands,  altera  rationis  ratiocAnalx.  Prima  est  ea, 
(juae  tit  a mente  absque  ullo  in  re  fundamento;  sic  v.  g.  di- 
stinguitur Petrus  a Cepha.  Secunda  ea  est,  qua3  tit  a mente 
cum  vero  in  re  fundamento.  — Fundamentum  autem  in  re, 
distinctionis  logicae  circa  unum  idemque  ens  peragendie,  ap- 
pellatur illud,  vi  cujus  hujusmodi  ens  aptum  est  cum  pluri- 
l)us  inter  sese  realiter  distinctis  mente  comparari,  atque  ita 
variis  conceptibus  ut  multiplex  variumque  cogitari.  — Porro 
fundamentum  appellabimus  intrinsecum,  si  id,  vi  cujus  ens 
cum  pluribus  comparari  potest,  sit  realis  ejus  identitas  cum 
illis;  si  vero  sit  non  realis  identitas,  sed  aliqua  alia  habitudo 
seu  relatio,  extrin^cum  dicemus.  — Distinctio  rationis  cum 
fundamento  intrinseco  non  obtinet  nisi  circa  Deum,  in  quo 
nimirum  realis  identitas  natur*  cum  tribus  personalitatibus, 
inter  se  realiter  distinctis,  est  fundamentum  distinctionis, 
(|U£e,  ut  infra  dicemus,  internaturam  et  unamquamque  perso- 
nalitatem intercedit.  — Fundamentum  extrinsecum  est  potis- 
simum duplex  : entis  eminentia,  in  eo  sita,  ut  ens  perfectione 
sua,  realiter  una,  plures  re  distinctas  sequi  paret  atque  exce- 
dat; entis  causalitas,  in  eo  sita,  ut  ens  vi  sua,  realiter  una, 
plures  etfectus  re  distinctos  producat. 

68.  ISota.  Nomen  distinctionis  virlualis,  quod  non  raro 
occurrit,  triplici  sensu  usurpari  potest  : i)  sensu  maxime 
generali,  ad  quamlibet  distinctionem  rationis  ratiocinat*, 
seu  potius  ejus  fundamentum  signiticandum ; et  sic  deinceps, 
nisi  aliud  moneatur,  a nobis  usurpabitur.  2)  Sensu  minus^ 
ad  designandam  distinctionem  rationis,  in  eminentia 
seu  excellentia  entis  fundatam.  3)  Sensu  speciali,  ad  signifi- 
candam distinctionem  rationis  cum  fundamento  intrinseco; 

(1)  Cf.  Wenzl,  Philosophia  Angetiro-T/tomistica,  De  Enle  rationis,  controw 
2,  q.l. 

4qua3  tamen  accuratius,  non  virtualis,  sed  virtualis  intrinseca 
vocatur. 

69.  Q.  3®  Quienam  distinctio  in  Deo  admitti  non  potest^  qax^ 
nam  vero  admittenda  est?  — R.  Non  agitur  hic  de  distinctione 
inter  attributa  relativa,  nempe  inter  Personas  divinas  inter- 
cedente. H^ec  enim  quaestio  ad  tractatum  de  SS.  Trinitate 
spectat,  ubi  ostenditur  dogma  fidei  esse.  Patrem  et  Filium 
et  Spiritum  S.  realiter  inter  se  distingui.  — Agitur  autem 
de  distinctione,  sive  inter  attributa  Dei  absoluta  invicem  com- 
parata; sive  inter  attributa,  tum  absoluta  tum  relativa,  et  essen- 
tiam. 

70.  I.  Admitti  non  potest  i)  distinctio  realis,  ut  definit 
primo  Cone.  Rbemense,  an.  1148,  contra  Gilbertum  Porre- 
tanum,  qui  attributa  absoluta  inter  se  et  ab  essentia  realiter 
distingui  contendebat;  deinde  vero,  Cone.  Lat.  IV,  anno 
1213,  contra  Joaebim  Abb.,  qui  distinctionem  realem  perso- 
narum ab  essentia  docere  videbatur. — 2)  Neque  etiam,  juxta 
communem  Doctorum  sententiam,  admitti  posse  videtur 
distinctio  formalis  ex  natura  rei;  nam  in  Cone.  Florentino 
definitum  est  omnia  in  divinis  esse  unum  et  idem,  ubi  non  ob- 
viat relationis  oppositio  (i).  Pr£eterea,  juxta  Scoti  sententiam, 
esset  in  Deo  vera  realis  formalis  compositio  : nam  compositio 
est  realiter  distinctorum  unio  ; atqui  juxta  Scoti  sententiam, 
habetur  in  Deo  unio  distinctorum  distinctione  reali  formali; 
ergo  habetur  et  compositio  realis  formalis  ; haec  autem,  quae- 
cumque demum  sit,  summa)  Dei  simplicitati  repugnare  vi- 
detur (2) ; ergo. 

71.  II.  Admitti  debet  distinctio  rationis  ratiocinatae  seu 
virtualis.  Nam  cum  S.  Thoma  dicendum,  quod  differunt  nomina 
attributorum  (Dei)  secundum  rationem,  non  tamen  quxsit  solum 
in  ratiocinante,  sed qux  salvatur  in  ipsa  re,  secundum  veritatem  et 
proprietatem  rei  (3);  quum  ipsa  una  essentia  (Dei)  omnibus  prx- 
dictis  conceptionibus  (quibus  varia  attributa  Dei  apprehendi- 
mus) respondeat,  quasi  per  eas  imperfecte  reprxsentata.  Et  sic 
omnes  rationes  (conceptiones  istae)  sunt  quidem  in  intellectu 

(I)  Decret.  pro  Jacobitis,  sive  Bulla  Eugen.  IV,  Cantate  Domino.  — (2)  Cf. 
infra,  ari.  2,  prop  i,  n.  9(j.  — ^5)  In  lib.  Sent.  I.  1,  dist.  22,  q.  1,  art.  5, 
^id.  4. 

noslroysiciitinsubjecio;  sed  in  Deo  sunt  ut  in  radice  (fundamento) 
verificante  has  conceptiones  (i)  ; in  quantum  scilicet  est  aliquid 
in  Deo  correspondens  omnibus  istis  conceptionibus^  scilicet  plena 
et  omnimoda  ipsius  perfectio  (2). 

7-2.  Quod  ut  intelligatur  considerandum  est,  quod  ea  qudc 
sunt  multipliciter  et  divisim  in  aliis,  in  ipso  (Deo)  sunt  simpli- 
eiter  el  unite: et  ex  hoc  contingit,  quod  est  unus  re,  et  multiplex 
secundum  rationem;  quia  intellectus  noster  ita  multipliciter  ap- 
prehendit eum,  sicut  res  multipliciter  ipsum  reprxsentant  (3). — 
Kt  ideo  nomina  Deo  attributa,  licet  significent  unam  rem,  tamen 
quia  significant  eam  sub  rationibus  mullis  et  diversis,  non  sunt 
synonyma  (4),  ut  Nominales  contendunt. 

PROPOSITIO. 

Admittenda  est  distinctio  virtualis,  non  vero  admitti  potest  ulla 
distinctio  realis  1®  inter  Dei  essentiam  ejusque  attributa,  sive 
absoluta  sive  relativa;  2'’  neque  inter  attributa  absoluta 
invicem  comparata. 

73.  Admittendam  esse  distinctionem  virtualem,  ad  fidem  per- 
tinet; fluit  enim  ex  distinctione  Personarum,  uti  exponitur 
in  Symb.  Athan. ; quare  et  Anomoei,  saec.  IV,  fuerunt  ut  haere- 
tici rejecti.  — Non  esse  admittendam  distinctionem  realem,  si- 
militer fidei  proximum,  vel  potius  de  fide  est;  ut  patet  ex 
Cone.  Rhem.,  Later.  IV,  et  Flor,  modo  citatis  (o). 

74.  PROB.  I PARS.  Admitti  debet  distinctio  virtualis,  1®  gene- 
ratim  ex  ratione.  — Admitti  debet  si  hujusmodi  distinctio 
fundamentum  habet  in  re;  atqui  habet,  ut  modo  (6)S.Thomae 
verbis  ostendimus.  Re  enim  vera  Deus  eminenter  sequivalet, 
\)  omnibus  attributis  creaturarum  inter  se  realiter  distinctis; 
porro  hujusmodi  aequivalentia  (t)  fundamentum  est  plura  in 
Deo  attributa  virtualiter  distinguendi.  2)  ^quivalet  cuilibet 
perfectioni,  ortae  ex  complexu  essentiae  creatae  et  attributo- 
rum realiter  ab  ea  distinctorum ; porro  hujusmodi  aequiva- 

o S.  Thom.  QQ.  dispu'.  de  potentia,  q.  7,art.5  in  corp. 

U;  i<‘.'  i.  1,  disl.  2,  q 1,  a.  3,  in  corp.  — (3)  Sumwa,  p.  1,  q.  to, 

2.  4,' ad.  3.— (4  Ibid.  in  corp.  et  ad.  2.-^5)  Qusest.  3,  n.  69.— v6,  Quaest. 
.5.,  n.  71,  72.  — {!)  Quaest  2,  li.  68. 

lentia  fundamentum  est  essentiam  in  Deo  ab  attributis  vir- 
tualiter  distinguendi. 

75.  2«  Generatim  ex  Scriptura.  Si  virtualis  distinctio  abes- 
set, Scriptura  censenda  foret  nugatorie  loqui,  ex,  gr.  dum 
dicit,  modo  : Iratus  est  Dominus;  modo  : Misertus  est  Domi- 
nus; lisec  enim  tam  diversa  sine  ulla  significationis  ditferen- 
tia  proferret. 

76.  3®  Speciatim  probatur  virtualis  distinctio  essentiam 
inter  et  perfectiones  relativas,  seu  personalitates  divinas. 
I)  Divinae  essenti*  xquivalentia  respectu  plurium  re  distincto- 
rum, est,  ut  modo  diximus,  fundamentum  sufficiens  distin- 
guendi in  ea  attributum  quo  aequivalet  uni,  ab  attributo  quo 
a^quivalet  alteri,  et  essentiam  ipsam  ab  attributis.  Ergo  a 
pari,  vel  a fortiori,  divinae  essentiae  identitas  cum  tribus  rela- 
tionibus re  distinctis,  sufficiens  fundamentum  est  virtualiter 
distinguendi  essentiam,  ut  identificatam  cum  una  relatione, 
ab  essentia,  ut  identificata  cum  altera  relatione;  et  essen- 
tiam ipsam  secundum  se  spectatam,  ab  unaquaque  relatione. 

77.  2)  Nisi  admittatur  distinctio  virtualis  inter  essentiam 
divinam  et  relationes,  objectio  Anomoeorum  adversus  divi- 
nitatem Verbi,  satis  dissolvi  nequit.  Dicunt  enim  : Divina 
substantia  est  ingenita;  atqui  Verbum  non  est  ingenitum; 
ergo  Verbum  non  est  divina  substantia,  nec  Patri  consubstan- 
tiale. Qufe  conclusio  haeretica  est;  et  tamen  ex  praemissis,  si 
praefata  distinctio  non  esset,  legitime  fluere  videretur. 

78.  II  PARS.  Non  potest  admitti  distinctio  ulla  realis.  1®  Secus 
foret  in  Deo  realis  compositio,  quam  tamen  a Deo  abesse, 
infra  de  simplicitate  Dei  disserentes  demonstrabimus.  — 
2”  Patres  unanimiter  omnem  hujusmodi  distinctionem  reji- 
ciunt, consentientes  cum  Augustino,  qui,  Epist.  120  : Nunc 
vero  tene,  inquit,  inconcussa  fide.  Patrem,  Filium  et  Spiritum 
S.  esse  Trinitatem,  et  tamen  unum  Deum.  Non  quod  sit  eorum 
communis  quasi  quarta  divinitas ; sed  quod  sit  ipsa  ineffabilis  et 
inseparabilis  Trinitas. 

79.  NOTA.  1®  Essentia  physica  Dei  omnia  attributa  ejus  abso- 
luta et  positiva,  saltem  implicite  includit  : nimirum  con- 
ceptus noster  si  vere  essentiam  exhibeat,  attributa  quoque 

29. 

corJuse  repraesentat  (i)  Quare  attributa  absoluta  sunt  de  es- 
sentia, seu  de  essentiali  conceptu  Dei;  et  nomina  (quibus 
exprimuntur,)  significant  substantiam  divinam^  et pr dedicantur 
de  i)eo  substantialiter  (2). 

80.  2*^  Quodvis  Dei  attributum  divinam  essentiam  impli- 
cite includit  : conceptus  nempe  divinum  attributum  exhi- 
bens, divinam  quoque  essentiam  confuse  repraesentat.  Quare 
essentia  Dei  est  de  essentiali  conceptu  cujusvis  attributi 
divini,  puta  sapientiae,  paternitatis,  etc.  (3). 

81.  3"  Attributa  Dei  absoluta  et  positiva  se  mutuo  formali- 
liter  includunt  : id  est,  conceptus  attributi  cujuslibet  caetera 
omnia  confuse  repraesentat;  et  ideo  quodlibct  attributum  de 
essentia  aliorum  dicendum  est  (4). 

82.  4®  Cum  hujusmodi  inclusione  essentiali,  tum  attribu- 
torum inter  sese  ac  in  essentia,  tum  essentiae  in  attributis, 
conciliari  opiime  potest  (s)  virtualis  distinctio,  quam  inter 
illa  intercedere  demonstravimus. 

ARTICULUS  II. 

DE  ATTRIBUTIS  DEI  QUIESCENTIBUS. 

83.  Inter  attributa  Dei  quiescentia  haec  potissimum  recen- 
sentur : unitas^  simplicitas , infinitas,  eeternitas,  immensitas  et 
immutabilitas,  qua3  sequentibus  propositionibus  vindicanda 
sunt. 

Propositio  I,  de  unitate  Dei. 

Propositio  II,  de  falsitate  duplicis  Manichceorum principii. 

Propositio  \\\,de  falsitate  pantheismi. 

Propositio  IV,  de  simplicitate  Dei. 

Propositio  V,  de  infinitate  Dei. 

Propositio  VI,  de  ceternitate  Dei. 

Propositio  VII,  de  immensitate  Dei. 

Propositio  VIII,  de  mimutabilitate  Dei. 

Corollaria. 

PROPOSITIO  I. 

Deus  est  unus. 

84.  Dicitur  Deus  unus,  hoc  est,  unicus,  eo  sensu,  quod 
ejus  natura  non  solum  non  sit  multiplicata,  sed  multiplicari 

(1)  Probat  Suarez,  t.  I,  tract.  1,  lib  l,c.  II.  — (2jS.  Thom.  p.  1,  q.  15, 
si.  2.  — (5)  Suar,  ibiil.  c.  12  — (i,  Suar.  ib.  — ;5)  Suar,  ib. 

nequaquam  possit. — Dupliciter  enim  quid  unum  dici  potest, 

affirmative^  h.  e.  quatenus  aliquid  est  indivisum  in  se  et 
divisum  a quolibet  alio;  atque  hoc  modo  res  quaelibet  una 
est;  2)  negative  seu  exclusive,  quatenus  unum  idem  sonat  ac 
unicum,  h.  e.  excludens  consortium  cujuslibet  sibi  sequalis; 
atque  hoc  sensu  v.  g.  sol  unus  dicitur.  Posteriori  sensu  quae- 
ritur an  Deus  unus  sit. 

83.  PROB.  1®  Deuteron.  XXXII,  39  : Videte  quod  ego  sim  solus, 
et  non  sit  alius  Deus  prxter  me.  — Joan.  XVII,  3 : Hxc  est  vita 
seterna,  ut  cognoscant  te,  solum  Deum  verum. 

86.  2®  Ex  ratione.  Tertullianus,  adv.  Marcion.  1.  1,  c.  3 : 
Deus  si  unus  non  est,  nullus  est...  Deus  enim  est  summum  ma~ 
gnum;  quod  si  fuerit  aliud  summum  magnum,  adxquah it ur  : et 
si  adxquabitur  jam'  non  erit  summum  magnum. 

PROPOSITIO  II. 

Doctrina  Manicheeorum  de  duobus  Principiis  in  se  repugnat,  et 
malorum  originem  non  explicat. 

87.  PROB.  I PARS.  Repugnat  in  se.  Nam  1®  si  stricte  prout 
verba  sonant  systema  Manichgeorum  intelligatur,  evidenter 
absurdum  est.  Siquidem  ens  summe  malum,  quale  alterum 
ex  duobus  principiis  ponitur,  mera  fictio  est. 

88.  2®  Si  mitius  intelligatur,  sic  argumentamur,  i)  Unum- 
quodque duorum- principiorum  esset  ens  a se,ideoque  Deus; 
atqui,  ex  Prop.  praecedenti,  duo  dii  esse  nequeunt.  Ergo.  — 
2)  Unumquodque  duorum  principiorum  esset  ens  a se;  atqui 
ens  a se,  ut  ex  dicendis  constabit,  infinite  perfectum  est,  nec 
proinde  malum;  ergo  neutrum  duorum  principiorum  esset 
malum. 

89.  Ji  PARS.  Malorum  originem  non  explicat.  1®  Non  explicat 
cur  sint  mala  mixta  bonis.  Etenim  vel  supponit  principium 
malum  efficacius  esse  bono  : et  sic  minime  explicat  cur  in 
mundo  sint  bona;  vel  supponit  minus  efficax  : et  sic  non 
explicat  cur  sint  mala;  vel  supponit  aeque  efficax  : et  sic  neu- 
trum explicat. 

90.  Confirm.  Pactio,  quam  quis  supponeret  a duobus  prin- 
cipiis initam  esse,  ne  alterum  prohibeat  alterum  ab  effecti- 
bus sibi  consentaneis  producendis,  vel  mala  fuit  vel  bona. 

Si  mala,  non  potuit  a principio  Ijono  acceptari;  sin  bona, 
sequitur  i)  eam  non  potuisse  acceptari  a principio  malo  ; 
se(|uitur  voluntatem  permittendi,  tolerandi  seu  non  im- 
pediendi quaedam  mala,  posse  esse  bonam ; ac  propterea 
originem  malorum  explicari  posse  ex  deficientia  causarum 
secundarum,  permissa  seu  non  impedita  a principio  summe 
J)ono  (i),  nec  opus  esse  principium  summe  malum  excogi- 
tare. 

91.  2^  Non  explicat  malorum  cum  bonis  connexionem. 
Nullum  enim  est  malum  in  mundo,  quod  in  bonum  converti 
nequeat,,quodque  cum  bono  non  connectatur.  Atqui  malum 
non  esset  hujusmodi,  si  a principio  summe  malo  procreare- 
tur; cum  praesertim  juxta  Manichaeos,  actio  hujus  principii 
mali  non  inferat  nisi  malum  (2). 

PROPOSITIO  III. 

Pantheismus,  sive  realisticus  sive  iclealisticus,  undequaque 
repugnat. 

92.  PROB.  I p.\RS.  Deus  est  ens  infinite  perfectum,  omnino 
simplex  (3)  : ergo  confundi  cum  hac  rerum  universitate  cor- 
porea, finita,  imperfectionibus  scatente,  nullo  modo  potest. 
Ergo  absurdus  est  pantheismus  materialis. — Nec  magis  con- 
fundi potest  natura  divina,  utpote  a se,  necessaria  et  indepen- 
dens,  cum  humano  genere,  infirmo,  contingente,  physicis  et 
moralibus  miseriis  obnoxio  ; ergo  absurdus  quoque  est  pan- 
theismus humanitarius,  qui  huirianum  genus,  adaequate  spe- 
ctatum, loco  Divinitatis  constituit (4).  Ergo  absurdus  est  omnis 
pantheismus  realisticus. 

93.  II  p.\RS.  Deus  est  ens  objectivum,  reale,  supramunda- 
num,  personale;  ergo  non  est  idea  mere  subjectiva,  imperso- 
nalis,  modificatio  mentis  humanae.  Ergo  et  pantheismus  idea- 
listicus  absurdus  est. 

94.  Praeterea  generatim  adversus  pantheismum,  quomodo- 
cumque conceptum,  argumenta  afferri  possunt  ex  eo,  quod 
absurdus  est,  impius  et  perniciosus  in  consequentiis  : ponit 

(1)  Cf.  Amos  III,  6;  — Isai.  XLV,  7.  — (2)  S.  Thom.  1,  p.  q.  48,  art.  5, 
in  c.  — Cf.  et  q.  22,  art.  2,  ad.  2.  — (3)  Cf.  Propos.  sequentes,  4 et  3.  — 
t4)  Cf.  Perrone,  De  Deo,  n.  233. 

enim  Deum  auctorem  simul  et  virtutum  et  omnium  scelerum, 
voluptatibus  et  doloribus  obnoxium,  stupidum  simul  et  in- 
geniosum ; libertatem  humanam,  ac  proinde  omnem  morali- 
tatem  ac  religionem  de  medio  tollit. 

95.  OBJic.  Deus  est  omnis  seu  universalis  substantia,  si  non 
potest  nisi  unica  substantia  dari,  eaque  infinita,  ac  necessario 
existens ; atqui  ita  est.  Etenim  substantia  est  ens  quod  in  .ve 
est,  cujus  conceptus  non  indiget  conceptu  alterius  rei,  a quo 
formari  debeat; atqui  ens  quod  in  se  est,  etc.  excludit  omnem 
causam,  omnemque  limitationem  ortam  ab  alia  substantia, 
ac  proin  omnem  pluralitatem;  ergo  non  potest  nisi  unica 
dari  substantia,  eaque  infinita  et  necessaria;  ergo.  — H.  ISeg. 
rnin.  Ad  prob.  dist.  Substantia  est  ens  quod  in  se  est,  etc., 
nimirum,  quod  per  se  est,  quod  non  indiget  subjecto  cui  in- 
haereat, qua  differentia  essentiali  secernitur  substantia  ab  ac- 
cidente, conc.;  nimirum,  quod  a se  est,  seu  a se  ipso  existen- 
tiarn  habet,  neg. 

PROPOSITIO  IV. 

Deus  est  omnino  simplex. 

96.  De  fide,  ex  Later.  IV,  cap.  Firmiter  : Una  in  Deo  essen- 
tia, substantia  seu  natura,  simplex  omnino. 

97.  Simplex  dicitur  ens  quod  compositione  caret. — Com- 
positio autem  est  distinctorum  unio ; quee  duplex  esse  potest : 
realis  seu  physica,  vel  logica  seu  rationis. 

98.  Ens  est  compositum  physice,  si  exurgat  ex  unione  eo- 
rum, quse  aliqua  reali  distinctione  inter  se  discernuntur, 
•tluod  quidem  compositum  potest  esse  multiplicis  generis. 
\) Substantiale  vel  accidentale ,pTO'Jii  ex  unione  exurgit  aliquid 
substantiale  vel  accidentale  : ex  gr.  compositum  ex  materia 
et  forma  substantiali,  puta  ex  corpore  et  anima,  est  substan- 
tiale; ex  corpore  vero  et  colore,  accidentale.  — 2)  Utrumque 
potest  esse  vel  modale  vel  plus  quam  modale  : sic  in  creatis, 
compositum  ex  natura  et  subsistentia,  est  substantiale  sed 
modale ; ex  anima  vero  et  corpore,  est  substantiale  plus  quam 
modale.  — 3)  Iterum,  utrumque  potest  esse  vel  essentiale  vel 
integrate.  Essentiale  est,  si  ex  unione  oritur  essentia  seu  na- 
tura completa,  diversa  ab  unitis  seorsim  sumptis.  Sic  com- 

positum  ex  anima  et  materia  corporali  absolute  necessaria  ad 
animationem,  est  substantiale  essentiale.  — Integrale,  si  ex 
unione  exurgit  duntaxat  integritas  essentiai.  Sic  compositum 
ex  corpore  vivente  seu  animato,  et  aliquo  membro,  puta  pede, 
non  absolute  necessario  ad  animationem,  est  substantiale 
integrale;  compositum  vero  ex  partibus  quantitativis,  est  in- 
f(v;:;rale  sed  accidentale. 

99.  Ens  est  compositum  logice  seu  secundum  rationem,  si 
exurgat  ex  unione  eorum,  quae  virtualiter  seu  ratione  distin- 
guuntur. Quod  duplicitur  fieri  posse  concipitur,  composi- 
tione nempe,  quai  vel  aliquam  in  ente  exhibeat  imperfectio- 
nem, vel  nullam.  — Porro  in  creaturis  compositio  logica 
multiplex  assignatur,  i)  Ex  gradibus,  ut  aiunt,  metaphysicis, 
puta  genere  et  differentia  : sic  humana  natura  logice  est  com- 
posita ex  animalitate  et  rationalitate.  — 2)  Ex  essentia  actuali 
et  existenlia  ejus  (i).  — 3)  Demum  ex  potentia  existendi  seu 
possibilitate,  el  actu  ejus  seu  existentia. — Ha^c  triplex  com- 
positio rationis,  modo  logica,  modo  metaphysica  vocari 
solet  (2). 

100.  Dicitur  in  propositione  : Deus  est  simplex  omnino  : id 
est,  excludens  omnem  compositionem,  non  solum  physicam, 
sed  etiam  metaphysicam  seu  logicam. 

101.  PROB.  I.  Excluditur  a Deo  compositio  physica,  1®  sub- 
stantialis, et  omnis  corporeitas  : Joan.  IV,  24  : Spiritus  est 
Deus ; et  eos  qui  adorant  eum,  in  spiritu  et  veritate  oportet  ado- 
rare.— Isa.  XL,  18  : Cui  ergo  similem  fecistis  Deum,  aut  quam 
imaginem  ponetis  ei?  — 2®  Piemovenda  quoque  a Deo  omnis 
compositio  accidentalis,  quia  in  Deo  nullum  accidens  reale 
dari  potest. 

102.  II.  Excluditur  a Deo  omnis  compositio  metaphysica. 
Etenim  removenda  a Deo  est  omnis  compositio  rationis, 
quae  exhibeat  aliquam  imperfectionem  in  ente  cui  inesse 
concipitur;  atqui  compositio  metaphysica  exhibet  in  ente 
aliquam  imperfectionem.  — Proh.  min.  1®  Generatim  : nam 

(1)  Juxta  Thoiiiistas  aliosque,  hsec  compositio  non  logica,  seCirealis  nw- 
dalhesX,  quocI-Suarez  lefutal  Aietaph.  t,  25,  clisp.  5J,  sect.  4,  5,  6. 

(2)  Nonnullae  compositiones,  quae  proprie  physicae  sunt,  a quibusdam  au- 
ctoribus etiam  appellantur  metaphysicae. 

hujusmodi  compositio  exhibet  in  ente  partem  perfectibilem 
et  partem  perficientem;  sed  hoc  est  quid  imperfectum  in  ente  ; 
ergo.  — 2''  Speciatim  : compositio  ex  genere  et  differentia 
exhibet  in  ente  limitationem  aliquam,  videlicet  quoad  gradum 
genericum,  qui  ab  ente  non  totus  exhauritur,  cum  possit  esse 
eommunis  aliis  ; compositio  sive  ex  essentia  et  existentia,  sive 
ex  potentia  et  actu,  exhibet  contingentiam  entis  : ideo  enim 
ens  concipitur  constans  ex  potentia  et  actu,  quia  potest  sup- 
poni non  existere. 

'103.  couoLL.  Cum  Deus  sit  una  simplicissima  entitas,  me- 
rito statuitur  hic  canon  : Quidquid  est  in  Deo,  illud  est  ipse 
Deus  (i). 

'104.  NOTA.  Si  quaeratur  utrum  in  Deo  sit  saltem  aliqua 
compositio  rationis,  quae  nullam  involvat  imperfectionem? 
Respondeo  cum  Suarez  {'■2),  quoad  rem  jure  posse  talem  com- 
positionem concipi  : siquidem  ubi  virtualis  distinctio,  ibi 
compositio  rationis;  atqui  in  Deo  est  virtualis  distinctio  inter 
essentiam  et  attributa,  et  inter  attributa  ipsa;  ergo  et  compo- 
sitio rationis  inter  eadem.  — Attamen  quoad  modum  lo- 
quendi, satius  esse  videtur  hujusmodi  compositionem  alio 
nomine  constitutionem  secundum  rationem,  vel  logicam  nun- 
cupare (3). 

PROPOSITIO  V. 

Deus  est  infinite  perfectus,  seu  in  omni  genere  perfectionum 

infinitus. 

lOo.  De  fide,  ut  patet  ex  Cone.  Lateran.  IV,  cap.  Firmiter. 

106.  Perfectum  dicitur  aliquid  relative  vel  absolute  : i)  Jle- 
lative,  nempe  pro  respectu  ad  suam  naturam  ; et  sic  perfectum 
est  illud  quod  omnia  habet,  quee  suse  naturae  vel  debentur 
vel  conveniunt.  Est  autem  triplex  perfectio  : essentialis,  inte- 
gralis  et  expletiva,  prout  pertinet  ad  rei  essentiam,  integrita- 
tem vel  ornamentum.  2)  dfeso/wfe  perfectum  est  illud,  quod 
omnes  possibiles  perfectiones  seu  realitates,  sub  quocumque 
respectu,  in  se  complectitur. 

107.  Infinitum  est  id  quod  nullis  circumscribitur  termi- 
nis. Porro  tribus  modis  potest  res  aliqua  dici  infinita,  nimi- 

(1)  Cf.  S.  Thom.  j).  1,  q.  3,  art.  7.  — (2)  Tom.  1,  De  Deo,  1.  i,  c,  4,  n.  8. 

(5;  Tom.  23,  Metapliys.  disp.  50,  sect.  4,  n.  29  et  53. 

rum  : i)  secundum  quantitatem  molis,  2)  secundum  virtutem, 
3)  secundum  essentiam,  seu  ita  ut  infimta  sit  simpliciter 
et  in  omni  genere  perfectionis.  — Deus  est  infinitus,  non 

modo,  sed  S*’  per  omnipotentiam,  ut  infra  ostendetur,  et 
3®  per  absolutam  perfectionem,  quod  hac  propositione  enun- 
tiatur. 

108.  Sensus  autem  propositionis  est  hic  : Deus  in  se  non 
tantum  continet  omnes  perfectiones  possibiles,  sed  easdem 
habet  in  gradu  summo  ac  infinito;  ita  ut  sit  tum  extensive 
turn  intensive  infinitus  : quie  proprietas  infinita  perfectio, 
infinitudo  in  toto  genere  entis,  vel  simpliciter  infinitudo  vo- 
catur. 

109.  PROB.  Ps.  CXLIV,  3 : Magnus  Dominus  et  laudabilis  ni- 
mis, et  magnitudinis  ejus  non  est  finis  (i). 

110.  Idem  demonstrat  ratio.  Deus  enim  est  ens  a se  et  ne- 
cessarium ; atqui  quod  est  a se  et  necessarium,  est  ipsum  esse 
subsistens;  quod  autem  est  ipsum  esse  subsistens,  omnia  ha- 
bet quee  sunt  de  ratione  entis  : perinde  ac  si  albedo,  non  in 
aliquo  albo,  sed  in  se  subsisteret,  nihil  ei  de  virtute  vel  ratione 
albedinis  deesse  posset;  — ergo  Deus  habet  omnia  quae  sunt 
de  ratione  entis;  ergo  habet  plenitudinem  entitatis,  vel  quod 
idem  est,  infinitudinem  perfectionis;  ergo  est  infinite  perfe- 
ctus (2). 


PROPOSITIO  VI. 

Deus  est  xternus. 

111.  De  fide,  ex  eodem  cap.  Firmiter;  item  ex  Symbolo 
Cone.  Nicaeni  I,  in  fine. 

112.  JEternum diciiwv,  1®  sensu  lato,\d.  quod  initium  habet 
et  fine  caret,  ut  anima  humana. — 2°  Sensu  minus  /afo,  id  quod 
initio  et  fine  caret,  etsi  idem  absolutam  necessitatem  existendi 
non  habeat  : ut  actus  terminative  contingentes  in  Deo,  decre- 
tum creandi  mundum,  etc.  — 3°  Sensu  stricto  et  proprio,  id 
aeternum  est,  quod  est  absolute  necessarium,  initio  et  fine  ca- 
rens, ut  ipsa  divina  essentia. 

(1)  Cf.  Isai.  XL,  12,  seqq.  — Item  supra,  cap.  1,  art.  2,  quaest.  i,  n.  o9. 

(2)  Cf.  S.  Thom.  Contra  (jent.  1.  1,  c.  28 ; Snmma,  1 p.  q.  3 et  4.  — Les- 
sius.  De div. per fect.  lib.  I. 


CAP.  II.  DE  DIVINIS  ATTRIBUTIS. 


349 


113.  JEternitas  passim  definitur  : Duratio  sine  principio, 
sine  fine,  sine  mutabilitate  aut  successione.  — AS.  Thoma  post 
Boetium  definitur  : Interminabilis  vitae  tota  simul  et  perfecta 
possessio  (i). 

114.  iEternitas  differt  a tempore,  sicut  immotum  a mobili, 
sicut  axis  a rota  quae  circumvolvitur.  Tempus  et  temporalia 
omnia,  inquit  Lessius  (2),  sunt  sicut  [lumen  quoddam,  aeternitas 
sicut  rupes  firmissima,  sub  qua  flumen  raptim  transit;  et  quem- 
admodum tempus  est  nunc  volans,  ita  aeternitas  est  nunc  stans. 
Et  enim  aeternitas  similis  puncto,  circa  quod  describitur  circu- 
lus: sicut  punctum  illud  respondet  toti  circumferentiae  et  singulis 
ejus  punctis  ita  aeternitas  respondet  et  assistit  toti  tempori  et 
singulis  ejus  momentis. 

115.  PROB.  1®  Ps.  LXXXIX,  2 : Priusquam  montes  fierent 
aut  formaretur  terra  et  orbis;  a saeculo  et  usque  in  saeculum  tu 
es,  Deus  (3). 

116.  2®  Suffragatur  ratio.  Deus  est  ens  necessarium  et  infi- 
nite perfectum ; ergo  omnem  durationem  uno  actu  infinito 
complecti  debet.  Deus  enim,  utpote  perfectissimus,  est  merus 
actus;  ergo  nihil  ipsi  competere  potest  quod  non  sit  in  actu; 
ergo  non  potest  formaliter  esse  in  Deo  praeteritum  aut  futu- 
rum, sed  praesens,  quo  omni  temporis  differentia3  immobi- 
liter coexistit.  Quare  nomen  ejus  : Ego  sum  qui  sum. 

PROPOSITIO  VII. 

Deus  est  immensas,  rebusque  omnibus  et  locis 
substantialiter  praesens. 

117.  De  fide,  ex  eodem  cap.  Firmiter. 

118.  Sicut  aeternitas  se  habet  ad  tempus,  ita  immensitas 
se  habet  ad  locum.  — Immensitas  Dei  est  incircumscripta 
ejus  diffusio,  non  per  partes,  sed  ut  ita  dixerim,  per  totali- 
tates,  quod  insinuat  Cyprianus  cum  ait  : Deus  unus  est,  et 
ubique  totus  diffusus  (4). 

119.  Immensitas  latius  patet  quam  ubiquitas.  Immensitate 
Deus  non  tantum  praesens  est  omnibus  locis,  rebusque  exi- 

( t)  l p.  q.  10,  art.  1.  — Suar.  I,  cit.  cap.  3. 

(2)  De  div.  perf.,  lib.  4,  c.  5. — (5)  Cf.  Hebr.  I,  10  seqq.  — (4)  Lxh. Quod 
idola  dii  non  sint.  Cf.  Lessius,  op.  cit.  1.  2. 

stentibus;  sed  iis  quse  creari  possent,  necessario  inexisteref^ 
— Ubiquitas  autem  est  actualis  Dei  prcesentia,  seu  in  omnibus 
rebus  et  locis  inexistentia.  Immensitas  ergo  ab  ubiquitate 
differt  sicut  actus  primus  ab  actu  secundo,  remotis  tamen 
quibusvis  imperfectionibus. 

120.  Porro  Deus  est  ubique  potentiam^  pev  scientiam  et 
pCiV  substantiam . — Tripliciter  autem  res  aliqua  potest  esse 
in  loco  per  substantiam  : circumscriptive,  definitive  et  redun- 
danter. — 1®  Circumscriptive,  quando  res  per  diversas  sui 
partes  respondet  totidem  loci  partibus,  ita  ut  ulterius  non 
extendatur.  Hic  existendi  modus  convenit  solis  corpori- 
bus. — 2°  Definitive,  quando  res  tota  est  in  toto  loco  et  tota 
in  qualibet  parte  loci,  ita  ut  existentia  locati  non  excedat 
locum.  Hic  existendi  modus  convenit  spiritibus  finitis,  ut 
anima3  humana)  in  suo  corpore.  — 3®  Redundanter,  quando 
res  tota  est  in  toto  loco,  et  tota  in  qualibet  parte  loci,  nec  a 
loco  definitur,  sed  etiam  extra  illum  existit.  Tali  modo  fere 
est  lux  in  crystallo ; eminentissime  autem  Deus  immensus, 
in  singulis  creaturis  (i). 

121.  PROB.  1®  Jerem.  XXIII,  23  : Putasne  Deus  e vicino  ego 
sum,  dicit  Dominus?  et  non  Deus  de  longe?  Si  occultabitur  vir 
in  absconditis  : et  ego  non  videbo  eum?  dicit  Dominus'.  Nunquid 
non  coelum  et  terram  ego  impleo,  dicit  Dominus  (2)  ? 

122.  2"  Chrysostomus  in  Ps.  CXII,  haec  verba  interpretans  : 
Quis  sicut  Dominus  Deus  noster,  qui  in  altis  habitat,  et  humilia 
respicit  in  coelo  et  in  terra;  ita  loquitur  : Deus  non  tanquam 
coelo  inclusus  respicit  eminus  qux  fiunt  in  terra,  sed  ubique 
prdcsens  et  omnibus  assistens. 

123.  3®  Idem  deducit  ratio  ex  Dei  infinita  perfectione. 

PROPOSITIO  VIII. 

Deus  est  omnino  immutabilis. 

124.  De  fide,  ex  eodem  cap.  Firmiter;  item  ex.  Symb^ 
IVicaen.  1,  in  fine. 

123.  Quemadmodum  in  praecedentibus  Dei  essentiam  ab 
omni  limite  temporis  et  spatii  independentem  probavimus; 

(1) Cf.  Huj.op.  t.  2,  Iract.  De  Euchar.  Part.  I,  cap.  I,  art.  2,  n.  14o  scqq^ 

(2)  Cf.  Ps.  CXXXVIII,  7,  seqq. ; Aci.  XVli,  27,  28. 

>ita  nunc  eamdem  ab  omni  vicissitudine  mutationis  immu- 
nem  esse  ostendemus. 

126.  Immutabilitas  est  negatio  transitus  de  statu  in  sta- 
tum; aut  etiam  : exclusio  mutationis^  unde  immutabile  il- 
lud dicitur  proprie,  quod  aliter  non  potest  se  habere  ac 
est. 

127.  Porro  duplex  mutatio  et  mutabilitas  distinguitur  : rea- 
lis  seu  intrinseca,  et  nominalis,  seu  extrinseca.  — Quaestio 
praesens  de  Deo  respicit  mutationem  realem,  a Divina  natura 
prorsus  removendam. 

128.  PROB.  1®  Malach.  III,  6 : Ego  Dominus,  et  non  mutor, 
— Jac.  1,17  : Apud  quem  non  est  transmutatio,  nec  vicissitudinis 
obumbratio. 

129.  2®  Idem  testantur  Patres  unanimes.  Augustinus  : Opera 
mutas,  nec  mutas  consilium.  Confess.  I.  1,  c.  4. 

130.  3°  Accedit  ratio.  Deus  est  actus  purus,  id  est,  nullo 
modo  in  potentia;  quidquid  autem  mutatur  est  aliquo  modo 
in  potentia;  relate  ad  illud  in  quod  mutatur;  ergo  Deo  nulla 
mutatio  competere  potest.  — Mutatio  intrinseca  supponit 
compositionem  rei,  quae  successive  est  sub  diversis  terminis, 
uno  recedente  et  altero  accedente ; ergo  -Deo  competere  non 
potest.  — Mutatio  fieret  vel  in  melius  vel  in  deterius,  vel  in 
aequale ; nil  autem  horum  convenire  potest  enti  perfectis- 
simo; ergo  (i). 

131.  Idipsum  quidam  ex  antiquis  Philosophis  cognovisse 
se  ostenderunt,  cum  statuerent /mrnww  principium  esse  immo- 
bile. Quod  eleganter  expressit  Boetius,  de  Deo  dicens  : 

...  immolusque  manens  dat  cuncta  moveri. 

COROLLARIA. 

132.  Ex  attributis  modo  probatis  quaedam  alia  deduci  pos- 
sunt : nimirum,  1®  Deum  esse  ens  primum  et  aliorum 
originem.  — 2^  Deum  esse  ens  supremum  et  independens.  — 
3"  Deum  esse  summum  bonum  in  se,  summamque  pulchritudi- 
nem atque  amabilitatem. — 4'^  Deum  esse  summe  beatum  sibique 
sufficientissimum.  5®  Deum  esse  omni  modo  incomprehen- 
jsibilem  : loco,  tempore,  intelligentia  et  amore.  — 6®  Deum 

(l)  Cf.  S.  Thom.  1 p.  q.  9,  art.  1.  — Suarez,  tom.  l,,tract.  1,  lib.  2,  c.  3- 

esse  ineffabilem,  scu  ut  S.  Gregorius  Naz.  in  quodam  carmine 
dicit,  innominabilem  et  omninomium.  — 7®  Deum  esse  invisi- 
bilem, non  tantum  oculo  corporeo,  sed  etiam  oculo  intel- 
lectuali creato  nisi  lumine  gloriae  illustretur  {i).  — 8®  Deum 
esse  fontem  vitde  et  vitam  ipsam.  Est  vita  ipsa,  hoc  est,  ex  es- 
sentia sua  habet  omne  id  quod  est  vita,  seu  vitx  plenitudi- 
nem; sicut  est  ipsum  esse,  quia  habet  ex  essentia  sua  plenitu- 
dinem entitatis.  Dicitur  autem  Deus  esse  vita,  non  vero  habere 
vitam,  quia  vita  ipsi  competit  ex  essentia;  quidquid  autem 
entis  essentiam  constituit,  illud  est  ipsum  ens.  Ex.  gr.  cum 
hominis  essentia  constituatur  corpore  et  anima  substantiali- 
ter unitis,  recte  homo  illud  compositum  esse  dicitur.  Simili- 
ter cum  plenitudo  vita3  sit  Dei  essentia,  recte  Deus  dicitur 
esse  vita  ipsa  : Ps.  XXXV,  10  : Quoniam  apud  te  est  fons  vitx ; 
— Joan.  XIV,  6 : Ego  sum...  veritas  et  vita  (2). 

ARTICULUS  III. 

DE  ATTRIBUTIS  Dt)!  OPERATIVIS,  SEU  FACULTATIBUS  DIVINIS. 

133.  Attributa  Dei  operativa  tria  sunt,  quae  in  homine  par- 
ticipata inveniuntur  : inteiligentia,  voluntas, potentia.  Dicuntur 
operativa,  vel  facultates,  quia  ad  instar  facultatum  quae  prin- 
cipia sint  omnium  operationum  Dei,  a nobis  concipiun- 
tur. 

134.  Duplex  distinguitur  in  Deo  operatio  : interna  et  externa. 
Operatio  interna,  sive  ad  intra,  vocatur  ea,  cujus  terminus 
manet  in  ipso  Deo  : hujusmodi  sunt'  operationes  productivae 
divinarum  Personarum.  — Operatio  externa,  sive  ad  extra, 
est  illa,  cujus  terminus  sunt  entia  a Deo  distincta,  ut  creatio 
mundi. 

135.  Jam  vero  attributa  quae  sunt  principia  operationum 
Dei  ad  extra,  et  hic  praecipue  a nobis  considerari  debent, 
omnia  summatim  uno  concludi  possunt  vocabulo,  Providen- 
tix,  latissime  sumptae ; cujus  partes  praecipuae  sunt  : creatio, 
conservatio,  gubernatio  mundi,  et  quae  ad  hanc  gubernatio- 
ni Siinr.  lom  l,tract.  1,  cap.  6,  .soqq.  — Hiij  op.  tom  2tract.  De 

novissh/iis,  ii.  95. 

(2)  Uf.  S.  Tlioni.  1 p.  q.  3,  a.  3;  q.  4,  a.  2.  — Item.  cf.  opus  supra  lauda- 
lum  Leonardi  Lessii,  Deperfectionibnsmorihxisqne  divinis. 


CAP.  II.  DE  DIVINIS  ATTRIBUTIS. 


3o3 


jiem  tum  in  physico,  tum  in  morali  ordine,  sive  naturali  sive 
supernaturali, pertinent;  legislatio,  ad  legem  servandam  opi- 
tulatio, quod  spectat  gratiae  dispensatio ; demum  legis  per 
retributionem  sanctio.  — Attamen  cum  in  hoc  systemate  at- 
tributa physica  et  /wora/ta  permisceantur ; nos,  claritatis  causa, 
de  utrisque  separatim,  et  prius  quidem  de  attributis  physicis 
agemus,  sequentibus  quaestionibus. 

QUAESTIONES. 

i An  et  qualis  datur  in  Deo  intellectus?  — S*»  Qucenam  datur  in  Deo 
scientia?  — 5®  Quomodo  scientia  Dei  est  efficax  et  causa  rerum  ? — 
4®  Quxnam  quoesliones  circa  scientiam  Dei  moveri  solent?  — 5®  Ad 
quce  objecta  scientia  Dei  extenditur  ? — b®  Quomodo  scientia  Dei  di- 
viditur? — 7®  Quid  vocatur  medium  scientiae  divinae  ? — 8®  An  da- 
tur in  Deo  voluntas? — 9“  Quotuplex  in  Deo  voluntas  distinguitur? 
— iO®  An  voluntas  Dei  est  libera?  — 11®  Quid  est  omnipotentia^  et 
an  hxc  vere  Deo  competit?  — 12®  An  vi  omnipotentiae  semper  imple- 
tur divina  voluntas?  — 15®  An  Deus  necessario  operatur  ad  extra y 
et  in  operando  necessitatur  ad  optimum?  — 14®  An  reipsa  Deus  po- 
tuit facere  meliora  iis  qux  fecit? 

136.  qUaER.  An  et  qualis  datur  in  Deo  ititellectus? — R. 
Deus  utpote  summe  perfectus,  perfectione  intellectus  carere 
non  potest.  Ps.  CXXXV,  5 : Qui  fecit  coelos  in  intellectu.  — 
Ps.  CXLVI.  3 : Sapientix  {hebraiice  intelligentioe)  ejus  non  est 
numerus  (i).  — Est  autem  intellectus  Dei  infinitus,  incom- 
prehensibilis, et  prorsus  infallibilis.  — De  intellectu,  deque 
operationibus  ejus,  primo  loco  agimus,  quia  intellectus  con- 
cipitur ut  voluntatem  et  potentiam  praecedens.  — Porro  ope- 
ratio seu  actus  praecipuus  intelligentiae  est  scientia. 

137.  U-  2®  Quxnam  datur  in  Deo  scientia? — R.  Deus  scien- 
tiarum Dominus  est.  I Reg.  II,  3.  Scientia  itaque  Dei  est  infi- 
nita, aeterna,  immutabilis,  intuitiva,  non  discursiva  sed  im- 
mediata, realiter  unica,  virtualiter  multiplex,  efficax  et  causa 
rerum  (2). 

138.  Q.  3®  Quomodo  scientia  Dei  est  efficax  et  causa  rerum? 
— R.  Dei  scientiam  esse  aliquo  modo  efficacem  et  rerum  cau- 

Cf.  Sap.  VII,  22.  — (2)  S.  Thom.  1 p.  q.  14,  art.  7. 

s liii,  fide  certum  est,  utpote  in  Scripturis  expresse  conten- 
iain.  Disputatur  autem  circa  modum  quo  Dei  scientia  causa 
rerum  est.  Duplex  datur  sententia,  altera  Thomistarum,  altera 
ca3terorum  Theologorum. 

ioO.Tliomista^,  a S.Thoma  hic  discedentes,  statuunt, scien- 
tiam Dei  esse  causam  rerum  adxquatam^  scilicet  formalem  et 
efficientem,  quatenus  est  principium  immediatum,  proximum 
ac  totale  productionis  rerum;  eamque  esse  scientiam  visionis. 

140.  Ca3teri  Theologi  tenent,  scientiam  Dei  esse  rerum 

causam  inadxquutam,  partialem,  mediatam;  eamque 

esse  scientiam  simplicis  intelligentiae,  quatenus  ut  directrix 
ac  exemplaris,  voluntati  potentiam  exeeutivam  applicanti 
praelucet,  ipsamque  per  modum  prudentiae  et  artis  dirigit. 
QucC  posterior  sententia  solidis  firmatur  argumentis.  Ps. 
<J1I,  24  : Omnia  in  sapientia  fecisti. — Sap.  VII,  21  : Omnium 
artifex  sapientiot.  — Jerem.  X,  12  : Preeparat  orbem  in  sapien- 
tia sua,  et  prudentia  sua  extendit  coelos.  — S.  Augustinus  : 
Sapientia  Dei,  per  quam  facta  sunt  omnia,  secundum  artem 
continet  omnia,  antequam  fabricet  omnia.  Tract.  I in  Joan.  — 
Suffragatur  ratio  : sicut  enim  scientia  artificis  est  causa  re- 
rum quae  arte  tiunt,  ita  scientia  Dei  rerum  creatarum  causa 
dici  potest  (i).  Scilicet  ut  sapiens  artifex,  Deus  operatur  se- 
cundum mentis  ideam,  quae  ad  simplicem  intelligentiam 
pertinet.  Ideam  enim,  seu  exemplar  internum,  voco  formam 
mente  conceptam,  ad  similitudinem  cujus  res  facienda  est. 
Porro  in  Deo,  utpote  intelligenter  operante,  hujusmodi  ideae 
admittendae  sunt.  Imo  dicendum  est,  omnium  rerum  ideas  seu 
formas  exemplares,  in  mente  divina  existere.  Qux  quidem,  licet 
multiplicentur  secundum  respectum  ad  res,  tamen  non  sunt  rea- 
iiter  aliud  a divina  essentia,  prout  ejus  similitudo  a diversis 
participari  potest  diversimode  (2). 

141.  Q.  ¥ Quxnam  quaestiones  circa  scientiam  Dei  moveri 
solent? — R.  Praeter  quaestionem  de  scientiae  Dei  existentia  et 
proprietatibus,  quae  jam  solutae  sunt,  proponuntur  tres  se- 

(1  P.  i,  q.  14,  art.  8.  — Suar.  lom.  l,  tract.  i,  lib.  3,  cap.  4 ; et  tom.  6, 
Prolog.  2,  c.  10. 

[^)  S.  Tboin.  1 p.  q.  44,  art.  3;  q.  15,  art.  1.  — Cf  P.  Liberatore,  Delta 
conoscenza  intellettuale,  parte  2,  c.  8,  Dell’  esemplarismo  divino. 

quentes  : i)  qua3  sint  objecta,  2)  qua3  divisio,  3)  quod  medium 
scientiffi  divina3.  ♦ 

142.  Q.  5®  Ad  qux  objecta  scientia  Dei  extenditur?  — R.  Ad 
omnia  cognoscibilia.  Etenim  scientia  Dei  cum  infinita  sit,  id 
omne  complectitur  quod  quoquo  modo  cognoscibile  est; 
hujusmodi  autem  est  quidquid  aliquam  entitatem  habet,  sive 
existens  haec  sit,  sive  possibilis,  imo  ipsae  negationes,  ipsi  de- 
fectus. Unde  in  specie,  Deus  perfectissime  cognoscit  i)  se- 
ipsum,  1 Cor.  II,  10  '.Spiritus  omnia  scrutatur  ^ etiam  profunda 
Dei.~  2)  Omnia Rom.  IV,  17  : Vocat  ea  qux  non  sunt, 
tanquam  ea  quse  sunt.  — 3)  Omnia  creata,  etiam  singillatim, 
praeterita,  praesentia  et  futura,  Hebr.  IV,  13  : Non  est  ulla  crea- 
tura invisibilis  in  conspectu  ejus;  omnia  autem  nuda  et  aperta 
sunt  oculis  ejus.  — 4)  Omnes  actiones  creaturarum  actu  exi- 
stentes,  et  ipsas  hominis  cogitationes,  Ps.  VII,  10  : Scrutans 
corda  et  renes  Deus.  — Eccli.  XXIII,  28  : Oculi  Domini  multo 
plus  lucidiores  sunt  super  solem,  circumspicientes  omnes  vias 
hominum,  et  profundum  abyssi,  et  hominum  corda  intuentes  in 
absconditas  partes. — 5)  Ommdi  absolute  futura,  tam  libera  quam 
necessaria,  Eccli.  XXIII,  29  : Domino  Deo,  antequam  creareU’- 
tur,  omnia  sunt  agnita.  — Ps.  CXXXVIII,  2 : Domine...inteU 
lexisti  cogitationes  meas  de  longe,  semitam  meam  et  funiculum 
meum  investigasti ; et  omnes  vias  meas  prxvidisti  (i). — 6)  Omnia 
conditionate  futura,  I Reg.  XXIII,  12:*S^  tradent  me  viri  Ceilx, 
et  viros  qui  sunt  mecum,  in  manus  Saul?  Et  dixit  Dominus  : 
Tradent.  — Matth.  XI,  21  : Vx  tibi,  Corozain;  vx  tibi,  Beth- 
saida  : quia  si  in  Tyro  et  Sidone  factx  essent  virtutes  qux 
factx  sunt  in  vobis,  olim  in  cilicio  et  emere  poenitentiam  egis^ 
sent  (2) . 

143.  Q.  6®  Quomodo  scientia  Dei  dividitur?  — R.  Scientia 
Dei,  seu  actus  quo  Deus  certo  et  perfecte  omnia  cognoscit, 
licet  in  se,  seu  ratione  entitatis  quam  habet,  sit  simplicis- 
sima et  indivisibilis;  in  ordine  tamen  ad  objecta  circa  qua3* 
versatur,  et  ad  rationes  formales  sub  quibus  diversa  objecta 
attingit,  multipliciter  dividitur  : i)  quidem  in  speculativam  et 
practicam,  prout  objecta  attingit,  circa  quae  Deus  vel  nihil 

(1'  Quomodo  praescientia  Dei  non  officiat  humanae  libertati,  vid.  t.  2,  De 
Gratia,  c.  1,  art.  4,  prop.  6,  obj.  n.  254.  — (2)Cf.  S.  Thom.  1 p.  q.  14,  a.  3. 

vol  aliquid  operatur.  2)  In  necessariam^  qu®  omne  decretum 
Dei  liberuni  antecedit;  et  liberam,  qua3  decretum  a Deo 
libere  positum  subsequitur,  atque  res  quascumque  prieteri- 
tas,  praesentes  et  futuras  respicit.  3)  In  scientiam  approbatio- 
nis,  qua  Deus  cognoscit  bona  quae  approbat ; et  improbationis y 
qua  ea  cognoscit  quae  improbat,  nempe  peccata.  4)  In  scien- 
tiam simplicis  intelliyentix,  scientiam  visionis  et  scientiam 
mediam.  Scientia  simplicis  intelligentix  illa  est,  quae  versatur 
circa  res  possibiles,  sub  ratione  praecisa  possibilitatis,  abs- 
trahendo ab  omni  earum  futuritione  et  existentia,  quaeque 
omne  decretum  Dei  antecedit;  haec  scientia  necessaria  est.  — 
Scientia  visionis  seu  intuitiva,  ea  est  quae  versatur  circa  res 
existentes,  et  ideo  decretum  Dei  supponit;  quia  nihil,  in 
quavis  temporis  differentia,  existit  independenter  a Dei  vo- 
luntate, saltem  permittente ; haec  scientia,  utpote  a libera 
Dei  voluntate  pendens,  libera  est. 

144.  Praeter  scientiam  simplicis  intelligentia^  et  scientiam 
visionis,  theologi  Thomistae,  et  ii  omnes  qui  pra^motiones 
physicas  (i)  de  se  efficaces,  seu  cum  actibus  liberis  infallibi- 
iiter  ex  natura  sua  connexas,  ad  omnes  et  singulos  actus  ne- 
cessarias esse  propugnant ; nullam  agnoscunt  scientiam 
inediam  : voluntque  divisionem  scientiae  Dei  in  duas  praedi- 
ctas species,  esse  adaequatam.  Contra,  Molina,  Suarez,  et  alii 
plerique  Theologi,  qui  cum  iis  motiones  divinas,  ex  natura 
sua  cum  consensu  voluntatis  creatae  infallibiliter  connexas, 
ut  inutiles  et  noxias  libertati  rejiciunt ; admittendam  esse 
scientiam  mediam  validis  argumentis  contendunt.  — Est  au- 
tem scientia  media  scientia  conditionate  futurorum,  qua  Deus 
videt  id  quod  esset  futurum,  si  non  poneretur  ulla  conditio  ex  na- 
tura sua  cum  hujusmodi  effectu  connexa,  sed  tantum  aliqua  con- 
ducens ad  effectum  producendum ; ut,  exempli  gratia  : Tyrii  et 
Sidonii  conversi  fuissent,  si  miracula  Christi  vidissent,  nulla 
alia  conditione  posita,  quae  cum  conversione  illa  essentia- 
liter connecteretur  : cujusmodi  conditio  esset  decretum  prae- 
determinationis  conferendae,  ad  mentem  Thomistarum  (2). 

(1)  Gf.  hujus  operis  tom.  2 tract.  De  Gratia,  cap.  1,  Systemata  de 

Gratice  efficacia,  n.  199.  — Gf.  Theol.  Wirceb.  ueintell.  Dei,  cap.  2,  a. 2- 
— Suarez,  t.  6,  proleg.  2,  cap.  1 el  seqq. 

145.  Q.  7°  Quid  vocatur  medium  scientix  divinx?  — R. 
Cognitiones  distinguuntur  duplicis  generis  : immediatx  et 
mediatx.  Immediata  cognitio  est,  quando  intellectus  obje- 
ctum in  se  ipso  attingit;  mediata,  quando  illud  attingit  per 
aliquod  medium.  Porro  medium  scientiae  est  id  in  quo, 
quasi  in  signo  vel  causa,  videtur  res.  Ita  speculum  est  m{‘- 
dium  per  quod  imaginem  nostram  cjuspicimus ; ita  etiam, 
teiescopium  est  medium,  per  quod  abscondita  in  spatio  astra 
cernimus;  et  in  ordine  logico,  prima  principia  seu  axiomata, 
sunt  media  quibus  in  conclusionis  notitiam  devenimus. 

146.  Jam  vero  si  quaeritur  in  quo  Deus  videat  objecta 
scientia:»  suae  : distinguenda  sunt  varia  divinae  scientiae  obje- 
cta, quae  in  primis  bifariam  dividuntur  : sunt  enim  vel  Deus 
ipse,  vel  res  a Deo  distinctae. 

147.  Quod  spectat  ad  primum,  omnes  Theologi  unanimi- 
ter docent,  Deum  semetipsum  sine  medio,  i.  e.  in  semetipso 
videre  et  comprehendere. 

148.  Ad  secundum  quod  attinet,  omnes  pariter  admittunt, 
Deum  cognoscere  alia  a se  cognitione  propria,  quTe  singula 
distincte  repraesentet;  cognitione  scilicet  independenti  a re- 
bus creatis,  secundum  illud  Hebr.  IV,  13  : Non  est  ulla  crea- 
tura mvisibilis  in  conspectu  ejus  : omnia  autem  nuda  et  aperta 
sunt  oculis  ejus.  Neque  tantum  res  singulas  a Deo  cognosci, 
sed  etiam  omni  modo  cognosci  quo  cognoscibiles  sunt,  con- 
sentiunt Theologi.  — De  modo  autem,  seu  potius  de  medio 
cognoscendi  determinando,  non  consentiunt. 

149.  Juxta  sententiam  quae  passim  Thomistis  placet,  Deus 
videt  possibilia  in  semetipso  ut  in  causa;  res  vero  existentes 
vel  absolute  exstituras,  non  tamen  a libera  voluntate  penden- 
tes, intuetur  in  divina  sua  essentia  ut  in  earum  causa  effe- 
ctrice. — Objecta  libere  et  absolute  futura,  tum  naturalia 
tum  supernaturalia,  cognoscit  in  suis  decretis  physice  prae- 
determinantibus , pro  utroque  statu  naturae,  innocentis 
nempe  et  lapsae;  cum  Deus  sit  prima  causa,  primum  mo- 
vens et  agens.  Peccata  vero,  Deus  videt  in  decreto  permissivo 
quoad  malitiam,  praemovente,  juxta  piures,  quoad  entitatem, 
seu  actum  materialem  et  physicum.  — Libere  vero  sed 
conditionate  futura,  i.  e.  futuribilia,  Deum  prospicere  di- 

eunt  in  decretis  suis  subjective  absolutis,  et  objective  con- 
ditionatis  (i). 

150.  Theologi  non  Thomistie,  et  ipsi  in  diversas  abeunt 
sententias  ac  placita,  ex  quibus  nobis  sequentia  proban- 
tur. 

151.  i)  Res  possibiles  Deus  videt,  tum  in  divina  essentia 
taiiquam  in  causa,  tum  in  Verbo  tanquam  in  repraesenta- 
tione, tum  in  rebus  ipsis,  quandoquidem  in  se  propriam 
cognoscibilitatem  habent. 

152.  Qua3  ut  rite  intelligantur  tria  sunt  notanda,  a)  In 
creaturis  possibilibus  potest  considerari  duplex  esse,  nempe 
esse  proprium,  quod  haberent  si  producerentur;  et  esse  in- 
creatum  seu  pure  eminentiale,  quod  dicuntur  habere  in  Deo, 
quodque  juxta*Augustinum  in  Deo  vita  est  : Quod  factum  est 
in  ipso  vita  erat.  Joan.  I.  — b)  Creaturas  videri  in  Verbo,  est 
videri  seu  cognosci  in  divina  essentia,  quatenus  est  manife- 
stativa  rerum  a se  distinctarum.  Quod  licet  sit  toti  Trinitati 
commune,  quia  tamen  est  opus  divin*  sapientiae,  ideo  a Pa- 
tribus Verbo  appropriari  solet.  — c)  Creaturae  possibiles  qua 
tales,  terminant  divinam  cognitionem,  non  solum  secundum 
esse  eminentiale  quod  habent  in  divina  essentia,  sed  etiam 
secundum  esse  proprium  quod  haberent,  si  ponerentur  extra 
causas. 

153.  2)  Creaturas  existentes  vel  certo  exstituras  Deus  cogno- 
scit, non  tantum  in  divina  essentia  tanquam  in  causa  exem- 
plari, tanquam  in  medio  ratione  prius  cognito;  sed  etiam 
immediate  in  seipsis,  seu  absque  medio.  Videlicet  creaturae 
existentes  divinam  cognitionem  formaliter  terminant  secun- 
dum esse  proprium,  quod  habent  extra  Deum,  ut  diximus 
de  possibilibus. 

154.  3)  Contingentia  libera,  sive  absolute  sive  conditionate 
futura,  videntur  a Deo,  tum  immediate  in  conditionata  eo- 
rum existentia,  ut  objecto  cognoscibili;  tum  in  voluntate 
entium  finitorum,  quatenus  Deus,  propter  intellectus  sui 
perspicacitatem  et  infinitam  vim,  voluntates  finitas  supercom- 

(1)  Cf.  Gotti,  op.  t.  l,tract.  4,  dub.  2,  § 1 ; item  Cercia,  toin.  ode  Gratia, 
proleg.  4,  lect.  2. 

prehendit.  Haec  enim  omnia  intellectui  infinite  cognoscitivo 
tribuenda  sunt  (i). 

155.  Q.  8®  An  datur  in  Deo  voluntas?  — Resp.  affirmative  : 
voluntas  enim  est  perfectio  simpliciter  simplex,  ergo  in  Deo 
invenitur;  existit  in  creaturis  imperfecta,  ergo  in  Creatore 
est  perfectissima.  Ps.  CXIII,  11  : Deus  noster  in  coelis,  omnia 
queecumque  voluit  fecit.  — Luc.  XXII,  42  : Pater...  non  mea 
voluntas,  sed  tua  fiat. 

156.  Q.  9®  Quotuplex  in  Deo  voluntas  distinguitur?  — R.  A 
parte  rei  est  unica,  quemadmodum  unica  est  natura  divina, 
a qua  realiter  non  distinguitur.  Secundum  autem  nostrum 
concipiendi  modum,  multiplex  est,  et  in  voluntatem  bene- 
placiti et  voluntatem  signi  dividitur  (2)  — Voluntas  quae 
dicitur  permissiva,  quaque  Deus  creaturarum  peccata,  et 
inde  consequentes  miserias  existere  sinit,  immerito  vo-^ 
luntas  appellatur;  mala  enim  ista  Deus  non  vult,  sed  solum 
tolerat. 

157.  Voluntas  beneplaciti  est  ipsa  volitio,  qua  Deus  aliquid 
vult  vel  non  vult  : haec  est  proprie  dicta  voluntas  Dei  intrin- 
seca. Subdividitur  dupliciter  : i)  in  antecedentem  et  conse- 
quentem; 2)  in  absolutam  et  conditionatam.  — Voluntas  Dei 
antecedens  est  ea,  qua  aliquid  vult  secundum  se  spectatum, 
abstrahendo  a circumstantiis  quae  illi  adjungi  possunt.  Sic 
voluntas,  quae  fertur  in  hominum  salutem  secundum  se  spe- 
ctatam. Voluntas  consequens  est  ea,  qua  Deus  vult  simpliciter 
et  absolute  aliquam  rem,  circumstantiis  suis  particularibus 
vestitam.  Sic  voluntas,  qua  vult  hominem  in  impoenitentia 
finali  morientem  damnari,  est  consequens;  quia  fertur  in 
damnationem  spectatam,  non  secundum  se,  sed  secundum 
particularem  circumstantiam  mortis  absque  poenitentia.  — 
Voluntas  absoluta  est  ea,  quae  a nulla  conditione  pendet  : 
talis  est  voluntas  de  mundo  creando.  Haec  semper  est  efficax. 
— Conditionata,  est  ea,  quae  ab  aliqua  conditione  ex  parte 
creaturae  liberae  pendet;  unde  non  semper  est  efficax,  quia 
conditio  requisita  non  semper  ponitur. 

(i)  Cf.  Platelium,  Synops.  theol.  De  Deo, n.  78,  seqq,  — Suarez,  tom.  6, 
proleg.  2,  c.  7.  — Lessiiis,  De  die.  perf.  lib.  6,  de  Sap.  div. 

^2;  Suarez,  tom.  l,tract,  i,  1.  5,  cap.  6,7,8. 

lo8.  Voluntas  signi  est  signum  quoddam  externum  Dei 
volitioiiem  declarans.  Sic,  mandata  Dei  dicuntur  voluntas 
ejus,  3Iatth.  VII,  21  : Qui  facit  voluntatem  Patris  mei  qui  in 
cwlis  est^  ipse  intrahit  in  regnum  coelorum.  Haec  voluntas  signi 
est  voluntas  metaphorica.  Deoque  extrinseca.  Distinguitur 
quintuplex  : praeceptum.,  prohibitio , permissio , consilium  ei  ope- 
ratio. 

139.  Q.  10®  An  voluntas  Dei  est  libera?  — R.  Liberrima  est 
in  operibus  ad  extra,  iiti  testatur  Apostolus,  Eph.  1,  11  : Qui 
operatur  omnia  secundum  consilium  voluntatis  suec.  Quod  et 
confirmat  ratio,  quae  enti  perfectissimo  perfectissimam  li- 
bertatem tribuendam  esse  pronuntiat. 

160.  Hic  autem  magna  occurrit  difficultas,  cum  libertas 
Dei  ejus  immutabilitati  et  necessitati  adversari  videatur. 
Quae  duo  ut  inter  se  componant  Theologi,  varias  ineunt  vias, 
varias  proponunt  sententias,  quae  utut  acutae,  mysterii  tamen 
profunditatem  non  penetrant.  Juxta  mentem  Suaresii  Q), 
volitiones  Dei  liberae  sunt  adaequate  identificatae  cum  Deo  : 
ita  tamen,  ut  licet  Deus  necessarius  sit,  volitiones  tamen 
illae  deficere  potuissent  : non  quidem  consequenter,  seu  ex 
suppositione,  quod  jam  existant;  sed  antecedenter,  in  primo 
signo  libertatis  divinae,  consideratae  in  actu  primo.  Et 
quidem  in  hoc  signo  deficere  potuissent  tantum  termina- 
tive,  non  vero  entitative  : id  est,  potuisset  quidem  non 
existere  illa  volitionis  terminatio  ad  creaturas,  quae  nunc 
existit;  ipsa  vero  volitionis  entitas,  non  potuit  non  existere. 

161.  Q.  11®  Quid  est  omnipotentia,  et  an  hxc  vere  Deo  com- 
petit ? ^ R.  Omnipotentia  est  in  Deo  vis  faciendi  omnia 
quaecumque  cum  ipsius  attributis  non  pugnant.  Hanc  Dei 
omnipotentiam  inter  primos  fidei  articulos  confitemur  : 
Credo  in  Deum  Patrem  omnipotentem  : hanc  quoque  Scriptura 
singulis  fere  paginis  testatur;  ut  Ps.  GXXXIV,  6 : Omnia 
quaecumque  voluit  Dominus  fecit,  in  coelo  et  in  terra,  in  mari  et 
in  omnibus  abyssis. 

162.  Q.  12®  An  vi  omnipotentia  semper  impletur  divina  vo- 
luntas^l  — R.  Distinguendum  est  : i)  voluntas  signi  non  sem- 

(1)  Tom.  1,  tract.  l,  1.  2,  c 3;  Metaphys.  t.  23,  dispul.  30,  sect.  9,  n. 
53-40. 

per  impletur;  nam  multi  contemnunt  Dei  consilia,  ejusque 
mandatis  non  obediunt.  2)  Voluntas  Dei  antecedens  et  condi- 
tionata,  non  semper  impletur  : nam  hac  voluntate  vult  omnes 
homines  salvos  fieri ; sed  re  non  omnes  salvantur,  quia  con- 
ditionem quae  a Deo  simul  et  ab  hominis  libera  cooperatione 
pendet,  non  omnes  ex  sua  parte  implent.  3)  Voluntas  Dei 
consequens  et  absoluta,  semper  impletur  : de  ea  intelllgi  debet 
Isa.XLVl,  10  : Annuntians  ab  exordio  novissimum,  et  ah  initio 
qux  necdum  facta  sunt,  dicens  : Consilium  meum  stabit,  et  om- 
nis voluntas  mea  fiet. 

163.  Quod  autem,  non  impleta  voluntate  divina,  non  ideo 
vincatur  Dei  omnipotentia,  facile  intelligitur,  cum  in  hujus- 
modi casu  Deus  impletionem  revera,  seu  absolute  et  eflicaci- 
ter  non  velit. 

» 164.  Q.  13®  An  Deus  necessario  aliquid  operatur  ad  extra, et 
in  operando  necessitatur  ad  optimum?  — Resp.  ad  primum, 
negative  : Deus  enim,  ut  dictum  est,  in  operando  ad  extra 
perfectissime  liber  est  et  independens.  Ad  secundum,  item 
resp.  negative  : quia  ex  una  parte,  Deus  liber  est  in  eligendo 
gradu  bonitatis,  quem  creaturis  tribuere  velit;  et  ex  altera 
parte,  cum  res  creabiles  habeant  bonitatem  finitam  seu  po- 
tius indefinitam,  vix  concipitur  quid  sit  illud  optimum,  ultra 
quod  nihil  melius  dari  possit. 

165.  Q.  14®  An  reipsa  Deus  potuit  facere  meliora  iis  qux  fe- 
cit?— R.  Sunt  qua3  meliora  in  suo  genere  facere  non  potuit, 
qualis  v.  g.  est  unio  hypostatica,  dignitas  maternitatis  Dei, 
ultimus  finis  et  formalis  beatitudo  hominis,  qui  est  ipse  Deus; 
intuitive  videndus;  alia  autem,  ut  corpora  terrena  et  caele- 
stia, facere  potuit  perfectiora.  — An  vero  quoad  ordinem  et 
harmoniam  rerum,  in  quo  bonum  universi  consistit,  meliora 
condere  potuerit,  incertum  est;  at  cum  Suaresio  dicenduni 
videtur  : In  thesauris  divinx  omnipotentix , multi  ordines  con- 
tineri possunt  : et  fortassis  aliud  esset  simpliciter  melior,  licet 
in  ordine  ad  finem  a Deo  intentum,  hic  fuerit  optimus . Semper 
tamen  credendum  est,  Deum  juxta  finem  sibi  prxstitutum,  op- 
tima omnia  facere  qux  facit  (i), 

(1)  Tom.  I,  tract.  I,  lib.  3,  cap.  9. 

AHTICULUS  IV. 

DE  ATTRIBUTIS  MORALIBUS. 

'166.  Inter  attributa  inoralia,  qua}  sunt  perfectiones  in  or^ 
dine  morum  et  quasi  virtutes  Dei,  pra}cipua  sunt  : sapientia, 
bonitas,  providentia,  voracitas,  misericordia  et  justitia; 
quie  asserentur  ac  dilucidabuntur  sequentibus  propositio- 
nibus. 

Propositio  I,  de  Dei  sapientia. 

Propositio  II,  de  Dei  bonitate,  choritate  et  sanctitate. 

Propositio  Hi,  de  voluntate  Dei  salvandi  omnes  saltem  fideles. 

Propositio  IV,  de  voluntate  Dei  salvandi  etiam  infideles  adultos. — 
Objectiones. 

Propositio  V.  de  voluntate  Dei  salvandi  etiam  pavvtdos. 

Propositio  VI,  de  providentia  Dei. 

' Propositio  VII,  de  Z)ei.  • 

Propositio  y\\\,  de  infinita  Dei  misericordia  et  justitia. 

PROPOSITIO  I. 

Deus  est  infinite  sapiens. 

167.  De  fide,  utpote  ex  Scriptura  et  Ecclesia}  doctrina  ma-- 
nifeste  patens. 

'168.  Sapientia,  si  stricte  suimtur,  est  notitia  veritatis,  non 
qua}cumque,  sed  per  supremas  et  primas  causas.  Hujusmodi 
perfectio  continetur  in  infinita  Dei  scientia,  de  qua  supra 
egimus. 

169.  Sensu  latiore  et  communiore  (i),  sapientia  non  tantum- 
cognitionem  includit , sed  etiam  operationem  cognitioni 
consentaneam.  Sapientis  enim  est  considerare  finem  rerum, 
et  ad  finem  attingendum  res  convenienter  ordinare  et  guber- 
nare. — Secundum  hunc  sensum,  quem  in  propositione  se- 
quimur, sapientia  divina  describi  potest  : immutabilis  Dei 
voluntas  agendi  juxta  dictata  suae  infinitae  intelligentiae  ; seu 
summus  amor  ordinis,  quo  fit,  ut  Deus  fines  natura}  sua}  per- 
fectioni respondentes,  non  tantum  intendat  (2),  sed  etiam 
perfectissime  per  media  optima  assequatur.  — Sapientia 
([iiasi  media  est,  inter  naturales  spiritus  proprietates  seu  hi- 
cultates,  quas  modo  exposuimus,  et  morales,  quas  jam  expo- 

(I)  S.TIiom.  Contra  Gentes,  I.  U,  c.  1.  — (^2)  Cf.  Pror.  XVI. 

tsituri  sumus.  Complectitur  enim  scientiam  perfectissimam, 
et  summam  voluntatis  rectitudinem;  unde  saepe  in  Scriptura, 
sapientiae  nomen  non  aliud  quam  scientiae  et  bonitatis  com« 
plexionem  designat. 

170.  PROB.  Ps.  GXLVI,  5 : Magnus  Dominus  noster  et  magnor 
virtus  ejus  : el  sapientia’  ejus  non  est  yiumerus, — Sap.  Vlll,  1 : 
Attingit  a fine  usque  ad  finem  fortiter,  el  disponit  omnia  suavi- 
ter  (4). 

PROPOSITIO  II. 

Deus  est  infinite  bonus  et  sanctus. 

171.  De  fide,  sicut  propositio  praecedens. 

172.  Bonitas  distinguitur  alia  naturalis,  quae  in  ipsa  na- 
turae excellentia  consistit;  alia  moralis,  quae  est  liberae  volun- 
tatis cum  recta  ratione  conformitas ; alia  relativa,  quae  est 
propensio  aliis  impertiendi  bona,  et  benignitas  ac  beneficentia 
dicitur. 

173.  Hic  agitur  de  bonitate  Dei  relativa,  quae  recte  definiri 
potest  : Constans  Dei  voluntas  communicandi  felicitatem  suis 
creaturis,  secundum  conditionem  earum,  et  consilia  sapientix 
suae.  — Haec  Dei  bonitas  non  raro  vocatur  charitas,  a prin- 
cipio bonitatis  relativae,  quod  est  divinus  amor  seu  charitas, 
quae  non  secus  ac  bonitas  est  communicativa  sui  (2).  — Alia 
quoque  induit  nomina,  pro  variis  creaturarum,  quas  respicit, 
conditionibus.  Quando  creaturis  non  merentibus  bona  divi- 
dit, gratia  est;  quando  miseris  et  indigentibus  succurrit,  mi- 
sericordia, etc. 

174.  Sanctitas,  quae  idem  fere  sonat  ac  bonitas  moralis  in 
gradu  excellenti,  generatim  describi  potest : Constans  amor 
recti,  et  voluntas  omnes  actiones  suas  ad  normam  legis  et  hone- 
statis perfectissime  componendi  : quod  importat  constans  ini- 
quitatis odium,  et  immunitatem  a peccato. 

173.  In  creaturis  spectata,  sanctitas  est  vel  naturalis  vel 
super  naturalis,  prout  oritur  vel  a viribus  naturalibus,  vel  a 
gratia  sanctificante, quae  et  ipsa,  ratione  effectus  sui,  non  raro 
sanctitatis  nomine  designatur. 

(1)  C1‘.  Rom.  XYl,  27.  — (2)  Lessius,  De  div.  perf  lib.  9,  c.  i,  2. 

176.  Sanctitas  divina  definiri  potest  : fmmutabilis  Dei  vo- 
luntas conformiter  perfectionibus  suis  agendi;  vel  etiam,  sum- 
mus amor  boni  et  odium  peccati. 

177.  PROR.  1®  Ps.  CXVII  1 : Confitemini  Damino  quoniam 
hotms,  quoniam  in  sdcculum  misericordia  ejus. — I Joan.IV,  16: 
Deas  t‘ritas  est.  — Argumenta  bonitatis  Dei  sunt  innumera 
benelicia  ejus;  imo  ipsa  etiam  mala  permittendo,  Deus  se- 
cundum bonitatem  suam  agit  : Diligentibus  emm  Deum  omnia 
cooperantur  in  bonum.  Rom.  VIII,  28. 

178.2®  Quod  ad  sanctitatem  spectat,  Deus  in  Scriptura  tan- 
quam  fons  et  exemplar  amnis  sanctitatis  exhibetur  : Isa.  VI, 
3 : Sanctus y sanctus,  sanctus,  Dominus  Deus  exercituum.  — 
Levit.  XIX,  2 : Sancti'  estote,  quoniam  ego  sanctus  sum.  — 
Hab.  1, 13  : Mundi  sunt  oculi  tui,  ne  videas  malum;  et  respicere 
ad  iniquitatem  non  poteris.  — Luc.  I,  49  : Sanctum  nomen 
ejus. 

PROPOSITIO  III. 

Deus  vult  salvos  fieri,  voluntate  beneplaciti  seria  et  antecedente, 

non  tantum  prxdestinatos,  sed  alios  quoque,  saltem  fideles;  et 

Christus  pro  iis  sanguinem  fudit. 

179.  De  fide,  ut  patet  ex  Symbolo,  quo  omnes  fideles  id  cre- 
dere debent  dicentes  : Qui  propter  nos  homines,  et  propter  no- 
stram salutem,  descendit  de  coelis. — Item  ex  damnata  Prop.  5 
Jansenii  : Semipelagianum  est  dicere,  Christum  pro  omnibus 
hominibus  mortuum  esse  aut  sanguinem  suum  fudisse;  qu£e,  in- 
tollecta  de  solis  praedestinatis,  haeretica  est  declarata.  — Item 
ex  Concil.  Carisiaco,  damnante  Gottescalcum  praedestinatia- 
num,  an.  894. 

180.  Propositionem  hanc  et  sequentes  hoc  loco  ponendas 
censemus,  quia  ad  explicandam  bonitatem  divinam  referun- 
tur. — Dicitur  autem  non  tantum,  Deum  velle  hominum  salu- 
tem; sed  etiam,  Christum  pro  iis  mortuum  esse  : quia  1®  haec 
duo  inseparabiliter  connexa  sunt,  cum  non  sit  salus  nisn  per 
Christum  (i) ; et  2®  quia  hac  ratione  Redemptionis  universa- 
litas, do  qua  infra  (2)  agendum  erit,  in  antecessum  demon- 
stratur. 

(1)  A*t  Cap.  IV,  12.  — (2)  De  Incani,  cap.  3,  art.  2,  n.  312  seqq. 

181.  PROB.  1®  I Tim.  II,  4 : Qui  omnes  homines  vult  salvos 
fieri,  et  ad  agnitionem  veritatis  venire.  — Kom.  Vili,  32  : Qui 
€tiam  proprio  Filio  suo  non  pepercit,  sed  pro  nohis  omnibus 
tradidit  illum. 

182.  2®  Gonsentiiwit  Patres.  Augustinus,  enarr.  iu  Ps.  XGVI, 
ad  universum  populum  pro  concione  dicit  : Filius  Dei  pro 
nobis  mortuus  est  : securus  esto  accepturum  te  vitam  ipsius,  qui 
pignus  habes  mortem  ipsius. 

PROPOSITIO  IV. 

Deus  vult  salvos  fieri  omnes  et  singulos  homines,  saltem  adultos ; 
et  Christus  pro  iisdem  sanguinem  fudit. 

183.  Propositio  certa  est,  catholica ,' et  fidei  proxima ; fun- 
datur enim  in  Scriptura  et  Patribus,  et  declarata  fuit  ab 
Alexandro  VIII,  7 Dec.  1690,  hanc  damnante  Prop.  inter  31 
ordine  quartam  : Christus  dedit  semetipsurn  pro  nobis  oblatio- 
nem  Deo,  non  pro  solis  electis,  sed  pro  omnibus  et  solis  fidelibus. 

184.  PROB.  1®  Ezech.  XXXIII,  11  : Vivo  ego,  dicit  Dominus 
Deus : nolo  mortem  impii,  sed  ut  convertatur  impius  a via  sua,  et 
vivat.  — I Tim.  II  : Qui  vult  omnes  homines  salvos  fieri.  — 
I Joan.  II : Ipse  est  propitiatio  pro  peccatis  nostris,  non  pro  no- 
stris autem  tantum,  sed  etiam  pro  totius  mundi. 

18o.  2®  Gonsentiunt  Patres.  Augustinus  : Vult  autem  Deus 
omnes  homines  salvos  fieri;  non  sic  tamen  ut  eis  adimat  liberum 
arbitrium,  quo  vel  bene  vel  male  utentes  justissime  judicentur . 
De  spir.  et  litt.  c.  33. 

186.  OBJic.  1®  Voces  omnes,  omnis,  in  Scriptura  sensum  ha- 
bent moraliter  tantum  universalem;  ergo  verba  Apostoli  : 
Deus  vult  omnes  homines  salvos  fieri,  non  sunt  de  absoluta 
universalitate  intelligenda.  — R,  Dist.  antec.  Voces  illae  sen- 
sum habent  moraliter  tantum  universalem,  interdum,  trans.; 
in  loco  citato,  neg.  : siquidem  et  orationis  series,  et  scopus 
Apostoli  scribentis,  et  rationes  quas  adducit,  ostendunt  illa 
vocabula  sensu  stricte  universali  hic  usurpari. 

187.  Obj.  2®  S.  Augustinus  variis  in  locis  triplicem  pro- 
posuit interpretationem  textus  Apostoli,  nimirum  de  volun- 
tate Dei  4)  ut  salventur  omnes  electi ; 2)  ut  salventur  ex  omni 
genere  aliqui;  3)  ut  nos  salutem  omnium  velimus  : abstinuit 

a proponenda  interpretatione  de  sensu  stricte  uni- 
versali. — K.  ant.  Ideo  abstinuit,  ne  haec  interpretatio 
sensu  Pelagiano  intelligeretur , de  voluntate  Dei  salvandi 
omnes  solis  natura}  viribus,  C.;  ideo  abstinuit,  quia  inter- 
pretationem hanc  sensu  catholico  intellectam,  de  voluntate 
salvandi  omnes  viribus  gratiae,  putavit  veram  non  esse, 
neg. 

188.  Inst.  Augustinus  constanter  rejecit  interpretationem 
textus  Paulini,  sensu  stricte  universali  intellecti.  — R.  In- 
tellecti ad  mentem  Pelagianorum,  C.;  Catholicorum,  neg. 

189.  Obj.  3®  Juxta  S.  Thomam,  voluntas  Dei  antecedens 
est  tantum  velleitas  et  complacentia ; ergo  voluntas  Dei  sal- 
vandi omnes  non  est  seria.  — R.  Dist.  antec.  Est  velleitas, 
complacentia,  respectu  objecti  voluntatis  consequentis,  quod 
in  qua3stione  nostra  est  salus  omnium  hominum,  quatenus 
efficaciter  obtinenda , C.;  respectu  objecti  proprii  ipsius  vo- 
luntatis antecedentis  (i),  quod  est  salus  quatenus  reddenda 
omnibus  possibilis,  per  media  relative  sufficientia,  neg.  — Et 
iV.  consequens  : siquidem  velleitas,  sensu  explicato  intellecta, 
non  voluntati  ver^e  et  seriae,  sed  tantum  voluntati  absolutae 
opponitur  a S.  Doctore,  loco  objecto  : Unde,  ait,  magis  potest 
dici  velleitas,  quam  absoluta  voluntas  (2). 

190.  Obj.  4®  lllusoria  est  voluntas  Dei  conditionata  sal- 
vandi omnes  homines,  si  penes  Deum  sit  conditionem  po- 
nere, nec  tamen  illam  ponat;  atqui  ita  se  res  habet;  ergo.  — 
R.  Transeat  maj.  — Neg.  min.  Etenim  conditio  ponenda  est 
libera  hominis  cooperatio  cum  gratia.  Jam  vero  talis  coope- 
ratio in  manu  hominis  est,  Deo,  quantum  est  ex  se,  eam  pos- 
sibilem reddente,  imo  eam  efflagitante,  ad  eam  invitante  ho- 
minem atque  alliciente. 

191.  Obj.  3®  Si  Deus  vellet  omnes  homines  salvos  fieri. 
Apostolus  ibidem  non  ad  orandum  pro  omnibus  nos  adhor- 
taretur. — R.  Dist.  antec.  Si  oratio  non  esset  conditio,  quam 
telis  voluntas  respiciat,  C. ; secus,  nego. 


(1)  Cf.  Supra  hujus  cap.  2,  art.  3,  q.  9«,  n.  136. 
(2;  I p.  q.  19,  art.  6,  ad.  1. 

PROPOSITIO  V. 

Deus  eadem  voluntate  seria  et  antecedente^  vult  salvos  fieri 

etiam  infantes  decedentes  sine  Baptismo^  et  Christus  pro 

iisdem  mortuus  est. 

192.  Propositio  enuntiat  sententiam  piam ^ et  receptam  inter 
catholicos  Theologos. 

193.  PROB.  1®  II  Cor.  V,  14  : Si  unus  pro  omnibus  mortuus 
est,  ergo  omnes  mortui  sunt;  et  pro  omnibus  mortuus  est  Chri- 
stus (i). 

194.  2®  Augustinus  contra  Jul.  Op.  iinperf.  1.  1,  c.  64,  ait : 
Unus  pro  omnibus  mortuus  est;  ergo  omnes  mortui  sunt.  Cow- 
clusio  hxc  Apostoli  invicta  est;  ac  per  hoc,  quia  et  pro  parvulis 
MORTUUS  EST,  profecto  etiam  parvuli  mortui  sunt  (2). 

PROPOSITIO  VI. 

Deus  est  perfectissime  providus. 

19o.  De  fide,  ut  aperte  ex  Scriptura  patet. 

196.  Providentia  divina,  juxta  S.  Thomam  (3),  est  ratio 
ordinis  rerum  in  finem,  in  mente  divina  existens.  Duo  comple- 
ctitur : rerum  omnium  ad  suos  fines  ordinationem,  qua?  per- 
tinet ad  intellectum;  et  istius  ordinis  per  media  idonea  in 
tempore  executionem,  quae  ad  voluntatem  spectat  (4). 

197.  Providentiam  negant  Epicurei  et  Fatalista3;  item  ex 
recentioribus  philosophis  ii,  qui  ita  in  omnibus  vident  cau- 
sarum secundarum  effectionem,  ut  nullibi  Dei  operationem 
agnoscant ; aut  qui  Providentiae  actionem  libertati  humanae 
repugnare  existimantes,  ideo  Providentiam  rejiciendam 
putant.  — Verum  sciendum  est.  Providentiam  in  creaturas 
liberas  agere  ita,  ut  impleat  sua  in  iis  consilia  et  simul 
earum  libertatem  integram  relinquat.  Sic  Deus  res  quas  con- 
didit administrat,  ait  Augustinus  (s),  ut  eas  agere  proprios  motus 
sinat. 

(1)  Cf.  Rom.  V,  15,  seqq.  — (2)  Cf.  hujus  operis  tom.  2,  tracl.  De  Gratia, 
cap.  1,  art.  4,  prop.  5,  n.  255  seqq. ; item,  De  Novissimis,  cap.  I,  art.  3, 
q.o,  n.  84.  — [o)  I p.  q.  22,  art.  1.  — Cf.  Suar.  t.  i,  tract.  i,  l.  5,  c.  10. 

(4)  I p.  q.  22,  art.  1 ad  2.  —(3)  De  Civit.  1.  7,  c.  20. 

198.  Providentia  distinguitur  duplex,  naturalis  et  super- 
naturalis,  prout  respicit  ordinem  naturai  vel  ordinem  gratia;. 
Utraque  sequentibus  testimoniis  probatur. 

199.  PROB.  1®  Sap.  VIII,  1 : Attingit  a fine  usque  ad  finem 
fortiter^  et  disponit  omnia  suaviter. — Ibid.  XIV,  3 : Tua,  Pater, 
providentia  gubernat  omnia. 

200-  2*  Si  Deus  creaturas  suas  providentia  non  proseque- 
retur, hoc  ideo  foret,  vel  quia  non  potest  vel  quia  non  vult; 
atqui  neutrum  de  ente  optimo  simul  et  omnipotenti  dici 
potest;  ergo.  — Cum  Deus  omnia  faciat  propter  finem,  tam 
late  debet  extendi  Dei  providentia  quam  efficientia ; ergo  ad 
res  omnes  et  singulas , tametsi  videantur  minimae.  Haec 
autem  mirabilis  providentia  facile  consideranti  patet,  juxta 
illud  pervulgatum  : 

Maximus  in  minimis  cernitur  esse  Deus. 

201.  Demum,  sublata  providentia,  admittendum  est  ali- 
quod fatum;  sed  hoc  definiri  nequit  in  quo  consistat,  et 
aliunde  inducit  ordinis  moralis  ruinam.  Ergo  vi  quoque 
rationis,  Providentia  admittenda  est. 

PROPOSITIO  vii. 

Deus  est  infinite  verax. 

202.  De  fide,  prout  aperte  ex  Scriptura  et  Ecclesiae  do- 
ctrina patet. 

203.  Veracitas  in  Deo,  est  constans  et  immutabilis  voluntas 
vera  dicendi  et  servandi  promissa.  In  hac  Dei  veracitate  fun- 
damentum fidei  nostrae  situm  est. 

204.  PROB.  1®  Ratio  proclamat  Deum,  cum  infinita  sa- 
pientia sit  et  bonitas,  summam  quoque  veritatem  esse  et 
veracitatem. 

203.  2®  Scriptura  idem  testatur.  Joan.  XIV,  6 : Ego  sum 
via,  et  veritas,  et  vita.  — Hebr.  VI,  18  : Impossibile  est  mentiri 
Deum.  — Rom.  III,  4 : Est  autem  Deus  verax;  omnis  autem 
homo  mendax,  sicut  scriptum  est : Ut  justificeris  in  sermonibus 
tuis,  et  vincas  cum  judicaris.  — Ps.  CXLIV  : Fidelis  Dominus 
in  omnibus  verbis  suis  (i). 

(1)  Cf.  Suar.  tom.  H,  tract.  1,  disp.  3,  sect.  4 et 5. 

PROPOSITIO  vni. 

Deus  est  infinite  misericors  et  justus. 

:206.  De  fide,  ut  praecedens. 

207.  Misericordia  est  bonitas  et  indulgentia  Dei  erga  mise- 
ros omnes,  praesertim  erga  peccatores. 

208.  Justitia  lato  sensu,  est  omnium  virtutum  complexio, 
nec  a sanctitate  distinguitur.  Sensu  autem  stricto,  est  virtus 
specialis,  reddens  unicuique  suum.  Prout  est  in  Deo,  justitia 
definiri  potest  : Constans  voluntas  et  efficax  tribuendi  creatu- 
ris prxmia  et  supplicia,  pro  cujusque  meritis. 

209.  PROB.  Ps.  CVII,  4 : Magna  est  super  coelos  misericordia 
tua',  et  usque  ad  nubes  veritas  tua.  — Ps.  CV,  1 : Confitemini 
Domino  quoniam  bonus,  quoniam  in  sxculum  misericordia 
ejus.  — Ps.  CXLIV,  9 : Suavis  Dominus  universis;  et  misera- 
tiones ejus  super  omnia  opera  ejus. 

210.  Ps.  CXVIII,  137  : Justus  es,  Domine  et  rectum  ju- 
dicium tuum.’ — Rom.  II,  6 : Reddet  unicuique  secundum  opera 
ejus. 

TRACTATUS  VI. 


DE  SS.  TRINITATE. 


INTRODUCTIO. 


§ I,  Argummtum.  — § II,  Explicationes  terminorum.  — § ili.  Doctrina 
catholica.  — § IV.  Errores  contrarii.  — § V.  Divisio  Tractatus. 


§ I.  Argumentum 

1.  Hujusce  Tractatus  argumentum  est  SS.  Trinitas,  seu 
Deus  quatenus  trinus  in  Personis.  Sicut  superiore  tractatione 
actum  est  de  Deo,  ut  est  Unus  in  essentia ; ita  nunc  agendum 
de  Deo,  ut  est  Trinus  in  subsistentia  seu  personalitate : atque 
hoc  modo  absolventur  qua3cumque  ad  Deum,  in  se  specta- 
tum, pertinent. 

2.  Dum  autem  ad  hoc  mysterium  aggredimur,  quasi  in 
sanctuarium  fidei  intimum  introimus.  Mysterium  namque 
SS.  Trinitatis  omnium  primum,  maximum  et  altissimum 
merito  vocatur.  Omnium  primum  est,  tum  quia  solum  ab 
«terno  est,  tum  etiam  quia  plerorumque  cceterorum  princi- 
pium est  et  origo.  Ceetera  enim  fere  aut  in  Dei  Verbi  incar- 
natione sita  sunt,  aut  ab  ipsa  dependent ; cum  itaque  Incar- 
natio ipsa  in  SS.  Trinitate  fundetur,  quis  non  intelligat, 
mysteria  omnia  ex  hoc  veluti  fecundo  mysteriorum  fonte 
profluere? 

3.  Hinc  quoque  accedentibus  ad  fidem  hoc  dogma  primum 
credendum  proponitur,  ut,  sic  disponente  Deo,  primo  sta- 
tim  in  limine,  diviiia3  tidei  mentem  subjiciant.  Inde  quoque 
oritur  proprium  discrimen  christianse  religionis  a c«teris 
omnibus,  etiam  a Judaica,  quod  illa  in  tide  SS.  Trinitatis  tan- 
quam  fundamento  nititur  : proindeque  non  tantum  Deum 
Unum  in  essentia,  sed  et^iam  Trinum  in  Personis  agnoscit  et 
veneratur. 

4.  Eo  autem  major  est  hujus  mysterii  dignitas,  quod  niliil 
nisi  purum,  nihil  nisi  augustum  ac  majestate  plenum,  nihil 
deni(]ue  nisi  divinum  includat.  Sed  quo  divinius,  eo  quoque 
altius  est  et  impenetrabilius  humanae  menti.  Cum  enim  Deus 
sit  vere  Deus  absconditus,  lucciTKjue  inhabitet  inaccessibi- 
lem, ad  ejus  arcana  sane  pervenire  nemo  potest,  nisi  quem 
in  admirabile  lumen  suum  Deus  ipse  transtulerit. 

5.  Ut  autem  hanc  tam  obscuram  materiam,  quam  maxima 
possumus  claritate  illustremus,  quaedam  diligentius  ab  ipso 
jam  exordio  explicanda  videntur  vocabula,  quorum  frequen- 
tissimus  deinceps  usus  est  futurus. 

§ H.  Explicatio  terminorum. 

6.  Termini  hujusmodi  potissimum  sunt  : essentia,  natura, 
forma,  subjectum,  substantia,  subsistentia,  suppositum, persona, 
personalitas,  principium  et  causa,  principium  quod,  princi- 
pium QUO,  origo  et  processio,  generatio,  relatio,  ordo.  Trinitas. 

7.  Essentia  alicujus  rei  est  ratio  ejus  intrinsece  constitutiva; 
seu  illud,  quo  res  intrinsece  constituitur  id  quod  est.  Cum 
autem  ea,  quibus  res  intrinsece  constituitur,  elementa  dican- 
tur, essentia  planius  definiri  potest : Complexio  elementorum, 
quibus  res  aliqua  talis  potius  quam  talis  constituitur ; id  est, 
quibus  carere  nequit,  quin  aut  nulla  omnino,  aut  certe  alia 
sit;  seu,  ut  alii  dicunt,  sine  quibus  res  nec  esse  nec  concipi 
potest  (i). 

8.  Essentia  potest  spectari,  vel  praecise  secundum  ista  ele- 
menta constitutiva,  vel  extensius,  secundum  elementa  alia 
quae  integrantia  appellantur.  Ex  essentia  priore  modo  inspe- 
cta constituitur  ex  essentia  altero  modo  inspecta  consti- 
tuitur ens  integrum.  Sic  ex  anima  rationali  substantialiter 
unita  corpori,  omnibus  organis  ad  vitam  necessariis^instru- 
cto,  constituitur  praecise  essentia  hominis;  at  essentia  inte- 
gralis  quiedam  alia,  quae  humanae  sunt  communia  speciei, 
ut  duos  oculos  et  duas  manus,  praeterea  includit. 

9.  Quod  autem  apud  Latinos  essentia,  id  apud  Graecos  c-xrU 
vulgo  significat.  Attamen  qutU  etiam  pro  substantia  sumitur; 

(1)  Distinguitur  autem  essentia  rei  tnclaphysica  el  physmi,  mi  supra  ex- 
posuimus, Tracl.  Do  Deo,  cap.  1,’arl.  2,  n.  49seqq. 

hinc  duae  illae  saeculo  IV  tam  celebratae  voces,  of,-,oou<rio?  et 
ofA<\if,va-'io5.  Prior,  quae  idem  sonat  ac  consubstantialis,  a Patri- 
bus Nicaenis  Symbolo  inserta  est,  ut  praecluderetur  Arianis 
omnis  elabendi  ac  tergiversandi  via,  et  absque  ulla  ambigui- 
tate definiretur.  Filium  unius  esse  et  ejusdem  cum  Patre  sub- 
stantiae.— Posterior  similem  substantia  significat,  et  in  prioris 
locum  suffecta  est  a pluribus,  quibus  vox  ideo  dis- 

plicebat, quod,  ut  aiebant,  in  Scripturis  non  exstaret,  ac  in 
Paulo  Samosateno,  anno  272,  damnata  esset;  sive  verius, 
quod  singulari  sua  vi  et  perspicuitate  omnes  Arianorum  artes 
eluderet. 

10.  Natura  non  raro  sumitur  pro  essentia;  proprius  tamen 
naturae  conceptus  cum  conceptu  essentiae  non  confunditur. 
Essentia  enim  respicit  entis  esse,  natura  vero  ejus  agere. 
Essentiae  notio  repraesentat  ens  tanquam  constitutum,  naturcB 
notio  ens  exhibet  tanquam  principium  activum.  Itaque  na- 
tura licet  re  sit  idem  cum  essentia,  ab  hac  tamen  virtualiter 
distinguitur,  et  describi  potest  : Primum  principium  el  sub- 
jectum omnis  activitatis  in  ente  (i). — Quod  si  in  sua  integritate 
spectetur,  natura  praeter  principium  activitatis,  complectitur 
activitatem  ipsam,  seu  omnes  facultates  quae  ad  specificam 
entis  perfectionem  pertinent.  Sic  integraliter  sumpta  natura 
hominis,  non  tantum  substantiam  animalem  et  rationalem, 
sed  etiam  facultates  omnes,  ut  intelligentiam,  voluntatem, 
sensus  externos  et  internos  comprehendit. 

11.  Hic  animadvertendum,  in  Deo  integritatem,  neque  ab 
essentia  neque  a natura  realiter  distingui ; ipsam  autem  na- 
turam ab  essentia  virtualiter  quidem  distingui,  ratione  ta- 
men longe  alia  ac  distinguuntur  in  creatis  (2).  Quare  iii 
divinis  essentia  et  natura  idem  sonant,  et  promiscue  accipi 
solent. 

12.  Ad  exprimendum  quod  latine  natura  dicitur,  Gi^eci 
▼ocem  (pi/Vtff  ut  plurimum  usurpant;  qui  quidem  cpua-iioe  sen- 
sus, inter  alios  plures,  germanus  vulgatusque  in  primis  esse 
videtur. 

(1)  Cf.  S.  TLom.  1 p.  q.  29,  art.  1 ad  4. 

(2) Cf.  Supra,  iracl./le  Z>eo;cap.  2,  art.  \,  n.  64  seqq. 

13.  Forma  generatini,  est  illud  quod  in  ente  se  habet  ut  de~- 
terminans  ejus  esse  : v.  g.  in  homine,  forma  determinans  ma- 
teriam ad  esse  corpus  humanum^  est  anima;  vel  etiam,  forma 
determinans  totum  ens  ad  esse  hominem^  est  humanitas.  — 
Hinc  forma  quoque  dicitur,  id  quo  ens  est  tale  vel  tale.  Hinc 
ille  modus  loquendi  : res  formaliter  speciata ; (\\xo  significatur 
res  spectata  pnecise  qua  talis.  Hinc  et  effata  : Forma  dat  esse 
rei,  dat  distingui,  dat  nominari  (i). 

14.  Forma  varie  dividitur.  Ratione  suhsistentix,  est  subsi- 
stens  seu  spiritualis,  ut  angelus,  anima  humana;  vel  non  sub- 
sistens seu  materialis,  ut  anima  brutorum.  — Ratione  subjecti, 
forma  est  vel  receptibilis  seu  informans,  ut  anima ; vel  non 
receptibilis,  ut  forma  angelica,  forma  Dei. 

15.  Y ovmdi  receptibilis  definiri  potest : Id  quod  per  sui  unio- 
nem mutuo  per fectivam  cum  aliquo  subjecto,  determinat  illud 
ad  certum  esse.  Ens  exsurgens  ex  unione  fornix  et  subjecti,  di- 
citur compositum,  concretum.  Quoniam  autem  in  compositis 
corporeis,  pars  determinabilis  est  elementum  illud  passivum 
quod  appellatur  materia,  ideo  factum  est,  ut  in  omni  alio 
composito  pars  determinabilis,  seu  subjectum,  etiam  materia 
sit  appellata ; quo  generali  sensu  materia  definiri  potest : Il- 
lud quod  in  ente  se  habet  ut  determinabile  vel  determinatum  per 
formam. 

16.  Forma  receptibilis  distinguitur  in  physicam,  quae  in  re- 
bus corporalibus  invenitur;  metaphy  sicam,  cpxxt  in  rebus  me- 
taphysicis  mente  discernitur,  ut  humanitas  in  homine,  divi- 
nitas in  Deo ; et  moralem  vel  analogam,  qu*  in  compositis 
moralibus,  puta  actibus  virtutum,  sacramentis,  etc.  discerni- 
tur, et,  analogice  forma  vocatur. 

17.  Forma  physica  subdividitur  in  qualis  est 

anima  in  homine;  et  accidentalem,  qualis  est  calor  in  aqua, 
lux  in  crystallo,  figura  in  statua. 

18.  N.  R.  Notio  formx  notionibus  essentix  ac  naturx  afii- 
nis  est;  ita  tamen  ut  cum  hisce  nequaquam  confundi  possit. 
Etenim  licet  forma  metaphysica,  v.  g.  humanitas,  sit  ipsa 
entis  essentia  ac  natura,  idem  de  aliis  formis,  v.  g.  de  phy- 
sica, dici  nequit.  Nam  forma  physica,  ut  est  anima  in  ho- 

(l)Cf. S.  Thom.  Contra  Gentes,  \\h.  2,  c.  54. 

mine,  potest  quidem  esse  elementum  essentiae,  pars  natur*  ; 
tamen  tota  essentia,  tota  natura  non  est. 

19.  Subjectum  ex  modo  dictis,  illud  est  quod  in  composito 
locum  tenet  partis  determinabilis,  seu  materix. — Latiore  vero 
sensu;  nomine  subjecti  venit  id  omne,  cui  aliquid  inest,  ad- 
hxret  vel  attribuitur , sive  realiter  sive  mentaliter,  licet  non 
per  modum  form*.  Sic  humanitas  Christi  dici  posset  sub- 
jectum, respectu  personalitatis  Verbi  : quia,  licet  humanitas 
et  Verbi  personalitas  non  se  habeant  ad  invicem  ut  materia 
et  forma,  quippe  qu*  non  se  mutuo  perficiant;  tamen  se 
habent  ut  terminus  et  terminatum,  ita  ut  Verbi  personalitas, 
tanquam  terminus,  insit  humanitati,  tanquam  subjecto  termi- 
nato. 

20.  Substantia,  — Sicut  esse  rei  quatenus  illam  constituit 
dicitur  essentia,  quatenus  autem  est  principium  agendi  dici- 
tur wufMuu ; ita  quatenus  in  se  existit  dicitursufes^a/ifia.  Defini- 
tur enim  substantia  : £’ns  in  se  existens,  seu,  ens  non  indigens 
subjecto  cui  inhxreat.  — Scilicet  generatim  ens  substantiale 
est  illud,  quod  essentialiter  refertur  ad  subsistentiam  (i)  pro- 
priam : id  est,  ad  standum  in  se.  Potest  autem  eo  referri  du- 
pliciter : vel  per  aptitudinem  ad  habendam  illam  subsisten- 
tiam, et  tunc  communissime  vocatur  simpliciter  substantia; 
vel  quatenus  essentialiter  conferens  ad  illam  aptitudinem,  vel 
quatenus  eam  terminans,  et  tunc  dicitur  potius  substantiale. 
Sic  spectato  homine,  caro,  sanguis,  humana  natura,  dicetur 
substantia  ; unio  vero  inter  animam  et  corpus,  non  dicetur 
substantia,  sed  aliquid  substantiale ; item  ipsa  subsistentia 
propria  humaiice  natur*,  non  substantia,  sed  terminus  sub- 
stantialis, modus  substantialis  vocabitur. 

21.  Dictum  est,  ens  substantiale  illud  esse  quod  refertur  ad 
subsistentiam ; nam  ex  eo  quod  ens  referatur,  etiam 
essentialiter,  ad  subsistentiam  alienam,  seu  ad  subsistendum 
in  alio,  non  proprie  dicetur  substantiale  vel  substantia.  Sic 
accidentia,  ut  extensio,  color  in  corporibus,  cum  naturali- 
ter (2)  referantur  ad  subsistendum,  non  in  se  ipsis,  sed 

(1)  De  subsistentia,  infra,  n.  25. 

(2)  Per  miraculum  lamen,  accidentia  etiam  sine  subjecto  existere  posse, 
communioropinio  tenet.  Quo  differunt  accidentia  a meris /norf/s,  quales  ex. 
gr.  sunt  actio,  cogitatio,  sensatio,  qui  essentialiter  subjecto  inhaerent. 

in  corporibus  quibus  adhsereiit , non  dicuntur  substan- 
tialia. 

22.  Substantia  autem  est  vel  incompleta\Q\  completa ; et  qui- 
dem talis  esse  potest  sub  duplici  respectu,  nempe  quoad  na- 
turam et  quoad  substantialitatem,  i)  Dicitur  incompleta  vel 
completd.  quoad  naturam^  prout  res,  spectatis  notis  ejus  essen- 
tialibus, ordinatur  ad  unionem  intrinsecam  et  proprie  dictam 
cum  alia  substantia,  ita  ut  inde  exoriatur  tertia  diversa  ab 
utraque ; — vel  prout  eo  non  ordinatur.  Sic,  ex.  gr.  anima 
iiumana  est  substantia  incompleta  quoad  naturam,  quia  or- 
dinatur ad  corpus.  2)  Substantia  dicitur  incompleta  vel  com- 
pleta quoad  substantialitatem,  pfout  caret  vel  non  caret  ter- 
mino, seu  subsistentia  connaturali.  Sic,  aliquis  homo,  ex.gr. 
Petrus,  est  substantia  completa,  non  tantum  in  ratione  na- 
turse,seu  etiam  in  ratione  substantialitatis. — Humanitas  vero 
Christi,  secundum  se  spectata,  est  completa  in  ratione  natu- 
rae, (et  quidem  perfectissime,)  sed  est  incompleta  quoad  sub- 
stantialitatem ; quia  subsistentia  connaturali  caret,  et  super- 
iiaturaliter  subsistit  in  Verbo. 

23.  Substantia  completa  quoad  substantialitatem  tantum, 
dicitur  subsistens  : ut  estv.  g.  anima  humana  a corpore  sepa- 
rata.— Substantia  completa  quoad  naturam  simul  et  substan- 
tialitatem propriam  ac  connaturalem,  vocatur  suppositum ; 
et  si  intellectualis  natura  sii,  persona. 

24.  NOTA.  Hsec  quatuor  : essentia,  natura,  forma,  substantia, 
licet  conceptu  formali  distinguantur,  in  sermone  tamen  de 
divinis  idem  sonant,  quotiescumque  opponuntur 

Ratio  est,  quia  in  Deo,  propter  infinitam  simplicitatem,  quee- 
cumque  non  sunt  subsistentia,  identificantur  adaequate  cum 
essentia, 

2o.  Subsistentia  (i)  est  id  quo  substantia,  seu  natura 
substantialis,  constituitur  independens,  in  sua  existentia  et 
operatione,  ab  unione  intrinseca  cum  alia  substantia,  et 
incommunicabilis  alteri  ut  supposito  eam  complenti  ; ac 
proinde,  ut  dici  solet,  est  id  quo  substantia  evadit  sui  juris 

M'  Proprie  dicta  subsistentia  hic  intelligitiirrnam  et  distinguitur  subsi- 
stentia hnpropric  dicta,  quse  tantum  tribuit  naturje  perseitatem  indepen- 
dejdiie  a subjecto  sustentante.  Cf.  Autoine,  De  Trinit.  cap.  4,  art.  2. 

physici,  fitque  adaequatum  et  incommunicabile  principium 
suarum  operationum,  et  domina  suarum  affectionum.  Non 
absimili  sensu  dicitur  quoque  substantia  individua  (i). 

26.  Suppositum,  ut  modo  dictum,  est  substantia  completa, 
non  solum  quoad  substantialitatem,  id  est,  habens  connatu- 
ralem  subsistentiam ; sed  etiam  completa  quoad  naturam. 
Hinc  aliquis  homo,  v.  g.  Petrus,  est  suppositum  ; anima  vero 
humana  separata,  non  est  suppositum  ; humanitas  Christi  non 
habens  connaturalem  subsistentiam,  non  est  suppositum,  sed 
pertinet  ad  suppositum  Verbi  incarnati. 

27.  Persona  est  suppositum  rationale  seu  intellectuale. 

28.  Personalitas  est  ratio  constitutiva  personse,  seu  id  ex 
quo  persona  habet  ut  sit  persona ; sive  etiam,  est  ille  existendi 
modus,  vel  quasi  modus,  quo  fit  ut  substantia  intelligens  sit 
sui  juris.  Personalitas  etiam  subsistentia  suppositi  intellectua- 
lis vocari  potest. 

29.  Uuod  Latinis  tam  suppositum  quam  persona,  idem 
Graecis  sonat  iTtoa-Tacns  \ quae  vox  antiquitus,  modo  pro  sub- 
stantia, modo  pro  persona  accipiebatur.  Unde  sacculo  IV 
dissidium  inter  Paulinum  et  Meletium  Antiochenum  obor- 
tum esi  : cum  Paulinus  iTiia-Tua-iv  pro  substantia  accipiens, 
unicam  in  Deo  iTtUro.TD»  diceret;  Meletius  vero,  eamdem  vo- 
cem accipiens  pvo persona,  tres  in  Deo  iTroa-ruTii?  confiteretur. 
Quod  dissidium  in  Concil.  Alexandrino,  an.  362,  a S.  Atha- 
nasio  compositum  est.  Ex  illo  fere  tempore  ita  fuit  vocis 
illius  hxa  significatio,  ut  deinceps  non  nisi  pro  denotanda 
persona,  sive  etiam  subsistentia  fuerit  usurpata. 

30.  fei  qua3ratur  quidnam  hypostasis,  suppositum,  persona, 
superaddat  naturai  seu  substantiae  in  creatis  : dua3  sunt  prae- 
cipua; lijter  Doctores  sententia.  Prior  tenet,  suppositum 
nihil  reale  addere  super  naturam  individuam;  sed  solum 
duplicem  negationem  : nempe  non  esse  actu  in  alio,  nec  ad 
id  aptum  esse,  scilicet  aptitudine  naturali.  Qua  duplex  ne- 
gatio sequitur  intrinsecam  perfectionem  existentia,  quam 
habet  natura  substantialis  individua,  nisi  divinitus  pra- 
veniatur.  — Altera  sententia,  qua  communior  est,  statuit, 
rationem  hypostaticam  addere  natura  proprietatem  quam- 

(1)  s.  Thum.  1 p.  q.  40,  art.  3. 


52. 


TRACT.  VI.  DE  SS.  TRINITATE. 


378 

dani  positivam  et  realem,  a natura  distinctam;  non  tamen 
tanquam  rem  a re,  sed  tanquam  modum  a re,  modum  non 
accidentalem',  sed  substantialem  intrinsecum.  Superaddit 
scilicet  modum  existendi  in  se,  et  per  se  : ita  utexistat  non 
solum  independenter  a subjecto  sustentante,  sed  etiam  incom- 
municahiliter  respectu  alterius  suppositi  seu  persona3  (1). 

31.  Principium  definitur  : Ens  in  se  continens  originem 
alterius  ;\e\  etiam  : Ens  ita  influens  in  alterum  ut  huic  tribuat 
esse,  id  est,  alterum  producens.  Hoc  alterum,  qui  terminus 
est  influxus,  vocatur  principiatum  vel  productum. 

32.  Principium  distinguitur  in  'purum  et  causale.  Princi- 
pium purum  est  id  quod  communicat  alteri  essentiam,  seu 
esse  numerice  identicum  suo,  ac  proinde  terminum  producit 
non  prcecise  alium  sed  alterum  tantum.  Sic  in  divinis.  Pater 
est  principium  Filii.  — Causale  autem,  vel  causa,  est  princi- 
pium communicans  alteri  essentiam,  saltem  numerice  di- 
stinctam a sua ; quare  recte  definitur  : Principium  producens 
aliud  natura  distinctum,  quod  vocatur  effectus.  Actione  prin- 
cipii pMri  non  producitur  natura  illa,  quae  communicatur  dXtevv 
ceu  principiato  : actione  autem  principii  causalis,  natura  illa 
producitur.  Sic  in  creatis,  pater  est  causa  filii.  — Causa  divi- 
ditur in  extrinsecam  et  intrinsecam.  Extrinseca  est  vel  finalis 
vel  efficiens,  quo  reducitur  et  exemplaris;  intrinseca  vero, 
formalis  vel  materialis. 

33.  Principii  vocabulum,  quando  usurpatur  ut  oppositum 
causee,  supponit  pro  puro. 

34.  Sicut  principium  distinguitur  in  causale  et  non  causale 
seu  purum,  habita  ratione  illius  esse,  quod  termino  commu- 
nicat; ita  etiam  utrumque  potest  subdistingui  higeneraticum, 
et  non  generativum,  habita  ratione  influxus,  quo  esse  commu- 
nicat principiato,  seu  termino  suo. 

35.  Influxus  tam  principii  quam  causae,  appellatur  actio; 
et  ipsum  principium,  agens.  Actio  principii  est  pura;  causai 
vero,  non  pura,  et  dicitur  etiam  effectio. 

36.  Principium  purum  et  causale  adaequate  sumptum, 
constat  quasi  duobus  elementis,  quae  vocantur  principium 
quod  et  principium  quo. 

(1)  Cf.  Suarez,  tom.  25,  Metaphys.  Disput.  34, 

37.  Principium  quod,  seu  denominationis,  cui  agentis 
denominatio  tribuitur,  est  ipsum  suppositum  agens.  Sic, 
cum  homo  intelligit,  principium  intellectionis  quod^  est 
ipse  homo.  Hinc  illud  manavit  effatum  : Actiones  sunt  suppo- 
sitorum. 

38.  Principium  quo  est  forma,  qua  suppositum  agit.  Di- 
viditur in  remotum  et  proximum.  Remotum  est  natura,  quae 
principium  est  omnis  motus;  proximum  vero  est  poten- 
tia seu  facultas,  cujus  proprie  est  actio.  Sic,  cum  homo  in- 
telligit, principium  quo  remotum  est  ipsius  natura  intelle- 
ctualis; /)nncq9mm  quo  proximum^  meni  seu  intellectus. 

39.  Hic  circa  principium  et  principiaturn  notanda  sunt 
tria,  i)  Principium  (saltem  principium  quod^)  debet  aliquo 
modo  realiter  distingui  a principiato;  necesse  tamen  non  est 
ut  quoad  essentiam  distinguatur.  — 2)  Necessaria  est  aliqua 
connexio  inter  principium  et  principiaturn,  ita  ut  huic  illud 
necessarium  sit  et  sufficiens  : quae  connexio  proin  est  de- 
pendentia, saltem  improprie  dicta  (i).  — Hinc  3)  principia- 
turn  est  suo  principio  aliquo  modo  posterius,  nimirum  vel 
tempore,  vel  ordine,  vel  ratione. 

40.  Origo,  seu  processio,  est  simplex  unius  ab  alio  ema- 
natio : unde  patet  aliquam  realem  inter  utrumque  distin- 
ctionem intercedere.  In  omni  processione  distinguuntur 
tria  : principium,  actio  et  terminus  processionis.  — Processio 
porro  distinguitur  duplex,  una  ad  intra,  altera  ad  extra,  prout 
fit  secundum  actionem  in  ipso  agente  immanentem,  vel  secun- 
dum actionem  transeuntem  in  extrinsecam  materiam;  unde 
etiam  una  processio  immanens,  altera  transiens  vocatur  (2). 

41.  Processio  quaecumque  vel  est  generativa,  vel  non  gene- 
rativa;  unde  vocabulum  processio,  per  se,  ab  utraque  specie 
praescindit.  In  mysterio  tamen  SS.  Trinitatis,  quotiescumque 
processio  opponitur  generationi,  non  sensu  generico,  sed 
sensu  excludente  generationem  sumitur;  ut  in  Symbolo 
Athanasiano  : Spiritus  sanctus  a Patre  et  Filio,  non  genitus, 
sed  procedens . 

(1)  Dependentia  proprie  dicta  requirit,  ut  esse  quod  tribuitur  termino, 
realiter  distinguatur  ab  esse,  seu  essentia  tribuentis. 

(2) Cf  S.Thom.  1 p.  q.  27,  art.  1 ; item  hujus  tract.  c.  2,  art.  I,§1.  n.  13o. 


380 


TRACT.  VI.  DE  SS.  TRINITATE. 


4i.  Generatio  est  origo  viventis  de  vivente  principio  con- 
juncto^ in  similitudinem  naturec^  vi  processionis  formaliter  (i). 
Duplici  seusu  accipi  potest,  activo  et  passivo.  Generatio 
activa  est  actio  generantis ; est  processio  generati.  — 
Ex  definitione  patet  ad  generationem  proprie  dictam  qua- 
tuor  requiri  : i)  ut  principium  generans  sit  vivens,  et  erum- 
pat inactum,  seu  actionis  terminum  vitaliter  producendum; 
2)  ut  sit  conjunctum,  quatenus  substantia  genitoris  evadat  per 
generationem  substantia  geniti,  vel  tota,  ut  in  generatione 
divina,  vel  partim,  ut  in  generatione  humana;  3)  ut  genito 
communicetur  natura  similis  natur®  genitoris ; 4)  ut  ex  ipsa 
generantis  actione  formaliter  spectata  proveniat  similitudo  na- 
tur®, qu®  inter  genitorem  et  genitum  existit. 

43.  Relatio,  seu  respectus  unius  rei  ad  aliam,  generatim 
describi  potest  : Forma,  vel  quasi  forma,  sic  constituens 
ens,  ut  sub  forma  tali  intelligi  nequeat,  nisi  simul  alterum 
ens  intelligatur.  Ex.  gr.  similitudo  unius  rei  cum  altera;  non 
intelligitur,  nisi  simul  intelligatur  h®c  altera ; neque  habe- 
tur conceptus  filii,  nisi  habeatur  conceptus  patris. 

44.  In  omni  relatione  tria  distinguuntur  : subjectum  re- 
lationis, fundamentum  et  terminus.  Relationis  subjectum  est 
res  qu®  refertur  ad  alteram ; fundamentum  est  ratio  propter 
quam  refertur ; terminus  est  illa  altera  res  ad  quam  refertur. 
Sic,  in  relatione  effectus  ad  causam,  subjectum  est  effectus, 
terminus  est  causa,  fundamentum  est  productio  effectus  per 
causam. 

45.  Pro  vario  fundamenti  genere,  relatio  varie  distingui- 
tur; pr®cipue  vero,  i)  in  essentialem  et  non  essentialem; 
2)  in  immanentem  et  transeuntem. — Vocatur  i)  essentialis  \q\ 
non  essentialis,  seu  accidentalis  relatio,  prout  fundamentum 
essentiale  est  vel  secus.  Eodem  fere  sensu  relatio  dicitur 
intrinseca  enti  vel  extrinseca.  Sic  relatio  creatur®  existentis 
ad  Creatorem,  est  essentialis  et  intrinseca  : etenim,  pone 
creaturam  existere,  impossibile  est  ut  ipsa  ad  Creatorem 
suum  non  referatur.  Relatio  effectus  ad  causam,  principii 
ad  principiatum,  item  intrinseca  et  essentialis  est.  E contra, 
relatio  similitudinis  hominis  cum  homine,  quoad  colorem 

(1)  Cf.  S.Thom.  1 p.q.  27,a.2. 

et  staturam,  extrinseca  et  accidentalis  est.  — Dicitur  2)  re- 
, latio  immanens  vel  transiens^  prout  fundamentum  est  actio 
immanans  in  principio,  vel  transiens  a principio  in  extrin- 
secum  terminum.  Sic,  relatio  patris  ad  filium  in  humanis, 
est  transiens ; Patris  vero  ad  Filium  in  divinis,  est  imma- 
nens. Sic  etiam  in  humanis,  relatio  hominis  ad  suam  cogi- 
tationem est  immanens,  quia  actus  cogitandi  in  ipso  cogi- 
tante immanet. 

46.  Ordo  quandoque  sumitur  pro  relatione.  Restrictiore 
autem  sensu,  dicitur  de  relatione  convenienti  plurium  in 
unum;  quod  unum  tunc  principium  ordinis  appellatur.  — 
Sicut  relatio,  ita  et  ordo  non  necessario  importat  dependen- 
tiam inter  ordinata. 

47.  Trinitas y graece  vi  vocis  numerum  ternarium 

indicat;  vi  acceptionis  vero  ab  Ecclesia  consecratae,  trium 
personarum  in  una  divina  natura  existentiam  significat.  — 
Eruditi  vulgo  sentiunt  hanc  . vocem  a S.  Theophilo  Antio- 
cheno, sub  finem  II  saeculi,  primo  graeca  forma  usurpatam, 
mox  ad  latinam  defluxisse.  Sat  verisimile  est,  huic  adhi- 
bendae dedisse  locum  ista  S.  Joan.  I Epist.  V,  7,  verba  : Tres 
sunt  qui  testimonium  dant  in  coelo.  Pater,  Verbum  et  Spiritus 
sanctus  : et  hi  tres  unum  sunt  : in  quibus,  non  quoad  sonum 
quidem  syllabarum,  sed  quoad  sensum  certe  Trinitas  repe- 
ritur  (i). 

§ III.  Doctrina  catholica. 

48.  Deus  est  Trinitas  : seu  tres  sunt  in  una  divina  essentia 
personae.  Pater,  Filius  et  Spiritus  S.,  realiter  distinctae, 
aequales  et  consubstantiales  (2). 

49.  Pater  est  ingenitus.  Filius  a Patre  genitus.  Spiritus  S. 
a Patre  Filioque  proeedit  (3). 

50.  Omnia  in  Deo  sunt  tribus  personis  communia,  atque 
unum  et  idem,  ubi  non  obviat  relationis  oppositio  (4). 

51'.  Personae  tres,  non  sunt  realiter,  sed  tantum  virtualiter 
ab  essentia  divina  distinctae  (o). 

(1)  Cf.  Petav.  Dc  Trinit.  lib.  8,  c.  9.  n.  2.  — (2)  Symb.  Nicaen.  et  Athan., 
Later.  IV,cap.  Firmiter. — (o)  Symb.  Athan.^et  Cone  Lugd.  II,  in  Defin.dc 
process.  Spir.  S. — (4)  Eugen.  IV,  Decret.  pro  Jacob.,  Later.  IV,  c.  Firmiter. 

(5)  Cone.  Rhem.  eelebratum  ab  Eugen.  III;  Later.  IV,  cap.  Firmiter. 

52.  Agnoscenda3  sunt  in  divinis  personis  proprietates, 
processiones,  relationes,  missiones  (i). 

§ IV.  Errores  contrarii. 

03.  Errores  prfecipui  SS.  Trinitatis  mysterio  adversantes, 
sunt  : Sabellianismus  seu  modalismus,  Pauliafiismus,  Photi- 
nianismus,  Socinianis/nus  : qui  directe  Trinitatem  destruunt; 
et  Arianismus  ac  Macedonianismus  : qui  eamdem  perimunt 
indirecte. 

04.  SabeUius,  saec.  II,  dicebat  : Unus  Deus  est ; quae  dicuntur 
personae,  tantum  respectus  sunt,  vel  modi  divini  : dicitur 
Deus  Pater,  quatenus  creator;  Filius,  quatenus  incarnatus; 
Spiritus  S.,  quatenus  sanctificator  est.  — Sabellius  fuit  da- 
mnatus a Victore  I,  Pontifice. 

53.  Paulus  Samosatenus,  saec.  III,  dicebat  : Unus  Deus  est, 
cujus  Filius  est  Verbum  TrpocpopiKov,  seu  prolatitium,  quod  in 
Christum  Mariae  filium  fuit  prolatum,  ipsique  sapientiam 
suam  divinam  communicavit.  Verbum  autem  illud,  ante- 
quam in  Christum  descenderet,  erat  a Patre  indistinctum  (2). 
— Damnatus  iste  error  a Felice  I. 

56.  Photinus,  saec.  IV,  praecedentis  utriusque  errores  con- 
jungens, statuit,  Deum  esse  solitarium  : Verbum  et  Spiri- 
tum S.  esse  meram  Patris  extensionem  ad  extra;  Christum 
esse  merum  hominem.  Damnatus  Concil.  Mediol.  an.  346. 

57.  Socinus  uterque,  Laelius  et  Faustus,  saec.  XVI,  Sabel- 
lianismum  renovarunt,  et  sectae  Unitaria^  seu  Antitrinitariae 
auctores  exstiterunt. 

58.  Arius,  saec.  IV,  docebat  Verbum  esse  creaturam,  excel- 
lentissimam quidem,  non  tamen  Patri  consubstantialem. 
Damnatus  Cone,  oecum.  Nicaeno,  I,  an.  325.  — Post.  Cone. 
Nic.,  Arianismus  in  varias  factiones  divisus  est;  quarum 
praecipuas  constituebant  Eusebiani,  duce  Eusebio  Nicome- 
diensi;  et  Anomoei,  ducibus  Aetio  et  Eunomio.. — Porro 
Anomoei  duas  alias  sectas  ediderunt  : -i)  Homeeusianos,  seu 
Semiarianos  : qui  dicebant,  Filium  omni  ex  parte  esse  Patri 
similem,  etiam  substantia  : sicut  in  creatis  filius  similis  est 
Patri ; 2)  IJomoeanus  seu  Acacianos  : qui  Verbum  simile  Patri 

(1)  Symbol.  Concilii  Toletani  XI,  an.  675.  — (2)  Epiphan.  liser.  65. 

dicebant  in  omnibus,  excepta  substantia  : ita  ut  Patris  ima- 
ginem ad  instar  statuae  referret.  — Concilia  in  Arianorum 
causa  celebrata,  haec,  praeter  Nicaenum,  fuere  praecipua  : Sar- 
dicense  (347),  Mediolanense  (347),  Ariminense  (359);  ipsis 
Arianis  interim  conciliabula  celebrantibus  : Sirmiensia,  Are- 
latense,  Ancyranum.  — Fidei  propugnatores  praecipui  ad- 
versus Arianos  surrexerunt  : S.  Sylvester  Pontifex,  Athana- 
sius,  Eustathius  Antiochenus,  Julius  Romanus  et  Liberius, 
Hilarius  Pictav.,  Eusebius  Vercell.,  Cyrillus  Hieros.,  Ephrem 
Edessenus,  Rasilius,  Gregorii  ambo  Nyssenus  et  Nazian- 
zenus,  Chrysostomus,  Ambrosius,  Hieronymus  et  Augusti- 
nus. 

59.  Perduravit  Arianismus  in  Oriente  usque  ad  Gratiani  et 
Theodosii  tempora,  cujus  edicto  an.  380  exstinctus  est. — At  in 
Occidentem  perlatus  diutius  perstitit.  Nam  cum  per  Ulphilam, 
Episcopum  arianum,  inter  Vandalos,  Visigothos,  Herulos  et 
Longobardos  fuisset  propagatus,  a Longobardis  in  Italiam,  a 
Visigothis  in  Hispaniam  et  a Vandalis  in  Africam  delatus,  ibi- 
dem duravit  usque  ad  saeculum  VI. 

60.  Macedonius  consubstantialitatem  Verbi  admittebat ; Spi- 
ritum sanctum  vero  inter  creaturas  relegabat.  Damnatus  fuit 
Cone.  Constantinop.  I,  an.  381. 

61.  Obscuriores  hxretici,  qui  circa  Trinitatem  errarunt 
fuere  : Sinion  Magus,  Ebion  et  Cerinthus,  saec.  I ; Carpocrates 
et  Gnostici,  Artemon  et  Theodotus,  saec.  II;  Praxeas,  NoetusQt 
Patripassiani,  saec.  III ; Priscillianistx,  saec.  V ; Philoponus  et 
Tritheitx,  saec.  VI. 

62.  Abbas  Joachim,  qui  unitatem  in  divinis,  non  veram  et 
propriam,  sed  quasi  collectivam  et  similitudinariam  statuisse 
videtur,  damnatus  est  in  Cone.  Later.  IV. 

63.  Roscelinus,  ex  nominalismi  sui  principiis  statuens,  ni- 
hil existere  nisi  individua,  et  mentis  distinctiones  omnes  esse 
mera  nomina,  et,  ut  aiebat,  flatum  vocis  ; in  Trinitate  esse 
quasi  tres  Deos,  asseruit, 

64.  Abaelardus,  audaci  ac  superbo  ingenio  indulgens, inter 
alios  errores  in  Sabellianismum  incidit,  damnatusque  est  in 
Cone.  Suessionensi  ac  Senonensi,  1140. 

65.  Gilbertus  Porretanus  divinam  essentiam  realiter  a 
Personis  distinguebat , damnatusque  est  in  Cone.  Rhe- 
mensi,  1148. 


§ V.  Divisio  Tractatus. 

66.  Ut  theologica  de  SS.  Trinitate  doctrina  plene  expona- 
tur, ipsum  imprimis  mysterii  dogma  est  demonstranduna ; 
deinde,  quoad  humanae  rationi  concessum  est,  ejusdem 
mysterii  characteres  distinctius  inspiciendi  sunt.  Unde  dua 
capita  : 


Caput  I,  de  SS.  Trinitatis  veritate. 

Caput  II,deS5.  Trinitatis  characteribus . 


CAPUT  PRIMUM. 


DE  SS.  TRINITATIS  VERITATE. 


67.  Dupliciter  SS.  Trinitatis  mysterium  considerari  potest  r 
in  suo  comp/ejrw, trinam  spectando  in  uno  Deo  personam  ; vel 
per  partes,  tum  distinctas  personas,  tum  substantiam  unam, 
singillatim  contemplando.  Hinc  tres  articuli  : 

Articulus  I,  de  SS.  Trinitate  generatim. 

Articulus  II,  de  divinitate  Filii  et  Spiritus  S.  speeiatim. 

Articulus  IU,  de  naturae  divincein  tribus  personis  unitate. 

ARTICULUS  I. 

DE  SS.  TRINITATE  GENERATIM. 

68.  De  Trinitatis  mysterio  generatim  spectato  quteri  potest, 
quomodo  hominibus  innotuerit  vel  innotescere  potuerit,  et 
quomodo  ejus  veritas  certissime  nobis  constet.  Quae  ut  ordine 
tractentur  statuendae  sunt  : 

Quaestiones  de  cognitione  SS.  Trinitatis. 

Propositio  de  veritate  SS.  Trinitatis. 

QU.^STIONES. 

1“  Undenam  oriri  nobis  posse  SS.  Trinitatis  notitia  concipitur?  — 
Quid  naturalis  ratio  valet  ad  cognoscendam  et»probandam  SS.  Tri- 
nitatis existentiam  ? — 3®  Quomodo  omnimoda  rationis  impoten- 
tia, sive  ad  probandum  sive  ad  impugnandum  hoc  mysterium,  osten- 
ditur ? — Quomodo  respondendum  objectionibus  ? — 5“  Quibus 
argumentis  de  existentia  SS.  Trinitatis  humanx  rationi  certo  con- 
stat ? — 6®  Aw  mysterium  SS.  Trinitatis  sub  velere  Testamento  inno- 
tuit? — 7"  Ex  quibus  prxcipue  Y.  T.  testimoniis,  pluralitas  ac  tri- 
nitas personarum  in  Deo,  eruitur? 

69.  QUAiR.  U Undenam  oriri  nobis  posse  SS.  Trinitatis  no- 
iitia  concipitur?  — R.  Existentia  Trinitatis,  sicut  reliqua  ad 

Deum  pertinentia,  vel  ratione  vel  revelatione  concipitur  no- 
bis innotescere  posse.  Cum  autem  revelatio  in  tres  partes 
distingui  possit,  dicendum.  Trinitatis  notitiam  forte  ad  nos 
derivari  posse  quatuor  ex  fontibus  : ex  ratione,  ex  vetere 
Testamento,  ex  novo  Testamento,  ex  Traditione.  — Hic  no- 
tasse juverit  rationem  distingui  duplicem  : naturalem,  seu 
nudam  rationem,  propriis  principiis  insistentem  ; et  rationem 
theologicam,  quae  aliquo  principio  revelato  innititur. — Porro 
ratio  naturalis  subdistingui  potest,  prout  est  in  homine  jam 
illuminato  per  revelationem,  aut  prout  est  mere  naturalis 
omnino  nuda  et  infirma,  ut  in  homine  gentili  deprehendi- 
tur. 

70.  Q.  2®  Quid  ratio  naturalis  ad  cognoscendam  et  proban- 
dam SS.  Trinitatis  existentiam  valet?  — R.  Observandum  est, 
i)  probari  aliquid  posse  duobus  modis,  positive  scilicet  vel 
negative.  Positive  quidem,  cum  ex  ipsis  rei  visceribus  ac 
principiis,  aut  ex  aliis  necessario  et  proprie  cum  re  con- 
nexis, probatio  eruitur.  Negative  autem,  cum  ab  iis  quae  in 
contrarium  objiciuntur,  aliquid  vindicatur;  quod  minus 
accurate  probari  dicitur.  2)  Aliquid  positive  probari  posse 
iterum  dupliciter  : verosimili  nempe  ac  probabili  duntaxat 
conjectura;  aut  certa  et  evidenti  ratione,  quae  sola  demon- 
stratio vocatur.  3)  Cum  quaeritur  an  hoc  mysterium  ratio 
assequi  possit,  duplici  item  sensu  controversiam  hanc  intel- 
ligi  ac  institui  posse  : seclusa  nimirum  fide,  aut  eadem  sup- 
posita. 

71.  His  praemissis,  respondeo  i)  tres  dari  de  re  proposita 
sententias.  Prima  asserit  hoc  mysterium,  sola  ratione  duce, 
et  citra  ullum  Fidei  auxilium,  posse  demonstrari ; secunda  id 
quidem  fieri  posse  affirmat,  sed  tantum  praelucente  Fide  ; 
tertia  utrumque  respuit.  Prima  sententia  est  Claudiani  3ia- 
merti,  Ecclesiae  Viennensis  saec.  V presbyteri,  et  ut  videtur 
etiam  Raymundi  Lulli  : secunda,  Petri  Abaelardi,  et  forte 
etiam  Richardi  Victorini  et  Henrici  Gandavensis ; tertia  est 
omnium  vulgo  Theologorum. 

72.  Respondeo  2)  : e communi  Theologorum  sententia 
tenendum  est : a)  solius  rationis  ope,  citra  Fidei  auxilium 
demonstrari  mysterium  SS.  Trinitatis  nequaquam  posse. 

Prov.  XXV,  27 : Qui  scrutator  est  majestatis  opprimetur  a gloria. 
— Matth.  XI,  27  : Nemo  novit  Filium  nisi  Pater;  neque  Patrem 
quisnovit  nisi  Filius, et  cui  voluerit  Filius  revelare. — S.Alhana- 
sius,  Epist.  ad  Serapionem  :0  stulti,  inquit  ad  Arianos, 

<id  omnia  audaces  et  preecipitesl  Quare  non  potius  SS.  Trinitatem 
curiose  scrutari  desinitis,  eamque  esse  duntaxat  creditis?  magi-- 
strum  Apostolum  hac  in  re  imitati,  cujus  hdec  sunt  verba  : Cre- 
dere enim  oportet  accedentem  ad  Deum, 

73.  Tenendum  b)  non  magis  demonstrari  ope  solius  ratio- 
nis, idem  mysterium  posse,  etiam  posita  Fide;  quod  iisdem 
momentis  evincitur. 

74.  Tenendum  c)  posita  semel  Fide,  nonnullas  in  rebus 
creatis  imagines  reperiri  posse,  quas  mysterium  Trinitatis 
aliquatenus  adumbrent,  ejusque  innuant  convenientiam. 
Etenim  SS.  Patres  multas  id  genus  attulerunt,  sive  duarum, 
sive  trium  simul  personarum  imagines,  nimirum  : Luminis 
de  lumine  accensi ; solis,  radii,  ac  splendoris  ex  ambobus  emi- 
cantis (i); — fontis,  rivi,  ac  fluminis  ex  utroque  profluentis  (2); 

— radicis,  trunci  ei  rami  in  eadem  arbore  (3);  trium  lucer- 
narum in  eodem  cubiculo  positarum,  quffi  unum  idemque 
lumen  effundunt  (4)  : — ignis,  splendoris,  caloris,  quae  cum 
sint  tria,  unum  tamen  sunt  lumen  (o) ; — intelligentidc,  volun- 
tatis et  mpnoridc;  quae  tria  distincta  quidem  sunt,  intime 
tamen  in  una  eademque  anima  conjunguntur  (6). 

7o.  Tenendum  d)  rationem,  sicut  demonstrare  Trinitatem 
non  valet,  ita  nihil  ad  ipsam  impugnandam  valere. 

76.  Q.  3®  Quomodo  ab  intrinseco  ostenditur,  rationem,  sicut 
ad  demonstrandam,  ita  ad  impugnandam  Trinitatem,  nihil 
prorsus  valere?  — R.  Ratio  naturalis  in  primis  ad  Trinitatem 
demonstrandum  nihil  valet,  quia  haec  demonstratio  fieri  de- 
beret a posteriori,  vel  a priori,  vel  a simultaneo;  at  ex  nullo 
horum  fieri  potest.  Etenim  non  a posteriori,  hoc  est,  ex 
effectu  seu  creaturis,  quae  tantum  pendent  a Deo  ut  est  unus, 

(t  j Laciant. ; — Alhan.  Orat.  4 contra  Arianos.  — (2j  Dion.  Alex. ; Athaii. 
Epist.  de  illius  7nente ; Au^ust.  de  fide  et  symb.  c.  9,  n.  17-  —(3)  Tert. 
adv.  Praxeani;  Angust.  ubi  supra.  — (4  Greg.  Naz.  Orat.  5 de  Theologia. 
— (5)  Auctor  sermonis  de  Symbolo  ad  catechiim.  apud  August.  et  ipse  ibid. 

— 6)  Aug.  De  Trin.  1. 14,  c.  8.  — Cf.  S.  Thom.  p.  i,  q.  43,  art.  7 in  corp. — 
Suar.  tom.  1,  tract.  3,  1.  1,  c.  12. 

11011  vero  ut  est  trinus  ; nam  ut  habet  commune  effatum  : 
Opera  Trinitatis  ad  extra  sunt  indivisa;  ergo  nullus  est  effe- 
ctus singulis  Personis  proprius,  per  quem  demonstrari  illae 
queant.  — Neque  a priori,  id  est,  neque  per  causam  : cum 
SS.  Trinitas,  utpote  Deus ‘ipse,  non  habeat  sui  causam 
per  quasi  causam,  seu  rationem  intrinsecam,  puta  per  divini- 
tatem, essentiam  Dei  et  ejusmodi  : ob  motiva  quibus  repu- 
gnat demonstratio  a simultaneo.  — Neque  a simultaneo,  seu 
ex  idea  Trinitatis  : nam  ad  hanc  demonstrationem  requirere- 
tur notio  Trinitatis,  ut  rei  evidenter  non  repugnantis,  imo  ut 
perfectionem  infinitatem  continentis; atqui  haec  notio  natura- 
liter haberi  non  potest,  praesertim  quia  naturaliter  sciri 
nequit,  actionem  puram  seu  non  causalem,  in  qua  divinae 
processiones  fundantur,  non  esse  chimaericam  ;cum  in  crea- 
tis nulla  actio  pura  inveniatur  (i). 

77.  Simili  modo  intelligitur,  cur  ratio  ad  Trinitatem  im- 
pugnandum pariter  sit  inefficax  : impugnatio  enim  haec  fieri 
deberet  per  argumenta  intrinseca,  seu  petita  ex  ipsa  notione 
Trinitatis,  quam  repugnare  ostenderent;  atqui  hoc  fieri  non 
potest,  quum  non  detur  homini  notio  clara  et  distincta  ter- 
minorum personalitatis  et  essentix  in  divinis,  inter  quae  re- 
pugnantia deprehendi  deberet. 

78.  Q.  4®  Quomodo  respondendum  objectionibus?  — R.  Obje- 
ctiones duplicis  generis  distingui  possunt  : aliae  evincere 
conantur  Trinitatis  existentiam  rationis  principiis  demon- 
strari ; aliae,  eamdem  rationis  principiis  repugnare. 

79.  Qui  probare  nituntur  rationem,  ex  sua  nativa  vi,  ad  no- 
titiam Trinitatis  devenire  posse,  afferre  solent  tum  ratiocinia, 
quibus  aliquid  de  Trinitate  concludi  putant;  tum  quamdam 
Trinitatis  speciem,  quam  in  scriptis  Platonis,  Zoroastri  et 
Trismegisti  inveniunt.  — Sed  respondendum,  nulla  ratioci- 
nia id  probare  quod  est  in  quaestione,  tres  nempe  in  una 
natura  divina  esse  subsistentias.  — Dein,  Plato  aliique, 
etiamsi  de  vera  Trinitate,  qualis  a nobis  creditur, loquerentur, 
adhuc  probandi  forent  ex  sua  ratione,  nec  ex  aliena  tradi- 
tione, hanc  notitiam  hausisse.  Sed  neque  veram  Trinitatem 


(1)  Cf.  S.  Tliom.  p.  l,q.  o2,  aiT  1.— Suar.  tom.  l,lract.  5,  lib.  l,cap.  11. 

proferunt.  Plato  enim  (i),  qui  cseteris  videtur  explicitior, 
tria  quidem  in  divinis  distinguit  et  enumerat;  at  nequaquam 
ejus  loquendi  ratio  tres  personas  in  una  numerice  essentia 
satis  innuit.  Probabilior  opinio  tenet  Platonem  quamdam 
trinitatem  intellexisse,  quje  ab  ea  quam  adoramus,  toto  coelo 
diversa  sit  (2). 

80.  Illi  vero  qui  repugnantiam  in  SS.  Trinitate  ostendere 
satagunt,  objectiones  afferre  solent,  in  hoc,  ut  plurimum, 
fundatas  sequivoco,  quod  naturam  cum  persona  confundant, 
sublata  unius  ab  altera  distinctione  virtuali,  quam  in  tractatu 
JJe  Deo  asseruimus.  Itaque  ad  difficultates  solvendas  illa 
distinctio  prae  oculis  habenda  est. 

81.  Praecipuae  hujusmodi  objectiones  ita  quasi  in  fascicu- 
lum colligi  possunt.  Personarum  in  Deo  Trinitas  vario,  aiunt, 
ex  capite  rationi  repugnat  : nimirum  ex  personarum  plura- 
litate, ex  personarum  differentia,  et  ex  personarum  Trini- 
tate. 

82.  Objic.  i)  Repugnat  in  Deo  pluralitas.  Etenim  quod  est 
unum,  excludit  pluralitatem  in  se  ipso  subsistentem;  atqui 
Deus  est  unus  ; ergo.  — K.  Dist.  niaj.  Excludit  pluralitatem 
quacum  non  identificelur,  conc.;  etiam  illam  quacum  identi- 
ficatur,  seu  nequit  esse  identicum  cum  pluribus  subsistenti- 
bus, nego  : id  enim  demonstrari  nequit.  — Concessa  min, 
dist.  conseq.  Ergo  Deus  excludit  pluralitatem,  a qua  realiter 
distinguatur,  conc.;  pluralitatem  subsistentium,  quacum  iden- 
tificetur  realiter,  neg.  conseq. 

83.  Obj.  2)  Atqui  excludit  Deus  quamcumque  pluralitatem 
subsistentium,  seu  personarum ; cum  ha3c  induceret  compo- 
sitionem. Prob.  Ibi  est  compositio,  ubi  est  pluralitas  et  di- 
stinctio realis;  atqui  in  Deo  est  pluralitas  et  realis  dictinctio 
personarum;  ergo.  — R.  Dist.  maj.  Ibi  est  compositio  ubi 
est  pluralitas  et  distinctio  realis,  si  insuper  sit  unio  realiter 
distinctorum,  ^rans.;  aliter,  neg. — Jam  vero  personae  realiter 
distinctae  non  sunt  proprie  unitae  inter  se,  sed  tantum  iden- 


(i)  In  Tirnwo.  — (2)  Cf.  P.  Baltus,  S.  J.  Defense  des  SS.  Peres  accuses  de 
praecipue  iib.  4,  c.  19;  1.  3,  c.  1 ; item  Petav.  De  Trin.  1.  1,' 
c.  1.  2,  8;  — item  Bergier,  Diction.  art.  PlatonismCy  Tr inite plalonique. 

26. 

(lilicatae  cum  essentia.  Videlicet  vel  personae  considerantur 
jiraecisive  al)  essentia,  et  non  constituunt  compositum  : quia 
sui)  lioc  respectu  non  uniuntur,  sed  tantum  distinguuntur; 
vel  considerantur  ut  sunt  in  essentia,  et  iterum  non  consti- 
tuunt compositum  : quia  sub  hoc  respectu  non  uniuntur  sed 
identiticantur. 

84.  Instant.  Atqui  pluralitas  personarum  veram  inducit  in 
Deum  compositionem,  cum  indicet  plures  substantias  inter 
se  aliquo  modo  unitas.  Proh.  Persona  significat  substantiam, 
ut  patet  ex  definitione  Boetii  : Persona  est  rationalis  naturx 
individua  substantia;  ergo  multiplicatis  personis,  multiplican- 
tur in  Deo  substantiae.  — R.  Dist.  prob.  Persona  significat 
substantiam,  qua  ultimo  completam  et  sui  juris,  seu  subsi- 
stentem, conc.;  significat  substantiam  simpliciter  et  directe, 
neg.  Ergo  multiplicatis  personis  non  multiplicatur  substantia 
secundum  se,  seu  prout  est  substantia,  sed  tantum  secundum 
subsistentiam  seu  modum  subsistendi,  ita  ut  eadem  substan- 
tia diversis  modis  subsistat. 

85.  Obj.  3)  Quae  sunt  eadem  uni  tertio, sunt  eadem  inter  se; 
atqui  divinae  personae  sunt  eaedem  uni  essentiae,  ergo  sunt 
eaedem  inter  se.  Aliter : Pater  est  Deus;  item  Filius  est  Deus; 
ergo  Filius  est  Pater.  — R.  Dist.  maj.  Sunt  eadem  inter  se, 
quae  sunt  eadem  uni  tertio  sub  omni  respectu,  seu  adxquate, 
id  est : ea  quorum  unumquodque  identificatur  cum  omni  eo 
quod  est  tertium,  illa  identificantur  inter  se,  conc.;  quae  sunt 
eadem  uni  tertio  inadeequate^  i.  e.  quorum  unumquodque 
identificatur  cum  tertio,  non  autem  cum  omni  eo  quod  est 
tertium,  sunt  eadem  inter  se,  neg.  Hoc  autem  occurrit  in 
dogmate  Trinitatis.  Docet  enim  Fides,  unamquamque  perso- 
nam identificari  cum  divina  essentia,  non  vero  cum  omni  eo 
quod  est  essentia  : videlicet  unaquaeque  persona  est  essentia, 
seu  est  omnis  perfectio  absoluta  quae  identificatur  cum  es- 
sentia; non  autem  est  omnis  perfectio  relativa,  quae  cum 
eadem  essentia  identificatur.  — Item,  Pater  est  Deus,  cum 
sua  personalitate  propria.  C.;  sine  personalitate  propria,  ita 
ut  confundatur  cum  Filio,  neg.  • 

86.  Inst.  Non  valet  distinctio.  Nam  principium  identitatis 
verum  est  de  quacumque  identitate  enuntiatum, seu  estabso- 

lutum,  cum  ratio  nihil  distinguat.  — R.  Neyo  assert.  Nam  hoc 
principium  non  est  metaphysice  verum,  nisi  sub  quo  re- 
spectu rationi  est  evidens;  jam  vero  rationi  evidens  tantum 
est,  identica  complete  seu  adaequate  cum  uno  tertio,  identifi- 
cari  inter  sese  : non  vero  inadaiquate  duntaxat  identica  uni 
tertio,  etiam  identificari  inter  se.  — Quod  autem  principium 
soleat  enuntiari  absolute,  inde  provenit,  quia  in  creatis  iden- 
titas inadaequata,  seu  secundum  naturam  tantum,  nuspiam 
occurrit.  Porro  adversarii  esset,  ostendere  identitatem  hujus- 
modi inadaequatam  esse  absolute  impossibilem  : hoc  autem 
demonstrari  nequit  ex  principio  identitatis,  quod  ab  hac  re 
omnino  prasscindit. 

87.  Obj.  4)  liepugnat  personarum  differentia.  Etenim  si  per- 
sonae inter  se  differunt,  seu  realiter  distinguuntur,  non  sunt 
infinite  perfectae  : cum  una  aliquid  habeat  quod  non  habet 
altera;  atqui  personam  divinam  non  esse  infinite  perfectam 
repugnat;  ergo.  — R.  Neg.  maj.  adjectam  probationem  dist. 
Una  persona  habet  aliquid  absoluti  quod  non  habet  altera, 
neg.;  aliquid  relativi,  subdist .:  quod  non  habet  altera,  per  se, 
et,  ut  ita  dicam,  directe,  conc.;  quod  non  habet  altera  indi- 
recte, per  communicationem  et  circuminsessionem,  nego.  — 
Unaquaeque  persona,  hoc  ipso  quod  identificatur  cum  essen- 
tia, continet  mediante  essentia,  quidquid  perfectionis  aliis 
personis  inest;  ac  proinde  unaquaeque  est  infinite  perfecta  : 
sic  esse  Patrem  in  divinis,  est  aeque  infinite  perfectum  ac 
esse  Filium,  ut  infra  explicabitur  (i). 

88.  Obj.  5)  Repugnat  personarum  trinitas.  Nam  si  sunt  tres  in 
Deo  personae,  non  solum  tres,  sed  aliae  atque  aliae  praeterea 
sunt  admittendae.  Cum  enim  omnia  in  Deo  infinita  sint,  et  ipsa 
fecunditas  infinita  sit  oportet. — R.Neg.antec.  Ad  probat. 
Oportet  ut  fecunditas  sit  infinita  intensive,  et  quoad  excellen- 
tiam, conc.;  etiam  extensive,  et  quoad  numerum  terminorum, 
neg.  Ex  eo  quod  sit  in  Deo  fecunditas  infinita,  sequitur  tan- 
tum, esse  oportere  aliquam  productionem  termini  infiniti ; at 
quotuplex  productio  esse  debeat,  ratio  ex  idea  infinitae  fecun- 
ditatis deducere  non  potest.*  Cur  autem  revera  duplex  tantum 


1 )Cap.  2,  art.  t,  § 3,  qucer.  5,  ii.  158. 

terminus  producatur,  unde  Trinitas  exoritur,  ex  naturae  in- 
tellectualis consideratione,  aliqua  ratione  explicari  potest  (i). 

89.  Q.  5®  Quomodo  dc  existentia  Trinitatis  humanse  rationi 
certo  constat?  — R.  Auctoritate,  vi  cujus  ratio  humana,  juxta 
propria  sua  principia,  Trinitatis  dogma  admittere  omnino 
tenetur.  Illud  enim  ratio  admittere  tenetur,  quod  ex  una 
parte  nullam  contradictionem  in  se  manifestat,  et  ex  altera 
parte  evidenti  nititur  argumento;  atqui  primo,  Trinitas  nul- 
lam manifestat  contradictionem,  ut  ex  modo  dictis  patet;  — 
secundo,  nititur  argumento  evidenti,  auctoritate  Ecclesiae 
infallibilis  (2),  Trinitatem  ut  dogma  fidei  proponentis.  Ergo. 

90.  Q.  6®  An  mysterium  SS.  Trinitatis  cognitum  fuit  sub 
vetere  Testamento?  — R.  Tres  Judaeorum  ordines  secernendi 
sunt  : i)  Patriarcharum,  Prophetarum,  et  aliorum  in  ea 
gente  insignium  virorum;  2)  Scribarum  et  legis  Doctorum; 
3)  vulgi.  — Jam  vero  cum  communi  Theologorum  tenenda 
sunt  sequentia. 

91.  i)  Mysterium  SS.  Trinitatis  sub  vetere  Testamento  re- 
velatum fuit,  illudque  Patriarchae,  Prophetae  aliique  viri 
insignes  cognoverunt.  Etenim  Patriarchae  exoptarunt  videre 
Verbum  incarnatum  (3) ; Prophetae  vero,  ut  mox  ostendetur,, 
tum  divinarum  personarum  distinctionem,  tum  Christi  et 
Spiritus  S.  divinitatem  in  V.  T.  tradiderunt;  atqui  profecto 
id  noverant  quod  scribebant  et  annuntiabant;  ergo. 

92.  2)  Scribis  etiam  et  Doctoribus  Judaeorum,  quaedam 
esse  potuit,  licet  obscurior,  notitia  duarum  saltem  Trinitatis 
personarum.  Etenim  multa  V.  T.  loca,  quae  venturum  Mes- 
siam pollicentur,  ejus  divinitatem  simul  significant.  Non 
igitur  credibile  est.  Legis  Doctores,  cum  sacris  codicibus 
scrutandis  totos  se  darent,  Messiae  divinitatem  prorsus  igno- 
rasse. Aliunde  vero  Messias  Scripturis  exhibebatur  ut  per- 
sona distincta  a Deo,  a quo  mittendus  erat.  Unde,  cum  probe 
scirent  Doctores  Deum  unum  esse,  duas  saltem  in  uno  Deo 
personas  intellexisse  censendi  sunt. 

93.  3)  Judaeorum  vulgo,  vel  nulla,  vel  valde  confusa  SS.  Tri- 
nitatis notio  erat.  Etenim  quando  Christus  se  Messiam  et 

(1)  Cf.  infra, cap.  2,  art.  I,  § 1,  quccr.  2,  n.  138. 

^2)  Cf.  supra,  tract.  De  Eccl.  n.  210.  —(5)  Matth.  XIII,  17  ; Joan.  VIII,  36. 

Deum  esse  significavit,  Judaeorum  multitudo,  eum  lapidare 
voluerunt,  dicentes  : De  bono  opere  non  lapidamus  te,  sed  de 
blasphemia  : et  quia  tu,  homo  cum  sis,  facis  te  ipsum  Deum. 
Joan.  X,  33.  — Idem  confirmat  constans  deinceps  Juda3orum 
circa  hoc  mysterium  error. 

94.  Q.  7®  Ex  quibus  prxcipue  V.  T.  testimoniis,  pluralitas  ac 
trinitas  divinarum  personarum  eruitur?  — R.  Pluralitas  per- 
sonarum indicatur  Gen.  I,  26  : Faciamus  hominem  ad  imagi- 
nem et  similitudinem  nostram.  — Et  creavit  Deus  hominem  ad 
imaginem  suam;  ad  imaginem  Dei  creavit  illum  (l). 

9o.  Distincte  indicantur  divinae  personae,  vel  singillatim, 
vel  tres  simul  : Ps.  CIX  : Dixit  Dominus  Domino  meo  : Sede  a 
dextris  meis...  Tecum  principium  in  die  virtutis  tux  in  splen- 
doribus sanctorum  : ex  utero  ante  luciferum  genui  te.  — Ps. 
XLIV,  7 : Sedes  tua,  Deus,  in  sxcuium  sxculi;  virga  directionis, 
virga  regni  tui.  Dilexisti  justitiam  et  odisti  iniquitatem:  pro- 
pterea  unxit  te  Deus,  Deus  tuus,  oleo  Ixtitix  prx  consortibus 
tuis  (2).  — Ps.  XXXII,  6 : Verbo  Domini  coeli  firmati  sunt,  et 
spiritu  oris  ejus  omnis  virtus  eorum.  — Isai.  XLVIII,  16  : 
nunc  Dominus  misit  me  et  Spiritus  ejus.  Ibid.  VI,  3 : Sanctus, 
Sanctus,  Sanctus,  Dominus  Deus  exercituum  (3). 

PROPOSITIO. 

SS.  Trinitatis  dogma  perhibet  tum  Scriptura,  tum  perpetua 
Ecclesix  catholicx  Traditio. 

96.  Propositio  prout  jacet,  est  certa  et  cum  ipso  dogmate 
connexa. 

97.  PROB.  I PARS.  Missis  testimoniis  veteris  Testamenti,  quae 
supra  delibavimus,  novum  Testamentum  afferemus,  ubi 
luce  longe  clariore  Trinitatis  mysterium  refulget.  Testimo- 
nia varia  reduci  possunt  ad  triplicem  classem,  prout  ducun- 
tur ex  locis,  ubi  vel  tres  personae  expresse  nominantur; 
vel  2®  personae  Patris  et  Spiritus  S.  cum  Christo  conjunctae 
exhibentur;  vel  3®  separatim  Filii  et  Spiritus  S.  divinitas 
adstruitur. 

(1)  Cf.  Theodorei,  qusest.  19  inr  Gen. ; TeiTull.  cont.  Prax.  c.  12.;Pelav. 
De  Trin.  1.  2,  c.  7. 

(2)  Cf.  Ad  Hebr.  cap.  I;  item  Ps.  II.  — (3)  Cf.  Petav.  I.  2,c.  7,  n.  11. 

98.  1®  Matth.  XXVIII,  19  : Euntes  docete  omnes  gentes, 
baptizantes  eos  in  nomine  Patris,  et  Filii,  et  Spiritus  sancti. 
Qua3  verba  ita  exponi  possunt  : Baptizantes  eos,  id  est,  per 
Baptismum  eis  conterentes  divinam  gratiam,  qua  a peccatis 
mundentur,  in  fdios  Dei  adoptentur,  atque  ita  jure  ad  visio- 
nem beatificam  potiantur  : totidem  dona  quae  a solo  Deo 
concedi  possunt.  — Fi  nomine,  i.  e.  in  virtute  ac  potestate; 
Puiris,  qui,  omnibus  latentibus,  Deus  est;  et  Filii,  et  Spiritus 
sancti,  qui  aequali  gradu  cum  Deo  Patre  nominantur,  ut 
simul,  et  per  modum  unius  principii,  divinum  opus  sancti- 
ficationis et  adoptionis  operentur. 

99.  Qua  expositione  praemissa,  facile  ex  allato  textu  col- 
ligitur existere  Trinitatem,  seu  tres  personas  aequalis  digni- 
tatis, in  una  divina  essentia.  Etenim  i)  distincta  nominatione 
indicatur  distinctio  realis  personarum.  2)  Invocatione  una  et 
aequali,  demonstratur  eas  esse  dignitate  aequales.  3)  Ex  verbo 
in  nomine,  ostenditur  eas  in  eadem  numero  natura  subsi- 
stere. Quod  etiam  facile  concluditur  ex  divina3  naturae  uni- 
tate, aliunde  certissima. 

100.  Testimonio  Matthaei  adjungi  potest  IJoan.  V,  7 : Tres 
smit  qui  testimonium  dant  in  coelo.  Pater,  Verbutn  et  Spiritus 
sanctus,  et  hi  tres  unum  sunt  (i). 

101.  2®  Matth.  III,  16  : Baptizatus  Jesus  confestim  ascendit 
de  aqua : et  ecce  aperti  sunt  ei  coeli,  et  vidit  Spiritum  Dei  descen- 
dentem sicut  columbam,  et  venientem  super  se.  Et  ecce  vox  de 
coelis'dicens  : Hic  est  Filius  meus  dilectus,  in  quo  mihi  compla- 
cui. 

102.  S'’  Joan.  V,  26  : Sicut  Pater  habet  vitam  in  semetipso, 
sic  dedit  et  Filio  habere  vitam  in  semetipso.  — Joan.  XVI,  13  : 
Cum  venerit  ille  Spiritus  veritatis,  docebit  vos  omnem  veritatem. 

103.  DROB.  II  PARS.  Argumenta  Traditionis  ad  duplicem 
classem  reduci  possunt;  sunt  enim  1®  vel  argumenta  gene- 
ralia, vel  2°  Patrum  particularia  testimonia. 

104.  1®  Forma  Baptismi  supra  exposita,  a principio  in 
Ecclesia  usurpata,  perpetuam  Trinitatis  fidem  arguit. — Idem 
demonstrat  cultus  publicus  SS.  Trinitatis,  qui  semper  in  Ec- 

(t)  Hujus  loci  genuinitas  perperam  a Socinia«is  fuit  in  dubium  revocata. 
Vid.  Perrone,  De  Trin.  n.  64. 

clesia  obtinuit.  Justinus,  Apol.  2%  ait  : Patrem,  et,  qui  ah  eo 
venit.  Filium  et  Spiritum  sanctum,  colimus  et  adoramus. — Inde 
doxologia  : Gloria  Patri,  et  Filio,  et  Spiritui  sancto. 

105.  2®  Patrum  testimonia  copiosissima  collecta  videre 
est  apud  auctores  (i);  unum  afferre  juvat  S.  Irenaei,  Adv. 
haeres.  1.  1,  c.  10,  ita  scribentis  : Ecclesia  per  universum  orbem 
usque  ad  fines  terree  seminata,  et  ab  Apostolis  et  a discipulis 
eorum  accepit  eam  fidem,  quee  est  in  unum  Deum  Patrem  omni- 
potentem...  et  in  Jesum  Christum,  Filium  Dei,  incarnatum  pro 
nostra  salute;  et  in  Spiritum  sanctum. 

106.  His  addi  potest  coronidis  instar,  argumentum  preescri- 
ptionis,  quod  etiam  argumentum  legitimae  possessionis,  seu 
legitimi  praejudicii  vocari  potest.  Hujus  autem  argumenti 
forma  haec  est : Ecclesia  universa  hoc  dogma  hodie  possidet, 
et  antehac  omni  memoria  possedit,  ita  ut  nullum  tempus  quo 
hac  possessione  caruerit  assignari  possit ; ergo  hoc  dogma 
possedisse  a tempore  Apostolorum,  et  ab  iis  proinde  acce- 
pisse dicenda  est.  Quod  sane  irrecusabile  ratiocinium  inni- 
tjtur  in  hoc  evidenti  S.  Augustini  principio  : Quod  universa 
tenet  Ecclesia,  nec  a Conciliis  institutum  sed  semper  retentum  est, 
ah  ipsa  apostolica  traditione  manare,  rectissime  creditur  (2)  — 
Jam  vero  argumentum  praescriptionis  ita  ad  rem  nostram 
applicamus  : Cum  Ariani,  Sabelliani  et  quilibet  alii  adversus 
Trinitatis  dogma  insurgerent.  Ecclesia  qua3  eos  ut  novatores 
damnavit,  hoc  dogma  possidebat ; ergo  illud  ab  Apostolorum 
tempore  possedisse,  a quibus  et  accepit,  dicenda  est  (3). 

ARTICLLUS  II. 

DE  DIVINITATE  FILII  ET  SPIRITUS  S.  IN  SPECIE. 

107.  De  divinitate  Patris  cum  nunquam  controversia  exsti- 
terit, agendum  non  est.  Filii  autem  et  Spiritus  S.  divinitas, 
cum  a multis  haereticis,  praesertim  ab  Arianis  et  Macedonia- 
nis,  vehementissime  fuerit  impugnata,  speciatim  defendenda 
est. 

Propositio  I,  de  divinitate  seu  consubstantialitate  Verbi. 

Propositio  II,  de  personalitate  et  consubstantialitate  Spiritus  S. 

(1)  Cf.  prjesertim  Petav.  De  Trin.  — (2)  Cont.  Donat.  1.  4. 

(5)  Cf.  Liebermann,  cap.  1,’§  IV ; item  Perrone,  n.  45  et  114. 

PROPOSITIO  I. 

Verbum,  seu  Filius,  secunda  Trinitatis  persona,  est  verus  Deus, 
Patri  consubstantialis. 

108.  De  fide,  ex  definitione,  Cone.  Nicaeni  adversus  Arianos. 

109.  Dicitur  in  propositione,  Verbum  esse  verum  Deum, 
Patri  consubstantialem  : quo  non  duae  res  distinctae  signifi- 
cantur, sed  una  et  eadem  explicatur  ; divinitas  nempe  pro- 
prie dicta  Verbi.  Nam  Verbo  tribuere  veram  divinitatem^ 
idem  est  ac  ei  unam  eamdemque  numerice  cum  Patre  divi- 
nam substantiam  tribuere  ; seu  idem  est  ac  asserere,  Verbum 
esse  consubstantiale  Patri. 

110.  PROB.  1®  Ex  Scriptura  V.  T.  Praeter  testimonia  supe- 
rius (i)  allata  ex  Psalmis,  alia  proferri  possunt  ex  libris  Sa- 
pientialibus, ubi  Salomon  aeternam  generationem  Sapientiae 
celebrat.  Haec  enim  Prov.  VIII,  22,  ita  inducitur  de  semetipsa 
loquens  : Dominus  possedit  me  [genuit  me]  in  initio  viarum 
suarum,  antequam  quidquam  faceret  a principio.  Ab  ee  ter  no  ordi- 
nata sum  et  ex  antiquis,  antequam  terra  fieret.  Nondum  erant 
abyssi,  et  ego  jam  concepta  eram.  Necdum  fontes  aquarum  eru- 
perant; necdum  montes  graci  mole  constiterant;  ante  colles  ego 
parturiebar . Ergo  Sapientia  haec  increata  est,  et  ab  aeterno 
genita  ; sed  eadem  est  Verbum  Dei  in  excelsis,  Eccli.  I,  o ; ergo 
Verbum  est  increatum,  ab  aeterno  genitum,  ac  proin  consub- 
stantiale Patri. 

111.  2®  Ex  Script.  N.  T.  Hinc  testimonia  praesto  sunt  du- 
plicis generis  : alia  directe  adstruunt  Verbi  divinitatem ; alia 
divinitatem  Christi,  quae  proin  divinitatem  Verbi  demon- 
strant indirecte  : cum  Christi  et  Verbi  eadem  sit  persona,  ut 
patet  passim  ex  Evangelio  (2).  Joan.  I : Verbum  caro  factum 
est  et  habitavit  in  nobis...  Joannes  testimonium  perhibet  de  ipso 
(Verbo  Jesu)...  quia  hic  est  Filius  Dei. 

112.  Joan.  I : In  principio  erat  Verbum;  et  Verbum  erat  apud 
Deum,  et  Deus  erat  Verbum. 

113.  Joan.  X,  30  : Ego  et  Pater  unum  sumus...  ut  cognosca- 
tis et  credatis,  quia  Pater  in  me  est  et  ego  in  Patre. 

(1)  Art.  1,  n.  9o. 

(2)  Cf.  infra  Tract.  De  Incarnat.  cap.  2,  art.  i,  prop.  unica,  n.  62. 

114. 3®  Ex  Patrihus,  pr£esertim  antenic^enis,  quos  Sociniani 
calumniati  sunt  non  praedicasse  Verbi  divinitatem,  quum  il- 
lam per  Concilium  Nicaenum  invectam  esse  mentirentur.  Hi 
Patres  passim  longo  ordine  apud  auctores  citantur  (i).  Nobis 
unum  alterumve  adduxisse  sufficiat.  S.  Irenaeus  : Semper  est 
coexistens  Filius  Patri.  Haeres.  I,  2,  c.  33.  — S.  Ignatius  : 
Medicus  unus  est  carnalis  et  spiritualis,  factus  et  non  factus,  in 
homine  existens  Deus,  et  ex  Maria  et  ex  Deo...  qui  est  Verbum 
ipsius  seternum,  non  post  Silentium  egrediens.  Epist.  ad  Eph. 
n.  7 ; et  ad  Magnes,  n.  8. — S.  Justinus  : Filius  ejus,  qui  solus 
proprie  dicitur  Filius,  Verbum,  simul  cum  eo  ante  creaturas  et 
existens  et  nascens.  Apol.  I. — Tertullianus  : Ego  et  Pater  unum 
sumus  : ad  substantix  unitatem,  non  ad  numeri  singularitatem 
pertinet.  Cont.  Prax.  c.  23. 

113.  His  addi  possent  copiosissima  de  divinitate  ChrisH 
testimonia;  quippe  quae,  propter  identitatem  personae,  ad 
Verbum  pertineant  (2). 

PROPOSITIO  II. 

Spiritus  S.  est  vera  per  se  subsistens  persona.  Patri  et  Filia 
consubstantialis. 

116.  De  fide,  ex  omnibus  Symbolis,  speciatim  vero  ex  defi- 
nit. Cone.  CP.  I,  adversus  Macedonianos. 

117.  Personalitas  Spiritus  S.  potissimum  adversus  Socinia- 
nos,  divinitas  vero  adversus  antiquiores  Pneumatomachos  vin- 
dicanda est.  Hi  namque  passim  Spiritum  sanctum  ut  veram 
personam  spectabant,  sed  Patre  ac  Filio  inferiorem ; Sociniani 
vero  eum  non  esse  personam,  sed  tantum  virtutem  quamdam 
Dei  et  energiam  asseruerunt. 

118.  PROB.  I PARS.  Spiritus  S.  est  vera  persona.  Praeter  argu- 
mentum indirectum,  quod  duci  potest  ex  Propositione  de  ve- 
ritate Trinitatis,  qua  supra  probatum  est  tres  esse  in  Deo 
personas  realiter  distinctas,  e quibus  Spiritus  S.  una  est;  ar- 
gumenta directa  tum  Scriptura  tum  Traditio  suppeditat. 

119.  1®  Spiritus  S.  in  Scriptura  vocatur  persona,  saltem 
aequivalenti  termino,  ut  Joan.  XIV,  16  : Ego  rogabo  Patrem, 

(1)  Cf.  Witasse,  De  Trinit.  quaest.  4,  sect.  4 ; Petav.  proefat.  ad  tom.  2. 

v2}  Tract.  Dchicnrn.  cap.  2,  art.  1,  n.  62  seqq. 

et  ALIUM  paraclitum  dahit  vobis.  — Ibid.  XV,  26  : Cum  venerit 
par  aditus.,  quem  ego  'mittam  vobis  a Patre  ^ Spiritum  veritatis 
qui  a Patre  procedit,  ille  testimonium  perhibebit  de  me. 

120.  Dein  Spiritui  S.  in  Scriptura  tribuuntur  operationes 
quae  personarum  sunt;  ergo  vera  persona  est;  nam  actiones 
sunt  suppositorum  ac  proin  personarum,  cum  persona  sit 
suppositum  rationale.  — Prob.  antec.  Scriptura  Spiritui  S. 
Ivihmi  docere,  testari,  operari  pro  arbitrio  et  dona  largiri,  eic.; 
quae  omnia  ad  rationale  sjuppositum  pertinent.  Joan.  XIV,  26 : 
Ille  vos  docebit  omnia. — Ibid.  XV,  26  : Ille  testimonium  perhi- 
bebit de  me. — I Cor.  XII.  11  : Hxc  omnia  operatur  unus  atque 
idem  Spiritus,  dividens  singulis  prout  vult. 

121.  2®  Traditio  patet,  partim  ex  baeresi  Macedonii,  quae 
Spiritum  S.  creaturam  quidem,  sed  tamen  personam  esse  sta- 
tuebat; partim  ex  ejusdem  haeresis  damnatione (381),  qua  de- 
finitum est,  Spiritum  S.  personam  divinam  esse,  cum  Patre- 
et  Filio  simul  adorandam. 

122.  II  PARS.  Spiritus  S.  est  Patri  et  Filio  consubstantialis. 

123.  1®  Scriptura  Spiritum  S.  Deum  appellat  ac  Dominum. - 
Isa.VI,8  : Audivi  vocem  Domini  dicentis  : Vade,  et  dices  populo 
huic:  Audite  audientes  et  nolite  intelligere ...  Atqui  hic  Dominus 
est  Spiritus  S.,  explicante  Paulo  Act.  XXVIII,  25  : Bene  Spiri- 
tus sanctus  locu  tus  est  per  Isaiam  Prophetam  ad  Patres  nostros, 
dicens  : Vade  ad  populum  istum  et  dic  ad  eos  : Aure  audietis  et 
non  intelligctis . — I Cor.  III,  16  : Nescitis  quia  templum  Dei 
estis,  et  Spiritus  Dei  habitat  in  vobis? 

124.  Scriptura  Spiritui  S.  attribuit  operationes  divinas,  ut 
miracula,  remissionem  peccatorum,  sanctificationem,  etc. 

1 Cor.  XII,  11  : Hsec  omnia]operatur  unus  atque  idem  Spiritus. 
— Joan.  XX,  22  : Accipite  Spiritum  sanctum  : quorum  remise- 
ritis peccata,  remittuntur  eis. — I Cor.  VI,  11  : Abluti  estis,  san- 
ctificati  estis,  justificati  estis,  in  nomine  D.N.  J.  C.  et  in  Spiritu 
Dei  nostri.  — ^ Rom.  V,  5 : Charitas  Dei  diffusa  est  in  cordibus 
nostris,  per  Spiritum  sanctum  qui  datus  est  nobis. 

125.  2®  Traditio  patet  i)  ex  Concilio  Constantinop.  Mace- 
donii haeresim  damnante.  2)  Ex  disertis  testimoniis  Patrum, 
qui  Spiritum  S.  affirmant  esse  Deum,  sicut  Patrem  et  Filium 
adorandum.  S.  Justinus  : Patrem,  et  qui  ab  eo  venit  Filium, e( 

Spiritum  sanctum  propheticum  colimus  et  adoramus,  Apolog.  2. 

— Athenagoras  : Quis  non  miretur,,  cum  audit  nos^  qui  Deum 
Patrem  precdicamus,  et  Deum  Filium,  et  Spiritum  sanctum, 
atheos  vocari.  Legat,  pro  Christian.  (i). 

ARTICULUS  III. 

DE  NATLR.E  DIVINA  IN  TRIBUS  PERSONIS  UNITATE. 

126.  Quemadmodum  in  superioribus  adversus  Arianos  et 
Macedonianos  demonstrata  est  in  divinis  Personis  proprietas; 
ita  nunc  adversus  Tritheitas  ostendenda  est  in  Essentia  uni- 
tas'; unde  patebit  necessarium  esse,  ut  ab  omnibus,  prout 
Ecclesia  concinit,  in  Majestate  adoretur  aequalitas. 

PROPOSITIO  UNICA. 

Tribus  SS.  Trinitatis  personis  communis  est  una  numerice 
natura  divina. 

. 127.  De  fide,  uti  clarissime  proponitur  in  Symbolo  Atha- 
nasiano,  et  Cone.  Later.  IV,  cap.  Firmiter. 

128.  PROB.  1°  Ex  Script.  et  Patribus.  I Joan.  V,  7 : Hi  tres 
unum  sunt.  — Joan.  X,  30  : Ego  et  Pater  unum  sumus;  quae 
verba  S.  Hilarius,  1.  4 de  Trin.  ita  commentatur  : Absolute 
Pater  Deus,  et  Filius  Deus  unum  sunt,  non  unione  personae,  sed 
substantiae  unitate  (2). 

129.  2®  Ex  ratione  theol.  Deus  est  unus,  seu  una  numero 
est  natura  divina,  ut  ipsa  ratio  demonstrat  (3);  atqui  si  na- 
tura divina  esset  specifice  tantum  una  et  numerice  triplex, 
non  foret  una  numero;  ergo  impossibile  est  ut  natura  mul- 
tiplicetur pro  numero  personarum  : ac  proin,  etiam  multi- 
plicatis personis,  una  numerice  natura  communis  existat 
necesse  est. 

130.  Dein,  natura  divina  est  simplicissima,  ut  supra  pari- 
ter demonstratum  est  (4) ; ergo  omnis  compositio  aut  colle- 
ctio excludenda  est  ab  ea;  ergo  tribus  personis  communis  est 
divina  natura,  non  collective  sed  numerice  una. 

(1)  Cf.  Witasse,  quaest.  4,  sect.  2.  — Ita  Patres  unanimiter.  Cf.  Witasse. 
Quaest.  4,  art.  4.  — (3)  Cf.  supra,  Tract.  De  Deo,  cap.  2,  ari.  2,  n.  84  seqq. 

— (4)  Tract.  De  Deo,  ibid.  n.  96  seqq. 


CAPUT  SECUNDUM. 


DE  SS.  TRINITATIS  CHARACTERIBUS  (l). 


131.  Mirabile  SS.  Trinitatis  mysterium  Theologi  catholici 
non  tantum  demonstrare,  sed  pr^terea,  divinis  verbis  innixi, 
summo  studio  simul  ac  reverentia  rimari  contenderunt;  ut 
quoad  humanse  intelligentiae  datum  est,  illud  perspicerent, 
et  omnia  quae  Deus  hominibus  de  semetipso  dignatus  est  re- 
velare, quam  optime  assequerentur.  Sanctum  quidem  et 
laudabile  studium.  Nam  si  ex  una  parte  fugienda  est  temeri- 
tas, quia  qui  scrutator  est  majestatis  opprimetur  a gloria  (2) ; ex 
altera  tamen,  qui  debita  reverentia  verbum  Dei  assequi  quam 
diligentissime  conantur,  bene  faciunt  attendentes  illi  quasi 
lucernee  lucenti  in  caliginoso  loco,  donec  dies  elucescat,  et  lucifer 
oriatur  in  cordibus  (3).  — Igitur  quemadmodum  astronomi  et 
naturae  periti,  solis  faciem  radiosque  speculantes,  nonnullos 
ejus  characteres  detegere  potuerunt;  ita  quoque  Theologi 
varios  in  SS.  Trinitatis  mysterio  deprehenderunt  characte- 
res; quorum  studiosa  consideratio  ad  fidem  SS.  Trinitatis 
distinctius  definiendam,  et  clarius  percipiendam  non  medio- 
criter conducit. 

132.  Characteres  appellamus  quaecumque  propria  sunt 
SS.  Trinitatis.  Quae  licet  generatim  proprietates  vocari  pos- 
sent, quia  tamen  quaedam  strictiore  sensu  proprietates  dici 
debent,  ne  confusio  generetur,  aliud  nomen  censuimus  usur- 
pandum. 

133.  Characteres  SS.  Trinitatis  duplici  modo  spectari  pos- 
sunt : in  communi,  et  praescindendo  a particularitate  perso- 


(1'>  r,r  S.  Thom  p.  t,qa.  27-43.  — Suarez,  lom.  1,  traot.  3. 
<2>  Prov.  XXV,  27. 

4-3)  11  Pet.  1.  19. 

narum  quibus  insunt;  vel  in  particulari,  prout  sunt  in  sin- 
gulis personis.  Hinc  duo  articuli  : 

Articulus  \,  de  characteribus  incommuni. 

Articulus  \\ , de  characteribus  in  particulari. 

ARTICULUS  1. 

DE  SS.  TRINITATIS  CHARACTERIBUS  IN  COMMUNI. 

134.  Characteres  in  SS.  Trinitate  numerantur  sequentes  : 
1®  processio,  2*^  subsistentia,  3®  relatio,  4®  proprietas,  5®  no- 
tio, 6®  appropriatio  et  communitas,  7®  circuminsessio,  8®  mis- 
sio, 9®  aequalitas  et  ordo.  De  singulis  agendum  distinctis 
paragraphis. 

§ I.  De  processione  in  divinis. 

QU.BSTIONES. 

4®  Quid  est  processio  in  divinis?  — 2®  Quot  processiones  dantur?  — 
5®  Qu(b  sunt  divinarum  processionum  proprietates?  — 4®  Quce  sunt 
earumdem  principia?  — 5°  Quodnam  est  processionis  Filii  et  Spiri- 
tus S.  discrimen?  — 6®  Cur  sola  processio  Verbi  dicenda  est  gene- 
ratio ? 

135.  QU/ER.  1®  Quid  est  processio  in  divinis?  — R.  (i)  Pro- 
cessio generatim  sumpta,  idem  sonat  ac  origo,  seu  emanatio 
unius  ab  alio.  Est  duplex  : una  transiens  seu  ad  extra,  vi  cujus 
terminus  ponitur  extra  principium  a quo  procedit  : ut  in 
humanis,  filius  a patre  sed  extra  patrem  procedit;  altera 
immanens  seu  ad  intra,  qua  terminus  intra  principium  suum 
manet.  — Haec  posterior  distinguitur  etiam  duplex,  imper- 
fecta et  perfecta.  Imperfecta,  quae  et  physica  dicitur,  est, 
quando  terminus  productionis  a principio  suo  proprie  et 
stricte  pendet,  et  natura  saltem  numerice  ab  ipso  differt,  ac 
proinde  appellatur  effectus.  Sic  processio  cogitationis  in 
homine  est  immanens,  quia  cogitatio  manet  intra  mentem ; 
sed  simul  physica  et  imperfecta,  quia  cogitatio  a mente  in 
sua  existentia  proprie  dependet,  utpote  quoad  naturam  diffe-  c 
rens  a mente,  sicut  accidens  a substantia.  Perfecta,  quse  et 
metaphysica  dicitur,  est,  quando  terminus  a principio  suo  noa 

(l)Cf.  supvdi,  Introduci.  § 2,  n.  31-42.  — S.  Thom,  1 p.  q.27,  art.  I. 

34. 

proprie  dependet,  utpote  eadem  numerice  cum  illo  natura 
constans.  Talis  est  in  divinis,  processio  Verbi  a Patre,  et 
i>piritus  S.  ab  utroque  : talis  inquam  est,  cum  eadem  nume- 
rice sit  tribus  natura,  quod  supra  probatum  est. 

136.  Porro  processionis  nomen  accipitur  dupliciter  : i)  ut 
est  nomen  commune  productioni  Filii  et  Spiritus  S.;  uter- 
que enim  procedere  dicitur ; 2)  ut  est  nomen  speciale  produ- 
ctionis tertiae  personae  : quo  sensu  est  proprium  Spiritus  S. 
Quum  enim  amborum  processiones  distinguuntur.  Filius 
dicitur  gigni^  Spiritus  S.  procedere, 

137.  Q.  2®  Quot  processiones  dantur?  — R.  Duae  tantum, 
altera  Filii,  altera  Spiritus  S.,  ut  fidei  Symbola  docent  et 
Scriptura  testatur.  Ps.  CIX  : Ex  utero  ante  luciferum  genui 
te;  quae  verba  processionem  includunt  : non  enim  potest  sine 
aliqua  processione  intelligi  generatio.  — Joan.  VIII,  42  : 
Ego  ex  Deo  processi  et  veni.  — Ibid.  XV,  26  : Paraclitus,  quem 
ego  mittam  vobis  a Patre,  Spiritum  veritatis,  qui  a Patre  pro- 
cedit. 

138.  Porro,  quod  sint  processiones  in  Deo,  rationi  con- 
sentaneum est;  quum  in  iis  appareat  divinae  naturae  fecun- 
ditas, quae  videtur  esse  perfectio  quaedam  summa,  Deo  proinde 
non  deneganda.  Ad  quod  confirmandum  aptatur  vulgo  illud 
Isaiae,  LXVI,  9 : Nunquid  ego,  qui  alios  parere  facio,  ipse  non 
pariam  ?.,.  Si  ego,  qui  generationem  exteris  tribuo,  sterilis  ero?  (i) 
— Quod  autem  sint  processiones  omnino  dux,  nec  plures 
esse  possint,  aliqua  etiam  congruentia  assignatur.  Etenim 
processiones  in  sinu  Dei  sunt  actiones  immanentes,  cujus- 
inodi  tantum  sunt  duae,  intellectio  et  volitio,  quibus  intelle- 
ctualium operationum  circulus  perficitur  : nam  intellectio 
oritur  ab  objecto,  ab  intellectione  volitio,  et  haec  iterum  redit 
ad  objectum  (2). 

139.  Q.  3®  Quxnam  sunt  divinarum  processionum  proprie- 
tates ? — R.  Immanentia,  substantialitas,  necessitas,  aeter- 
nitas, demum  immunitas  ab  omni  imperfectione,  unde  et 

> metaphysicae  dicuntur. 

140.  Processiones  sunt  i)  immanentes  : earum  enim  termini 
intrajprincipia  sua  manent,  v.  g.  Filius  in  Patre  est.  Unde 

(1)  Cf.  AVitasse,  De  Trm.  qusest.  5,  a.  2.  — (2)Cf.  S.Tbom.  1 p.  q.  27,  a.  5. 

Joan.  I,  1 : Et  Verbum  erat  apud  Deum;  v.  18  : Unigenitus 
Filius  qui  est  in  sinu  Patris,  ipse  enarravit.  Hujus  vero  rei  causa 
est,  quod  processiones  istae  peraguntur  intellectu  et  volun- 
tate, quae  immanenter  operantur,  ut  ipsi  etiam  philosophi 
docent. 

141.  2)  Substantiales  seu  subsistentes.  Hoc  enim  est  discri- 
men Deum  inter  et  creaturas,  quod  creaturae  cum  intelligunt 
et  volunt,  nonnisi  accidentales  terminos  producunt.  Verbum 
enim  ab  humana  mente  cogitando  elformatum,  accidens  est, 
non  substantia.  At  vero  termini  intellectus  et  voluntatis  Dei 
p‘er  se  subsistunt,  et  verae  sunt  personae,  eadem  cum  prin- 
cipio suo  substantia  constantes. 

142.  3)  Necessariee.  Non  enim  potest  Pater  se,  et  quidquid 
secum  est  connexum,  non  perfecte  intelligere,  et  Verbum 
suum,  sibi  aequale,  intelligendo  non  producere.  Similiter 
Filius  et  Pater,  non  possunt  non  sese  amare  ut  summum  bo- 
num, et  hoc  amore  non  producere  amoris,  seu  voluntatis 
istius  terminum,  hoc  est.  Spiritum  sanctum. 

143.  4)  jEterme.  Nullum  enim  fingi  potest  momentum,  in 
quo  se  vel  non  intellexerit,  vel  non  amaverit  Deus.  Porro 
intellectio  et  amor  Dei  propriis  ac  nativis  terminis  suis 
nunquam  carere  potuerunt. 

144.  o)  Omnis  imperfectionis  expertes,  unde  et  metaphysicx 
dicuntur;  scilicet,  citra  omnem  mutabilitatem,  dependen- 
tiam, aut  naturae  diversitatem  : in  quo  differunt  ab  iis  qua? 
in  creaturis  cernuntur.  Neque  enim  generatio  divina,  v.  g. 
ejusdem  est  cum  humana  conditionis,  aut  iisdem  imperfe- 
ctionibus obnoxia;  siquidem  Pater  aeternus  sine  ulla  sui 
mutatione  producit  Filium;  Filius  sine  ulla  dependentia 
proprie  dicta  a Patre  est,  cum  numerice  eamdem  cum  Patre 
naturam  a Patre  accipiat.  Quse  producentis  immutabilitas, 
et  producti  independentia,  in  processione  quoque  Spiritus 
S.  obtinet.  Hoc  ineffabile  mysterium  SS.  Patres,  ut  imagine 
aliqua  adumbrarent,  vulgo  compararunt  luci,  qua?  ex  sole, 
aut  igni,  qui  ex  alio  igne  oritur.  Hilarius  1.  6.  de  Trinitate  : 
Vera  fidei  professio  est,  inquit,  ita  Deum  ex  Deo  natum,  ut 
lumen  ex  lumine  : quod  sine  detrimento  suo,  naturam  prxstat 
ex  esse,  ut  det  quod  habet,  et  quod  dederit  habeat. 

i io.  Q.  4®  Qude  sunt  divinarum  processionum  principia?  — 
R.  (i)  — 4)  Constat  apud  omnes  Theologos,  principium  quod 
esse  ipsammet  personam  producentem:  sic,  principium  quod 
generationis  Filii,  est  Pater,  qui  solus  proprie  generare  di- 
citur. 

146.  12)  Non  minus  indubitatum  est,  principium  quo  remo- 
tum esse  divinam  naturam. 

147.  3)  Sed  diliicultas  est  determinandi  principium  quo 
proxwium,  seu  per  quid  proxime  persona  producens  in  actum 
erumpat.  Quocirca  plures  proferuntur  sententiae,  quarum 
communior  statuit,  principia  quo  proxima  esse  intellectum 
et  voluntatem  : non  quatenus  hae  facultates  sunt  essentiales 
ac  tribus  personis  communes,  sed  quatenus  notionales,  No- 
tionalis  autem  dicitur  intellectus,  quatenus  uni  personae 
producenti,  id  est  Patri,  proprius  est;  notionalis  dicitur 
voluntas,  quatenus  propria  est  utrique,  id  est  Patri  et  Filio. 
Porro  utraque  facultas  propria  est  peculiari  personae,  acproin 
notionalis,  quatenus  relationes  huic  personae  proprias  sibi 
adnexas  habet.  Actiones  itaque  productivae  divinarum  perso- 
narum, sunt  juxta  hanc  sententiam,  intellectio  notionalis, 
quae  est  dictio  activa,  seu  dicere;  et  volitio  notionalis,  quae  est 
spiratio  activa,  seu  spirare. 

148.  Nota  tamen,  juxta  probabiliorem  sententiam,  relatio- 
nes adnexas  intellectui  et  voluntati,  ut  principiis  proximis 
divinarum  processionum,  non  se  habere  ut  comprincipia 
producentia,  sed  tantum  ut  conditiones  ad  producendum 
necessarias. 

149.  Q.  o”  Quodnam  est  processionis  Filii  et  Spiritus  S.  di- 
scrimen? — R.  Non  tantum  differunt  eo  quod  una  ab  intel- 
lectu, altera  a voluntate  sit;  sed  eo  etiam,  quod  sola  Verbi 
processio  sit,  ac  dici  debeat,  generatio;  sicut  Symbolis  defi- 
nitur, a Patribus  traditur,  et  ex  Scripturis  facile  intelligitur. 
Scriptura3  enim  non  solum  nomen  generationis  nunquam 
tribuunt  alteri  processioni ; sed  etiam  conceptis  verbis  defi- 
niunt, Verbum  Filium  Dei  unigenitum  esse  : Verbum  caro 
factum  est...  et  vidimus  gloriam  ejus,  gloriam  quasi  unigeniti  a. 


(1)  Cf.  Suar.  tom.  1,  tract.  5,  l.  1,  c.  5 seqq. 

Patre. — Unigenitus  Filius  qui  est  in  sinu  Patris,  ipse  enarravit. 
Joan.  I,  14, 18. 

150.  Q.  6°  C.ur  sola  processio  Verbi,  non  autem  Spiritus 
sancti,  dicenda  est  generatio?  — R.  Ardua  est  haec  quaestio,  et 
ipsa,  ut  ita  dicam,  mysterii  viscera  rimatur.  Hinc  Theologo- 
rum, qui,  modeste  ut  par  est,  in  hoc  discrimine  assequendo 
allaborarunt,  tot  diversae  sententiae.  Unam  proferre  sufficiat 
Angelici  Doctoris  (i),  juxta  quem  idcirco  Verbum  est  genitum 
quod  procedat  per  intellectum.  Etenim  intellectus  praecise 
qua  talis,  habet  vim  producendi  terminum  similem  objecto 
cognito,  i.  e.  Patri ; et  qua  perfectissimus,  producere  debet 
terminum  similem  Patri  similitudine  perfectissima,  i e. 
natura.  Atqui  talis  productio  est  proprie  dicta  generatio; 
ergo  Verbum,  quia  procedit  per  intellectum,  est  proprie 
persona  genita,  adeoque  Filius.  — Spiritus  autem  S.  non  est 
genitus,  eo  qupd  procedat  per  voluntatem,  et  sit  terminus 
amoris  divini.  Ratio  est,  quod  terminus  amoris  divini  non 
est  similis  principio  suo  in  natura,  vi  processionis  istius 
formaliter  surnptx;  ergo  licet  reapse  sit  similis,  non  tamen 
quatenus  sic  productus.  Nam  voluntatis  actus  est  duntaxat 
quidam  motus  in  rem  amatam ; qui  non  objectum  sibi,  sed 
se  ipsum  potius  objecto  assimilat.  Ergo  terminus  amoris 
divini,  non  est  similis  in  natura  vi  processionis  formaliter 
sumpt£e,  sed  tantum  quia  reaHter  et  quasi  materialiter,  per 
amorem  Patris  et  Filii,  communicata  accipit  omnia  quae  ha- 
bent, i.  e.  ipsam  naturam  divinam. 

§ II.  De  subsistentiis  divinis 

QUESTIONES. 

U Quid  est  subsistentia  in  divinis?  — 2®  Quot  sunt  in  Deo  subsisten- 
lice?  — 5®  An  prceter  tres  subsistentias  relativas,  admittenda  est 
quarta  communis  ? 

151.  QU^R.  1®  Quid  est  subsistentia  in  divinis?  — R.  Sub- 
sistentia (2),  seu  personalitas,  est  ratio  constitutiva  personae, 
seu  ipsa  persona  abstractive  sumpta.  — Porro  sat  communis 
Theologorum  usus  habet,  ut  hae  voces  : persona,  personalitas, 

(1)  P.  I,  q.  27,  art.  2 et  4.  (2)  Cf.  supra,  n.  25. 

subsistentia,  hypostasis  et  suppositum  pro  eodem  sumantur 
in  divinis,  licet  hypostasis,  suppositum  et  subsistentia  latius 
pateant,  quam  persona  et  personalitas  (i). 

152.  Q.  2®  Quot  sunt  in  Deo  subsistentiee?  — 1{.  Tot  sunt  in 
Deo  subsistentice  seu  personalitates,  quot  sunt  personae  : 
nam  multiplicato  concreto  substantivo-,  multiplicetur  abs- 
tractum necesse  est.  Tres  sunt  itaque  in  Deo  subsistentia-j 
Paternitas,  Filiatio,  Spiratio  passiva;  quae  subsistentia3  sunt 
relati  va3. 

153.  Q.  3®  Anprxter  tres  subsistentias  relativas,  admittenda 
est  quarta  communisti  — R.  Atlirmativam  sententiam,  rite  in- 
tellectam; probabilem  censet  Suarez  (2).  Communiter  tamen 
Theologi  eam  rejiciunt,  censentes,  praeter  subsistentias  tres 
relativas,  quibus  Deus  trinus  est,  nullatenus  quartam  ad- 
mitti posse,  qua  Deus  unus  sit.  Etenim  subsistentia,  ubi- 
cumque in  ‘concreto  occurrit,  suppositum  constituit  : et  si 
in  natura  intellectuali  reperitur,  personam;  ergo  quarta  in 
Deo  subsistentia  quartam  personam  induceret. 

§ III.  De  relationibus  divinis. 

QLOESTIONES. 

1°  Quid  sunt  relationes  in  Deo? — 2°  An  dantur  in  Deo  relationes 
originis?  — Quot  numerantur  velationes  originis?  — 4®  Quomodo 
relationes  divinae,  tum  ab  essentia,  tum  inter  se  distinguuntur  ? — 
5®  An  relationes  divinae  sunt  perfectiones? 

154.  QU^R.  1®  Quid  sunt  relationes  in  Deo? — R.  Relatio, 
quie  est  ordo  seu  respectus  unius  ad  alterum,  multiplex  in 
Deo  distingui  potest.  Aliae  enim  relationes  ad  extra,  quas 
habet  Deus  ad  creaturas ; aliae  ad  intra,  quas  habent  tres 
divina?  personae  ad  se  invicem.  — Relationes  ad  intra,  aliae 
sunt  tribus  personis  communes,  v.  g.  relationes  identitatis, 
xqualitatis,  similitudinis ; aliae  sunt  personales  seu  originis, 
quia  nempe  fundantur  in  origine,  seu  processione  unius 
personae  ab  altera,  v.  g.  paternitas,  filiatio.  De  relationibus 
originis  hic  solum  sermo  est. 

(1)  Of.  supra  Introd.  § 2,  n.  25  scqq. 

(2)  Toin.  I.  tract.  3, 1.  4,  c.  11.  — Cf.  Anloine,  De  Trinit.  c.  4,  art.2. 

155.  Q.  An  dantur  in  Deo  relationes  originis? — R.  Dari 
in  Deo  relationes  originis  ad  fidem  pertinet.  Nam  in  Deo  tres 
sunt  personae  realiter  distinctae,  non  per  id  quod  est  in  Deo 
absolutum,  sed  per  id  quod  relativum  est  ad  duas  pro- 
cessiones seu  origines ; ergo  dantur  in  Deo  relationes  ori- 
ginis. 

156.  Q.  3®  Quot  numerantur  relationes  originis?  — R.  Qua- 
tuor  : duae  namque  sunt  processiones ; atqui  singulis  proces- 
sionibus correspondent  duae  relationes,  una  producentis  ad 
productum,  altera  producti  ad  producentem ; ergo  quatuor 
sunt  relationes  originis  : Paternitas  et  Filiatio,  fundatae  in 
processione  per  intellectum;  Spiratio  activa  et  Spiratio  pas- 
siva, fundatae  in  processione  per  voluntatem. 

157.  Q.  4®  Quomodo  relationes  divinx  tum  ab  essentia,  tum 
inter  se  distinguuntur?  — R.  In  divinis,  valet  effatum  : Omnia 
unum  sunt,  ubi  non  obviat  relationis  oppositio,  quae  consistit 
in  ordine  producentis  et  producti.  Unde  i)  Relationes  non 
distinguuntur  realiter  ab  essentia,  quacum  nullam  habent 
oppositionem  relativam.  Distinguuntur  tamen  ab  ea  virtua- 
liter,  cum  de  relationibus  praedicetur  id,  quod  praedicari  non 
potest  de  essentia  : nimirum,  quod  producant  vel  producan- 
tur. 2)  Relationes  originis  quae  sibi  mutuo  opponuntur, 
nempe  paternitas  et  filiatio,  spiratio  activa  comparata  cum 
spiratione  passiva,  realiter  inter  se  distinguuntur.  3)  Spiratio 
activa  non  distinguitur  realiter  a paternitate  [et  filiatione, 
sed  virtualiter  tantum.  4)  Spiratio  passiva  distinguitur  realiter 
a paternitate  et  filiatione  adaequate  sumptis,  et  prout  realiter 
identificatis  cum  spiratione  activa. 

158.  Q.  5^^  An  relationes  divinx  sunt  perfectiones?  — R.  Pro- 
babilius affirmandum  videtur,  relationes  originis  in^unaqua- 
que  persona  esse  veras  perfectiones ; secus  enim  dicendum 
foret,  perfectionem  non  esse  id  quod  personam  divinam 
constituit,  distinguit,  atque,  ut  ita  dicam,  specificat.  In  hunc 
quoque  sensum  loquuntur  Patres,  ut  Cyrillus,  in  I Thess. 
cap.  VI,  dicens  : Pater  est  perfectus,  non  solum  quia  Deus,  sed 
etiam  quia  Pater.  — Hinc  tamen  non  sequitur,  plus  esse  per- 
fectionis in  persona  quam  in  essentia  ; plus  in  tribus  perso- 
nis quam  in  una.  Etenim  essentia  continetewDien^er quidquid 

est  perfectionis  in  personis;  et  singulae  personae  perfectiones 
aliarum  continent  : d)  eminenter,  ratione  essentiae  communis 
tribus;  2)  xquimlenter , ratione  propriae  personalitatis,  alia- 
rum personalitati  aequivalentis  ; 3)  formaliter,  per  circumin- 
sessionem,  id  est,  personarum  in  se  invicem  inexistentiam, 
fundatam  in  identitate  naturae,  de  qua  Joan.  XIV,  10  : Ego 
in  Patre  et  Pater  in  me  est  (i). 

§ IV.  De  personarum  proprietate. 

159.  QU/ER.  1®  Quid  est  personarum  proprietas?  — R.  Proprie- 
tas simpliciter  dicta,  quae  et  constitutivum  persona?  vocatur, 
est  attributum  cuique  personae  ita  proprium  et  intrinsecum, 
ut  per  illud,  quasi  per  formam,  persona  constituatur  ac  di- 
stinguatur. Hic  fuit  Patrum  ab  ineunte  Ecclesia  sensus.  Tres 
sunt  personx,  inquit  Gregorius  Naz.,  non  naturis  sed  proprie- 
tatibus distinctx.  Orat.  32. — Et  in  praefatione  de  SS.  Trinitate 
canit  Ecclesia  : Ut  in  personis  proprietas,  et  in  essentia  unitas, 
et  in  majestate  adoretur  sequalitas. 

160.  Q.  2®  In  quo  proprietates  sit x sunt?  — R.  In  relationi- 
bus originis  sibi  mutuo  oppositis,  scilicet  Paternitate,  Filia- 
tione, Spiratione  passiva.  Etenim  Scripturae,  ubi  personas 
propriis  nominibus  designant,  vocabula  relativa  adhibent, 
Patris  nimirum,  Filii,  et  Spiritus  sancti.  Nec  alia  loquendi 
ratione  utuntur  Patres.  Rasilius,  Epist.  349  : Communis  est, 
inquit,  divinitatis  ratio;  hypostasis  vero  cernitur  in  proprietate 
Paternitatis,  Filietatis,  et  Virtutis  sanctificantis . — Accedit 
ratio.  Id  enim  per  quod  unaquaeque  persona  constituitur  ac 
distinguitur,  est  ejus  proprietas  constitutiva;  atqui  personae 
constituuntur  ac  distinguuntur  tantum  per  relationes  origi- 
nis oppositas,  cum  absoluta  omnia  sint  communia;  ergo.  — 
Dein,  fides  docet  solum  Filium  esse  incarnatum,  proindeque 
unionem  Verbi  cum  natura  humana,  non  immediate  in  eo 
quod  tribus  personis  commune  est,  i.  e.  in  natura,  factam 
fuisse;  sed  in  eo  quod  Filio  proprium  est  ac  singulare,  id 
est,  in  ejus  Personalitate.  Ex  quo  sequitur  Filio  inesse  aliquid 
proprium  et  peculiare,  quo  constat,  et  ab  aliis  personis 

(1)  Cf.  S.  Tliom.  p.  1,  q.  28  et  40.  — Platel.  Synops.  theot.  De  Deo,  c.  o, 
§ 2,  n.  2^0.  Suar.  l.  1,  tracl.  3,1.  3,  c.  6,  9. 

distinguitur:  porro  id  est  relatio  originis  ejus  : cum  aliud 
nequeat  convenienter  assignari.  Idem  de  Patre  et  Spiritu  S, 
dici  potest  (i). 

§ V.  De  divinarum  personarum  nplionibus. 

161.  QU^R.  Quid  sunt,  et  quee  numerantur  notiones  in  SS, 
Trinitate? — R.  Notio  in  divinis  idem  est  ac  tessera,  seu  nota 
quffidam  peculiaris,  qua  divinae  personae  internoscuntur  et  ab 
invicem  distinguuntur  (2).  Ad  notionem  divinam  tres  vulgo 
requiruntur  conditiones  : 1®  ut  sit  aliquid  proprium  uni  per- 
sonae, vel  duabus  tantum ; 2«  ut  ad  originem  pertineat,  cum 
ratione  originis  tantum  distinguantur  personae;  3“  ut  perfe- 
ctionem et  dignitatem  personae  importet,  quia  persona  nomen 
est  dignitatis  et  honoris.  — Porro,  licet  Ecclesia  circa  notio- 
num numerum  nihil  definierit,  quinque  tamen  a Theologis 
statuuntur  : Innascibilitas,  Paternitas,  Filiatio,  Spiratio  oxtiva 
et  Spiratio  passiva. 

162.  Hinc  in  Deo  recensentur  natura  una,  processiones  sive 
origines  duae,  subsistentiae  et ires,  relationes  quatuoi\ 
notiones  quinque. 

§ VI.  De  appropriatione  et  communitate  in  divinis. 

163.  QU.-ER.  1®  Quid  est  et  an  admitti  debet  appropriatio  in 
divinis?  — R.  Appropriatio  est  loquendi  modus,  in  re  fun- 
datus, quo  certae  operationes  vel  proprietates  ad  naturam 
divinam  spectantes,  uni  personae  prae  aliis  attribuuntur. 
Quamvis  enim  tribus  personis  communia  sint,  tum  omnia  at- 
tributa absoluta,  juxta  illud  Christi  : Omnia  queecumque  hahet 
Pater  mea  sunt,  Joan.  XVI,  15;  tum  opera  externa,  juxta 
Scholfe  pronuntiatum  : Indivisa  sunt  opera  Trinitatis  ad  extra; 
tamen  quaedam  perfectiones  absolutae,  quaedam  opera  ex- 
terna, certis  personis  specialiter  attribui  jure  merito  solent. 
Sic  omnipotentia,  et  quae  hinc  consequuntur.  Patri;  sapien- 
tia et  huc  spectantia.  Filio;  bonitas,  charitas,  et  quae  ad 
eumdem  ordinem  spectant,  Spiritui  S.  adscribuntur.  — 
Diximus  : jure  merito,  quia  hic  loquendi  usus  a Scriptura  et 

(1;  Cf.  Suar.  t.  1,  lra:t.  3, 1.  7,  c.  1 seqq.  — (2)  Cf.  S.  Thom.  p.  I.  q.52*. 

Ecclesia  consecratus  est,  utpote  in  re  ipsa  fundatus.  Sicuf 
'unicum  Dei  Verbum,  inquit  Augustinus,  proprie  vocamus  no~ 
mine  sapientem,  cum  sit  universaliter  et  Spiritus  S.  et  Pater 
ipsa  sapientia;  ita  Spiritus  S.  proprie  nuncupatur  vocabulo 
CHARiTATis,  cum  sit  universaUter  charitas  et  Pater  et  Filius.  De 
Trin.  1.  15,  c.  17  (i). 

164.  Q.  2®  An  existentia  communis  est  toti  Trinitati?  — 
Existentia  absoluta  et  essentialis  una  duntaxat  est,  eaque  com- 
munis tribus  personis.  — Praeter  hanc  existimat  Suarez  esse 
relativas  existentias  tres,  quae  realiter  identificantur  quidem 
cum  absoluta,  sed  inter  se  distinguuntur,  sicut  oppositae  re- 
lationes ad  quas  pertinent  (2). 

§ VII.  De  circuminsessione. 

165.  QU^R.  Quid  estcircuminsessio  in  divinis? — R.  (3)  Cir- 

cuminsessio,  quam  Graeci  vocant,  est  rerum  sub- 

stantialiter unitarum  mutua  inexistentia  ac  inhabitatio.  Di- 
stinguitur duplex,  imperfecta  et  perfecta.  Imperfecta  est 
eorum,  quae  ita  sibi  invicem  insunt,  ut  unum  tamen  altera 
latius  pateat : talis  est  circuminsessio  quae  inter  duas  Christi 
naturas,  divinam  nimirum  et  humanam,  agnoscitur.  — Per- 
fecta, est  earum  rerum,  quae  sibi  invicem  ita  insunt,  ut  sese 
mutuo  pervadant  ac  penetrent  usquequaque,  nec  altera  ullibi 
sit  extra  alteram  : haec  circuminsessio  inter  divinas  personas 
admittenda  est,  juxta  doctrinam  Patrum.  Filius,  inquit  Hie- 
ronymus, est  locus  Patris,  et  Pater  est  locus  Filii,  dicente  Do- 
mino Salvatore  : Ego  in  Patre,  et  Pater  in  me.  Incap.  3 Ezech. 
— In  summa  Trinitate,  inquit  Augustinus,  tantum  est  una 
(persona),  quantum  tres  sunt;  nec  plus  aliquid  sunt  dux,  quant 
una.  Ita  et  singula  sunt  in  singulis,  et  omnia  in  singulis  et  in 
singulo.  De  Trin.  1.  6,  c.  10. 

(t)  Cf.  Wirceb.  theol.  De  personis  div.  c,  2,  art.  1.  — (2)  Suar.  ibid.  1.  o,.. 
c.  5.  — (3;  Suar.  ibid.  1.  4,  c.  16. 

§ YIII.  De  missione  in  divinis. 

QUAESTIONES. 

Quid  esi  missio  divinarum  'personarum?  — 2°  An  divinis  personis 
omnibus  milii  competii?  — 5®  An  missio  esi  quid  nolionale  et 
certis  personis  proprium?  — An  personce  ab  iis  solis  mitlunlur  a 
quibus  procedunt?  — 5®  Quotuplex  est  missio?  — 6®  An  Filius  et 
Spiritus  S.  mittuntur  quoties  in  anima  operantur  ? — 7*  An  divino 
persono  mittuntur  quoad  substantiam? 

166.  QU.ER.  1®  Quid  est  missio  divinarum  personarum? — R. 
Missio  est  unius  personae  ab  altera  processio,  cum  habitu- 
dine seu  ordine  ad  temporalem  effectum  : id  est,  cum  con- 
notatione  temporalis  effectus.  Duo  igitur  ad  missionem  re- 
quiruntur : processio  personae  quae  mittitur,  et  externa 
quaedam  efficientia ; haec  temporalis  est,  illa  aeterna.  Utrum- 
que respectum  expressit  Christus,  Joan.  YIII,  42,  dicens  : 
Ego  ex  Deo  processi;  en  processio ; et  veni  in  mundum,  en 
missio,  seu  effectus,  aut  novus  existendi  modus  in  tem- 
pore (i). 

167.  Q.  2°  An  divinis  personis  omnibus  mitti  competit?  — 
R.  Omnibus  quidem  competit  ut  veniant ; ut  mittantur  autem, 
duabus  duntaxat.  i)  Omnes  venire  possunt : Si  quis  diligit 
me...  Pater  meus  diliget  eum,  et  ad  eum  veniemus,  et  mansio- 
nem apud  eum  faciemus.  Joan.  XIV,  23.  — 2)  Non  omnes  mit- 
tuntur : ut  enim  observat  Augustinus,  1.  2,  de  Trin.  c.  5 : 
Pater  nusquam  legitur  missus. — 3)  Filio  et  Spiritui  S.,  utpote 
procedentibus,  competit  ut  mittantur  : Misit  Deus  Filium 
suum.  Gal.  IV,  4;  — Cum  autem  venerit  Paraclitus,  quem  ego 
mittam  vobis  a Patre.  Joan.  XV,  26. 

168.  Q.  3®  Estne  missio  quid  notionale  et  certis  personis  pro- 
prium, an  toti  Trinitati  commune?  — R.  Est  quid  notionale. 
Vel  enim  active  sumitur  vel  passive  : si  active,  solius  est 
mittentis  personae  : si  passive,  solius  missae.  Nec  dicas  effe- 
ctum ad  extra  esse  communem  toti  Trinitati ; nam  effectus 
ille  communis  quidem  est  efficienter,  ut  aiunt,  sed  non  ha- 
bitudinaliter ; sic  humana  Christi  natura  opus  fuit  totius. 

0)  Cf  S.  Thom.  p.  1,  q.  43.  — Suar.  lom.  I,  tract.  3,  lib.  t2,  c.  1. 

simul  Trinitatis ; sed  peculiarem  tamen  habitudinem  eadem 
natura  habebat  cum  secunda  persona,  a qua  sola  hypostatice 
assumpta  est.  Idem  dicendum  videtur,  proportione  servata, 
de  aliis  apparitionibus  seu  missionibus  visibilibus,  tum  Filii 
tum  Spiritus  S.,  in  Scriptura  memoratis  : scilicet  effectum 
temporalem  speciatim  personse  missae  convenire. 

160.  (}.  4^  An  personx  ah  iis  solis  mittuntur  a quibus  proce- 
dant'^ — Resp.  allirmative.  Nec  enim  aliter  Scriptura  loqui- 
tur. Et  vero  mittere,  quamdam,  si  ita  loqui  fas  est,  auctori- 
tatem sonat.  Nulla  autem  est  in  divinis  personis  auctoritas, 
nisi  penes  originem,  qua  una  aliam  producit.  — Quod  si, 
Jsai.  LXI,  1,  Christus  de  Spiritu  S.,  a quo  non  procedit, 
dicit  : Ad  annuntiandum  mansuetis  misit  me;  ea  de  Christo 
secundum  humanam  naturam,  non  vero  secundum  divinam 
processionem  intelligenda  esse,  nemo  est  qui  non  agno- 
scat. 

170.  Q.  5^  Quotuplex  est  missio?  — R.  Duplex : visibilis  una, 
(|ualis  fuit  missio  Filii  in  Incarnatione,  et  missio  Spiritus  S. 
in  Christi  baptismate,  dieque  Pentecostes;  invisibilis  altera, 
de  qua  Scripturae  variis  in  locis.  Sap.  IX,  10,  de  increata 
Sapientia  dicitur  : mitte  illam  de  coelis  sanctis  tuis. — Ibid,  17  : 
Sensu7n  tuum  quis  sciet,  nisi...  miseris  Spiritum  sanctum  tuum 
de  altissimis.  — Gal.  IV,  6 : Misit  Deus  Spiritum  Filii  sui  in 
corda  vestra.  — Missio  visibilis,  ut  ex  datis  exemplis  patet,  fit 
in  effectu  aliquo  sensibiliter  apparente,  et  personam  missam 
repra3sentante;  sive  creatura  visibilis  in  unitatem  personee 
assumatur,  uti  in  Incarnatione;  sive  solum  adhibeatur  tan- 
quam  signum  sanctificationis,  quam  operatur  persona  missa  : 
ut  quando  Spiritus  S.  in  specie  ignis  super  Apostolos  appa- 
ruit. — Missio  mvisibilis  ea  est,  qu^  fit  in  aliquo  effectu  spi- 
rituali et  invisibili,  ut  in  justificatione.  — In  missione 
visibili  mittitur  et  manifestatur  una  persona  sine  alia;  in 
invisibili  nunquam  una  persona  sola  mittitur,  sed  duae  pro- 
cedentes. Et  licet  Pater  non  mittatur  quia  non  habet  prin- 
pium  a quo  sit;  venit  tamen,  et  communicat  se  animae,  juxta 
verba  Joan.  XIV,  23,  quae  supra  citavimus.  — Porro  missio 
311  divinis,  sive  visibilis  sive  invisibilis  sit,  non  arguit  infe- 
rioritatem  in  eo  qui  mittitur;  sed  tantum  originem  unius 

personae  ab  alia  : quae  quidem  origo,  non  imperio,  sed  ejus- 
dem naturae  communicatione  perficitur.  Tripliciter  enim 
aliqua  missio  fieri  potest  : vel  per  imperium,  sicut  a domino 
mittitur  servus  in  villam;  vel  per  consilium,  sicut  a medico 
mittitur  rex  ad  balnea ; vel  per  originem,  sicut  dos  emitti- 
tur ab  arbore,  lumen  a sole.  Hoc  ultimum  exemplum,  dem- 
ptis imperfectionibus,  missionem  divinam,  aliqua  ratione 
adumbrat. 

171.  Q.  6®  An  Filius  et  Spiritus  S.  mitti  invisibiliter  dicuntur, 
quoties  in  animis  hominum  aliquid  operantur? — R.  Non  mit- 
tuntur proprie  nisi  ad  habitandum ; ac  proinde  non  nisi  cum 
gratia  sanctificante  (i). 

172.  Q.7°An  divinx  personee  in  animas  hominum  mittuntur 
ac  veniunt,  etiam  quoad  substantiam?  — R.  Tenenda  est  com- 
munis ac  certa  {!2)  Theologorum  sententia,  quae  statuit  divi- 
nas personas  mitti,  non  tantum  penes  dona  ab  iis  profecta; 
sed  etiam  secundum  substantiam,  seu  propriam  subsistendi 
rationem  : quatenus  anima  iis  donis  ornata,  speciali  titulo 
exigit  substantialem  divinarum  personarum  in  se  ipsa  prae- 
sentiam, quae  caeteroquin  ei  adest  vi  divinae  immensitatis. 
Hanc  veritatem  aperte  Scriptura  docet : Si  quis  diligit  me,  ait 
Christus,  diligetur  a Patre  meo,  et  ad  eum  veniemus,  et  man- 
sionem apud  eum  faciemus.  Joan.  XIV.  Ergo  quoties  anima 
exornatur  charitate,  atque  adeo  gratia  sanctificante,  quae  ab 
ea  inseparabilis  est;  toties  in  eam  immensa  Trinitatis  descen- 
dit majestas.  Hinc  etiam  I Joan.  IV,  16  : Qui  manet  in  chari- 
tate in  Deo  manet,  et  Deus  in  eo;  et  I Cor.  VI,  19  : An  nescitis 
quoniam  membra  vestra  templum  sunt  Spiritus  sancti,  qui  in 
vobis  est,  quem  habetis  a Deo?...  Glorificate  et  portate  Deum  in 
corpore  t'es/ro.  Hanc  doctrinam  corroborat  Patrum  auctoritas, 
quorum  innumera  propemodum  testimonia  congessit  Peta- 
vius  1.  8,  cap.  4-7. 

173.  Ipsa -ratio  theologica  auctoritati  nonnihil  suffragari 
videtur.  Nam  gratia  sanctificans  perfectissimam  amicitiam 
Deum  inter  et  animam  constituit  : porro  amicitia  perfectis- 
sima, praesertim  si  sit  spiritualis,  amicos  inter  se  conjungere 

(1)  Cf.  s.  Thom.  p.  l,q.  45,  art.  3. 

(2)  Cf.  Suarez,  tom.  I,  DeTrinit.,  1.  12,  cap.  3. 

debet  muone perfectissima^  i. e.  non  tantum  morali,  sed  etiam 
j)hysica,  qua3  substantialem  praesentiam  requirit.  Ergo  ra- 
tione divina3  charitatis  et  amicitiae  quam  inducit,  gratia  san- 
cti ticans  substantialem  Spiritus  sancti  in  homine  justo  prae- 
sentiam postulat.  Quare  in  anima  sancta  dicitur  idem  Spiritus 
velut  in  templo,  ac  propria  domo,  sicut  sponsus  cum  sponsa 
liabitare  (i),  et  cum  ea  uniri  unione  intima,  quae  recte  cum 
unione  animae  et  corporis  conferri  possit.  Nam  sicut  anima 
corpus  vivificat  et  ad  ampliorem  dignitatem  evehit  ; ita 
Spiritus  S.  est  principium  vitae  spiritualis  animae,  illamque 
ad  statum  elevat,  qui  omnem  ordinem  naturalem  transcendit. 
Quo  referuntur  illa  I Cor.  VI,  17  : Qui  adhderet  Domino  unus 
Spiritus  est;  et  Gal.  II,  20  : Vivo  autem^  jam  non  ego,  vivit 
vero  in  me  Christus;  et  II  Pet.  1,4:  Maxima  et  pretiosa  nobis 
promissa  donavit;  ut  per  hsec  efficiamini  divirne  consortes  na- 
turae (2)., 


§ IX.  De  lequalite  et  ordine  divinarum  personarum. 

174.  qu^r.^4/1  inter  divinas  personas  aliquis  ordo  existit  aut 
subordinatio?  — R.  Subordinatio  in  SS.  Trinitate  nulla  est, 
cum  perfectissima  sit  majestatis  aequalitas  (3).  Eamdem  ob 
causam  nullus  quoque  datur  ordo  perfectionis,  nec  dignitatis, 
nec  temporis,  nec  virtutis  agendi  ad  extra.  Solummodo  est 
ordo  subsistendi,  originis  seu  processionis,  ratione  cujus 
primus  est  Pater,  secundus  Filius,  tertius  Spiritus  S.  Quo 
sensu  S.  Justinus,  Apol.  2,  ait  : Jesum  agnoscimus  verum  Dei 
Filium,  et  loco  secundo  colimus;  tertiumque  ordine  Spiritum 
propheticum. 

(1)  I Cor.  VI,  Id  et  17. — Canticum  cantic.  Salomonis. 

(2)  Cf.  Petav.  l.  8,  c.  4,5,  6.— Licet  Spiritus  S.  mittatur  secundum  sub- 
stantiam, non  ideo  tamen  substantiam  Spiritus  sancti  esse  idem  ac  gratiam 
sanctificantem  existimandum  est.  Haec  opinio  Petavii  statuentis  Spiritum  S. 
esse  quasi  formam,  qua  mediante  justi  sumus,  merito  passim  a Theologis 
rejicitur.  Etenim  Concilium  Trid.  sess.  6,  can.  11,  sedulo  gratiam  hanc  a 
Spiritu  S.  distinguit,  nec  obscure  innuit  illam  esse  quemdam  habitum, 
quamvis  a nomine  habitus  abstineat.  Id  porro  non  traditioni  tantum,  sed 
ipsi  etiam  Scripturae  consonat,  in  qua  charitas  velut  qualitas  animae  inhae- 
rens, et  a Spiritu  S.  producta,  ubique  exhibetur,  v.  g.  Rom.  V,  5 : Charitas 
Dei  diffusa  est  in  cordibus  nostris,  per  Spiritum  S.  qui  datus  est  nobis.  Vid. 
hujus  op.  tom.  2,  De  Grat.  cap.  2,  art.  1,  n.  510  seqq.  — (3)  Cf.  Suar.  t.  1, 
tract.  3,  1.  4,  c.  15. 

ARTICULUS  II. 

DE  CHARACTERIBUS  SS.  TRINITATIS  IN  PARTICULARI. 

175.  Hoc  articulo  considerandi  sunt  SS.  Trinitatis  chara- 
cteres, prout  insunt  singulis  personis.  Cum  autem  pene  om- 
nia quae  singulas  personas  respiciunt,  exposita  jam  fuerint, 
potissimum  ubi  de  divinis  processionibus  sermo  fuit;  nihil* 
hic  tractandum  restat,  nisi  1®  de  nominibus  cuique  personae 
propriis,  2®  de  processione  Spiritus  S.  a Patre  et  Filio.,  3®  de 
modo  loquendi  circa  SS.  Trinitatis  mysterium. 

§ I.  De  tariis  divinarum  personarum  nominibus. 

176.  QU^R.  1®  Quomodo  divinarum  personarum  nomina  ge~ 
neratim  distinguuntur? — R.  Alia  suntpro/Jna,  2A\2i.appropriata. 
jNomen  proprium  illud  est,  quod  uni  personae  tantum  rea- 
liter  convenit;  appropriatum  est  illud,  quod,  licet  toti  Trini- 
tati sit  commune,  tamen  propter  quamdam  specialem  ratio- 
nem, singulariter  uni  personae  prae  aliis  tribuitur. 

177.  Q.  2®  Quxnam  sunt  noppina  primee  Trinitatis  persome ? 

• — R.  Primum  est  Ingenitus,  'Ayimro?  : quod  vocabulum  tri- 
pliciter sumi  potest  : i)  prout  excludit  creationem,  et  ita 
commune  est  tribus  personis;  2)  prout  excludit  generatio- 
nem, et  ita  commune  est  Patri  et  Spiritui  S. ; 3)  prout  remo- 
vet quamlibet  processionem,  et  hoc  sensu  naturae  divinae  est 
proprium  ac  Patri  aeterno,  sed  ratione  diversa  : de  hoc  enim 
privative,  de  illa  vero  negative  dicitur.  Nam  natura  divina 
repugnantiam  ex  sese,  et  omni  ex  parte,  habet  ut  producatur ; 
proinde  ingenita  est  negative  : Pater  autem  privative  duntaxat : 
quia,  licet  ut  talis  persona,  scilicet  prima,  eamdem  repu- 
gnantiam includat;  eam  tamen  non  habet  praecise  ut  persona 
divina,  quandoquidem  ratio  personae  in  Deo,  per  se,  omnem 
processionem  non  excludit. 

178.  Secundum  est  nomen  Patris,  quod  de  Deo  tum  notio- 
naliter  tum  essentialiter  dicitur.  Notionaliter  quidem,  ob 
respectum  ad  aeternam  Verbi  generationem,  et  sic  proprium 
est  Patri;  essentialiter  vero,  ob  respectum  ad  creationem, 
vel  ad  gratuitam  hominum  in  Dei  tilios  adoptionem,  quo 
sensu  toti  Trinitati  commune  est. 


416 


TRACT.  VI.  DE  SS.  TRINITATE. 


J79.  Tertium  est  nomen  Principii,  quod  de  Patre  tanquam 
proprium  solet  usurpari ; non  quod  solus  ille  sit  principium 
creaturarum  et  actionum  immanentium ; sed  quod  solus  sit 
principium  sine  principio. 

180.  Q.  3®  Qux  sunt  nomina  secundx  Trinitatis  per sonee? — 
K.  Nomina  propria  sunt : 4)  Filius,  eo  quod  solus  generatione 
procedat  : hoc  nomen  est  in  Scripturis  usitatissimum.  2)  Ver- 
bum, Aoyos,  eo  quod  ex  intellectu  originem  suam  ducat.  Ad 
hoc  porro  vocabulum  referendae  sunt  denominationes  Ratio 
et  Sermo,  quibus  secunda  persona  frequenter  a veteribus  in- 
signitur. Aptius  autem  est  nomen  Verbi  quam  Sermonis,  cum 
verbum  appelletur  etiam  internus  mentis  foetus,  sermo  vero 
tantum  vox  extrinsecus  prolata.  Vocatur  3)  Imago.  — Nimirum 
imago  est  similitudo  ad  repraesentandum  expressa;  adeoque 
tria  postulat : t)  ut  conveniat  cum  re  cujus  imago  est,  et  ni- 
hilominus ab  ea  realiter  distinguatur;  2)  ut  ab  ipsa  originem 
trahat,  quod  Augustinus  monet,  lib.  de  Gen.  ad  litt. ; 3)  ut 
vi  processionis  suae  hanc  similitudinem  habeat.  Atqui  haec 
omnia  soli  secundae  person*  cojnpetunt.  Itaque  nomen  Ima- 
ginis jure  Filio  tanquam  peculiare  tribuitur  (i),  ut  etiam  no-, 
mina  Characteris  ac  Figurx  (2);  Candoris  lucis  xterrne.  Spe- 
culi sine  macula  (3). 

181.  Nomina  appropriata  secundae  Personae  sunt  Sapientia 
ac  Virtus  Dei.  His  enim  vulgo,  cum  in  Scripturis  tum  in 
Patribus,  Filius  designatur  (4). 

182.  Q.  4®  Quxnarn  nomina  tertix  Personx  tribuuntur?  — 
R.  Tertia  SS.  Trinitatis  persona  vocatur  i)  Spiritus  sanctus. 
Quamvis  enim  Pater  et  Filius  sint  spiritus,  et  ambo  sint 
sancti,  non  secus  ac  tertia  Persona;  ac  proinde  tota  Trini- 
tas appellari  jure  possit  Spiritus  sanctus;  hoc  tamen  no- 
men tertiae  Personae,  tanquam  proprium,  multis  de  causis 
tribuitur  : imprimis,  quia  Spiritus  S.  procedit  per  volunta- 
tem, estque  terminus  divini  amoris.  Etenim  amor  est  quae- 
dam voluntatis  spiratio,  seu  impulsio  in  rem  amatam ; a qua 

(1)  Coloss.  I.  lo.  — (2)  Hebr.  I,  3.  — (5)  Sap.  VII,  2o,  26. 

(4)  Hic  poni  solet  qusestio  ex  quarum  rerum  cognitione  verbum  procedat? 
quam  vid.  apud  Witasse,  quaest.  9,  art.  2,  sect.  2.  — Item  Suar.  tom.  \,dc 
Trinit.  lib.  9.  c.  4 seqq. 

spiratione  dicitur  Spiritus  sanctus,  quasi  sancte  spiratus : 
sancte  quidem,  propter  puritatem  summam  amoris  ex  quo 
procedit. — Dicitur  2)  Char itas,  Amor ^ Vinculum,  Nexus,  Unio, 
Complexus,  Osculum  Patris. et  Filii ; qui  quidem  tituli  notio- 
nales  sunt,  eo  quod  Spiritus  S.  a Patre  et  Filio  per  volunta- 
tem, tanquam  amor  procedat,  eosque  conjungat.  — Vocatur 
3)  Dei  donum,  quod  vocabulum  ipsi  certa  ratione  singulare 
est.  Etsi  enim  tota  Trinitas  se  ipsam  dare  queat,  et  Filius  in 
Scripturis  non  semel  nobis  datus  legatur  ; hoc  tamen  de  Spi- 
ritu sancto  magis  proprie  dicitur,  quia  donum  ex  voluntatis 
inclinatione  procedit;  sic  autem  procedere  Spiritui  S.  pro- 
prie competit.  ■ — ‘4)  Paracletus,  propterea  quod  a Christo, 
postquam  in  coelum  ascendit,  in  Apostolos  moestos,  tristem- 
que  Ecclesiam,  tanquam  consolator,  excitator,  hortator  ad  bo- 
num, missus  est. — o)  Dei  sapientia,  qui  titulus  licet  commu- 
niter Filio  tribuatur,  tamen  frequentissime  apud  veteres 
invenitur  appropriatus  Spiritui  S.,  eo  quod  ab  illo  sapientiae 
donum  in  angelos  et  homines  diffundatur  (d). 

§ II.  De  Spiritus*  S.  a Patre  Filioque  processione. 

. Quaestio  preevia,  de  controversia  cwii  Grcecis. 

Propositio  I,  de  Spiritus  S.  processio?ie. 

Propositio  U,  de  insertio7ie particulce  Filioque  in  Symbolo.  — Object. 

QDy«STIO  PR^VIA. 

183.  Quxnain  controversia  circa  Spiritum  S.  Latinos  inter 
et  Grxcos  schismaticos  existit?  — R.  Existit  controversia  du- 
plex : altera  respicit  dogma,  utrum  scilicet  Spiritus  S.  a Pa- 
tre et  Filio,  tanquam  uno  principio,  procedat;  altera  respicit 
disciplinam,  utrum  recte  Ecclesia  Romana  Symbolo  addiderit 
particulam  Filioque. 

184.  Quando,  et  quo  auctore  prior  controversia  inceperit, 
ambigitur.  Verisimile  est,  eam  ab  Arianis  et  Macedonianis 
originem  duxisse,  steculo  nimirum  IV.— Postea  de  Spiritus  S. 
processione  jurgium  excitarunt  Monothelitse  saec.  VII,  occa- 
sione epistolae  synodicae  S.  Martini  i;  item,  saec.  VIII,  Con- 
stantinus Copronymus;  saec.  IX,  .loannes,  monachus  montis 
Oliveti ; eodem  saeculo,  anno  nimirum  854,  Photius,  ut  suum 

(1)  Cf.  Pelav.  Le  Trin.  1.  7,  c.  n.  17. — Suar.  t.  De  Trin.  1.  11.  c.  1. 

cohonestaret  schisma,  damnationemque  a Nicolao  I sibi  intli- 
ctam  ulcisceretur.  Itaque  solum  Ariani,  Blonothelit*  et  Ico- 
iiocIastaB,  usque  ad  Photii  aetatem,  Spiritus  S.  processionem 
impugnaverunt. 

18o.  Incertum  pariter  est  quandonam  particula  Filioque 
Symbolo  fuerit  addita. Constare  videtur  primum  in  Hispania, 
nnde  a reliquis  occid-jiitalibus  Ecclesiis  paulatim  fuerit  rece- 
pta, additionem  factam  fuisse;  et  quidem  probabiliter  anno 
589,  cum  Gothi,  ejurata  haeresi  ariana,  catholicam  fidem  pro- 
fessi sunt  in  synodo  Toletana  VI,  Romanis  Pontificibus  inte- 
rim  passive  se  habentibus. — In  Ecclesiae  urbis  Romae,  videtur 
additamentum  receptum  fuisse  inter  Photii  et  Cerularii  tem- 
pora ; verosimilius  cum  Benedictus  VHI,  adnitente  Henrico 
imperatore  an.  1014,  indulsit  ut  Romae  Symbolum  Constanti- 
nop.  in  Missa  caneretur,  quod  antea  factum  non  fuerat;  tunc 
enim  cantari  coepisse  censendum  est  cum  additione  Filioque, 
prout  in  reliquis  Ecclesiis  canebatur.  Hinc  intelligitur , 
quare  omnium  primus  Michael  Cerularius  Romanam  Ec- 
clesiam corrupti  Symboli  insimulaverit.  — In  Lugdunensi 
Concilio  II,  an.  1274,  Graeci  dogma  processionis  Spiritus  S. 
acceperunt  cum  additamento  Symboli,  quod  ibidem  cum  La- 
tinis in  Missarum  solemniis  decantarunt.  Idem  praestiterunt 
in  Cone.  Florentino  an.  1439;  ex  quo  vix  digressi,  in  vetus 
schisma  veteresque  calumnias,  agente  Marco  Ephesino,  re- 
lapsi sunt. 

PROPOSITIO  I. 

Spiritus  S.  a Patre  et  Filio,  tanquam  ab  uno  principio  procedit. 

186.  De  fide,  quoad  utramque  partem  : ut  patet  tum  ex  ver- 
bis Symboli  Constantinop.,  qui  a Patre  Filioque  procedit;  — 
tum  ex  Cone.  Later.  IV,  Lugdun.  II,  et  Florentino  cujus  haec 
sunt  verba  : Definimus...  quod  Spiritus  S.  ex  Patre  et  Filio... 
xternaliter,  tanquam  ah  uno  principio  et  unica  spiratione  pro- 
cedit. 

187.  PROB.  I PARS.  1®  Joan.  XVI,  14,  Christus  de  Spiritu  S. 
loquens,  ait : Ille  me  clarificabit,  quia  de  meo  accipiet,  et  an- 
nuntiabit vobis.  Omnia  quxeumque  habet  Pater,  mea  sunt; 

j)ropterea  dixi,  quia  de  meo  accipiet  et  annuntiabit  vobis. — Gal. 
IV,  6 : Misit  Deus  Spiritum  Filii  sui. 

188.  2®^ Traditio  antiqua,  etiam  apud  Graecos,  est  perspi- 
cua. Epiphanius,  Haeres.  62,  n®  5,  ait  : Spiritus  sanctus...  a 
Patre  procedens  et  accipiens  a Filio;  a Patre  Filioque  non  alie- 
nus, sed  ex  eadem  substantia,  eademque  divinitate  ex  Patre  et 
Filio.  Et  in  Anchorato  n®  8 : Spiritus  Patris,  inquit,  et  Spiritus 
Filii...  inter  Patrem  Filiumque  medius,  ex  Patre  et  Filio  proce- 
dens. — Cyri  Ilus  Alex.,  lib.  34  Thesauri  : Cum  ergo  Spiritus 
S.,  inquit,  m nobis  existens,  conformes  nos  efficiat  Deo,  procedat 
autem  ex  Patre  et  Filio,  perspicuum  est,  divinx  ipsum  esse 
substantix,  substantialiter  in  ipsa  et  ex  ipsa  procedentem. 

189.  II  PARS.  Spiritum  S.  procedere  a Patre  et  Filio  tan- 
quam  ab  uno  principio,  probatur  1®  auctoritate,  S.  Augusti- 
nus : Fatendum  est.  Patrem  et  Filium  principium  esse  Spiritus 
sancti,  non  duo  principia.  De  Trinit.  I.  5,  c.  4. 

190.  2®  Ratione  theol.  Ibi  non  duo  sed  unum  est  proces- 
sionis principium,  ubi  una  ac  indivisa  est  producendi  vir- 
tus ; atqui  in  Patre  et  Filio  una  indivisaque  est  virtus  pro- 
ducendi Spiritum  S.  Nam  in  divinis  omnia  unum  sunt,  ubi 
non  intercedit  relationis  oppositio;  atqui  Patrem  interet  Filium, 
ratione  spirationis,  nulla  intercedit  relationis  oppositio, 
nulla  ratio  diversae  originis,  quoad  vim  illam  spirandi;  ergo 
a Patre  et  Filio,  tanquam  ab  uno  principio  Spiritus  S.  pro- 
cedit. 

PROPOSITIO  II. 

Jure  merito  addita  fuit  Symbolo  particula  Filioque. 

191.  Fide  certum,  ut  patet  ex  definitione  Concilii  Flor.,  cui 
omnes  Graeci  et  Latini  Patres  subscripserunt  : Definimus, 
explicationem  illorum  verborum : Filioque,  veritatis  declarandx 
gratia,  et  imminente  tunc  necessitate,  licite  ac  rationabiliter 
Symbolo  fuisse  appositam. 

192.  PROB.  Jure  merito,  seu  licite  et  rationabiliter  Ecclesia 
additamentum  Filioque  Symbolo  inseruit,  si  jus  et  rationes 
inserendi  habuit;  atqui  habuit.  — 1®  Habuit  jus,  cum  ex 
Domini  praecepto.  Fidei  dogmata,  ubi  opus  est,  illustrare,  et 
adversus  errores  vindicare  teneatur.  Quod  jus  exercuit  in 

Concil.  Nic.,  CP'"',  etc.,  ubi  Symbolum  xVpostolorum  addita- 
mentis pluribus  auxit.  — 2"  Habuit  et  gravissimam  rationem, 
collocandi  videlicet  in  tuto  flogma  de  Spiritus  S.  a Filio 
processione.  Nam  cum  verba  Concilii  CP.  : Qui  a Patre  pro- 
cedit, a plurimis,  praisertim  in  orientali  Ecclesia,  eo  sensu 
intelligerentur  quod  Spiritus  S.  a Patre  solo  procederet; 
necesse  fuit,  per  explicationem  illorum  verborum  et  addi- 
tamentum Filioque,  pravai  interpretationi  occurrere.  — Cae- 
teroquin,  cum  de  dogmate  constet,  merito- Graecis  utcumque 
cavillantibus  opponi  potest  illud  S.  Gregorii  Naz.  : Si  ita 
credendum,  cur  non  ita  dicendum? 

193.  OBJic.  1®  Scriptura  atlirmat  tantum  processionem  Spi- 
ritus S.  a Patre;  ergo  a Filio  Spiritus  S.  non  procedit.  — 
K.  Dist.  antec.ExpUciie,  seu  conceptis  terminis,  conc.;  impli- 
cite, seu  aequivalentibus  terminis,  neg.  — Et  neg.  conseq. 
Cujus  falsitas  aperte  demonstratur  ex  Traditione,  quae  non 
minus  est  verbum  Dei  quam  Scriptura. 

194.  Obj.  2®  Concil.  CP.  I.  Symbolo  Nicaeno  addidit  haec 
verba  : Quia  Patre  procedit,  nulla  facta  Filii  mentione;  ergo 
Spiritus  S.  a Filio  processionem  non  admisit.  — R.  Neg. 
conseq.  Ideo  enim  Concilium  non  adjecit  particulam  Filioque, 
quia  agebat  tantum  contra  Macedonium  et  Eunomium,  qui 
asserebant  Spiritum  S.  a solo  Filio  procedere,  eumque 
creaturam  esse;  ideo  satis  habuit  definire  Spiritum  S.  pro- 
cedere a Patre,  non  negando,  sed  supponendo  illum  proce- 
dere etiam  a Filio. 

193.  Obj.  3®  S.  Joan.  Damascenus,  De  fide  orthod.  1.  i, 
c.  13,  ait:  Filii  Spiritus  est,  non  tanquam  ex  ipso;  sed  quod  per 
ipsum  ex  Patre  procedat;  ergo  expresse  docuit  Spiritum  S. 
ex  Filio  non  procedere. — R.Dist.  conseq.  Docuit  Spiritum  S. 
non  procedere  ex  Filio,  tanquam  ex  primo  principio  quod 
a nullo  procedat,  cowc., -(tanquam  a secundo  principio,  neg. 
Ad  particulam  per  quod  attinet,  S.  Damasc.,  sicut  et  alii  PP.,^ 
particulis  ex  et  per  idem  omnino  exprimunt,  nimirum  habi- 
tudinem ad  principium ; usu  tamen  receptum  apud  ipsos 
fuit,  ut  particula  ex  uterentur  ad  designandam  habitudinem 
ad  principium  sine  principio  : particula  autem  per,  ad  signi- 
ficandam habitudinem  ad  principium  ex  principio. 

196.  Obj,  4®  Principium  quod  processionis  est  persona,  a 
qua  procedens  suum  esse  recipit;  ergo,  cum  Pater  et  Filius 
sint  duae  personae,  duo  quoque  erunt  Spiritus  S.  principia. 
— R.  Dist.  antec.  Est  persona  simul  cum  virtute  productiva, 
conc. ; sine  virtute  productiva,  neg.  Quocirca  ad  principiorum 
multiplicitatem,  non  satis  est  multiplicitas  perso.narum,  sed 
insuper  requiritur  multiplicitas  virtutis  spirativae.  Jam  vero 
in  Patre  et  Filio  una  eademque  est  spirandi  virtus,  cum  una 
eademque  sit  in  eis,  voluntas ; ergo  Pater  et  Filius  uni- 
cum sunt  Spiritus  S.  principium,  unus  Spirator;  sicut  tres 
personae  unum  sunt  rerum  creatarum  principium,  atque 
unus  Creator,  eo  quod  una  eademque  in  illis  est  omnipo- 
tentia. 

§ III.  De  modo  loquendi  circa  SS.  Trinitatis  mysterium. 

197.  Quo  altius  et  ab  humano  captu  remotius  est  SS.  Tri- 
nitatis mysterium,  eo  major  adhibenda  cautio,  ut  accurata 
et  recta  omnino  sit  de  eo  loquendi  ratio.  Idcirco  juvabit 
attendere  ad  sequentes  regulas  communiter  a Theologis  tra- 
ditas. 

198.  I.  Cavenda  sunt  vocabula,  quae  vel  minimum  laede- 
rent natur£e  unitatem,  aut  personarum  pluralitatem.  Hinc  1<^ 
vocabula  unus  et  idem  recte  dicuntur  de  personis  divinis  in 
neutro  genere,  non  autem  in  masculino,  nisi  jungantur  ter- 
mino absoluto.  Sic  catholicae  sunt  hae  propositiones  : Pater 
et  Filius  et  Spiritus  S.  sunt  unum  et  idem.  — Pater,  Filius  et 
Spiritus  S.  sunt  unus  et  idem  Creator.  Contra  vero,  falsa  et 
Sabelliana  est  propositio  haec  : Pater  et  Filius  et  Spiritus  S. 
sunt  unus  et  idem.  Ratio  est,  quia  verba  unus  et  idem  in  neutro 
genere,  vel  quando  in  masculino  conjunguntur  cum  termino 
absoluto,  significant  naturam ; in  masculino  autem  genere, 
significant  personam.  — 2®  Neque  recte  diceretur  : Deus 
triplex,  omnis  aut  aliquis  Deus ; quia  haec  indicarent  plures 
esse  Deos,  seu  naturas  divinas.  Contra  vero,  recte  dicitur  : 
Deus  trinus',  quia  usu  receptum  est,  ut  per  hoc  vocabulum 
denotetur  personarum  trinitas. 

199.  II.  Cavenda  vocabula,  quae,  dum  Personarum  pro- 
prietates enuntiant,  communicabilitatem  naturae  vel  simpli- 

citatem  tollant.  Hinc  1”  non  dicitur,  tria  esse  in  Deo  individua;- 
quia  significaretur,  tres  esse  naturas  incommunicabiles  et 
distinctas.  2«  Nec  dicitur  aliqua  Persona,  v.  g.  Dater,  esse 
aliud,  diversus,  discrepans,  alienus  a Filio;  his  enim  vocabu- 
lis alia  natura  indicatur.  Item  nec  dici  debent  Personx  esse 
diversx,  separatx,  unitde,  conjunetse;  quia  sic  tolli  videretur 
Dei  simplicitas.  At  dicitur  Pater  alius,  distinctus  a Filio;  his 
quippe  vocibus  alia  utriusque  connotatur  personalitas. 

200.  IIl.  Nomina  essentialia  dicuntur  de  tota  Trinitate. 
Hinc  dicitur  : xternus  Pater,  xternus  Filius,  xternus  spiritus  S'. 

201.  IV.  Quoniam  opera  ad  extra  ad  totam  pertinent  Tri- 
nitatem, ratione  essentiae  divinae  qua  tres  Personae  commu- 
niter operantur,  ideo  dici  debet  : Pater  mundum  creavit, 
Filius  creavit.  Spiritus  S.  creavit;  non  tamen  sunt  tres  Crea- 
tores, sed  unus  est  Creator  (i). 

202.  V.  Attributa  tamen  quaedam,  uti  et  opera  essentialia, 
specialiter  uni  personae  prae  aliis  tribuuntur  appropriative. 
Nimirum  Patri  tribuitur  potentia  et  potentiae  opera,  uti  mundi 
creatio  et  gubernatio;  Filio,  sapientia  et  sapientiae  opera. 
Speciali  autem  modo,  magnum  sapientiae  opus  (2),  Redem- 
ptio, Filio  tribuendum  est  : propterea  quod  in  natura  huma- 
na, quam  sibi  propriam  assumpsit,  opus  illud  perfecerit.  — 
Spiritui  S.  demum  tribuitur  bonitas,  amor,  ejusque  opus  : 
justificatio,  distributio  gratiae  et  charitatis  (3). 

203.  VI.  Nomina  substantiva  essentialia,  sive  concreta  sint 
sive  abstracta,  tantum  in  singulari  efferuntur  : unde  dicitur 
unus  Deus,  una  Deitas,  non  tres. 

204.  VII.  Nomina  adjectiva  essentialia  adjective  sumpta, 
pra3dicantur  de  personis  pluraliter  : ita  dicere  licet,  tres  per- 
sonae sunt  coxternde,  ecquales,  habentes  Divinitatem. 

205.  VIII.  Nomina  essentialia  concreta  quandoque  pro 
persona  supponunt,  dum  scilicet  eorum  significatio  per  ali- 
quid notionale  restringitur ; et  ita  recte  dicitur  : Deus  generat,. 
Deum  verum  de  Deo  vero. 

(t)  Cf.  Symbol.  Athan.  — Suar.  tom.  1.  De  Trin.  lib.  5,  cap.  15,  14,. 

(2)  1 Cor.  1.  24.  — (3)  Cf.  S.  Thom.  I p.  q.  59,  art.  7 et  8. 

206.  IX.  Xomina  essentialia  in  abstracto  non  supponunt, 
id  est  non  accipiuntur,  pro  persona ; quia  essentiam  ut  for- 
mam abstractam  significant,  ideoque  de  illis  nomina  perso- 
nalia vel  notionalia,  in  sensu  formali  non  praedicantur.  Unde 
dicere  non  possumus  : Essentia,  vel  Deitas  generat  aut  genera- 
tur (i). 

207,  Hae  quidem  regulae,  et  alia»  similes,  suam  habent  uti- 
litatem; sed  regula  practica  praecipue  attendenda,  est  usus 
loquendi  in  Ecclesia  receptus,  quem  in  omnibus  fideliter 
retinere  debemus  (^2).  Hic  certe,  si  ullibi,  vitanda  est  novitas ; 
ne,  ut  sapienter  monet  Augustinus,  De  Trinit.  1.  1,  c.  2,  m 
opinionem  noxiae  falsitatis  temeritas  inordinata  praecipitet.  Vi- 
tanda quoque  audax  curiositas,  quae,  quod  intelligere  nequit, 
ut  falsum  rejicit : menteque  recolenda  S.  Bernardi  verba.  De 
Consid.  1.  o,  c.  8,  de  mysterio  SS.  Trinitatis  ita  loquentis  : 
Scrutari  hoc  temeritas  est,  credere  pietas,  nosse  via  et  witcu 
aeterna. 

(1)  S.  Thom.  ibid.  art.  4 et  5.  — (2)  Vid.  Symbol.  Athanas. 


■S.' 


• / j«j;  -■; 


»;:Yj't;;  ••  I j''/  fff  •'’ • * '; 

' « ' - ‘ •'  ^ • 1 • ■•  • • ; '-«  ■ ; 


« . -I  , tv 


:*  i ; ■■T->i  "“''i 


^ ..  (r-'-;  / V 

\ f !VriS}l' 

i.  -46ifu‘(itti  i»),!; . .<>'-»1-  ^:0:^’ 


i^'  ■ .(n>v.  .;^^^K^5^■'' ili : 


"'-  Ki  ^^'fe.^);n  ■ -•  '♦ili 

^,  * * -;■»*•  ■ ■ ^-i".  Jl'  •'^''i  **  <• 

• ■'''x.i-.t  • •'.  v*^-  ■••V'  §)><?■,; U;1  .-  ••-  ' ■Vv' ’■'••;•  *•  , v.,  ■■«! 


^(01. i 

f;  ■:  - r'  i ^ 


L'UiUf’t/jtf  *-4ilJ'i)‘’  , 'M  ni^ip  p\ 

■ ■ " ,■  -'i 

»^'7t----  h;'-.’  U;!'!  ' - It  ^Xill  — 

. -tt;.  ^ :.  •.■; 

,-.v  -■  . . ,t  A\'>  . - V '*Sr<lxiJ  * 'c:^ 

. >'  'J  •>p  Vt‘'‘ 

1;^  :■  •■  'i»V  .■ 

_’iT’l.'t  ; .V  .i (tr  ;/Nf  • ’:'vb*ii.^>*^  . r-T'' 


-y-Vv.»  ’; 


■i  V'i^U 


i^H'  ■ V- : 


sy|i5 


rir  4-4^ 


^ u''k\ 

--r 


;4i*; 


M. 


J:>~ 


I 


,,  - . — 5S«i5ti.^»iSii  , • * * ■•  .i 

• r .f.tt-  t . ■••r:<  -T  ..  - - -.  ■■• '.  vA5  J ,fy.{t  »13-  ■ 

.,;r.  ■ ...^^  ■ 

m ji 


TRACTATUS  VII. 


DE  CREATIONE  ET  PECCATO  ORIGINALI. 


INTRODUCTIO. 


§ I.  Argumentum  Tractatus.  — § II.  Doctrina  catholica.  — § III.  Errores 
contrarii.  — § IV.  Divisio  Tractatus, 


§ I.  Argumentum  Tractatus. 

1.  Absolutis  iis  quse  pertinent  ad  Deum  spectatum  in  se  et 
ad  intra,  sequitur  ut  agamus  de  Deo  ut  operante  ad  extra,  et 
rerum  omnium  causa.  Res  existentes omnes  apte  distinguuntur 
a Patribus  in  visibiles  et  invisibiles  : visibiles  sunt  mundus 
iste  corporeus,  ejusqueincola3  homines;  invisibiles  vero,  an- 
geli, seu  meri  spiritus.  Utrumque  creaturarum  genus  hic  Tra- 
ctatus complectetur. 

2*  Inscribitur  autem  Tractatus  De  Creatione  peccato  Ori- 
ginali, quia  hoc  titulo  summa  totius  materiae  tractandie  in- 
dicatur, cujus  non  exigua  pars  est,  post  hominis  creationem, 
lamentabile  illud  exponere  peccatum,  quod  ab  homine  in  ipsa 
origine  sua  commissum,  inde  in  omnes  generationes  propa- 
gatur. — Juxta  aliam  Theologiae  divisionem  (i),  tractatus  iste 
ad  eam  partem  refertur  quam  u^^uTroXoyluv  vocant,  seu  tracta- 
tionem de  homine,  quoniam  inter  opera  Dei  praecipuum  est 
homo. 

3.  Hoc  igitur  tractatu  ea  exponuntur  quae  fides  docet  circa 
mundum  hunc  aspectabilem,  et,  quae  in  eo  vivunt,  creaturas 
intellectuales.  — Mundus  iste,  sine  fidei  lumine  considera- 
tus, velut  aenigma  est,  multisque  tenebris  obvolvitur;  acce- 
dente autem  fide,  apparet  ut  fabricatio  quaedam  divina,  et 
speculum  mirabilium  Dei.  Cum  enim  homo  coelum  terram- 
que contemplatur,  non  potest  quin  recogitando  quaerat  : 

(1)  Cf.  Tract.  \,  De  princip.theol.  in  fine,  n.  213. 

Tiide  ista  moles  terrae,  et  innumera})iles  stellaj  per  immensa 
emli  spatia  disseminatai?  Unde  praesertim  homo,  qui  tantam 
iiobilitatem  in  semetipso  cum  tantis  miseriis  conjungit?  Un- 
<lenam  in  interiore  homine  illa  carnis  adversus  spiritum 
concupiscentia,  ex  qua  tot  humani  generis  perturbationes, 
calamitatesque  perpetufe  ? — Has  similesque  qua3stiones, 
dum  philosophia  revelationis  lumine  orbata,  aut  imperfecte, 
aut  nullo  modo  solvere  potest,  doctrina  Fidei  perfectissime 
explicat. 


§ II.  Doctrina  catholica 

4.  Deus  mundum  hunc  et  omnia  quae  in  eo  sunt,  visibilia 
et  invisibilia,  angelos  et-homines,  ex  nihilo  creavit  (i). 

5.  Angeli  sunt  puri  spiritus,  naturae  dotibus,  intellectu  et 
voluntate,  hominibus  praestanti  ores;  limitatam  tamen  haben- 
tes facultatem. — Omnes  a Deo  in  statu  gratiae  constituti  sunt; 
ex  quo  multi  peccando  exciderunt,  atque  sine  spe  veniae  in 
statum  summae  miseriae  dejecti  sunt. 

6.  Theologi  communiter  docent,  angelos  in  coelo  creatos 
fuisse,  non  seorsim  ab  aliis  creaturis,  licet  ante  hominis  pro- 
ductionem, numero  quam  plurimos,  variis  ordinibus  distin- 
ctos ; eosdemque  in  loco  esse,  quamvis  loco  non  continean- 
tur, nec  eo  possint  circumscribi. 

7.  Boni  angeli  sunt  Dei  ministri,  a quo  deputantur  ad  ho- 
minum salutem  et  custodiam.  Singulis  fidelibus  etelectis  suus 
adest  angelus  custos.  Imo  probabiliter  singulis  hominibus, 
nec  non  regnis,  civitatibus,  aliisque  communitatibus,  angeli 
praesunt  tutelares. 

8.  Mali  angeli  hominum  animabus  insidiantur;  eorumque 
corpora  variis  modis,  quandoque  etiam  possessionibus,  Deo 
permittente,  vexare  possunt. 

9.  Adam  omnium  hominum  primus  creatus  est,  a quo 
universum  genus  humanum  originem  ducit.  Creatus  est 
autem  homo  coalescens  corpore  organico,  et  anima  ratio- 
nali, libera  ac  immortali,  qua3  corporis  per  se  et  essentia- 


li; Laleran.  IV,  cap.  Firmiter, 


INTRODUCTIO.  427 

liter  forma  est  (i);  insuper  originali  justitia,  aliisque  donis 
eximiis,  gratuita  Dei  benignitate  ornatus. 

10.  At  primus  homo,  cum  mandatum  Dei  in  paradiso 
fuisset  transgressus,  statim  sanctitatem  et  justitiam,  in  qua 
constitutus  fuerat,  amisit;  incurritque  iram  et  indignatio- 
nem Dei,  atque  ideo  mortem,  quam  antea  illi  comminatus 
fuerat  Deus,  et  cum  morte  captivitatem  sub  potestate  dia- 
boli; totusque  Adam,  secundum  corpus  et  animam  in  dete- 
rius commutatus  est. 

11.  Hoc  peccatum,  quod  mors  est  animae,  quodque  ori- 
gine unum  est,  ab  Adamo  in  omne  genus  humanum,  (non 
tamen  in  B.  et  Immaculatam  Dei  Genitricem  Mariam,)  pro- 
pagatione non  imitatione  transfusum,  inest  unicuique  pro- 
prium ; ita  ut  omnes  nascantur  filii  irae,  et  naturae  suae  insi- 
tas ferant  peccati  poenas,  ignorantiam,  concupiscentiam, 
varias  hujus  vitae  miserias,  ac  mortem  corporis  (2). 

§ III.  Errores  contrarii. 

12.  Errores  distingui  possunt  in  quatuor  classes,  prout 
versantur : I.  circa  mundum,  II.  circa  angelos,  III.  circa  crea- 
tionem hominis,  IV.  circa  hominis  statum  primitivum,  et 
peccatum  originale. 

13. 1.  Circa  mundum  quatuor  praecipui  sunt  errores  : i)  ma- 
terialismus,  statuens  mundum  esse  improductum  et  aeter- 
num; 2)  emanatismuSy  statuens  mundum  esse  quidem  pro- 
ductum, sed  per  emanationem  ex  divina  substantia,  sive  im- 
manentem sive  transeuntem.  Immanens  emanatio  est  ea,  qua 
mundus  asseritur  ita  a Deo  procedere,  ut  in  Deo  maneat  et 
cum  ipsa  divina  substantia  confundatur  : quod  pantheisticum 
est;  transiens j qua  fingitur  mundus  exire  et  separari  a divina 
substantia,  non  secus  ac  radii  ex  sole,  aut  telae  ex  aranea. 
3)  Tertius  error  est  dogma  Gnosticorum,  statuens  mundum 
fuisse  factum  ab  Aonibus;  quo  nomine  genitos  a Deo  ange- 
los intellexisse  videntur.  4)  Quartus  demum  est  dualismusy 
statuens  mundum  fuisse  a duobus  Principiis  conditum. 

(1)  clementis  V et  Concil.  Vienu.  definit,  contra  errores  Joan.  Petri  Olivi; 
item  Concil.  Lateran.  V,  sub  Leone  X,  HuWdi  Apostolici  regiminis . 

(2)  Trid.  Sess.  5,  Decret.  de  peccato  orig. — Constit.  Pii  IX,  Ineffabilis. 

14.  Hi  errores  tum  apud  veteres  viguerunt  tum  apud  re- 
centi ores. 

15.  Apud  veteres^  errarunt  {^philosophi  gentiles  : i)  Aristo- 
teles et  Peripatetici  ; statuentes  mundum  aeternum  esse; 
2)  Epicurei,  mundum  ex  atomis  fortuito  concurrentibus  coa- 
luisse; 3)  Platonici,  materiam  esse  aeternam,  sed  in  tempore 
formatam  a Deo  et  adornatam  ; 4)  Stoici  et  Pythagorici, 
mundum,  tanquam  magnum  quoddam  animal,  animatum  et 
intelligentem  esse;  qui  error  hylozoismus  vocatur. — 2® Erra- 
runt quoque  variee  hsereticorum  sectse , i)  Manichaei,  di- 
centes mundum  factum  a duobus  principiis  ; duplicem 
animam,  non  autem  liberum  arbitrium  homini  i nesse,  quem 
asserebant  ferri  necessario,  vel  in  bonum,  si  anima  bona,  vel 
in  malum,  si  anima  mala  praevaleat.  2)  Hermogenes  Stoicus, 
statuens  materiam  improductam,  aeternam  et  rerum  omnium 
comprincipium.  3)  Gnosticorum  secta,  praeter  productionem 
mundi  virtute  iEonum  peractam,  admittens  metempsychosin 
seu  humanarum  animarum  transmigrationem. 

16.  Apud  recentiores,  pseudo-philosophi  alii  alios  veterum 
errores  secuti  sunt,  et  suis  theoriis  idealisticis  et  autothei- 
sticis. auxerunt. 

17.  II.  Circa  angelos,  errarunt  Sadducaei,  Anabaptistae, 
Sociniani  passim  ac  Rationalistae,  angelorum  existentiam 
negantes. 

18.  III.  Circa  creationem  hominis  errores  hi  sunt  praeci- 
pui : Aborigenismus  et  Autochthonismus,  qui  in  idem  fere 
recidunt,  homines  fingunt  ex  terrae  fecunditate  variis  in  locis 
prognatos.  Prxadamismus  et  Coadamismus,  statuunt  homines 
vel  ante  Adamum,  vel  simul  cum  eo  productos.  — Erravit 
saec.  XIV,  Pet.  Joannes  Olivus,  negans  animam  rationalem 
esse  formam  corporis. 

19.  IV.  Circa  statum  primitivum  hominis  et  peccatum  origi- 
nale, errarunt  1®  Pelagiani,  Sociniani  et  Rationalistae,  negantes 
tum  dona  supernaturalia  primo  homini  collata,  tum  pecca- 
tum originale;  2°  Lutherani,  Calviniani  et  Janseniani,  dicen- 
tes, dona  primaeva  homini  naturalia  ac  naturae  humanae  de- 
bita fuisse ; post  peccatum  autem,  naturam  hominis  ita  fuisse 
corruptam,  ut  liberum  arbitrium  amiserit. 

§ IV.  Divisio  Tractatus. 

20.  Quoniam  universa  creatio  tria  praecipue  rerum  genera 
complectitur,  de  quibus  singillatim  agendum  nobis  est; 
hinc  tota  materia  pertractanda  in  tria  capita  sponte  resol- 
vitur : 


Caput  I,  de  mundo. 

Caput  \\^  de  angelis. 

Caput  in,  de  homine  et  peccato  originali. 


CAPUT  PRIMUM. 


DE  MUNDO  (l). 


PROPOSITIO  UNICA. 

Deus  mundum  universum  in  tetnpore  ex  nihilo  creavit, 

21.  Propositio  de  fide  est,  ut  patet  ex  Symbolo  Apostolo- 
rum : Credo  in  Deum  Patrem  omnipotentem^  creatorem  coeli  et 
terreCy  scilicet  visibilium  et  invisibilium , Mi  Symbolum  Nicaeno- 
Coiistant.  exponit;  item,  ex  ('oncil.  Lateran.IV,  cMp.  Firmiter, 
ubi  statuitur  Deus  unum  universorum  principium,  creator  om- 
nium visibilium  et  invisibilium,  spiritualium  et  corporalium ; 
qui  sua  omnipotenti  virtute,  simul  ab  initio  temporis,  utramque 
de  nihilo  condidit  creaturam,  spiritualem  et  corporalem,  ange- 
licam videlicet  et  mundanam ; ac  deinde  humanam,  quasi  com- 
munem, ex  spiritu  et  corpore  constitutam, 

22.  Dicitur  in  propositione  : creavit;  hoc  est,  a non  exi- 
stentia  vocavit  ad  existentiam.  Creatio  enim  sensu  stricto  in- 
tellecta, est  productio  rei  ex  nihilo  sui  et  subjecti, 

23.  Hinc  additur  : creavit  ex  nihilo,  i.  e.  non  ex  materia 
seu  subjecto  praeexistente.  Nihilum  proinde  sese  habet,  non 
tanquam  terminus  positivus  actionem  creandi  aliquo  modo 
juvans;  sed  tanquam  terminus  negativus,  seu  omnis  externi 
adjumenti  absentia  : in  quo  creatio  differt  ab  omni  alia  effe- 
ctione. 

24.  Dicitur  : creavit  mundum  universum,  hoc  est,  omnem 
substantiam  qufe  extra  Deum  existit,  corpora  scilicet,  angelos 
et  homines. 

23.  Dicitur  : creavit  in  tempore,  seu  initio  temporis,  non  ab 
aeterno;  ita  ut  fuerit  aliqua  duratio  cum  mundus  non  esset; 

(1)  Cf.  S.  Thom.  p.  I,  qq.  45,  46,  et  65-74;  Suarez,  tom.  3,  tract.  1, 
lib.  2. 

et,  quod  consequens  est,  mundus  existere  inceperit,  atque 
numerabiles  sint  anni  existentiae  ejus. 

26.  PROB.  1®  Ex  Scriptura,  a)  Gen.  I,  1.  In  principio  creavit 
Deus  ccclum  et  terram;  ubi  illud  in  principio  excludit  aeterni- 
tatem (i);  alterum  autem  verbum,  creavit  (bara  iTs-olyicn,)  hoc 
loco  significat  creationem  proprie  dictam  (2),  quod  patet  ex 
constanti  Judaeorum  traditione,  et  ex  II  Machab.  VII,  28  : 
Peto  nate,  ut  aspidas  ad  coelum  et  terram,  et  ad  omnia  quec  in 
eis  sunt,  et  intelligas  quia  ex  nihilo  fecit  illa  Deus,  et  hominum 
genus.  — h)  Joan.  XVII,  4 : Clarifica  me  tu.  Pater,  apud 
temetipsum,  claritate  quam  habui  priusquam  mundus  esset, 
apud  te. 

27.  2®  Ex  Patribus.  S.  Irenaeus  dicit  : Nos  tenemus  regulaniy 
unum  esse  Deum  creatorem,  qui  per  Verbum  suum  condidit  mun- 
dum ex  eo  quod  non  erat.  Adv.  haeres.  1.  i,  c.  19. 

28.  3®-  Ipsa  ratio  hanc  veritatem  demonstrat.  Dico  demon- 
strat; nec  ideo  atfirmo  sola  ratione  apud  gentiles,  nulla  prae- 
supposita  revelatione,  hanc  veritatem  potuisse  morali  possibi- 
litate inveniri.  Ratio  enim  inventiva  a ratione  demonstrativa 
apprime  distinguenda  est. 

29.  Demonstratio  itaque  est  haec  : mundus  est  vel  a se,  vel 
a Deo.  Non  est  a se,  quia  in  hac  hypothesi  foret  infinite  per- 
fectus (3)  : ergo  est  a Deo. — Est  autem  a Deo  tanquam  a causa; 
non  intrinseca,  sive  materiali  sive  formali,  quod  foret  pan- 
theisticum;  ergo  tanquam  a causa  extrinseca,  i.  e.  efficiente. 
— Deus  autem  mundum  effecit  vel  ex  praejacente  ac  in  creata 
materia,  vel  ex  nihilo.  Primum  dici  non  potest,  quia  materia 
increata  esset  ens  a se,  ac  proin  infinite  perfecta,  ac  pror- 
sus independens  a Deo,  qui  propterea  neque  posset  eam 
annihilare,  elisa  ad  arenulam  omnipotentia  ejus.  Remanet 
ergo  ut  dicatur  mundum  esse  creatum  ex  nihilo.  Unde 
quoque  sequitur,  mundum  habuisse  initium,  a quo  nume- 
rari possint  anni  existentia?  ejus  ; proindeque  simul  cum 
mundo  incepisse  tempus,  seu  durationem  successivam  et 
mensurabilem  (4). 

(1  Cf.  Patrizzi,  belnterpret.  SS.Script.  lib.  2,  quccst.  i,  art.  2 i>eqq. 

(2)  Patrizzi,  ibici.  — (5)  Cf.  supra,  tract.  De  Deo,  c.  2,  a.  2,  prop.  5,  n.  tlO. 

(4)  Cf.  Lessius,  De  div.  perfectionibus  4,  c.  2,  n.  10  seqq. 

30.  Altera  demonstratio  ducitur  ex  eo  quod  Deus  est  causa 
prima  et  universalis.  Etenim,  ut  S.  Tliomas  ait,  id  quod  est 
causa  rerum  Jn  quantum  sunt  entia ^ oportet  esse  causam  rerum, 
non  solum  secundum  quod  sunt  talia  per  formas  accidentales, 
nec  secundum  quod  sunt  hxc  per  formas  substantiales;  sed  etiam 
secundum  omne  illud  quod  pertinet  ad  esse  illorum  quocuinque 
modo. Et  sic  oportet  ponere  etiam  materiam  primam  creatam  ah 
universali  causa  entium  (i). 

31.  ORJic.  1®  Sap.  XI,  18,  dicitur  : Creavit  (Deus)  orbem  ter- 
rarum ex  materia  invisa,  id  est,  informi,  il  uuop(pov  uxlts ; ergo 
non  ex  nihilo. — R.  Neg.  conseq.  Sensus  enim  hujus  loci  est : 
Deus  non  solum  materiam  condidit  (quod  aliqui  creationem 
primam  vocant) ; sed  ipsam  praiterea  sapienter  disposuit  ac 
formavit  (creationem  secundam  \ocdiX\i)  : ut  patet  ex  contextu» 
et  scopo  quem  auctor  sibi  proponit,  commendandi  sapientiam 
Creatoris. 

32.  Ohj.  2®  Ex  nihilo  nihil  fit,  vetus  axioma  est;  ergo  crea-  - 
tio  ex  nihilo  est  impossibilis.  — R.  Dist.  antec.  Nihil  fit  ex 
nihilo  tanquam  termino  positivo,  quo  sensu  illud  axioma  ve- 
teres usurparunt,  conc.  antec. ; ex  nihilo  tanquam  termino  ne- 
gativo, subd.,  sola  virtute  finita,  conc.;  infinita  Dei  potentia, 
neg.  antec.  * 

33.  Obj.  3®  Mundus,  si  esset  productus  a Deo,  esset  quid 
divinum  : effectus  enim  participat  naturam  causae  ; atqui  hoc 
foret  pantheisticum,  quod  repugnat  (2) ; ergo  mundus  non 
est  productus  a Deo.  — R.  Dist.  maj.  Esset  quid  divinum 
ratione  causae  efficientis  qui  Deus  est,  conc. ; ratione  sui  ac 
naturae  suae,  neg.  maj.  Adjectam  probationem  etiam  dist. 
Effectus  participat  naturam  causae,  si  agitur  de  causa  mate- 
riali, ex  qua  fit,  conc.;  si  de  causa  efficiente,  a qua  fit,  subd. : 
cum  effectus  producitur  generatione  proprie  dicta , conc. ; 
cum  producitur  quocumque  modo,  neg.  Sic  statua,  licet  sit 
ab  homine  ut  causa  efficiente,  non  est  tamen  homo. 

(1)  I p.  q.  ii,  airt.  2.  Cf.  Suar.  Metaphys.i.  23. 

^2)  Cf.  supra,  tract.  De  Deo,  cap.  2,art.  2,  n.  92. 

QUESTIO. 

34.  Quem  ad  finem  Deus  mundum  creavit?  — R.  Ad  suam 
gloriam  et  creaturarum  rationalium  bonum.  Ipsa  enim  ratio 
dictat,  finem  ultimum  operis  Dei  alium  esse  non  posse  nisi 
ipsum  Deum.  Unde  recentiorum  quorumdam  theoria,  qua 
mundi  hujus  scopus  finalis  reponitur  in  commodis  tempo- 
ralibus quam  maxime  evolvendis,  rationis  principiis  adver- 
satur ; et,  quod  caput  est,  a revelatione  apertissime  reproba- 
tur, testante  Scriptura,  Prov.  XVI,  4 : Universa  propter 
semetipsum  operatus  est  Dominus.  Quod  confirmant  unanimiter 
Patres,  qui  passim  dicunt,  sicut  hominem  propter  Deum,  ita 
mundum  materialem  factum  esse  propter  hOminem;  ut  per 
hominem  omnis  creatura  ad  gloriam  Creatoris  referatur, 
prout  iterum  indicat  Scriptura  : Quid  est  homo,  quod  memor 
es  ejus?...  Constituisti  eum  super  operamanuum  tuarum...  Con^ 
fiteantur  tibi,  Domine,  omnia  opera  tua,  et  sancti  tui  benedicant 
tibi.  Ps,  VIII  et  CXLIV,  Gf.  Gen.  I et  II  (i). 

(1)  Cf.  Suar.,  Prolog.  IV,  De  Grat.  n.  10.—  Lessius,  De  div.  perf.l.  14. 

CAPUT  SUCUxNDUM. 


DE  ANGELIS  (l). 


3o.  Inter  mundi  incolas  primo  loco  veniunt  Angeli ; quiV 
cum  sint  mere  spirituales,  naturae  excellentia  creaturis  cor- 
poreis antecellunt.  De  illis  porro  praecelsioribus  creaturis- 
quaeritur  an  existant,  et  quae  sit  natura  eorum?  an  omnes  in 
primaevo  statu  remanserint?  quodnam  habeant  cum  homini- 
bus commercium?  Quae  cuncta  commode  tres  sequentes  ar- 
ticuli comprehendent. 

Articulus  I,  de  existentia  et  natura  angelorum. 

Articulus  II,  de  angelorum  lapsu. 

Articulus  III,  de  angelorum  cum  hominibus  commercio. 

ARTICULUS  I. 

DE  EXISTENTIA  ET  NATURA  ANGELORUM. 

Propositio  I,  de  angelorum  existentia. 

Propositio  Ib  de  angelorum  spiritucditate. 

Propositio  \\\,de  angelorum  super  homines  praestantia . 

Propositio  IV,  de  angelorum  gratia  originali. 

Qusestiones. 

PROPOSITIO  I. 

Existunt  angeli. 

36.  De  fide,  ut  patet  ex  Lateran.  IV,  cap.  Firmiter  : Deus'> 
condidit  utramque  creaturam,  angelicam  et  mundanam.  — 
Item  ex  quotidiana  Ecclesiae  doctrina  et  cultu,  atque  ex  aper- 
tissimo Scripturae  testimonio. 

37.  Angelus,  vi  vocis  quae  origine  graeca  est,  idem  sonat  ae 
nuntius.  Vi  autem  significationis,  quae  huic  nomini  passim, 
ut  hic  a nobis  tribuitur,  angelus  est  substantia  creata,  spiri- 
tualis  et  intellectualis,  completa,  homine  naturaliter  superior^ 

(I)  Cf.  S.  Thom.  I p.  q.  o0-64;106-H4. — Item  Suar.  tom.  2,  lib.  1-8- 

Angeli  scilicet  sunt  excellentes  quaedam  creaturae,  ab  homi- 
nibus hominumque  animabus  diversae,  quae  ideo  vocantur 
-angeli,  quod  a Deo  adhibentur  ut  nuntii  et  ministri  : Qui 
facis  angelos  tuos  spiritus^  Ps.  GUI;  ita  ut  angelus  officii  nomen 
sit  non  natur  de  (i). 

38.  Dicitur  existere  angelos,  non  vero  esse  creatos  ex  nihilo; 
quia  quaecumque  praeter  Deum  existunt,  creata  esse  ex  ni- 
hilo jam  probatum  est.  Proinde  non  statuitur  Propositio- 
contra  Manichaeos,  aliosque  Gnosticos,  qui  angelos  esse  non 
inficiabantur,  sed  tantum  ex  divina  substantia  profluxisse 
dicebant;  verum  contra  Sadducaeos  et  Rationalistas,  qui  an- 
gelorum existentiam  negant. 

39.  PROB.  1®  Frequentissime  de  angelis  mentio  occurrit 
in  Scripturis  tum  V.  tum  N.  Testamenti.  Gen.  XXI,  17  : Vo- 
cavit angelus  Dei  Agar  de  coelo.  — Matth.  XXII,  30  : Tn  resur- 
rectione neque  nubent  neque  nubentur;  sed  erunt  sicut  angeli 
Dei  in  coelo.  — Act.  XXIII,  8 : Sadducaei  dicunt  non  esse 
resurrectionem,  neque  angelum,  neque  spiritum. 

40.  2®  S.  Gregorius  : Angelos  et  archangelos  omnes  fere 
sacri  eloquii paginx  loquuntur.  Homil.  34  in  Evang.  — S.  Au- 
gustinus : Esse  angelos  novimus  ex  fide...  nec  inde  dubitare  fas 
nobis  est.  In  Ps.  102. 

41.  3®  Accedit  universalis  traditio.  Antiqui  ethnici  agno- 
scebant angelos,  quos  passim  Genios  vel  vocabant ; 

et  etiam  hodie  apud  Orientales  gentes  eadem  doctrina  ita 
viget,  ut  omnis  theologiae  earum  velut  fundamentum  sit  (2). 
— Ipsa  ratio,  licet  angelorum  existentiam  nequaquam  a 
priori  demonstrare  possit ; tamen  convenire  cernit  ornatui 
et  perfectioni  ordinis  universi,  ut  quemadmodum  corpora- 
les, et  corporeo-spirituales  creaturae,  ita  quoque  mere  spi- 
rituales, seu  angeli,  in  rerum  universitate  collocati  existant. 

PROPOSITIO  II. 

Angeli  sunt  meri  spiritus,  omnis  corporis  expertes, 

42.  Propositio  certa  est,  ex  Cone.  Lat.  IV,  cap.  Firmiter^ 
ubi  dicitur  : Deus  utramque  condidit  creaturam,  spiritualem  et 

(1)  August.  in  Ps.  GUI,  et  Greg.  Homil.  34  in  Evang. 

iA)  Cf.  supra,  Tract.  2,  De  relig.  Christiana,  in  Append.  534,  7, 

corporalem,  angelicam  videlicet  et  mundanam,  ac  deinde  hu- 
manam, quasi  communem  ex  corpore  et  spiritu  constitutam.  Ergo 
angelica  natura  mere  spiritualis  est,  et  omnis  corporis  ex- 
pers; alioquin  humana  natura  inter  angelicam  et  munda- 
nam non  foret  media,  seu  communis  : quod  explicatione 
sequenti  ckrius  patebit. 

43.  Dicitur  in  Propositione  : angeli  sunt  meri  spiritus;  i.  e. 
eorum  substantia  non  est  corporea,  videlicet  composita  parti- 
bus et  extensa,  sicut  substantia  humana;  neque  naturaliter 
ordinata  ad  substantiam  corpoream  constituendam,  infor- 
mando materiam,  sicut  anima  humana. 

44.  PROB.  1®  Scriptura  sacra  angelos  * et  daemones  passim 
spiritus  appellat,  nulla  facta  corporis  mentione,  atque  ita 
ut  aliquid  significet  a substantia  corporea  diversum  : Matth. 
XII,  43  : Qum  immundus  spiritus  exierit  ab  homine.  — Hebr. 
I,  7 : Ad  angelos  quidem  dicit  : Qui  facit  angelos  suos  spiritus. 

4o.  2°  Patres  plerique  hanc  doctrinam  profitentur.  Igna- 
tius  Epist.  ad  Trall.,  angelos  vocat  incorporeas  naturas. — 
Greg.  Nyssenus  : Omnis  natura  rationalis  dividitur  in  incor- 
poream et  corpoream ; incorporea  porro  est  angelica  natura,  al- 
tera nos  sumus  homines.  Homil.  4.  De  orat,  domin.  — Grego- 
rius  ; Angelus  namque  solummodo  spiritus;  homo  autem  spiritus 
est  et  caro.  Moral.  1.  4,  c.  9. 

46.  OBJic.  1®  In  Gen.  VI,  2,  legitur  : Videntes  filii  Dei  filias 
hominum  quod  essent  pulchrx,  acceperunt  sibi  uxores;  atqui  hi 
filii  Dei  sunt  angeli;  ergo  angeli  sunt  corporei.  — h..Neg. 
min.  Filii  Dei  hic  vocantur  filii  Seth,  homines  scilicet  veri 
Dei  cultores.  Ita  interpretes,  et  recte.  Si  enim  angelos  sup- 
ponas, fuerunt  illi  vel  boni  vel  mali;  atqui  utrumque  repu- 
gnat. Boni  enim  non  nubunt  neque  nubuntur  (i) ; mali  vero 
non  vocarentur  filii  Dei. 

47.  Obj.  2®  Non  defuerunt  Patres,  ut  Justinus,  Clemens  Alex., 
qui  angelos  corporeos  dixerint;  Augustinus  et  Bernardus 
dubii  haeserunt;  ergo.  — R.  Neg.  conseq.  Plerique  ex  iis  Pa- 
tribus, ut  de  corpore  improprie  dicto  loquentes,  intelligendi 
sunt.  Etenim  alii  corpus  vocant  omne  ens  substantiale  crea- 
tum; alii  corporeos  et  compositos  vocant  angelos  respectu 

.(l)Maith.  XXII,  30. 

Dei,  cui  soli  competit  simplicitas  absoluta.— SS.  Augustinus 
* et  Bernardus,  in  qua3stione  nondum  definita,  noluerunt  ali- 
quid certi  proferre.  Haec  enim  res  non  nisi  saec.  XIII  penitus 
eliquata  fuit. 

PROPOSITIO  111. 

Angelorum  natura  licet  sit  humana  natura  pr^estantior,  tamen 
limitata  est. 

48.  Propositionis  prima  pars  certa  est;  secunda  etiam  fidei 
proxima. 

49.  Natura  hic  sumitur  integraliter,  pro  substantia  cum 
suis  facultatibus,  quae  in  spirituali  ente  reducuntur  ad  tres  : 
intellectum,  voluntatem  et  potentiam  externam : qua  triplici 
facultate  angelos  esse  praeditos,  exactionibus  quas  ipsis  Scri- 
ptura tribuit,  copiose  constat. 

50.  PROP.  PARS  I.  Angelorum  natura  est  humana  praestan- 
tior.  II  Reg.  XIV,  i 7,  20  : Sicut  angelus  Dei,  sic  est  Dominus 
meus  Rex, ut  nec  benedictione  nec  maledictione  moveatur...  Tu, 
Domine  mi  Rex,  sapiens  es  sicut  habet  sapientiam  angelus  Dei, 
ut  intelligas  omnia  super  terram.  Unde  patet,  angelos  apud 
Judaeos  habitos  fuisse,  et  intellectus  perspicacia  et  voluntatis 
firmitate,  praeter  humanum  modum  mirabiles.  — Ps.  VIII  : 
Minuisti  eum  (hominem)  paulo  minus  ab  angelis.  — II  Pet.  II, 
11  : Angeli  fortitudine  et  virtute  cum  sint  majores. 

51.  PARS  II.  Angelorum  natura  limitata  est.  Hoc  sequitur  ex 
creatae  naturae  conditione.  — Praeterea  ex  Scriptura  patet, 
angelos,  tum  cognitione,  tum  voluntate  et  potentia  esse  limi- 
tatos. 

52.  1®  Cognitione  limitati  sunt  : I Cor.  II,  11  : Qux Deisunt 
nemo  cognovit  nisi  Spiritus  Dei.  — Jerem.  XVII,  10  : Ego  Do- 
minus, scrutans  cor  et  probans  renes.  — Isa.  XLI,  23  : Annun- 
tiate qux  ventura  sunt  in  futurum,  et  sciemus  quia  Dii  estis  vos. 
— Ergo  solus  Deus,  non  angeli,  mysteria,  secreta  cordium  et 
futura  naturaliter  cognoscunt. 

53.  2®  Voluntate  et  potentia  angelos  quoque  limitatos  esse,, 
tum  ex  intelligentiae  eorum  imperfectione,  tum  ex  plurium 
Japsu  probatur. 


37. 

PROPOSITIO  IV. 

Angeli  omnes  gratia  sanctificante  donati,  imo  in  ea  creati 
fuerunt. 

u4.  Propositio  utraque  parte  probabiliorem  et  communem 
sententiam  enuntiat. 

53.  PROBATUR  simul  utraque  pars.  1®  Joan.  VIII,  44  : Dia- 
bolus in  veritate  non  stetit  (i).  Ex  quibus  verbis  « perspicuum 
est,  » ait  Catechismus  Concilii  Tridentini,  « eum  reliquos- 
<c  que  desertores  angelos,  ab  ortus  sui  initio  gratia  praiditos 
« fuisse.  » Part.  I,  art.  I,  quaest.  21.  — Ezech.  XXVIII,  12  : 
Tu  signaculum  similitudinis,  plenus  sapientia  et  decore,  omnis 
lapis  pretiosus  operimentum  tuum.  Tu  cherub  extentus,  et  pro- 
tegens : et  posui  te  in  monte  sancto  Dei  : in  medio  lapidum  igni- 
torum ambulasti,  perfectus  in  viis  tuis  a die  conditionis  tux,  do- 
nec inventa  est  iniquitas  in  te.  Quae  juxta  Hieronymi,  Ambrosii 
aliorumque  Patrum,  et  communem  interpretum  sententiam, 
de  Lucifero,  sub  typo  regis  Tyri,  dicuntur. 

56.  2®  S.  Augustinus  : Cum  bona  voluntate,  id  est  cum  amore 
casto,  quo  illi  adhxrerent,  angelos  creavit;  simul  in  eis  et  con- 
dens naturam  et  largiens  gratiam  (2) . 

57.  3®  Quare  S.  Thomas  ita  concludit  : Probabilius  videtur 
tenendum,  et  magis  dictis  Sanctorum  consonum  est,  quod  angeli 
fuerint  creati  in  gratia  gratum  faciente.  I p.  q.  62,  art.  3. 

QU.CSTIONES. 

4®  Quando  angeli  creati  sunt?  — 2®  Quantus  est  eorum  numerus?  — 

3*  Qucenam  ordinum  distinctio  ? — 4®  Quomodo  versantur  in  loco? 

5“  Quanta  eorum  cognitio  ? — 6®  Qualis  voluntas?  — 7®  Quanta  po- 
tentia ? 

58.  QU^R.  1®  Quando  angeli  creati  sunt?  — R.  Sententia 
communior  apud  Patres  et  medii  aevi  Theologos,  tenet,  an- 
gelos fuisse  creatos  in  coelo,  eodem  tempore  quo  crearetur 
mundus  corporeus ; idque  comprehendi  voce  coeli  qua  uti- 
tur Moyses,  dicens  : In  principio  creavit  Deus  coelum  et  ter- 
ram. 

^1,  Gf.  Epist.  Jud.  6. — {2)  De  civit.  1.  13,  c.  9. 

13)  S.  Thom.  p.  I,  q.  61,  art.  3.  — Suar.  lom.  2,  lib.  1,  cap.  4. 

59.  Q.  2®  Quantus  est  angelorum  numerus?  — R.  Licet  an- 
gelorum numerus  determinate  non  sit  cognitus,  certe  tamen 
maximus  censendus  est.  Dan.  VII,  10  : Millia  hiillium  mini^ 
strabant  ei,  et  decies  millies  centena  millia  assistebant  ei.  — 
Hinc  Ecclesia  angelos  vocat  militiam  coelestis  exercitus.  — 
Angeli,  inquit  S.  Thomas  (i)  in  quadam  multitudine  ma- 
xima sunt,  omnem  materialem  multitudinem  excedentes.  Hinc 
sat  recepta  sententia,  numerum  angelorum  excedere  nu- 
merum hominum,  quotquot  usque  ad  finem  mundi  sunt 
exstituri. 

60.  Q.  3®  Quxnam  inter  angelos  ordinum  distinctio? — R.  Di- 
stinguuntur novem  ordines,  seu  chori  angelorum,  in  tres 
hierarchias,  seu  sacros  principatus  distributi.  In  hierarchia 
suprema  sunt  Seraphim,  Cherubim  et  Throni ; in  media. 
Dominationes,  Virtutes  et  Potestates  ; in  infima.  Principatus, 
Archangeli  et  Angeli.  — Porro  diversa  illa  nomina  sortiun- 
tur ex  diversis,  quibus  funguntur,  ministeriis  et  officiis  (2). 
— Angeli  quoque  distinguuntur  in  assistentes  ei  ministrantes  (3) . 
quia  licet  omnes  sint  administratorii  spiritus,  omnesque 
Domini  concinant  gloriam ; quidam  tamen  ministeriis,  qui- 
dam vero  glorificando  Deo , specialius  deputantur.  — In 
Scriptura  tantum  tria  reperiuntur  angelorum  nomina,  3Ii- 
chael,  Gabriel  et  Raphael.  Omnium  autem  angelorum  supre- 
mum esse  3Iichaelem  nonnulli  (4)  existimant,  quod  Scriptura 
insinuare  videtur  Apoc.  XII,  7 : Michael  et  angeli  ejus  prx- 
liabantur  cum  dracone. 

61.  Q.  4*  Quomodo  versantur  in  loco?  — R.  Esse  angelos 
in  loco  certum  est  : tum  quia  substantia  existens  non  pote&t 
nullibi,  sed  debet  alicubi  existere,  tum  quia  in  Scriptura  vel 
ccelum,  vel  infernus,  vel  terra,  ut  locus  iis  assignatur.  Sunt 
ergo  in  aliquo  loco  et  quidem  determinato,  cum  non  possint 
esse  ubique  sicut  Deus.  In  loco  autem  sunt,  non  circumseri- 
ptive  sicut  corpora,  quorum  moles  a loco  correspondente 
linea  mensuratur;  sed  definitive,  ita  ut  toti  sint  in  toto  loco 

(1)  P.  I,  q.  50,  an.  3.  — Suarez,  toin.  2,  lib.  1,  cap.  W. 

(2) Cf.  S.  Greg.  Homil.  34  in  Evang.;  S.  Thom.  q.  108.  — Suar.  t.  2, 1.  2. 
c.  13.  — (3)  Cf.  Dan.  VII,  lO.  — Suar.  tom.  2, lib.  6,  cap.  9 et  10. 

(4)  Suarez,  l.  2, 1.  6,  cap.  10.  — Estius  in  2,  p.  10,  § 5. 

determinato,  et  toti  in  singulis  partibus,  fere  ut  anima  hu- 
mana continetur  in  corpore.  Uuanquam,  ut  S.  Thomas  ad- 
notat  (i),  verius  dicitur  animam  esse  in  corpore,  et  angelum 
in  loco,  ut  continens  quam  ut  contentum;  quia  substantia  in- 
corporea sua  virtute  contingens  rem  corpoream^  continet  ipsam^ 
et  non  continetur  ab  ea  (2). — Locus  in  quo  toto  esse  et  operari 
potest  angelus,  vocatur  sphsera  praesentiae  et  activitatis  ejus. 

62.  Q.  Quanta  est  angelorum  cognitio?  — R.  Angelica 
cognitio  rerum  naturalium,  quarum  angelus  evidentiam 
habet,  est  mere  intellectualis ; non  sicut  humana,  rationalis 
seu  discursiva.  Cognitio  autem  rerum  supernaturalium, 
aliarumque  omnium,  quas  angelus  vel  non  evidenter  cogno- 
scit, vel  per  conjecturam  tantum  judicat,  ut  sunt  secreta  cor- 
dium,  est  vere  discursiva,  licet  sine  successione  aut  mora 
temporis  peragatur.  — Cognoscunt  autem  naturaliter  angeli 
Deum,  abstractive  ex  creaturis,  non  vero  quidditative,  seu 
per  essentiam;  nam  cognitio  quidditativa  Dei,  cum  gaudium 
afferat,  daemonibus  omni  gaudio  privatis  profecto  non  inest  : 
inesset  autem  si  naturalis  foret,  cum  ipsis  naturalia  omnia 
sint  integra;  non  est  igitur  naturalis. 

63.  Angeli  se  ipsos,  alios  angelos,  ac  substantias  omnes 
ordinis  naturalis,  sive  per  se,  sive  per  species  in  ipsis  exi- 
stentes,  cognoscunt  quidditative.  — Item  cognoscunt  natura- 
liter futura  necessaria,  non  vero  futura  libere  contingentia. 
— Non  intuentur  secreta  cordium,  quae  soli  Deo  patent  : 
Tu  solus  nosti  corda  filiorum  hominum.  II  Paral.  VI,  30  (3). 

64.  Scholastici,  post  S.  Augustinum,  distinguunt  in  ange- 
lis cognitionem  matutinam  et  vespertinam.  Prior  est  illa  qua 
vident  res  in  Verbo,  i.  e.  in  essentia  divina  (4);  altera  vero, 
qua  vident  res  in  se  ipsis. 

63.  Angeli  inter  se  loquuntur,  conceptum  mentis  suae,  per 
voluntariam  ad  alterum  directionem,  manifestando;  ita  ut 
angelorum  lingua  sit  virtus  manifestativa  mentis,  auditus 

(1)  I p.  q.52,  art.  1.  — Suar.  t.  2,1.  4,  c.l,  2,7. 

(2)  S.  Thom.  ibid  q.  58,  a.  5.  — Suar.  ib.  1.  2,  c. 55. 

(5)  Theol.  AVirceb.  tom.  1,  De  ang.  c.  2 ; — S.  Thom.  q.  54.  — Suar.  t.  2, 
lib.  2,  c.  9 et  21.  — (4^  S.  Tbom.  q.  58,  art.  6.  —Supra  De  Deo,  cap.  2,  a.  5, 
quaest.  7,  n.  145  seqq. 

vero  intellectus,  et  auditio  intellectio,  qua  angelus  percipit 
actus  alterius  ad  se  directos.  — Cum  angeli,  Isai.  VI,  Apoc. 
VII,  dicuntur  clamare  ad  invicem,  clamore  significatur  ma- 
gnitudo rei  de  qua  loquuntur,  vel  ardor  affectus,  quo  volunt 
rem  manifestare.  — Potest  angelus  simul  loqui  pluribus 
etiam  distantibus,  non  tamen  ad  quamlibet  distantiam;  cum 
habeat  sphaeram  actionis  et  visionis  limitatam. 

66.  Cum  angelus  superior  alloquitur  inferiorem,  et  veri- 
tatem aliquo  modo  supernaturalem  docet,  eum  illuminare 
dicitur.  Quemadmodum  autem  angelos,  ita  et  homines  illu- 
minare angeli  possunt  (i). 

67.  Q.  6°  Qualis  est  angelorum  voluntas? — R.  Angeli  habent 
voluntatem  liberam,  qua  potuerunt  aliquando  peccare.  Nunc 
autem  licet  angeli  boni  peccare  amplius  non  possint,  nihi- 
lominus tamen  vere  liberi  manent  ; nam  stabilitas  in  bono 
libertatem,  seu  vim  eligendi  non  tollit;  quemadmodum  certa 
scientia,  seu  impossibilitas  efformandi  judicium  falsum,  vim 
intelligcndi  non  destruit  (2). 

68.  Q.  7°  Quanta  est  angelorum  potentia?  — R.  Angeli  po- 
tentia externa  pollent  maxima  : quod  ex  factis  plurimis 
patet.  Sic,  IV  Reg.  XIX,  35,  legimus  : In  nocte  illa  venit  ange- 
lus Domini,  et  percussit  in  castris  Assyriorum  centum  octoginta 
quinque  millia. 

69.  Angeli  possunt  movere  se  ipsos  motu  locali;  possunt 
alios  movere  spiritus  et  etiam  corpora;  possunt  quoque  sibi 
corpora  assumere,  vel  ex  aere  et  vaporibus  formata,  vel  etiam 
viva;  non  tamen  ea  possunt  formaliter  vivificare,  sed  tantum 
gerere  ut  motores.  Possunt  apparere,  sive  vere,  in  adaptatis 
sibi  corporibus  (3) ; sive  tantum  phantastice.  — Possunt  ap- 
plicando activa  passivis  quaedam  mira  efficere,  patrare  vero 
miracula  proprie  dicta,  vel  quidquam,  quo  derogetur  ordini 
ac  legibus  physicis,  naturaliter  non  possunt  : imo  quae  na- 
turaliter possunt,  non  pro  libitu  praestare  permittuntur  (4). 


r (t)Ibid.  q.  i06et  107;  — Wirceb.  Theol.  Deang.  c.  2,  a.  1,  § 3.  — Suar, 
tom.  2,  lib..  6,  cap.  io  et  16.— (2)Cf.  infra  n.  233  seqq. 

(3)  Cf.  Tob.  V,  Gen.  XVIII,  XXXIII. 

(4)  Cf.  Wirceb.  ibici . art.  2 — Suarez,  t.  2,  1.  4,  c.  18,  19,23-39. — Supra, 
tract.  Dc  reJig.  christ.,  n.  148. 

AKTICLLUS  II. 

' DE  LAPSU  ANGELORUM. 

Propositio  .unica,  de  lapsu  et  poena  angelorum. 

Quaestiones  de  angelis  lapsis. 

PROPOSITIO. 

Angelorum  plurimi  peccaverunt.,  et  in  aeternam  damnationem 
dejecti  sunt. 

70.  Propositio  fide  certa  quoad  omnes  partes,  ut  et  Scri- 
ptura et  Patribus  manifestum  est. 

71.  Gratia  et  sanctitate,  quam  ab  origine  sua  receperant 
angeli,  excidere  poterant;  donec,  probata  sua  erga  Creatorem 
fidelitate,  ad  gloriam  ac  visionem  Dei  evecti,  in  gratia  feli- 
citer confirmarentur.  Hinc  duplex  fuit  angelorum  status, 
viee  et  termini;  in  quibus  distingui  possunt  eorum  creatio^ 
perseverantia  vel  defectio.,  poena  vel  praemium. 

72.  PROB.  1®.  Joan.  VIII,  44  : Diabolus homicida  erat  ah 

initio.  — I Joan.  III,  8 : Qui  facit  peccatum.,  ex  diabolo  est : 
quoniam  ah  initio  diabolus  peccat. — II  Pet.  II,  4 : Deus  angelis 
peccantibus  non  pepercit.  — Matth.  XXV,  41  : Discedite  a me, 
maledicti,  in  ignem  eeternum,  qui  paratus  est  Diabolo  et  angelis 
ejus. 

73.  2°  Unanimis  est  consensus  Patrum.  S.  Fulgentius  ait  : 
Iniqui  semper  sunt  arsuri  cum  Diabolo,  justi  autem  regnaturi 
sine  fine  cum  Christo.  L.  De  fide  ad  Pet.  c.  43. 

QUiESUONES. 

1®  Quodnam  fuit  angelorum  peccatum?  — 2°  Quanta  fuit  praevarica- 
torum multitudo?  — 5"  Quaenam  est  inflicta  poena  daemonibus?  — 

4®  Quare  Deus  angelis  peccantibus  non  pepercit? 

74.  QU^R.  1®  Quodnam  fuit  angelorum  peccatum?  — R.  juxta 
communem  sententiam , Luciferi  peccatum  fuit  super- 
bia, in  eo  sita  quod  voluerit  esse  ut  Deus,  non  quidem  se- 
cundum aBqualitatem  naturae,  sed  per  quamdam  similitu- 
dinem. Eccli.  X,  15  : Initium  omnis  peccati  superbia.  — Tob. 
IV,  14  : Superbiam  nunquam  in  tuo  sensu  aut  in  tuo  verbo  do- 

minari  permittas;  in  ipsa  enim  sumpsit  initium  omnis  perditio. 
— Isai.  XIV,  12  : Quomodo  cecidisti  de  ccelo,  Lucifer,  qui  mane 
oriebaris? ...  Qui  dicebas  : In  coelum  conscendam,  super  astra 
Dei  exaltabo  solium  meum...  similis  ero  Altissimo. 

73.  Porro  in  assignando  medio,  quo  praevaricator  angelus 
hanc  similitudinem  affectavit,  discrepant  auctores.  S.  Tho- 
mas  superbiam  Luciferi  in  eo  reponit,  quod  sua  naturali 
felicitate  contentus,  sibi  ipsi  sufficere  vellet,  atque  eatenus 
esse  similis  Altissimo  (i).  — Nec  improbabile  censet  Suarez, 
Luciferum  quoque  superbia  peccasse  appetendo  sibi  unio- 
nem hypostaticam,  et  sic  ab  initio  fuisse  Christi  adversa- 
rium. Cum  enim  Incarnationis  mysterium  sibi  revelatum, et 
Christi  futuram  consideraret  super  omnes  creaturas  excellen- 
tiam; hanc  ipse  sibi,  tanquam  ratione  decoris  sui  debitam, 
superbe  concupivit.  Ex  hac  autem  superbia  secutum  est  ino- 
bedientise  peccatum,  quod  caeteri  quoque  mali  angeli  commi- 
serunt. Praeceptum  enim  de  Christo  tanquam  Rege  suo  ado- 
rando : Adorent  eum  omnes  angeli  Z>ei(Hebr.I),sibi  impositum 
contempserunt;  et  ita  superbiae  simul  et  rebellionis  rei  facti 
sunt  (2). 

76.  Q.  Quanta  fuit  praevaricatorum  multitudo? — R.  Ingen- 
tem fuisse  numerum  ex  omnibus  fere  ordinibus,  communis 
Patrum  et  Theologorum  sententia  est ; minorem  tamen  nu- 
mero eorum  qui  in  bono  perstiterunt. Censent  etiam  Theologi 
principem  rebellionis  fuisse  Luciferum  (3),  ordine  Seraphi- 
num,  eumque  aliis  angelis  causam  ruinae  exstitisse.  Ipse 
inter  daemones  quemdam  principatum  obtinet  : quare  in 
Scriptura  vocatur  Diabolus  antonomastice,  vel  Satanas,  vel 
Draco  : Draco  pugnabat  et  angeli  ejus.  Apoc.  XII,  7. — Si  Sa- 
tanas in  seipsum  divisus  est,  quomodo  stabit  regnum  ejus?L\ic,. 
XI,  18. 

77.  Graves  auctores,  ut  Augustinus,  Anselmus,  Isido- 
rus  (4),  asserunt,  ad  instaurandam  ruinam  angelorum,  ho- 
mines assumptos  esse ; quasi  tot  ex  hominum  genere  ad 
aeternam  vitam  sint  praedestinati  quot  angeli  fuere  dejecti  : 

(P  Q.63,arl.  3.—  Cf.  Wirceb.  ibid.  cap.  3,  art.  2. — Item.  Suar.  t.  2, 
lib.  1,  cap.  9.  — (2)Suar.  tom.  7,  cap.  13,  !8. 

(3)  Cf.  Petavium,  De  angelis,  lib  3,  c.  3. — Item  Suar.  De  angelis,  t.  2, 
lib.  8,  cap.  2i  ;iib.  7,c.  16  17;  lib.  2,  c.  14.  — (4)  Pelav.  lib.  1,  c.  14. 

unde  multo  major  hominum  quam  daemonum  numerus  cen- 
sendus foret.  Auctoritates  tamen  alia3  obstant  ea  gravitate, 
ut  res  in  incerto  remaneat.  — Illud  magis  certum  est,  ho- 
mines ad  angelorum  gradus  assumi  posse,  secundum  ordi- 
nem videlicet  glori®  non  naturae ; imo  ad  Luciferi  locum, 
qui  putatur  fuisse  omnium  princeps,  posse  pertingere.  Quin, 
B.  Virginem  longe  sublimius,  super  omnes  angelorum  choros 
exaltatam  esse  novimus.  — Non  tamen  anim®  beat®  omnes 
assumi  ad  aliquem  angelorum  ordinem  sunt  dicend®,  v.  g. 
infantes,  peccatores,  tarde  et  vix  resipiscentes;  qui  vel  novum 
ordinem  constituent,  vel  infimo  angelorum  ordini  aggrega- 
buntur {{). 

78.  Q.  3®  (Judenam  est  inflicta pcena  deemonihus? — R.  Sicut 
angeli  boni,  post  probatam  erga  Deum  fidelitatem,  sta- 
tim  admissi  sunt  in  coelum  ad  videndam  faciem  Patris;  ita 
angeli  mali,  post  peccatum,  statim  sunt  detrusi  in  infernum: 
Videha^n  Satanam  sicut  fulgur  de  coelo  cadentem.  Luc.  X,  18. 

— E coelo  dejecti,  omni  gratia  destituti,  in  malo  obstinati, 
®ternas  poenas  luunt,  veri  ignis  supplicio  addicti  : Discedite 
a me.,  maledicti,  in  ignem  eeternurn,  qui  paratus  est  diabolo  et 
angelis  ejus.  Matth.  XXV,  41.  — Infernus  est  locus  poenalis 
in  quo  detinentur;  at,  permittente  Deo,  possunt  in  terra  et 
in  aere  vagari  : Et  rogabant  illum,  ne  imperaret  illis  ut  in 
abyssum  irent.  Luc.  VIII,  31.  Quocumque  tamen  volitant, 
ubique  suam  gehennam  circumferunt,  ut  Ven.  Beda  loqui- 
tur (2). 

79.  Q.  4®  Quare  Deus  angelis  peccantibus  non  pepercit?  — 

R.  Ultima  ratio,  ob  quam  Deus  homini,  non  angelis  peccan- 
tibus pepercerit,  est  justa  simul  et  misericors  voluntas  Dei. 

— Rationes  convenienti®  varias  proponunt  Doctores  (3).  Ex 
SS.  Gregorii  et  Bernardi  sententia,  propterea  quod  singuli 
angeli  propria  voluntate,  homines  vero  unius  voluntate  pec- 
caverunt; decuit,  ut  hi  unius  etiam  beneficio  liberarentur. 

S.  xVugustinus  aliud  pr®terea  Deum  intendisse  ostendit,  cum 
ait  : Ne  sibi  parci  existimet  superbia  dura  mortalium,  de  super- 

(1)  Suar.  tom.  2,  lib.  2,  cap.  ii. 

(2)  hi  Epist.  Jac.  cap.  III,  (5.  — Cf.  Petav.  De  ang.  I.  2 et  3.  — Item  Suar, 
tom.  2,  lib. 8,  cap.  I2seqq. — 3)  Cf.Suarez,tom  16,  disput.  4,  sect.  1. 

horum  supplicio  terrenda  estangelorum.  Tract.  in  Joan.  95.  n.  4» 

— Et  alibi  idem  Pater  ait,  Deum  ostendere  voluisse  quid 
creatura  esse  possit  per  gratiam  suam,  et  simul  quo  decidere 
possit  per  se  ipsam  et  per  superbiam. 

ARTICULUS  III. 

DE  ANGELORUM  CL.M  HOMINIBUS  COMMERCIO. 

Propositio  I,  de  angelis  custodibus. 

Propositio  II,  de  deemonum  adversus  animas  insidiis. 

Propositio  III,  de  deemonum  in  hominum  corpora  nocumentis , 
Propositio  IV,  de  daemonum  jjossessionihus . 

Quaestiones. 

PROPOSITIO  I. 

Angeli  a Deo  in  hominum  custodiam  deputantur . 

80.  Propositio  generaliter  tantum  statuens  dari  angelos 
custodes,  dogma  fidei  est.,  manifestum  ex  Scriptura  ac  Patri- 
bus, nec  non  ex  festo  ab  Ecclesia  instituto. 

81.  PROB.  1®  Ps.  XC,  11  : Angelis  suis  mandavit  de  te,  ut 
custodiant  te  in  omnibus  viis  tuis.  — Matth.  XVIII,  10  : Angeli 
eorum  [pusillorum]  in  coelis,  semper  vident  faciem  Patris  mei.. 

82.  2®  Illud  Act.  XII,  15  : Angelus  ejus  est,  de  angelo  cu- 
stode Petri  intelligendum  esse.  Patres  unanimiter  affirmant. 

— S.  Hieronymus  : Magna  dignitas  animarum,  ait,  ut  una- 
queeque  habeat,  ab  ortu  nativitatis,  in  custodiam  sui  angelum 
delegatum.  Comment.  in  Matth.  XVIII,  10,  lib.  3 (i). 

PROPOSITIO  II. 

Daemones  hominum  saluti  insidiantur,  eosque  variis  modis 
tentant  et  ad  peccatum  alliciunt. 

83.  De  fide,  ut  patet  ex  manifestis  Scripturae  Patrumque 
testimoniis,  nec  non  ex  Ecclesiae  precibus. 

84.  Tentatio,  sensu  ^enerah,  experimentum  significat,  quod 
a Deo  quoque  fieri  potest  : Tentavit  Deus  Abraham.  Gen. 
XXII,  1 (2).  — Sensu  speciali,  tentatio  esi  quaevis  sollicitatio  ad 
malum.  Hinc  non  solum  diabolus,  sed  caro  quoque  et  mundus^ 
tentant;  haec  quidem  tantum  instrumentaliter  aut  materiali- 

(1)  Cf.  Petav.  De  angelis,  lib.  2,cap.  7. 

(2)  Cf.Jacob.  \,  13  seqq.  — Suar. tom. 2,lib.  8,cap.  19,20,21. 

THtOI.OG.  DOG.  1.  Sa 

ter,  diabolus  vero  formaliter,  ea  scilicet  intentione  ut  per- 
ducat ad  peccatum. 

85.  Tentatio  diabolica  est  conatus  daBinonis  in  animam,, 
quo  ipsam  sollicitat  impellitque  ad  malum. 

86.  Distinguitur  dupliciter  tentatio  diabolica,  ratione  prin- 
cipii et  ratione  modi.  Ratione  principii  est  vel  immediata^ 
quum  fit  per  ipsum  daemonem  ; vel  mec??a/a,  quum  fit  mediante 
homine  instrumento  diaboli,  aut  hominis  concupiscentia  a 
diabolo  commota.  Ratione  modi,  est  vel  violenta,  quae  per  vim 
pravorum  motuum  operatur;  vel  illusoria,  quae  arte  et  astutia 
fit,  qua  animus  sub  specie  boni  subtilius  in  malum  inducitur. 

87.  PROB.  1®  Ex  ipso  nomine  Satan,  id  est,  adversarius; 
et  Diabolus,  id  est,  calumniator,  impostor,  qui  per  mendacia 
et  fallacias  nocere  conatur.  Matth.  IV,  3 : Accedens  tentator 
dixit.  — I Pet.  V,  8,  9 : Sobrii  estote  et  vigilate,  quia  adversa- 
rius vester  diabolus,  tanquam  leo  rugiens,  Circuit  quxrens  quem 
devoret.  — Eph.VI,  11 : Induite  vos  armaturam  Dei,  ut  possitis 
stare  adversus  insidias  diaboli. 

88.  2®  Tertullianus  aliique  Patres  dicunt,  daemones  per 
peccatum  sibi  subjecisse  mundum,  in  eoque  fundasse  tan- 
quam novum  imperium  idololatriae;  ideoque  Satan  princi- 
pem hujus  mundi  vocari. 

PROPOSITIO  III. 

Deemones  possunt  infeste  agere  in  corpora  et  bona  hominum 

externa. 

89.  Fide  certum. 

90.  PROB.  Job.  I,  7 : Satan  percussit  Job  ulcere  pessimo . — 
Ps.  LXXVII,  49  : Misit  in  eos  (^gyptios)  iram  indignationis 
sux  : indignationem  et  iram  et  tribulationem,  immissiones  per 
angelos  malos. 

PROPOSITIO  IV. 

Admittenda  est  proprie  dicta  dxmonis  possessio. 

91.  Fide  certum.  Etenim  homines  quandoque  vere  a dae- 
mone possideri,  tum  ex  Scriptura,  tum  ex  Patrum  et  catho- 
licae Ecclesiae  sensu  indubie  constat. 

92.  Assertio  statuitur  contra  recentiores  quosdam  Prote- 
stantes,  neotericos  Biblicos  et  Rationalistas ; quibus  accessit 
ex  Catholicis  Jahn  (i),  autumans  dsemoniacorum  nomine  in 
Scriptura  non  nisi  aegrotos  designari. 

93.  Possessio  ddemoniaca  est  potestas  vexandi  hominem  dae- 
moni concessa,  et  cum  actuali  vel  habituali  vexatione  con- 
juncta. 

94.  Dividitur  possessio  in  obsessionem  et  insessionem.  — 
Obsessio  vel  circumsessio^  est  actio  daemoniaca  in  hominem, 
sine  daemonis  inhabitatione.  Insessio  vel  possessio  stricte  talis, 
dicit  inhabitationem  daemonis  in  energumeno.  Ad  hanc  au- 
tem pertinet,  ut  revera  et  personaliter  daemones  insint 
homini  tanquam  motores;  2®  ut  habeant  facultatem,  pro  Dei 
permissione  majorem  vel  minorem,  physicis  hominis  poten- 
tiis utendi.  Itaque  quod  in  daemoniaca  fit,  non  ab  hominis 
voluntate,  sed  a spiritu  adventitio  corpus  occupante  ori- 
tur : ut  V.  g.  cum  iste  lingua  energumeni  loquitur  et  respon- 
det (2). 

93.PROB.  1«  Evangelica  historia  nos  dubitare  non  sinit,  plu- 
res  exstitisse  a daemone  correptos  qui  cum  infirmis  confundi 
nequaquam  possint.  Mare.  I,  34  : Curavit  multos  qui  vexa^ 
bantur  variis  languoribus;  et  dxmonia  multa  ejiciebat^  et  non 
sinebat  ea  loqui ^ quoniam  sciebant  eum. 

96.  2®  Tertullianus  in  Apologetico  ita  publice  ethnicos  pro- 
vocat : Edatur  hic  aliquis  sub  tribunalibus  vestris,  quem  dx- 
mone  agi  constet;  jussus  a quolibet  Christiano  loqui  spiritus  ille, 
tam  se  dxmonem  confitebitur  de  vero,  quam  alibi  deum  de  falso. 
Gap.  23,  edit.  Rigalt. 

97.  3"  Hinc  ab  ipsa  aetate  apostolica,  institutus  est  in  Ec- 
clesia ordo  Exorcistatus,  et  regulae  atque  orationes,  ad  exor- 
cismos peragendos  praescriptae. 

M)  Archceologia  biblica,^  19i  etseqq. 

(2)  Cf.  Rituale  Rom.  De  exorcizandis  obsessis  a daemonio. 

QU.^STIONES. 

1«  Ayi  singuli  homines  suum  habent  angelum  custodem?  — ^'^Qucenam 
angeli  custodes  obsequia  proestant  clientibus  ? — o**  Qucenam  signa 
sunt  possessionis  doemoniacoe?  Qucenam  ejusdem  causce? — 5"  Quid 

de  mania  sentiendum?— G'*  An  singulis  hominibus  diabolus  adjunctus 
est  Ic Hiator? 

98.  QU^R.  1"  An  singuli  homines  suum  habent  angelum  custo- 
dem? — R.  Singulis  hominibus,  non  solum  justis  et  praede- 
stinatis, sed  etiam  peccatoribus  ac  futuris  reprobis  angelum 
deputari;  — singulis  praeterea  communitatibus,  regionibus, 
provinciis,  regnis,  ecclesiis,  angelos  praeesse;  — communis 
et  certa  sententia  est;  licet,  pene  omnibus  fatentibus,  ad 
fidem  minime  spectet.  Matth.  XVIII,  10  : Angeli  eorum;  hoc 
est,  angeli  proprii  singulis  parvulis  adscripti. — Act.  XII,  lo  : 
Angelus  ejus  est  : ex  quibus  verbis  patet  Judaeis  et  primis 
Christianis  persuasum  fuisse,  unicuique  adesse  suum  ange- 
lum. — S.  Rasilius  : Quod  autem  unicuique  fidelium  adsit  an- 
gelus., tanquam  pxdagogus  aliquis  et  pastor , vitam  gubernans, 
nemo  contradicet  qui  verborum  Domini  meminerit,  dicentis  : Ne 
contemnatis,  etc.  Cont.  Eunom,  1.  3 (i). 

99.  Peccatoi'es  porro  ac  reprobos  suum  quoque  angelum 
custodem  habere.  Theologi  deducunt,  tum  ex  benigna  Dei 
erga  homines  voluntate;  tum  ex  eo  quod  multi  Patres,  cum 
de  angelis  hominum  custodibus  loquuntur,  neminem,  sive 
fidelis  sit  sive  infidelis,  sive  justus,  sive  peccator,  excludunt(2) ; 
tum  denique  quod,  ut  animadvertit  S.  Thomas,  angelorum 
custodia  peccatores  etiam  et  reprobi  juvantur  quantum  ad 
hoc,  quod  ab  aliquibus  malis  retrahuntur , quibus  et  sibi  et  aliis 
nocere  possunt.  P.  1,  q.  T13,  art.  4 ad  3. 

100.  Quod  spectat  ad  angelos  singulis  communitatibus 
deputatos,  haec  doctrina  diversis  nititur  Scripturarum  locis  ; 
sic  Exod.  XIV,  19  : memoratur  angelus  Dei,  qui  pr secedebat 
castra  Israel ; Jos.  V,  14,  apparuit  Princeps  exercitus  Domini: 

(1)  t S.  Berii.  Serm.  12,  in  Ps.XC,  n.  (3,  edit.  Maurin.  — Item.  S.  Tliom. 
5 p.  q.  113, art.  2 ; Suarez,  tom.  2,  lib.  6,c.  17. 
t2  O. Petav.  Denng.  I.  2,  c.  7, ii.6. 

Dan,  X,  commendantur  jormce7?es,  id  est,  angeli  regni  Persa- 
rum, Greecorum  et  Judxorum. 

101.  Communis  quoque  fidelium  sensus  est,  S.  Michaelem 
esse  custodem  Ecclesiae  catholicae,  sicut  antea  fuit  Synagogae  : 
Nemo  est  adjutor  meus  in  omnibus  his^  nisi  Michael  princeps 
vester.  Dan.  X,  21. 

102.  Q.  2®  Qudenam  angeli  custodes  obsequia  prxstant  clien- 
tibus? — R.  Obsequia  angelorum  custodum  ex  Scriptura  et 
Patribus  collecta,  ad  sequentia  reducuntur.  : i)  orationes, 
bona  opera  et  pia  desideria  clientum  Deo  offerunt  : ac  sua 
intercessione  commendant  (i).  — 2)  Excitant  intellectum  et 
voluntatem  ad  prosecutionem  boni  et  fugam  mali  : cogita- 
tiones bonas  suggerendo,  memoriam  piorum  propositorum 
revocando,  occasiones  bonorum  operum  suppeditando.  — 

A periculis  liberant  : arcent  et  cohibent  daemones  ne 
noceant,  tam  in  spiritualibus  quam  in  temporalibus  (2) ; ten- 
tationes  depellunt  vel  mitigant,  occasiones  peccati  avertunt; 
poena  medicinali,  morbis,  infortuniis,  etc.  corripiunt;  in 
corporalibus  necessitatibus  adjuvant ; in  hora  mortis  auxi- 
liantur; animasque  solantur  in  purgatorio. 

103.  Angelus  custos  clientem  sibi  demandatum  ab  ortu 
suo  suscipit,  nec  unquam  in  vita  plane  derelinquit;  quam- 
quam ob  ejus  peccata  specialem  quandoque  subtrahit  cu- 
ram : ut  cum  V.  g.  imminentes  calamitates  non  avertit;  quo 
sensu  in  persona  angelorum  intelligi  potest  illud  Jerem. 
Ll,  9 : Curavimus  Babylonem^  et  non  est  sanata;  derelinquamus 
eam  (3) . 

104.  Defuncti  hominis  animam,  si  in  peccato  mortali  sit, 
statim  deserit  angelus;  si  vero  in  gratia,  deducit  ad  purga- 
torium, aut  si  purgatione  non  indigeat,  immediate  ad  coelum, 
occurrentibus  aliis  angelis,  juxta  quod  canit  Ecclesia  : Oc- 
currite angeli  Dei^  suscipientes  animam  ejus  (4). 

105.  Q.  3®  Qux  sunt  signa  possessionis  deemoniacee? — R.  Va- 
ria dantur  indicia  possessionis,  alia  aliis  clariora.  Quaedam 

il  Tob.  XII.  — ^^)Ibid.  VIII, 

<3)  S.  Thom.q.  H3,  art.  6.  — Clr.  Suarez,  tom.2,I.6,c.  18  et  19. 

^4)  Cf.  S.  Thom.  ibici,  art.  7. 

sLiiit  tantum  suspiciosa,  ut  mores  agrestes  et  ferini,  aut  con- 
secratio sui  facta  daemoni.  — Alia  sunt  probabilia,  ut  insoli- 
tae vociferationes,  ululatus  belluini,  horribilis  vultus,  stupor 
membrorum,  ingens  inquietudo,  vires  corporis  excedentes 
lacultatem  hominis,  variae  contorsiones  et  projectiones, 
<|uibus  sibi  adimere  vitam  possessus  aggreditur.  Quaedam 
demum  aliquam  certitudinem  habent  : ut  si  quis  prius  ignarus 
derepente  linguis  loquatur  peregrinis ; legat,  scribat,  can- 
tet artificiose;  de  rebus  sublimioribus  et  aliunde  ignotis 
erudite  respondeat ; si  quis  secreta,  peccata  occulta,  res 
procul  gestas  manifestet ; si  omnia  quae  tempore  vexationis 
acciderunt,  ea  cessante,  penitus  ignoret;  si  nomen  Dei, 
Jesu,  Mariae  et  Sanctorum  nequeat  invocare;  si  rerum  sacra- 
rum, Ecclesiae,  Evangeliorum,  etc.  horrorem  prae  se  ferat. — 
Quod  si  quaedam  falsa  dicantur  ab  energumeno,  non  ideo  vis 
indiciorum  infirmatur  : proprium  enim  daemonis  est  veris 
falsa  miscere. 

106.  Q.  4®  Qudenam  est  possessionis  causa?  — R.  Distingui- 
tur triplex  : moralis,  physica  et  finalis.  Causa  moralis  est 
peccatum  vel  proprium  vel  alienum  : quae  tamen  causa  ne- 
cessaria non  est.  — Causa  physica  est  Deus,  utens  daemone 
tanquam  ministro;  subin  quoque  viri  sancti,  ut  S.  Paulus 
I.  Cor.  V,  5;  nonnunquam  etiam  magi,  Deo  permittente, 
daemones  immittunt.  — Causa  finalis,  quatenus  intenditur  a 
Deo,  est  energumeni  bonum,  emendatio,  vel  probatio  ad 
meritum;  item,  sensibilis  manifestatio  spirituum,  virtutis 
quae  Eucharistiae  ac  sacramentalibus  inest,  quandoque  etiam 
ecclesiasticae  potestatis ; quatenus  vero  a daemone  intenditur, 
causa  finalis  est  odium  in  Deum  et  hominem,  ac  ruina  salu- 
tis humanae. 

107.  Q.  o®  Quid  de  magia  sentiendum?  — R.  Magia  accipi 
potest  lato  vel  stricto  sensu.  Magia  late  sumpta,  quae  et  natu- 
ralis, artificialis  vel  alba  dicitur,  nihil  est  aliud  quam  ars 
circulatoria  seu  praestigiatorum.  Magia  stricte  sumpta,  de  qua 
sola  hic  movetur  quaestio,  est  ars  patrandi  prodigia,  quae, 
licet  non  absolute  supernaturalia,  vires  tamen  hominum 
superent,  ac  p«r  d?emonem,  vi  pacti  cum  ipso  vel  formaliter 
vel  virtualiter  initi,  producantur, 

108.  VarisB  distinguuntur  operationes  magicae  : carmina, 
divinatio,  incantatio,  evocationes  seu  necromantia,  fascinatio, 
maleficia,  philtra,  sortes  et  sortilegia. 

109.  Non  confundenda  est  vis  daemonis  cum  vi  magorum, 
seu  horum  cum  daemone  commercio  : prior  explicite  asse- 
ritur in  Scriptura,  altera  non  item. 

110.  Quod  pertinet  ad  existentiam  magiae,  seu  commercii 
pacti  cum  daemone,  duplex  invenitur  opinio.  — Prima  negat 
magiam  existere,  omniaque  facta  quae  arti  magicae  tribuun- 
tur, repetit  vel  ex  ignorantia  rerum  physicarum,  vel  ex  faci- 
norosorum hominum  astutia,  vel  ex  phantasiae  illusionibus  : 
sed  haec  opinio  temeraria  est.  — Sententia  altera^  omnino  te~ 
nenda^  magiam  existere  affirmat.  Quamvis  enim  omnes  fatean- 
tur deceptiones  plurimas  occurrere,  et  nimiam  in  hoc  genere 
credulitatem  ut  noxiam  reprobent;  nihilominus  magiam 
generatim  spectatam  non  esse  figmentum,  communis  sententia 
est.  Quae  quidem,  spectatis  ejus  fundamentis,  adeo  certa 
videtur,  ut  saltem  absque  temeritatis  nota,  in  dubium  ne- 
queat revocari.  Dart  magiam,  ait  Suaresius  (i),  ita  certum  est, 
ut  sine  errore  in  fide  negari  non  possit. 

111.  Huic  revera  sententiae  argumenta  favent  intrinseca  et 
extrinseca  validissima.  Magiae  veritatem  i)  ab  intrinseco  sua- 
dent ipsa  rei  non  tantum  possibilitas,  sed  et  verisimilitudo; 
qua3  satis  patet  spectata  daemonis  malitia,  et  humanarum 
cupiditatum  vi  : Flectere  si  nequeo  superos,  Acheronta  movebo. 
Virg.  — 2)  Ab  extrinseco  : a)  Quae  in  Scripturis  leguntur  de 
magis,  veneficis,  pythonibus;  ex.  gr.  Exod.  VII  et  VIII; 
I Reg.  XXVIII;  Act.  VIII,  XIII,  XVI.  b)  Auctoritas  gravissi- 
morum scriptorum,  qui  non  tantum  artis  magicae  mentionem 
faciunt,  sed  insuper  ejusdem  originem  aperiunt.  Sic  Augu- 
stinus commemorat  consultationes,  et  pacta  quaedam  significa- 
tionum, cum  daemonibus  placita  atque  foederata ; qualia  sunt 
molimina  magicarum  artium.  De  doctr.  christ.  c.  20,  n.30(2). 
c)  Leges  tum  divinae,  tum  ecclesiasticae  et  civiles,  contra 

(1) Tom.  12, 1.  2,  De  snpcrstit.  cap.  14,  16,  17. — Gf.  Lessius,  De  Justitia, 
ceterisque  virt.  card.  lib.  2,  cap.  43. 

(2) Cf.  Euseb.  Prwpar.  Evang.  1.  3,  c.  10  et  11  ; — S.  Hieron.  in  Vita  S. 
Hilarionis,  n.  21.  — Cf.  Bollancl.  S.  Theophil.  4 febr. ; S.  iEgid.  14  maii ; 
S.  Gypiian.  26  sept. 

magicas  operationes  latae.  Exod.  XXII,  18  : Maleficos  non 
patieris  vivere  (i).  — Constitutio  Innocentii  VIII  data  anno 
1484,  et  Constit.  Sixti  V,  Coeli  et  terrx  creator ^ eos  damnat,  qui 
sortilegiis  et  superstitionibus^  non  sine  dxmonum  saltem  occulta 
societate  aut  tacita  pactione,  operam  dare  non  verentur.  Item 
Gregor.  XV,  Constit.  Omnipotentis  Dei  (2). 

112.  Q.  6°  An  singulis  hominibus  adjunctus  est  diabolus  ten~ 
tator?  — R.  Communiter  receptum  est,  juxta  Suarez,  ange- 
lum malum,  Deo  permittente,  cuilibet  homini  a Lucifero 
deputari ; cum  id  fundetur  in  Scriptura  et  a pluribus  Patri- 
bus expresse  asseratur. 

(l)Cf.  Levit.  XIX, 31. 

(2  Gf.  Wirceburg.  De  mig.,  c.  2,  art.  2,  § 1 ; Perrone,Z)ecreaGn.  126. 

113.  Homo  inter  creaturas  visibiles  locum  occupat  prin- 
cipem, constitutus,  quasi  Rex  mundi  ab  ipso  Creatore,  di- 
cente : Faciamus  hominem  ad  imaginem  et  similitudinem  nO' 
stram  : et  prsesit...  volatilibus  coeli,  et  bestiis,  universaeque  terrae. 
Gen.  I.  — Unde  et  exclamat  Psaltes,  VllI,  5 : Quid  est  homo, 
quod  memor  es  ejus!...  Minuisti  eum  paulo  minus  ab  angelis, 
gloria  et  honore  coronasti  eum,  et  constituisti  eum  super  opera 
manuum  tuarum.  Omnia  subjecisti  sub  pedibus  ejus.  — Patres 
quoque  certatim  variis  encomiis  hominis  excellentiam  ex- 
tollunt, vocantes  eum  Creationis  interpretem,  sanctificatorem 
mundi,  rerum  visibilium  pontificem,  microcosmum,  seu  totius 
mundi  compendium.  — Sicut  (Deus)  mundum,  ait  Lactantius, 
propter  hominem  machinatus  est,  ita  ipsum  propter  se,  tanquam 
divini  templi  antistitem,  spectatorem  operum  rerumque  coele- 
stium (i). 

114.  Jam  vero  penitius  nobis  natura  hominis  ejusque  fata 
consideranda  sunt;  ideoque  duo  articuli  statuendi. 

Articulus  I,  de  homin  is  creatione,  ^usque  statu  primitivo. 

Articulus  II,  de  lapsu  protoparentum  et  peccato  origmali. 

ARTICULUS  1. 

DE  CREATIONE  HOMINIS  EJUSQUE  STATU  PRIMITIVO  (S) . 

NOTIONES  PR^VIA:. 

113.  Notiones  praevie  explicandae  sunt  sequentes  : naturalis 
conditio  hominis,  natura,  naturale,  connaturale,  praeternatu- 
ralc,  super  natur  ale,  status  supernaturalis,  gratia  sanctificans, 
justitia  originalis,  dona  primitiva  et  gratuita,  status  varii  hu- 
manae naturae. 

116.  Conditio  naturalis  hominis  est  ipsa  natura  hominis, 
accepta  pro  physica  ejus  essentia,  et  definiri  potest  : Comple- 

(1)  Lactant.  Ira  Dei,  cap.  14.  — (2)  Gf.  S.  Tliom.  p.  I,  qq.  75  102;Suar. 
tom.  3,  tract.  1,  lib.  3, 4, 5 ; et  tract.  2,  lib.  1-6. 

xus  partium  quibushomo  coalescit j et  facultatum  quibus  instrui- 
tur. Ha?  porro  reduci  possunt  ad  quatuor  : corpus  sensibile, 
animam  immortalem,  intellectum  rationalem  et  voluntatem 
liberam. 

117.  Facultates  seu  potentiae  hominis,  principaliter  per- 
tinent ad  animam,  quae  humani  compositi  forma,  et  opera- 
tionum ejus  primarium  principium  est.  Sunt  autem  duplicis 
generis  : oryanicx  et  inorganicx . Organicaj  potentiae,  quae  et 
inferiores  dicuntur,  illae  sunt,  quae  organis  corporeis  animatis 
inhaerent,  complentur  et  exercentur.  — Inorganicae,  quae  et 
superiores  dicuntur,  illae  sunt,  quae  absque  ullo  organo  in  sola 
anima  subsistunt,  et  sine  complemento  organico  exercentur. 

118.  Vires  organicx  sunt  tres  : vegetativa,  locomotiva,  sensi- 
tiva.  — Vis  sensitiva^  seu  sensibilitas,  alia  est  apprehensiva  et 
alia  appetitiva.  — Apprehensiva  est  vel  externa,  et  quinque 
sensibus  exercetur ; vel  interna,  quo  refertur  phantasia,  in- 
stinctus, etc. — Sensibilitas  appetitiva,  seu  sensualitas, 

tus  sensitivus,  dividitur  in  concupiscibilem,  cuius  objectum  est 
bonum  delectabile  secundum  sensus ; et  irascibilem,  cujus 
objectum  est  idem  bonum  quatenus  arduum.  Ad  appetitum 
sensitivum  referuntur  passiones,  quae  in  eo  proprie  resident, 
influxui  tamen  virium  superiorum  subjectae  sunt. 

119.  Vires  superiores  seu  inorganicae,  sunt  vel  apprehensivae : 
intellectus,  ratio  et  quae  eodem  reducuntur ; vel  appetitivae, 
quae  voluntate  seu  appetitu  intellectivo  continentur.  — Ad  vi- 
res superiores  referuntur  habitus,  qui  in  iis  propriam  sedem 
habent  (i). 

120.  Praedictae  facultates  omnes,  quatuor  constitutivis  su- 
pra expositis  continentur,  vel  ab  iis  dimanant;  suntque  ho- 


(1)  Cf.  S.  Thom.  I p.  q.  77.78  seqq. — Hujus  op.  toin.2,  De  Yirtut.  n.  4^0, 
44  seqq.  — Nota.  Vires  superiores  seu  intellectuales,  omnia  efficiunt  quot 
sensitivae;  sed  excellentius.  Hinc  datur  intellectualis  visus,  auditus,  gu- 
stus, etc.,  analogus  visui,  aliisque  operationibus  sensitivis.  Objecta  quoque 
similia  objectis  sensibilibus  occurrunt,  in  ordine  superiore  seu  intellectuali 
posita  : nempe  verum  et  falsum,  pulchrum  et  turpe,  bonum  et  malum,  de- 
lectabile et  triste.  — Porro  objecta  utriusque  ordinis,  i.  e.  tum  sensibilis 
tum  intellectualis,  esse  possunt  naturalia  aut  .supernaturalia.  Sic,  corpus 
Christi  in  sua  Passione,  erat  objectum  sensibile  naturale ; idem  vero  corpus 
Domini  in  sua  Transfiguratione,  erat  objectum  sensibile  supernaturale.  Sic 
etiam,  Deus  abstractive  spectatus  in  hac  vita,  est  objectum  intellectuale 
naturale ; spectatus  vero  intuitive  in  coelo,  est  objectum  intellectuale  su- 
pernaturale. 


CAP.  III.  DE  HOMINE  EJUSQUE  PECCATO.  455 

mini  naturales,  quia  ex  natura  ejus  immediate  et  necessario 
sicut  a sole  radii,  proficiscuntur. 

121.  Natura,  in  sua  integritate  sumpta,  non  tantum  est 
principium  et  subjectum  omnis  activitatis  in  ente;  sed  etiam 
illam  ipsam  activitatem  includit  :'seu,  est  complexus  facul- 
tatum, qua3  a praedicto  principio  manant,  et  ad  specificam 
entis  perfectionem  pertinent.  Sic  natura  hominis  integraliter 
sumpta,  non  tantum  substantiam  animalem  et  rationalem, 
sed  etiam  facultates  omnes,  intellectum,  voluntatem,  sensus 
internos  et  externos  comprehendit  (i). 

122.  Naturale  id  est,  quod  ad  naturam  pertinet  : seu 
quod  est  vel  pars  naturae,  vel  ex  natura  fluit,  vel  a natura  ali- 
quomodo  exigitur  sive  ad  integritatem  sive  ad  perfectionem : 
cujusmodi  sunt  v.  g.  rami,  flores,  fructus,  in  arbore;  loquela, 
scientia,  in  homine. 

123.  Connaturale  frequenter  idem  sonat  diC,  naturale ; sensu 
autem  particulari  aliquando  usurpatur,  ad  significandum  id 
quod  natura  secum  ducit,  quod  cum  ea  connexum  est  licet 
ab  ea  non  intendatur,  utpote  ad  ejus  integritatem  seu  per- 
fectionem minime  conferens  : ut  concupiscentia,  mortalitas 
in  homine. 

124.  Pree  ter  natur  ale  est  id  quod,  licet  a natura  non  exi- 
gatur, naturae  tamen  ordinem  non  transcendit;  sed  tantum 
eam  intra  suos  limites  perficit,  ad  superiorem  ordinem  non 
elevando  : ut  immunitas  a concupiscentia,  ab  aerumnis,  a 
morte  (2). 

125.  Itaque  tria  haec  : naturale,  connaturale  ei  pr  se  ter  natu- 
rale, intra  ordinem  naturae  continentur.  His  opponitur  super- 
naturale  stricte  dictum,  de  quo  n®  sequenti. 

126.  Supernaturale,  vel  ens  supernaturale,  est  illud  quod 
naturee  vires  et  exigentias  excedit.  Naturae  vires  intelliguntur 
tum  activae,  tum  passivae  seu  receptivae,  non  vero  obedien- 
tales.  Sic  visio  beatifica  est  supernaturalis  homini,  licet 
non  superet  vires  obedientales  ejus.  Naturae  exigentise  sunt 
quaedam  jura  physica,  vel  ut  alii  vocant,  appetitus  innati, 
ad  aliquas  res  obtinendas;  et  hae  dicuntur  exigentiis  illis 

(1)  Cf.  Supra,  De  Triuit.  Introd.  § 2,  n.  10.  — (2)  Cf.  Perrone,  De  Creat. 
n.  298,  not.  (2;. 

deberi  ab  auctore  naturae,  ut  exercente  justitiam  providen- 
tialem  (i). 

127.  Distinguitur  ens  supernaturale,  i)  quoad  modum  vel 
quoad  substantiam,  2)  relative  vel  absolute. 

128.  Supernaturale  quoad  modum  duntaxat,  est  donum  in 
se  naturale,  collatum  modo  proprie  supernaturali  : ut  vita 
mortuo  restituta.  — Supernaturale  quoad  substantiam,  seu 
stricte  dictum,  est  peculiare  Dei  donum,  quod,  in  se  spectatum, 
totius  naturae  ordinem,  vires  et  exigentias  excedit;  quia  re- 
fertur ad  Deum,  ut  in  se  est  attingendum. 

129.  Supernaturale  dicitur  aliquid  relative,  cum  tale  dun- 
taxat est  respectu  alicujus  creaturae  in  particulari  : ut  immu- 
nitas a morte,  a concupiscentia,  respectu  hominis. — Absolute, 
cum  tale  est  respectu  omnis  .creaturae;  seu  cum  cujuslibet 
naturae,  creata?  vel  creabilis,  vires  et  exigentias  transcendit  : 
hujusmodi  est  visio  intuitiva  Dei,  et  gratia  qua?  ad  ipsam  con- 
ducit (2).  Ad  haec  excelsa  dona,  nulla  creatura  jus  ullum 
vel  possibilitatem  habet,  nec  ullatenus  aspirare  potest  ex  se- 
metipsa  : sicut  nemo  subditus,  ad  habitandum  tanquam  tilius 
et  haeres  in  domo  Regis. 

130.  Hinc  facile  intelligitur,  quid  sit  elevatio  hominis 
ad  statum  supernaturalem  : est  scilicet  ejus  ordinatio  ad  vi- 
sionem beatificam;  et  consequenter,  donatio  gratiae  sanctifi- 
cantis, qua  ad  illam  disponitur. 

131.  Dicitur  status  super  natur  alis,  quia  sic  statuitur  homo 
quasi  in  novo  ordine,  seu  in  via  quae  ducit  ad  finem  superna- 
turalem, i.  e.  ad  visionem  beatiticam.  Visio  enim  beatifica, 
seu  Deus  revelata  facie  videndus,  ac  beate  possidendus,  est 
finis  super  naturalis  hominis;  cujus  tinis  connaturalis  (3)  est 
Deus  abstracti  ve  tantum,  in  creaturis  scilicet  tanquam  in 
speculo,  contemplandus  et  laudandus. 

132.  Gratia  sanctificans,  quae  etiam  sanctitas  et  justitia 
vocatur,  est  supernaturale  Dei  donum,  animae  permanenter 
inhaerens,  eam  vivificans  et  ineffabili  quodam  splendore 
exornans;  quo  homo  redditur  formaliter  sanctus,  justus, 
Deo  gratus,  filius  Dei  adoptivus,  aliquomodo  consors  divinx 

(1)  Cf.  S.  Thom.  I p.  q.  21,  art.  1 ad  3.  — (2)  Cf.  tom.  2,  Dc  Gratia, 
introd.  — (3)  Cf.  Suar.  lom.  6,  DeGrat.,  proleg.  4,cap.l.  — Item.  S.Thora, 
p.  I,  q.  23,  a.  1 in  c. 

naturx  {i),  deiformis,  et  ad  gloriam  aeternam  omnino  com- 
paratus. 

133.  Justitia  originalis  est  supernaturale  donum  Dei, 
([uo  homo  ab  origine  sua  justus  constituebatur.  Definiri 
potest : Forma  supernaturaliter  disponens  primum  hominem  ad 
omnia  jus  titix  opera  facienda.  Est  ipsa  gratia  sanctificans  con- 
siderata quatenus  forma,  per  quam  homo  constituebatur 
justus  et  rectus,  rectitudine  scilicet  voluntatis,  Deo  perfecte 
subditae  atque  conformis  (2).  Hinc  fit  ut  gratia,  sanctitas, 
justitia  originalis,  passim  promiscue  usurpentur.  — Porro 
donum  supernaturale  gratiae  et  justitiae,  in  primo  homine 
principium  erat,  ex  quo  manabant  et  pendebant  alia  dona  . 
gratuita  ordinis  naturalis  (3). 

134.  Dona  primitiva  et  gratuita,  ut  ex  dictis  patet,  di- 
stinguuntur duplicis  generis  : supernaturalia  et  praeterna- 
turalia.  Supernaturalia  sunt  gratia  et  justitia  originalis  de 
qua  modo  dictum,  et  virtutes  infusae  cum  ea  connexae  ; prx- 
ternaturalia,  dona  naturae  humanae  intra  ejus  ordinem  su- 
peraddita, quae  numerantur  quatuor  : integritas,  scientia, 
i mmortalitas , felicitas . 

135.  Integritas  sensu  stricto  accepta,  prout  passim  accipi 
solet,  est  rectitudo  seu  ordinatio  inferioris  hominis,  qua  in 
Adamo  vires  inferiores  superioribus  erant  omnino  subje- 
ct^e.  Haec  integritas  quasi  complementum  erat  justitiae,  et 
cum  ea  constituebat  rectitudinem  illam  ad^quatam , seu 
harmoniam,  qux  continebat  omnes  animx  partes  in  unum. 
Erat  autem  hxc  rectitudo  secundum  hoc  quod  ratio  subdebatur 
Deo,  rationi  vero  inferiores  vires,  et  anirnee  corpus.  Prima  autem 
subjectio,  erat  causa  secunda,  et  secunda  tertiee.  Porro  prima 
subjectio,  qua  ratio  Deo  subdebatur,  erat  secundum  supernatu- 
rale donum  gratix;  ita  ut  per  gratiam  in  anima  existentem. 
inferiora  ei  subderentur.  Quare  postmodum  deserente  gratia, 
soluta  est  obedientia  carnis  ad  animam  (4).  • — Ergo  sicut  per 

(1  II  Pet.  1,4.  — (2)  Scilicet  haec  rectitudo  principaliter  sita  in  volun- 
tate, secundario  ad  omnes  animae  potentias  pertinebat  : ita  ut  adwquate 
.sumpta  totius  hominis  harmoniam  constitueret.  Cf.  S.  Thom.  I,  2,  q.  82, 
art.  I,  2,0. — Item  hujus  op.  t.  2,  De  Gratia,  cap.  2,  art.  I,  quaer.  5,  n.  515. 
—(3)  Cf  S.  Thom.  I p.  q 95,  art.  1.  — Suar.  lom.  5,  1.  5,  c.  20 ; t.  6,  De 
Grat.  proleg.  4,  c.  2seqq.  — PeiTone,Z>e  Creat,  n.  298.  — (4)  S.  Thom.  l,  2,. 
q.  82,  a.  l,2,5;l  p q.9o. a.  1. 

originalem  justitiam  voluntas  subdeliatur  Deo  (i)  « ita  per 
integritatem,  vires  inferiores,  praesertim  appetitus  sensitivus 
concupiscibilis  et  irascibilis,  subdebantur  voluntati ; et  sicut 
justitia  excludebat  a voluntate  peccatum  : ita  integritas  ex- 
cludebat a sensualitate  concupiscentiam y seu  motus  rationi 
relieiles. 

136.  Sumpta  sensu  lato,  et  secundum  vim  vocis,  integritas 
significat  naturam  hominis  prout  erat  integra  ante  pecca- 
tum, comparate  ad  detrimenta  ac  vulnera  quae  passa  est  post 
peccatum. 

'137.  Scientia^  de  primo  homine  praedicata,  significat  fa- 
cultatem intelligendi  praestantissimam,  et  cognitiones  eidem 
infusas. 

138.  Immortalitas  est  immunitas  a morte.  Potest  esse  tri- 
plicis generis  : vel  essentialisy  ut  in  Deo ; vel  naturalis,  ut  in 
angelis;  \q\  prxt  er  natur  alis  et  gratuita,  ut  in  primo  homine, 
qui  speciali  Dei  dono  vindicabatur  ab  interitu. 

139.  Felicitas  generatim  significat  complexionem  donorum 
primi  hominis  (2) ; prout  autem  distinguitur  a tribus  donis 
modo  enumeratis,  significat  immunitatem  ab  aerumnis,  do- 
loribus,  morbis,  aliisque  miseriis  physicis. 

140.  Haec  porro  dona  primitiva  vocantur  gratuita,  hoc  est 
indebita.  Gratuitas  enim  est  proprietas  doni  quod  concedi- 
tur gratis;  seu  quod  nullo  titulo,  neque  naturali  neque 
personali  debitum  est.  Naturalis  titulus  est  aliqua  entis  exi- 
gentia, in  ipsa  ejus  naturae  conditione  -fundata;  personalis, 
est  meritum,  quod  ex  personae  actionibus  oritur. 

141.  Status  natur dc  humame  est  certa  conditio  totius  hu- 
mani generis,  seu  modus  se  habendi  in  ordine  ad  finem 
ultimum,  et  quod  consequens  est,  ad  media  eo  spectantia. 
Finis  ultimus,. qui  Deus  est,  potest  homini  praefigi  vel  natu- 
raliter vel  supernaturaliter  attingendus.  Unde  imprimis  du- 
plex status  exoritur,  naturalis  et  superhaturalis.  At  propter 
varias  humani  generis  vicissitudines,  plures  distinguendi 
sunt  status  : i)  status  naturx  purx,  importans  facultates  hu- 
manae conditioni  naturaliter  debitas,  sine  peccato  originali 
et  sine  gratia  supernaturali ; 2)  naturee  integra;,  superaddens 

(i;  1, 2, q.  82,  a.  3. — (2  Cf.  Perrone,  De  Creat,  n.  557  seqq. 

praecedenti,  subjectionem  virium  inferiorum  sub  imperio 
rationis;  ‘6).naturx  elcvatx,  superaddens  praecedenti,  gratiam 
ac  justitiam,  cum  destinatione  ad  visionem  beatificam  : hic 
status  consideratus  in  protoparentibus  ante  peccatum,  etiam 
vocatur  innocentide ; A)  naturx  laps3Sy  importans  priva- 

tionem gratia?  et  integritatis ; o)  naturee  reparata^,  importans 
restitutionem  gratiae  sine  integritate  aut  felicitate;  c'  sialUii 
vix,  pertinens  ad  tempus  vitae  praesentis;  7)  status  termini, 
spectans  ad  sortem  stabilem  in  aeternitate. 

142.  His  praemissis,  varias  quaestiones  exponemus  sequenti 
ordine  : 

Propositio  I,  de  creatione  Adami,  humani  generis protoparentis. 

Propositio  \\,  de  hominis  conditione  naturali. 

Propositio  III,  de protopare7itum  donis  supernaturalibus. 

Propositio  IV,  de  ipsorum  donis prceternaturalibus. 

Propositio  y , de  omnium  donorum  yratuitote. 

Questiones. 

PROPOSITIO  I. 

Creavit  Deus  primum  hominem  Adam;  a quo  universum 
hominum  genus  propagatum  est. 

143.  Priori  propositionis  parte  statuitur  primum  homi- 
nem, non  a terrae  fecunditate,  aut  quavis  alia  causa  naturali, 
sed  ab  ipso  Deo  ex  limo  terrae  esse  productum  : quod  ad  fi- 
dem spectat,  ex  decreto  Later.  IV,  supra  citato.  Altera  parte, 
contra  Praeadamitas  et  Coadamitas  statuitur,  unam  esse  om- 
nium hominum  originem  : quod  similiter  ad  fidem  spectat, 
utpote  connexum  cum  dogmate  peccati  originalis  in  omnes 
homines  propagati.  Utraque  pars  probatur  simul. 

144.  pROB.  1°  Gen.  I,  27,  et  II,  7 : Creavit  Deus  hominem  ad 
imaginem  suam...  formavit  de  limo  terrx,  et  inspiravit  in  fa- 
ciem ejus  spiraculum  vitx;  et  factus  est  homo  in  animam  viven- 
tem.— Sap.  X.  1 : Hxc  (Sapientia)  illum,  qui  primum  formatus 
esi  a Deo,  pater  orbis  terrarum,  cum  solus  esset  creatus,  custodivit. 
— Act.  XVII,  26  : Fecitque  ex  uno  omne  genus  hominum  inha- 
bitare super  universam  faciem  terree. 

145.  2°  Accedit  unanimis  Judasorum  et  Christianorum  tra- 
ditio. 

146.  3®  Eadem  veritas,  saltem  quatenus  unitatem  originis 
humanae  respicit,  confirmatur  ex  omnibus  antiquis  anthro- 

pogoniis;  ex  Gentilium,  non  tantum  veterum,  sed  etiam  re- 
eentiorum  traditionibus;  ex  historiis,  quae  antiquarum  gen- 
tium transmigrationes  ex  Asia  profectas  referunt;  ex  philolo- 
gia, qua^  omnes  linguas  ad  communem  originem  revocandas 
esse  testatur,  seu  ad  linguam  primitivam,  cujus  adhuc  vesti- 
gia perspicua  cernuntur  (i). 

PROPOSITIO  II. 

//omo  creatus  est  cum  corpore  organico^  et  anima  rationah\ 
libera  ac  immortali. 

147.  Propositio  fide  certa.,  ex  Scriptura  et  Traditione,  nec 
non  ex  Lat.IV,  cap.  Firmiter  : Deus  condidit  creaturam...  hu- 
manam, ex  corpore  et  spiritu  constitutam.  — Fn  Later.  V,  ita 
pronuntiat  Leo  X : Damnamus  et  reprobamus  omnes  asserentes 
animam  intellectivam  mortalem  esse,  aut  unicam  in  cunctis  ho- 
minibus (2).  — Imo  haec  assertio  ex  praecedenti  consequitur 
propositione,  in  qua  probavimus,  naturam  humanam  totam 
a Deo  fuisse  creatam ; inde  enim  fluit,  creatam  earii  fuisse 
quoad  omnes  partes  quibus  constituta  est  (3),  quod  nunc  de- 
monstramus. 

148.  PROB.  Gen.  I,  27  : Creavit  Deus  hominem  ad  imaginem 
suam. — Gen.  II,  7 : Formavit  Deus  hominem  de  limo  terree,  et 
inspiravit  in  faciem  ejus  spiraculum  vitee,  et  factus  est  homo  in 
animam  viventem.  Dicitur  : Deus  creavit  hominem  ad  imagi- 
num suam,  hoc  est : creavit  intellectivum,  cum  non  sine  intel- 
lectu, et  maxime  in  hoc  speculo,  divina  imago  resplendeat  (4). 
— Inspiravit  spiraculum  vitee,  seu  vitale  principium,  quod  est 
anima  rationalis;  et  factus  est  homo  in  animam  viventem;  id 
est,  per  animam  corpus  informantem  exstitit  vivens  in  unitate 
bumana3  naturae. 

149.  Eccli.  XVII,  6 : Creavit  illis  scientiam  spiritus,  sensu 
implevit  cor  illorum^  et  bona  et  mala  ostendit  illis.  — Gen.  1, 31 : 

(1)  Cf.  Perrone,  De  Creat,  n.  250. — Card.  V^iseman,  Rapports  entre  la 
Science  et  la  religiun  revclee,  tom.  i. 

(2)  Bulla  contra  errores  Pomponatii  edita,  14  Kal.  jan.  1513. 

(3'  Do  fide  porro  est,  ita  esse  constitutam  hanc  naturam,  ut  anima  sit  per 
«e  el  essentialiter  lornia  substantialis; corporis.  Concil.  Vienn.  Delin.  contra 
jcrrores  Joan. Olivi.  — Cf.  Suar. tom.  5,  tract.  2, lib.l,  cap.  1,  11,15. 

,(.4  S.  Thom.  p.  1,  q.  95,  art.  2. 

Viditque  Deus  cuncta  qux  fecerat,  et  erant  vaide  bona.  Ergo 
etiam  homo  constitutus  est  a Deo  valde  bonus,  quo  innuitur 
eum  fuisse  in  sua  natura  perfectum,  i.  e.  instructum  cor- 
pore, anima  rationali  et  libera,  ac  proin  spirituali  atque 
immortali. 

PROPOSITIO  1!I. 

Primi  parentes  in  statu  sanctitatis  et  justitide  constituti  fuerunt, 

150.  Ad  fidem  pertinet,  ex  Trid.  Sess.  5,  decr.  de  pecc.  orig. 
can.  1 : Si  quis  non  confitetur  primum  hominem  Adam,  cum 
mandatum  Dei  in  paradiso  fuisset  transgressus,  statim  sanctita- 
tem et  justitiam,  in  qua  constitutus  fuerat,  amisisse;  incurrisseque 
per  offensam  preevaricationis  hujusmodi,  iram  et  indignationem 
Dei,  atque  ideo  mortem,  quam  antea  illi  comminatus  fuerat  Deus, 
et  cum  morte  captivitatem  sub  ejus  potestate  qui  mortis  deinde 
habuit  imperium,  hoc  est,  diaboli;  totumque  Adam,  per  illam 
preecaricationis  offensam,  secundum  corpus  et  animam  in  dete- 
rius commutatum  fuisse;  anathema  sit. 

151.  Dicitur  in  propositione,  constituti  fuerunt,  non  vero  : 
creati  fuerunt;  ut  praescindatur  a quaestione  utrum  cum  his 
donis  fuerint  creati,  qua3  communis  opinio  est  (i) ; an  vero 
prius  in  naturalibus  constituti,  et  deinde  supernaturaliter 
elevati. 

152.  PROB.  1°  Gen.  I,  26  : Faciamus  hominem  ad  imaginem 
et  similitudinem  nostram.  Cujus  loci  communis  Patrum  expo- 
sitio est,  ut  nomen  imaginis  ad  naturam,  similitudinis  ad 
sanctitatem  et  justitiam  referant;  ex  quo  concludunt,  Adam 
quidem  per  peccatum  amisisse  similitudinem  quam  habebat 
cum  Deo,  non  autem  Dei  imaginem.  — Eccl.  VII,  30:  Solum- 
modo hoc  inveni,  quod  fecerit  Deus  hominem  rectum.  Quo  in 
loco  vox  hebraica  jassar,  non  tantum  rectitudinem  moralem, 
sed  sanctitatem  ac  justitiam  supernaturalem,  ut  alibi  passim, 
indicat.  — Eph.  IV,  23  : Renovamini  spiritu  mentis  vestrx,  et 
induite  novum  hominem,  qui  secundum  Deum  creatus  est  inju- 
stitia et  sanctitate  veritatis.  In  quem  locum  Augustinus  : Vide 
ergo,  inquit,  quod  sequatur : Induite  novum  hominem  qui  secun- 
dum Deum  creatus  est,  in  justitia  et  sanctitate  veritatis;  ecc& 

(1)  Suarez,  De  opere  sex  dierum,  1.  3,  c.  17,  n.  et  seqq. 

59. 


^62  TRACT.  TII.  HE  CREATIONE  ET  PECCATO  ORIGINALI. 

ijiiod  perdidit  Adarn  per  peccatum.  De  Gcn.  ad  litt.  1.  6,  c.  26. 

153  Patrum  doctrina  est  unanimis  (i);  testimonium 
Augustini  allatum  sufficiat. 

154.  OBJic.  1®  Dicit  Apostolus  l Cor.  XV,  45  : Factus  est 
jtrimus  homo  Adam  in  animam  viventem,  novissimus  Adam  in 
spiritum  vivificantem.YAV^o  Adam  spiritu  vivificante,  seu  san- 
ctificante gratia  instructus  non  fuit.  — R.  Neg.  conseq.  Non 
loquitur  Apostolus  de  gratia  Adami  et  Christi,  sed  de  cor- 
pore Adami  recens  formati  et  de  corpore  Christi  resurgentis. 
Corpus  Adae  animale  vocat,  utpote  cibo  potuque  egens;  cor- 
pus autem  Christi  post  resurrectionem,  spiritale,  cum  nulli 
necessitati  sit  obnoxium.  — Porro,  qui  dicit  corpus  Adae 
fuisse  animale,  non  negat  animam  fuisse  supernaturaliter 
i^piritalem,  per  inhabitantem  videlicet  Spiritum  sanctum. 

155.  2®  S.  Augustinus  docet,  non  statim  accepisse  Adam 
spiritum  gratiae,  sed  solum  spiritum  animae  rationalis  (2) ; 
ergo.  — R.  Neg.  conseq.  Ex  his  enim  non  sequitur  protopa- 
rentes,  gratia  sanctificante  ornatos,  saltem  post  creationem, 
non  fuisse.  — Praeterea,  S.  Doctor  loquitur,  non  tam  de 
gratia  sanctificante,  quam  de  omnimoda  felicitate  assequenda 
lier  meritum  obedientiae ; et  mens  ejus  ex  contextu  esse 
videtur,  Adamum  in  paradiso  non  accepisse  gratiae  consum- 
mationem, quae  includit  conditionem  corporis  glorificati; 
quum  haec  tanquam  merces  fuisset  ejus  fidelitati  tribuenda, 
quemadmodum  tribuetur  justis  quando  gloriose  resurgent. 

PROPOSITIO  IV. 

Una  cum  justitia  et  sanctitate,  conjuncta  erant  in  primis 
parentibus  eximia,  tum  animx  tum  corporis  dona. 

156.  Ad  fidem  pertinet,  ut  patet  ex  Concilio  Milevitano  11, 
€t  Ephesino,  damnante  Pelagianos,  qui  Adam  in  puris  natu- 
ralibus constitutum,  ac  proinde  ignorantiae,  concupiscentiae, 
a*rumnis  ac  morti  obnoxium  fuisse,  perinde  ac  nos  sumus, 
asserebant  (3) ; — item  ex  Trid.  Sess.  5,  can.  1 : Si  quis  non 
confitetur,  totum  Adam  per  prdevaricationis  offensam,  secundum 
corpus  et  animam,  in  deterius  commutatum  f uisse,  anathema  sit, 

(1  Cf.  Bellarra.  Lib.  De  gratia  primi  hominis,  c.  3,  n.2,  5. 

Ue  Civit,  l.  15,  c.  25,  ii.  1.  — \5;  Ct.  Concil.  Araus.  11,  can.  1 et  2. 

Et  can.  5 declarat  concupiscentiam  ex  peccato  esse;  ergo  ante 
peccatum  inerat  humanae  naturae  integritas. 

1o7.prob.  1®  Eccli.  XVII,  6 : Creavit  illis  scientiam  spiritus ^ 
sensu  implevit  cor  illorum^  et  bona  et  mala  ostendit  illis.  — 
Gen.  II,  25  : Erat  autem  uterque  nudus , et  non  erubescebant ; 
post  peccatum  autem  cognoverunt  se  esse  nudos,  et  ait  Deus  : 
Quis  indicavit  tibi  quod  nudus  esses;  nisi  quod  ex  ligno,  de  quo 
dixeram  tibi  ne  comederes,  comedisti? — Sap.  II,  23:  Deus  crea- 
vit hominem  inexterminabilem...  invidia  autem  diaboli  mors 
introivit  in  orbem  terrarum  (i). — Gen.^II,  15  : Deus  hominem 
posuit  in  paradiso  voluptatis,  ut  operaretur  et  custodiret  illum, 
— Rom.  VII,  15seqq.  : Quod  odi  malum  illud  facio...  non 
ego..,  sed  quod  habitat  in  me  peccatum.  Porro  concupiscentia 
peccatum  dicitur  quia  ex  peccato  est.  Trid.  Sess.  5. 

158.  2°  Traditionis  consensus  patet  ex  Concil.  Milev.  II, 
can.  1 ; et  ex  Augustino  De  civit.  I.  14,  c.  26  (2).  — Primaeva 
felicitas  confirmatur  quoque  omnium  fere  gentium  antiquis 
traditionibus ; unde  Ovidius  : 

Aurea  prima  sata  est  oetas,  quce  vindice  nullo. 

Sponte  sua,  sine  lege,  fidem  rectumque  colebat  (3). 

159.  COROLL.  Ex  dictis  non  obscure  arguitur,  dona  primi- 
tiva sanctitati  conjuncta,  fuisse  quatuor  : scientiam,  perfectam 
voluntatis  et  sensualitatis  ordinationem,  immortalitatem  et  fe- 
licitatem. 

PROPOSITIO  V. 

Gratia  sanctificans  et  reliqux  dotes,  quibus  Deus  primos  parentes 
ornaverat,  eorum  naturx  non  erant  debitx. 

160.  Fide  certum,  ex  variis  propositionibus  Baii  damnatis, 
in  quibus  contraria  doctrina  asseritur;  scilicet  21*  : Humanx 
naturx  sublimatio  et  exaltatio  in  consortium  divinx  naturx, 
debita  fuit  integritati  primx  conditionis,  et  proinde  naturalis 
dicenda  est,  et  non  super  naturalis ; — 26’  : Integritas  primx 
creationis  non  fuit  indebita  humanx  naturx  exaltatio,  sed  na- 
turalis ejus  conditio; — 55’  : Deus  non  potuisset. ab  initio  talem 
creare  hominem  qualis  nunc  nascitur ; — 78' : immortalitas  primi 

(1)  Cf.  Gen.  II,  III ; — ad  Kom.  Y,  12. — (^2)  Cf.  quoq.  Petav. lie I.  2, 
c.  6 seqq. — loy  MeLamorph.  I.  i,  v.  89. 

hominis  non  erat  gratix  beneficium^  sed^  naturalis  conditio.  Fhe 
propositiones  a 8.  Pio  V et  Greg.  Xlll  damnata3  sunt;  et  si- 
mul, ut  facile  patet,  confixa  Lutheri,  Baii,  Jansenii  et  Ques- 
nelli  doctrina,  statuens,  Deum  salva  sua  bonitate  et  justitia, 
Iioininem  sine  donis  primitivis  condere  non  potuisse,  ideo- 
que  illa  esse  natura3  debita. 

161.  Agimus  de  debito  fundato  in  constitutione  naturae  ea 
dona  exigentis  : ut  adversarios  impugnemus  dicentes,  dona 
hujusmodi  ad  naturalem  hominis  conditionem  pertinuisse.  — 
Uuod  naturae  debitum  non  est,  gratuitum  appellatur. 

162.  His  praemissis,  probatur  propositio,  I quoad  gratiam, 
II  quoad  reliqua  dona. 

163.  I PARS.  Gratia  sanctificans  fuit  profecto  gratuita  : Alio- 
quin  gratia  jam  non  est  gratia.  Rom.  XI,  6. 

164.  II  PARS.  Reliqua  dona  fuere  gratuita.  Si  dona  primi- 
tiva fuissent  debita  naturae,  quatenus  ex  sua  constitutione  ea 
exigenti,  etiamnum  in  natura  correspondens  exigentia  aut 
tendentia  deprehenderetur;  atqui  nunc  natura  humana  hanc 
tendentiam  aut  exigentiam  non  manifestat;  ergo  nunquam 
hujusmodi  donorum  sive  germen,  sive  exigentiam  habuit.  — 
E contra,  ut  et  physiologi  unanimiter  docent,  ex  ipsis  elemen- 
tis et  principiis  quibus  natura  hominis  constituitur,  ut  sunt 
appetitus  rationalis,  sensitivus  et  corpus  carneum,  connatu- 
raliter  exoritur  concupiscentia,  ignorantia,  dolor  ac  dissolutio 
corporis;  qua^  omnia  donis  de  quibus  agitur,  i. e. immunitati 
a concupiscentiae  fomite  et  ab  aerumnis,  perfectae  scientiae  et 
immortalitati,  opponuntur. 

163.  Accedit  Traditio,  quam  imprimis  Augustinus  reprae- 
sentat. Ignorantia  et  difficultas^  etiamsi  essent  hominis  primor- 
dia naturalia^  nec  sic  culpandus  Deus  sed  laudandus  esset.  Re- 
tract.  1.  1,  c.  9,  n.  7.  — Possibile  fuit  Deo,  ait  S.  Thomas,  ut 
hominem  faceret  in  puris  naturalibus.  Quodlib.  1,  art.  8. 

166.  OBJic.  Anima  humana  est  naturaliter  immortalis;  ergo 
immortalitas  non  est  gratuita.  — R.  Cone.  ant.  dist.  conseq. 
Non  est  gratuita  immortalitas  hominis  quoad  formam  com- 
positi humani,  i.  e.  quoad  animam,  ; quoad  totum  com- 
positum, neg. 

167.  Inst.  Tendentia,  seu  ordinatio  ad  unionem  cum  cor- 
pore, adeoque  ad  vitam  corporalem,  est  animse  naturalis; 
atqui  hujusmodi  tendentia  opponitur  naturali  mortalitati ; 
ergo  mortalitas  non  est  naturalis.  — R.  Dist.  maj.  Naturalis 
est  tendentia  ad  unionem  cum  materia  sufficienter  disposita, 
C.  ; aliter,  N.  — Dist.  min.  Illa  tendentia  opponitur  morta- 
litati, ubi  materia  corporea  est  sufficienter  disposita,  C.; 
opponitur  absolute,  suhd.  : ex  parte  materiae  corporeae,  iV., 
ex  parte  animae,  trans.  Non  est  autem  necesse,  ut  mortalitas 
compositi  sit  debita  naturae  ratione  ipsius  animae  : sufficit  ut 
debita  sit  ratione  materiae  corporeae. 

QU-€STIONES. 

1“  Quandonam  homo  creatus  est?'  — 2®  Quomodo  homo  creatus  est?  — 
5®  Quid  est  humana  anima?  — 4®  Quomodo  homo  est  imago  Dei?  — 
5®  Qualis  et  quanta  fuit  primi  hominis  scientia? — 6®  An  Deus 
potuisset  de  potentia  ordinata  hominem  creare  qualis  nunc  nasci- 
tur? — 7®  ISum  homini  in  puris  naturalibus  constituto  necessaria 
forent  gratice  auxilia,  ad  legem  naturalem  adimplendam? — 8®  iVum 
humana  natura,  secluso  peccato  originali,  nihilo  deterior  nunc  est, 
quam  foret  in  statu  naturae  purae? 

168.  QU^R.  1®  Quandonam  homo  creatus  est?  — R.  Die 
sexto  (i)  creationis,  anno  ante  Christum  natum,  circitur  3300, 
juxta  chronologiam  LXX  Interpretum;  at  secundum  textum 
hebraeum,  quocum  Vulgata  nostra  concordat,  anno  circiter 
4000. — Post  creationem  hominis,  hoc  est  die  septimo,  requie- 
vit Deus,  inquit  Scriptura,  ab  universo  opere  quod patr arat,  Gen. 
II,  2;  icf  est,  a novis  rerum  speciebus  producendis  cessavit; 
sic  etiam  homo,  ubi  opus  absolvit,  cessare  seu  quiescere  dici- 
tur. Nec  obstat  quod  etiamnum  Deus  creet  animas  hominum 
qui  nascuntur;  cessavit  enim  tantum  a novis  speciebus  pro- 
ducendis : anima  autem  humana,  quai  nunc  creatur,  ab  anima 
Adami  specie  non  differt  (2). 

(1  Cf.  qujE  dieta  sunt  de  diebus  creationis  in  tract.  De  Relig.  christ.  c.  3, 
art.  n.  229.  — Vid.item  Suarez,he o/>.  sex  dier.  l.  l,c.  11. 

(2)  Cf.  S.  Thom.  p.  I,  q.  73,  art.  2. 

169.  Q.  2“  Quomodo  homo  creatus  est?  — R.  Ultimo  loco  : 
nimirum  quia  caetera  creata  erant  propter  ipsum,  ideo  post 
reliqua  ipse  prodiit,  in  mundum  tanquam  in  praeparatum 
habitaculum  ingressurus. 

170.  Creatus  est  autem  Adam,  sicut  caeteris  perfectus,  ita 
etiam  justa  corporis  statura,  et  aetate  virili. 

171.  Corpus  Eva3  formavit  Deus  e costa  Adami^  Gen,  II, 
21,  22;  quod  sensu  non  metaphorico,  sed  proprio,  juxta  in- 
terpretes omnes,  intelligendum  est.  Hac  formatione  mulieris 
multa  continentur  mysteria.  Nam  quod  mulier  de  latere  viri 
sumpta  est,  significat  i)  uxorem  esse  viri  sociam,  non  domi- 
nam nec  servam;  2)  de  latere  Christi  dormientis  in  cruce 
Iluxura  esse  sanguinem  et  aquam,  quibus  formaretur  Ec- 
clesia (i). 

172.  Q.  3°  Quid  est  anima  humana?  — R.  Intimum  et  ra- 
dicale  principium  elicitivum,  ac  subjectum  saltem  partiale 
actionum  nostrarum  immanentium,  in  nobis  existens,  seu 
verius,  maxima  ex  parte  nos  ipsos  constituens.  Definiri 
potest  : Substantia  spiritualis^  ad  corpus  humanum  essentialiter 
ordinata.  — Unitur  autem  anima  corpori , non  ut  motor 
mobili,  sicut  posuit  Plato;  sed  ut  forma  substantialis  (2). 
Unde  et  demonstratur  unicam  esse  oportere  in  quolibet 
homine  animam  rationalem,  quae  sensitivae  et  vegetativae 
officiis  fungatur.  In  quo  nulla  repugnantia  : quum  quidquid 
habet  anima  sensitiva  brutorum,  et  vegetativa  plantarum, 
substantia  animae  rationalis  virtualiter  contineat  (3). 

173.  Q.  4®  Quomodo  homo  est  imago  Dei? — R.  Dicitur 
homo  factus  ad  imaginem  et  similitudinem  Dei  secundum 
animam,  qua,  juxta  S.  Thomam  (4),  tripliciter  imaginem  sui 
Creatoris  refert  : i)  quatenus  anima  est  naturaliter  apta  ad 
intelligendum  et  amandum  Deum ; 2)  quatenus  per  fidem  et 
charitatem  cognoscit  et  amat  Deum  supernaturaliter ; 3)  qua- 
tenus per  lumen  gloriae  et  charitatem  patriae,  Deum  perfecte 
cognoscit  et  amat.  Prima  imago  dicitur  imago  naturx.,  et  con- 

(1  Cf.  S.Thom.  q.  92,  art.  2 el  3. — Suar.  t.  5,  iract.  3, c.  l-o. 

(2)  Cone.  Vienii.  Defui,  coiit,  errores  Joan.  Olivi.  — Suar.  t.  3,  De  anima ^ 
lib.  I,  cap.  H,I2.  — '.3  Cf.S.Th.  I p.  q.  67,  art.  3 et  4. 

(4)  Q.  93,  art.  4.  Cf.  Suar.  tom.  3,  tract.  1,  lib.  5,  cap.  8. 

venit  omnibus  hominibus;  secunda  vocatur  imago  gratix 
seu  similitudinis,  et  solis  justis  est  propria;,  tertia  dicitur 
imago  similitudinis  glorix,  et  convenit  solis  Beatis,  quo 
spectat  illud  Joan.  I Epist.  III,  2 : Charissimi,  nunc  filii  Dei 
sumus;  et  nondum  apparuit  quid  erimus.  Scimus  quoniam  quum 
apparuerit^  similes  ei  erimus  : quoniam  videbimus  eum  sicuti 
est  (i).  — Ratio  imaginis  in  eo  etiam  elucet,  quod  homo 
libero  arbitrio  praeditus  sit,  et  dominio  in  caeteras  creaturas 
potiatur. 

174.  Quod  spectat  ad  corpus  humanum,  hoc  imaginem 
Dei  non  refert,  sed  potius  quoddam  vestigium  (2).  Nam 
figura  quaedam  et  quasi  delineatio  internae  Dei  imaginis,  id 
est,  mentis,  in  corpore  relucet,  ratione  praesertim  staturae  et 
vultus  ad  calum  erecti  : ut  hoc  ipso  homo  admoneatur, 
quemadmodum  Augustinus  ait  (3),  non  sibi  terrena  velut 
pecoribus  spectanda,  quorum  corpora,  quia  voluptas  ex 
terra  est,  in  alvum  prona  atque  prostrata  sunt. 

175.  Q.  5°  Qualis  et  quanta  fuit  primi  hominis  scientia?  — 
R.  Primus  homo  a Deo  constitutus  est,  ut  non  tantum 
generatione  corporali,  sed  etiam  institutione  et  gubernatione, 
aliorum  hominum  esset  principium.  Quare  sicut  corpore  ita 
etiam  anima  perfectus  e manu  Creatoris  prodiit,  ut  ^statim 
filios  suos  docere  posset  et  gubernare  : instructus  nimirum 
perfecta  scientia  omnium  rerum,  quae  naturaliter  ab  homine 
cognosci  possunt.  Quare  animalia  omnia,  omnesque  plantas, 
cuncta  denique  quae  homo  doceri  et  studio  assequi  natus  est, 
primus  homo  cognovit;  et  quidem  tanta  perfectione,  ut 
doctissimum  quemque  de  posteris,  etiam  Salomonem  supe- 
raverit (4).  Non  tamen  cognovit  futura  contingentia,  occultas 
cordium  cogitationes,  nec  omnia  et  singula  cujusque  speciei 
individua,  nec  alia  objecta  quae  naturali  studio  attingi  ne- 
queunt (5). 

176.  Deinde  cum  in  statu  felicitatis  esset  constitutus, 
omni  malo  erat  immunis  : quare  nulli  ignorantiae,  oblivioni, 

(1) De  imagine  Trinit.  in  homine.  Vid.  supra  tract.  De  Trinit.  n.  74. 

(2)  i p.  q 95,  art  6 — ,3)  Lib.  Soqusesl.  ([.  51. 

(4)  Cf.  Suar.  t.  5,lract.  1,1.  'l,c.  9.  — ',5jS.  Thom.  I p,  q.94,  art.  3. 

(3rrori  aut  deceptioni  ante  lapsum  obnoxius  fuisse  dicendus 
est  (i). 

177.  Quod  attinet  ad  supernaturalia,  Adam  tantam  illo- 
rum habuit  notitiam,  quanta  ad  suae  et  aliorum  vita3  spiri- 
tualis regimen  opus  erat,  et  statui  felicitatis  congruebat  : 
adeoque  fide  cognovit  Deum  Creatorem  et  Remuneratorem, 
SS.  Trinitatem,  imo  etiam  Incarnationis  mysterium  (2). 

178.  Hanc  porro  tam  multiplicem  perfectamque  scien- 
tiam, Adam  a Creatore  una  cum  justitia  originali  donisque 
annexis,  infusa  accepit.  Quae  omnia  nisi  peccasset,  poste- 
ris suis,  partim  via  generationis,  partim  via  institutionis 
transmisisset  (3). 

179.  Q.  6®  An  Deus  potuisset  de  potentia  ordinata  hominem 
creare  qualis  nunc  nascitur?  — R.  Deum  potuisse  de  potentia 
absoluta  hominem  creare  talem,  hoc  est,  sine  peccato  et  sine 
donis  primitivis,  certum  est  ex  damn.  prop.  Baii  oo.  — 
Utrum  vero  Deus  hoc  potuerit  de  potentia  ordinata^  seu 
secundum  leges,  non  tantum  strictae  justitiae,  sed  etiam  boni- 
tatis, decentiae  et  congruitatis;  quaestio  non  decisa  est.  Affir- 
mativa tamen  sententia  teneri  debet,  cum  negativa  Baianismo 
affinis  sit  (4). 

180.  Q.  7®  An  homini  sic  constituto  necessaria  forent  gratix 
auxilia  ad  legem  naturalem  adimplendam? — R.  Homini  in 
puris  naturalibus  constituto  aliquod  auxilium  fuisset  mora- 
liter  necessarium  : non  quidem  ad  ordinem  supernaturalem 
elevans,  seu  quoad  substantiam  super  natur  ale ; sed  simpliciter 
adjuvans,  ac  roborans  ad  opus  ponendum,  quod  non  nisi 
naturalis  ordinis  fuisset  (o).  Homo  scilicet,  tale  auxilium  a 
Deo  postulare  potuisset,  et  postulanti  Deus  pro  sua  clemen- 
tia, homini  praesertim  innocenti,  non  denegasset  (6) ; atque 
ita  pulcherrima  dependentia  homo  cum  Creatore  suo  man- 
sisset conjunctus.  » 

181.  Q.  8®  An  humana  natura,  secluso  peccato  originali, 
nihilo  deterior  nunc  est,  quam  foret  in  statu  naturx  purx?  — 

(1  S.  Thom.  ibid.  art.  4.  — v2;  2.  2,  q.  art.  7 ; p.  3,  q.  1,  art.  5 ad  3.  — 
Suar.  loc.  c.  cap.  18.  — (3)  Cf.  Suar.  tom.  3,  tract.  1,  lib.  3.  cap.  8 seqq. — 
(4)  Cf.  Perroue,  De  beo  creat,  u.  341.  — (3/ Suar.  tom.  6,  lib.  1,  c.  1,  2,  8, 
27,  28  — Ct.  huj.  op.t.  2,  De  Gratia,  cap.  1,  art.  2,  prop.  3,  obj.  n.  123. 

R.  Natura  lapsa,  juxta  communiorem  sententiam,  non  est  m- 
Irinsece  deterior  natura  pura,  nisi  hoc  sensu,  quod  sit  posi- 
tive indigna  auxiliis  naturalibus,  naturae  purae  aliquomodo 
debitis.  Extrinsece  autem,  respectu  scilicet  ad  pugnas  extrin- 
secas,  quae  tum  a diabolo,  tum  a scandalis  mundi  proveniunt, 
infirmior  dici  potest.  Quod  ergoTrid.  Sess.  5,  can.  1,  dicit, 
totum  Adam  secandum  corpus  et  animam  in  deterius  commuta- 
tum fuisse,  relative  ad  statum  felicitatis  primitivae  intelligen- 
dum  videtur ; atque  hoc  sensu  homo  dicitur  vulneratus  in  na- 
turalibus (t). 

ARTICULUS  II. 

DE  LAPSU  PRIMORUM  PARENTUM  ET  PECCATO  ORIGINALI  (2). 

Propositio  I,  de  peccato  protoparentum. 

Propositio  II,  de  j)Gccato  originali. 

Propositio  \\\,  de  peccati  originalis  natura. 

Propositio  IV,  de  immunitate  B.  M.  V.  ab  originali  peccato. 

Propositio  V,  de  peccati  originalis  effectibus. 

Propositio  VI,  de  non  sublato  post  peccatum  Ubero'- arbitrio. 

Quaestiones. 

PROPOSITIO  I. 

Primi  parentes  mandatum  Dei  transgressi  sunt,  ac  per  futnc 
transgressionem  graviter  peccarunt. 

182.  Utraque  pars  ut  minimum  ad  fidem  pertinet,  prout  ])a- 
tet  ex  Trid.  Sess.  o,  can.  1,  supra  recitato. 

183.  Peccatum  est  libera  divinae  legis  transgressio,  ac 
proinde  divinae  majestatis  offensa. — Distinguitur  1«  in  perso- 
nale et  originale  : primum  illud  est,  quod  quis  sua  voluntate, 
sibi  physice  propria, committit;  alterum  est  illud,  quod  quis 
commisit  voluntate  physice  aliena,  sed  moraliter  propria, 
scilicet  voluntate  Adami,  qui  humani  generis  caput  jfuiU^et 
origo. — Distinguitur  2®  in  grave  et  leve.  Grave,  seu  mortale, 
illud  est,  quod  violat  divinam  legem  graviter  obligantem,  et 
meretur  odium  Dei ; leve  vero,  quod  violat  legem  leviter  obli- 
gantem, et  tantum  Dei  displicentiam  excitat.  — Distinguitur 
3°  in  actuale,  quod  est  ipse  actus  peccaminosus,  et  habituale, 

(1) Cf.  Suar,  tom.6.  De  Grat.  proleg.  A,  c.  8,9. 

(2)  Cf.  S.  Thom.  I,  2,  qq.  71,  80-83;  2,  2,  qq.  163,  164, 163.  llern  Suar* 
Ium.  4,  iract.  3,  (lisp.  1,2,  7,8,9, 

TiiEOLUU.  nOGM.  I. 

quod  est  status  peccati  nondum  deleti.  Scilicet  peccaturrr 
consideratum  ut  habitus,  est  id  quod,  actu  peccandi  transa- 
cto, constituit  pernianenter  peccatorem;  et  probabiliter  con- 
sistit, si  de  peccato  personali  agatur,  in  peccato  ut  non  con- 
donato, atque  ita  physice  quidem  praeterito,  sed  moraliter 
perseverante  (i). 

184.  Actus  peccaminosi  effectus  alii  spectant  ad  Deum,  alii 
ad  ipsum  peccatorem.  Exparte  Dei  exoritur  duplex  jus,  nimi- 
rum : jus  odii  vel  saltem  displicentiae,  et  jus  vindictae.  In 
peccatore  enascitur  macula,  et  duplex  debitum  seu  reatus  : 
reatus  culpae,  seu  debitum  subeundi  iram  Dei  ; et  reatus 
poenae,  seu  debitum  sustinendae  vindictae  delicto  proportio- 
natae  : quod  duplex  debitum  necessario  solvendum  est  per 
expiationem,  nisi  placetur  offensus  per  satisfactionem. 

185.  Propositio,  ut  patet,  agit  de  peccato  actuali  ac  perso- 
nali a primis  parentibus  commisso. 

186.  PROB.  I PARS,  seu  peccatum.  1®  Gen.  H et  III  : De  ligno 
scientix  boni  et  mali  ne  comedas;  in  quacumque  enim  die  come^ 
deris  ex  eo,  morte  morieris. — Tulit  [Eva]  de  fructu  illius  et  co- 
medit : deditque  viro  suo,  qui  comedit.  — Sap.  X,  2 : Eduxit 
illum  [Adamum]  a delicto  suo.  — II  Cor.  XI,  3 : Serpens  Evam 
seduxit  astutia  sua. 

187.  2®  Confirmatur,  non  tantum  ex  catholica  Traditione 
quae  manifesta  est;  sed  etiam  ex  primitivae  traditionis  vesti- 
giis, quae  apud  omnes  gentes  reperiuntur  (2).  Vestigia  hujus- 
modi cernere  est  apud  Graecos,  in  fabulis  Promethei  et  Pan- 
dorae, Herculis  et  Serpentis  Ladon;  apud  Persas,  in  doctrina 
Zoroastri,  libro  Zendavesta,  de  Ahriman  malo  genio,  qui  ser- 
pentis specie  indutus,  primos  homines  ad  peccandum  se- 
duxit; apud  ^gyptios,  imo  et  Sinenses,  in  eorum  traditioni- 
bus : adeo  ut  ipsa  incredulitas  fateri  cogatur,  casum  hominis 
esse  theologix  omnium  pene  antiquorum  populorum  fundamen- 
tum (3). 

188.  II  PARS,  seu  gravitas  peccati.  Primos  parentes  peccasse 
graviter,  patet  ex  poena  a Deo  iis  primum  intentata  ac  dein 

(1)  Cf.  Platel.  Synops.  theol.  part.  2,  c.  4,  § 1.  — Lugo  De  poetiit.  disp.  1, 
sect.  5.  — (2»Cf.  Auguste  Nicolas,  Etucles  philosophiques  sur  le  christian.^ 
t.  1,  1.  2.  ch.  4,  § 1.  — {o)\o\i2i\Te,  PhilosophiederHistoire,ch.  il. 

nnflicta,  ex  nomine  praevaricationis  atque  delicti^  quo  eorum 
peccatum  in  Scriptura  notatur  (i), 

189.  ORjic.  1®  Narratio  Genesis  de  fructu  vetito  et  serpente, 
allegoria  est,  mythus  et  philosophema ; ergo  non  suppeditat 
argumentum  facti  historici.  — R.  Neg.  antec.  Nihil  enim  est 
quod  in  hac  narratione  mythum  contineri  suadeat  vel  innuat; 
e contra,  omnia  factum  historicum  tradi  demonstrant,  nimi- 
rum : stylus,  qui  historicus  est,  non  secus  ac  in  reliqua  Pen- 
tateuchi narratione;  perpetua  Juda3orum  et  Christianorum 
traditio  et  interpretatio;  ipsa  historiae  humanae  fides,  quae, 
si  adversariorum  hypothesis  valeret,  in  tota  Scriptura  et  in 
profanis  quoque  scriptis  nutaret. 

190.  Obj.  2®  Primi  parentes  carebant  concupiscentia  ; 
ergo  peccare  non  potuerunt.  — R.  Neg.  conseq.  Peccare  pote- 
liant  quia  erant  liberi  nec  in  gratia  confirmati.  Subjectio 
enim  appetitus  sensitivi  facilitatem  ad  bonum  praestat,  non 
tollit  libertatem  ad  malum.  Dein  peccatum  illud  incepit  non 
a carne  sed  a spiritu,  nempe  per  superbiam  : Eritis  sicut  dii. 
Hac  deordinatione  partis  superioris,  simul  soluta  est  subje- 
ctio partis  inferioris  : Vidit  mulier  quod  bonum  esset  lignum 
ad  vescendum^  et  pulchrum  oculis^  aspectuque  delectabile.  Gen. 
III  (2). 

191.  Obj.  3.  Saltem  non  nisi  in  materia  levi,  deliquerunt; 
ergo  non  peccarunt  graviter.  — R.  Dist.  antec.  Materia  seu 
^sus  fructus  fuit  res  levis  in  se,  conc.;  spectato  fine  praecepti, 
neg.  antec.  Finis  erat  ut  Deus  supremum  dominium  in  homi- 
nem positivo  imperio  ostenderet;  et  homo  subjectionem  et 
dependentiam  erga  Deum,  obediendo  profiteretur,  atque  ita 
nobilissimas  virtutes  exerceret.  Jam  vero  hujusmodi  finem 
quis  levem  dixerit? 

PROPOSITIO  II. 

Peccatum  Adami  in  omnes  ejus  posteros  transfunditur ^ 
seu  datur  peccatum  originale, 

192.  Dogma  fidei,  definitum  in  Conc.  Milevitano  II,  saec.  V, 
contra  Pelagianos,  qui  dicebant,  Adamum  posteris  non  nisi 

(i  Rom.  V,U;  Sap.  X,2. 

Cf.  S.  Thom.  2,2,  q.  163,  art.  1.  — P.  l,p.  95,  a.  1. 

])nivo  exemplo  nocuisse;  — et  iterum  in  Trid.  Sess.  5,  can. 
2 et  seqq.,  ubi  statuitur  : Si  quis  asserit  Adamum...  mortem  et 
pernas  corporis  tantum,  in  omne  genus  humanum  transfudisse, 
■non  autem  et  peccatum,  quod  mors  est  animx  : anathema  sit. 

193.  Ilie  peccatum  Adae  consideratur,  non  jam  ut  actuale, 
in  ipso  Adamo  peccante;  sed  \ii  originale,  et  in  ejus  posteros 
propacr^.^nm.  — Dicitur  originale,  tum  quia  nobis  ab  origine 
seu  conceptione  insitum  est,  tum  quia  ab  origine  generis 
nostri,  seu  Adamo  provenit. 

194.  Statuitur  hujusce  peccati  existentia,  praescinditur 
autem  a modo  quo  existit  : illud  enim  est  factum  revelatione 
manifestum;  hoc  vero  inexplicabile  mysterium,  ut  fatebatur 
Augustinus  : Hoc  peccato  antiquo,  aiebat,  nihil  est  ad  preedi- 
candum  notius,  nihil  ad  intelligendum  secretius  (i). 

193.  PROB.  1*^  Ps.  L,  7 : Ecce  enim  in  iniquitatibus  conceptus 
sum,  et  in  peccatis  concepit  me  mater  mea.  — Job.  XIV,  4 : 
Quis  potest  facere  mundum  de  immundo  conceptum  semine?  — 
Hom  V,  12seqq. : Sicut  per  unum  hominem,  peccatum  in  hunc 
mundum  intravit,  et  per  peccatum  mors;  et  ita  in  omnes  homi- 
nes mors  pertransiit,  in  quo  omnes  peccaverunt.  — Sicut  per 
unius  delictum,  in  omnes  homines  in  condemnationem  : sic  et 
per  unius  justitiam,  in  omnes  homines  in  justificationem.  — 
Sicut  per  inobedientiam  unius  hominis,  peccatores  consti- 
tuti sunt  multi;  ita  et  per  unius  obeditionem,  justi  constituentur 
tnulti  (2). 

196.  2®  Ex  traditione  Patrum.  S.  Irenaeus  : Deum  in  primo 
Adam  offendimus,  non  facientes  ejus  prxeeptum;  in  secundo 
autem  Adam  reconciliati  sumus,  obedientes  u^que  ad  mortem 
facti.  Adv.  haeres.  1.  3,  c.  16.  — S.  Joan.  Chrysostomus : Cwm 
tibi  Judaeus  dixerit:  Quo  pacto,  uno  recte  agente  Christo,  univer- 
sus orbis  salvus  factus  est?  possis  illi  respondere : Quo  pacto,  uno 
von  obediente  Adam,  universus  orbis  condemnatus  est?  Homil. 
40  in  Ep.  ad  Rom.  (3).  — Quod  si  aliquibus  in  locis  S.  Chry- 
sost  obscurius  loquitur,  hoc  inde  provenire  dicendum  est, 
quod,  ut  Augustinus  ait,  disputans  in  Ecclesia  catholica  non 


(1'  \.\h.Dc  wor.  Eccl.  c.  22. 

(2  C.l.  I Cor.  XV,  22;  — II  Cor.  V,  li.  — Item.  Ct.  Palrizzi,  Cointn.  in 
Bom.  V,  12  seqq.  iw  Co»nm.n’?p/<V/,  Romae  1831. — (3.  Cf.  Epist.  ad  Olymp. 

-se  aliter  intelligi  arbitrabatur . Tali  quaestione  nullus  pulsabatur  ; 
vobis  [Pelagianis]  nondum  litigantibus,  securius  loquebatur, 

197.  3®  Argumento  preescriptionis.  — Doctrina  de  originali 
peccato,  antiquitus  in  Ecclesia  vigebat,  quum  primum  haere- 
sis  Pelagiana  adversus  illam  insurrexit,  ut  Augustinus  te- 
stabatur : Non  ego,  inquiebat,  finxi  originale  peccatum,  quod 
catholica  fides  credit  antiquitus . De  nupt.  etconcup.  1.  2,  c.  12. 

198.  4^  Ex  rationibus  theologicis,  quarum  praecipuae 
sunt  : i)  necessitas  Baptismi  ad  salutem,  etiam  in  parvulis, 

•quam  Ecclesia  semper  agnovit;  2)  exorcismi  adhibiti  in  Ba- 
ptismi caeremoniis ; 3)  redemptio  omnium  per  Salvatorem 
J.  C.;  4)  mors  et  miseriae  humanae,  quatenus  supponuntur 
poenales  : cumque  easdem  poenales  esse  pateat  ex  Scriptura, 
hinc  argumentatio  ex  miseriis,  valide  adhiberi  potest,  ad 
peccatum  originale  asserendum,  adversus  omnes  qui  Scri- 
pturam admittunt  (i). 

PROPOSITIO  III. 

Peccatum  originale  non  in  poenis  et  morte  corporis,  autincon- 
cupiscentia  consistit ; nec  est  solum  Adami peccatum  extrinsecc 
imputatum ; sed  verum  peccatum  quod  inest  unicuique  pro- 
prium. 

199.  Propositio  ad  fidem  pertinet  quoad  omnes  partes,  ut 
patet  ex  Cone.  Trid.  Sess,  3,  ubi  haec  leguntur  : 

200.  Can.  2 : Si  quis  asserit....  Adamum,  inquinatum  per  ino- 
bedientiae  peccatum,  mortem  et  poenas  corporis  tantum  in  omne 
genus  humanum  transfudisse,  non  autem  et  peccatum,  quod  mors 
est  animae;  anathema  sit. 

201.  Can.  5 : Manere  autem  in  baptizatis  concupiscentiam, 
vel  fomitem,  haec  sancta  Synodus  fatetur  et  sentit : quae  cum  ad 
agonem  relicta  sit,  nocere  non  consentientibus,  sed  viriliter  per 
J.  C.  gratiam  repugnantibus  non  valet  : quinimo  qui  legitime 
certaverit  coronabitur . Hanc  concupiscentiam...  S.  Synodus  de- 
clarat, Ecclesiam  catholicam  nunquam  intellexisse  peccatum  ap- 
pellari, quod  vere  et  proprie  in  renatis  peccatum  sit;  sed  quia  ex 
peccato  est  et  ad  peccatum  inclinat. 

(DAdsol vendas  difficultates  ductas  ex  natura  peccati  orig.,  etc.  vide  in- 
fra, 251  seqq.  — Cf.  Wirceb.  Tbeol,  De  peccato  orig.  n.  70  seqq. 

40. 

202.  Can.  3 : Hoc  Ad ir  peccatum  , quod  propagatione  transfu- 
sum omnibus,  inest  unicuique  proprium ... 

203.  Can.  4 : Parvuli  in  remissionem  peccatorum  veraciter 
baptizantur,  ut  in  eis  regeneratione  mundetur,  quod  generatione 
contraxerunt. 

204.  Posita  assertio  primo  rejicit  varias  novatorum  liypo- 
theses,  quibus  peccatum  originale  non  nisi  improprie  dictum 
peccatum  esse  supponitur;  deinde  vero  statuit,  originalem 
labem  esse  verum  propriumque  uniuscujusque  peccatum; 
seclusa  tamen  qua3stione  scholastica,  in  quo  peccati  hujusce 
ratio  seu  natura  consistat  (i). 

205.  PROB.  Ad  probationem  satis  fuerit  demonstrasse  pro- 
positionis partem  ultimam ; hac  enim  stabilita,  simul  reliquae 
partes,  quae  negativae  sunt,  stabiliuntur  (2). 

206.  Kom.  V,  19  : Sicut  per  inobedientiam  unius  hominis, 
peccatores  constituti  sunt  multi;  ita  et  per  unius  obeditionem,  justi 
constituentur  multi.  — II  Cor.  V,  14,  15  : Si  unus  pro  omnibus 
mortuus  est,  ergo  omnes  mortui  sunt;  et  pro  omnibus  mortu/us 
est  Christus.  In  quae  verba  Augustinus  ait  : Conclusio  hxc 
Apostoli  invicta  est  : ac  per  hoc  quia  et  pro  parvulis  mortuus 
est,  profecto  etiam  et  parvuli  mortui  sunt.  Op.  imperf.  cont. 
Julian.  1.  1,  c.  64.  Et  ibid.  1.  2,  c.  163  : Vos  reclamatis : Non 
sunt  mortui  parvuli!  clamate  et  quod  sequitur  : Ergo  non  pro 
ipsis  mortuus  est. 

PROPOSITIO  IV. 

Beatissima  Virgo  Maria,  in  primo  instanti  sux  conceptionis,  ab 
omni  originalis  culpx  labe  prxservata  est  immunis. 

207.  De  fide,  ex  Bulla,  Ineffabilis  Deus,  8 Dec.  1854,  qua 
Immaculatae  Conceptionis  dogma  a PIO  IX  definitur  his  ver- 
bis : Auctoritate  Domini  Nostri  Jesu  Christi,  BB.  Apostolorum 
Petri  et  Pauli,  ac  nostra,  declaramus,  pronuntiamus  et  de  finimus^ 
doctrinam,  qux  tenet  Beatissimam  Virguiem  Mariam,  in  primo 
instanti  sux  conceptionis  fuisse  singulari  omnipotentis  Dei  gratia 
et  privilegio,  intuitu  meritorum  Christi  Jesu  Salvatoris  humani 
generis,  ab  omni  originalis  culpx  labe  prxservatam  immunem, 

(1  Yid.  qusest.  in  fine  hujus  artic.  n.  241  seqq. 

■*  Cf.  Suarez,  toni.  4,  tract.  5,  disp.  9,  sect.  2. 

esse  a Deo  revelatam^  atque  idcirco  ah  omnibus  fidelibus  firmi- 
ter, constanterque  credendam. 

208.  Hac  dudum  desiderata  definitione  dirempta  demum 
est  omnis  controversia,  quae  per  plura  saecula  de  B.  M.  V. 
immaculata  conceptione,  inter  Scholas  catholicas  fuerat  agi- 
tata. 

209.  Orta  primum  controversia  est  saeculo  XII  (t),  occa- 

sione epistolae  S.  Bernardi, ad  canonicos  Ecclesiae  Lugdunen- 
sis missae  (1140),  cum  vellent  festum  Conceptionis,  hinc  inde 
jam  celebrari  coeptum,  et  ipsi  adoptare.  Miramur  satis,  scri- 
bebat S.  Doctor,  miramur  satis,  quod  visum  fuerit  quibusdam 
vestrum,  voluisse  mutare  colorem  optimum,  novam  inducendo 
celebritatem,  quam  ritus  Ecclesix  nescit,  non  probat  ratio,  non 
commendat  antiqua  traditio Quae  deinceps  per  partes  evol- 

vit; concluditque  his  verbis  : Si  sic  videbatur,  consulenda 
erat  prius  ApostoUcx  Sedis  auctoritas,  et  non  ita  prxcipitan- 
ter  atque  inconsulto  paucorum  sequenda  simplicitas  imperi- 
torum. 

210.  Exinde  coepere  doctores  in  varias  abire  sententias, 
alii  epistolae  S.  Bernardi  astipulantes,  alii  eam  impugnantes. 
Toto  saeculo  XII,  controversia  perseveravit  circa  institutio- 
nem festi  Conceptionis  B.  M.  V.;  saeculo  vero  XIII,  circa 
ipsam  immaculatam  Virginis  Conceptionem  agitari  coepit. 
Primum,  ob  auctoritatem  praesertim  S.  Bernardi  et  Magistri 
sententiarurh , opinio  privilegio  Virginis  contraria,  inter 
Scholasticos  praevaluit;  deinde  vero,  propugnante  perinsigni 
Doctore  Joan.  Duns  Scoto  (1305),  pia  sententia  in  scholis 
catholicis  paulatim  invalescendo  obtinuit,  et  festum  Imma- 
culatx  Conceptionis  longe  lateque  in  Ecclesia  propagatum 
est. 

211.  Anno  1472,  Sixtus  IV  indulgentias  tribuit  olficio  Im- 
maculatae Conceptionis ; et  1482,  nova  Constitutione,  sub 
excommunicationis  poena  prohibuit,  ne  alterutri  opinioni 
haeresis  nota  affigeretur.  — Anno  1546,  Tridentini  Patres 
edito  decreto  de  originali  peccato,  declararunt,  non  esse  sux 
intentionis,  comprehendere  in  hoc  decreto,  ubi  de  peccato  origi- 

(1)  Cf.  lllustr.  Malou,  Vlmmaculee  Conception  de  la  B.  V.M.,  t.  1 cap.  d, 
pag.  4B,  Bruxelles,  H.  Goeniaere,  2vol.  in-8®,  1857. 

7uiU  agitur^  Beatam  et  Immaculatam  Virginem  Mariam^  Dei 
Genitricem ; sed  observandas  esse  constitutiones  felicis  recorda- 
tionisSixti  Papxl\\sub  poenis  in  eis  constitutionibus  contentis, 
quas  sacra  Synodus  innovat. 

212.  Anno  1567,  propositio  Baii  73%  B.  Virginem  mortuam 
esse  propter  peccatum  ex  Adam  contractum,  damnata  est  a 
S.  Pio  V;  qui  et  Odicium  ac  Missam  de  Conceptione  B.  M.  V. 
in  liturgia  Bomana  inseruit,  et  festum  die  8 Decembris  con- 
stituit. 

213.  Anno  1622  Gregorius  XV,  et  1665  Alexander  VII  pro- 
hibuerunt, ne  quidquam  diceretur  piae  sententiae  contrarium. 
— 1840,  Gregorius  XVI  Episcopis  petentibus  indulsit,  ut  in 
liturgia  insererent  additamenta  haec  : Et  te  in  Conceptione  im- 
maculata; — Regina  sine  labe  originali  concepta.  — Tandem 
1854  PIUS  IX  Immaculatam  Concept.  B.  M.  V.  esse  fidei 
dogma  solemniter  definivit. 

214.  PROB.  (1).  1°  Ex  Scriptura.  — Gen.  III,  14  : Ait  Domi- 
nus Deus  ad  serpentem  : Inimicitias  ponam  inter  te  et  mulierem, 
et  semen  tuum  et  semen  illius  : ipsa  conteret  caput  tuum,  et  tu 
insidiaberis  calcaneo  ejus.  Atqui  Mulier  illa  pra3clara  (haischah), 
ipsa  est  de  qua  Isaias  praedicit  : Ecce  virgo  concipiet;  ipsa  est 
de  qua  Paulus,  Gal.  IV,  4 : Misit  Deus  Filium  suum  factum 
ex  Muliere;  de  qua  Lucas,  I,  26  : Missus  est  angelus  Gabriel 
ad  Virginem.  — Porro  inimicitix , quas  inter  hanc  Mulie- 
rem suo  Filio  conjunctam,  et  serpentem,  se  Deus  positurum 
esse  praenuntiat,  indicant  non  solum  in  Maria  nihil  com- 
mune fore  cum  diabolo  et  operibus  ejus,  i.  e.  peccato  ; 
sed  omnia  fore  quae  iis,  i.  e.  peccato,  maxime  sunt  oppo- 
sita et  adversa;  ex  quo  sequitur  eam  ab  omni  labe  puram, 
imo  sanctitate  et  gratia  plenissimam  fore  : Ave, gratia  plena! 
Qua  singulari  solemnique  salutatione  nunquam  alias  au- 
dita, Dei  nomine  et  jussu  prolata,  Patres  ostendi  aiunt. 
Deiparam  fuisse  omnium  divinarum  gratiarum  sedem,  omni- 
busque  divini  Spiritus  charismatibus  exornatam,  imo  eorum- 
dern  charismatum  infinitum  prope  thesaurum,  abyssumque 
inexhaustam;  adeo  ut  nunquam  maledicto  obnoxia,  et  una  cum 

(1)  Cf.  Bullam  Ineffabilis.  — Item,  Illustr.  Malou,  op.  laud.  t.  I,  c.  8,  9 ; 
tom.  2,  c.  10  seqq.  — Item  Perrone,  De  Immaculato  Conceptu  B.  M.  V. 

Filio  per petuee  benedictionis  particeps,  ab  Elisabeth  divino  acta 
Spiritu  audire  meruerit : Benedicta  tu  inter  mulieres,  et  bene- 
dictus FRUCTUS  ventris  TUI.  PIUS  IX,  Constit.  Ineffabilis. 

21  o.  2®  Ex  traditione  Patrum,  quae  patet,  tum  eorum  do- 
ctrina summatim  spectata,  tum  particularibus  testimoniis. 

216.  Summatim.  Patres  alii  immaculatam  Conceptionem 
docent  implicite  et  virtualiter,  alii  explicite  et  formaliter. 

217.  1)  Ita  explicant  cap.  III  Genesis  et  salutationem  An- 
gelicam, ut  omne  id  quod  est  gratiae  contrarium,  adeoque 
peccatum  originale  excludant. 

. 218.  2)  Negant  de  B.  Virgine  omnes  formulas  quibus  pec- 
catum originale  significatur. 

219.  3)  De  B.  Virgine  ea  praedicant,  quae  non  nisi  in  hy- 
pothesi  immaculatae  Conceptionis  intelligi,  imo  verum  sen- 
sum habere  possint,  a)  Adhibent  epitheta,  tum  negativa,  quae 
vel  minimam  umbram  maculae  negent;  tum  positiva  quae 
omnis  sanctitatis  infra  Deum  possibilis,  plenitudinem  in- 
nuunt. b.)  Eas  instituunt  comparationes,  v.  g.  Mariae  cum  Eva, 
cum  Filio  suo  innocente;  item  iis  utuntur  metaphoris,  quae 
non  nisi  positiva  immaculata  Conceptione,  probari  possunt. 
c)  Mariae  parces  in  ordine  redemptionis  ita  describunt,  et  laudi- 
bus extollunt,  ut  inde  necessario  inferendum  sit,  omne  genus 
peccati,  sive  originis  sive  actionis,  ab  ea  longissime  abesse. 

220.  2®  Particulatim.  Ex  innumeris  fere  testimoniis,  pauca, 
speciminis  causa,  citare  sufficiat.  In  actis  martyrii  S.  An- 
dreae  Apostoli,  quae  circa  annum  aerae  nostrae  80,  a presby- 
teris Achaiae  scripta  esse  inter  eruditos  convenit,  legimus  : 
Propterea  quod  ej?  immaculata  terra  create  fuerat  primus  homo, 
necesse  erat  ut  ex  immaculata  virgine  nasceretur  perfectus  homo. 
— S.  Dionysius  Alexandrinus  vocat  Mariam  unam  et  solam 
filiam  vitx,  tabernaculum  sanctum  non  manufactum,  servatam 
incorruptam,  et  a pedibus  usque  ad  caput  benedictam. 

221.  S.  Augustinus  : Excepta  itaque  S.  Virgine  Maria  : de 
qua  propter  honorem  Domini,  nullam  prorsus,  cum  de  peccato 
agitur,  haberi  volo  quxstionem.  Inde  enim  scimus  quod  ei  plus 
gratix  collatum  fuerit,  ad  vincendum  omni  ex  parte  peccatum, 
qux  concipere  ac  parere  meruit,  quem  constat  nullum  habuisse 
peccatum.  L.  De  nat.  et  grat.  c.  36. 

222.  S.  Joaniies  Damascenus  [saec.  VIII]  (i)  de  B.  Virgine  ita 
loquitur : Ad  hunc  enim  paradisum  serpenti  aditus  non  patuit... 
Ipse  enim  unigenitus  Dei  Filius,  cum  Deus  esset,  ejusdemque  ac 
Pater  suhstantix,  ex  hac  Virgine  ac  pura  terra  se  ipsum  in  ho- 
minem formavit.  Homil.  2.  De  dormit.  B.  M.  V. 

223.  S.  Paschasius  Hatbertus  [saec.  IX]  (i)  negat  carnem 
Marix  fuisse  carnem  peccati;  siquidem  constat  eam  ab  omni 
originali  peccato  immanem  fuisse  (2).  • 

224.  3®  Accedit  Ecclesiae  sensus,  patens  i)  ex  Uturgia,  quae 
profusis  laudibus  Mariam  appellat  immaculatam,  lilium  inter 
spinas,  amicam  Regis  qux  tota  pulchra  est,  in  qua  nulla  macula. 
Festum  quoque  Conceptionis  celebratum  est  in  Orientalibus 
Ecclesiis,  inde  saltem  a saec.  V,  cum  ejusdem  vestigia  inve- 
niantur in  Typico  S.  Sabae,  an  484. — 2)  Ex  ratione  agendi  Pa- 
storum, praesertim  RPi.  Pontificum,  qui  semper  piae  sententiae 
faverunt,  et  populi  devotionem  in  privilegium  Virginis  pro- 
nissimam, magis  magisque  stimularunt.  Jam  vero,  qux  sunt 
contra  fidem  vel  bonam  vitam.  Ecclesia  nec  facit,  nec  approbat, 
nec  tacet.  August.  Epist.  55. 

225.  4®  Confirmant  convenientix  innumera;  quae 

tamen  pleraque  reducuntur  ad  Dei  Genitricis  dignitatem 
atque  officium,  quae  singulare  illud  gratiae  privilegium  re- 
quirebant. Quare  totus  orbis  uno  ore  semper  de  Maria  haec 
verba  cecinit  : Sanctificavit  tabernaculum  suum  Altissimus, 
Ps.  XLV,  5 (3). 


(1)  Cf.  Illustr.  Malou,  op.  cit.  toni.  2,  pag.  98.  — (2)  Quod  si  objiciatur  au- 
ctoritas S.  Bernardiet  S.  Thomse,  qui  contrarium  docuisse  videntur,  (ete- 
nim utrum  sententia  eorum.  Angeiici  praesertim  Doctoris,  positive  contraria 
fuerit,  merito  disputatur;) responderi  potest  hoc  modo.  In  p.  3,  q.  27,a. 
Summae  S.  Thomje  legimus : Ecclesia  celebrat  7iatwUatem  B.  Virginis ; non 
autem  celebratur  festumin  Ecclesia  nisi  pro  atiquosaneto  ;ergo  B.  Virgo  m 
ipsa  sua  nativitate  fuit  sancta.  Jam  vero  S.  Doctor  idem  principium  B.  V. 
Conceptioni  applicasset,  eamque  sanctam  proclamasset,  si  ejus  festum  ce- 
lebrari vidisset. — Similiter  S.  Bernardus  in  fine  epistola  ad  Lugd.  totara 
rem  et  suam  sententiam  judicio  Apostolica  Sedis  submittit.  — Unde  patet 
duos  Doctores  non  ita  firmiter  aut  ex  intima  persuasione.  Immaculata  Con- 
ceptioni adversatos  fuisse,  ut  eorum  auctoritas  difficultatem  facessere  pos- 
sit. Cf.  Illustr.  Malou,  op.  lauffitom.  2,  cap.  13.  — f3j  Constitut. /nc^a6///s 
Deus. 

PROPOSITIO  V. 

Effectus  peccati  originalis  sunt  : gratix  sanctificantis  privatio 
seu  mors  aninix,  concupiscentia  et  ignorantia^  varier  viter 
miseriec,  ac  ipsa  mors  corporis. 

226.  Ad  fidem  pertinens ex  Trid.  Sess.  6 declarante,  totum 
Adam  per  preevaricationis  offensam,  secundum  corpus  et  ani- 
mam in  deterius  commutatum  fuisse,  can.  1 ; eumdem  acceptam 
a Deo  sanctitatem  et  justitiam,  non  sibi  soli,  sed  nobis  etiam  per- 
didisse; nec  mortem  tantum  et  poenas  corporis,  in  omne  genus 
humanum  transfudisse,  can.  2; — manere  in  baptizatis  concu- 
piscentiam, vel  fomitem,  quam  aliquando  Apostolus  peccatum 
appellat,  quia  ex  peccato  est  et  ad  peccatum  inclinat,  can.  6. 

227.  Effectus  enumerati  reducuntur  ad  subtractionem  om- 
nium bonorum,  quibus  homo  gratuito  fuerat  ornatus,  i.  e. 
justitiae  supernaturalis,  et,  quae  huic  annexa  erant,  donorum 
praeternaturalium.  Unde  recte  dici  solet,  hominem  per  pec- 
catum divitiis  suis  spoliatum  esse;  vel  etiam,  eum  secundum 
gratiam  esse  mortuum,  secundum  naturam  autem  vulneratum, 
amissa  nempe  integritate  primitiva  naturae. 

228.  PROB.  1®  Rom.  V,  18  : Sicut  per  unius  delictum,  in  om- 
nes homines  in  condemnationem;  sic  et  per  unius  justitiam,  in 
omnes  homines  in  justificationem  vitx.  — Gen.  III,  11  : Quis 
indicavit  tibi  quod  nudus  esses,  nisi  quod  ex  ligno,  ex  quo  prae- 
ceperam tibi  ne  comederes,  comedisti?  — Ibid.  17,  seqq.  : 
Quia  comedisti  de  ligno...  maledicta  terra  in  opere  tuo  : in  la- 
boribus comedes  ex  ea  cunctis  diebus  vitee  tuee.  Spinas  et  tribu- 
los germinabit  tibi,  et  comedes  herbam  terrae.  In  sudore  vultus 
tui  vesceris  pane,  donec  revertaris  in  terram  de  qua  sumptus  es; 
quia  pulvis  es  et  in  pulverem  reverteris.  — Rom.  VII,  20  : ISon 
ego...  sed  quod  habitat  in  me  peccatum. 

229.  2^S.  Augustinus  : Si  (anima)  talis  esse  coepit  non  solum 
ante  peccatum,  sed  ante  omnem  vitam  suam,  qualis  alia  post 
VITAM  culpabilem  FACTA  EST,  non  parvum  bonum  habet  unde 

Conditori  suo  gratias  agat Non  enim  mediocria  bona  sunt, 

non  solum  quod  anima  est,  sed  etiam  quod  facultatem  habet,  ut 
adjuvante  Creatore  se  ipsam  excolat...  De  lib.  arb.  1.  3,  c.  20, 
Ji.  56. — Qui  vestitus  gratia  non  habebat  in  nudo  corpore  quod 

puderet,  spoliatus  gratia  sensit, quid  operire  deberet.  Cont.  JuK 
1.  4,  c.  ult.  n.  82.  — Ipsum  mortale  non  est  factum  mortuum., 
nisi  propter  peccatum.De  pecc.  merit.  etreiniss.  i.  1,  c.  5. 

PROPOSITIO  VI. 

Liberum  hominis  arbitrium  per  originale  peccatum  nequaquam 
exstinctum  est. 

230.  De  fide,  Trid.  Sess.  6,  caii.  o : Si  quis  liberum  hominis 
arbitrium  post  Adx peccatum  amissum  et  exstinctum  esse  dixerit, 
anathema  sit. 

231.  Propositio  opponitur  tum  antiquis  Stoicis  et  omnibus 
Fatalistis ; tum  Manichseis,  qui  hypothesi  duplicis  anima3, 
boiice  scilicet  et  malae,  necessitatem  inducebant;  tum  Luthe- 
ranis  et  Calvinianis,  qui  asseruerunt  in  statu  naturae  lapsae 
libertatem  arbitrii  esse  titulum  sine  re;  tum  denique  Janse- 
nistis,  qui  docuerunt,  l'’  periisse  libertatem  indiiferentiae, 
2°  ad  meritum  et  peccatum  sutFicere  libertatem  a coactione, 
nec  requiri  libertatem  a necessitate.  Hoc  postremum,  quod 
quidem’ad  praesentem  quaestionem  non  directe  spectat,  tan- 
quam  haereticum  fuit  damnatum,  in  3‘  Propositione  inter 
5 Jansenianas,  et  jam  pridem  confutatum  ab  Augustino  scri- 
bente : Dicere  peccare  sine  voluntate  (libertate),  magnum  deli- 
ramentum est;  et  peccati  reum  tenere  quemquam,  quia  non  fecit 
quod  facere  non  potuit,  surnmx  iniquitatis  est  et  insanix.  Lib. 
deduab.  animab.  c.  12. 

232.  Libertas  1®  generalissime  sumpta,  est  immunitas  ab 
impedimento ; et  hoc  sensu  dicitur  libertas  a servitute  seu  con- 
ditionis, libertas  a peccato  seu  gratix,  libertas  a miseria  seu 
glorix. 

233. 2®  Accipitur  pro  immunitate  ab  impedimento  in  agendo; 
quo  sensu  distinguitur  praesertim  duplex  : libertas  a coactione 
et  libertas  a necessitate. — Libertas  a coactione  seu  naturx,QS>i 
immunitas  a coactione,  i. e. a violentia  seu  vi  extrinseca  ;con- 
sistitque  in  spontaneitate,  et  opponitur  coactioni.  Hac  liber- 
tate gaudent  facultates  nostrae,  quatenus  ex  naturae  impulsu 
agentes.  — Libertas  a necessitate,  seu  arbitrii,  quae  et  liberum 
arbitrium  vocatur,  est  immunitas  facultatis  a necessitate  ante- 

cedente  in  agendo;  consistitque,  non  in  mera  spontaneitate, 
sed  in  dominio  propriae  determinationis  interme,  et  opponi- 
tur necessitati  determinanti  ad  unum. 

234.  De  libertate  a necessitate  seu  arbitrii  nobis  sermo 
est;  qu8e*breviter  definiri  potest  : Vis  electiva  s>q\i  proprietas 
voluntatis  qua  constituitur  electiva. — Dividitur  ratione  objecti, 
in  libertatem  physicam.,  quae  est  electiva  bonorum  quorum- 
vis; et  mora/em,  quae  est  electiva  tantum  bonorum  rationi 
conformium,  ac  proin  limitata  intra  sphaeram  ordinis  mora- 
lis. Quanquam,  latiore  sensu,  etiam  moralis  vocatur  libertas 
quae  requiritur  ad  actum  moralem,  i.  e.  omnis  libertas  a 
necessitate. 

235.  Omissa  libertate  morali,  distinctiones  subjicimus 
libertatis  physicx.  Haec  dicitur  contradictionis  vel  indifferentidc, 
quatenus  electiva  inter  actum  et  non  actum ; specificationis 
vel  disparitatis,  quatenus  electiva  inter  plura  bona,  plures 
actus ; tandem  contrarietatis,  quatenus  electiva  inter  bonum 
et  malum  morale. 

236.  Jam  vero  libertatem  a necessitate,  seu  liberum  hominis 
arbitrium,  in  statu  naturae  lapsae,  licet  viribus  attenuatum  et 
inclinatum  (i),  nequaquam  tamen  exstinctum  esse  asseri- 
mus. 

237.  PROB.  1®  Ex  praeceptis  Dei  in  Scriptura,  comminatio- 

nibus et  praemiorum  promissionibus,  quae  omnia  supponunt 
veram  in  homine  libertatem.  Matth.  XIX,  17  : Si  vis  ad  vitam 
ingredi,  serva  mandata, — Eccli.  XV,  14,  seqq.  : Dpus  ab  initio 
constituit  hominem,  et  reliquit  illum  in  manu  consilii  sui;  ad- 
jecit mandata  et preecepta  sua  : si  volueris  mandata  servare  con- 
servabunt te Apposuit  tibi  aquam  et  ignem  :ad  quod  volueris 

porrige  manum  tuam.  Ante  hominem  vita  et  mors,  bonum  et 
malum;  quod  placuerit  ei  dabitur  illi. 

238.  2”  Ex  sensus  intimi  testimonio;  ex  constitutione 
legum  ac  poenarum  in  societatibus  humanis  necessaria,  quae 
supervacanea  foret  sine  libertate ; demum  ex  universali  ho- 
minum consensione,  adeoque  communi  naturae  sensu.  Li* 
bertatem  enim  proclamant  omnes,  eamque,  ut  ait  Augustinus,. 

(1)  Trid.  Sess.  6,  cap.  I. 

TIIEOLOG.  DOGM.  I. 

cantant  et  in  montibus  pastores,  et  in  theatris  poetee,  et  indocti 
in  circulis,  et  docti  in  bibliothecis,  et  magistri  in  scholis,  et  anti~ 
stiles  insueratis  locis,  et  in  orbe  terrarum  genus  humanum.  Lib. 
(ledual).  anim.  cap.  11,  alias  n.  15. 

239.  oRJic.  1°  Juxta  Concil.  Arausicanum  II,  can.  13,  ar- 
bitrium voluntatis  in  primo  homine  in  firmatum,  imo  et  amissum 
est;  et  juxta  Coelestinum,  Epist.  I ad  Episcopos  Galliae, 
n.  4,  in  prxvarimlione  Adx,  omnes  homines  naturalem  possi- 
bilitatem perdiderunt.  Ergo  non  datur  libertas  post  lapsum 
Ada». — U.  Distinguo  sensum  utriusque  testimonii  allati  in 
antec.,  et  neg.  conseq.  Arbitrium  voluntatis  infirmatum  est  et 
amhsum  quoad  substantiam,  neg.;  — infirmatum  est  quoad 
substantiam,  ob  ciecitatem  intellectus  et  propensionem  vo- 
luntatis in  malum;  ammwm  vero,  quoad  accidentia  quibus 
ante  instruebatur,  i.  e.  quoad  gratiam  sanctificantem  et  vir- 
tutes 'infusas,  conc.;  — Homines  perdiderunt  possibilitatem 
naturalem,  i.  e.  possibilitatem  agendi  salutariter,  quae  erat 
nativa  in  Adam,  conc .;  possibilitatem  eligendi,  quae  a natura 
dimanat,  neg. 

240.  Obj.  2°  Saltem  non  datur  libertas  indifferentiae  : nam 
i)  juxta  SS.  Patres,  liberum  est  id  quod  non  cogitur;  ergo  ad 
libertatem  sufficit  carentia  coactionis.  2)  Juxta  Scripturam, 
praesertim  Isai.  XXVI,  12,  Deus,  non  homo,  disponit  omnia; 
atqui  si  hoc,  non  datur  libertas  indifferentiae  in  homine; 
ergo.  — R.  Neg.  antec.  Ad  probationem  primam,  dist.  asser- 
tum. Liberum  est  id  quod  non  cogitur,  nec  stricto  sensu,  i.  e, 
iib  extrinseco,  nec  lato  sensu,  i.  e.  quod  non  necessitatur  ab 
intrinseco,  C.;  id  quod  non  cogitur  tantum  violentia  extrin- 
seca,  N.  — Ad  probationem  secundam,  dist.  maj.  Deus  omnia 
operatur  sine  nobis,  neg.;  quaedam  sine  nobis  et  plura  no- 
biscum  ex  propria  electione  operantibus,  C.  Eodem  sensu 
dist.  min.  et  neg.  cons.  (i). 

(1)Acl  solvendas  difficultates  derivatas  ex  efficacia  gratiae,  vide  tom.2.Z)e 
('.vatia,  cap.  1,  art.  o,  n.  187  seqq.  — Cf.  Theol.  Wirceb.  De  actib.  hum. 
11.  146  seqq. 

. QUESTIONES. 

1°  Quare  diabolus,  ut  proloparenles  lentaret,  usus  est  opera  serpentis? 
— 2”  Quodnavi  specie  fuit  peccatum  proioparentum?  — o"*  Anprce- 
varicalionc  sua  protoparcnles  commiserunt  peccatum  multiplex?  — 
4“  Quxnam  fuere  poence  peccati  illius  ? — 5*"  Quomodo  comminatio 
mortis  Gen.  II,  fuit  ad  litteram  impleta?  — 6*  Quomodo  verificala 
fuit  maledictio  in  serpentem  lata  Gen.  III? — 1°  Quantum  est  pecca- 
tum originale,  seu  originatum,  prout  inest  Adx  posteris  ? — 
8"  Quomodo  peccatum  originale  definiri  potest?  — 9®  An  peccatum 
originale  est  voluntarium? — 10®  Quomodo  potest  illud  esse  volun- 
tarium parvulis?  — li®  In  quo  peccati  originalis  mysterium 
consistit?  — 12®  Quomodo  in  Adamo  peccaverunt  ejus  posteri?  — 
13°  In  quo  sila  est  peccati  originalis  essentia?  — 14®  Quomodo 
peccatum  originale  propagatur?  — 15°  Quomodo  ex  parentibus 
baptizatis  nascuntur  filii  inquinati?  — 16°  Quodnam  peccati  origi- 
nalis debitum  habuit  D.  V Maria?  — 17°  Quinam  sunt  omnino 
peccati  originalis  effectus?  — 18°  An  omnes  hi  effectus  habent  ratio- 
nem panw  ? 

# 

241.  1°  Cur  diabolus  lentavit  protoparentes  opera  ser- 
pentis? — R.  (i)  Quia  ante  peccatum  nullam  in  ipsos  habebat 
potestatem,  nec  proinde  illos  interiori  suggestione  tentare 
poterat  : propterea  extrinsecis  artibus,  proponendo  nimirum 
et  suadendo,  eos  aggredi  debuit.  Usus  est  itaque  ministerio 
serpentis,  veri  scilicet  et  naturalis  (2),  cujus  ore  allocutus 
est  Evam.  Modus  autem  loquendi  non  absimilis  censendus 
est  illi,  quo  asina  Balaam  locuta  legitur  Num.  XXII;  nisi 
quod  hoc  fuit  opus  angelicum,  illud  diabolicum. 

242.  Q.  2°  Quodnam  specie  fuit  peccatum  proioparentum? 
— R.  Fuit  peccatum  superbice  (3),  de  qua  dictum  est  Eccli.  X, 
15  ; Initium  omnis  peccati  superbia  est.  — Per  superbiam  inor- 
dinate divinam  similitudinem  appetierunt,  non  quantum  ad 
naturam,  sed  quantum  ad  cognitionem  et  potestatem  ope- 
randi : ul  scilicet,  et  per.virtutem  proprise  naturx  determinarent 

(1)  Cf.  S.  Tliom.  2.  2,  q.  165,  art.  I et  2. 

(2j  Ihid.art.  2 et  4.  — Suar,  tonv  3,  tract.  4,  cap.  1. 

(3)  Augustiu.  De  Civit.  1.  14,  c.  43. 

sibi  quid  esset  bonum  et  quid  malum  ad  agendum;  et  virtute  pro^ 
pri^e  naturae  operarentur  ad  beatitudinem  consequendam  (i). 

243.  Quod  si  Apostolus  Rom.  V,  vocat  peccatum  Adae 
inobedientiam;  dici  potest,  inobedientiam  illic  sensu  generali 
pro  quocumque  peccato  accipi,  adeoque  superbiam  comple- 
cti. — Vel  etiam,  et  haec  interpretatio  melior,  non  de  primo 
peccato  interno,  sed  de  peccato  externe  per  esum  fructus 
vetiti  consummato,  quod  proprie  inobedientia  fuit,  censen- 
dus est  Apostolus  ibidem  loqui.  Etenim  Apostolus  loquitur 
de  peccato  per  quod  constituti  sumus  peccatores  : jam  vero 
hoc  peccatum  fuit  inobedientia,  in  comedendo  fructu  vetito 
commissa  (2). 

244.  Q,  3”  An  protoparentes  in  preecaricatione  sua  commise- 
runt  peccatum  multiplex?  — Resp.  affirmative  (3)  : etenim  ex 
superbia  eorum  tanquam  ex  pestifera  radice  multa  peccata 
pullularunt.  Peccavit  Eva  : 4)  superbia;  2)  infidelitate,  dubi- 
tando de  morte  quam  Deus  fuerat  comminatus,  et  fidem 
praestando  serpenti ; 3)  curiositate  et  gula  : Vidit  igitur  mulier 
quod  bonum  esset  lignum  ad  vescendum,  et  pulchrum  oculis, 
aspectuque  delectabile;  4)  peccato  externo  inobedientiae, 
o)  scandalo,  inducendo  virum  ut  de  fructu  comederet;  6)  ex- 
cusatione in  peccatis. — Peccavit  Adam:  4)  superbia,  2)  inordi- 
nato amore  placendi  uxori,  3)  infidelitate,  quam  commisit 
dubitando  de  sententia  mortis,  et  assensum  praestando  verbis 
serpentis  ab  Eva  relatis,  cum  Evam  post  esum  fructus  videret 
non  esse  mortuam ; 4)  curiositate  et  gula, ‘5)  manducatione 
fructus  vetiti,  6)  excusatione  in  peccatis. 

24o.  Q.  4®  Queenam  fuere  pcenx  peccati  protoparentum?  — 
R.  Poena  utrique  a Deo  directe  inflicta,  fuit  justitiae  origina- 
lis, donorumque  illi  annexorum  sublatio;  unde  miseriie, 
morbi  ac  mors  corporis  , vulneraque  animae  consecuta 
sunt  (4). — Insuper  inflixit  Deus  poenas  tum  viro  tum  mu- 
lieri speciales.  Gen.  III,  16,  seqq. 

ri)S,  Thom.  2.  2.  q.  163,  art.  2.  — Suar.  loc*.  cit.  cap.  2. 

i2)  Rom.  V,  19.  — v5)  Cf  Suar,  I.  c.  cap.  2 et  4. 

(4)  Gf.  supra  cap.  3,  a.  2,  prop.  5,  n.  526.  — Item  S.  Thom.  2.  2.  q.  164, 
' art.  2. 

246.  Q.  5®  Quomodo  comminatio  mortis,  Gen.  II,  17  : in 

QUOCUMQUE  DIE  COMEDERIS  EX  EO,  MORTE  MORIERIS,  adimpleta  fuit, 
cum  protoparentes  ipso  peccati  die  mortui  non  sint?  — R.  Eo 
quod  ipso  illo  die  necessitatem  et  debitum  mortis  incurre- 
runt; deinde  (t)  quod  eo  die  reipsa  mori  coeperunt  : quia, 
tunc  mortis  germen,  quo  in  senium  veterascerent,  in  carne 
susceperunt,  et,  ut  Augustinus  ait,  ex  tunc  morbidam  ac  mor- 
tiferam qualitatem  in  corpore  mortali  contraxerunt. 

247.  Q.  6°  Quomodo  impleta  est  maledictio  in  serpentem  lata, 
Gen.  III,  14:  super  pectus  tuum  gradieris;  item  tnaledictio 
terrse,  de  qua  dixit  Deus  : spinas  et  tribulos  germinabit  tibi? 

— R.  Quamvis  ante  peccatum  serpens  super  pectus  gradere- 
tur, idque  ei  esset  naturale  ; tamen  post  maledictionem  ces- 
sit ei  in  opprobrium,  exsecrationem  et  poenam.  Maledictio 
illa  etiam  vera  probatur  in  diabolo,  qui  licet  superbia  sem- 
per  elatus,  tamen  ad  infima  semper  deprimitur  (2).  — Simili 
fere  mpdo  de  terra  post  peccatum  pronuntiavit  Deus : Spinas 
et  tribulos  germinabit  tibi;  quae  etiam  ante  maledictionem 
nascebantur  e terra,  sed  ad  ornatum  universi,  et  animalium 
utilitatem  ; postea  vero  cesserunt  in  poenam  : propter  quod  et 
abundantius  excrescere  coeperunt. 

248.  Pari  ratione  dicendum  est,  ante  peccatum  fuisse  her- 
bas venenosas  et  animalia  fera ; quae  tamen  homini  innocenti 
non  nocuissent,  cui  omnes  herbae  cognitae,  et  animalia  cun- 
cta subjecta  fuissent,  juxta  illud  Gen.  I,  28  : Dominamrini . . . 
universis  animantibus.  Haec,  obedientia  et  subjectio,  multum 
post  inobedientiae  peccatum  imminuta  est  (3). 

249.  Q.  7®  Quantum  est  peccatum  originale  in  Adx  posteris? 

— R.  Peccatum  originale  seu  originans,  prout  personale  et 
actuale  in  Adamo,  gravissimum  fuit,  ut  supra  (4)  ostensum 
est. — Prout  originatum,  id  est  existens  in  Adae  posteris  habi- 
tualiter,  est  peccatum  mortale,  inducens  veram  animae  mor- 
tem; at  gravitate  minus  est  quocumque  mortali  personali. 


(1) "S.  Thom.  ibid.  art.  1 ad  8.  — Suar.  tom.  3,  tract.  1,  lib.  4,  cap.  7. 

(2)  Cf.  2.  2.  q.  m,  art.  2 ad  4. 

(3)  S.  Thom.l  p.  q.  96.  — Suar.  tom.  3,  tract.  i,  lib.  3,  cap.  16. 

(4)  Art.  2,  prop.  1 et  quaest.  2,  3,  nu.  182,  242  seqq. 

<|uia  minimum  habet  de  voluntario;  cum  non  voluntate  per- 
sonali, sed  aliena  tantum  voluntarium  sit  (i). 

Q.  8*  Quomodo  peccatum  originale  definiri  potest?  — 
\{.  Peccatum  originale,  ex  iis  quae  supra  (2)  juxta  Cone.  Trid. 
probata  sunt,  definiri  potest : Verum  peccatum,quodab  ortu  suo 
omnes  homines  contrahunt  a protoparentum  culpa  derivatum, 
quodque  peccatum  naturee  dicitur,  a culpis  actualibus  diversum. 

251.  Q.  9°  An  peccatum  originale  est  voluntarium? — Resp. 
afiirmative;  quia,  ut  ait  S.  Augustinus,  usque  adeo  peccatum 
voluntarium  malum  est,  ut  nullo  modo  sit  peccatum  si  non  sit 
voluntarium  (3).  Igitur  peccatum  originale  omnibus  fuit  vo- 
luntarium, voluntate  scilicet  Adami  : quae,  in  ordine  ad 
praeceptum  de  non  comedendo  fructu  vetito,  voluntas  eorum 
omnium,  qui  ab  ipso  seminaliter  erant  nascituri,  reputaba- 
tur. 

252.  Q.  10°  Quomodo  peccatum  originale  potuit  esse  volun- 
tarium Adde  posteris,  utpote  nondum  existentibus?  — R.  Quia 
peccatum  originale  est  voluntarium,  non  voluntate  quae  phy- 
sice, sed  quae  tantum  moraiiter  est  nobis  propria  et  persona- 
lis. Ut  autem  quis  peccet  voluntate  physice  aliena  et  moraiiter 
propriu,  non  est  necesse  ut  formaliter  ac  physice  existat  quo 
tempore  peccatum  actu  committitur  ; sed  sufficit  existat  vir- 
tualiter  ac  moraiiter ; jam  vero  Adae  posteri  virtualiter  ac  mo- 
raiiter in  eo  peccante  tanquam  in  capite  existebant. 

25^.  Nec  obstat  quod  parvuli  dum  contrahunt  peccatum, 
rationis  usu  non  gaudent;  quia  originale  in  nobis,  non  est 
actuale  sed  habituale  peccatum  : seu,  est  peccati  macula,  ad 
quam  contrahendam  non  requiritur  voluntarium  actuale 
existere ; sed  sufficit  illud  praecessisse  nec  condonatum  esse. 
Hic  autem  praecessit  voluntarium  actuale  in  capite  seu  in 
Adam,  quod  moraiiter  etiam  fuit  voluntarium  parvulis,  et 
nondum  ipsis  condonatum  est. 

254.  Nec  obstat  quod  Adam  poenitentiam  agendo  condo- 
nationem obtinuerit;  quia  fuit  caput  nostrum,  ejusque  vo- 
luntas moraiiter  nostra,  solummodo  in  ordine  ad  justitiam 

(1)  Gf.  Suar.  t.  4,  iract.  o,  disp.  9,  secl.  2.  — (2)  Prop.  2 et  3.  — (3)  Lib. 
De  vera  relig.  c.  14.  Cf.  prop.  damn.  Baii  47““.  — Suar,  loc.cit.  sect.  3. 

originalem  nobis  communicandam  vel  perdendam,  non  vero 
in  ordine  ad  poenitendum  : quare  peccatum  originale  per 
ejus  poenitentiam,  respectu  nostri  non  est  condonatum  (t). 

2o5.  Q.  11®  In  quo  peccati  originalis  mysterium  consistit?  — 
II.  In  eo  quod  nascimur  vere  ac  proprie  rei  culpa?,  quam 
nostra  physica  et  personali  voluntate  non  commisimus.  Hoc 
autem  mysterium  in  triplicem  qusestionem  resolvi  potest, 
hac  ratione  : t)  quomodo  in  Adamo  peccaverunt  ejus  po- 
steri? 51)  in  quo  peccati  originalis  essentia  sita  est;  seu,  in 
quo  formaliter  peccatum  originale  consistit?  3)  quomodo 
peccatum  originale  traducitur  ad  posteros?  — Hae  quae- 
stiones totidem  mysteria  sunt,  quae  divina  revelatio  nobis  non 
aperuit  (2);  praestantissimi  vero  Theologi,  rationibus  plus 
minus  probabilibus,  dilucidare  conati  sunt. 

256.  Q.  12®  Quomodo  in  Adamo  peccaverunt  ejus  posteri?  — 
R.  Duplex  praecipue  datur  opinio.  Una  (3)  statuit  omnes 
homines  in  Adamo  peccasse,  eo  quod  in  ipso  peccante  con- 
tinerentur, non  solum  ut  in  capite  physico,  sed  etiam  ut  in 
morali  : quatenus  virtute  decreti  seu  pacti  divini  omnes  po- 
sterorum voluntates,  in  ordine  ad  observationem  aut  viola- 
tionem praecepti  de  non  edendo  pomo  vetito,  in  ipsius 
Adami  voluntate  erant  constituta?.  Hinc  fiebat  ut  observatio 
aut  violatio  istius  praecepti,  eo  ipso  quod  esset  Adamo  phy- 
sice voluntaria,  etiam  censeretur  ejus  posteris  voluntaria, 
non  solum  physice^  voluntate  aliena  primi  parentis,  sed  etiam 
moraliter  ei  interpretative,  voluntatibus  pro/iriis. 

257.  Altera  opinio  statuit,  homines  peccasse  jn  Adamo  per 

hoc  simpliciter,  quod  is  esset  eorum  caput  naturale.  Haec 
sententia  Thomistarum  est,  qui  existimant  eam  esse  Ange- 
lici doctoris,  1.  2,  q.  81,  art.  1,  ita  loquentis  : Omnes  horni- 
nes,  qui  nascuntur  ex  Adam,  possunt  considerari  ut  unus  homo, 
in  quantum  conveniunt  in  natura,  quam  a primo  parente  acci- 
piunt  Sic  igitur  multi  homines  ex  Adam  derivati  sunt,  tan~ 

(1)  S Thom.  I,  2,  q.  81,  art.  I seqq.  — Saar.  lora.  4,  Iract.  5,  disp.  9,  < 
sect.  2-,  3.  — (2)  Cf.  supra  prop.  5,  n.  199  seqq. 

(3)  Platelius,  Synops  theol.  De  actib.  bura.  cap.  4,  § 2 ;\Virceburg.  theol. 
De  pecc.orig.  cap.  2,  art.  2. 

quam  multa  membra  unius  corporis : actus  autem  unius  membri 
corporalis,  puta  manus,  non  est  voluntarius  voluntate  ipsius 
manus,  sed  voluntate  animx,  qux  primo  movet  membrum ...  Sic 
iqitur  inordinatio,  qux  est  in  isto  homine  ex  Adam  generato, 
non  est  voluntaria  voluntate  ipsius,  sed  voluntate  primi  parentis, 
qui  movet  motione  generationis  omnes,  qui  ex  ejus  origine  deri- 
vantur, sicut  voluntas  animx  movet  omnia  membra  ad  actum. 
Unde  peccatum,  quod  sic  a primo  parente  in  posteros  derivatur, 
dicitur  originale;  sicut  peccatum  quod  ab  anima  derivatur  ad 
membra  corporis,  dicitur  actuale.  Et  sicut  peccatum  actuale, 
quod  per  membrum  aliquod  committitur,  non  est  peccatum  illius 
membri,  nisi  in  quantum  illud  membrum  est  aliquid  ipsius  ho- 
minis, propter  quod  vocatur  peccatum  humanum;  ita  peccatum 
originale  non  est  peccatum  hujus  personx,  nisi  in  quantum  hxc 
persona  recipit  naturam  a primo  parente,  unde  et  vocatur  pec- 
catum naturx,  secundum  illud  Eph.  II,  3 : Eramus  natura 
FILII  iRJE.  — Eamdem  doctrinam  S.  Doctor  repetit  aliis  locis, 
praecipue  Lect.  3 in  c.  V ad  Rom.,  ubi  ait  : In  processu  origi- 
nalis peccati,  persona  infecit  naturam  : scilicet  Adam  peccans 
vitiavit  humanam  naturam;  sed  postmodum  in  aliis  natura 
vitiata  inficit  personam  : dum  scilicet  genito  imputatur  ad  cul- 
pam naturx  vitium,  propter  voluntatem  parentis. 

238.  Q.  13°  In  quo  sita  est  peccati  originalis  essentia?  — 
R.  Duplex  iteruni' datur  sententia.  Prior  (i)  statuit,  peccatum 
originale  formaliter  esse  ipsum  peccatum  in  Adamo  commis- 
sum, prout  in  reatu,  seu  debito  sustinendi  odium  Dei,  mora- 
liter perseverat  in  ejus  posteris. 

2o9.  Altera  sententia  statuit,  essentiam,  seu  formale  consti- 
tutivum peccati  originalis,  consistere  in  privatione  justitix 
originalis,  nobis  voluntaria  voluntate  capitis.  Haec  sententia 
Thomistarum  est,  quam  putant  doceri  a S.  Thoma  1.  2, 
q.  82,  art.  3,  ubi  haec  habet : Privatio  originalis  justitix,  per 
quam  voluntas  subdebatur  Deo,  est  formale  in  peccato  originali; 
otnnis  autem  alia  inordinatio  virium  animx,  se  habet  in  peccato 
originali,  sicut  quiddam  materiate.  Inordinatio  autem  aliarum 
virium  animx  prxcipue  in  hoc  attenditur,  quod  inordinate  con- 


ii) V.  Platel.  et  Wirceb.  loc.  cit. 

vertuntur  ad  honum  commutabile ^ qudc  quidem  inordinatio  com- 
muni nomine  potest  dici  concupiscentia.  Et  ita  peccatum  origi- 
nale materialiter  quidem  est  concupiscentia y formaliter  vero  est 
defectus  (privatio)  originalis  justitix. 

260.  Q.  14”  Quomodo  peccatum  originale  propagatur?  — 
R.  Prima  opinio  erronea^  est  quorumdam  antiquorum,  qui, 
cum  Tertulliano,  animas  filiorum  ex  anima  parentum  per 
traducem  derivari  censentes,  infectam  animam  ex  infecta 
anima  propagari  putabant.  Hanc  sententiam,  circa  quam  du- 
bius aliquando  haesit  Augustinus  (i),  alii  Patres  reprobarunt, 
communiter  docentes,  Deum  creando  animas  corporibus 
unire.  Quod  quidem  si  minus  de  fide,  ut  S.  Thomas  putat  (2), 
saltem  pro  certo  habendum  est,  dicente  Concilio  Later.  V : 
Anima  immortalis,  et  pro  corporum  quibus  infunditur  multitu- 
dine, singulariter  multiplicabilis  (3).  * 

261.  Secunda  opinio  probabilis,  e«t  eorum  qui  peccatum 
originale  hac  ratione  transfundi  censent,  ut,  supposito  pacto 
explicito  vel  implicito,  aut  decreto  Dei,  homines  via  ordina- 
ria generationis  ex  Adamo  descendant  gratia  destituti  (4). 

262.  Tertia  item  probabilis,  est  Thomistarum,  qui  statuunt 
animam  justitia  originali  non  donari,  adeoque  contaminari, 
quia  connaturaliter  unitur  corpori  formato  ex  semine  quod 
corruptum  est  : i.  e.  ex  semine  quod  privatum  est  vigore, 
quo  pollere  debuisset  ad  Justitiam  originalem  propagandam. 
Porro  animam  vitiari,  aiunt,  eo  ipso  momento  quo  corpori, 
jam  formato  ex  semine  Adamico  corrupto,  conjungitur; 
quemadmodum  si  intraret  in  corpus  vulneratum,  mox  dolo- 
ris sensum  perciperet  (3).  Hac  mente  putant  dixisse  Augu- 
stinum, animam  corpori  infusam,  in  vase  vitiato  corrumpi. 
Cont.  Jul.  1.  6,  c.  3. 

263.  Q.  13”  Quomodo  ex  parentibus.  Baptismo  purificatis, 
nascuntur  filii  inquinati?  — R.  Quia  parentes  filiis  communi- 
care non  possunt  gratiam  sanctificantem,  sed  tantum  nudam 
naturam,  quee  ab  Adamo  infecta  derivatur.  Parens  enim,  ut 

( i Epist.  157  ad  Optat,  et  28  ad  Hieron.  — f2)  1 p.  q.  118,  art.  2. 

(oj  Bulla  Apostolici  regiminis.  — (4)  Platel.  et  Wirceb.  loc.  dt. 

(5)Cf.  1.  2,  q.  81,  art.  1 ; Suar.  tom.  4,  tract.  5,  disp.9,  sect.  2,  3. 

Augustinus  ait,  non  generat  unde  regeneratus  est,  sed  unde  ge- 
neratus est.  Sic  de  grano  frumenti  purgato,  frumentum  cum 
palea  nascitur.  Serm./14.  de  verb.  Ap. 

264.  U-  16®  Quodnam  peccati  originalis  debitum  habuit  B.  V. 
Maria?  — R.  Distinguenda  sunt  contractio  peccati  originalis 
et  debitum  illud  contrahendi.  Contractio  fit  ipso  momento  con- 
ceptionis, quo  anima,  simul  ac  corpori  jungitur,  inquinatur; 
debitum  autem  existit,  et  natura  et  tempore,  ante  conceptio- 
nem, atque  situm  est  in  necessitate  peccatum  originale  contra- 
hendi, nisi  proles  nascitura  Dei  privilegio  preeservetur.  Debitum 
distinguitur  duplex  : proximum,  situm  in  hoc,  quod  quis, 
sicut  omnes  ex  Adamo  nasciluri,  actu  peccaverit  in  Adam  : 
In  quo  omnes  peccaverunt.  Rom.  V,  12.  — Remotum,  situm  in 
hoc  quod  quis,  licet  non  peccaverit  in  Adam  vi  cujusdam 
exceptionis,  tamen  peccare  debuisset  sicut  exteri. 

265.  Jam  vero  i)  certum  est  R.  V.  habuisse  debitum,  saltem 
remotum,  contrahendi  peccatum  originale;  secus  enim  non 
fuisset  smgulari  privilegio  prxservata.  2)  Utrum  non  tantum 
debitum  remotum,  sed  etiam  proximum  habuerit,  disputatur. 
Olim  quidem  communius  Theologi,  ut  Suarez,  Vasquez,  Bel- 
larminus,  tenuerunt  Mariam  habuisse  debitum  proximum  : 
ita  ut,  dum  Adam  peccaret,  se  habuerit  sicut  reliqui  Adae 
posteri ; at  postea,  in-  primo  instanti  sux  conceptionis,  fuisse 
singulari  gratia  et  privilegio,  intuitu  meritorum  Christi  Jesu, 
Salvatoris  humani  generis,  ab  omni  labe  prxservatam,  et  idcirco 
sublimiori  modo  redemptam  (i).  — Nihilominus  tamen  dicen- 
dum est  non  improbabile,  imo  potius  positive  probabile  esse. 
Immaculatam  Virginem  debito  proximo  caruisse  (2). 

266.  Q.  17®  Quinam  sunt  omnino  peccati  originalis  effectus? 
• — R.  Statim  ac  Adam  transgressus  mandatum  Dei,  inqui- 
natus est  et  constitutus  peccator,  tum  sibi  tum  nobis  amisit 
primitiva  dona,  et  luctuosissima  mala,  in  utroque  ordine 
supernaturali  et  naturali,  induxit  (3).  In  ordine  super  natur  ali, 
amisit  vitam  animae,  h.  e.  sanctitatem  et  justitiam,  eique 
annexa  jura  ad  gloriam  coelestem;  incurrit  iram  et  indigna- 

(1)  — Cf  Suar.  tom.  4,  tract.  4,  disp.  9,  sect.l. 

(2)  Cf.  Tbeol.  Wirceb.  De  peccato  orig.u.  128.  — (3j  Cf.  Trid.  Sess.  5. 

tionem  Dei,  captivitatem  sub  potestate  diaboli  et  reatum  poe- 
nae aeternae  (i).  — In  ordine  naturali,  excidit  statu  felicitatis, 
ejectus  est  e paradiso,  et  totus  secundum  corpus  et  animam 
in  deterius  commutatus  est  : secundum  animam  scilicet  vul- 
neratus; secundum  corpus  obnoxius  factus  morti,  morbis, 
doloribus,  omnigenisque  miseriis,  a coelo,  a terra,  totaque 
natura  rebellante  ingruentibus. 

267.  Animae  porro  vulnera,  seu  vulneratio  naturae,  dicitur 
quaedam  perturbatio  in  viribus  animae,  qua  manent  destitutae 
proprio  ordine,  quo  naturaliter  ordinantur  ad  virtutem  (2). 

268.  Vulnera  hujusmodi  a Ven.  Beda  enumerantur  qua- 
tuor  : Ignorantia,  malitia,  infirmitas  et  concupiscentia.  Igno- 
rantia est  vulnus  intellectus  ; malitia,  voluntatis ; infirmitas 
afficit  appetitum  irascibilem,  eumque  in  arduis  superandis 
et  vitandis  debilem  reddit  : quo  fit  ut  homo  facile  adversis 
succumbat;  concupiscentia,  quae  hic  speciatim  sumitur, afficit 
appetitum  sensitivum  qua  concupiscibilem,  quem  in  perse- 
quendis bonis  sensibilibus  contra  ordinem  rationis  reddit 
proclivem.  Dictum  est  concupiscentiam  hic  sumi  speciatim  : 
nam  sumi  potest  generalius  pro  toto  appetitu  sensitivo,  qua- 
tenus deordinato ; imo  generalissime,  pro  materiali  peccati 
originalis,  quo  sensu  concupiscentia  quatuor  vulnera  simul 
complectitur  (3),  nec  differt  a fomite  peccati  (4),  qui  in  qua- 
tuor hisce  vulneribus  consistit,  nec  aliud  est  nisi  inclinatio 
virium  animae  ad  peccatum  (5). 

269.  Hi  sunt  effectus  peccati  originalis,  qui  totius  humanae 
naturae  quasi  naufragium  constituunt. 

270.  Q.  18®  An  omnes  effectus  peccati  originalis  habent  ratio- 
nem poenae? — R.  Praenotandum  est  primo,  poenam  accipi  qua- 
druplici sensu  : pro  poena  vindicativa,  pro  satisfactoria,  pro 
medicinali,  et  pro  poenalitate.  Poena  vindicativa,  quae  est 
poena  proprie  dicta,  dicitur  malum  affliictivum  impositum  in 
vindictam  proprii  peccati.  — Satisfactoria  est,  cum  toleratur, 
ad  compensandam  injuriam.  — Medicinalis,  cum  infligitur, 

(1)  De  poena  peccati  originalis  in  altera  vita,  v.  tom.  2,  De  noviss.  cap.  1, 
art.  3,  n.  84,  83.  — (2;  S.  Thom.  1,  2,  q.  85,  art.  3.  — Suar.  tom.  4.  tract.3. 
clisp.  9,  sect.  5.  — (3  Gf.  supra  quaer.  13®,  n.  239.  — (4)  Trid.  sess.  3,  can.3. 

t3)  Gf  Tract.  De  Incarn.  cap.  2,  art.  2,  quaer.  6®.  n.  137. 

vel  ultro  toleratur,  ad  cavenda  peccata  futura.  — Pcenalitates 
sunt  defectus  naturales,  mala  afflictiva,  ex  peccato  quidem 
aliquo  modo  orta,  non  tamen  in  vindictam  proprii  peccati 
tolerata.  Hujusmodi  fuerunt  miseriae  quas  B.  V.  3Iaria, 
S.  Joannes  Baptista,  B.  Job,  aliique,  non  propter  aliquam  cul- 
pam sustinuerunt;  talis  quoque  infirmitas  caeci  nati,  de  quo 
Christus  : Neque  hic  peccavit  neque  parentes  ejus,  ut  scilicet 
C3ecus  nasceretur . Joan.  IX,  3 (i). 

271.  Praenotandum  est  secundo,  effectus  peccati  originalis 
tolli  per  Baptismum,  non  tamen  omnes  : tollitur  enim  omnis 
culpa  originalis  et  actualis,  omnis  quoque  poena  qude  pro  culpa 
debetur  (2).  Belinquuntur  autem  fomes  peccati  et  corporales 
miseriae. 

272.  His  praemissis,  ad  quaesitum  respondeo  : omnes  pec- 
cati originalis  effectus  habent  rationem  poenae  in  iis,  qui  per 
Baptismum  renati  non  sunt;  in  renatis  vero,  defectus  natu- 
rales qui  remanent,  licet  passim  nomen  poense  retineant, 
tamen dictx  poenx,  scilicet  vindicativae  peccati  origi- 
nalis, non  sunt ; quandoquidem  omnis  poena  remissa,  et  nihil 
jam  damnationis  est  iis  qui  sunt  in  Christo  Jesu.  Rom.  VIII,  1. 
Quare  quae  remanent  sani  pcenalitates  respectu  peccati  origi- 
nalis ; qua3  tamen  ut  poenae  peccatorum  actualium  tolerari 
possunt. 

273.  Dictum  est  Baptismo  non  tolli  pcenalitates  : non  quasi 
Baptismo  hic  effectus  nullo  modo  contineatur,  sed  quia 
suspenditur  a Deo  usque  ad  resurrectionem.  Etenim  gratia?, 
quae  Baptismo  confertur,  juxta  primam  institutionem,  debe- 
tur immunitas  ab  omnibus  istis  poenalitatibus  ; quas  proin 
statim  Baptismus  sustulisset,  nisi  Deus  justas  ob  causas  cen- 
suisset  in  hac  vita  relinquendas. 

274.  Si  quis  porro  quaerat  quaenam  hujusmodi  causae  sint : 
respondet  Tridentinum,  illas  pcenalitates  esse  ad  agonem  re- 
lictas; unde,  ait,  vel  ipsa  concupiscentia  wo/i  consentientibus, 
sed  viriliter  per  Christi  Jesu  gratiam  repugnantibus  nequaquam 
nocere  valet : quinimo  qui  legitime  certaverit  coronabitur  (3). 

(1)  <-f.  damnatam  prop.  72,  inter  Baianas.  — (2j  Concil.  Flor.  Cf.  Trid. 
sess.  5,  can.  5.  — (3/  Sess.  5,  can.  5.  i.f.  S.  Thom.  p.  3,  q.  60,  art.  2 et  3 ; 
item  Dens,  tlepeccaiis,  n.  Ibl. 

§ I.  Argumentum.  — § II.  Summa  catholicae  doctrinae  de  Incarnatione.  — 

§ III.  Errores  contrarii.  - § IV.  Vindices  veritatis.  — § V.  Divisio  Tracta- 
tus. 

§ I.  Argumentum. 

1.  Absolutis  iis,  quae  ad  humani  generis  primordia,  ac  mi- 
seram ruinam  pertinent;  sequitur,  quod  jucundius  est,  ut  de 
ejusdem  felici  reparatione  disseramus. 

2.  Etenim  humanum  genus  peccato  corruptum,  non  peni- 
tus a Creatore  abjectum  fuit ; sed  una  cum  sententia  poenae, 
promissionem  accepit  venturi  Redemptoris. 

3.  Hic  autem  Redemptor  non  alius  est  quam  ipse  Filius  Dei, 
qui  ineffabili  mysterio  pro  nobis  incarnatus  et  homo  factus 
est.  Quare  praesens  tractatus  de  Deo  Redemptore,  seu  de  Incar- 
natione inscribitur. 

4.  /ncarna^io  a Graecis  Patribus  vocatur  dispensatio^ 

quae  providam  ac  beneficam  alicujus  rei  gestionem  signifi- 
cat, et  contradistinguitur  a QioXoyU,  quae  ad  naturam  divinam 
in  se  spectatam,  hoc  est,  ad  divina  attributa  et  SS.  Trinita- 
tem pertinet.  Praeterea  ab  iisdem  Graecis  dicitur 
\vocv6p<i!)7rt}<ri^,  hoC^kyiict. ; a Latiiiis  vero,  incorporodio y 

inhumanatio,  incarnatio. 

5.  Definitur  Incarnatio  a Theologis  : Naturx  humanx  cum 
natura  divina  in  una  persona  Verbi  conjunctio. 

6.  Est  porro  incarnati  Verbi  mysterium,  unum  ex  majoribus 
illis  fidei  mysteriis,  quae  fundamentalia  dici  possunt,  et  enu- 
merantur tria  : SS.  Trinitas,  peccatum  Originale  et  Incarna- 
tio. Quin  etiam  Incarnatio  in  se  continet  mysterium  SS.  Tri- 

iiitatis;  ita  ut  tota  Fides  ad  duo  reduci  possit  : lapsum 
hominis  et  ejusdem  reparationem,  Adamum  et  Christum. 
Quare  Augustinus  ait  : In  causa  duorum  hominum,  quorum 
per  unum  venumdati  sumus  sub  peccato,  per  alterum  redimimur 
a peccatis,  proprie  fidem  Christianam  consistere,  L.  de  pec.  orig. 
cap.  24.  Hi  sunt  quasi  duo  cardines  seu  poli,  circa  quos  to- 
tum systema  dogmaticum  volvitur. 

7.  Imo  sola  Incarnatio  totam  Fidem  principaliter  in  se 
concludit,  atque  totius  Christianismi  semen  est,  radix  et 
summa.  Cum  enim  Christus  sit  mundi  simul  conditor  et  re- 
demptor, auctor  Fidei  et.consummator,  alpha  et  omega,  prin- 
cipium et  finis,  ex  quo,  per  quem  et  in  quo  sunt  omnia  (i) ; 
hinc  fit  ut  idem  Christus  quasi  totius  mundi  centrum  sit 
constitutus,  ad  quem  omnia  convergant,  ex  quo  omnia  pro- 
cedant, in  quo  omnia,  quae  ad  fidem  pertinent,  comprehen- 
dantur. 

8.  Ipse  quoque  Christus  symbolum  est,  exemplar  et  figura 
Christianismi,  seu  Ecclesiae  suae  : quam  creavit  et  regenera- 
vit ad  imaginem  suam;  cujus  anima  gratia  est,  cujus  cor 
Eucharistia  est,  et  reliqua  sacramenta  alimenta  sunt;  cujus 
peregrinantis  in  terra  conditio  est  per  multas  tribulationes 
transire,  et  ita  mtrare  ingloriam  Dei  (2). 

9.  Est  igitur  Incarnatio  omnino  principale  mysterium;  sed 
et  simul  maxime  mirabile,  omnique  ex  parte  jucundum  at- 
que amabile  : Sic  Deus  dilexit  mundum  ut  Filium  suum  uni- 
genitum daret.  — Ideo  factum  est  ut  ab  inimico  humani  gene- 
ris, acerrime  et  omnigenis  erroribus  fuerit  impugnatum; 
([uare  nostrum  est  praecipuo  studio  illud  defendere  et  illu- 
strare. 

§ II.  Summa  doctrinae  catholicae. 

10.  Promissus  olim  et  annuntiatus  per  prophetas  humani 
generis  Redemptor,  sub  Augusto  Imperatore  in  mundum 
venit,  Jesus  Nazarenus,  qui  dicitur  Christus.  Hic  est  Verbum 
caro  factum,  qui  conceptus  est  de  Spiritu  sancto,  natus  ex 
Virgine  Maria,  vere  Deipara;  simul  verus  Deus  et  verus 

(t)  Rom.  XI,  36;  Hebr.  Xlf,  2 ; Apoc.  I,  8.  — (2)  Luc.  XXIV,  26  ; Act.. 
XIV,  21. 

homo,  utramque  naturam,  divinam  et  humanam,  in  una  di- 
vina persona,  seu  hypostasi,  conjunctam  habens. 

11.  Christus,  etiam  ut  hic  homo,  verus  Filius  Dei,  sangui- 
nem suum  in  Redemptionis  pretium  fudit,  pro  omnibus  ac 
singulis  hominibus  ; et  pro  iis  vere  et  abunde  Deo  satisfecit. 

12.  Porro  per  eas  actiones,  quibus  Deo  pro  nobis  satisfecit, 
vere  meritus  est;  ejusque  merita  infiniti  sunt  valoris.  Prome- 
ruit autem  sibi  ipsi  gloriam  corporis,  nominis  exaltationem, 
cultum  et  adorationem  gentium  ; nobis  vero  justificationem  et 
vitam  a3ternam,  atque  omnia  ea  gratiae  dona,  qua3  vel  antece- 
dunt justificationem  vel  subsequuntur. 

13.  Quare  Salvatori  Christo,  non  tantum  ut  summo  benefa- 
ctori gratiarum  actiones,  sed  ut  vero  Deo  etiam  cultus  supre- 
mus debetur. Et  quidem  humana  Christi  natura, Verbo  hyposta- 
tice conjuncta,  uno  eodemque  latriae  actu  quo  Verbi  divinitas, 
absolute  adorari  debet.  Unde  patet,  cultum  SS.  Cordis  Jesu, 
prout  ab  apostolica  Sede  probatus  est,  pium  esse  et  omni  su- 
perstitionis labe  immunem. 

14.  Multis  titulis  D.N.  Jesus  Christus  merito  condecoratur. 
Est  enim  Mediator  Dei  et  hominum.  Propheta,  Rex  et  Sacer- 
dos; Caput  Ecclesiae,  hominum  et  angelorum;  humanique 
generis  Judex  supremus. 

§ 1!I.  Errores  contrarii. 

15.  Contra  Incarnationis  mysterium  insurgunt  duae  adver- 
sariorum classes  : alii  namque,  ut  ait  S.  Fulgentius  (i),  illud 
omnino  non  credunt^  scilicet  Gentiles  et  Judaei ; alii  non  sicut 
est  credunt^  scilicet  Haeretici. 

16.  Haeretici  quoque  in  varias  classes  distingui  possunt;  nam 
Idalii  impugnarunt  Christi  divinitatem,  2®alii  humanitatem, 
3®  alii  unionem  hypostaticam,  4*  alii  opus  redemptionis  ab 
ipso  completum,  et  cultum  ab  hominibus  ei  tribuendum. 
Sunt  autem  praecipui  sequentes. 

17.  1®  Cerinthiani  (siec.  I),  dicentes  Jesum  tantummodo 
hominem  fuisse,  ex  Maria  et  Joseph  genitum ; in  ipsum  vero 
descendisse  Christum,  i.  e.  Spiritum  sanctum,  ad  Jordanem, 

(1)  Lib.  I ad  Thrasiin.  c.  4. 

in  columliai  specie;  deinde,  Christo  in  cadum  reverso,  Jesum 
solum  passum  et  mortuum  esse.  — Istos  errores  secuti  sunt 
Ehionitx  (sejc.I),  ac^postea  instaurarunt  Paulus  Samosatenus 
(sa3C.  III)  ei^Pholinus  (sa3C.  IV). 

18.  Pauli  Samosateni  sequaces,  seu  Pauliani,  dicebant 
Christum  ex  Maria  initium  existendi  accepisse,  et  ratione 
substaiilia3  merum  hominem  fuisse;  divinitatemque  non  ha- 
buisse, nisi  per  excellentem  quamdam  participationem,  ut 
qui  operibus  suis  fuisset  meritus  divina  Sapientia  et  Verbo 
(prolatitio,  TrfiocpopiK^  >,oyu)  perfundi. — Damnati  sunt  in  synodo 
Antiochena  (270). 

19.  Photiniani  ob  eosdem  fere  errores  damnati  sunt  in  sy- 
nodo Sirmiensi  (351). 

20.  Ariani,  cum  variis  suis  surculis  (i),  negabant  divinita- 
tem Verbi,  ac  proinde  divinitatem  ipsius  Christi.  Docebant 
etiam  Verbum  non  humanitatem,  sed  solam  carnem  assum- 
psisse. — Damnati  sunt  in  Cone.  Nicaeno  I (325). 

Sociniani  (saec.  XVI),  praeter  errores  Sabellii,  doctri- 
nam Arii  et  Pauli  Samosateni  renovarunt,  dicentes,  Christum 
merum  hominem,  missum  quidem  fuisse  ad  humani  generis 
salutem,  non  tamen  soluto  pretio  proprie  Deo  satisfecisse; 
posse  quoque  appellari  Deum,  non  natura,  sed  adoptione  et 
gratia,  ac  eo  fere  sensu  quo  Moyses  dictus  fuit  Deus  Pharao- 
nis. 

22.  Jomnianistx  dicebant.  Virginitatem  Mariae  fuisse  laesam 
in  ejus  partu ; Helvidius  autem  et  Bonosus  eamdem  asserebant 
laesam  post  partum  (saec.  IV). 

23.  2®  Phantasiastx  et  Docet^e.  Hoc  generali  nomine  desi- 
gnantur omnes  ii,  qui  veritatem  carnis  Christi  negarunt,  di- 
centes, eam  tantum  fuisse  umbratilem  et  apparentem,  seu 
phantasticam  (saec.  I,  II,  III). 

24.  Gnosticiy  quorum  p^trlarchdi  Sirnon  Magus  fuisse  dici- 
tur, inter  varios  errores  docebant  de  Christo,  eum  principem 
.dLonum  esse,  et  in  umbra  carnis  inter  homines  commoratum 
fuisse. 

25.  Ad  Docetas  referendi  etiam  sunt  Marcionitx  (saec.  II)  et 
Manichaei  (saec.  III). 

(Ij  Cf.  Tract.  De  Trinit.  iiilrod.  n.  58. 

26.  Valentiniani  et  Apelliani  dicebant  Christum  habuisse 
veram  carnem,  at  ex  elementis  coelestibus  confectam,  non 
desumptam  ex  Maria,  per  quam,  velut  per  canalem,  trans- 
iisset  (sa3C.  II).  Idem  docuerunt  recentiores  Anabaptistee  et 
Quaker  i. 

27.  Apollinaristde  docebant,  Christum  solummodo  huma- 
num corpus  sumpsisse,  imo  illud  secum  attulisse  de  coelis  ; 
postea,  tamen ‘concesserunt  eum  habuisse  quoque  animam 
humanam,  sed  sine  mente;  ita  ut  Verbum,  vel  totius  animae, 
vul  saltem  mentis  vices  suppleret  (372). 

28.  Priscillianistx,  in  Hispania,  simul  errores  Gnosticorum 
-et  Manichaeorum  complectebantur.  Damnati  sunt  in  synodo 
Caesaraugustana  (385). 

29.  Pauliciani,  a Paulo  Armeno  appellati.  Deiparae  mater- 
ni tatem  negabant  (653). 

30.  3®  Aeslorianiy  auctore  Nestorio,  Theodori  Mopsuesteni 
discipulo  et  CP.  Patriarcha  (427),  tempore  Coelestini  Papae  et 
Theodosii  Junioris  Imperatoris,  docebant,  sicut  duae  sunt  in 
Christo  naturae,  ita  duas  esse  personas;  hinc  duos  distingui 
Christos,  unum  Filium  Dei,  alterum  Filium  hominis  seu 
Mariae;  adeo  ut  Maria  non  eeoroxos-,  sed  Xpta-roroy.o^  sit  appel- 
landa. — Damnati  in  Concilio  Ephesino  (431). 

31.  Eutychiani,  auctore  Eutychete,  presbytero  CP.  et  ar- 
chimandrita  monasterii  celeberrimi  (441),  docebant,  tantum 
abesse  ut  duplex  fuerit  in  Christo  persona,  ut  ne  natura  qui- 
dem fuerit  in  ipso  duplex,  sed  unica.  Unitione  scilicet  dua- 
rum naturarum  id  esse  effectum,  ut  ex  duabus  una  reman- 
serit, duabus  in  unam  coalescentibus;  unde  et  Monophysitx 
dicti.  Damnati  sunt  in  Cone.  Chalcedonensi  (451). 

32.  Ex  hominibus  Eutychiana  lue  infectis  prodiit  Mono- 
thelismus.  Monothelitee  asserebant  unicam  esse  in  Christo 
voluntatem,  eamque  divinam.  Hujus  hieresis  auctor  fuit,  sub 
Heraclio  Imperatore  et  Honorio  I Pontifice,  Sergius  CP.  Pa- 
triarcha (630),  cooperantibus  Athanasio  Antiocheno  et  Cyro 
Alexandrino.  Eidem  faverunt  Heraclius  et  Constans  Impera- 
tores, Ecthesi  et  2'ypo  editis.  — Obstiterunt  Sophronius 
Hierosolymitanus,  et  RR.  Pontifices  Martinus  I,  Donus,  et 

Agatho,  sub  quo,  adjuvante  Constantino  Pogonato,  Monothe- 
litai  damnati  sunt  ut  haeretici  in  Cone.  OEcuinenico  VI  (680). 

83.  Fdicuini,  sic  dicti  a Felice  Urgelitano  in  Hispania 
Episcopo,  qui  una  cum  Elipando  Toletano,  circa  finem  sae- 
culi Vlll,  Nestorianam  hseresim  resuscitare  visus  est;  doce- 
bant Christum,  ‘qua  homo  est,  non  esse  Filium  Dei  natura- 
lem, sed  solummodo  adoptivum;  proindeque  duos  in  Christo 
distinguebant  Filios  Dei,  unum /la^i/ralrm,  alterum ado/>riyMm. 
Fnde  et  Adoptiani  dicti  sunt.  Damnati  in  Syn.  Francofor- 
diensi  (794). 

34.  4®  Preedestmatiani,  scilicet  proprie  dicti,  seu  rigidi  ac 
vere  hceretici,  docuerunt  : Deum  non  serio  velle  salvare  nisi 
praedestinatos,  et  Christum  non  nisi  pro  iis  mortuum  esse. 
Tales  fuerunt  Prdedestmatiani  ssec.  V.  in  Africa,  — Goteschal- 
cus  saec.  IX,  — Albigenses  saec.  XII,  — Wiclefptx  et  Hussitx 
saec.  XIV  et  XV,  — Lutherus  et  Calvinus  saec.  XVI,  Jan~ 
seniani  saec.  XVII. 

33.  Janseniani  quoque  in  pseudo-synodo  Pistoriensi  con- 
gregati (1786),  erronea  decreta  tum  circa  cultum  Christo 
debitum,  tum  speciatim  circa  cultum  SS.  Cordis  Jesu,  edi- 
derunt. Damnati  a Pio  VI.  per  constitutionem  ilMC^orem 
28  Aug.  1794. 

§ lY.  Vindices  veriialis. 

36.  Praeter  Patres  Concil.  Antiocheni,  Nicaeni,  Sardicen- 
sis,  Sirmiensis,  Ephesini,  Chalcedonensis,  CP“'  111  (oecum. 
VI),  Francofordiensis,  Moguntini  et  Carisiaci  contra  Gote- 
schalcum ; Incarnationis  dogma  propugnarunt  praecipue 
sequentes  : Ignatius  Martyr  et  irenaeus,  contra  priorum  saecu- 
lorum errores;  — Athanasius,  Basilius,  ambo  Gregorii 
Nazianzenus  et  Nyssenus;  Chrysostomus,  Hilarius  Pictavien- 
sis,  et  Fulgentius,  contra  Arianos;  — Cyrillus  Alexandrinus, 
contra  Nestorianos ; — Hieronymus,  adversus  Helvidium  et 
Jovinianum;  — Leo  Magnus,  contra  Eutychianos;  — Sophro- 
nius  et  Maximus  Abbas  ac  Martyr,  contra  Monothelitas ; — 
Alcuinus  et  Paulinus  Aquilei^nsis,  contra  Adoptianos;  — 
Kabanus  Maurus  et  Hinemarus  Rhemensis,  contra  Gotesclial- 
cum  et  PraBdestinatianos. 

V.  Divisio  Tractatus. 

37.  De  Redemptore  humani  generis  quatuor  quseri  pos- 
sunt : i®  An  venerit  aliquis  Redemptor  et  quis  ille  sit; 
2*  qualis  sit;  3®  quomodo  opus  redemptionis  impleverit; 
4®  quis  cultus  ipsi  debeatur  ab  hominibus.  Unde  quatuor 
capita  : 

Caput  I,  de  adventu  Redemptoris. 

Caput  \\.^de  ejus  j)roprielatib\is. 

Caput  IH,  de  ejus  mimiis. 

Caput  IV,  de  cultu  ipsi  tribuendo. 


CAPUT  PRIMUM. 


DE  ADVENTU  REDEMPTORIS. 


. 38.  In  Theologia  Generali  jam  de  Jesu  Nazareno  egimus  (i), 
(jucm  verum  Messiam,  seu  Christum,  et  divinum  legatum 
demonstravimus; cujus  proinde  doctrina,  et  tota  quam  condi- 
dit religio  divina  est.  Hac  praesenti  quaestione  de  eodem  Jesu 
Nazareno  agimus,  ut  eum  esse  Redemptorem  mundi  de- 
monstremus. Prior  ergo  quaestio  fuit,  utrum  Jesus  sit  Messias 
et  legatus  Dei;  altera  est,  utrum  Jesus  sit  hominum  Redem- 
ptor. Quae  quaestiones  ita  differunt  inter  se,  ut  nihilominus 
intime  connexae  sint;  cum  idem  Messias  per  totam  Scriptu- 
ram, non  solum  ut  a Deo  legatus,  sed  ut  legatus  ad  salvan- 
dum et  redimendum  appareat. 

39.  Quoniam  autem  probatum  jam  est,  Jesum  esse  Mes- 
siam, sufficeret  nunc,  ad  probandum  eum  esse  Redempto- 
rem, ostendere  Messiam  non  tantum  ut  legatum,  verum  etiam 
ut  Redemptorem  in  Scripturis  exhiberi ; quod  levissimo 
negotio  confici  posset.  Attamen,  ad  pleniorem  tam  excel- 
lentis matericB  cognitionem,  paulo  uberius  characterem 
Redemptoris  in. Jesu  Nazareno  demonstrabimus  sequentibus 
propositionibus. 

Proposit  io  I,  de  prima  Redemptoris  promissione. 

Propositio  \\,  de  suhsequentihus  prophetiis  et  exspectatione  Redemptoris . 

Propositio  III,  de  identitate  Redemptoris  cum  Jesu  Nazareno. 

Quaestiones. 

PROPOSITIO  I. 

Deus  a principio  promisit  humano  generi  Redemptorem. 

40.  Fide  certum.,  ut  ex  Scriptura  patet. 

41.  PROBATUR.  Vix  consummata  per  protoparentum  culpam 
humani  generis  ruina,  his  verbis  serpentem  insidiatorem 
alloquitur  Deus  ; Quia  fecisti  hoc,  maledictus  es  inter  omnia, 

(1)  Tract.  2,  De  Relig.  christimia,  cap.  4,  art.  1 et  2,  n.  277  seqq. 

animantia  et  bestias  terrx ; super  pectus  tuum  gradieris y et  terram 
comedes  cunctis  diebus  vitse  tux. — Inimicitias  ponam  inter  te  et 
mulieremy  et  semen  tuum  et  semen  illius  : ipsa  conteret  caput 
tuumy  et  tu  insidiaberis  calcaneo  ejus.  Gen.  III,  14  et  15.  Atqui 
hic  locus,  qui  jure  TfpconouyyUtiv  vocatur,  promissionem 
continet  futuri  Redemptoris. 

42.  3Iinor  probatur  duplici  argumento  : 1®  ex  ipso  textu  (i), 

2®  ex  auctoritate. 

43.  1®  Textus  promissionem  Redemptoris  continet,  si  pos- 
sit optime  intelligi  de  Redemptore,  de  alio  non  possit;  atqui 
potest  optime  intelligi  de  Redemptore,  minime  de  alio.  Nam 
Deus  pronuntiat  de  sorte  humani  generis  lapsi,  loquitur  ad 
diabolum  serpentem  antiquum  (2),  et  solemniter  promittit  de 
muliere  nasciturum  Filium,  qui  diaboli  adversus  homines 
potentiam  perfringet  : quse  de  Redemptione  quidem  optime, 
de  alia  autem  re  minime  intelligi  possunt. 

44.  2®  Ita  oraculum  istud  universa  intellexit  antiquitas ; — 
ita  et  ipsi  protoparentes  intellexisse  censendi  sunt.  Non  enim 
alia  ratione  potest  explicari  spes  futuri  Redemptoris,  qu£e 
eorum  animis  alte  insederat,  uti  claris  indiciis  eruitur.  Nam 
a)  educti  sunt  ex  delicto  suo  (3).  b)  edocent  filios  suos  offerre 
hostias  Domino,  quas  Dominus  benigne  respexit  (4)  : quae 
omnia  supponunt  certam  spem  placendi  Deo.  Porro  hujus 
spei  sufficiens  ratio  reddi  non  potest,  nisi  dicatur  originem 
ejus  et  fundamentum  fuisse  in  ea,  quam  asserimus,  promis- 
sione Redemptoris,  Gen.  III ; ergo  protoparentes,  sicut  eorum 
deinceps  posteri,  allata  verba  de  Redemptore  venturo  intel- 
lexisse censendi  sunt. 


PROPOSITIO  II. 

Idem  Redemptor  deinceps  iterum  multifariam  promissus  fuit, 
simulque  prxfiguratus,  descriptus,  prxnuntiatus  ac  universa- 
liter exspectatus. 

45.  Propositio  fde  certa  quoad  omnes  partes;  ut  ex  Scri- 
ptura patet  (5) . 

(1)  Cf.  Palrizzi.  De  interpret.  Script.  lib.  2,qu0est.  4.-^2)  Apoc.  XII,  9. — 
(3)  Sap.  X,  2. — (4)  Gen.  IV.  3 ; Hebr.  XI,  4.  — (o)  Cf.  Trid.  Sess.  6,  cap.  2 ; Flo- 
rent. Decret.  pro  Jacobitis,\xi  quo  dicitur  : Quem  (Redemptorem)  aliquando 
venturumomnia V.  T.  sacra, sacrificia, sacramenta,  cceremonieeprcesignarunt. 

4G.  Dicilur  Kedemptor  prx figuratus,  i.  e.  adumbratus  per 
rem  gestam,  vel  personam,  qua3  recte  vocatur  typus,  seu 
imago ; ipsa  autem  veritas  adumbrata  seu  exemplar,  antitypon, 
archetypon,  prototypon  dici  solet,  — Praenuntiatus,  i.  e.  prai- 
dictus  ut  affuturus  determinato  tempore.  — Descriptus,  indi- 
catis scilicet  ejus  proprietatibus,  ut  cognosci  possit  et  ab 
Oiiiiii  alio  distingui.  — Hujusmodi  oracula  progressu  tem- 
poris, magis  magisque  explicita  et  numerosa  prodierunt,  ut 
mundus  ad  Redemptoris  adventum,  et  redemptionis  opus 
suaviter  praepararetur.  Prima  mundi  setate,  i.  e.  ante  legem 
Moysis,  lux  fuit  sicut  lunae  per  noctem;  secunda  aetate,  h.  e. 
sub  lege,  lux  fuit  sicut  aurorae  rutilantis,  donec  in  plenitu- 
dine temporum  affulgeret  ipse  sol,  appareret  ipsa  Gratia, 
Oriens  ex  alto. 

47.  PROD.  I PARS.  Redemptor  promissus  iterum.  Abrahamo 
non  semel  dictum  est  a Domino  : Benedicentur  in  semine  tuo 
omnes  gentes  terree.  Gen.  Xll,  3;  XVIII,  18;  XXII,  18.  Quae 
promissio  ad  Isaac  et  Jacob  renovata,  Gen.  XXVI,  4 etXXVIII, 
14.  Deus  autem  non  dixit : Et  seminibus,  quasi  in  multis;  sed 
quasi  in  uno  : Et  semini  tuo,  qui  est  Christus.  Gal.  III,  16.  — 
Benedictus  Dominus  Deus  Israel : quia  visitavit,  et  fecit  redem- 
ptionem plebis  suee...  sicut  locutus  est  per  os  sanctorum,  qui  a 
saeculo  sunt,  prophetarum  ejus...  Jusjurandum  quod  juravit  ad 
Abraham  patrem  nostrum.  Luc.  I,  68  seqq. 

48.  II  PARS.  Praefiguratus.  Inter  multas  Salvatoris  figuras, 
pra:»cipuae  sunt  : Adam,  Moyses,  Agnus  paschalis.  Serpens 
a3neus,  Jonas.  De  Adamo  enim  dicitur  : Qui  est  forma  futuri... 
Sicut  enim  per  inobedientiam  unius  hominis  peccatores  constituti 
sunt  multi;  ita  et  per  unius  obeditionem,  justi  constituentur 
multi.  Rom.  V,  19.  — Figura  quoque  fuit  Moyses  : Prophe- 
tam de  gente  tua,  et  de  fratribus  tuis,  sicut  me,  suscitabit  tibi 
Dominus  Deus  tuus  : ipsum  audies.  Deut.  XVIII,  15.  — Agnus 
paschalis  : Pascha  nostrum  immolatus  est  Christus.  \ Cor.  V,7. 
— Serpens  a3neus  : Sicut  Moyses  exaltavit  serpentem  in  deserto, 
ita  exaltari  oportet  Filium  hominis',  ut  omnis  qui  credit  in  ipsum 
non  pereat,  sed  habeat  vitam  aeternam.  Joan.  III,  14,  15.  — 
Jonas  missus  in  mare  ut  salvaretur  navis  : Sicut  fuit  Jonas 
in  ventre  ceti  tribus  diebus  et  tribus  noctibus  : sic  erit  Filius 

hominis  in  corde  terrx  tribus  diebus  et  tribus  noctibus,  Matth. 
XII,  40. — Omnia  in  figura  contingebant  illis.  I Cor.  X,  ii. 
Quare  Augustinus  ait  : Lex  a Christo  gravida  erat.  Serm.  20 
de  SS. 

49.  III  PARS.  Descriptus.  De  tribu  Juda,  ex  stirpe  David 
oriundus  exhibetur  Salvator,  et  nasciturus  de  Virgine  in 
Bethlehem.  Narrantur  ejus  eximia  sanctitas,  ejus  miracula 
et  speciatim  curationes  infirmitatum ; ejus  passio,  mors, 
resurrectio,  et  regnum,  seu  Ecclesia  per  orbem  propaganda  ; 
ita  demum  a variis  prophetis  ejus  imago  delineatur,  iisque 
characteribus,  ut  ab  omni  alio  facile  ac  certissime  distin- 
guatur. Egredietur  virga  de  radice  Jesse,  et  flos  de  radice  ejus 
ascendet.  Isai.  XI,  1.  — In  die  illa  radix  Jesse,  qui  stat  in  si~ 
gnum populorum,  ipsum  gentes  deprecabuntur.  Isai.  XI,  10. — 
Necesse  est  impleri  omnia,  qux  scripta  sunt  in  lege  Moysi,  et 
prophetis  et  psalmis,  de  me.  Luc.  XXIV,  44.  — Scrutamini 
Scripturas...  illx  sunt  qux  testimonium  perhibent  de  me.  Joan. 
V,39  (t). 

50.  IV  PARS.  Prxnuntiatus.  Tempus  venturi  Redemptoris 
determinatum  fuit  vaticiniis,  praesertim  tribus,  Jacobi,  Da- 
nielis,  et  Aggaei  ac  Malachiae,  quae  sive  regni  judaici  casu, 
sive  templi  ruina,  sive  numero  annorum  computato,  Messiae 
adventum  definierunt  (2). 

51.  V PARS.  Exspectatus  universaliter,  a Judaeis  scilicet  et  ab 

ipsis  gentilibus.  tuum  exspectabo  Domine.  Gen.XLIX, 

18.  — Obsecro,  Domine,  mitte  quem  missurus  es.  Exod.  IV,  13. 

— Rorate,  coeli,  desuper,  et  nubes  pluant  justum  : Aperiatur 
terra,  et  germinet  Salvatorem.  Isai.  XLV,  8.  — Ego  autem  in 
Domino  gaudebo,  et  exultabo  in  Deo  Jesu  meo.  Habacuc.  III,  13. 

— Tu  es  qui  venturus  es,  an  alium  exspectamus?  Luc.  VII,  19, 
20.  Ergo  fuit  expectatus  a Judaeis.  Fuit  etiam  exspectatus  a 
gentilibus  : Ipse  erit  exspectatio  gentium.  Gen.XLIX.  — Scio 
quod  Redemptor  meus  vivit.  Job.  XIX,  25.  — Percrebuerat 
Oriente  toto  vetus  et  constans  opinio,  esse  in  fatis,  ut  eo  tempore 
.fudxa  profecti  rerum  potirentur . Sueton.  in  Vespas,  cap.  4. — 
Idem  testantur  Tacitus  et  Plutarchus. 

{!)Cf.  supra  iraci.De  relig.cJir{slm?ia.cn\).  4,  art.  I,prop.  3,n.289  seqq. 

— i2j  Supra  ibid.  n.  263 seqq. 

PROPOSITIO  III. 

Jesus  Nazarenus^  suh  Augusto  Imperatore  natus,  est  Redemptor 
promissus  qui  in  mundum  venit. 

5:2.  Propositio  dogma  fundamentale  Fidei  enuntiat : 
Credo...  et  in  Jesum  Christum...  qui  propter  nostram  salutem 
descendit  de  coelis. 

53.  PROBATUR.  1®  In  Jesu  Nazareno,  et  in  ipso  solo,  omnes 
propheti£e  adimplentur,  quae  sive  characteres  Redemptoris, 
sive  tempus  adventus  ejus  respiciunt.  Ortus  est  enim  ex  se- 
mine David,  natus  de  Virgine  in  Bethlehem,quo  tempore  He- 
rodes Idumaeus  regnabat  in  Judaea.  Praedicationem  et  miracula 
incepit  post  69“"  hebdomademDanielis;  in  medio  autem  heb- 
domadis 70*  occisus  est,  et  paulo  post,  templum,  quod  ipse 
ingressu  suo  et  praedicatione  honestaverat,  funditus  dirutum 
atque  deletum  est. 

54.  2®  Ipse  Jesus,  postquam  se  legatum  Dei  probavit  mira- 
culis, aperte  se  Redemptorem  Messiam  testatus  est.  Dicit  ei 
mulier  (Samaritana)  '.Scio  quia  Messias  venit  (qui  dicitur  Chri- 
stus) : quum  ergo  venerit  ille,  nobis  annuntiabit  omnia.  Dicit 
ei  Jesus  : Ego  sum  qui  loquor  tecum...Et  plures  crediderunt  in 
eum  propter  sermonem  ejus,  et  dicebant : Quia  ipsi  audivimus, 
et  scimus  quia  hic  est  vere  salvator  mundi.  Joan.  IV,  23, 26, 42. 
— Respondens  Simon  Petrus  dixit : Tu  es  Christus,  filius  Dei 
vivi.  Respondens  autem  Jesus  dixit  ei : Reatus  es,  Simon  Rar- 
Jona,quia  caro  et  sanguis  non  revelavit  tibi,  sed  Pater  meus  qui 
in  coelis  est.  Matth.  XVI,  16,  17.  Item  Mare.  XIV,  61,  62. 

55.  3®  Jesum  Nazarenum  esse  Redemptorem,  tota  novi  Te- 
stamenti Scriptura  testatur,  et  universa  Christiani  nominis 
traditio. 


QU.^lSTIONES. 

56.  QUiER.  1®  Qux  fuerunt,  praeter  citatas  in  probatione  prop. 
2®,  reliquae  Christi  Redemptoris  figurae? — R.  Si  quinque  citatis 
addantur  reliquae,  numerantur  omnino  18  praecipuae,  quae* 
variis  sub  respectibus  Redemptorem  praesignarunt : Adam, 
Abel,  Noe,  Melchisedech,  Isaac,  Jacob,  Joseph,  Agnus  pa- 
schalis, Manna,  Sacrificia  et  in  primis  hircus  emissarius. 

Serpens  senaeus,  Moyses,  Josue,  Gedeon,  Samson,  David,  Sa- 
lomon,  Jonas. 

57.  Q.  2°  Cur  Redemptor  non  statim  post  Adami  peccatum 
venit?  — Respondet  S.  Thomas  (t)  : « Primo  propter  condi- 
« tionem  humani  peccati,  quod  ex  superbia  provenerat  : 
« unde  eo  modo  erat  homo  liberandus,  ut  humiliatus  reco- 
c(  gnosceret  se  liberatore  indigere....  Reliquit  enim  Deus 
« prius  hominem  in  libeMate  arbitrii  in  lege  naturali,  ut  sic 
« vires  naturae  suae  cognosceret  : ubi  cum  deficeret,  legem 
« accepit;  qua  data  invaluit  morbus,  non  legis  sed  naturae 
« vitio;  ut  ita  cognita  sua  infirmitate, clamaret  ad  medicum, 
« et  gratiae  quaereret  auxilium.  » 

(1)P.  o,q.  1,  art.  5. 

o8.  Hactenus  ostendimus  Jesum  Nazarenum  esse  divinitus 
missum  humani  generis  Redemptorem.  Jam  propius  tam 
conspicua  persona  intuenda  nobis  est,  ut  ejus  naturam  et 
physicas  proprietates  distincte  introspiciamus.  Quatuor  au- 
tem praecipua  in  eo  perpendemus  : 1®  naturam  divinam, 
naturam  humanam,  3®  unionem  utriusque,  4®  influxum 
mutuum  utriusque  naturae,  in  ipsa  Christi  persona  concrete 
et  adaequate  sumpta.  Hinc  quatuor  articuli  : 

Articulus  I,  de  Christi  divmitate. 

Articulus  II,  Christi  humanitate. 

Articulus  III,  de  utriusque  nat  arce  in  Christo  nexu. 

Articulus  IV,  de  Christi  persona  in  concreto. 

59.  His  quatuor  articulis  ineffabilis  Jesu  Christi  personae 
proprietates  omnes  summatim  continentur,  quas  Ecclesia 
variis  definitionibus  ac  documentis  exposuit.  Horum  praeci- 
pua sunt  : Symbolum  Apostolorum,  Nicaenum,  Constantino- 
politanum  et  Athanasianum  ; Anathematismi  S.  Damasi 
papae  (378) ; Anathematismi  S.  Cyrilli,  seu  decreta  Synodi 
Ephesinae  adversus  Nestorium  (431) ; Definitio  Synodi  Chal- 
cedonensis  (451) ; Definitio  Synodi  VI  (Cp.  III,  680) ; Decre- 
tum concilii  Francofordiensis  (794).  Ex  his  duo  fragmenta 
praecipui  momenti  subjicimus. 

DEFINITIO  CONCILII  CHALCEDONENSIS. 

60...  Sequentes  igitur  sanctos  Patres,  unum  eumdemque  confiteri  Fi- 
lium et  Dominum  nostrum  Jesum  Christum,  consonanter  omnes  docemus; 
eumdemque  perfectum  in  deitate,  et  eumdem  perfectum  in  humanitate, 
Deum  vere  et  hominem  vere,  eumdem  ex  anima  rationabili  et  corpore; 
consubstantialem  Patri  secundum  deitatem,  consubstantialem  nobis  eumdem 

secmdem  humanitatem , per  omnia  nobis  similem  absque  peccato  : ante 
scecula  quidem  de  Patre  genitum  secundum  deitatem,  in  novissimis  diebus 
eumdem  propter  nos  et  propter  salutem  nostram,  ex  Maria  virgine  Dei  ge- 
nitrice secundum  humanitatem  : unum  eumdemque  Christum  Filium  Domi- 
num unigenitum,  in  duabus  naturis  inconfuse,  immutabiliter,  indivise,  in- 
separabiliter agnoscendum ; nusquam  sublata  naturarum  differentia  propter 
unitionem,  magisque  salva  proprietate  utriusque  naturce,  et  in  unum 
personam  atque  subsistentiam  concurrente , non  in  duas  personas 
partitum  atque  divisum ; sed  tinum  et  eumdem  Filium  unigenitum, 
Deum  Verbum,  Dominum  Jesum  Christum  ; sicut  ante  prophetm  de 
eo,  et  ipse  nos  Jesus  Christus  erudivit,  et  Patrum  nobis  Symbolum 
tradidit. 

SY.M  BOLUM  AT  H AN  AS  I AN  U M . 

61...  Necessariutn  est,  ut  qui  vult  salvus  esse.  Incarnationem  quoque 
D.  N.  J.  C.  fideliter  credat.  Est  ergo  fides  recta,  ut  credamus  et  confitea- 
mur, quia  D.  N.  J.  C.  Dei  Filius,  Deus  et  homo  est.  Deus  est  ex  sub- 
stantia Patris  ante  scecula  genitus  et  homo  est  ex  substantia  matris  in 
scBCulo  natus;  perfectus  Deus,  perfectus  homo  : ex  anima  rationali  et  hu- 
mana carne  subsistens;  aequalis  Patri  secundum  divinitatem:  minor  Patre 
secundum  humanitatem.  Qui  licet  Deus  sit,  et  homo;  non  duo  tamen,  sed 
unus  est  Christus.  Unus  autem,  non  conversione  divinitatis  in  carnem;  sed 
assumptione  humanitatis  in  Deum ; unus  omnino,  non  confusione  substantiiB, 
sed  unitate  personce.  Nam  sicut  anima  rationalis  et  caro  unus  est  homo  : ita 
Deus  et  homo  unus  est  Christus, 

ARTICULUS  I. 

DE  CHRISTI  DIVINITATE. 

PROPOSITIO  UNICA. 

Christus  est  ipsum  Verbum  divinum,  seu  secunda  Trinitatis 
persona,  ac  proin  verus  Deus. 

62.  Propositione  enuntiatur  articulus  Symboli  : Credo...  et 

in  unum  Dominum  Jesum  Christum,  Filium  Dei  unigenitum... 
Deum  de  Deo,  lumen  de  lumine consubstantialem  Pa- 

tri. 

63.  Statuitur  Christi  divinitas,  seu  ipsius  natura  divina, 
adversus  Cerinthianos,  Ebionitas,  Paulianos,  Photinianos, 
Arianos  et  Socinianos. 

64.  Probatur  autem  tum  ex  S.  Scriptura,  tum  ex  traditione 
antenicxna;  ut  eo  aptius  confutentur  haeretici,  praesertim  So- 

ciniani,  qui  fidem  divinitatis  Christi,  seu  Verbi,  clamitant  a 
Nicffiiiis  Patribus  ex  intemperanti  in  Arium  odio  primum 
fuisse  decretam;  vel  saltem  a S.  Justino  invectam. 

65.  PROB.  1®  Ex  Scriptura.  Christus  vere  Deus  est,  si  ut  Deus 
exhibetur  tum  a Prophetis,  tum  ab  Evangelistis; — si  se  ipsum 
Deum  praedicat,  et  opera  Dei  facit;  — si  demum  testimonium 
ejus  tanquam  de  proprie  dicta  divinitate  intellexerunt  tam 
Judcci  quam  Apostoli : — Atqui  haec  omnia  ita  se  habent;  ergo 
Christus  vere  Deus  est. 

QQ.  Probatur  minor,  i)  Testantur  Prophetae  : Dixit  Dominus 
Domino  meo  : Sede  a dextris  meis...  Tecum  principium  in  die 
virtutis  tux,  in  splendoribus  sanctorum  : ex  utero  ante  lucife- 
rum genui  te.  Ps.  CIX.  Quo  loco  de  Christo  agi  patet  ex  Matth. 
XXII,  43. — Ecce  virgo  concipiet^  et  pariet  filium,  et  vocabitur 
nomen  ejus  Emmanuel.  Isai.  VII,  14.  Quod  oraculum  tanquam 
'indubie  apud  Judaeos  de  Christo  intellectum,  memorat  Mat- 
thaeus, I,  23. 

67.  2)  Testantur  Evangelistae  : In  principio  erat  Verbum,  et 
Verbum  erat  apud  Deum,  et  Deus  erat  Verbum  : hoc  erat  in 
principio  apud  Deum;  omnia  per  ipsum  facta  sunt...  Et  Verbum 
caro  factum  est,  et  habitavit  in  nobis...  Joannes  testimonium 
perhibet  de  ipso.  Joan.  I.  Unde  sic  : Verbum  incarnatum  est 
verus  Deus ; atqui  Verbum  incarnatum,  teste  Evangelista,  est 
Christus  Jesus,  de  quo  Joannes  Baptista  testimonium  perhi- 
bet; ergo  Christus  Jesus  est  verus  Deus. — Evangelistae  caeteri 
a praeclaro  de  Christi  divinitate  testimonio  similiter  exor- 
diuntur (i).  Copiosius  autem  et  luculentius  eam  declarat 
Joannes,  qui,  teste  Hieronymo,  scripsit  Evangelium  adversus 
Cerinthum,  et  maxime  tunc  Ebionitarum  dogma  consurgens. 
De  scriptor,  eccles.  1.  19. 

68.  3)  Se  ipsum  Deum  praedicat  : Ego  et  Pater  unum  sumus. 
Sustulerunt  ergo  lapides  Judxi  ut  lapidarent  eum...  Quia  tu, 
homo  cum  sis,  facis  te  ipsum  Dewm.  Joan.  X,  30  seqq. 

69.  4)  Facit  opera  divina  : Vos  dicitis  : Quia  blasphemas, 
quia  dixi  : Filius  Dei  sum.  Si  non  facio  opera  Patris  mei,  nolite 
credere  mihi.  Si  autem  facio,  et  si  mihi  non  vultis  credere,  ope- 
ribus credite,  ut  cognoscatis  et  credatis  quia  Pater  in  me  est,  et 

(i)  Malth.  I,  25.  — Mare.  1,  i.  — Luc.  1,  32,  53. 

ego  in  Patre.  Joan.  X,  36  seqq.  — Scilicet  opera  Dei  Jesus  suo 
nomine  patrat  : Domine,  si  vis,  potes  me  mundare...  Voloy 
mundare,  Matth.  VIII,  3;  non  sicut  Apostoli,  qui  in  nomine 
Jesu  Nazareni  operantur. 

70.  5)  Christi  testimonium  tanquam  de  vera  divinitate  pro- 
latum intellexerunt  Judaei ; ideoque  eum  uti  blasphemum  in- 
terficere voluerunt  : Propterea  ergo  magis  quxrehant  eum 
Judeei  interjicere : quia...  Patrem  suum  (graece  Uiov,  proprium) 
dicebat  Deum,  xqualem  se  faciens  Deo.  Joan.  V,  18.  Cf. 
ihid.  X,  33. 

71.  6)  Ita  etiam  intellexerunt  Apostoli  : Hoc  sentite  in  vobis 
quod  et  in  Christo  Jesu  : qui  cum  in  forma  Dei  esset,  non  rapi~ 
nam  arbitratus  est  esse  se  xqualem  Deo.  Philipp.  II,  6.  — Vos 
Spiritus  sanctus  posuit  episcopos,  regere  Ecclesiam  Dei,  quam 
acquisivit  sanguine  suo.  Act.  XX,  28. 

72.  2°  Ex  traditione  antenicxna.  Divinitatis  Christi  testes 
sunt  Patres  synodi  Antiochenae,  damnantes  Paulum  Samo- 
satenum  (270). 

73.  S.  Ignatius  Martyr  (107)  : Deus  noster  Jesus  Christus  in 
utero  gestatus  fuit  a Maria,  secundum  dispensationem  Dei,  ex 
semine  quidem  David,  de  Spiritu  autem  sancto.  Epist.  ad  Eph. 
c.  18. 

74.  S.  Polycarpus,  martyrio  proximus  (166),  ita  aeternum 
Patrem  orabat  : Te  benedico  et  glorifico,  per  sempiternum  Pon~ 
tificem  Jesum  Christum  dilectum  Filium  tuum,  per  quem  tibi 
cum  ipso  in  Spiritu  sancto  gloria,  nunc  et  in  futura  seecula  sx~ 
culorum.  Arnen.  Apud  Euseb.  Histor.  1.  IV,  cap.  15. 

75.  S.  Justinus  (167)  : Filius  ejus  qui  solus  proprie  dicitur 
Filius,  Verbum,  simul  cum  illo  ante  creaturas  et  existens  et  na~ 
scens,  quoniam  per  eum  primitus  cuncta  condidit  et  ornavit. 
Apol.  ad  Senat.  n.  6. 

76.  S.  Irenaeus  (202)  : Ecclesia,  per  universum  orbem  usque 
ad  fines  terrx  seminata,  et  ab  Apostolis,  et  a discipulis  eorum, 
accepit  eam  fidem  qux  est  in  Deum  Patrem  omnipotentem...  et 
in  unum  Jesum  Christum,  Filium  Dei,  incarnatum  pro  nostra 
salute.  Contra  haer.  1.  I,  c.  10.  — Et  1.  III.  c.  6: ...  Quis  Deus? 
De  quo  dixit:  Deus  manifeste  veniet,  Deus  noster  et  non  silebit: 
hic  est  Filius. 


43. 

77.  Tertullianus  (24o)  : Ego  et  Pater  unum  sumus,  ad  sub- 
stantix  unitatem,  non  ad  numeri  singularitatem  pertinet.  Contra 
Prax.  c.  25. 

78.  Martyres  divinitatem  Christi  testantur.  In  actis  SS.  Feli- 
citatis et  filiorum  ejus  (164),  Martialis  inter  eos  natu  minimus, 
sic  respondet  Publio  : Omnes,  qui  non  confitentur  Christum 
verum  Deum  esse,  in  ignem  xternurn  mittentur.  Apud  Ruinart, 
Acta  Mart.  sincera. 

79.  Traditio  antenicasna  confirmatur  testimonio  gentilium, 
Celsus  passim  exagitat  Christianos,  quod  dicere  solerent, 
Deum  humanae  salutis  causa  in  hunc  mundum  venisse,  na- 
tum et  crucifixum  esse  (i).  — Plinius,  in  epistola  ad  Traja- 
num, testatur  se  deprehendisse,  quod  Christiani  soliti  essent 
stato  die,  Christo  quasi  Deo  carmen  dicere  secum  invicem.  Lib. 
I,  ep.  97. 

80.  OBJic.  1®  Dicit  Joannes  cap.  I,  Verbum  fuisse  apud 
Deum;  ergo  Verbum  a Deo  distinguitur,  nec  est  ipse  Deus. — 
Resp.  Distinguo  conseq.  Distinguitur  a Deo  Patre  quoad  per- 
sonam, C.,  quoad  naturam  neg. 

81.  Obj.  2^^  Cum  Christus  se  dicit  esse  in  Patre,  hoc  de  in- 
existentia  morali,  non  physica,  intelligendum  est;  ergo  verbis 
Christi  allatis  non  demonstratur  ejus  divinitas.  Probatur 
mitec.  ex  Joan.  XVIl,  21,  ubi  idipsum  dicit  de  omnibus  fide- 
libus. — R.  Neg.  antec.  Ad  probationem,  nego  paritatem.  Si 
Christus,  cap.  X,  unionem  moralem  significare  voluisset, 
profecto  non  ad  miracula  sua  provocasset. 

82.  Obj.  3®  Christus  se  vocat  Deum,  sicut  omnes  Israelit^e 
dicuntur  Dii  : Ego  dixi  : Dii  estis,  Joan.  X,  34;  ergo  non  pro- 
prie dictam  divinitatem  sibi  attribuit.  — R.  Neg.  ant.  Argu- 
mentum Christi  in  hoc  loco  non  est  a pari,  sed  a minori  ad 
majus. 

83.  Obj.  4®  Multa  in  Scriptura  affirmantur  de  Christo,  quae 
Deo  convenire  non  possunt  : v.  g.  quod  patiatur,  moriatur, 
quod  sit  minor  Patre;  ergo.  — R.  Dist.  ant.  Hujusmodi  affir- 
mantur de  Christo  secundum  humanitatem,  conc.;  secun- 
dum divinitatem,  neg. 


p)  Origenes,  contra  Ceis.  l.  A,  n.  7,  8,  10,  <4. 

84.  Ohj.  5®  Christus  dicitur  Deus  sensu  reprsesentativo  : 
quatenus  scilicet,  utpote  Legatus  Dei,  Deum  reprassentabat; 
ergo  non  est  verus  Deus.  Proh,  antec.  d)  Christus  vere  fuit 
Missus  et  Legatus  Dei ; ergo  quaecumque  in  Scriptura  ei 
divinitatem  videntur  attribuere,  possunt  et  debent  secundum 
hanc  ipsius  qualitatem,  i.  e.  sensu  repraesentativo  intelligi. 
2)  Christus  est  Angelus  novi  Testamenti  (d),  similis  angelis 
Testamenti  veteris ; atqui  per  angelos  dictus  est  sermo  (2) 
Israeli  : Ego  sum  Dominus  Deus  tuus.  Exod.  XX.  2.  Ergo 
similiter  Christus,  quin  esset  Deus,  dicere  potuit  : Ego  Deus, 
Filius  Dei  sum. — R.  Neg.  antec.  — Ad  probat;  'D""  dist.  antec.  : 
Christus  fuit  etiam  Legatus  Dei,  missus  a Deo  Patre,  conc.; 
fuit  mere  Legatus,  et  non  simul  Filius  Dei  unigenitus  et  pro- 
prius, a Patre  distinctus  et  Patri  aequalis,  7iego  antec.  — Ad 
probat.  2''®’,  neg.  maj.  et  assertam  paritatem.  Angeli  quidem, 
ut  communior  et  probabilior  opinio  habet,  in  veteris  Testa- 
menti Theophaniis  apparuerunt  dicentes  : Ego  sum  Deus;  non 
tamen  apparuerunt  in  propria  sua  natura  ac  persona,  sed 
tantum  in  forma  adscititia,  personam  Dei  repraesentante  : 
quemadmodum  fere  actor  in  scena  regio  ornatu  apparens 
principaliter  regem  repraesentat  (3).  Unde  cum  angelus  Moysi 
et  Israelitis  apparens  dicit  : Ego  sum  Deus,  solum  significat 
se  esse  Deum  repraesentative,  non  personaliter  : seu  verius, 
Deus  ipse  angeli  sui  ministerio  loquens,. dicit  : Ego  sum  Deus 
tuus.  — Cum  autem  Christus  in  propria  sua  substantia  et 
persona  veniens,  testatur  solemniter  se  Filium  hominis,  esse 
verum  et  unigenitum  Filium  Dei,  unum  cum  Patre,  manifeste 
significat  se  Deum  esse  non  repraesentative,  sed  personaliter. 
— Caeteroquin,  Scriptura  de  angelo,  vel  mero  legato  Dei,  nus- 
quam loquitur  sicut  de  Christo ; nusquam  angelicae  naturae 
cum  divina  unionem  exhibet  dicens  : Verbum,  Deus,  angelus 
factus  est. 

85.  Ohj.  6®  Dicitur  I Cor.  XV.  28  : Quum  subjecta  fuerint  illi 
omnia,  tunc  et  ipse  Filius  subjectus  erit  ei  qui  subjecit  sibi  oin- 
nia,  ut  sit  Deus  omnia  in  omnibus.  Ergo  Christus  non  est  ipse 
Deus  supremus.  — R.  Dist.  antec.  Subjicietur  Patri  Filius, 
quatenus  est  Caput  Ecclesiae,  cum  integro  corpore  mystico, 

(1)  Malach.  III,  *.  — (2j  Hebr.  Ib  2.  — (3)  Cf.  Platel,  angelis,  n.  321. 

completo  scilicet  electorum  numero,  ac  proin  secundum 
suam  humanitatem  (d),  conc.;  subjicietur  secundum  utram- 
que suam  naturam,  neg.  — Christus  tradet  regnum  Deo  Do- 
mino, non  sicut  dux  Hegi  post  bellum  confectum  resignat 
imperium;  sed  ut  Filius  Patri,  quocum  et  cum  Spiritu  S. 
unum  prorsus  habet  imperium  : Et  regni  ejus  non  erit  finis, 
Luc.  I,  33.  Quod  spectat  ad  difficultates  ex  Patribus  objici  so- 
litas, generatim  dicendum  est  : si  quae  obscuriora  occurrunt 
in  Patrum  scriptis,  haec  per  alia  testimonia  clariora  et  indu- 
bia eorumdem  Patrum  convenit  interpretari.  Fatendum  enim 
est.  Patres  ante  exortas  haereses  praesertim  Arianorum,  in- 
terdum minus  accurate  scripsisse,  et  vocabula  ambigua  usur- 
passe; at  non  ignorabant  ea  recte  a fidelibus  sui  temporis 
intelligi,  nec  in  pravum  sensum  torqueri.  Idem  scilicet  illis 
contingebat,  quod  de  Patribus  Pelagio  anterioribus  testatur 
Augustinus  : Vobis  Pelagianis  nondum  litigantibus  securius 
loquebantur.  Lib.  1.  contr.  Jul.  c.  6. 

QLiE  ST  IONES  (i). 

1®  Qmd  de  Incarnationis  possibilitate  dicendum  ? — 2®  Quis  fuit 
Incarnationis  finis?  — 5®  An  Incarnatio  fuit  conveniens?  — 4®  An 
fuit  necessaria? 

86.  QU.TiR.  1®  Quid  de  Incarnationis  possibilitate  dicendum? 
— R.  De  possibilitate  Incarnationis  humana  ratio,  a priori 
et  seclusa  fide,  nihil  positive  pronuntiare  potest,  cum  tantum 
mysterium  ejus  captum  superet ; multo  autem  minus  illam 
possibilitatem  potest  negare.  Cum  enim  potentia  Dei  unde- 
quaque  infinita  sit,  omnia  ei  possibilia  esse  censenda  sunt, 
nec  quidquam  impossibile,  nisi  quod  certam  repugnantiam 
vel  imperfectionem  involvat.  Pra3terea  omnes  gentes  cujus- 
dam  incarnationis  possibilitatem  agnoverunt,  cum  fere  om- 
nes aliquam  Dei  incarnationem  aut  theophaniam  in  sua  my- 
thologia  commemorent.  Imo,  supposita  fide,  potest  naturalis 
ratio,  ejusdem  fidei  lumine  adjuta,  varia  proferre  argumenta 
qu«  mysterium  illud  verisimile  reddant;  licet,  seclusa  fide, 
nequaquam  sufficerent,  ad  probabile  judicium  circa  illius 

,1;  ItaS.  Thom.et  S.  August.  interpret. 

,2)  Cf.  S.  Thom.  p.  3,  q.  i4.  — Suar.  t.  16,  disp.  3-10. 

possibilitatem  ferendum.  Ex.  gr.  sicut  anima  spiritualis  cum 
corpore  materiali  potest  uniri,  et  arbor  arbori  inseri ; sicut 
etiam  tres  personae  divinae  in  una  natura  divina  possunt  exi- 
stere;  ita  fieri  posse  videtur,  ut  natura  increata  uniatur  crea- 
tae in  unitate  personaj  (i). 

87.  Q.  2°  Quis  fuit  Incarnationis  finis? — R.  Finis  Incarna- 
tionis fuit  humani  generis  reparatio,  peccatorum  tum  origi- 
nalis tum  actualium  sublatio,  communicatio  gratiae  ac  vitae 
supernaturalis  : Venit  Filius  hominis  quscrere  et  salvum  facere 
quod  perierat.  Lue.  XIX,  10.  — Ego  veni  ut  vitam  habeant.,  et 
abundantius  habeant.  Joan.X,  10.  — Augustinus  ait : Factus 
est  Deus  homo,  ut  homo  fieret  Deus.  Serm.  de  Nativ.  Domini, 
13,  de  temp. 

88.  Hic  autem  ulterius  quaeri  potest,  utrum  remedium  pec- 
cati fuerit  Incarnationis  finis  tantum,  per  accidens,  an  per  se? 
i.  e.  si  peccatum  non  accidisset,  fuissetne  Incarnatio  facta, 
necne?  — Varii  varie  opinantur.  Alii  cum  S.  Thoma  (2)  ne- 
gative respondent,  in  hunc  sensum  Augustini  verba  usurpan- 
tes : Si  homo  non  peccasset  Filius  hominis  non  venisset  (3) ; nec 
non  hanc  Ecclesiae  vocem  : 0 felix  culpa,  quee  talem  ac  tan- 
tum meruit  habere  Redemptorem  (4) ! — Suarez  cum  Scotistis 
affirmativam  tenet  sententiam,  statuens  : Etiamsi  homo  non 
peccasset.  Dei  Filius  incarnatus  fuisset.  Deus  nimirum,  aiunt, 
primaria  intentione  et  prima  voluntate,  qua  decrevit  se  ad 
extra  creaturis  communicare,  voluit  Incarnationis  myste- 
rium; Yoluitque  ut  Christus,  simul  Deus  et  homo,  esset  caput 
ac  tinis  omnium  suorum  operum  ad  extra ; et  ideo  Verbum 
incarnatum  vocatur  primogenitus  omnis  creaturx,  qui  est  ante 
omnes,  et  omnia  in  ipso  constant,  et  ipse  est  caput  corporis  Ec- 

clesix ut  sit  ipse  in  omnibus  primatum  tenens.  Coloss.  I, 

15  seqq  (5). 

89.  Q.  3®  An  Incarnatio  fuit  conveniens?  — R.  Incarnationis 
convenientia  a posteriori  omnino  spectabilis  est;  et  quidem 
respectu  Dei,  mundi,  hominis  et  Verbi.  . • 

(!')  Suar,  t.  16,  disp.  3,  sect.  1.  — (2  P.  3,  q.  t , a.  3.  — Lessius,  De  prce- 
dest.  Christi. — (3)Z>e  verbis  Apost,  serm.  8,  c.  2. — bened.  cerei  pasch. 

Cf.  Suar.  tom.  16,  disp.  5,  sect.  2, 

00.  Kespectu  Dei  illud  maxime  convenit,  in  quo  divinae 
perfectiones  singulari  quadam  ratione  manifestantur;  jam 
vero  quam  mirabilem  in  modum  perfectiones  Dei,  omnipo- 
tentia videlicet,  bonitas,  misericordia,  justitia,  sapientia,  in 
boc  mysterio  resplendeant,  perspicuum  est  consideranti. 

01.  Respectu  mundi,  ad  perfectionem  et  quasi  complemen- 

tum ordinis  universi,  convenientissimum  fuit  Incarnationis 
mysterium.  Cum  enim  in  omnibus  substantiis  creatis  una 
natura  integra  existat  in  una  persona,  et  in  divina  substantia 
una  natura  existat  in  pluribus  personis;  conveniens  fuit,  ut 
omnes  rerum  differentiae  haberentur,  inveniri  modum  quo 
plurcs  naturae  in  una  persona  existerent,  dareturque  in 
mundo  novus  ordo  theandricus.  — Deinde  ex  hoc  mysterio 
qucedam  peculiaris  dignitas  ad  omnes  creaturas  redundavit; 
quia,  cum  in  natura  hominis  omnes  res  creatae  quodam- 
modo contineantur,  ideo  Deus  hanc  hominis  naturam  assu- 
mendo omnes  naturas  quodammodo  specialiter  sibi  copula- 
vit (t).  • 

92.  Respectu  hominis,  summe  conveniens  ac  bonum  est 
illi  erigi  a lapsu,  et  ad  celsissimam  perfectionem  attolli. 
Quid  autem  aptius  ad  hominem  sursum  evehendum,  quam  tot 
ac  tanta  beneficia,  tot  verba  et  exempla  ipsius  Dei  sui?  Agno- 
sce, 0 Christiane,  dignitatem  tuam;  et  divinee  consors  factus 
naturx,  noli  in  veterem  vilitatem  degeneri  conversatione  redire. 
S.  Leo.  serm.  de  Nativ.  1. 

93.  Respectu  Verbi,  conveniebat  Incarnationem  fieri  in 
persona  Verbi  seu  Filii,  ut  qui  erat  Filius  Dei  ab  aeterno, 
idem  esset  Filius  hominis  in  tempore  ; ut  per  quem  humana 
natura  fuerat  facta,  etiam  reficeretur;  ut  redemptio,  quae  opus 
sapientiae  et  virtutis  Dei  est,  fieret  per  Filium,  cui  virtus  et 
sapientia  appropriantur. 

94.  Q.  4®  An  Incarnatio  fuit  necessaria?  — Non  agitur  de 
necessitate  ex  parte  Dei,  cui  Incarnatio  utpote  opus  ad  extra 
fuit  dispensatio  liberrima;  quaeritur  autem  de  necessitate  re- 
spectiva  ex  parte  hominis,  et  respondendum  cum  S.  Thoma  : 
absolute  loquendo,  ad  tollendum  peccatum  non  fuit  neces- 
saria Incarnatio,  si  Deus  voluisset  acceptare  satisfactio- 

{t}Suar.  ibid.  disp.  3.  sect.  5. 

«em  imperfectam;  — hypothetice  vero,  Deo  scilicet  exi- 
gente satisfactionem  perfectam  seu  condignam  ab  ho- 
mine (i),  omnino  necessaria  fuit  Incarnatio,  ut  a persona 
divina  Deo  satisfieret.  Nulla  enim  persona  creata  potuit,  sive 
alienum  peccatum,  sive  suum,  perfecta  satisfactione  ex- 
piare (2).  Nam,  cum  peccatum  contra  Deum  commissum  quam- 
dam infinitatem  habeat,  expiationem  infinitae  dignitatis  po- 
stulat, quae  non  potest  nisi  a persona  divina  praestari  (3). 

ARTICULUS  II. 

DE  CHRISTI  HUMANITATE. 

95.  Humana  Christi  natura  vindicanda  est  adversus  Phan- 
tasiastas  et  Docetas  : Gnosticos  nempe  et  Manichaeos ; adver- 
sus Synusiastas  : nimirum  Valentinianos  et  Apellianos;  ad- 
versus Arianos  et  Apollinaristas ; adversus  Paulicianos  et 
Jovinianistas  : qui  omnes  vel  veritatem  humanitatis  Christi 
undequaque  negant,  vel  ab  eadem  aliquam  saltem  partem 
detrahunt.  Quare  humanitatem  Redemptoris,  ex  Maria  Vir- 
gine susceptam  nobisque  consubstantialem,  veram  et  inte- 
gram esse  demonstrabimus. 

Propositio  I,  de  vera  Christi  humanitate. 

Propositio  II,  de  Christi  nativitate  ex  Virgine. 

Propositio  111,  de  humanitatis  Christi  integritate. 

Propositio  IV,  de  Christi  passibiiitate  et  impeccahilitate. 

Quaestiones. 

PROPOSITIO  l. 

Christus  est  verus  homo,  seu  Verbum  divinum  assumpsit  natu- 
ram humanam  veram,  nobisque  consubstantialem. 

96.  De  fide,  ut  constat  ex  Cone.  Chalcedon,  definiente  : 
Christum  perfectum  in  humanitate,  Deum  verum  et  hominem 
verum,  eumdem  ex  anima  rationali  et  corpore,  consubstantialem 
nobis  secundum  humanitatem;  per  omnia  similem  nobis  absque 
peccato.  — Item  ex  Symb.  Athanas.  supra  citato. 

97.  Dicitur  in  propositione,  Verbum  assumpsisse  naturam 
humanam  : scilicet  humanitatem,  quae  et  forma  metaphysica 

r Cf.  infra,  cap.  3,  art.  2,  quaest.  praev.  9,  n.  307.  — (2)  Suar,  tom  IG, 
disp.  i.  sect.  7 seqq.  — 3)  Cf.  S.  Thom.  3 p.  q.  art.  2 ad  2. 

vocatur,  per  quam  subjectum  dicitur  et  est  homo.  Quanquam, 
ut  infra  (i)  explicabitur,  Verbum  humanam  formam  non 
suscepit  in  sua  persona  velut  in  subjecto,  sed  ut  in  termino. 
— Dicitur  humanitas  vera^  ut  excludatur  omnis  species 
phantastica.  — Dicitur  humanitas  nobis  consubstantialis^  id 
est,  specifice  : quemadmodum  scilicet  (.'hristus  secundum 
divinitatem  est  consubstantialis  Deo  Patri  numerice,  sic 
secundum  humanitatem  est  consubstantialis  nobis  specifice, 
frater  noster  et  caro  nostra,  non  aliena  quavis  origine,  sed 
eadem  ac  nos  stirpe  Adamica  procreatus. 

98.  PROB.  PARS  I.  Christus  est  verus  homo. — Scripturae  Chri- 
stum vocant  hominem,  eique  constanter  tribuunt  quae  hu- 
manae naturae  sunt  propria.  Queeritis  me  interficere  hominem 
qui  veritatem  vobis  locutus  sum.  Joan  Vlll,  40.  — Sicut  per 
unum  hominem  peccatum...  multo  magis  gratia  Dei  et  donum, 
in  gratia  unius  hominis,  Jesu  Christi.  Rom.  V,  12,  15.  — Ver- 
bum caro  factum  est,  Joan.  I;  scilicet,  homo  factus  est : caro 
enim  per  synecdochen  sumitur  in  Scriptura  pro  toto  ho- 
mine, utMatth.  XXIV,  22  : Nisi  breviati  fuissent  dies  illi,  non 
feret  salva  omnis  caro;  et  Luc.  III,  6 : Et  videbit  omnis  caro 
salutare  Dei. 

99.  Deinde  Christus  dicitur  natus,  circumcisus;  perhibetur 
ambulasse,  manducasse,  dormiisse,  flevisse;  dicitur  fatiga- 
tus, passus,  mortuus  : quae  omnia  non  nisi  de  vero  homine 
dici  possunt. 

100.  PARS.  II.  Consubstantialis  nobis.  Qui  factus  est  ei  de 
semine  David  secundum  carnem.  Rom.  I,  3. — Misit  Deus  Filium 
suum  factum  ex  muliere.  Gal.  IV,  4.  — Propter  quam  causam 
non  confunditur  fratres  eos  vocare  dicens : Nuntiabo  nomen  tuum 

fratribus  meis:  in  medio  ecclesiae  laudabo  te Unde  debuit  per 

omnia  fratribus  similari.  Hebr.  II,  11  seqq.  — Habemus  pon- 
tificem (Jesum)  lentatum  per  omnia  pro  similitudine  absque 
peccato.  Ibid.  IV,  15. 

101.  Recte  igitur  Ven.  Reda  ait  : Conceptus  ex  utero  virgi- 
nali, carnem  non  de  nihilo,  non  aliunde,  sed  materna  traxit  ex 
carne : alioquin  nec  vere  Filius  hominis  diceretur,  qui  originem 
non  haberet  ex  homine.  Homil.  L.  4,  c.  49,  in  Luc  XI. 

^1)  Artic.  3,  qusest.  7,  n.  168. 


CAP.  11.  DE  PROPRIETATIBUS  REDEMPTOBIS.  ol7 

PROPOSITIO  II. 

Christus  de  Spiritu  S.  conceptus  est,  atque  ex  Maria  Virgine, 
salva  ejus  perpetua  integritate  nat.us- 

102.  De  fi.de,  ut  constat  ex  verbis  Symboli  : Qui  conceptus 
est  de  Spiritu  sancto,  natus  ex  Maria  Virgine.  — Item  ex  Con- 
cil.  Lateranensi  (649;  sub  Martino  I,  cujus  canon  3 ita  sonat  : 
Si  quis  secundum  SS.  Patres  non  confitemur  proprie  et  secun- 
dum veritatem  Dei  genitricem,  sanctam  semperque  Virginem 
immaculatam  Mariam...  absque  semine  concepisse  ex  Spiritu 
sancto,  et  incorruptibiliter  eam  genuisse,  indissolubili  perma- 
nente et  post  partum  ejusdem  virginitate,  condemnatus  sit  (j). 

103.  Dua3  sunt  propositionis  partes  : i.  Conceptum  esse  Je- 
sum  praeter  naturae  leges,  Clariae  visceribus  per  supernatura- 
lem Spiritus  sancti  virtutem  fecundatis;  ii.  Mariam  non  solum 
ante  partum  virginem  fuisse,  sed  etiam  in  partu  et  post  par- 
tum virginem  permansisse. 

104.  PROB.  I PARS,  Christi  conceptio  de  Spiritu  S.  — 'V  Ex 
novo  Testamento.  Matth.  I.  18  : Christi  autem  generatio  sic 
erat : quum  esset  desponsata  mater  ejus  Maria  Joseph,  antequam 

convenirent,  inventa  est  in  utero  habens  de  Spiritu  sancto 

Angelus  autem  Domini  apparuit  dicens:...  quod  enim  in  ea  na- 
tum est,  de  Spiritu  sancto  est.  Pariet  autem  filium,  et  vocabis 
nomen  ejus  Jesum...  Hoc  autem  totum  factum  est,  ut  adimple- 
retur quod  dictum  est  a Domino  per  Prophetam  dicentem  : Ecce 
virgo  in  utero  habebit,  et  pariet  filium;  et  vocabunt  nomen  ejus 
EMMANUEL,  quod  est  interpretatum  xobiscum  deus.  Cf.  Luc.  I, 
26,  seq. 

lOo.  2”  Ex  vetere  Testamento,  seu  ex  vaticinio  Isaiae  VII, 
14  : Audite  ergo  domus  David:...  dabit  Dominus  ipse  vobis 
signum.  Ecce  virgo  concipiet,  et  pariet  filium,  et  vocabitur  no- 
men ejus  Emmanuel.  Atqui  hoc  vaticinio  praedicitur  ?flessiae 
conceptio  ex  virgine;  ergo  Messias  conceptus  est  virtute  su- 
pernaturali,  divina,  adeoque  de  Spiritu  S.  Probatur  minor  ex 
eo  quod  vaticinium  i)  agit  de  Messia,  2)  praenuntiat  ejus  na- 
tivitatem ex  virgine  parturiente  : haec  enim  duo  constant  tum 
demonstratione  exegetica,  tum  unanimi  interpretatione  Pa- 

^i)  Cf.  Later.  lY,  cap.  Firmiter. 

trum  (i).  Ouinimo,  non  aliter  hic  Isaiie  locus  intellectus  fuit 
a vetere  Synagoga  : quod  patet^  tum  ex  Matthaeo,  suam  inter- 
pretationem uti  sine  controversia  receptam  inter  .luda*os 
allerente,  tum  ex  traditione  qme  inter  veteres  Uabhinos  obti- 
nebat, de  MessicC  nativitate  ex  Virgine  (•i).  — Hanc  fuisse 
jiuheorum  traditionem  confirmatur  ex  ea,  quae  apud  omnes 
fere  gentes  propagata  est,  et  videtur  a Virgilio  notis  versicu- 
lis celebrata  : 

Ultima  Cumaei  venit  jam  carminis  aetas ; 

Magnus  ab  integro  saeclorum  nascitur  ordo. 

Jam  redit  et  Virgo;  redeunt  Saturnia  regna; 

Jam  nova  progenies  coelo  demittitur  alto. 

ECLOG.  IV. 

106.  II  PARS.  Marix  virginitas.  — Mariam  fuisse  virginem 
ante  partum,  patet  ex  Evangelica  historia,  Luc.  I,  et  ex  vati^ 
cinio  Isaiae  supra  citato. 

107.  Mariam  mansisse  virginem  in  partu,  iisdem  Scripturae 
testimoniis  probatur;  quibus  accedit  unanimis  Patrum  tra- 
ditio. Patres  Concilii  Chalcedonensis,  in  allocutione  ad  Mar- 
cianum Imperatorem  dicunt,  Filium  Dei  sux  Genitrici  virgi- 
nitatem post  conceptum  largitum  esse,  atque,  ut  Deo  dignum 
erat,  uterum  ejus  obsignasse.— S.  Ambrosius  : De  via  perversi- 
tatis produntur  dicere  : Virgo  concepit,  sed  non  virgo  genera- 
vit... Hxc  est  Virgo  qux  in  utero  concepit,  virgoque  peperit 
jilium  suum.  Sic  enim  scriptum  est : Ecce  virgo  in  utero  accipiet 
ET  PARIET  filium.  Non  enim  concepturam  tantummodo  virginem, 
sed  et  parituram  virginem  dixit.  Epist.  ad  Siricium  Pap. 

108.  Mariam  servasse  virginitatem  post  parium,  tum  ex  ip- 
sius verbis,  votum  perpetuum  indicantibus-:  Quoniam  virum 
non  cognosco,  deducitur;  tum  ex  perpetua  traditione  manife- 
stum est.  S.  Rasilius  : Christi  amantes  audire  non  sustinent, 
quod  Deipara  aliquando  desierit  esse  virgo.  Homil.  in  Christi 
generat.  — Helvidius,  qui  in  hanc  insanam  doctrinam  pro- 
ruperat, ab  Hieronymo  confutatus  et  inter  haereticos  nume- 
ratus est.  — Idem  demonstratur  ipso  nomine  Virginis,  quod 

(1)  Cf.  Perrone,  De  Incarn.  n.  295. 

(2)  Cf.  Devoisiii,  Observat,  m procem.  Pugionis  fidei,  pag.  157,  edit.  Carp- 
zov.  — Item  Raymund.  Martini,  5 part.  dist.  3,  cap.  7 ; Ct.  Drach.  Troisicms 
iettre  i«'‘  partie,  Prophelie  dlsaie,  Vil,  14,  chap.  I,  2.  Ronie  1833. 

antonomastice,  et  quasi  nomen  proprium,  teste  Epiphanio, 
Deiparam  semper  designavit,  nec  aliud  significat  quam  no- 
men rh  ue/Tfoip^evot,,  semper-virginis,  quod  a Patribus  et  Con- 
ciliis antiquissimis  Mariae  tribuitur. 

109.  OBJic.  1®  Matth.  I,  18,  seqq.  legitur  : Antequam  conve- 
nirent.... Et  n<:n  cognoscebat  eam  donec  peperit  filium  suum 
primogenitum  ; atqui  verba  iHaan/rgi/am,  donec, primogenii iim , 
relativa  sunt  ad  subsequentem  prolis  generationem;  ergo. 
— R.  Neg.  min.  Haec  consecutio  falsa  esse  demonstratur  ab 
Hieronymo  (i)  contra  Helvidium.  Antequam,  donec,  non  sem- 
per significant,  illud  quod  antea  factum  non  fuit,  postea 
contigisse,  vel  quod  antea  duravit,  postea  cessasse;  uti  evi- 
dens est  Ps.  CIX  : Sede  a dextris  meis,  donec  ponam  inimicos 
tuos  scabellum  pedum  tuorum.  — Primogenitus  in  Scripturis 
non  perpetuo  ille  dicitur,  post  quem  alius;  sed  aliquando 
etiam  ille,  ante  quem  nullus  est  genitus:  Vid.  Exod.  XIII  et 
XXXiV,  Levit.  XXVII  et  num.  YIII. 

110.  Obj.  2”  Matth.  XII,  46  : Ecce  mater  ejus  et  fratres  sta- 
bant foris...  Ergo  Jesus  non  fuit  unigenitus  matris.  — R.  Dist. 
antec.  Fratres,  id  est,  cognati  seu  propinqui,  conc.;  fratres 
uterini,  neg.  Talis  est  usus  loquendi  biblicus.  Gen.  Xill  et 
XIV,  Loth,  qui  Abrahai  nepos  erat,  ejusdem  frater  dicitur  : 
Cum  vidisset  Abraham  captum  videlicet  Loth,  fratrem  suum  (2). 

PROPOSITIO  III. 

Assumpta  a Verbo  natura  humana  fuit  integra,  seu,  constans 

corpore  carnee  et  sensibili,  atque  anima  rationali  et  libera. 

111.  Ad  fidem  pertinet,  ut  patet  ex  Symb.  Athan,  et  definit. 
Chalcedon.,  ubi  dicitur  Christus in  humanitate,  per 
omnia  nobis  similis  absque  peccato.  — Patet  quoque  ex  do- 
gmate de  veritate  satisfactionis  Christi,  qui  sanguinem  suum 
in  pretium  redemptionis  nostrse  libere  fudit. 

112.  Haec  propositio  posset  tanquam  corollarium  deduci 
ex  Prop.  I hujus  articuli,  statuente.  Verbum  assumpsisse  na- 
turam humanam,  qua  verus  homo  diceretur  et  esset;  hic 
nihilominus  explicite  ponitur,  ut  integritas  naturaB  humanae 

(1)  In  cap.I  Matth.  — (2)  Cf.  Malclonat.  in  cap.  XII  Matth.  v.  46.  — Sua- 
.rez,  lom.  17,  clisp.  o,  sect.  5 et  4. 

distinctis  argumentis  pro  distinctis  humanitatis  partilius 
ostendatur. 

113.  1‘ROBATUR  1.  quoad  corpus,  ii.  quoad  animam. 

114.  1 PARS.  Palpateet  videte^  quia  spiritus  carnem  et  ossa  non 
hahet,  sicut  me  videtis  habere.  Luc.  XXIV,  39. — Unus  militum 
lancea  h’^us  ejus  aperuit,  et  continuo  exivit  sanguis  et  aqua, 
Joan.  XiX,  34.  — Sensibilitas  Christi  patet  ex  eo  quod 
videt,  audit,  patitur.  Vid.  Joan.  XIX,  26,  et  XI,  4.  — Luc. 
XXIV,  26. 

115.  I!  PART.  Inclinato  capite  tradidit  spiritum.  lodiU.  XIX,  30. 
— Puer  autem  crescebat,  et  confortabatur  plenus  sapientia ;.. . et 
proficiebat  sapientia,  et  xtate,  et  gratia  apud  Deum  et  homines. 
Luc.  II,  40,  52.  — Propterea  me  diligit  Pater  : quia  ego  pono 
animam  meam,  ut  iterum  sumam  eam.  Nemo  tollit  eam  a me  : 
sed  ego  pono  eam  a me  ipso,  et  potestatem  habeo  ponendi  eam;  et 
potestatem  habeo  iterum  sumendi  eam  : hoc  mandatum  accepi  a 
Patre  meo.  Joan.  X,  17.  — Oblatus  est,  quia  ipse  voluit.  Isai. 
LIII,  7.  — Factus  est  obediens  usque  ad  mortem.  Phil.  II,  8. 

116.  Augustinus  : Qui  posset  non  mori  si  nollet,  procul  dubio 
quia  voluit  mortuus  est.  De  Trin.  L.  IV,  c.  13. 

117.  Probatur  praeterea  utraque  pars  ratione  theologica. 
Christus  habuit  omnes  partes  humanae  naturae,  tum  quae  ve- 
rum hominem  constituunt,  tum  quae  ad  ejusdem  integritatem 
pertinent;  atqui  hujusmodi  sunt  caro,  ossa,  sanguis,  sensus 
et  appetitus  sensitivus,  anima  cum  ratione  et  libertate;  ergo 
haec  omnia  Christus  habuit. 

PROPOSITIO  IV. 

Humanitas  Christi  fuit  ex  naturali  sua  conditione  passibilis, 
at  prorsus  impeccabilis. 

118.  Christum  fuisse  passibilem  et  impeccabilem  fide  est; 
dicitur  enim  in  Symb.  Apost  : Passus  sub  Pontio  Pilato;  et  in 
defm.  Chalced  : Per  omnia  nobis  sim.ilis  absque  peccato.  — 
Passibilem  autem  fuisse  ex  naturali  conditione,  non  vero  per 
miraculum,  ut  contingeret  si  post  resurrectionem  suam  pate- 
Tctur,  communis  ac  certa  sententia  est  (i). 

Ji)  Lmo  juxta  Perrone,  veritas  fidei  proxima  est.  De  Incani,  n.  284. 

119.  In  praecedentibus  probata  est  veritas  et  perfectio  bu- 
manee  Christi  naturae;  hic  dehiiiuntur  ejusdem  defectus.  De- 
fectus, qui  post  Ada3  lapsum  naturae  nostrae  inhaeserunt,  alii 
sunt  mere  physici,  mortalitas  videlicet  et  passibilitas  in  cor- 
pore et  in  anima;  alii  sunt  mere  morales,  peccatum  nimirum 
et  peccabilitas ; alii  sunt  mixti,  ignorantia  nempe  et  concupi- 
scentia, quae  saltem  materialem  peccabiJitatem  inducunt.  — 
Jam  vero  asserimus,  a Domino  assumptam  fuisse,  non  pecca- 
bilitatem,  sed  passibilitatem,  et  quidem  connaturalem,  seu 
ex  naturae  suae  conditione  procedentem. 

120.  PROB.  I PARS.  Etenim  appellatur 

ab  Isaia  vir  dolorum  et  sciens  infirmitatem,  vulneratus,  attritus. 
Isai.  LIII.  — Matth.  XXVI,  38  : Tristis  est  anima  mea  usque  ad 
mortem.  — Luc.  XXII,  43  : Apparuit  illi  angelus  de  coelo,  con- 
fortans eum.  Et  factus  in  agonia  prolixius  orabat. 

121.  II  PARS.  Fuit  passibilis  connaturaliter.  Passibilitatem 
Christi  ex  naturali  humanitatis  suae  constitutione  proma- 
nasse,  magna  olim  contentione  defendit  adversus  Philippum, 
abbatem  Bona3  Spei , Joannes  quidam  monachus , aetate 
S,  Bernardi.  Et  quidem  haec  sententia  merito  evasit  com- 
munis, quippe  cui  Scriptura  et  Ecclesiae  Patres  non  obscure 
suiiragentur.  Apostolus  enim  affirmat,  Christum  debuisse  per 
omnia  fratribus  similari,  ut  misericors  fieret,  et  fidelis  Pontifex 
ad  Deum,  ut  repropitiaret  delicta  populi.  In  eo  enim  in  quo 
passus  esi  et  ipse,  et  tentatus,  potens  est  et  eis  qui  tentantur 
auxiliari.  Hebr.  II,  17 ; IV,  15. 

122.  III  PARS.  Fuit  impeccabilis.  — Vocatur  enim  a Daniele 
Sanctus  sanctorum.  — Hebr.  IV,  15  : Habentes  Pontificem  Je- 
sum  ...  tentaium  per  omnia  pro  similitudine  absque  peccato,  ~ 
II  Cor.  V,  21  : Eum  qui  non  noverat  peccatum,  pro  nobis  pec- 
catum fecit  (i).  — Quae  biblica  loca  sic  Patres  interpretantur, 
ut  non  solum  peccatum  omne,  verum  etiam  peccandi  poten- 
tiam a Christo  excludant  (2). 

123.  S.  Cyrillus  Alexandrinus  : Filius  humanam  naturam  sibi 
propriam  faciens,  eam  peccato  omni  superiorem  reddidit,  naturx 

(1)  Cf.  I,  Pet.  11,22;  I Joan.  III,3. 

12)  Epiphan.  in  Anchorato,  n.  70  et  80;  Cyrill.  Alex.  Homil.  in  Pascli.  24. 
Vid.  Petav.  Dc  Incarn.  1.  3,  c.  10,  11. 

sux  firmitate  cum  illa  communicata ; perinde  ac  lanam  tingendo 
eoiore  imbuisset.  De  recta  fide. 

l!24.  oiujc.  Si  Christus  fuit  impeccabilis,  iion  potuit  esse 
liber;  ergo  alterutrum  est  negandum.  — U.  Dist.  antec.  Non 
potuit  esse  liber,  libertate  contrarietatis,  h.  e.  inter  bonum 
et  malum,  conc.;  libertate  specificationis  et  indifferentiae, 
b.  e.  inter  bonum  et  bonum,  neg. 

125.  Inst.  Atqui  neque  liber  erat  libertate  indifferentiae, 
sed  necessario  determinatus  ad  unum.  Nam  erat  sub  obe- 
dientia  Patris  usque  ad  mortem;  ergo  Patris  praecepto  alli- 
gatus, ac  proin  determinatus  ad  unum.  — R.  Neg.  asser t.  Ad 
probationem,  dist.  anteced.  Erat  sub  obedientia  Patris  rigo- 
rosa,  neg.  antec.;  sub  obedientia  lata,  et  potius  dirigente 
quam  obligante,  conc.  Ita  fere  regulae  quarumdam  Religio- 
num materia  sunt  obedientiae,  licet  non  obligent  sub  pec- 
cato. — Ad  conseq.  distinguo  : Ergo  Patris  praecepto  erat  alli- 
gatus etc.,  consequenter  ad  liberam  suam  electionem,  trans.; 
antecedenter  ad  suam  liberam  electionem,  neg.  Quare  simul 
obediens  erat  et  libertate  gaudebat.  Obedientia  enim  libe- 
rum arbitrium  non  tollit,  sed  potius  illud  supponit  et  egre- 
gie perficit  : ut  patet  in  religiosis  hominibus,  liberrime 
se  sub  obedientiae  regimine  constituentibus. 

126.  Verum  quod  attinet  ad  mandata  Christo  imposita, 
concilianda  cum  ejus  libertate  et  impeccabilitate,  variae  sunt 
Theologorum  sententiae  (i).  Existimat  Petavius  (2)  cum  ple- 
risque  Patribus,  mandatum  moriendi,  quod  Dominus  dicit 
se  accepisse  a Patre  suo^  non  fuisse  absolutum,  aut  obligans 
sub  peccato;  sed  merum  beneplacitum,  mv  iu^oy.iuvy  a Domino 
libere  pro  mandato  acceptum,  quae  perfectissima  obedientia 
fuit;  et  ideo  dictum  esse  ab  ipso  : Nemo  tollit  animam  meam 

a me;  sed  ego  pono  eam  a me  ipso hoc  mandatum  accepi  a 

Patre  meo.  Joan.  X,  18. 

(1)  Cf.  Platel.  part.  4,  Deincarn.  cyp.  6.  — Suar.  t.  t6,  disp.  37. 

(2)  De  Incarn.  lib,  9,  cap.  8. 

QU^STIOxNES. 

1'’  An  Verbum  omnes  humani  corporis  partes  assumpsit  immediate,  et 
SECUNDUM  HYPOSTASiN  ? — 2'  An  ct  quomodo  Christus  per  suam  huma- 
nitatem miracula  patrabat  ? — 5“  Fuitne  Christus  homo  viator  an 
comprehensor  ? — 4**  Quare  Verbum  naturce  humanes  defectus  assum- 
psit? — 5®  An  assumpsit  horum  defectuum  necessitatem  ? — 6®  An 
Christus  fomitem  peccati  habuit?  — 7®  Queenam  differentia  est  inter 
impeccabili tatem  Christi  et  impeccabilifatem  B.  V.  Marice^  Apostolo- 
rum nec  non  Beatorum  in  coelo  ? — 8"  Quid  de  externa  Christi  specie 
dicendum  est  ? — 9®  An  B.  V.  Maria  perpetux  virginitatis  votum 
emisit?  — 10®  An  verum  exstitit  inter  Mariam  et  Joseph  matrimo- 
nium ? 

127.  QU^R.  1®  An  Verbum  omnes  humani  corporis  partes 
assumpsit  immediate  et  secundum  hypostasin.^ — R.  Verbum 
dicitur  naturam  assumere  secundum  hypostasin,  quatenus 
eam  per  se  immediate  terminat ; dicitur  autem  naturam  assu- 
mere in  hypostasi,  quatenus  eam  tantum  attingit  mediante 
natura  alia,  quam  immediate  assumptam  habet,  et  in  qua 
illa  prior  natura  continetur.  — Kis  praenotatis,  dicendum  : 
i)  Verbum  divinum  immediate  et  secundum  bypostasin  as- 
sumpsit corpus  humanum  integrum,  omnesque  ejus  partes, 
saltem  eas  quae  anima  rationali  informantur.  Totam  enim 
immediate  assumpsit  humanitatem,  quae  substantialiter,  et 
quasi  essentialiter,  ex  his  partibus  anima  rationali  informa- 
tis componitur. — 2)  Totus  sanguis  qui  fuit  in  Christi  corpore, 
quique  ab  illo  pro  nobis  effusus  est,  immediate  fuit  unitus 
Verbo  hypostatice,  quippe  qui  ad  veritatem  et  integritatem 
naturae  humanae  pertineat  (i).  — 3)  Probabilius  etiam  videtur. 
Verbum  immediate  secundum  hypostasin  assumpsisse  alios 
corporis  humores,  imo  et  ungues,  dentes  et  capillos ; quia 
ista  omnia  et  de  corporis  humani  integritate  sunt,  et  ad  non- 
nullas actiones  humanas  necessaria.  De  capillis  tamen  res 
magis  dubia  est.  — Quae  autem  per  se  semel  assumpta 
sunt,  nimirum  anima  et  corpus,  nunquam  dimissa  sunt, 
semperque  hypostasi  Verbi  unita,  etiam  tempore  mortis,  per- 


(1)  S.  Thoin.  0 p.  q.  54,  a 1. 

inaiiscrLint.  Lacryma)  vero,  sudor,  et  generali ni  qua3cumque 
materiales  particuiai  in  continua  corporis  nutritione  resol- 
vuntur, potuerunt  dimitti ; maxime  quoad  illam  materiam, 
quie  in  resurgentis  Christi  corpore  non  erat  futura  necessa- 
ria (i).  — a)  Verbum  non  assumpsit  immediate  secundum  hy- 
postasin  accidentia,  seu  formas  accidentales ; sed  tantum  eas 
assumpsit  in  hypostasi,  mediante  natura  humana  (2). 

128.  Q.  2”  An  et  quomodo  Christus  per  humanitatem  suam 
miracula  patrabat?  — R.  Duplex  est  Theologorum  sententia. 
Juxta  Suarez  (3),  Christi  humanitas  habebat  divinam  quamdam 
potentiam  obedientialem  activam  (4),  qua  physice  operabatur 
miracula,  quemadmodum,  secundum  eumdem  Theologum, 
etiam  animas  sanctificabat,  gratiam  physice  conferendo. 

129.  Juxta  Lessium  (5),  humana  Christi  natura  cooperaba- 
tur ad  miracula,  — i)  per  modum  causae,  non  physice  vi  sua 
influentis,  sed  tantum  elfective  applicantis  et  determinantis 
vim  efficiendi  ad  opus.  Nam  in  potestate  voluntatis  humaiife 
erat  applicare  et  quodammodo  determinare  divinam  virtutem 
ad  opus  ; eo  quod  haec  voluntas,  esset  voluntas  divinae  Perso- 
nae : quidquid  enim  divina  Persona  vult,  etiam  per  volunta- 
tem humanam,  statim  fieri  debet  per  potentiam  accommoda- 
tam ejusdem  Personae. — 2)  Humana  Christi  natura  ad  miracula 
quoque  cooperabatur  per  modum  instrumenti  Verbo  ada- 
ptati. Nimirum  cum  Dominus  sanabat  contactu,  virtus  divina 
insidens  manui,  applicabatur  infirmo  ad  eum  sanandum; 
quando  sanabat  imperio,  vox  ejus,  qua3  erat  vox  Verbi  divini, 
applicabat  divinam  virtutem  ad  opus  : et  ita  heec  erant  instru- 
menta per  quse  ipsum  Verbum  operabatur. 

130.  Q.  3®  Fuitne  Christus  homo  viator  an  cotnprehensor? — 
R.  Christus  ut  homo,  ante  mortem  suam,  simul  viator  fuit  et 
comprehensor.  — Homo  dicitur  viator^  ex  eo  quod  tendit 
in  beatitudinem ; comprehensor,  ex  hoc  quod  jam  beatitu- 
dinem  obtinet,  secundum  illud  I Cor.  IX,  24  : Sic  currite  ut 
comprehendatis ; et  Phil.  lll,  12  : Sequor  autem  si  quo  modo 
comprehendam. — Hominis  autem  beatitudo  omnino  completa, 

(1)  Suar.  t.  17,  dkp.  47,  sect.  5;  et  disp.  44,  sect.  1,  2.  — (2)  Suar.  t.l6, 
disp.  15,  sect.  5 8.  — Tom.  16,  disp.  51,  sect.  3,  seqq.  — (4)  Vid.  hujus 
op.  l.  2,  De  sacramentis  in  yen.,  c.  5,  u.  141.  — (5)  De  Incarn.  q.  13,  a.  2. 

sita  est  in  animae  et  corporis  beatitate.  Anima  beata  est  qua- 
tenus Dei  visione  fruitur ; corpus  autem,  quatenus  omni 
corruptibilitate  deposita,  spiritale  existit  et  immortalitate 
indutum. 

131.  Jam  vero  Christi  anima  beata  erat,  quippe  quae,  ab 
initio  creationis  suae.  Dei  visione  frueretur : Ergo  Christus  fuit 
comprehensor.  — Eum  simul  fuisse  viatorem,  patet,  i)  (|uia 
secundum  corpus  non  erat  beatus,  nec  etiam  secundum 
omnes  animae  potentias;  sed  adhuc  tendebat  ad  beatitudi- 
nem,  quod  est  viatorum.  2)  Quia  et  corpore  et  animo  erat 
passibilis.  3)  Quia  sibi  et  aliis  poterat  mereri ; posse  autem 
mereri  proprium  viatoris  est. 

132.  Quod  si  quaeratur,  quonam  pacto  delectatio  visionis 
beatificae,  qua  fruebatur  Christus,  passibilitati  non  obstaret, 
respondet  S.  Thomas  : Virtute  divinitatis  Christi^  dispensative 
sic  beatitudo  in  anima  continebatur,  quod  non  derivabatur  ad 
corpus,  ne  ejus passibilitas  et  mortalitas  tolleretur  : et  eadem  ra- 
tione delectatio  contemplationis  sic  retinebatur  in  mente,  quod 
non  derivabatur  ad  vires  sensibiles,  nec  per  hoc  dolor  sensibilis 
excluderetur  (i). 

133.  Quod  si  ulterius  quaeratur  quomodo  gaudium  beatifi- 
cum, quo  anima  Christi  secundum  voluntatem  fruebatur, 
conciliari  potuerit  cum  vera  tristitia,  quam,  juxta  commu- 
nem sententiam,  illa  SS.  anima  experta  est  in  eadem  volun- 
tate; responderi  potest,  gaudium  tristitiae  non  repugnasse, 
quia  versabatur  circa  diversum  objectum  ex  diverso  motivo. 
— Hanc  difficultatem  de  tristitia  Christi  aliteiv solvunt  varii 
auctores,  docentes  gaudium  beatificum  miraculose  fuisse 
suspensum,  toto  tempore,  quo  Christus  secundum  voluntatem 
contristatus  est  (2). 

134.  Q.  4®  Quare  Christus  defectus  naturx  assumpsit?  — 
R.  Conveniens  fuit  ut  Christus  assumeret  defectus  naturae 
humanae,  propter  tres  priccipue  rationes  : i)  ut  satisfaceret 
pro  peccato,  poenalitates  peccati  in  natura  nostra  et  vice 
nostra  suscipiendo  •:  Vere  languores  nostros  ipse  tulit.  Isai. 
LIII,  4.  4.  — 2)  Ut  fidem  Incarnationis  adstrueret  et  se  verum 
hominem  probaret.  — 3)  Ut  praeberet  exemplum  patientiae  et 

(1)  P.  5,  q.  to,  art  5 et  10.  — (2)  Cf.  Plalel.  Debicarn.  n.  87  seqq. 

fortitudinis  : Sustinuit  a peccatoribus  adversus  semetipsum  con~' 
tradictionem^  ut  non  fatigemini  animis  vestris  deficientes.  Ilehr. 
XII, 

135.  PoiTO Christus  non  assumpsit  infirmitates  seu  defectus 
humanos  omnes ; sed  eos  tantum  qui  sequuntur  ex  natura, 
et  ex  peccato  communi  totius  naturae,  nec  tamen  perfectioni 
Sv  ientiie  vel  gratia?,  (]uae  humanie  natune  Heparatoris  inesse 
debebat,  repugnant.  — Unde  i)  non  assumpsit  ignorantiam, 
nec  proclivitatem  ad  malum,  vel  ditiicultatem  ad  bonum, 
qua?  tamen  ex  peccato  originali  sequuntur  : nam  impedivis- 
sent opus  i’edemptionis,  dedecuissent  Christum,  et  repugnas- 
sent  perfectioni  scicntiffi  et  gratiae.  Non  assumpsit  2)  defectus 
personales,  qui  nascuntur  in  aliquibus  hominibus  ex  quibus- 
dam particularibus  causis,  ut  sunt  lepra,  caecitas,  et  genera- 
tim  omnes  morbi.  Nam  hujusmodi  defectus  oriuntur  quan- 
doque ex  culpa  hominis,  puta  ex  inordinato  victu ; quandoque 
ex  defectu  virtutis  formativa?;  quorum  neutrum  convenit 
Christo  : quia  ex  una  parte  caro  ejus  de  Spiritu  S.  concepta 
est,  qui,  cum  sit  infinita?  sapienti*  et  virtutis,  in  opere  suo 
deficere  non  potest;  ex  altera  vero,  ipse  Christus  nihil  inor- 
dinatum in  regimine  sua?  vita?  admisit.  8)  Assumpsit  autem 
tertii  generis  defectus,  eos,  qui  in  omnibus  hominibus  com- 
muniter inveniuntur  ex  peccato  primi  parentis,  nec  defectum 
scientiae  aut  gratiae  important,  ut  mors,  fames,  sitis  et  alia 
hujusmodi.  Non  tamen  hos  defectus  proprie  contraxit,  sed 
voluntarie  suscepit  : ratio  est,  quia  hujusmodi  defectus,  in 
praesenti  statu  natura?  laps*,  non  contrahuntur  nisi  ex  con- 
tracto peccato,  quo  Christus  penitus  caruit  (t). 

136.  Q.  An  Christus  assumpsit  necessitatem  subjacendi  his 
defectibus?  — R.  Christus  non  coactionis  necessitate  his  defe- 
ctibus subjacuit;  atque  adeo  nec  necessitate  absoluta;  sed  ea- 
tantum,  qua?  ex  materiae  seu  corporis  connaturali  imperfe- 
ctione oritur.  Ratio  est,  quia  Christus  voluntarie  hos  defectus 
assumpsit  : si  enim  voluisset,  potuisset  eos  impedire  virtute 
divina,  qua  pro  arbitrio  utebatur.  Corpus  tamen  Christi  per 
se  consideratum,  iis  defectibus  necessario  obnoxium  erat, 
qui  nullis  naturae  viribus  possunt  impediri.  Hanc  naturalem, 

(t)  S.  Thom.  3 p.  q.  t i.  — Suar.  t.  16,  disp.  52. 


GAP.  II.  DE  PROPRIETATIBUS  REDEMPTORIS.  52T 

defectuum  necessitatem  Dominus  libere  assumpsit.  Etenim,  ut 
dicit  Damascenus  : Beneplacito  dicinx  voluntatis  ^permittebatur 
carni  pati  et  operari  qux  propria  (i). 

137.  Q.  6®  An  in  Christo  fuit  fomes  peccati?  — Resp.  nega- 
tive. Notandum  est  fomitem  nihil  aliud  esse  nisi  inordinatam 
inclinationem,  non  tantum  appetitus  sensitivi,  {ut  quidam  vo- 
lunt,) sed  omnium  virium  animx,  qux  de  libertate  participant : 
ut  intellectus,  voluntatis,  imaginativx,  et  appetitus  sensitivi; 
inclinationem,  inquam,  ad  motus prxter  vel  contra  legem  ratio- 
nis; qux  inordinata  inclinatio  provenit  immediate  ex  privatione 
justitix  originalis,  mediate  vero  ex  peccato;  ut  patet  ex  Trid. 
sess.  5.  Unde  fomes  supra  vires  animae  nihil  addit,  nisi  hanc 
imperfectionem,  scilicet  posse  eas  vires  potentia  propinqua 
prxvenire  rationem,  et  moveri  contra  vel  prxter  ejus  dic  ta- 
men (2). 

138.  His  positis,  respondeo,  in  Christo  neque  fomitem 
neque  ullos  motus  fomitis  fuisse  : quod  est  fide  tenendum. 
Etenim  fomes  ejusque  motus  proveniunt  ex  peccato,  et  in- 
clinant ad  peccatum,  ut  docet  Trid.  sess.  5;  Christus  autem 
non  est  conceptus  in  peccato,  nec  ullam  inclinationem  ad 
peccatum  habuit,  ergo  fomitem  non  habuit.  Imo  nec  habere 
potuit  : quia  per  unionem  hypostaticam  hujusm.odi  defectus 
necessario  excluditur  tanquam  dedecens  personam  Verbi, 
ut  ex  sequenti  quaestione  patebit  (3). 

139.  Q.  7®  Qux  differentia  est  inter  impeccabilitatem  Christi, 
et  impeccabilitatem  - B . V.  Marix,  Apostolorum  et  Beatorum  in 
coelo? — R.  Impeccabilitas  Christi  i)  non  tantum  peccatum, 
sed  omnem  possibilitatem  peccandi  absolute  excludebat ; 
erat  enim  participatio  ipsius  impeccabilitatis  divinae.  Nam  2) 
fundabatur  non  tantum  in  gratia,  et  visione  beatifica  qua 
Christus  fruebatur;  sed  etiam,  et  principaliter,  in  ipsa  unione 
hypostatica  cum  persona  Verbi.  Si  enim  anima  Christi  pec- 

(Ij  S.  Thom.  ibici,  art.  2. 

(2)  Lessius,  !)e  htcarn.  q.  13,  art.  2.  — Cf.  Suarez.  Deincarn.  t.  16,  clisp. 
34  sect.  2.  — Sensu  restrictiore  fomes  a S.  Thoma  definitur : Inclinatio  sc/?- 
sualis  appetitus  in  id  quod  est  contra  rationem,  seu  : Resistentia  sensualis 
appetitus  ad  rationem.  Cf.  p.  5,  q.  13,  art.  2 ; q.  27,  art.  3.  — Cf.  supra, 
Tract.  De  Creat,  cap.  3,  art.  2,  cjuair.  17“  n.  268.  — ,3)  Lessius  ibid. 

casset,  persona  Verbi  peccatum  participasset ; quia  actiones 
sunt  suppositi  seu  personge  tanquam  principii  quod,  licet 
sint  naturge  tanquam  principii  quo. 

140.  Impeccabilitas  B.  V.  Marise  fundabatur  in  gratia,  qua 
praeventa  fuit  et  munita  a principio  vitae  suae  usque  ad  exitum; 
qua  fuit  praeservata  sicut  ab  originali  ita  ab  omni  etiam  vel 
levissima  actuali  labe,  atque  ab  ipso  fomite,  qui,  probabi- 
lius, non  tantum  ligatus  in  Deipara,  sed  penitus  exstinctus 
fuit  (i), 

141.  Impeccabilitas  Apostolorum  fundabatur  in  gratia,  per 
quam  confirmati  fuerunt  die  Pentecostes,  ne  peccarent  mor- 
taliter, manente  tamen  fomite  peccati,  ut  patet  ex  verbis 
Pauli  : Quis  me  liberabit  de  corpore  mortis  hujus.  Rom.  VII,  24 
et  prseced. 

142.  Impeccabilitas  Beatorum  in  coelo  fundatur  in  visione 
beatifica,  per  quam  ita  Deo,  summo  bono,  adhaerent  amando, 
ut  non  sint  liberi  ad  bonum  aliud  contra  Dei  voluntatem 
diligendum. 

143.  Q.  8®  Quid  de  externa  specie  corporis  Christi  dicendum 
est^l — R.  Hanc  quaestionem  Sacrae  Litterae  prorsus  neglexisse 
videntur,  cum  non  nisi  de  pulchritudine  Domini  interna, 
aut  de  corpore  claritatis,  per  transfigurationem  et  reforma- 
tionem corporis  humilitatis  ejus  effulgente,  loquantur.  Ex 
diversis  autem  Theologorum  sententiis  ea  probabilior  vi- 
detur, quae  statuit,  Christum  neque  deformem  fuisse,  neque 
mundanam  formae  elegantiam  assumpsisse ; sed  habitum 
corporis  induisse  plenum  dignitatis,  atque  in  omnibus  ita 
compositum , ut  internae  virtutis  et  sanctitatis  imaginem 
quamdam  et  quasi  speculum  exhiberet  (2). 

• 144.  Q.  9®  An  B.  Virgo  emisit  votum  perpetux  virginitatis? 
— R.  Affirmativa  gravissimorum  Patrum  sententia  est;  qua? 
neque  obscure  colligitur  ex  verbis  Virginis  ad  angelum  : 
Quomodo  fiet  istud,  quoniam  virum  non  cognosco?  Luc.  I.  (3). 

143.  Q.  10.  An  verum  exstitit  matrimonium  inter  Mariam 
et  Joseph?  R.  Tenendum  est  cum  S.  Thoma,  verum  fuisse 

(1)  Cf.  Su2iT.  De  Jjicaim.  part.  2,  disput  4,  sect.  5;S.  Thom.  p.  3,  q.  27, 
art  3.  — (2)  Cf.  Suarez,  De  Incani,  part.  I,  disput.  32,  sect.  2.  Item.Nice- 
phor.  Hist.  eccles.  1.  I,  cap.  ull.  — (^3)  Suar.  tom.  l7,disp.  6,  sect.  i,  2,  3. 

matrimonium  ; cui  nequaquam  obstabat  votum  perpetua?  vir- 
ginitatis, cum  matrimonium  in  jure  consistat  non  in  usu.  Sic 
potest  quispiam  habere  proprietatem  arboris,  licet  obstrictus 
voto  nunquam  de  fructibus  comedendi.  — Dicitur  autem  po- 
tius desponsatio  Marise  et  Joseph  quam  matrimonium^  quia 
sanctissimi  conjuges  vixerunt  instar  sponsorum.  — Rationes 
cur  Deus  Virginem  Matrem  voluerit  desponsatione  ligari, 
fuerunt  i)  ut  per  Joseph  Christi  genus  ex  Davide  innotesceret : 
2)  ut  Virginis  honori  consuleretur;  3)  ut  Joseph  esset  Jesu 
nutritius.  Virginis  Matris  solatium,  ejusque  castitatis  testis  et 
custos;  4)  addit  S.  Ignatius  martyr,  ut  Christi  nativitas  cela- 
retur diabolo,  dum  eum  putat  non  de  virgine  sed  de  uxore 
generatum  (i). 

ARTICULUS  in. 

DE  UTRIUSQUE  NATURA  IX  CHRISTO  NEXU. 

146.  Hactenus  demonstratum  est  duas  naturas  inesse  Chri- 
sto, divinam  et  humanam ; quonam  autem  nexu  hae  naturae, 
infinito  intervallo  distantes,  inter  se  copulatfe  sint,  jam  in- 
quirendum succedit. 

Quaestiones  praeviae. 

Propositio  I,  de  unione  hypostatica. 

- Propositio  W,  de  duplicis  natura:  distinctione. 

Propositio  IH,  de  duplici  voluntate  in  Christo. 

Quaestiones  de  hypostaticce  unionis  proprietatibus. 

QUESTIONES  PREVIE. 

1*  Quibusnam  modis  substarUio}  inter  se  uniri  possunt? — 2"  Quomodo 
duarum  naturarum  in  Christo  unionem  perperam  finxerunt  hmre- 
lici?  — 5®  Quomodo  eamdem  unionem  factam  esse  docet  veritas  ca- 
tholica? — 4“  Quomodo  natura  et  subsistentia  creatoe  inter  se  distin- 
guuntur? — 5®  Quid  est  natura  concrete  vel  abstracte  sumpta?  — 
0*  Quomodo  aliqua  persona  potest  esse  homo^  quin  sit  persona  hu- 
mana ? — 7*  Quo  pacto  Christus  hom%  est  et  tamen  persona  di- 
vina ? 

147.  QU^R.  1®  Quibusnam  modis  duse  suhstantix  inter  se 
uniri  possunt?  — R.  Unio  substantiarum  est  physica  vel  mo- 
ralis, accidentalis  vel  substantialis. 

(1)  S.  Hieron.  Comirient.  in  c.  I Matth. 

148.  Unio  physica  duarum  substantiarum  est  ea,  qua  ita 
junguntur,  ut  constituant  compositum  physicum;  seu  ea,  vi 
cujus  aliquid  physici  accedit  duabus  substantiis  : ex.gr.piiy- 
sica  est  unio  inter  vestem  et  vestitum,  templum  et  inhabitan- 
tem, instrumentum  et  motorem,  animam  et  corpus.  — Unio 
inoralis  est  ea,  qua  substanti®  ita  junguntur,  ut  morale  com- 
positum  constituant;  seu  illa,  vi  cujus  aliquid  non  physicum 
sed  morale,  duabus  substantiis  accedit : ex.gr.  unio  amicitiae 
per  atfectum,  inter  amicos;  unio  per  directionem  aut  impe- 
rium, inter  regemet  ministrum,  dominum  et  servum. 

149.  Unio  accidentalis  duarum  substantiarum  ea  est,  qua 
ita  junguntur  ut  constituant  compositum  accidentale ; i.  e. 
quod  substantiis  nihil  addit  nisi  accidentale;  cujus  proinde 
utraque  pars  propriam  subsistentiam  conservat : hujusmodi 
sunt  tria  illa  exempla  modo  citata,  sive  unionis  physic®,  sive 
unionis  moralis  — Unio  substantialis  duarum  substantiarum 
est  ea,  qua  ili®  substanti®  constituunt  compositum  substan- 
tiale; i.  e.  quodpr®ter  substantias  componentes  addit  aliquid 
substantiale.  Distinguitur  quadruplex  : integralis,  naturalis, 
subsistentialis  et  hypostatica. 

150.  Integralis  est,  quii  partes  materiales  vel  integrantes  in- 
ter se  coalescunt ; talis  est  unio  membrorum  cum  capite,  qua 
constituitur  corpus  integrum. 

151.  Naturalis,  qua  materi®  forma  substantialis  jungitur : 
sic  unitur  anima  corpori  ad  constituendam  naturam  huma- 
nam. 

152.  Subsistentialis,  qua  natura  et  subsistentia  connaturalis 
junguntur,  seu  qua  subsistens  constituitur  ; sic,  ex  natura 
humana  et  subsistentia  ejus  constituitur  humana  natura  sub- 
sistens, seu  suppositum  humanum. 

153.  Quarta  demum  substantialis  unio  concipi  potest,  qua, 
ex  una  parte  nuda  natura,  et  ex  altera  parte  natura  subsistens 
seu  persona,  conjunguntur  ita  ut  subsistentia  seu  persona- 
litas fiat  utrique  natur®  communis  : h®c  unio  dicitur  per- 
sonalis vel  hypostatica,  qu®  definiri  potest : Unio  qua  dux 
substantix,  quoad  naturam  completx,  conveniunt  sub  una 
subsistentia,  ita  ut  constituant  tantum  unum  suppositum,, 
unam  personam^ 

154.  Q.  2*^  Quomodo  duplicis  natur ee  in  Christo  unionem  per- 
peram explicaverunt  hxretici?  — R.  Triplex  praesertim  systema 
confictum  ab  haereticis  fuit  : Nestorianum,  Eutychianum, 
Monothelitarum. 

155.  Juxta  Nesforium,  duae  naturae  in  Christo  conjunctae 

sunt  unione  accidentali,  et  morali  (jvvu^uu),  seu  cujusdam 
habitudinis  (evuxns  inter  Verbum,  Filium  Dei,  et  Chri- 

stum, Filium  Mariae.  Verbum  scilicet  conjunctum  est  cum 
Christo  arctissimo  affectus  vinculo,  imo  inhabitavit  in  Christo 
{IvcUijcri^j)  tanquam  in  templo  suo,  ita  ut  Christus  esset  Deifer^ 

— Itaque  Nestorius  duas  in  Christo  personas  indu- 
cit, seu  duos  Christos,  alterum  Filium  Dei,  alterum  Filium 
Mariae  ; quam  propterea  non  OiorUov^  Deiparam,  sed  Xpia-rorLiov 
Christiparam  vocat.  Imo  in  sola  vocabuli  GtorLov  negatione, 
tota  impietatis  Nestorianae  vis  collecta  perspicitur;  sicut  antea 
tota  Ariana  perfidia  in  negatione  vocis  of^ooCno^ , consubstantialis , 
latebat.  — Fons  et  caput  impuri  dogmatis  fuit,  quod  Nesto- 
rius conjunctionem  duarum  naturarum  factam  esse  putavit, 
postquam  Christus  jam  formatus  esset  ut  homo  integer, 
humana  personalitate  completus,  i.  e.  ut  persona  humana. 
Hanc  porro  personam  existimabat  cum  Verbo  conjunctam 
esse,  non  unione  physica,  substantiali,  hypostatica;  sed  mo- 
rali, accidentali,  per  unitatem  affectus,  operationis  ac  digni- 
tatis qua  Christus  et  Verbum  unum  quid  dici  posset  reo  pene 
modo,  licet  nobiliori,  quo  justi  omnes  et  unum  cum  Deo,  et 
filii  Dei,  et  Dii  dicuntur. 

156.  Juxta  Eutycheten,  duae  naturae  conjunctae  sunt  unione 
physica  immediata,  per  quamdam  confusionem  utriusque 
formae  in  unam  tertiam.  Ante  unitionem  scilicet  fuerunt  duae 
natura3 ; at  illae  in  ipso  incarnationis  articulo  coaluerunt 
in  unam. 

157.  Juxta  Monothelitas,  duae  naturae  conjunctae  sunt  unione 
physica  mediata,  scilicet  mediante  hypostasi  Verbi ; ita  ta- 
men ut,  post  unitionem,  ambae  formae  non  undequaque 
distinctae  permanserint,  sed  elementum  humanum  partim, 
nempe  quoad  voluntatem  et  operationem,  absorptum  fuerit 
elemento  divino.  — Licet  non  una  fuerit  omnium  Monothe- 
litarum sententia,  ex  confessione  tamen  Macarii  in  Synodo 


TRACT.  VIII.  DE  INCARNATIONE. 


Vf,  et  epistola  Agathonis  Papae  satis  constat,  atque  contra 
Vasquezium  tenendum  est,  eos  dixisse,  neque  potentiam  ne- 
que actum  voluntatis  humanae  in  Christo  fuisse;  ita  ut  solam 
voluntatem  divinam  remansisse  assererent,  quae  animam 
immediate,  perque  animam  corpus  moveret  ad  actiones; 
^‘ssel-;’io  una  operatio,  a divina  voluntate  Verbi  tanquam 
fonte  profluens,  et  per  animam  corpusque  in  externum  opus 
se  effundens.  Quare  actiones  Christi  pravo  quodam  sensu  (i) 
vocabant  theandricas,  seu  Dei-viriles  : quasi  ex  divina  et  hu- 
mana natura  ita  procederent,  ut  divina  active,  humana  pas- 
sive se  haberet.  Hinc  etiam  aiebant  naturam  humanam  esse 
instrumentum  divinitatis,  sicut  corpus  nostrum  instrumen- 
tum est  animse  (2). 

108.  Q.  3®  Quomodo  eamdem  unionem  factam  esse  docet  veritas 

catholica?  — R.  Ecclesia  catholica'  definit,  duas  naturas  in 
Ehristo  unitas  esse  unione  hypostatica  pura ; ita  ut  nexus 
unitionis  divina?  natura*  cum  humana,  sit  divina  Verhi  per- 
sonalitas, seu  subsistentia,  : unde  hiec  unio  dicitur 

hypostatica. 

109.  Unio  hypostatica  in  Christo  spectata,  est  conjunctio 
qua  du3B  naturee,  divina  et  humana,  integrse,  inconfusee,  im- 
permixtae, ac  suis  proprietatibus  et  operationibus  praeditae  in  se 
permanentes,  subsistunt  in  una  divini  Verbi  persona  (3). 

160.  Q.  4®  Quomodo  natura  et  subsistentia  humanae  inter  se 
distinguuntur  (4)  ? — R.  In  homine  natura  distinguitur,  et  qui- 
dem realiter  (o)  a subsistentia  sua  creata  et  connaturali.  Na- 
tura humana  est  ipsum  principium  quo  activum,  id  est  radix 
et  subjectum  omnium  facultatum,  qufe  ad  hominis  specificam 
perfectionem  pertinent  Quod  si  consideretur,  non  tantum 
in  suis  constitutivis,  sed  in  tota  sua  integritate,  natura  non 
Hiodo  radix,  sed  etiam  actualis  omnium  humanarum  facul- 

•1)  Toncil.  Lateran.  sub  Martino  I,  an.  649,  can.  to. 

\'ij  Cf.  Lessius,  Delncarii.  q,  19,  art.  \.  — (5)  ('X  Suar.  t.  16,  disp.  8. 

(4  -Yid.  supra,  tract.  Ut  Deu,  c.  i.,  art.  i,  q.  5",  n.  69;  et  tract.  De  Trin., 
iiUiod  ,^'2,  iin  lO,  '2oseq(i. 

'o)  Scilicet  dislinctione  reali  minore,  sicut  res  distinguilur  a suo  modo, 
non  solum  negativo,  .sed,  juxta  probabiliorem  sententiam,  positivo.  Cf  su- 
pra, De  Trrnil  n.  25.50.  Item  Suar.  t.  16,  disp.  8,  sect.5;  Meiophys.  disp. 
34,  sect.  4.  Item  Lessius,  De  Incarn.  q.  2,  art.  3. 

tatum  complexus  est.  — Natura,  seu  substantia  humana,  vo- 
catur ({\xoq\xQ principium  eUciiwum^%e&  remotum,  actionum; 
ct  si  sumatur  in  abstracto,  vocatur  humanitas^  forma  meta- 
physica  hominis. 

161.  Licet  natura  sit  principium  facultatum  hominis,  et 
contineat  omnem  operandi  potentiam; non  tamen  potest  actu 
operari,  imo  ne  existere  quidem,  sine  subsis lentia. 

162.  Subsistentia,  seu  modus  subsistendi,  est  terminus  et 
ultimum  complementum  naturae  singularis,  quo  haec  consti- 
tuitur sui  juris,  et  adxquatum  principium  suarum  operatio- 
num. Natura  completa,  per  subsistentiam  connaturalem  ter- 
minata, vocatur  suppositum ; Qi  s\  intellectualis  natura  sit, 
etiam  persona.  Suppositum,  vel  persona,  appellatur  quoque 
principium  denominativuni,  attributivum  operationum,  prin- 
cipium quod  naturam  regit  ac  per  eam  operatur. 

163.  Subsistentia  hominis  non  est  pars  naturx  humanae, 
etiam  in  sua  singularitate  spectatae,  sed  est  requisita  i)  ut 
actu  existat  homo.  Sicut  fulcrum,  cui  innititur  vectis  moto- 
rius (/e  point  d’appui  d'un  levier), non  est  ejus  pars,  requiritur 
tamen  ut  sit  vere  vectis.  — Subsistentia  est  requisita  2)  ut 
natura  possit  operari  : sicut  manus  organum  musicum  pul- 
sans non  est  quidem  pars  organi  sonantis,  tamen  ut  organum 
sonare  possit,  requiritur  ut  pulsetur  manu  aliqua,  qucecum- 
que  illa  demum  sit,  sive  servilis  sive  regia. 

164.  Natura  itaque  a subsistentia,  tum  in  existendo  tum  in 
operando,  dependet,  ita  ut  nec  existere  possit,  nec  operari 
nisi  quatenus  subsistens  ; quare  operationes  tribuuntur  non 
naturae  tantum,  sed  naturae  subsistenti  seu  supposito,  juxta 
axioma  : Actiones  sunt  suppositorum.  ^ 

165.  Natura  singularis  accipi  potest,  seu  spectari,  vel  abs- 
tracte aut  m abstracto,  vel  concrete  aut  in  concreto.  Dicitur  in 
abstracto  spectari,  si  consideretur  secundum  se,  praescin- 
dendo a subsistentia  seu  personalitate,  qua  terminatur,  iii 
qua  subsistit.  — Dicitur  spectari  in  concreto,  si  consideretur 
directe  quidem,  seu,  ut  aiunt,  in  recto,  secundum  subsisten- 
tiam a qua  terminatur ; indirecte  vero,  et  in  obliquo,  secun- 
dum se.  Sic  ex.gr.  si  natura  humana  Christi  spectetur  in  suis 
elementis  et  proprietatibus  creatis,  non  attenta,  saltetn  di- 

personalitate  Verbi,  in  (jua  liaec  natura  subsistit,  con- 
sideratur in  absiracto.  Si  vero  directe  attendatur  personalitas 
illa  divina,  ipsa  vero  natura  tantum  indirecte  spectetur,  con- 
sid(*ratur  in  concreto. 

Ibb.  U.  b"  Quomodo  aliqua  persona  potest  esse  homo,  quin  sit 
persona  humana?  — U.  Persona  (i)  est  complexus  ex  natura 
intellectuali  completa  ac  singulari,  et  ex  subsistentia  qua 
terminatur  ; ita  tamen  ut  hoc  nomine  persona,  veniat  subsi- 
stentia in  recto,  natura  in  obliquo. 

167.  Persona  habens  naturam  humanam  dicitur  Aorno. — 
At  hic  sedulo  distinguendus  est  homo,  a supposito  humano  vel 
persona  humana.  Etenim  persona  humana  est  illa  quae  con- 
stat natura  humana  et  subsistentia  huic  connaturali;  seu, 
((ua3  habet^.naturam  humanam  terminatam  subsistentia  ejus- 
dem ordinis.  Atqui  non  est  absolute  necesse  ut  homo,  i.  e. 
persona  habens  naturam  humanam,  habeat  illam  terminatam 
subsistentia  connaturali ; sed  heri  potest  ut  habeat  termina- 
tam subsistentia  ordinis  superioris,  imo  divina.  Ergo  non  est 
absolute  necesse  ut  homo  sit  persona  humana;  sed  potest  esse 
persona  superior,  aut  etiam  divina.  , 

168.  Q.  7*^  Quo  pacto  Christus  est  verus  homo,  et  tamen  per- 
sona divina?  — K.  Uti  supra  {'i)  explicatum  est,  in  Deo  quo- 
que natura  a subsistentia , seu  personalitate,  non  quidem 
realiter,  sed  virtualiter  distinguitur.  Natura  enim  unica  est, 
subsistentia  vero  trina,  quai  in  concreto  spectata  tres  perso- 
nas SS.  Trinitatis,  realiter  inter  se  distinctas  constituit.  — Si 
personam  Verbi  spectemus,  hcec  per  eamdem  suam  divinam 
subsistentiam,  qua  sustentat  ac  regit  naturam  divinam,  as^ 
sumpsit,  i.  e.  attraxit ^d  se  (si  ita  loqui  fas  est)  primo  instanti 
Incarnationis,  naturam  humanam,  quam  simul  cuepit  susten- 
tare ac  regere.  Atque  ita  hanc  naturam  assumendo,  eo  ipso 
fecit  suam,  eamque  possidet  ut  propriam,  nunquam  dimit- 
tendam : et  ipsa  vicissim  natura  assumpta  personalitatem 
divinam  obtinet,  per  eam  terminatur,  in  ea  subsistit.  Hinc 
exsurgit  homo,  i.  e.  persona  naturam  humanam  habens,  quai 
tamen  non  est  persona  humana,  sed  divina, 

(1)  Ex  (liciis  supra  Do  Trinit,  n.  2o  seqq. 

{•i)  Tract.  Iu  Oeo  et  De  'irin.. 

PROPOSITIO  I. 

Unica  est  in  Christo  admittenda  eaque  divina  persona, 

169.  De  fide,  ut  ex  Symbolis  manifestum  est,  et  in  Concil. 
Eplies.  et  Chalcedon,  delinitum. 

170.  PROB.  1®  Scriptura.  Unica  eaque  divina  persona  agno- 
sci debet,  si  una  eademque  persona  divina,  scilicet  Verbum, 
exhibetur  agens  in  natura  divina  seque  ac  in  humana ; id  est, 
si  uni  eidemque  divina?  persona?  tribuuntur  qu^e  in  utraqiie 
natura  gesta  sunt;  atqui  hoc  in  Christo  Scripturse  exhibent; 
ergo  in  Christo  unica,  eaque  divina  persona  agnoscenda 
est.  Prob.  min.  Apostolus  ita  de  Christo  scribit  : Qui  cum  in 
forma  Dei  esset, non  rapinam  arbitratus  est  esse  se  aequalem  Deo; 
sed  semetipsum  exinanivit,  formam  servi  accipiens,  in  similitu- 
dinem hominum  factus,  etjiab itu  mventus  ut  homo.  Philipp.  II, 
6 seqq. 

•171.  2%Traditione.  S.  Ignatius  : Unus  medicus  est,  carnalis 

et  spiritualis,  factus  et  noti  factus,  in  carne  genitus  Deus 

et  ex  Maria  et  ex  Deo,  primo  passibilis  et  tunc  impassibilis, 
Jesus  Christus  Dominus  noster.  Epist.  ad  Ephes.  cap.  7. 

172.  S.  Augustinus,  in  Enchiridio,  cap.  36,  ante  exortam 
Nestorianam  hseresim  scribebat  : Christus  Jesus,  Dei  Filius, 
est  et  Deus  et  homo.  Deus,  quia  Dei  Verbum.  Deus  enim  erat 
Verbum ; homo  autem,  quia  in  unitatem  personx  accessit  Verbo 
anima  rationalis  et  caro. 

173.  3<’  Ratione  theol.  Si  duplex  in  Christo  persona,  quod 
Nestoriani  contendunt,  quacumque  demum  unione  acciden- 
tali conjuncta  poneretur,  sequerentur  consectaria  toti  Evan- 
gelio  contraria.  Nam  in  illa  hypothesi,  jam  -non  unus  sed 
duplex  foret  Christus;  actumque^^esset  de  ejus  divinitate,  de 
Incarnationis  mysterio,  atque  adeo  de  oeconomia  redem- 
ptionis. 

174.  Deinde,  idem  Christus  dicitur  Deus  et  homo ; atqui 
hoc  dici  non  potest,  nisi  unio  hypostatica  naturae  humanae 
cum  persona  Verbi  existere  supponatur.  Fieri  enim  nequit, 
ut  duae  natura?  seu  form«  de  se  invicem  praedicentur  in  con- 
creto, nisi  in  subsistentia  uniantur,  ita  ut  unum  suppositum 

constituant;  quandoquidem  forma  in  concreto  enuntiata  desi- 
gnat suppositum.  Sic  dicere  possum  ; iste  homo  est  vestitus, 
iste  vestitus  est  homo  ; non  vero  : ista  vestis  est  homo;  quia 
vestis  et  homo  sunt  duo  supposita  distincta.  — Similiter  de 
propheta,  cui  Spiritus  sanctus  inhabitando  moraliter  unitus 
est,  dicere  quidem  possum  : hic  propheta  est  homo;  et  : 
hic  propheta  est  Deo  plenus;  nequaquam  vero  : hic  pro- 
pheta est  simul  homo  et  Deus.  Quare,  cum  idem  Christus, 
omni  proprietate  verborum,  et  homo  dicatur  et  Deus,  divi- 
nam humanamque  naturam  in  una  sua  divina  subsistentia 
conjunctas  habeat  necesse  est. 

PROPOSITIO  II. 

Natura  divina  et  humana,  per  unitionem  in  persona  Verbi,  non 
coaluerunt  in  unam;  sed  utraque  post  unitionem  inconfusa, 
impermixta  et  integra  permansit. 

175.  De  fide,  ex  definit.  Chalced.,  imo  ex  Symbolo  Nicaeno, 
ubi  naturae  Christi  divina  et* humana  describuntur. 

176.  Dicitur  utraque  natura  post  unitionem  permansisse 
inconfusa,  impermixta  et  integra,  ut  excludantur  variae  hypo- 
theses  Monophysitarum’.  Ex  duabus  enim  naturis  unam  fa- 
ctam esse  contendebant,  alii  per  quamdam  commixtionem, 
alii  per  alterutrius  consumptionem  et  mutationem  in  alte- 
ram, alii  per  duarum  naturarum  exstinctionem  et  conversio- 
nem in  tertiam;  alii  demum  per  coalitionem,  seu  composi- 
tionem duarum  naturarum  in  unam.  Haec  autem  omnia 
contradicunt  catholico  dogmati. 

177.  PROB.  1®  Ex  supra  demonstratis.  Demonstratum  est 
Christo  inesse  naturam  divinam  et  simul  humanam  perfe- 
ctas ; ergo  utraque  natura  post  unitionem  mansit  integra. 

178.  2®  Scripturx  de  uno  Christo  affirmant  proprietates 
divinas,  qua3  non  nisi  divinae  naturae,  et  humanas,  quae  non 
nisi  humanae  conveniunt;  ergo  implicite  affirmant  utramque 
naturam  Christo  post  unitionem  inesse.  Proh,  anteced.  Ex 
una  parte  Christum  Deum  dicunt  ab  aeterno  genitum,  aequa- 
lem Deo,  unum  cum  Patre;  ex  altera,  genitum  ex  semine 
David,  factum  ex  muliere.  Patre  minorem;  ergo  Scripturae 

uni  Christo  proprietates  divinas  et  humanas,  ac  proin  impli- 
cite utramque  distinctirn  naturam  inesse  affirmant. 

179.  3®  Si  est  una  tantummodo  natura  in  Christo,  ea  vel 
divina  est,  vel  humana,  vel  neutra,  vel  divina  simul  et  hu- 
mana. Si  sola  est  natura  divina,  Christus  non  est  homo;  si 
sola  humana,  non  est  Deus;  si  neu'ra,  nec  homo  est  nec 
Deus;  si  divina  simul  et  humana,  talis  natura  nec  Dei  est, 
{quippe  qui  nihil  humani  vel  creati  compatitur,)  nec  homi- 
nis : et  sic  Christus  nec  consubstantialis  Patri  aeterno  esset 
nec  matri  temporali.  Ergo  dua3  distinctee  naturae  in  Christo 
admittendae  sunt. 

iSO.OBJic.  Sunt  inter  veteres  Patres  qui  divinitatis  cumhu- 
manitate  conjunctionem  appellant  mixtionem^  conversionem  ; 
imo  S.  Gregorius  Nyssenus  (i)  dicit,  carnem  divinitati  com- 
mixtam hac  mixtione  divinitatis  participasse  virtutem,  eo  fere 
modo,  inquit,  quo,  si  aceti  gutta  in  oceanum  projiciatur,  ipsa 
per  hanc  mixtionem  fit  mare,  suamque  amittit  qualitatem  na- 
turalem. Ergo. 

181.  Resp.  Dist.  antec.  Dicitur  mixtio  quidem,  sed  talis,  ut 
integrge  permaneant  utriusque  naturse  projnnetates,  cotic.;  ut 
hai  destruantur,  neg. 

18:2.  Patres,  ut  duarum  naturarun^  in  Christo  intimam 
unionem  exprimerent,  eam  appellabant  mixtionem  : quatenus 
scilicet  mixtio  plura  elementa  conjungit,  non  vero  quatenus 
conjnngendo  confundit  (2). — S.  Gregorius  Nyssenus  dicit  na- 
turam humanam  divinitatis  participasse  virtutem ; ita  tamen, 
ut  salva  permaneret  et  integra  natura  humana.  Hoc  et  ipse 
S.  Pater  declarat,  idque  patet  ex  scopo  quem  sibi  proposuit. 
Ostendere  enim  voluit  humanae  naturae  praestantiam,  et  splen- 
dorem quem  obtinuit  ex  tam  arcto  cum  divinitate  consortio, 
quo  tota  in  potioris,  nempe  divinae  natura?,  censum  translata 
sit,  iis  duntaxat  reservatis,  quae  humanitatis  propria  sunt 
eique  congruenter  annexa ; qui  status  maxime  post  Christi 
resurrectionem  obtigit.  Ad  hunc  porro  infinitum  excellentiae 
et  dignitatis  splendorem,  qui  ex  divina  natura  in  hanc  infe- 
riorem redundat,  aliqua  ratione  adumbrandum,  diversis  si- 

(1)Orat.  IV,  contra  Eunomium,  ei  ad  Theophiluin. 

(ij  Cf.  Suarez,  tom.  16,  clisp.  17,  sect.  3 et  4. 

militudinibus  PP.  usi  sunt.  Alii  enim  ferri  igniti,  alii  aeris 
luce  perfusi,  alii  superexcedentis  luminis  quo  lumen  minus 
evanescere  videtur,  similitudinem  protulerunt.  S.  Gregorius 
Nyss.  vero  usus  est  ad  eumdem  finem  similitudine  guttulae 
aceti  in  mare  projectae,  qua  adeo  Eutychiani  abusi  sunt.Nam- 
nne,  ut  Anastasius  Sinaita  in  Odego  Gap.  13,  apposite  in  hanc 
rem  scribit, Gregorius  mentionem  fecit  pelagi  et  aceti, 
non  ut  res  ipsas  confunderet,  sed  ut  exemplo  aliquo  tenuitatem 
et  parcitatem  nostrx  naturx,  cum  infinito  et  incomprehenso  illo 
divinitatis  pelago  compar atx,  demonstraret.  Caeterum  in  hac 
ipsa  Oratione  4 contra  Eunom.,  S.  Gregorius  seipsum  expli- 
cans immediate  subdit  : Carnis  tamen  et  divinitatis  proprieta- 
tum inconfusa  permanet  contemplatio. 

PROPOSITIO  III. 

Dux  sunt  in  Christo  naturales  operatioyies  et  voluntates, 
indivisx  et  inconfusx. 

183.  De  fide,  ut  patet  ex  definitione  Synodi  oecumenicie  VI, 
in  qua  dicunt  Patres  : Et  duas  naturales  voluntates  in  eo  [Chri- 
sto], et  duas  naturales  operationes,  indivise,  inconvertibihter, 
inseparabiliter, inconfuse,  secundum  sanctorum  Patruin  doctri- 
nam adxque  prxdicamus. 

184.  Dicitur  in  propositione,  dux  operationes  et  voluntates 
naturales  ; h.  e.  duae  operationes  procedentes  ex  utraque  na- 
tura tanquam  principio  quo,  ita  ut  alterae  sint  a divina  na- 
tura elicitcc,  ac  proin  formaliter  divinae;  alterae  a natura 
humana,  ac  proin  formaliter  humanae,  et,  quantum  ad  sub- 
stantiam actuum,  similes  nostris;  — item  du«  voluntates, 
quarum  altera  propria  est  divinae  naturae  : altera  vero  pro- 
pria naturae  humanae,  ab  eaque  ut  fonte  dimanans.  Quare  di- 
citur quoque  inconfusx,  respectu  nempe  utriusque  distinctae 
naturae  : ut  indicetur  utramque,  tanquam  duplex  prmci/uum 
quo,  actus  quoque  duplicis  et  diversi  ordinis  elicere  : utram- 
que voluntate  sua  propria  et  connaturali  pollere. 

183.  Notandum  est  voluntatem  humanam  distingui  dupli- 
cem : alteram  improprie  dictam,  vel  voluntatem  sensualitatis, 
quae  nihil  est  aliud  quam  appetitus  sensitivus;  alteram  pro- 
prie dictam,  vel  voluntatem  rationis,  quae  idem  est  ac  appe- 

titiis  rationalis. — Porro  voluntas  proprie  dicta  accipi  potest 
pro  potentia  vel  pro  actu.  Si  accipitur  pro  potentia,  unica 
tantum  voluntas  humana  proprie  dicta  in  Christo  fuit,  sicut 
et  in  nobis  ; si  pro  actu,  duae  fuerunt  in  Christo  voluntates 
humanje,  i.  e.  duo  genera  actuum  voluntatis:  nimirum  i)  vo- 
luntas naturalis,  seu  ut  natura,  quae  voluntas  inefficax  est,  ac 
potius  velleitas  dicenda;  consistitque  in  simplici  complacen- 
tia vel  displicentia,  qui  in  nobis  sunt  actus  indeliberati  et 
necessarii.  2)  Voluntas  rationalis,  seu  ut  ratio,  quae  efficax,  ac 
vera,  vel  volilio  est,  et  in  electione  consistit.  Priore,  h.  e.  vo- 
luntate naturali.  Dominus  refugiebat  mortem ; altera,  h.  e.  vo- 
luntate rationali,  mori  volebat,  et  in  omnibus  voluntati  Patris 
obsequebatur. 

186.  PROB.  I.  PARS.  Duae  sunt  operationes.  Scriptura  tribuit 
Christo  operationes  modo  divinas,  ut  miracula  proprio  no- 
mine patrata,  remissionem  peccatorum,  vitae  aeternae  largi- 
tionem; et  modo  humanas,  ut  esurire,  sitire,  lassari,  lacry- 
mari,  pati,  vulnerari  ac  mori ; ergo  Christus  duas  distinctas 
operationes  habuit. 

187.  II  PARS.  Duae  voluntates.  1®  Ex  dictis  sequitur  utram- 
que naturam  suas  proprias  habuisse  operationes,  ac  proin 
facultates  : atqui  volitio  humana  est  operatio  propria  naturae 
humanae;  et  ejus  facultas,  seu  principium  immediate  eliciti- 
vum,  est  voluntas  humana  : — item,  volitio  divina  est  opera- 
tio propria  naturae  divinae,  et  ejus  principium  est  voluntas 
divina  : ergo  ex  dictis  sequitur,  in  Christo  esse  duplicem  et 
distinctam  tum  volitionem  tum  voluntatem,  divinam  nempe, 
et  humanam. 

188.  2®  Patet  ex  factis  : Pater  mi,  si  possibile  est,  transeat  a me 
calix  iste:  verumtamen,  non  sicut  ego  volo,  sed  sicut  tu.  Matth. 
XXVI,  39;  vel  ut  Luc.  XXII,  42  : Non  mea  voluntas,  sed  tua 
fiat.  Sensus  scilicet  orationis  Christi,  hisce  verbis  aequivalen- 
tibus  explicari  potest  : Pater,  peto  a te,  voluntate  humana, 
RATIONALI  et  efficaci,  ut  fiat,  non  mea  inclinatio,  seu  voluntas 
HUMANA  NATURALIS,  quac  desiderio  inefficaci  deprecatur  mortem ; 
sed  tua.  Pater,  voluntas  divina  fiat.  Ergo  erat  in  Christo  vo- 
luntas humana,  et  quidem  tum  naturalis  tum  rationalis  (i). 

(l)Suar.  tom.  16,  disp.  4elD;  item  disp.  37. 

QU,f:STIONES 

1“  Qutnnam  sunt  hypostatica!  unionis  proprietates?  — 2“  An  Christus^ 
cum  non  habeat  subsistentiam  humanam,  dici  potest  habere  huma- 
nitatem completam?  - 5°  An  Verbum,  uniendo  sibi  substantialiter 
humanitatem,  nullam  subiit  mutationem?  — 4*  An  nullo  sensu  unio 
Verbi  cum  humanitate  dici  potest  accidentalis  ? — 5®  Quomodo 
Oirisli  operationes  distinguuntur? 

189.  QUiER.  sunthypostalicx  unionis  proprietates? 

— R.  Ex  definitione  unionis  hypostaticae  supra  {lositae  (t) 
sequitur  i)  conjunctionem  duarum  naturarum  factam  esse 
mediate  inter  se,, immediate  vero  in  personalitate  Verbi.  2)  Ver- 
bum in  Virginis  uterum  descendisse,  ratione  prius  quam 
tieret  homo  ; sicut  intingitur  lana  alba  in  purpuram,  ratione 
prius  quam  coloretur.  H)  Subsistentiam  sive  personalitatem 
Verbi,  respectu  humanitatis  non  se  habere  instar  subjecti, 
quod  eam  sustentet  velut  formam  suam,  sive  substantialem 
sive  accidentalem,  a qua  scilicet  personalitas  illa  determi- 
netur et  perficiatur  ; neque  etiam  instar  formae,  quae  ab  hu- 
manitate sustineatur  et  aliquo  modo  compleatur  : sed  instar 
termini,  a cujus  intima  unione  natura  humana  in  existendo 
et  operando  dependet.  4)  Personam^  Verbi  operari  ut  princi  • 
pium  quod  in  utraque  natura,  tanquam  sibi  propria;  utram- 
que autem  naturam,  ut  principium  quo,  exerere  propnios 
actus  realiter  distinctos. 

d90.  5)  Demum  sequitur,  unionem  naturae  humanae  cum 
personalitate  divina  in  Christo,  dilferre  multum  ab  unione 
naturae  humanae  cum  personalitate  connaturali  in  aliis  ho- 
minibus. Nam  a)  posterior  unio  est  naturalis,  i.  e.  per  se 
debita  naturae  ; prior  vero  unio  est  supernaturalis  omnino  et 
indebita,  h)  Illa  versatur  inter  res  distinctas  (2)  tantum  di- 
stinctione reali  minore,  scilicet  inter  rem  et  modum ; altera 
vero,  inter  naturam  creatam  et  Verbum  divinum,  qua3  sunt 
res  inter  se  distinctae  distinctione  majore,  licet  substantia- 
liter conjunctae,  c)  Priore  unione  natura  perficitur  per  sub- 
sistentiam a qua  terminatur,  et  ipsa  vicissim  subsistentia  a 

(1)  N.  159.  — (2)  Cf.  supra,  Tract  V,  de  Deo  divinisqve  attributis,  n. 
64,  65. 

natura  pendet,  et  consequenter  ab  illa  in  suo  genere  perfi- 
citur; in  posteriore  vero  unione,  natura  quidem  humana 
perficitur  per  subsistentiam  divinam,  at  ab  illa  suo  modo 
pendet  : subsistentia  autem  divina  per  naturam  humanam 
nihil  omnino  in  se  perficitur  (i). 

191.  Q.  2°  Ali  Christus,  cum  non  habeat  subsistentiam  huma- 
nam, dici  potest  habere  humanitatem  completam? — Resp.  atlir- 
mative.  Nam  humanitas  completa  dicitur,  quum  instructa 
est  omnibus  eam  complentibus  in  ratione  naturae;  atqui 
Christus  habet  humanitatem  iis  omnibus  instructam.  Nec 
obstat  carentia  subsistentiae  humanae,  seu  connaturalis  : nam 
haec  non  complet  humanitatem  in  ratione  naturae,  sed  in 
ratione  connaturaliter  seu  humanitus  subsistentis;  ergo 
Christus  habet  naturam  humanam  completam,  licet  non  coa- 
naturaliter  subsistentem.  Quare  dicendus  est  perfectus  homo, 
cum  sit  persona  habens  perfectam  naturam  humanam.  Ex  eo 
autem  quod  non  habet  subsistentiam  connaturalem,  sequitur 
tantum  eum  non  esse  personam  humanam. — Nec  dicas  : Sal- 
tem Christo  deest  aliquod  complementum,  aliqua  perfectio, 
quffi  nobis  inest,  i.  e.  personalitas  humana;  nam  respondeo  : 
Deest  formali  ter,  conc.;  eminenter,  neg.;  suppletur  enim  per 
subsistentiam  divinam. 

192.  Q.  3®  An  Verbum  per  Incarnationem  ullam  subiit  muta- 
tionem?— Resp.  negative.  Quando  enim  Verbum  naturam  hu- 
manam, tota  SS.  Trinitate  eam  illi  uniente,  ad  suam  perso- 
nalitatem assumpsit,  nihil  novi  in  se  ipso  accepit,  quo 
perficiatur,  compleatur  vel  imminuatur;  sed  potius  aliquid 
novi  suscepit  humanitas,  i.  e.  modum  unionis  cum  Verbo  : 
qua  unione  stante,  maxime  perficitur  a Verbo,  utpote  per 
divinam  ejus  subsistentiam  terminata,  fulta,  atque  infinite 
dignificata ; ita  ut  tota  mutatio  penes  humanitatem  contige- 
rit. H^ec  nempe  veluti  est  insita  Verbo,  exaltata,  illustrata 
Verbo,  sicut  solis  lumine  illustratur  crystallum.  Nullam  au- 
tem in  Verbum  exercet  causalitatem,  sive  materialem,  sive 
formalem  : cum  illud  minime  informet,  nec  ab  eo  informe- 
tur, sed  simpliciter  ab  eo  terminetur  ad  subsistendum.  Est 

(1)  Cf.  Suar.  t.  16,  disp,  8,  sect.  2.-  Lessius,  De  div.  perfect.  1. 12,  c.  6, 
n.  22. 

itaque  Verbum  tantum  purus  unionis  terminus,  quia  tota 
unio  realiter  inest  humanitati  ut  ejusdem  unionis  subjecto, 
quod  proinde  mutatur  et  perficitur,  dum  constituitur  termi- 
natum hypostatice  a persona  Verbi. 

193.  Q.  4®  An  nullo  sensu  unio  Verbi  cum  humanitale  dici 
potest  accidentalis?  — R.  Potest  accidentalis  dici  sensu  logico, 
i.  e.  prout  accidentale  opponitur  essentiali:  nequaquam  vero 
sensu  physico,  i.  e.  prout  accidentale  opponitur  substantiali. 
Scilicet  loquendo  logice,  dicere  possum  advenisse  humani- 
tatem Verbo  accidentaliter  : quia  humanitas  non  est  de  essen- 
tia Verbi ; loquendo,  autem  physice,  dicenda  est  humanitas 
advenisse  Verbo  substantialiter  : quia  illi  advenit  mediante 
unione  substantiali  (i). 

194.  Q.  5®  Quomodo  Christi  operationes  distinguuntur?  — 
R.  Theologi  triplex  operationum  genus  in  Christo  distin- 
guunt : i)  earum  quae  solius  Dei  sunt  propriae,  ut  mundi 
creatio  et  conservatio  : 2)  earum  quae  soli  naturae  humanae 
conveniunt,  ut  edere,  bibere,  pati,  mori;  3)  earum  quae 
mixt*  quodammodo  sunt  ex  utraque  natura,  ut  quando 
Christus  puellam  manu  apprehendens  suscitavit,  Matth. 
IX,  2o;  contactus  enim  erat  naturae  humanae,  miraculum  vero 
divinae.  — Porro  omnes  Christi  operationes  quae  non  sunt 
mere  divinae,  i.  e.  non  tantum  operationes  tertii  sed  etiam 
secundi  generis,  theandricse,  seu  Dei-viriles  merito  vocantur. 
Etenim  sunt  Dei,  quia  procedunt  a persona  divina  ut  prin- 
cipio quod,  i.  e.  attributionis  : sunt  viriles,  quia  eliciuntur 
humana  natura  tanquam  principio  quo,  i.  e.  elicitivo,  saltem 
partiali  (2). 

ARTICULUS  IV. 

DE  CHRISTI  PERSONA  IN  CONCRETO. 

19o.  Hactenus  Incarnationis  mysterium  per  partes  conside- 
ravimus; jam  sequitur  ut  totum  illud  divinum  et  ineffabile 
compositum,  quem  vocamus  Christum,  Verbum  scilicet 
incarnatum,  in  concreto  consideremus;  atque  ita  discamus 

(1)  Cf.  supra,  qusest.  prsev.  Q.  1®,  n.  149.  — (2)  Cf.  S.  Tli  p.  3,  q.  19,  a 2. 

^quomodo  humanitas  assumpta  a Verbo  divino,  vere  divini- 
tatem participet. 

Propositio  I,  de  idiomatum  communicatione. 

Propositio  II,  de  filiatione  naturali. 

Propositio  III,  de  matemitate  divina  Marice. 

Quaestiones. 

PROPOSITIO  I. 

Admittenda  est  in  Christo  idiomatum  communicatio  in  concreto, 
nequaquam  vero  in  abstracto. 

196.  Ad  fidem  spectat,  cum  fluat  ex  dogmate  unionis  hypo- 
staticte,  et  supponatur  in  Symbolis,  praedicantibus  eumdem 
Christum  esse  Filium  Dei  ante  omnia  saecula  genitum,  et  na- 
tum ex  Maria,  passum  ac  mortuum. 

197.  Idioma  hic  Theologis  idem  est  diC,  proprietas,  vel  potius 

proprietas  quatenus  praedicata,  seu  praedicatum.  Communi- 
catio idiomatum,  graece  mutua  communicatio,  est  pro- 

prietatum seu  attributorum  divinorum  et  humanorum  mutua 
praedicatio,  ratione  identitatis  personae,  quae  simul  Deus  est 
•et  homo.  In  eo  consistit,  ut  proprietates  divinae  naturae  attri- 
buantur Christo  homini;  et  vicissim  proprietates  humanae 
naturae  attribuantur  Christo  Deo. 

198.  Dicitur  hanc  vicissitudinariam  praedicationem  recte 
fieri  in  concreto;  i.  e.  in  recto  de  persona  et  simul  in  obliquo 
de  natura;  v.  g.  Hic  homo  est  Deus,  hic  Deus  est  homo;  ita  ut 
sensus  sit  : haec  persona,  habens  hanc  naturam  humanam,  est 
Deus  : et  vicissim  : haec  persona,  habens  naturam  divinam,  est 
homo.  — Non  vero  in  abstracto  : i.  e.  in  recto  de  natura,  in 
obliquo  de  persona,  ex.  gr.  Haec  humanitas  est  immensa,  divi- 
nitas est  passa;  ita  ut  sensus  sit  : haec  natura  humana,  quae 
unitur  Verbo  est  immensa;  divinitas,  quae  hypostatice  unitur 
.naturae  humanae,  est  passa. 

199.  PROB.  I PARS,  in  concreto.  Hanc  idiomatum  commu- 
nicationem Scripturae  et  PP.  exhibent.  1°  In  Actibus  Apo- 
stolorum dicit  Petrus,  Jesum  auctorem  vitae  a Judaeis  interfe- 
ctum. III,  15. 

200.  2«  Gregor.  Nyssenus  : Propter  exactam  assumptx  carnis 
assumentisque  divinitatis  unitatem,  mutuo  nomina  permutan- 

tur,  ut  quod  humanum  est  divino ^ quod  divinum  est  humano 
nuncupetur.  Epist.  ad  Theophil. 

201.  3”  Ratione  theologica.  Ex  unione  hypostatica  sequitur, 
utraiiKfue  naturam  cum  suis  proprietatibus  esse  propriam 
ejusdem  personae  Verbi ; ergo  de  eadem  persona,  quae  sunt 
divinitatis  et  quae  sunt  humanitatis,  eodem  jure  praedicari 
possunt;  ergo  proprietates,  modo  considerentur  ut  unitae 
Verbo,  h.  e.  in  concreto,  praedicari  possunt  et  debent  de 
persona  illa  quem  vocamus  Christum , quocumque  eum 
nomine  designemus,  sive  innuente  proprietates  divinas  sive 
humanas.  Hoc  enim  modo  loquendi  nihil  aliud  praestamus, 
nisi  quod  personae  Christi  proprietates  attribuimus  quas  vere 
possidet. 

202.  II  PARS.  In  abstracto  autem  non  licet  hujusmodi  nomi- 
num permutatione  uti,  seu  de  divinitate  praedicare  quae  hu- 
mana sunt,  et  vicissim;  hoc  enim  esset  alicui  formae  tribuere 
proprietates,  quas  reapse  non  habet  nec  habere  potest;  hoc 
esset  confundere  naturas  et  incidere  in  Eutychianismum. 

203.  Notandum.  1*  Coram  simplicioribus  ac  rudibus  caute 
utendum  est  iis  locutionibus,  quae,  licet  verae  sint,  tamen 
offensioni  esse  possent ; et  ideo  utile  est  adjungere  determi- 
nationem explicitam,  v.  g.  Filius  Dei  est  corporeus,  passus 
est,  secundum  humanam  naturam^  non  secundum  divinam. 

204.  2®  Non  sunt  negandae  in  concreto  proprietates  alter- 
utrius naturae,  nisi  mentione  hujus  adjecta;  v.  g.  si  dicas  : 
Deus  passus  non  est,  adde  : secundum  divinitatem ; quia  negatio 
est  malignantis  naturae,  et  nisi  coarctetur  ejus  sensus,  remo- 
vet praedicatum  a subjecto  sub  omni  respectu. 

205.  3°  Ex  secunda  parte  Propositionis  patet,  quomodo 
Protestantes  ii  qui  Ubiquistx  dicuntur,  eo  quod  Christi  hu- 
manitati ubiquitatem  tribuunt,  in  Eutychianam  haeresim 
incidant.  — Ut  illam  ubiquitatem,  seu  immensitatem  pro- 
bent, hoc  utuntur  argumento  : Humanitas  est  inseparabiliter 
unita  Verbo;  atqui  Verbum  est  ubique;  ergo  et  humanitas. 
Despondetur  autem  : Dist.  min.  Verbum  ubique  est  unitum 
humanitati,  conc.;  ubique  est  in  et  cum  sua  humanitate,  seu, 
ubicumque  est  Verbum  ibi  est  humanitas  ei  unita,  neg.  Sci- 
Jicet  humanitas  est  unita  naturae  divinae  et  quidem  toti,  sed 

inadxquate,  et  prout  fert  humanae  limitationis  conditio.  Non 
aliter,  dum  sol  sua  luce  crystallum  pervadit,  ubicumque  est 
crystallum  ibi  est  lux,  non  vero  contra. 

PROPOSITIO  II. 

Jesus  Christus  est  Filius  Dei  naturalis,  non  autem  adoptivus. 

206.  De  fide,  ex  defin.  Concilii  Francofordiensis,  appro- 

bata a Rom.  Pontifice  Adriano  I;  qua  Christus,  in  utraque 
natura  subsistens,  declaratur  Dei  proprius  et  naturalis, 

nequaquam  adoptivus. 

207.  Propositio  considerat  Christum  in  concreto,  prout 
est  hic  homo,  eumque  statuit  esse  Filium  naturalem  Dei;  et 
hoc  est  de  Fide.  Quod  si  natura  humana  in  abstracto  conci- 
piatur, et  ut  distincta  a persona  Verbi  in  qua  subsistit,  an  ita 
possit  dici  adoptata,  quaestio  est  otiosa  quidem,  ut  videtur,  et 
aleae  plena,  attamen  Fidem  non  afficiens.  — Propositio  diri- 
gitur contra  Adoptianos  saeculi  VIII,  qui  naturam  Christi 
humanam  in  concreto,  seu  Christum  ut  hic  homo  est,  dice- 
bant esse  adoptivum. 

208.  Quaestio  hic  occurrit  de  filiatione  naturali  et  ado- 
ptiva, quid  sint,  et  quomodo  distinguantur? 

209.  Filiatio  est  relatio  filii  ad  parentem. 

210.  Filiatio  adoptiva  t\indaitm'  in  adoptione,  quae  est  as- 
sumptio  personae  extraneae  in  propriam  haereditatem. 

211.  Filiatio  naturalis  fundatur  in  naturali  generatione,  et 
definiri  potest  : Relatio  personae  unius  ad  alteram  personam,  a 
qua  genita  est.  Oritur  ex  generatione  passiva,  et  afficit  perso- 
nam. 

212.  Scilicet  generatio  (l)  tribuendo  naturam  subjecto, 
terminatur  ad  suppositum  seu  personam,  et  huic  relationem 
filiationis  imprimit.  Etenim  posita  aliqua  generatione,  verum 
est  aeternumque  verum  erit,  personam  genitam  a generante 
suam  naturam  traxisse,  quod  relationem  filiationis  constituit. 
— Hinc  sequitur,  omni  generationi  respondere  filiationem  ; et 
si  duplex  fuerit  uni  personae  generatio,  duplicem  quoque  ei 
filiationem  inhaerere.  Unde  Verbum  incarnatum  duplicem 

U)  Cf.  Perrone,  De  Incarnat.  n.  578.  Item  supra,  tract.  De  Tnnit.  n.  41. 

46. 

filiationem  habet  : est  enim  simul  Filius  Dei  Patris  ratione 
generationis  aBternie,  et  Filius  Mariae  ratione  generationis  in 
tempore. 

213.  Pielatio  tiliationis  ita  inhaeret  personalitati,  ut  per 
eam  in  naturam  totumque  suppositum  redundet  ac  diffunda- 
tur; adeo  ut,  si  suppositum  complectatur  naturam  duplicem, 
filiatio  in  utramque  derivetur.  Quare  unigenitus  Dei  Filius, 
assumendo  hypostatice  humanitatem,  huic  communicavit, 
una  cum  subsistentia,  inhaerentem  subsistentiae  filiationem; 
unde  in  totum  ejus  suppositum  dimanavit  filiatio  divina,  qua 
totum  illud  suppositum,  totus  Christus,  existit  Filius  Dei. 
Dicitur  lotus  Christus,  i.  e.  non  tantum  qua  Deus,  sed  etiam 
qua  hic  homo,  Christus  est  verus  et  naturalis  Filius  Dei  Pa- 
tris (i). 

214.  PROB.  1®  Quod  nascetur  ex  te  Sanctum,  vocabitur  Filius 
Dei.  Luc.  I,  3o.  — Deus...  proprio  Filio  suo  non  pepercit,  sed 
pro  nobis  omnibus  tradidit  illum.  Rom.  YIII,  32. 

21o  2®  PP.  Chalcedonenses  : Sequentes  igitur  sanctos  Patres 
tinum  et  eumdem  confiteri  Filium  et  Dominum  nostrum,  Jesum 
Christum,  communi  omnes  consensu  docemus.  Acta  Cone.  Chal- 
ced.  actione  V. 

216.  Huc  accedunt  fidei  Symbola,  in  quibus  Christus  per- 
hibetur ut  Filius  Dei,  qui  natus  est  ex  Maria  Virgine. 

217.  Ratione  theol.  Filiatio  est  relatio  insita  personae; 
atqui  Christus,  qua  hic  homo,  est  persona  Filii  Dei ; ergo 
Christus,  qua  hic  homo,  habet  filiationem  divinam.  — 
Deinde,  adoptio  est  assumptio  personae  extraneae  in  propriam 
haereditatem;  atqui  Christus,  qua  hic  homo  est,  dici  nequit 
persona  Deo  extranea ; ergo  neque  dici  potest  Filius  adopti- 
vus Dei. 

218.  Notandum.  Hae  formulae  : Christus,  qua  hic  homo;  et  : 
Christus,  qua  homo,  nequaquam  idem  sonant.  Prior  directe 
significat  personam,  ita  ut  sensus  sit  : Christus,  i.  e.  hxc per- 
sona habens  naturam  humanam.  Posterior  duplici  sensu  ac- 
cipi potest  : vel  ita  ut  directe  significet  personam  indirecte 
naturam,  vel  vice  versa. 


(l)Perrone,  ibid. 

PROPOSITIO  111. 

Beata  Virgo  vere  ac  proprie  Deipara  vocatur  et  est. 

219.  De  fide,  ut  patet  ex  Cone,  oecum.  Constantinop.  II, 
Collat.  VIII,  anathematismo  VI,  definiente,  B.  Virginem  pro- 
prie et  veraciter  esse  Dei  Genitricem. 

220.  Maternitas,  sicut  et  paternitas,  correlativum  est  filia- 
tioni. Oritur  autem  ex  generatione  activa,  et  insita  est  personae 
generanti ; ac  refertur  non  tantum  ad  naturam,  sed  ad  totum 
suppositum,  seu  personam  genitam.  Hinc  sequitur,  latius 
patere  maternitatem  quam  generationem  activam ; nam  mulier 
personam  quampiam  pariens,  maternitatem  habet  erga  per- 
sonam a se  genitam,  etiamsi  haec  subsistat  in  altera  quoque 
natura,  quam  ipsa  mater  generando  non  contulit.  Sic  Maria, 
licet  Verbum  Deum  non  genuerit  secundum  naturam  divi- 
nam ; tamen, quia  eum  genuit  secundum  naturam  humanam, 
vere  Mater  Dei  vocatur  et  est  (t). 

221.  PROBATUR,  1®  Quod  nascetur  ex  te  Sanctum,  vocabitur 
Filius  Dei.  Luc.  I,  35.  — Misit  Deus  Filium  suum  factum  ex 
muliere.  Gal.  IV.  4. 

222.2®  Patres  antiquissimi  B.  Virginem  nominatim  QiotUqv 
appellant,  ut  Origenes,  Dionysius  Alex.,  Alexander  item  Ale- 
xandrinus, Athanasius,  Basilius,  Greg.  Nazianzenus,  apud  Pe- 
tavium  (2). 

223.  Impius  apostata  Julianus  Christianos  exagitabat,  quod 
Christi  matrem  passim  Dei  Genitricem  nominarent  : Atqui 
vos,  inquit,  Mariam  non  cessatis  vocare  (dioroKov,id  est,  Dei  Ge- 
nitricem (3). 

224.  3®  Terminus  generationis  est  persona,  seu  totum  et 
integrum  suppositum;  persona  autem  in  Christo,  quem  ge- 
nuit B.  Virgo,  unica  est,  eaque  divina,  gerens  utramque  na- 
turam ; ergo  B.  Virgo,  quae  genuit  personam  divinam,  seu 
Deum  in  assumpta  carne.  Dei  Genitrix  vere  et  proprie  est, 
ac  talis  est  nuncupanda. — Bursum  : Persona  Verbi  veram  in 
utero  Virginis  subiit  generationem;  ergo  veram  filiationem 
erga  eam  contraxit;  ergo  Virgo  vicissim  contraxit  veram  ma- 

(1)  Cf.  Perrone.  De  Incarn.w.  378,  379.  — (2  Lib.  3,  c.  15. 

(3)  Cyrill.  opp.  toin.  VI,  pag.  262. 

lercitatcm  erga  personam  Verbi,  qni  Deus  est;  ergo  B.  Virgo 
vere  Dei  genitrix  est.— Bursuni  : Idem  suppositum  divinum, 
(juod  ratione  divinae  naturae  est  extraneum  B.  Virgini,  fit  ei 
proprium  et  filiale  ratione  naturae  humanae  via  generationis  ; 
ergo  B.  Virgo  est  Mater  Dei. 

QU.'ESTIONES. 

i"  An  persona  Christi  potest  dici  composita?  — 2®  Quomodo  incarnatio 
et  nativitas  Christi  facta  est?—  5<^Quid  circa  mysteria  vites,  passio- 
nis, mortis  et  resurrectionis  Domini  notandum  est?—A°  Quev  et  quanta 
fuit  in  Christo  scientia?  — 5“  Quoe  et  quanta  fuit  in  Christo  gratia? 

Quibus  virtutibus  ornata  fuit  anima  Christi? — 7®  Quomodo  differt 
plenitudo graties  in  Christo  a plenitudine  gratiae  in  Sanctis? — Quo- 
modo Christus  crevit  sicut  aetate  ita  sapientia  et  gratia  ? (Luc.  II , 
40,  52.) 

225.  QU^R.  1”  An  persona  Christi  potest  dici  composita?  — 
B.  Persona  Christi  concrete  spectata,  potest  dici  composita, 
si  sermo  sit  non  de  compositione  partium,  sed  de  unione 
distinctorum  (2).  Est  enim  Christus  unus,  unumque  supposi- 
tum, constans  ex  diversis  rebus,  inter  se  unione,  non  acci- 
dentali, sed  substantiali,  eaque  non  essentiali  vel  naturali, 
sed  hypostatica,  mirabiliter  unitis. 

226.  Q.  Quomodo  incarnatio  et  nativitas  Christi  facta  est? 
— B.  Conceptio  Christi  miraculose  peracta  est,  sola  nempe 
Spiritus  S.  virtute,  qui  Verbo  in  Virginem  descendenti  ani- 
mam aptavit  humanam,  corpusque  humanum  ex  purissimo 
immaculatae  Dei  Genitricis  (3)  sanguine  formatum.  Ipsa  enim 
Dei  Mater,  non  secus  ac  mater  communis,  filii  sui  carnis 
materiam  ministravit.  — Operatio  autem  Spiritus  S.  non  per 
modum  generationis  facta  est,  cum  nequaquam  de  sua  sub- 
stantia produxerit  sibi  natura  similem;  sed  fuit  quaedam 
mirabilis  efticacia,  Virginis  visceribus  divinitus  conferens 

(t)  Gf.  S.  Thom.  3 p.  qq.  27-59;  Suarez,  tom.  17,  disp.  1-50.  Item  Dens. 
Deincarn.  n.  30  seqq.;  Billuart,  Tract.de  mysteriis  Christi,  et  B.  Virginis. 

(2)  Suar.  tom.  16,  disp.  7,  sect.  3 et  4. 

(3)  De  B.  Virginis  dignitate,  deque  nativitate  ac  infantia,  de  perfectione 
gratiae  et  meritorum  ejus,  nec  non  de  B.  Joseph,  v.  Suarez,  1. 17,  disp.  1-9 
et  18-23. 

fecunditatem.  — Porro  haec  operatio,  utpote  opus  ad  extra, 
totius  quidem  Trinitatis  fuit;  quatenus  autem  opus  est  amo- 
ris et  fecundationis,  speciali  ratione  Spiritui  S.  attribuitur. 

227.  Peperit  Maria  absque  dolore  vel  infirmitate  (i) ; dece- 
bat enim, ut,  quae  sine  libidine  conceperat,  sine  dolore  partu- 
riret. Egressus  est  in  lucem  Christus  ex  utero  clauso  Matris, 
sicut  postmodum  ex  utero  terrae  renascens,  sepulcro  clauso 
et  illaeso  lapide  mirabiliter  evasit:  quemadmodum  fere  solaris 
radius  purissimum  transmeat  crystallum. 

228.  Q.  3®  Quid  circa  mysteria  vitx^  passionis ^ mortis  et  re- 
surrectionis Domini  notandum  — R.  Natus  est  Christus 
die  25  decembris,  anno  mundi  circiter  4000  juxta  Hebraeos, 
5386  juxta  LXX  Interpretes,  7 ante  aeram  vulgarem  (2).  Cir- 
cumcisus est  octavo  die,  probabilius  in  ipso  stabulo,  ubi 
natus  erat,  ab  ipso  nutritio  suo  S.  Joseph.  Nullus  enim  locus 
ad  hoc  erat  lege  statutus,  nec  illud  ministerium  erat  sacer- 
dotibus reservatum. 

229.  Vocatum  est  Nomen  ejus  Jesus,  h.  e.  Salvator,  quod 
Nomen  est  Verbi  incarnati  proprium.  Nomen  Sanctissimum, 
quod  Deus  Pater  specialiter  vult  esse  venerandum  : Dedit  ei 
Nomen,  quod  est  super  omne  nomen  : ut  in  Nomine  Jesu  omne 
genu  flectatur.  Phil.  II,  9,  10.  — Alii  quidem  idem  nomen 
habuerunt,  ut  Josue,  Jesus  filius  Sirach,  Jesus  filius  Jose- 
dech  (3);  sed  soli  Christo  perfecta  ejus  significatio  convenit. 

230.  Dominus  Jesus  vocatur  quoque  Christus,  hebraice 
Messias,  latine  Unctus,  quia  unctus  fuit  a Patre  in  Sacerdo- 
tem, Prophetam  et  Regem.  Nomine  Christi  itaque  speciatim 
dignitates  et  munia  Salvatoris  designantur. 

231.  Natus  Salvator  mox  aliquibus  personis  manifestatus 
est,  nimirum  pastoribus,  qui  velut  primitiae  Judaeorum,  et 
Magis,  qui  primitiae  gentilium  fuerunt.  Haec  Christi  manife- 
statio Epiphania  est  appellata. 

232.  Magos,  i.  e.  Sapientes,  fuisse  reges  seu  regulos,  anti- 
qua fert  traditio  (4) ; quam  confirmare  videtur  Ecclesia,  dum 
in  otlicio  festi  Epiphanije  indicat  fuisse  Magorum  adoratione 

(1)  Concit.  Trull.  an.  680,  can.  79.  — Suar.  tom.  17,  disp.  13,  sect.  1,  2. 

(2)  Cf.  Patrizzi,  De  Evanyeliis,  lib.  5.  — (5)  Eccli.  L,29,-  Agg.  I,  1. 

S.  Leo,  Senn.  de  Epiphan. 

impletam  prophetiam  Psalmi  LXXI  : Reges  Tharsis  et  insuUe 
munera  offerent  : reges  Arabum  et  Saba  dona  adducent,  — Tres 
tantum  fuere  numero,  quorum  nomina,  Melchior,  Gaspar  et 
Balthasar,  traditio  pariter  conservavit  (i).  Ab  oriente  venerunt, 
videlicet,  ut  probabilius  existimatur,  ex  Arabia  felici,  qua^ 
regio  ferax  auri  et  aromatum.  Quo  spectare  videntur  et  haec- 
verba  ab  Ecclesia  Epiphaniae  applicata  : Dabitur  ei  de  auro 
Arabia.  Ps.  LXXI. 

233.  Venerunt  autem  interne  a Deo  illuminati,  duce  nova 
stella,  non  inter  caeteras  exorta,  sed  in  aere  terrae  vicino 
miraculose  formata,  quae  eis  die  nativitatis  Domini  apparuit, 
Adoraverunt  Christum  in  Bethlehem,  et,  juxta  traditionem 
ibidem  conservatam,  in  ipso  nativitatis  loco.  Advenerunt 
autem  die  12'  a nativitate,  quo  die  Ecclesia  festum  Epipha- 
niae celebrat. 

234.  Obtulerunt  Christo  munera;  qiue  Juvencus,  apud 
S.  Hieronymum,  hoc  versiculo  celebravit  : 

Thus,  aurum,  myrrham.  Regique,  Hominique,  Deoque 
Dona  ferunt 

23o.  In  sensu  morali,  oblatum  aurum  charitatem,  thus 
orationem,  myrrha  mortificationem  significat. 

236.  Christus  Dominus  pauperem  vitam  duxit,  probabili- 
ter interdum  mendicare  coactus  : Ego  inendicus sum  et  pauper, 
Ps.  XXXIX;  non  tamen  plerumque  adeo  inops,  ut  ex  men- 
dicato aleretur.  Nam,  usque  ad  baptismum,  vixit  labore  ma- 
nuum; et  praedicationis  tempore  sequebantur  eum  mulieres, 
quffi  ei  de  facultatibus  suis  ministrabant.  Luc.  VIII. — Pauper- 
tatem suam  professus  est  dicens:  Filius  hominis  non  habet  ubi 
caput  reclinet.  3fatth.  VIII.  Quibus  verbis  se  nihil,  aut  quasi 
nihil,  particulari  dominio  possidere  significavit.  Dominio  vero 
communi,  cum  suis  scilicet  Apostolis,  nonnulla  aliquando 
habuit,  ut  ex  loculis  quos  Judas  portabat  manifestum  est. 

237.  Christus  non  sicut  Joannes  Baptista  austerum  et  soli- 
tarium vitae  genus  amplexus  est;  sed  communem  inter  ho- 
mines vitam  egit,  qua3  fini  Incarnationis  ac  suo  muneri* 
magis  erat  accommodata.  Victus  ergo  fuit  illi  communis,  et 

(1)  Beda  in  Collectaneis.  Cf.  Suar.  tom.  17,  disp.  14,  sect.  2,  5. 

vestis  vulgaris.  — Vita  ejus  erat  ita  temperata,  ut,  licet  po- 
tius ad  severam  quam  ad  suavem  inclinaret,  tamen  severior, 
vel  simpliciter  austera  dici  non  possit.  Hujusmodi  enim  vitae 
ratio  gravitatem  Christi  decebat,  et  hominibus  in  statu  na- 
turae lapsae,  aptissimum  praebebat  perfectionis  exemplum. 
Vitae  namque  perfectio  non  tam  in  austeritate,  quae  solum- 
modo perfectionis  medium  est,  quam  in  charitate  Dei  et 
proximi  consistit. 

238.  In  duas  partes  Domini  vita  dividitur  : una  fuit  pri- 
vata, domestica,  abscondita;  altera  publica  et  apostolica.  In 
secunda  periodo,  genus  vitae  usurpavit  non  mere  activum, 
nec  mere  contemplativum;  sed  ex  utroque  mixtum.  Modo 
enim  in  orationibus  pernoctabat,  modo  quadraginta  diebus 
in  deserto  jejunabat,  modo  vicos  et  oppida,  docendo,  hor- 
tando, sanando  percurrebat. 

239.  Vestimentum  Salvatori  erat,  juxta  Euthymium,  tri- 
plex : interior  tunica  sive  subucula,  dein  tunica  inconsutilis 
supra  subuculam,  et  demum  pallium.  Quod  si  aliquando 
plures  vestes  prohibuit  Apostolis,  eas  intellexit  completas  et 
mutatorias  ; non  vero  plures  incompletas  et  necessarias. 

240.  Baptizari  voluit  baptismo  Joannis,  non  suo;  ut  bu- 
militatis  exemplum  daret,  utque  Joannis  baptismum  com- 
probaret, aquas  sanctificaret,  easque  in  materiam  Baptismi 
N.  L.  consecraret. 

241.  lentatus  fuit  a diabolo  tentatione  triplici,  quarum 
prima  pertinet  ad  gulam,  secunda  ad  superbiam,  tertia  ad 
avaritiam  et  ambitionem;  ut  scilicet  his  tentationibus  om- 
nium vitiorum  fontes  indicentur,  qui  sunt  juxta  I Joan.  II, 
16,  concupiscentia  carnis,  concupiscentia  oculorum  et  superbia 
vitee,  — Tentationes  autem  Christi  mere  externae  fuerunt; 
internas  enim  non  modo  passus  non  est,  sed  nec  pati  po- 
tuit. 

242.  Praedicavit  Salvator  solis  Judaeis ; unde  Kom.  XV,  8, 
minister  circumcisionis  vocatur.  Quandoque  tamen  gentiles 
admisit,  ob  excellentiam  fidei  et  devotionis  eorum : ut  Cha- 
nanaeam,  Matth.  XV;  item  Samaritanam  et  Samaritanos, 
Joan.  IV.  Doctrinam  suam  non  scripto,  sed  verbo  proposuit; 
quia  ille  est  excellentior  doctor,  qui  cordibus  quam  qui  libris 

suam  doctrinam  imprimit.  Doctrina  autem  haec,  partim  per 
scripta  Evangelistarum,  partim  per  praedicationem  ac  tra- 
ditionem Apostolorum,  ad  nos  transmissa  est. 

243.  In  Transtiguratione  splendorem  emisit  Domini  cor- 
pus, (nam  facies  ab  Evangelista  ponitur  tanquam  pars  magis 
spectabilis,  quae  totum  corpus  designat,)  manente  omnino 
immutata  corporis  substantia  et  figura.  Ex  ista  totius  corpo- 
ris luce  et  claritate  effectum  est,  ut  vestimenta  ejus  essent 
splendentia  et  alba  sicut  nix.  Fuit  autem  haec  claritas  gloriae, 
qualem  corpora  justorum  post  resurrectionem  habebunt; 
hac  tamen  differentia,  quod  claritas  corporum  resurgentium 
futura  est  eis  connaturalis  :e  contra  claritas  corporis  Christi, 
utpote  adhuc  passibilis,  erat  miraculosa;  quemadmodum 
miraculosa  fuerunt  subtilitas  ejus,  cum  exiret  de  utero 
clauso,  et  agilitas  cum  super  aquas  ambularet.  — Testes 
Transfigurationis  fuerunt  quinque ; ex  quibus  Moyses  et 
Elias,  loquentes,  ut  ait  Lucas  cap.  IX,  de  excessu  quem 
completurus  erat  in  Jerusalem,  i.  e.  de  Passione  et  morte 
Christi  (i). 

244.  In  hac  autem  Passione  sua,  Christus  omnia  quodam- 
modo dolorum  genera  sustinuit,  quae  malitia  et  vi  humana 
inferri  possint  : doloresque  fuere  tanti,  ut  omnes  praesentis 
vitae  aerumnas  acerbitate  et  intensitate  superaverint.  — Pas- 
sus est  aetate  florente,  annos  natus  33,  juxta  traditionem 
vulgarem  : aut,  quod  magis  probatur  eruditis,  circa  aetatis 
annum  36  (2).  Occisus  est  die  festo  ac  solemni  Paschae,  luna 
15  mensis  Nisan,  seu  die  25  martii ; affixus  cruci  hora  12, 
circa  horam  3 expiravit.  Quod  si  Joannes  cap.  XIX  dicit  : 
Erat  hora  quasi  sexta ; Marcus  vero  XV  : Erat  hora  tertia  et 
crucifixerunt  eum;  hoc  loquendi  discrimen  inde  oritur,  quod 
Marcus  significat  horam  tertiam  exeuntem,  Joannes  vero 
sextam  appropinquantem ; ita  ut  consentiant  in  designanda 
hora,  quae  horae  nostrae  duodecimae  respondeat.  Judaei  nam- 
que computum  horarum  incipere  solebant  ab  ortu  solis, 
illudque  usque  ad  solis  occasum  perducebant,  diem  in  12 

(1)  Suarez,  tom.  17,  disp.  32. 

(2)  Qui  congruere  videtur  cum  anno  aerse  vulg.  29.  Sancleinentius  apud 
Palma,  Hist.  Eccl.  tom.  I.  Cf.  Patrizzi,  DcEvang.  lib.  3. 

horas  dividendo.  Altera  praeterea  divisione  diem  distribue- 
bant in  quatuor  partes,  quarum  prima  tres  horas,  et  simi- 
liter tertia,  sexta  et  nona,  tres  horas  continebant  (i). 

245.  Corpus  Christi  post  mortem,  e cruce  pendens,  lancea 
transfossum  fuit,  ejusque  latus  apertum ; Deo  id  permittente 
in  testimonium  verae  Filii  sui  mortis,  ac  futurae  resurre- 
ctionis, ndb  non  ob  alia  mysteria.  Quodnam  autem  latus, 
dextrumne  an  laevum  apertum  sit,  non  notarunt  Patres  ; qui 
solum  dicunt,  tum  impletum  esse  quod  in  Adamo  et  Eva, 
de  ejus  latere  formata,  fuerat  praefiguratum  : de  latere  ni- 
mirum Christi  dormientis  in  cruce  formandam  esse  Eccle- 
siam. Cum  autem  Evam  ex  Adae  latere  laevo,  ad  quod  incli- 
natur cor,  esse  formatam  ob  mutuum  viri  et  uxoris  amorem, 
conjici  liceat;  ideo  pie  existimari  potest,  laevum  Christi  latus 
fuisse  apertum,  ob  ejus  scilicet  in  sponsam  Ecclesiam  amo- 
rem. 

246.  Anima  Christi  a suo  corpore  separata,  statim  impas- 
sibilis evasit,  et  pura  beatitudine,  quae  ab  intuitiva  Dei  vi- 
sione manat,  fuit  perfusa.  Descendit  ad  inferos  : id  est,  in  lo- 
cum subterraneum,  qui  Limbus  Patrum  vocatur,  secundum 
substantiam  ac  realem  praesentiam  devenit;  et  animabus 
sanctis,  quae  erant  in  sinu  Abrahae,  essentialem  beatitudinem 
cum  donis  illam  consequentibus  contulit.  — In  hoc  porro 
Sanctorum  habitaculo,  quod  per  praesentiam  suam  in  para- 
disum mutavit,  mansit  Christi  anima  usque  ad  constitutam 
horam  qua  iterum  uniretur  corpori,  et  Dominus  resur- 
geret. 

247.  Surrexit  die  Dominica  mane  sub  auroram,  post  36 
circiter  horas  a sepultura,  quod  spatium  non  tres  dies  inte- 
gros comprehendit.  Unde  haec  Domini  verba  : Erit  Filius 
hominis  tribus  diebus  et  tribus  noctibus  in  corde  terree,  Matth.  XII , 
tanquam  per  synecdochen  dicta,  qua  scilicet  pars  pro  toto 
ponitur,  sunt  intelligenda ; dies  enim  et  noctes  hoc  loco,  a 
media  nocte  usque  ad  mediam  noctem  sequentem  compu- 
tatae accipiuntur. 

248.  Dicitur  Christus  primogenitus  ex  mortuis,  Coi.  I,  et 
primitiee  dormientium.  1.  Cor.  XV;  quia  primus  omnium  re- 

(1)  Suarez,  ibid.  disp.’53-i0. 

surrexit  ad  vitam  immortalem.  Alii  quidem  antea  resuscitati 
sunt,  sed  iterum  morituri;  unde  Christus  primus  est  qui 
resurrexit  resurrectione  perfecta  (i). 

249.  Resurrexit  autem  e sepulcro  clauso  : corpus  enim 
gloriosum  penetravit  lapidem , sicut  januis  clausis  postea 
intravit  ad  discipulos.  Etenim  tunc  solum,  quando  mulieres 
ad  sepulcrum  accesserunt,  lapis  per  Angelum  a n^onumento 
revolutus  est.  Proinde  non  nisi  fictione  quadam  depingi  so- 
let Christus  resurgens  ex  sepulcro  aperto. 

250.  Decem  omnino  Domini  redivivi  apparitiones  in  Evan- 
geliis  enumerantur  : scilicet  quinque  primo  die  resurrectio- 
nis, et  quinque  postea.  D facta  fuit  Magdalenae  ; 2®  mulieribus 
regredientibus  a sepulcro;  3®  Petro;  4"  discipulis  euntibus  in 
Emmaus;  5*  cum  Christus  stetit  in  medio  discipulorum  ab- 
sente Thoma ; 6^  post  octo  dies  discipulis  cum  Thoma  con- 
gregatis; 7®  discipulis  piscantibus  in  mari  Tiberiadis.  De  hac 
Joannes,  cap.  XXI,  dicit  : Hoc  jam  tertio  manifestatus  estJesus 
discipulis  suis  : nimirum,  baec  tertia  est  apparitio  inter  eas, 
quae  fact«  sunt  multis  discipulis  simul;  vel  etiam,  Joannis 
verba  intelligi  possunt  de  numero  dierum  quibus  apparuit 
Dominus. — S"*  apparitio  in  monte  Galilaeae;  9*  recumbenti- 
bus undecim  in  domo  Jerosolymae,  Mare  XVI;  ipsa  die  ascen- 
sionis, Luc.  XXIV.  — S.  Gregorius  9®“  et  IO""®  conjungit 
tanquamunam  continuatam,  itaut,  ex  mente  S.  Doctoris,  Chri- 
stus immediate  ex  illa  domo  exiverit  cum  discipulis  in  mon- 
tem Oliveti,  in  coelum  ascensurus. 

231.  Praeterea  I Cor.  XV,  dicit  Paulus  : TVsws  est  plus  quam 
quingentis  fratribus,...  visus  est  Jacoho,...  visus  est  et  mihi. — 
Denique  cum  Act.  I.  legatur  per  40  dies  Dominum  ap- 
paruisse discipulis  loquentem  de  regno  Dei,  non  obscura 
insinuatur,  ipsum  crebro  conversatum  esse  cum  eis,  ut 
scilicet  sacramentorum  materias  et  formas  eos  doceret,  ac 
totam  Ecclesiae  cultusque  novi  Testamenti  oeconomiam  ape- 
riret. 

252.  Christum  primo  loco  apparuisse  sanctissimae  Matri 
suae,  perpetuus  Ecclesiae  sensus  habet;  idemque  diserte  asse- 
rit S.  Ambrosius  : Vidit  ergo  Maria  resurrectionem  Domini,  et 

(li  Cf.  Suar.  tom.  17,  disp.47,  sect,  1,  2;  item  disp.  41  seqq. 

j)rima  vidit  et  credidit.  De  virginitate,  cap.  3. — Quod  si  Scri- 
ptura hoc  non  explicite  testatur,  dicendum  cum  B.Anselmo, 
visum  esse  superfluum,  hanc  rem  intellectum  habentibus 
explicite  referre  : Adhuc  et  vos  sine  intellectu  estis?  Matth.XV, 
16.  — Dicit  quidem  Marcus, XVI  : Apparuit  primo  Magdalenx ; 
sed  Marcus  loqui  videtur  de  illis,  qui  testes  et  nuntii  esse 
deberent  resurrectionis  Christi , vel  qui  de  ea  dubitan- 
tes confirmandi  essent;  hujusmodi  autem  B.  Virgo  non 
erat  (t). 

2o3.  Q.  4°  Quee  et  quanta  fuit  Christi  scientia?  — R.  Beatis- 
sima Christi  anima  omnibus  dotibus  ornata  fuit  cumulatis- 
sime, et  quidem  a primo  conceptionis  suae  instanti,  secundum 
illud  Joan.  ),  14  : Plenus  gratidc  et  veritatis;  et  secundum  il- 
lud Augustini  : Mox  ut  Verbum  venit  in  uterum,  servata  veri- 
tate proprix  naturx,  factum  est  caro  et  perfectus  homo.  L.  de 
Trin.  (2). 

254.  In  Christo  Jesu  sunt  omnes  thesauri  sapieiitix  et  scien- 
tix  absconditi.  Coi.  II.  Scientia  autem  ejus  duplex  est,  altera 
creata,  altera  increata  seu  divina. 

255.  Creata  Christi  scientia  et  ipsa  distinguitur  triplex  : 
i)  scientia  beata,  quae  dicitur  visionis  beatificae;  2)  scientia 
infusa,  tam  supernaturalis  quam  naturalis;  3)  scientia  acqui- 
sita, quae  etiam  experimentalis  vocari  solet  (3). 

256.  Per  scientiam  beatam  cognovit  in  Verbo  (4)  omnia  prae- 
terita, praesentia  et  futura,  seu  omnia  quae  Deus  novit  scientia 
visionis ; quia  Christus,  constitutus  Judex  vivorum  et  mor- 
tuorum, omnia  quae  spectabant  ad  suum  statum  cognoscere 
debuit.  Non  tamen  cognovit  omnia  possibilia,  seu  quae  Deus 
videt  scientia  simplicis  intelligentiae ; nam  intelligentia  finita, 
utut  perfecta,  Deum  comprehendere  nequit. 

257.  Per  scientiam  infusam  Christi  anima  non  tantum  om- 
nia naturalia,  omnes  actus  liberos  hominum  et  angelorum, 
cogitationes  et  secreta  cordium  cognovit;  sed  etiam  omnia 
supernaturalia,  ut  sunt  mysteria  fidei,  perspecta  habuit.  — 

(I ) Suar.  tom.  17,  disp.  49,  sect.  1 . — [2)  Ch  S.  Thom.  p.  3,  q.  34,  art.  2, 
pranserlim  ad  2 ; et  art.  4.  — Item  Suarez,  tom.  16,  disp.  24,  sect.  1. 

(3)  Suar.  tom.  16,  disp.  24  seqq.  — (4)  Cf.  supra,  Tract.  De  Deo,  cap.  2, 
art.  3,  q.  7®,  n.  lo2. 

PuiTO  scientia  infusa,  sicut  et  scientia  beata,  fuit  a primo  in- 
stante conceptionis  in  Christo  perfecta;  e contra 

258.  Scientia  acquisita  aucta  est,  et  ei  gradatim  advenit; 
quanquam  etiam  secundum  hanc  Christus  nihil  unquam  igno- 
ravit eorum,  quae  pro  loco  et  tempore  eum  tali  scientia  cogno- 
scere decebat. 

259.  Ita  Christus  non  tantum  omnia  cognoscebat,  sed  omni 
etiam  modo  quo  sunt  cognoscibilia.  Per  scientiam  acquisitam 
eognoscebat  humano  modo,  per  infusam  modo  angelico,  per 
beatam  modo  divino. 

260.  Q.  5®  Qux  et  quanta  fuit  in  Christo  gratia?  (i)  — 
R.  i)  Fuit  in  Christo  gratia  unionis  seu  substantialis,  qua  hu- 
manitas Christi  quasi  deificatur,  et  Christus  homo  proprius 
Dei  Filius  constituitur.  Illa  gratia  dicitur  infinita,  quatenus 
ipsa  Verbi  persona,  ad  quam  humanitas  assumitur,  est  infi- 
nita. 

261.  2)  Gratia  habitualis,  quee  accidentalis  dicitur,  in  quan- 
tum est  habitus  humanae  naturae  superadditus.  Haec  est  phy- 
sice finita,  cum  sit  in  anima  Christi  tanquam  in  subjecto 
creato.  Prout  animam  Christi  sanctificat,  etiam  personalis 
dicitur;  prout  autem  est  in  Christo  alios  sanctificandi  prin- 
cipium, vocatur  gratia  Capitis  seu  capitalis. 

262.  3)  Probabiliter  etiam  fuit  in  Christo  gratia  actualis, 
quatenus  cooperans  (non  tamen  excitans) ; quippe  quae  pro- 
babiliter est  ipsa  Dei  supernaturaliter  operantis  nobiscum 
actio  seu  concursus  : porro  talis  concursus  Christo,  ut  su- 
pernaturaliter secundum  humanitatem  ageret,  erat  necessa- 
rius. 

263.  Q.  6®  Quibus  virtutibus  ornata  fuit  anima  Christi?  — 
K.  Christi  anima  dotata  fuit  omnibus  gratiis  gratis  datis,  et 
omnibus  Spiritus  S.  donis,  juxta  illud  Isaiae  : Requiescet  super 
eum  Spiritus  Domini;  spiritus  sapientix  et  intellectus,  spiritus 
consilii  et  fortitudinis,  spiritus  scientix  et  pietatis,  et  replebit 
eum  spiritus  timoris  Domini.  Isai.  XI. — Donum  scilicet  timo- 
ris habuit,  non  quidem  secundum  quod  timor  respicit  malum 
separationis  a Deo  per  culpam,  neque  etiam  secundum  quod  re- 

(1)  Cf.  S.Tliom.  p.  3,  q.  7,8.  — Item  Suarez,  tom.  16,  disp.  18  seqq. 


CAP.  II.  DE  PROPRIETATIBUS  REDEMPTORIS. 


5o7 


spicii  malum  separationis  pro  culpa;  sed  secundum  quod  respicit 
ipsam  divinam  eminentiam  : prout  scilicet  anima  Christi  quo- 
dam affectu  reverentiae  movetur  in  Deum  a Spiritu  S.  acta  (i). 

264.  Similiter  anima  Christi  ornata  fuit  omnibus  virtutibus, 
si  illas  solas  excipias,  quae  aliquam  imperfectionem  personae 
ipsius,  vel  statui  beatifico  adversantem  supponunt.  Excipiendae 
itaque  sunt  fides  et  spes ; excipienda  quoque  poenitentia, 
cum  nullum  peccatum  Dominus  haberet  deflendum.  At  co- 
piosam doloris  causam  in  nostris  peccatis  invenit,  quae  pro- 
pterea  deflevit  amarissime. 

265.  Q.  7®  An  in  Christo  fuit  gratiae  plenitudo? — Resp.  af- 
firmative; et  quidem  ita  ut  gratiae  plenitudo  sit  Christo  pro- 
pria. Etsi  enim  multi  in  Scripturis  modo  quodam  dicuntur 
pleni  gratia;  tamen  solus  Christus  habet  absolutam  gratiae 
plenitudinem,  attingens  summum  quoad  essentiam  gratiae  et 
quoad  virtutem  operandi  : id  est,  summam  gratiae  intensio- 
nem et  extensionem. 

266.  Nimirum  in  Scripturis  gratiae  plenitudo  variis  perso- 
nis tribuitur,  sed  non  eodem  modo.  Etenim  primo,  quibus- 
dam ideo  tribuitur,  quia  est  in  illis  quaedam  abundantia 
gratia?,  supra  eam  quae  ad  salutem  est  necessaria.  Sic  ad 
Ephes.  111,  19  : Ut  impleamini  in  omnem  plenitudinem  Dei. — 
Secundo  tribuitur  quibusdam  plenitudo  gratiae  respectu 
subjecti,  seu  officii,  ad  quod  divinitus  electi  sunt.  Sic  dicun- 
tur pleni  gratia,  vel  Spiritu  S.,  Joannes  Baptista,  Stephanus, 
Apostoli  et  praecipue  B.  V.  Maria,  cujus  tanta  est  dignitatis 
celsitudo,  ut  post  unionem  hypostaticam  nihil  altius  cogitari 
possit. 

267.  Tertio,  est  plenitudo  perfecta  ipsius  gratiae  absolute 
consideratae.  — Haec  plenitudo  solius  Christi  est,  et  in  eo 
consistit,  ut  Christus  habeat  gratiam  maximam,  secundum 
omnem  intensionem  et  extensionem  efiectuum,  quam  Deus 
in  universo  mundo  conferre  constituit;  imo  ut  eminenter  et 
fontaliter  contineat  quidquid  gratiarum  hominibus  in  quavis 
temporis  diflerentia  tribuitur.  Haec  enim  plenitudo  decebat 
Christum,  utpote  Filium  Dei  naturalem,  constitutum  ut  gratiae 


(1)  s.  Thom.  p.  3,  q.  7,  ari.  6. 

foiUein.  Ideo  xocatuv  plenus  yratioe  et  veritatis^  quasi  unigeni- 
Ius  a Patre,  — in  quo  complacuit  omnem  plenitudinem  inha- 
bitare, — de  cujus  plenitudine  nos  omnes  accepimus.  Joan.  f, 
d4,  d6;  Coloss.  1,  19. 

268.  At  quamvis  plena  sit  et  copiosa  Christi  gratia,  non  est 
tamen  infinita  simpliciter,  sed  tantum  secundum  quid,  nimi- 
rum 4)  ratione  personse  infinitae  dignitatis,  quam  secundum 
humanam  ejus  naturam  illa  gratia  exornat,  et  cujus  infinitam 
dignitatem  quodammodo  participat.  2)  Ratione  unionis  in- 
finitae dignitatis,  nempe  hypostaticae,  ad  quam  illa  gratia 
ordinatur ; quae  unio  est  altissimus  finis  ad  quem  gratia  possit 
ordinari.  3)  Ratione  suorum  eifectuum  : tum  quia  gratia  illa 
est  principium  infiniti  meriti,  tum  quia  est  principium  omnis 
gratiae  in  omnibus  hominibus,  etiamsi  essent  infiniti.  Unde 
gratia  in  Christo  est  tanquam  in  fonte,  et  causa  universali, 
sicut  aqua  in  mari,  et  lux  in  sole  : in  aliis  autem  solum  est 
per  participationem  ab  illa  (i). 

269. Q.8®QMomodo  Christus  crevit  sicut  eetate  ita  sapientia  et 
gratia?  — R.  Licet  Christi  anima  plenitudinem  donorum 
habuerit  in  primo  instante  incarnationis,  dicit  tamen  Lucas  : 
Jesus  proficiebat  sapientia  et  xtate  et  gratia,  apud  Deum  et  homi- 
nes, II,  52 ; ut  significet  Christum  progressum  fuisse,  non 
secundum  habitum,  verum  secundum  ostensionem  elfe- 
ctuum,  per  opera  nimirum  excellentiora  et  signa  progressui 
setatis  proportionata;  qui  progressus  non  fuit  fictus,  sed 
secundum  rei  veritatem,  coram  Deo  et  hominibus;  non  aliter 
fere  ac  sol  ab  ortu  in  meridiem  dicitur  proficere,  et  vere 
proficit  claritate. 

(1)  Lessius,  Deincarn.  q.  art.9  seqq.  — Cf.  Suarez,  tom.  16,  disp.  23, 
sect.  2;  et  tom.  17,  disp.  4, 18,  20. 

270.  Expositis  iis  quae  ad  Redemptorem  in  se  spectatum 
pertinent,  restat  ut  eum  consideremus  respectu  nostri,  hoc 
est,  in  sua  missione,  in  muniis  quae  implere  debebat  erga  nos 
et  pro  nobis,  in  opere  quod  commiserat  ei  Pater,  de  quo 
ipse  dicebat  : Pater,....  opus  consummavi  quod  dedisti  mihi 
ut  faciam.  Joan.  XYII,  4.  — Jam  vero,  de  hoc  opere  quaeri 
possunt  duo  : 1®  quodnam  erat  opus  a Christo  implendum? 
2®  quomodo  illud  a Christo  impletum  fuit?  Unde  duo  arti- 
culi. 

Articulus  I,  de  opere  implendo. 

Articulus  Il.cfe  operis  impletione. 

ARTICULUS  I. 

DE  OPERE  IMPLENDO. 

271.  QUESTIO  PR^viA.  Quodnam  erat  opus  a Christo  implen- 
dum in  hoc  mundo?  — R.  Salus  hominum  : nam  propter  nos 
homines,  et  propter  nostram  salutem,  descendit  de  coelis,  prout 
ipse  testabatur  :'UemT  filius  hominis  salvare  quod  perierat, 
Matth.  XVlll,  11;  nimirum  salvare  humanum  genus,  quod 
perierat  per  Adae  peccatum,  et  hominem  lapsum  in  pristi- 
num statum  restituere  : voluit  enim  Deus  instaurare  omnia 
in  Christo  (i)  novi  Testamenti  mediatore  (2).  Haec  instauratio 
peragenda  erat  abolendo  penitus  peccatum  ejusque  effectus  : 
tollendo  scilicet  mala  quae  homo  praevaricator  incurrerat,  et 
restituendo  bona  quae  amiserat.  Bona  perdita  haec  erant  : 
gratia  sanctificans,  jus  ad  futuram  gloriam,  felicitas  seu  dona 
praeternaturalia  status  innocentiae;  mala  vero  enata  : inimi- 
citia Dei,  servitus  diaboli,  debitum  pcenae  aeternae  et  poena- 
rum temporalium.  Haec  omnia  detrimenta  una  cum  peccato 

(IjEph.  1,10.  — (2)Hel)r.  IX,  13. 

tollere  debebat,  et  revera  sustulit  Christus,  efficiendo  ut  pos- 
set homo  ab  omnibus  suis  malis  liberari  et  pristina  bona  re- 
cuperare, partim  in  hac  vita,  partim  in  futura. 

5272.  Hoc  opus  integra3  redemptionis  duo  requirebat : ut 
solveretur  redemptionis  pretium,  et  ejus  applicatio  ordina- 
retur. Pretii  nomine  intelligitur  opus  satis  factorium  simul  et 
meritorium,  quo  Deus  homini  non  tantum  placaretur,  sed  ad 
pristina  etiam  dona  restituenda  moveretur.  — Applicatio  re- 
demptionis fit,  dum  hujus  beneficium  in  homine  recipitur;  ad 
quam  susceptionem  oportebat  ut  Salvator  praepararet  animas, 
i.  e.  hominum  intelligentias  et  voluntates  : illas  purificando 
per  doctrinam,  has  vero  ordinando  per  novai  Legis  constitutio- 
nem; ita  ut  quicumque  susciperet  doctrinam  per  Fidem,  et 
legem  per  Baptismum,  illi  simul  redemptio  applicaretur  : 
Qui  crediderit  et  baptizatus  fuerit,  salvus  erit.  Mare.  XVI,  16. 

273.  Ad  complendum  itaque  redemptionis  opus,  tria  erant 
Christo  praestanda  : solvendum  pretium,  praedicanda  do- 
ctrina, condenda  nova  Lex,  i.  e.  constituenda  Ecclesia.  Tria 
ergo  munia  ipsi  erant  explenda,  tres  characteres  gerendi  : 
Sacerdotis,  ut  offerret  sacrificium,  redemptionis  pretium; 
Prophetx,  ut  homines  divinitus  erudiret;  Legislatoris  seu 
Regis,  ut  regnum  coelorum,  i.  e.  Ecclesiam  constitueret  et 
gubernaret  — Haec  tria  uno  generali  titulo  Mediatoris  con- 
tinentur, quo  insignitus  est  Christus,  quia  medius  inter 
Deum  et  homines,  reconciliationis  (i)  causa,  agere  debebat 
cum  Deo  et  cum  hominibus  : cum  Deo  qua  Sacerdos,  cum 
hominibus  qua  Propheta  et  Rex. 

274.  Porro  omnia  Salvatoris  munia  ipso  nomine  divinitus 
ei  imposito,  Jesu  Christo,  significantur.  Jesus,  h.  e.  Salvator, 
indicat  missionem  generalem  salvum  faciendi  populum  suum 
a peccatis  eorum.  Matth.  I,  21.  — Christus,  h.  e.  Unctus,  in- 
nuit, non  tantum  unctionem  gratix,  unionis  scilicet  hypo- 
staticae ; sed  etiam  unctionem  potestatis  collativam,  qua  Deus 
Pater  unxit  eum  in  perfectum  Mediatorem,  Sacerdotem,  Pro- 
phetam et  Regem  (2). 

(1 ) Cor.  V,  18 ; Coloss.  1, 20. 

(2j Munia  Sacerdotis,  Prophetae  et  Regis,  in  V L.  per  unctionem  confere- 
bantur. Yid.  Levit.  VlII,  12  ; III  Reg.  XIX,  13  et  16. 

Christus  fuit  veri  nominis  Mediator,  Sacerdos,  Propheta  et  Rex. 

275.  Propositio  ad  fidem  pertinet  quoad  omnes  partes,  quae 
cum  dogmatibus  de  satisfactione,  de  necessitate  credendi 
doctrinam  et  implendi  mandata  Christi,  connexae  sunt.  Prae- 
terea talis  est  perpetua  et  constans  Ecclesiae  doctrina,  in 
SS.  Litteris  et  Traditione  fundata  (\). 

276.  Mediator  generatim,  est  quicumque  inter  duos  me- 
dius constituitur.  — Dupliciter  quis  mediator  dici  potest  : 
secundum  substantiam,  et  secundum  officium  seu  operatio- 
nem. 

277.  Mediator  secundum  substantiam  ille  est,  qui  ita  stat 
intermedius,  ut  utriusque  extremi  naturam  in  sua  persona 
substantialiter  conjungat.  Hoc  sensu  solus  Christus  veris- 
sime mediator  vocari  potest. 

278.  Mediator  secundum  operationem  est  ille,  qui  se  me- 
dium ponit  inter  duos,  ut  eos  dissidentes  conciliet.  Quod 
tripliciter  fieri  potest  : 1°  per  modum  internuntii,  ultro  ci- 
troque pacta  et  conditiones  partium  referendo ; 2®  suppli- 
cando alteri  parti  pro  altera ; 3*  satisfaciendo  alteri  pro  al- 
tero. — Omnes  hi  mediationis  modi  conveniunt  Christo ; 
duo  tantum  priores  etiam  aliis  convenire  possunt,  ut  Moysi 
dicenti,  Deut.  V,  5 : Ego  sequester  et  medius  fui  inter  Dominum 
et  vos...  ut  annuntiarem  vobis  verba  ejus.  — Gal.  III,  19  ; Lex 
ordinata  per  angelos  in  manu  mediatoris.  Hujusmodi  tamen 
non  est  nisi  improprie  dictus  mediator ; ut  sit  mediator  pro- 
prie dictus,  et  sensu  propositionis,  essentiale  est  ut  satisfa- 
ctione soluta  dissidentes  conciliet. 

279.  Sacerdos,  prout  variis  Scripturae  locis  describitur, 
est  ille,  qui  eo;  hominibus  assumptus, pro  hominibus  constituitur 
in  iis  qux  sunt  ad  Deum,  ut  offerat  dona  et  sacrificia  pro  pec- 
catis— Nec  quisquam  sumit  sibi  honorem;  sed  qui  vocatur  a 
Deo  tanquam  Aaron  (2). — Quem  excelsum  fecit  (Deus),  et  dedit 
illi  sacerdotium  gentis,  unxit  illum  oleo  sancto,  elegit  ab  omni 
vivente,  fungi  sacerdotio,  et  habere  laudem  in  nomine  ejus, 

(1)  Cf.  Trid.  Sess.  5,  can.  3;  Sess.  6,  cap.  7;  Sess.  22,  cap.  i scqq. 

(2)  Hebr.  V,  1 seqq. 

offerre  incensum  et  bonum  odorem  : et  dedit  illi  in preeceptit  suis 
potestatem  docere  Jacob  testimonia,  et  in  lege  sua  lucem  dare 
Israel  (i),  — Labia  enim  sacerdotis  custodient  scientiam,  et  le- 
gem requirent  ex  ore  ejus  : quia  angelus  Domini  exercituum 
est  (2).  — Leprosus  adducetur  ad  sacerdotem,  qui  sanguine 
asperget  illum...  Si  fuerit  immunda  domus,  sacerdos  purificabit 
eam  tam  in  sanguine  quam  in  aquis  viventibus  (:l).  — Sanguis 
enim  hircorum  et  taurorum,  et  cinis  vitulx  aspersus  inquinatos 
sanctificat  (4). 

280.  Ex  quibus  summatim  sacerdos  videtur  definiri  posse  : 
Homo  divinitus  constitutus  mediator  inter  Deum  et  homines,  ut 
Deo  deferat  honorem,  homines  vero  Deo  reconciliet,  eosque 
sanctificet,  offerendo  sacrificia,  aliaque  mysteria  divina  dispen- 
sando. 

281.  Ex  hac  definitione  patet,  sacerdotem  esse  mediato- 

rem, sed  speciali  sensu  : cum  mediationem  suam  exercere 
debeat  actibus  specialibus,  quorum  primarius,  maximeque 
proprius  est  Offerre  sacrificium  est  ita  sacerdoti 

proprium,  ut  ipsi  soli  conveniat,  imo  conveniat  essentiali- 
ter, ita  ut  sacerdos  necessario  sit  sacrificator,  seu  ad  sacri- 
ficium offerendum  aptus  et  ordinatus. 

282.  Porro  sacrificium  potest  accipi  dupliciter  : t)  genera- 
tim  et  improprie,  pro  quolibet  opere  quod  ad  honorem  Dei 
refertur  : huic  sacrificio  generali  respondet  etiam  sacerdo- 
tium generale,  improprie  dictum,  et  commune  omnibus  Chri- 
stianis, Apoc.  I,  6 : Fecit  nos  regnum,  et  sacerdotes  Deo  et  Pa- 
tri (o). — 2)  Speciatim  et  proprie,  pro  immolatione  victimse  ex- 
ternae in  Dei  cultum  facta.  Est  autem  hoc  sacrificium  vel 
privatum,  quod  aliquis  sua  voluntate  offert  Deo  pro  se,  quale 
forte  fuit  Agnus  paschalis;  vel  publicum,  quod  ex  divina 
ordinatione  offertur  nomine  totius  populi  : et  hoc  propriis- 
sime dicitur  sacrificium,  cui  respondet  propriissime  dictum 
sacerdotium,  quale  competit  Christo. 

(i  Eccli.  XLV,  7 seqq. 

(2j  Malach.  II,  7.  —(3  Levit.  XIV,  2,  52  — (4)  Hebr.  IX,  13,  Cf.  I Cor. 
IV,  1 ; item  Pontificale  Rom.  L)e  ordinatione  presbyteri,  m admonitione. 

(5)  Cf.  I Pet.  11, 5,  9.  — Item  huj.  op.  tom  2,  De  Eucharist.  part.  2,  c.  I, 
n.  258  seqq. 

283.  Propheta  est  non  tantum  ille  qui  futura  praedicit;  sed 
ille  pra3sertim,  qui  insuper,  ex  divina  missione  et  auctoritate, 
homines  adhortationibus  et  doctrina  juvat. 

284.  Rex  est  princeps  populi,  ad  conservationem  et  pro- 
speritatem subditorum  suprema  potestate  pollens.  Est  autem 
regia  potestas  triplex  : imperandi^  judicandi ^ coercendi;  seu 
potestas  legislativa,  judiciaria  et  coactiva. — Porro  distinguitur 
regnum  duplicis  generis  seu  ordinis,  temporale  quod  ad  finem 
temporalem,  et  spirituale,  quod  ad  finem  spiritualem,  per  se 
et  principaliter  ordinatur. 

285.  Character  Christi  propheticus  et  regius  nulli  contro- 
versiae subjacet;  character  autem  Mediatoris  et  Sacerdotis 
negatur  a Socinianis,  qui  Christum  non  esse  Mediatorem  et 
Sacerdotem,  nisi  improprie  dictum,  autumant. 

286.  PROBATUR  PARS  1.  Mcdiator  est  : Unus  Deus,unuset  Me- 
diator Dei  et  hominum,  homo  Christus  Jesus,  qui  dedit  re- 
demptionem (xvTtxvT^oy)  semetipsum  pro  omnibus.  I Tim.  II, 
5,  6. 

287.  PARS  11.  Sacerdos.  Tu  es  sacerdos  in  eeternum  secundum 

ordinem  Melchisedech.  Ps.  CIX,  4.  — Quod  oraculum  exponit 
Apostolus  Hebr.  V et  seqq Nec  quisquam  sumit  sibi  hono- 

rem sed  qui  vocatur  a Deo,  tanquam  Aaron.Sic  et  Christus  non 
semetipsum  clarificavitut pontifex  fieret:  sed  qui  locutus  est  ad 
eum  : Filius  meus  es  tu,  ego  hodie  genui  te.  Quemadmodum  et 
in  alio  loco  dicit  : Tu  es  sacerdos  in  seternurn,  secundum  ordi- 
nem Melchisedech. — Christus  as^stens  pontifex  futurorum  bo- 
norum, per  proprium  sanguinem  introivit  semel  in  sancta, 
X terna  redemptione  inventa...  Et  ideo  novi  testamenti  mediator 
est...  Cap.  IX. 

288.  PARS  111.  Propheta.  Prophetam  de  gente  tua,  et  de  fra- 
tribus tuis,  sicut  me,  suscitabit  tibi  Dominus  Deus  tuus  : ipsum 
audies.  Deut.  XVIII,  15.  — Quia  hic  est  vere  propheta,  qui  ven- 
turus est  in  mundum.  Joan.  VI,  14. 

289.  PARS  IV.  Kex.  Dedit  ei  potestatem  et  honorem  et  regnum, 
Dan.  VII,  14.  — Ego  autem  constitutus  sum  rex  ab  eo  super 
Sion  montem  sanctum  ejus...  Postula  a me  et  dabo  tibi  gentes 
itxreditatcm  tuam,  et  possessionem  tuam  terminos  terrx. 

290.  ORJic.  De  ratione  sacerdotis  est  mactare  hostiam  quae 
in  sacrificium  offertur;  atqui  Christus  fuit  hostia  nec  tamen 
seipsum  occidit;  ergo  non  fuit  sacerdos.  — R.  Dist.  antec. 
De  ratione  sacerdotis  est  mactare  hostiam  saltem  moraliter, 
conc.;  etiam  physice  semper,  negr.an^ec. Christus  semetipsum 
obtulit  sponte  ad  mortem ; quae  immolatio  moralis  est,  et 
conjuncta  cum  ipsa  passione  ac  morte  Christi,  ab  ejus 
persecutoribus  vere  illata,  est  sufficiens  ad  rationem  sacri- 
ficii. 


QU.flSTIONES. 

1®  Secundum  quam  naturam  Christus  fuit  Mediator  et  Sacerdos?  — 
Quo  sensu  dicitur  Christus  sacerdos  in  jeternum?  — 5°  Secundum 
quam  naturam  competit  Christo  character  Propheticus  ? — 4°  Quo- 
modo competit  Christo  dignitas  et  potestas  Regia  ? 

291. <iu^r.  1°  Secundum  quam  naturam  Christus  fuit  Media- 
tor et  Sacerdos?  — R.  (d).  Secundum  naturam  humanam. 
Etenim  opera , quibus  ofticium  Mediatoris  et  Sacerdotis 
exercuit,  non  fuerunt  operationes  divinae  qua  tales,  sed  hu- 
manae : i.  e.  quae  ex  humana  natura  tanquam  principio  eli- 
citivo  et  vitali  procederent,  licet  a Verbo  dignificatffi.  Unde 
I Tim.  II,  5 : Unus  Deus,  unus  Mediator  Dei  et  hominum,  nom 
Christus  Jesus,  — Hebr.  V,  1 : Omnis  pontifex  ex  hominibus 
assumptus. 

292.  Q.  2°  Quo  sensu  dicitur  Christus  sacerdos  tn  .«ternum? 
— R.  Haec  aeternitas  duplici  ratione  explicatur  : i)  ratione 
dignitatis  sacerdotalis,  quae  in  Christo  oritur  ex  unione  hypo- 
statica, per  quam  unctus  in  sacerdotem  et  omnibus  cha- 
rismatibus delibutus  est  : quare  sicut  haec  unio,  ita  et 
Christi  sacerdotium  durabit  in  aeternum.  2)  Ratione  sacri- 
ficii, aeternitas  sacerdotii  intelligenda  est,  non  sensu  dura- 
tionis  infinitae,  sed  indefinitae  : quatenus  Christus  functurus 
est  sacerdotis  officio  quamdiu  opus  et  locus  erit,  sacrificio, 
h.  e.  usque  ad  finem  mundi. — Sacerdos  itaque  est  in  xternum, 
et  quidem  secundum  ordinem  Melchisedech , i)  quia  susceptum 

(1)  Haunold.  De  Incarn.  c.  10,  conlrov.  1.  Cf.  S.  Thom.3  p.  qq.  22,  26; 
Suarez,  t.  16  clisp.  46  seqq. ; append.  post  disput.56. 

sacerdotium  nunquam  deponet;  2)  quia  incruentum  sacrifi- 
cium sub  speciebus  panis  et  vini  offert,  per  manus  ministro- 
rum, quotidie,  usque  ad  consummationem  saeculi  (i). 

293.  Q.  3°  Secundum  quam  naturam  Christus  Propheta  fuit? 
— R.  Secundum  naturam  humanam  : non  tamen  sicut  reli- 
qui Prophetae  auctoritate  delegata,  sed  auctoritate  propria 
Filii  Dei  : Prophetam  de  fratribus  tuis^  sicut  me^  suscitabit  tibi 
Dominus.  Deut.  XVIII,  15.  — Multifariam  multisque  modis 
olim  Deus  loquens  patribus  in  Prophetis : novissime  diebus  istis, 
locutus  est  nobis  in  Filio.  Hebr.  I,  1,  2.  Gf.  Joan.  I,  18;  Tit. 
II,  11,  12  (2). 

294.  Q.  4®  Quomodo  competit  Christo  dignitas  et  potestas 
Regia?  — R.  Christus,  qua  Deus,  est  eminenter  Rex  regum 
et  Dominus  dominantium.  Apoc.XIX,  16. 

295.  Qua  homo  dici  potest  Rex  dupliciter  : in  ordine  spi- 
rituali et  in  ordine  temporali,  i)  In  ordine  spirituali  Christus 
est  verus  Rex  universalis,  instructus  summa  potestate  in 
regnum  coelorum,  i.  e.  Ecclesiam  : Data  est  mihi  omnis  pote- 
stas in  coelo  et  in  ferra.  Matth.  XXVIII,  18.  Hac  potestate  Eccle- 
siam fundavit,  sacramenta  instituit  (3);  hanc,  quatenus  gu- 
bernativam,  seu  episcopalem,  commisit  Petro,  quem  suum 
Vicarium  ceu  Proregem  perpetuum  constituit,  instructum 
plenitudine  Episcopatus.  2)  In  ordine  pariter  spirituali,  non 
temporali,  Christus  fuit  re Judxorum  : h.  e.  eorum  qui  vere 
confitentur  et  laudant  Deum,  quae  est  significatio  vocabuli 
Judaeorum.  — 3)  In  ordine  temporali,  admodum  probabile  est, 
Christum  vi  unionis  hypostaticae,  sicut  fuit  exemptus  ab 
omni  potestate  humana,  ita  in  actu  primo,  et  jure  plenissimo, 
habuisse  potestatem  regiam  in  totum  orbem,  et  in  omnes 
reges,  etiam  quoad  regimen  politicum;  quanquam  hac  po- 
testate nunquam  uti  voluit,  quod  innuit  his  verbis  : Regnum 
meum  non  est  de  hoc  mundo.  Joan.  XVI II,  36  (4). 

(1)  Cf.  Tom.  2,  Tract.  DeEiicharist.  part,  2,  n.  257  seqq. 

(2)  tf.  Suar.  t.  17,  disp.  50.  — (Sj  Cf.  huj  op.  t.  2,  De  Sacram,  c.  2,  a.  o*. 
q.  2«,  n.  88.  —(4)  Cf.  Suar.  t.  16, disp.  47,48. 

ARTICULUS  II. 

DE  OPERIS  IMPLETIONE. 

Quaestiones  prjeviae. 

Propositio  I,  de  redemptionis  veritate. 

Propositio  II,  de  redemptionis  universalitate. 

Propositio  III,  de  satisfactionis  veritate. 

Propositio  IV,  de  satisfactionis plefiitudine. 

Propositio  V,  de  veritate  et  infinitate  meriti. 

Quaestiones  de  objecto  meritorum,  decpic  oratione  Christi. 

QU.tSTIONES  PR.^=:V1.E. 

1“  In  quo  consistit  opus  redemptionis  a Christo  impletum  ? — 2®  Quid 
est  redemptionis  pretium?  — 5®  Quid  est  satisfactio?  — 4®  Quid  me- 
ritum? — 5"  An  Christi  redemptio  fuit  vera?  — 6"  An  fuit  univer- 
salis? — 7“  An  fuit  mere  impetraloria?  — 8"  Qualis  fuit  Christi 
satisfactio?  — 9"  Quanta  fuit  Christi  satisfactio?  — 10"  An  fuit  ex 
rigore  Justilioe?  — II"  Quale  et  quantum  fuit  Christi  meritum? 

296.  QU.€R.  1®//?  quo  redemptionis  opus  consistit? — R.Consi- 
.'-tit  proprie  in  solvendo  human»  redemptionis  atque  instau- 
rationis pretio.  Integrum  quidem  opus  a Christo  implendum, 
uti  dictum  est,  tria  complectebatur : pretii  solutionem,  prae- 
dicationem, legislationem;  at  primum,  quod  vocatur  redem- 
ptio in  actu  primo,  proprie  dicta  redemptio  est;  duo  ultima, 
tantum  ad  redemptionem  in  actu  secundo  seu  redemptionis 
applicationem  pertinent.  De  praedicatione  et  legislatione  hic 
non  est  agendum  : eo  enim  referuntur  varia  dogmata  quae 
(Airistus  docuit,  et  Ecclesia  quam  fundavit,  de  quibus  alibi; 
hoc  loco  duntaxat  de  redemptionis  pretio  disserendum. 

297.  Q.  2®  Quid  est  redemptionis  pretium?  — R.  Est  opus 
illud,  quod,  pro  peccato  oblatum  Deo,  peccatum  penitus 
abolevit;  seu  tanti  valuit,  ut  Deus  hominibus  non  solum  pla- 
caretur, sed  etiam  privilegia  filiorum  Dei  ac  pristinos  favores 
restitueret.  Hoc  autem  tam  pretiosum  opus  fuit  praesertim 
])a5sio  Christi  et  cruentum  sacrificium  crucis. 

298.  Porro  hujusmodi  opus  esse  debuit,  et  revera  fuit, 
simul  satisfactorium  et  meritorium,  quia  peccati  clades, 
partim  satisfactione,  partim  merito  erat  reparanda.  Etenim. 

tiomo  qui  in  paradiso  Deum  offendit,  erat  amicus  Dei,  ejus- 
nue  favoribus  cumulatus  : quare  peccando,  i)  abrupit  amici- 
tiam Dei,  ejusque  favores  amisit,  2)  incurrit  ejus  inimicitiam, 
et  debitum  vindictae  subeundae.  Jam  vero  iste  secundus  pec- 
cati effectus,  i.  e.  inimicitia  et  vindicta  Dei,  tollendus  erat 
per  satisfactionem ; primus  vero,  per  meritum,  quo  amici- 
tia et  favores  Dei  iterum  recuperarentur.  — Ergo  pretium 
redemptionis  esse  debuit  opus  satisfactorium  et  merito- 
rium, seu  habens  simul  rationem  satisfactionis  et  rationem 
meriti. 

299.  Q.  3®  est  satisfactio?  — R.  Satisfactio  respicit 

debitum,  et  est  rei  debitee  integra  solutio.  Si  autem  agatur  non 
de  debito  reali,  sed  de  personali,  quod  ex  illata  offensa  ori- 
tur in  offendente,  satisfactio  describi  potest  : Honoris  Ixsi 
condigna  compensatio,  qua  exhibita  ab  offendente,  cessat  offensi 
jus  ad  indignationem.  — Dicitur  compensatio  condigna,  quia 
satisfactio  pro  offensa,  utpote  opposita  liberali  remissioni 
offensae,  requirit  condignitatem,  seu  aequivalentiam  inter 
opus  satisfactorium  et  honorem  laesum. 

300.  Q.  4®  Quid  est  meritum?  — R.  Sicut  satisfactio  debi- 
tum solvendum,  ita  meritum  respicit  praemium  obtinen- 
dum. — Porro  meritum  apud  Deum  et  supernaturale,  de 
quo  hic  unice  agimus,  definiri  potest;  Obsequium  Deo  factum, 
ex  se  valens  eum  movere  ad  doni  supernaturalis  retributionem. 
Hoc  autem  donum  respondens  tali  obsequio  appellatur  prx- 
mium;  et  ejus  retributio,  prxmialio  vel  remuneratio.  — Di- 
stinguitur duplex  meritum,  de  condigno  et  de  congruo.  Prius 
meritum  simpliciter  dicitur,  cui  ex  justitia,  sive  ea  rigorosa  sit 
et  stricta  (commutativa) ; sive  minus  stricta  (distributiva,  re- 
munerativa),  praemium  debetur.  Posterius  vero  meritum  se- 
cundum quid,  et  ex  congruentia  appellatur,  seu  cui  praemium 
ex  quadam  decentia  debetur.  — Actio  porro  de  condigno  me- 
ritoria debet  habere  bonitatem  proportionatam,  non  tamen 
a3qualitatem,  cum  praemio;  nam  etiamsi,  quod  saepe  contin- 
git, praemium  actionem  meritoriam  admodum  valore  exce- 
dat, tamen  condigne  merito  respondere  potest  : ut  ex.  gr. 
cum  rex  militi  in  praemium  egregii  facinoris  dat  armaturam 
auream  : haec  licet  militis  facinus  valore  longe  excedat,  con- 

digna  tamen  compensatio  aestimatur.  — Hactenus  de  merito 
sumpto  pro  opere  meritorio ; quod  si  spectetur  prout  est  in 
persona  merente,  meritum  est  aliquod  jus  ad  remuneratio- 
nem,  fundatum  in  opere  meritorio. 

301.  Q.  5”  An  Christi  redemptio  fuit  vera?  — R.  Catholica 
tide  credenda  est  redemptio  vera  et  proprio  sensu  intellecta  ; 
cui  opponitur  redemptio  non  vera  et  impropria,  qualem  olim 
Pelagiani  et  postea  Sociniani  intellexerunt.  Hi  enim  dicunt, 
Christum  nos  a peccato  redemisse,  praestando  nobis  non 
peccati  remissionem,  sed  tantum  exempli  et  doctrinae  suae 
adjumenta  ad  peccatum  vitandum  : quae  redemptio  improprie 
dicta  est.  — Catholici  vero  docent,  Christum  nos  redemisse 
a peccato,  illud  penitus  tollendo,  nobis  Deum  placando  et 
pristina  privilegia  redintegrando  : quee  redemptio  vera  et 
proprie  dicta  est.  — At,  posita  veritate  redemptionis,  ulterius 
quaeri  potest  de  ejus  extensione,  utrum  pro  omnibus  homi- 
nibus, an  tantum  pro  aliquibus,  Christus  redemptionis  pre- 
tium solverit. 

302.  Q.  6'’  An  Christi  redemptio  fuit  universalis?  — 
R.  i)  Negant  Janseniani  Prop.  V : Semipelagianum  est  dicere, 
Christum  pro  omnibus  omnino  hominibus  mortuum  esse,  aut 
sanguinem  fudisse.  Haec  autem  propositio  damnata  est  tanquam 
falsa;  imo,  intellecta  eo  sensu  ut  Christus  pro  salute  duntaxat 
prxdestinatqrum  mortuus  sit,  tanquam  heeretica.  Unde  de  fide 
est,  Christum  dedisse  redemptionem  semetipsum,  non  tantum 
pro  electis,  sed  etiam  pro  aliis,  saltem  pro  omnibus  (1  Tim. 
11,  4.)  fidelibus  : quippe  qui  omnes  credere  debent,  Christum 
pro  ipsis  descendisse  de  coelo,  crucifixum  et  passum  esse,  ut 
Symbolum  habet. 

303.  2)  Certum  et  fidei  proximum  est,  Christum  sanguinem 
suum  fudisse  etiam  pro  infidelibus,  saltem  adultis. 

304.  3)  Sententia  inter  Theologos  communis  est.  Traditioni, 
Scripturae,  ac  pietati  consentanea,  Christum  etiam  pro  par- 
vulis absque  baptismo  decedentibus  redemptionis  pretium 
obtulisse  (i). 

30o.  Q.  7"  An  Christi  redemptio  fuit  mere  impetratoria?  — 
R.  iierd  impetratoria  fuisset,  si  mera  interpellatione  Christus 

(1 ; Cf.  Supra,  De  Deo,  div.  aitrib.  cap.  2,  art.  4,  prop.  3,  4,  5,  n.  179  seqq. 

inipetrasset,  ut  Deus  gratis  nobis  peccata  condonaret  et  favo- 
res suos  restitueret.  Sed  talis  nequaquam  redemptio  est  : ca- 
tholica enim  Fides  docet,  Christum  nos  redemisse  soluto 
pretio  : h.  e.  per  veram  satisfactionem  et  meritum. 

306.  Q.S^  Qualis  fuit  Christi  satisfactio'/ — R.  De  jide  est  eam 

fuisse  reram  et  vicariam.  — Vuii  satisfactio  vera  <ic,  proprie 
dicta,  i.  e.  praistita  per  solutionem  debiti  tum  culpa3  tum 
poena?.  — Fuit  vicaria,  i.  e.  pro  nobis  peracta  : pro 

nobis,  i.  e.  non  solum  in  bonum  et  utilitatem  nostram;  sed 
etiam  vice  nostra,  ita  ut  Christus,  per  veram  sui  in  nostrum 
locum  substitutionem,  peccata  nostra  in  se  transtulerit,  et 
in  debito  solvendo  ac  poena  toleranda  vices  nostras  obierit  : 
quare  satisfactio  Dicana  nuncupatur. 

307.  Q.  9«  Quanta  fuit  Christi  satisfactio? — R.  Unanimis  et 
certa  Catholicorum  doctrina  est,  satisfactionem  Christi  non 
modo  veram  fuisse,  sed  etiam  condignam,  plenam,  per jectam, 
super  abundantem,  infinitam.  Ex  quibus  vocabulis  tria  priora 
fere  synonyma  sunt,  et  significant  satisfactionem  omnibus 
conditionibus  numerisque  absolutam,  qua?  definiri  potest  : 
Compensatio  honorifica,  offenso  ab  offendente  prxstita,  libere, 
eequivalenter,  ex  propriis  aliasque  indebitis,  atque  ita  ut  repu- 
diari non  possit.  — Satisfactionis  superabundantia  et  infinitu- 
dine  significatur,  per  compensationem  a Christo  prtestitam 
non  tantum  ada?quatum  fuisse  offensa?  debitum,  sed  immense 
superatum. 

308.  Utrum  condignitas,  plenitudo,  perfectio  fuerit  operi- 
bus Christi  satisfactoriis  intrinseca  an  extrinseca,  disputatur. 

309.  Quidam  cum  Scoto  et  Durando  teiiuerunt,  opera  Chri- 
sti condignitatem  habuisse,  per  denominationem  exlrinsecam, 
ab  acceptatione  Dei,  a qua  etiam  opera  puri  hominis  potuis- 
sent condignitatem  mutuare  : non  secus  ac  si  quis  creditori 
acceptanti  unum  aureum  pro  centum  debitis  solveret,  posset 
dici  condigne  solvisse.  — Dicendum  tamen,  ut  communior 
sententia  tenet,  Christi  opera  ex  se  condignitatem  habuisse, 
ad  satisfaciendum  copiosissime  pro  culpa  et  poena  totius  hu- 
mani generis ; quia  illa  opera  a persona  operante  desumebant 
dignitatem  ac  valorem  infinitum.  Opus  enim  aliquod,  vel  actus, 
a:‘stimari  potest  dupliciter  : i)  secundum  valorem  physicum^ 

i.  e.  ratione  suce  ciititatis  praeciso  : ut  ex.  gr.  quod  sit  actus 
t-aiis  virtutis,  tali  perfectione  elicitus;  2)  secundum  valorem 
moralem,  i. c.  ratione  persoiue  cujus  actus  est.  Jam  vero  Chri- 
sti opera,  aestimata  ratione  personae  Verbi  ea  dignificantis, 
valorem  habuerunt  inlinitum. 

310.  Q.  10®  An  satisfactio  Christi  fuit  ex  rigore  justitix?  — • 
K.  Quaestio  est  de  rigore  justitiae  commutativse,  videlicet 
utrum,  vi  cujuspiam  pacti,  Christus  fuerit  ex  una  parte  obli- 
gatus ex  justitia  ad  satisfaciendum,  et  Deus  ex  altera,  ad  favo- 
res suos  hominibus  restituendos?  Communiter  respondetur 
negative  : non  intervenit  nisi  justitia  late  sumpta,  sita  in  eo, 
quod  utrinque  actum  sit,  non  ex  obligatione,  sed  ex  virtute 
justitix  : Christus  in  satisfaciendo  spectavit  jus  divinum  ab 
homine  laesum  et  reparandum;  Deus  vero  promissione  so- 
lemni  semetipsum  obstrinxit,  adeoque  ex  \ivtute  justitix,  seu 
fidelitatis,  necessario  determinatur,  ad  praestandum  id  quod 
Christus  promeruit  : Si  posuerit  pro  peccato  animam  suam, 
videbit  semen  longxvurn.  Isai.  LIII,  JO. 

311.  Q.  i Quale  et  guantum  fuit  Christi  meritum? — R.Quae 
de  satisfactione  dicta  sunt,  ea  fere  de  merito  dici  possunt; 
cum  satisfactio  et  meritum  ex  parte  rei  sint  idem  opus,  idem 
vaior,  solum  differens  intentione  vel  ordinatione  operantis. 
Sic  eadem  Christi  opera,  quae  fuere  satisfactoria  quatenus 
ordinata  ad  placandum  Deum,  fuere  meritoria*quatenus  or- 
dinata ad  obtinendum  praemium.  — Quare  dicendum,  sicut 
satisfactiones,  ita  Christi  merita  fuisse  infinita,  et  quidem  ex 
ipsa  intrinseca  excellentia  et  aestimabilitate  operum. 

PROPOSITIO  I. 

Christus  redemit  nos  vere,  i.  e.  eo  sensu  guodnos  a peccati  ser- 
vitute solutos,  iterum  participes  effecerit  amicitix  Dei  et  vilx 
xlernx. 

312.  De  fide,  ut  patet  ex  Decreto  Concilii  Flor,  pro  Jaco- 
bitis,  ubi  legitur  : Sacrosancta  Romana  Ecclesia,  Domini  et 
Salvatoris  nostri  voce  fundata,...  firmiter  credit,  profitetur  et 
docet,  neminem  unquam  ex  viro  feminaque  conceptum,  a dia- 
boli dominatione  fuisse  liberatum,  nisi  per  meritum  mediatoris 

Dei  et  hominum^  Jesu  Christi  D,  N. : qui  sine  peccato  conceptus, 
natus  et  mortuus,  humani  generis  hostem,  peccata  nostra  de- 
lendo, solus  sua  morte  prostravit;  et  regni  coelestis  introitum, 
quem  primus  homo  peccato  proprio  cum  omni  successione  perdi- 
derat, reseravit. 

313.  PROBATUR  SIMUL  QUOAD  OMNES  PARTES.  1®  Ex  ScPiptura. 
Matth.  I,  21  : Vocabis  nomen  ejus  Jesum;  ipse  enim  salvum 
faciet  populum  suum  a peccatis  eorum. — Rom.  V,  10  : Si  enim 
cum  mimici  essemus,  reconciliati  sumus  Deo  per  mortem  Filii 
ejus  : multo  magis  reconciliati,  salvi  erimus  in  vita  ipsius. — 
Gal.  IV, 4,  5 : Misit  Deus  Filium  suum....  ut  eos  qui  sub  lege 
erant  redimeret,  ut  adoptionem  filiorum  reciperemus. 

314.  2®  Traditio  apud  omnes  Patres  est  manifestissima  (i). 
Nec  alio  sensu  intelligenda  sunt  verba  Symboli,  quod  Patres 
Constantinop.  anno  381  ediderunt  : Qui  propter  nos  homines, 
et  propter  nostram  salutem,  descendit  de  coelo...  Crucifixus 
etiam  pro  nobis. 

PROPOSITIO  II. 

Christi  redemptio  ad  omnes  homines  pertinet;  seu  Christus  pro 
omnibus  hominibus  mortuus  est. 

315.  Propositio,  quatenus  respicit  omnes  et  singulos  fide- 
les, de  fide  est;  quatenus  respicit  etiam  infideles  adultos, 
certa;  quatenus  comprehendit  quoque  parvulos  sine  ba- 
ptismo decedentes,  sententia  inter  Theologos  communis  (2). 

316.  PROB.  Qui  proprio  Filio  suo  non  pepercit,  sed  pro 
nobis  omnibus  tradidit  illum.  Rom.  VIII,  32.  — Venit  Filius 
hominis  salvare  quod  perierat.  Matth.  XVUI,  11. — Qui  omnes 
homines  vult  salvos  fieri,  et  ad  agnitionem  veritatis  venire. 
Unus  enim  Deus,  unus  et  mediator  Dei  et  hominum,  homo 
Christus  Jesus  : qui  dedit  redemptionem  semetipsum  pro  omni- 
bus. 1 Tim.  II,  4. 

317.  2®  Augustinus  Enarrat,  in  Ps.  XCV  : Judicabit  orbem 
terree  in  eequitate . . . non  partem,  quia  non  pariem  emit;  totum 
judicare  debet,  quia  pro  toto  pretium  dedit. 

(1)  Cf.  Pelav.  De  Incarn.  1 12,  c.  6.  — (2j  Gf.  supra  quwst.  prcev.  6,  n.  302. 
— De  voluntate  Dei  salvandi  omnes,  etiam  parvulos,  vid.  supra  tract.  De 
Deo,  cap.  2,art.4,  prop.  5,  n.  192  seqq. 

PROPOSITIO  III. 

Christus  vere,  et  vice  nostra,  De  offenso  satisfecit. 

318.  De  fide,  utpote  quod  Scriptura,  Traditione  et  Eccle- 
si<e  doctrina  manifestum  est,  atque  totius  ctiristiana3  spei 
fundamentum  (t). 

319.  PROBATUR  SIMUL  UTRAQUE  PARS.  Teste  Scriptura  1®  me- 
diator ac  sponsor  noster  factus  est  Christus,  ut  vice  nostra, 
et  per  veram  sui  substitutionem  peccata  nostra  expiaret. 
Isaias  LIIl  ; Justificabit  ipse  justus  servus  meus  multos,  et  ini- 
quitates eorum  ipse  portabit...  Posuit  Dominus  in  eo  iniquita- 
tem omnium  nostrum. — S.  Petrus  : Peccata  nostra  ipse  pertulit 
in  corpore  suo  super  lignum  : ut  peccatis  mortui,  justitix  viva- 
mus : cujus  livore  sanati  sumus.  I Pet.  II,  24. 

320.  2®  Semetipsum  Deo  in  sacrificium  obtulit,  et  tari- 
quam  piacularem  hostiam  ut  sacerdos  immolavit.  Christus 
assistens  pontifex  futurorum  bonorum....  per  Spiritum  sanctum 
semetipsum  obtulit  immaculatum  Deo....  et  oblatus  est  ad  mul- 
torum exhaurienda  peccata.  Hebr.  IX.  — Christus  dilexit  nos, 
et  tradidit  semetipsum  pro  nobis  oblationem  et  hostiam  Deo,  in 
odorem  suavitatis.  Ephes.  IV,  2. 

321.  3®  Nos  sui  sanguinis  pretio  redemit.  Unus  Mediator 
Dei  et  hominum,  homo  Christus  Jesus,  qui  dedit  redemptionem 
{dvTiXvTfiov)  semeptipsum  pro  omnibus.  I.  Tim.  11,  6.  — Scientes, 
quod  non  corruptibilibus  auro  et  argento  redempti  estis,  de  vana 
vestra  conversatione  paternx  traditionis;  sed  pretioso  sanguine, 
quasi  agni  immaculati  Christi,  et  incontaminati.  I Pet.  I,  18, 
19  (2). 

PROPOSITIO  IV. 

Satisfactio  Christi  fuit  condigna  et  super  abundans. 

322.  Fide  certum,  prout  expositum  supra,  quajst.  9,  n.  307. 

323.  PROB.  1®  Una  oblatione  consummavit  in  sempiternum  san- 
ctificatos.  Hebr.  X,  14.  — Ubi  abundavit  delictum,  superabun- 
davit  et  gratia  Rom.  V,  20. 

(1) .  Cf.  supra,  prop.  1,  n.  312.  DecreL /?ro  Jacobitis ; ilemTvid.  Sess.  6, 
c.  1 seqq, 

(2)  Testimonia  Patrum  unanimia  vid.apud  Petav.  /nca/  n.  lib.  12,  c.  9. 

324.  2®  Cyrillus  Hieros.  : Non  tantum  peccavimus ^ quantum 
ille  justitia  excelluit.  Catech.  XIII,  n.  33.  — Chrysostomus  : 
Multo  plura  quam  debemus ^ Christus  pro  nobis  solvit;  tantoque 
plura,  quanto  guttulam  exiguam  pelagus  excedit  immensum. 
Hom.  X in  Gap.  V ad  Rom.  n.  2. 

32o.  3®  Ex  ratione  quoque  probatur  satisfactionis  tum  con- 
dignitas,  tum  superabundantia,  imo  infinitas.  4)  Condiqnlias. 
Opera  Christi  habuerunt  conditiones  omnes,  quae  ad  condi- 
gnam satisfactionem  requiruntur;  ergo  fuerunt  condigne 
satisfactoria.  Conditiones  hujusmodi,  ex  definitione  supra 
(n.  307,)  posita,  sunt,  ut  satisfactio  fiat  a)  a persona  offen- 
dente, b)  ad  personam  alteram  offensam,  c)  libere,  d)  ex  pro- 
priis, e)  aliasque  indebitis,  f)  ad  aequalitatem,  g)  nec  possit 
repudiari.  — Atqui  omnes  has  conditiones  in  Christi  satis- 
factione reperimus. 

326.  Nam  a)  Christus  satisfaciens  persona  offendens  fuit,  non 
physice  sed  moraliter.  Etenim  constitutus  ut  Caput  generis 
humani  in  ordine  ad  reparationem,  iniquitates  nostras  tulit, 
p7'o  nobis  peccatum  factus  (i) ; quare  moraliter  personam  no- 
stram gessit,  ita  ut  moraliter  nos  peccatores  in  ipso  satisfe- 
cerimus : nam  dicendum  quod  caput  et  membra  sunt  quasi  una 
persona  mystica,  et  ideo  satisfactio  Christi  ad  omnes  fideles  per- 
tinet sicut  ad  sua  7nembra.  S.  Thom.  3 p.  q.  48,  art.  2. 

327.  b)  Christus  satisfecit  personae  offensae  alteri  a se  ipso. 
Nam  ti)  satisfecit  Patri  et  Spiritui  S.,  quae  sunt  personae 
physice  alterx  a persoxa  Christi,  /i)  Satisfecit  personae  Verbi, 
quae  quatenus  offensa,  est  altera  a se  quatenus  satisfaciente  : 
altera,  inquam,  moraliter,  i.  e.  juxta  communem  hominum 
aestimationem.  Porro  ad  hoc,  ut  persona  possit  satisfacere 
sibi  ipsa,  sufficit  si  eadem,  quatenus  satisfaciens,  sit  altera 
moraliter  a se  ipsa,  quatenus  recipiente  satisfactionem.  Sic 
reipublicse  quaestor,  quatenus  gerit  personam  subditi,  valide 
solvit  tributum  sibi,  ut  gerenti  personam^  ministri  publici. 
Similiter  Christus,  quatenus  homo,  et  humani  generis  rei 
personam  gerens,  sibi  ut  Creatori  et  personae  laesae  satisfacere 
potuit. 


il)  H Cor.  V, 

828.  c)  Christus  satisfecit  libere  : imm  oblatus  est  quia  ipse 
voluit.  Isai.  LIII,  7.  — d)  Ex  propriis  : nam  opera  satisfacto" 
ria,  sicut  reliqua  opera  bona,  licet  sint  bona  et  dona  Dei, 
sunt  tamen  simul  etiam  proprie  bona  hominis  operantis, 
quia  procedunt  ab  ejus  libera  voluntate  (i).  — e)  Ex  alias  in- 
debitis : opera  enim  Christi,  praesertim  quatenus  satisfacto- 
ria,  prorsus  erant  indebita,  cum  Christus  nullum  peccati 
debitum  haberet.  f)  Ad  xqualitatem  : nam  Christi  opera, 
ratione  personae  operantis  digniticata,  quodvis  debitum  fa- 
cile adicquabant.  — g)  Ita  ut  repudiari  non  posset.  Nam  licet 
Deus  potuisset  humanum  genus  abjicere,  omnemque  satis- 
factionem respuere;  tamen,  postquam  voluit  Christum  esse 
Caput  humani  generis  in  hunc  finem,  ut  pro  eo  satisfactio- 
nem condignam  offerret,  non  potuit  illam  non  acceptare.  — 
Ergo  Christi  satisfactio  habuit  omnes  conditiones  condigni- 
tatis. 

329.  2)  Infinitas.  Actiones  participant  dignitatem  personaa 
operantis  ; atqui  persona  Christi  erat  dignitatis  infinitie;  ergo 
actiones  Christi  habuerunt  dignitatem  ac  valorem  infinitum  : 
ac  proin  constituerunt  satisfactionem  simpliciter  infinitam. 
— Dico  infinitam  simpliciter.,  quo  distinguatur  satisfactio  ab 
offensa : offensa  enim  in  Adamo  tantum  fuit  infinita  secundum 
quid;  satisfactio  vero  in  Christo  fuit  infinita  simpliciter,  quia 
Christi  persona  est  simpliciter  infinita.  Quare  Apostolus  : 
Non  sicut  delictum  ita  et  donum.  Rom.  V,  15. 

PROPOSITIO  v. 

Christus  actionibus  suis  vere  meritus  est,  ejusque  merita 
infiniti  sunt  valoris. 

330.  Prior  pars,  veritas  meritorum,  est  de  fide  : ut  patet 
ex  aperto  testimonio  Scripturse,  et  Ecclesise  docentis,  justi- 
ficationis nostree  causam  meritoriam  esse  Christi  passionem  : 
Christi  meritum  nobis  per  Baptismum  applicari  (2).  — Altera 
pars,  infinitas  meritorum,  est  fide  certa,  secundum  dicta  in 
Prop.  praecedenti. 

(1)  Trid.  Sess.  6.  can.  52. 

(2)  Trid.  Sess.  o,  can.  2;  Sess.  6,  c.  7,  can.  26;  Cf.  supra  prop.  1,  n.  312. 


CAP.  IU.  DE  WUNIIS  HEDEMPTORIS.  575 

331.  PROB.  I PARS.  Christus  vere  meritus  est.  Nam  actiones 
ejus  conditiones  habuerunt  omnes  ad  meritum  requisitas. 
Conditiones  hujusmodi  reducuntur  ad  tres  : 1”  ut  opus  sit 
liberum,  honestum,  praemio  proportionatum ; 2®  ut  operans 
sit  gratus  Deo  et  viator;  3« ut  ex  parte  Dei  sit  praemii  promis- 
sio, vel  saltem  operis  ut  remunerandi  acceptatio.  Atqui  haec 
omnia  in  Christi  actionibus  comperiuntur;  quod  patet  ex 
promissione  expressa  Dei,  ex  oblatione  per  Christum  facta, 
ex  praemio  retributo  : Si  posuerit  pro  peccato  animam  suam., 
videbit  semen  longxvum.  Isai.  LlII,  10.—  Christus  dilexit  noSy 
et  tradidit  semetipsum  pro  nobis  oblationem  et  hostiam  DeOy  in 
odorem  suavitatis.  Eph.  V,  2. — Humiliavit  semetipsum...  Pro- 
pter quod  et  Deus  exaltavit  illum.  Phil.  II. 

332.  II  PARS.  Merita  Christi  sunt  infinita , sicut  est  infinita 
satisfactio.  Eadem  enim  est  meriti  et  satisfactionis  ratio  : 
utriusque  valor  ex  operis  dignitate  deducitur  (i).  — Quare 
infinitatem  meritorum  Christi  unanimiter  docent  Theologi, 
et  Ecclesia  non  obscure  insinuat.  Clemens  VI,  Extrav.  comm. 
cap.  Unigenitus.  De  poenit.  et  remiss.,  ita  loquitur  : Christus  in 
ara  crucis  non  guttam  sanguinis  modicamy  qux  tamen,  propter 
unionem  ad  Verbum,  pro  redemptione  totius  humani  generis 
.suffecisset;  sed  copiose,  velut  quoddarn profluvium,  noscitur  ef- 
fudisse. Quare  ut  non  inanis  tantx' e (fusionis  miseratio  reddere- 
tur,thesaurum  militanti  Ecclesix  acquisivit,  ut  sic  sit  infinitus 
THESAURUS  hominibus.  Sap.  VII,  14. 

QUAESTIONES. 

1"  Quid  Christus  suis  operibus  meritus  est?  — 2®  An  sibi  meruit  unio- 
nem hypostaticam?  — 5®  An  Christi  meritis  non  evadunt  superflua 
opera  nostra?  — Per  quos  actus  Christus  meruit?  — 5®  Quare 
redemptio  specialiter  Christi  morti  adscribilur  ? — 6®  Quoenam  circa 
Christi  orationem  sunt  animadvertenda? 

333.  QUiER.  1®  Quid  Christus  suis  operibus  meritus  est?  — 
H.  Christus  sibi  ipsi  promeruit  gloriam  corporis,  nominis 
exaltationem,  gentium  cultum  et  adorationem ; — nobis  vero 
justificationem  et  vitam  aeternam,  eaque  omnia  gratiae  dona, 

(l)Cf.  propos.  priieced. — Ileni  S.  Tliom.  5 p.  q.  18;  — Suarez, lom.  16, 
disp.  4,  sect.  4 ; disp.  30,  sect.  1. 

qua3  vel  antecedunt  justificationem  vel  subsequuntur.  Haec 
enim  cuncta  Scripturae  clare  testantur.  Phil.  II,  8,  9 : 
liavil  semetipmm  factus  ohediens  usque  ad  mortem,  mortem  au^ 
tem  crucis,  propter  quod  et  Deus  exaltavit  illum,  etc. — Hebr. 
II,  9 : Videmus  J esum,  propter  passmnem  mortis,  gloria  et  ho- 
nore coronatum.  — Eph.  I,  3,  7 : Qui  benedixit  nos  in  omni 
benedictione  spirituali  in  coelestibus  in  Christo...  in  quo  habe- 
mus redemptionem  VEWsanguinem  ejus,  remissionem  peccatorum, 
secundum  divitias  gratix  ejus  (i). 

334.  Q.  2®  An  Christus  etiam  meruit  sibi  unionem  hyposta- 
ticam? — Resp.  negative.  Neque  unionem  hypostaticam, 
quod  certum  est;  neque  gratiam  habitualem,  aut  scientiam, 
aut  alios  habitus  infusos,  neque  gloriam  essentialem  animae, 
seu  visionem  beatificam,  quod  probabilius  est,  Christus  pro- 
meruit. — Non  unionem  hypostaticam,  quia  haec  in  Christo 
fuit  principium  omnis  meriti  et  prima  gratia,  quae  sub  meri- 
tum non  cadunt.  — Non  habitus  infusos  aut  visionem  beati- 
ficam, quia  omnia  illa  dona  ab  initio  ipsi  affuerunt,  et  una 
cum  gratia  unionis  principium  fuerunt  meriti,  sub  meritum 
non  cadentia  (2). 

333.  Q.  3®  Si  merita  Christi  sunt  infiniti  valoris,  an  non  eo 
ipso  opera  meritoria  nostra  evadunt  superflua?  — Resp.  Nega- 
tive. Nam  merita  Christi  nobis  per  merita  nostra  applicantur. 
— Neque  etiam  merita  nostra  meritis  Christi  injuriosa  sunt; 
quandoquidem  omnem  vim  merendi  ex  meritis  Christi  hau- 
riunt. 

336.  Q.  4®  Per  quos  actus  Christus  meruit? — R.  Per  omnes 
actus  liberos  humanae  naturae  : ut  sunt  praedicatio,  oratio, 
passio,  mors,  etc.  Illae  namque  actiones  habuerunt  omnes 
conditiones  ad  meritum  requisitas. — Cumque  omnes  actiones 
vitae  Domini  essent  liberae  et  bonae,  sequitur,  eum  a primo 
instanti  conceptionis  suae  usque  ad  ultimum  spiritum,  quum 
desiit  esse  viator,  indesinenter  meruisse,  secundum  illud 
Joan.VIII,  29  : Ego  qux  placita  sunt  ei  (Patri)  facio  semper. — 
Quod  si  Ecclesia  orat  dicens  : Per  resurrectionem  tuam  libera 
nos  Domine,  non  sequitur  Christum  etiam  meruisse  post 

(1)  Cf.  S.  Thom.  p.  4,  q.  19,  a.  3 et  4 ; et  q.  48  et  49.—  Suar.  t.  16.  disp. 
59-42.  — ;2)  Suar.  loin.  16,  disp.  10,  sect.  3 8. 

mortem.  Petimus  enim  liberari  per  resurrectionem  Christi ^ 
non  per  modum  meriti ; sed  tum  per  modum  motivi,  tum  per 
modum  simplicis  efficacitatis  huic  mysterio  inditae  per  merita 
Christi  pra3cedentia.  Christus  enim  ante  .mortem  meruit,  ut 
resurrectio  et  alia  opera  post  mortem  peracta,  nobis,  praeser- 
tim ea  credentibus  et  animo  recolentibus,  forent  salutifera. 
Codem  sensu  vulnus  lateris  Christi,  post  mortem  inflictum, 
fuit  meritorium,  ut  SS.  Patres  aiunt;  quatenus  scilicet  cum 
Dominus  adhuc  viveret,  illud  libere  acceptavit,  et  Deo  Patri 
in  pretium  nostrae  salutis  obtulit. 

337.  Q.  5®  Quare  redemptio  nostra  specialiter  Christi  morti 
adscribitur?  — R.  Licet  minima  Christi  actio  meritoria  infi- 
niti esset  valoris,  et  ad  redimendum  genus  humanum  suf- 
ficiens, specialiter  tamen  dicitur  Christus  nos  redemisse  per 
mortem  suam  : quia  non  voluit  ut  praecedentia  opera  effe- 
ctum redemptionis  haberent,  nisi  subsequente  passione  et 
morte  sua,  tanquam  ultimo  meritorum  complemento,  juxta 
illud  Isai.  lilll,  10  : Si  posuerit  pro  peccato  animam  suam,  vi- 
debit  semen  longxvum  (i). 

338.  Q.  6®  Quxnam  circa  Christi  orationem  sunt  animad- 
rertenda?  — R.  i)  Christo,  ut  homo  est,  convenit  orare  pro 
nobis.  Joan.  XVII,  20  : Non  pro  eis  (Apostolis)  rogo  tantum; 
sed  et  pro  eis  qui  credituri  sunt,  per  verbum  eorum,  in  me. 

339.  2)  Christus  non  orabat  per  partem  sensitivam;  desi- 
derium tamen  partis  sensitivae  oratione  expressit,  idque  ad 
nostram  instructionem  et  consolationem;  ut  cum  ait  : Pater,, 
transeat  a me  calix  iste.  Matth.  XXVI,  39. 

340.  3)  Christus  oravit  in  hac  vita,  tum  pro  se,  tum  pro 
aliis  : pro  discipulis,  pro  crucifixoribus,  pro  toto  mundo. 

341.  4)  Christi  or?it\o  absoluta  semper  fuit  exaudita ; con- 
ditionata,  non  item. 

342.  5)  Christus  proprie  non  egebat  oratione,  ut  passim 
Patres  docent  : nam  quae  petebat  erant  ei  aliis  titulis  debita. 
— Constitutum  autem  divinitus  fuit  ut  oraret,  a)  quia  dece- 
bat eum  omnibus  modis  nostram  salutem  operari  : merendo,, 
satisfaciendo,  impetrando,  b)  Quia  oratio  est  eximius  religio- 

(l)Cf.  S.  Thom.  p.  5,q.  48,  49. — Suar.  t.  16,  disp.  39,.sect.  5. 

TUKOJ.OG.  DOGM.  I. 


49 


578 


TRACT.  VIII.  DE  INCARNATIONE. 


nis  actus  : quare  Dominus  crebro  oravit,  non  solum  oratione- 
vocali,  sed  etiam  mentali  : Erat  pernoctans  in  oratione  .Dei, 
Luc.  VI,  12.  — c)  Propter  exemplum,,  quod  docet  S.  Ambro- 
sius in  cap.  VI  Luc.  — d)  Ut  ostenderet  se  esse  missum  a 
Patre  coelesti,  et  ab  ipso  omnia  habere  : Propter  populum  qui 
circumstat,  dixi;  ut  credant  quia  tu  me  misisti.  Joan.  XI,  42, 

343.  6)  Christus  etiamnum  in  coelo  interpellat  pro  nobis. 
Rom.  VIII,  34  : Jesus  Christus,  qui  est  ad  dexteram  Dei,  qui 
etiam  interpellat  pro  nobis  (i).  — Neque  solum  eo  modo  inter- 
pellat pro  nobis  apud  Patrem,  quod  sanguis  et  merita  ipsius 
semper  sint  Patri  objective  praesentia,  eumque  sic  ad  mise- 
ricordiam flectant;  sed  etiam  per  proprium  actum,  deside- 
rando et  petendo  a Patre  ipsaque  divinitate,  ut  sua  merita 
nobis  applicentur. 

344.  Quod  si  Christus  pro  nobis  orat,  nihilo  tamen  minus 
etiam  ipse  nobis  orantibus  directe  dona  concedit  : Si  quid  pe- 
tieritis me  in  nomine  meo,  hoc  faciam.  Joan.  XIV,  14.  Unde  et 
Ecclesia  dum  Christo  supplicat,  non  petit  ut  oret,  intercedat 
pro  riohis;  sed  dicit  : Christe,,  audi  nos,  miserere  nobis.  Qua 
orandi  forma  uti  consuevit,  partim  propter  periculum  erro- 
rum Arii  et  Nestorii ; partim  quia  oratio  dirigitur  ad  per- 
sonam  Christi,  quae  est  ipsum  Verbum  divinum,  cujus  secun- 
dum se  spectati  non  est  orare,  sed  misereri,  adjuvare.  — Qui 
tamen  Christum  apprehendere  novit  qua  hominem  et  qua 
Deum,  recte  potest  ab  eo  petere,  ut  orationes  supplicantis 
Patri  offerat,  easque  cum  suis  conjungat  (2);  imo  rogare,  ut 
nobis  meritorum  suorum  efficacem  applicationem  impe- 
tret. 


il)  Cf.  Hebr.  VII,  25;  I Joan.  II,  i.  — (2)  Cf.  Trid.  Sess.  It,  cap. 8. 

QU/ESTIO  PR^VIA. 

345.  Quid  est  cultus  et  quomodo  dividitur?  — R.  Cultus  ge- 
neratim  sumptus,  est  honor  qui  alicui  objecto  defertur  pro- 
pter excellentiam  aliquam  illi  conjunctam.  — Porro  id  cui 
defertur  honor,  dicitur  objectum  materiale  cultus  ; excellentia 
autem,  propter  quam  defertur,  dicitur  motivum  vel  objectum 
formale.  — Cultus  distinguitur  ab  adoratione ; licet  enim  ali- 
quando adoratio,  generali  quodam  sensu,  pro  cultu  sumatur; 
communius  tamen  pro  cultu  latriee  usurpari  solet. 

346.  Cultus  dividitur  multipliciter,  prout  spectatur  vel 
ejus  objectum  formale,  vel  materiale,  vel  utriusque  con- 
nexio. 

347.  Spectato  objecto  formali^  cultus  est  civilis  vel  sacer 
seu  religiosus  : prout  scilicet  defertur  ob  excellentiam  huma- 
nam et  naturalem,  vel  coelestem  et  supernaturalem.  — Porro 
cultus  sacer  alius  est  supremus,  alius  subordinatus.  Supre- 
mus, qui  dicitur  latrise,  exhibetur  ob  excellentiam  divinam 
seu  increatam,  ac  proin  competit  Deo.  Cum  autem  excellen- 
tia divina  una  sit  in  tribus  Personis,  una  eademque  adora- 
tio illis  debetur.  — Subordinatus  cultus  tribuitur  ob  excel- 
lentiam supernaturalem  creatam,  a Deo  participatam;  q-ua3 
si  fuerit  communis,  cultus  vocatur  dulia  : qualis  locum  habet 
in  invocatione  et  veneratione  Sanctorum;  imo  honor  qui  ex- 
hibetur homini  pio  in  terris,  ob  ejus  virtutes  supernaturales, 
reducitur  ad  duliam.  Si  vero  excellentia  fuerit  singularis, 
illa  nimirum  qua  Sanctissima  Dei  Mater  eminet,  cultus  voca- 
tur hyperdulia. — Cultus  subordinatus,  ut  patet,  in  Deum  re- 
dundat. 

348.  2*'  Spectato  objecto  materiali^  distinguitur  cultus  per  se 
et  per  accidens.  Etenim  objectum  quod  colitur,  i)  potest  esse 
persona  directe  spectata,  vel  aliquid  ipsius^  i.  e.  aliquid  cum 
ea  substantialiter  conjunctum;  ut  Verbum,  Christus,  ejus 
humanitas,  ejus  vulnera,  latus,  cor  divinum  : tunc  dicitur 
cultus  ;^erse,|quia  objectum  colitur  per  se,  seu  in  se  specta- 
tum : sive  principaliter,  sive  concomitanter.  2)  Objectum  po- 
test esse^aliquid  accidentaliter  cum  persona  conjunctum  : et 
tunc  cultus  Qsi  per  accidens ; sichonoratur  thronus  et  purpura 
una^cum  rege. 

349.  3®  Spectata  connexione  objecti  formalis  cum  materiali, 
cultus  est  absolutus  vel  relativus  : absolutus,  si  res  colitur 
propter  excellentiam  propriam  et  intrinsecam,  ut  Deus,  Chri- 
stus, Christi  humanitas.  Sancti,  viri  eminentes;  — relativus, 
si  propter  excellentiam  extrinsecam,  ut  imagines,  reliquiae 
-Sanctorum.  Dicitur  cultus  relativus  \e\  respectivus,  quia  tan- 
tum defertur  objecto  propter  respectum,  relationem,  habitu- 
dinem, quam  habet  cum  alio  possidente  excellentiam  pro- 
priam ; ita  ut  duo  sint  objecta  : alterum  immediatum  quod 
recipit  cultum  relative,  alterum  mediatum,  in  quod  termina- 
tur cultus  absolute. 

3o0.  In  praesenti  capite  quaeritur  qualis,  et  quomodo  cultus 
exhibendus  sit  Christo.  Quae  quaestio  dividi  potest  in  duos 
articulos. 

Articulus  I,  de  cultu  debito  Christo  propter  personam. 

Articulus  II,  de  cultu  debito  Christo  propter  beneficia. 

ARTICULUS  I. 

f 

1»E  CULTU  DEBITO  CHRISTO  PROPTER  PERSONAM,  SEU  DE 
ADORATIONE. 

351.  De  adoratione  Christo  debita  perperam  senserunt 
Apollinaristae,  Eutychiani,  Nestoriani,  recentiores  Wicletiita; 
et  Sociniani  plerique.  — Nestorius  statuebat  exhibendam 
Christo  adorationem,  sed  relativam,  propter  personam  Verbi 
quam  in  se  gestaret  : Propter  latentem,  aiebat,  adoro  specta- 
bilem. Ilinc  unam  praedicabat  adorationem,  quam,  maligno 
sensu,  Christo  homini  intelligebat  deferendam  ob  moralem 
cum  Verbo  conjunctionem,  quomodo  purpura  cum  rege  ado- 

ratur;  reipsa  vero  duplicem  inducebat  adorationem,  alteram 
seorsim  Verbo,  alteram  seorsim  Christo  homini  tribuendam. 
— Wicleffitae  dicebant  Christi  humanitatem,  in  absurda 
hypothesi  separationis  ab  hypostasi  Verbi,  omnino  sicut 
Verbum  adorandam  esse.  — Socinianorum  est  duplex  factio  : 
alii  adorantes;  et  hi  Christum  ut  Dei  legatum  cultu  relativo 
adorant ; alii  non  adorantes.  — Eutychiani  admittebant  ado- 
rationem lalria3,  propter  unitatem,  quam  supponebant,  na- 
tura3  humanae  cum  Verbo.  Apollinaristae  similiter  admitte- 
bant adorationem  Christi  hominis  propter  carnem,  quam 
fingebant  coelestem  et  consubstantialem  Patri. — Catholici 
autem  unam  veramque  exhibent  Christo  adorationem,  pro- 
pter unionem  hypostaticam. 

Propositio  unica,  rfe  adoratiotie  Christi  hominis. 

Quaestio. 

PROPOSITIO. 

Humana  Christi  natura.  Verbo  Injpostatice  conjuncta,  uno  eo- 
demque  absoluto  latrix  cultu  adorari  debet,  quo  Verbi  divi- 
nitas. 

352.  De  fide;  contradictoria  enim  proscripta  est  in  Conci- 
lio generali  V,  canone  IX,  his  verbis  concepto  : Si  quis  ado- 
rari in  duabus  naturis  dicit  Christum,  ex  quo  duas  adoratio- 
nes introducunt,  semotim  Deo  Verbo  et  semotim  homini;  aut  si 
quis,  ad  diremptionem  carnis,  aut  ad  confusionem  deitatis  et 
humanitatis,  unam  naturam  sive  essentiam  convenientium  por- 
tentose dicens,  sic  adorat  Christum;  sed  non  una  adoratione 
Deum  Verbum  incarnatum  cum  ejus  carne  adorat,  juxta  quod 
sanctee  Dei  Ecclesix  ab  initio  traditum  est;  talis  anathema 
sit  (l). 

353.  Dicitur  in  propositione;  humana  natura;  quia  potest 
Christus  considerari  ut  homo,  facta  pra3cisione  (non  exclu- 
sione) ab  ejus  natura  divina.  — Dicitur  humana  natura  hy- 
postatice conjuncta,  ut  indicetur  non  esse  separandam,  ne 
cogitatione  quidem,  humanitatem  a persona  Verbi,  cum  qua 
inseparabiliter  conjuncta  est  in  unum  suppositum.  — Dici- 
tur uno  cultu,  ut  excludatur  omnis  distinctio  inter  adoratio- 

(1)  Cfr.  Acta  Cone.  Hard.  tom.  UI.  coi.  198. 

TIIACT. 

]ieni,  quam  praestamus  Christo  considerato  ut  est  Deus,  et 
oam,  quam  praestamus  eidem  Christo  considerato  ut  est 
homo.  — Dicitur  cultu  absoiutOy  h.  e.  non  respectivo,  sed  ob 
excellentiam  propriam  illius  suppositi,  illius  hominis, 
Christi,  quem  adoramus. 

354.  PROB.  1®  Scripturae  Christum  adoratum  et  adoran- 
dum exhibent  : Undecim  discipuli  abierunt  in  Galilxam,  in 
montem  ubi  constituerat  illis  Jesus.  Et  videntes  eum,  adorave- 
runt. Matth.  XXVIII,  16,  17.  — Et  quum  iterum  introducit 
primogenitum  in  orbem  terree,  dicit  : Et  adorent  eum  omnes 
angeli  Dei.  Hebr.  I,  6. 

355.  2®  Hinc  PP.  perpetuo  insectati  sunt  eos,  qui  vel  ejus- 

modi cultum  Christo  denegabant,  ut  plures  Ariani ; vel  qui 
Christi  humanitatis  adorationem  inficiantes,  ut  Apollina- 
ristae.  Catholicos  convicii  causa  vocabant  seu 

hominicolas.  Omnibus  istis  obstiterunt  PP.  unanimiter  do- 
centes, Christi  carnem,  Verbo  conjunctam,  supremo  latria? 
cultu  esse  adorandam;  ita  Athan.,  Epiphan.,  Nazianz.,  alii- 
que apud  Petavium  (i). 

356.  3®  Confirmant  rationes  theologicae.  Propter  idioma- 
tum  communicationem,  Christus  homo,  a Maria  genitus, 
Deus  est;  ergo  adorandus.  — Cultus  non  sistit  in  natura,  vel 
in  parte  naturae  quae  colitur;  sed  terminatur  ad  subsisten- 
tiam seu  personam,  in  quam  sua  sponte  refluit  : sic  perso- 
nam summi  Pontificis  colunt  qui  osculantur  pedes  ejus; 
ergo  dum  colitur  humanitas  Verbi,  ipsa  Verbi  persona  coli- 
tur. Haec  autem  persona  divina  est,  et  colenda  cultu  absoluto 
iatriae;  ergo  eodem  cultu  adoranda  est  humanitas.  — Neque 
possibile  est,  ut  humanitas  Christi  seorsim  a persona  Verbi 
colatur  : nam  cultus  omnis  redditur  personae  toti,  toti  sup- 
posito ex  subsistentia  et  natura  concreto.  Quare  Athanasius,  in 
Epist.  ad  Adelphium  : Quis  ita  desipit,  ut  Domino  dicat  : 
Decede  a corpore  ut  te  adorem? 

QUa^STlO. 

357.  An  nulla  ergo  differ  entia, ‘inter  adorationem  Christi  ut 
est  Deus,  et  Christi  ut  est  homo,  intercedit?  — R.  Non  datur 


(l)  Lib.  15,  cap.  3,  § 7 et  seqq. 

inter  utramque  adorationem  differentia  ulla  quoad  actum 
cultus  et  objectum  formale; sed  datur  aliqua  quoad  objectum 
materiale.  Humanitas  enim  Christi, in  Verbo  subsistens,  ado- 
ratur quidem  directe,  immediate  per  se  : non  tamen  propter 
se,  sed  propter  unionem  hypostaticam ; Deus  Verbum  autem 
adoratur  per  se  et  propter  se.  In  actu  itaque  adorationis  Chri- 
sti hominis,  personalitas  se  habet  ut  objectum  primarium,  et 
ut  materiale  simul  ac  formale;  humanitas  autem, ut  objectum 
secundarium,  et  ut  materiale  tantum. 

ARTICULUS  II. 

DE  CULTU  QUI  CHRISTO  DEBETUR  PROPTER  BENEFICIA. 

358.  Specialem  grati  animi  sensum  ab  humano  genere  de- 
Jieri  Christo,  ut  est  Salvator  et  fons  omnis  nostr«  spei,  om- 
niumque  bonorum  quae  nobis  adveniunt,  quis  est  qui  non 
sentiat?  Hujusmodi  amoris  et  gratitudinis  officium,  toto  qui- 
dem cultu  Christiano,  speciatim  tamen  cultu  Sacratissimi 
Cordis  Jesu,  et  confessione  titulorum  ejusdem  piissimi  Re- 
demptoris, persolvitur. 

Propositio  unica,  de  cultu  SS.  Cordis  Jesu. 

Quaestiones  de  titulis  Christi. 

PROPOSITIO. 

Cultus  sacratissimi  Cordis  Jesu,  prout  ab  apostolica  Sede  pro- 
batus est,  atque  in  Ecclesia  catholica  frequentari  consuevit, 
pius  est,  et  omni  superstitionis  labe  immunis. 

359.  Propositio  certa,  ut  patet  ex  censura  duplici  lata  a 
Pio  VI,  in  Constitut. fidei,  2id  propos.  62’“  et  63"“  Sy- 
nodi Pistoriensis.  Prior  his  verbis  concepta  est  : Doctrina, 
qux  devotionem  erga  sacratissimum  Cor  Jesu  rejicit  inter  devo- 
tiones, quas  notat  (synodus)  velut  novas,  erroneas,  aut  saltem 
periculosas ; intellecta  de  hac  devotione,  qualis  est  ab  apostolica 
Sede  probata  : falsa,  temeraria,  perniciosa,  piarum  aurium 
offensiva,  in  apostolicam  Sedem  injuriosa. 

360.  Ex  his  censuris,  simulque  ex  decreto  S.  Congregatio- 
nis rituum,  dato  6Febr.  1765  ad  Episcopos.  Poloniae  (i),  et  ex 

fl)  (jfr.  Perrone,  Dc  Imcirn.  n.  548, 


TIIACT.  VI II.  DE  INCARNATIONE. 


S84 

ipso  ollicio  SS.  Cordis,  apparet,  quodnam  hujus  devotionis 
objectum  sit  tum  materiale  tum  formale,  et  quae  sit  cultus 
species. 

361.  Cultus  est  latrise,  et  quidem  absolutus,  quippe  qui 
defertur  objecto  divino,  unito  substantialiter  personae  di- 
vinae. 

362.  Objectum  materiale  seu  id  quod  colitur^  est  ipsum  Cor 
Jesu,  quod  actu  in  pectore  Dei-Hominis  palpitat,  cor  proinde 
personae  Verbi  incarnati,  a qua  nequaquam  separatur  aut  se- 
parari potest. 

363.  Objectum  formale,  seu  motivum  speciale  propter  quod 
colitur,  est  multiplex  : 1“  quia  istud  sanctissimum  Cor  exhi- 
bitum est  a Christo  ipso  tanquam  piarum  suarum  atfectionum 
sedes,  quas  Dominus  nos  ab  ipso  vult  mutuari,  dicens  : Di- 
scite a me,  quia  mitis  sum  et  humilis  corde.  Matth.  XI,  29. 
2°  Uuia  cor  ex  communi  hominum  sensu,  et  recepto  univer- 
salique  loquendi  usu,  a Scriptura  ipsa  consecrato,  est  symbo- 
lum amoris;  ac  propterea  Cor  Jesu  symbolum  est  immens» 
illius  charitatis  et  amoris,  quo  tot  ac  tanta  Christus  pro  nobis 
fecit  atque  perpessus  est;  potissimum  vero,  quo  pro  nobis 
instituit-SS.  Eucharistiam, .Sacramentum  amoris.  3*  Ouia  per 
hoc  SS.  Cordis  symbolum  vehementer  fideles  incalescunt,  tum 
ad  recolendam  Christi  morientis  passionem,  tum  ad  repen- 
dendum eidem  Christo  amorem  et  grati  animi  sensum,  pro 
tot  ac  tantis  beneficiis  ejus. 

364.  Porro  cultus  exsurgit  ex  utroque  objecto,  materiali  et 
formali,  simul  sumpto;  seu  colitur  SS.  Cor  Jesu  simul  in  se 
spectatum,  ac  prout  est  amoris  symbolum. 

365.  PROB.  Ut  propositionis  veritas  pateat,  sufficit  ostendere 
Cor  Jesu  in  se  spectatum,  esse  absoluto  latriae  cultu  ado- 
randum; 2®  objectum  formale  cultus  SS.  Cordis  continere  ve- 
ram rationem, ut  cultus  speciatim  ad  idem  SS.  Cor  dirigatur; 
3®  hunc  specialem  cultum,  tum  ratione  sui,  tum  ratione  sym- 
boli, pium  esse  et  immunem  omni  superstitione.  Atqui  hsec 
tria  facile  probantur. 

366.  Nam  1®  SS.  Cor  Jesu  in  se  spectatum  esse  absolute 
adorandum,  sequitur  ex  unione  hypostatica. 

567.  Objectum  formale  cultus  SS.  Cordis,  prout  in  Eccle- 
sia frequentatur,  continere  rationem  et  fundamentum  spe- 
cialis honoris,  patet  ex  ipso  illo  objecto  formali  supra  expo- 
sito. Etenim  in  illo  continentur  tria  saltem  motiva  exhibendi 
specialem  cultum  divino  Cordi,  quae  hon  aeque  militant  pro 
aliis  partibus  dominici  corporis;  ita  ut  SS.  Cordis  Domiiii 
eadem  sit  conditio  ac  quinque  Vulnerum,  pretiosissimi 
Sanguinis,  etc.,  quae  Ecclesia  similiter  speciali  cultu  voluit 
honorari. 

368.  Cultum  SS.  Cordis  esse  pium,  sequitur  ex  praece- 
dentibus, ut  patet.  Nec  quisquam  Catholicus,  in  cultu  ab 
universali  Ecclesia  recepto,  et  spiritualibus  privilegiis  aucto, 
superstitionis  argui  potest. 

QU.*:STIONES. 

4*  Quinam  sunt  Christi  tituli  et  nomina  prcecipua?  — 2'*  Quomodo 

Christus  est  Judex  vivorum  et  mortuorum?  — 3®  Qu&modo  est  Caput 

Ecclesix,  hominum  et  angelorum? 

369.  QC^R.  1®  Quinam  sunt  Christi  tituli  et  nomina  prx- 
cipua?  R.  Titulus  est  nomen  honorificum  : qualia  quidem 
sunt  omnia  nomina  Christi,  ita  tamen,  ut  eorumdem  nomi- 
num variae  species  distinguantur.  Alia  enim  sunt  substan- 
tialia, alia  attributionis,  alia  officii,  dignitatis  ac  potestatis. 

370.  Nomina  (i)  substantialia  sunt,  quibus  vocatur  Deus, 
Filius  Deiy  Homo,  Filius  hominis,  Deus-Homo,  Emmanuel. 

371.  Nomina  attributionis  sunt,  quibus  dicitur  Eeo,  Agnus, 
Stella,  Flos,  Virga,  Mons,  Lapis,  Ostium,  Via,  Lux,  Vitis. 

372.  Nomina  officii,  honoris  ac  potestatis  sunt  : Messias, 
Jesus  Christus,  Mediator  et  Sacerdos,  Propheta  et  Hex,  qua- 
praecipua  ejus  munia  continent.  Deinde  alia  sunt  vel  syno- 
nyma praecedentibus  vel  cum  iis  connexa  : Salvator,  Redem- 
ptor, N.  L.  Pontifex,  Doctor,  Angelus,  Apostolus,  Legifer, 
Pastor,  Dominus  omnium.  Judex  vivorum  et  mortuorum.  Ca- 
put I^cclesix,  hominum  et  angelorum . 

373.  Q.  2®  Quomodo  Christus  est  Judex  vivorum  et  mortuo- 
rum?— R.  Regia  potestate  includitur  judiciaria;  ergo  hoc 

(1)  Cf.  Analogia  vel.  ac  novi  Test.,  cap.  2,  quaest.  5. 

ipso  quod  Christus  est  rex,  etiam  judex  humani  generis  con- 
stitutus est.  Sed  et  idem  diserte  testatur  Scriptura  : Ipse  con- 
stitutus est  judex  vivorum  et  mortuorum.  Act.  X,  12. — Pater.., 
omne  judicium  dedit  Filio.  Joan.  V,  22.  — Haec  porro  judicis 
dignitas  Christo,  etiam  ut  homini,  competit;  scilicet  Christus 
homo  judex  est,  sed  potestate  divina. 

374.  Q.  3®  Quomodo  Christus  est  Caput  EcclesiXj  hominum 
et  angelorum?  — R.  Christus  est  caput  Ecclesiae,  quatenus  ha3C 
ut  corpus  mysticum,  vel  ex  solis  hominibus,  vel  simul  ex 
hominibus  et  angelis  constat. — Etenim  Ecclesia,  i.  e.  so- 
cietas, corpus  morale  creaturarum  quae  ad  communem  finem 
gloriae  coelestis  ordinantur,  si  universalissime  sumatur,  non 
solum  homines  complectitur,  sed  etiam  angelos  : cujus  mul- 
titudinis, ceu  familiae  mysticae,  Christus  caput  est,  quia  pro- 
pinquius se  habet  ad  Deum  (i).  — Solet  autem  Ecclesia  ac- 
cipi minus  universaliter,  pro  solis  hominibus  : quatenus  hi 
corpus  mysticum  constituunt  ad  gratiam  et  gloriam  ordina- 
tum. Hujus  corporis  mystici,  quomodocumque  spectati  (2), 
etiam  caput  est  Christus.  Eph.  I,  20  : Suscitans  illum  a mor- 
tuis, et  constituens  ad  dexteram  suam  in  coelestibus  supra  omnem 
principatum...  Et  omnia  subjecit  sub  pedibus  ejus;  et  ipsum  dedit 
caput  supra  omnem  Ecclesiam,  qux  est  corpus  ipsius. — Coi.  II, 
10  : Qui  est  caput  omnis  principatus  et  potestatis. — Ex  quibus 
patet,  d)  Christum  esse  caput,  et  quidem  secundum  naturam 
humanam,  omnis  Ecclesix;  2)  caput  omnis  principatus,  adeo- 
que  omnium  angelorum;  3)  caput  omnium  hominum,  siqui- 
dem omnia  subjecta  sunt  sub  pedibus  ejus. 

375.  Hinc  quoque  patet  Christum  esse  caput  universi 
mundi;  quare  de  ipso  dicitur,  Coi.  1, 15  : Primogenitus  omnis 
creaturx.  Quoniam  in  ipso  condita  sunt  universa...  Omnia  per 
ipsum  et  in  ipso  creata  sunt  : et  ipse  est  ante  omnes,  et  omnia  in 
ipso  constant...  ut  sit  in  omnibus  ipse  primatum  tenens — u et  a, 
principium  et  finis.  Apoc.  I,  8. 

376.  Porro  Christus  est  angelorum  caput,  d)  ratione  ordinis 
et  prxeminentix ; 2)  ratione  auctoritatis  et  potestatis,  quia  sci- 
licet est  Rex  et  Princeps  eorum;  3)  ratione  gratix,  accidenta- 
li) S.  Thom.  p.  3,  q.  8,  art.  4.  — (2)  Vid.  supra  Iract.  De  Ecclesia,  cap.  1, 

K.  70  seqq. 

lis  nempe,  quam  etiam  in  angelos  influit;  quaeque  consistit, 
tum  in  variorum  mysteriorum  revelatione,  praesertim  Incar- 
nationis, tum  in  gaudio  quodam  accidentali,  quo  angeli 
fruuntur  ex  salute  nostra  per  Christum  facta,  et  similibus. 

377.  Est  caput  omnium  hominum  in  ordine  gratiae,  sicut 
Adam  in  ordine-naturae.  Humanum  autem  genus,  ut  dictum 
est,  consideratum  ut  corpus  in  ordine  gratiae,  dicitur  etiam 
Ecclesia  : unde  dum  Christus  vocatur  caput  omnium- homi- 
num, hoc  idem  fere  sonat,  ac  caput  Ecclesiae  lato  quodam 
sensu  acceptae.  Est  autem  Christus  caput  omnium  hominum, 
quia  omnes  redemit.  I Cor.  XV,  22  : Sicut  in  Adam  omnes 
moriuntur,  ita  et  in  Christo  omnes  vivificabuntur . 

378.  Est  caput  Ecclesix,  i.  e.  non  tantum  eoruiu  qui  actu, 
sed  etiam  eorum  qui  solummodo  potentia  ad  Ecclesiam  per- 
tinent. Homines  enim  ad  Ecclesiam  pertinere  possunt  vel 
actu,  ut  Catholici  in  terra,  animae  patientes  in  purgatorio. 
Beati  in  coelo;  vel  solum  potentia,  ut  omnes  infideles  donec 
vivunt.  Tertia  pars  est,  quae  neque  actu  neque  potentia  ad 
Ecclesiam  spectat,  scilicet  damnati  in  inferno  : hi,  ut  patet, 
a Christo  penitus  separati  et  alieni  sunt;  quorum  tamen 
manet  dominator,  et  perversae  voluntatis  ultor  implacabilis  : 
Si  quis  in  me  non  manserit,  mittetur  foras  sicut  palmes,  et  arescet, 
et  colligent  eum,  et  in  ignem  mittent,  et  ardet.  Joan.  XV,  6.  — 
In  nomine  Jesu  omne  genu  flectatur  coelestium,  terrestrium,  et 
infernorum.  Phil.  II,  10  (i). 

379.  Dicitur  autem  Christus  caput  Ecclesiae  tripliciter  : 

4)  ratione  sicut  enim  caput  est  pars  principalis  homi- 

nis, ita  Christus  Ecclesiae,  ob  summam  propinquitatem  ad 
Deum.  2)  Ratione  perfectionis  : sicut  enim  in  capite  vigent 
omnes  sensus,  cum  in  reliquis  membris  solus  vigeat  tactus; 
ita  in  Christo  omnium  gratiarum  plenitudo  recondita  est. 
3)  Ratione  virtutis  : sicut  enim  omnia  membra  a capite  hau- 
riunt vim  et  motum,  sic  omnia  membra  mystica  Ecclesiae  a 
Christo  motum  gratiae  accipiunt,  quo  se  ad  opera  vitae 
aeternae  moveant  : De  plenitudine  ejus  nos  omnes  accepimus, 
Joan.  I,  16. 

(t)  Gf  S.  Thom.  p,  3,  q.  8.  — Lessius,  Z)e  Incani,  q.  8.  — Suarez,  t.  16. 
tlisp.23. 

380.  Haec  gratia  Capitis  (i)  in  Christo,  a gratia  unionis  et  a 
gratia  personali  distinguitur.  Nam  diversi  sunt  triplicis 
illius  gratiae  effectus  formales.  Etenim  gratiae  unionis  pro- 
prium est,  naturam  humanam  constituere  substantialiter 
sanctam ; gratiae  vero  personalis  est,  eam  Deo  acceptam  red- 
dere, et  idoneam  ad  operationes  supernaturales  modo  con- 
naturali  eliciendas;  gratije  autem  Capitis  proprium  est,  jus 
et  auctoritatem  conferre  regendi  Ecclesiae  membra,  et  in  ea 
per  auxilia  interioris  gratiae  influendi.  Haec  est  Gratia  Christiy 
de  qua  jam  disserendum  occurrit. 

(l)Cf.  supra,  cap.  2,  art.  A,  qujpr.  6®,  7",  n.  265  seqq. 

